
Esipuhe 


Mechtildin ilmestysten käännös- ja tutkimustyö on ollut pitkä projek- 
ti. Pääosa työstä on tehty koronapandemian sävyttäminä poikkeus- 
aikoina, ja työ on ollut nykyajan apuvälinein ja mukavuuksinkin vaa- 
tivaa. Omat haasteensa tämän tekstin kanssa oli toki jo keskiajan 
puurtajillakin. Naantalin luostarin ahkera veli Jöns Budde kään- 
si Mechtildin ilmestykset latinasta ruotsiksi vuonna 1469, ja laati- 
massaan jälkikirjoituksessa hän kuvaa käännösprosessin vaikeutta, 
omaa uupumustaan sekä itseltään pyhimykseltä saamaansa ihmeel- 
listä apua. Ilmestysten syntyprosessi oli raskas myös Mechtild von 
Hackebornille itselleen, joka 1290-luvulla kärsi ilmestyksiä saades- 
saan kovista päänsäryistä ja muista vaivoista. 

Mechtildin ilmestysten käännöstyön nyt valmistuessa haluan kiit- 
tää tahoja, jotka ovat mahdollistaneet työni etenemisen ja loppuun- 
saattamisen. Rahoittajiani Koneen säätiötä ja Svenska kulturfondenia 
haluan kiittää tärkeistä apurahoista, jotka mahdollistivat Mechtildin 
ilmestysten kääntämisen ja tutkimisen kokopäiväisesti yhteensä kol- 
men vuoden ajan. Suomalaisen Kirjallisuuden Seuraa tahdon kiittää 
siitä, että se on hyväksynyt käsillä olevan teoksen julkaistavaksi Tieto- 
lipas-sarjassa. Kiitän myös Suomalaisen Kirjallisuuden Seuran valit- 
semia kahta anonyymiä vertaisarvioitsijaa arvokkaista kommenteista, 
jotka olivat suureksi hyödyksi. Olen huomioinut ne teosta viimeistel- 
lessäni. Lisäksi kiitän Suomalaisen Kirjallisuuden Seuran edustajia 
hyvästä yhteistyöstä viimeistely- ja julkaisuvaiheiden aikana. Haluan 
myös kiittää Tukholman Kuninkaallista kirjastoa, jossa erityisesti 
Patrik Granholm on ollut avulias. Lisäksi kiitän Turun yliopiston 
pohjoismaisten kielten oppiainetta ja kieli- ja käännöstieteiden laitos- 
ta niiden tarjoamista puitteista. Lopuksi haluan kiittää seuraavia 

henkilöitä, jotka ovat kukin omalla tavallaan tukeneet, auttaneet tai 
neuvoneet minua työni eri vaiheissa: kiitos Kirsikka Kauko, Kari Kei- 
nästö, Marko Lamberg, Ville Leppänen, Martti Nyman, Jyri Vaahtera, 
Mari-Liisa Varila ja Camilla Wide. 

Toivon, että käsillä olevasta teoksesta koituu iloa ja hyötyä niin tut- 
kijoille ja opiskelijoille kuin muillekin keskiajasta ja hengellisyydestä 
kiinnostuneille. 


Turussa Mikkelinpäivänä 2022 
Mikko Kauko 

Johdanto 


Ilmestykset olivat keskiajalla yksi keskeinen uskonnollisen kirjalli- 
suuden laji. Ilmestyskirjallisuus oli usein käytännönläheistä mystiik- 
kaa, ja ilmestyksiä saivat monissa tapauksissa naiset kuten ruotsalai- 
nen pyhä Birgitta. Kristillinen mystiikka oli myöhäiskeskiajalla 
muodissa eri puolilla Eurooppaa. Varsin paljon tällaista kirjallisuutta 
on peräisin nykyisen Saksan alueelta. 

Ruotsin valtakuntaan ja sitä myötä nykyisen Suomen alueelle yleis- 
eurooppalaista kirjallisuutta suodattui eritoten birgittalaisluostarien 
kautta 1400-luvulla. Merkittävä hahmo kirjallisuuden levittämisessä 
oli uuttera kääntäjä Jöns Budde, joka vaikutti Naantalin luostarissa 
ja käänsi erityisesti luostarisisarille suunnattuja tekstejä. Hänen mer- 
kittävimpiä käännöstöitään on vuonna 1469 käännetty Mechtildin il- 
mestykset, joka edustaa 1290-luvun saksalaista mystiikkaa. Nykyisen 
Suomen alueella vaikuttaneiden henkilöiden laatimia laajempia teks- 
tejä on säilynyt keskiajalta vähän, joten kyseessä on harvinainen ik- 
kuna täkäläisten 1400-luvun luostarisisarten elämään. Samalla teksti 
on esimerkki keskiaikaisista kulttuurikontakteistamme saksankieli- 
seen maailmaan. 

Tämän teoksen kautta kurkistamme Naantalin ja Vadstenan luos- 
tarisisarten maailmaan, jossa latina ja kansankieli kulkivat rinnak- 
kain ja yleiseurooppalainen uskonnollinen kirjallisuus suodattui tän- 
ne Pohjolaan mukautettuna birgittalaisiin oloihin ja tarpeisiin. 

Mechtild von Hackeborn 
Mechtild von Hackeborn 


Hackebornin sukuun kuulunut Mechtild (1241-1299) ja hänen il- 
mestyksensä edustavat keskiajan saksalaista kristillistä mystiikkaa. 
Kristillisessä mystiikassa korostuvat kääntyminen omaan sisimpään, 
henkilökohtainen suhde Jumalaan ja sulautuminen yhteen Jumalan 
kanssa (Kares 1945, 58-59; Krell & Fiedler 1968, 75-76; Gössmann 
1978, 41-42; Lehmijoki-Gardner 2007, 18-19). Keskiajan kristillinen 
mystiikka oli myöhäisskolastiikan rinnakkaisilmiö, joka oli lähinnä 
uskonnollinen, ei niinkään filosofinen virtaus kuten skolastiikka 
(Salomaa 1935, 243). Toisaalta kristillisen mystiikan taustalla on 
paljon muun muassa platonilaista filosofiaa (Lehmijoki-Gardner 
2007, 39 ja 46-47). Saksalaisen mystiikan edustajista mainittakoon 
Mechtild von Hackebornin lisäksi Hildegard Bingeniläinen (1098- 
1179), Elisabeth Schönaulainen (1129-1165), Mechtild Magdeburgi- 
lainen (noin 1210-noin 1283), Gertrud Suuri (1256-1301), Mestari 
Eckhart (noin 1260-1327), Heinrich Suso (noin 1295-1366) ja 
Johannes Tauler (noin 1300-1361). 

Koska saksalaisista mystikoista monet olivat naisia (esimerkiksi 
Lehmijoki-Gardner 2007, 177-188), heidän teoksensa olivat otollista 
lukemistoa myös täkäläisille birgittalaisille. Birgittalaisessa ajattelussa 
korostui henkilökohtainen suhde Kristukseen ja Mariaan (Carlguist 
2004, 114), minkä vuoksi kristillinen mystiikka oli birgittalaisille 
monin tavoin otollista materiaalia. Vaikka ilmestykset olivat kirjal- 
lisuudenlajina keskiajalla suosittuja, ne eivät olleet ongelmattomia. 
Esimerkiksi Pariisissa vaikuttanut, toisaalta naismyönteinen teologi 
Jean Gerson (1363-1429) kritisoi ilmestyksiä ilmiönä ja etsi pyhän 
Birgitan ilmestyksistä harhaoppisia kohtia (Lehmijoki-Gardner 2007, 
257; Ferm 2018, 16). Varsinkin naisten saamia ilmestyksiä pidettiin 
epäluotettavina, minkä vuoksi Birgitankin ilmestyksille haettiin us- 
kottavuutta miespuolisilta rippi-isiltä (Lamberg 2007, 342-343). 
Mechtildiltä tällainen patriarkaalinen välittäjä kuitenkin puuttui 
(Lamberg 2007, 343), mutta silti hänen ilmestyksensä levisivät var- 
sin tehokkaasti ja laajalle sekä käsikirjoituskopioina että painettuina. 
Niin ollen Mechtildin kaltaisen naismystikon toimintaedellytysten 
voi katsoa kuitenkin olleen melko hyvät, ainakin suotuisissa olosuh- 
teissa ja tiettyjen rajojen puitteissa. 


https://doi.org/10.21435/tl.277 


Johdanto 


Birgittalaisluostareissa naisten rooli oli suuri, joskaan se ei muo- 
dostunut niin vahvaksi kuin Birgitta aluksi kaavaili (Lamberg 2007, 
280-281). Luostarit olivat naisten harvoja vaikutuskanavia keski- 
ajalla ja tarjosivat heille myös parhaat mahdollisuudet opinsaantiin 
(Lehmijoki-Gardner 2007, 158 ja 177). Luostarin hierarkiat eivät kui- 
tenkaan yleensä suosineet naisia, sillä ne perustuivat osin sukupuo- 
leen, osin esimerkiksi latinan taitoon (Lamberg 2007, 280 ja 283 ja 
288). Sisarten latinan taito lienee ollut suhteellisen puutteellista, jos- 
kaan ei välttämättä niin heikkoa kuin usein on ajateltu (Carlguist 
2002, 59; Carlguist 2005, 22; Carlguist 2007, 15 ja 134-135; Lamberg 
2007, 302). Sisaret eivät aina päässeet kaikkien kirjojen äärelle yhtä 
helposti kuin veljet, ja birgittalainen naisyleisö lienee ollut suhteelli- 
sen oppimatonta (Lamberg 2007, 313-314; Lamberg 2009, 72). Etu- 
päässä käännöksiä lukenut naisyleisö oli useimmiten välittäjän eli 
(yleensä miespuolisen) kääntäjän tulkinnan varassa, ja tämä oli saat- 
tanut tehdä teksteihin poistoja ja muita tulkintaa ohjaavia muutoksia. 
Kaiken kaikkiaan naiset kohtasivat monia ongelmia pyrkiessään saa- 
vuttamaan suuremman oppineisuuden ja vaikuttamaan luostareissa. 
Palaan tähän problematiikkaan myöhemmin. 

Mechtild von Hackebornin' elämästä tiedetään pääpiirteet. Hän 
syntyi kreivilliseen sukuun vuonna 1241, ja jo seitsemänvuotiaana 
hänet otettiin Rodarsdorfin luostariin Halberstadtin lähellä. Luosta- 
rin väki siirrettiin 1258 lähelle Eislebeniä Helftan vuonna 1229 pe- 
rustettuun nunnaluostariin. Luostarista tuli kristillisen mystiikan 
merkittävä keskuspaikka, koska siellä päätyivät vaikuttamaan hen- 
gellinen maallikko Mechtild Magdeburgilainen ja oppineemmat nun- 
nat Gertrud Suuri ja Mechtild von Hackeborn. Mechtild von Hacke- 
bornin vanhempi sisar Gertrud (1232-1291) oli Helftan abbedissana 
vuodesta 1251 aina kuolemaansa asti. Sekaannusten välttämiseksi on 
syytä olla tarkkana, koska samassa luostarissa vaikutti samaan aikaan 


1 Suomenkielisessä kirjallisuudessa on välillä käytetty muotoa Mecht(h)ild 
Hackebornilainen (esimerkiksi Lehmijoki-Gardner 2007, 159 ja 184-185; 
Lamberg 2007, 322). Käytän kuitenkin mieluummin muotoa Mechtild von 
Hackeborn, koska Hackeborn on aatelinen sukunimi ja Mechtild oli synty- 
nyt ja asui Helftassa. Kiitän Kalle Korhosta, joka kiinnitti huomioni nimi- 
asiaan (henkilökohtainen tiedonanto 27.4.2020). 

kaksi Mechtildiä ja kaksi Gertrudia, jotka kannustivat ja innoittivat 
toisiaan kirjallisesti. Mechtild von Hackeborn kuoli Helftassa vuon- 
na 1299 tai toisen tiedon mukaan (Bromberg 1965, 16) vuoden 1298 
lopulla. Viimeiset vuotensa hän sairasteli paljon, pitkään ja loppua 
kohden yhä pahemmin. Näiden sairauksien aikana hän sai ilmestyk- 
siä, jotka hänen uskottunsa kirjoittivat muistiin. Mechtild näyttää 
saaneen ilmestyksensä ainakin enimmäkseen siskonsa kuoleman eli 
vuoden 1291 jälkeen. (Mechtild 1877, I-II; Geete 1899, IV-V; Preger 
1962, 116-117; Lauren 1972, 7; Lehmijoki-Gardner 2007, 158-159 ja 
184-185.) 


Mechtildin ilmestysten eri versiot 


Mechtildin ilmestykset ovat säilyneet jälkimaailmalle useina toisis- 
taan poikkeavina versioina. Seuraavassa selostan kokoavasti 
Mechtildin ilmestysten eri versioiden historiaa. Kokoavaa yleisesit- 
telyä Mechtildin ilmestysten eri versioista ei aiemmin ole ollut ole- 
massa suomeksi, eikä juuri muillakaan kielillä. Esimerkiksi ruotsiksi 
yleiskuvaa on ollut vaikeaa saada, sillä vaikkapa Laurénin (1972) esi- 
tyksestä saa sen käsityksen, että Mechtildin ilmestykset olisivat kes- 
kiajalla olleet olemassa ainoastaan latinaksi, saksaksi, hollanniksi ja 
ruotsiksi. Laurénin tutkimuksesta ei käy ilmi esimerkiksi se, että il- 
mestykset käännettiin keskiajalla myös englanniksi, vaikka eng- 
lanninkielisestä versiosta on muualla paljon tutkimusta. Tiedot eri 
versioista ovatkin olleet hajallaan, mutta kansainvälisesti ajatellen ti- 
lanne on paranemassa, koska englanniksi on ilmestymässä laaja yleis- 
esitys (Yoshikawa & Mouron: Tulossa), jossa eri maista kotoisin ole- 
vat tutkijat käsittelevät Mechtildin ilmestysten erikielisiä versioita ja 
niiden käyttöä eri maissa. Seuraava suomenkielinen yleisesittely taus- 
toittaa nyt julkaistavaa käännöstä ja käynee pedagogisessa mielessä 
esimerkistä siitä, millainen keskiaikaisen tekstin versiohistoria saat- 
taa olla. 

Mechtildin ilmestykset lienee alun perin kirjoitettu muistiin luon- 
noksena saksan kielellä, josta ne on sitten pian käännetty latinaksi 
(Geete 1899, XI; Laurén 1972, 7). Ilmestyksissä on toisaalta yksityis- 
kohtia, jotka viittaavat siihen, että ainakin osa niistä on jo alun perin 

ollut latinankielisessä asussa (esimerkiksi Mechtild 1877, 245, alaviite 
I ja 253, alaviite I). Latinankieliseen originaaliin viittaavat kohdat ja 
oletus saksankielisestä luonnoksesta eivät ole sovittamattomassa risti- 
riidassa keskenään, koska ensimmäinen kansankielinen luonnos on 
voinut olla alustava versio, joka on saanut huolitellun asun vasta lati- 
naan käännettäessä.? Vanhimmat säilyneet versiot ovat joka tapauk- 
sessa latinaksi, ja kaikki säilyneet kansankieliset versiot ovat latinasta 
käännettyjä. Näin ollen ilmestysten ensisijaisin kieli on latina. 
Latinaksi ilmestykset levisivät erilaisina versioina, joista laajim- 
mat käsittävät seitsemän kirjaa. Useimmat käsikirjoitukset ja pai- 
XIII). Säilyneistä latinankielisistä käsikirjoituksista kolme vanhinta 
on 1300-luvulta, ja myöhempiä keskiaikaisia käsikirjoituksia on run- 
saasti (Geete 1899, XIV). Latinankieliset käsikirjoitukset jaetaan kol- 
meen ryhmään, joita usein kuvataan kirjaimilla A, B ja C ja joita voi 
yksinkertaistaen luonnehtia pitkäksi, keskipitkäksi ja lyhyeksi va- 
riantiksi. Ryhmän A käsikirjoituksissa on laajin versio, joka käsit- 
tää seitsemän kirjaa, joista kaksi viimeistä on lisätty alkuperäiseen 
kokonaisuuteen jälkeenpäin (Bromberg 1965, 106). Lisätyt kirjat kä- 
sittelevät Mechtildin kuolemaa ja Mechtildin siskoa. Ryhmä B on le- 
vinnein versio (Bromberg 1965, 108). B-ryhmän käsikirjoituksista 
puuttuu kirjoista 2-5 useita A-ryhmässä mukana olevia lukuja tai lu- 
kujen osia, ja ne edustavat hieman uudempaa perinnettä kuin ryhmä 
A (Mechtild 1877, XXII; Bromberg 1965, 108). Ryhmän B käsikirjoi- 
tuksissa on toisaalta usein mukana kolme viidenteen kirjaan sijoit- 
tuvaa lukua, jotka puuttuvat ryhmän A käsikirjoituksista (Mechtild 
1877, 361, alaviite 1; Bromberg 1965, 108; Lauren 1972, 40). Ruotsin 
ja Suomen kannalta on kiintoisaa, että kaksi ryhmään B kuuluvaa la- 


2 Pyhän Birgitan ilmestysten kohdalla on samantapainen tilanne. Birgitta 
näyttää kirjoittaneen ensin omakätisen, ruotsinkielisen luonnoksen, jos- 
ta on säilynyt fragmentteja. Birgitan rippi-isät laativat latinankielisen 
version Birgitan luonnoksen ja sanelun pohjalta, ja jotkin yksityiskohdat 
saattoivat tulla ennemmin rippi-isiltä kuin Birgitalta itseltään. Ilmestykset 
käännettiin varhain latinasta takaisin ruotsiksi. Ruotsin- ja latinankielisten 
versioiden välinen suhde on siis monimutkainen, eikä aina voida sanoa, 
kumpi on ensisijaisempi (Widmark 2001, 171—172). 

tinankielistä käsikirjoitusta on säilynyt Uppsalassa (Lauren 1972, 39). 
Ryhmän C käsikirjoitukset perustuvat ryhmään B, mutta tekstiä on 
niissä radikaalisti lyhennetty ja muokattu ja esitysjärjestystä muutettu 
(Bromberg 1965, 114; Lauren 1972, 39). 

Mechtildin ilmestykset painettiin latinaksi monta kertaa jo 1500- 
luvulla, ensimmäisen kerran Toledossa Espanjassa 1505 (Romero 
2017, 587). Vanhin käsiini saama latinankielinen editio julkaistiin 
Leipzigissa 1510 (Mechtild 1510, sisältää viisi kirjaa). Seuraavina 
vuosikymmeninä Mechtildin ilmestykset painettiin latinaksi muun 
muassa Venetsiassa 1522 ja uudelleen 1558 (Mechtild 1558, sisältää 
viisi kirjaa). Osa myöhemmistä latinankielisistä editioista on valikoi- 
mia, joihin ei sisälly koko teos. Näistä mainittakoon Kölnissä 1854 
julkaistu kokoelma (Mechtild 1854, sisältää valittuja lukuja viides- 
tä kirjasta). Kovin tuoretta editiota ei ole, sillä modernein latinan- 
kielinen editio on julkaistu 1877 (Mechtild 1877, sisältää seitsemän 
kirjaa). Julkaisupaikkoina sen kansilehdellä mainitaan Pictavii 
Poitiers'sssa ja Parisiis Pariisissa. Editio ei täytä kaikkia nykyisiä filo- 
logisia vaatimuksia, mutta sitä pidetään eräänlaisena standardieditio- 
na. Tätä suomennosta ja tutkimusta tehdessäni olen käyttänyt vuo- 
den 1877 editiota. Vanhempiin latinankielisiin editioihin olen tehnyt 
tarkkoja vertailuja, joista mainitsen alaviitteissä. 

Latinasta Mechtildin ilmestykset on jo varhain käännetty useille 
muille kielille. Keskiajalla ne käännettiin ainakin englanniksi, hol- 
lanniksi, ruotsiksi, saksaksi ja osittain katalaaniksi, uuden ajan alussa 
vielä ranskaksi ja italiaksi. Kuten Romero (2017, 587) toteaa, kään- 
nökset germaanisille ja romaanisille kielille eivät ole yllättäviä ottaen 
huomioon Helftan luostarin sijainnin ja vaikutuspiirin sekä naismys- 
tikkojen uskonnollisen merkityksen. 

Säilyneistä saksankielisistä versioista yksikään ei edusta alkupe- 
räistä, saksaksi laadittua luonnosta, johon latinankielisen tekstin 
usein ajatellaan pohjautuvan, vaan kaikki säilyneet saksannokset pa- 
lautuvat latinankieliseen tekstiin (Lauren 1972, 7). Vanhin painettu 
saksankielinen versio ilmestyi Leipzigissa 1503 (Mechtild 1503, si- 
sältää viisi kirjaa) eli se on hieman varhaisempi kuin ensimmäinen 
latinaksi painettu editio. Sama leipzigilainen kustantaja otti saksan- 
noksesta uuden painoksen jo 1508 (Mechtild 1857, XLVI). Varhaisin 
saksankielinen painos julkaistiin samassa kaupungissa kuin vanhin 

käsiini saama latinankielinen editio, mutta eri kustantajan toimesta. 
Toinen, aiemmista riippumaton varhainen saksannos on painettu 
Thierhauptenissa Baijerissa 1597 (Mechtild 1597, sisältää viisi kir- 
jaa). Painoksen ulkoasuun on panostettu, sillä siinä on esimerkiksi 
kaksivärinen nimilehti, jossa on tekstiä mustalla ja punaisella. Vä- 
rilliset painatteet olivat tuolloin vielä harvinaisia: värin käyttö yleis- 
tyi laajemmin vasta vuoden 1800 jälkeen, silloinkin etupäässä juuri 
kaksivärisillä nimilehdillä (Banham 2007, 285). Seuraava Mechtildin 
ilmestysten saksannos painettiin Kölnissä vuonna 1657 (Mechtild 
1877, XIV; Geete 1899, XVII). Tätä suomennosta laatiessani olen 
huomioinut tarkoin vuosien 1503 ja 1597 saksannoksia. Lisäksi olen 
tutkinut vuonna 1857 julkaistua saksannosta (Mechtild 1857, sisäl- 
tää viisi kirjaa). Huomautan käännösten välisistä eroista alaviitteissä. 
Hollanniksi Mechtildin ilmestykset ovat säilyneet kahtena versio- 
na. Kummastakin on kuusi käsikirjoitusta, joista vanhimmat ovat 
1400-luvulta (Bromberg 1965, 119-123). Kumpikin pohjautuu sa- 
maan hollanninkieliseen käännökseen (Bromberg 1965, 129 ja 465), 
mutta versiot eroavat toisistaan paljon. Toisessa versiossa luvut ovat 
poikkeavassa järjestyksessä, vahvasti lyhennettyjä ja jako kirjoihin 
puuttuu (Bromberg 1965, 118). Brombergin editio vuodelta 1965 seu- 
raa erästä viimeksi mainittuun ryhmään kuuluvaa käsikirjoitusta ja 
tarjoaa siksi tekstimuodon, joka poikkeaa suuresti esimerkiksi vuo- 
den 1877 latinankielisestä editiosta. Käsillä olevan suomennoksen 
kannalta Brombergin edition hyödyllisin osa onkin sen filologinen 
johdanto. Brombergin edition versio ilmestyksistä on oikeastaan niin 
sanottu florilegium eli sitaattikokoelma (Lauren 1972, 93-94). 
Englanniksi Mechtildin ilmestykset käännettiin jo 1400-luvun en- 
simmäisellä puoliskolla nimellä The Booke of Gostlye Grace (Voaden 
2005, 11; Rydel 2014, 194 ja 200). Englanninkielinen käännös on säi- 
lynyt kokonaisuudessaan kahdessa käsikirjoituksessa, joiden keskinäi- 
nen suhde on läheinen (Rydel 2014, 194). Mechtildin ilmestykset lie- 
nevät tulleet tunnetuiksi Englannissa joko Sionin birgittalaisen luos- 
tarin tai Sheenin kartusiaanisen luostarin kautta (Voaden 2005, 11). 
Otteita Mechtildin ilmestyksistä on säilynyt keskiajan katalaanik- 
si, mutta on epäselvää, onko latinasta käännetty katalaaniksi vain nä- 
mä otteet vai ovatko ne ainoita säilyneitä osia täydellisemmästä ka- 
talaaninkielisestä käännöksestä (Romero 2017, 588-589). Italiaksi 

Mechtildin ilmestykset painettiin ensimmäisen kerran 1589 ja rans- 
kaksi 1623 (Geete 1899, XVII-XVIII). 

Otteita ja yksittäisiä lukuja Mechtildin ilmestyksistä myös ruotsin- 
nettiin jo varhain, ja vanhin säilynyt katkelma on vuoden 1420 paik- 
keilta (Geete 1899, XVIII). Toisaalta yksittäisiä lukuja näyttää kään- 
netyn ruotsiksi vielä vuoden 1500 vaiheilla (Geete 1899, XX). Muut 
ruotsinnokset ovat vain otteita, ja ainut koko teoksen kattava ruotsin- 
nos on Naantalissa vaikuttaneen Jöns Budden laatima. 

Budde laati Mechtildin ilmestysten ruotsinnoksensa Vadstenassa 
keväällä 1469. On arveltu, että Budde olisi tutustunut tekstiin Sak- 
sassa oleskellessaan ja mahdollisesti tuonut latinankielisen kopion 
mukanaan Vadstenaan, jossa teksti olisi ollut ennestään tuntematon 
(Nikula 2009, 144). Vadstenassa näyttää kuitenkin olleen jo ennes- 
tään Mechtildin ilmestysten latinankielinen käsikirjoitus (Lauren 
1972, 45 ja 51). Lisäksi osia tekstistä oli jopa ruotsinnettu jo aiemmin, 
eli kokonaan ruotsalaisille tuntemattomasta tekstistä ei voinut olla 
kyse. Tämä ei toisaalta tee mahdottomaksi sitä, että Budde henkilö- 
kohtaisesti on voinut tutustua Mechtildin ilmestyksiin juuri Saksas- 
sa, eikä sitäkään, että hän toi jonkin tekstikopion mukanaan Saksasta. 
Pohdinta on osa laajempaa keskustelua siitä, opiskeliko Budde jossa- 
kin saksalaisessa yliopistossa tai oleskeliko hän mannermaalla muu- 
toin (Kauko 2015b, 119-121). Palaan Budden mahdollisiin matkoi- 
hin ja opintoihin jäljempänä. 

Henrik Gabriel Porthan tunsi Budden omakätisen käsikirjoituk- 
sen Mechtildin ilmestyksistä, mutta se tuhoutui Turun palossa vuon- 
na 1827. Porthanin kuvailema tuhoutunut käsikirjoitus oli hänen 
kuvauksensa perusteella vajavainen, koska siitä näyttää puuttuneen 
lehtiä ja koska se oli mancum et lacerum ”viallinen ja rikottu (Porthan 
1867, 143). Se oli Budden vuonna 1480 laatima kopio käännöksestä, 
jonka hän oli laatinut 1469 (Porthan 1867, 143). Ei tiedetä, miksi 
Budde on laatinut vanhasta käännöksestään uuden kopion juuri 
vuonna 1480. Mahdollisesti hänellä alkoi silloin entistä tuottoisampi 
kausi, sillä useita Budden käännöksiä tiedetään olevan vuosilta 1480 
ja 1484 (Lamberg 2007, 377-378). Jos Budde todella tuli aktiivisem- 
maksi vuoden 1480 paikkeilla, se saattaa liittyä Naantalin luostarissa 
silloin vallinneeseen epäjärjestykseen. Juuri vuosien 1480 ja 1484 
paikkeilta on säilynyt maininta, jonka mukaan luostarin vanhempi 

väki oli käynyt vähiin, kun taas nuorempi väki oli välinpitämätöntä 
(Lamberg 2007, 347-348). Entistä suurempi kirjallinen aktiivisuus 
voisi olla reaktio tuohon tilanteeseen. Toisaalta Budden toiminnasta 
1470-luvulla ei juurikaan tiedetä, ja kyse voikin olla vain puutteelli- 
sen lähdetilanteen aiheuttamasta vääristymästä. Osa Budden säily- 
neistä teksteistä on ajoittamatta, ja myöhemmin kadonneita tai vielä 
Budden töiksi tunnistamattomia käännöksiä on Budde voinut laatia 
1470-luvullakin. 

Budden käännös on säilynyt meidän päiviimme kopiona ainoas- 
taan yhdessä käsikirjoituksessa. Käsikirjoituksen arkistotunnus on 
A 13, ja sitä säilytetään Kuninkaallisessa kirjastossa Tukholmassa. 
Käsikirjoituksen A 13 lehdistä suurin osa on säilynyt, mutta monet 
niistä ovat kärsineet kosteudesta. Käsikirjoituksen ensimmäinen leh- 
ti on pahoin vaurioitunut ja alalaidastaan osittain tuhoutunut, joten 
tekstin alussa on aukko (Geete 1899, XXXV; Lauren 1972, 15). Seu- 
raavatkin lehdet ovat huonossa kunnossa, ja niiden laidasta on mu- 
rentunut paloja pois. Käsikirjoitus on ulkoreunastaan kastunut 
pahasti, ja kosteudesta kärsineet lehtien reunat ovat osittain murene- 
massa tai murentuneet. Tuho on koskenut kuitenkin vain marginaa- 
lia, joten teksti on käytännössä kokonaan luettavissa. Lehdellä 2v on 
alkuperäinen kirjuri unohtanut välistä yhden sanan, joka on sitten li- 
sätty punaisella marginaaliin. Kun Geete laati ruotsinkielisestä kään- 
nöksestä painetun edition vuonna 1899, näyttää marginaalissa oleva 
sana olleen kokonaan luettavissa, koska Geete (1899, 6 ja 360) lukee 
sen muodossa hughswalan. Nyt sanasta näkyy vain hswala(n), ja sa- 
nan alku näyttää kadonneen marginaalin murentuessa. Tämä osoit- 
taa, että käsikirjoitus on vielä Geeten aikana ollut ainakin jonkin ver- 
ran nykyistä paremmassa kunnossa. 

Käsikirjoituksen lopussa on laajempi aukko eli lacuna, sillä 17 vii- 
meistä lehteä on kadonnut. Niistä on pienet suikaleet jäljellä, joten 
tiedämme, kuinka paljon puuttuvia lehtiä on ollut (Geete 1899, 
XXXV; Lauren 1972, 15). Takakannen sisäsivulle onkin lyijykynällä 
kirjoitettu maininta 17 bl. fela i sl. 17 lehteä puuttuu lopusta. Mer- 
kinnän on saattanut tehdä tekstiedition 1800-luvun lopussa julkais- 
sut Geete. 

Käsikirjoitus A 13 on syntynyt Vadstenan luostarissa, josta se pää- 
tyi tuntemattomien vaiheiden kautta Johannes Thomae Bureuksen 

(1568-1652; valtionarkiston hoitaja, riimukirjoitusten tutkimuksen 
uranuurtaja) haltuun. Tämä lahjoitti sen välillä Olof Laureliukselle 
(1585-1670; Västeräsin piispa, Uppsalan yliopiston professori), mut- 
ta sai sen sitten takaisin. Käsikirjoituksessa on Bureuksen tekemiä 
kiinnostavia marginaalimerkintöjä, jotka koostuvat enimmäkseen 
hänen käsikirjoituksen leipätekstistä poimimistaan harvinaisista tai 
vanhoista sanoista. Palaan Bureuksen merkintöihin useaan otteeseen 
käännökseni alaviitteissä. Käsikirjoitus päätyi sitten antiikviteettikol- 
legion haltuun ja sieltä 1780 Tukholman Kuninkaalliseen kirjastoon, 
jossa sitä edelleen säilytetään. (Geete 1899, XLIV.) 

Käsikirjoitus A 13 digitoitiin syksyllä 2020, ja laadukkaat digikuvat 
ovat vapaasti tarkasteltavissa osoitteessa www.manuscripta.se. Koska 
käsikirjoitus on murenemistilassa, sen fyysiseen tarkasteluun paikan 
päällä ei enää juurikaan ole mahdollisuutta, ja käsikirjoituksen huo- 
non kunnon tähden sen digitointikin myöhästyi luvatusta. Näyttipä 
pahimmillaan siltäkin, ettei kaikkia lehtiä olisi voinut digitoida ollen- 
kaan. Oli erittäin tärkeää, että se kaikesta huolimatta saatiin digitoi- 
duksi, sillä digitointi tekee käsikirjoituksen saavutettavaksi kaikille ja 
suojelee haurasta käsikirjoitusta käytön aiheuttamalta kulumiselta. 

Käännökseni alaviitteissä kommentoin käsikirjoituksen marginaa- 
limerkintöjä ja muita kiinnostavia yksityiskohtia, jotka digitoinnin 
ansiosta ovat lukijan itsensäkin tarkistettavissa. Käsikirjoituksen huo- 
non kunnon takia en ole voinut tutkia sitä esineenä paikan päällä 
Tukholmassa. Lisäksi tutkimukseni on tehty lähes kokonaan korona- 
pandemian aiheuttamien rajoitusten vallitessa, jolloin Kuninkaallisen 
kirjaston käyttö ja jopa matkustaminen Tukholmaan oli rajoitettua. 
Koska käsikirjoituksen kodikologinen kuvaus tai sen tutkiminen esi- 
neenä eivät ole olleet tutkimukseni keskeisenä tavoitteena, on digi- 
toitu versio kuitenkin riittänyt, ja käsikirjoituksen tutkiminen paikan 
päällä olisi luultavasti tuonut vain vähän lisäinformaatiota. Käsikir- 
joitusta sekä sen vesileimoja ja vihkorakennetta on aikaisemmin ku- 
vattu muissa yhteyksissä (Geete 1899, XXXV; Lauren 1972, 16-21; 
Andersson, Hedström & Kauko: Tulossa; www.manuscripta.se). 

Juuri häränpääkuvioiset vesileimat ovat vaikuttaneet myös käsikir- 
joituksen ajoitukseen, jonka Lauren (1972, 20-21) antaa (häränpää- 
kuvioisista vesileimoista Ruotsissa vertaa Åström 2013, 66-72 ja 123- 
138). Käsikirjoitus A 13 on Geeten (1899, XXXIX-XL) ja Noreenin 

(1944, 3) mukaan vuoden 1500 paikkeilta, mutta Laurenin (1972, 21) 
mukaan 1470-luvulta. Koska Budde ruotsinsi tekstin vuonna 1469, 
on säilynyt käsikirjoitus tehty pian itse käännöstyön jälkeen, jos 
Laurenin näkemys on oikea. Tukea Laurenin ajoitukselle saattaakin 
olla, sillä käsikirjoituksen A 13 kolmesta kirjurista yksi on mahdol- 
lisesti tunnistettavissa. Kyseessä voisi olla Kristina Hansdotter Brask, 
joka vaikutti Vadstenan konventissa vuosina 1459-1520. Käsikirjoi- 
tuksen A 13 käsiala viittaisi ehkäpä suhteellisen aikaiseen ajoitukseen 
verrattuna muihin Braskin kirjoittamiksi uskottuihin käsikirjoituk- 
siin (Andersson, Hedström & Kauko: Tulossa; vertaa myös Wiktors- 
son 2015, 124-125, joka ei kuitenkaan yhdistä Braskia tähän käsikir- 
joitukseen). 

Lauren (1972, 26) on sillä kannalla, että säilynyt käsikirjoitus on 
kopioitu suoraan Budden omakätisestä originaalista ilman välivaihei- 
ta. Meille säilynyt käsikirjoitus ei kuitenkaan ole kopio Turun palossa 
tuhoutuneesta koodeksista, vaan Budden omakätisiä käsikirjoituksia 
on ollut useampia. Voidaan olettaa, että meille säilynyt teksti on lä- 
hellä Budden alkuperäistä muotoilua, eikä siinä luulisi olevan kovin 
paljon käsikirjoitusperinteen ja kopioinnin aikaansaamia muutoksia, 
koska se on kopioitu niin pian alkuperäisen käännöksen jälkeen ja 
vieläpä ilman välivaiheita. Tekstejä käsin kopioitaessa muutoksia tuli 
tahattomasti tai tarkoituksella käytännössä aina, mikä koskee eritoten 
sellaisia tekstejä, joiden säilyneet versiot ovat moninkertaisten ko- 
piointivaiheiden tulosta (Jäger 1975, 43). Ero käsikirjoitusten ja pai- 
nettujen kirjojen välillä ei tässä suhteessa välttämättä ole jyrkkä, sillä 
myös painetut kappaleet ovat usein tavalla tai toisella uniikkeja, koska 
käyttäjät tekevät niihin merkintöjä, antavat sitoa niitä uudelleen, nii- 
hin tulee vaurioita ynnä muuta (Varila 2016, 56). Varhaiset painokset 
olivat lisäksi pieniä ja eri painosten välillä on yleensä aina eroja. Kä- 
sillä olevan suomennoksen selityksissä nähdäänkin varsin konkreet- 
tisesti, miten muutamat Mechtildin ilmestysten painetut versiot poik- 
keavat toisistaan. On myös vaikeaa osoittaa yksi tietty painettu versio 
Budden version kanssa yhtäpitävimmäksi, koska yksittäisissä teksti- 
kohdissa Budden teksti vastaa parhaiten milloin minkäkin toisen ver- 
sion muotoilua. 

Kuten yllä on huomautettu, Hackebornin suvun Mechtild on help- 
po sekoittaa toiseen saksalaiseen naismystikkoon Mechtild Magde- 

burgilaiseen, koska molemmat asustivat samoihin aikoihin Helftan 
luostarissa (Mechtild Magdeburgilaisesta, Heinonen 2007, 20-24). 
Jöns Budde kuitenkin sekoitti Mechtild von Hackebornin vielä eri kai- 
maan. Porthanin siteeraamasta Turun palossa tuhoutuneesta Budden 
omakätisestä käsikirjoituksesta kävi ilmi, että Budde luuli Mechtildin 
olleen kotoisin Skotlannista (Porthan 1867, 145). Budde on siten se- 
koittanut saksalaisen Mechtildin skotlantilaiseen Pyhään Mechtil- 
diin, joka eli vuoden 1200 paikkeilla ja jonka muistopäivä on 12. huh- 
tikuuta (Geete 1899, 1). 


Eri versioiden vertailusta 


Yllä on esitelty Mechtildin ilmestysten eri versioita osittain oman tut- 
kimukseni ja osittain muiden tekemän aikaisemman tutkimuksen 
perusteella. Olen tutkinut valittuja, merkittäviä erikielisiä versioita, 
jotka eivät ole suoraan riippuvaisia toisistaan, vaan edustavat teksti- 
tradition eri haaroja ja kuvastavat traditiossa olevaa variaatiota. Pää- 
huomioni on keskiaikaisessa ruotsinnoksessa, joka tunnettiin Naan- 
talissa ja Vadstenassa ja jonka pohjalta olen suomentanut ilmestykset. 
Muutaman saksan- ja latinankielisen version tarkastelu rinnakkain 
Budden ruotsinnoksen kanssa on ollut hyödyllistä, sillä versiot poik- 
keavat toisistaan ja variaation tuntemus auttaa asettamaan keskiaikai- 
sen ruotsinnoksen kontekstiinsa. Vertailu antaa tietoa siitä, mitkä ver- 
siot ovat lähellä ruotsinnosta ja siitä, miten tyypillinen Naantalissa ja 
Vadstenassa käytetty versio kansainvälisesti katsoen on. Vertailu myös 
osoittaa, että ruotsinnoksen erikoisilta tuntuvat yksityiskohdat eivät 
aina ole kiinni ruotsintajasta, vaan tulevat usein ruotsintajan alku- 
tekstinään käyttämästä versiosta. Tämä auttaa tunnistamaan ruotsin- 
tajan henkilökohtaisen panoksen. 

Tarkoin tutkimieni versioiden lisäksi olen perehtynyt muihin ver- 
sioihin tutkimuskirjallisuuden valossa. Säilyneitä versioita on näet 
niin paljon, että niiden kaikkien systemaattinen vertaaminen toisiin- 
sa sana sanalta ei ole tämän tutkimuksen puitteissa ollut mahdollista. 
Se ei toisaalta välttämättä olisi relevanttiakaan, koska osa versioista 
on varsin lähellä toisiaan. Fri lähteiden arviot eri versioiden määrästä 
vaihtelevat hieman, mutta esimerkiksi Rydel (2014, 193) mainitsee 

Mechtildin ilmestyksistä olevan olemassa 103 versiota latinaksi ja 
195 versiota eri kansankielillä. Teksti oli niin ollen laajalle levinnyt, ja 
Mechtildiä onkin tutkittu niukasti siihen nähden, kuinka suosittu ja 
luettu hän oli keskiajalla ja uuden ajan alussa (Rydel 2014, 193). 

Digitalisaatio on viime vuosina helpottanut huomattavasti 
Mechtildin ilmestysten eri versioiden vertailua keskenään, sillä usei- 
ta edellä mainituista vanhoista editioista löytyy nykyään digitoituina 
verkosta, ja ne ovat vapaasti käytettävissä. Ennen digitointia ne pää- 
sääntöisesti olivat vaikeasti saatavissa. 

Juuri se latinankielinen käsikirjoitus, jota tekstin ruotsintanut Jöns 
Budde käytti alkutekstinään, ei ole säilynyt nykypäivään saakka, mut- 
ta edellä mainitut Uppsalassa säilyneet kaksi latinankielistä käsikir- 
joitusta (C 198 ja C 522) näyttävät Laurenin (1972, 45 ja 53) mukaan 
olevan lähellä Budden käyttämää kappaletta. Koska C 198 ja C 522 
kuuluvat latinankielisten käsikirjoitusten B-ryhmään (Lauren 1972, 
39), on myös Budden versio laskettava B-ryhmään kuuluvaksi. Vuo- 
den 1877 latinankielisen edition julkaisijat mainitsevat esipuheessaan 
(Mechtild 1877, XIII), että vuonna 1558 Venetsiassa julkaistu editio 
kuuluu B-ryhmään (heidän terminologiallaan ad secundam seriem 
*toiseen sarjaan”). Esimerkiksi toisen kirjan kohdalla on useita lukuja, 
jotka puuttuvat Budden ruotsinnoksesta ja vuoden 1558 editiosta (kat- 
so alaviitteitä toisen kirjan kohdalta), mutta ovat mukana muissa tut- 
kimissani Mechtildin ilmestysten versioissa (Mechtild 1503, Mechtild 
1510, Mechtild 1597, Mechtild 1857, Mechtild 1877). Budden 
version kuuluminen B-ryhmään on niin ollen ilmeistä. Lukujen jär- 
jestys poikkeaa A-ryhmästä hieman enemmän vuoden 1558 editiossa 
kuin Budden versiossa (esimerkiksi toisen kirjan luku 21), mistä voi- 
taneen päätellä, että Budden ruotsinnos ja vuoden 1558 editio eivät 
B-ryhmän sisällä edusta keskenään kaikkein likeisimpiä variantteja. 

Jos yksittäisten sanojen kohdalla on eri versioissa eri lukutapoja, 
yhtäläisyydet ja erot eivät aina noudata jakoa A-ryhmään ja B-ryh- 
mään. Kaksi esimerkkiä valaiskoon asiaa. Toisen kirjan luvussa 26 
(Buddella olevan numeroinnin mukaan) sanotaan vuosien 1558 ja 
1877 latinankielisissä editioissa äänen kulkevan koko (latinaksi totus) 
talon läpi, kun taas Buddella, vuoden 1510 latinankielisessä editiossa 
ja tutkimissani saksannoksissa (1503, 1597, 1857) äänen sanotaan 
kuuluvan kolmen talon läpi tai kolmanteen taloon saakka (latinaksi 

tertius). Toisen kirjan luvussa 23 (Buddella olevan numeroinnin 
mukaan) sanotaan vuosien 1558 ja 1877 latinankielisissä editioissa 
Mechtildin sydämen uppoavan tai sukeltavan Jumalan sydämeen 
kuin kala (latinaksi piscis), kun taas Buddella, vuoden 1510 latinan- 
kielisessä editiossa ja tuntemissani saksannoksissa (1503, 1597, 1857) 
Mechtildin sydän uppoaa Jumalan sydämeen kuin herne (latinaksi 
pisum). Koska vuoden 1558 editio ja Budde edustavat versiota B, nii- 
den olisi luullut seuraavan keskenään samaa lukutapaa, mutta poik- 
keavan muista. Nyt on kuitenkin niin, että keskenään samaa luku- 
tapaa noudattavatkin vuosien 1558 (ryhmää B) ja 1877 (ryhmää A) 
latinankieliset versiot, kun taas muut tutkimani versiot ovat keske- 
nään yhtäläiset. Vastaavia esimerkkejä voidaan esittää enemmänkin, 
joten yksittäisten sanojen lukutapojen kohdalla eri versiot jakautuvat 
ryhmiksi milloin milläkin tavalla. Tällainen on filologisesti katsoen 
tavallista sellaisten tekstien kohdalla, joiden käsikirjoitustraditio on 
laaja. Hyvä esimerkki vastaavasta on Uusi testamentti (katso Metzger 
& Ehrman 2005). 

Filologiassa voidaan eri käsikirjoitusten tai painosten välisistä suh- 
teista piirtää eräänlainen sukupuu (latinaksi stemma), jolla kuvataan 
uudempien tekstivarianttien polveutumista kopioitaessa vanhemmis- 
ta. Sukupuun haarat ja oksat eivät kuitenkaan aina kasva vain eril- 
leen, vaan voivat myös kietoutua toisiinsa ja kasvaa yhteen. Kopioit- 
sijat ja kääntäjät saattoivat joskus käyttää alkutekstinään kahta tai 
useampaakin käsikirjoitusta, joiden lukutapoja he kombinoivat uu- 
deksi versioksi. Jos nuo alkutekstit edustivat käsikirjoitusten suku- 
puussa kokonaan eri haaroja, saattoivat eri traditiot kasvaa yhteen 
tavalla, joka vaikeuttaa eri käsikirjoitusten tai painosten välisten suh- 
teiden selvittelyä. Myös Mechtildin ilmestysten eri versioiden välillä 
saattaa jossakin määrin olla kyse tästäkin. 

Yksittäisten sanojen kohdalla on myös mahdollista, että kahdella 
taholla on tapahtunut sama väärinymmärrys. Aiemmin sattunei- 
ta väärinymmärryksiä on voitu myös yrittää korjata. Niin ollen jaot 
ryhmiin tai sukupuun haaroihin kuvaavat tekstiversioita kokonai- 
suuksina, mutta jotkin yksityiskohdat voivat mennä pääjaon kans- 
sa ristiin. Palataan edellä mainittuun esimerkkiin, jossa on eri ver- 
sioiden välillä vaihtelua sanojen kala (piscis) ja herne (pisum) välillä. 
Sukeltaminen Jumalan sydämeen kuin kala on luontevampi kieli- 

kuva kuin se, että sinne sukelletaan kuin herne. Jos herne kuitenkin 
on alkuperäisempi lukutapa, on mahdollista, että kaksi eri kopioitsi- 
jaa on korvannut sen luontevammalla kalalla toisistaan riippumatta. 
Kumpikin on voinut pitää hernettä virheenä, jonka he ovat pyrkineet 
korjaamaan ja päätyneet ehkä osittain sattumalta samaan, loogisem- 
malta kuulostavaan ratkaisuun. Juuri se, että herne on kyseisessä 
kohdassa oudomman ja epäluontevamman tuntuinen lukutapa, saat- 
taa viitata siihen, että se on alkuperäisempi lukutapa. Filologiset tut- 
kimukset ovat nimittän usein osoittaneet, että kirjurit ja kopioitsijat 
todennäköisemmin muuttivat kielellisesti vaikeampia ja sisällöllisesti 
vaikeatajuisempia kohtia helpommiksi kuin päinvastoin (Metzger & 
Ehrman 2005, 159). 

Aivan alkuperäistä versiota ei Mechtildin ilmestyksistä (sen pa- 
remmin kuin monista muistakaan vanhoista teksteistä) ole säilyn- 
yt, vaan saatavillamme on vain kopioita ja käännöksiä, jotka kaikki 
poikkevat toisistaan. Aina ei ole niin, että vanhimmat säilyneet ver- 
siot edustaisivat alkuperäisintä lukutapaa, vaan vanhoja lukutapoja 
on voinut säilyä myöhäisissäkin versioissa. Alkuperäisin lukutapa ei 
myöskään välttämättä ole kaikista näkökulmista katsottuna ”oikein” 
lukutapa. Ehkä merkittävin lukutapa onkin se, joka on levinnein, lue- 
tuin ja käytetyin. Nykytutkimuksessa voidaankin alkuperäisen teks- 
timuodon sijaan tai lisäksi kiinnittää entistä enemmän huomiota sii- 
hen, mikä tekstivariantti oli laajimmin saatavilla ja luetuin tietyssä 
paikassa tiettyyn aikaan (Metzger & Ehrman 2005, 249). Suomalaisen 
yleisön kannalta voisi ajatella, että relevantein Mechildin ilmestys- 
ten lukutapa on Buddella ruotsiksi oleva, koska sen lukutavan tunsi 
Budden yleisö Naantalissa ja Vadstenassa. Jos 1290-luvulla alun perin 
muistiin merkittyä lukutapaa ei täällä tunnettu, se ei välttämättä ole 
meidän kannaltamme ”arvokkain” variantti. Kukin säilynyt versio on 
uniikki ja yhtä arvokas kuin toisetkin. Käyttäjille juuri heidän käyttä- 
mänsä versio oli se, joka teki vaikutuksen, herätti ajatuksia tai opetti. 
Vaikka vanhin ei tarkoitakaan ainoaa oikeaa, silti on relevanttia poh- 
tia, mikä lukutapa mahtaa olla alkuperäisin tai vanhin. 

Filologinen ajattelu* on viime vuosikymmeninä osittain muuttu- 


3 Filologian käsite ja ala on eri aikoina ja eri maissa ymmärretty osittain 

nut niin, että tekstin alkuperään keskittyvä näkökulma on vaihtunut 
kiinnostukseen tekstin käyttäjään ja käyttöön, jolloin kaikki yksittäi- 
set säilyneet versiot ovat saaneet itseisarvon, kun ne ennen olivat lä- 
hinnä välineitä alkuperäisen tekstimuodon etsinnässä (Wendt 2006, 
266-267). Filologi David Greetham (2007, 26-27) antaa muutoksesta 
havainnollisen esimerkin. Hän oli 1970-luvulla mukana editoimassa 
De proprietatibus rerum -nimisen tekstin keskienglanniksi laadittua 
käännösversiota. Yksi säilyneistä käsikirjoituksista on huolimatto- 
masti laadittu ja täynnä poistoja, lisäyksiä, muutoksia ja huomautuk- 
sia. Säilyneitä käsikirjoituksia vertaamalla pyrittiin löytämään kes- 
kienglantilaisen tekstin mahdollisimman alkuperäinen muoto, ja 
kuvatunlainen käsikirjoitus oli siihen tarkoitukseen lähes käyttökel- 
voton. Greetham (2007, 27) kuitenkin toteaa, että samaa käsikirjoi- 
tusta voi nykyään pitää kiehtovan autenttisena dokumenttina, joka 
kertoo tekstin käytöstä ja käyttäjistä. Tällainen käsikirjoitus on ar- 
vokas lähde tutkittaessa, ketkä tekstiä ovat ajan mittaan lukeneet, 
miten he ovat siihen suhtautuneet ja miten he ovat sitä käyttäneet. 
Tekstin myöhemmän käytön tutkimus on yhtä mielekästä kuin mah- 
dollisimman alkuperäisen tekstimuodon etsiminen, ja kaikki säily- 
neet käsikirjoitukset ovat yhtä arvokkaita, vaikka niiden kunkin käyt- 
tökelpoisuus vaihteleekin sen mukaan, mistä näkökulmasta tekstiä 
kulloinkin halutaan tutkia (Wendt 2006, 268-269). Onkin hyvä huo- 
mata, että uudenlaiset filologiset näkökulmat eivät sulje pois kiin- 
nostusta myös perinteisempiin filologisiin tutkimuksiin (Märtensson 
2022, 15). Greetham (2007, 30) havainnollistaa erilaisia filologisia 
näkökulmia vielä yhdellä esimerkillä. Lisäyksiä ja muutoksia sisältävä 
Shakespearen näytelmän teksti poikkeaa siitä, mitä Shakespeare alun 
perin kirjoitti, mutta kertoo siitä, millainen näytelmä käytännössä on 
ollut, kun sitä on esitetty näyttämöllä. Samalla tavalla Jöns Budden 
ruotsintama Mechtildin ilmestykset poikkeaa siitä, millaiseksi teksti 
alun perin 1290-luvulla muotoiltiin, mutta kuvaa sitä, millaisen teks- 
tin Naantalin tai Vadstenan sisaret 1400-luvun jälkipuoliskolla koh- 
tasivat. 


eri tavoin. Itse käsitän filologian alan laajaksi (Lönnroth 2016; Lönnroth 
& Siponkoski 2017). Esimerkiksi Ruotsissa filologian ala on nähty välillä 
kapeammin. Tuore pohdinta aiheesta on Wendt 2022. 

Saman tekstin toisistaan poikkeavien käsikirjoitusten vertaami- 
nen toisiinsa on vaativaa varsinkin, jos käsikirjoituksia on säilynyt 
paljon (yleisluontoinen ja terminologinen esitys erilaisina varianttei- 
na säilyneistä teksteistä tutkimuskohteina on Wendt 2006). Jos on 
säilynyt useita vaihtoehtoisia lukutapoja, ei aina voida sanoa, mikä 
niistä on aidoin ja alkuperäisin, vaan voidaan tulkita, että meille on 
säilynyt muutama vaihtoehtoinen, keskenään yhtä ”oikea” variantti 
(Greetham 2007, 28). Vielä vaativampaa on erikielisten käännösten 
vertaaminen, sillä käännösversiot ovat monisyinen tekstiryhmä. Täy- 
dellinen vastaavuus alkutekstin ja käännöksen välillä on oikeastaan 
mahdottomuus: käännettäessä jotakin jää aina pois samalla, kun jo- 
takin uutta ilmestyy mukaan. Syntynyt käännös on siten aina uusi, 
uniikki teksti, vaikka se pohjautuukin lähtötekstiin. (Wollin 2020, 
32 ja 36-37.) 


Jöns Budde ja hänen tuotantonsa 


Maamme keskiajan harvinaislaatuista hahmoa Jöns Buddea on kut- 
suttu Suomen ensimmäiseksi kirjailijaksi sekä ruotsalaisen kieli- 
alueen ensimmäiseksi nimeltä tunnetuksi ammattimaiseksi kääntä- 
jäksi, jolta on säilynyt laaja tuotanto. Tavallaan osuvin luonnehdinta 
Buddesta lienee näiden näkemysten välillä. Koostuuhan Budden tuo- 
tanto lähes yksinomaan käännöksistä ja vain marginaalisessa mää- 
rin alkuperäisteksteistä, mutta samalla Buddella voidaan nähdä ole- 
van oma sanoma, ja hän osasi ottaa huomioon kääntämiensä tekstien 
uuden kontekstin ja käyttötarkoituksen (Lamberg 2007, 173 ja 373; 
Lamberg 2011, 99). Budden kääntämät tekstit oli usein kirjoitettu 
muiden sääntökuntien kuin birgittalaisten luostareissa. Ne oli monis- 
sa tapauksissa kirjoitettu paljonkin Budden aikaa aikaisemmin ja eri 
maantieteellisellä alueella, ehkä vielä miesyleisölle. Kun ne käännet- 
tiin Budden ajan naantalilaisten tai vadstenalaisten luostarisisarten 
opetukseksi, saattoivat käännöksillä tavoiteltu sanoma ja niiden vai- 
kutus yleisöön osin poiketa alkutekstin kirjoittajan tarkoittamista sil- 
loinkin, kun käännettiin alkutekstille uskollisesti. Budde myös ohja- 
si yleisönsä tulkintaa haluamaansa suuntaan esimerkiksi lisäämällä 
teksteihin selityksiä ja painottamalla merkittävinä pitämiään kohtia 

olemalla paikoin alkutekstiä monisanaisempi. Kääntäjä sai sanoman- 
sa tueksi alkuteoksen auktoriteetin, joten kääntäminen saattoi olla 
tehokas tapa levittää omaakin viestiä (Lamberg 2007, 346; Johansson 
2017, 216). 

Suurelle yleisölle Jöns Budde on Ruotsissa merkittävyydestään 
huolimatta lähes tuntematon. Suomessa valistunut maallikko saattaa 
olla hänestä kuullut, sillä Budden tekstejä on Marko Lambergin 
(2007) kääntäminä ennestään saatavilla myös suomeksi. Budde on 
myös nähty näyttelijän välityksellä Turun keskiaikaisilla markkinoilla 
julistamassa jylhää sanomaansa markkinaväelle. Naantalin kirkon ja 
hautausmaan liepeiltä puolestaan löytyvät paitsi Buddelle pystytet- 
ty muistokivi myös Jöns Budden tie ja Budden polku. Lisäksi ainakin 
Naantalin lukion juhlasali ja eräs Äbo Akademin luentosali on ni- 
metty Jöns Budden mukaan. Vaikkapa Mikael Agricolaan verrattu- 
na Budde on silti Suomessakin unohtunut suuruus. Tutkijapiireissä 
Budde on kuitenkin parin viimeisen vuosikymmenen aikana ollut 
vilkkaankin keskustelun kohteena. 

Yksi syy Budden heikkoon tunnettavuuteen on jo se, että Buddesta 
henkilönä tiedetään vain vähän mitään varmaa. Enin osa häntä kos- 
kevista tiedoista on erilaisten päätelmien varassa. Niitä voidaan tehdä 
etupäässä hänen oman käännöstuotantonsa pohjalta. Budden kään- 
nöksiä tunnetaan ajalta 1469-1491, mutta lähdetilanne on muutoin 
koko lailla laiha. Budde mainitaan kuitenkin kolmessa asiakirjassa 
vuosilta 1461-1463 (FMU/DF 3145, 3187 ja 3207). Lisäksi kahdeksan 
asiakirjan vuosilta 1459-1471 arvellaan käsialan perusteella olevan 
Budden kirjoittamia (Ahlbäck 1952, 100). Naantalin luostarissa 
Budde näyttää olleen viimeistään vuonna 1459, koska varhaisin kä- 
sialan perusteella hänen laatimakseen uskottu asiakirja (FMU/DF 
3108) on päivätty tuona vuonna (Ahlbäck 1952, 100; Lamberg 2007, 
256). Varhaisin lähde, jossa Budde mainitaan nimeltä, on puolestaan 
eräs vuonna 1461 päivätty asiakirja (FMU/DF 3145) (Pipping 1944, 
3; Lamberg 2007, 256). Siinä Buddeen ei viitata sanalla veli, joten hän 
on voinut olla vielä noviisi, mutta varmana päätelmää ei voida pitää 
(Lamberg 2007, 256). Lokakuussa 1462 päivätyssä asiakirjassa (FMU/ 
DF 3187) Buddeen viitataan jo latinankielisellä sanalla frater veli? Sii- 
tä voidaan päätellä, että hän on syntynyt viimeistään vuonna 1437, 
koska luostariveljen tuli olla täyttänyt vähintään 25 vuotta (Pipping 

1944, 3). Eräitä Jöns Budden kirjaan sisältyviä kirjoituksiaan Budde 
on päivännyt vielä vuonna 1491, joten ainakin tuona vuonna hän oli 
yhä elossa. On mahdollista, että Budde oli syntynyt aiemmin kuin 
1437 tai että hän eli pidempään kuin vuoteen 1491, mutta näitä raja- 
vuosia tarkempia varmoja tietoja hänen elinajastaan ei ole. 

Asiakirjalähteiden lisäksi meidän aikaamme on säilynyt ainakin 
yksi Buddeen liittyvä esine. Naantalin seurakunnalle kuuluu 1400-lu- 
vulta peräisin oleva ehtoollislautanen, jonka reunuksessa oleva ins- 
kriptio kertoo sen olevan Jöns Budden Tukholmassa teettämä 
(inskription teksti FMU/DF 3848). Lautasen keskellä on kuva birgitta- 
laisveljestä, jonka voidaan ajatella esittävän Buddea itseään (Lamberg 
2007, 257; Harjula 2015, 16). Kuvatun birgittalaisveljen kaulasta roik- 
kuu kirjurien käyttämä hohkakivi, jonka voidaan tulkita symboloi- 
van Budden kirjoittajantyötä ja sen hengellistä sisältöä (Harjula 2015, 
16-17). Budden tiedetään käyneen Tukholmassa ainakin 1462, ja pa- 
teeni eli ehtoollislautanen lienee teetetty suunnilleen tuolloin, vaik- 
ka eksplisiittistä mainintaa ajankohdasta ei ole (Klockars 1979, 81; 
Lamberg 2007, 257). Pateenin lisäksi lahjoitukseen kuului ehtoollis- 
kalkki, joka ei ole enää tallella alkuperäisessä asussaan (Nikula 2009, 
134), mutta siitä on säilynyt vanha piirros. Piirroksessa nähdään kal- 
kissa olevan kaksi vaakunaa, jotka on yhdistetty rälssisukuihin Ille ja 
Renhufvud. (Klockars 1979, 81; Nikula 2007, 182-186.) Vaakunaan 
ja patronyymiin Andersson eli Andreae pohjaten on ehdotettu, että 
Budde olisi voinut olla Anders Sunesson Illen mahdollisesti avioton 
poika (Nikula 2011, 47). Illeen viittaavaksi vaakunaksi on ajateltu lil- 
jaa pitelevä käsi, mutta liljalla on myös neitsyyttä ja siveyttä merkit- 
sevä hengellinen sisältö, ja se tavataan usein nunnaluostareiden sym- 
bolina (Lamberg 2007, 258 ja 330). Lisäksi kyseinen vaakuna ei ollut 
Illen suvun käytössä vielä Budden aikana (Klockars 1979, 81). Koska 
Anders oli yleinen etunimi, on patronyymiin perustuva päätelmä ha- 
taralla pohjalla (Kauko 2015b, 122). Budden aristokraattiset juuret 
ovat siis epävarmat, mutta kohtalaisen varakkaasta perheestä hänen 
on täytynyt olla (Lamberg 2011, 99). 

Mistä tämä varakas perhe sitten olisi ollut kotoisin? Koska Budde 
välillä käyttää nimen Budde sijasta tai lisäksi nimeä Räk(k), on eh- 
dotettu, että nimistä toinen olisi ollut Jönsin isän kotitilan nimi tai 
sukunimi ja toinen puolestaan äidin sukunimi tai kotitila (Ahlbäck 

1952, 141). Nimet viittaavat ainakin Pohjanmaalle, sillä Vöyristä tun- 
netaan nimi Gregers Räky vuodelta 1478, Mustasaaresta Päual Räck 
vuonna 1440, ja Maksamaalta nimi Rex (Pipping 1944, 6; Ahlbäck 
1952, 142; Murhu 1983, 11; Hummelstedt 2004, 62; Lamberg 2007, 
275, viite 33). Budde puolestaan esiintyy tilan nimenä Vöyrissä ja Lai- 
hialla (Ahlbäck 1952, 142; Murhu 1983, 13). Yhteys Pohjanmaahan ei 
silti ole yksiselitteinen, sillä kastettujen, vihittyjen ja haudattujen lu- 
etteloista tavataan nimi Budde ainakin 1700-luvulla lukuisista pitäjis- 
tä muualtakin päin Suomea (Kauko 2015b, 124, alaviite 145). Nimiä 
Budde ja Räk(k) muistuttavia nimiä tunnetaan lisäksi Ruotsista, Sak- 
sasta ja Tanskasta (Kauko 2015b, 124-125). 

Yksin nimien perusteella ei Jöns Buddea näin ollen voida sijoittaa 
kovin tarkasti mihinkään tiettyyn paikkaan. Kielellisten piirteiden 
perusteella hänet on usein katsottu voitavan sijoittaa juuri Pohjan- 
maalle, mutta uudempi tutkimus on sillä kannalla, että Budden kie- 
lenparsi voi yhtä hyvin viitata myös Varsinais-Suomeen, läntisen Tu- 
runmaan ja itäisen Ahvenanmaan saaristoon, läntiselle tai keskiselle 
Uudellemaalle tai mahdollisesti Satakuntaan (Nikula 2011, 49; Wollin 
2011, 23; Wollin 2019, 118). Ulvilan ja Kokemäenjoen seuduille Sata- 
kuntaan Budden juuret sijoittaa myös Jaakkola (1959, 353-354), jos- 
kin hänen perustelunsa jäävät epäselviksi ja spekulatiivisiksi.! Varma- 
na pidetään ainakin sitä, että Budde oli kotoisin itäisestä valtakunnan 
osasta eli nykyisestä Suomesta (Wollin 2019, 118). 

Pohjanmaalle Budden juuret sijoittanut Ahlbäck toteaa itsekin 
(1952, 143) Budden kielessä olevan myös muualle viittaavia piirteitä. 
Ne Ahlbäck selittää vaikutukseksi Budden kohtaamasta kirjakielestä 
tai siitä Turun ja Naantalin seudun puhekielestä, jota Budde kuuli 
siirryttyään pois kotiseudultaan. Ruotsalainen tutkija Gösta Holm 
(2000, 40) pitää Ahlbäckin menettelyä metodologisesti arveluttava- 
na, koska tämä ensin selittää Budden pohjanmaalaiseksi ja vasta sit- 
ten kehittelee muualle viittaaville piirteille erillisselityksen. Ahlbäck 
ikään kuin lähtee loppupäätelmästä ja selittää pois siihen sopimatto- 


4 Jaakkola oli itse satakuntalainen ja ylikorosti Satakunnan ja satakunta- 
laisten merkitystä Suomen keskiajan historiassa esittäen spekulatiivisia ja 
ohjelmallisia väitteitä (esimerkiksi Jussila 2007, 38 ja 41-42), mikä antaa 
aihetta suhtautua hänen arvioonsa varovaisuudella. 

mat seikat, kun Holmin mukaan olisi tullut lähteä puhtaalta pöydältä 
katsomaan, mihin loppupäätelmiin on mahdollista päätyä. Uudem- 
pi käsitys onkin se, että suunnilleen yhtä mahdollisia vaihtoehtoja 
Budden kotiseuduksi on useampia. Kiinnostavaa on kuitenkin se, et- 
tä Eskil Hummelstedt, jonka 1940-luvulla laadittu tutkimus julkais- 
tiin vasta postuumisti (Hummelstedt 2004), tuli samankaltaiseen tu- 
lokseen kuin Ahlbäck, vaikka molemmat työskentelivät toisistaan 
riippumatta (Wollin 2011, 21). 

Budden tuotannon perusteella on selvää, että hänellä on täytynyt 
olla sellaista oppineisuutta, jonka saavuttaminen ei ollut mahdollista 
Suomessa tai Ruotsissa, vaan joka viittaisi mahdollisesti yliopistokou- 
lutukseen. Ruotsissa tai koko Pohjoismaissa ei Budden oppivuosien 
aikaan vielä ollut yliopistoa, sillä Pohjolan ensimmäiset yliopistot pe- 
rustettiin Uppsalaan 1477 ja Kööpenhaminaan 1479 Budden ollessa 
jo urallaan pitkällä (suomalaisten ulkomaisista yliopisto-opinnoista 
keskiajalla, katso Nuorteva 1997). Oppia Budde on voinut aluksi saa- 
da Turun dominikaanikonventissa, mutta lisäopinnot jossakin man- 
nermaisessa yliopistossa vaikuttavat todennäköisiltä (Wollin 2019, 
99). Osasta eurooppalaisia yliopistoja on säilynyt matrikkeleita, mutta 
osasta ne ovat kadonneet, ja lisäksi tiedetään yliopistoissa opiskelleen 
monia sellaisiakin, jotka eivät virallisesti kirjoittautuneet yliopistoon, 
eivätkä siksi näy matrikkeleissa (Gallen 1968, 42; Jucknies 2015, 33). 
Greifswaldin yliopiston matrikkelista löytyy 17. helmikuuta 1468 yli- 
opistoon kirjoittautunut veli Johannes Budde, jonka sanotaan olevan 
ordinis Predicatorum eli dominikaani (Grotenfelt 1902, 291). Meidän 
Jöns Buddemme ei ollut dominikaani, mutta toisaalta kaikki matrik- 
kelissa esiintyvät dominikaanit ovat matrikkelissa peräkkäin, joten on 
mahdollisuuksien rajoissa, että Budde olisi erehdyksessä merkitty do- 
minikaaniksi useita nimiä mekaanisesti kerralla lueteltaessa (Nikula 
2009, 141). On myös ehdotettu, että ilmoittamalla olevansa domini- 
kaani Budde pääsi helpommin kirjoittautumaan ja siten nauttimaan 
yliopiston privilegioista (Nikula 2009, 142). Dominikaanimainintaan 
olisi voinut vaikuttaa sekin, että Budde mahdollisesti kävi dominikaa- 
nien koulua Turussa (Kauko 2015b, 120). Koska myös Greifswaldin 
omassa väestössä on esiintynyt nimi Budde, yliopiston matrikkelissa 
oleva Johannes Budde saattaa olla sikäläinenkin henkilö (Murhu 
1983, 18, alaviite 24). 

Jussi Nuorteva (1997, 45) on sillä kannalla, että Greifswaldin yli- 
opiston matrikkelin henkilö ei ole suomalainen Jöns Budde. Domini- 
kaanimaininnan lisäksi Nuortevan toinen peruste on se, että Budden 
tiedetään olleen vuoden 1469 pääsiäisen aikaan Vadstenassa. Budde 
on kuitenkin voinut ehtiä samana vuonna sekä Greifswaldiin että 
Vadstenaan. Matrikkelissa oleva vuosiluku 1469 on korjattu vuodeksi 
1468, ja on epäselvää, kumpi kirjoittautumisvuosi on oikea (Kauko 
2015b, 120-121). Matrikkelimerkinnän perusteella ei voida olla var- 
moja, että kyseessä on juuri täkäläinen Jöns Budde, mutta myös 
vasta-argumentit, joita Nuorteva esittää, ovat riittämättömät (Kau- 
ko 2015b, 121). Greifswaldin lähellä sijaitsi Marienkronin birgittalai- 
nen luostari, jonne Naantalista oli yhteyksiä, joten Greifswald ei olisi 
Buddelle yllättävä paikka (Klockars 1979, 85). 

Ellei Budde kartuttanut ilmeistä sivistystään ja osaamistaan 
Greifswaldin yliopistossa, niin sitten hän teki sen jossakin muualla. 
Hänen olisi luullut nauttineen yliopisto-opetusta mieluiten jo aikai- 
semmin kuin 1468 tai 1469 (Kauko 2015b, 121). Toisaalta tiedetään, 
että varsin iäkkäätkin kirkonmiehet täydensivät opintojaan yliopis- 
tossa, erityisesti oikeustieteen ja teologian aloilla eli niin sanotuis- 
sa korkeammissa tiedekunnissa (Klockars 1960, 37; Välimäki 2016, 
36-37). Yliopisto-opinnot alkoivat nimittäin aina filosofisesta tiede- 
kunnasta, josta voitiin jatkaa lukemaan lakia, lääketiedettä tai teolo- 
giaa, jotka laskettiin korkeammiksi tiedekunniksi (esimerkiksi Gallen 
1968, 41-42; Mäkilähde 2019, 23). Ikä ei siis ollut mikään este. Vuon- 
na 1469 Budde on ollut vähintään 32-vuotias. 

Budden oppineisuus on johtanut ylilyöviinkin arvioihin, sillä hä- 
nestä on tehty ”intoutunut esirenessanssimme kirjallinen vesa; joka 
olisi esiintynyt ”suomalaisen humanismin aamuairueena” (Jaakkola 
1959, 354 ja 356). Lennokkaat luonnehdinnat kuvastanevat enem- 
män lausujansa omaa ajatusmaailmaa kuin Buddeen liittyvää todelli- 
suutta. Kehumisen arvoinen Budde silti on, sillä hän näyttää esimer- 
kiksi kirjoittaneen muutamia vanhimpia tunnettuja ruotsinkielisiä 
heksametrisäkeitä (Nordström 1914, 230; Noreen 1936, 67; Noreen 
1942, 71-72 ja 77; Kauko 2015b, 214 ja 218). 

Budden tuotannon rajaus ja laajuus on herättänyt paljon keskus- 
telua. Budden varmasti kääntämiksi tiedetyn tekstijoukon lisäksi hä- 
neen on filologisin perustein yhdistetty vaihtelevalla varmuudella 

laajahko ryhmä anonyymejä tekstejä. Budden varmat ja oletetut teok- 
set luetellaan useissa lähteissä, ja Lamberg (2007, 377-378 ja passim) 
esittelee ne suomeksikin. Koska ne eivät kuitenkaan ole kaikille tuttu- 
ja tai kaikkien helposti selvitettävissä, ne lienee hyvä luetella tässäkin. 
Esitys noudattaa pitkälti Noreenin (1944, 2-5) ja Kaukon (2015b, 33- 
43) antamaa listausta. Tässä luetellaan varsinaiset kirjalliset tekstit. 
Niiden lisäksi on olemassa jo aiemmin mainitut kahdeksan Budden 
kirjoittamaksi uskottua asiakirjaa sekä joitakin Porthanilla säilyneitä 
otteita Turun palossa tuhoutuneesta Budden omakätisestä käsikirjoi- 
tuksesta. Myös 1400-luvulta säilyneen laajan latinalais-ruotsalaisen 
sanaluettelon on esitetty kulkeneen Budden käsien kautta (Noreen 
1944, 6), mutta on epäselvää, mitä Budde tuolle sanaluettelolle teki 
vai tekikö mitään (Ejder 1945, 77; Wollin 1992b, 97). Seuraavassa lu- 
ettelossa olevat tekstit, joiden sanotaan säilyneen Budden omakäti- 
sessä käsikirjoituksessa, muodostavat yhdessä koodeksin, joka tunne- 
taan nimellä Jöns Budden kirja. 


A) Varmasti Budden kääntämiksi tiedetyt tekstit, jotka ovat säi- 

lyneet hänen omakätisenä käsikirjoituksenaan 

1. Lucidarius (ruotsiksi Hultman 1895, 1-70; suomennos 
Lamberg 2007, 28-97) 

2. Pyhän Julianuksen ja Pyhän Basilissan avioyhteydestä (ruot- 
siksi Hultman 1895, 73-88; suomennos Lamberg 2007, 99- 
112) 

3. Pyhästä Justinasta ja Cyprianus-velhosta (ruotsiksi Hultman 
1895, 91-95; suomennos Lamberg 2007, 115-119) 


B) Varmasti Budden kääntämiksi tiedetyt tekstit, jotka ovat säi- 
lyneet muiden kopioimina 
1. Mechtildin ilmestykset (ruotsiksi Geete 1899, 3-358; 
suomennos tässä teoksessa) 
Sielun luostari (ruotsiksi Dahlgren 1875, 29-136) 
Juuditin kirja (ruotsiksi Klemming 1853, 145-175) 
Esterin kirja (ruotsiksi Klemming 1853, 179-204) 
Ruutin kirja (ruotsiksi Klemming 1853, 207-214) 
Ensimmäinen ja toinen makkabilaiskirja (ruotsiksi 
Klemming 1853, 217-328) 


Aur p 

C) Budden omakätisessä käsikirjoituksessa säilyneet tekstit, joissa 
tekijää/kääntäjää ei mainita 


1. 


Tundalus ja hänen näkynsä ja ilmestyksensä (ruotsiksi Hult- 
man 1895, 99-121; suomennos Lamberg 2007, 124-145) 
Guidon sielun ilmestyminen (ruotsiksi Hultman 1895, 125- 
143; suomennos Lamberg 2007, 149-167) 

Kelvoton piispa Udo, hänen elämänsä ja loppunsa (ruotsiksi 
Hultman 1895, 147-155; suomennos Lamberg 2007, 175- 
181) 

Pyhän Bernhardin mietelmät (ruotsiksi Hultman 1895, 159- 
177; suomennos Lamberg 2007, 184-200) 

Pyhästä Albert-piispasta (ruotsiksi Hultman 1895, 181-183; 
suomennos Lamberg 2007, 202-203) 

Kahdestatoista kultaisesta perjantaista (ruotsiksi Hultman 
1895, 187-188; suomennos Lamberg 2007, 205-206) 
Pyhästä rouva Kadrinista, Pyhän Birgitan tyttärestä (ruot- 
siksi Hultman 1895, 191-229; suomennos Lamberg 2007, 
214-254) 


D) Kopioina säilyneet tekstit, joissa tekijää/kääntäjää ei mainita, 
mutta tekijän/kääntäjän uskotaan olleen Budde 


1. 


STI 


Jumalallisen viisauden mittaaja (ruotsiksi Bergström 1868- 
1870, 1-380) 

Ilmestyskirja (ruotsiksi Klemming 1853, 331-370) 
Luostarielämästä (ruotsiksi Dahlgren 1875, 3-26) 

Opetus rippi-isille (ruotsiksi Dahlgren 1875, 151-166) 
Hyvän kuolemisen taito (ruotsiksi Geete 1900, 255-284) 


Osan kohdalla Budden tekijyys on kohtalaisen varma, osan kohdalla 
taas enemmän tai vähemmän epävarma. Esimerkki suhteellisen var- 
masta tapauksesta on Suson Jumalallisen viisauden mittaaja, joka on 
säilynyt anonyyminä ruotsinnoksena. Sanavaraston perusteella se 
näyttäisi olevan Budden laatima (Noreen 1942, 38; Noreen 1944, 56). 
Teos on varsin laaja, ja siksi jo sen sanaston perusteella voidaan tehdä 
suhteellisen pitäviä päätelmiä. Sanastolliset seikat saavat tukea useis- 
ta muista kielellisistä piirteistä. Partisiippien käyttö sekä päätteillä 

-an, -else ja -ning muodostettujen verbaalisubstantiivien käyttö viit- 
taavat Buddeen (Ahlberg 1942, 134; Loman 1961, 11). Myös sanajär- 
jestykseen liittyvät seikat ja adjektiivinpäätteen -er käyttö viittaavat 
Buddeen (Larsson 1931, 126 ja 128 ja 130; Ejder 1945, 60). Samaan 
suuntaan osoittavia viitteitä on niin monta, että Budden tekijyydestä 
ei juuri liene epävarmuutta (Kauko 2015b, 41 ja 238). Ruotsinnoksel- 
le ei myöskään oikein osata esittää Budden sijaan ketään toista var- 
teenotettavaa laatijaehdokasta. Sellainen tilanne ei toisaalta ole harvi- 
nainen, koska keskiajan tekstit ovat varsin yleisesti anonyymejä. 
Budden teoksia lueteltaessa seurataan useimmiten ruotsalaisen 
filologin Erik Noreenin (1942, 38-39; 1944, 2-5) laatimaa, yllä esi- 
teltyä teoslistausta, vaikka sitä on joiltain osin myös kyseenalaistettu. 
Noreen (1942, 36) esimerkiksi sanoo filologisen tutkimuksen osoit- 
tavan selvästi, että Ilmestyskirjan anonyymi, keskiaikainen ruot- 
siksi laadittu käännös on Budden tekemä (myös Lauren 1972, 123, 
alaviite 102). Tämä on kuitenkin herättänyt paljon keskustelua (Lam- 
berg 2007, 267-268), ja onkin esitetty näkemys, että Ilmestyskirjan 
ruotsinnos ei olisi Budden työtä, vaan tuntemattoman tekijän vasta 
Budden ajan jälkeen laatima (Wollin 2018, 31). Noreenin näkemystä 
ei ole kokonaan hylätty, mutta se katsotaan kiistanalaiseksi (esimer- 
kiksi Pettersson 2019, 133-134; vertaa myös Kauko 2022a, 218-221). 
Myös Jöns Budden kirjaan sisältyvä teksti pyhästä rouva Kadrinista on 
herättänyt keskustelua. Noreen (1942, 33) katsoo olevan täysin todis- 
tettu, että se on Budden kääntämä, mutta ainakin Tiisala (1993, 217) 
on esittänyt mahdollisuuden, että teksti ei olekaan Budden kääntämä. 
Epäselvyys tekijyyden suhteen johtuu osaksi siitä, että teksti näyt- 
täisi olevan käsikirjoituksen muuhun sisältöön verrattuna eri ajalta. 
Smedberg (1918, 13-14 ja 16) on sillä kannalla, että teksti pyhästä 
rouva Kadrinista olisi myöhäisempi kuin käsikirjoituksen muu sisäl- 
tö, jonkun Budden nuoremman kollegan vasta vuosisadan vaihteen 
(noin 1500) paikkeilla Naantalissa laatima. Tätä käsitystä Noreen 
(1942, 32-33; 1944, 7-10) pitää virheellisenä. Noreenin (1944, 11) 
mukaan se on vuotta 1484 edeltävältä ajalta ja Laurenin (1973, 25) 
mukaan jo vuotta 1474 varhaisempi, kun taas käsikirjoituksen muut 
tekstit ovat varmasti tai todennäköisesti vasta ajalta 1487-1491. 
Noreenista poikkeavia kantoja on siis esitetty sekä ennen häntä et- 
tä hänen jälkeensä, mutta juuri Noreen on se, jonka näkemyksen mu- 

kaisena Budden ”kaanomn” pitkälti esitetään. Noreenista poiketessaan 
keskustelu on yleensä kulkenut siihen suuntaan, että aivan kaikki 
Noreenin Budden nimiin panemat tekstit eivät olisikaan Budden työ- 
tä. Voidaan kuitenkin spekuloida toiseenkin suuntaan. Periaatteessa 
ei ole mahdotonta, että on olemassa Noreenilta huomaamatta jäänei- 
tä anonyymejä teoksia, joita ei ole vielä osattu yhdistää Buddeen. 
Konkreettisia attribuointiehdotuksia on kuitenkin tehty hyvin vähän. 
Erään pyhimyselämäkertoja sisältävän, nimellä Codex Passionarius 
tunnetun käsikirjoituksen on aiemmin ehdotettu olevan osittain 
Budden työtä ja mahdollisesti kuuluvan Budden varhaistuotantoon 
(Lamberg 2007, 266 ja 268 ja 377). Käsikirjoitus on ajoitettu välille 
1450-1470, ja sitä laatimassa on ollut kaksi henkilöä, joista toisen ki- 
elimuodossa esiintyy samankaltaisia piirteitä kuin Buddella (Wik- 
torsson 2020a, 26). Missään tapauksessa teksti ei ole Budden kään- 
tämä, koska Codex Passionarius sisältää kopion legendakokoelmasta, 
joka on saanut ruotsinkielisen asun jo välillä 1272-1307 (Wiktorsson 
2020a, 12). Budden kanssa yhteneviä kielipiirteitä osoittava kirjoittaja 
on siis ainoastaan kopioinut tekstin eikä laatinut sitä. Nykytiedon va- 
lossa hän kuitenkin näyttää olleen aktiivinen kirjuri jo vuosina 1420- 
1423 (Wiktorsson 2020a, 26). Niin ollen kirjoitus ei voi olla Budden, 
vaan sukupolven tai parin verran vanhemman kollegan tekoa. 

Varsin todennäköistä on joka tapauksessa se, että meille tunte- 
mattomia Budden laatimia käännöksiä on myös kadonnut. Yhden 
Budden kirjoittaman käsikirjoituksen tiedetään tuhoutuneen Turun 
palossa vuonna 1827, ja olisi ihme, jos useampi ei olisi joutunut huk- 
kaan. 

Mechtildin ilmestykset on tiettävästi Jöns Budden laatimista kään- 
nöksistä varhaisin. Se ei kuitenkaan jäänyt ainoaksi Budden työksi, 
jonka pääroolissa ovat naiset. Naisten merkittävä rooli olikin birgitta- 
laisille luontevaa, mikä näkyi jo siinä, että Birgitan oma uskonnolli- 
suus oli hyvin Maria-keskeistä (Lamberg 2007, 319). Tämä tulee 
konkreettisesti esille myös Mechtildin ilmestysten ensimmäisessä 
kirjassa, jossa Maria on läsnä paljon ja esitetään hyvin kunnioittavaan 
sävyyn. 

Pyhä Birgitta oli itsekin vahva nainen ja uskalsi muun muassa kri- 
tisoida pappeja (Wollin 1992a, 115; Andersson 2014, 173-187). Hän 
otti kantaa myös aikansa politiikkaan ja kritisoi kuningas Maunu 

Eerikinpoikaa (eli Maunu Liehakkoa”) (Nyberg 2003, 90-93 ja 99- 
101). Birgitta kaavaili birgittalaisluostareista varsin naisvaltaisia, mi- 
kä erosi paljon ympäröivästä patriarkaalisesta yhteiskunnasta. Lo- 
pulta naisten rooli ei tullutkaan niissä aivan niin hallitsevaksi kuin 
Birgitta alun perin suunnitteli (Lamberg 2007, 279-281). Tämä lienee 
johtunut siitä, että luostari ei voinut olla kokonaan irrallaan ympäröi- 
vän yhteiskunnan hierarkioista, vaikka sinne toisaalta kehittyi myös 
oma, sisäinen hierarkia (Lamberg 2007, 280 ja 283). Naisten vahva 
rooli näkyi siinäkin, että abbedissan oli määrä olla koko luostarin pää 
ja mieskonventin johtajan yläpuolella (Lamberg 2007, 287). 

Luostarin sisäinen hierarkia oli kuitenkin moniulotteisempi, sillä 
se ei määräytynyt ainoastaan sukupuolesta käsin. Latinaa taitamatto- 
mat maallikkoveljet ja sisaret erottuivat latinaa osaavista pappis- 
veljistä, ja latinantaito oli siten yksi hierarkiaa määrittävä kriteeri 
(Lamberg 2007, 288). Toisaalta voidaan ajatella, että Budde viljeli lati- 
nankielisiä fraaseja ja sitaatteja opettaakseen asiasisällön ohessa myös 
latinaa ja rakensi latinan kautta yhteistä identiteettiä tuoden latinaa 
kunnolla osaamattomat mahdollisimman lähelle oppineiden latina- 
kulttuuria (Kauko 2015b, 191 ja 231; Kauko 2018a, 63 ja 73). Kansan- 
kielisten käännöstekstien voidaan itse asiassa ajatella olevan tuon la- 
tinakulttuurin osa ennemmin kuin oma erillinen kulttuurinsa, niin 
syvällä alkutekstien maailmassa ne liikkuivat (Johansson 2015, 225; 
Johansson 2017, 216; vertaa Andersson 2021, 95). Latinaa haluttiin 
avata sen sijaan, että siitä olisi tehty mystistä ja maagista (Lamberg 
2007, 313), ja Budden käännöstapa on paljolti sidoksissa tähän tavoit- 
teeseen. 

Kirjakielen perinne oli latinankielistä tai latinaan paljolti pohjau- 
tuvaa, mutta suullinen kommunikaatio tapahtui usein kansankielellä, 


5 Maunu Eerikinpojan jälkimaineeseen on vaikuttanut hänen vastustajien- 
sa hänestä antama kielteinen kuva (Åberg 1981 [1978], 134). Juuri Pyhä 
Birgitta kritisoi Maunua heikoksi ja moraalisesti kelvottomaksi. Nimi 
Smek (Liehakko) on vastustajien antama ja viittaa hyväuskoisuuteen tai 
liialliseen myöntyväisyyteen (SAOB 1898-, s.v. smek). Nimi on joskus lii- 
tetty myös Maunun huhuttuun homoseksuaalisuuteen (Henrikson 1982 
[1963]), 141-142). Sama halventava lisänimi on annettu myös vuonna 
1419 kuolleelle Strängnäsin piispalle, jonka nimi on esiintynyt muodossa 
Andreas Smeker (Söderwall 1884—1918, s.v. smeker). 

ja nämä kaksi tendenssiä sulautuvat yhteen monissa luostariteksteis- 
sä (Andersson 2021, 66). Perinteisesti on ajateltu, että kieli valittiin 
yksinkertaisesti yleisön mukaan: kansankieltä käytettiin, jos kohde- 
yleisönä olivat puutteellisesti latinaa taitaneet maallikot tai luostari- 
sisaret, kun taas latinaa käytettiin oppineita ja pappeja silmällä pi- 
täen. Andersson (2021, 70) kuitenkin problematisoi tätä näkemystä 
tuoden esiin, että latina oli perinteisesti dokumentaation kieli, joten 
ei voida mekaanisesti ajatella, että latinaksi kirjoitettu ei voisi olla ol- 
lut suunnattu oppimattomille naisille tai maallikoille. Lisäksi nykyään 
ajatellaan, että latinaa puutteellisesti osaavien sisartenkin kompe- 
tenssi tuossa keskiajan todellisuudessa ratkaisevan tärkeässä kieles- 
sä oli parempaa kuin aiempi tutkimus on olettanut (Carlguist 2005, 
22; Carlguist 2007, 15 ja 134-135). Toisaalta ainakaan kaikki sisaret 
eivät ymmärtäneet messussa laulamiensa latinankielisten laulujen si- 
sältöä, ja tekstien ruotsinnoksia ajatellaan laaditun siksikin, että sisa- 
rille selviäisi, mitä he kirkossa lauloivat (Carlguist 2002, 59; Lamberg 
2007, 302). 

Käännöksiä ja yksinkertaistettuja tekstejä tarvittiin luostarissa nii- 
tä varten, jotka eivät kylliksi osanneet latinaa (Andersson 2021, 82 
ja 85). Birgittalaiset sisaret tarvitsivat omalla kielellään esimerkkejä 
naisten harjoittamasta hengellisyydestä, ja tähän tarpeeseen vastasi- 
vat esimerkiksi juuri Mechtildin ilmestykset, joista sai ottaa mallia- 
kin. Mechtildin ilmestysten ruotsinnoksesta voidaan konkreettisesti 
ja eksplisiittisestikin lukea, että Mechtildin ja hänen konventtinsa oli 
määrä olla esikuvallisia birgittalaisille lukijoille ja heidän konventil- 
leen. Viidennen kirjan kuudennen luvun lopussa (Geete 1899, 354) 
on nimittäin Budden lisäämä, muista Mechtildin ilmestysten ver- 
sioista puuttuva loppukaneetti, jossa Budde sanoo, että lukijan ja hä- 
nen konventtinsa olisi luettava rukouksia samalla innolla kuin neljän- 
nen kirjan 32. luvussa kuvataan Mechtildin konventissa tapahtuneen. 
Viidennen kirjan viidennen luvun lopussa (Geete 1899, 353) Budde 
taas sanoo, että Mechtildin ilmestysten eri kohdista voi oppia paljon 
hyvää, jos niitä tutkii tarkoin. 

Naisten hengellisyyttä käsittelevien tekstien lisäksi birgittalais- 
luostarin sisaret tarvitsivat esikuviksi kelpaavia vahvoja ja aktiivisia 
naishahmoja. Sopivia löytyi Vanhan testamentin teksteistä, ja Budde 
ruotsinsikin naisia kuvaavat Juditin, Esterin ja Ruutin kirjat (Pipping 

1943, 110; Pipping 1944, 12; Lamberg 2007, 325-326). Tekstien nais- 
päähenkilöt antoivat naisyleisölle mahdollisuuden samastua ja eläy- 
tyä esikuvallisiin hahmoihin ja rakentaa sitä kautta identiteettiään. 
Tällaista tulkintaa on toisaalta kritisoitu hengeltään ”liian feministi- 
seksi”; ja samalla on huomautettu, että ainakaan Judit ei tunnu sopi- 
valta esikuvalta nunnille (Wollin 2018, 31; Wollin 2019, 105). 

Millainen henkilö Judit sitten on? Hänen on katsottu innoittavan 
Raamatun lukijaa vahvaan uskoon ja siihen asenteeseen, että lain 
noudattaminen ja luottamus Jumalaan kannattavat (Voitila 2008b, 
133). Judit on viisas, määrätietoinen, uskossaan luja ja esimerkki vii- 
saasta ja rohkeasta ihmisestä (Voitila 2008b, 138-139). Juditia kuten 
Esteriäkin on pidetty esimerkillisen urheana ja hurskaana naisena, 
ja sellaisena hän vertautuu itseensä Neitsyt Mariaan (Lamberg 2007, 
326; Voitila 2008b, 141). Tällainen esikuvahan on nunnille pikem- 
minkin erinomainen kuin sopimaton. Judit ja Ester esiintyvät rin- 
nakkain esikuvallisina myös Naantalin luostarin kirjaan sisältyvässä 
Pyhän Genovevan legendassa (Kauko 2015b, 58; Kauko & Lamberg 
2017, 452). Esikuvallisena Juditia piti myös kirkkoisä Hieronymus, ja 
Lutherkin näki hänet vertauskuvallisena hahmona (Lamberg 2007, 
325; Voitila 2008b, 142). Judit, Ester ja Ruut rinnastuvat kaikki myös 
Pyhään Birgittaan (Lamberg 2007, 328). Myös Pyhän Birgitan omissa 
ilmestyksissä (4. kirja, luku 71) Judit mainitaan esimerkillisenä ja an- 
siokkaana (Andersson 2018, 221 ja 224). 

Mitä esikuvaksi sopimatonta Juditissa sitten olisi? Juditin kirjassa 
naisen roolin voidaan sanoa olevan suurempi kuin yhdessäkään 
muussa Vanhan testamentin kirjassa, sillä Judit on itsenäinen yksilö 
naisena miesten hallitsemassa maailmassa (Voitila 2008b, 133 ja 137). 
Kirjan naiskuva on suorastaan radikaali, mutta kirja on katsottu so- 
pivaksi opetuskäyttöön (Voitila 2008b, 139-140). Aktiivinen ja radi- 
kaali naiskuva on ristiriidassa luostaria ympäröineen patriarkaalisen 
maailman kanssa, mikä selittänee edellä kuvattua kritiikkiä. Sopimat- 
tomaksi voinee ehkä katsoa sen, että Judit viettelee ja sitten surmaa 
Holoferneen, joskin hän tekee sen kansansa puolesta (Voitila 2008b, 
135 ja 137). Jöns Budden kirjaan sisältyvässä tekstissä Lucidarius kui- 
tenkin sanotaan, että sellainenkin rikos kuin tappo on usein itse asias- 
sa hyvä asia, muun muassa silloin, kun Judit surmasi Holoferneen 
(Lamberg 2007, 57). Viettelyn suhteen on pikemminkin kyse Holo- 

ferneen himosta kuin Juditin viettelijyydestä, ja Juditin tekojen taka- 
na on Jumala (Voitila 2008b, 136-137). Synti olikin miehen haluissa, 
ei naisessa, joka oli halujen kohteena (Lamberg 2007, 338). Judit on 
monitasoinen ja monimutkainen hahmo, eikä häntä ole syytä tarkas- 
tella mustavalkoisesti. 

On esitetty (Wollin 2018, 31), että Budde valitsi käännettäväkseen 
Ruutin, Esterin ja Juditin kirjat yksinkertaisesti siksi, että ne ovat 
kiinnostavia kertomuksia ja Budde halusi kertoa hyviä tarinoita. Tä- 
mäkin näkökulma lienee paikkansapitävä, ja näitä kolmea Raamatun 
kirjaa voikin pitää romaaneina (Voitila 2008c, 124, loppuviite 10). Sa- 
maan aikaan Budde on saattanut mielellään valita käännettäväkseen 
tarinoita nimenomaan kiinnostavista raamatullisista naisista, koska 
yleisönäkin olivat eritoten naiset (vertaa Gallen 1968, 48). On pidet- 
ty mahdollisena (Wollin 2019, 114), että Budde käänsi Raamatun kir- 
joja yksinkertaisesti viihteeksi. Siinä tulkinnassa on yhdytty vanhaan 
näkemykseen, joka on leimannut osan Budden teoksista ajanvietteek- 
si, kioskikirjallisuudeksi tai vaikkapa ”romaaninälkää” tyydyttäviksi 
(Jaakkola 1959, 355; Lamberg 2007, 15). Budden kääntämät Raama- 
tun kirjat voivat toki viihdyttää, mutta Budden tarkoitus on varmasti 
ollut samalla opettaa yleisöään. Käyttäjästä ja tilanteesta riippuen sa- 
maa tekstiä varmasti käytettiin eri tavoin (Lamberg 2007, 18). 

Keskiajalla ruotsinnettiin vain pienehkö osa Raamatusta (esi- 
merkiksi Pettersson 2019, 133). Uudesta testamentista käännettiin 
ruotsiksi Ilmestyskirja ja Apostolien teot. Vanhan testamentin ka- 
nonisista kirjoista ruotsinnettiin Mooseksen kirjat, Joosuan kirja, 
Tuomarien kirja, Ruutin kirja ja Esterin kirja. Deuterokanonisista 
kirjoista ruotsinnettiin Juditin kirja, Ensimmäinen makkabilaiskirja 
ja Toinen makkabilaiskirja. Uuden testamentin apokryfeistä ruot- 
sinnettiin vielä Nikodeemuksen evankeliumi. Budde ruotsinsi mai- 
nituista varmuudella Ruutin kirjan, Esterin kirjan, Juditin kirjan, 
Ensimmäisen makkabilaiskirjan ja Toisen makkabilaiskirjan. Mah- 
dollisesti hän käänsi myös Ilmestyskirjan, jonka kääntäjyyskysymys 
tosin on kiistanalainen, kuten aiemmin mainittiin (Lamberg 2007, 
267-268; Wollin 2018, 31; vertaa myös Kauko 2022a, 218-221). On 
esitetty (Wollin 2019, 105) Budden ruotsintaneen ”perifeerisiä” osia 
Raamatusta, mutta keskiajan maailmassa Vanhan testamentin ja sen 
apokryfikirjojen merkitys oli suuri ja ne olivat luetumpia kuin nykyi- 

sessä luterilaisessa ja profaanissa maailmassa — katolisissa yhteyksis- 
sä ovat usein vieläkin. Budden käännösvalinnat ovatkin ehkä luonte- 
vampia kuin äkkiseltään saattaa tuntua. 

Kuten yllä on tullut ilmi, Mechtildin ilmestykset eivät ole Budden 
tuotannon ainut teksti, jossa naisten rooli korostuu. Ne eivät myös- 
kään ole Budden tuotannon ainut keskiajan kristillistä mystiikkaa 
edustava teksti. Mechtildin tavoin saksalaista mystiikkaa edustaa 
Suson teos Jumalallisen viisauden mittaaja, joka johdattaa oman si- 
simmän tutkiskeluun (Pipping 1944, 18). Mystiikka oli luostarikä- 
sikirjoituksissa yleisesti keskeisellä sijalla, joten kovin poikkeuksel- 
linen ei Budde tässä suhteessa ole (Carlguist 2002, 29). Suson laaja 
teos sopi birgittalaissisarten lukemistoksi, sillä Suso oli siinä mielessä 
epätavallinen keskiajan miesmystikko, että hänen ajattelunsa oli lä- 
hempänä naismystikoiden ajattelua kuin aikansa oppineita tai pappe- 
ja (Lehmijoki-Gardner 2007, 246-247). Suso itsekin ajatteli tärkeim- 
mäksi kohderyhmäkseen nunnat ja korosti siksi naisille sopiviksi 
katsomiaan hengellisyyden muotoja kuten itsehillintää, nöyryyttä ja 
kärsivällisyyttä (Lehmijoki-Gardner 2007, 248). Suson teoksissa kä- 
sitellään Jeesuksen elämää ihmisenä sekä yliluonnollisia näkyjä, jotka 
olivat yhteydessä juuri naisten hengellisiin käytäntöihin ja tarpeisiin 
(Lehmijoki-Gardner 2007, 249). Tässäkin mielessä käännösvalinta oli 
birgittalaiskontekstissa luonteva. Käännösvalinnan sopivuus Budden 
muuhun tuotantoon tukee osaltaan muutenkin uskottavaa ajatusta, 
että anonyymi ruotsinnos on Budden laatima. 

Budden teksteistä Mechtildin ilmestykset kuuluvat filologisesti an- 
toisimpiin, koska niistä tunnetaan latinankielisiä versioita ja eri kan- 
sankielille tehtyjä käännöksiä, joista monet ovat helposti saatavissa ja 
joista osa näyttää olevan lähellä Budden suorana alkutekstinään käyt- 
tämää versiota. Tilanne ei kaikkien Budden käännösten kohdalla ole 
näin selkeä ja helppo, vaan muutamien muiden Budden käännösten 
alkutekstiä ei ole ainakaan toistaiseksi kyetty löytämään tai tunnetut 
versiot poikkeavat Buddella olevasta variantista paljon. Valaisen tätä 
esimerkillä, joka kuvastaa sitä, miten vaikeasti hahmotettavia keski- 
aikaisten tekstien eri versioiden väliset suhteet voivat olla. Samalla se 
on esimerkki tekstistä, jonka versiohistoria on ollut epäselvä, mutta 
hiljattain jossakin määrin selkeytynyt. 

Esimerkkini on Jöns Budden kirjaan sisältyvä lyhyt teksti ”Pyhästä 

Albert-piispasta” jolle ei tunneta suoraa alkutekstiä (Lamberg 2007, 
201). Tekstin Albert lienee saksalainen teologi ja luonnontieteilijä 
Albertus Magnus (noin 1200-1280) (Frederiksen 2002, 33; Lamberg 
2007, 201; Frederiksen 2021, 424). Hän opetti muun muassa Kölnin 
dominikaanikonventissa, jota voidaan muiden kerjäläismunkistojen 
oppilaitosten ja katedraalikoulun tavoin pitää yhtenä vuonna 1388 
perustetun Kölnin yliopiston edeltäjänä (Groten 1991, 1259; Jucknies 
2015, 31-32). Albert-tekstin tavoin monilla Budden teksteillä on yh- 
teys Saksaan. Tämä on linjassa sen kanssa, että Budde on saattanut 
oleskella Saksassa. Toisaalta Saksa oli täkäläisissä keskiajan olosuh- 
teissa muutenkin tutuimpia ulkomaita, joten mitään yllättävää ei Sak- 
sa-yhteyksissä ole (Lamberg 2009, 77-78). 

Vaikka Albertia koskevan tekstin täytyy olla alkuperältään sak- 
salainen, vanhimmat säilyneet saksankieliset vastineet ovat eräi- 
den saksalaisten kirkkojen puutauluissa olevien kuvien yhteydes- 
sä olevia lyhyitä tekstejä, ja niistäkin vanhin on vasta vuodelta 1672 
(Frederiksen 2002, 33; Frederiksen 2006, 151; Frederiksen 2021, 
412). Vastaavia tekstejä tunnetaan latinaksi, ranskaksi ja englanniksi 
(Frederiksen 2021, 422). Budden version lisäksi tekstistä on olemas- 
sa kaksi muuta pohjoismaista versiota (Frederiksen 2006, 151 ja 157 
ja 195-196). Toinen niistä on tanskankielinen ja Budden käännöstä 
hieman vanhempi (Brandt 1865, 192-193; Frederiksen 2006, 200- 
201; Frederiksen 2021, 419-420). Toinen versio on muinaisruotsiksi 
ja Budden version kanssa suunnilleen samanaikainen tai ehkä vähän 
nuorempi, joskin sen ajoitus on epävarma (Geete 1904-1905, XXIV 
ja 415—417; Frederiksen 2006, 196; Frederiksen 2021, 418). 

Kaksi muuta pohjoismaista versiota ovat lähellä toisiaan, mutta 
niiden ja Budden käännöksen välillä on suurehkoja eroja. Nämä kol- 
me tekstiversiota eivät ole suorassa filologisessa suhteessa toisiinsa, 
ja Budden teksti näyttää palautuvan eri originaaliin kuin muut kaksi 
(Frederiksen 2006, 196; Frederiksen 2021, 422 ja 426-427). Lamberg 
(2007, 201) arvelee, että Budden kääntämä teksti saattaa olla kompi- 
laatio useasta lähteestä, mutta arvio ei tunnu Frederiksenin tutkimus- 
ten valossa enää todennäköiseltä. Teksti ”Pyhästä Albert-piispasta” 
on esimerkki siitä, että vähemmän tunnettujen, tekstihistorialtaan ja 
ajoitukseltaan vielä epäselvien tekstien tutkimus etenee koko ajan ja 
aiempia käsityksiä joudutaan arvioimaan uudelleen. Esimerkki ku- 

vastaa myös sitä, että sama teksti saatettiin myöhäiskeskiajalla kään- 
tää ruotsiksi kaksi eri kertaa niin, että käännökset eivät ole riippuvai- 
sia toisistaan ja niin, että ne on käännetty toisistaan huomattavasti 
poikkeavista originaaleista eli edustavat tekstitradition eri haaroja ja 
variantteja. Toinen esimerkki tästä on niin ikään Jöns Budden kirjaan 
sisältyvä ”Tundalus* josta on Budden laatiman käännöksen lisäksi 
toinenkin, neljänä käsikirjoituksena säilynyt ruotsinnos, joka poik- 
keaa Budden versiosta paljon (Märtensson 2022, 13 ja 26). 

Budden kääntämässä teoksessa Sielun luostari on useita viittauksia 
Mechtildin ilmestyksiin. Niistä voidaan päätellä Budden olettaneen, 
että Mechtildin ilmestykset ovat lukijan ulottuvilla (Kauko 2015b, 
223-224). Viittausten on nähty heijastelevan sitäkin, että Mechtild 
ja hänen ilmestyksensä olivat lähellä Budden sydäntä (Lamberg 
2007, 351). Yksi viittaus Mechtildiin on hyvin tarkka, sillä teokses- 
sa Sielun luostari lukijaa kehotetaan lukemaan Mechtildin ilmestys- 
ten viidennen kirjan yhdeksättä lukua (Dahlgren 1875, 120). Viittaus 
on aivan oikea, sillä samaa aihepiiriä todella käsitellään juuri tuossa 
Mechtildin ilmestysten luvussa (Kauko 2015b, 223). 

Keskiajalla ja vielä uuden ajan alussa kirjallisuusviittaukset oli- 
vat useimmiten ylimalkaisia ja epämääräisiä, virheellisiäkin. Esimer- 
kiksi Uuden testamentin nykyisenlainen jako numeroituihin jakei- 
siin tuli käyttöön vasta 1551 (Specht 1993, 107; Metzger & Ehrman 
2005, 150), joten aivan nykyisenlaisia lähdeviitteitä ei Budden aikana 
voinutkaan antaa. Toisaalta Raamatun kirjojen jaon nykyisenlaisiin 
lukuihin ajatellaan olevan peräisin jo Stephen Langtonilta (kuollut 
1228), joka opetti Pariisin yliopistossa (Specht 1993, 106). Periaat- 
teessa Mechtildin ja Budden aikoina pystyi viittaamaan Raamatun 
kohtiin luvun tarkuudella, vaikkakaan ei vielä jakeen tarkkuudella 
- ainakaan nykyisen jaenumeroinnin mukaan. Mechtildin ilmestys- 
ten ensimmäisen kirjan luvussa 34 ja toisen kirjan toisessa luvussa 
nimittäin viitataan eräiden psalmien jakeisiin, mutta on ilmeistä, 
että kyseessä täytyy olla jokin nykyisestä numeroinnista poikkeava 
varhaisempi jako. Viittaamisen tarkkuudessa tai epätarkkuudessa 
oli joka tapauksessa pitkälti kyse kulloisenkin kirjoittajan henkilö- 
kohtaisesta valinnasta. Osa viittasi tarkasti, osa hyvin ylimalkaisesti. 
Tarkkaa ja oikeellista viittausta Mechtildin ilmestyksiin voidaan pi- 
tää osoituksena siitä, että kyseinen kohta oli Buddelle merkityksel- 

linen, koska tarkassa viitteessä oli kyse hänen omasta valinnastaan, 
ei yleisestä tavasta. Vaikka Budden kääntämää kirjallisuutta voi pitää 
kirjavanakin valikoimana, osoittavat tällaiset viittaukset, että ainakin 
osa Budden teksteistä muodostaa keskenään luontevan kokonaisuu- 
den, eikä Budde varmastikaan valinnut niitä käännettäväkseen um- 
pimähkään tai sattumalta. Kuten Lamberg (2008, 61) huomauttaa, 
oli Budden käytettävissä muitakin tekstejä kuin ne, jotka hän käänsi, 
ja tietoisesti tehdyt käännösvalinnat heijastelevat Budden motiiveja. 

Sielun luostarin alkutekstin laatija ei ole tiedossa. Carlguist (2004, 
120) toteaa, että Hugo St. Victorilainen kirjoitti teoksen, jonka nimi 
on De claustro animae Sielun luostarista. Hän kuitenkin huomaut- 
taa, ettei mainittu teos muistuta Budden ruotsinkielistä tekstiä, joten 
Budden teksti ei voi olla käännös siitä. Lamberg (2007, 361, viite 278) 
lisää, että käsitys Hugo St. Victorilaisen tekijyydestä on virheellinen 
ja että teoksen laati todellisuudessa hänen kaimansa Hugo de Folieto/ 
Fouilluy. Olen silmäillyt vuonna 1504 painettua editiota (Tractatus 
1504) kyseisestä tekstistä, ja ylimalkainenkin vertailu vahvistaa, ettei 
se vastaa Budden ruotsinkielistä tekstiä, vaikka käsitteleekin samaa 
aihepiiriä. Uppsalassa on kuitenkin säilynyt latinankielinen käsi- 
kirjoitus C 26, jonka on kopioinut Vadstenan luotariveli Thorirus 
(kuollut 1418) vuonna 1416 olleessan luostarin asioilla Konstanzissa 
(Schäck 1885, 63-65; Pipping 1943, 112; Lamberg 2007, 350). Siihen 
sisältyy anonyymi teksti nimeltä Claustrum anime Sielun luostari; 
joka Schäckin (1885, 65) mukaan lienee ollut Budden alkutekstinä. 
Anonyymi teksti on suppeampi kuin de Folieton teos. Toistaisek- 
si on tutkimatta, onko se mahdollisesti lyhennelmä tai mukaelma 
de Folieton teoksesta tai kompilaatio eri lähteistä. 

Budden motiiveja heijastelevat myös hänen tekemänsä lisäykset ja 
poistot. Lisäyksiä Budde teki kohdissa, joissa hän otaksui yleisönsä 
kaipaavan selityksiä. Budde käänsi tekstiä, joka oli kirjoitettu melko 
paljon hänen aikaansa aikaisemmin ja maantieteellisesti melko kau- 
kana. Ajallisesta ja paikallisesta kulttuurierosta johtuen yleisöllä oli 
tietoaukkoja, joita Budde pyrki huomioimaan selittämällä esimerkik- 
si jalokivien nimiä Mechtildin ilmestyksissä. Muissa Budden kään- 
tämissä teksteissä on todettu hänen välillä myös jättäneen käännök- 
sestään pois kasvien ja jalokivien nimiä, jotka olivat yleisölle ja ehkä 
Buddelle itselleenkin outoja (Lamberg 2007, 93, alaviite 305). Budde 

toimi siis tilannekohtaisesti välillä lisäillen ja selittäen, välillä tehden 
poistoja. 

Luostarikirjallisuutta ruotsinnettaessa tekstejä mukautettiin sopi- 
maan birgittalaiseen miljööseen, latinaa osaamattomille sisarille ja 
maallikoille (Carlguist 2002, 23 ja 30; Lamberg 2009, 71). Tähän liit- 
tyen teksteihin joskus lisättiin tänne sopivaa paikallisväriä esimerkik- 
si mainitsemalla alkutekstistä puuttuvat venäläiset Jöns Budden kir- 
jaan sisältyvässä tekstissä ”Lucidarius” (Lamberg 2007, 97). Toisaalta 
muualle viittaavaa paikallisväriä jätettiin joskus pois (Lamberg 2009, 
79). Esimerkiksi Jöns Budden kirjaan kuuluvassa tekstissä ”Tundalus” 
Budde näyttää tehneen poistoja liiallista irlantilaista paikallisväriä 
välttääkseen (Lamberg 2007, 144). Kiinnostavasti Budde toteaa, että 
jos poistetun osan ottaisi mukaan, siitä veisi pitkään kirjoittaa. Budde 
lienee ajatellut, että irlantilaista paikallisväriä sisältävä kohta ei ollut 
täkäläisissä oloissa relevantti. Siksi hän katsoi sen niin marginaalisek- 
si, ettei sitä tarvinnut ottaa mukaan. Samantapaisista poistoista lienee 
kyse Budden ruotsintamassa Esterin kirjassa, jossa hän jätti kääntä- 
mättä jakeita, joissa kuvataan juutalaisten tapoja (Lauren 1972, 133). 
Niillä ei liene ollut erityistä relevanssia Budden tavoitteiden tai hänen 
yleisönsä kannalta. 

Oli tavallista, että keskiaikaiset kääntäjät muokkasivat tekstejä vas- 
taamaan kääntäjän ja lukijoiden omaa kulttuuritaustaa (Lamberg 
2007, 172). Budden on todettu lisänneen kääntämiinsä teksteihin 
viittauksia Birgitan ilmestyksiin ja elämään (Lamberg 2007, 333), mi- 
kä lienee lisännyt tekstien relevanssia birgittalaisen yleisön silmissä. 
Mechtildin ilmestysten ensimmäisen kirjan luvussa 76 on Budden 
versiossa sitaatti Pyhän Birgitan ilmestysten neljännen kirjan luvus- 
ta 93. Sitaatti on Budden lisäämä ja puuttuu muista tuntemistani 
Mechtildin ilmestysten versioista. Mechtildin ilmestysten vanhim- 
missa versioissa sitaatteja Birgitalta ei edes teoriassa voikaan olla, 
koska Mechtild on Birgittaa varhaisempi kirjoittaja. Budde on sitaatin 
lisäämällä sitonut tekstin tiiviimmin birgittalaiseen kontekstiin, ja si- 
taatti antaa tekstikohdalle painavuutta ja alleviivaavuutta, joita Birgi- 
tan auktoriteetti vielä vahvistaa. Budde teki enemmän lisäyksiä kuin 
poistoja, ja hänen tekemänsä lisäykset olivat ainakin välillä varsin pai- 
nokkaita. Tämä Buddelle tyypillinen piirre poikkeaa monista muista 
muinaisruotsiksi käännetyistä teksteistä. Esimerkiksi Birgitan ilmes- 

tysten ruotsinnoksessa on harvoin lisäyksiä, ja jos niitä on, ne ovat ta- 
vallisesti yleisluontoisia ja melko merkityksettömiä (Andersson 2018, 
279). Se, että Budde teki enemmän lisäyksiä kuin poistoja ei kuiten- 
kaan ole tavatonta, sillä yleisesti ottaenkin katsotaan, että kirjurit ja 
kopioitsijat mieluummin lisäsivät tekstiin jotakin kuin poistivat siitä 
mitään (Metzger & Ehrman 2005, 166). 

Kääntäjät saattoivat muuttaa yksityiskohtia melko vapaasti silloin- 
kin, kun teksti kokonaisuutena ajatellen käännettiin tarkkaan ja us- 
kollisesti. Esimerkiksi vuosiluvut ja muut numerotiedot mittayksiköi- 
neen vaihtelevat keskiaikaisten tekstien eri versioissa usein paljonkin 
(Lamberg 2007, 173; Kauko 2015b, 199-200), mutta ne eivät olleet- 
kaan yleensä keskeisiä tekstien sanoman ja opetuksen kannalta. Pää- 
asia oli usein jokin moraalinen opetus, eikä tuollaisilla yksityiskoh- 
dilla silloin ollut suurta painoarvoa. Lisäksi roomalaisittain merkityt 
luvut olivat tekstejä kopioitaessa suhteellisen alttiita tahattomillekin 
virheille. Budden tekemiä poistoja ja lisäyksiä pohdittaessa on syytä 
muistaa, että hänen käännöstensä kohdeyleisö oli suhteellisen oppi- 
matonta (Lamberg 2009, 72). Heidän kannaltaan relevantteja eivät 
välttämättä olleet samat asiat kuin niiden kannalta, jotka lukivat lati- 
nankielistä alkutekstiä. 

Marginaalisiksi ja vähemmän relevanteiksi katsomiaan kohtia 
Budde poisti jopa Raamatun kirjojen ruotsinnoksistaan. Esterin kir- 
jan alusta Budde jätti pois erästä juhlatilaa kuvailevan kohdan todeten 
(Klemming 1853, 179), että siitä olisi pitkällistä kertoa. Ensimmäises- 
tä makkabilaiskirjasta hän poisti pitkähkön katkelman (1. Makk. 10: 
34-45), jossa luetellaan privilegioita, joita muuan valtakamppailua 
käyvä kuningas lupasi. Koska kuningas hävisi valtakamppailun ja 
kaatui, ei hänen lupauksillaan ollut tekstin jatkon kannalta juuri mer- 
kitystä. Budde kuitenkin mainitsee (Klemming 1853, 252), että noista 
lupauksista voi lukea enemmän latinankielisestä Raamatusta. Budden 
ohittamaa kohtaa voidaan pitää marginaalisena ja voi olla, että vain 
harvat olivat siitä kiinnostuneita. Jos halusi lukea tuon marginaalisen 
kohdan, piti kuitenkin osata latinaa, mikä sulki monet ulkopuolelle. 
Huono latinan taito ei aina ollut edes ainut este asioiden tarkistami- 
selle alkuteksteistä, sillä saattaa olla, että sisaret eivät edes päässeet 
kaikkien kirjojen äärelle ainakaan yhtä helposti kuin veljet (Lamberg 
2007, 313-314). 

Raamatun teksteihin tehdyt poistot ja maininnat siitä, että li- 
sää voi lukea latinaksi, viittaavat siihen, että Raamatun ruotsinnok- 
set oli tarkoitettu apuvälineiksi luettaessa keskiajalla yleisesti käy- 
tettyä, Hieronymuksen nimissä kulkevaa latinankielistä Raamatun 
käännöstä, Vulgataa (Kauko 2015b, 200-201). Keskiajalla kansan- 
kieliset Raamatun tekstit olivat maallikoille tapa ymmärtää messu ja 
keskeisimpiä pyhän kirjan kertomuksia, kun taas papeille ne olivat 
tapa lähestyä latinankielistä tekstiä varsinaisen Raamatun tutkiske- 
lun tapahtuessa Vulgatasta (de Smit 2019, 237 ja 247). Vasta refor- 
maation kautta kansankieliset käännökset saivat uuden funktion, kun 
niistä tuli itseisarvoisia (de Smit 2019, 237). Keskiajalla Raamatun 
tulkinta kuului papeille ja yhteys Jumalaan saatiin papin välityksellä 
(Flood 2019, 46; de Smit 2019, 237). Reformaation myötä keskeisek- 
si tuli Raamatun omakohtainen tutkiskelu ja tulkinta, ja käännöksen 
tuli riittää sellaisenaan ilman eksegeettisiä selityksiä (de Smit 2019, 
237; Seyferth 2019, 187). Niin ollen Budde laati ruotsinnoksiaan toi- 
sin periaattein kuin luterilaisesta reformaatiosta lähtien on totuttu. 
Samantapaisia poistoja kuin Raamatun kirjoissa Budde teki muissa- 
kin teksteissään. Esimerkkejä löytyy vaikkapa Jöns Budden kirjasta. 
Buddella tavattavat maininnat siitä, että aiheesta voi lukea enemmän 
Raamatusta, eivät sinällään ole ainutlaatuisia, vaan vastaavia tava- 
taan muistakin keskiajan ruotsalaisista teksteistä, joten ne ovat jos- 
sain määrin konventionaalisia. Esimerkiksi laajassa keskiaikaisessa 
legendakokoelmassa kerrotaan, kuinka enkeli ilmoitti Marialle, että 
tämä tulisi olemaan Jumalan äiti ja silti neitsyt. Seuraavaksi sanotaan, 
että asiasta kerrotaan täydellisemmin Raamatussa, josta etsiköön se, 
joka tahtoo tarkemmin tietää (Wiktorsson 2020b, 12). 

Kaksi- tai monikielisyys oli luostarimiljöölle leimallinen piirre. La- 
tina ja kansankieli olivat molemmat tarjolla olevia resursseja, joita 
voitiin käyttää rinnakkain, ja kielestä toiseen voitiin vaihtaa varsin 
vapaasti (Andersson 2021, 76). Budden tekstit ovat suuressa määrin 
kaksikielisiä, koska hänen laatimansa ruotsinnokset vilisevät lati- 
nankielisiä sanoja, fraaseja, sitaatteja ja repliikkejä (Wollin 1981, 38, 
alaviite 11). Latinankielisten sanojen ja sitaattien viljely on tavallis- 
ta Budden kaikissa teksteissä, mutta ehkä erityisen tyypillistä juu- 
ri Mechtildin ilmestyksille, mikä Laurenin (1972, 85) mukaan joh- 
tuu siitä, että messuun kytkeytyvillä ilmestyksillä on erityisluonne. 

Lauren (1972, 87) katsoo Budden menettelyn linkittyvän postilloi- 
hin ja saarnojen tyyliin (vertaa myös Andersson 2021, 81). Postilla on 
opettava teos, jossa on keskeisiä Raamatun kertomuksia, ja kutakin 
kertomusta seuraa sen selitys kuten saarnassa. Postillan nimitys tu- 
leekin latinankielisestä fraasista post illa verba textus näiden tekstin 
sanojen jälkeen, jolla viitataan juuri siihen, että siteeratun Raamatun 
kohdan jälkeen tulee selitys (latinaksi expositio). Koska myös Budden 
kääntämät tekstit ovat useimmiten opetustekstejä, ei niiden tyylilli- 
nen yhtenevyys postillojen kanssa ole ihme. 

Latinaa käytettiin keskiajalla kansankielisen tekstin seassa tyypilli- 
sesti sitaateissa ja repliikeissä, toisaalta myös metatekstinä, otsikoissa, 
lukuohjeissa ja muissa vastaavissa funktioissa (Andersson 1992; 
Äström 2018; Andersson 2021, 64). Latinankielisillä sitaateilla ja rep- 
liikeillä oli monia funktioita. Niiden kautta voitiin muun ohella opet- 
taa tekstin kohdeyleisölle latinaa (Carlguist 2005, 14; Kauko 2015a, 
181). Sama sitaatti annetaan Budden teksteissä usein ensin latinaksi 
ja heti sen jälkeen ruotsiksi. Ruotsinnos on ollut tulkinta ja selitys 
niille, joiden latinantaito ei ollut kovin hyvää, kun taas latinankielisen 
vastineen tarkoitus oli antaa sanoille korkea status (Carlguist 2005, 
19). Latinan käyttö antoi sitaateille ja repliikeille painoa ja paatosta, 
millä oli ideologisessa mielessä suuri merkitys niillekin, jotka eivät 
noita sanoja varsinaisesti ymmärtäneet (Carlguist 2005, 26; vertaa 
Sarasti- Wilenius 2021, 127 ja 129). Sitaattien tai repliikkien latinan- 
kielisyys viesti myös niiden aitoudesta ja autenttisuudesta (Kauko 
2019, 242; vertaa Mäkinen, Peikola & Tyrkkö 2021, 231 ja 233). Lati- 
na tuotiin mahdollisimman lähelle ja siihen liittyvää salaperäisyyttä 
purettiin tekemällä sitä tutuksi (Lamberg 2007, 375). 

Latinankielisiä sitaatteja esiintyi keskiajalla joskus myös loitsuina 
tai rukouksina, joilla oli tarkoitus olla määrätty vaikutus. Silloin niillä 
oli niin sanottu performatiivinen tehtävä, jolla tarkoitetaan, että jo- 
takin erityistä tapahtuu sen kautta, että tietty fraasi sanotaan (esi- 
merkiksi minä kastan sinut tai minä julistan teidät ylioppilaiksi; esi- 
merkiksi Teleman, Hellberg & Andersson 1999, 208). Kielen valinta 
saattaa joskus selittyä sillä, että aiotun vaikutuksen uskottiin toteutu- 
van vain, jos loitsu tai rukous luettiin tarkalleen tietyssä muodossa, 
joskin tarkan sanamuodon ajateltiin joskus tuovan toivotun vaiku- 
tuksen siitä riippumatta, oliko kielenä latina vai kansankieli (Carl- 

guist 2005, 16; Kauko 2020c, 122; Andersson 2021, 92-93 ja 95). 
Hieman samansukuisesta vaikutuksesta lienee kyse silloin, kun muu- 
tamissa Budden teoksissa esiintyy yksittäisiä sanoja kreikkaa, jota 
Budde tai hänen yleisönsä eivät liene osanneet ainakaan kunnolla, 
jos ollenkaan. Kreikalla ajateltiin olevan erityistä todistusvoimaa ja 
pyhyyttä, jolloin sen sanoilla oli symbolisesti suuri merkitys, vaikka 
niitä ei sinällään edes ymmärretty (Kauko 2018b, 44). Kun Raamatun 
henkilöiden repliikit tai sitaatit vaikkapa kirkkoisiltä annetaan ruot- 
sinkielisen tekstin sisällä latinaksi, lienee myös kyse jostakin hieman 
samansuuntaisesta (vertaa Carlguist 2007, 144-145). Niiden auktori- 
teetti on ainakin osaksi sidoksissa kieleen. 

Lauren (1972, 85) huomauttaa, että saman sitaatin tai repliikin an- 
taminen perätysten sekä latinaksi että ruotsiksi on erityisen tyypillis- 
tä postilloille ja Budden kääntämille teksteille. Samanlaista latinan ja 
ruotsin käyttöä rinnakkain kuitenkin löytyy sieltä täältä muistakin 
teksteistä. Esimerkiksi Naantalin luostarin kirjassa esiintyy paikoin 
vastaavaa (Kauko & Lamberg 2017, 434-435; Kauko 2020c, 124). 
Myös laajasta legendakokoelmasta Fornsvenska legendariet löytyy esi- 
merkkejä (Wiktorsson 2020b, 36-37 ja 52 ja 78). Andersson (2021, 
71) on löytänyt yksittäisiä esimerkkejä myös niin päin, että latinan- 
kielisen tekstin sisällä annetaan sitaatti tai repliikki ruotsiksi (katso 
myös Carlguist 2007, 138). Andersson (2021, 71-72) pohtii, että tämä 
voidaan mahdollisesti tulkita niin, että ruotsinkielisellä lähteellä oli 
yhtälaista auktoriteettia kuin latinankielisellä. Tämä mielenkiintoi- 
nen tulkinta vahvistaa ajatusta siitä, että kansankielen ja latinan väli- 
nen hierarkinen suhde ei ole ollut niin yksinkertainen kuin usein on 
ajateltu. Keskustelu latinan ja kansankielen välisestä hierarkisesta suh- 
teesta ja auktoriteettierosta liittyy ylipäätään erityisesti uskonnollisiin 
teksteihin. Lakitekstien kielenä oli jo 1200-luvulta saakka ruotsi, ja 
keskiajan loppua kohden myös asiakirjat laadittiin enenevässä mää- 
rin kansankielellä. Niin ollen ruotsi kyllä kelpasi arvovaltaisiin ja vaa- 
tiviin yhteyksiin jo varhain (Andersson 2021, 95; Kauko 20224, 215). 

Johansson (2015, 221) ehdottaa, että tärkeitä Raamatun kirjoja ku- 
ten evankeliumeja ei keskiajalla käännetty kokonaisuudessaan poh- 
joismaisille kansankielille, koska nämä olivat vielä liian vakiintumat- 
tomia kirjakieliä noin arvokkaisiin yhteyksiin. Johanssonin ajatus on 
ainakin osittain ongelmallinen ottaen huomioon, että ruotsia käytet- 

tiin jo varhain laajasti juridisesti ja että paljon tärkeitä kohtia esimer- 
kiksi juuri evankeliumeista käännettiin moneenkin kertaan kansan- 
kielelle, kun yksittäisiä jakeita siteerattiin muun muassa postilloissa, 
Pyhän Birgitan teksteissä ja Jöns Budden töissä. 


Suomennoksesta 


Mechtildin ilmestykset on tässä suomennettu etupäässä siitä ruotsin- 
kielisestä versiosta, jonka Jöns Budde laati vuonna 1469. Käännös- 
periaatteet ovat pitkälti samat kuin Naantalin luostarin kirjan suo- 
mennoksessa (Kauko & Lamberg 2017). Käännöksessä pyrin käyt- 
tämään sujuvaa nykysuomea. Tunnelman ja tyylin takia olen paikoi- 
tellen maltillisessa määrin käyttänyt vanhahtavia muotoja ja sanoja. 
Sujuvuuden takia olen välillä pilkkonut pitkiä virkkeitä lyhyemmiksi. 
Ruotsinnoksessa on usein pitkiä ketjuja sukupuolittuneita han ja hon 
-pronomineja, joita olen osittain korvannut erisnimillä, jotta olisi sel- 
vää, ketä kulloinkin tarkoitetaan. Mechtildiin viitataan usein prono- 
minilla hon tai ilmauksilla 'sielu” tai ”Kristuksen palvelijatar. Näitä 
ja muita vastaavia epämääräisiä ilmaisuja olen korvannut selvyyden 
vuoksi erisnimellä, koska se parantanee käännökseni luettavuutta. 

Suomennosta laatiessani olen verrannut Budden versiota latinan- 
kielisiin editioihin (Mechtild 1510, 1558, 1854, 1877) ja muutamaan 
saksankieliseen versioon (Mechtild 1503, 1597, 1857), jotka pohjau- 
tuvat latinankieliseen tekstiin. Ensisijainen tarkoitukseni on välittää 
Mechtildin ilmestykset nykylukijalle siinä muodossa, jossa Vadstenan 
ja Naantalin sisaret lukivat niitä ruotsiksi. Useita tekstipätkiä kuiten- 
kin puuttuu kokonaan Budden versiosta, ja on kiinnostavaa, millaisia 
kohtia Budde ei välittänyt yleisölleen ja millaisia kohtia naantalilai- 
nen ja vadstenalainen yleisö ei päässyt tutkimaan ainakaan kansan- 
kielellä. Tästä syystä olen suomentanut Buddelta puuttuvat katkelmat 
latinasta. Olen noudattanut sitä periaatetta, että olen suomentanut 
ruotsista kaiken, mitä Budden versioon sisältyy ja siinä järjestyksessä, 
jota Budde käyttää. Buddelta puuttuvat kohdat olen kääntänyt lati- 
nasta vuoden 1877 edition mukaan seuraten tuon edition esitysjärjes- 
tystä. Latinasta käännetyt kohdat ovat hakasulkeissa ja niiden puuttu- 
minen Buddelta mainitaan aina myös alaviitteissä. 

Muut tutkimani latinan- ja saksankieliset versiot poikkeavat joskus 
sekä Budden versiosta että vuoden 1877 latinankielisestä editiosta. 
Niiden osalta selitän eri versioiden välisiä eroja alaviitteissä. Jos kään- 
nöksestäni jättää lukematta hakasulkeissa olevat osat, tulee lukeneek- 
si Budden version. Jos taas lukee myös hakasulkeissa olevat osat, tu- 
lee lukeneeksi vuoden 1877 latinankielisen edition mukaisen version 
kahta poikkeusta lukuun ottamatta. Ensinnäkin vuoden 1877 editio 
sisältää myös alkuperäiseen kokonaisuuteen jälkeenpäin lisätyt kuu- 
dennen ja seitsemännen kirjan, jotka puuttuvat kaikista muista tun- 
temistani versioista ja joita Budde ei koskaan ruotsintanut. Minäkin 
olen jättänyt ne kääntämättä. Toisekseen seuraan Budden esitysjärjes- 
tystä, joka joidenkin yksittäisten lukujen järjestyksen osalta poikkeaa 
vuoden 1877 dispositiosta. Silloinkin mainitsen järjestykseen liitty- 
vistä eroista alaviitteisssä. 

Toisin sanoen seuraan Budden versiota aina kun mahdollista. Vain 
Budden versioon pohjaaminen ei kuitenkaan ole mahdollista, koska 
Budde käänsi karsitun version ja koska Budden käännös ei ole säi- 
lynyt aivan kokonaan. Niiltä osin, kun en voi seurata Buddea, seu- 
raan vuoden 1877 latinankielistä editiota. Tästä syystä käännöksestä- 
ni tulee kokonaisuus, jollaista ei tarkalleen tällaisena ole ennen ollut 
olemassa. Tämä ei kuitenkaan ole filologian alalla lainkaan tavaton- 
ta (vertaa esimerkiksi Wendt 2006, 271), ja tällainen ratkaisu toivon 
mukaan lisää lukijan ymmärrystä monina erilaisina versioina säily- 
neiden tekstien tutkimuksesta, editoinnista ja kääntämisestä. Lisäksi 
ratkaisu mahdollistaa käännökseni käytön eri tarkoituksiin ja vastaa 
erilaisten lukijoiden tarpeisiin. Jos lukija jättää hakasulkeissa olevat 
osuudet huomiotta, hän tulee lukeneeksi Budden version, joka oli 
käytössä Vadstenassa ja Naantalissa. Jos lukijani lukee myös haka- 
sulkeissa olevat osat, hän saa käsityksen Mechtildin teoksesta laajem- 
massa muodossa, joka on alkuperäisempi ja kansainvälisesti tunnet- 
tu. Lukija itse päättäköön, onko hän kiinnostuneempi Buddesta ja 
ruotsalaisesta (suomalaisesta) yleisöstä, vai itsestään Mechtildistä ja 
yleiseurooppalaisesta traditiosta. Jos lukija haluaa verrata suomen- 
nostani ”alkutekstiin”; suosittelen käyttämään ruotsista käännettyjen 
osien kohdalla Geeten (1899) editiota ja latinasta käännettyjen osien 
kohdalla vuoden 1877 editiota (Mechtild 1877), jotka molemmat löy- 
tyvät myös verkosta digitoituina. 

Budden ruotsinnos on säilynyt vain yhdessä käsikirjoituksessa, 
jonka alussa ja lopussa on aukko eli lacuna. Alun lacuna on lyhyt, kun 
taas lopusta puuttuu melko paljon, viidennen kirjan loppu. Viiden- 
nestä kirjasta puuttuva osa käsittää latinankielisessä editiossa 28 sivua 
(Mechtild 1877, 345-372), ja ruotsinkielisestä käsikirjoituksesta näyt- 
tää jäljellä olevien pienten suikaleiden perusteella irronneen 17 leh- 
teä. Lopussa oleva aukko on niin ollen huomattavan pitkä, vaikka- 
kaan ei koko tekstin laajuuteen suhteutettuna mahdottoman suuri. 
Olen paikannut molemmat aukot kääntämällä latinasta ja merkinnyt 
käännökset hakasulkeilla. Tuhoutuneiden kohtien paikkaamisen li- 
säksi olen kääntänyt tekstin sisällä hakasulkeisiin kohtia, joita Budde 
ei koskaan kääntänyt, vaan ne oli karsittu pois jo siitä versiosta, jota 
Budde käytti alkutekstinään. 

Teen aina selväksi, mitkä kääntämäni kohdat puuttuvat Buddelta. 
Useimmiten näyttää olevan niin, että poistot eivät ole Budden teke- 
miä, vaan lukuja tai lukujen osia on puuttunut siitä latinankielisestä 
kopiosta, jota Budde käytti lähtötekstinään. Budden itsensä tekemiä 
poistoja tuntuu olevan hyvin vähän ja nekin lyhyitä. Buddella näyttäi- 
si mieluummin olevan taipumus tehdä lisäyksiä kuin poistoja, joskin 
myös lisäykset ovat useimmiten kohtalaisen lyhyitä, mutta joskus hie- 
man pidempiäkin ja sisällöltään kiinnostavia. 

Joissakin harvoissa tapauksissa on vaikeaa varmuudella sanoa, 
ovatko poistot Budden tekemiä vai puuttuivatko kyseiset kohdat jo 
hänen käyttämästään alkutekstin versiosta. Koska puuttuvat kohdat 
kuitenkin useimmissa tapauksissa puuttuvat myös osasta saksannok- 
sia ja joistakin latinankielisistäkin editioista, on niissä tapauksissa to- 
dennäköistä, että poistot on tehty jo latinankielisen tradition sisällä. 
Budde, osa saksantajista ja osa latinankielisen tekstin editoijista ovat 
käyttäneet alkutekstinään karsittua versiota. Silloin kun puuttuvat 
kohdat ovat mukana kaikissa tutkimissani saksannoksissa ja kaikissa 
tarkastelemissani latinankielisissä painoksissa, on todennäköisempää, 
että nuo poistot ovat Budden tekemiä. Täysin varmaa se ei kuiten- 
kaan silloinkaan ole, sillä en ole voinut tarkistaa kohtia kaikista ole- 
massa olevista käännöksistä tai kaikista olemassa olevista latinankie- 
lisistä käsikirjoituksista ja painatteista. Lisäksi on selvää, että kaikki 
Budden aikana kiertäneet versiot eivät ole säilyneet meidän päiviim- 
me asti, eikä Budden alkutekstinään käyttämä kopio ole ollut aivan 

identtinen minkään säilyneen version kanssa. Sama problematiikka 
liittyy muihinkin Budden kääntämiin teksteihin. Esimerkiksi Jöns 
Budden kirjaan sisältyvässä tekstissä ”Lucidarius” on poistoja, jot- 
ka joko ovat Budden tekemiä tai johtuvat siitä, että Budde käänsi sel- 
laisen version, jota oli jo valmiiksi lyhennelty, mutta ei voida sanoa 
varmuudella, kummasta on kysymys (Lamberg 2007, 55, alaviite 
105). 

Mechtildin ilmestysten osalta eri versioiden väliset erot näyttävät 
pääsääntöisesti rajoittuvan siihen, että joitakin versioita on paikoin 
lyhennetty, joihinkin on lisätty katkelmia ja joitakin kappaleita on 
siirretty eri kohtaan kuin muissa versioissa. Teksti näyttää muuten 
olevan eri versioissa pääsääntöisesti hyvinkin identtinen eli sitä näyt- 
tää käännetyn alkutekstille varsin uskollisesti. Yksittäisiin sanoihin 
liittyviä, väärinkäsityksistä johtuvia eroja on kuitenkin siellä täällä, 
mutta nekin lienevät syntyneet etupäässä jo latinankielisen tekstitra- 
dition sisällä ennen kansankielisten käännösten laatimista. Esimerk- 
kejä tästä ovat sanojen apis 'mehiläiner? ja avis lintu vaihtelu toisen 
kirjan kolmannessa luvussa sekä sanojen piscis kala ja pisum "herne 
välinen vaihtelu toisen kirjan luvussa 23 (katso selityksiä kyseisten lu- 
kujen kohdalta). 

Kirjat, joihin Mechtildin ilmestykset jakautuvat, ovat keskenään 
eri laajuisia. Ensimmäinen kirja on Budden versiossa yksinään laa- 
jempi kuin toinen, kolmas ja neljäs kirja yhteensä. Laajuusero johtuu 
pitkälti siitä, että Budde on kääntänyt sellaisen version, jossa kirjois- 
ta 2-5 on jätetty pois useita lukuja tai lukujen osia, mutta ensimmäi- 
nen kirja on jätetty suunnilleen ennalleen. Ensimmäinen kirja on laa- 
jin myös lyhentämättömissä versioissa. Lukujen numerointi vaihtelee 
eri versioissa. Buddella ensimmäiseen kirjaan kuuluu 86 lukua, mut- 
ta latinankielisissä editioissa tai saksannoksissa numerointi ei jatku 
noin pitkälle. Tämä johtuu siitä, että Budden versiossa laajoja luku- 
ja on pilkottu pariksi lyhyemmäksi. Tämä muuttaa lukujen nume- 
rointia siinä määrin, että pelkän luvun numeron perusteella ei löydä 
tiettyä lukua erikielisistä versioista. Luvuilla on kuitenkin myös ot- 
sikot, ja lukujen järjestys on joitakin poikkeuksia lukuun ottamatta 
useimmissa versioissa enimmäkseen sama, joten erikielisiä versioita 
rinnakkain lukiessa on useimmiten helppo seurata, missä kohdassa 
mennään. Tämän suomennoksen alaviitteissä on runsaasti huomau- 

tuksia, jotka koskevat erikielisissä versioissa olevia lisäyksiä, poisto- 
ja, tulkintavaihtoehtoja, esitysjärjestyksen muutoksia ja muita eroja. 

Laatimani suomennos on samalla kommentaari. Alaviitteissä, 
jotka osaksi ovat laajoja, selitän erikielisten versioiden välisiä eroja, 
Budden version kielellisiä piirteitä sekä historiallisia ja teologisia seik- 
koja. Niissä on myös viittauksia muuhun keskiaikaiseen kirjallisuu- 
teen ja sitä koskevaan tutkimukseen. Lukija voi oman valintansa mu- 
kaan tutkia alaviitteitäni tai jättää ne huomiotta. Perusteellisimmat 
ja ajantaisimmat selitykset ovat usein kieleen tai filologiaan liittyviä, 
mutta tavoitteenani on, että teos palvelisi myös hengellisiä lukijoita ja 
esimerkiksi historia-aineiden yliopisto-opiskelijoita, joten olen pyr- 
kinyt huomioimaan selityksissä erilaiset tarpeet. Suomennokseni on 
tarkoitus palvella eri alojen tutkijoita, opiskelijoita sekä keskiajasta 
ja birgittalaisuudesta kiinnostuneita maallikoita, enkä oleta kaikkien 
yksityiskohtien kiinnostavan kaikkia lukijoita. Kommenttini perustu- 
vat osittain aiempaan tutkimukseen ja osittain uuteen, suomennos- 
työn yhteydessä tekemääni tutkimukseen. Olen sijoittanut kommen- 
taarin alaviitteisiin, koska selitysten lukeminen on helpompaa ja no- 
peampaa, kun ne löytyvät samalta sivulta leipätekstin kanssa. Kom- 
mentaarin sijoittaminen omaksi osastokseen kirjan loppuun olisi tar- 
koittanut, että lukija olisi joutunut selaamaan kirjaa edestakaisin suo- 
mennoksen ja kommentaarin välillä. Jotta kommenttien löytäminen 
olisi helppoa ja jotta selityksiä käytettäisiin paljon, olen hakenut lukija- 
ystävällistä ratkaisua, joka olisi toimiva esimerkiksi yliopisto-opiske- 
lijoille ja keskiajasta kiinnostuneelle niin sanotulle suurelle yleisölle. 

Koska latina on ruotsin rinnalla näkyvästi läsnä Budden käännök- 
sessä, olen tässä suomennoksessa pyrkinyt välittämään lukijoilleni 
tuota kaksikielisyyttä mahdollisimman paljon. Jos latinan rooli häi- 
vytetään, on vaikea saada lukija eläytymään siihen tekstimuotoon, 
jonka Budden aikalaisyleisö tunsi. Kaiken latinan kielen olen kuiten- 
kin suomentanut ainakin alaviitteissä, joten latinaa taitamattomalle 
lukijalle ei jääne epäselvyyksiä. Pidemmät sitaatit ja repliikit olen jät- 
tänyt näkyviin kokonaan latinaksi, jos Buddekin antaa ne roomalais- 
ten kielellä. Kun Budde käyttää yksittäisiä latinan sanoja tai parin 
sanan fraaseja, olen välillä jättänyt ne näkyviin, välillä taas olen ne 
leipätekstissä suomentanut tosin mainiten joskus alaviitteessä, että 
Buddella on kyseisessä kohdassa latinankielinen sana. 

Yksittäisten latinan sanojen suhteen on vaikeaa noudattaa aina sa- 
maa periaatetta tekemättä käännöksestä epäluontevaa ja kankeaa. Jos- 
kus latinankielinen sana on esimerkiksi sellaisessa sijamuodossa, että 
se olisi vaikeaa saada istumaan luontevasti suomenkieliseen lause- 
rakenteeseen. Aina ei ole yksiselitteisesti todettavissa, onko kysees- 
sä varsinaisesti latinan sana vai latinasta lainattu ruotsin sana, koska 
ruotsissa olevat lainat ovat joskus jokseenkin samassa muodossa kuin 
lainanantajakielen sanat. Koska ajattelen myös latinaa osaamatonta 
yleisöä, latinankieliset sanat on aina selitettävä alaviitteessä, joten la- 
tinan jättäminen näkyviin on raskaampi vaihtoehto kuin sen kään- 
täminen. Vaikka pääsääntö on, että säilytän latinankieliset sanat, on 
pääperiaatteesta pitänyt näistä syistä välillä poiketa. Luontevuuden 
tähden on pitänyt harkita tapauskohtaisesti, miten kulloinkin kannat- 
taa menetellä. Kääntäminen on tasapainoilua yleisten käännösperi- 
aatteiden ja tapauskohtaisen harkinnan välillä - samanlaista tapaus- 
kohtaista harkintaa on edellyttänyt esimerkiksi latinasta käännetyissä 
Ciceron kirjeissä usein esiintyvä kreikka (vertaa Rissanen 2021, 19). 
Kyseessä on tyypillinen kääntäjän kohtaama haaste, sillä kääntämi- 
sessä on kyse kompromisseista ja esimerkiksi lukijoiden vaihtele- 
van tieto- ja taitotason arvioinnista (esimerkiksi Hartama-Heinonen 
2018, 29; Lassus 2018, 95). Latinismien säilyttäminen autenttisuus- 
syistä noudattaa kuitenkin samaa periaatetta kuin aiemmin julkais- 
tuissa Jöns Budden kirjan (Lamberg 2007) ja Naantalin luostarin kir- 
jan (Kauko & Lamberg 2017) suomennoksissa. 

Kuten edellä on mainittu, Budden käännös on säilynyt vain ko- 
piona eikä Budden omakätisenä käsikirjoituksena. Kopiota on ollut 
laatimassa kolme kirjuria. Säilyneessä käsikirjoituskopiossa A 13 on 
punaisia ja vihreitä merkkejä sekä alleviivauksia, joilla osoitetaan tär- 
keitä kohtia. Aikaisemmin (Geete 1899, XXXVI; www.manuscrip- 
ta.se; Andersson, Hedström & Kauko: Tulossa) merkkejä on kuvattu 
niin, että uuden virkkeen alun kohdalle on usein vedetty punaisia tai 
vihreitä vaakasuoria viivoja, jotka kulkevat tekstistä marginaaliin, 
jossa ne päättyvät ylös- ja alaspäin meneviin koukeroihin. Lisäksi on 
mainittu (www.manuscripta.se; Andersson, Hedström & Kauko: Tu- 
lossa) alamarginaalien tähtimäiset koristekuviot. Omissa silmissäni 
Geeten kuvaamat koukeroihin päättyvät viivat muistuttavat nuolia ja 
tähtimäisiksi kuvatut kuviot puolestaan ristejä. Koska laadukkaat vä- 

rilliset digikuvat ovat kaikkien saatavilla verkossa, lukija voi itse tul- 
kita, miltä merkinnät juuri hänestä näyttävät. 

Nuoliksi tulkitsemani viivat esiintyvät yleensä kohdissa, joissa ale- 
taan käsitellä uutta asiaa, kohdissa, joissa on sitaatti, tai kohdissa, jot- 
ka vaikuttavat erityisen kiinnostaviltä tai merkittäviltä. Tulkitsen siis 
niin, että niillä on haluttu osoittaa tärkeitä kohtia ja helpottaa sellais- 
ten löytämistä. Tähän palaan useissa alaviitteissä niissä kohdissa, jois- 
sa näitä merkintöjä on. Myös tähtimäisiksi tai risteiksi tulkitut ku- 
viot tuntuvat olevan tärkeissä kohdissa, joiden löytämistä on haluttu 
helpottaa. Tässä koodeksissa huomionarvoisia kohtia on siis osoitet- 
tu etupäässä marginaaliin piirretyillä ”nuolilla”. Toinen keskiaikainen 
tapa osoittaa tärkeä kohta oli marginaaliin piirretty käden kuva eli 
niin sanottu manicula "pieni käsi tai latinan sanan nota ”huomaa kir- 
jaimista tyylitellen koostettu merkki (Clemens & Graham 2007, 43- 
44). Osoittavaa kättä on joitakin yksittäisiä kertoja käytetty tässäkin 
käsikirjoituksessa samoin kuin Naantalin luostarin kirjassa (Kauko & 
Lamberg 2017, 134 ja 158). 

Koristeet ja muut niin sanotut paratekstuaaliset elementit auttavat 
usein poimimaan tekstistä tärkeitä kohtia, ja niillä voidaan korostaa 
ja merkitä tekstin eri osioita (Liira 2020, 25-26). Juuri tällainen funk- 
tio lienee tulkintani mukaan myös käsikirjoituksen A 13 ”nuolilla? ja 
”risteillä”. Koristeelliset huomiomerkinnät eivät jakaudu käsikirjoi- 
tuksessa A 13 tasaisesti, vaan ”nuolia” on ensimmäisen ja kolman- 
nen kirjurin osuudessa, mutta ei keskimmäisen kirjurin kirjoittamilla 
lehdillä. Onkin mahdollista, että merkinnät ovat juuri kopiota laati- 
neiden kirjurien lisäämiä. Niiden epätasaisen jakautumisen selittäisi 
silloin se, että ensimmäinen ja kolmas kirjuri ovat olleet keskimmäis- 
tä innokkaampia niitä lisäämään. Toisaalta merkinnät saattavat olla 
myös Budden omakätisestä käsikirjoituksesta kopioituja. Tässä ta- 
pauksessa epätasaisuus selittyisi sillä, että ensimmäinen ja kolmas 
kirjuri ovat keskimmäistä uskollisemmin kopioineet alkutekstistään 
myös huomiomerkinnät. Huomiomerkinnät eivät yleensä käy ilmi 
Geeten (1899) editiosta tai Laurenin (1972) tutkimuksesta, vaan ai- 
noastaan itse käsikirjoituksesta. Kommentoin alaviitteissä näitä mer- 
kintöjä kohtalaisen paljon, koska ne antavat tärkeitä viitteitä siitä, 
mitkä kohdat näyttävät olleen tekstin käyttäjille tärkeitä. 

Nyt on aika sukeltaa Mechtildin ilmestysten maailmaan. Toivon, 
että käännöksestäni ja selityksistäni on iloa ja hyötyä erilaisille luki- 
joille, suuntautuu heidän kiinnostuksensa sitten hengelliseen sisäl- 
töön, keskiajan historiaan tai filologiaan. 

Ensimmäinen kirja 


[Johdanto 


Tästä alkaa mitä uskollisimman neitsyen Pyhän Mechtildin kunnia- 
kas kirja, jota meidän Herramme Jeesus Kristus nimitti kirjaksi hen- 
gellisestä suopeudesta. 

Meidän Jumalamme ja Vapahtajamme suopeus ja lempeys, joka 
Hänen lihaksitulemisensa kautta on ihmissuvulle niin armollisesti 
tullut ilmi joka päivä enemmän ja enemmän kasvaen ja selventyen, 
katsoo hyväksi näyttäytyä runsaasti yhä myös meille ja meissä, joihin 
asti aikakaudet ovat ehtineet. Siispä ei mikään ihmiskieli kykene ku- 
vaamaan, kuinka suuria ihmetöitä Jumala on valituissaan tehnyt. Ei- 
kä kieli pysty ilmaisemaan, kuinka suuria lahjoja Hän on vuodattanut 
Häntä uskollisesti rakastavalle sielulle. Sielu yksin saa kokea, miten 
hyväntahtoisena ja suloisena Hän näyttäytyy sitä kohtaan. Siitä, mi- 
ten suuria lahjoja Hän antoi eräälle sielulle”, joka Häntä koko sydä- 
mestään rakasti, me kuitenkin erityisesti tahdomme kertoa niin pal- 


1 Koska säilyneen ruotsinkielisen käsikirjoituksen ensimmäinen lehti on pa- 
hoin vaurioitunut ja vain osittain säilynyt, olen kääntänyt hakasulkeissa 
olevan alun latinasta, tarkemmin Geeten (1899, 3-5) julkaisemasta latinan- 
kielisestä variantista, joka seuraa käsikirjoitusta Uppsala Universitetsbib- 
liotek, € 198. Johdanto on lyhyempi latinankielisissä editioissa (Mechtild 
1510, Mechtild 1558, Mechtild 1854, Mechtild 1877) sekä saksannoksissa 
(Mechtild 1503, Mechtild 1597), koska niistä puuttuu niin sanottu toinen 
johdanto, katso viite 5. Vuoden 1857 saksannoksesta puuttuu johdanto 
kokonaan, ja sen tilalla on silloisen julkaisijan laatima uusi esipuhe. 

2 Vuosien 1503 ja 1597 saksannoksissa sanotaan 'Helftan luostarin erään 
Mechtildiksi kutsutun jumalisen luostarineidon sielulle'. 

jon kuin vähäpätöisyydessämme? Jumalan avulla pystymme. Hän 
näki sielunsa silmin lukemattomia taivaallisten salaisuuksien saloja. 
Mutta sen takia, että hän piti itseään niin vähäarvoisena ja vähäpätöi- 
senä, hän ei tahtonut sanoa niitä julki, paitsi sen verran kuin hänen 
tuttunsa häneltä vaativat. Myös ne asiat, joista hän kertoi, hän osit- 
tain salasi, mutta osittain kuitenkin Jumalan ylistykseksi tottelevai- 
suudesta vaivoin pakotettuna kertoi. Siispä ne asiat, jotka saimme 
tietää hänen itsensä meille kertomana, kirjoitamme kokoon kykym- 
me mukaan Jeesuksen nimessä korkeimman ja aina ylistettävän Kol- 
minaisuuden kunniaksi. Siksi, te mitä rakkaimmat, pyydämme teiltä 
Kristuksen tähden, että kukin, joka tämän kirjan lukee, kiittää Herraa 
kaikesta armosta ja hyvistä asioista, joita itse kaikkien hyvien asioi- 
den lähteestä on virrannut tähän sieluun tai joskus johonkuhun luo- 
tuun. Jos lukija ehkä kuitenkin löytää jotakin vähemmän sievästi ja 
tyylikkäästi muotoiltua, antakoon sen rakkauden tähden anteeksi 
kirjoitustottumusta omaamattomille, sillä kuten autuas Augustinus 
sanoo ”hyvien luonteiden merkki on se, että rakastaa luonnon totuut- 
ta sanoissa, eikä sanoja”.* 


Vielä toinen johdanto” 


3 Tällainen itsen vähättely on tyypillistä keskiajan retoriikkaa. 

4 Virke on eräänlainen apologia, jolla pyydetään lukijaa olemaan suopea 
sille, ettei teksti kaikilta osin ole stilistisesti hienoa. Geete (1899, 4) huo- 
mauttaa, että vaikka ruotsinnoksen ensimmäinen lehti on erittäin huo- 
nosti säilynyt, voidaan siitä kuitenkin erottaa, että Budde on jättänyt tä- 
män virkkeen kääntämättä. Latinankielistä versiota lukivat suhteellisen 
oppineet, jotka kiinnittivät huomiota stilistisiin seikkoihin, ruotsinnosta 
taas suhteellisen oppimattomat, joille huomautus ei liene ollut relevantti. 
Poisjättö on niin ollen selitettävissä. Kohdan näyttää jättäneen pois ni- 
menomaan Budde, koska se on mukana vuosien 1503, 1510, 1558, 1597, 
1854 ja 1877 versioissa. Augustinukselta (354-430 jKr) oleva sitaatti on 
teoksesta De doctrina christiana sen neljännen kirjan luvusta 11, passus 
26 (Migne 1841b, 100). 

5 Toinen johdanto puuttuu latinankielisistä editioista ja saksannoksista. 
Toinen johdanto on Buddella sekä käsikirjoituksessa C 198 ensimmäisen 
johdannon keskellä niin, että toisen johdannon loputtua jatkuu ensim- 
mäisen johdannon teksti, joka on mukana saksannoksissa ja latinankieli- 
sissä editioissa. Toinen johdanto ei ole alun perin ollut johdanto, vaan se 
on poimittu Mechtildin ilmestysten toisen kirjan lopusta, katso edempänä 

Myös tämän kirjan on eräs Mechtildille tuttu henkilö, jolle tällä oli 
tapana paljastaa salaisuuksiaan, melkein kokonaan pannut kokoon 
niin, että tämä Jumalan palvelijatar ei sitä tiennyt, mutta kun hän jol- 
takin sai tietää tästä, hän tuli niin murheelliseksi, ettei häntä ensin- 
kään voitu lohduttaa. Tavalliseen tapaan hän turvasi Herraan ja ker- 
toi luottamuksella murheensa. Herra sanoi hänelle: ”Suo se minulle 
runsaana vuotavan sydämeni anteliaisuudessa ja suo se minulle mi- 
nun hyvyydessäni, eikä sinun” Ja Mechtild vastasi]: ”Mitä tulee tästä 
kirjasta minun kuolemani jälkeen ja mitä hyötyä kirjasta koituu?* 
Entä mikä sen nimeksi tulee?” Herra Jeesus vastasi: ”Kaikki ne, jot- 
ka minua etsivät sydän uskollisena, tulevat iloitsemaan tästä kirjasta. 
Ja ne, jotka totisesti minua rakastavat, syttyvät yhä enemmän rakkau- 
dessani. Ja ne, joilla on huolia ja surua, saavat siitä lohdutusta?” Ja 
kaikki se, mitä on tähän kirjaan koottu ja kirjoitettu, on vähän siihen 
verrattuna, mitä on hylätty ja jätetty sivuun, sillä usein Jumala näytti 
Mechtildille$ paljon enemmän sellaisia moninaisia asioita, joista tämä 
ei halunnut koskaan puhua. Joskus se, mitä Mechtild näki, oli myös 
niin hengellistä, että hän ei osannut sitä omin sanoin ilmaista.’ 


toisen kirjan luku 40. Latinaksi Mechtild 1877, 192—193. 

6 Tästä lähtien Budden ruotsinnos on säilynyt kunnolla, ja suomennos 
seuraa sitä, ellei toisin mainita. 

7 Kohta on käsikirjoituksessa A 13 (2r) merkitty punaisella, marginaalissa 
olevalla nuolella, joka osoittaa kohdan tärkeäksi tai helpottaa sen löytä- 
mistä. Alamarginaalissa on punainen risti, joka mahdollisesti viittaa sii- 
hen, että käsikirjoituksen lehti kokonaisuutena on tärkeä. Yksittäisiin 
kohtiin osoittavia nuolia lienee tällä lehdellä ollut ainakin viidessä muus- 
sakin kohdassa, mutta marginaali on pahoin kulunut ja murentunut, jo- 
ten nuolet eivät enää juurikaan näy. 

8 Budden versiossa sanotaan vain hänelle, mutta olen korvannut sen ilmai- 
sulla Mechtildille selkeyden vuoksi. Vastaavia selventäviä muutoksia olen 
tehnyt muuallakin parantaakseni käännöksen luettavuutta. Keskiajalla 
pronomineja samoin kuin ilmaisuja siellä ja täällä käytettiin usein epä- 
määräisesti, ja käännöksestä tulee hämärä, jos ne säilytetään sellaise- 
naan. Varsinkin persoonapronominien kohdalla suomennoksesta tulee 
epäselvä, jos sukupuolittuneet han ja hon -pronominit käännetään aina 
yksinkertaisesti suomen pronominilla hän, josta puheena olevan henkilön 
sukupuoli ei käy ilmi. Vaikka yleisenä käännösperiaatteenani on Budden 
tekstin mahdollisimman tarkka seuraaminen, ovat tällaiset poikkeukset 
välttämättömiä. 

9 Tähän päättyy saksannoksista ja latinankielisistä editioista puuttuva niin 

Tämä kirja tosin koostuu kokonaan hengellisistä näyistä ja 
ilmestyksistä, ja ihmisille on hyvin hyödyllistä sitä lukea ja kuun- 
nella"! hengelliseksi lohduksi ja opiksi. Kuitenkin siksi, että ne, jot- 
ka sitä lukevat, voisivat sitäkin kätevämmin löytää sen, mitä halua- 
vat, kirja on jaettu viiteen osaan. Ensimmäiseen osaan on pantu ne 
reuelaciones'?, jotka koskevat juhlapäiviä, joita on ympäri vuotta, joi- 
takin pyhiä miehiä ja erityisesti Neitsyt Marian” juhlapäiviä. Toiseen 
osaan on pantu jotakin, jota on tapahtunut sille persone, jolle nä- 
mä reuelaciones'> näytettiin. Näistä ilmestyksistä ne, jotka niitä luke- 
vat tai kuulevat, voivat löytää paljon jumalisuutta ja herätystä Juma- 
lan rakkauteen. Kolmannesta osasta löytyy opetuksia, jotka liittyvät 
toisaalta Jumalan kunniaan ja ylistykseen ja toisaalta ihmisen sielun 
hyvinvointiin. Neljänteen osaan on kirjoitettu osittain samanlaista 


sanottu toinen johdanto, joka on Budden ruotsinnoksessa sijoitettu en- 
simmäisen johdannon keskelle. 

10 Tästä jatkuu ensimmäinen johdanto, joka on mukana latinankielisissä 
editioissa ja saksannoksissa. 

11 Keskiajalla lukutaito oli harvinaista ja kirjat olivat kalliita, eikä kaikilla ol- 
lut niihin varaa. Nekin, jotka eivät itse osanneet lukea tai omistaneet kir- 
joja, pääsivät silti osallisiksi kirjallisuudesta kuuntelemalla, kun sitä luet- 
tiin ääneen. Luostareissa ääneen luentaa kuunneltiin paljon. Antiikissa ja 
keskiajalla oli ylipäänsä tapana lukea ääneen, eikä hiljaa itsekseen kuten 
nykyisin. Koska monet kuulivat tekstejä lukematta niitä itse, on keskiajan 
teksteissä varsin tavallista, että ne osoitetaan niille, jotka tekstin lukevat 
tai kuulevat. 

12 'Ilmestykset'. 

13 Nimi Maria esiintyy tässä latinan kieliopin mukaisessa genetiivimuodossa. 
Samanlaisia tapauksia on jäljempänä taajassa. Keskiajan kansankielisissä 
teksteissä oli tavallista, että raamatulliset, antiikkiin liittyvät tai vieras- 
peräiset erisnimet saivat latinan sijapäätteet. Sama koski jossakin määrin 
myös lainasanoja. Tässä käännöksessä olen kuitenkin taivuttanut erisni- 
met suomen kieliopin mukaan latinan sijapäätteitä käyttämättä. Kun 
tekstissä esiintyy latinan sanoja ja muotoja muualla kuin erisnimissä, olen 
jättänyt ne usein leipätekstissä näkyviin, mutta selittänyt alaviitteissä. Si- 
ten käännökseni välittää suomalaiselle lukijalle Budden tekstin kaksikieli- 
sen tunnelman. Erisnimien osalta latinan päätteiden säilyttäminen on 
kuitenkin epäluontevaa ja luettavuus kärsisi siitä. Siksi olen päättänyt jät- 
tää latinan päätteet pois erisnimistä ja joskus myös lainasanoista, kuten 
sanasta evankeliumi. 

14 "Henkilölle". 

15 'Ilmestykset'. 

asiaa ihmisten hyödyksi, opiksi ja lohduksi. Viidennessä osassa kä- 
sitellään sitä, miten Mechtild on huomioinut sieluja ja antanut niille 
lohtua. Siksi me pyydämme kaikkia niitä, joille Jumala on lähettänyt 
rakkautensa hengen — sen rakkauden hengen, joka kaikkea hyvää us- 
koo, kaikkea hyvää toivoo ja kaikkea hyvää tekee — ja kaikkia niitä, 
jotka haluavat Jumalan armon, ottamaan vastaan tämän kirjan, jota 
kutsutaan kirjaksi hengellisestä armosta, jotta heistä voisi tulla arvol- 
lisia ottamaan vastaan kaiken sen hyvän, joka on tähän kirjoitettu ja 
jonka Jumala on luvannut. Mitä tässä kirjassa on sellaista, jolle ei löy- 
dy todistusta Raamatusta, mutta joka kuitenkaan ei ole vastoin evan- 
keliumia ja pyhiä kirjoituksia, sitä pitäkää Jumalan armona.'* Niin 
nyt kuin muinoinkin Jumala niin halutessaan ilmaisee viisautensa ja 
hyvyytensä salattuja asioita niille, jotka Häntä rakastavat. Ja samaten 
pyydämme kaikkia niitä, jotka tätä kirjaa tulevat kuulemaan tai luke- 
maan, että he ylistävät ja kunnioittavat meidän Herraamme Jeesusta 
Kristusta sen henkilön tähden, joka sai nämä ilmestykset. Olkaa aina- 
kin kiitollisia siitä, että Jumala rakkaudessaan ja hyvyydessään suvait- 
si maailman viimeisessä vanhuudessa sellaisin virkistävin herätyksin 
uudistaa ihmisen, joka oli pitkällisen velttouden tähden vieraantunut 
kaikesta hyvästä. 


Jncipit liber spiritualis gracie” 


Erästä neitoa armoitettiin hänen lapsuudestaan saakka Jumalan siu- 
nauksin. Kun hän syntyi maan päälle, näytti siltä, että hän kuolisi he- 


16 Virke voidaan tulkita apologiaksi, jolla puolustellaan sitä, että kaikki yk- 
sityiskohdat eivät löydy sellaisenaan Raamatusta. Ne ovat kuitenkin hy- 
väksyttäviä, koska eivät ole Raamatun kanssa suoraan ristiriidassa. Har- 
haoppisuutta pidettiin vaarallisena, mutta ainakin varhaisilla kirkkoisillä 
katsottiin olleen erityistä ymmärrystä, joten aina ei tarvinnut nojata pelk- 
kään Raamattuun (Välimäki 2016, 83). 

17 'Hengellisen armon kirja alkaa’. Latinankielinen otsikko on säilyneen 
ruotsinkielisen käsikirjoituksen ylämarginaalissa punaisella (A 13, 3r). On 
tavanomaista, että otsikot on kirjoitettu käsikirjoitukseen juuri punai- 
sella. Englannin sana rubric ja ruotsin sana rubrik, jotka tarkoittavat ot- 
sikkoa, tulevatkin latinan sanasta ruber 'punainen' (Metzger & Ehrman 
2005, 11). 

ti, ja siksi hänen kanssaan kiiruhdettiin pyhän ja oikeudenmukaisen 
papin tykö, joka silloin valmistautui messuun. Hän kastoi silloin ty- 
tön ja ennusti uskoaksemme profeetan suulla: ”Mitä te pelkäätte? Fi 
tämä lapsi suinkaan kuole, vaan hänestä tulee pyhä ja puhdasta elä- 
mää viettävä ihminen. Jumala tulee tekemään monia ihmeitä hänen 
kauttaan, ja hänen elämänsä päivät päättyvät hyvässä vanhuudessa? 
"Itse Kristus sanoi hänelle myöhemmin, että hänen kastamistaan kii- 
rehdittiin niin kovasti siksi, että hänen sielunsa viivytyksettä vihittäi- 
siin Jumalan kirkolle, ja että Jumalan armo, joka hänessä oli elänyt äi- 
din kohdusta saakka, saisi hänet kokonaan omakseen. 

Kun tyttö oli seitsemänvuotias, hän meni eräänä päivänä äitinsä 
kanssa nunnaluostariin, joka sijaitsi lähellä sitä linnoitusta, jossa hä- 
nen isänsä ja äitinsä asuivat. Siinä luostarissa hän halusi lopullisesti 
pysyä suurella ilolla, vaikka hänen äitinsä ei sitä tahtonut. Hän pyysi 
kaikilta sisarilta erikseen, että he ottaisivat hänet vastaan ja osaksi yh- 
teisöään. Sen jälkeen eivät isä ja äiti saaneet häntä tulemaan sieltä 
pois sen enempää uhkauksilla kuin houkutteluillakaan. Ja heti hän 
alkoi ihmeellisellä tavalla palaa suuresta Jumalan rakkaudesta, ja hä- 
nen sielunsa alkoi alati iloita Jumalassa hunajaa valuvan makeasti. 
Kehittyen päivästä päivään hyvyydessä hän saavutti kaikkien hyvei- 
den huipun. Hän myös puhui hyvin lempeästi ja oli hyvin miellyttävä 
ihminen, hyvin nöyrä ja hyvin kärsivällinen. Hän rakasti köyhyyttä ja 
paloi kovasti jumalisuudesta. Ja eniten hän kehittyi rakkaudessa niin 
Jumalaan kuin ihmisiinkin. Kaikille hän esiintyi palvelevaisena ja ra- 
kastettavana. Lempeästä rakkaudesta hän liikuttui ihmeelliseen myö- 
tätuntoon niitä kohtaan, joilla oli huolia ja jotka olivat joutuneet an- 
kariin kiusauksiin. Kaikkia heitä hän auttoi ja lohdutti kuin lempeä ja 
oikeamielinen äiti niin, että kaikki, jotka hänen tykönsä tulivat, pala- 


18 Kohtaon käsikirjoituksessa A 13 (3r) merkitty punaisella nuolella. 

19 Kohta on käsikirjoituksessa A 13 (3r) ehkä merkitty punaisella nuolella, 
mutta marginaali on niin pahoin vaurioitunut, että nuoli ei juurikaan 
enää näy. 

20 Tämäkin kohta lienee merkitty punaisella nuolella käsikirjoituksessa A 13 
(3r), mutta nuoli ei enää juurikaan näy. 

21 Kohta näyttää käsikirjoituksessa A 13 (3r) merkityn marginaalissa olleella 
punaisella nuolella, joka ei juurikaan ole säilynyt, koska marginaali on 
pahoin murentunut. Alamarginaalissa on punainen risti. 

sivat sieltä hänen lohduttaminaan” tai hyvää oppia saaneina. Kaikki 
rakastivat Mechtildiä hyvin paljon niin, että jokainen halusi mielel- 
lään olla hänen lähellään. Siitä hänelle näytti aiheutuvan paljon häi- 
riötä. 

Suopeudessaan Jumala alkoi olla Mechtildille läheinen jo silloin, 
kun hän oli hyvin nuori. Kaikissa asioissa Jumala oli häntä siunannut 
armossaan runsaasti, eikä ainoastaan hengellisesti, vaan myös ruu- 
miillisesti. Hänellä oli viisautta, ymmärrystä ja hyvältä kuulostava ää- 
ni, joten hän oli kaikissa asioissa luostarille hyvin hyödyllinen. Niinpä 
näytti siltä, ettei Jumala ollut unohtanut mitään armossaan ja hänel- 
le antamissaan lahjoissa. Samalla laupias Herra kuritti häntä niin, et- 
tä hänellä oli aina jatkuvasti päänsärkyä, ja hän kärsi myös munuais- 
kivistä ja kovasta kuumotuksesta maksassa. Nämä vaivat hän kes- 
ti hyvin iloisena ja mielellään. Ainoastaan sitä hän piti helvetillise- 
nä piinana, että hän tämän sairastelun takia ei voinut niin hartaasti 
maistaa Jumalan armon hunajaa valuvaa makeutta kuin hän sydä- 
messään olisi halunnut”, eikä hän siten voinut aina omistautua rak- 
kauteensa siinä sielullisessa yhteydessä, jossa sielu” tulee yhdeksi 
hengeksi Jumalan kanssa. 


Miten arkkienkeli Gabriel ilmoitti Neitsyt Marialle, että hän 
synnyttäisi Isä Jumalan pojan maan päälle. Ensimmäinen luku.” 


22 Ruotsiksi hwgswaladhe aff henne. Sen voisi kääntää myös 'palasivat hä- 
nen tyköään lohdutettuina'. Prepositio aff on käsikirjoituksessa A 13 (3v) 
alleviivattu ja sen kohdalle on marginaaliin kirjoitettu frän. Lauren (1972, 
29) arvelee, että kirjoittaja olisi Johannes Bureus. Kuten johdannossa on 
mainittu Bureus omisti käsikirjoituksen 1600-luvulla ja kielestä kiinnostu- 
neena kiinnitti huomionsa muun muassa vanhoihin sanoihin, joita poimi 
leipätekstistä marginaaliin tekemiinsä merkintöihin. 

23 Ruotsiksi äpther sins hiärta astwndan. Käsikirjoituksen leipätekstissä on 
thins 'sinun', joka on korjattu marginaaliin sanaksi sins 'hänen' (Geete 
1899, 9 ja 360). Lauren (1972, 29) uskoo, että korjauksen on tehnyt Bureus. 

24 Sana on käsikirjoituksessa A 13 (4r) alleviivattu mustalla ja marginaalissa 
on osoittavan käden kuva. 

25 Lukujen otsikot ovat käsikirjoituksesta A 13 ja Budden laatimia tai ruot- 
sintamia. Ne on otettu sellaisenaan Geeten editioon (1899). Otsikot on 
käsikirjoituksessa yleensä tehty punaisella värillä, joten ne erottuvat leipä- 
tekstistä. Joskus on myös vihreitä ja punaisia alkukirjaimia lukujen alussa. 
Otsikoissa on yleensä samankokoisia kirjaimia kuin leipätekstissä, joten 

Meidän Herramme Jeesuksen Kristuksen ilmestyspäivänä”, jolloin 
Hänestä ilmoitettiin Neitsyt Marialle, Jumalan palvelusneito Mechtild 
oli syventyneenä jumalisiin rukouksiin. Kun hän tarkasteli syntejään 
sielunsa katkeruudessa, hän näki itsensä pukeutuneena tuhkaa muis- 
tuttavaan vaatteeseen. Ja silloin hän muisti sanat Erit iusticia cingulum 
lumborum eius, jotka tarkoittavat, että oikeudenmukaisuus on oleva 
vyö hänen lanteillaan.? Ja silloin hän alkoi miettiä, mitä hän olisi te- 
kevä silloin, kun mahtava Herra tulee oikeudenmukaisuuden vyöllä 
vyötettynä kaikkivoivan jumalisuutensa vallan kanssa. Sillä Mechtild 
oli ollut muistamaton koko elämänsä ajan. Sillä mitä enemmän ih- 
minen on pyhä lähellä Jumalaa, sitä enemmän hän katsoo itsensä ole- 


kokonsa puolesta ne eivät erotu. Tämän otsikon kohdalla on käsikirjoi- 
tuksen marginaalissa (4r) punainen nuoli. 

26 Tarkoittaa Marian ilmestyspäivää, 25. helmikuuta, jolloin enkeli Gabriel 
ilmestyi Neitsyt Marialle ilmoittaen tälle, että tämä tulee raskaaksi ja syn- 
nyttää pojan, Jeesuksen (Luuk. 1: 26-38). Latinaksi annuntiatio Marie tai 
annuntiatio Domini tai annuntiatio Dominica (Hammarström 1925, s.v. 
annuntiatio). Ruotsinnoksessa jhesu christi wnfängilse dagh, joka ei näytä 
esiintyvän keskiajan ruotsin kielessä kuin tämän kerran. Bureus on kirjoit- 
tanut tähän kohtaan marginaaliin sanan wnfängilse (A 13, 4r), joka on ol- 
lut hänen mielestään vanhahtavuutensa tai muun syyn takia kiinnostava 
(Geete 1899, XLIV; Lauren 1972, 29). 

27 Virkkeen alku on käsikirjoituksessa A 13 (4r) merkitty punaisella nuolella. 
Latinankielinen sitaatti on kohdasta Jes. 11: 5. Vuoden 1992 suomennok- 
sessa jae kuuluu: ”Vanhurskaus on hänellä varustuksena ja uskollisuus vyö- 
nä hänen uumillaan.” Budde antaa sitaatin latinan kielellä, mutta lisäksi 
hän antaa lauseesta kansankielisen käännöksen. Tällainen on tavallista 
Buddelle, ja vastaavaa tavataan usein keskiaikaisissa ruotsinkielisissä pos- 
tilloissa ja ainakin satunnaisesti muissakin keskiaikaisissa ruotsinkielisissä 
teksteissä (Lauren 1972, 76-77 ja 85-86; Wollin 1981, 38). Latinankieliset si- 
taatit ruotsinkielisine käännöksineen antavat Budden teoksille niiden kak- 
sikielisen luonteen (Kauko 2015a). Tähän suomennokseen olen jättänyt 
Budden antamat latinankieliset sitaatit näkyviin ja suomentanut Budden 
ruotsinkieliset tulkinnat niistä. Tässä kohdassa latinankielinen sitaatti on 
käsikirjoituksessa (A 13, 4r) alleviivattu punaisella, mutta latina ei muu- 
ten eroa graafisesti tai visuaalisesti ruotsinkielisestä tekstistä. Latinaa ei 
kuitenkaan aina ole käsikirjoituksessa alleviivattu, ja myös ruotsia on toi- 
saalta välillä alleviivattu punaisella tai mustalla (esimerkiksi lehdellä 5r). 
Kielen vaihtumisen merkitseminen ei siten ole alleviivauksen ensisijainen 
tai yksinomainen tarkoitus. 

28 Käsikirjoituksessa A 13 (4r) kohta on mahdollisesti merkitty punaisella nuo- 
lella, mutta marginaali on pahoin vaurioitunut, eikä se juurikaan enää näy. 

van kaikkia alempi ja arvottomampi. Ja kuta puhtaampia ihminen ja 
hänen omatuntonsa ovat synneistä, sitä enemmän hän pelkää ja va- 
roo, ettei hän joutuisi Jumalan epäsuosioon. ”Mutta kun Mechtild 
oli joutunut sellaisen pelon valtaan, hän näki Herran Jeesuksen is- 
tumassa ylhäällä taivaassa. Hänen suloisesta katseestaan Mechtild 
kuihtui aivan olemattomiin kuin tuhka.* Ja Mechtild oli Hänen läsnä 
ollessaan kuin kiiltävää kultaa. Ja silloin Mechtild sai ymmärtää, et- 
tä kaikki ne hyvät teot, jotka hän oli lyönyt laimin, oli korvattu mitä 
pyhimmän ja täydellisimmän Jeesuksen Kristuksen teoilla ja Hänen 
mitä pyhimmässä seurassaan. Ja kaikki Mechtildin puutteellisuus ja 
epätäydellisyys tulivat kokonaan korvatuiksi ja täytetyiksi Jumalan 
pojan mitä korkeimmassa täydellisyydessä. Ja silloin Jumala katsoi 
Mechtildin sielua armeliain silmin ja kumartui ihanasti Mechtildiä 
lohduttamaan. Ja siten hänen kaikki syntinsä jätettiin ikuiseen unoh- 
dukseen. 

Niin hän oli saanut Jumalalta tämän suuren lahjan eli kaikkien 
syntien anteeksiannon sekä hyvityksen ja korvauksen kaikesta heik- 
koudesta hyveen ansaitsemisessa.?' Näistä hän sai turvaa ja rohkeutta. 


29 Kohta on käsikirjoituksessa A 13 (4r) merkitty punaisella nuolella. Alamar- 
ginaalissa on punainen risti. 

30 Tämän lauseen kohdalla Budden tulkinta näyttää eroavan latinankielises- 
tä tekstistä, jossa sanotaan: in cujus aspectu mellifluo cinis ad nihilum est 
redactus "Hänen suloisesta katseestaan tuhka hupeni tyhjäksi’. Vuonna 
1503 Leipzigissa painetun saksannoksen mukaan in welchs suBen ange- 
sichte die asche czu nicht wurde gemacht 'Hänen suloisesta katseestaan 
tuhka tuli olemattomaksi". Tässä viitataan aiemmin tekstissä mainittuun 
tuhkaa muistuttavaan vaatteeseen, johon pukeutuneena Mechtild näki 
itsensä. Kohdassa luultavasti tarkoitetaan, että tuhkavaatteen sijasta Me- 
chtild näki itsensä välkkyvän kuin kulta Herran läsnä ollessa. Budde muo- 
toilee J hwilkins sötasta asyn falnadhe hon al til enkthe, som aska eli hän 
ajattelee, että se, joka ad nihilum est redactus, on Mechtild. Niin ollen 
cinis "tuhka" ei ole subjekti, jolloin Budde joutuu kääntämään sen lisämää- 
reeksi som aska "kuin tuhka’. Budde näyttää unohtaneen edellä olleen 
kohdan vidit se vestitam cinericio indumento 'hän näki itsensä pukeutu- 
neena tuhkaa muistuttavaan vaatekappaleeseen', jonka Budde ruotsinsi 
Tha syntis henne sik wara klädda j enom klädhabonadh som liker assko. 

31 Latinaksi tämä sanotaan selkeämmin et omnium meritorum supple- 
tionem. Saksaksi kohta kuuluu vn(d) erfullu(n)g aller vordinst. Budde 
on muotoillut aika hankalasti Ok alla wansklighetz j dygdha forskullan 
wprättilse, ok wpfyllilse. 

Silloin Mechtild nojautui rakkaansa Jeesuksen Kristuksen syliin 
osoittaen monenlaisia nöyryyden töitä suuren rakkauden lemmen 
tähden”, ja hän puhui sanoinkuvaamattoman suloisia sanoja Herran 
Jeesuksen kanssa. Silloin Mechtild näki Jumalan sydämestä tulevan 
esiin kultaisen pillin”, jolla hän ylisti Jumalaa. Sitten Mechtild pyy- 
si, että Jeesus ylistäisi itseään, ja heti hän kuuli korkea-arvoisimman 
laulajan Jeesuksen Kristuksen mitä ihanimman äänen laulavan näin: 
”Laulakaa ylistyslaulua Jumalallemme, kaikki hänen pyhät miehen- 
sä”34 Ja kun Mechtild ihmetteli sitä, miten itse Jumala saattoi laulaa 
näin, sanasta ”ylistyslaulu” tuli hänelle hengellinen ilmoitus siitä, mi- 
ten Jumala ylistää itseään itsessään täydellisellä ja päättymättömäl- 
lä ylistyksellä. Sanalla ”laulakaa” hän ymmärsi sitä, että Jumala ju- 
malisuutensa hyveellä antaa sielulle vallan kutsua kaikki luodut, joita 
on taivaassa ja maan päällä, ylistämään Jumalaansa ja luojaansa. Sa- 
nalla ”Jumalallemme” Mechtild ymmärsi tarkoitettavan, että Jumalan 
poika on ihminen ja tekee kunniaa isälleen Jumalalle. Hänhän sanoi: 
”Minä menen ylös minun Jumalani ja teidän Jumalanne tykö, minun 
Isäni ja teidän Isänne tykö*” Sanoilla ”kaikki hänen pyhät miehensä? 


32 Budde kirjoittaa tässä ffor stora kärleksens älskogha skul. Kohta on vai- 
kea muotoilla luontevasti suomeksi, koska kärlek ja älskogh tarkoittavat 
samaa. 

33 Buddella on tässä akkusatiivi gw/pipo. Kyseinen sana esiintyy muinais- 
ruotsissa vain tämän yhden kerran. Saksankielisessä versiossa mainitaan 
ein gulden roer ja latinankielisessä alkutekstissä sanotaan fistulam au- 
ream. Ilmaukset voi kääntää joko 'kultaiseksi pilliksi’ tai "kultaiseksi put- 
keksi’. 

34 Ilm. 19: 5. Vuoden 1992 suomennoksessa kohta kuuluu: ”Ylistäkää mei- 
dän Jumalaamme, kaikki te hänen palvelijansa.” Poikkeuksellisesti Budde 
ei tässä anna latinankielistä sitaattia, vaan ainoastaan kansankielisen 
käännöksensä. Keskiajalta on säilynyt ruotsinkielinen käännös koko Il- 
mestyskirjasta, ja se tarjoaa vertailukohdan (Kauko 2022a, 218—219). Sii- 
nä kyseinen jae kuuluu sighen loff warom gudh Alle hans haelge man 
(Klemming 1853, 363). Mechtildin ilmestysten käännöksessä kohta on 
muotoiltu Sighin loff sangh warom gudhi, alle hans hälghe män. Ilmestys- 
kirjan ruotsinnos on anonyymi, mutta sitä on pidetty Budden kääntämä- 
nä (Noreen 1944, 11 ja 56; katso myös Lauren 1972, 123, alaviite 102). 

35 Joh. 20:17. Vuoden 1992 käännöksessä: “minä nousen oman Isäni ja tei- 
dän Isänne luo, oman Jumalani ja teidän Jumalanne luo.” Sitaatissa järjes- 
tys on toinen kuin Raamatussa, sillä siinä mainitaan Jumala ensin, sitten 
Isä, kun Raamatussa on ensin Isä, sitten Jumala (myös kreikaksi). Ero voi 

Mechtild ymmärsi sitä, että kaikki, jotka ovat pyhiä taivaassa ja maan 
päällä, pyhittää korkein pyhä mies Jeesus Kristus. 

Mechtild näki myös Neitsyt Marian, joka oli poikansa oikealla 
puolella ja veti kultaista nauhaa, joka oli täynnä kultaisia tiukuja yli 
kaikkien enkelijoukkojen ja pyhien miesten joukkojen. Nämä kaikki 
koskettivat kultaisia tiukuja, ja niistä tuli ihmeellinen ja mitä suloisin 
ääni, joka ylisti Jumalaa kaikesta siitä armosta ja niistä lahjoista, jot- 
ka Hän oli tälle Mechtildille suonut. Ja myös Mechtild itse ylisti Ju- 
malaa kaikin voimin omasta puolestaan. Silloin meidän Herramme 
Jeesus kutsui Mechtildin tykönsä ja pani kätensä hänen käsiinsä an- 
taen hänen käyttöönsä kaikki tekonsa ja työnsä, jotka Hän oli suo- 
rittanut mitä pyhimmän ihmisenä olonsa aikana. Sen jälkeen Hän 
kohdisti mitä ihanimmat silmänsä Mechtildin silmiin suoden tälle 
mitä pyhimpien silmiensä käytön ja vuodattaen runsaasti kyyneliä. 
Sen jälkeen Hän asetti korvansa Mechtildin korvien viereen ja soi hä- 
nelle korviensa käytön. Tämän jälkeen hän painoi ruusuisen suunsa 
Mechtildin suulle antaen hänelle suunsa käyttötavat ja tehtävät, joi- 
ta olivat ylistys, kiitos, rukoukset ja saarnaus, jotka korjasivat hänen 
muistamattomuuttaan. Viimeiseksi Hän yhdisti mitä suloisimman 
sydämensä Mechtildin sydämeen antaen hänelle sydämensä käyttö- 
tavat, mitä tulee ajatteluun”, jumalisuuteen ja rakkauteen. Kaikkea 
hyvää Hän soi Mechtildille hyvin paljon niin, että Mechtildin koko 


johtua siitä, että Raamattua siteerattiin usein ulkomuistista. Painetussa 
editiossa (Mechtild 1877) julkaistussa latinankielisessä Mechtildin ilmes- 
tysten versiossa mainitaan vain Jumala, ei Isää. Samoin on laita vuonna 
1503 painetussa saksankielisessä käännöksessä. Budde saattoi kääntää 
latinankielisestä käsikirjoituksesta, jossa mainittiin myös Isä, tai Budde 
saattoi lisätä Isän muistinsa varassa. 

36 Kohta on käsikirjoituksessa A 13 (5r) merkitty punaisella nuolella. 

37 Kohta on käsikirjoituksessa A 13 (5r) merkitty marginaalissa olevalla pu- 
naisella nuolella. Alamarginaalissa on lisäksi punainen risti. 

38 Ruotsiksi j thänkilsom. Bureus on merkinnyt marginaaliin (A13, 5v) sanan 
tänkilse, jota hän lienee pitänyt mielenkiintoisena (Geete 1899, XLIV; 
Lauren 1972, 29). Bureus on kirjannut sanan perusmuodossaan, vaikka 
käsikirjoituksen alkuperäisessä leipätektsissä on monikon datiivi. Lisäksi 
hän on lievästi modernisoinut ortografiaa. Hänen kiinnostuksensa näyt- 
tää siten kohdistuneen sanavalintaan ja merkitykseen, ei fonologiaan, 
morfologiaan tai ortografiaan. 

sielu yhdistyi Jeesukseen Kristukseen. Jumalan rakkaudesta Mechtild 
pehmeni?”. Niin kuin vahassa, jota painetaan sinetillä, näkyy sinetin 
kuva, siten Mechtildin pyhä sielu tuli kokonaan yhdeksi rakkaansa 
Jeesuksen Kristuksen kanssa. 


Miten Pyhä Mechtild näki Pyhän Gabriel arkkienkelin. (Luku 2.) 


Kun piti lukea evankeliumista kohta Missus est Gabriel", Mechtild 
näki enkeli Gabrielin, Neitsyt Marian opettajan, joka tuli Nasaretiin 
mukanaan kuninkaallinen viiri, jossa oli kirjoitusta kultakirjaimin. 
Häntä seurasi lukematon joukko enkeleitä, jotka kaikki asettuivat sen 
talon ympärille, jonka sisällä Neitsyt Maria oli. He muodostivat ikään 
kuin muurin maasta taivaaseen asti sillä tavalla, että enkelijoukon 
sisäpuolella olivat archangeli” ja heidän sisäpuolelleen oli järjestet- 
ty virtutes®. Sen jälkeen olivat kaikki muut enkeliryhmät eli throni”, 


39 Ruotsiksi blwthnadhe. Marginaalissa (A 13, 5v) on Bureuksen käsialalla 
Bluthnadhe, joten sana on ollut hänestä kiinnostava (Geete 1899, XLIV; 
Lauren 1972, 29). 

40 Otsikoiden lopussa on käsikirjoituksessa A 13 yleensä luvun numero, mut- 
ta se on silloin tällöin unohtunut, ja niissä tapauksissa olen sijoittanut sen 
sulkeisiin. Samoin menettelee editiossaan Geete (1899). 

41 Luuk. 1: 26, jossa latinaksi sanotaan /n mense autem sexto missus est an- 
gelus Gabrihel a Deo in ciuitatem Galilaeae, cui nomen Nazareth. Vuoden 
1992 suomennoksessa sanotaan: "Kun Elisabet oli kuudennella kuukau- 
dellaan, Jumala lähetti enkeli Gabrielin Nasaretin kaupunkiin Galileaan.” 
Maininta siitä, että evankeliumista piti lukea tämä kohta, viittaa siihen, 
että oli menossa kirkkovuoden tietty kohta eli Marian ilmestyspäivä. Ky- 
seessä on Mechtildin tuona päivänä saama ilmestys. Sanat Missus est Gab- 
riel on käsikirjoituksessa (A 13, 5v) alleviivattu punaisella. 

42 'Arkkienkelit'. 

43 'Vallat'. Tässä viitataan keskiaikaiseen enkelihierarkiaan, jossa enkelit oli 
jaettu useisiin eriarvoisiin ryhmiin. Jakoa ei sellaisenaan selitetä Raama- 
tussa, mutta se pohjautuu Raamattuun. Ef. 1: 21. Painetussa latinankieli- 
sessä editiossa (Mechtild 1877) ja vuoden 1503 saksankielisessä versiossa 
sanotaan vain "muut enkeliryhmät” niitä lähemmin luettelematta. On 
mahdollista, että Budde on lisännyt luettelon opetustarkoituksessa ulko- 
muistista, koska ryhmät eivät ole aivan siinä järjestyksessä, jossa ne hierar- 
kiassa yleensä esitetään. Yleensä ylimmät kolme ryhmää ovat serafit, ke- 
rubit ja valtaistuimet, keskimmäiset kolme ryhmää ovat herruudet, vallat 
ja voimat sekä alimmat kolme ryhmää hallitukset, arkkienkelit ja enkelit. 

44 'Valtaistuimet'. Kol. 1: 16. 

dominaciones”, principatus'*, potestates”, cherubin* niin, että kukin 
enkeliryhmä oli hänen talonsa ympärillä kuin kehämuuri. ”Sen jäl- 
keen nähtiin Herra Jumalan poika sulhasena tullen esiin häähuo- 
neesta kauniimpana kuin ihmisten lapset. Hän tuli liekehtivästä en- 
kelijoukosta Seraphin*, joka on lähinnä Jumalaa. Tämä joukko oli 
Herran Jumalan ja Neitsyen ympärillä maasta taivaaseen asti kuin 
kehämuuri ja myös kattona heidän yllään. Ja Herra Jumala asetettiin 
enkeli Gabrielin viirin tykö kuten mitä kaunein ylkä ja mitä kaunein 
pikkupoika”!. Siinä Hän odotti kunnes enkeli Gabriel oli kunniallises- 
ti tervehtinyt Neitsyttä. 

”Sen jälkeen mitä pyhin Neitsyt lankesi alas nöyrään alhaisuu- 
teen sanoen: ”Katso, minä Jumalan palvelustyttö*, minulle tapahtu- 
koon sinun sanojesi mukaan” Heti tämän jälkeen Pyhä Henki meni 
Neitsyen sieluun kyyhkyn muodossa jumalallisen suloisuutensa siivet 
levitettyinä peittäen hänet autuudella ja teki hänet ihmeellisesti ras- 
kaaksi odottamaan Jumalan poikaa. Hänestä tuli raskaana oleva äiti, 
jolla oli mitä ihanin ja kevein taakka. Ja niin hän pysyi koskematto- 
mana neitsyenä ja tuli Jumalan ja ihmisen äidiksi Pyhän Hengen voi- 
masta ja vaikutuksesta. 

Ja messussa tuli se kohta, jolloin hänen piti vastaanottaa sielunsa 
rakkaus Jeesus Hänen mitä pyhimmän ruumiinsa ja verensä sakra- 
mentin muodossa. Silloin hän kuuli Jeesuksen sanovan hänelle: ”Sinä 


45 'Herruudet'. Kol. 1: 16. Ef. 1: 21. 

46 ‘Hallitukset’. Ef. 3: 10. 

47 'Voimat'. Ef. 3: 10. 

48 'Kerubit'. Hes. 10: 20. 

49 Kohtaon käsikirjoituksessa A 13 (6r) merkitty punaisella nuolella. 

50 ‘Serafit’. Jes. 6: 2. Tässä kohdassa on käsikirjoituksen (A 13, 6r) marginaa- 
lissa osoittavan käden kuva mustalla. 

51 Budde on käyttänyt sanaa smaswen, jonka joku käsikirjoituksen A 13 (6r) 
käyttäjä on alleviivannut mustalla. 

52 Kohta on käsikirjoituksessa A 13 (6r) merkitty punaisella nuolella. 

53 Ruotsiksi thiänista magdh. Sanan magd on Bureus kirjoittanut marginaaliin 
(A 13, 6r) ilmeisesti siksi, että sana on ollut hänestä kiinnostava (Geete 
1899, XLIV; Lauren 1972, 29). 

54 Luuk.1:38. 

55 Kohta lienee käsikirjoituksessa A 13 (6r) merkitty punaisella nuolella, 
mutta marginaali on niin pahoin vaurioitunut, ettei nuoli juurikaan enää 
näy. Alamarginaalissa on lisäksi punainen risti. 

minussa ja minä sinussa, enkä minä kuunaan sinua hylkää” Mutta 
aivan sydämensä pohjasta hän ei tahtonut mitään muuta kuin Juma- 
lan ylistystä. Ja silloin meidän Herramme Jeesus antoi hänelle sydä- 
mensä kuin kultaisen astian, joka oli ihmeellisen kaunis. Ja Hän sa- 
noi näin: ”Pyhän sydämeni tähden sinun pitää aina ylistää minua. 
Mene nyt ja tarjoa kaikille pyhimyksille minun sydämestäni jumalai- 
nen juoma, jotta he autuaasti tulevat juovuksiin” Silloin hän meni en- 
sin enkelten tykö ja tarjosi heille tämän terveellisen juoman. He eivät 
juoneet siitä yhtään, mutta saivat kuitenkin siitä kyllikseen. Sitten oli- 
vat vuorossa patriarkat ja profeetat, joille hän tarjosi sanoen: ”Ottakaa 
se, jota olette kaivanneet ja niin pitkän aikaa odottaneet. Ja antakaa 
minun kaivata Häntä kiihkeästi kaikilla sieluni voimilla ja öin ja päi- 
vin huokailla Hänen peräänsä?” Sen jälkeen hän meni apostolien tykö 
sanoen: ”Ottakaa se, jota olette koko sydämestänne kiihkeästi rakas- 
taneet. Ja antakaa minun rakastaa Häntä kiihkeästi yli kaiken muun 
aina sydämeni pohjia myöten” Sen jälkeen hän meni marttyyrien ty- 
kö sanoen: ”Katsokaa sitä, jonka rakkauden tähden te olette vuodat- 
taneet vertanne ja antaneet ruumiinne kuolemalle. Saakaa aikaan se, 
että minä käytän kaikki voimani Hänen palveluksessaan” Mutta kun 
vuorossa olivat confessores”, hän sanoi: ”Ottakaa se, jonka rakkauden 
vuoksi te olette hyljänneet kaiken ja väheksyneet maailmallisia nau- 
tintoja. Antakaa minun halveksia kaikkia maailmallisia asioita Hä- 
nen rakkautensa tähden ja nousta todellisen puhtaan elämän korkeu- 
teen” Mutta neitsyille hän sanoi heille tarjotessaan: ”Ottakaa se, jolle 
olette luvanneet neitsyytenne, ja tehkää niin, että minä voin alati py- 
syä mielen ja ruumiin puhtaudessa ja päästä kaikissa asioissa täydel- 
lisesti voitolle” Neitsyiden joukossa hän näki myös erään neidon, jo- 
ka hiljattain oli tullut maan päältä ja jonka hän hyvin tunsi ja joka oli 
maailmassa ollut hänen tuttunsa. Tältä Mechtild kysyi, olivatko asiat 
niin kuin hän oli neidolle sanonut tämän vielä eläessä. Neito vastasi 
ja sanoi: ”Totisesti kaikki on niin. Nyt olen saanut satakertaisen pal- 
kinnon?” Sen jälkeen hän tuli taas meidän Herramme Jeesuksen tykö 


56 Repliikin alkuosa vastaa suunnilleen Raamatun kohtaa Joh. 17: 21 ja lop- 
puosa kohtaa Hepr. 13: 5. 
57 'Uskontunnustajat' (esimerkiksi Lehmijoki-Gardner 2007, 116). 

kuljettuaan ympäri Taivasten valtakunnan palatsin. Ja Hän otti astian 
takaisin ja asetti sen Mechtildin sydämeen. Niin tämä tuli autuaasti 
yhdistetyksi Jumalaan.** 


Miten Neitsyt Mariaa tulee tervehtiä. Luku 3. 


Adventtina, kun Mechtild tahtoi tervehtiä kunniakasta Neitsyt Ma- 
riaa, meidän Herramme Jeesus Kristus opetti häntä sanoen: ”Terveh- 
di minun neitseellisen äitini sydäntä, joka tulvi kaikkea hyvää ja oli 
ihmiselle hyvin hyödyllinen, sillä se oli mitä puhtain, ja siksi se ylisti 
kaikkein ensimmäisenä neitsyyden puhtautta. Se oli myös mitä nöy- 
rin, ja siksi hän erityisesti ansaitsi Jumalalta sen, että minut siitettiin 
Pyhän Hengen kautta. Se oli myös mitä jumalallisin ja mitä hellin, ja 
siksi se kiihkeällä halullaan veti minut luokseen. Neljänneksi” se oli 
mitä kiihkein rakkaudesta Jumalaa ja lähimmäisiä kohtaan. Viiden- 
neksi se oli kaikkein tarkin ja tarkkaavainen huomaten ja säilyttäen 
kaiken, mitä minä tein varhaisimmassa lapsuudessani, poikaiässäni 
ja nuoruudessani. Kuudenneksi se oli mitä kärsivällisin minun pii- 
nani suhteen, joka hänen sydämeensä pisti kaikkein eniten alituisten 
muistojen kanssa. Seitsemänneksi se oli kaikkein uskollisin, sillä hän 
halusi uhrata minut, ainoan poikansa, maailman lunastukseksi. Kah- 
deksanneksi se oli kaikkein tarkkaavaisin jumalisissa rukouksissa, 
alati rukoillen nuoren, pyhän kirkon puolesta. Yhdeksänneksi se oli 
alati syventynyt hengellisiin tutkiskeluihin tuoden ansioillaan ihmi- 
selle armon?” 


Meidän Herramme neljänlaisesta äänestä. Luku 4.9 


Oli se sunnuntai, jolloin messu alkaa populus Syon*!. Laulettiin, että 


58 Luvun loppu on käsikirjoituksessa A 13 (7r) merkitty punaisella nuolella. 

59 Numeroidut luettelot ovat keskiajan teksteille tyypillisiä ja kuuluivat 
muun muassa skolastiikkaan. Numerointi muun muassa helpotti muista- 
mista (Carlguist 2007, 152 ja 164). 

60 Otsikko on käsikirjoituksessa A 13 (7v) merkitty punaisella nuolella. 

61 Jes 30:19. "Siionin kansa, sinä joka asut Jerusalemissa”. Alleviivattu käsi- 
kirjoituksessa punaisella (A 13, 7v). 

auditam faciet Dominus gloriam vocis sue”. joka tarkoittaa, että ”Herra 
on antava kuulla kunniansa äänen”. Silloin Mechtild tahtoi tietää sii- 
tä kunniasta, joka seurasi Herran ääntä. Meidän Herramme vastasi 
heti®: ” Tämä on minun kunniani ääni. Kun sielu enemmän jumalal- 
lisesta rakkaudesta kuin piinojen pelkäämisen tähden tekee paran- 
nuksen synneistään ja kärsii piinaa niiden takia, silloin se ansaitsee 
kuulla minulta sanat: Kaikki syntisi annetaan sinulle anteeksi.** Me- 
ne rauhassa.*” Sillä heti, kun ihminen suree ja katuu tekemäänsä syn- 
tiä, totisesti minä annan anteeksi hänen syntinsä täydellisesti ja otan 
hänet jälleen armoihini niin kuin hän ei olisi koskaan tehnyt syn- 
tiä. Toisekseen kunniani ääni kuuluu silloin, kun sielu innokkain ru- 
kouksin tai hengellisten tutkiskelujen kautta yhdistyy minuun. Sil- 
loin hän kuulkoon minulta sanat: Tule, tule, ystäväni, anna minun 
nähdä sinun kasvosi. Kolmanneksi silloin, kun sielu erkanee ruu- 
miista, minä kutsun sitä suloisesti ikuiseen lepoon: "Tule, minun va- 
littu morsiameni, minä asetan sinut valtaistuimelleni.? ‘Neljänneksi 
tuomiopäivänä tämä on oleva minun kunniani ääni silloin, kun minä 
kaikkein suurimmalla kunnialla olen kutsuva kokoon kaikki ne, jotka 
aikojen alusta asti on valittu ja kauneuden ja kunnian valtakuntaan 
kutsuttu. Silloin sanon: Tulkaa minun Isäni siunatut lapset etc.'*9? 


Miten Herra Jeesuksen kasvoja verrataan aurinkoon. Luku 5. 


Vuosineljännespaaston lauantaina” laulettiin messua, joka alkoi Veni 


62 Jes. 30:30. "Niin Herra antaa valtiasäänensä kaikua”. Alleviivattu käsikir- 
joituksessa punaisella (A 13, 7v). 

63 Tästä alkaa pitkä Kristuksen repliikki. Repliikin sisään on upotettu toisia 
repliikkejä. 

64 Luuk. 7:48. 

65 Luuk. 7:50. 

66 Laul. l. 2: 13-14. 

67 Sitaatti ei esiintyne Raamatussa sellaisenaan, mutta se on kuuluisa antifo- 
ni. 

68 Kohta on käsikirjoituksessa A 13 (8r) merkitty punaisella nuolella. 

69 Matt. 25: 34. Sitaatti on Budden versiossa lyhennetty. Moni lukija on voi- 
nut osata sen täydentää. 

70 Budde käyttää ilmaisua temper lögherdaghen, joka esiintyy muinaisruot- 
sissa kahdesti, tämän lisäksi eräässä asiakirjassa vuodelta 1417. Katolisessa 

et ostende nobis faciem tuam Domine”. Se tarkoittaa, että ”Herra, tule 
ja anna meidän nähdä Sinun kasvosi”. Kun Mechtild silloin rukoili 
kaikkien niiden puolesta, jotka haluavat nähdä Jumalan kasvot, hän 
sai nähdä meidän Herramme Jeesuksen seisomassa keskellä kuoria. 
Hänen kasvonsa loistivat kuin tuhat aurinkoa. Kutakin personam” 
hän valaisi yhdellä erityisellä auringonsäteellä. Mechtild kysyi Jeesuk- 
selta, miksi Hänen kasvonsa näyttivät auringon kaltaisilta. Herra 
Jeesus vastasi: ”Siitä syystä, että auringolla on kolme ominaisuutta, 
joiden kautta se muistuttaa minua. Ensimmäinen niistä on se, että 

perinteessä oli paastonaika kunkin vuodenajan alussa eli keskiviikkona, 
perjantaina ja lauantaina Lucian päivän, tuhkakeskiviikon, helluntain ja 
ristinpäivän (14. syyskuuta) jälkeen. Näistä paasto- ja katumuspäivistä 
käytetään latinaksi nimitystä ieiunia guattuor temporum 'neljän vuoden- 
ajan paastot'. Tämä on lyhentynyt saksassa muotoon Ouatember, eng- 
lannissa muotoon ember days, ruotsissa muotoon kvatemberdagar ja 
tanskassa muotoon temperdag. Mechtildin ilmestysten latinankielisestä 
editiosta (1877, 13) ilmenee, että tässä kohdassa on kyse adventtiaikaan 
osuneesta vuosineljänneksen aloittaneesta paastosta. Tällaiseen paasto- 
päivään viitataan myös Jöns Budden kirjaan sisältyvässä tekstissä ”Kah- 
destatoista kultaisesta perjantaista” (Lamberg 2007, 205, alaviite 3). Käsi- 
kirjoituksessa (A 13, 8r) on ylämarginaaliin kirjoitettu Tempf(er) lögr dagh. 
Kirjoittaja lienee Bureus, joka on tässäkin muuttanut sanojen ortografiaa, 
mikä osoittaa jälleen hänen mielenkiintonsa kohdistuneen merkityksiin ja 
sanavalintoihin. 

Vulgatassa Ps. 79:4, Ps. 79: 8, Ps. 79: 20; Raamatun suomennoksessa Ps. 80: 
4, Ps. 80: 8, Ps. 80: 20. Psalmien numerointi seuraa suomalaisessa ja yleen- 
säkin protestanttisissa Raamatuissa heprealaista eli masoreettista nume- 
rointia, kun taas ortodoksiset ja katoliset Raamatut, kuten latinankielinen 
Vulgata, seuraavat kreikkalaista numerointia. Sitaatti on käsikirjoitukses- 
sa (A 13, 8r) alleviivattu punaisella. 

'Henkilöä'. Budde käyttää latinan yksiköllistä akkusatiivimuotoa perso- 
nam, koska sana on objektina ja akkusatiivi on objektin sija. Latinankie- 
lisessä editiossa on singulas personas eli monikon akkusatiivi. Saksankie- 
lisessä versiossa vuodelta 1503 sanotaan alle person(en). Mahdollisesti 
Budde on korvannut alkutekstinsä monikollisen muodon yksiköllisellä 
ilmaisulla hwarja ena personam. Tällöin hän on itse aktiivisesti muodosta- 
nut latinankielisen yksikön akkusatiivimuodon muuten ruotsinkieliseen 
esitykseensä. Ei ole toisaalta mahdotonta, että Budden alkuteksti on poi- 
kennut siitä latinankielisestä versiosta, joka on painetussa editiossa. Alku- 
tekstissä on siten voinut olla yksikkö, ja Budde on kopioinut muodon per- 
sonam suoraan alkutekstistä. (Latinan sijamuotojen käytöstä ruotsissa, 
katso Kauko 2018a.) 

aurinko lämmittää. Niin myös ne, jotka minua lähestyvät, lämpiävät 
rakkaudestani. Ja minun läsnäolostani lämpiävät ja pehmenevät hei- 
dän sydämensä kuin vaha tulen takia. Aurinko myös tekee kaiken he- 
delmälliseksi. Niin myös minun läsnäoloni tekee sielut hyveellisiksi 
kaikkien asioiden suhteen ja hedelmällisiksi hyvissä töissä. Auringos- 
ta lähtee myös valoa. Niin teen myös minä kaikille niille, jotka minun 
tyköni tulevat, sillä minä valistan heitä jumalallisen tiedon valolla” 
Sen jälkeen Mechtild muisti tämän jakeen: Exultauit vt gygas ad 
currendam viam etc.”. Se tarkoittaa, että iloiten kuin jättiläinen hän 
juoksi tielleen! Silloin Mechtild sanoi meidän Herrallemme Jeesuk- 
selle: ”Minun Herrani, Jumala, mitä Sinä opetit profeetalle näillä sa- 
noilla?” Ja heti hän näki meidän Herramme seisomassa taivaalla kuin 
nuori, ihana pikkupoika, reippaana ja kaikin puolin kauniina vyötet- 
tynä vyöllä, joka oli punaista, vihreää ja valkoista silkkiä. Jeesus sanoi 
Mechtildille7: ”Sen, jonka pitää kulkea pitkä ja vaivalloinen matka, 
pitää kiinnittää liepeensä ylös vankalla vyöllä, etteivät vaatteet ole es- 
teenä hänen tiellään.? Punainen silkki on hyvä, sillä se on vahvempaa 
kuin muu silkki. Niin oli myös minun kärsimykseni voimakkaam- 
paa kuin yleensä muiden pyhien miesten kärsimys, sillä kaikkien py- 


73 Vulgatassa Ps. 18: 6; Raamatun suomennoksessa Ps. 19: 6, joka kuuluu ”Ja 
aurinko nousee kuin sulhanen hääteltastaan, kuin sankari riemukkaana 
juoksemaan rataansa”. Sama sitaatti on vapaammin muotoiltuna ensim- 
mäisen kirjan luvussa 76. Sitaatti on käsikirjoituksessa (A 13, 8v) alleviivat- 
tu punaisella. 

74 Tästä alkava repliikki on erittäin pitkä. Keskiajalla ei yleensä käytetty lai- 
nausmerkkejä, joten pitkien repliikkien kohdalla on välillä oltava tarkka- 
na, että pysyy kärryillä, minne asti repliikki jatkuu. Joskus repliikkien sisäl- 
lä on vielä upotettuja lainauksia tai repliikkejä muilta. Varila (2016, 8) 
on kiinnittänyt huomiota 1500-luvun englanninkielisten tekstien kohtiin, 
joissa annetaan lainaus tai parafraasi toisesta tekstistä, ja hän huomaut- 
taa, että niiden loppumiskohtaa on joskus vaikea löytää muuten kuin tut- 
kimalla kyseistä lähdetekstiä. 

75 Samantapainen viittaus vyöttämiseen löytyy Pyhän Birgitan ilmestysten 
kolmannen kirjan alusta (Andersson 2017, 25). Vyötä tarkoittava sana /in- 
da on käsikirjoituksessa (A 13, 8v) alleviivattu mustalla ja sen kohdalle 
marginaaliin on kirjoitettu belte 'vyö'. Sanan belte lienee kirjoittanut 
Bureus (Lauren 1972, 29) korvaten leipätekstin sanan synonyymillä, mikä 
jälleen on merkki hänen kiinnostuksensa kohdistumisesta juuri merkityk- 
siin ja sanavalintoihin. 

hien miesten kärsimykset saivat vahvistusta sekä hyveiden pysyvyyt- 
tä ja täydellisyyttä minun piinastani. Vihreä ja valkoinen silkki ovat 
myös vahvempia kuin muu silkki. Niin myös minun lempeyteni viat- 
tomuus ja hyveellinen elämäni ovat ylittäneet kaikkien ihmisten viat- 
tomuuden ja elinaikaiset ansiot. Ja tällä minun miehuuteni vyöllä ja 
minun kärsimykselläni olen vahvemmin ja ylemmäs kiinnittänyt lie- 
peeni lyhentäen ikuisuuden pituutta ihmisenä oloni lyhyenä elinaika- 
na. Minä iloitsin kuin vahva jätti voimissaan, kun minun piti kulkea 
ankaraa ja vaikeaa tietä, jolla olin vapahtava”* ihmiskunnan. Se, jolla 
on suuri ja arvokas aarre kannettavanaan, vyöttää itsensä voimak- 
kaammin, ettei kadottaisi sitä. Kantaessani sitä kallista ja kunniakasta 
aarretta, joka on ihmisen sielu, minä tein niin, että vyötin itseni huo- 
lellisemmin, sillä minä kannoin aina sydämessäni sanomattomalla 
rakkaudella ja halulla kaikkien niiden sieluja, jotka on vapahdettu” 
Sitten, kun konventti meni ottamaan vastaan meidän Herramme”, 
Mechtild näki Herran Jeesuksen kuin mahtavana kuninkaana seiso- 
massa papin paikalla. Hänen tykönsä mennessään jokainen sisar 
näytti pitävän edessään palavaa lamppua. Nämä lamput tekivät hei- 
dän kasvonsa loistaviksi. Pyhän Hengen avulla Mechtild ymmärsi 
näiden lamppujen merkitsevän palavaa sydäntä. Ja öljy niissä tarkoit- 
ti Jumalan lempeyttä, joka virtaa sisään niihin, jotka ottavat vastaan 
meidän Herramme”, sytyttäen heidät palavalla rakkauden liekillä. 
Sillä niihin, jotka ottavat tämän pyhän sakramentin arvokkaasti vas- 


76 Tässä Budde käyttää partisiipin futuuria göraskolandes, jota latinassa 
vastaa peracturus. Partisiipin futuuri on ruotsin kieliopille vieras, mutta 
kuuluu latinan kielioppiin. Tällaisia muotoja käytettiin latinan mallin mu- 
kaan muinaisruotsissa, mutta muodot olivat kirjakielisiä ja ilmeisesti kou- 
luopetuksessa keksittyjä (Ahlberg 1942, 128-136; Thors 1952, 23; Fortelius 
1969, 227-228). Tällaisia oppitekoisia partisiipin futuureja esiintyi ruotsis- 
sa ja tanskassa, ei juurikaan norjassa ja islannissa. Pohjoismaisten kielten 
lisäksi niitä tavataan muinais- ja keskiyläsaksassa, mutta saksalaisten ja 
pohjoismaisten esiintymien välillä ei voida osoittaa yhteyttä, vaan ne on 
voitu muodostaa toisistaan riippumatta samojen latinan mallien pohjalta 
(katso Haastrup 1968). 

77 Siis nauttimaan ehtoollista. Budde käyttää keinotekoista partisiipin fu- 
tuuria thaghaskolande. 

78 Siis nauttivat ehtoollisen. 

taan, se vuodattaa lempeyden tehden heidät sopiviksi kaikkeen hy- 
vään, ja se sytyttää heitä yhä lisää Jumalan rakkauteen. 


Jouluaatosta kaunis luku. Luku 6. 


Jouluyönä ja meidän Herramme Jeesuksen Kristuksen, Jumalan po- 
jan mitä suloisimpana syntymäiltana konventti kokoontui. Silloin 
Mechtild näki suuren enkelien joukon kynttilöiden kanssa, ja aina 
kaksittain he palvelivat kutakin henkilöä. Meidän Herramme itse is- 
tui abbedissan paikalla norsunluisella istuimella, josta lähti vuolas 
virta mitä puhtainta vettä. Kun oli vuorossa ensimmäinen Miserere 
mei, Deus*, Hän pesi sillä heidän kaikkien kasvot. Kun oli vuorossa 
toinen Miserere mei, Deus, kukin tuli esiin ja uhrasi Hänelle rukouk- 
sensa, jotka he olivat rukoilleet pyhän kirkon puolesta. Kun tuli kol- 
mas Miserere mei, Deus, meidän Herrallamme oli kultainen astia, ja 
Hän tarjosi siitä niille sieluille, joita sisaret olivat muistaneet rukouk- 
sissaan. Silloin meidän Herramme Jeesus sanoi: ”Tämän kokouksen 


pidän täällä joka vuosi”! 


Joulupäivästä, Jeesuksen Kristuksen syntymäpäivästä. (Luku 7.) 


Mitä pyhimpänä meidän Herramme Jeesuksen Kristuksen syntymä- 
yönä Mechtild näki olevansa ylhäällä kivisellä vuorella, jonka päällä 
Neitsyt Maria istui ikään kuin valmistautuneena synnyttämään lap- 
sen. Kun synnyttämisen aika tuli, mitä pyhin neitsyt täyttyi sanomat- 
tomasta ilosta ja riemusta, ja hänen ympärillään loisti Jumalan valo. 
Silloin hän nousi ylös ihmeellisen ripeästi ja kumartui alas maahan 
mitä syvimmän nöyryyden kanssa ylistäen ja kunnioittaen Jumalaa. 
Fikä Neitsyt Maria tiennyt, miten hänen laitansa oli ennen kuin hä- 
nellä oli lapsi sylissään, ja se oli kauniimpi kuin ihmisten lapset. Sa- 
nomattomalla ilolla ja mitä kuumimpana palavalla rakkaudella hän 


79 Luvun loppu lienee käsikirjoituksessa A 13 (9r) merkitty marginaalissa 
olevalla punaisella nuolella. Käsikirjoituksen marginaali on niin pahoin 
murentunut, että nuolesta vain pieni osa on enää näkyvissä. 

80 'Anna armoa minulle, Jumala". Ps. 51: 3; Vulgatassa Ps. 50: 3. 

81 Luvun loppu on käsikirjoituksessa A 13 (9v) merkitty punaisella nuolella. 

silloin otti lapsen lähelleen antaen lapselle kolme mitä suloisinta suu- 
delmaa. Niiden kautta hän kiinnittyi ja yhdistyi pyhään kolminaisuu- 
teen niin paljon kuin kenenkään ihmisen ikinä on ollut mahdollista 
yhtyä Jumalaan, mutta hänestä ei tullut yhtä persoonaa Jumalassa”. 
Mainitulla vuorella tarkoitetaan hengellistä ja puhdasta elämäntapaa, 
joka näyttää tässä maailmassa olevan kova ja raskas. Sen tavan Jeesus 
Kristus äitinsä kanssa ensin näytti ihmisille, ja he antoivat sen meille 
puhtaan elämän esikuvaksi. 

Tämän pyhän Mechtild-sisaren sielu näytti olevan lähellä Neitsyt 
Mariaa, ja suurella halulla se tahtoi suudella rakastettavaa lasta. Sen 
jälkeen kun neitseellinen äiti oli niin suloisesti syleillyt ja puhutellut 
rakasta poikaansa, hän antoi lapsen myös Mechtildille, jotta tämä ot- 
taisi sen syliinsä. Mechtild otti lapsen käsittämättömällä rakkaudella 
painaen sitä sydäntään vasten. Hän tervehti lasta sanoilla, joita hän ei 
koskaan aiemmin ollut ajatellut: ”Ollos tervehditty, sinä Isän, Jumalan 
sydämen sisus*', kaipaavan sielun suloisin ase” ja sielun pyhin vir- 
voitus. Sinulle minä uhraan sydämeni sisimmän ja sieluni ikuiseksi 
kiitokseksi ja kunniaksi sinulle” *Ja Mechtild ymmärsi Jumalan in- 


82 Tämä tarkoittanee, että kolmiyhteisessä Jumalassa on kolme persoonaa, 
Isä, Poika ja Pyhä Henki, ja Neitsyt Maria ei ole neljäs persoona, mutta niin 
lähellä tätä kolmiyhteyttä kuin on mahdollista olla ilman, että on itsekin 
sen osa. 

83 Kohta on käsikirjoituksessa A 13 (10r) merkitty punaisella nuolella. 

84 Ruotsiksi tässä on märgher, latinaksi medulla ja saksaksi marck. Ne kaikki 
voidaan kääntää 'ydin, sisus, sisin'. 

85 Latinankielisissä versioissa (1510, 6r; 1558, 8r; 1854, 12; 1877, 16) on tässä 
kohdassa sana sagina "ruokkiminen, lihottaminen'. Vuoden 1503 saksan- 
noksessa se on tulkittu sanalla fettikeit "lihavuus, rasvaisuus", joten sak- 
santajan mielessä on selvästi ollut juuri sana sagina "ruokkiminen, lihotta- 
minen’. Vuoden 1857 saksannoksessa (1857, 20) on sana Fülle 'runsaus, 
lihavuus, täysinäisyys', joten sekin on samoilla linjoilla. Vuoden 1597 sak- 
sannoksessa (1597, 10v) sana on ohitettu ilman vastinetta. Budde kuiten- 
kin käyttää tässä sanaa skwth, jolle Söderwallin muinaisruotsin sanakirjan 
täydennysosa (1925—1973, s.v. skut) antaa merkityksen 'vapen som skjutes 
eller kastas' eli 'ammuttava tai heitettävä ase' ehdottaen, että Budde on 
lukenut virheellisesti sagitta 'nuoli' sanan sagina "ruokkiminen, lihottami- 
nen" sijaan. Budde on voinut lukea väärin tai hänen käyttämässään lati- 
nankielisessä käsikirjoituksessa on ollut virhe. Koska muut tutkimani 
versiot ovat keskenään yhteneväiset, on todennäköisemmin kyseessä 
Budden tekemä kuin latinankielisen tradition sisällä syntynyt virhe. 

86 Virke on käsikirjoituksessa A 13 (10r) merkitty punaisella nuolella. 

noituksesta, että Poika on Isän, Jumalan sydämen sisus. Ja niin kuin 
sisus on itsessään voimaannuttava, tervehdyttävä ja mitä suloisin, 
niin myös Isä Jumala on ainoan poikansa, joka on Hänen hyveensä ja 
kaikkein suloisin suloisuus, antanut meille suojelijaksi ja vapahtajaksi 
ja mitä suloisimmaksi lohduttajaksi. Sielun sisin on kaikkein suloisin- 
ta, mitä sielu ansaitsee rakkauden heräämisen kautta yksin Jumalalta. 
Niin sielu totisesti halveksii kaikkea maallista. Tätä suloisuutta ei voi 
verrata kaikkeen maanpäälliseen iloon, vaikka se kaikki tulvisi yhden 
henkilön osaksi. Ja lapsen kasvoilta lähti neljä loistavaa auringonsä- 
dettä, jotka täyttivät kaikki maailman neljä osaa. Ne merkitsevät mitä 
pyhimmän Jeesuksen Kristuksen elämää ja hänen opetustaan, joka 
on valistanut kaiken ympäröivän maailman. 


Jeesuksen Kristuksen hengellisestä syntymästä. Luku 8. 


Kun laulettiin messua, jolla muistettiin ja kunnioitettiin salattua 
ja käsittämätöntä Jeesuksen Kristuksen ikiaikaista syntymää Isästä 
Jumalasta, Mechtildistä näytti silloin kuin hän olisi nähnyt Isän Ju- 
malan kuin mahtavana kuninkaana kalliissa ja ihmeellisessä teltassa 
istumassa norsunluisella istuimella. Ja Hän sanoi Mechtildille: ”Tule 
ja ota minun sydämeni ikuinen ja ainoa Poika ja jaa Hänet kaikkien 
niiden kanssa, jotka jumalallisella kiitollisuudella nyt kunnioitta- 
vat Hänen mitä korkeinta ja ikuista syntymäänsä minusta” Ja silloin 
Mechtild näki Isän Jumalan sydämestä lähtevän ihmeellisen kirk- 
kaan loisteen, joka kiinnittyi loistavan lapsen hahmossa Mechtildin 
sydämeen. Sitä Mechtild silloin tervehti näillä sanoilla: Salue paterne 
glorie de luce lucem proferens, lux lucis et fons luminis, dies diem illu- 
minans. Se tarkoittaa, että "Ollos tervehditty, sinä isällisen kunnian 
loiste, joka tulet esiin, valon valo ja valon lähde, päivänpaiste, joka 
päivän valaisee. Sen jälkeen hän kantoi lasta ympäriinsä ja vei sen 
jokaisen luokse, ja se myös pysyi joka ainoan lähellä. Silti Mechtild 
itse kantoi lasta sydämessään. Lapsi kumartui alas kunkin henkilön 
rinnan päälle ja imaisten Hän suuteli kolme kertaa heidän sydän- 


87 Sitaatti on Ambrosius Milanolaisen hymnistä Splendor paternae gloriae 
(Migne 1845a, 1411). Sitaatti on käsikirjoituksessa (A 13, 10v) alleviivattu 
punaisella. 

tään. Ensin Hän imi ulos kaiken heidän jumalisen halunsa. Toiseksi 
kaikki heidän hyvät aikeensa ja tahtonsa**. Kolmanneksi kaiken sen 
työn, jota he olivat tehneet laulamalla, kumartamalla, polvistumalla, 
valvomalla, rukoilemalla ja kaikissa muissa hengellisissä toimissa”. 
Imien Hän otti sen kaiken itselleen. ”Silloin Mechtild ymmärsi Juma- 
lan tahdosta, että Jumalaa miellyttää se, että ihminen kuitenkin kun- 
nioittaa Hänen syntymäänsä sillä ylistyksellä ja kunnioituksella kuin 
mahdollista iloiten hurskaassa uskossa huolimatta siitä, että ihminen 
ei voi ymmärtää Jumalan Pojan ihmeellistä ja sanoinkuvaamatonta 
syntymää Isästä Jumalasta. 

Kun luettiin evankeliumia, jossa sanotaan Exiit edictum a cesare 
Augusto”, Mechtildille ilmestyi Isä Jumala, joka sanoi hänelle: ”Mene 
Neitsyen, minun Poikani äidin tykö. Pyydä häneltä, että hän antaisi 
sinulle Poikansa ja kaiken sen ilon, jota hänellä oli Pojastaan, kun 
hän synnytti Hänet, ja kaiken sen hyvän, jota minä annoin Jeesuk- 
sen mukana Marialle ja koko maailmalle autuudeksi? Ja Mechtild tu- 


88 Käsikirjoituksessa A 13 (11r) kohta on merkitty punaisella nuolella. Lati- 
naksi tässä on vain yksi substantiivi (bonam voluntatem), jonka Budde 
ilmaisee kahdella substantiivilla (godha akth ok wilia). Tällainen yhden 
latinan sanan korvaaminen sanaparilla on Buddelle tyypillistä, mutta vas- 
taavaa esiintyy muissakin muinaisruotsiin käännetyissä teksteissä. Latinan 
sanoilla on usein monia nyansseja, ja tuodakseen esiin eri vivahteita ruot- 
sintajat käyttivät kahta rinnastettua kansankielistä vastinetta, jotka oli- 
vat sunnilleen synonyymejä keskenään. Sanaparien kautta latinan sanan 
koko merkitys pyrittiin saamaan esille tarkemmin ja täydellisemmin. Jos- 
kus saattoi olla vaikea valita eri käännösvaihtoehtojen välillä, jolloin ruot- 
sintaja käytti molempia vaihtoehtoja rinnakkain (Bendz 1967, 73; Holm 
1967, 72; Lauren 1973, 48). Keskiajan ruotsintajat käyttivät joskus myös 
sanapareja, joissa toinen sanoista oli lainasana, joka esiintyi yhdessä suun- 
nilleen samamerkityksisen kotimaisen sanan kanssa. Tällöin on mahdol- 
lisesti haluttu näyttää osaamista ja hienostella vierasperäisillä sanoilla, 
säilyttää alkutekstin autenttinen tunnelma tai opettaa lukijalle latinaa 
(Fortelius 1969, 88-89 ja 113; Kauko 2018a, 63). 

89 Latinaksi (1510, 6v; 1558, 8v; 1877, 17) lista on lyhyempi. Siinä mainitaan 
kyllä laulu, kumartaminen, valvominen ja muut hengelliset toimet, mutta 
ei polvistumista ja rukoilua. Vuosien 1503 ja 1597 saksannoksissa maini- 
taan sama lista kuin latinankielisissä editioissa. On todennäköistä, että 
juuri Budde on paisuttanut listaa polvistumisella ja rukoilulla. 

90 Kohta on käsikirjoituksessa A 13 (11r) merkitty punaisella nuolella. 

91 Keisari Augustus antoi käskyn’. Luuk. 2: 1. Sitaatti on käsikirjoituksessa 
(A13, 11r) alleviivattu punaisella. 

li ja löysi lapsen seimestä käärittynä kankaisiin.” Silloin lapsi sanoi 
Mechtildille: ”Heti, kun minä tulin maailmaan, minut kiedottiin kan- 
kaisiin ja kapaloihin, niin etten voinut liikkua. Se oli merkkinä siitä, 
että annoin itseni kokonaan ihmisten valtaan kaiken sen hyvän kans- 
sa, jota minulla oli mukanani Taivasten valtakunnasta, ihmiselle mi- 
tä suurimmaksi hyödyksi ja eduksi”. Nimittäin sillä, joka on sidottu, 
ei ole valtaa”, eikä hän voi puolustaa itseään millään tavalla. Siksi hä- 
neltä voidaan ottaa pois kaikki, mitä hänellä on.” Samoin mennessä- 
ni maailmasta pois minut kiinnitettiin ristiin niin, että en ollenkaan 
voinut liikkua. Se oli merkkinä siitä, että kaiken sen hyvän, mitä mi- 
nä tein ihmisenä ollessani, minä jätin ihmisille. Ja koko elämäni ja 
kaiken kärsimykseni hyödyn minä annoin ihmisille. Siksi voi ihmi- 
nen nyt rehellisesti käyttää hyväkseen minun tekojani. Ja se miellyttää 
minua, että hän omaksi hyödykseen käyttää minun lahjani hyvyyttä 
elämänsä aikana” 


Lisää samasta messusta. (Luku 9.) 


Samassa messussa Mechtild näki Rakkauden istuvan neitsyen hah- 
mossa lähellä Neitsyt Mariaa. Sille Mechtild puhui sanoen: ”Terve, 
mitä suloisin Rakkaus, opeta minut soveliaasti palvelemaan tätä arvo- 
kasta lasta” Rakkaus vastasi: ”Minä huolehdin Hänestä kaikkein en- 
simmäisenä neitseellisin käsin. Minä kiedoin Hänet kankaisiin. Äidin 
kanssa minä imetin Häntä neitseellisin rinnoin. Ja pidin Häntä pol- 
villani. Ja äidin kanssa näytin Hänelle kunniallista palvelevaisuutta. Ja 


92 Lause muistuttaa Raamatun jaetta Luuk. 2: 16. 

93 Tässäkin kohdassa on latinaksi vain yksi substantiivi (summam utilitatem), 
jonka Budde kääntää kahdella, suunnilleen synonyymisellä sanalla (gaghn 
ok nyttho). 

94 Ruotsiksi tämä kuuluu thän som bunden är han haffwer enga macth. 
Lauseen subjektina on 'se, joka sidottu on', mutta subjektia vahvistetaan 
lisäämällä sana han 'hän'. Tällainen subjektin kahdennus on Buddelle 
tyypillinen. Tutumpi esimerkki vastaavasta rakenteesta on Runebergilla 
runossa Sandels: Sandels han satt i Pardala by. Subjektin kahdennus on 
säilytetty myös Cajanderin suomennoksessa: Sandels, hän Partalass' istuvi 
vaan. Subjekti on siis Sandels, mutta sen lisänä on sana hän. (Katso Suoja- 
nen 1977, 61 ja 146-149; Kauko 2012.) 

95 Lause muistuttaa Raamatun kohtaa Matt. 13: 12. 

yhä palvelen Häntä lakkaamatta. Ja sen vuoksi kukin, joka tahtoo pal- 
vella Häntä arvokkaasti, ottakoon minut kumppanikseen. Se tarkoit- 
taa, että hän tehköön kaikki tekonsa sen saman Rakkauden kanssa, 
jonka keralla Jumala otti itselleen ihmisen hahmon. Ja niin on Juma- 
lalle hyvin mieluisaa mikä tahansa, mitä ihminen tekee?” 


Sydämen neljästä lyönnistä”. Luku 10. 


Laulettiin messua, jossa sanotaan Lux fulgebit””, joka tarkoittaa, että 
"valo tulee loistamaan’. Silloin Mechtildiä valaisi sanoinkuvaamaton 
hengellinen valo. Hän ymmärsi, että Jumalan poika on kyseinen va- 
lo, ja niin Hän valaisi koko maailman ja kaikki ihmiset pyhän syn- 
tymänsä hetkellä. Samoin Mechtild ymmärsi, että niin pienessä lap- 
sessa saattoi asua kaikki jumaluuden täydellisyys ja että kaikkivoivan 
Jumalan hyvyys piti koossa tuota pikkuista ruumista, ettei se joutuisi 
hajalleen. Samoin hän ymmärsi, mikä käsittämätön Jumalan viisaus 
lapsessa lymysikään. Sillä yhtä paljon viisautta Hänellä oli hänen 
maatessaan seimessä kuin Hänellä on nyt, kun Hän hallitsee Taivaas- 
sa. Ja Pyhän Hengen suloisuus ja rakkaus oli kokonaan vuodatettu 
siihen lapseen. Niinpä se, mitä Mechtild tästä ymmärsi, oli sanoinku- 
vaamatonta, ja se menee yli ihmisen ymmärryksen. Silloin Mechtild 
otti lapsen tykönsä ja syliinsä ja painoi sitä sydäntään vasten niin, et- 
tä hän sekä tunsi että kuuli lapsen sydämenlyönnit. Sillä se löi kolme 
kertaa ihmeellisen voimakkaasti, kaikki kerrat yhteen menoon. Sen 
jälkeen se löi yhden hiljaisen lyönnin. Kun Mechtild ihmetteli tä- 
tä, lapsi puhui hänelle sanoen: ”Minun sydämeni lyönti ei ole niin 
kuin muilla ihmisillä, vaan tällainen sydämenlyönti minulla oli lap- 
suudesta kuolemaan asti. Ja siksi minä kuolin niin pian. Ensimmäi- 
nen sydämeni lyönti lähti minun sydämeni kaikkivoivasta rakkaudes- 
ta, joka oli minussa niin voimakas, että minä voitin kaikki maailman 
vastoinkäymiset ja juutalaisten julmuuden suloisella ja kärsivällisellä 


96 Luvun loppu on käsikirjoituksessa A 13 (12r) merkitty punaisella nuolella. 

97 Lyöntiä tarkoittava böstan on kirjoitettu otsikon kohdalle myös margi- 
naaliin. Merkinnän lienee tehnyt sanaa mielenkiintoisena pitänyt Bureus 
(Geete 1899, XLIV; Lauren 1972, 29). 

98 Joulupäivän aamun messussa laulettava introitus eli messun aloittava osa. 
Alleviivattu käsikirjoituksessa (A 13, 12r) punaisella. 

sydämellä. Toinen sydämenlyönti tulee rakkaudesta viisauteen, jon- 
ka avulla ohjasin itseäni ja kaikkia asioitani niin kunnollisesti ja jon- 
ka avulla minä järjestin mitä viisaimmin kaiken, mitä on Taivaassa ja 
maan päällä. Kolmas sydämenlyönti tulee suloisesta rakkaudesta, joka 
niin vahvana lävisti minut, että se teki kaikki tämän maailman katke- 
rat asiat minulle suloisiksi. Jopa mitä katkerimman kuoleman ihmis- 
ten autuuden hyväksi se teki minulle rakkaaksi ja suloiseksi. Mutta 
neljäs sydämenlyönti, joka oli hiljainen, merkitsi minun ihmisyyteni 
ihanuutta, joka teki minusta rakastettavan ja toverillisen kaikille. 

Sitten Hän opetti Mechtildiä sanoen'”: ”Heti, kun aloitetaan 
Sanctus""", silloin tulee ihmisen lukea yksi Pater noster'” pyytäen, et- 
tä minä valmistaisin häntä minun sydämeni kaikkivoivalla, viisaalla, 
suloisella ja ihanalla rakkaudella siihen, että hän olisi arvollinen otta- 
maan vastaan minut hengellisesti sielussaan, jotta tekisin ja saattaisin 
valmiiksi hänessä kaiken sen, mitä olin alusta asti ennalta päättänyt 
kaiken jumalallisen tahtoni mukaan. Ja saatuaan communionem'% lu- 
kekoon nämä säkeet!%: 


Luku 11 


*Minä kehun sinua, oi sinä kaikkein vahvin Rakkaus. Minä siunaan 
sinua, oi sinä kaikkein suloisin Rakkaus. Minä ylistän sinua, oi si- 
nä kaikkein ihanin Rakkaus kaikessa ja kaikkien hyvien töiden täh- 
den, joita sinun mitä kunniallisin jumaluutesi ja mitä pyhin ihmisyy- 
tesi ovat tehneet meissä sinun kaikkein kunniakkaimman sydämesi 
kautta ja joita ne yhä katsovat hyväksi tehdä maailman loppuun asti 
jn secula seculorum'*. Aamen! 


99 Kohta on käsikirjoituksessa A 13 (13r) merkitty punaisella nuolella. 

100 Tästä alkaa pitkä repliikki, jonka sisällä on sitaatteja. 

101 Sanctus tarkoittaa "pyhä". Sanctus on messun osa ja hymni, joka pohjautuu 
Raamatun kohtaan Jes. 6: 3. 

102 "Isä meidän’. 

103 'Ehtoollisen'. 

104 Jöns Budden versiossa säkeet on erotettu omaksi luvukseen toisin kuin 
latinankielisissä ja saksankielisissä versioissa. Ratkaisu on sikäli erikoinen, 
että säkeet ovat osa Kristuksen pitkää repliikkiä, joten lukujen raja menee 
repliikin sisällä. 

105 /n secula seculorum on latinankielinen ilmaus, joka esiintyy monesti Vul- 

Kun pappi tekee siunauksensa, siunaan minä häntä tällä tavalla: 
"Siunatkoon sinua minun kaikkivoipuuteni. Minun viisauteni opetta- 
koon sinua. Minun suloisuuteni täyttäköön sinut. Minun lempeyteni 
vetäköön sinut minun tyköni ja yhdistäköön sinut minuun aina ja 
ikuisesti. Aamen” 


[Samoin Kristuksen syntymästä 


Samoin Kristuksen syntymän juhlassa Mechtildistä näytti kuin autuas 
Neitsyt istuisi vuoren päällä pidellen sylissään mitä kauneinta poika- 
lasta. Mechtild sanoi hänelle: ”Valtiattareni, missähän me olemme 
juuri nyt?” Tämä vastasi: ”Betlehemin vuorella. Tämä kaupunki näet 
sijaitsi vuorella. Siitä sanotaan evankeliumissakin: "Ja Joosefkin nousi 
jne?™ Se majatalo!”, jossa minä synnytin Kristuksen, oli todellakin 
kaupungin alapuolella sen rajalla ja yksi kaupungin porteista oli sen 


gatassa (Room. 16: 27; Gal. 1: 5; Fil. 4: 20. Hepr. 13: 21; Ilm. 1: 6; Ilm. 1: 
18 sekä useita muita kohtia). Vuoden 1992 suomennoksessa ilmaisu on 
yleensä (joskaan ei ihan aina) käännetty aina ja ikuisesti. Budde on muo- 
toilunsa til wärdhlinna ändalykth lisäksi halunnut tuoda esiin myös lati- 
nankielisen fraasin, ehkä opetustarkoituksessa tai siksi, että se on joka 
tapauksessa ollut tuttu. 

106 Tähän päättyy repliikki, joka alkoi jo edellisessä luvussa ja jonka sisällä on 
kaksi upotettua repliikkiä. 

107 Tässä kohdassa on joissakin latinankielisissä editioissa (1510, 7v-8r; 1877, 
20-21) luku, jonka otsikkona on Item de Christi nativitate "Samoin Kris- 
tuksen syntymästä". Saksannoksissa (1503, 9r; 1597, 14r-15r) luku on 
käännetty samaan kohtaan. Budden käyttämässä alkutekstin versiossa 
luku lienee ohitettu. Olen kääntänyt Buddelta puuttuvan luvun latinasta 
ja sijoittanut sen hakasulkeisiin, jotta se erottuu Buddella olevasta tekstis- 
tä. Uudemmasta vuoden 1857 saksannoksesta luku puuttuu samoin kuin 
Buddelta. Vuoden 1558 editiosta tämä luku puuttuu, mutta sen paikalla 
on luku, joka Budden versiossa on toisen kirjan luku 38. 

108 Luuk. 2: 4. Vuoden 1992 Raamatun suomennoksessa: "Niin myös Joosef 
lähti...” Kreikkalaisessa alkutekstissä käytetään verbiä ävafpaivw (anabainö) 
'nousta, astua korkeammalla sijaitsevaan paikkaan' (Gyllenberg 1939, s.v. 
åvaBaivw). Vuoden 1938 suomennoksessa sanotaan Joosefin lähteneen 
"ylös Juudeaan”. Latinaksi kohdassa käytetään verbiä ascendo 'nousta, 
kiivetä’. Verbivalinta on saanut Mechtildin päättelemään, että Betlehem 
sijaitsisi vuorella. 

109 Kohta vaikuttaa omituiselta, koska Raamatun mukaan heille nimenomaan 
ei ollut sijaa majatalossa. Luuk. 2: 7. 

vieressä, ja sen vuoksi Herran myös sanotaan olevan syntynyt Betle- 
hemissä?” Ja Mechtild kysyi: ”Miten paimenet osasivat tulla sinne poi- 
kalapsen tykö yöllä?” Neitsyt Maria vastasi: ”Ylenpalttisesta rauhasta, 
josta ihmiset siellä iloitsivat, he olivat niin varmoja. Sitä paitsi saapu- 
vien vieraiden paljouden tähden ei portteja suljettu? Mechtild kysyi: 
”Oi valtiatar, miksi sinulla ei ollut sänkyä, eikä muitakaan mukavuuk- 
sia?” Maria vastasi: ”Se ei ollut minulle tarpeen, koska synnytin viat- 
toman Pojan ilman mitään tuskaa”. Siihen Mechtild: ”Kun sinun van- 
hempasi ja ystäväsi sitten tulivat sinun tykösi vierailemaan, mitä — oi 
sinä hyvin köyhä, mutta samalla Taivaan kuningatar — sinulla oli heille 
tarjota?” Maria vastasi: ”En minä tarjonnut heille mitään tarvittavaa, 
koska he itse toivat mukanaan sen, mitä tarvitsivat”. Mechtild kysyi 
Marialta myös, millä ruoalla hän oli ravinnut Poikaansa sen jälkeen, 
kun oli vieroittanut Tämän rinnasta. Maria vastasi: ”Laitoin Hänelle 
särvintä viinistä ja vaaleasta leivästä"? Mechtildin miettiessä, oliko 
Herralla mitään seuraa vanhempiensa lisäksi, kun hän Egyptistä pala- 
ten oli tullut Nasaretiin, Poika vastasi hänelle näin: ”Mistä syystä sinä 
luulet, että evankeliumissa sanotaan, että ”he etsivät Häntä sukulaisten 
ja tuttujen joukosta", ellen olisi ajoittain oleskellut heidän kanssaan? 
Ja mistä syystä luulet, että Johannes evankelista seurasi minua niin äk- 
kiä kutsuttuani hänet häihin'”, ellei siksi, että minun seurani ja tapa- 
ni, joita hän usein oli tullut tuntemaan, miellyttivät häntä, ja siksi hä- 
net voitiin helposti suostutella seuraamaan perässäni?”] 


(Luku 12.) 


Kun oli pyhän evankelista Johanneksen juhla"'* ja ensimmäisen ker- 


110 Viinin ja vaalean leivän tarjoaminen vasta rinnasta vieroitetulle vauvalle 
tuntuu muuten oudolta, mutta saattaa selittyä sillä, että nämä tarjoilut 
muistuttavat ehtoollisaineita. 

111 Luuk. 2: 44. 

112 Viitannee kohtaan Joh. 2: 2, jonka mukaan myös opetuslapset kutsuttiin 
Kaanaan häihin. 

113 Johanneksen juhlapäivää on vietetty 27. joulukuuta, niin sanottuna kol- 
mantena joulupäivänä. Kolmas ja neljäs joulupäivä olivat ennen pyhä- 
päiviä Ruotsissa ja Suomessa, mutta ne poistettiin vuonna 1774 yhdessä 
monien muiden arkipyhien kanssa. 

ran soitettiin aamujumalanpalvelukseen, Mechtild näki Herran Jee- 
suksen kuin kymmenvuotiaana poikana. Suurella ilolla Hän kulki 
ympäriinsä ja herätti sisaret. Myös Sanctus Johannes" näyttäytyi 
Mechtildille dormitoriossa!* seisoen erään sisaren sängyn edessä. 
Tämä rakasti Johannesta paljon. Hyvin ylistettävä ja arvokas enkeli 
kulki Pyhän Johanneksen edellä kantaen kynttilää hänen puolestaan. 
Tämä enkeli kuului serafeihin, ja häntä seurasi lukematon paljous en- 
keleitä, jotka kaikki palvelivat Pyhää Johannesta ja seurasivat häntä 
kynttiläin kanssa kuoriin. Niillä sisarilla, jotka rakkaudesta nousivat 
iloisesti ylös, oli paljon enemmän kunniaa kuin toisilla, jotka tekivät 
sen pelon tähden. Etumainen enkeli kulki Pyhän Johanneksen edellä 
palvellen häntä ja kantaen kynttilää hänen edellään sen vuoksi, että 
Pyhä Johannes rakasti Jumalaa yhtä kiihkeästi omalla tavallaan maan 
päällä kuin serafeihin kuuluvat enkelit omalla tavallaan Taivaassa. Se 
henkilö"'*, joka tämän näki, ymmärsi, että etumainen enkeli sytyt- 
tää tulen, kuuman rakkauden, heidän kaikkien sydämeen, jotka ra- 
kastavat Pyhää Johannesta sen kunnioituksen ja erityisen rakkauden 
vuoksi, joita meidän Herramme Jeesus Kristus osoitti Pyhälle Johan- 
nekselle. Hän ymmärsi myös, että Jumalan henki herättää yhä ihmi- 
sissä hänen rakkautensa. 

Aamujumalanpalveluksessa Mechtild näki Pyhän Johanneksen 
kulkevan ympäri kuoria ja ojentavan kalkkia joka ainoan sisaren suun 
eteen kooten siihen laulavilta heidän tahtonsa ja jumalisuutensa. Kal- 
kin hän iloisesti tarjosi meidän Herrallemme Jeesukselle Kristukselle. 
Mechtild mietti ja tahtoi tietää, mitä Pyhä Johannes oli saanut palkin- 
noksi siitä, että hän oli kirjoittanut evankeliumin Kristuksen jumalal- 
lisuudesta syvällisemmällä ymmärryksellä kuin muut apostolit. Sil- 
loin Mechtild kuuli Jumalalta tämän vastauksen: ”Kaikkien aistiensa 
suhteen hän on ylivertainen muihin pyhiin miehiin verrattuna, sil- 
lä hänen silmänsä katsovat selvemmin jumaluuden käsittämätöntä 
kirkkautta ja hänen korvansa käsittävät ja ymmärtävät syvällisemmin 
Jumalan suloista kuiskausta. Hänen suunsa ja kielensä tuntevat sano- 
mattoman makeuden maun, ja niin paljon suloista tuoksua lähtee hä- 


114 Pyhä Johannes. 
115 Luostarin nukkumatila. Latinan verbi dormio merkitsee "nukkua". 
116 Mechtild. 

nen suustaan, että se täyttää koko Taivasten valtakunnan niin, että jo- 
kainen pyhimys tuntee suloisesti Pyhän Johanneksen hyvän tuoksun. 
Sen lisäksi hänen sydämensä palaa erityisesti jumalallisesta rakkau- 
desta, ja vapaammin ja ylevämmin hänen sydämensä lentää läpi ju- 
maluuden syvien salaisuuksien kuin muilla pyhimyksillä” 

['” Mechtildistä näytti myös siltä, että hän näki Johanneksen kun- 
nian''*, jonka päällä kaikki sanat, jotka tämä oli kirjoittanut Kristuk- 
sesta ja Hänen jumaluudestaan ja joita muut pyhimykset ja kirkon 
oppineet olivat hänen sanojensa pohjalta edelleen kirjoittaneet ja 
saarnanneet, näkyivät kuin tähdet ja niin kuin säteilevä, kristallin läpi 
paistava aurinko olisi saanut vahvistusta ylhäältä päin mitä parhaim- 
mista jalokivistä. Mechtildistä näytti myös, että kun Johanneksesta 
lauletaan, että ”hän pesee viinissä pukunsa”'”?, se tarkoittaa, että eri- 
tyisenä kunniana hänen puvussaan näkyi se, että hän Kristuksen riip- 
puessa ristillä seisoi tämän vierellä! kärsien mukana sellaisella into- 
himolla, että hän sen kautta koki henkisesti kärsimyskuoleman. Sanat 
”oliivin veressä (hän pesee) viittansa”!* Mechtild ymmärsi niin, että 
niin kuin öljy valaisee, palaa ja on lempeää, siten Pyhässä Johannek- 
sessa leiskui rakkauden tuli ja hän oli sydämeltään erityisen lempeä 
ja suopea.] 


117 Joissakin latinankielisissä editioissa (1510, 8v; 1877, 22-23) on tässä koh- 
dassa muutama rivi, jotka puuttuvat Budden versiosta ja vuoden 1558 la- 
tinankielisestä editiosta (11v). Olen suomentanut puuttuvat rivit latinasta 
ja pannut ne hakasulkeisiin, jotta ne erottuvat Buddella olevasta osuudes- 
ta. Vuosien 1503 (10r) ja 1597 (16r-16v) saksankielisissä versioissa puut- 
tuvat rivit ovat mukana samoin kuin uudemmassa saksannoksessa (1857, 
30-31). 

118 Latinankielisissä editioissa (1510, 1877) käytetään sanaa gloria 'kunnia', 
jota vuoden 1503 saksannoksessa vastaa dy ere "kunnia" ja vuoden 1857 
saksannoksessa die Glorie. Vuoden 1597 saksannoksessa on die Stol oder 
Cron 'stola tai kruunu’. Stola on messupukuun kuulunut hartioilta riippu- 
va leveä nauha. Stola ja kruunu ovat käsitettävissä arvon tai kunnian mer- 
keiksi, ja konkreettisempina ne tavallaan istuvat kontekstiin paremmin. 

119 1. Moos. 49: 11. 

120 Kohdassa Joh. 19: 26 sanotaan rakkaimman opetuslapsen seisseen ristin 
luona. 

121 1. Moos. 49: 11. Raamatun suomennoksessa on oliivin sijaan sana rypäle. 
Myös Vulgatassa on uva 'rypäle'. 

Se, joka tämän näki ja kuuli'”, uhrasi silloin Pyhälle Johannekselle 
erään henkilön!” jumaliset rukoukset, kuten häneltä oli pyydetty. Jo- 
hannes otti ne vastaan kiitollisena sanoen: ”Kaikista näistä, joita hän 
minulle uhrasi, olen minä valmistava pidot pyhimyksille Taivaassa”. 
[Ja Mechtild kysyi: ”Mitä sinä annat tuolle henkilölle?” Johannes 
vastasi: ”Minä tahdon olla hänen neitsyytensä suojelija, ja kaikissa 
asioissa, jotka häntä painostavat ja ahdistavat, hänellä on minun ty- 
könäni turvallinen suojapaikka. Ja hänen elämänsä lopussa minä tah- 
don olla hänen tykönään ja tarjota hänen vahingoittumattoman sie- 
lunsa Kristukselle, hänen rakastajalleen?”] 


Kahdestatoista edusta, jotka Pyhällä Johanneksella oli. Luku 13. 


Seuraavaksi samainen henkilö!” näki Pyhän Johannes evankelistan, 
joka lepäsi Herran Jeesuksen Kristuksen rinnalla", ja suuri py- 
hien miesten joukko tanssi meidän Herramme Jeesuksen ympäril- 
lä ylistäen ja kunnioittaen Häntä Pyhän Johanneksen tähden. Silloin 
Mechtild pyysi Herralta Jumalalta, että Tämä opettaisi hänelle, millä 
tavalla Mechtild voisi ylistää Häntä Hänen niin rakastettavan oppi- 
laansa tähden. Meidän Herramme vastasi”: ”Ensinnäkin sinun tulee 


122 Mechtild. 

123 Ei tiedetä, kehen tuntemattomaan toiseen henkilöön tämä viittaa. 

124 Luvun lopussa on latinaksi (1510, 8v; 1877, 23) vielä muutama rivi, jotka 
puuttuvat Buddelta ja 1558 (11v). Olen kääntänyt ne hakasulkeisiin lati- 
nasta. Vuosien 1503 (10r) ja 1597 (16v) saksannoksissa loppurivit ovat mu- 
kana, samoin uudemmassa, vuoden 1857 saksannoksessa (1857, 31-32). 

125 Mechtild. 

126 Eusebiuksen kirkkohistorian viidennen kirjan kahdeksannen luvun pas- 
suksessa 1 sanotaan Johanneksen levänneen Jeesuksen povella (Eusebius 
1822, 330). Maininta pohjautunee kohtiin Joh. 13: 25 ja Joh. 21: 20, joissa 
tosin ei mainita Johannesta nimeltä, vaan ylipäätään opetuslapsi. 

127 Tästä alkaa pitkä repliikki, joka päättyy vasta tämän luvun lopussa. Replii- 
kissä käydään läpi kaksitoista numeroitua kohtaa keskiajan kirjallisuudel- 
le tyypillisellä tavalla. Repliikin alun kohdalla on ruotsinkielisen käsikirjoi- 
tuksen (A 13, 14v) marginaaliin kirjoitettu latinaksi de duodecim dotib(us) 
s(anc)to joh(ann)j c(on)cess(is) "kahdestatoista Pyhälle Johannekselle suo- 
dusta lahjasta". Merkintä muistuttaa muotoilultaan väliotsikkoa (Lauren 
1972, 28). Se on sisällöltään varsin samankaltainen kuin luvun ruotsinkieli- 

kiittää minua hänen mitä kunniallisimman sukunsa tähden, sillä hän 
on syntynyt minun suvustani, jota kunniallisempaa ei ole yhtään Tai- 
vaan alla. Toisekseen siitä, että minä kutsuin hänet häistä! aposto- 
likseni. Kolmanneksi siksi, että hän muita enemmän ansaitsi nähdä 
minun kasvojeni kirkkauden.” Neljänneksi sen tähden, että hän vii- 
meisellä ehtoollisella sai levätä minun rinnallani.” Viidenneksi sen 
tähden, että hänellä oli muita syvällisempi ymmärrys, ja siksi hän sai 
kirjoittaa ylös ne rukoukset, jotka minä rukoilin Öljymäellä.'*' Kuu- 
denneksi sen vuoksi, että minä ylhäällä ristillä erityisestä rakkaudes- 
ta uskoin hänelle minun mitä rakkaimman äitini huolehdittavaksi.'? 
Seitsemänneksi siksi, että noustuani kuolleista minä valistin häntä 
erityisin tiedoin.'* Kahdeksanneksi sen tähden, että hän joi minun 
nimeni takia myrkkyä.'** Yhdeksänneksi siksi, että erityisen uskolli- 
sen rakkauden antaman etuoikeuden!” tähden minä ilmaisin hänelle 
salaisuuteni.'** Kymmenenneksi sen vuoksi, että hän teki monia ih- 


nen otsikko, ja käsiala on eri kuin leipätekstin. Merkintä saattaa olla tehty 
latinantaitoiselle käyttäjälle helpottamaan tärkeän kohdan löytämistä. 

128 Viittaa mahdollisesti Kaanaan häihin ja kohtaan Joh. 2: 1-12. 

129 Viitannee kohtaan Matt. 17: 1, jossa Johanneksen lisäksi mainitaan Pietari 
ja Jaakob. 

130 Joh. 13: 25. 

131 Luultavasti Joh. 17. 

132 Joh. 19: 27. Budde käyttää partisiipin futuuria gömaskolande. 

133 Useimmissa versioissa (esimerkiksi 1510, 9r; 1877, 23) virke jatkuu. Siinä 
sanotaan Johanneksesta, että "hän yksin tunsi minut ennen muita, kun 
opetuslapset työskentelivät merellä, ja hän sanoi: 'Hän on Herra'". Virk- 
keen loppuosa puuttuu Buddelta ja vuoden 1558 editiosta (1558, 12r). 
Puuttuva osuus paljastaa, että tarkoitetaan kohtaa Joh. 21: 7. 

134 Tämä on kahdeksantena kohtana myös 1558 ja 1597. Jostain syystä järjestys 
vaihtelee eri versioissa, ja 1503, 1510 ja 1877 tämä onkin yhdeksäs kohta. 

135 Latinankielisessä versiossa on tässä sana praerogativa, jonka Budde ruot- 
sintaa fordel. Vuoden 1597 saksannoksessa on käytetty latinan sanaa, 
joka on selkeyden vuoksi painettu erilaisin kirjaimin kuin ympäröivä sak- 
sankielinen teksti. Budde on usein taipuvainen käyttämään latinan sano- 
ja, mutta tällä kertaa ei. Vuoden 1503 saksannoksessa on kansankielinen 
vastine kuten Buddella. 

136 Useimmissa versioissa (esimerkiksi 1510, 9r; 1877, 24) virke jatkuu: "kun 
hän kirjoitti Ilmestyskirjan ja sai jumalallisesta innoituksesta sanoa: 'Alus- 
sa oli sana’. Sitä ei aiemmin ollut tiennyt kukaan profeetta, eikä kukaan 
muukaan.” Loppuosa puuttuu Buddelta ja vuoden 1558 editiosta (1558, 
12r). "Alussa oli sana” on sitaatti Johanneksen evankeliumin alusta (Joh. 

meitä minun nimessäni ja herätti niitä, jotka olivat kuolleita. Yhden- 
neksitoista sen vuoksi, että minä tulin niin suloisesti hänen tykönsä 
ja kutsuin hänet pitoihini hänen veljiensä kanssa. Kahdenneksitois- 
ta sen vuoksi, että minä johdatin hänet vapaaksi kaikesta ruumiin 
särystä, pois tästä lainsuojattomasta maailmasta!, suuren kunnian 


kanssa ikuiseen iloon”! 


Pyhästä apostoli ja evankelista Johanneksesta. Luku 14. 


Toisella kertaa, kun laulettiin evankeliumia, Mechtild näki Pyhän Jo- 
hanneksen alttarin tykönä seisomassa ja pitämässä kirjaa papin edes- 
sä. Kaikki sanat, joita kirjoituksessa oli, olivat kuin auringonsäteitä, 
jotka lähtivät hänen suustaan. Mechtild näki myös Neitsyt Marian 
seisomassa alttarin toisella puolella, ja ihmeellinen loiste, joka oli 
kuin auringonsäde, lähti Pyhän Johanneksen silmistä Neitsyt Marian 
kasvoihin. Sitä se, joka tämän näki, ihmetteli kovin. Silloin Pyhä Jo- 
hannes sanoi Mechtildille: ”Niin suuressa kunniassa ja arvossa minä 
pidin meidän Herramme äitiä, kun minä olin maan päällä, että minä 


en koskaan uskaltanut katsoa hänen kasvojaan”. 


1: 1). Ilmestyskirjan kirjoittanutta Johannesta, Johanneksen evankeliumin 
laatijaa ja apostoli Johannesta on perinteisesti pidetty samana henkilönä, 
mutta osa on sitä mieltä, että kaikki kolme ovat eri henkilöitä. On epävar- 
maa, että Johanneksen evankeliumi, Ilmestyskirja ja ensimmäinen, toinen 
ja kolmas Johanneksen kirje olisivat kaikki saman henkilön kynästä. 1503, 
1510 ja 1877 tämä mainitaan kahdeksantena kohtana, mutta Buddella, 
1558 ja 1597 se on yhdeksäs kohta. 

137 Budde käyttää tässä ilmaisua aff thänna biltogha wärdhlinne. Biltogher 
tarkoitti keskiajan lakikielessä lainsuojattomaksi tuomittua tai maanpa- 
koon ajettua. Latinaksi kohdassa sanotaan de hoc exilio "tästä maanpaos- 
ta", joten Budden käännös on hyvin suora. Saksannoksissa on käytetty 
sanaa Elend "kurjuus", ja kohdan voisikin kääntää myös 'tästä kurjasta 
maailmasta’. Budden sanavalinta on paitsi latinalle uskollinen, myös laki- 
kieleen vivahtava. Budden on todettu muutenkin käyttävän joskus laki- 
kieleen tai juridisiin dokumentteihin kuuluvia ilmaisuja (Kauko 2015b, 
65). Budde myös edusti luostaria kiistakysymyksiä ratkaistaessa ja oikeu- 
dellisia asioita hoidettaessa (Nikula 2007, 186; Lamberg 2011, 99). Siten 
on mahdollista, että hänellä oli juridista osaamista. 

138 Luvun loppu on käsikirjoituksessa A 13 (15r) merkitty punaisella nuolella. 

139 Luvun lopusta puuttuu Budden versiossa osuus, joka latinankielisen 

Miten Mechtild rukoili konventin puolesta. Luku 15. 


Pyhänä circumcisionis Domini" yönä, jota kutsutaan uuden vuoden 
päiväksi, se henkilö, joka tämän näki""', uhrasi Jumalalle sisarten ru- 
koukset ja jumalallisen palvelevaisuuden pyytäen, että Hän suvaitsisi 
antaa heille uuden vuoden siunauksen. Silloin Herra Jeesus vastasi: 
”Terveyttä ja siunausta olkoon teille minun Isästäni ja minusta, Jee- 
suksesta, Hänen Pojastaan, ja Pyhästä Hengestä, joka on kaikkien tei- 
dän tekojenne pyhitys. Minä itse olen se, josta on kirjoitettu: "Sinun 
vuotesi eivät lopu”!!?; ”Tulkaa siksi kaikki minun tyköni, jotka kaipaat- 
te minua'!*; Ja oppikaa minulta, sillä minä olen lempeä ja nöyrä sy- 
dämessäni'*. Sillä jokaisen, joka kaipaa sydämelleen ja ruumiilleen 
lepoa, tulee olla lempeä ja nöyrä sydämessään” Ja Hän lisäsi siihen: 
”Se, joka tahtoo uudistaa elämänsä, tehköön kuten tekee morsian, jo- 


edition (1877, 24) mukaan käännettynä tarkoittaa: "Ja Mechtild kysyi: 
"Millä nimellä sinä kutsuit häntä?'". Johannes vastasi: 'Vrowe Mumme".” 
Saksankielinen vastaus on latinankielisen edition alaviitteessä käännetty 
latinaksi Domna amita. Latinan amita on 'täti, isän sisko’. Vuoden 1503 
saksannoksessa on fraw muhme ja vuoden 1597 versiossa Fraw BaB. 
Lexerin (1901) sanakirjan mukaan base on 'isän sisko' ja muome on 'äidin 
sisko'. Kohta puuttuu myös 1558 (12v). Vuoden 1510 editiossa (9v) on 
frawe. mume. Kohdassa, jossa luku vaihtuu, on käsikirjoituksessa A 13 
(15r) punainen nuoli. 

140 "Herran ympärileikkauksen yönä". Luuk. 2: 21. Latinankieliset sanat on kä- 
sikirjoituksessa (A 13, 15r) alleviivattu punaisella. Samalla käsikirjoituksen 
lehdellä on alleviivattu punaisella myös sana ewangeliu(m) ja nimi Ma- 
ria(m), joka on latinan kielen mukaisessa akkusatiivimuodossa. Esimerkit 
antavat vaikutelman, että koodinvaihto latinaan on pyritty merkitsemään 
visuaalisesti näkyviin. Tämä ei kuitenkaan ole johdonmukaista, koska esi- 
merkiksi latinan kielen mukainen akkusatiivi s(anc)t(u)m Joha(nn)em on 
samalla lehdellä alleviivaamatta. Voikin olla, että alleviivauksen syy on 
sanojen tärkeydessä eikä niinkään siinä, ovatko ne latinaa vai ruotsia. 
Alleviivaus helpottaa mainintojen löytämistä. 

141 Mechtild. 

142 Ps. 102: 28; Vulgatassa Ps. 101: 28. 

143 Sir. 24: 19. Vulgatassa jakeiden numerointi poikkeaa tästä hieman ja koh- 
ta on siellä Sir. 24: 26. Apokryfinen Sirakin kirja sisältää eettisiä viisauksia 
ja muistuttaa sananlaskuja. Kirjassa on nähty stoalaisen filosofian vaiku- 
tusta (Sollamo 2008, 31). Kohtaan osoittaa käsikirjoituksessa A 13 (15r) 
punainen nuoli. Alamarginaalissa on lisäksi vihreä risti. 

144 Matt. 11: 29. 

ka enimmin tahtoo saada sulhasen uuden vuoden lahjat. Niin myös 
jokainen Jumalaan uskova sielu toivokoon, että voisin vaatettaa hä- 
net uuteen asuun niin, että hän koko vuoden ajan kulkee kaikkien 
näkyvillä kuten kunniakas kuningatar. Siksi hänen tulee ensin toivoa 
minulta purppuranväristä vaatetta, joka kuvastaa nöyryyttä, jotta hä- 
nellä olisi sama nöyryys, joka minulla oli tullessani Taivaasta maan 
päälle. Siten hän olkoon kaikkiin asioihin nöyrästi halukas, myös kai- 
kenlaisiin epäpuhtaisiin tai halveksittuihin töihin ja tekoihin. Sen jäl- 
keen toivokoon minulta valkoisen silkkivaatteen, joka on paciencia'*, 
että hän ottaisi vastaan kaikki kovatkin asiat kärsivällisyydellä. Sillä 
sen tähden minä otin ihmisen hahmon, että minä voisin kärsiä piino- 
ja ja halveksuntaa. Sen päälle hänet tulee pukea kultaiseen vaatekap- 
paleeseen, joka on rakkaus, jotta siinä rakkaudessa, jonka kera esiin- 
nyin kaikille lempeänä ja ihanana ollessani maan päällä, hän esiintyisi 
kaikille ihmisille ihanana ja armollisena. Ja kun vuosi on kulunut, 
pyytäköön toisen kerran uusimaan nämä lahjat, ja yhä enemmän har- 
joittakoon itseään näissä hyveissä ja sitten uudelleen huolehtikoon 
tarkoin niiden säilyttämisestä” 

Ja kun Mechtild rukoili sisartensa puolesta, että Jeesus leikkaisi'* 
heistä pois sen, joka ei Häntä miellytä, Herra Jeesus vastasi: ”Leikat- 
kaa pois sydämestänne kaikki ylpeät ja kärsimättömät ajatukset ja 
maallinen turhuus. Ottakaa pois suustanne kaikki panettelevat sa- 
nat, turhamaiset ja valheelliset sanat ja tuomitsemiset. 'Leikatkaa 
pois myös tekoja: turhat teot, haluttomuus tai laiskuus hyvän tekemi- 
seen, Jumalan käskyjen rikkominen ja tottelevaisuuden rikkominen?” 
Ja näistä Jumalan sanoista Mechtild ymmärsi, että on varsin suuri ja 
iso synti, jos ihminen tuomitsee lähimmäisensä'*. Ja jos niin sattuu, 


145 'Kärsivällisyys'. 

146 Tässä Budde käyttää sanaa wmskära, joka useimmiten tarkoittaa konk- 
reettisesti ympärileikkaamista. Tässä kohdassa on harvinaisempi, kuvaan- 
nollinen merkitys (Söderwall 1925—1973, s.v. umskära). Latinan verbi cir- 
cumcido tarkoittaa muun muassa 'ympärileikata, leikata irti, supistaa, 
vähentää”, joten sanan laajemmallakin merkityksellä on tukea latinassa. 

147 Kohta on käsikirjoituksessa A 13 (16r) merkitty punaisella nuolella. 

148 Ruotsinkielisen käsikirjoituksen (A 13, 16r) marginaaliin on kirjoitettu 
latinaksi väliotsikon kaltaisesti sanat de detractorib(us) 'panettelijoista'. 
Marginaalimerkintä on eri käsialalla kuin leipäteksti. Jonkun latinantai- 

että ihminen tuomitsee lähimmäisensä epäoikeudenmukaisesti, sil- 
loin hän syyllistyy yhtä suureen syntiin kuin olisi ollut se, jonka te- 
kemisestä hän lähimmäisensä tuomitsi. Ja jos on niin, että tuo lähim- 
mäinen on todella tehnyt sen, jonka hänen sanotaan tehneen, mutta 
toinen tuomitsee lähimmäisensä niin, ettei tiedä tuomittavansa teko- 
ja, vaan seuraa sydäntään ja ajatuksiaan, silloin on se ihminen syylli- 
nen samaan tuomioon kuin se, joka kyseisen synnin teki. Ja ellei hän 
puhdista itseään katumuksella ja ripillä, pitää hänen kärsimän sama 
piina, jonka olisi ansainnut se, jonka hän niin tuomitsi." 


De epyphanie Domini™. Luku 16.15" 


Pyhänä Epiphanie’? yönä, kun laulettiin responsoriota'* Jn columbe 


toisen lukijan on ehkä sen avulla ollut helpompi löytää tärkeänä pidetty 
kohta. Marginaalissa on lisäksi punaisella värillä piirretty, osoittavan kä- 
den kuva, joka myös merkitsee sitä, että kohtaa on pidetty huomion ar- 
voisena. Käsikirjoituksen ylämarginaalissa on kahdet kasvot, joista toiset 
ovat Kristuksen, toiset luultavasti naisen, ehkä Mechtildin kasvot. Kasvot 
on tehty mustalla, mutta niissä on jonkin verran punaista ja vihreää. Ala- 
marginaalissa on punainen risti. Kasvokuvat käsikirjoituksen lehdeltä 16r 
näkyvät tämän kirjan etukannessa. 

149 Luvun lopussa on käsikirjoituksessa A 13 (16r) punainen nuoli. 

150 Herran loppiaisesta’. 

151 Luvun alusta puuttuu Buddella pitkähkö pätkä, joka on tässä kohdassa 
latinankielisissä editioissa 1510 ja 1877 sekä saksannoksissa 1503, 1597 
ja 1857. Budde on kuitenkin ruotsintanut kyseisen osuuden toiseen koh- 
taan, ja se on hänen versiossaan toisen kirjan luku 37. Budden esitysjärjes- 
tys tulee luultavasti hänen käyttämästään alkutekstistä. Vuoden 1558 lati- 
nankielisessä editiossa katkelma ei ole tässä kohdassa, mutta ei myöskään 
siinä kohdassa, jossa se on Buddella. Tekstikohtien siirtelylle on paralleeli 
Pyhän Birgitan ilmestyksissä. Ne ruotsinnettiin latinasta 1380-luvulla, ja 
esimerkiksi latinankielisen version neljännen kirjan kappaleet 132-135 
on sijoitettu ruotsinkielisissä käsikirjoituksissa ensimmäisen kirjan kappa- 
leen 49 jälkeen (Wollin 1992a, 120; Andersson 2014, 189-201). Birgitan 
ilmestysten toisen kirjan kappaleet 6-13 on puolestaan keskiaikaisessa 
ruotsinnoksessa siirretty kahdeksanteen kirjaan, ilmeisesti siksi, että ne 
sisällöltään istuvat sinne paremmin, joskin on myös ehdotettu, että ne 
olisi siirretty sensuuritarkoituksessa (Andersson 2016, 14). Birgitan ilmes- 
tyksissä siirtoja näyttää tehneen kääntäjä. 

152 'Loppiaisen'. Käsikirjoituksessa (A 13, 16r) alleviivattu punaisella. 

153 Liturgiaan liittyvä vuorolaulu. 

specie'**, Mechtild näki Herran Jeesuksen Kristuksen pukeutuneena 
valkeaan silkkiin. Siitä Mechtild ymmärsi, että silloin, kun Pyhä Jo- 
hannes oli kastanut meidän Herramme Jeesuksen Kristuksen ja kuul- 
lut Isän Jumalan äänen ja nähnyt Pyhän Hengen kyyhkyn hahmos- 
sa”, Johannes oli nähnyt meidän Herramme Jeesuksen Kristuksen 
sellaisena kuin Hän oli, kun kolme Hänen opetuslastaan näkivät Hä- 
net vuorella muuttuneena kunnian hahmoon'*. Silloin Mechtild 
mietti ja tahtoi tietää, saiko Pyhä Johannes kasteen meidän Herral- 
tamme Jeesukselta Kristukselta, kun Johannes sanoi, että ”sinun pi- 
täisi kastaa minut ja sinä tulet minun tyköni”'. Silloin Herra Jeesus 
vastasi: ”Kun Johannes kosketti minua ja kastoi minut vedellä, mi- 
nä annoin hänelle kasteeni siksi, että hän tahtoi tulla minun kasta- 
makseni ja tunnusti tarvitsevansa kasteen. Siksi minä annoin hänelle 
viattomuuden kera kristillisen kasteen ja sen annan yhä kaikille niille 
viattomille, jotka ottavat kasteen minun nimessäni. Siten heistä tulee 
Taivaan Isän lapsia. Siksi minun Isäni sanoo jokaisesta, joka on kas- 
tettu, että tämä on minun poikani; ja hän on Hänelle yhtä mieluinen 
kuin kaikkein rakkain lapsi. Mutta jos ihminen kadottaa tämän viat- 
tomuuden syntien kautta, silloin hän voi saada sen takaisin vilpittö- 
mällä syntien parannuksella” 

Silloin laulettiin jpsum audite, joka tarkoittaa, että kuulkaa Häntä. 
Silloin Mechtild sanoi Herralle Jeesukselle; ”Minun Herrani, mitä 
meidän pitää kuuleman Sinun rakkaalta Pojaltasi?” Herra Jumala vas- 
tasi: ”Kuulkaa minun Poikaani, joka kutsuu teitä näin: ”Tulkaa minun 
tyköni, kaikki te, jotka teette työtä”. Kuulkaa Häntä, kun Hän opet- 
taa teille, että 'Autuaita ovat ne, joilla on puhdas sydän'!*". Ja kuulkaa 
Häntä, kun Hän neuvoo teille, että Se, joka syö minun lihani etc.”'"!. 


154 'Kyyhkyn hahmossa”. Käsikirjoituksessa (A 13, 16r) alleviivattu punaisella. 

155 Matt. 3: 16-17; Mark. 1: 9-11; Luuk. 3: 21-22; Joh. 1: 32. 

156 Matt. 17: 1-2; Mark. 9: 2-3; Luuk. 9: 29. 

157 Matt. 3: 14. 

158 Repliikki näyttää kuitenkin olevan osoitettu Isälle Jumalalle. 

159 Matt. 11: 28. 

160 Matt. 5: 8. 

161 Joh. 6: 55. Joskus Budden tekstissä on sitaatista vain alku ja sen perässä 
etc. "ja niin edelleen’. Kohdeyleisön lienee ajateltu osaavan itse täydentää 
sitaatti loppuun. 

Hän neuvoo myös, että "Se, joka seuraa minua, ei kulje pimeydessä'!. 
Kuulkaa Häntä, kun Hän käskee teitä: ”Se on minun käskyni, että te 
rakastatte toisianne etc. '®. Kuulkaa myös se, kun Hän uhkaa teitä: 
"Sillä niin kuin te tuomitsette, tullaan teidät tuomitsemaan”!**. Lisäksi 
Hän sanoo: 'Se, joka ei ota ristiään kantaakseen ja seuraa minua, se ei 
saa olla minun opetuslapseni''”. 

Kun Mechtild oli ottanut vastaan Herra Jeesuksen ruumiin'*, Her- 
ra Jeesus sanoi hänelle: ”Katso, minä annan sinulle kultaa. Se on mi- 
nun jumalallinen rakkauteni. Ja suitsuketta, joka on minun kaikki su- 
loisuuteni ja jumalallisuuteni. Ja mirhaa, joka on minun kärsimykseni 
kaikki katkeruus. Kaiken tämän ja nämä kaikki minä annan sinulle 
omaksi niin, että sinä voit ne niin kuin omasi antaa minulle takaisin. 
Kun sielu sen tekee, minä annan sen kaksinkertaisena takaisin. Ja jos 
hän tarjoaa sen minulle vastaisuudessakin, niin aina, kun hän sen te- 
kee, minä annan sen joka kerta kaksinkertaisena takaisin. Ja jos hän 
tarjoaa sen minulle vielä sittenkin uudelleen, niin usein kuin hän sen 
tekeekin, niin usein minä annan sen kaksinkertaisesti. Ja tämä on se 
satakertainen palkkio, jonka ihminen saa siitä, jonka hän ansaitsee 
täällä. Ja sitten hän saa ikuisen elämän tuonpuoleisessa. Nämä kol- 
me ihminen tarjotkoon minulle joka vuosi tänä päivänä. Ne ovat ju- 
malallisen rakkauden, pyhyyden puhtauden sekä kärsimyksen ja vas- 
toinkäymisten hedelmät?” 


Miten meidän Herramme Jeesus täydentää sen, joka sielulta 
puuttuu. Luku 17. 


Siinä messussa, jossa sanotaan jn excelso throno'", Mechtild näki 


162 Joh. 8: 12. 

163 Joh. 15: 12. Kohtaan osoittaa käsikirjoituksessa A 13 (17r) punainen nuoli. 

164 Matt. 7: 2. 

165 Luuk. 14: 27. 

166 Nauttinut ehtoollisen. 

167 'Korkealla valtaistuimella’. Käsikirjoituksessa (A 13, 17r) alleviivattu pu- 
naisella. Käsikirjoituksen lehdellä 17v on ylämarginaalissa kuva, joka 
näyttää esittävän kruunupäistä naista, ehkä Mariaa. Kyseisellä käsikirjoi- 
tuksen lehdellä on luvun 17 loppu ja luvun 18 alku, eikä kuva tunnu liitty- 
vän tekstiin. 

meidän Herramme Jeesuksen, joka oli kuin kaksitoistavuotias mitä 
kaunein pikkupoika. Hän istui kuin kuningas alttarilla ja sanoi nämä 
sanat: ”Katso, minä olen täällä kaiken jumalallisuuteni hyveen kans- 
sa, jotta minä parantaisin teidät kaikista kärsimyksistänne” Silloin 
Mechtild ajatteli itsekseen: ”Oi, voisivatpa he’ sinun puolestasi tar- 
jota täydellisen ylistyksen Isälle Jumalalle, sillä se miellyttäisi Häntä' 
kaikkea muuta enemmän” Herra Jeesus vastasi: ”Mitäpä muuta on 
Jumalan ylistyksen suorittaminen kuin sielun kärsimystä ja ahdistus- 
ta, sillä sielu ei pysty ylistämään Jumalaa ollenkaan niin paljon kuin 
se haluaisi. Samoin on ikuisien asioiden haluamisen ja jumalisuuden, 
rukousten ja kaiken hyvän tahdon laita, joita sielulla on hyvien te- 
kojen suorittamisen suhteen, eikä se onnistu niitä suorittamaan sil- 
lä tavalla kuin se kernaasti haluaisi. Sellainen on sielulle harmiksi ja 
ahdistukseksi. Mutta silloin, kun minä itse teen ja täytän sen, mitä 
puuttuu, silloin minä lääkitsen ja parannan sielujen kaiken harmin ja 
ahdistuksen, joita niillä näistä syistä oli” 


Miten Jeesus lepyttää Isän raivon. Luku 18. 


Sen jälkeen Mechtild näki Herran Jeesuksen kaksitoistavuotiaana 
poikana, jolla oli mekko, jossa oli vihreää ja valkoista väriä. Silloin 
Mechtild sanoi Herra Jeesukselle: ”Herra, miksi sinä halusit ilmaista 
itsesi vasta silloin, kun olit kaksitoistavuotias ja istuit opettajain jou- 
kossa kuunnellen heitä ja esittäen heille kysymyksiä?'* Uskoisin kui- 
tenkin, että useasti aiemminkin olit temppelissä, kuten tapana oli” 
Herra Jeesus vastasi: ”Sen vuoksi, että ihmisyyteni luonteen mukai- 
sesti minä silloin aloin harjoittaa itseäni miehen teoissa edistyen päi- 
vä päivältä ihmisyydessäni kaikessa viisaudessa, vaikkakin minä ju- 
maluudessani olin Isäni vertainen ikuisessa viisaudessa.' Niinpä 


168 Muissa versioissa hän. 

169 Muissa versioissa minua. 

170 Luuk. 2: 41-47. 

171 Kohdassa viitattaneen siihen, että Jeesus oli samalla ihminen ja jumaluus. 
Jumalallisen, ikuisen viisauden suhteen Jeesus oli Isänsä vertainen, mutta 
oli erikseen maailmallista, ihmisten viisautta, jota Jeesuksen tuli kasvaes- 
saan oppia kuten muidenkin lasten. Jeesuksella oli inhimillisiä puutteita, 
mutta jumalallista täydellisyyttä. 

pitää myös teidän, kun lapsenne ovat kaksitoistavuotiaita, ohjata hei- 
tä hyvään ja vakavasti rankaista heitä pahasta. Siten jäävät vain har- 
vat paitsi puhtaasta elämästä ja hengellisestä viisaudesta.!”” Sitten 
Mechtild kysyi: ”Mitä tarkoittavat kaksi väriä vaatteissasi?” Herra Jee- 
sus vastasi: ”Valkoinen väri kuvastaa neitseellistä puhtautta minun 
pyhässä elämässäni, kun taas vihreä väri tarkoittaa sitä vehreyttä, jos- 
sa minä aina viheriöin ja kukoistan omassa itsessäni.” 

Silloin Mechtild sanoi Herralle Jeesukselle: ”Oi, mitä rakkain 
Herra ja veli, rukoile taivaallista Isää minun puolestani!” Ja silloin 
Jeesus ojensi kätensä rukoillen Isäänsä ja sanoi: ”Minuun kohdistui 
Sinun vihasi ja pelko Sinua kohtaan tuli minuun”! Kun Mechtild 
kuuli tämän, hän pelästyi tämän olevan petosta. Silloin Herra sa- 
noi Mechtildille: ”Minä olen se sama, joka lepytti taivaallisen Isän vi- 
han, ja verelläni minä toin ihmiset sovintoon Jumalan kanssa!”. Hä- 
nen vihansa kohdistui minuun, sillä Hän ei säästänyt minua, ainutta 
Poikaansa, vaan antoi minut julmien miesten käsiin. Ja minä lepytin 


172 Käsikirjoituksessa A 13 (18r) kohtaan osoittaa punainen nuoli. 

173 Vulgatassa Ps. 87: 17; Raamatun suomennoksessa Ps. 88: 17. 

174 Latinankielisissä editioissa (1510, 11r; 1558, 15r; 1877, 30) sanotaan: 
timuit diaboli esse figmenta 'hän pelästyi sen olevan paholaisen keksintö- 
jä". Latinan figmentum tarkoittaa "kuva, hahmo", mutta myös 'keksintö, 
sepitys, runo’. Tämä kahtalaisuus selittää sen, että vuoden 1503 saksannos 
(13r) kuuluu eyn gesicht des teufels "paholaisen hahmo’, kun taas vuoden 
1597 saksannoksessa sanotaan (22v) etwa ein gedicht deB Teuffels 'ehkä 
paholaisen sepitettä'. Uudempi saksannos (1857, 45) vastaa vuoden 1503 
versiota: ein Gesicht des Teufels. Budden sanavalinta swik 'petos' on lä- 
himpänä vuoden 1597 saksannosta. Merkillepantavaa on, että Budde on 
jättänyt maininnan paholaisesta pois. Ei liene todennäköistä, että sana 
olisi puuttunut Budden käyttämästä alkutekstistä, koska se on mukana 
kaikissa vertailluissa versioissa. Budde on saattanut ajatella olevan liian 
hämmentävä tai pelottava ajatus, että paholainen juonineen puhuisi itse 
Jeesuksen hahmossa. Kohta on kuitenkin hämmentävä myös ilman mai- 
nintaa paholaisesta. Budden tulkinnassahan Mechtild tuntuu epäilevän 
itseään Jeesusta petolliseksi, ellei paholaisen juonia oleteta rivien välistä. 

175 Vertaa Kol. 1: 22. Kohta on käsikirjoituksessa A 13 (18r) merkitty punaisella 
nuolella. 

änen vihansa siinä määrin, että jos ihminen itse niin haluaa, Isäni 
H h ttä jos ih t hal I 
viha ei enää koskaan kiihdy'”” häntä kohtaan”!”7 


Meidän Herramme Jeesuksen kasvoista ja niistä, jotka ottavat 
vastaan Hänen ruumiinsa. (Luku 19.) 


Mechtild sai tämän ilmestyksen herättämään kristityn ihmisen juma- 
lisuutta meidän Herramme Jeesuksen Kristuksen kuvan arvokkuu- 
teen ja arvostukseen. Silloin oli kahdennenkymmenennen joulupäi- 
vän jälkeinen sunnuntai, jolloin laulettiin omnis terra” samalla, 
kun Roomassa vietetään juhlaa ja samaista kuvaa näytetään siellä. 
Mechtild näki Herran Jeesuksen istumassa kukoistavalla vuorella 
tuolilla, joka oli jalokivestä, jonka nimi on jaspis'*". Tuoli oli koris- 


176 Budde käyttää tässä verbiä hvässa "teroittaa, tehdä teräväksi’. Saksannok- 
sissa on vastaava verbi scherpffen 'teroittaa'. Näitä konkreettisia verbejä 
käytetään kohdassa kuvaannollisesti latinan vastaavan verbin mallin mu- 
kaan. Alkutekstin acuo on konkreettisesti "teroittaa, hioa’, mutta kuvaan- 
nollisesti "kiihdyttää, kiihottaa, yllyttää, sytyttää, innoittaa’. Tämä luvun 
lopettava virke on käsikirjoituksessa A 13 (18r) merkitty punaisella nuolel- 
la. 

177 Versioissa 1503, 1510, 1597, 1857 ja 1877 on tässä luku, joka puuttuu 
Buddelta tästä kohdasta. Puuttuva osio sisältää kaksi toisiinsa liittymätön- 
tä osaa, joista toinen kuvaa puuta, jonka Mechtild näki kasvavan alttaril- 
la, toinen kultaisia tikkaita, jotka johtivat Taivaaseen asti. Ensin mainittu 
osio ei puutu Buddelta kokonaan, vaan se on siirretty toisen kirjan luvuksi 
38. On muutamia muitakin pätkiä, jotka latinaksi ja saksaksi ovat osa en- 
simmäistä kirjaa, mutta ne on Budden ruotsinnoksessa sijoitettu toisen 
kirjan loppupuolelle. Siirretyt luvut ovat Buddella toisen kirjan osina 
perätysten. Näihin palataan jäljempänä toisen kirjan kohdalla, sillä nou- 
datan tässä suomennoksessa Budden esitysjärjestystä. Vuoden 1558 lati- 
nankielisessä editiossa alaluku ei ole tässä kohdassa, mutta ei myöskään 
siinä kohdassa, jossa puuta koskeva osuus on Buddella. Puuta koskeva 
osuus on vuoden 1558 editiossa vielä eri kohdassa (10v). Tästä puuttuvan 
katkelman jälkiosa, joka käsittelee kultaisia tikkaita, puuttuu Buddelta ja 
vuoden 1558 versiosta kokonaan. 

178 Nuutin päivä, joka on viikko loppiaisen jälkeen eli 13. tammikuuta. Siihen 
katsottiin joulun päättyvän. 

179 "Kaikki maa". Vulgatassa Ps. 65: 4; Raamatun suomennoksessa Ps. 66: 4. 
Käsikirjoituksessa (A 13, 18v) alleviivattu punaisella. 

180 Latinankielisessä tekstissä ja sen saksankielisissä tulkinnoissa sanotaan 
"tuolilla, joka oli tehty jaspiksesta'. Budde on siis lisännyt tekstiin selityk- 

tettu kullalla ja punaisella jalokivellä!*'. Jaspis-kivi kuvasti jumaluu- 
den ikuista vehreyttä, kun taas kulta merkitsee rakkautta ja punainen 
kivi kärsimystä, jota Hän kärsi meidän puolestamme suuresta rak- 
kaudestaan. Vuori oli kokonaan mitä kauneimpien puiden ympäröi- 
mä, ja puiden alla lepäsivät pyhien miesten sielut, joilla oli kultainen 
teltta, ja he söivät hedelmiä suurella ilolla ja nautinnolla. Tämä vuo- 
ri merkitsee meidän Herramme Jeesuksen Kristuksen pyhää elämää. 
Puut merkitsevät hänen hyveitään, joita ovat rakkaus, armo, nöyryys, 
kärsivällisyys ynnä muut”. Sen mukaan, miten kukin oli seurannut 
Herraa Jeesusta hyveiden suhteen, oli kullakin lepopaikka puiden 
alla. Siten ne, jotka olivat seuranneet Jeesusta rakkaudessa, söivät rak- 
kauden puusta, ja ne, jotka olivat harjoittaneet armollisia tekoja, söi- 
vät armon puusta, ja samalla tavalla muista puista kukin sen mukaan, 
mitä hyveillään olivat ansainneet. 

Sen jälkeen kaikki ne, jotka olivat valmistautuneet kunnioittamaan 
Jumalan kuvaa erityisen rukouksen kera, astuivat Herran eteen kan- 
taen syntejään harteillaan. He laskivat ne Herran Jeesuksen jalkain 
juureen, ja siinä ne muuttuivat kullaksi. Rakkauden ansiosta jotkut 
katuivat syntejään niin, että heitä ahdisti enemmän se, että he oli- 
vat rikkoneet Jumalaa vastaan, kuin ne piinat, jotka he olivat ansain- 
neet!"s, Heidän syntinsä olivat kuin kultaiset soljet rinnalla. Jotkut 
olivat hyvittäneet syntinsä psalttarin ja rukousten avulla, ja heillä oli 
kullatut napit"”. Jotkut olivat monenlaisten vaivannäköjen kautta vas- 


sen, että jaspis on jalokivi. Tällainen selitys saattaa tuntua sisältököyhältä, 
mutta lienee ollut informatiivinen kohdeyleisölle, joka ehkä ensi kerran 
kuuli sanan jaspis. Budde on itse tiennyt, mikä jaspis on tai hänen käytet- 
tävissään oli teoksia, joista hän löysi tämän tiedon. Kohdeyleisönsä Budde 
näyttää olettaneen tietämättömäksi siitä, mikä jaspis on. (Katso Kauko 
2020b, 74-75.) Vastaavia selityksiä Budde on lisännyt tekstiin muissakin 
kohdin. 

181 Myös latinaksi ja saksaksi puhutaan tässä vain punaisesta (jalo)kivestä sa- 
nomatta tarkemmin, mistä kivestä on kyse. 

182 Muunkielisissä versioissa mainitaan vain 'rakkaus, armo ynnä muut. 
Budde lienee lisännyt listaan nöyryyden ja kärsivällisyyden. 

183 Kohta on käsikirjoituksessa A 13 (19r) merkitty punaisella nuolella. 

184 Buddella on monikollinen muoto knöpa sanasta knöpe 'nappi, solmu’. 
Sana on lainattu keskialasaksasta, jossa knöp on 'nappi, solmu’ (Lübben 
1888, 180). Vuoden 1503 saksannoksessa on Knoten 'solmu', kun taas 
1597 ja 1857 on valittu sana Knöpfchen 'pieni nappi". Latinaksi tässä on 

tustaneet syntien kiusauksia, ja heillä oli kuin kullatut kilvet. Jotkut 
olivat sovittaneet syntinsä ruumistaan kurittamalla ja pidättäytymäl- 
lä'%, ja heillä oli kuin kultaiset astiat, joista lähti kallista tuoksua!%, 
sillä ruumiin kurittaminen on Jumalalle erittäin hyväntuoksuista niin 
kuin suloisin suitsukkeen tuoksu. 

Kun tämä oli nähty, Herra Jeesus sanoi: ”Mitä me näillä teemme? 
Lopulta tämä kaikki kerralla palaa rakkaudessa? Sen jälkeen Herra 
Jeesus sanoi: ”Pankaa pöytä valmiiksi!” ja heti nähtiin Herran Jeesuk- 
sen edessä pöytä, joka oli joka puolelta täynnä kultaisia vateja ja juo- 
ma-astioita. Silloin Herran Jeesuksen kasvoista lähti sanoinkuvaama- 
ton loiste kuin auringonsäteitä, ja Hän täytti sillä loisteella jokaisen 
astian ruoalla ja juomalla. Ja kaikki, jotka olivat siellä läsnä, polvis- 
tuen pöydän edessä tulivat puetuiksi siihen loisteeseen, joka Jumalan 
kasvoista lähti, kuten mitä kalleimpaan vaateparteen. Kaikki tulivat 
kylläisiksi ja saivat juodakseen, ja tämä on enkelien ja kaikkien py- 
hien miesten mitä suloisinta ravintoa. Mutta niille, jotka sinä päivä- 
nä eivät saapuneet tähän elävöittävään sakramenttiin, mutta kuiten- 
kin jumalisuudessa olivat läsnä, Herra Jeesus lähetti Pyhän Johannes 
evankelistan mukana vadillisen samoja ruokalajeja kuninkaallisen 
kunniansa mukaisesti.” Siksi olkaamme nyt iloisia ja rientäkäämme 


sana nodus, jonka perusmerkitys on 'solmu', mutta se voi merkitä myös 
muun muassa "nuttura, pahka, ryhmy, kuhmu’. Monikon datiivin nodis 
sijaan on vuoden 1558 editiossa (16r) nobis, joka on ilmeinen virhe. La- 
tinankielisessä editiossa sanotaan vielä (1877, 32): ut fieri solet in Domi- 
nicalibus "kuten on tapana olla pyhäisin'. Vuoden 1503 saksannoksessa 
(14r) sanotaan als gescheyt in vormahlunge 'kuten tapahtuu kihlajaisissa/ 
vihkiäisissä'. Maininta puuttuu 1558, 1597 ja 1857 sekä Buddelta. Vuoden 
1510 editiossa lukee vt fieri solet in dm talib(us), joka näyttää virheeltä. 
Ilmaisun alun voi kääntää "kuten on tapana olla", mutta loppua ei sen 
virheellisyyden vuoksi voi järkevästi suomentaa. Oikea lukutapa saattaa 
olla in desponsationibus 'kihlajaisissa' , jota tukee saksannoksen in vor- 
mahlunge 'kihlajaisissa/vihkiäisissä' (Mechtild 1877, 32, alaviite I). 

185 Sana saattaa olla Budden lisäämä. Sillä ei ole suoraa vastinetta latinankie- 
lisessä editiossa eikä saksankielisissä versioissa. 

186 Budden ilmaisua forgylth kar Aff hwilkom dyr Iwcth aff giik vastaa lati- 
nassa olfactoriis aureis "kultaiset hajustepullot' (vertaa Jes. 3: 20). Sak- 
sannoksissa on Guldenen Rauchfassen (1597), gulden rouchfasen (1503), 
goldenen Rauchfässeln (1857). Budde näyttää ymmärtäneen alkutekstin 
sanan, mutta on joutunut kääntämään sen pitkästi. 

187 Kohta on käsikirjoituksessa A 13 (19r) merkitty punaisella nuolella. 

kaikki suurella halulla kunnioittamaan ja ylistämään kunniakkaita ja 
mitä suloisimpia kasvoja, jotka Taivasten valtakunnassa ovat kaikki, 
mitä hurskas sielu voi ja kykenee toivomaan. 


Miten voimme mennä hengessämme Roomaan. Luku 20. 


Tämä Jumalan palvelijatar sancta Mechtild opetti sisarilleen, miten 
he menisivät Roomaan hengellisellä jumalallisuudella sinä päivänä, 
kun Herran Jeesuksen kasvoja näytettiin. Heidän tuli lukea niin mon- 
ta Pater noster -rukousta ja Ave Maria -rukousta!* kuin oli penin- 
kulmia Rooman ja heidän olinpaikkansa välillä. Ja kun he tulivat 
perille näiden sanottujen rukousten avulla, silloin he ripittäytyivät 
syntiensä tähden korkeimmalle paaville eli itselleen Jumalalle saaden 
Häneltä kaikkien syntien anteeksiannon. Ja sunnuntaina he ottivat 
vastaan meidän Herramme ruumiin jumalallisten rukousten kera, ja 
suurella nöyryydellä ja arvonannolla he kunnioittivat Jeesuksen Kris- 
tuksen kasvoja, Veronicaa"”. Ja kun sisaret olivat sen tehneet, silloin 
heille tuli edellä kerrottu reuelacio"”, joka lukee eri luvussa. 


188 Ave Maria perustuu kohtiin Luuk. 1: 28 ja Luuk. 1: 42, mutta myöhäiskes- 
kiajalla sitä laajennettiin (Hedström 2021, 11). 

189 P(ate)r n(oste)r ja Aue Maria on käsikirjoituksessa (A 13: 19v) alleviivattu 
punaisella, mikä viittaa tendenssiin merkitä latinankielisiä kohtia allevii- 
vauksin — se ei kuitenkaan ole johdonmukaista (esimerkiksi sana sancta 
luvun 20 alussa ja sana reuelacio saman luvun lopussa ovat alleviivaamat- 
ta, samoin sana Veronicam luvun 20 lopussa, vaikka se on latinan mukai- 
sessa akkusatiivimuodossa). Geeten editiossa tällaiset on usein painettu 
harvennettuina (esimerkiksi omnis terra luvun 19 alussa, Geete 1899, 37), 
mutta ei esimerkiksi tässä kohdassa. Geeten editiosta ei siten ole aina 
pääteltävissä, mitä käsikirjoituksessa on alleviivattu ja mitä ei. Epäjohdon- 
mukaisuus latinankielisten sanojen alleviivaamisen suhteen viittaa siihen, 
että kirjuri ei ole alleviivannut sanoja siksi, että ne ovat latinaa. Todennä- 
köisemmin ne on alleviivattu, koska ne ovat tärkeitä ja alleviivaus nostaa 
niitä esiin tekstistä. 

190 Kristuksen kasvojen kunniaksi Roomassa järjestetty juhla oli nimeltään 
Veronica (Mechtild 1877, 33, alaviite I). Juhla oli toisena loppiaisen jälkei- 
senä sunnuntaina paavi Innocentius III:n vuonna 1223 antaman päätöksen 
mukaan. Legendan mukaan Pyhä Veronica antoi Jeesukselle liinan tämän 
ollessa matkalla ristiinnaulittavaksi. Jeesus kuivasi siihen hikeä kasvoil- 
taan, ja siihen piirtyi Jeesuksen kasvojen kuva. 

191 'Ilmestys, näky'. 

Neljästä auringonsäteestä, jotka lähtevät Herran Jeesuksen 
kasvoista. Luku 21. 


Toisella kertaa Mechtild näki samaisena (päivänä) Herran Jeesuksen 
kasvot, joita enkelit tahtovat katsoa, ja niistä lähti ikään kuin neljä 
auringonsädettä. Ylempi auringonsäde ulottui kaikkiin niihin, jotka 
olivat yhteydessä Jumalaan niin, että he eivät mitään muuta halun- 
neet tai tahtoneet myötä- tai vastoinkäymisissä kuin yksin sitä, joka 
on Jumalan tahto. Alempi auringonsäde taas loisti kaikkiin synninte- 
kijöihin, jotta he palaisivat tekemään parannuksen synneistään. Kol- 
mas auringonsäde lävisti kaikki saarnaajat, jotka julistavat Jumalan 
sanaa ihmisille. Neljäs auringonsäde, joka oli vasemmalla puolella, 
taas loisti kaikkien niiden yllä, jotka täydellä ja täydellisellä uskolla 
totisesti palvelevat Jumalaa. 

Silloin Mechtild rukoili kaikkien niiden puolesta, jotka olivat an- 
tautuneet hänen rukoustensa huomaan, että ne, joilla on muistissaan 
Hänen mitä suloisimmat kasvonsa, eivät joutuisi eroon Hänen seu- 
rastaan. Silloin Herra Jeesus sanoi: ”Yksikään heistä ei joudu eroon 
minusta”. Silloin Mechtild näki köyden, joka lähti Jumalan sydämestä 
ja jatkui Mechtildin sieluun asti. Sen avulla Mechtild veti Jumalan ty- 
kö kaikki ne, jotka olivat paikalla Hänen läsnä ollessaan. '*Se köysi 
oli se rakkaus, jonka Jumala oli vuodattanut siihen pyhään sieluun, 
joka oli sillä, joka tämän ilmestyksen näki. Sillä hän veti Jumalan 
tykö kaikki opilla ja esimerkeillä. '*Silloin kunnian kuningas ojen- 
si kaikkivaltiaan kätensä ja siunasi heidät sanoen: ”Minun kasvojeni 
kauneus olkoon teille ikuinen riemu ja ilo”. Aamen. 


Pyhästä Agneksesta!? ja siitä, että pyhimykset suovat niille 
kaikki hyvät tekonsa, jotka heitä rakastavat. Luku 22. 


192 1. Piet. 1: 12. 

193 Kohta on käsikirjoituksessa A 13 (20r) merkitty punaisella nuolella. 

194 Kohtaan osoittaa käsikirjoituksessa A 13 (20r) punainen nuoli. 

195 Käsikirjoituksen A 13 (20r) marginaalissa on punainen nuoli, joka osoittaa 
tähän virkkeeseen. 

196 Kohta on käsikirjoituksessa A 13 (20r) merkitty punaisella nuolella. 

197 Vuoden 300 paikkeilla elänyt marttyyri, jonka muistopäivä on 21. tammi- 
kuuta. (Mechtild 1857, 53, alaviite ja 488-489, huomautus 4b.) Agnesta 
koskeva legenda on säilynyt myös muinaisruotsiksi (Wiktorsson 2020c, 
203-207). 

Agnes, tuo mitä pyhin neito, ilmestyi kerran juhlapäivänään Jumalan 
palvelijattarelle, Pyhälle Mechtildille. Agnes näytti tulevan alttarilta 
kultaisen suitsutusastian kanssa, johon oli ympäriinsä aseteltu arvok- 
kaita jalokiviä. Siitä hän tarjosi suitsuketta kaikille sisarille ja täytti 
koko kuorin mitä suloisimmalla ja kalleimmalla tuoksulla. Se, joka 
tämän ilmestyksen näki, ymmärsi tuon suitsutusastian merkitsevän 
Pyhän Agneksen sydäntä ja jalokivien merkitsevän hänen suloisia sa- 
nojaan. Ja tuli tarkoitti Pyhän Hengen rakkautta, joka polttaa kerralla 
kaikkia hänen sanojaan, ajatuksiaan ja toiveitaan saaden niistä tule- 
maan mitä suloisimman tuoksun, ja sekä Jumala että Agneksen sano- 
ja muistavat ihmiset iloitsevat ja riemuitsevat hänestä. 

Kun aamumessussa laulettiin responsoriota Amo Christum”, 
Mechtildille ilmestyi Herra Jeesus syleillen oikealla käsivarrellaan py- 
hää Agnesta. Herralla Jeesuksella ja Pyhällä Agneksella oli kummal- 
lakin samanlaiset vaatteet, jotka olivat punaiset ja niihin oli kirjoitet- 
tu kultakirjaimin kaikki Pyhän Agneksen sanat. Ne sanat, jotka olivat 
meidän Herramme Jeesuksen vaatteissa, loistivat niin kirkkaasti, et- 
tä ne sanat, jotka Pyhällä Agneksella oli omissa vaatteissaan, alkoi- 
vat suuresti loistaa niiden avulla niin, että loiste heijastui niistä takai- 
sin Herraan Jeesukseen ja yli koko kuorin niin, että kirkkaus loisti yli 
kaikkien niiden, jotka seisoivat siellä. Ja kaikkien niiden sydämestä, 
jotka lauloivat jumalallisesti ja vakavissaan, lähti ikään kuin aurin- 
gonsäde Jumalan sydämeen, joka edelleen Jumalan sydämen kaut- 
ta ulottui Pyhän Agneksen sydämeen kuin suloisin suitsuke'”. Tästä 
Mechtild ymmärsi, että kun jumalallisuus ja rakkauden hedelmä läh- 
tevät Agneksen ja kaikkien pyhimysten sanoista, samoin kuin aurin- 
ko sulattaa jään?” ja antaa sen palata alkumuotoonsa, kaikkien pyhi- 


198 'Rakastan Kristusta’. 

199 Latinaksi (1510, 12v; 1558, 17v; 1877, 35) tässä on /iguor 'neste'. Saksan- 
noksissa (1503,15r; 1597, 26r) on feuchtikeit/feuchtigkait "neste, kosteus' 
tai Silberguell 'hopeankirkas lähde" (1857, 53). Buddella on röker 'savu, 
höyry, suitsuke'. Käsikirjoituksessa A 13 (20v) on alamarginaalissa vihreä 
risti. 

200 Vertaus jäästä, jonka aurinko sulattaa nestemäiseksi, istuu kontekstiin pa- 
remmin latinankielisessä ja saksankielisissä versioissa, joissa Budden kään- 
tämän suitsukkeen tilalla mainitaan neste. Käsikirjoituksessa A 13 (21r) 
kohta on merkitty punaisella nuolella. 

mysten armo ja hyvyys virtaavat takaisin Jumalalle, mistä he kaikki 
suloisesti iloitsevat. 

Ja silloin pyhän Agneksen suloiset sanat moninkertaistuivat kuo- 
rissa niin, että hän, joka tämän ilmestyksen sai, alkoi ahdistua ja valit- 
ti Jumalalle, että hän, joka lapsuudestaan asti oli ulkoisesti omistau- 
tunut puhtaalle elämälle ja sidottu Herraan Jeesukseen, ei ollut 
lapsuudessaan sisimmässään rakastanut Häntä koko sydämestään 
niin kuin tämä mitä pyhin neito Pyhä Agnes. Silloin Herra Jeesus sa- 
noi Pyhälle Agnekselle: ”Anna hänelle kaikki se, mitä sinä olet an- 
sainnut!” Tästä Mechtild ymmärsi, että Jumala antoi pyhimyksilleen 
sen armon, että kaiken sen hyvän, mitä Jumala oli heissä tehnyt, ja 
sen, mitä he olivat Hänen tähtensä kärsineet", pyhimykset voivat 
edelleen antaa niille, jotka ylistävät, rakastavat tai kunnioittavat heitä, 
suhtautuvat heihin hurskaasti tai ylistävät Jumalaa niistä lahjoista ja 
armosta, joita Jumala on heille antanut tai rakastavat Jumalan lahjoja 
heissä. Kun Pyhä Agnes oli tehnyt sen, Mechtild täyttyi sanomatto- 
masta ilosta ja rukoili Taivaan kuningatarta, että tämä ylistäisi ja kiit- 
täisi Poikaansa hänen puolestaan tuosta lahjasta. Silloin kunniakas 
Neitsyt vastasi: ”Lue minulle Ave Maria!” Hengellisestä innoituksesta 
Mechtild aloitti heti valmistautumatta ylistyksen sanoen: ”Terve, Isän 
kaikkivaltiudesta, terve Pojan viisaudesta, terve, Pyhän Hengen lem- 
peydestä mitä suloisin Maria, joka valaiset Taivasta ja maata, täynnä 
armoa, jota vuodatat ja jolla täytät kaikki ne, jotka sinua rakastavat. 
Herra on sinun kanssasi, Isän Jumalan ainoa Poika ja sinun neitseel- 
lisen sydämesi ainoa lapsi ja ystävä ja mitä suloisin sulhanen. Siunat- 
tu ollos sinä naisten joukossa, joka teit tyhjäksi Eevan kirouksen?” ja 
saavutit ikuisen siunauksen. Siunattu olkoon sinun vatsasi hedelmä, 
kaikkien asiain Luoja ja Herra, joka pyhittää kaikki asiat, antaa kaikil- 
le elämän ja yltäkylläisyyden” 

Ja silloin Neitsyt Maria antoi hänelle kaiken sen hyvän, jonka hän 
oli ansainnut, myös neitseellisen äitiytensä, jotta Mechtild hengelli- 
sesti voisi olla Jumalan äiti armosta, kun taas Maria itse on sitä luon- 


201 Kohta on käsikirjoituksessa A 13 (21r) merkitty punaisella nuolella. 
Alamarginaalissa on vihreä risti. 
202 Viittaa syntiinlankeemukseen. 

nostaan. Tästä Mechtild ymmärsi, että kaikki ne, jotka elävät Jumalan 
tahdon mukaisesti kaikin tavoin rakastaen Hänen tahtoaan ja nou- 
dattaen sitä teoissaan, ovat meidän Herramme Jeesuksen Kristuksen 
äitejä. Tämän Hän itse sanoi evankeliumissa: ”Kuka tahansa täyttää 
minun Isäni tahdon, hän on minun veljeni, sisareni ja äitini”? 

Kun Mechtild näki Jumalan mitä ihanimman ja suloisimman rak- 
kauden synnittömiä ja puhtaita neitoja kohtaan, hän lempeällä kii- 
tollisuudella ihmetteli Jumalan lempeyden niin suurta arvokkuutta. 
Herra Jumala sanoi hänelle: ”Neitoja olen kunnioittanut enemmän 
kuin pyhiä miehiä kolmessa suhteessa. Ensimmäinen on se, että ra- 
kastan heitä kaikista luoduista eniten. Siitä syystä ensimmäisen neit- 
syen””" luvatessa puhtautensa minulle, paloin niin paljon rakkaudesta 
häntä kohtaan, etten voinut kauempaa hillitä itseäni, vaan tulin alas 
Taivaasta antautuen kokonaan hänen syliinsä. Toinen asia on se, että 
olen tehnyt heidät kaikkia muita rikkaammiksi, sillä kaiken sen hy- 
vän, joka minulla on, ja kaiken sen, mitä olen kärsinyt, minä olen 
antanut heille erityiseksi omaisuudeksi. Kolmas asia on se, että olen 
kunnioittanut heitä enemmän kuin mitään muuta, sillä heidän tul- 
lessaan minun tyköni minä nousen ylös heitä vastaan ja kuiskuttelen 
heidän kanssaan erikoisesti. Ja niin usein kuin he haluavat, heillä on 
erityinen vapaus saada syleillä minua?” 

"Silloin vastasi se, joka sai tämän ilmestyksen: ”Oi, mitä suloisin 
Herra Jumala, keitä ovatkaan ne mitä autuaimmat neidot, jotka sinä 
olet valinnut saamaan niin suuren edun?” Herra Jeesus vastasi: ”Hei- 
dän tulee olla jaloja, kauniita ja rikkaita. Todellisen neidon, jollaisia 
olen valinnut sellaisiksi morsiamiksi, pitää olla todella nöyrä ja jalo. 
Hän ei saa katsoa olevansa minkään arvoinen, vaan hänen tulee mie- 
luiten pitää itseään kaikista luoduista vähäisimpänä odottaen koko 
sydämestään ylenkatsetta ja halveksuntaa. Kuta nöyrempi hän on, si- 
tä jalompi hän on oleva Taivaan kunniassa ja minä olen antava hänel- 
le oman nöyryyteni, jotta hän tulisi saamaan kaikkein korkeimman 


203 Matt. 12: 50. Käsikirjoituksessa A 13 (22r) kohta on merkitty punaisella 
nuolella. 

204 Marian. 

205 Käsikirjoituksessa A 13 (22r) kohta on merkitty punaisella nuolella. Ala- 
marginaalissa on lisäksi punainen risti. 

jalouden. Hänen pitää myös oleman kaunis. Se tarkoittaa, että hä- 
nellä on kärsivällisyyttä. Kuta kärsivällisempi hän on, sitä kauniimpi 
hän on sekä minun piinani ansiosta että kärsivällisyytensä ansiosta. 
Sen lisäksi minä epäröimättä lisään hänen kauneuteensa jumalallisen 
kirkkauden, jonka minä sain Isältäni ennen kuin maailma luotiin. 
Hänen pitää myös olla rikas hyveistä keräten itselleen kaikkien hyvei- 
den rikkaudet, joista hän on tuleva rikkaaksi ja hänellä on oleva yltä- 
kylläisesti ikuista ihanuutta” 


Samasta aiheesta. (Luku 23.) 


Toisella kertaa messussa laulettiin offerentur regi virgines**, joka tar- 


koittaa, että tarjotaan neitoja kuninkaalle. Silloin Mechtild mietti, mi- 
tä sellaista hän tarjoaisi Jumalalle, joka olisi mieluisaa. Silloin Herra 
Jeesus sanoi hänelle: ”Se, joka tarjoaa minulle nöyrän sydämen, joka 
on kärsivällinen ja rakastava, se antaa minulle ylen mieleisen lahjan”. 
Silloin Mechtild sanoi: ”Millainen sitten on se nöyrä sydän, joka Si- 
nua niin paljon miellyttää?” Jeesus vastasi: ”Sellainen, joka iloitsee 
siitä, että häntä halveksitaan, ja myös kaikenlaisista vastoinkäymisistä 
ja piinoista. Sellainen, joka iloitsee siitä, että hänellä on jotakin, jon- 
ka voi lisätä minun piinaani ja nöyryyteeni, ja että hänellä on jotakin 
mieleistä uhrattavaa minulle. Sellainen on totisesti nöyrä ja kärsi- 
vällinen sydämessään. Samoin on se, joka iloitsee lähimmäisensä 
kanssa kaikesta siitä hyvästä, jota tälle tapahtuu, ja suree tämän vas- 
toinkäymisiä. Se totisesti tarjoaa minulle rakastavan sydämen” 


Kynttilänpäivästä. Luku 24.20? 


206 Useammin muodossa afferentur regi virgines. Käsikirjoituksessa A 13 (22v) 
on alamarginaalissa vihreä risti. 

207 Kohta on käsikirjoituksessa A 13 (23r) merkitty punaisella nuolella, joka 
on marginaalissa. 

208 Käsikirjoituksessa A 13 (23r) kohta on merkitty punaisella nuolella. 

209 Otsikko on käsikirjoituksessa (A 13, 23r) vihreällä. Useimmat muut otsikot 
on kirjoitettu punaisella. Käsikirjoituksen alamarginaalissa on lisäksi vih- 
reä risti. 

Pyhänä yönä pwrificacionis beate Marie virginis”” Mechtild näki ja- 
lon neitsyen ja äidin, joka kantoi sylissään kuninkaallista Jeesus-lasta, 
joka oli kiedottu vaatteeseen, joka oli taivaanvärinen ja pantu täyteen 
kultaisia kukkasia. Rintaan, kaulan ympärille ja käsivarsille oli kir- 
joitettu siunattu nimi Jeesus Kristus. Silloin Mechtild sanoi Neitsyt 
Marialle: ”Oi, mitä suloisin Neitsyt Maria, olitko sinä tällä tavalla ko- 
ristanut Poikasi silloin, kun veit Hänet temppeliin?” "Silloin Neit- 
syt Maria vastasi: ”En ollut. Kuitenkin olin pukenut Hänet miellyt- 
tävästi. Sillä siitä päivästä lähtien, kun minun Poikani syntyi, asetin 
sanoinkuvaamattomalla ilolla toivoni tuohon päivään, jolloin uhrai- 
sin Isälle Jumalalle minun Poikani kaikkein mieleisimpänä uhrina, 
jonka avulla kaikki uhrit, jotka maailman alusta asti on Jumalalle uh- 
rattu, tulisivat Hänelle mieleisiksi. Ja niin suurella jumalallisuudella 
ja rakkaudella minä uhrasin Hänelle temppelissä, että vaikka kaik- 
kien pyhimysten jumalisuus olisi vuodatettu yhteen ihmiseen, hän- 
tä ei olisi voitu verrata minun jumalisuuteeni, joka minulla oli. Kaik- 
ki iloni kääntyi kuitenkin surukseni profeetta Simeonin sanoin, kun 
hän sanoi minulle: Sinun sielusi on surun miekka lävistävä???. Ja mo- 
nia kertoja, kun minulla oli Poikani polvillani, suuren jumalisuuden 
suloisuudesta minun painaessani pääni Hänen päätään vasten minä 
vuodatin niin monia kyyneliä, että Hänen päänsä ja koko Hänen kas- 
vonsa minä kastelin rakastavin kyynelin. Usein minä myös sanoin 
Hänelle nämä sanat: Oi, minun sieluni terveys ja ilo? 

Ja kun se, joka tämän ilmestyksen näki, kovalla halulla katseli tuo- 
ta rakastettavaa lasta, hänen toiveensa mukaisesti hänestä näytti siltä, 
että jalo neitsyt ja äiti asetti lapsen hänen syliinsä. Silloin hän täyttyi 
suuresta ilosta. Kun hän halusi ottaa lapsen syleilyynsä, hän syleili it- 
seään, koska hänellä ei ollut lasta muutoin kuin hengellisessä näyssä. 
Tämän jälkeen hän alkoi antifonin Hec est gue nesciuit thorum in 


210 'Autuaan Neitsyt Marian puhdistautumisen yönä". Nimitys purificatio Bea- 
tae Mariae Virginis 'Autuaan Neitsyt Marian puhdistautuminen' tarkoit- 
taa kynttilänpäivää, josta latinaksi käytetään myös nimeä praesentatio 
Jesu in templo 'Jeesuksen tuominen temppeliin’. Kynttilänpäivä on 2. hel- 
mikuuta eli 40 päivää joulusta. Luuk. 2: 22. 

211 Käsikirjoituksessa A 13 (23r) kohta on merkitty punaisella nuolella. 

212 Luuk. 2:35. 

delicto”?, joka tarkoittaa, että tämä on se, joka ei tiennyt synnistä 
sängyssään. Silloin hän kuuli ilmassa enkelikuorot, jotka mitä suloi- 
simmin lauloivat samaista Hec est gue nesciuit etc. ja loppuun asti 
psalmin Benedixisti Domine”. Ja vuorotellen kuultiin seitsemän en- 
keliryhmän suloisesti laulavan ilmassa. Niitä olivat Angeli, archan- 
geli, thronj, dominaciones, principatus, potestates ja virtutes?'*, mutta 
kun tulivat vuoroon liekehtivät enkeliryhmät cherubin ja seraphin”'*, 
he lauloivat niin suloisesti, ettei siihen voi verrata kaikkein suloisin- 
takaan ääntä maan päällä. Silloin nähtiin jalo neitsyt seisomassa kes- 
kellä sisarten kuoria pitelemässä Jeesus-lasta sylissään. Lähellä näkyi 
myös sanoinkuvaamaton loiste kolme kyynärää maasta. Sen kirkkaus 
ylitti tuhannen auringon kirkkauden. Tämän loisteen ja kirkkauden 
päälle tämä neitsyt ja äiti asetti mitä suloisimman Poikansa. Tällä 
suurella kirkkaudella tarkoitettiin jumaluutta, sillä jumaluus kantoi 
itseään maan päällä ja jumaluus ohjasi ihmisyyttä. Jalolla neitsyellä 
oli päänsä päällä valtakunnan kruunu. Tätä kruunua pitelivät hänen 
päänsä päällä kaksi enkeliä. Tuo kruunu oli koristettu kaikkien pyhi- 
mysten ansioilla ja arvokkuudella kuin ne olisivat kultaa ja jalokiviä, 
erityisesti niiden pyhimysten, jotka olivat Häntä jumalallisin sydämin 
palvelleet tässä elämässä. Kruunusta näytti valuvan joitakin tippuvia 
pisaroita, jotka merkitsivät sitä armoa, jonka Jumala vuodattaa kaikil- 
le niille, jotka palvelevat jumalallisesti Hänen neitseellistä äitiään täs- 
sä elämässä. 

Sanctus Gabriel archangelus*? kulki hänen edellään kantaen kul- 


213 Viis. 3: 13. Viisauden kirja eli Salomon viisaus kuuluu deuterokanonisiin 
kirjoihin. Viisauden kirjassa on nähty vaikutteita hellenistisestä filosofias- 
ta ja platonismista (Kaimio 2008, 46; Voitila 2008a, 174). Jälkivaikutuk- 
seltaan Viisauden kirja kuuluu apokryfikirjoista merkittävimpiin (Voitila 
2008a, 177—178), eikä olekaan yllättävää törmätä siitä otettuun sitaattiin. 
Sitaatti on käsikirjoituksessa (A 13, 24r) osittain alleviivattu punaisella. 

214 "Herra, sinä siunasit'. Vulgatassa Ps. 84: 2; Raamatun suomennoksessa Ps. 
85: 2. Virkkeessä olevat latinankieliset sanat on käsikirjoituksessa (A 13, 
24r) alleviivattu punaisella. 

215 'Enkelit, arkkienkelit, valtaistuimet, herruudet, hallitukset, voimat ja val- 
lat". Eri enkelikategorioita on käsitelty edellä luvussa kaksi. Luettelo on 
käsikirjoituksessa (A 13, 24r) alleviivattu punaisella. 

216 'Kerubit ja serafit'. 

217 "Pyhä arkkienkeli Gabriel". Sana archangelus on käsikirjoituksessa (A 13, 

taista valtikkaa kädessään. Siihen oli kirjoitettu kultakirjaimin Aue 
Maria gracia plena, Dominus tecum”'s. Siitä Mechtild”? ymmärsi, että 
Gabrielia kunnioitetaan erityisellä kunnialla Taivaassa siksi, että hän 
sai ennen muita tervehtiä Jumalan äitiä niin arvokkaasti. Jalo neitsyt 
seisoi Poikansa oikealla puolella kädessään kultainen lääkerasia. Kun 
häneltä kysyttiin, mitä hänellä oli tuossa rasiassa, neitsyt vastasi: ”Mi- 
nulla on tässä nestettä Jumalan sydämestä, ja sen tahdon uhrata mi- 
nun Pojalleni kaiken sen työn keralla, joka Hänen palveluksessaan 
tehdään”. [Ja Pyhä Anna seisoi Herran vasemmalla puolella. Silloin 
Mechtild esitti kysymyksen autuaalle neitsyelle sanoen: ”Miten kauan 
autuas Anna eli maan päällä?” Neitsyt sanoi: ”Siihen asti, kun minun 
Poikani palasi Egyptistä””] Silloin Mechtild näki myös Pyhän Simeo- 
nin”! seisomassa alttarin tykönä. Hänen sydämestään lähti kolmen- 
laisia säteitä kuin sateenkaaressa. Niistä Mechtild ymmärsi, että Si- 
meonilla oli tässä elämässä nöyrä, vahva ja kuuma halu Jumalaansa 
kohtaan. Silloin Mechtild sanoi hänelle: ”Oi, rakas Jumalan ystävä, 
suo minulle todellinen halu lähteä ja olla Kristuksen kanssa!” Sil- 
loin Simeon vastasi hänelle sanoen: ”Parempaa ja täydellisempää on 


24v) alleviivattu punaisella. 

218 "Terve, Maria, täynnä armoa! Herra kanssasi!" Luuk. 1: 28. Sanat on käsi- 
kirjoituksessa (A 13, 24v) alleviivattu punaisella. 

219 Budden tekstissä on pronomini hon, mutta olen tässä ja useissa muissa 
kohdin selkeyden vuoksi korvannut pronomineja nimillä. 

220 Hakasulkeissa oleva osio puuttuu Budden ruotsinnoksesta, ja olen suo- 
mentanut sen latinasta (1510, 14r; 1877, 39). Katkelma on mukana vuo- 
sien 1503 ja 1857 saksannoksissa. Osuus puuttuu vuoden 1597 saksannok- 
sesta ja välillä latinankielisistäkin versioista (1558, 20v; 1854, 18). Koska 
sama kohta puuttuu muualtakin, poisto ei varmastikaan ole Budden te- 
kemä, vaan katkelma lienee puuttunut hänen käyttämästään alkutekstin 
versiosta. Neitsyt Marian äitiä, Pyhää Annaa ei mainita kanonisissa evan- 
keliumeissa, vaan ainoastaan apokryfeissä. Apokryfistä materiaalia käy- 
tettiin ahkerasti, ja Pyhän Annan kunnioitus oli huipussaan 1400-luvulla. 
Esimerkiksi Naantalin luostarin kirjaan sisältyy Annalle omistettu rukous 
(Kauko & Lamberg 2017, 397-398), ja vanhempiin Mariaa ja Jeesusta esit- 
täviin veistoksiin usein jopa lisättiin Pyhä Anna kolmanneksi 1400-luvulla 
(Räsänen 2016, 260). 

221 Kun Joosef ja Maria toivat Jeesus-lapsen temppeliin, sinne saapui hengen 
johdatuksesta Simeon, joka tunnisti Jeesuksen messiaaksi. Luuk. 2: 25-35. 

222 Fil. 1: 23. 

se, että sinä annat Jumalalle tahtosi ja tahdot mitä tahansa Jumala 
tahtoo.” 

Silloin Mechtild pyysi Neitsyt Marialta, että tämä rukoilisi Poi- 
kaansa hänen ja hänen konventtinsa puolesta. Sen Maria teki heti 
polvilleen laskeutuneena. Kun aamumessu loppui ja Mechtildin piti 
muiden sisarten kanssa laulaa Benedicamus?”, hän pyysi toisen ker- 
ran jaloa neitsyttä, että tämä kunnioittaisi ja ylistäisi Poikaansa koko 
yhteisön puolesta. Silloin tuo mitä kirkkain neitsyt alkoi mitä suloi- 
simmalla äänellä laulaa: Jhesu corona virginum, amator dulcedo et 
osculum. Se tarkoittaa, että "kaikkien neitsyiden kruunu, rakastaja?! 
ja suloinen suudelma. Ja kaikki enkelit ja pyhimykset, joita ilmassa 
kuultiin, lauloivat: Te Deum? laudamus in seculum, quem amor fecit 
virginis filium. Se tarkoittaa, että ”Jumala, me ylistämme ikuisesti Si- 
nua, jonka Rakkaus on tehnyt neitsyen Pojaksi. Sen jälkeen tuli suuri 
loiste, joka täytti koko kuorin. Siitä Mechtild ymmärsi, että jalo neit- 
syt oli ylistänyt Poikaansa heidän puolestaan ja heidän kanssaan. Sen 
jälkeen koko enkelten joukko ja pyhimysten yhteisö seurasivat suu- 
rella riemulla ja ilolla Herraansa Taivaan valtakunnan kunniaan lau- 
laen ja sanoen: ”Laulakaa ja ylistäkää te, jotka olette yläpuolella, ja sa- 


”226 


maten te, jotka olette alapuolella”. ? 


223 "Ylistäkäämme". Käsikirjoituksessa (A 13, 25r) alleviivattu punaisella. 

224 Latinankielisissä editioissa (1510, 14v; 1558, 21r; 1877, 39) on sanan amator 
'rakastaja' tilalla amor 'rakkaus'. Sana rakkaus esiintyy myös saksannok- 
sissa 1503 ja 1857. Vuoden 1854 valikoimasta (1854: 19) kohta puut- 
tuu. Vuoden 1597 saksannoksessa on liebhaber 'rakastaja', joka vastaa 
Budden tulkintaa. Buddella oleva lukutapa näyttää olevan vähemmistös- 
sä, mutta vastannee Budden käyttämää alkutekstiä, koska sille on tukea 
ainakin yhdessä muussa versiossa. Latinankieliset sanat on käsikirjoituk- 
sessa (A 13, 25r) alleviivattu punaisella. 

225 Sana Deum puuttuu joistakin latinankielisistä editioista (1510, 14v; 1877, 
40) samoin kuin vuosien 1503 ja 1857 saksannoksista. Vuoden 1558 edi- 
tiossa (1558, 21r) sana Deum on mukana. Vuoden 1597 saksannoksessa 
on vastaava saksan sana Gott. Latinankieliset sanat on käsikirjoituksessa 
(A 13, 25r) alleviivattu punaisella. Latinan merkitsemiseen punaisin alle- 
viivauksin on käsikirjoituksessa selvä tendenssi, mutta johdonmukaisesti 
tapaa ei toteuteta. 

226 Luvun loppu on käsikirjoituksessa A 13 (25v) merkitty punaisella nuolella, 
joka on marginaalissa. 

Tässä kerrotaan vuoresta, jossa on seitsemän askelmaa ja 
seitsemän lähdettä, sekä Jumalan ja Neitsyt Marian istuimista. 
(Luku 25.) 


Sinä sunnuntaina, jolloin lauletaan Esto michi?”, Mechtild kuuli 
sielulleen rakkaan Jeesuksen suloisin rakkauden kuiskauksin puhu- 
van hänelle. Jeesus sanoi: ”Haluatko sinä olla minun kanssani ylhääl- 
lä vuorella nämä neljäkymmentä päivää ja yötä???” Mechtild vastasi: 
”Oi, rakas Herrani, niin mielelläni. Sitä minä haluan ja sitä minä tah- 
don” Silloin Hän näytti Mechtildille korkean vuoren, joka oli käsittä- 
mättömän suuri ulottuen idästä länteen, ja sillä oli seitsemän askel- 
maa, joita pitkin piti mennä ylös, ja seitsemän lähdettä. Silloin Hän 
otti Mechtildin mukaansa ja johdatti hänet ensimmäiselle askelmalle, 
jota kutsuttiin nöyryyden askelmaksi, ja sillä oli virtaava lähde, jossa 
pestiin sielusta pois kaikki ne synnit, jotka oli tehty ylpeyden tähden. 

Sen jälkeen he menivät toiselle askelmalle, jota kutsuttiin lauhkeu- 
den askelmaksi, ja siellä oli kärsivällisyyden lähde, jossa sielu puh- 
distettiin niistä tahroista, joita se oli saanut vihasta. Sen jälkeen he 
menivät ylös kolmannelle askelmalle, jota kutsuttiin rakkauden as- 
kelmaksi, ja siellä oli rakkauden lähde, jossa sielu puhdistettiin kai- 
kista niistä synneistä, joita kateus oli saanut aikaan. Tällä askelmalla 
Jumala seisoi kauan sielun kanssa. Siellä sielu lankesi alas Jeesuksen 
Kristuksen jalkoihin, ja heti kuultiin kaikkein suloisimpien urkujen, 
Jeesuksen Kristuksen äänen, sanovan: ”Rakkaani, nouse ylös ja näytä 
minulle kasvosi!” Kaikkien pyhimysten ja pyhien enkelien joukko, 
joka oli ylhäällä vuorella, sointui yhteen suloisella rakkauden täyttä- 
mällä äänellä Jumalan kanssa ja Jumalassa niin kuin kaikki olisivat 
olleet yhtä ääntä. Niin suloisella äänellä he lauloivat, ettei ihmiskieli 
pysty sitä koskaan ilmaisemaan. 

Sen jälkeen he menivät ylös neljännelle askelmalle, jota kutsuttiin 
tottelevaisuuden askelmaksi. Siellä oli pyhyyden lähde, joka puhdisti 


227 'Ollos minulle". Vulgatassa Ps. 30: 3; Raamatun suomennoksessa Ps. 31: 3. 
Laskiaissunnuntaina laulettu introitus. Laskiaisesta pääsiäiseen on seitse- 
män viikkoa. 

228 Vertaa Matt. 4: 1-2; Mark. 1: 12-13; Luuk. 4: 1-2. 

229 Laul.l. 2: 14. 

sielun kaikesta siitä, mitä tottelemattomuus oli aiheuttanut. Sen jäl- 
keen he tulivat viidennelle askelmalle, jota kutsuttiin pidättyväisyy- 
den askelmaksi, ja siellä oli anteliaisuuden lähde, joka puhdisti sielun 
kaikesta siitä, johon saituus oli sen tahrannut, koska hän ei ollut käyt- 
tänyt Jumalan luomia asioita Jumalan kunniaksi tai omaksi hyödyk- 
seen sillä tavoin kuin hänen olisi pitänyt. Sen jälkeen he tulivat kuu- 
dennelle askelmalle, jota kutsuttiin puhtauden askelmaksi, ja siellä 
oli jumalallisen puhtauden lähde, joka puhdisti sielun kaikesta syn- 
nillisestä lihanhimosta. Siellä sielu näki sekä Jumalan että itsensä pu- 
keutuneina loistaviin vaatteisiin. Sen jälkeen he tulivat seitsemännel- 
le askelmalle, jota kutsuttiin hengelliseksi iloksi. Siellä oleva lähde oli 
Taivaan ilo, joka puhdisti sielun kaikesta laiskuuden? synnistä. Tä- 
mä lähde ei virrannut vuolaana virtana kuten muut, vaan siitä valui 
pisaroita hiljaa putoillen, sillä Taivasten valtakunnan kunniaa ja iloa 
ei kukaan ihminen, niin kauan kuin hän on tässä elämässä, pysty ym- 
märtämään kokonaan, vaan vain pisaran siitä, mitä se todellisuudes- 
sa on. 


230 Buddella on tässä sana /äthi "laiskuus". Saksannoksissa on 1503 tragheit, 
1597 trägkait ja 1857 Trägheit eli 'velttous, laiskuus'. Latinankielisessä 
tekstissä (1854, 21; 1877, 41) on sana acedia 'äreä olemus, paha tuuli" 
(Georges 1879—1880, s.v. acedia) tai sen rinnakkaismuoto accidia (1510, 
15r; 1558, 22r), jotka tulevat kreikan sanasta äkrjögeia (aködeia) 'ajatte- 
lemattomuus, huolimattomuus, välinpitämättömyys; huolettomuus, iloi- 
suus’ (Schneider & Passow 1828, s.v. äkrjögia). Ruotsin- ja saksankieliset 
tulkinnat sointuvat paremmin yhteen kreikkalaisten merkitysten kanssa 
kuin Georgesin antaman kirkkolatinan merkityksen kanssa. Sama sana 
samoine merkityseroineen esiintyy alla luvussa 32. Acedia on yksi seitse- 
mästä kuolemansynnistä. Sillä tarkoitetaan hengellisten velvollisuuksien 
laiminlyöntiä, velttoa välinpitämättömyyttä, jota on kuvattu keskipäivän 
demoniksi. Se on laiskuutta, saamattomuutta ja velttoutta, johon liittyy 
toivottomuutta, kaihoa, pelkurimaisuutta ja hajamielisyyttä. Acedia on 
melankolian muoto, johon saattaa liittyä eristyksen, aherruksen sekä 
unen ja ruoan puutteen aiheuttamia houreita ja hallusinaatioita. Avuksi 
acediaan tarjottiin sinnikkyyttä, meditointia, rukoilemista, psalmien lu- 
kua, Raamatun opettelemista ulkoa ja käytännön askareita. Acedia on 
alakuloista tappiomielialaa, kaihoa ja itseinhoa, joka saattaa purkautua 
työnarkomaniana tai vimmana. (Cole 2011; Johannisson 2012, 81-98) 
Merkitys, jonka Georges antaa, ei tunnu kovin osuvalta tai ainakin se tart- 
tuu laajan käsitteen yhteen nyanssiin. Budden tulkinta 'laiskuus' tuntuu 
hänen aikansa kontekstissa hyvinkin osuvalta. 

Tämän jälkeen rakas Herra Jeesus meni rakkaansa kanssa ylös 
vuoren korkeimmalle huipulle, missä oli suuri joukko enkeleitä, jot- 
ka olivat kuin lintuja, joilla oli kultakellot, ja he pitivät mitä suloisin- 
ta ääntä. Ylhäällä vuorella oli kaksi istuinta, jotka loistivat ihmeellistä 
kauneutta. Ensimmäinen tuoli ja istuin kuului korkeimmalle ja erot- 
tamattomalle pyhälle kolminaisuudelle. Siitä lähti neljä puroa, jois- 
sa oli juoksevaa vettä. Ensimmäisen puron Mechtild ymmärsi mer- 
kitsevän Jumalan suurta viisautta, jolla Hän ohjaa pyhimyksiään 
niin, että he kaikissa asioissa ymmärtävät Hänen tahtonsa ja täyttä- 
vät sen iloiten. Toisen puron Mechtild ymmärsi tarkoittavan sitä, et- 
tä Jumala näkee ennalta ja hoitaa heille kaikkea hyvää niin, että Hän 
tyydyttää heidät ylenpalttisesti ikuisessa vapaudessa. Kolmannen pu- 
ron Mechtild ymmärsi tarkoittavan Jumalan yltäkylläisyyttä, jonka 
avulla Hän juovuttaa heidät kaiken hyvän hedelmällisyydestä niin, 
että he eivät koskaan tahdo niin paljon, etteikö Hän yltäkylläisem- 
min suoltaisi heille kaikkea hyvää. Neljännen puron Mechtild ym- 
märsi tarkoittavan Jumalan suurta hyväntahtoisuutta ja sitä, miten 
pyhimykset elävät iloisesti Jumalassa, ylenpalttisessa ihanuudessa ja 
tyytyväisinä ilojen täyttymyksessä, joka ei koskaan lopu. Siellä Juma- 
la kuivaa pois kaikki kyyneleet heidän silmistään?*'. Eikä enää kos- 
kaan ole itkua eikä huutoa, ei mitään kipua, surua tai ahdistusta, sillä 
kaikki sellainen on kadonnut. Tässä tuolissa oli ylimpänä kultainen 


231 Ilm. 7: 17; Ilm. 21: 4. Ilmestyskirja on säilynyt kokonaisuudessaan muinais- 
ruotsiksi. Siinä (Klemming 1853, 344 ja 366) kohta kuuluu: oc gudh/gud 
skal aff stryka alla thaara/taarar aff theras øghom 'ja Jumala on poispyyh- 
kivä kaikki kyyneleet heidän silmistään’. Mechtildin ruotsinnoksessa (Gee- 
te 1899, 52) sanotaan gudh han aff thörker alla thara aff thera öghom 
'Jumala kuivaa pois kaikki kyyneleet heidän silmistään'. Mechtildin 
ruotsinnoksessa pronomini on vanhahtavammassa muodossa thera, kun 
Ilmestyskirjan ruotsinnoksessa on uudempi theras. Ilmestyskirjan ruotsin- 
noksessa on apuverbi (skal aff stryka), kun Mechtildin ilmestyksissä ei ole 
apuverbiä (aff thörker). Itse verbikin on valittu toisin. Anonyymiä Ilmes- 
tyskirjan käännöstä on pidetty Budden työnä, mutta tekijyys on asetettu 
kyseenalaiseksi. Juuri tässä kohdassa olevat erot eivät kuitenkaan todista, 
etteivätkö molemmat tekstit voisi olla saman kääntäjän ruotsintamia. Ei 
ole ihmeellistä, että sama henkilö kääntää tällaisen lauseen tässä määrin 
eri tavalla eri kontekstissa ja eri-ikäisenä (Kauko 2022a, 218-220). 

232 Ilm. 21: 4. Virke puuttuu osasta latinankielisiä editioita (1558, 22v; 1854, 
22; 1877, 42). Muissa Mechtildin ilmestysten versioissa sitaatti annetaan 

nuppi, joka suuruudessaan täytti maailman, mikä merkitsi jumaluut- 
ta. Siihen oli kaikkialle aseteltu ympärille jalokiviä, jotka ihmeellisesti 
loistivat kuin kaikkein puhtain kulta. Se oli kuin kuninkaallinen ra- 
kennus, joka sopii Taivasten valtakunnan kuninkaalle. Siinä oli myös 
monia olinpaikkoja?, jotka olivat pyhimysten, patriarkkojen, pro- 
feettojen, apostolien, marttyyrien, uskontunnustajain** ja kaikkien 
valittujen. Toinen tuoli tai istuin taas kuului neitseelliselle äidille, sillä 
kuten Taivaan kuningattaren tuleekin, hän istui lähellä kuningastaan. 
Hänenkin istuimessaan oli monia olinpaikkoja?, jotka olivat pyhien 
neitsyiden, leskien ja palvelustyttöjen, jotka kaikki arvokkaasti palve- 
levat neitseellistä äitiä, Taivaan kuningatarta. 

Silloin Mechtild näki kunnian kuninkaan Jeesuksen keisarillisen 
valtansa istuimella ja Hänen mitä arvokkaimman äitinsä Hänen oi- 


vaihtelevassa muodossa: mors vltra non erit neg(ue) luctus "kuolemaa ja 
murhetta ei enää ole" (1510, 15r); vnd der Todt wird nim(m)er sein/ noch 
laid/ noch geschray/ noch schmertz wirt mehr sein "eikä kuolemaa enää 
koskaan ole, eikä mielipahaa, eikä huutoa, eikä kipua ole enää oleva’ 
(1597, 32v); vn(a) der tod wirt furbas nicht seyn "eikä kuolemaa ole enää 
oleva" (1503, 18r); und der Tod firder nicht ist "eikä kuolemaa vastaisuu- 
dessa ole" (1857, 68). Budden muotoilu eroaa Ilmestyskirjan keskiaikai- 
sesta ruotsinnoksesta melkoisesti. Buddella sitaatti on muodossa: Ok ey 
wardher offter mer grather äller rop, ok ey nakor wärker, sorgh äller dröf- 
Twilse, ffor thy thz är alth forgangit (Geete 1899, 52-53). Ilmestyskirjan 
ruotsinnoksessa (Klemming 1853, 366) kohta kuuluu: oc dgdhen skal ey 
varda ythermere Ey grather äller rop oc ey droffwilse. skal warda här äp- 
ther hwilke for bort foro 'Ja kuolemaa ei ole oleva enää. Tämän jälkeen 
ei ole oleva itkua, eikä huutoa, eikä ahdistusta, jotka jo menivät pois'. 

233 Budde käyttää sanaa heman, jolla on monia merkityksiä. Söderwallin sa- 
nakirjan (1884-1918, s.v. heman) ja sen täydennysosan (1925-1973, s.v. 
heman) mukaan heman on ainakin 'asuinpaikka, asunto, koti, tila, maati- 
la, leiri, talo, perhekunta”. Latinaksi (1510, 15r; 1558, 22v; 1854, 22; 1877, 
42) tässä on tabernacula scilicet habitacula 'tabernaakkeleita eli asuin- 
paikkoja'. Tarkastelluissa saksannoksissa on rinnakkain sana Tabernakel 
ja sana Wohnung. Söderwallin sanakirjan täydennysosasta käy ilmi, että 
sana tabernakel esiintyy ruotsissa vasta aivan muinaisruotsin kauden lo- 
pussa. Se tunnetaan teoksesta Den svenska tideboken, joka on vuodelta 
1525, ja teoksesta Historia Trojana vuodelta 1529. 

234 Budde on säilyttänyt alkutekstin mukaiset monikon genetiivit sanctorum, 
patriarcharum, prophetarum, apostolorum, martyrum, confessorum. Suu- 
rin osa näistä on käsikirjoituksessa (A 13, 27v) alleviivattu punaisella. 

235 Tässä kohdassa on latinassa tabernacula ja saksannoksissa sana Tabernakel. 
Budde tulkitsee latinan sanat multa tabernacula ilmaisulla mangh heman. 

kealla puolellaan. Suuresta hämmästyksestä, jonka hän sai Jeesuksen 
iloisista kasvoista, joita enkelitkin halajavat katsella, hänen kaikki ais- 
tinsa herpaantuivat, ja hän lankesi Pyhän Kolminaisuuden istuimen 
eteen Jeesuksen jalkoihin. Herra nosti hänet heti ylös ja asetti hänet 
suloisesti polvelleen?s. Mechtildin vaatteissa näytti alhaalla helmas- 
sa olevan hieman multaa erään asian tähden, jonka hän oli edellisenä 
iltana hoitanut. Silloin tuli esiin Neitsyt Maria ja pyyhki mullan pois 
hänen vaatteistaan. [Tämän jälkeen hän näki valtaistuimen edessä 
kuninkaallisen pöydän, jonka tykö saapuivat kaikki ne, jotka ottivat 
vastaan Herran ruumiin. Itse Neitsyen Poika asettaen heille esille mi- 
tä miellyttävimmän ruokalajin, nimittäin kunnioitettavan ruumiinsa, 
tarjosi kullekin elävän ja eheän leivän. Ja niin rakastettu lepäsi rakas- 
tajiensa kanssa samassa kamarissa.” Heidän onnekseen juotiin myös 
kalkki mitä makeinta viiniä, nimittäin tahrattoman karitsan verta, 
jolla heidän sydämensä pestiin puhtaiksi kaikista tahroista. Silloin su- 
loisesti kylliksi juoneina he olivat onnellisesti yhtä Jumalan kanssa. 
Silloin Jumala sanoi (Mechtildin) sielulle: ”Nyt minä annan itseni si- 
nun sielullesi kaiken hyvän kanssa, jota minä olen ja jota minä voin 
antaa. Sinä minussa ja minä sinussa. Sinua ei koskaan eroteta minus- 
ta] 

Sen jälkeen Mechtild pyysi jalolta neitsyeltä, että tämä ylistäisi ja 
kunnioittaisi Poikaansa hänen tähtensä. Neitsyt Maria nousi heti ylös 
kunniakkaalta istuimeltaan kokonaisen neitsyiden kuoron kanssa, ja 
sanoinkuvaamattomalla ylistyksellä hän ylisti Poikaansa. Ja patriarkat 
ja profeetat ylistivät Herraa Jumalaa suurella ilolla laulaen Summe 
trinitati simplici Deo etc.?”. Kunniallinen apostolien kuoro alkoi 


236 Muissa versioissa 'syliinsä' (in sinu; in sein schoss). Poikkeus on vuoden 
1854 valikoima (1854, 23), jossa on sana 'sydän' (in corde suo). 

237 Hakasulkeissa oleva osuus puuttuu Budden ruotsinnoksesta. Kohdan 
puuttuminen myös vuosien 1558, 1597 ja 1854 versioista osoittaa, ettei 
poisto ole Budden tekemä, vaan kohta on puuttunut hänen käyttämäs- 
tään alkutekstistä. Osio on mukana 1503 (18r—18v), 1510 (15v), 1857 (69- 
70) ja 1877 (42-43). 

238 Tämä lause puuttuu vuoden 1857 saksannoksesta. 

239 "Ylimmälle kolminaisuudelle, yhtenäiselle Jumalalle jne’. Sanat patriarkat 
ja profeetat sekä tämä ja myöhemmin tässä luvussa esiintyvät latinankie- 
liset sanat on käsikirjoituksessa (A 13, 27v-28v) alleviivattu punaisella. 

riemuiten ja iloiten laulaa Ex guo omnia, A guo omnia, per guem om- 
nia, jn quo omnia”. Sanat ex quo omnia! tarkoittavat )josta me tun- 
simme Hänet ja kaikki asiat maan päällä. Sanat a quo omnia tarkoitta- 
vat josta kaikki hyvä virtaa. Sanat per quem omnia tarkoittavat 'jonka 
toimesta kaikki asiat on luotu Taivaassa ja maan päällä?” Sanat jn 
quo omnia tarkoittavat ”johon kätkeytyy meille kaikki hyvä. 

Sen jälkeen niiden voitokas joukko, jotka ovat marttyyrejä, lauloi- 
vat: Tibi decus, Tibi virtus, Tibi honor et gloria jn seculorum secula. Se 
tarkoittaa, että Sinulle olkoon kunnia, Sinussa on kaikki hyve, Sinul- 
le olkoon ylistys, kunnioitus ja kunnia aina ja ikuisesti. Sen jälkeen 
lauloivat tunnustajat: Benediccio et claritas et sapiencia et graciarum 
accio, honor, virtus et fortitudo Deo nostro in secula seculorun?”. Aa- 
men. Se tarkoittaa, että siunaus ja kirkkaus ja viisaus ja suuri nöyrä 
kiitos, kunnia, hyve ja vahvuus olkoon meidän Jumalallemme aina 
ja ikuisesti. Heidän joukossaan Mechtild näki erityisesti kunniallisen 
isän, pyhän Benedictuksen loistavissa vaatteissa, joihin oli ympäriin- 
sä aseteltu punaisia ruusuja. Loistavat vaatteet merkitsivät hänen neit- 
seellistä puhtauttaan. Punainen väri taas merkitsi, että hän todellakin 
oli marttyyri, sillä hän pysyi sääntökunnan ankaruudessa niin suurel- 
la työllä ja kaikissa kohdissa hän saavutti kunniakkaan voiton. 

Kun Mechtild ihmetteli sitä, että enkelit eivät laulaneet, Herra Ju- 
mala vastasi: ”Sinun pitää laulaa enkelien kanssa”. Ja heti alkoivat en- 
kelit laulaa pyhän sielun kanssa: Te sanctum Dominum in excelsis 
laudant omnes angeli etc. Se tarkoittaa, että Sinua pyhää Herraa kor- 
keuksissa ylistävät kaikki enkelit. Sen jälkeen Mechtild sanoi Herral- 
le: ”Oi, Sinä ainoa rakkaani, miltä osin Sinua eniten miellyttää se, että 
ihmiset tuntevat Sinut?” Herra Jeesus vastasi: ”Sen hyvyyden osalta, 
jolla minä armeliaasti odotan ihmistä kunnes hän kääntyy parannuk- 
seen synneistä. Ja sen lisäksi minä vedän häntä puoleeni alati armoni 


240 Muistuttaa kohtaa Kol. 1: 16. 

241 Vertaa 1. Kor. 8: 6, jossa sanat kuitenkin tarkoittavat 'josta kaikki on läh- 
töisin'. 

242 1. Kor. 8: 6. 

243 Ilm. 7: 12. Ilmestyskirjan keskiaikaisessa ruotsinnoksessa (Klemming 1853, 
344) kohta on muotoiltu: wälsignilse oc clarhet wisdombir thak hedher oc 
ära oc starkhet wari varom gudhi nw oc äwerdelica amen. 

kera. Mutta jos hän ei ollenkaan halua kääntyä, pitää hänen joutuman 
kadotukseen, kuten oikeudenmukaisuus vaatii? [””Ja Mechtild kysyi: 
”Ja mitä Sinä sanot rakkaudestasi?” Herra vastasi hänelle: ”Uskolli- 
nen ystävä jakaa ystävänsä kanssa kaikki hyvät asiat ja paljastaa salai- 
suutensa. Niin myös minä””] 

Mechtild pyysi Herralta Jumalalta myös, että tämä opettaisi hä- 
nelle, miten hän voisi hyvittää pyhän kirkon puolesta sen häväistyk- 
sen?, jota se teki Häntä kohtaan niihin aikoihin. Silloin sanoi Herra 
Jeesus Mechtildille: *Lue minulle 300 kertaa antifoni Tibi laus, Tibi 
gloria, Tibi graciarum accio, o vera summa sempiterna trinitas Pater et 
Filius et Spiritus Sanctus. Se tarkoittaa, että Sinulle olkoon ylistys, Si- 
nulle olkoon kunnia, Sinulle olkoon rakas kiitos, oi Sinä todellinen, 
Sinä kaikkein korkein ja ikuinen kolminaisuus, Isä ja Poika ja Pyhä 
Henki. Lue se kaiken sen vuoksi, jonka jäsenesi sinulle epäoikeuden- 
mukaisesti tekevät”. Aamen” 


[297] 


244 Joissakin latinankielisissä versioissa on tässä kohdassa (1510, 15v; 1877, 
44) Mechtildin kysymys ja Jeesuksen vastaus, jotka puuttuvat Buddelta. 
Ne puuttuvat myös vuosien 1558, 1597 ja 1854 versioista, mutta ovat mu- 
kana saksannoksissa 1503 ja 1857. Olen kääntänyt Buddelta puuttuvan 
kohdan hakasulkeisiin latinan kielestä. Näiden jälkeen tuleva loppuosa 
tästä luvusta puuttuu vuoden 1857 saksannoksesta. 

245 Budde käyttää sanaa smälighet 'loukkaus, häväistys, pilkka'. Vuoden 
1503 saksannoksessa on hon 'pilkka, iva' ja vuoden 1597 saksannoksessa 
schmach "häpeä, häväistys, herjaus'. Latinaksi käytetään sanaa contumelia 
"häväistys, loukkaus, herjaus'. 

246 Budden ruotsinnoksessa on todellakin toinen persoona: for alth thz som 
thik aff thinom limmom orätteligha giorth wardher. Muissa versioissa on 
ensimmäinen persoona, joka sopii kontekstiin paremmin. Koska muut 
versiot ovat keskenään yhteneväiset, näyttää Budde ymmärtäneen koh- 
dan väärin. 

247 Joissakin latinankielisissä editioissa (1510, 16r-16v; 1877, 44-45) on tässä 
kohdassa luku, jonka otsikkona on De monte virtutum et sanctis in eo 
visis '"Hyveiden vuoresta ja siellä nähdyistä pyhimyksistä'. Luku on samassa 
kohdassa myös tarkastelemissani saksannoksissa (1503, 19r-19v; 1597, 
34r-35r; 1857, 73-75). Budden käännöksessä luku on eri kohdassa: toisen 
kirjan lukuna 39 (Geete 1899, 233-235). Käännöksessäni seuraan Budden 
esitysjärjestystä. (Katso Kauko 2020a, 81-82.) 

Kuinka sielun pitää palvella Jumalaa. Luku 26. 


Palmusunnuntaina pyhä Mechtild ajatteli kovin niitä asioita, joita 
meidän Herramme Jeesus teki tuona päivänä täällä maan päällä. Sil- 
loin Mechtildille tuli mieleen, että hän tahtoisi tietää, mitä Maria ja 
Martta” tekivät Hänen palveluksekseen tai hyväkseen, kun Hän vie- 
raili heidän kotonaan, tai mitä he tarjosivat Hänelle. Heti Mechtildistä 
näytti kuin hän olisi Betaniassa heidän talossaan. Silloin hän näki si- 
vuun pystytetyn pienen talon, jossa oli pöytä, ja sen ääressä istumasta 
hän löysi Herran Jeesuksen. Silloin Mechtild kysyi, mitä Hän teki sinä 
yönä. Herra Jeesus vastasi: ”Minä vietin koko sen yön jumalisissa ru- 
kouksissa, mutta kun päivä sarasti, minä nukahdin vähän istualtani”. 
Lisäksi Hän sanoi Mechtildille: ”Sellainen talo sinun pitää tekemän 
minulle sieluusi, ja siinä sinä olet minua palveleva”. Heti Mechtildistä 
näytti siltä, että Herra Jeesus istui pöydän ääressä ja Mechtild palve- 
li Häntä. Ensin hän näytti kantavan esiin hopeavadilla hunajaa ja hän 
asetti sen Jeesuksen eteen. Tuo hunaja merkitsi hunajaisesti valuvaa 
rakkautta, jonka Hän toi alas Isän Jumalan sylistä ja asetti aasien sei- 
meen, ja silloin valuivat Taivaat hunajaa yli koko maailman. 

Toinen ruokalaji, jonka Mechtild toi esiin, oli kasvista, jota kut- 
sutaan orvokiksi. Se merkitsi sitä syvää nöyryyttä, joka Herralla Jee- 
suksella oli Hänen eläessään, jolloin Hän alistui kaikille luoduille. 
Kolmantena ruokalajina Mechtild kantoi esiin karitsan lihaa, joka 
merkitsi sitä karitsaa, joka otti pois kaikki maailman synnit. Neljänte- 
nä ruokalajina Mechtild kantoi Hänelle lihotettua vasikkaa, jolla ym- 
märretään hengellisen armon suurta makoisuutta. Viides ruokalaji oli 
puolestaan saksanhirveä, joka merkitsee sitä sanomatonta halua, jolla 
Herra Jeesus kaikkina päivinään kovasti halusi kuolemaa ihmisten 
hyvinvoinnin ja autuuden tähden. Kuudes ruokalaji, jonka Mechtild 
toi esille, oli paistettu kala, joka merkitsee meidän Herraamme Jee- 
susta”, jota piinattiin ja ahdistettiin meidän tähtemme ylhäällä ris- 


248 Maria ja Martta olivat Lasaruksen sisaret ja asuivat Betaniassa, Joh. 11: 
1—2. Jeesus vieraili heidän luonaan, jolloin Maria kuunteli Jeesuksen pu- 
hetta Martan ollessa työn touhussa, Luuk. 10: 38-42. Toisessa yhteydessä 
Maria voiteli Jeesuksen jalat ja kuivasi ne hiuksiinsa, Joh. 12: 3. 

249 Kala on tunnettu Jeesuksen symboli ja yleisemmin kristittyjen symboli 
(esimerkiksi Väisänen 2011, 40). 

tillä. Seitsemäntenä ruokalajina Mechtild kantoi esille Jeesuksen Kris- 
tuksen sydämen, joka tuoksui mitä kalleimmalle. Se oli maustettu 
monenlaisilla kalliilla asioilla ja täytetty kaikin hyvein. Mechtild kan- 
toi sen esiin ja asetti Hänen eteensä. Hän tarjosi samalla Hänelle kol- 
menlaista juomaa™. Ensimmäinen juoma oli kaikkinensa hyvää, ja 
sillä ymmärretään kaikkea työtä Jeesuksen Kristuksen mitä pyhim- 
mässä elämässä ja kaikkien Hänen valittujen pyhimystensä työtä. Toi- 
nen juoma, jota Mechtild toi ja tarjosi Hänelle, oli punaista viiniä, 
joka merkitsi Hänen kärsimystään ja mitä katkerinta kuolemaansa. 
Kolmas, jota Mechtild tarjosi Hänelle, oli mitä kalleinta ja makein- 
ta viiniä, joka on jumalallisen makeuden sisin hengellinen vuodatus. 

Kaiken edellä kirjoitetun tarjoaa Jumalalle kukin jumalinen sielu 
hengellisesti silloin, kun se sitä jumalisesti tutkiskelee ja kunnioittaa 
ja ylistää Herraa Jeesusta ja rakkaudella kiittää Häntä Hänen suuresta 
armostaan ja rakkaudestaan”'. 


Miten sinun tulee ylistää Jumalaa viidellä tavalla. Luku 27. 


Eräänä toisena yönä, kun Mechtild oli levoton, eikä sen tähden saa- 
nut unta, hän kuuli enkelijoukkojen laulavan näin: jacta cogitatum 
tuum jn Domino et ipse te enutriet””. Se tarkoittaa, että ”heitä ajatukse- 
si Herralle Jumalalle ja Hän ruokkii sinut: Silloin Mechtild sai nähdä 
Herran Jeesuksen vihreissä vaatteissa seisomassa. Silloin Mechtild sa- 
noi Hänelle: ”Oi, mitä rakkain Herra, miksi näyttäydyt pukeutunee- 
na vihreään, kun nyt on tulossa sinun kärsimyksesi aika?” Herra Jee- 
sus vastasi: ”On kirjoitettu: ”Kun he tekivät sellaista vihreälle puulle, 
mitä tuleekaan siitä, joka on kuihtunut?” Siitä Mechtild ymmärsi, 
että kun he kaikkien hyveiden vehreyttä, joka on Jeesus, piinasivat 
niin monenlaisilla piinoilla, niin mitä käykään heille, jotka ovat kuih- 


250 Ei liene sattumaa, että ruokalajeja oli juuri seitsemän ja juomia kolme. 
Seitsemän ja kolme ovat symbolisesti tärkeitä lukuja (esimerkiksi Väisä- 
nen 2011, 114). 

251 Käsikirjoituksessa A 13 (30r) luvun loppu on merkitty punaisella nuolella. 

252 Vulgatassa Ps. 54: 23; Raamatun suomennoksessa Ps. 55: 23. Sitaatti on 
käsikirjoituksessa (A 13, 30r) alleviivattu punaisella. 

253 Luuk. 23:31. 

tuneita ja kylmiä kaiken hyvän suhteen, paitsi että heille järjestetään 
ikuinen kärsimys. 

Silloin Mechtild pyysi Herralta Jeesukselta, että Tämä opettaisi hä- 
nelle, millaista kunniaa ja ylistystä hänen tulisi osoittaa Hänelle tuona 
Hänen kärsimyksensä aikana. Silloin Jeesus näytti Mechtildille viittä 
sormea kädessään, joilla tätä opetettiin ylistämään Häntä viidellä ta- 
valla.” Ensin tulee ylistää Hänen käsittämätöntä kaikkivaltiuttaan, 
jonka avulla kaikkivoipa enkelten ja ihmisten Herra tahtoi ihmisten 
tähden tulla voimattomaksi. Toisekseen tulee ylistää Hänen tavatonta 
viisauttaan, jonka takia ihmiset halusivat lukea Hänet houkaksi. Kol- 
manneksi ylistettäköön Hänen mittaamatonta rakkauttaan, jonka 
kautta Hän tahtoi tulla viattomana vihatuksi niiden tähden, jotka on 
vapahdettu. Neljänneksi tulee ylistää Hänen mitä ihaninta ja suur- 
ta armoaan, jonka tähden Hän tahtoi ihmisten tähden tulla tuomi- 
tuksi niin katkeraan ja raskaaseen kuolemaan. Viidenneksi ylistet- 
täköön Häntä Hänen mitä suloisimman hyvyytensä tähden, jonka 
kautta Hän ihmisten tähden tahtoi maistaa kuoleman kaikkein suu- 
rinta katkeruutta. 


Herran Jeesuksen nimestä ja Hänen haavoistaan. Luku 28. 


Eräässä messussa laulettiin Nos autem gloriari”. Silloin sanoi Her- 
ra Jeesus Mechtildille: ”Ottakaa vaari niistä sanoista, jotka kuuluvat 
Jn quo est salus vita et resurreccio nostra, per quem saluati et liberati 
sumus. Se tarkoittaa, että ”Hänessä on meidän terveytemme, elämäm- 
me ja ylösnousemuksemme, Hänen kauttaan meidät on lunastettu ja 
vapahdettu: Ristillä on todellinen terveys, eikä ilman ristiä ole mitään 
terveyttä. Yhdessäkään sielussa, jossa ei ole ristiä, eli siinä ei ole mi- 
tään ahdistusta eikä vastoinkäymisiä, ei ole kärsivällisyyttä. Ja missä 
ei ole kärsivällisyyttä, siellä ei ole terveyttä. Todellinen ja ikuinen elä- 


254 Viisikohtainen luettelo on käsikirjoituksesta (A 13, 30v) helppo löytää, 
koska marginaaliin on merkitty roomalaisittain luvut yhdestä viiteen tä- 
män listan kohdalle. Numeroidut listat olivat ajalle tyypillisiä. 

255 "Meidän tulee ylistää”. Introitus, joka pohjautuu kohtiin Ps. 67: 2 ja Gal. 6: 
14. Latinankieliset sanat samoin kuin pian seuraava latinankielinen sitaat- 
ti on alleviivattu käsikirjoituksessa punaisella (A 13, 30v). 

mä on ihmiselle annettu ylhäällä ristillä. Ja kun minä, joka olen sielun 
elämä, kuolin ylhäällä ristillä rakkauden kuoleman, minä tein eläväk- 
si sielun, joka synnissä oli kuollut. Ja minä annoin hänen jälleen ikui- 
sesti elää minussa. Ristin kautta on ihmiselle suotu se, että niin usein, 
kun hän synnin tähden lankeaa, niin usein saa hän synnin parannuk- 
sen kautta nousta ylös. Ja sen lisäksi on suotu ruumiin ylösnousemus 
ja ikuinen vapahdus” 

Silloin luettiin epistolasta, että dedit illi nomen guod est super omne 
nomen”, Se tarkoittaa, että ”Hän antoi Hänelle nimen, joka on kaik- 
kien nimien yläpuolella. Silloin Mechtild sanoi Herralle Jeesukselle: 
”Oi minun Herrani, mikä oli se suloisin nimi, jonka Isä Sinulle an- 
toi?” Herra Jeesus vastasi: ”Se nimi oli koko maailman parantaja, sillä 
minä olen kaikkien niiden parantaja ja vapahtaja, jotka nyt elävät, ja 
niiden, jotka ovat eläneet, ja myös niiden, jotka tulevat vastaisuudes- 
sa elämään. Minä olen niiden parantaja, jotka olivat olemassa ennen 
kuin minusta tuli ihminen. Minä olen myös niiden parantaja, jot- 
ka elivät siihen aikaan, jolloin minä kuljin täällä ruumiissa ihmisten 
kanssa maan päällä. Minä olen myös kaikkien niiden parantaja, jotka 
seuraavat minun opetustani ja yhä tahtovat seurata minun jalanjäl- 
kiäni aina maailman loppuun asti. Ja se on minun mitä arvokkain ni- 
meni, jonka yksin minulle on ennalta päättänyt Isäni maailman alus- 
ta saakka, ja joka on yläpuolella kaikkien nimien” 

Silloin Mechtild kiitti Häntä Hänen mitä pyhimpien naarmujen- 
sa ja haavojensa tähden?” pyytäen, että Hän suvaitsisi asettaa hänen 
sieluunsa niin monta rakkauden haavaa kuin Hänellä oli haavoja mi- 
tä pyhimmässä ruumiissaan. Silloin Herra Jeesus sanoi hänelle: ”Niin 
usein kuin ihminen minun kärsimystäni muistaessaan itkee rakkau- 
desta, niin usein hän koskee kevyesti minun haavojani niin kuin hy- 
väntuoksuinen ruusu. Siitä tulee vastineeksi ihmissieluun kuin rak- 
kauden pistos, joka haavoittaa häntä terveellisesti” 


256 Fil. 2: 9. Käsikirjoituksessa (A 13, 31r) alleviivattu punaisella. 

257 Ruotsiksi tässä on wunder ok saar. Sanaparin kumpikin sana tarkoittaa 
jokseenkin samaa eli "haava". Koska on kömpelöä suomentaa 'haavojen- 
sa ja haavojensa tähden’, korvasin toisen sanan sanalla naarmu. Tällaiset 
sanaparit ovat Buddelle tyypillisiä. Latinankielisessä alkutekstissä ja sak- 
sannoksissa ei tässä sanaparia olekaan, vaan ainoastaan yksi 'haavaa' tar- 
koittava sana. 

Jeesuksen siunatusta nimestä. Luku 29. 


Seuraavana keskiviikkona laulettiin Jn nomine Domini omne ge- 
nu flectatur celestium terrestrium et infernorun?*. Se tarkoittaa, et- 
tä Herran Jeesuksen nimessä pitää kaikkien polvistuman, Taivaassa, 
maan päällä ja helvetissä. Silloin Mechtild sanoi Herralle Jeesukselle: 
”Oi, jos minulla nyt olisi valta tehdä niin kuin tahdon, niin panisin 
Taivaan, maan ja helvetin kaikkine luotuineen kumartamaan Sinua, 
minun mitä suloisinta ja uskollisinta rakastajaani, kaiken kunnian ja 
kunnioituksen kanssa”. Silloin Herra Jeesus vastasi hänelle: ”Jätä se 
asia minulle niin, että teen sen minussa itsessäni, sillä kaikki luodut 
ovat minussa. Kun minä tarjoan itseni Isälle Jumalalle ylistämään ja 
kiittämään Häntä, silloin tulee olla niin, että kaikki se, joka luodussa 
on puutteellista, täydellistyy minussa ja minun kanssani mitä sopi- 
vimmalla tavalla. Minun suuri hyvyyteni ei näet salli sitä, että se, jo- 
ta uskollinen sielu on tahtonut, eikä pysty itse toteuttamaan, jäisi sen 
vuoksi toteutumatta.” 


Jeesuksen Kristuksen pyhän ristin voimasta ja hyvyydestä. 
Luku 30. 


Kun messussa laulettiin Nos autem”, Pyhä Mechtild?*? sai nähdä kes- 
kellä kirkkoa mitä kauneimman puun, joka korkeudessaan ja laajuu- 
dessaan täytti koko maailman. Tuo puu kasvoi kolmihaaraisena ylös 
maasta. ?*'Yhden haaran alla oli järjettömiä eläimiä, jotka söivät he- 


258 Fil. 2: 10. Käsikirjoituksessa (A 13, 31v) alleviivattu punaisella. 

259 Katso selitystä edeltä luvun 28 kohdalta. Latinankielisiä sanoja ei ole tällä 
kertaa alleviivattu käsikirjoituksessa (A 13, 32r) punaisella kuten useissa 
muissa kohdissa. 

260 On suhteellisen harvinaista, että tekstissä sanotaan Mechtildin nimi 
eksplisiittisesti. Useimmiten sanotaan nimen sijaan ”hän”, "Jumalan pal- 
velijatar” tai muuta vastaavaa. Tässäkin sanat s(anc)ta maekti(l)dis "Pyhä 
Mechtild’ on lisätty käsikirjoituksessa (A 13, 32r) marginaaliin korvaa- 
maan leipätekstin sana hon "hän". Marginaalimerkintä näyttää olevan 
vanha, todennäköisesti samanaikainen leipätekstin kanssa. Merkinnällä 
on luultavasti haluttu selventää tekstiä. 

261 Käsikirjoituksessa A 13 (32r) kohta on merkitty punaisella nuolella. 

delmiä, joita putosi puusta. Se merkitsi syntisiä ihmisiä, jotka elävät 
kuin järjettömät eläimet. He käyttävät hyväkseen Jumalan hyviä töitä 
kiittämättömästi kuin järjettömät eläimet niin, että he eivät koskaan 
kiittäen katso Häneen, josta kaikki hyvä on lähtöisin. 

Toisen haaran alla oli ihmisiä, jotka söivät niitä hedelmiä, jotka 
olivat ylhäällä puussa. Heillä tarkoitettiin niitä, jotka ovat oikeamieli- 
siä pyhässä kirkossa. ?*Kolmannessa haarassa oli lintuja, jotka lauloi- 
vat mitä suloisimmin. Ne tarkoittivat pyhimysten sieluja, jotka ylis- 
tävät Jumalaa loputtomasti. Sielut, jotka olivat kiirastulessa’, tulivat 
ihmisen pään muodossa?*. Puun hyvästä tuoksusta ne virkosivat. 
Ympärillä lensi joitakin mustia lintuja. Näillä linnuilla Mechtild ym- 
märsi tarkoitettavan paholaisia. Mutta sankka savu, joka lähti puusta, 
ajoi nuo linnut kauas pois. Lentävät linnut merkitsevät sitä harmia ja 
kiusausta, joita paholaiset aiheuttavat ihmiselle. Niitä ei ihminen voi 
millään sen paremmalla tavalla voittaa kuin alati muistamalla Jeesuk- 
sen Kristuksen piinaa. Ja sitä merkitsi se kitkerä savu, jota pakenivat 
ne linnut, jotka olivat paholaisia?**. 

Pappi, joka piti messua, oli pukeutunut ja varustautunut samaisen 
puun lehdin. Pieniä oksia täynnä hedelmiä roikkui kaikkialla hänen 
ympärillään. Sillä ymmärretään sitä, että jokaisen Jeesuksen Kristuk- 
sen piinaa rakastavan ja ylistävän hyveet tulevat yhä hienommiksi, ja 
mitä hyvää hän tekeekin, sitä hedelmällisemmin se tulee hänen an- 
siokseen. ?Ja kaikkien uskollisten ihmisten sydämet roikkuivat kiin- 
ni samaisen puun oksissa kuin palavat lamput. Ja lampuissa palava 
öljy virtasi heihin tuosta puusta. Tällä ymmärretään sitä, että kukaan 
ei voi rakastaa Jumalaa muuten kuin niin, että se vuodatetaan häneen 


262 Käsikirjoituksessa A 13 (32r) kohta on merkitty punaisella nuolella. 

263 Käsikirjoituksessa A 13 (32r) kohtaa osoittaa punainen nuoli marginaalissa. 

264 Saksan- ja latinankielisissä versioissa 'sielut, jotka piti puhdistaa". Virke on 
käsikirjoituksessa A 13 (32r) osoitettu punaisella nuolella. 

265 Sanat "ihmisen pään muodossa" puuttuvat vuosien 1503 ja 1857 saksan- 
noksista, mutta ovat mukana 1510 (18r), 1558 (29v), 1597 (39r) ja 1854 
(27). Vuoden 1877 latinankielisessä editiossa (1877, 50) ne on pantu haka- 
sulkeisiin. 

266 Virkkeen kohdalla on käsikirjoituksen A 13 (32v) marginaalissa musta 
nuoli. 

267 Käsikirjoituksessa A 13 (32v) kohta on merkitty punaisella nuolella. 

Jumalan armosta. Se, että lamput paloivat, merkitsi sitä, että kukin, 
joka haluaa rakastaa Jumalaa, pitäköön kiinni Jumalan piinasta sitä 
alati ajatellen ja hartaasti kiittäen, sillä siinä on tarpeeksi aihetta ra- 
kastaa Häntä. Eikä ole mitään, joka niin sytyttää ja kiinnittää ihmisen 
mielen ja sydämen Jumalan rakkauteen, kuin Jeesuksen Kristuksen 
piinan muistaminen. 


Meidän Herramme Jeesuksen Kristuksen piinasta ja 
pitkäperjantaista. (Luku 31.) 


Pitkäperjantaina niiden lukemattomien hyvien töiden lomassa, joita 
Jumala teki Pyhälle Mechtildille?%, Mechtild sanoi Herralle Jeesuksel- 
le: PYOi, minun mitä suloisin Jumalani, miten ihminen voi korvata 
Sinulle sen, että Sinä tänä päivänä ihmisten hyvinvoinnin ja autuu- 
den tähden sallit vangita ja sitoa itsesi?” Herra Jeesus vastasi: ”Siten, 
että ihminen minun tähteni omasta tahdostaan ja mielellään on to- 
dellisen tottelevaisuuden kahleen sitoma”. Silloin Mechtild vastasi: 
”Mitä kiitosta ja kunniaa?” tulee ihmisen suoda Sinulle juutalaisten 
epäpuhtaan syljen tähden, jolla he sylkivät siunattuja kasvojasi, ja nii- 
den tylyjen iskujen tähden, joita he iskivät kaulaasi?” ??Herra Jeesus 
vastasi: ”Totisesti minä sanon sinulle, että kaikki ne, jotka halveksivat 
luostarisääntöään ja esimiehiään?”, he sylkevät minua kasvoille. Mut- 
ta se, joka tahtoo sovittaa nuo synnit ja häväistyksen, hän pitäköön 
esimiehensä kunniassa ja arvossa? 

”Silloin Mechtild sanoi: ”Oi, mitä lempein Herra, mitä kiitosta 


268 Suhteellisen harvinaista on, että Mechtildin nimi sanotaan eksplisiittisesti. 
On yleisempää, että sanotaan "Jumalan palvelijatar’ tai "hän". Tässäkin 
s(anc)te maekt(ild) on lisätty käsikirjoituksen marginaaliin (A 13, 33r). 

269 Repliikki on käsikirjoituksessa A 13 (33r) merkitty punaisella nuolella. 

270 Käsikirjoituksessa A 13 (33r) kohta on merkitty punaisella nuolella. 

271 Latinaksi guid laudis. Budde on korvannut yhden latinan sanan sanaparil- 
la. Myös saksannoksissa on yhden sanan ilmaus sanaparin sijaan: was libes 
(1503), Was für ein lob (1597), Was Liebes (1857). 

272 Käsikirjoituksessa A 13 (33r) on tässä kohdassa punainen nuoli marginaa- 
lissa. 

273 Latinaksi ja saksaksi tässä mainitaan vain esimiehet, ja viittaus luostari- 
sääntöön näyttäisi olevan Budden lisäys. 

274 Käsikirjoituksessa A 13 (33r) on tässä kohdassa punainen nuoli marginaa- 
lissa. 

ja kunniaa Sinulle tulee osoittaa niiden suurten korvapuustien takia, 
jotka jouduit kärsimään?” Herra Jeesus vastasi: ”Että ihminen uskol- 
lisesti ja ankarasti seuraa määrättyjä tapojaan ja sääntökuntansa sään- 
töjä”. Silloin Mechtild sanoi: ”Oi, mitä uskollisin ystävä, mitä Sinul- 
le tulee tehdä sen kivun tähden, jota siedit ja kärsit?* keisarillisessa 
päässäsi silloin, kun siihen painettiin terävä orjantappurakruunu niin 
kovasti, että Sinun ihanat kasvosi, joita enkelit halajavat katsoa, olivat 
aivan alas valuneen ruusunpunaisen veren peittämät?” Herra Jeesus 
vastasi: ”Kun ihminen joutuu kiusaukseen, hänen tulee kaikin voi- 
min voimakkaasti niitä vastustaa. Niin monta kiusausta kuin hän mi- 
nun nimessäni torjuu, niin monta jalokiveä hän asettaa minun kruu- 
nuuni.” 

Silloin sanoi puolestaan Mechtild: ”Oi, mitä viisain opettaja, mitä 
Sinulle on tehtävä?” sen vuoksi, että Sinua kuin houkkaa pilkattiin 
ja herjattiin?* valkoisissa vaatteissa?” Hän vastasi: ”Ihmisen ei tule 
vaatetuksessaan tavoitella koristeellisuutta tai komeutta, vaan ainoas- 
taan sitä, mikä on hänelle tarpeen”. Silloin Mechtild sanoi: ”Oi, ainut 
sydämeni rakkaus, mitä hyvitystä tai kiitosta?” Sinulle tulee suoda 


275 Käsikirjoituksessa A 13 (33r) kohta on merkitty punaisella nuolella. 

276 Latinassa on vain yksi kärsimisen verbi (passus es). Myös saksannoksissa 
käytetään vain /eiden-verbiä. Budde näyttää tässäkin itselleen tyypillisesti 
korvanneen alkutekstissä olleen yhden verbin kahden verbin muodosta- 
malla sanaparilla, jossa verbit ovat keskenään suunnilleen samamerkityk- 
siset, mutta tuovat esiin eri merkitysvivahteita. 

277 Budde käyttää tässä rakennetta Hwat är thik görande 'mitä sinulle on 
tehtävä". Tällainen partisiippirakenne ei ole omaperäinen ruotsissa, vaan 
noudattaa latinan mallia. Latinassa näet esiintyy gerundiivista ja esse-ver- 
bistä muodostuva, niin sanottu passiivinen perifrastinen konjugaatio, 
jolla ilmaistaan mitä tulee tai mitä pitää tehdä, esimerkiksi moriendum 
est 'on kuoltava’ (esimerkiksi Linkomies 1963, 40). Latinalaisten esikuvien 
mukaan muodostetut rakenteet katsottiin keskiajalla niin tyylikkäiksi, 
että niitä innostuttiin käyttämään sellaisissakin kohdissa, joissa niitä ei la- 
tinankielisessä alkutekstissäkään ole. Tässäkään kohdassa ei latinaksi ole 
aivan vastaavaa rakennetta. Ruotsalainen tutkija Märta Ahlberg (1942, 
222) onkin sanonut Budden joskus olevan latinalaisempi kuin latina itse. 

278 Budde on käyttänyt sanaparia, jossa on kaksi lähes synonyymistä verbiä. 
Latinassa on vain yksi verbi (delusus es). Saksannoksissa on niin ikään vain 
yksi verbi (verspotten). Budde on varsin innokas laajentamaan esitystään 
sanaparein. 

279 Latinaksi tässä on käytetty vain kiitos-sanaa (guid gratiarum actionis), sa- 

sen vuoksi, että Sinua niin kovasti ja epäinhimillisesti ruoskittiin?” 
Herra Jeesus vastasi: ”Että ihminen täydellisellä uskollisuudella ja 
kärsivällisyydellä alati pysyy lähellä minua niin vastoinkäymisissä 
kuin myötäkäymisissä”. Silloin sanoi puolestaan Mechtild: ”Oi, mitä 
rakastettavin Herra, mitä Sinulle tulee tehdä?! sen vuoksi, että Sinut 
ristiinnaulittiin jaloistasi?” Herra Jeesus vastasi: ”Että ihminen koh- 
distaa kaiken kaipauksensa minuun. Ja ellei hänen kaikki kaipauk- 
sensa voi olla minun likelläni, halutkoon hän kuitenkin, että niin oli- 
si. Minä pidän epäröimättä tahtoa pätevänä”? 

Silloin sanoi puolestaan Mechtild: ”Mitä Sinulle tulee tehdä?, jot- 
ta kunnioitettaisiin sitä, että Sinun kätesi niin kovasti kiinnitettiin ris- 
tiin?” Herra Jeesus vastasi: ”Että ihminen harjoittaa alati kaikkia hy- 
viä töitä ja välttää kaikkia pahoja tekoja minun tähteni”. Sitten sanoi 
puolestaan Mechtild: ”Oi, ainoa sydämeni suloisuus, mitä kiitosta tai 
kunnioitusta? Sinulle tulee osoittaa sen suuren rakkauden haavan 
tähden, jonka sait ristillä ihmisten tähden silloin, kun voittamaton 
rakkaus lävisti Sinun sydämesi rakkauden aseella, ja siitä vuoti verta 


moin saksannoksissa: was danckes (1503), was danckbarkait (1597), was 
Dankes (1857). Budde on jälleen korvannut alkutekstissä esiintyvän yhden 
sanan sanaparilla. Budde on päätynyt tähän ratkaisuun monta kertaa lä- 
hekkäin esiintyvissä virkkeissä. Buddella näyttää olevan taipumusta innos- 
tua käyttämään samaa tyyli- tai tehokeinoa monta kertaa peräkkäin, kun- 
nes hän taas näyttää unohtavan kyseisen ratkaisun tai kyllästyvän siihen. 

280 Käsikirjoituksessa A 13 (33v) kohta on merkitty punaisella nuolella. 

281 Budde käyttää taas rakennetta Hwat är thik görande (vertaa tämän kap- 
paleen alkuun). Latinankielisessä alkutekstissä ei rakennetta tässäkään 
kohdassa ole. Saksantajatkaan eivät latinisoivaa rakennetta tässä käytä, 
mutta Budde näyttää olleen siihen mieltynyt. 

282 Asia tulee selvemmäksi muilla kielillä kirjoitetuista versioista. Jos ihminen 
tahtoo tehdä jonkin asian, tahto kelpaa Jeesukselle yhtä hyvin kuin se, 
että asia olisi tehty. 

283 Buddella on ilmaisu Hwat är thik görande (vertaa aiemmin tässä kappa- 
leessa). 

284 Budde käyttää sanaparia kiitos ja kunnioitus, mutta latinankielisessä teks- 
tissä mainitaan vain kiitos. Koska saksannoksissa mainitaan myös vain kii- 
tos, on kunnioitus todennäköisesti Budden lisäys. Budde käyttää tässäkin 
rakennetta, joka jäljittelee latinan gerundiivista ja esse-verbistä muodos- 
tettavaa rakennetta, jolla ilmaistaan, mitä on tehtävä. Se on Budden tie- 
toista latinisointia, eikä rakenne esiinny latinaksi tässä kohdassa. 

ja vettä lääkkeeksi’? Niin morsiamesi suuri rakkaus voitti Sinut, ja 
Sinä kuolit rakkauden kuoleman” Herra Jeesus vastasi: ”Että ihmi- 
nen asettaa kaiken oman tahtonsa toissijaiseksi minun tahtooni näh- 
den. Ja kaikkien asioiden suhteen miellyttäköön häntä minun tahto- 
ni enemmän kuin mikään muu” Ja Herra Jeesus sanoi Mechtildille 
myös: ”Totisesti minä sanon sinulle, että jos joku jumalisesta rakkau- 
desta minun kärsimystäni muistaessaan vuodattaa kyyneleitä, minä 
otan sen niin kuin hän olisi kärsinyt piinaa minun tähteni”. Silloin 
Mechtild vastasi: ”Oi, rakas Herrani, millä jumalallisuudella minä 
pääsen niihin kyyneliin?” Herra Jeesus vastasi: ”Minä opetan sinulle 
sen. Tutkiskele ja mieti ensin sydämessäsi sitä, millä rakkaudella ja 
hyväntahtoisuudella minä menin vihollisiani vastaan, kun he hakivat 
minua kuolemaan miekkain ja keihäiden kanssa?” kuin ryöväriä ja 
pahantekijää. Mutta minä tulin heitä vastaan niin kuin äiti tulee vas- 
taan poikaansa, jotta minä voisin heidät vapahtaa susien suista. Sit- 
ten he löivät minua tylyin korvapuustein, ja niin monta korvapuustia 
kuin he minulle antoivat, niin monta suloista suudelmaa minä soin 
niiden sieluille, jotka minun kärsimykseni kautta tullaan vapahta- 
maan viimeisenä päivänä. Kolmanneksi, kun he ruoskivat minua mi- 
tä julmimmin, minä vuodatin heidän puolestaan niin voimakkaita 
rukouksia Jumalalle, taivaalliselle Isälleni, että monet heistä kääntyi- 
vät. Neljänneksi, kun he painoivat orjantappurakruunun minun pää- 
häni, niin monta orjantappuran piikkiä kuin he minuun työnsivät, 
yhtä monta jalokiveä minä asetin heidän kruunuunsa. Viidenneksi, 
kun he kiinnittivät minut nauloilla ristille ja venyttivät kaikkia mi- 
nun jäseniäni niin kovasti, että kaikki minun luuni ja sisuskaluni voi- 


285 Vertaa Joh. 19: 34. 

286 Käsikirjoituksessa A 13 (34r) kohta on merkitty punaisella nuolella. 

287 Budden ruotsinnoksessa on alkusointu eli allitteraatio: mz swärdhom ok 
stangom. Allitteraatio on Buddelle tyypillinen tyylikeino (Kauko 2015b, 
72). Useimmiten hän käyttää sitä ilman, että sille on suora vastine latinan- 
kielisessä alkutekstissä (Kauko 2015b, 84). Tässäkään kohdassa ei latinaksi 
ole allitteraatiota, mutta saksannoksissa on. Budden käännöksen kanssa 
yhteneväisin on vuoden 1597 saksannos: mit Schwerten vnd stangen 
(1597, 41v). Vuoden 1503 saksannos kuuluu mit swerte(n) vn(d) stecke(n) 
(1503, 22v) ja vuoden 1857 käännös noudattelee sitä: mit Schwertern und 
mit Stöcken (1857, 88). 

tiin laskea, kaikesta jumaluuteni voimasta minä vedin puoleeni kaik- 
kien heidän sielujaan, jotka on ennalta määrätty ikuiseen elämään. 
Kuten olen ennalta sanonut: Silloin, kun minut ylennetään maasta, 
silloin minä vedän kaikki itseni tykö?*. Kuudenneksi, kun he avasi- 
vat kylkeni keihäällä?*”, silloin minä tarjosin sydämestäni elämän juo- 
maa heille, jotka Aadamin kautta olivat saaneet kuoleman juomaa, 
jotta he kaikki tulisivat ikuisen elämän ja terveyden lapsiksi minussa, 
joka olen elämä?” 

Mutta, kun Mechtild oli ottanut vastaan Jeesuksen Kristuksen ruu- 
miin, Herra sanoi hänelle: ”Haluatko nähdä, miten minä nyt olen si- 
nussa ja sinä minussa?” Silloin Mechtild vaikeni, koska hän katsoi 
olevansa arvoton sellaiseen. Heti hän näki Herran Jeesuksen kuin 
aivan kirkkaana kristallina ja oman sielunsa kuin aivan puhtaana ja 
kirkkaana vetenä, joka virtasi koko Jeesuksen Kristuksen ruumiin 
ylitse. Silloin Mechtild ihmetteli kovasti sitä käsittämätöntä lahjaa ja 
ihmeellistä Jumalan lempeyttä häntä kohtaan. Silloin Herra Jeesus 
sanoi Mechtildille: ”Muista, mitä Pyhä Paavali kirjoittaa: ”Minä olen 
vähäisin apostoleista, enkä ole sen arvoinen, että minua kutsuttaisiin 
apostoliksi, mutta Jumalan armosta olen, mitä olen". Niin olet myös 
sinä, sillä mitään sinä et ole itsestäsi, vaan sen, mitä olet, sitä olet siitä 
minun armostani, että sinä olet minussa.” 

Silloin, kun risti piti laskettaman hautaan, kuten tapana oli, 
Mechtild sanoi Herralle Jeesukselle: ”Oi, sydämeni ainoa ilo, hautaa 
nyt itsesi minussa ja paina minut erottamattomasti itseesi!” Herra 
Jeesus vastasi: ”Minä tahdon haudata itseni sinussa, ja sinun päässäsi 
minä tahdon olla sinun aistiesi ja sinun käsiesi tekemisten ohjaaja, ja 
minä tahdon ohjata kaikkia sinun aistejasi ja sinun tekemisiäsi.” 


288 Joh. 12: 32. 

289 Vertaa Joh. 19: 34. 

290 Vertaa Joh. 14: 6. 

291 1. Kor. 15: 9-10. 

292 Tässä viitataan juhlalliseen riittiin, joka suoritettiin pitkäperjantain aamu- 
na. Ristiinnaulitun Herran kuva vietiin laskettavaksi kukin ja lampuin ko- 
ristellulle hautaa esittävälle alttarille. (Mechtild 1857, 490.) Vertaa toisen 
kirjan luku 21. 

Meidän Herramme Jeesuksen kärsimyksestä ja pitkäperjantaista. 
(Luku 32.) 


Toisella kerralla pitkäperjantain yönä Mechtild sanoi rukouksissaan 
Herralle Jeesukselle: ”Minun mitä suloisin Herrani, miten minä voin 
korvata Sinulle sen, että Sinut tänä yönä vangittiin ja kahlittiin minun 
tähteni?” Herra Jeesus vastasi: ”Halulla ja hyvällä tahdolla, sillä nä- 
mä kaksi ovat kaksi silkkinauhaa, joilla sinä voit sitoa minut suloisesti 
sieluusi. Sillä hyväntahtoinen sydän, joka on valmis kaikkeen hyvään, 
ei voi minua äkkiä menettää. Hyödyttömät ajatukset, joita ennakoi- 
matta voi tulla, eivät ole mikään synti, jos on niin, että ihminen ei vii- 
vy niissä halunsa ja harkintansa kanssa, kun hän on ne pannut mer- 
kille” Sitten Hän sanoi: ”Silloin, kun antauduin ankarien miesten 
käsiin, he sitoivat minut ja tekivät minulle kaikkea sitä, mitä vain tah- 
toivat, mutta minun kieltäni he eivät voineet sitoa, mutta minä sidoin 
itse kieleni niin, etten yhtään sanaa puhunut paitsi sen, mitä tarpeen 
oli. Niin on jokaisella ihmiselläkin valta puhua hyvää tai pahaa, kuten 
häntä miellyttää. Siksipä hänen pitäisi siten hillitä kieltään, ettei hän 
koskaan puhuisi sellaisia sanoja, joilla hän vahingoittaa tai vaivaa lä- 
himmäistään?” 

Mutta ensimmäisen tunnin aikaan Mechtild muisteli sitä, miten 
Herra Jeesus siihen aikaan oli tuomarien edessä, jossa Hänet piti tuo- 
mittaman?%. Silloin Herra Jeesus sanoi Mechtildille: ”Tule minun 


293 Budde käyttää tässä muotoa dömas skolande, joka on latinan mallin mu- 
kaan muodostettu partisiipin futuuri. Sellaista muotoa ei ruotsissa ole 
omaperäisenä koskaan ollut, mutta keskiajalla niitä muodostettiin lati- 
nisoivissa teksteissä, varsinkin käännösteksteissä (Ahlberg 1942, 128—136; 
Thors 1952, 23; Fortelius 1969, 227-228; Kauko 2015b, 192-193). Vastaa- 
via muotoja tavataan myös saman ajan tanskassa, jossa niitä käytettiin 
ruotsin vaikutuksesta (Haastrup 1968, 124 ja 126 ja 204). Myös keskiajan 
saksassa tällaisia muotoja tavataan, mutta saksalaisilla muodoilla ei liene 
suoraa yhteyttä ruotsalaisiin ja tanskalaisiin, vaan ne lienee muodostet- 
tu itsenäisesti samojen latinan mallien pohjalta (Haastrup 1968, 95-97 ja 
100 ja 120 ja 203). Käsillä olevassa kohdassa on latinaksi judicandus (Me- 
chtild 1877, 54), joka ei ole partisiipin futuuri, vaan gerundiivi. Vuoden 
1597 saksannoksessa (1597, 43r) on gerichtet zu werden 'saadakseen tuo- 
mionsa'. Vuosien 1503 ja 1857 saksannoksissa ei tälle fraasille ole suoraa 
vastinetta. 

kanssani tuomiolle!” Sitten Hän otti Mechtildin mukaansa ja asetti tä- 
män taivaallisen Isänsä eteen. Silloin häntä syyttivät kaikki pyhimyk- 
set ja kaikki luodut. Korkeimmat enkelit eli serafit* syyttivät häntä 
siitä, että sen jumalallisen rakkauden, jonka Jumalan sydän on hä- 
neen sytyttänyt, hän on usein itsessään välinpitämättömyydellä sam- 
muttanut. Kerubit syyttivät häntä sen tähden, että hän ei johdattanut 
itseään Jumalan tuntemuksen valon mukaan, jolla häntä valaistiin 
enemmän kuin muita. Valtaistuimet”” syyttivät, että hän oli turhan- 
aikaisilla ajatuksilla huolestuttanut ja vaivannut heidän mitä rauhalli- 
sinta kuningastaan, joka oli valtaistuimensa asettanut heihin”. Her- 
ruudet sanoivat, että hän ei ollut asettunut heidän kuninkaansa ja 
herransa alaisuuteen tarvittavalla arvonannolla, kuten hänen olisi 
pitänyt. Hallitukset syyttivät, että hän ei ollut itsessään, eikä muis- 
sa kunnioittanut sillä tavalla kuin olisi pitänyt jumaluuden jaloutta, 
josta hänet oli luotu Jumalan kuvan mukaan. Voimat? syyttivät, että 
hän ei ollut niin suurella kunnioituksella ja Jumalan pelolla alistunut 
Jumalan vallan alle, kuin olisi ollut aiheellista. Vallat? syyttivät, että 
Mechtild ei ollut harjoittanut itseään hyveissä sopivalla tavalla, kuten 
olisi pitänyt. Arkkienkelit syyttivät, että Mechtild ei ollut huomioi- 
nut Jumalan suloista keskustelua hänen kanssaan niin tarkkaavaises- 
ti kuin hänen olisi pitänyt, ja että Mechtild ei ollut lähettänyt hänen 
palvelukseensa asetettujen enkelien välityksellä rakkaalleen niin su- 
loista ja rakastavaa kuisketta kuin olisi pitänyt. Enkelit syyttivät, et- 
tä Mechtild oli ylenkatseellisesti käyttänyt tai ottanut vastaan heidän 
palveluksiaan. Neitsyt Maria taas syytti, että Mechtild oli ollut usko- 
ton hänen mitä suloisimmalle Pojalleen ja Jumalan Pojalle, jonka hän 
oli Mechtildille antanut veljeksi. Apostolit huusivat ja syyttivät, et- 
tä Mechtild ei ollut seurannut tarkalla huolellisuudella heidän ope- 


294 Tässä aletaan jälleen luetella eri enkeliryhmiä. Katso selityksiä luvun kaksi 
kohdalta. 

295 Enkelien luokka, lat. Throni. 

296 Muiden versioiden mukaan 'häneen'. 

297 Enkelien luokka, lat. Dominaciones. 

298 Enkelien luokka, lat. Principatus. 

299 Enkelien luokka, lat. Potestates. 

300 Enkelien luokka, lat. Virtutes. 

tustaan. Marttyyrit syyttivät, että Mechtild oli kärsinyt koettelemuk- 
sia ja sairauksia vastahakoisesti. Uskontunnustajat*! syyttivät, että 
Mechtild oli menetellyt huolimattomasti puhtaan elämän suhteen ja 
harjoittaessaan hengellistä työtä. Neitsyet syyttivät, että Mechtild ei 
ollut heidän mitä rakkainta sulhastaan kaikilla sielunsa voimilla ra- 
kastanut niin vilpittömästi kuin olisi pitänyt. Sen jälkeen syyttivät 
kaikki luodut Mechtildiä kaikki vuorollaan huutaen, että hän oli heitä 
käyttänyt hyväkseen sopimattomasti, eikä hän ollut siitä kunnioitta- 
nut ja ylistänyt Jumalaa niin kuin olisi ollut aiheellista. 

Sen jälkeen sanoi kaikkein lempein Herra Jeesus Isälle Jumalalle 
näin: ”Kaikkiin niihin syytöksiin, joita häntä vastaan on esitetty, ha- 
luan minä kuhunkin hänen puolestaan vastata, sillä minä tunnustan 
olevani häneen mieltynyt”. Silloin sanoi Isä Jumala Hänelle: ”Mikä si- 
nut siihen pakotti?” *Poika vastasi: ”Minun rakkauteni, sillä minä 
olin alusta asti hänet valinnut”. Silloin Mechtild sai suurta uskallus- 
ta sellaisesta puolustajasta ja lupauksenantajasta, ja Hänen armoonsa 
luottaen Mechtild otti Herran Jeesuksen hellästi syliinsä ja sanoi Isäl- 
le Jumalalle: ”Katso, kaikkein arvokkain Isä, minä tarjoan Sinulle Si- 
nun mitä nöyrimmän Poikasi, joka täysin korvaa Sinulle sen kaiken, 
jonka minä olen rikkonut ylpeydessäni. Katso, minä tarjoan Sinulle 
Sinun mitä lempeimmän Poikasi, joka on minun puolestani hyvittä- 
nyt kaiken, mitä olen vihassani rikkonut. Minä myös tarjoan Sinulle 
Sinun mitä rakastettavimman Poikasi, joka on Sinun sydämesi rak- 
kaus, joka on täysin hyvittänyt mitä tahansa, mitä minä kateudella 
tai vihalla olen rikkonut. Ja Hänen ylenpalttinen hyvyytensä hyvittää 
kaiken sen, mitä olen rikkonut ahneudella tai saituudella. Hänen ali- 
tuinen työnsä on parantanut minun laiskuuteni?”. Hänen mitä suu- 


301 Confessores. 

302 Käsikirjoituksessa A 13 (37r) tähän kohtaan osoittaa punainen nuoli mar- 
ginaalissa. 

303 Virke on käsikirjoituksessa A 13 (37r) osoitettu punaisella nuolella. Bud- 
della on tässä sana läthi 'laiskuus', saksannoksissa käytetään sanaa Träg- 
heit 'velttous, laiskuus". Latinankielisessä alkutekstissä on acedia, jonka 
Georges (1879-1880, s.v. acedia) selittää "äreä olemus, paha tuuli’. Sana 
on peräisin kreikasta, jossa äkijögia (aködeia) tarkoittaa muun muassa 
"huolimattomuus, huolettomuus’. Sama sana samoine merkityseroineen 
esiintyy yllä luvussa 25. Acedia on monisyinen käsite ja yksi kuolemansyn- 
neistä (katso selitystä yltä luvun 25 kohdalta). Georgesin selitys ei tunnu 


128 


https://doi.org/10.21435/tl.277 


Ensimmäinen kirja 


rin pidättyväisyytensä on korjannut kaiken minun ylellisyyteni. Hä- 
nen mitä viattomimman elämänsä puhtaus parantaa kaiken sen, mitä 
olen rikkonut pahoilla ajatuksilla, sanoilla tai teoilla. Hänen mitä suu- 
rin tottelevaisuutensa, jonka avulla Hän oli tottelevainen aina ristin- 
kuolemaan asti, on ottanut pois kaiken minun tottelemattomuuteni. 
Ja samalla Hänen täydellisyytensä vapauttaa minut kaikesta epätäy- 
dellisyydestäni.” 

Kolmannella tunnilla Mechtild näki Herran Jeesuksen sanomat- 
toman kirkkaana ja kauniina niin, että Hän kokonaan loisti jaloista 
aina kaulaan asti erinomaisin koristuksin. Tämän Hän oli saanut 
vastineeksi siitä, että Häntä meidän vuoksemme ruoskittiin niin 
epäinhimillisesti. Hänellä oli päässään seppele, jossa oli monenlaisia, 
mitä kauneimpia kukkasia, ja se oli niin hienosti ja ihmeellisesti tehty, 
ettei Mechtild koskaan ollut nähnyt sen vertaista. Tämä seppele Her- 
ralla Jeesuksella oli niiden suurten ja moninaisten kipujen takia, joi- 
ta Hän kärsi päässään? Kuudennella tunnilla Mechtild näki Hänen 
kantavan ristiä ja koko seurakunnan tulevan sinne ja asettavan ristille 
Hänen'* moninaisen kärsimyksensä painon ja taakan vihreiden pen- 


tavoittavan acedian käsitteen oleellisimpia piirteitä, velttoa välinpitämät- 
tömyyttä, alakuloa ja saamattomuutta. Budde osuu ainakin oman aikansa 
kontekstissa varsin oikeaan kääntäessään sen laiskuudeksi. 

304 Budden ruotsinnoksessa (Geete 1899, 71) sanotaan som han ledh i sino 
hoffdhe 'joita Hän (maskuliini, eli Jeesus) kärsi päässään’. Latinaksi täs- 
sä sanotaan (1510, 20r; 1877, 56) guos illa in capite suo per idem tem- 
pus plusquam quadraginta diebus habuerat "joita hänellä (feminiini, eli 
Mechtildillä) oli ollut päässään samaan aikaan yli neljänäkymmenenä 
päivänä". Saksannokset seuraavat viimeksi mainittua tulkintaa (1503, 
24r; 1597, 44v; 1857, 95). Osassa latinankielisiä versioita muotoilu on toi- 
senlainen: hoc sibi fecerat Christus ex diversis doloribus, guos in capite 
sustinuit (1854, 37) 'tämän seppeleen Kristus oli tehnyt eri tuskista, joita 
hän kärsi päässään'; & hoc pro eo, guod diuersos & acerrimos dolores in 
capite sustinuit (1558, 34r) 'ja tämä oli sen tähden, että hän kärsi päässään 
erilaisia mitä kovimpia tuskia’. Vaikka Budden käännös on sisällöllisesti 
järkevä, on latinankieliset muotoilut mieluiten tulkittava niin, että "hän" 
viittaa johonkuhun muuhun kuin Kristukseen, siis Mechtildiin. 

305 Ruotsiksi hans 'Hänen'. Muiden versioiden perusteella pikemminkin 'hei- 
dän’ (1503, 24r; 1510, 20r; 1558, 34r; 1597, 44v-45r; 1854, 37; 1857, 95-96; 
1877, 56). Kyseessä voi olla Budden tulkinta tai käsikirjoitusta kopioi- 
taessa syntynyt muokkaus. Vertaa myös edellinen alaviite, jossa on toinen 
tulkintaero. 

saiden muodossa. Herra Jeesus otti sen kaiken vastaan ystävällisesti. 
Mitä suurimmalla kärsivällisyydellä ja iloisuudella Hän kantoi sitä 
ristinsä lisäksi. Ja kaikki sisaret auttoivat Herraa Jeesusta kantamaan 
ristiä ja tuota taakkaa Hänen kanssaan. Yhdeksännellä tunnilla Herra 
Jeesus ilmestyi Mechtildille ihmeellisen kunnian ja käsittämättömän 
mahtavuuden kera. Hänellä oli kultainen kaulanauha, josta riippui 
kilpi. Ja siinä olivat kaikenlaiset Herran Jeesuksen Kristuksen piinat, 
ja se peitti Herran Jeesuksen Kristuksen koko rinnan, ja sen päällä oli 
mitä valkein lilja ja alapuolella mitä kaunein ruusu. Tämä kilpi tar- 
koitti Herran Jeesuksen Kristuksen voitokasta kärsimystä, kun taas 
ruusu merkitsi Hänen mitä suurinta kärsivällisyyttään ja lilja Hänen 
siunattua viattomuuttaan. 

Kun sisaret menivät ottamaan vastaan Hänen mitä pyhimmän 
ruumiinsa, Herra Jeesus antoi kullekin henkilölle sydämensä, joka 
oli täynnä mitä kalleimpia ja mitä suloisimmalta tuoksuvia asioita*%. 
Ja niitä lähti kaikkialta tuosta sydämestä niin kuin mitä vihreimpiä 
ja kukoistavia versoja niin, että sydän näytti joka puolelta olevan ku- 
koistava. Ja jokainen sisar, joka sinne saapui, sai tuon edellä mainitun 
kilven Herralta Jeesukselta niin, että sellainen roikkui jokaisella rin- 
nalla loistaen suurta, ihmeellistä kauneutta. Se merkitsi, että Herra 
Jeesus on antanut uskollisille palvelijoilleen kärsimyskamppailussaan 
saamansa voiton, jotta Hän olisi heidän suojansa ja voimansa kaik- 
kien heidän vihollistensa edessä. 


Miten hän kunnioitti ristiä. Luku 33. 


Silloin, kun Pyhän Mechtildin piti mennä suutelemaan ristiä juma- 
lallisesta innoituksesta, hän sanoi jalkojen haavoille: ”Katso, Herrani, 
kaikki toiveeni minä kiinnitän Sinuun ja liitän ne kaikkeen Sinun tah- 
toosi niin, että tästedes olen täysin puhdas ja kaikin tavoin pyhitetty 
niin, etten koskaan enää sekaannu mihinkään, joka on maailmallista”. 


306 Latinankielisessä tekstissä (1510, 20r; 1558, 34r; 1854, 37; 1877, 57) on 
sana aroma 'mauste', mutta Budde on päätynyt sanaan thing "asia". Vuo- 
den 1597 saksannoksessa (1597, 45r) aroma on tulkittu Specereyen 'maus- 
teet’. Vuosien 1503 (1503, 24r) ja 1857 (1857, 96) käännöksissä on päädyt- 
ty yrttiä tarkoittavaan sanaan Kraut. 

Oikean käden haavan kohdalla Herra Jeesus sanoi Mechtildille: ”Säi- 
lytä täällä kaikki ne asiat, jotka olet hengellisessä muodossa unohta- 
nut niin, että ne voidaan minun ansiostani sinulle täydellisesti hyvit- 
tää” Kun Mechtild rukoili vasemman käden haavan kohdalla, Herra 
Jeesus sanoi: ”Pane tänne kaikki vastoinkäymisesi, kärsimyksesi ja 
murheesi niin, että niistä voi tulla suloisia, kun ne liitetään minun 
kärsimykseeni. Ja siten ne tulevat Jumalalle hyväntuoksuiksi mitä 
suurimmasta kärsivällisyydestä niin kuin vaatteet, jotka pannaan kal- 
liiden mausteiden joukkoon'”, saavat saman tuoksun, ja niin kuin 
leivänmurulla, joka kastetaan hunajaan, on sama makeus kuin huna- 
jalla? Mutta sydämen haavan? kohdalla Hän sanoi: ”Tähän rakkau- 
den haavaan, joka on niin leveä, että siihen mahtuvat Taivas ja maa ja 
kaikki se, mitä niissä on, tähän kokoa yhteen kaikki rakkautesi ja lisää 
se minun jumalalliseen rakkauteeni, jotta se siitä tulisi täydelliseksi. 
Ja niin kuin sula rauta on yhtä tulen kanssa, niin tulee niistä yhtä ja 
samaa rakkautta'”. 

Iltakirkon aikaan Mechtild näki Herran Jeesuksen kuin juuri ristil- 
tä otettuna ja asetettuna Neitsyt Marian syliin. Neitsyt Maria sanoi 
Mechtildille: ”Astu esiin ja suutele minun mitä suloisimman Poikani 
parantavia haavoja, jotka Hän sai sinun rakkautesi tähden. Paina Hä- 
nen sydämeensä kolme suudelmaa kiittäen Häntä siitä ulosvirtauk- 
sesta, joka virtasi Hänen sydämestään alusta asti ja virtaa yhä ja tulee 
edelleen virtaamaan loputtomasti sinuun ja kaikkiin niihin, jotka ovat 
valittuja. Ja kun suutelet oikean käden haavaa, kiitä silloin Häntä sen 


307 Buddella: j blandh dyr krydhe (Geete 1899, 73). Useissa muissakin ver- 
sioissa puhutaan yleisesti mausteista (1558, 34v; 1597, 45v; 1854, 38; 1857, 
97), mutta muutamissa versioissa mainitaan myski ja muut mausteet: cum 
musco vel aliis speciebus/mit muBchk& vnnd ander spicerey (1503, 24v; 
1510, 20v; 1877, 57). 

308 Kristus sai kärsimystensä aikana paljon haavoja, joista merkittävin oli 
se, jonka yksi sotilaista pisti keihäällä hänen kylkeensä (Joh. 19: 34). Kyl- 
keen pistetyn haavan ajateltiin osuneen Jeesuksen sydämeen, joka oli 
hänen rakkautensa vertauskuva. Sydämen haava oli tie Jeesuksen tun- 
temukseen, ja tästä kehittyi keskiajalla Kristuksen haavoittuneen sydä- 
men mystiikka, jota harrastivat Mechtild ja muut Helftan naismystikot 
(Lehmijoki-Gardner 2007, 188). 

309 Virke puuttuu vuosien 1503 ja 1857 saksannoksista. 

vuoksi, että se käsi on sinun apusi ja kaikkien sinun hyvien tekojesi 
auttaja. Ja vasemman käden haavan kohdalla kiitä Häntä sen vuoksi, 
että siinä kädessä sinulla on aina turvallinen suojapaikka. Ja oikean 
jalan haavaa sinun pitää suudella ja kiittää Häntä sen vuoksi, että Hän 
juoksi kovalla halulla kaikki elämänsä päivät janoten sinun perässä- 
si. Vasemman jalan haavaa sinun taas tulee kiitollisesti suudella sen 
vuoksi, että sieltä löydät aina kaikkien syntien anteeksiannon. Sinulla 
pitää lisäksi oleman siihen kolmenlaista voidetta. Yksi on oliiviöljy*"", 
jolla ymmärretään armoa eli sitä, että alati harjoitat armontöitä. Toi- 
nen on mirhaöljy*"', joka tarkoittaa sitä, että iloisesti, järkähtämättä ja 
uskollisesti kärsii ja kestää kaikki huolet ja sairaudet ja vastoinkäymi- 
set Jumalan rakkauden tähden. * Kolmannen voiteen pitää oleman 
balsami. Se merkitsee, että kaikki Jumalan lahjat on otettava vastaan 
kiitollisena yksin Hänen ylistyksekseen ja kunniakseen. Ei tule ajatel- 


310 Ruotsiksi boom olia. Teos Svensk ordbok utgiven av Svenska Akademien 
(2009, s.v. bomolja) erehtyy todetessaan, että sana bomolja esiintyisi en- 
simmäisen kerran ruotsin kielessä 1541. Söderwallin keskiajan ruotsin sa- 
nakirjasta ilmenee (Södewall 1884-1918, s.v. bomolia), että sana esiintyy 
keskiaikaisissa yrtti- ja lääkekirjoissa. Niin sanotussa seitsemännessä lää- 
kekirjassa on kolme esiintymää (Klemming 1883—1886, 328 ja 335 ja 364). 
Lääkekirja on 1500-luvun alusta (Klemming 1883—1886, 499). Niin sano- 
tussa viidennessä lääkekirjassa on yksi esiintymä (Klemming 1883-1886, 
173). Kirja on Klemmingin (1883—1886, 498) mukaan 1400-luvun puolivä- 
listä. Söderwallin sanakirja ja sen täydennysosa jättävät mainitsematta 
Buddella olevan esiintymän, joka on käsillä oleva kohta (Geete 1899, 74). 
Viidennen lääkekirjan esiintymä lienee sanan vanhin esiintymä ruotsissa 
ja käsillä oleva kohta toiseksi vanhin. (Keskiajan lääke- ja yrttikirjoista, 
katso Häkkinen 2012, 28-29 ja 198-199; Kauko & Lamberg 2017, 261-271; 
Skovgaard Boeck 2017.) 

311 Buddella on tässä pors olia. Budde käyttää sanaa pors olyo myös Esterin 
kirjan ruotsinnoksessaan (Klemming 1853, 182). Kohta on Vulgatassa Est. 
2:12, jossa on ablatiivimuoto oleo myrtino 'mirhaöljyllä'. Mechtildin ilmes- 
tysten latinankielisissä versioissa (1510, 20v; 1558, 35r; 1854, 40; 1877, 58) 
on vähän vaihtelevalla ortografialla oleum myrrhinum. Saksannoksissa 
on öl myrten (1503), Mirrhen (1597) ja Öl der Myrrhe (1857). Söderwall 
(1884-1918, s.v. pors) tulkitsee pors, myrica gale 'suomyrtti'. Esterin kirjan 
kohta samoin kuin käsillä oleva Mechtildin ilmestysten kohta kuitenkin 
osoittavat, ettei muinaisruotsin sanaa pors voi mekaanisesti aina kään- 
tää suomyrtiksi, vaan pors on ollut ruotsalainen käännösvastine muillekin 
latinan sanoille. 

312 Käsikirjoituksessa A 13 (39v) kohta on merkitty punaisella nuolella. 

la tai toivoa niiden tulevan joistakin sinun ansioistasi, vaan niiden on 
katsottava kuuluvan kokonaan Hänen omaan hyväntahtoisuuteensa 
ja hyvyyteensä, joka on kaiken hyvän alku ja juuri” 

Yölaulun aikaan Neitsyt Maria sanoi Mechtildille: ”Katso, ota 
minun Poikani ja hautaa Hänet sydämeesi!” Ja heti Mechtildistä 
näytti kuin hänen sydämensä olisi hauta, joka oli tehty hopeasta ja 
jonka päällä oli kullattu kansi. Hopealla tarkoitettiin sydämen puh- 
tautta ja kullalla rakkautta, joka säilyttää ja pitää Jumalaa sydämessä 
ja sielussa. Ja kun Mechtildillä oli meidän Herramme Jeesus suljettu- 
na sydämeensä, kuten hänestä näytti, silloin Hän sanoi Mechtildille: 
”Löydät minut aina täältä sydämestäsi. Katso, minä annan varmuu- 
den ikuisesta elämästä sinulle ja kaikille niille, joiden puolesta olet 
rukoillut tänään” 


Miten tulee kunnioittaa ja muistaa meidän Herramme 
kärsimystä. Luku 343, 


Se, joka haluin ja alituisin muistamisin tahtoo kunnioittaa meidän 
Herramme Jeesuksen Kristuksen kärsimystä, lukekoon joka perjantai 
hetkipalvelusten sijasta seitsemän kertaa psalmin Exaltabo te Domine 
quoniam suscepisti me”. Kun vuosi on kulunut, silloin hän on lukenut 
yhden jakeen kutakin haavaa kohden, joka Herralla Jeesuksella oli?” 


313 Luku puuttuu 1857. Vuoden 1558 editiossa (36r) luku on hieman eri koh- 
dassa kuin muissa versioissa. 

314 Vulgatassa Ps. 29: 2; Raamatun suomennoksessa Ps. 30: 2: "Minä ylistän 
sinua, Herra. Sinä nostit minut syvyyksistä”. Latinankielinen sitaatti on 
käsikirjoituksessa (A 13, 40r) alleviivattu punaisella. 

315 Naantalin luostarin kirjaan sisältyy teksti, jossa Jeesuksen haavojen mää- 
räksi mainitaan 5 460 (Kauko & Lamberg 2017, 345). Tekstissä sanotaan 
(Kauko & Lamberg 2017, 346), että lukemalla päivittäin 15 /sä meidän 
-rukousta ja 15 Ave Mariaa, tulee vuodessa kunnioittaneeksi kutakin 
haavaa yhdellä Pater nosterilla ja yhdellä Ave Marialla. Jos vuoden päi- 
vien lukumäärä 365 kerrotaan 15:llä, saadaan 5 475. Luku poikkeaa siis 
hieman annetusta summasta 5 460. Latinankielisen edition alaviitteestä 
(Mechtild 1877, 59, alaviite 1) ilmenee, että eräissä lähteissä haavojen 
määrä on neuvottu laskemaan näin: D duc undecies, X dempta simplice 
'ota 11 kertaa 500, siitä otettuna pois yksi kymppi', josta saadaan 
ensin 5500, josta vähennetään 10, eli tulee 5490. On siis tarjolla kolme 
melko lähellä toisiaan olevaa lukua 5460, 5475 ja 5490. Mechtildin 

Ja jos hän pystyy, niin lukekoon passion meidän Herramme kärsi- 
myksistä ja kiittäköön Häntä kaikesta Hänen rakkaudestaan. Sillä 
Hänen vasemman jalkansa haavasta virtasi meille autuuden kaste ja 
oikeasta jalasta rauhan virta. Vasemmasta kädestään Hän taas antoi 
meille armon virran ja oikeasta kädestään sielujen lääkityksen. Ja Hä- 
nen mitä suloisimman sydämensä haavasta virtasi meille elähdyttä- 
vää vettä ja viiniä, joka juovuttaa ne, jotka sitä maistavat, ja joka on 
Jeesuksen Kristuksen arvollinen veri ja loputon runsaus kaikkea hy- 
vää. 


Mikä Jumalaa eniten miellyttää ihmisessä. Luku 35. 


Tämä samainen henkilö*'* kysyi Herralta Jeesukselta, mikä Häntä eni- 
ten miellyttää ihmisessä niin, että hän voisi sitä tehdä Häntä palvel- 
lakseen. Herra Jeesus vastasi Mechtildille: ”Se, että kukin tutkiskelee 
suurella kiitollisuudella ja alati palauttaa mieleensä kaikki minun hy- 
vät tekoni, joita tein maan päällä kaikissa tekemisissäni. Samoin kaik- 
ki minun kärsimykseni ja ne vääryydet, joita kärsin kolmekymmen- 
täkolme vuotta, ja kuinka suuressa kurjuudessa elin, ja kuinka suuria 
loukkauksia kärsin luotujeni taholta. Ja sen lisäksi kärsin mitä kat- 
kerimman ja loukkaavimman kuoleman sen rakkauden tähden, jo- 
ka minulla oli ihmissielua kohtaan, jonka minä ostin morsiamekseni 
mitä kalleimmalla verelläni. Kaikki tämä olkoon kullekin ihmiselle 
niin rakasta ja hänen sydämelleen mieleistä, kuin minä olisin sen kai- 
ken kärsinyt yksin hänen hyvinvointinsa tähden” 


ilmestysten mukaan saadaan kuitenkin oleellisemmin eri luku. Jos kuna- 
kin perjantaina luetaan mainittu psalmi seitsemään kertaan, tulee psal- 
mi luetuksi vuodessa 52 kertaa seitsemän eli 364 kertaa. Kun kyseisessä 
psalmissa (sekä vuoden 1992 Raamatussa että Vulgatassa) on 13 jaetta, 
saadaan 4 732, jos psalmin lukukertojen määrä kerrotaan jakeiden 
määrällä. Mechtildin ilmestyksissä olevaa kohtaa ei niin ollen saa täsmää- 
mään Naantalin luostarin kirjassa mainitun luvun kanssa, minkä täytyy 
johtua siitä, että Raamatun nykyisenlainen jako jakeisiin ei ollut 
Mechtildin ja Budden aikana vielä käytössä, mutta sen sijaan käytettiin 
joskus nykyisestä poikkeavia jaotteluita (vertaa johdanto). Vertaa myös 
neljännen kirjan luku 32. 

316 Mechtild. Käsikirjoituksen A 13 (40v) on luvun alun kohdalla marginaalissa 
punainen nuoli. Alamarginaalissa on punainen risti. 

Jeesuksen Kristuksen ylösnousemuksesta ja hänen ihmisyytensä 
kunniasta. Luku 36. 


Meidän Herramme Jeesuksen Kristuksen ylösnousemuksen pyhä- 
nä’, ilontäyteisenä yönä tämä Jumalan palvelijatar*'* näki Hänet 
ikään kuin istumassa haudassa. Silloin Mechtild valistui hengellisesti 
ja ymmärsi, miten Isä Jumala oli antanut Jeesuksen Kristuksen ihmis- 
hahmolle Hänen ylösnousemuksessaan kaiken jumaluutensa voiman 
ja vallan. Ja Jumalan Pojan jumalallinen persoona antoi ihmishah- 
molle kaiken kirkkautensa, joka Hänellä aina oli Isältä Jumalalta. ””Ja 
Pyhä Henki vuodatti kaiken suloisuutensa, hyvyytensä ja rakkau- 
tensa täydellisesti Jeesuksen Kristuksen ihmishahmoon. Silloin Herra 
Jeesus sanoi Mechtildille: ”Minun ylösnousemuksessani minua pal- 
velivat sekä Taivas että maa kaikkien luotujen kera”. Mechtild sa- 
noi: ”Miten Sinua palveli Taivas?” Kristus vastasi: ”Kaikki Taivas- 
ten valtakunnan enkelit olivat valmiina minua palvelemaan” Ja heti 
Mechtildistä näytti kuin suuri enkelijoukko olisi ollut haudan tykö- 
nä. Maasta aina Taivaaseen saakka näkyi enkeleitä kuin kehämuuri- 
na haudan ympärillä. Silloin Mechtild sanoi: ”Oi, Herrani, mitä enke- 
lit lauloivat Sinulle silloin ylistykseksi ja kunniaksi?*?” Herra Jeesus 
vastasi: ”Sanctus, sanctus, sanctus, Dominus Deus”! ja siis iloitsemme 
nyt kaikki yhdessä ylistyslaulun ja ilon kera. Ja vaikka he eivät laula- 
neet samaisia sanoja, sillä mitä he lauloivat, oli tuo sama merkitys? 


317 Ruotsinkielisen käsikirjoituksen (A 13, 41r) marginaalissa on tässä koh- 
dassa punaisella värillä merkintä paskadagh 'pääsiäispäivä'. Myös Geete 
(1899, 77) on editiossaan merkinnyt sen marginaaliin. Merkintä on käsi- 
kirjoituksessa samanlaisella punaisella värillä kuin luvun otsikko. Geete 
näyttää ottaneen editioonsa ruotsinkieliset marginaalimerkinnät, mutta 
ei latinankielisiä. Käsikirjoituksen alamarginaalissa on vihreä risti. 

318 Mechtild. 

319 Käsikirjoituksessa A 13 (41r) kohta on merkitty punaisella nuolella. 

320 Käsikirjoituksessa A 13 (41r) kysymyksen kohdalla marginaalissa on punai- 
nen nuoli. Useissa versioissa (1503, 25v; 1510, 21v; 1597, 48r; 1857, 102; 
1877, 60) sanotaan tässä kohdassa lisäksi: Sinun syntyessäsi he lauloivat 
Gloria in excelsis Deo "kunnia Jumalalle korkeuksissa". Maininta puuttuu 
Buddelta ja vuoden 1558 editiosta (1558, 36v). 

321 "Pyhä, pyhä, pyhä, Herra Jumala’. Latinankieliset sanat on käsikirjoituksessa 
(A 13, 41r) alleviivattu punaisella. 

Mechtild näki myös koko seurakunnan olevan talon*” tykönä. Ja 
Herran Jeesuksen sydämestä lähti monia auringonsäteitä kuhunkin 
henkilöön, ja Herra Jeesus ojensi kullekin henkilölle kätensä ja tarjosi 
heille kunniaansa sanoen: ”Katso, minä annan teille kunniakkaan ih- 
misyyteni kirkkauden, jota teidän tulee säilyttää sydämen puhtaudes- 
sa ja keskinäisessä suloisessa kumppanuudessa ja todellisessa kärsi- 
vällisyydessä. Ja teidän tulee sitä esitellä itsessänne kunnian kanssa 
viimeisenä tuomion päivänä.” 


Hengellisistä voiteista. Luku 37. 


Siihen aikaan, kun kansa kävi haudalla, tämä jumalallinen neitsyt Py- 
hä Mechtild sanoi palavin sydämin Herralle Jeesukselle?”: ”Oi, minun 
rakkauteni, tuhansista valittu, opeta minulle, millä voiteilla minä voin 
Sinut, sieluni rakkauden voidella!” Herra Jeesus vastasi: ”Ota se sa- 
noinkuvaamaton makeus, joka ikuisesti on virrannut jumalallisesta sy- 


dämestäni Isälleni ja Pyhälle Hengelle, ja sekoita siitä itsellesi viiniä.” 


322 Buddella widh hwseth. Latinankielisissä versioissa (1510, 21v; 1558, 36v; 
1877, 61) sanotaan circa Dominum 'Herran ympärillä". Budde näyttää lu- 
keneen alkutekstistään circa domum, kun olisi pitänyt lukea circa Domi- 
num. Virhe on ymmärrettävä, koska Budden käyttämässä käsikirjoituk- 
sessa on voinut olla epäselvä kohta, virhe tai lyhennysmerkkejä. Lisäksi 
sana Dominus 'Herra' esiintyy joskus lyhentyneessä muodossa Domnus 
(Hammarström 1925, 134), joka on lähellä sanaa domus 'talo'. Budden 
valinta widh hwseth on vähemmän onnistunut, sillä määräinen muoto 
viittaa siihen, että lukijan tulisi olla tietoinen, mistä ennen mainitusta ta- 
losta on kyse, mutta mistään talosta ei edellä ole puhetta. Kaikki tarkas- 
tellut saksannokset tukevat tulkintaa, että 'talo' on virhe ja olisi pitänyt 
lukea "Herra". Vuoden 1503 saksannoksen mukaan: bey dem herren (1503, 
25v) ja vuoden 1597 käännöksen mukaan: vmb den Herren (1597, 48r). 
Vuoden 1857 saksannos kuuluu um den Herrn (1857, 102). (Katso Kauko 
2020a, 75-76.) 

323 Ruotsinkielisen käsikirjoituksen (A 13, 41v) marginaaliin on tähän koh- 
taan kirjoitettu punaisella sana paskadagh 'pääsiäispäivä'. Geete (1899, 
78) on ottanut merkinnän editionsa marginaaliin. Hän näyttää ottaneen 
mukaan ruotsinkieliset, mutta jättäneen pois latinankieliset marginaali- 
merkinnät. Molempia on käsikirjoituksessa vähän, katso Lauren 1972, 
28-29. Käsikirjoituksen alamarginaalissa on punainen risti. 

324 Virke puuttuu vuoden 1597 saksannoksesta (1597, 48v), mutta on mukana 
muissa versioissa. 


136 


https://doi.org/10.21435/tl.277 


Ensimmäinen kirja 


Sitten ota se makeus, josta äitini neitseellinen sydän on tullut ma- 
keammaksi kuin kaikki ihmissydämet, ja tee siitä mitä makeinta hu- 
najaa. "Kolmanneksi ota se jumalallisuus, joka minulla oli. Sillä en- 
nen joutumistani kärsimykseen minulla oli mitä suurin jumalinen 
tahto ja mitä kuumin into toteuttaa Isäni tahto ja lunastaa sielut. 
Tee siitä itsellesi mitä kalleinta voidetta, joka on balsamia” Ja heti 
Mechtildistä näytti kuin hänellä olisi rasia, joka oli täynnä kalliita 
tuoksuvia voiteita, joilla hän voiteli Herran Jeesuksen sydämensä tah- 
dosta. Ja Mechtild suuteli Hänen kunniakkaita haavojaan, jotka 
ovat sielun lääkitys. 


Sydämen talosta ja Jumalan ruumiista. Luku 38. 


Tämän jälkeen Herra Jeesus näytti Mechtildille mitä kauneimman 
talon, joka oli hyvin korkea ja laaja. Tässä talossa Mechtild näki toi- 
sen, pienen talon, joka oli tehty setripuusta ja sisäpuolelta päällystet- 
ty hopealevyillä, jotka olivat hyvin kiiltäviä. Keskellä tuota taloa istui 
Herra Jeesus. Tämän talon Mechtild käsitti olevan Jumalan sydän, sil- 
lä hän oli aiemmin nähnyt Hänet sellaisessa hahmossa. Toinen 
talo taas merkitsi sielua, sillä samoin kuin setripuu on mädäntymä- 
töntä ja katoamatonta, niin on myös sielu kuolematon ja ikuinen. Ovi 
siinä talossa oli itään päin, ja siinä oli kultainen telki, ja ketjut, joista 
telki roikkui?”, menivät Jumalan sydämeen niin, että kun ovi avattiin, 
näyttivät ketjut koskettavan Jumalan sydäntä. Tämän oven Mechtild 
käsitti tarkoittavan sielun halua. Teljellä hän ymmärsi sielun tahtoa 
ja ketjuilla hän ymmärsi Jumalan halua, joka aina käy edellä, herät- 
tää ja vetää sielun halua Jumalan puoleen. Silloin Herra Jeesus sanoi 


325 Käsikirjoituksessa A 13 (42r) kohta on merkitty punaisella nuolella. 

326 Käsikirjoituksessa A 13 (42r) kohta on merkitty punaisella nuolella. 

327 Buddella honom 'hänet'. Saksannoksissa on vuosina 1503 ja 1857 es 'se' 
sekä vuonna 1597 das 'se". Viitataan siis sydämeen, jota merkitsevä sana 
sekä latinassa että ruotsissa että saksassa on neutri. Buddea on voinut 
sekoittaa latinankielisen tekstin ipsum, joka voi olla sekä maskuliinin että 
neutrin akkusatiivimuoto. 

328 Käsikirjoituksessa A 13 (42r) kohta on merkitty punaisella nuolella. 

329 Muiden versioiden (1503, 26r; 1510, 22r; 1558, 37v; 1597, 49r; 1857, 104; 
1877, 62) mukaan 'ketju, joka roikkui teljestä'. 

Mechtildille: ”Niin on sinun sielusi aina lukittu sisälle minun sydä- 
meeni ja minä sielun sydämeen. Ja vaikka sinulla on minut sydämesi 
sisimmässä niin, ettei mitään voi sisempänä olla, kuitenkin on juma- 
luuteni sydän niin paljon sinun sielustasi ylitsekäyvä, että se näyttää 
sinusta olevan kokonaan käsittämätön. Sitä merkitsee tämän talon 
korkeus? 

Silloin Mechtild pyysi Herralta Jeesukselta, että Hän suvaitsisi val- 
mistella hänet ottamaan vastaan Hänen mitä arvokkaimman ruu- 
miinsa. Herra Jeesus vastasi: ”Kun tahdot ottaa vastaan minun ruu- 
miini, tutki tarkkaan talosta, joka on sinun sielusi, ovatko seinät 
hieman vahingoittuneet tai tahraantuneet. Katso tarkasti idästä päin, 
miten huolellisesti tai miten huolimattomasti olet menetellyt kaikes- 
sa siinä, joka kuuluu Herrallesi Jumalalle. Sellaisia asioita ovat Ju- 
malan ylistäminen ja suuri kiittäminen Hänen hyvistä töistään, si- 
nun rukouksesi ja Hänen käskyjensä muistaminen. *'Etelästä päin 
katso, miten jumalisesti olet käyttäytynyt äitiäni kohtaan ja kaikkia 
pyhimyksiä kohtaan ja miten paljon olet parantanut itseäsi heidän 
esikuvansa ja opetuksensa mukaan. Lännessä päin katso tarkasti, 
miten paljon olet edistynyt tai taantunut hyveissä, miten tottelevai- 
nen, miten nöyrä, miten kärsivällinen sinä olet tai olet ollut, oletko 
hyvin noudattanut sääntökuntasi ja luostarisi määräyksiä, ja oletko 
painanut alas ja voittanut taipuvaisuutesi syntiin. **'Pohjoisessa taas 
tutkiskele, miten oikeamielinen ja uskollinen olet ollut pyhää kirk- 
koa kohtaan ja miten olet käyttäytynyt lähimmäistäsi kohtaan, olet- 
ko rakastanut häntä vilpittömästä rakkaudesta, pidätkö lähimmäisesi 
ahdinkoa ja vastoinkäymisiä ominasi ja katsot hänen ahdinkonsa 
olevan sinun, oletko jumalisesti rukoillut syntisten puolesta ja kristit- 
tyjen sielujen puolesta ja kaikkien niiden puolesta, jotka ovat avun 
tarpeessa. Ja jos sitten löydät itsestäsi jonkin tahran tai haavan’??? kai- 
ken sen suhteen, mitä edellä on kirjoitettu, sinun tulee tahtoa korjata 
ja lääkitä se nöyrin ripittäytymisin ja synninparannuksin.” Tämän 
jälkeen Mechtild meni sisään samaiseen taloon ja lankesi alas meidän 


330 Käsikirjoituksessa A 13 (43r) kohta on merkitty punaisella nuolella. 
331 Käsikirjoituksessa A 13 (43r) kohta on merkitty punaisella nuolella. 
332 Buddella allitteraatio: hwat smittho äller saar. 

333 Kohta on käsikirjoituksessa A 13 (43r) merkitty punaisella nuolella. 

Herramme Jeesuksen jalkain juureen. Hän nosti Mechtildin arvok- 
kaasti ylös, asetti hänet polvelleen ja suuteli häntä kolmeen kertaan 
sanoen: ”Minä annan sinulle rauhan suudelman kaikkivaltiaan vii- 
sauden puolesta ja muuttumattoman hyvyyteni puolesta”. 

Kun messu alkoi sanalla Resurrexi**, Herra Jeesus puhui ihanasti 
Mechtildille ja sanoi: ”Katso, minä olen ylösnoussut ja yhä olen sinun 
kanssasi ja ikuisesti olen oleva kanssasi”. Sinä olet asettanut minun 
päälleni kätesi? ja kaikkien tekojesi tarkoituksen.” Ja monin muin sa- 
noinkuvaamattomin sanoin Hän puhui Mechtildille. Kun Mechtild 
näki Herran Jeesuksen niin suuresti pitävän häntä arvossa, hän joutui 
ihmetyksen valtaan ja tahtoi silloin nöyrästä kunnioituksesta vetäytyä 
hieman kauemmaksi Hänestä. Herra Jeesus kuitenkin veti häntä en- 
tistä likemmäs tykönsä ja sanoi: ”Suo minulle se, että olen lähelläsi ja 
iloitsen sinun kanssasi.” 

Kun laulettiin gloria jn excelsis’, tahtoi Mechtild kunnioittaa ja 
ylistää Herraa Jeesusta tästä ja kaikista hänen hyvistä teoistaan. Sil- 
loin Herra Jeesus sanoi hänelle: ”[38Tiedäthän, että on kirjoitettu, et- 
tä maanpäällisistä asioista kuuluu kiitos ja kunnia taivaille.] Jos sinä 
tahdot ylistää minua, kunnioita sitten minua sen mitä arvokkaimman 
kunnian yhteydessä, jolla Isä Jumala kaikkivaltiudessaan Pyhän Hen- 
gen kanssa kunnioittaa minua, ja sen mitä korkeimman kunnian?’ 
yhteydessä, jolla minä käsittämättömässä viisaudessani kunnioitan 
Isää ja Pyhää Henkeä. Ja Pyhä henki muuttumattomassa hyvyydes- 
sään ylistää ja kunnioittaa Isää ja minua mitä suurimmalla arvokkuu- 
della. 

Kun sitten kolmannella tunnilla laulettiin ja piti järjestyä kul- 
kueeksi, Mechtild oli aivan voimaton, sillä hän tukeutui keppiin ja si- 


334 'Minä nousin ylös". Käsikirjoituksessa A 13 (43v) alleviivattu punaisella. 

335 Buddella on latinisoiva partisiipin futuuri bliffwa skolandis. Latinassa 
mansurus. 

336 Vulgatassa Ps. 138: 5; Raamatun suomennoksessa Ps. 139: 5. 

337 "Kunnia korkeuksissa". Käsikirjoituksessa A 13 (43v) alleviivattu punaisella. 

338 Hakasulkeissa oleva kohta on mukana 1503 (27r), 1510 (22v) ja 1877 (63). 
Osuus puuttuu 1558, 1597, 1857 ja Buddelta. Sitaatti ei ole ainakaan Raa- 
matusta. 

339 Kunniaa tarkoittava sana on käsikirjoituksessa A 13 (43v) lisätty margi- 
naaliin. Alamarginaalissa on punainen risti. 

saret johdattivat häntä ympäriinsä konventin jäljessä. Silloin Mechtild 
sai nähdä Herran Jeesuksen, joka oli pukeutunut kuin diakoni dalma- 
tikaan'*", ja Hänellä oli punainen lippu kädessään ja Hän meni jokai- 
sen konventin henkilön tykö. Mechtild ihmetteli, miksi Hän näyttäy- 
tyi diakonin hahmossa lähellä jokaista sisarta. 'Hän vastasi: ”Niin 
kuin diakoni palvelee alttarin tykönä, samoin minä olen likellä Isää- 
ni Jumalaa valmiina täyttämään kaikki Hänen käskynsä ja tahtonsa. 
Koskaan ei myöskään ole yksikään diakoni ollut niin tarkkaavainen 
työssään kuin minä olen. Olen läsnä kunkin jumalisen sielun palve- 
lijana” 


Kuinka Herra Jeesus palveli konventtia. Luku 39. 


*YIItalaulun aikaan antifonin Regina celi™® kohdalla Mechtild näki 
kunnioitetun neitsyen, Jumalan äidin, seisomassa kuorissa. Tämä pi- 
teli oikealla kädellään Poikaansa, jonka vaatteet oli kauttaaltaan ko- 
ristettu kasvilla, jota kutsutaan tripholium, ja kiiltävin kilvin, joi- 


340 Nykysuomen sanakirjan (s.v. dalmatika) mukaan pitkä, valkoinen, hihal- 
linen päällyspuku, jota käytetään liturgisena pukuna. Katso myös toisen 
kirjan lukua 12 ja siellä olevaa selitystä. 

341 Käsikirjoituksessa A 13 (44r) kohta on merkitty punaisella nuolella. 

342 Käsikirjoituksen (A 13, 44r) marginaalissa on tässä kohdassa punaisella 
tehty merkintä paska dagh 'pääsiäispäivä", jonka Geete (1899, 82) on ot- 
tanut mukaan editioonsa. Pääsiäispäivä kuuluu kirkkovuoden kohokoh- 
tiin, ja siihen liittyvät kohdat on ehkä marginaalimerkintöjen avulla ollut 
helpompi löytää. 

343 "Taivaan kuningatar". Latinankieliset sanat on käsikirjoituksessa A 13 (44r) 
alleviivattu punaisella. 

344 'Apila'. Latinankielinen sana on käsikirjoituksessa A 13 (44r) alleviivattu 
punaisella. Budden ilmaisun ”kasvilla, jota kutsutaan tripholium" sijasta 
latinaksi ja saksaksi sanotaan yksinkertaisesti 'apilalla', saksaksi Klee. 
Budde on lisännyt apila-sanaan selityksen, että se on eräs kasvi. 'Kasviksi" 
kääntämäni sana on Buddella /iffwer yrth, jonka Söderwall (1925-1973, 
s.v. liveryrt) kääntää 'sinivuokko' (bläsippa, anemone hepatica). Sana 
liveryrt tulee keskialasaksasta, jossa esiintyvät rinnakkain /everblome ja 
leverwort (Lübben 1888, s.v. lever-blome ja s.v. lever-wort). Nykysaksas- 
sa Leberbliimchen, Leberblume ja Leberkraut tarkoittavat 'sinivuokkoa'. 
Budde on tuskin ajatellut sinivuokkoa, sillä tuntuu oudolta, että hän olisi 
halunnut sanoa "sellainen sinivuokko, jota sanotaan apilaksi”. Luulta- 
vampaa on, että hän tarkoitti käyttää sanaa /iveryrt yleisemmässä merki- 

ta kutsutaan bwklara'*. Apilalla™ Mechtild ymmärsi tarkoitettavan 
kunnioitetun kolminaisuuden erinomaisuutta, joka kaikessa juma- 
luudessaan asui Jeesuksen Kristuksen ihmishahmossa?”. Kilpien kär- 
ki tai terävä pää osoitti alas maahan ja leveä pää osoitti ylös, ja niiden 
Mechtild käsitti tarkoittavan, että meidän Herramme Jeesuksen Kris- 
tuksen elämä täällä maan päällä ja hänen kärsimyksensä julmuus oli- 
vat saaneet hyvän lopun, mutta se kunnia ja suuri ilo, jotka Hän sen 
vuoksi sai Taivasten valtakunnassa, ja se voitto, jonka Hän silloin sai, 
ja sanoinkuvaamaton kirkkaus tulevat Hänellä olemaan ikuisesti. 
Jeesuksella näytti olevan myös kiiltävä kruunu, ja siitäkin näyt- 
ti roikkuvan kilpiä, ja niissä oli loistavia ristejä. Kustakin rististä 
lähti ikään kuin viisi auringonsädettä. Silloin Herra Jeesus sanoi 
Mechtildille: ”Katso, minä tulin tänne nyt sen tähden, että olen val- 
mis palvelemaan teitä pöydässä tänä iltana, sillä tahdon tarjoilla teille 
viisi ruokalajia tällä illallisella. Ensimmäinen ruokalaji on se ilo, jon- 


tyksessä, tarkoittamassa 'kasvia' tai "lääkekasvia'. Saksassakin Leberblume 
ja Leberkraut ovat tarkoittaneet useita eri kasveja, joita on käytetty lää- 
kitsemään maksasairauksia (Kluge 1967, s.v. Leberblume; Weigand 1909- 
1910, s.v. Leberkraut). Jostakin syystä Budde jätti käännökseensä latinan- 
kielisen sanan tripholium, eikä käyttänyt ruotsinkielistä sanaa k/över, joka 
on lainattu ruotsiin keskialasaksasta. Sanan vanhin esiintymä ruotsissa on 
yhdyssanassa kleverbladh 'apilanlehti', joka tavataan niin sanotussa seit- 
semännessä lääkekirjassa 1500-luvun alussa (Klemming 1883—1886, 314). 

345 Sanalla bukl/are tarkoitetaan tietyntyyppistä kilpeä, keskialasaksassa bo- 
keler, muinaisranskassa bucler (Söderwall 1884-1918, s.v. buklare). 

346 Budden ruotsinnoksessa on apilaa tarkoittava sana latinaksi ablatiivimuo- 
dossa m(edh) trifolio. Ruotsinkielinen prepositio medh "kanssa" vaati kes- 
kiajalla datiivia (vertaa saksan mit + datiivi). Latinan samamerkityksinen 
prepositio cum 'kanssa' vaatii ablatiivia, mutta latinaksi (Mechtild 1877, 
64) asia on tässä ilmaistu akkusatiivia vaativalla prepositiolla per 'kaut- 
ta", jota seuraa monikon akkusatiivi trifolia. Budde on mielenkiintoisesti 
korvannut monikon akkusatiivin yksikön ablatiivilla. Mikään prepositio 
ei latinassa vaadi datiivia, jota ruotsalainen prepositio olisi edellyttänyt. 
(Katso Höder 2012, 251; Höder 2018, 156; Kauko 2020b, 74.) Latinankie- 
listä ablatiivimuotoista sanaa trifolio ei ole käsikirjoituksessa A 13 (44v) 
alleviivattu punaisella, vaikka samainen sana on edellisessä virkkeessä 
merkitty punaisella alleviivauksella. Latinankielisten sanojen alleviivaus 
ei siis ole johdonmukaista, ja joskus on myös alleviivattu ruotsinkielisiä 
sanoja. 

347 Tuntematon henkilö on lisännyt sanan (ruotsiksi mandome) käsikirjoituk- 
sen A 13 (44v) marginaaliin. Alamarginaalissa on punainen risti. 

ka jumaluus tänä päivänä sai minun miehuudestani ja miehuuteni ju- 
maluudesta. Toinen ruokalaji on se ilo, joka minulla oli, kun Rakkaus 
lävisti ja täytti kaikki jäseneni ylösnousemuksessani sanomattomal- 
la ilolla ja suloisuutensa sanoinkuvaamattomalla ja runsaalla mieli- 
hyvällä kaikkien niiden kärsimysten ja tukaluuksien tähden, joilla se 
täytti minut ja kaikki jäseneni silloin, kun minua piinattiin. Kolmas** 
ruokalaji oli se ilo, joka minulla oli silloin, kun esittelin sanoinkuvaa- 
mattomalla riemulla ja ilolla Isälleni mitä kalleimman pantin, joka 
oli minun sieluni, kaikkien niiden sielujen kanssa, jotka olin lunasta- 
nut. Neljäs?” ruokalaji on se ilo, jonka sain silloin, kun Isäni antoi mi- 
nulle täydellisen vallan kunnioittaa ja arvostaa, rikastuttaa ja palkita 
heidän rakkaudestaan niitä ystäviäni, jotka ovat oikeamielisesti ra- 
kastaneet minua ja jotka olen lunastanut niin suurella vaivalla ja niin 
suuresta arvosta. "Viides ruokalaji oli se ilo, joka minulla on siitä, et- 
tä Isäni on liittänyt yhteen kanssani ikuisella kunniaistuimella minun 
ystäväni niin, että he ovat tästälähin perillisiäni*! ja osallistuvat pitoi- 
hin pöydässäni. Kun toiset kuninkaat järjestävät ystävilleen pidot, he 
eroavat pitojen loputtua, mutta siellä, missä minä olen, siellä tulevat 
ystäväni ikuisesti pysymään kanssani. Jos joku muistuttaa minua tai 
mainitsee minulle näistä edellä mainituista iloista, minä annan en- 
simmäisen ilon tähden hänelle ennen hänen kuolemaansa jumaluu- 
teni maun, jos hän niin tahtoo. Toisen ilon tähden annan hänelle vii- 
sauden ymmärryksen. Kolmannen ilon takia minä esittelen hänen 
loppunsa aikaan Isälleni hänen sielunsa. Neljännen ilon takia minä 
annan hänelle ihmisten lunastamiseksi kärsimieni kaikkien koettele- 
musten, piinojen ja vaivojen hedelmät ja osallisuuden niihin. Viiden- 
nen ilon tähden minä annan hänelle pyhimysten iloisen seuran” 


348 Käsikirjoituksen A 13 (45r) marginaalissa on punaisella roomalainen nu- 
mero III eli 3 ja punainen nuoli. 

349 Käsikirjoituksen A 13 (45r) marginaalissa on punaisella roomalainen 
numero IIII eli 4. 

350 Käsikirjoituksessa A 13 (45r) kohta on osoitettu punaisella nuolella. 

351 Latinassa cohaeredes 'kanssaperillisiä", saksannoksissa Miterben. 

352 Käsikirjoituksessa A 13 (45r) kohta on osoitettu punaisella nuolella. 

353 Käsikirjoituksessa A 13 (45r) kohta on osoitettu punaisella nuolella. 


142 


https://doi.org/10.21435/tl.277 


Ensimmäinen kirja 


Viisi jumalista rukousta Jeesuksen Kristuksen 
ylösnousemuksesta. Luku 405. 


Minä ylistän, kunnioitan, arvostan ja siunaan Sinua, oi mitä parhain 
Jeesus, sen sanoinkuvaamattoman ilon tähden, jonka Sinä sait, kun 
Sinun mitä pyhin ihmishahmosi ylösnousemuksessasi otti vastaan 
kunnian kirkkauden Isän Jumalan kirkkaudesta ja myöhemmin an- 
toi itsestään kaikille valituille ystävilleen ikuisen kirkkauden kunnian 
jumaluuden kirkkaudesta. Tämän sanoinkuvaamattoman ilon tähden 
minä pyydän Sinulta, oi mitä rakastettavin Isän Jumalan ja ihmisten 
välinen sovittelija Jeesus Kristus, että sen saman kirkkauden, jonka 
silloin annoit minulle, suvaitsisit säilyttää minulle vahingoittumatto- 
mana tuomiopäivään saakka niin, että voin vastaanottaa sen silloin 
ikuisen ilon ja mielihyvän kera. Pater noster. Ave Maria. 

Minä ylistän, kunnioitan, arvostan, kehun ja siunaan Sinua, oi mi- 
tä lempein Jeesus, sen sanoinkuvaamattoman ilon tähden, joka Si- 
nulla oli silloin, kun Sinun ylenpalttinen rakkautesi veti Sinut alas 
Isän Jumalan sylistä ja alisti Sinut kaikkiin kärsimyksiin ja kurjuu- 
teen, ja ylösnousemuksessasi se täytti kaikki jäsenesi ylenmääräisellä 
kunnialla ja ilolla niin kuin tuo samainen rakkaus oli täyttänyt kaikki 
jäsenesi ylhäällä ristillä mitä suurimmalla kärsimyksellä. Tämän sa- 
noinkuvaamattoman ilon tähden minä rukoilen Sinulta, mitä rakas- 
tettavin Jeesus, Isän Jumalan ja ihmisten välinen välittäjä, että antaisit 
minulle ymmärryksen valon ja sielun tietämyksen, että minä voisin 
kaikkina aikoina tietää, mikä on sinulle mieleisintä. Pater noster.** 

Minä ylistän, kunnioitan, arvostan, kehun ja siunaan Sinua, oi mi- 
tä suloisin Herra Jeesus Kristus, sen suuren ilon tähden, joka Sinun 
mitä pyhimmällä sielullasi oli silloin, kun se esittäytyi Isälle Jumalalle 
maksuna ja lunastuksen panttina? muassaan suuri joukko pyhimys- 


354 Luku on mukana 1510, 1558, 1597, 1877 ja Buddella. Vuosien 1503 ja 1857 
saksannoksista osio puuttuu. 

355 Latinankieliset rukousten nimet Pater noster 'lsä meidän' ja Ave Maria 
"Tervehdys, Maria" erottuvat käsikirjoituksessa A 13 (45v) ruotsinkielisestä 
leipätekstistä, koska ne on kirjoitettu punaisella. 

356 Sanat Pater noster 'lsä meidän’ on käsikirjoituksessa A 13 (46r) kirjoitettu 
punaisella. 

357 Vertaa kolmannen kirjan luku 35. 

ten sieluja, jotka oli lunastettu helvetistä ja jotka mitä suurimmalla 
ilolla seurasivat sitä. Tämän sanoinkuvaamattoman ilon tähden minä 
rukoilen Sinulta, oi mitä rakastettavin Jeesus, Isän Jumalan ja ihmis- 
ten välinen sovittelija, että Sinä olisit kuolemani hetkellä minun sie- 
luni runsas pantti ja täysi maksu lunastaen kaikki velkani ja rikkeeni 
ja lauhduttaisit mitä oikeudenmukaisimman tuomarin Isän Jumalan 
minua kohtaan ja johdattaisit minut ilolla Hänen nähtävilleen. 

358 Minä ylistän, kunnioitan, arvostan ja siunaan Sinua, oi mitä lem- 
pein Jeesus, sen sanoinkuvaamattoman ilon tähden, jonka sait silloin, 
kun Isä Jumala antoi Sinulle täyden vallan ja oikeuden palkita, tehdä 
rikkaaksi ja kunnioittaa Sinun vapautesi suurella voimalla kaikkia ri- 
tareitasi?? ja ystäviäsi, jotka Sinä niin kunniakkaalla voitolla vapahdit 
paholaisen vallasta. Tämän sanoinkuvaamattoman ilon takia minä 
rukoilen Sinulta, oi mitä rakastettavin Isän Jumalan ja ihmisten vä- 
linen sovittelija, että tekisit minut osalliseksi kaikista töistäsi ja teois- 
tasi ja Sinun mitä pyhimmästä kuolemastasi ja kunniakkaasta kärsi- 
myksestäsi. 

Minä ylistän, kunnioitan, arvostan ja siunaan Sinua, oi Herra Jee- 
sus Kristus, sen ilon tähden, joka Sinulla oli silloin, kun Isä Jumala 
antoi Sinulle ja kaikille ystävillesi omaksi ikuisen perintöosan valta- 
kunnastaan. Ja niin oli täytetty Sinun mitä lempein rukouksesi, jon- 
ka olit aiemmin ilmaissut ja rukoillut: ”Oi Isä, siellä missä minä olen, 
siellä olkoon myös minun palvelijani”*%. Siten kaikki ilo ja mielihyvä 
ja kaikki hyvä, jota Sinä itse olet, olisi heidänkin aina ja ikuisesti. Tä- 
män Sinun saamasi suuren ja sanoinkuvaamattoman ilon tähden mi- 
nä rukoilen Sinulta, oi mitä rakastettavin Isän Jumalan ja ihmisten 
välinen sovittelija Jeesus Kristus, että antaisit minulle kaikkien py- 
himpien valittujesi seuraa, jotta minulla voisi yhdessä heidän kans- 
saan olla Sinut ilona ja kaikkena hyvänä sekä täällä että myöhemmin 
ikuisesti. 


358 Käsikirjoituksessa A 13 (46r) kohta on osoitettu punaisella nuolella. 
359 Latinaksi commilitones 'sotatovereitasi'. Saksaksi vastaavasti mitstreytten. 
360 Joh. 17: 24. 

Kuule vielä toinen [ilmestys]. Luku 41. 


Tämän jälkeen Mechtild pyysi Herralta Jeesukselta, että tämä sillä 
mitä riemullisimmalla ilolla, jolla Hän ylisti ja kiitti Isää Jumalaa, kun 
tämä antoi Hänen ihmishahmolleen ylösnousemuksessa kuolemat- 
tomuuden, suvaitsisi samoin kiittää Isää Mechtildin puolesta samai- 
sesta kuolemattomuuden lahjasta, jonka Mechtild toivoi tulevansa 
saamaan tulevassa viimeisessä ylösnousemuksessaan. **'Silloin Herra 
Jeesus vastasi Mechtildille sanoen: ”Sen minä teen yhtä mielelläni si- 
nun puolestasi ja kaikkien ystävieni puolesta kuin omasta puolesta- 
ni, sillä minun jäsenteni*? kunnian katson olevan sama kuin omani. 
Sen tähden minä iloitsen mistä tahansa kunnioituksesta tai arvos- 
tuksesta, jota minun jäsenilleni osoitetaan niin kuin se olisi minulle 
itselleni osoitettu ja annettu. Se sielu, jonka puolesta minä ylistän ja 
kiitän Isää Jumalaa sielun ollessa vielä maan päällä, saa osakseen Tai- 
vasten valtakunnassa suuren mielihyvän, kunnian ja ilon” 

Kun Mechtild ajatteli itsekseen, mitä kunniaa Jeesuksen Kristuk- 
sen ihmishahmo sai Isältä Jumalalta Hänen mitä kunniakkaimmassa 
ylösnousemuksessaan, *'Herra Jeesus vastasi hänen ajatuksiinsa sa- 
noen: ”Minun sydämeni kunnia oli se, että Isä Jumala antoi minulle 
kaiken voiman ja vallan sekä Taivasten valtakunnassa että maan pääl- 
lä niin, että olisin kaikkivaltias niin ihmisyydessäni kuin jumaluudes- 
sanikin, jotta minä voisin kaiken tahtoni mukaan palkita, kunnioittaa 


361 Käsikirjoituksessa A 13 (47r) kohta on merkitty punaisella nuolella. 

362 Budde käyttää sanaa limber 'jäsen, ruumiinosa’, jota latinassa vastaa 
membrum ja saksassa Glied. Sana saa selityksensä eräästä toisesta teks- 
tistä, jonka Budde ruotsinsi. Sielun luostari -nimisessä teoksessa sanotaan 
(Dahlgren 1875, 99): wi ärom alle samlimme til eth hwffudh som är cris- 
tus, hans lymer är hwar en cristen människia, oc swa ärom wi alle cristne 
en kropper, wndher hwffudhet som är ihesus cristus "Me kaikki olemme 
jäseniä samassa ruumiissa, jonka pää on Kristus. Kukin kristitty ihminen 
on Hänen jäsenensä, ja niin me kaikki kristityt olemme yksi ruumis sen 
pään alla, joka on Jeesus Kristus'. Sielun luostari -teoksen lopussa sano- 
taan, että Jöns Budde käänsi sen latinasta ruotsiksi Naantalin luostarissa 
Herran vuonna 1480 (Dahlgren 1875, 136). 

363 Käsikirjoituksessa A 13 (47r) kohta on osoitettu vihreällä nuolella. 

364 Käsikirjoituksessa A 13 (47r) kohta on osoitettu punaisella nuolella. Ala- 
marginaalissa on vihreä risti. 

ja ylistää ja osoittaa ja suoda kaikkea rakkautta ystävilleni. Se kunnia, 
jonka sain silmiini ja korviini, on se, että minä voin nähdä, kuulla ja 
tietää perusteellisesti kaikkien valittujeni ja uskollisten palvelijoide- 
ni hädän, ahdingon ja surun. Kaikki heidän kaipauksensa, itkunsa ja 
toiveensa ja heidän rukouksensa minä voin kuulla ja ottaa vastaan. Ja 
koko minun keholleni on annettu se kunnia, että niin kuin minä ju- 
maluudessani olen kaikkialla, niin voin myös ihmishahmossani olla 
kaikkialla, missä vain haluan joka ainoan ystäväni kanssa. Sitä ei ku- 
kaan muu, kuinka mahtava hän ikinä onkaan, ole voinut eikä voi teh- 
dä koskaan, paitsi yksin minä aina ja ikuisesti” 


siitä, että Jumala on sielun kanssa, ja Jumalan pidoista, jotka 
ovat hyvän kristityn sielussa. Luku 42. 


Toisena pääsiäispäivänä luettiin evankeliumista, että Mane nobiscum 
Domine, joka tarkoittaa, että Herra, pysy meidän kanssamme”. Sil- 
loin Mechtild sanoi Herralle Jeesukselle: ”Oi, sydämeni ainoa suloi- 
suus, pysy lähelläni, sillä elonpäiväni ovat kääntymässä ehtoopuolel- 
le!” Herra Jeesus vastasi: ”Minä pysyn lähelläsi niin kuin isä pysyy 
poikansa kanssa ja jaan kanssasi Taivasten valtakunnan perintöosan, 
jonka olen sinulle lunastanut kalliilla verelläni ja kaikella sillä hyvällä, 
jota olen tehnyt puolestasi maan päällä kolmenkymmenenkolmen 
vuoden ajan. Kaiken tämän annan sinulle omaksesi. Toisekseen an- 
nan sinulle itseni olemaan lähelläsi niin kuin ystävä ystävän kanssa. 
Ja niin kuin mies, jolla on uskollinen ystävä, aina hädän tullen py- 
syy ystävänsä lähellä, pakenee hänen tykönsä ja on aina mielellään 
hänen lähellään, niin tee sinäkin minua kohtaan, joka olen sinun ys- 
täväsi ja kaikkia muita uskollisempi. Voit aina kaikissa asioissa tur- 
vallisesti kääntyä puoleeni, sillä minä autan sinua uskollisesti. ***Kol- 


365 Luuk. 24: 29. Latinankieliset sanat on käsikirjoituksessa A 13 (48r) allevii- 
vattu punaisella. 

366 Käsikirjoituksessa A 13 (48r) kohta on osoitettu punaisella nuolella. 

367 Vertaa Sir. 6: 14-17. Apokryfinen Sirakin kirja on ollut suosittu ja jälkivai- 
kutukseltaan merkittävä. Lutherkin arvosti sitä (Nisula 2008a, 73). Sirakin 
kirjasta on kummunnut paljon sananlaskuja (Huhtala 2008, 104-106). 

368 Käsikirjoituksessa A 13 (48r) kohta on osoitettu punaisella nuolella 
marginaalissa. Alamarginaalissa on vihreä, ristiä muistuttava kuvio. 

manneksi olen lähelläsi niin kuin sulhanen on morsiamensa kanssa. 
Heidän välilleen ei voi tulla eroa, ellei sairaus erota heitä. Jos sinä sai- 
rastut, minä olen kaikkein viisain mestari ja lääkäri, ja minä paran- 
nan sinut kaikista sairauksista, eikä meidän välillemme voi tulla eroa, 
vaan välillämme on ikuinen side ja erottamaton yhteys. Neljännek- 
si minä olen sinun kanssasi niin kuin hyvä ja uskollinen kumppani 
kumppaninsa kanssa. Jos toinen heistä kantaa raskasta taakkaa, tart- 
tuu toinen heti kantamukseen ja avustaa kumppaniaan. Niin teen mi- 
näkin sinulle, sillä kaikkia taakkojasi minä kannan kanssasi niin us- 
kollisesti, että ne kaikki ovat sinulle helppoja kestää” 

Silloin Mechtild muisti, että meidän Herramme Jeesus oli kerran 
sanonut hänelle näin: ”Katso, minä annan sinulle sieluni kumppanik- 
si? ja johdattajaksi. Siispä sinun tulee uskoa sille kaikki asiasi, ja kun 
olet ahdingossa, se lohduttaa sinua ja kaikissa asioissasi se uskollises- 
ti auttaa sinua?” Silloin Mechtild sanoi Herralle Jeesukselle: ”Oi, mitä 
rakastettavin Herrani, Sinä, joka olet sieluni elämä ja mitä lempein 
johdattaja, anna minulle anteeksi se, että valitettavasti olen Sinun mi- 
nulle antamaasi mitä arvokkainta kumppania niin harvoin pyytänyt 
avuksi tarpeen tullen, enkä ole pyytänyt siltä apua kaikissa asioissani 
ja ahdingoissani niin kuin minun olisi pitänyt”? Herra vastasi: ”Sen 
tahdon antaa sinulle anteeksi, ja minun sieluni on oleva kanssasi elä- 
mäsi loppuun asti, ja silloin se ottaa sinut siihen yhteyteen, jossa mi- 
nä jätin sieluni Isäni huomaan kuolemani hetkellä, ja esittelee sen?! 
taivaalliselle Isälleni”. 

Sitten Mechtild rukoili Herralta erään henkilön puolesta, että Hän 


369 Käsikirjoituksen (A 13, 48v) marginaaliin on tähän kohtaan kirjoitettu 
mustalla sana kompan 'kumppani'. Geete (1899, XLIV) ja Lauren (1972, 
29) uskovat, että sanan on kirjoittanut marginaaliin Bureus. 

370 Ruotsinkielisessä käsikirjoituksessa kirjuri vaihtuu kesken tämän virkkeen. 
Ensimmäinen kirjuri on kirjoittanut lehden 48v loppuun asti, ja toinen 
kirjuri on aloittanut työnsä lehden 49r alusta. Kirjurien osuudet näyttää 
jaetun mekaanisesti, koska itse tekstin kannalta siirtymä ei ole loogisessa 
kohdassa, koska se tapahtuu kesken luvun, asiayhteyden ja jopa virkkeen. 
Sanat som jak skulle "niin kuin minun olisi pitänyt’ on kirjoitettu kahdesti, 
sillä ensimmäinen kirjuri on kirjoittanut ne lehden 48v loppuun ja toinen 
kirjuri lehden 49r alkuun. 

371 Saksannoksissa ja latinankielisessä tekstissä: 'sinut'. 

tekisi tämän itselleen uskolliseksi ja palvelevaiseksi?? niin, että kaiken 
sen, mitä Hän oli antanut Mechtildille omaksi, Hän antaisi myös sille, 
jonka puolesta Mechtild rukoili. Ja heti Mechtild näki samaisen hen- 
kilön seisovan Jumalan kanssa, ja Herra otti häntä kädestä ja antoi hä- 
nelle kaikki nuo lahjat todella omaksi. Silloin hän halusi suuresti kiit- 
tää ja kunnioittaa Herraa kaikesta tästä ja pyysi Herraa järjestämään 
ihanat pidot kaikille palvelijoilleen Taivaassa itselleen ylistykseksi ja 
kunniaksi. Heti hän näki katettuna mitä hienoimmat pidot ja Herran 
puettuna häävaatteisiin, jotka olivat väriltään vihreät ja täynnä kultai- 
sia ruusuja. Silloin Herra sanoi hänelle: ”Ecce ego rosa sine spina natus 
multis spinis sum punctatus”? Se tarkoittaa, että ”katso, minä syn- 
nyin ruusuksi ilman piikkejä? ja kuitenkin minua pistettiin monin 
piikein! Kaikki Taivasten valtakunnan väki oli pukeutunut samanlai- 
siin vaatteisiin kuin Herra. Kun kaikki oli valmista häitä varten, sanoi 
Herra: ”Kenellä on tai kuka ottaa ilveilijän osan näissä häissä?” Ja he- 
ti, kun Hän oli tämän sanonut, otti Hän sielua kädestä ja antoi tämän 
tanssia, mistä koko hääväki sai uutta iloa ja lisää riemua. Ja kaikki 
kiittivät Herraa siitä, että Hän näyttäytyi niin mukavana tuon sielun 
kanssa. Sielun syleillessä rakastajaansa mitä suurimmalla rakkauden 
syleilyllä Hän johdatti sen?” pöydän eteen väen joukkoon. Silloin sie- 
lu näki sanoinkuvaamattoman kirkkauden ja ihmeellisen loisteen 
lähtevän Herran kasvoilta, jotka valaisivat koko Taivasten valtakun- 


372 Geeten editiossa Budden käännös kuuluu Sidhan badh hon härran ffor 
ena persona at han [skulde] hänne sik trona göra oc thiänist aktogha. 
Kuten hakasulkeetkin antavat ymmärtää, on sana skulde Geeten lisäämä 
emendaatio. Muiden versioiden (1503, 28v; 1510, 24v; 1558, 42v; 1597, 55v; 
1857, 115; 1877, 69) perusteella kohdassa sanotaan pikemminkin näin: 
"Tämän jälkeen hän (Mechtild) rukoili Herralta erään itselleen uskollisen 
ja likeisen henkilön puolesta, että..." Mahdollisesti Budde on halunnut 
esittää asian eri valossa tai ymmärtänyt kohdan ainakin osittain väärin tai 
kohta on hänen käyttämässään alkutekstin versiossa ollut poikkeavassa 
muodossa. Koska säilynyt ruotsinkielinen käsikirjoitus on kopio, on myös 
mahdollista, että Budden käännös on vääristynyt kopioitaessa. 

373 Tuntemattomasta lähteestä oleva sitaatti on käsikirjoituksessa A 13 (49r) 
alleviivattu punaisella. 

374 Esimerkiksi Naantalin luostarin kirjaan sisältyvässä tekstissä Marian seit- 
semän riemua sanotaan Neitsyt Mariaa ruusuksi ilman piikkejä (Kauko & 
Lamberg 2017, 354). Katso myös Väisänen 2011, 193. 

375 Saksaksi ja latinaksi niin päin, että tuo sielu johdatti Herraa. 


148 


https://doi.org/10.21435/tl.277 


Ensimmäinen kirja 


nan palatsin ja täyttivät kaikki astiat, joita oli kuninkaallisella pöydäl- 
lä. Ja niin tuli Hänen rakastettavien kasvojensa kirkkaudesta heidän 
kaikkien kylläisyytensä, ilonsa ja suloisuutensa, joka sellaisenaan te- 
kee heidät ikuisesti kylläisiksi?*. [?7Sellaisista pidoista olkoon kiitos 
ja ylistys Neitsyen miellyttävälle Pojalle!] 


Kahdeksannesta pääsiäispäivästä. Luku 43. 


Kahdeksantena resurreccionis”* päivänä Mechtild näki jälleen edellä 
mainitun talon”. Kun hän tahtoi mennä sinne sisälle, hän huoma- 
si kaksi enkeliä seisomassa ovella ylösnostetuin siivin niin, että sii- 
vet ylhäällä koskettivat toisiaan. Heistä lähti mitä suloisinta laulua ja 
ääntä, joka oli kuin mitä ihanimmista harpuista. Tämän he tekivät 
sen suuren ilon tähden, jota he tunsivat siitä, että Mechtild tuli sisään. 
Kun Mechtild astui sisälle, hän lankesi Herran jalkoihin tervehtien ja 
suudellen Hänen ruusunpunaisia haavojaan. Kun hän tuli sydänhaa- 
van kohdalle, hän näki sen avoimena ja kuin palavana valkeana, jos- 
ta lähti kovasti hyvää tuoksua. Herra otti ihanasti Mechtildin vastaan 
tykönsä ja sanoi hänelle: ”Mene sisään ja ota vastaan minun sydäme- 
ni pituus ja leveys. Pituus merkitsee hyvyyteni ikuisuutta. Leveys on 
rakkaus ja se suuri halu, joka minulla alusta alkaen oli sinun hyvin- 
vointiasi kohtaan. Tämän pituuden ja leveyden lävitse sinun pitää 
kulkea ja omaksua ne itsellesi, sillä kaikki se hyvä, mitä löydät sydä- 
mestäni, on totisesti kaikki sinun omaasi” 

Sitten Hän henkäisi Mechtildin ylitse ja sanoi: accipite Spiritum 
Sanctum”. Se tarkoittaa, että ottakaa vastaan Pyhä Henki. Kun tuo 


376 Tämä relatiivilause on joissakin versioissa pidempi: 'joka tekee heidät 
kylläisiksi, mutta ei kyllästymiseen asti, ilahduttaa loputtomasti ja saa 
itsestään heidät ilakoimaan'. 

377 Hakasulkeissa oleva puuttuu Buddelta ja 1597. Se on mukana 1503 (29r), 
1510 (24v), 1558 (43r), 1857 (117) ja 1877 (70). 

378 "Ylösnousemuksen". Latinankielinen sana on käsikirjoituksessa A 13 (49r) 
kirjoitettu samalla värillä ja samanlaisella käsialalla kuin ruotsinkielinen 
teksti, mutta se on himmeästi alleviivattu punaisella. 

379 Viittaa mahdollisesti yllä luvussa 38 mainittuun taloon. 

380 Latinankieliset sanat on kirjoitettu käsikirjoituksessa A 13 (49v) samalla 
käsialalla ja värillä kuin ruotsinkielinen teksti, eikä niitä ole myöskään 

pyhä sielu silloin oli täyttynyt Pyhästä Hengestä, hän näki kaikista 
jäsenistään lähtevän palavia auringonsäteitä kaikkiin niihin, joiden 
puolesta hän oli rukoillut. Kun Mechtild oli ottanut vastaan Jumalan 
ruumiin, hän näki sydämensä olevan yhtä Jumalan sydämen kans- 
sa niin kuin kuuma malmi, joka sulaa yhteen yhdeksi kappaleeksi. Ja 
hän kuuli Herran sanovan: ”Niin sinun sydämesi yhdistyy minuun 
ikuisesti kaiken tahtosi ja sydämesi mielihyvän mukaisesti.” 


De die ascencionis?!. Miten Isä Jumala otti vastaan Poikansa, 
joka nousi ylös Taivaisiin. Luku 44. 


Kun oli ascencionis Domini? kunniakas päivä, Mechtild näki ole- 
vansa ylhäällä vuorella, missä hänelle näyttäytyi Rakkaus mitä kau- 
neimman neitsyen hahmossa, jolla oli yllään vihreä takki. Se sanoi 
Mechtildille: ”Minä olen sama, jonka sinä näit ihmeellisessä loistees- 
sa Jumalan pyhänä syntymäyönä'. Minä olen se, joka johdatti Pojan 
tänne alas maan päälle Isän sylistä, ja nosti Hänet nyt jälleen kaikkien 
Taivaiden yläpuolelle” Lisäksi se sanoi: ”Älä pelkää. Näet vielä suu- 
rempia asioita? Ja heti muuttuivat sen vaatteet ihmeellisen kauniiksi 


alleviivattu, joten ne eivät erotu millään visuaalisella tavalla muusta teks- 
tistä. Hiljattain alkanut toisen kirjurin osuus käsikirjoituksessa A 13 poik- 
keaa ensimmäisen kirjurin osuudesta radikaalisti siinä, että ensimmäinen 
kirjuri useimmiten alleviivaa latinankieliset kohdat, kun taas toinen kirjuri 
ei yleensä tee niin. Tämä ero on käsikirjoitusta tutkiessa silmäänpistävä. 
Jotta tämä ero ei jäisi rivien välistä pääteltäväksi, vaan tulisi havainnol- 
lisesti ja konkreettsesti esiin, olen tähän asti maininnut alleviivauksista, 
tästä eteenpäin lähinnä niiden puuttumisesta. Maininnat siitä, mitä käsi- 
kirjoituksessa ei ole, saattavat tuntua epäloogisilta, mutta näen ne vält- 
tämättöminä voidakseni tuoda esille käsikirjoituksesta saamani vahvan ja 
selkeän vaikutelman kirjurien välisestä erosta. Tämän eron tähden latina 
ei hyppää toisen kirjurin osuudesta esille samalla tavalla kuin ensimmäi- 
sen kirjurin osuudesta, ja latinankielisten kohtien löytäminen pelkästään 
silmäilemällä ei käy ainakaan yhtä nopeasti toisen kirjurin osuudesta. 
Käsikirjoituksen lukeminen on varsin erituntuista eri kirjurien kohdalla. 
Jotta tämä ei unohtuisi, mainitsen alleviivausten puuttumisesta. 

381 'Taivaaseenastumisen päivästä’. 

382 "Herran taivaaseenastumisen'. Latinankieliset sanat on käsikirjoituksessa 
A 13 (49v) alleviivattu punaisella. 

383 Viittaa mahdollisesti ylläolevaan lukuun yhdeksän. 

ja olivat täynnään pientä kultaista ristikkoa, ja ristikon jokaisessa sä- 
leessä oli kuninkaan kuva, ja niiden ylle oli kirjoitettu nämä sanat: 
Qui descendit ipse est qui ascendit super omnes celos***. Se tarkoittaa, 
että se, joka astui alas, on se, joka nousi ylös kaikkien Taivaiden ylle. 
Kaikki meidän lunastuksemme teot Mechtild näki myös ihmeellisesti 
ilmaistuina samaisissa kuvissa. Herra Jeesus oli myös pukeutunut 
sellaisiin vaatteisiin, paitsi että ristikon säleissä Hänellä oli Rakkaus 
kruunattuna kuningattareksi. Niinpä Jumala oli pukeutunut itseensä, 
sillä Jumala on Rakkaus’. Rakkaus otti Herran syliinsä ja nosti tä- 
män ylös sanoen: ”Sinä olet se ainut, jossa minä täydellisesti panin 
toimeen hyveeni voiman?” Mechtild kysyi neidolta: ”Mitkä ovat sinun 
käsivartesi, joilla nostit ylös Herran?”. Neito vastasi: ”Minun käsi- 
varteni eivät ole mitään muuta kuin kaikkivaltiuteni ja tahtoni, sillä 
minä voin tehdä kaiken. Fi kuitenkaan ole tarpeen*** tehdä kaikkea, 
minkä voin. Käsittämättömällä viisaudellani minä järjestän ja hoidan 
kaiken hyvin” 

Siellä nähtiin myös suuri joukko pyhimyksiä, joiden joukossa oli- 
vat Pyhä Johannes Kastaja ja Joosef, Jeesuksen Kristuksen kasvatus- 
isä, ja Simeon, joka otti vastaan Jeesuksen temppelissä’. Nämä oli- 
vat etumaisia niistä, jotka astuivat Taivaaseen Herran kanssa. Mitä 
pyhin neitsyt, Jumalan äiti Maria, nähtiin myös samaisella vuorella 
pukeutuneena samanlaisiin vaatteisiin kuin Rakkauskin. Niiden alla 
hänellä oli hame, joka oli väriltään punainen. Hän sanoi Mechtildille: 
”Kaiken ahdinkoni, jota kärsin Poikani tähden ja Poikani kanssa, mi- 


384 Ef. 4: 10. Tässä latinankielinen sitaatti ei käsikirjoituksessa (A 13, 49v) ero- 
tu millään visuaalisella tavalla ruotsinkielisestä tekstistä, vaan kummalla- 
kin kielellä olevissa osissa on käytetty samaa väriä ja samanlaisia kirjaimia. 
Tässä latinaa ei ole edes alleviivattu, kuten eräissä muissa kohdin. Niin 
ollen latinaksi annettava sitaatti on elimellinen osa leipätekstiä. Käsikir- 
joitusta selailemalla ei koodinvaihtoa latinaan huomaisi, koska sitä ei ole 
graafisesti merkitty. 

385 1. Joh. 4: 8. 

386 Buddella widher torffs ey 'ei tarvitse, ei ole tarpeen’. Latinaksi on vähän 
eri nyanssi: non expedit "ei ole hyväksi, ei ole eduksi". Saksannokset ovat 
tässä lähellä latinaa: es ist nicht nutz 'ei ole hyödyksi" (1503), nit alles — — 
ist dir nutz "ei kaikki ole sinulle hyödyksi" (1597), es ist nicht gut "ei ole 
hyväksi’ (1857). 

387 Luuk. 2: 25-35. 


151 


https://doi.org/10.21435/tl.277 


Pyhän Mechtildin ilmestykset 


nä kannoin vaiti ja kärsivällisesti. Minulla oli myös kova kaipaus Ju- 
malan tykö uuden ja piskuisen kirkon tähden. Se tarkoittaa sitä pien- 
tä joukkoa, joka hiljattain oli kääntynyt uskoon. '% Ja usein taivuttelin 
Häntä erityiseen armoon. Niin Hän ei voi vieläkään kieltäytyä Häntä 
vilpittömästi rakastavien sielujen tahdosta, mistä johtuu, että rakas- 
tava sielu enemmän vaikuttaa Jumalaan täällä maan päällä kuin Tai- 
vaassa?”” 

Sitten Mechtild muistutti Mariaa siitä ilosta, joka hänellä oli hä- 
nen Poikansa astuessa ylös Taivaaseen. Maria vastasi: ”Sen ilon kautta 
minä tunsin ja ennakoin kaiken sen ilon ja autuuden, joita olin saava 
kokea silloin, kun minut otettiin ylös Taivasten valtakuntaan”. Astues- 
saan ylös Herra Jeesus seisoi sanoinkuvaamattoman ilon kera Pyhän 
Isänsä edessä näyttäen Tälle itsessään kaikkien valittujen ystävien- 
sä sielut, sekä niiden tuolloin läsnä olevien, jotka olivat astuneet ylös 
Hänen kanssaan, että kaikkien niiden, joiden oli määrä tulla sinne 
ylös jälkeenpäin. Samoin Hän näytti heidän kaikkien hyvät teot, kär- 
simykset ja ansiot. Siispä ne, jotka nyt ovat synnin tilassa, nähtiin sil- 
loin Hänessä siinä muodossa, jossa he tulevat saapumaan Taivasten 
valtakuntaan. Mutta kärsivät sielut, jotka hyvin maltillisesti kärsivät 


388 Tämä virke puuttuu muista versioista ja lienee Budden lisäämä (Laurén 
1972, 119). Lisäys nostaa esille kirkkoon kuuluvan joukon ja hiljattain us- 
koon kääntyneet. Naantalin luostarin kirjaan sisältyvät Ansgarin legenda 
ja Gregorius Armenialaisen legenda kuvaavat käännytystyötä kristikun- 
nan reuna-alueilla, joilla kristinusko oli vasta juurtumassa, eikä vielä va- 
kiintunut. Nämä tekstit olivat sopivaa luettavaa vasta perustetussa Naan- 
talin luostarissa, joka sijaitsi alueella, joka jo oli kytketty kristikuntaan, 
mutta pakanalliset tavat olivat kirkon rinnalla edelleen olemassa (Kauko 
& Lamberg 2017, 18). Budden tässä tekemän lisäyksen voisi ajatella heijas- 
televan jotakin vastaavanlaista. 

389 Kohdassa on vaihtelua eri versioiden välillä. Latinaksi on välillä (1877, 72) 
verbi afficio, joka merkitsee muun muassa 'vaikuttaa', mutta toisaalta 
joissakin versioissa (1510, 25v; 1854, 45) on verbi affligo, joka merkitsee 
muun muassa 'vaivata'. Kumpikin verbi voidaan kääntää monella tavalla. 
Joskus (1558, 44v) verbi affligo on lisäksi passiivissa, jolloin kohta voidaan 
suomentaa 'siitä johtuu, että Jumalaa rakastavaa sielua vaivataan enem- 
män maan päällä kuin Taivaissa'. Vuoden 1597 saksannos (1597, 58r) seu- 
raa viimeksi mainittua latinankielistä lukutapaa. Muissa saksannoksissa 
(1503, 30r; 1857, 121) kohta jää epäselvemmäksi. 

390 Latinaksi tässä on kaikissa tutkimissani versioissa (1510, 25v; 1558, 45r; 

täällä Jumalan tähden, loistivat ihmeellistä kauneutta Hänen sydä- 
messään, kun taas muut sielut loistivat toisella tapaa Hänen muissa 
jäsenissään. Isä Taivaassa otti vastaan Poikansa mitä arvokkaimman 
kunnian kera ja sanoi Hänelle: ”Katso, minä annan Sinulle kaiken 
ihanuuden yltäkylläisyyden, jonka jätit ikään kuin jälkeesi astuessasi 
alas maailmaan kuin maanpakoon. Sinulla on täysi valta siitä jakaa ja 
tasata mitä runsaimmin kaikille sieluille, joita nyt kanssasi toit ylös” 

Mutta Herra Jeesus uhrasi Pyhälle Isälleen kaiken köyhyyden, 
moitteen, pilkan, kärsimyksen ja kaiken vaivan ja kaikki ihmisenä te- 
kemänsä teot kuin uutena ja mitä mieleisimpänä lahjana, jollaista ei 
ollut koskaan ennen nähty Taivasten valtakunnassa, joskin jumaluus 
oli sen ennakoinut ja ennalta tuntenut. Tämän kaiken Isä veti sisäl- 
leen ja yhdisti jumaluuteensa niin kuin Hän olisi sen kaiken kokenut 
omassa persoonassaan. Pyhälle Hengelle Jeesus toi kaiken rakkau- 
tensa kuumuuden", jonka ansioista Hänen mitä pyhin sydämensä 
hehkui rakkautta ylenmäärin, ja seitsemän Pyhän Hengen lahjaa ja 
niiden mitä täydellisimmät hedelmät ja teot, sillä yksin Kristuksessa 
Pyhä Henki käytti noita lahjoja täydellisesti sen mukaan kuin pro- 
feetta Jesaja ennusti: reguiescet super eum spiritus Domini spiritus 
sapiencie et intellectus etc.. 

Hengellisille hengille eli pyhille enkeleille**? Hän antoi ihmisyyten- 
sä maitoa, joka oli näille ennestään tuntematonta. Se oli Hänen mitä 
ihanimman ihmisyytensä uutta ja ylipursuavaa makeutta, ja se lisäsi 
heidän iloaan ja heidän ikuista kunniaansa. Patriarkoille ja profeetoil- 


1854, 45; 1877, 72) animae amantes "rakastavat sielut". Saksannoksissa on 
liebhabend 'rakastava' ja liebend 'rakastava'. 

391 Buddella brändagha "kuumuus". Saksaksi on 1503 käytetty sanaa hitz 
'kuumuus', 1597 sanaa inbrunst "palava into". ja 1857 Gluth "hehku, tuli’. 
Latinaksi sitä vastaa vuoden 1510 editiossa (1510, 25v) oleva flagrantia 
'palaminen, hehku’. Muissa latinankielisissä editioissa (1558, 45v; 1854, 
46; 1877, 73) on sana fragrantia "hyvä tuoksu". 

392 "Hänen ylleen laskeutuu Herran henki, viisauden ja ymmärryksen henki 
jne’. Jes. 11: 2. Latinankielinen sitaatti ei käsikirjoituksessa A 13 (50v) ero- 
tu ympäröivästä leipätekstistä millään tavalla, vaan käsiala ja väri ovat 
samat kuin ympärillä, eikä sitaattia ole myöskään alleviivattu. 

393 Latinaksi lyhyemmin angelicis spiritibus 'enkelten hengille'. Saksaksi koh- 
ta kääntyi vuonna 1503 den engelischen geisten 'enkelten hengille', ja 
muut saksannokset ovat tämän kanssa liki identtiset. 

le Hän tarjosi mitä makeinta juomaa, jolla Hän täytti kaikki heidän 
toiveensa ja antoi heidän sitten levätä ikuisesti Hänessä. Viattomien 
ja oikeuden tähden surmattujen, kuten Johannes Kastajan, Jeremian 
ja lukemattomien muiden, kärsimykset ja marttyyriudet Hän valaisi 
ja ikään kuin uudestaan kultasi ja ylensi pyhällä kuolemallaan ja kun- 
niakkaalla kärsimyksellään. Maan päällä oleville, jotka olivat Hänen 
pyhiä apostolejaan, ja monille muille uskollisille ihmisille Hän an- 
toi monenlaisia lahjoja, jotka olivat heidän ikuinen lohdutuksensa, 
hengellisten asiain ymmärrys ja syttyminen Hänen rakkauteensa. Sit- 
ten Herra kääntyi Mechtildin puoleen ja sanoi: ”Katso, minä astuin 
ylös kunniakkaana voittajana, ja kaikki minun? vastoinkäymiseni 
otin mukanani ylös”. Näillä sanoilla Mechtild ymmärsi sitä, että kaik- 
ki ihmisen tarpeet ja murheet ovat Hänelle läsnä, ja taistellen meissä 
ja meidän puolestamme Hän voittaa ne kunniakkaasti. 

Vielä Hän sanoi: ”Niin kuin minä sanoin opetuslapsilleni, Isä Ju- 
mala on antanut minun ihmisyydelleni kaiken vallan maan päällä ja 
Taivaassa tehdä kaikkea, mikä minua miellyttää’, kaikille synnin- 
tekijöille voin antaa heidän syntinsä anteeksi, voin vastustaa kaikkea 
sitä, joka ihmistä vaivaa, ja voin kääntää jumaluuteni ihmisten puo- 
leen kaikkien heidän tarpeidensa mukaisesti”. Silloin Mechtild lanke- 
si Herran jalkain juureen rukoillen ja kiittäen Häntä. Ihanasti puhuen 
Herra sanoi Mechtildille: ”Surge regina mea etc.?”, nouse ylös kunin- 
gattareni, sillä kaikki ne sielut, jotka ovat yhteydessä minun rakkau- 
teeni, tulevat olemaan kuningattaria”. 

Mechtild sanoi monien muiden asioiden lisäksi Herralle: ”Miten 
on niin, minun ainut ja rakastettavin Jumalani, että kun minä ajat- 


394 Buddella til äwärdelika hugswalan "ikuiseksi lohdutukseksi'. Latinassa on 
kuitenkin useimmissa versioissa (1510, 26r; 1558, 45v; 1877, 73) in inter- 
nam consolationem 'sisäiseksi lohdutukseksi'. Saksannoksissa on adjektiivi 
innerlich, joten ne seuraavat latinaa. Budde näyttää lukeneen in aeter- 
nam consolationem 'ikuiseksi lohdutukseksi', ja sille on tukea vuoden 
1854 latinankielisessä valikoimassa (1854, 47), jossa esiintyy adjektiivi 
aeternus 'ikuinen'. 

395 Latinassa tua 'sinun'. Myös saksannoksissa on toinen persoona, joka onkin 
kontekstissa luontevampi. 

396 Vertaa Matt. 28: 18. 

397 Sitaatin lähde ei ole selvillä. Latinankieliset sanat on käsikirjoituksessa 
A 13 (51r) alleviivattu punaisella. 

telen sitä, että minä tulen kuolemaan, saan siitä vähänlaisesti iloa tai 
en ollenkaan, kun taas useimmat toivovat ja odottavat sitä hetkeä 
ilolla ja kovasti odottaen?” Herra vastasi: ”Sen tein sinulle erityise- 
nä lahjana sen tähden, että jos sinä toivoisit kuolemaa, sinä mieliste- 
lisit ja houkuttelisit siihen siinä määrin minun jumalaista sydäntäni, 
että en voisi kieltää sitä sinulta? Mechtild sanoi: ”Mikä siinä on, et- 
tä ihminen pelkää niin paljon kuolemaa, nekin jotka ovat täydelli- 
siä Sinun rakkaudessasi”, ja myös minä, joka olen mitätön, vallan 
pelkään ja säikyn, kun muistan kuoleman?” Herra vastasi: ”Se, että 
ihmiset pelkäävät kuolemaa, johtuu lihasta, sillä sielu rakastaa ruu- 
mista ja kammoaa sitä, että kehon pitää kestämän ja kärsimän kuole- 
man katkeruus. Mutta mitä pelättävää on sinulla, joka olet saanut mi- 
nun sydämeni ikuisen rauhan pantiksi ja turvallisuuden tyyssijaksi ja 
ikuiseksi rakkaudeksi?” 


De ascencione Domin?P”. Luku 45. 


Samana päivänä silloin, kun laulettiin Omnis pulchritudo Domini", 


Mechtild sanoi Herralle mieli kiihtyneenä: ”Oi Herrani, kaikki kau- 
neus ja Sinun ihanuutesi on nyt kokonaan otettu meiltä”. Hän vastasi: 
”Ei ollenkaan, vaan minä olen teidän kanssanne, ja tahdon olla ikui- 
sesti mukanani kaikki kauneuteni, kaikki valtani ja kaikki ylistys ja 
kunnia ja kaikki minun rakkauteni”. 

Kun he lauloivat in processione""', että Et benedixit eos*?, Mechtild 
näki konventin yläpuolella ylhäällä ilmassa mitä kauneimman käden, 
joka siunasi konventtia. Ja Mechtild kuuli Herran sanovan: ”Se siu- 
naus, jonka silloin tein opetuslasteni ylle, on ikuinen, eikä sitä kos- 
kaan oteta teiltä pois”. 


398 Sanat j thinom kärlek 'Sinun rakkaudessasi' puuttuvat muista tarkastele- 
mistani versioista. 

399 "Herran taivaaseenastumisesta'. 

400 "Kaikki Herran kauneus". Latinankieliset sanat on käsikirjoituksessa A 13 
(51v) alleviivattu himmeästi punaisella. 

401 'Kulkueessa”. Latina ei käsikirjoituksessa A 13 (51v) erotu muusta tekstistä 
visuaalisesti. 

402 "Ja hän siunasi heitä". Latina ei käsikirjoituksessa A 13 (51v) erotu muusta 
tekstistä visuaalisesti. 

Kuinka Jumalalle pitää palauttaa mieleen ja muistuttaa Häntä 
meidän vapahduksemme teoista ja kuinka niitä tulee pyytää. 
Luku 46. 


Eräässä messussa Mechtild kuuli luettavan tämän kollehtarukouk- 
sen!%: Jnfirmitatem nostram quesumus Domine etc.””. Silloin hän 
tahtoi tietää, mikä voima tai arvo”” oli sanoilla Jncarnacio, passio, 
resurreccio, ascensio'** ynnä muilla vastaavilla sanoilla. Herra vasta- 
si hänelle: ”Nuo sanat palauttavat mieleeni ja muistuttavat minua ih- 
missuvun vapahduksen teoista, kukin niistä niin kuin ihmisyksilö. 
Sana incarnacio, joka tarkoittaa ihmisyyden ottamista, muistuttaa 
minua ja palauttaa mieleeni sen rakkauden, jonka kautta minusta tu- 
li leijonain veli ja strutsien kumppani, kuten profeetta minusta sanoo: 
Factus sum frater leonum et socius strucionum'". Leijonalla ymmär- 


403 Jumalanpalveluksessa alttarilta ennen epistolatekstiä luettava kirkko- 
rukous (Nykysuomen sanakirja, s.v. kollehta). 

404 "Herra, me pyydämme, että [katsot] heikkouttamme jne". Latinankielinen 
sitaatti ei käsikirjoituksessa A 13 (51v) erotu visuaalisesti muusta tekstistä. 

405 Buddella krafft ällir gangh 'voima tai arvo'. Latinankielisissä editioissa 
(1510, 26v; 1877, 75) on sana fructus "hedelmä, anti, hyöty". Saksannok- 
sissa on 1503 ja 1857 sana Frucht, mutta vuoden 1597 versiossa nutz vnd 
frucht "hyöty ja hedelmä". Budde ja vuoden 1597 saksantaja ovat ehkä 
halunneet sanaparilla tuoda esille latinankielisen sanan fructus eri nyans- 
seja. Luku puuttuu vuoden 1558 editiosta ja vuoden 1854 valikoimasta. 

406 'Inkarnaatio, kärsimys, ylösnousemus, taivaaseenastuminen". Luetelluista 
sanoista ensimmäinen on alleviivattu punaisella ja lueteltujen sanojen vä- 
lissä on punaiset pystyviivat, mutta muuten luetellut latinankieliset sanat 
eivät käsikirjoituksessa A 13 (51v) erotu visuaalisesti ruotsinkielisestä lei- 
pätekstistä. 

407 Job 30: 29. Latinankielinen sitaatti ei erotu käsikirjoituksessa A 13 (51v) 
ympäröivästä tekstistä visuaalisesti. Vuoden 1992 käännöksen mukaan 
kohta kuuluu ”Sakaalit ovat minun veljiäni, minun kumppaneitani kame- 
likurjet!” Sana kamelikurki tarkoittaa afrikkalaista strutsia (Nykysuomen 
sanakirja, s.v. kamelikurki). Harva Raamatun lukija ymmärtänee, mikä ka- 
melikurki on, mutta aiempien suomennosten perinne näyttää katsotun 
tärkeämmäksi kuin ymmärrettävyys. Vanhempien käännösten perinne ja 
ymmärrettävyys ovat käännöskriteereinä välillä ristiriidassa, ja voidaan 
olla montaa mieltä siitä, minkä käännöskriteerin tulisi kulloinkin olla en- 
sisijaisin, vertaa Fonsen 2016. Vuoden 2000 ruotsinnos kuuluu: Jag har 
blivit schakalens broder, jag är uvens like "Minusta on tullut sakaalin veli, 
minä olen huuhkajan kaltainen’. Vuoden 1917 ruotsinnoksessa on 'sa- 

retään ylpeää sydäntä. Strutseilla ymmärretään niiden juutalaisten 
kovaa sydäntä, joiden kanssa minä niin ystävällisesti ja rakastavasti 
elin mitä suurimmassa rakkaudessa. Sana passio, joka on kärsimys, 
muistuttaa minua siitä autuaallisuudesta, jota minä osoitin vihamie- 
hilleni, joiden puolesta vilpittömästi rukoilin Isääni Taivaassa, kun 
he valmistivat minua mitä katkerimpaan kuolemaan. Sanat preciosa 
mors tarkoittavat minun mitä kalleinta kuolemaani. Ne muistuttavat 
minua ja tuovat mieleeni sen rakkauden, jonka kautta minä uhrasin 
itseni eli Jumalan Pojan mitä mieleisimpänä uhrina ja mitä arvok- 
kaimpana maksuna ihmisten tähden Isälle Jumalalle ristin alttarilla. 
Sana resurreccio, joka on ylösnousemus, muistuttaa minua siitä suu- 
resta kunniasta, jonka annoin ihmisille, kun ihmisruumiini nousi 
haudasta merkiksi todellisesta yleisestä ylösnousemuksesta, joka tu- 
lee viimeisellä tuomiolla. Se muistuttaa myös siitä korkeasta kunnias- 
ta, jonka minä annoin ihmisille sen kautta, että heidät liitetään ikui- 
sella siteellä muiksi jäseniksi minuun, joka olen pää!%, Sana ascensio, 
joka on minun astumiseni Taivaaseen, muistuttaa minua ja palauttaa 
mieleeni sen, että minusta on tullut ihmisten puolestapuhuja, edus- 
taja ja välittäjä ihmisen ja Isän Jumalan välillä. Jokainen uskollinen 
asiainhoitaja kokoaa uskollisesti yhteen herransa kullan ja rahat“, ja 
jos herralta näyttää jostakin jotakin puuttuvan, hän korvaa sen omis- 
taan. Niin teen myös minä. Kaiken sen hyvän, mitä ihminen tekee, 
minä uhraan satakertaisesti Isälleni. Ja mitä ihmiseltä on jäänyt, eikä 
ole kokonaan tullut tehdyksi, minä korvaan omistani voidakseni uh- 
rata hänen sielunsa taivaalliselle Isälleni uskomattomien rikkauksien 
kera kaikkien pyhimysten läsnä ollessa?” 


kaalien veli ja strutsien sukulainen’ ja vuoden 1545 Luther-käännöksessä 
'käärmeiden veli ja strutsien toveri'. Buddella ja Mechtildin latinankieli- 
sessä editiossa on "leijonien veli ja strutsien kumppani", mutta Vulgatassa 
on frater fui draconum et socius struthionum 'olen ollut lohikäärmeiden 
veli ja strutsien kumppani". Mechtildin ilmestysten saksannoksista vuosien 
1503 ja 1857 versiot vastaavat Budden tulkintaa, vuoden 1597 saksannos 
Vulgataa. Kauko 2022a, 223-224. 

408 Katso selitystä yllä luvun 41 kohdalla. 

409 Buddella gwl oc päninga 'kullan ja rahat". Latinaksi (1510, 26v; 1877, 76) 
tässä on census "omaisuus, tavara' ja saksannoksissa Zins "maksu, vero, 
korko’. 

Siitä, että Herra Jeesus itki, ja rakkauden kyyneleistä. Luku 47. 


Mechtild kuuli myös luettavan evankeliumista, että Herra Jeesus it- 
ki", Mechtild mietti sitä ajatuksissaan. Herra sanoi hänelle: ”Niin 
usein kuin minä maan päällä ajattelin sitä sanoinkuvaamatonta yh- 
teyttä, jonka kautta olin yhteydessä Isään ja yhtä Hänen kanssaan, 
silloin ei minun ihmishahmoni voinut pidättäytyä kyynelistä. Ja niin 
usein kuin minä muistin sitä käsittämätöntä rakkautta, joka houkut- 
teli minut Isän sylistä ja yhdisti ihmisluontoon, niin usein ei ihmis- 
hahmoni pystynyt pidättäytymään itkusta?” Silloin Mechtild sanoi: 
”Oi Herra, missä ovat ne kyyneleet, jotka Sinä joskus olet vuodatta- 
nut oikean rakkauden tähden?” Herra vastasi: ”Niillä on erityinen tila 
sisällä sydämessäni. Niinhän se, jolla on suuri ja kallis aarre, joka on 
hänelle mitä rakkain, säilyttää ja pitää sitä kätkössä erityisessä huo- 
neessa.” Mechtild sanoi: ”Herra, Sinä sanoit minulle aikaisemmin, et- 
tä rakkauden kyyneleet kuluvat Sinun sydämessäsi niin kuin tulessa”. 
Herra vastasi: ”Totisesti se on totta, sillä rakkauden kyyneleet kuluvat 
tulessa niin kuin vesi kuluu tulessa. Kuitenkin säilytän ja varjelen nii- 
tä sydämeni sisimmässä.” 

[*"Samoin Mechtild näki Herran avaavan mitä suloisimman sy- 
dämensä haavan ja sanovan: ”Katso minun hurskauteni paljoutta. 
Jos haluat oppia tuntemaan sen, et voi löytää sitä mistään selkeäm- 


410 Evankeliumeissa on kaksi kohtaa, joissa sanotaan Jeesuksen itkeneen. 
Kohdassa Luuk. 19: 41 Jeesus itki Jerusalemin kaupungin tähden ja koh- 
dassa Joh. 11: 35 siinä yhteydessä, jossa Hän herätti Lasaruksen kuolleista. 
Evankeliumien ulkopuolella on kohdassa Hepr. 5:7 vielä yksi maininta 
siitä, että Jeesus itki. Siinä sen sanotaan tapahtuneen Jeesuksen huutaes- 
sa avukseen Isäänsä. Yksikään kohdista ei suoraan liity siihen, mitä tässä 
Mechtildin ilmestyksessä seuraa. Keskiajan saarnakirjallisuudessa poh- 
dittiin paljonkin sitä, kuinka monta kertaa Jeesus itki elämänsä aikana. 
Monesti päädyttiin siihen, että Jeesus itki mainitut kolme kertaa, mutta 
jotkut päättelivät Hänen itkeneen myös vauvana kuten kaikki muutkin. 
Lisäksi jotkut tulkitsivat Jeesuksen itkeneen Juudaksen kavalluksen vuok- 
si. Tulkinta perustuu kohtaan Joh. 13: 21, vaikka siellä ei suoraan sanota 
Jeesuksen itkeneen. (Katso Hanska 2003, 5-6.) 

411 Hakasulkeissa oleva osuus puuttuu Budden ruotsinnoksesta sekä vuosien 
1510 ja 1857 versioista. Se on mukana 1503, 1597 ja 1877. Koko luku puut- 
tuu vuoden 1558 editiosta ja vuoden 1854 valikoimasta. 

min kuin evankeliumin sanoista, koska suuremman tai suloisemman 
rakkauden sanoja ei ole koskaan kuultu kuin nämä Niin kuin Isä on 
rakastanut minua, niin olen minä rakastanut teit“? ja muut niiden 
kaltaiset sanat, joita olen puhunut niin opetuslapsille kuin Isälleni 
opettaen niillä paljon hyviä asioita””] 


De penthecoste''3. Pyhän Hengen kolmenlaisista teoista 
apostoleissa. Luku 48. 


Kunniakkaan helluntaijuhlan pyhänä iltana tämä Jumalan nöyrä pal- 
velijatar tahtoi olla vastaanottavainen Pyhälle Hengelle. Herra sanoi 
hänelle: ”Kolme tekoa teki*'* Pyhä Henki apostoleissa. Ensimmäinen 
oli se, että se tullessaan muutti heidät kokonaan sytyttäen heidät ju- 
maliseen rakkauteen niin, että sellaiset, jotka aikaisemmin olivat pe- 
lokkaita ja raihnaisia ja rakastivat itseään, tulivat sitten niin vahvoik- 
si, etteivät he edes peljänneet kuolemaa, vaan pitivät mitä suurimpana 
ilona ja kunniana sitä, että he kärsivät vastoinkäymisiä Jumalan rak- 
kauden tähden. Toinen oli se, että niin kuin tuli puhdistaa raudan 
ja tekee sen itsensä kaltaiseksi, siten Pyhä Henki puhdisti apostolit 
kaikista synneistä ja teki heidät täysin pyhiksi itsessään. Kolmas oli 
se, että niin kuin tulessa sulatettu kulta sopeutuu täysin muotin mu- 
kaan, kun se valetaan johonkin muottiin, samoin sulatti Pyhä Henki 
apostolit rakkautensa tulessa ja antoi heidän kokonaan valua itseensä 
painaen heihin jumaluuden muotin ja kuvan. Niin heissä toteutui se, 
jonka Daavid sanoi: Ego dixi dii estis etc.*”. Niinpä kukin, joka toivoo 


412 Joh. 15: 9. 

413 'Helluntaista'. 

414 Buddella on tässä niin sanottu figura etymologica. Se on rakenne, jossa 
verbi saa niin sanotun sisäisen objektin, joka on substantiivi, joka etymo- 
logisesti vastaa kyseistä verbiä. Esimerkkejä ovat tehdä teko, laulaa laulu. 
Rakenne on melko yleinen latinassa, esimerkiksi pugnam pugnare 'käydä 
taistelu’ (Sjöstrand 1960, 178). Budde on mieltynyt figura etymologicaan, 
ja hän käyttää sitä myös kohdissa, joissa latinankielinen alkuteksti sitä ei 
käytä (Kauko 2015b, 100-109). Käsillä olevassa kohdassa Budden käyt- 
tämällä rakenteella tehdä teko ei ole suoraa vastinetta latinankielisessä 
tekstissä, eikä tarkastelluissa saksannoksissakaan. 

415 'Minä sanoin: te olette jumalia jne." Vulgatassa Ps. 81: 6; Raamatun suo- 
mennoksessa Ps. 82: 6. 

Pyhän Hengen tulevan, rukoilkoon, että se tekisi hänessä nämä kol- 
me asiaa: Ensiksikin, että Pyhä Henki pyhässä rakkaudessaan vahvis- 
taisi häntä olemaan kaikkea pahaa vastaan ja valmiina kaikkeen hy- 
vään ja ajaisi pois hänestä kaiken maallisen rakkauden''*, jotta hän 
Jumalan rakkauden tähden kärsivällisesti ja ilolla kestäisi kaikki vas- 
toinkäymiset. Rukoilkoon Pyhältä Hengeltä myös, että tämä antaisi 
hänelle anteeksiannon kaikista synneistä ja että hän aivan sulaneena 
Jumalan rakkauden tulessa kääntyisi Jumalan puoleen ja ikuisessa au- 
tuudessa yhdistyisi Häneen.” 


Vielä toinen luku Pyhästä Hengestä. Luku 49. 


Pyhä neito Mechtild sanoo ilmestyksissään, että helluntaipäivänä tu- 
li"? Pyhä Henki ja tarjosi apostoleille kolmenlaista juomaa, joilla Hän 
täytti heidät niin täysin, että ihmiset eivät syyttä sanoneet heidän ole- 
van juovuksissa. Ensin Hän täytti heidät niin täydellisesti rakkauden 
viinillä, että niin kuin juopuneet he äkkiä unohtivat itsensä, eivätkä 
välittäneet enää mistään kunniasta tai ruumiinsa hyödystä ja edusta, 
vaan kaikessa he hakivat yksin Jumalan kunniaa ja kunnioitusta. Toi- 
nen juoma oli jumaluuden mitä suloisin lohdutus, joka voimakkaim- 
man hedelmäviinin tavoin kietoi heidät pauloihinsa ja kiinnitti heidät 


416 Buddella on kärlek 'rakkaus'. Latinankielisissä editioissa (1510, 27r; 1558, 
47r; 1854, 48; 1877, 78) on timor "pelko". Kaikki tarkastellut saksannokset 
käyttävät sanaa Furcht 'pelko'. Budde näyttää tulkinneen sanan timorem 
'pelon'" muodossa amorem 'rakkauden'. On mahdotonta sanoa, onko 
Budde lukenut väärin vai onko hänen alkutekstinä käyttämässään lati- 
nankielisessä käsikirjoituksessa lukenut amorem. Kirjainten <ti> lukemi- 
nen muodossa <a> ei ole kovin omituinen virheluenta, vaan pikemminkin 
ymmärrettävä hairahdus (vertaa Metzger & Ehrman 2005, 251-252; Mår- 
tensson 2022, 18). 

417 Sanat "pyhä neito Mechtild sanoo ilmestyksissään, että helluntaipäivänä 
tuli” on lisätty käsikirjoituksen A 13 (52v) marginaaliin vanhalla käsialal- 
la, joka lienee suunnilleen samanaikainen käsikirjoituksen muun tekstin 
kanssa (Geete 1899, 361). Sanat ovat lisäys, joka ei kuulu alkuperäiseen 
tekstiin. Koska luvun otsikosta ei käy ilmi, mihin kirkkovuoden kohtaan 
ilmestys sijoittuu, lienee lisäyksen tarkoituksena ollut selventää sitä. 
Lauren (1972, 27) ehdottaa, että lisäyksen marginaaliin on ehkä tehnyt 
Margareta Turesdotter, joka oli Vadstenan abbedissana 1496-1501. 

Jumalaan niin, ettei mikään ilo tai murhe voi heitä erottaa. Kolmas 
oli Jumalan rakkaus, joka niin kuin mitä vahvin ja mitä valikoiduin 
kirkas neste"? heidät heti hurmasi ja sai suunniltaan niin, että he kä- 
sittämättömän halun sytyttäminä tahtoivat ja halusivat mennä Juma- 
lan tykö vaikka tuhannen kuoleman kautta, jos sellainen olisi ollut 
heille mahdollista. 

Näillä kolmenlaisella tavalla tulee kunkin uskovan kristityn sielun 
toivoa ja rukoilla juotavaa Pyhältä Hengeltä. Ensinnäkin Jumalan 
rakkauden viiniä, joka antakoon hänen kokonaan unohtaa itsensä 
niin, ettei hän ajattele omaa hyötyään tai kunniaansa, vaan sitä, joka 
voi olla Jumalalle kunniaksi ja kunnioitukseksi. Rukoilkoon ja täyttä- 
köön itsensä Pyhän Hengen sisäisestä makeudesta niin, että mikään 
maailman ilo tai mielihyvä ei enää koskaan hänelle maistu tai häntä 
miellytä. Rukoilkoon myös, että hän syttyy rakkaudesta hengellisiin 
ja taivaallisiin asioihin niin, että hän koko sydämestään tahtoo Juma- 
lan tykö, eikä pidä minään kuolemaa, kaikkia vastoinkäymisiä ja kär- 
simyksiä. 


Vielä samasta juhlasta ja siitä, miten kristitty sielu on 
Jumalan viinitarha. (Luku 50). 


Kun kirkossa pidettiin samana päivänä officium'*, Mechtild näki 
kunnian kuninkaan Jeesuksen istumassa kirkossa suuren enkelien 
ja pyhimysten joukon kanssa. Hänen sydämestään lähti niin mon- 
ta palavaa sädettä kuin saapuvilla oli pyhimyksiä niin, että joka ai- 


418 Latinassa (1510, 27r; 1558, 47v; 1854, 49; 1877, 78) on solatium 'lohdutus', 
jota vastaa saksannoksissa Trost "lohdutus", kun taas Buddella on dröffuilse 
'murhe". Buddella on verbi aatskilia 'erottaa', jota vastaa joidenkin lati- 
nankielisten versioiden (1510, 27r; 1558, 47v; 1854, 49) sana separare ja 
vuoden 1597 saksannoksen abwendig machen "houkutella pois’. Vuoden 
1877 editiossa (1877, 78) latinassa on sapere "maistua", jota vastaavat vuo- 
den 1503 saksannoksen smecken 'maistua' ja vuoden 1857 saksannoksen 
gefallen 'miellyttää'. 

419 Buddella klarhet, joka tarkoittaa 'kirkkaus', mutta myös 'kirkas neste" 
(Söderwall 1925-1973, s.v. klarhet). Saksannoksissa on Trank 'juoma", ja 
latinassa puhutaan nektarista. 

420 "Jumalanpalvelus, messu’. 

noaan heistä meni säde kuin palava ammus tai keihäs. Kun laulettiin 
tractus”! vinea facta est”, tämä pyhä neitsyt sanoi Jumalalle kohon- 
neena hengelliseen näkyyn: ”Voi, minä haluaisin valmistaa sydämeni 
Sinulle mitä mieleisimmäksi, valituksi viinitarhaksi Sinun sydäme- 
si tavoin ikuisuudeksi.” Herra vastasi: ”Kaiken sen, mitä sinä tahdot, 
minä voin toteuttaa?” Ja heti Mechtild näki menevänsä sisälle omaan 
sydämeensä ja käyskentelevänsä kuin mitä kauneimmassa viinitar- 
hassa, ja sen ympärillä seisoi lukemattomien enkelten joukko niin 
kuin mitä vahvin muuri ja vartioi kaikkia suuntia. Viinitarhan itä- 
osassa oli mitä kirkkainta ja ylenpalttisen makeaa viiniä. Se merkitsi 
niiden hyvien töiden hedelmiä ja hyötyä, joita ihminen tekee ja uh- 
raa Jumalalle varhaisessa nuoruudessaan. Tämä viini on kirkasta, ja 
Jumalalle on suuresti mieleistä, että ihminen heti nuoruudessaan ja 
eläessään viattomana harjoittelee Jumalan palvelemista." Viinitar- 
han pohjoisosassa oli hyvin vahvaa punaviiniä, joka merkitsi sitä työ- 
tä, jolla ihminen kukoistavassa iässään taistelee syntiä ja kiusauksia 
vastaan ja vihollisten kaikkea voimaa ja päähänpistoja vastaan. Viini- 
tarhan eteläpäässä oli kuumaa ja kaikkein parasta viiniä, ja se merkit- 
si hyviä töitä, joita ihminen parhaassa iässään tekee Jumalan rakkau- 
desta. Länsiosassa viinitarhaa oli mitä jalointa ja hunajaa tihkuvaa”” 
viiniä, joka ilmaisi sitä kuumaa halua, jolla ihminen vanhuudessaan 
kaikin voimin tahtoo Jumalan tykö, sekä niitä monenlaisia kärsimyk- 
siä ja murheita, jotka ihmistä vaivaavat vanhuudessa. 

Tästä Mechtild ymmärsi hengellisesti, että joka ainoan oikeamieli- 
sen ihmisen sielu on sellainen Jumalan viinitarha ja että Jumala iloit- 


421 Tractus oli laulu, joka katumus-, paasto- ja sielunmessuissa korvasi hallelu- 
jan (Hammarström 1925, s.v. tractus). 

422 Geete (1899, 103) lukee vinea sancta est "hän on pyhä viinitarha". Muissa 
Mechtildin ilmestysten versioissa on sanamuoto vinea facta est "viinitarha 
on tehty”. Jes. 5: 1. Geete lukee väärin, koska käsikirjoituksesta A 13 (53r) 
on melko selvästi luettavissa juuri vinea f(ac)ta e(st). Sanat on käsikirjoi- 
tuksessa alleviivattu himmeästi punaisella. 

423 Virke lienee Budden tekemä lisäys, eikä sille ole vastinetta muissa tutki- 
missani versioissa. Lauren 1972, 121. 

424 Buddella honogx drypande "hunajaa tihkuva”. Latinaksi tässä on adjektiivi 
nectareus 'nektarimainen, jumalallinen’. Saksannoksissa puhutaan mitä 
hyvänmakuisimmasta viinistä. Sana nektar esiintyy ruotsissa ensimmäisen 
kerran vasta vuonna 1615 (SAOB, s.v. nektar). Buddelle sen kääntäminen 
lienee ollut haasteellista, vertaa yllä luku 49. 

see suloisesti ihmisestä, joka lapsuudestaan asti aina kuolemaan saak- 
ka koko ikänsä elää kunniallisesti ja jumalisesti. Viinitarhan keskellä 
oli lähde, jonka lähellä istui Herra Jumala. Hänen sydämestään virtasi 
vauhdikkaasti puro lähteeseen, jonka vedellä Herra Jumala kasteli ja 
valeli kaikkia niitä, jotka tahtoivat hengellistä syntymää, joka anne- 
taan kasteessa. Tuon kaivon tai lähteen yläpuolella roikkui yltympäri 
seitsemän kiiltävää kilpeä, jotka olivat ihmeellistä tekoa. Ne merkitsi- 
vät Pyhän Hengen seitsemää lahjaa, jotka nähtiin kilpien muodossa 
siksi, ettei kukaan voi omistaa Pyhän Hengen lahjoja tai nauttia niistä 
ilman suurta työtä. 


Vielä samasta juhlasta. Luku 51. 


Kun laulettiin rex sanctorum'”, Mechtild näki, että Herra Jeesus kul- 
ki suuren kunnian kera in processione”* kastemaljan tykö. Johannes 
evankelista oli hänen oikealla puolellaan ja Pyhä Bartolomeus vasem- 
malla puolella. Tämä kunnia heillä kahdella oli erityisesti sen erityi- 
sen sielullisen ja ruumiillisen puhtauden tähden, joka heillä molem- 
milla täysin oli ja jota he rakastivat”. Apostoli Pietari ja Pyhä Jaakob 
nuorempi kulkivat Herran edellä kastemaljan tykö sen erityisen piis- 
panarvon tähden, joka heillä oli kaikkien muiden apostolien edel- 
lä. Kunniakas neitsyt, Jumalan äiti Maria nähtiin siellä myös oikealla 
puolella kullatuissa vaatteissa, joita reunustivat lukemattomat pal- 
lot, jotka lakkaamatta pyörivät ympäri. Ne merkitsivät sitä loppu- 


425 'Pyhien kuningas". Latinankieliset sanat eivät käsikirjoituksessa A 13 (53v) 
erotu ympäröivästä tekstistä. 

426 'Kulkueessa”. Latinankieliset sanat eivät käsikirjoituksessa A 13 (53v) erotu 
ympäröivästä tekstistä visuaalisesti. 

427 Buddella on sanat oc älskadho "ja rakastivat’. Niille ei löydy vastinetta 
muista versioista. 

428 Buddella on sana spira, jonka Söderwall (1925—1973, s.v. spira) sanoo tar- 
koittavan 'varsi, verso; kärki, sakara; valtikka". Latinankielisessä tekstissä 
(1510, 28r; 1558, 48v; 1877, 80) on sana sphaerula 'pieni pallo". Sana on 
alkujaan kreikkaa, jossa opmaipa (sphaira) on "pallo, kuula’. Saksannoksissa 
on 1503 ja 1857 käytetty sanaa Sphäre 'pallo' ja 1597 ilmaisua mit runden 
Knöpfflein "pyöreiden nuppien kera". Saksan- ja latinankielisistä versioista 
päätellen Buddella esiintyvä sana ei vastaa nykyruotsin sanaa spira, jota 
etymologisesti vastaa keskialasaksan spir "kärki, oka, tähkä", vaan pikem- 

matonta ja voimakasta tahtoa, joka Hänellä oli uuden kirkon hyvin- 
voinnin suhteen. 

Herran Jumalan sydämestä sai alkunsa lähde, jonka vesi oli mi- 
tä kirkkainta. Mechtild meni Herran Äidin tykö ja pyysi, että hänet 
puhdistettaisiin kaikista synneistä tuossa lähteessä. Silloin Jumalan 
Äiti otti Mechtildin suurella kunnioituksella syliinsä ja yhdisti hänet 
Jumalan sydämeen, jota hän suuteli viiteen kertaan suuren rakkau- 
den kera. Ensimmäisen suudelman Mechtild tunsi puhdistavan hänet 
kaikista häpeätahroista. Toisen suudelman hän tunsi antavan hänelle 
todellisen Jumalan ikuisen rauhan. Kolmannesta hän sai erityistä iha- 
nuutta, jollaista ystävä voi parhaimmillaan antaa rakkaimmille lap- 
silleen'”. Neljäs suudelma vetäisi ja otti hänet sisään Jumalan sydä- 
meen, missä hän näki ja tunsi kaikki Jumalan valitut ystävät ja kaikki 
luodut. Silloin Herra sanoi Mechtildille: ”Mitä haluat lisää tai mitä 
voit haluta lisää? Katso, kaikki hyvä, mistä Taivasten valtakunta ja 
kaikki taivaat iloitsevat saadessaan siitä nauttia, on nyt sinun. Nyt si- 
nun pitää tämä oma hyväsi jakaa ja tasata oman halusi mukaan kai- 
kille pyhimyksille? Mechtild syleili heti Herraa hänen sydämensä 
iloitessa suuresti, jakoi ensin Jumalan Äidille siitä hyvästä, jota hänel- 
le oli annettu ja sitten kaikille pyhimyksille. 

Viidennen suudelman kohdalla Mechtild näytti istuvan Herran 
kanssa mitä hienoimman ja kalleimman pöydän ääressä ja iloitsevan 
ja riemuitsevan Hänen kanssaan. Silloin Herra sanoi hänelle: ”Sinun 
tulee joka päivä suudella sydäntäni rakkaudella näillä viidellä tavalla, 
jotka huomaat jokaisesta äidistä, jolle hänen tyttärensä on hyvin ra- 
kas. Ensin hän katsoo ja tutkii tarkkaan tämän kasvoja ja jos hän löy- 
tää niistä joitakin tahroja, hän pyyhkii ne heti pois. Toisekseen hän 
koristaa tyttären pään, kolmanneksi hän suutelee tytärtä suuresta rak- 
kaudesta, neljänneksi hän johdattaa tyttärensä salaiseen kamariinsa 
ja näyttää tälle rikkautensa. Viidenneksi hän ruokkii tyttärensä par- 
haalla ravinnolla, jolla voi. Samalla tavalla minä otan armoihini jokai- 
sen syntisen sielun, joka katumuksella ja ripittäytymisen oikean pa- 


minkin nykyruotsin sanaa sfär, jota etymologisesti vastaa keskiyläsaksan 
spaere, sp&re, spêr 'pallo'. 
429 Maininta rakkaista lapsista puuttuu muista versioista. 

rannuksen kanssa tulee minun tyköni. Ensin pyyhin ja raaputan pois 
kaiken syntien lian eli annan anteeksi kaikki synnit. Sitten asetan hä- 
nelle kruunun, kun varustan hänet monin hyvein. Sitten saan hänestä 
itselleni niin suurta ja suloista iloa, että suutelen tuota sielua erityisel- 
lä rakkauden suloisuudella. Sen jälkeen näytän hänelle ihanuuksie- 
ni rikkaudet autuaallisen kokemuksen kautta. Ja minä ravitsen hänet 
kalleimmalla ja parhaimmalla ravinnolla, arvokkaan lihani ja vereni 
sakramentilla”? Herra kaikkivaltias Jeesus Kristus antakoon meidän 
nauttia ja ottaa vastaan tämän pyhän ravinnon terveytemme ja ikui- 
sen elämän vuoksi.“ 


Rakkaudesta ja siitä, miten ihmisen tulee uhrata sydämensä 
Jumalalle. Luku 52. 


Mitä pyhimpänä helluntaisunnuntaina, kun messu alkoi Spiritus 
Domini repleuit etc.*!, tämä Jumalan palvelijatar kuuli äänen sano- 
van hänelle: ”Oi, sielu, kuule ja iloitse siitä, että kun Jumalan henki 
täytti koko maailman, et sinäkään ole poisjätetty tai poikkeus”. Silloin 
Mechtild alkoi itsekseen pohtia, että nämä, jotka kuulin, eivät ole 
Herran sanoja, vaan oman sielusi, joka niillä lohduttaa itseään. Näi- 
hin hänen ajatuksiinsa vastasi Herra ja sanoi: ”*Nämä sanat kuuluivat 
minulle, sillä sinun sielusi on minun sieluni ja minun sieluni on si- 
nun, kuten luetaan Daavidista ja Jonatanista, että heidän sielunsa oli- 
vat yhteen kiedotut tai yhdeksi sieluksi yhdistetyt. Sinun sielusi on 
paljon vahvemmin sidottu minun sieluuni rakkauden siteellä, kuten 
vielä tänään sinulle olen todistava” 

Heti, kun nämä sanat oli sanottu, Mechtildille annettiin kaksi val- 


430 Virke puuttuu muista versioista ja lienee Budden lisäämä. Lauren (1972, 
87) yhdistää tällaiset lisäykset saarnojen tyyliin. 

431 "Herran henki täytti jne.' Latinankieliset sanat eivät käsikirjoituksessa 
A 13 (54v) erotu muusta tekstistä visuaalisesti. Sitaatti on kohdasta Viis. 1: 
7. Apokryfisessä Viisauden kirjassa näkyy hellenistisen filosofian ja plato- 
nismin vaikutus (Kaimio 2008, 46). Viisauden kirjaa on luettu paljon, ja se 
painettiin ruotsiksi jo 1536 eli ennen ensimmäistä ruotsalaista kokonaista 
Raamattua, Kustaa Vaasan Raamattua, joka ilmestyi 1541 (Pottonen 2008, 
81). 

432 Jonatan kiintyi Daavidiin, jota rakasti kuin omaa henkeään. 1. Sam. 18: 1. 

keaa siipeä, joilla hän lensi ylös korkeuksiin, kunnes hän tuli mitä 
suurimpaan kirkkauteen, ja siellä hän lepäsi. Mutta Jumalan enkeli 
tuli hänen tykönsä ja tervehti häntä kunnioittavasti sanoen: ”O nobilis 
virgo prepara te guia sponsus tuus iam venturus est eli oi, jalo neitsyt, 
valmistaudu, sillä sinun sulhasesi tulee nyt””” Mechtild sanoi: ”Mi- 
nä en tiedä, millä tavalla minun pitäisi valmistautua. Jos minun tulee 
olla kunniallisesti valmistautunut, silloin pitää sieluni rakkauden itse 
valmistaa minut itselleen sillä tavalla, joka Häntä miellyttää” Ja heti 
kunnian kuningas pukeutuneena ja koristettuna mitä hienoimmin 
sulhasen asuun saapui ja puki Mechtildin valkeaan vaatteeseen ja sa- 
noi: ”Ota viaton vaatteeni, jonka minä annan sinulle ikuiseksi pal- 
kinnoksi!” Sitten Hän koristi Mechtildin kankaalla, joka oli väriltään 
ruusunpunervaa, ja sanoi: ”Tämän vaatteen minä olen valmistanut 
sinulle lukemattomista kärsimyksistäni ja sinun ahdingoistasi” 

Myös Rakkaus seisoi Herran lähellä mitä kauneimman neitsyen 
hahmossa. Häntä ihanasti katsoen Herra sanoi: ”Sinä olet sama, joka 
minä olen” Mechtildin miettiessä, että hänellä ei vielä ollut päällys- 
vaatetta, Rakkaus levitti päällysvaatteensa ja peitti sekä Jumalan että 
Mechtildin niin, että Mechtild näytti olevan kuin Rakkauden itsensä 
kokonaan peittämä ja hyvin varustettu. Rakkauden päällysvaate oli 
alhaalta moninkertainen ja niin laaja, että sillä pystyi peittämään pal- 
jon väkeä. Silloin Rakkaus sanoi: ”Niin monta karvaa kuin päällysvii- 


433 Latinankielinen sitaatti ei ole Raamatusta. Kyseessä on kuitenkin Herran 
enkelin lausuma repliikki, ja sellaiset Budde usein antaa latinaksi. Kieli- 
valinta antoi sanoille arvovaltaa ja painoa. Tyypillistä Buddelle on sekin, 
että latinankielistä lausetta seuraa sama ruotsiksi. Latinankielinen sitaatti 
ei käsikirjoituksessa A 13 (55r) erotu visuaalisesti ympäröivästä ruotsinkie- 
lisestä tekstistä, vaan on kirjoitettu samalla värillä ja käsialalla kuin muu 
teksti, eikä sitä ole myöskään alleviivattu tai muin tavoin merkitty. Kuten 
yllä luvun 42 kohdalla on mainittu, käsikirjoituksessa A 13 vaihtuu siellä 
kirjuri kesken luvun ja jopa lauseen. Alkuosan kirjurilla näyttää olevan 
tendenssinä merkitä latinankieliset sitaatit alleviivaamalla ne punaisella, 
toisella kirjurilla taas tuntuu olevan tapana jättää latina merkitsemättä 
mitenkään. Kumpikaan kirjuri ei ole tässä johdonmukainen, mutta ten- 
denssi on kummallakin selvä. Koska kirjurien välillä on näin selvä ero, voi 
olla, että merkintätavat tulevat kirjureilta itseltään, eikä siitä Budden kä- 
sikirjoituksesta, jonka he kopioivat. Vaihtoehtoisesti kirjurit suhtautuivat 
eri tavoin kopioimansa käsikirjoituksen merkintätapoihin. 

tassani on, niin monta lohtua minä annan niille, jotka minun tyköni 
tulevat”? Mechtild sulautui kokonaan rakkaaseensa niin, että hän tun- 
tui olevan kuin yhtä henkeä Hänen kanssaan. Silloin Herra sanoi hä- 
nelle: ”Nyt käske minun tehdä mitä vain tahdot” Mechtild sanoi: ”Oi, 
Herrani, eivät minulle sovi käskevät sanat ja valta. Jos minä kuitenkin 
käskisin jotakin ja minulla olisi valta käskeä, silloin haluaisin innos- 
taa jokaisen luodun, joka on olemassa, ylistämään ja kunnioittamaan 
Sinua kaikin voimin ja kaikella kauneudellaan ja viisaudellaan” 

Kun messussa offertoriumin'** kohdalla laulettiin Tibi offerent reges 
munera'* eli kuninkaat tulevat tuomaan sinulle lahjoja, Mechtild sanoi 
Herralle: ”Mitä minä, oi mitä rakastettavin sydämeni rakas, Sinulle nyt 
tarjoaisin, kun minulla ei lainkaan ole sellaista, jota Sinulta puuttuu? 
Maalliset maallikot uhraavat Sinulle maallisia rikkauksia ja puhtaan 
elämän ihmiset*** uhraavat itsensä, jumaliset tekonsa ja elonsa? Her- 
ra vastasi hänelle: ”Sinun tulee uhrata minulle sydämesi viidellä taval- 
la, ja siten tarjoat minulle kaikkein mieleisimmän lahjan. Ensinnäkin 
sinun tulee uhrata se sicut arram sponsalem'” eli niin kuin kihlajais- 
lahja, jolla morsian kihlataan, rukoillen koko sydämesi uskollisuudel- 
la, että minun sydämeni rakkauden kautta parannetaan ja korjataan 
sinussa se, mitä olet rikkonut harhauskon tai epäuskon takia. Toisek- 
seen sinun tulee uhrata se sicut monile'* eli niin kuin kaulakoru kai- 
ken sydämesi mielihyvän kanssa niin, että jos joskus saat tai sinulla on 
kaikki mielihyvä ja ilo, mitä voidaan nähdä ja saada, niin kavahdat si- 
tä minun tähteni. Kolmanneksi niin kuin kruunu kaiken sen kunnian 
kanssa, mitä voit saada sekä täällä että tulevassa maailmassa, jotta 
minä yksin olisin sinulle sekä kruunu että kunnia. Neljänneksi guasi 
phialam? eli niin kuin mitä arvokkain juoma-astia, joka on kultaa ja 
josta minä olen juova omaa makeuttani eli itseäni. Viidenneksi niin 


434 Messu-uhrin valmistus ja siihen kuuluva laulu katolisessa liturgiassa 
(Nykysuomen sivistyssanakirja, s.v. offertorium). 

435 Vulgatassa Ps. 67: 30; Raamatun suomennoksessa Ps. 68: 30. Latinankieliset 
sanat on käsikirjoituksessa A 13 (55v) alleviivattu punaisella. 

436 Luostarin väki, luostariveljet ja -sisaret. 

437 'Kuten huomenlahja, myötäjäiset'. Latinankieliset sanat eivät käsikirjoi- 
tuksessa A 13 (55v) erotu muusta tekstistä visuaalisesti. 

438 Latina ei käsikirjoituksessa A 13 (55v) erotu muusta tekstistä visuaalisesti. 

439 Latinaa ei käsikirjoituksessa A 13 (55v) ole merkitty visuaalisesti. 

kuin kaikkein parhain lääkeastia'*", josta voin syödä ja nauttia itseäni. 

Kolmannella tunnilla, kun laulettiin Veni Creator Spiritus"", 
Mechtild näki Pyhän Hengen kotkan hahmossa lentävän kuorissa. 
Sen sydämestä lähti yhtä monta palavaa loistetta tai sädettä kuin oli 
läsnä olevia henkilöitä. Kutakin loistetta tai sädettä palveli yli tuhat 
enkeliä. Kun konventti meni ottamaan vastaan Jumalan arvokkaan 
ruumiin, nähtiin valkoisen kyyhkyn koskettavan kunkin henkilön sy- 
däntä nokallaan, ja se sytytti niissä palavan tulenliekin. Joidenkin sy- 
dämessä liekki sammui heti ja joidenkin sydämissä syttyi ja kasvoi 
suuri roihu. 

Toisella kerralla samaisena helluntaipäivänä'? nähtiin Herra Jee- 
sus pukeutuneena kullattuun päällysviittaan eli itseensä Rakkau- 
teen. Mennen ihanasti jokaisen henkilön tykö kuorissa Hän lähetti 
ja puhalsi ulos hunajaa tihkuvasta sydämestään Pyhän Hengen mitä 
suloisimman, lempeimmän ja pikkuisimman ilmavirran puhalluksen 
muodossa. 


De festo trinitatis et fonte viuo'*. Luku 53. 


Mitä Pyhimmän Kolminaisuuden juhlan aikaan Mechtild tahtoi ju- 
malisissa rukouksissaan, että kaikki pyhimykset ja kaikki luodut ylis- 
täisivät ja siunaisivat mitä kunnioitettavinta ja kaiken ylistyksen ar- 


440 Buddella helewax kar. Sana helevagh tarkoittaa 'lääkitsevä neste". Lati- 
naksi (1510, 29r; 1558, 50v; 1877, 83) tässä on sana electuarium 'lääkepuu- 
ro, lääkemuhennos' (Georges 1879-1880, s.v. electarium; Hammarström 
1925, s.v. electuarium). Vuoden 1503 saksantaja on tyytynyt latinankieli- 
seen sanaan, vuoden 1597 saksantaja on valinnut sanan Specerey, joka 
viittaa ruokaan. Vuoden 1857 saksantaja on käyttänyt sanaa Bernstein 
'meripihka', joka on niin vapaa käännös, että sitä on katsottu tarpeelli- 
seksi selitellä loppuviitteessä (Mechtild 1857, 492, huomautus 8b). 

441 "Tule, Luoja, Henki’. Veni Creator Spiritus on kuuluisa virsi, jonka kirjoit- 
ti Hrabanus Maurus 800-luvulla. Sen suomensi Mikael Agricola, ja se oli 
Jaakko Finnon virsikirjassa 1583. Virsikirja 1986, virsi 111. Latinankieliset 
sanat on käsikirjoituksessa A 13 (55v) alleviivattu punaisella. 

442 Tästä alkava katkelma puuttuu vuoden 1503 saksannoksesta, mutta on 
mukana Buddella sekä vuosien 1510, 1558, 1597, 1857 ja 1877 versioissa. 

443 "Kolminaisuuden juhlasta ja elävästä lähteestä’ Pyhän Kolminaisuuden 
päivä on helluntaita seuraavana pyhänä. 

voista Jumalan Pyhää Kolminaisuutta. Ja kohta hänen mielensä 
erkani ruumiillisista aisteista, ja se johdatettiin korkeimman kunnian 
valtaistuimen eteen. Siellä Mechtild näki Pyhän Kolminaisuuden elä- 
vän lähteen muodossa, joka itsestään ja itsessään oli olemassa lak- 
kaamatta ja johon sisältyi kaikki se, mitä on olemassa. Siitä virtasi ih- 
meellistä suloisuutta ja kuitenkaan se ei kulunut ja pysyi aina aivan 
täytenä. Se kasteli ja teki hedelmälliseksi kaiken, mitä oli olemassa. 
Mechtild sulautui ja painautui kokonaan sisimpään Rakkauteen, vir- 
tasi ja meni sisään itse jumaluuteen, ja jumaluus puolestaan virtasi 
ja meni sisään Mechtildiin sanoinkuvaamattoman nautinnollisesti ja 
ylipursuavasti. In hac unione"* eli samaisessa Mechtildin ja jumaluu- 
den pyhässä yhdistymisessä tai yhteydessä muiden asioiden joukossa 
Mechtild kuuli sanottavan nämä sanat: ”Katso, minun kaikkivaltiu- 
destani sinä olet tullut kaikkivoivaksi, ja jos sinä tahdot kaikkea mitä 
minä tahdon, sinä pysyt aina kaikkivaltiuteni yhteydessä. Minun kä- 
sittämätön Viisauteni veti sinua minun puoleeni niin, että jos kaikki 
tekoni miellyttävät sinua, pysyt aina jumalallisen Viisauteni'” yhtey- 
dessä. Ja minun rakkauteni on lävistänyt ja valellut sinut niin, ettet 
näytä rakastavan minua omalla rakkaudellasi, vaan minun rakkau- 
dellani. Tällä yhteydellä tai yhdistyksellä sinä olet oleva minuun ikui- 
sesti sidottu.” 

Kun Mechtildin piti ottaa vastaan Jumalan arvokas ruumis, hän 
täyttyi niin suuresta sielullisesta ilosta, että hän ihmetteli sitä itse suu- 
resti. Silloin Herra sanoi: ”Mene ja jaa ilosi kaikille pyhimyksille!” 
Sitten Mechtild meni ensin Neitsyt Marian tykö, tarjosi iloaan hä- 
nelle ja sanoi Neitsyelle: ”Oi armollinen Neitsyt, kaiken sinun kun- 
niasi lisäykseksi jaan kanssasi myös tämän sydämeni mitä suurim- 
man ilon? Neitsyt vastasi hänelle: ”Ja minä annan sinulle kaiken iloni, 
jonka koskaan olen saanut kaikkien luotujen ilahduttaessa minua se- 


444 Latinankieliset sanat eivät käsikirjoituksessa A 13 (56r) erotu muusta 
tekstistä. 

445 Jumalallisen viisauden mittaaja -nimisestä tekstistä ilmenee (Bergström 
1868—1870, 4) jumalallisen Viisauden tarkoittavan Jeesusta. Teoksen kir- 
joitti 1300-luvulla Suso, ja siitä on säilynyt anonyymi ruotsinnos 1400-lu- 
vulta. Filologiset tutkimukset viittaavat siihen, että senkin ruotsinsi Budde 
(katso Kauko 2015b, 41). 

kä Taivaassa että maan päällä.” Sitten hän jakoi iloaan apostoleille, 
jotka sanoivat hänelle: ”Ja me jaamme puolestamme kanssasi kaiken 
sen ilon, joka meillä on koskaan ollut meidän mitä rakastettavimmas- 
ta Herrastamme ja mestaristamme Jeesuksesta Kristuksesta, erityi- 
sesti silloin, kun Hän kutsui meidät elämään kuolleista” Sen jälkeen 
Mechtild jakoi iloaan myös marttyyreille, jotka puolestaan sanoivat 
hänelle: ”Ja me suomme ja annamme sinulle kaiken sen ilon, jota 
meillä oli Rakkaudesta kestäessämme tulta ja rautaa ja tuhatkertai- 
sen kuoleman”. Kun Mechtild tuli tunnustajain tykö, he sanoivat: ”Ja 
me jaamme kanssasi kaiken sen ilon, jota meillä koskaan on ollut kai- 
kenlaisesta työstä ja sääntökuntamme ankarasta elämästä Kristuksen 
rakkauden tähden” 

Kun Mechtild oli jakanut iloaan pyhille neitsyeille, he sanoivat hä- 
nelle: ”Mekin jaamme ja annamme sinulle kaiken sen ilon, jota meillä 
oli erityisestä etuoikeudestamme rakkaimpaan Jumalaamme ja sulha- 
seemme? Silloin Mechtild näki täydellisesti, että pyhät neitsyet enem- 
män kuin muut pyhimykset nauttivat Jumalasta ja iloitsevat Hänestä 
mitä ihanimman nautinnon kera, ja Jumala vuodattaa itsensä heihin 
erityisen ihanan makuisesti. Siitä Mechtild ymmärsi, että oli totta se, 
mitä hän oli lukenut: Gaude manna virginale, manna nouum et regale 
Quod nulli sapit hominum, nisi palato virginum'**. Näillä sanoilla voit 
tervehtiä Jumalan arvokasta ruumista, jota kutsutaan mannaksi, mei- 
dän kielellämme se on enkelten leipää.“ Iloitse enkelten leipä ja neit- 
seellinen ravinto, uusi ja kuninkaallinen leipä, joka yhdellekään ih- 
miselle ei todella maistu, paitsi todellisille neitsyille. Autuaita ovat ne, 
jotka ovat niin tuttuja Karitsan kanssa ja siksi seuraavat Häntä, minne 
tahansa Hän menee.“ 

Neitsytjoukkojen seassa Mechtild näki siskonsa, pyhänä muistetta- 


446 Säkeet ovat osa keskiaikaista hymniä, joka on julkaistu teoksessa Mone 
1854, 185—186. Latinankieliset sanat on käsikirjoituksessa A 13 (56v) alle- 
viivattu himmeästi punaisella. 

447 Virke on Budden lisäämä selitys. Siinä esiintyy sana manna, jonka 2009 jul- 
kaistu Svensk ordbok utgiven av Svenska Akademien (s.v. manna) sanoo 
esiintyvän ruotsissa ensimmäisen kerran 1536. Tässä on kiistatta vanhem- 
pi esiintymä. 

448 Virke lienee Budden lisäämä (Lauren 1972, 90). Sitä ei ole muissa tutkimis- 
sani versioissa. 

van rakastettavan rouva abbedissan, joka taannoin oli kuollut, luke- 
mattomien hyveiden koristamana kuin kuningatar. Tämä!” otti mu- 
kaan siskonsa ja johdatti Jumalan valtaistuimen eteen laulaen iloisesti 
näitä sanoja: Hec est speciosior sole et syderibus sublimior. Se tarkoit- 
taa, että tämä on kauniimpi kuin aurinko ja ylevämpi kuin taivas. Au- 
tuas on se, joka käyttäytyy täällä niin ja nöyrtyy niin, että hänet ylen- 
netään ja Jumala ylistää häntä ikuisesti pyhien enkelten joukossa." 


Pyhän Maria Magdalenan haavoista. Luku 54. 


Pyhän Maria Magdalenan juhlan aikaan'*? Mechtild näki Herran Jee- 
suksen pitelemässä Maria Magdalenaa rakastavasti syleillen tätä käsi- 
varsien alapuolelta. Tätä Mechtild ihmetteli sanoen itsekseen niin 
kuin kirjoitettu on: Jncorruptio proximum facit esse Deo". Se tarkoit- 
taa, että ne, jotka ovat tahrattomia, ovat Jumalaa lähellä. Herra vas- 
tasi Mechtildille: ”Hänen suuri rakkautensa, jolla hän rakasti minua 
maan päällä, mahdollisti sen, että hän on minuun lähemmässä yhtey- 
dessä nyt Taivaassa?” Silloin Mechtild sanoi: ”Oi, minun mitä rakas- 
tettavin Jumalani ja Herrani, opeta minulle, miten kunnioitan ja ylis- 
tän Sinua tämän Sinun rakastajattaresi kautta” Herra vastasi: ”Niiden 


449 Useissa versioissa mainitaan Mechtildin nähneen abbedissasiskonsa lisäksi 
toisen, nuorena kuolleen siskonsa, jonka nimeksi sanotaan latinaksi Lut- 
gard (1877, 86) tai Luckard (1510, 30r). Saksannoksissa nimi on muodoissa 
Jucunda (1857) ja Jucardun (1503). Vuoden 1597 saksankielisessä versi- 
ossa mainitaan toinen sisko, mutta ilman nimeä. Toista siskoa ei mainita 
vuoden 1558 versiossa, joka tässä suhteessa on Budden versioon nähden 
likeisin vastine. 

450 Budden versiossa esiintyy sana sidus "tähti", joka monikollisena merkit- 
see myös "taivas". Muodon syderibus sijaan on latinankielisissä editioissa 
(1510, 1558, 1877) cedfris, jolloin kyseessä on sana cedrus 'setripuu". Vii- 
meksi mainittu tulkinta on myös saksannoksissa. Geete (1899, 113) lukee 
syderibus, ja tulkinta on oikea, sillä olen tarkistanut sen käsikirjoituksesta 
(A 13, 57r). Latinankieliset sanat eivät käsikirjoituksessa A 13 (57r) erotu 
muusta tekstistä visuaalisesti. 

451 Virke puuttuu muista tutkimistani versioista ja lienee Budden lisäämä 
(Lauren 1972, 90). 

452 22. heinäkuuta. 

453 Viis. 6: 19. Latinankieliset sanat eivät käsikirjoituksessa A 13 (57r) erotu 
visuaalisesti muusta tekstistä. 

haavojen kautta, jotka Rakkaus kärsimykseni aikaan painoi häneen, 
sillä kun riipuin ristillä aivan lähellä kuolemaa ja hän näki minun 
kuollessani ummistavan silmäni, joilla olin usein katsonut häntä niin 
armeliaasti, mitä voimakkain isku lävisti hänen sydämensä. Hän nä- 
ki, että kuolemaa lähestyivät myös korvani, jotka niin usein olin kal- 
listanut hänen rukouksiaan kohti. Lisäksi hän näki ja kuuli minun 
mitä rakkaimman Äitini huokaukset ja kurjuuden, ja Äitiäni hän ra- 
kasti minun tähteni. Silloin hänen sydämensä haavoittui mitä syväl- 
lisimmän myötätunnon tunteen tähden. Kolmanneksi hän näki, että 
kuolemassa kalpeni suuni, joka ei voinut enää hänen kanssaan puhua 
ja josta hän oli saanut niin paljon suloista lohdutusta ja opettavaisia 
sanoja erityisesti silloin, kun minä sanoin 'sinun uskosi pelasti sinut, 
mene rauhassa. Silloinkin oli kuin miekka olisi lävistänyt hänet. 
Neljänneksi hän näki keihään lävistävän minun sydämeni, jota koh- 
taan hän oli usein tuntenut rakkautta niin, että aina kun hän näki mi- 
nut, paloi hänen sydämensä minuun eritystä rakkauden tulta. Jälleen 
painalsi Rakkaus suuren haavan hänen sydämeensä. Viidennen haa- 
van hän sai, kun hän näki asetettavan kuolleena hautaan minut, joka 
olin hänen elämänilonsa ja kaikki hyvä ja jota ilman hän ei uskonut 
voivansa elää. Silloin hänen koko sielunsa antautui ja nääntyi enem- 
män kuin kukaan voi sanoa kuin sanoinkuvaamattomien tuskien 
haavoittamana mitä syvimmän Rakkauden poltteesta kuin kokonaan 
kuolleeksi.” Näiden viiden haavan ja tuskan takia, jotka pyhällä rou- 
valla oli hänen mitä rakkaimman mestarinsa ja rakastajansa kuole- 
man ja kärsimyksen tähden, sinun tulee häntä pyytää ja rukoilla lää- 
kitsemään kaikki ne haavat, jotka synti on tehnyt sinun sieluusi, ja jos 
niin teet, käy sinulle hyvin.“ 


454 Luuk. 7: 50. Luuk. 8: 48. Mark. 5: 34. 

455 Sanat osigheliko(m) dröftuilso(m) 'sanoinkuvaamattomien tuskien’ löyty- 
vät leipätekstistä käsikirjoituksessa A 13 (57v), mutta ne on merkitty myös 
marginaaliin muodossa osighelikom dröfuilBom. Laurenin (1972, 29) mu- 
kaan marginaalimerkinnän on tehnyt Bureus, joka kuitenkin on käyttänyt 
hieman modernimpaa ortografiaa. 

456 Virke puuttuu muista tutkimistani versioista ja lienee Budden lisäämä 
(Lauren 1972, 75 ja 90 ja 102). 

Siitä, että Maria Magdalena aikaansaa katumuksen ja oikean 
synnintunnustuksen niissä, jotka häntä rakastavat ja palvelevat. 
Luku 55. 


Maria Magdalenan juhlapäivänä Mechtild näki hänet myös seisomas- 
sa lähellä Herraa, jonka liekehtivä sydän loisti kirkkaasti kuin aurin- 
ko ja valaisi läpikotaisin kaikki hänen jäsenensä. Silloin Mechtild ym- 
märsi hengellisesti, että se tuli oli ensin syttynyt hänen sydämeensä 
silloin, kun hän kuuli sanottavan Kristuksesta, että remittuntur tibi 
peccata tua*”, vade in pace” eli sinun syntisi annetaan sinulle anteek- 
si, mene rauhassa. Tuo tuli kasvoi hänessä niin, että kaikki, mitä hän 
sittemmin ajatteli ja teki, muuntui tuoksi tuleksi. Tästä Mechtild ym- 
märsi myös, että kaikki, mitä jumalallisesta Rakkaudesta syttynyt ih- 
minen ajattelee, puhuu tai kestää, muuttuu Rakkauden tuleksi ja kas- 
vattaa ja uudistaa tulta hänessä niin kuin tuleen nakattu polttopuu. Ja 
jos sinne heitetään jotakin muuta palavaa, kuten anteeksi annettavia 
syntejä, se kuluu kokonaan Rakkauden tulessa ja tulee olemattomak- 
si. Ja tuo sielu itse tulee kokonaan tuleksi niin, että sielun poistuessa 
ruumiista pahat henget eivät koskaan uskalla lähestyä sitä. Mutta nii- 
den kohdalla, jotka eivät tällä tavoin pala jumalallisen Rakkauden tu- 
lesta, mitä tahansa he tekevätkin, se ei sillä tavoin syty ja pala tulessa, 
vaan sen sijaan heitä painostaa ja raskauttaa se paha, mitä he ovat 
tehneet, kuin mitä raskain taakka, silloin kun he kuolevat. 

Silloin Mechtild näki myös kahden puun kasvavan meidän Her- 
ramme jaloissa ihmeellisen vihreinä ja hedelmällisinä ja täynnään mi- 
tä kauneimpia hedelmiä. Niiden merkitys oli fructum penitencie”, jo- 
ka on oikea synnintunnustus ja katumuksen hedelmä ja hyödyllisyys. 
Tuosta puusta Maria Magdalena otti hedelmiä ja antoi siitä iloisesti 


457 Luuk.7: 48; Luuk. 5: 20; Matt. 9: 2. Tämä ja seuraava latinankielinen fraasi 
eivät käsikirjoituksessa A 13 (57v) erotu visuaalisesti muusta tekstistä. 

458 Luuk. 7: 50; Luuk. 8: 48; Mark. 5: 34. Ilmaisu esiintyy useita kertoja myös 
Vanhassa testamentissa, esimerkiksi 2. Moos. 4: 18; 1. Sam. 1: 17; 1. Sam. 
20: 42; 2. Sam. 15: 9. Apokryfeissä ilmaisu esiintyy ainakin kohdassa Judit 
8: 35. Juditin kirjan ruotsinnoksessaan Budde kääntää ilmaisun muotoon 
Gak j fridhi (Klemming 1853, 160). 

459 Latinankieliset sanat eivät käsikirjoituksessa A 13 (58r) erotu visuaalisesti 
muusta tekstistä. 

kaikille niille, jotka hänen tykönsä tulivat. Tästä Mechtild ymmärsi, 
että Pyhä Maria Magdalena sai Jeesuksen jalkain juuressa sen etuoi- 
keuden, että kaikille niille, jotka häntä vilpittömästi kutsuvat ja hän- 
tä palvelevat, hän voi hankkia todellisen synninpäästön, katumuksen 
ja Jumalan armon. Silloin Maria Magdalena sanoi Mechtildille: ”Jo- 
kaiselle, joka kiittää ja ylistää Jumalaa niiden kyynelten tähden, jotka 
vuodatin Kristuksen jalkain juuressa, ja niiden tekojen tähden, joi- 
ta tein silloin, kun pesin käsilläni Hänen mitä pyhimmät jalkansa ja 
kuivasin ne hiuksillani, ja sen rakkauden tähden, jonka Hän vuodatti 
sekä ruumiiseeni että sieluuni ja täytti minut niin kokonaan rakkau- 
destaan, etten voinut rakastaa mitään muuta kuin yksin Häntä, ja jo- 
kaiselle, joka rukoilee vilpittömästi, että Jumala minun tähteni antaisi 
hänelle oikeita kyyneliä katuvasta sydämestä hänen syntiensä täh- 
den ja vuodattaisi häneen todellisen Jumalan rakkauden, mitä ihanin 
Herra Jeesus on minun rukousteni tähden totisesti antava sen, mitä 
hän pyytää niin, että hänen syntinsä annetaan hänelle anteeksi ennen 
hänen kuolemaansa ja Jumalan rakkaus lisääntyy hänessä” 


Neitsyt Marian Taivaaseen ottamisesta. Luku 56. 


Oli ilta mitä kunniakkaimman Neitsyt Marian Taivaaseen ottamisen 
päivänä, jota kutsutaan assumpcio. Jumalan palvelijatar oli syventynyt 
jumalisiin rukouksiin ja hänestä näytti, että hän oli talossa, jossa mitä 
Pyhin Neitsyt Maria makasi sängyssä, joka oli peitetty mitä valkeim- 
min pellavavaattein. Mechtild sanoi hänelle: ”Oi, sinä neitseellinen 
Äiti, miten Sinulla voi olla jokin sairaus, vaikka me uskomme Sinun 
olevan osaton kaikista maailman kivuista?” Neitsyt vastasi: ”Kun mi- 
nä olin syventynyt rukouksiin miettien ja muistaen kaikkia Hänen 
hyviä töitään, Hänen armonsa sytytti minussa sanoinkuvaamattoman 
halun ylistää ja kiittää Häntä. Minuun tuli myös Jumalan rakkauden 
uusi kuumuus herättäen minussa mittaamattoman sydämen halun 
nähdä Jumalani ja olla Hänen lähellään. Kun sen ylimmän enkeli- 
joukon, jota kutsutaan serafeiksi ja jotka eniten palavat ja ovat juma- 
lallisen Rakkauden halun sytyttämiä, kuumuus! kasvoi ja lisääntyi 


460 Latinaksi seraphicus ardor 'serafien kuumuus". Selitys siitä, mitä ja millai- 


174 


https://doi.org/10.21435/tl.277 


Ensimmäinen kirja 


minussa niin, etteivät enää mitkään ruumiilliset voimat riittäneet, pa- 
neuduin makuulle sänkyyn, ja kaikki pyhät enkelien lajit ja joukot 
palvelivat minua nöyrästi sytyttäen minussa yhä enemmän ja enem- 
män jumalallisen Rakkauden tulen. Kerubit, jotka ovat toisen luo- 
kan pyhiä enkeleitä ylimpien jälkeen ja täynnä viisautta'*', palvelivat 
minua tuomalla minulle ymmärryksen valoa niin, että kaikki ne py- 
hät ja suuret asiat, joita minun Herrani, minun Poikani ja minun rak- 
kain sulhaseni oli minun kanssani tekevä, näin ennalta mielessäni ja 
tiesin ennakolta. Ja minä pyysin rukouksissani, että pimeyden henki, 
joka on paholainen, ei kohtaisi tai lähestyisi minua, ettei hänen vas- 
tenmielinen ja epämiellyttävä läsnäolonsa pimentäisi tai estäisi juma- 
lallista ja taivaallista valoa millään tavalla. Throni, jotka ovat kolman- 
nen luokan enkeleitä”, säilyttivät ja varjelivat minussa häiriöttömänä 
ja vaivattomana sitä lepoa ja rauhaa, josta iloitsin Jumalassa. Domi- 
naciones, jotka ovat neljättä ryhmää, seisoivat lähelläni palvellen 
minua sellaisella arvonannolla ja kunnioituksella, jolla valtiaiden ja 


sia serafit ovat, on Budden lisäys. 

461 Latinaksi yksinkertaisesti cherubim "kerubit". Selitys siitä, mitä ja millaisia 
kerubit ovat, on Budden lisäys. 

462 Throni valtaistuimet". Selitys, että nämä ovat kolmannen luokan enkelei- 
tä, on Budden lisäys. Enkelihierarkia on esillä Mechtildin ilmestyksissä 
monessa kohdassa. Se perustuu Pseudo-Dionysios Areopagitan kreikasta 
latinaksi käännettyyn tekstiin De coelesti hierarchia 'Taivaallisesta hie- 
rarkiasta', katso Rorem 1993, 63 ja 67. Pseudo-Dionysios Areopagita on 
varsin hämärästi tunnettu, mutta tärkeä hahmo, joka lienee vaikuttanut 
500-luvun alkupuolella (Rorem 1993, 3; Lehmijoki-Gardner 2007, 133- 
134). Erityisen tärkeä vaikutus oli hänen laatimallaan enkelihierarkialla, 
jota keskiajalla käsittelivät muiden muassa Johannes Scotus Eriugena, 
Hugo St. Victorilainen, Jean Gerson, Apotti Suger, Johannes Sarracenus 
ja Robert Grosseteste (Rorem 1993, 239). Enkelihierarkiaan kuuluu yhdek- 
sän enkelten luokkaa, mutta niiden keskinäinen järjestys ei ole aina sama. 
Teoksessa Nordisk familjebok (1922, s.v. Änglakörer) eri ryhmät ovat tässä 
järjestyksessä: seraphim, cherubim, throni, dominationes, virtutes, potes- 
tates, principatus, archangeli, angeli. Käsillä olevassa Mechtildin ilmes- 
tysten kohdassa principatus ja virtutes ovat siihen verrattuna vaihtaneet 
keskenään paikkaa. Latinankieliset enkeliluokkien nimet eivät käsikirjoi- 
tuksessa A 13 (58v-59r) erotu muusta tekstistä, vaan ovat samalla värillä 
ja käsialalla kuin muu teksti ja alleviivaamattomia. 

463 Maininta siitä, että dominaciones 'herruudet' ovat neljäs ryhmä, lienee 
Budden lisäys. 

herrain on tapana olla tukena ja palvella kuningattaria ja kuninga- 
taräitejä. Principatus, jotka ovat viidennestä ryhmästä!*, varmistivat 
läsnäolollaan, ettei kukaan niistä, jotka tulivat minun tyköni, tehneet 
tai puhuneet mitään, joka olisi voinut millään muotoa estää tai häiritä 
sieluni rauhaa ja lepoa. Potestates, jotka ovat pyhiä enkeleitä kuuden- 
nesta ryhmästä'”, torjuivat paholaisten joukkoja niin, ettei yksikään 
niistä voinut minua vahingoittaa tai lähestyä tai millään tavoin ahdis- 
taa. Virtutes seitsemännessä luokassa! minun arvoni ja kunniani li- 
säämiseksi seisoivat ympärilläni, ja he kaikki olivat pukeutuneita ja 
kunniakkaasti koristettuja minun hyveilläni, joita Jumala oli suonut 
minulle maan päällä. Angeli ja archangeli, jotka ovat kahdeksannesta 
ja yhdeksännestä eli kahdesta alimmasta luokasta'", tekivät sellaisen 
palveluksen, että kaikki, jotka olivat kanssani läsnä, palvelivat minua 
mitä suurimmalla kunnioituksella ja arvonannolla” 

Myös Mechtild näki hengessään, miten kaikki lukemattoman mo- 
net tuhannet enkelit lensivät mitä jaloimman rouvan ympärillä val- 
miina hänen käskettäväkseen ja hänen palvelukseensa, ja erityisesti 
serafien palavien henkien hän näki eritoten kulkevan ja oleilevan 
neitsyen hengessä, jonka itse jumaluus oli vuodattanut ja antanut täy- 
sin yli kaikkien luotujen'*s. 

Kun Mechtild näki Pyhän Evankelista Johanneksen seisovan vasta- 
päätä Neitsyen sänkyä, hän sanoi tälle: ”Sen lahjan tähden, jonka 
sait” Jumalalta ja hänen mitä arvollisimmalta Äidiltään silloin, kun 
sinä mielelläsi halusit heidän tähtensä luopua kaikista ystävistä ja kai- 
kesta siitä, mikä oli sinulle rakasta, minä pyydän sinulta, että saisit ai- 


464 Viittaus siihen, että principatus 'hallitukset' kuuluvat viidenteen ryhmään, 
on Budden lisäys. Teoksen Nordisk familjebok mukaan he ovat seitsemäs 
ryhmä. 

465 Maininta siitä, että potestates 'voimat' ovat kuudes ryhmä, lienee Budden 
lisäämä. 

466 Virtutes 'vallat' on teoksen Nordisk familjebok mukaan viides ryhmä. 
Budden maininta seitsemännestä on hänen lisäämänsä. 

467 'Enkelit ja arkkienkelit'. Maininta kahdeksannesta ja yhdeksännestä eli 
kahdesta alimmasta luokasta on Budden lisäys. 

468 Tämä relatiivilause puuttuu muista tarkastelluista versioista. 

469 Buddella verbi untfa 'ottaa vastaan, saada”. Latinaksi (1510, 31v; 1558, 
56r; 1854, 52; 1877, 89) tässä on kuitenkin verbi offero "tarjota, antaa’, 
jonka mukaisesti saksannoksissa on verbi opfern 'uhrata'. 

kaan sen, että minä heidän rakkautensa tähden hylkäisin sen, mikä 
on minulle rakasta, jotta voisin rakastaa heitä koko sydämestäni”. Jo- 
hannes vastasi: ”Minulle koitui ja tuli niin suuri lohdutus minun Her- 
rani ja opettajani arvollisesta Äidistä, etten koskaan kuullut häneltä 
sanoja, joista en olisi saanut erityistä iloa. Ja niin suuressa arvossa mi- 
nä pidin häntä, että koskaan en tohtinut katsoa hänen mitä kauneim- 
pia kasvojaan silmät aivan avoinna.% 


Miten Neitsyt Maria otettiin Taivaaseen. Luku 57. 


Oli assumpcionis Marie” pyhä yö, ja Mechtild oli kuorissa. Hänestä 
näytti taas kuin hän olisi sängyssä makaavan Neitsyen lähellä. Ja 
Mechtild näki ja sai ymmärtää, että kaikkivaltiaan majesteetin kor- 
keus kumartui alas mitä alimpaan syvyyteen, joka oli Neitsyt Marian 
mitä nöyrin sydän. Ja Hän täytti sen niin ylipursuavasti kaikella ju- 
maluutensa ihanuuden virralla, että koko hänen mitä pyhin sydä- 
mensä täysin sen valtaamana muuttui itse Jumalaksi. Ja niin Marian 
mitä pyhin sielu erkani ruumiista sanoinkuvaamattoman ilon kera 
täysin vapaana kaikesta surusta ja kivuista, ja rakkaan Poikansa sy- 
lissä ja Hänen pyhän sydämensä ääressä mitä rakkaimmin ja ihanim- 
min leväten hänet nostettiin ja johdatettiin aina kaikkivaltiaan kol- 
minaisuuden korkeimmalle valtaistuimelle asti kaikkien pyhimysten 
laulun ja ilon häntä mitä korkeimmin kunnioittaessa. Miten ja mil- 
laisella kunnioituksella Isä Jumala kaikella pyhimmän ja arvokkaim- 
man isällisyytensä suloisimmalla ja ihanimmalla huolenpidolla otti 
vastaan hänen mitä pyhimmän sielunsa, sitä on enkelten ja kaikkien 
luotujen mahdotonta käsittää tai sanoa. Millaisella kunnioituksella 
Poika, joka on Jumalan tutkimaton Viisaus, osoittikaan hänelle Äi- 
dille kuuluvaa kunnioitusta ja miten Poika nosti hänet mitä korkeim- 
malle ja asetti kaikkivaltiutensa oikealle puolelle, se ylittää kaikki aja- 
tukset ja sydämet. Niin myös Pyhä Henki Rakkautensa ihanuudella 
ja makeudella täytti hänen sielunsa niin täysin kaikella hyvällä, että 


470 Virke puuttuu muista tarkastelluista versioista ja lienee Budden lisäämä 
(Lauren 1972, 108). 

471 "Marian Taivaaseen ottamisen’. Latinankieliset sanat eivät käsikirjoituk- 
sessa A 13 (59r) erotu ruotsista visuaalisesti. 

kaikki Taivaan väki valeltiin ja täytettiin uudella ilolla hänen kun- 
niansa ylitsepursuavasta paljoudesta. 

Myös serafien luokkaan kuuluvat mitä pyhimmät henget, jotka 
alusta asti ja siitä saakka, kun heidät luotiin, ovat palaneet Jumalan 
Rakkauden uunissa, sytytettiin entistä enemmän Rakkauteen hänen 
Rakkautensa kuumuudesta. Samoin kerubit, jotka ovat täynnä Juma- 
lan Viisautta, valaistuivat niin kuin uudesta ja vieraasta valosta. Yli- 
malkaan kaikki pyhien enkelten ja pyhimysten ryhmät saivat suurem- 
man kirkkauden ja uuden ilon arvonsa ja ansionsa lisäykseksi sellaisen 
kuningattaren kunniasta ja arvokkaasta saapumisesta. Sitten Jumalan 
Pyhä Kolminaisuus virtasi sisään häneen ja lävisti ja täytti hänet kai- 
kella jumaluuden täydellisyydellä niin, että hän oli aivan täynnä Juma- 
laa ja Jumalassa. Kaiken sen, mitä hän näytti tekevän, sen teki Jumala 
itse hänessä ja hänen kauttaan niin, että Jumalan silmillä hän näki ja 
Jumalan korvilla hän kuuli. Ja Jumalan omalla suulla hän soi Hänelle 
mitä suloisinta ylistystä ja täydellisintä kunnioitusta. Ja Jumala näytti 
iloitsevan ja riemuitsevan Neitsyen sydämessä kuin omassaan. 

Kunnian kuningatar seisoi arvokkaasti Poikansa oikealla puolella 
hyveiden ylenpalttisuuden ja runsauden ympäröimänä”. Hänen pu- 
vussaan oli mitä kirkkaimpia peilejä, joissa loistivat ja ihmeellisesti 
näkyivät pyhimysten ansiot ja kunnia. Siksi menivät kaikki pyhimyk- 
set iloisesti kuningattaren valtaistuimen eteen kukin erikoisesti nä- 
kemään ja katsomaan iloaan ja onnekasta ansiotaan. Siitä syttyneinä 
uuteen ylistykseen ja uuteen riemuun he lauloivat mitä suloisimmin 
ja iloitsivat ylistykseksi Jumalalle ja hänelle”. Patriarkat ja profeetat 
katselivat hänessä kaikkia toiveitaan, suuria ja korkeita hyveitään ja 


472 Sanat hyveiden ylenpalttisuuden ja runsauden ympäröimänä puuttuvat 
muista versioista. Ylenpalttisuutta merkitsevä muinaisruotsin sana ymp- 
nilse on käsikirjoituksessa A 13 (60r) alleviivattu punaisella. Runsaudeksi 
kääntämäni sana ympnikhet on niin samanlainen, että alleviivaus saattaa 
johtua siitä. Tässä on esimerkki siitä, että myös ruotsinkielisiä sanoja on 
alleviivattu punaisella. Punainen alleviivaus ei siis ole vain tapa erottaa 
latina kansankielestä varsinkaan, kun monia latinan sanoja on alleviivaa- 
matta. 

473 Sanat ja hänelle puuttuvat muista versioista ja lienevät Budden lisäämät 
(Lauren 1972, 124). Lisäys saa aikaan, että Budden versio korostaa Neitsyt 
Marian ylistystä muita enemmän. 

erityistä palvelevaisuutta/%, jota heillä oli Jumalaa kohtaan. He huo- 
masivat Pyhän Neitsyen kaikissa näissä hyveissä suuresti ylittävän 
heidät, sillä hänen huomataan olevan hyveellisempi, Jumalaa vilpit- 
tömämmin halajava ja Jumalan likeisimmin tunteva ja Häntä rakasta- 
va. Samaten kaikki pyhimysten ryhmät erikseen tulivat esiin ja katse- 
livat kukin omaa kunniaansa mitä Pyhimmässä Neitsyessä, ja iloisina 
he ihmettelivät sitä, että tämä ylitti heidät selvästi kaikissa hyveissä, 
sillä kaikkien apostolien joukossa hänen havaitaan kaikkein uskolli- 
simmin pysyneen Kristuksen lähellä tämän kuolemaan saakka ja 
kaikkein huolellisimmin varjelleen ja toteuttaneen Hänen sanojaan. 
Marttyyrien joukossa hän on vakain ja kärsivällisin, tunnustajain jou- 
kossa eniten kirjoituksista valistunut'” ja kaikkia valistava sekä sa- 
noin, teoin että esimerkein. Kaikkien neitsyiden joukossa ja heidät 
ylittäen hän ei ollut ja ole ainoastaan puhtain ja pyhin, vaan myös 
kaiken puhtaan elämän ja neitsyyden ensimmäinen huomioitsija ja 
rakastaja ja keksijä. Lempeiden joukossa hän on lempein. Sääliväisten 
joukossa hän on sääliväisin. Nöyrien joukossa hän on kaikkein nöy- 
rin. Ja pyhien ja täydellisten joukossa hänet on havaittu pyhimmäksi 
ja täydellisimmäksi. Ja sen vuoksi hän on aiheellisesti ylittänyt kaik- 
kien pyhimysten korkeuden ja täydellisyyden. 

Silloin Neitsyt sanoi Mechtildille: ”Jokainen, joka haluaa tulla ko- 
rotetuksi korkeimpaan kunniaan kaikkien muiden yläpuolelle, alis- 
tukoon nöyrästi kaikille muille. Ja joka haluaa tulla rikkaaksi kaikkia 
muita enemmän, hänen tulee kokonaan riistää pois tai ottaa pois it- 
seltään oma tahtonsa”. Ja jokaisen, joka tahtoo korkeimman kau- 
neuden kunniaa, tulee alati harjoittaa itseään kaikissa hyveissä” 


474 Budden sanavalinta thiänistaktoghet 'palvelevaisuus' on poikkeava, sillä 
latinaksi (1510, 32r; 1558, 57r; 1854, 54; 1877, 91) tässä on sana fami- 
liaritas "ystävyys, likeinen tuttavuus', jonka vastineina on saksaksi frund- 
schafft (1503), verwandtschaft (1597) ja Vertrautheit (1857). Latinan kie- 
lessä on olemassa muun muassa verbi famulor 'palvella' ja substantiivi 
famulus "palvelija". Nämä ovat niin samankaltaisia kuin sana familiaritas, 
että Budden käännös saa selityksensä niistä. 

475 Muissa versioissa sanotaan valistunein ilman viittausta kirjoituksiin. Lisäys 
on Budden tulkinta (Lauren 1972, 124). 

476 Ajatus oman tahdon hylkäämisestä tai sen alisteisuudesta Jumalan tah- 
dolle toistuu usein Mechtildin ilmestyksissä. Samaa tähdennetään myös 
Pyhän Birgitan ilmestyksissä (esimerkiksi Andersson 2020, 26). 

Samasta assumpcionis”? juhlasta. Luku 58. 


Samana assumpcionis päivänä, kun sisaret lauloivat salve regina"%, 
Mechtild sanoi Neitsyt Marialle: ”Oi, minä haluaisin, että minulla oli- 
si vallassani kaikkien luotujen sydämet, jotta kaikkein suurimmasta 
halusta heidän kaikkien voimillaan voisin ylistää Sinua, oi mitä suloi- 
sin Neitsyt.” Neitsyt vastasi hänelle tähän: ”Tukeudu ja nojaudu mi- 
nun Poikani mitä suloisimpaan sydämeen, joka sisältää ja kantaa 
kaikkia luotuja. Ja jos sinä tervehdit sitä, niin tervehdit ja kunnioitat 
minua mitä arvokkaimmin” 

Sitten Mechtild rukoili erään henkilön? puolesta, että Neitsyt 
Maria auttaisi ja lohduttaisi tätä kuoleman hetkellä. Tähän Neitsyt 
vastasi: ”Hänen pitää rukoilla minua sillä rakkauden innolla, jolla 
minun sieluni lensi takaisin Jumalan tykö niin kuin mitä kirkkain ki- 
pinä lennähtää takaisin tuleen ja sitten kiinnittyi Hänen jumalalliseen 
sydämeensä kuin mitä nopein linnunsiipi kovan tuulenpuuskan aja- 
mana. Sitten rukoilkoon, että hänen sielunsa syttyisi niin kuumaan 
rakkauteen, että hän on kuoleman hetkellä aivan vapautettu ja vapaa 
kaikista muista vastuksista niin, että hän voi kuin mitä kevein siipi 
iloisesti täältä lennähtää itsensä Jumalan tykö. Sillä minä tahdon us- 
kollisesti olla heidän loppunsa tullessa apuani ja suojelustani tarjoten 
kaikkien niiden lähellä, jotka minua tässä paikassa eli luostarissa'*" 
nöyrästi palvelevat koko muuta maailmaa enemmän!” 

Toisella kerralla Mechtild rukoili erään toisen puolesta, joka pal- 


477 "Taivaaseen ottamisen'. 

478 "Terve, kuningatar!" Latinan sanat eivät erotu käsikirjoituksessa A 13 (60v) 
muusta tekstistä visuaalisesti. 

479 Useammassa kohdassa Mechtildin sanotaan rukoilleen nimeltä mainitse- 
mattoman henkilön puolesta. Ei ole tiedossa, kenestä on kyse, eikä ky- 
seessä liene aina sama henkilö. Mechtildiä itseäänkään ei yleensä maini- 
ta nimeltä, vaan tekstissä on monesti “hän” tai “sielu”. Olen selvyyden 
vuoksi useimmiten korvannut ne Mechtildin nimellä. 

480 Maininta luostarista lienee Budden lisäämä, koska latinaksi ja saksaksi pu- 
hutaan vain ”tästä paikasta”. Budde näyttää pyrkineen tuomaan tekstin 
lähelle lukijaa ja sopeuttamaan sitä kohdeyleisön mukaan. 

481 Maininta muusta maailmasta lienee Budden lisäys, koska se puuttuu 
muista versioista (1503, 38v; 1510, 32v; 1558, 58r; 1597, 76r; 1857, 158- 
159; 1877, 92). 

veli meidän rouvaamme'% jumalisesti ja nöyrästi ja jolla oli usein ta- 
pana rukoilla ja muistuttaa tätä hänen ilostaan. Silloin Mechtild näki 
sen, jonka puolesta hän rukoili, seisovan lähellä Neitsyt Mariaa. Neit- 
syt antoi hänelle kaulakorun, jossa oli viisi sarvea tai reunaa. Ja hän 
sanoi: ”Kun hän muistaa minun ilojani, lisätköön niihin nämä vii- 
si. Ensiksikin tervehtiköön minua sillä sanoinkuvaamattomalla ilol- 
la, joka minulla oli, kun ensimmäisen kerran näin Jumalan Pyhän 
Kolminaisuuden käsittämättömän loisteen, jossa minä niin kuin mi- 
tä kirkkaimmassa peilissä ymmärsin ja tunsin sen ikuisen rakkauden, 
jolla Hän minua rakasti ja rakastaa yli kaikkien luotujen. Miten suu- 
rella rakkaudella Hän valitsikaan minut kaikkien muiden ohitse itsel- 
leen morsiameksi ja Äidiksi. Ja millä miellyttävyydellä minä ja kaikki 
palvelukseni, joita Hänelle maailmassa tein, mitä suurimmin miel- 
lytimmekään Häntä”. Toisekseen tervehtiköön minua sillä ilontäy- 
teisyydellä, jonka korvani saivat ottaa vastaan minun mitä rakkaim- 
man Poikani, Isän ja sulhasen mitä suloisimmin tervehtiessä silloin, 
kun Hän otti minut rakastavasti vastaan kaikkivaltiutensa korkeuden 
mukaisesti, viisautensa mestarillisuuden mukaisesti ja suloisen rak- 
kautensa paljouden mukaisesti, laulaen minulle mitä hienoimman ja 
suloisimman rakkauden laulun'* mitä kauneimmalla äänellään. Kol- 
manneksi tervehtiköön minua sillä täydellisellä ilolla, jonka sieluni 
sai siitä mitä suloisimmasta suudelmasta, jolla jumaluus suuteli mi- 
nua ja jolla Hän vuodatti minut niin täyteen jumaluutensa suloista 
makua ja nautintoa, että minun makeudestani'** tulivat kaikki Tai- 
vaat hunajaa valuviksi. Niin ei myöskään maan päällä ole ketään niin 


482 Meidän rouvamme on Neitsyt Maria, vertaa Notre Dame. Ilmaisu oli ylei- 
nen, ja se esiintyy muun muassa Naantalin luostarin kirjassa (Kauko & 
Lamberg 2017, 389). 

483 Budde on jättänyt näkyviin latinan sanan p/acentia 'mieluisuus, miellyttä- 
vyys' ja lisännyt sen selitykseksi ruotsin sanan tykkias 'miellyttää, katsoa 
(hyväksi)'. Budden käyttämä latinan sana ei käsikirjoituksessa A 13 (61r) 
erotu visuaalisesti muusta tekstistä. 

484 Budde on jättänyt näkyviin latinan sanan canticum "laulu". Saksannoksissa 
on gesang (1597) tai Lied (1503 ja 1857). Latinankielinen sana ei käsikir- 
joituksessa A 13 (61r) erotu muusta tekstistä visuaalisesti. 

485 Buddella söt/likhet 'makeus", latinaksi kuitenkin redundantia 'ylitse vuota- 
minen’. Saksannokset vastaavat suunnilleen latinaa, vaikka eri saksannok- 
sissa on eri sanavalintoja. 

surkeaa ja kurjaa syntistä, etten voisi täydellisyydestäni häntä auttaa 
ja suoda hänelle armoa ja lohtua, jos hän sitä pyytää” 

Silloin Mechtild kysyi Neitsyt Marialta, mikä on sielun suu. Hän 
vastasi: ”Sielun suu on innokas halu, johon Jumala alati vuodattaa it- 
seään ja jota Hän täyttää itsellään sielun halujen ja toiveiden mukaan” 

[***Hän jatkoi]: ”Neljänneksi tervehtiköön minua sillä ilolla, joka 
minulla oli, kun sieluni kokonaan syttyi jumalallisen Rakkauden tu- 
lesta ja Hänen jumalallisen sydämensä suloisuus kokonaan sulatti sy- 
dämeni, kun Hän vuodatti minuun kaiken jumalallisen Rakkautensa 
täydellisyyden niin suuressa määrin kuin kenenkään maailmallisen 
luodun on koskaan ollut mahdollista saada ja nauttia. Siitä syttyivät 
kaikki pyhimysten joukot kuin uuteen kuumuuteen ja liekkiin. Vii- 
denneksi tervehtiköön sillä ilolla, joka minulla oli, kun jumaluuden 
loiste lävisti kaikki jäseneni mitä kirkkaimmalla valolla niin, että Tai- 
vas valaistui minun kunniastani uudella valolla ja kaikkien pyhimys- 
ten ilo lisääntyi tulostani ja läsnäolostani.” 


Samasta juhlasta ja viidestä hyveestä, joita jokaisen, joka ottaa 
vastaan Jumalan ruumiin, tulee harjoittaa. Luku 59. 


Samaisena assumpcionis'"7 päivänä konventin ottaessa vastaan Juma- 
lan ruumiin'* Mechtildistä näytti, että Herra ja Hänen arvoisa Äitin- 
sä istuivat arvokkaan pöydän ääressä. Kaikki konventin jäsenet, jot- 
ka ensimmäisen tunnin jälkeen olivat nauttineet ehtoollisen, istuivat 
myös saman pöydän ääressä. Ne, jotka silloin tulivat esiin ja nauttivat 
ehtoollisen, tulivat pyhien enkelten johdattamina myös pöydän tykö 
ja istuutuivat. Herra antoi kullekin palan leipää ja jakoi palan viiteen 
osaan. Tästä Mechtild ymmärsi, että sen, joka ottaa vastaan Jumalan 
ruumiin, tulee erityisesti sinä päivänä harjoittaa viidenlaisia hengelli- 
siä tekoja ja niiden kautta valmistaa Jumalalle hyvät pidot. Ensiksikin 


486 Sanat puuttuvat Buddelta, 1503, 1558, 1597 ja 1857, mutta ovat mukana 
1510 ja 1877. Mechtildin välikysymyksen jälkeen Neitsyt Maria palaa niihin 
viiteen asiaan, joita oli luettelemassa ennen kuin Mechtild keskeytti hänet. 

487 "Taivaaseen ottamisen”. Latinankielinen sana ei erotu visuaalisesti muusta 
tekstistä käsikirjoituksessa A 13 (61v). 

488 Nauttiessa ehtoollista. 

hänen tulee aina ja erityisesti sinä päivänä kiittää ja ylistää Jumalaa 
niin suuresti kiittäen kuin hän voi ja kykenee. Se tarkoittaa, että ih- 
misen ei sinä päivänä tule ottaa tehdäkseen mitään muita turhamai- 
sia tehtäviä, vaan alati pysyä Jumalaa ylistämässä ja palvelemassa.'* 
Yhtyen siihen ylistykseen, jolla Kristus teki kaikki tekonsa Isän Juma- 
lan ylistykseksi ja kunniaksi, tehköön hänkin kaikki tekonsa Juma- 
lan ylistyksen ja rakkauden tähden. Toisekseen yhtyen siihen kiitolli- 
suuteen, jonka kautta Kristus otti ihmisen hahmon ja mieluusti kärsi 
kuoleman ja mieluisalla rakkaudella Isää Jumalaa kiittäen antoi meil- 
le mitä suurimman ja pyhimmän lahjan, joka on hänen pyhä ja arvo- 
kas ruumiinsa, ihminen koko tuon päivän nöyryydellä, kiitoksella ja 
kiitollisuudella suokoon Jumalalle mitä suurinta ylistystä ja kiitosta 
niin suuren ja arvokkaan sakramentin tähden. Kolmanneksi ihmisen 
tulee harrastaa pyhiä ajatuksia ja pyhiä haluja, ettei hän osoittaudu 
tyhjäpäiseksi ja turhamaiseksi niin kunniakkaan vieraan läsnä olles- 
sa. Neljänneksi kaiken sen, mitä hän sinä päivänä tekee, tarkoitta- 
koon hän tehdä yleiseksi eduksi ja hyödyksi. Se tarkoittaa, että rukoil- 
koon jumalisia rukouksia kaikkien syntisten puolesta, sekä elävien 
että kuolleiden.” Viidenneksi, kaikki mitä hän tekee tai joutuu kestä- 
mään, kääntyköön kaikkien kristittyjen sielujen hyödyksi ja avuksi” 

Tästä Mechtild ymmärsi myös, että nämä neljä asiaa miellyttävät 
puhtaan elämän ihmisissä Jumalaa suuresti: se, että heillä on ja he ra- 
kastavat puhtaita ajatuksia sekä pyhiä toiveita, puhuvat keskenäänkin 
suloisia sanoja ja tekevät rakkauden tekoja. 


siitä, että itse Herra Jeesus piti messun samaisena assumpcionis"?! 
päivänä. Luku 60. 


Yhteen aikaan sattui niin, että kaniikit, joilla oli hoidettavanaan piis- 
pan virka, peruuttivat seurakunnan jumalanpalvelukset rahasumman 


489 Virke lienee Budden lisäämä, koska se puuttuu muista tarkastelemistani 
versioista. Lauren 1972, 117. 

490 Virke puuttuu muista tutkimistani versioista ja lienee Budden lisäämä. 
Lauren 1972, 117. 

491 "Taivaaseen ottamisen’. 

takia, jolla he luvatta ja laittomasti? ahdistivat seurakuntaa. Neitsyt 
Marian Taivaaseen ottamisen päivänä jumalista neitoa! ahdisti ko- 
vin se, että hänen piti olla ilman messua ja Jumalan ruumista sellaise- 
na suurena ja pyhänä juhlapäivänä. Silloin hän näki hengellisesti, että 
Herra Jumala pyyhki pois kyyneleet hänen silmistään ja häntä kä- 
destä pitäen sanoi: ”Tänään sinä näet ihmeellisiä tekoja” Kun pappi 
tavan mukaan aloitti processionem'* laulamalla vidi speciosam”, 
Mechtildistä näytti, että koko konventin väki valmistautui myös ad 
processionem’, jossa etumaisena kulki Herra pyhän Äitinsä kanssa 
kantaen lippua, joka oli väriltään punavalkoinen. Valkeanvärisessä 
osassa oli kullattuja ruusuja ja punaisessa osassa oli hopeisia ruusuja. 
Tämä kulkue kulki ristikäytävän kautta kuoriin saakka ja sisälle kirk- 
koon. Silloin Herra itse valmistautui pitämään messun ja pukeutui 
punaiseen messukasukkaan ja piispan pukuun. Nähtiin, että Pyhän 
Johannes Kastajan piti lukea epistola, sillä hän oli ensimmäinen, jo- 
ka ilakoi Neitsyt Marian ilonaiheesta tämän kohdussa. Pyhän evanke- 
lista Johanneksen piti lukea evankeliumia, koska hän oli kunniakkaan 
Neitsyen suojelija ja erityinen palvelija'”. Johannes Kastaja ja Pyhä 
Luukas palvelivat Herraa alttarin tykönä, ja Pyhä evankelista Johan- 
nes palveli Neitsyt Mariaa, joka seisoi alttarin oikealla puolella pu- 
keutuneena vaatteisiin, jotka loistivat kuin aurinko. Ja kruunu hänen 
päässään oli koristeltu kaikenlaisilla jalokivien lajeilla aivan ihmeelli- 
sesti. Kaikki pyhimykset, jotka seisoivat lähellä, aloittivat juhlallises- 
ti messun Gaudeamus omnes in Domino etc”. Silloin Neitsyt Maria 


492 Muiden versioiden mukaan 'kovasti ahdistivat’. Viittaus laittomuuteen 
näyttäisi olevan Budden lisäämä, Laurén 1972, 125—126. 

493 Mechtildiä. 

494 Vertaa Ilm. 21: 4. 

495 'Kulkueen, saattueen’. Tämä ja seuraavat latinan sanat eivät käsikirjoituk- 
sessa A 13 (62r) erotu visuaalisesti ruotsinkielisestä tekstistä. 

496 "Minä näin kauniin’. 

497 'Kulkuetta varten’. 

498 Sanat läsa ep(isto)/lam "lukea epistola’ on käsikirjoituksessa A 13 (62v) alle- 
viivattu punaisella. 

499 Maininta erityisestä palvelijasta näyttää olevan Budden lisäämä, koska se 
puuttuu muista tutkimistani versioista. 

500 'Iloitkaamme kaikki Herrassa jne". Sanat on käsikirjoituksessa A 13 (62v) 
alleviivattu punaisella. 

meni alttarin tykö ja uhrasi Pojalleen soljen eli hakasen””', joka hohti 
kuin mitä kirkkain kristalli ja siihen oli asetettu kalliita jalokiviä, jot- 
ka kaikki olivat läpikuultavia kuin mitä kirkkaimmat peilit niin, että 
Neitsyt Maria selvästi näki ja ymmärsi niistä kaikki hyveensä ja kun- 
niakkaat tekonsa. Tämä solki peitti Jeesuksen Kristuksen koko juma- 
lallisen ja mitä pyhimmän rinnan niin kuin kilpi. Siitä Neitsyt Maria 
katseli ja peilasi itseään niin kuin mitä kirkkaimmasta peilistä. He jat- 
koivat messua aina siihen asti, kun tuli viimeinen kyrieleyson*”. Sil- 
loin Herra Jeesus alkoi mitä kovimmalla äänellä laulaa Gloria in excel- 
sis Deo”. Hän lauloi vielä, että De gaudio cordis mei omnibus propino 
gloriam””. Se tarkoittaa, että sydämeni ilosta minä tahdon antaa kai- 
kille kunniaa ja iloa. Kun oli vuorossa offertorium”, ne jotka oli- 
vat osoittaneet ja suoneet Neitsyt Marialle erityistä hengellistä palve- 
levaisuutta ja nöyryyttä, astuivat alttarin tykö ja uhrasivat alttarille 
kultasormuksia, jotka kaikki Herra otti vastaan ja pani siunattuihin 
sormiinsa. Kun korkein pappi aloitti prefacionen'” ja ehti sanoihin 
Cum quibus et nostras voces*%, oli vuorossa ensimmäinen sanctus, ja 
Hän sanoi nämä sanat: Cantate omnes cantate et psallite. Se tarkoit- 


501 Sanat spe(n)ne 'solki' ja braatzsa "'hakanen' on käsikirjoituksessa A 13 
(62v) alleviivattu mustalla. 

502 Kreikankielinen, kahdesta sanasta koostuva fraasi kUpie €hefjoov (kyrie 
eleäson)'Herra, armahda!" esiintyy Budden teksteissä muuallakin latina- 
laisin kirjaimin yhdeksi sanaksi kirjoitettuna. Kreikkaa ei Budden aikana 
yleensä osattu, vaikka sitä pidettiin arvokkaana, olihan se pyhä kieli (Kau- 
ko 2018b, 44). Raamatussa fraasi esiintyy ainakin kohdissa Matt. 17: 15 ja 
Matt. 20: 30. Sanat eivät käsikirjoituksessa A 13 (62v) erotu visuaalisesti 
ruotsinkielisestä tekstistä. 

503 "Kunnia Jumalalle korkeuksissa". Luuk. 19: 38. Latinankieliset sanat on 
käsikirjoituksessa A 13 (62v) alleviivattu punaisella. 

504 Latinan sanat eivät käsikirjoituksessa A 13 (62v) erotu ruotsinkielisestä 
tekstistä visuaalisesti. 

505 Maininta ilosta tuntuu olevan Budden lisäämä. Ehkä Budde koki, että 
ruotsin sana ära 'kunnia' ei yksinään riittänyt kääntämään latinan sanaa 
gloria "maine, kiitos, kunnia", ja lisäsi sanan hugnat 'ilo, tyydytys, lohtu". 

506 Ehtoollisen viettoa edeltävä osa messusta, jonka aikana ehtoollisaineet 
asetetaan esille. Sana offertoriu(m) on käsikirjoituksessa A 13 (62v) alle- 
viivattu himmeästi punaisella. 

507 Messun alkusanat. Käsikirjoituksessa A 13 (63r) ei ole tätä ja muita samalla 
lehdellä esiintyviä latinan sanoja merkitty ruotsinkielisestä tekstistä poik- 
keavalla tavalla. 

508 'Joiden kanssa myös meidän äänemme". 

taa, että kaikki laulakaa ja ylistäkää Jumalaa*”. He kaikki lauloivat 
Sanctus sanctus sanctus™ loppuun saakka. Kaikkien joukossa ja kaik- 
kien yli lauloi mitä pyhin Neitsyt Maria mitä suloisimmalla äänellä 
ja mitä kauneimmin sävelin" niin, että hänen mitä rakastettavin ää- 
nensä kuului yli kaikkien pyhimysten äänten ja oli tunnistettavissa. 
Kun lähestyi se mitä pyhin hetki, jolloin hostia eli Jumalan mitä ar- 
vokkain ruumis piti kohotettaman, nähtiin Herran”? kohottavan hos- 
tian, joka oli suljettu kultaiseen rasiaan", jota peitti valkea pellava- 
vaate, joka merkitsi sitä, että tämä arvokas sakramentti on pysynyt 
käsittämättömänä sekä enkelten että ihmisten kaikille aisteille ja ym- 
märrykselle. Kun lausuttiin pax Domini”, pantiin kuntoon pöytä, ja 
Herra istuutui pöydän ääreen. Hänen kunniakas Äitinsä istuutui Hä- 
nen viereensä, ja koko konventin väki meni samaisen pöydän ääreen 
yksi kerrallaan polvistuen Neitsyt Marian käsivarren alle, ja siten ku- 
martuneina he ottivat vastaan Jumalan kunniakkaan ruumiin Herran 
Jeesuksen kädestä. Neitsyt Marialla oli hopeinen kulho ja kultainen 
pilli, joita molempia hän piteli meidän Herramme kyljessä olevan 
haavan alla. Pillin läpi kulhosta he kaikki ottivat ja imivät mitä suloi- 
sinta makua, joka virtasi meidän Herramme Jeesuksen rinnasta. Kun 
messu oli lopussa, Herra Jeesus antoi benediccionem”'* kädellään. Hä- 
nellä oli kultasormus kaikissa sormissaan, ja ne merkitsivät sitä kih- 
lausta, jonka kautta jokainen luostarineitsyt on yhdistetty ja pyhitetty 


509 Vulgatassa Ps. 104: 2; Raamatun suomennoksessa Ps. 105: 2. 

510 'Pyhä, pyhä, pyhä’. 

511 Latinaksi ja saksaksi puhutaan vain suloisesta äänestä. Budde on lisännyt 
maininnan mitä kauneimmista melodioista ehkä korostaakseen kohtaa 
entistä enemmän. 

512 Tässä kohdassa on muutamissa versioissa (1503, 40v; 1597, 79v; 1857, 166; 
1877, 96) relatiivilause 'joka oli yhtä aikaa sekä pappi että hostia'. Lause 
puuttuu Buddelta sekä osasta muita tutkimiani versioita (1510, 33v; 1558, 
60v). Ehtoollisleipä on Jeesuksen ruumis, ja Jeesus itse jakaa tässä ehtoollista. 

513 Budde käyttää tässä alkutekstistä poimimaansa latinan sanaa pyxis, joka 
on kreikkalaisperäinen. Budde käyttää sanaa muuallakin, ainakin Jöns 
Budden kirjaan sisältyvässä tekstissä “Guidon sielun ilmestyminen” (Hult- 
man 1895, 125), jossa Lamberg (2007, 149) kääntää sen 'ehtoollisastiaksi'. 
Sana saa Buddella latinan sijapäätteet eli se esiintyy samassa muodossa 
kuin alkutekstissä. 

514 'Herran rauha’. 

515 'Siunauksen'. 

itselleen Jeesukselle Kristukselle, sulhaselleen. Noissa sormuksissa oli 
punertavia kiviä koristeena, mistä ymmärretään, että Jeesuksen Kris- 
tuksen veri on pyhien neitsyiden erityinen ornamentum”'*. 


Pyhästä apotti Bernhardista5" ja siitä, mikä on medium ecclesie”'8. 
Luku 61. 


516 


517 


518 


"Koristus, kaunistus’. Saksannoksissa on käytetty sanaa Zierde, mutta 
Budde on poiminut latinankielisen sanan alkutekstistä sitä kääntämättä. 
Bernhard Clairvauxlainen (1091—1153) oli Clairvaux'n sisterssiläisluostarin 
apotti ja teologi, jonka tuotanto käsittää saarnoja, kirjeitä ja hengellisiä 
opaskirjoja (esimerkiksi Lehmijoki-Gardner 2007, 162—164). Arvostetun 
Bernhardin nimi antoi teksteille arvovaltaa ja uskottavuutta, ja hänen ni- 
missään kulki myös tekstejä ja sitaatteja, jotka eivät alun perin ole lähtöi- 
sin hänen kynästään — samasta syystä yhtä ja toista kulki Hieronymuksen, 
Augustinuksen, Senecan tai Ciceron nimissä (Rissanen 2015, 251; Kauko 
& Lamberg 2017, 370; Johansson 2017, 233; Kauko 2018b, 47; Andersson 
2021, 105, alaviite 11). Bernhardin nimiin pantuja tekstejä kirjoittivat esi- 
merkiksi hänen oppilaansa. Yhden tällaisen epäperäisen tekstin ruotsinsi 
Jöns Budde vuonna 1491 osaksi Jöns Budden kirjaa (Hultman 1895, 159- 
177; Lamberg 2007, 182-200). Otsikkoa “Meditationes Sancti Bernardi” 
kantava teksti on laajalle levinnyt, ja se painettiin jo ennen vuotta 1500 
latinaksi yhdeksän kertaa ja kerran englanniksi sekä vuosien 1500 ja 1650 
välillä 22 kertaa latinaksi, italiaksi ja ranskaksi — ruotsiksi siitä on myös 
Budden laatimaa täydellisempi käännös (Wieselgren 1864-1866, X ja 199- 
239). Toinen Pseudo-Bernhardin teksti sisältyy Naantalin luostarin kirjaan 
(Wieselgren 1864-1866, 267-276; Kauko & Lamberg 2017, 172-180). Teks- 
ti on nimeltään "Formula honestae vitae”, ja sekin on laajalle levinnyt, 
sillä se painettiin latinaksi neljästi jo ennen vuotta 1500, ja myös ruot- 
salaisen Vadstenan luostarin kirjastosta on säilynyt useita sen käsikirjoi- 
tuksia latinaksi (Wieselgren 1864-1866, XII; Arvidsson 2017, 65). Ruotsissa 
oli lukuisia bernhardilaisia luostareita, ja Bernhardin nimissä kulkeneita 
tekstejä ruotsinnettiin mainittujen lisäksi muitakin, joskin ne lienevät 
kaikki epäperäisiä (Wieselgren 1864-1866, IV ja VII; Pipping 1943, 115). 
Väärät attribuutitot ovat voineet olla tahattomiakin, mutta tietoisilla vir- 
heattribuutioilla haettiin uskottavuutta ja arvovaltaa. Reformaatioajalta 
tunnetaan sellaisiakin tapauksia, että uskottavuutta haettiin käyttämällä 
tunnetun painajan nimeä, vaikkei tällä kyseisen painatteen kanssa oikeas- 
ti ollut tekemistä, tai jopa ilmoittamalla keksittyjä painopaikkoja (Peikola 
2016, 171). Keskiajalla ja uuden ajan alussa kirjoittajaa tai painajaa koske- 
vien tietojen oikeellisuuden tarkistaminen oli vaikeampaa kuin nykyisin. 
Epäperäisten tekstien erottaminen aidoista ei ehkä ollut yhtä oleellista- 
kaan kuin nykyään, sillä oppilaiden tai seuraajien tuottamat kirjoitukset 
saatettiin nähdä omalla tavallaan aitoina. 
'Kirkon keskikohta”. 

187 


https://doi.org/10.21435/tl.277 


Pyhän Mechtildin ilmestykset 


Suuren oppi-isän Pyhän Bernhardin juhlapäivänä”? hänen kun- 
niakseen laulettiin officium misse Jn medio ecclesie". Tämä lem- 
peä Kristuksen palvelijatar Pyhä Mechtild* keskittyi jumalisesti lau- 
luun ja mietti mikä mahtoi olla Medium ecclesie eli kirkon keskikuori. 
Se, jonka silmät aina kohdistuvat Hänen valittuihin ystäviinsä, valisti 
Mechtildin sielua ymmärryksen valolla ja sanoi: Medium ecclesie est 
ordo Sancti Bernardi”, joka tarkoittaa, että kirkon keskikohta on Py- 
hän Bernhardin” sääntökunta. Se kannattelee Pyhää kirkkoa kuin 
pilari, johon koko rakennus tukeutuu, sillä hänen sääntökuntansa 
toimii koko pyhälle kirkolle eli kaikille pyhille sääntökunnille jolla- 
kin tavoin hyödyksi ja pelastukseksi. Esimiehiinsä, joita ovat paavi 
ja monet kirkon prelaatit, se osoittaa tottelevaisuutta ja kunnioitusta. 
Puhtaan elämän ihmisille se toimii opetukseksi ja hyvinä esimerkkei- 
nä, joita muut sääntökunnat ottavat ja saavat hänen nöyrästä sääntö- 
kunnastaan. Hyviä ja oikeudenmukaisia se auttaa ja vahvistaa hyvin 


519 Bernhardin muistopäivä on 20. elokuuta, joka oli hänen kuolinpäivänsä. 

520 Jumalanpalvelusmessu. 

521 'Kirkon keskikohdassa’. Fraasi in medio ecclesiae esiintyy apokryfisessä 
Sirakin kirjassa (Sir. 15: 5). Kohdassa puhutaan siitä, joka pelkää Jumalaa. 
Sellainen tukeutuu viisauteen, joka Vulgatan mukaan ”in medio ecclesiae 
aperiet os illius”, vuoden 1992 suomennoksen mukaan ”kansankokouk- 
sessa avaa hänen suunsa”. Vuoden 1938 käännös on lähempänä latinaa, 
sillä siinä sanotaan "keskellä seurakuntaa”. 

522 Sanat (t)hieenista gwi(n)na s(anc)ta Maektildis "palvelijatar Pyhä Mechtild’ 
on lisätty käsikirjoituksessa A 13 (63v) marginaaliin. Tekstissä on ensin ol- 
lut sana älskirska, joka on vedetty yli ja korvattu marginaalissa olevilla 
sanoilla. On harvinaista, että Mechtildin nimi sanotaan tekstissä suoraan. 
Yleensä sanotaan nimen sijaan Jumalan palvelijatar/rakastajatar, hän tai 
muuta sellaista. Kohta on esimerkki siitä, että kun Mechtild mainitaan 
nimeltä, on yleensä kyseessä myöhempi korjaus/lisäys. 

523 Nämä latinan sanat on käsikirjoituksessa A 13 (63v) alleviivattu punaisella. 
Muuta samalla lehdellä olevaa latinaa ei ole alleviivattu tai muutoinkaan 
merkitty. 

524 Vuosien 1503, 1510, 1558, 1857 ja1877 versioissa tässä on Benedictus. Vuo- 
den 1597 saksannoksessa on Budden tapaan Bernhard. Benedictus on ylei- 
sin lukutapa, mutta Bernhard on ymmärrettävä vaihtoehto, sillä luvun var- 
sinaisena aiheena on Bernhard. Siispä joku kopioija tai kääntäjä on hyvin- 
kin voinut pitää mainintaa Benedictuksesta virheenä ja yrittänyt korjata 
sen Bernhardiksi. Budden virheestä ei näyttäisi olevan kyse, koska vuoden 
1597 saksannos noudattaa samaa lukutapaa kuin Budden ruotsinnos, mikä 
viittaa siihen, että lukutavalla on esikuva latinankielisessä perinteessä. 

neuvoin. Syntisiä ja eksyneitä se lohduttaa ja ojentaa sekä kuuntelee 
rippejä. Se ojentaa ja vetää syntisiä pois paholaismaiselta harhapo- 
lulta syntien parannukseen ja Jumalan tuntemiseen.” Kiirastulessa 
puhdistuvien sielujen pelastukseksi se toimii pyhin ja jumalisin ru- 
kouksin. Lisäksi sieltä saavat pyhiinvaeltajat ja muut matkalaiset hos- 
pitalitatem eli suojan ja turvapaikan”*. Köyhät saavat ylöspidon, neu- 
vottomat*? virkistystä, nälkäiset ja janoiset aterioita, ahdistuneet 
lohdutusta ja kristityt sielut vapahduksen kärsimyksistään. 

Tässä keskiössä — sillä tarkoitetaan tätä sääntökuntaa, joka on 
medium ecclesie kuten juuri sanottiin” — Jumala avasi suloisin siu- 
nauksin erityisesti armahdetun Pyhän Bernhardin suun, sillä Pyhä 
Henki täytti hänet niin suloisesti ja niin ylipursuavasti pyhillä kirjoi- 
tuksilla*. Niin kuin tuuli mitä kovimmin puhaltaen paiskaa auki tai 
kiinni oven, samoin Pyhän Hengen mentyä häneen sisään myös hän 
vuodatti heti rakkauden täyttämänä toisiin sitä, mitä häneen vuoda- 
tettiin, ja paljon hän valisti kirkkoa oppineisuudellaan. Herra täytti 
hänet myös viisauden hengellä ja ymmärryksellä, sillä kaiken sen, mi- 
tä hän ymmärsi ja vastaanotti Pyhän Hengen välityksellä, hän myös 
koki mitä suloisimpana nautintona ja mitä ihanimpina kokemuksina. 
Ja enemmän kuin voidaan sanoin kuvata, hän oli hengeltään valistu- 


525 Tämä virke näyttää olevan Budden lisäys, koska sitä ei löydy muista ver- 
sioista. (Lauren 1972, 122.) 

526 Tässä virkkeessä Budde on kääntänyt latinan sanan peregrini sanoilla ” py- 
hiinvaeltajat ja muut matkalaiset”. Sanan hospitalitatem Budde on jättä- 
nyt näkyviin latinaksikin ja ruotsintanut sen sanaparilla "suojan ja turva- 
paikan”. Valinnat kuvastavat vaikeuksia tulkita latinan sana vain yhdellä 
ruotsin sanalla. Samalla ne kuvastavat Budden taipumusta pikemminkin 
paisuttaa tekstiä vivahteita lisäämällä kuin supistaa sitä. 

527 Latinaksi tässä on sana infirmus "heikko, raihnainen, neuvoton’, joka sak- 
sannoksissa on tulkittu sanalla krank 'sairas'. Buddella on harvinainen 
sana hvikul "neuvoton, epävarma”. 

528 Tämä toistava selvennys näyttää olevan Budden lisäämä. Sanat mediu(m) 
ecc(les)ie on käsikirjoituksessa A 13 (64r) alleviivattu punaisella. 

529 Tässä on kaikissa tarkistamissani versioissa (Mechtild 1503, 1510, 1558, 
1597, 1857, 1877) Bernhardin nimi. Vertaa edellä kohtaa, jossa yleisimmin 
on Benedictus, mutta parissa versiossa Bernhard. Johdonmukainen luku- 
tapa Bernhard tässä kohdassa voi viitata siihen, että edellisen kohdan 
Benedictus on yleisyydestään huolimatta vähemmän perusteltu lukutapa. 

530 Buddella j the hälgho script. Muista versioista puuttuu vastine. 

nut mielessään ja sielussaan. Vaikka hän paljon itsestään vuodatti ja 
opetti, kuitenkin hän paljon enemmän jätti pyhiin, salaisiin ajatuk- 
siin ja mietteisiin. 

Mechtild sanoi sitten: ”Oi, minun sydämeni rakkain, mikä on 
stola glorie”*!, jonka kirkko niin usein muistaa sinun pukeneen py- 
hille ystävillesi? Sinä ilmoitit minulle sinun kunniasi nimen”. Jos- 
pa nyt suvaitsisit ilmaista minulle, mitä tämä kunnian stola tarkoit- 
taa tai merkitsee? Ja kohta nähtiin Pyhä Bernardus yllään stola. Se on 
vaatekappale, jossa oli valkeaa, vihreää, punaista ja kultaista väriä ih- 
meellisesti yhteen ommeltuina. Ja auringon kirkkaus sekoittui näihin 
väreihin ja loisti niiden välissä ja niiden joukossa sanoinkuvaamatto- 
man kauniina ja käsittämättömän sievänä. Silloin sanoi Herra”: ”Hec 
est stola glorie. Tämä on kunnian stola, joka on kokoonpantu viatto- 
muuden valkeudesta ja korkeimman hyveen vihreydestä. Ja ruusun- 
punainen väri on saanut värinsä minun vereni ruusunpunaisesta kau- 
neudesta. Sitten minun mitä kuumin Rakkauteni on sen kullannut. 
Auringon kirkkaus, joka niin kauniisti koristaen loisti värien joukos- 
sa, on minun jumaluuteni, joka edesauttaa ja saattaa valmiiksi myös 
kaikki minun ihmishahmoni teot. Tähän stolaan minä puen kaikki 
minun ystäväni. Sillä viattomalla elämälläni, hyveiden kauneudella 


531 Fraasi stola gloriae esiintyy samassa apokryfisen Sirakin kirjan kohdassa 
(Sir. 15: 5) kuin edellä mainittu in medio ecclesiae. Raamatun kohdassa 
sanotaan Jumalaa pelkäävästä ihmisestä Vulgatan mukaan, että viisaus 
"stolam gloriae vestiet illum” eli pukee hänelle "kunnian stolan”. Vuo- 
den 1938 suomennoksessa on riemuseppele, vuonna 1992 on käytetty 
muotoa riemun seppele. Ruotsiksi on vuonna 1917 käytetty sanaa fröj- 
dekrans ja vuonna 2000 sanaa festkrans. 

532 Viittaa mahdollisesti edellä olevaan lukuun 28. 

533 Jumalan, Jeesuksen ja muidenkin raamatullisten tai muuten kunnioitet- 
tujen henkilöiden repliikit annetaan usein latinaksi. Sillä tavoiteltiin suu- 
rempaa autenttisuutta, oikeellisuutta, arvovaltaisuutta, auktoriteettia, 
uskottavuutta ja painavuutta (Carlguist 2005, 26; Kauko 2019, 242). Sama 
sanotaan myös ruotsiksi, jotta oppimatonkin yleisö ymmärtäisi. Tekstejä 
luettiin luostarissa aterioiden aikana, jolloin yksi luki ääneen ja muut kuu- 
livat tekstiä luettavan ilman, että he lukivat sitä itse. Luenta tapahtui kan- 
sankielellä, jotta kaikki ymmärsivät. Ruotsinnoksella oli siis ymmärrettävyy- 
den funktio, mutta kun sama sanottiin latinaksi, sillä oli statusta ylläpitävä 
funktio (Carlguist 2002, 92; Carlguist 2005, 19 ja 23). Käsikirjoituksessa 
A 13 (64r) latinan sanat eivät erotu visuaalisesti ruotsinkielisestä tekstistä. 

ja rakkaudentäyteisellä kärsimykselläni saatoin kaikkien pyhimysten 
kunnian korkeimpaan täyttymykseensä.” 

Rakkaus seisoi mitä kauneimman neitsyen hahmossa Pyhän 
Bernardin oikealla puolella. Minne tahansa hän menikin, Rakkaus 
seurasi hänen mukanaan. Se oli merkkinä eräänlaisesta erityisestä 
palkkiosta ja erityisesti ansaitusta edusta, joka tällä pyhällä herralla 
on siitä syystä, että hän oli niin Rakkautta täynnä ja että hän suloi- 
sella kaunopuheisuudellaan ja oppineilla kirjoituksillaan sytytti niin 
monia Jumalan Rakkauteen. Ja koko Taivasten valtakunta on koris- 
teltu hänen suloisilla sanoillaan niin kuin mitä kauneimmin helmin. 


Pyhästä apostoli Bartolomeuksesta. Luku 62534, 


Kerran Mechtild näki pyhän apostoli Bartolomeuksen** ihmeellisessä 
kunniassa. Tämä piti edessään kultaista ristiä. Kun Mechtild ihmette- 
li, mitä tuo risti mahtoi merkitä, sanoi Herra hänelle: ”Tämä on se ris- 
ti, josta sanoin kirjoituksissa, että jokainen, joka tahtoo tulla perässä- 
ni, kieltäköön itsensä ja seuratkoon minua**. Tämän ristin ylempi 
osa on toivo ja lohtu, sillä kaikki ne, jotka hylkäävät itsensä ja kaiken 
omaisuutensa minun tähteni, lähtevät ja tulevat minun tyköni. Alem- 
pi osa on Jumalan rakkaus.” Vasemmanpuoleinen osa on kärsivälli- 
syys vastoinkäymisissä. Alaosa merkitsee sitä, että varoo kaikkea sitä, 
joka erkaannuttaa sielua Jumalasta. Tämä minun rakastettava opetus- 
lapseni seurasi minua täydellisesti, kielsi itsensä minun tähteni ja otti 


534 Budden ruotsinnoksen luvut 62 ja 63 ovat useimmissa tutkimissani ver- 
sioissa (1503, 1510, 1597, 1857, 1877) eri kohdassa kuin Buddella. Vuoden 
1558 editiossa luvut ovat samassa kohdassa kuin Buddella, joten poik- 
keava esitysjärjestys ei johdu Buddesta, vaan tulee hänen käyttämästään 
alkutekstistä. 

535 Bartolomeus mainitaan opetuslasten luetteloissa synoptisissa evankeliu- 
meissa ja Apostolien teoissa (Matt. 10: 3; Mark. 3: 18; Luuk. 6: 14; Ap.t. 1: 
13). Nykyisin Saloon kuuluva entinen Perttelin kunta oli saanut nimensä 
hänestä, ja hän esiintyi sen vaakunassakin. Sama alkuperä oli nykyisen 
Ypäjän vanhalla nimellä Perttula (Alanen 1999, 56). 

536 Matt. 16: 24. 

537 Lause poikkeaa Buddella kaikista muista tutkimistani versioista. Niiden 
(1503, 47r; 1510, 39r; 1558, 62v; 1597, 94v; 1857, 198; 1877, 113) mukaan 
'oikeanpuoleinen osa on lähimmäisen rakkaus’. 

kantaakseen ristin. Siksi häntä kunnioitetaan nyt sanoinkuvaamatto- 
malla ristin kunnialla ja arvokkuudella?” 


Samoin toinen luku samaisesta apostolista. Luku 63. 


Kun Mechtild oli nähnyt sellaisen apostolin kunnian, hän tahtoi 
ylistää pyhimysten kautta Jumalaa, joka niin kunnioittaa ja ylentää 
rakastajiaan. Herra opetti Mechtildiä rakkaudella sanoen: ”Ylistä mi- 
nua minun hyvyyteni tähden pyhimysteni kautta, joille minä olen an- 
tanut niin suuren pyhyyden, että heissä itsessään on yltäkylläisesti 
hyvää ja lisäksi heidän kunkin ilo lisääntyy toisista niin, että joka ai- 
noa heistä iloitsee enemmän toisen hyvyydestä kuin yksikään äiti 
koskaan ainoan poikansa ylenemisestä tai menestyksestä taikka ku- 
kaan isä poikansa saadessa voiton ja suuren palkinnon ja kunnian. 
Samoin jokaisen osana on kunkin toisen ansiot niin kuin ne olisivat 
hänen omiaan. Niin on mitä suloisimman rakkauden ja rauhallisen 
yksimielisyyden vallitessa.” 


De natiuitate beate Marie virginis*?. Luku 64. 


Kun lähestyi mitä kunniakkaimman Neitsyt Marian juhlapäivä, jona 
Hän kuin punertava aamurusko luonnollisen syntymän kautta saa- 
pui tähän maailmaan, tämä Kristuksen palvelijatar* kysyi kunnian 
kuningattarelta, mitä tämä tahtoisi luettavan juhlapäivänään. Kohta 
ilmestyi mitä suloisin Neitsyt ja sanoi: ”Lue minulle yhtä monta Ave 
Maria -rukousta kuin oli niitä päiviä, joina olin äitini kohdussa?” 
Glossa”””: Niitä on 274 päivää. ”Huomauta ja muistuta minua siitä 


538 'Autuaan Neitsyt Marian syntymästä’. 

539 Mechtild. 

540 Glossa tarkoittaa lyhyttä selitystä, jollainen lisättiin esimerkiksi vaikean 
sanan kohdalle käsikirjoituksen marginaaliin tai rivien väliin (esimerkiksi 
Metzger & Ehrman 2005, 41). Selityksessä mainittu päivien lukumäärä on 
järkeenkäypä, koska raskaus tavallisesti kestää noin 40 viikkoa, joka on 
280 päivää. Vuoden 1877 editiossa sanotaan 277 ja vuoden 1597 saksan- 
noksessa 276. Muissa tarkastelemissani versioissa (Mechtild 1503, 1510, 
1558, 1857) ei tätä selitystä tai lukumäärää ole. Sana glossa on käsikirjoi- 
tuksessa A 13 (65r) kirjoitettu muotoon glosa ja alleviivattu punaisella. 

ilosta, joka minulla on sen tähden, että minä näen ja tunnen sen ilon, 
joka Pyhällä Kolminaisuudella oli siitä tyytyväisyydestä minuun, jon- 
ka kautta olin Sille alusta saakka mieleinen. Eritoten Se iloitsi minun 
syntymästäni niin paljon, että Sen ilon runsaus ilahdutti sekä Taivasta 
että maata ja kaikkia luotuja, vaikka ilon aihe oli niille tuntematon. 
Niin kuin käsityömestari, joka päättää tehdä arvokkaan teoksen, suu- 
rella innolla suunnittelee sen ja sydän riemuiten ennalta miettii tule- 
vaa teostaan, samoin mitä arvokkain Kolminaisuus iloitsi ja riemuitsi 
minun kauttani ja minusta, kun Hän katsoi hyväksi tehdä ja luoda 
talem imagine"! — se tarkoittaa sellaisen hänen pyhyytensä kuvan 
- jossa tulisi mitä kauneimmin näkyviin kaikki hänen mahtavuuten- 
sa ja viisautensa hyvyys ja mestarillisuus. Lisäksi Kolminaisuus iloitsi 
vielä siitäkin, että Se tiesi ennalta, ettei Sen teos ja kätten työ minussa 
koskaan millään tavoin turmeltuisi. Lisäksi Kolminaisuus suvaitsi en- 
nakoida, että minun syntymäni ja lapsuuteni olisivat täynnä iloa ja 
riemua niin, että kaikki lapsuuteni teot näyttivät olevan lähellä Ju- 
malaa mitä riemuisimpina leikkeinä aivan sen mukaan kuin Salomo 
minusta kirjoittaa Rakkauden kirjassa: ludens coram eo omni tempore 
delectabar eli minä iloitsin leikkien hänen edessään kaiken aikaa*”. 


541 Latinankieliset sanat on käsikirjoituksessa A 13 (65v) alleviivattu punaisel- 
la. 

542 Latinankielinen sitaatti on käsikirjoituksessa A 13 (65v) alleviivattu punai- 
sella. Ensimmäinen latinankielinen sana on käsikirjoituksessa muodossa 
luderis, mutta Geete (1899, 135 ja 367) on aiheellisesti korjannut sen muo- 
toon ludens, joka on sama kuin Vulgatassa ja Mechtildin ilmestysten lati- 
nankielisissä editioissa (1510, 34v; 1558, 64v; 1877, 99). Muoto luderis on 
selitettävissä käsikirjoitusta kopioineen henkilön virheeksi, koska käsin- 
kirjoitetun n-kirjaimen on voinut tulkita tarkoittavan kirjaimia ri. Sitaatti 
on kohdasta Sananl. 8: 30. Maininta siitä, että Salomo kirjoittaa näin, saa 
selityksensä siitä, että Sananlaskujen kirjan on vanhastaan ajateltu olevan 
Salomon kirjoittama, vaikka enää ei pidetä varmana, että niin on laita. 
Maininta Rakkauden kirjasta saattaa tarkoittaa Laulujen laulua (Korkea 
veisu), joka myös on vanhastaan liitetty Salomoon. Käsillä oleva sitaatti ei 
kuitenkaan ole Laulujen laulusta (Kauko 2022b, 139). Mechtildin ilmes- 
tyksissä on toisessa kohdassa sitaatti, joka todella on Laulujen laulusta, ja 
siinäkin yhteydessä viitataan Rakkauden kirjaan, vertaa jäljempänä toisen 
kirjan luku 34. Maininta Salomosta ja Rakkauden kirjasta on vain Buddella, 
ei muissa versioissa (Mechtild 1503, 1510, 1558, 1597, 1857, 1877). Budde 
on lisännyt viittauksen ehkä ulkomuistista ja siksi erehtynyt. Kun tässä 

Toisekseen huomauta ja muistuta minua siitä ilosta, joka minulla oli 
siitä, että Jumala rakasti minua niin suuresti yli kaikkien luotujen, 
että Hän minun rakkauteni tähden usein säästi ja armahti maailmaa 
myös ennen syntymääni. Lisäksi sen suuren rakkauden tähden, jo- 
ta Hän tunsi minua kohtaan, anticipauit aliguantulum natiuitatem 
meanv* — se tarkoittaa, että Hän aikaisti eli siirsi aiemmaksi minun 
syntymääni ja pani minut armossaan äitini kohtuun. Kolmanneksi 
muistuta minua siitä ilosta, joka minulla on siitä, että Hän arvioi mi- 
nut kaikkein arvokkaimmaksi kaikkien enkelten ja ihmisten yläpuo- 
lelle ja kaikkien luotujen olentojen yläpuolelle, sillä heti silloin, kun 
minun sieluni yhdistyi minun ruumiiseeni, Hän täytti minut Pyhällä 
Hengellä, joka minut kaikin tavoin puhdisti perisynnistä. Erityisen 
pyhittämisen kautta Hän vihki minut, ja valittuna minulle aukesi 
sacrarium - se on Hänen mitä pyhin kammionsa. Niinpä ilmaantui- 
sin maailmaan kuin ruusu orjantappurain joukosta, mutta ilman yh- 
tään piikkiä“, ja niin kuin mitä kirkkain aamutähti.” 

Mitä arvokkaimmalla Neitsyt Marialla oli mitä ihanimmat ja kau- 
neimmat hiukset. Kun Mechtild kosketti niitä ja tarttui niihin, hän 
iloitsi niiden niin hienosta pituudesta ja kauneudesta. Mitä suloisin 
Neitsyt sanoi hänelle: ”Tartu ja kosketa minun hiuksiani, sillä kuta 
enemmän niitä koskettelet, sitä kauniimmiksi ja komeammiksi ne tu- 
levat hyveidensä ansiosta. Sillä nämä paksut hiukseni merkitsevät mi- 
nun lukemattomia hyveitäni ja hyveellisiä tekojani. Mitä enemmän 
kosketat niitä niiden seuraamisen ja tekojen täydellisyyden kautta, 
sitä enemmän ne kasvattavat sinussa sielun kauneutta ja ihanuutta” 
Silloin Mechtild sanoi: ”O virtutum regina”, oi hyveiden kuninga- 
tar. Minä pyydän sinulta, että sanoisit minulle, mikä oli ensimmäinen 
hyve, jota ensimmäiseksi ja eniten harjoitit sinun mitä ihanimmassa 
lapsuudessasi.” Neitsyt vastasi: ”Nöyryys, tottelevaisuus ja rakkaus. 


siteerataan kohtaa Sananl. 8: 30, löytyy hieman myöhemmin, luvusta 66, 
sitaatti seuraavasta jakeesta eli Sananl. 8: 31. 

543 Latinankieliset sanat eivät käsikirjoituksessa A 13 (65v) erotu visuaalisesti 
ruotsinkielisestä tekstistä. 

544 Ruusu, jossa ei ole piikkejä, on yleinen Marian vertauskuva (esimerkiksi 
Väisänen 2011, 193). 

545 Latinankieliset sanat eivät käsikirjoituksessa A 13 (66r) erotu visuaalisesti 
ruotsinkielisestä tekstistä. 

Minä olin niin kovin nöyrä lapsuudestani asti, etten koskaan aset- 
tanut itseäni minkään luodun olennon yläpuolelle tai edelle. Ja niin 
tottelevainen ja alistuvainen minä olin vanhempiani kohtaan, etten 
koskaan aiheuttanut heille surua pienimmässäkään asiassa. Aina sii- 
tä asti, kun Pyhä Henki täytti minut kaikella armolla ollessani äitini 
kohdussa, minä olin niin taipuvainen kaikkeen hyvään, että ihmeel- 
lisellä tavalla minä rakastin kaikkea, joka oli hyvää. Ja kaikkea hyvei- 
siin kuuluvaa minä heti seurasin ja noudatin” 


Toinen luku samaisesta juhlasta. Luku 655%. 


Sinä yönä, jona jumalanpalveluksessa laulettiin stirps Iesse™, Mechtild 
näki Neitsyt Marian mitä suurimman ja mitä kauneimman puun 
hahmossa. Puu oli levittänyt oksansa yli koko maan pitkälti ja leveäl- 
ti. Se puu oli kauttaaltaan kirkas niin, että siinä ja sen läpi saattoi näh- 
dä kaiken ja katsoa kuin mitä kirkkaimpaan peiliin**. Puun lehdet 
olivat kultaisia ja ne liikkuivat pitäen mitä suloisinta ääntä. Puun lat- 
vassa oli mitä suloisimpia hedelmiä, jotka peittivät koko maailman ja 
vuodattivat sinne mitä ihaninta tuoksua ja makua. Silloin sanoi mitä 
pyhin Neitsyt: ”Minun Jumalani on itsensä ylistäjä ja itse ylistys, jon- 
ka kautta Hän myös ihmeellisellä tavalla ravitsee itseään minussa”. 
Sitten messussa laulettiin sekvenssiä aue preclara maris stella*”, jo- 


546 Käsikirjoituksessa A 13 (66r) virheellisesti numeroitu luvuksi 63. 

547 "Jessen sukukunta”. Jesse oli kuningas Daavidin isä, nykyään yleensä muo- 
dossa lisai. Vertaa Jes. 11: 1, jossa sanotaan, että lisain kannosta nousee 
verso. Jesajan kirjassa ennustetaan, että neitsyt tulee raskaaksi ja synnyt- 
tää pojan (Jes. 7: 14). Siihen viitataan Uudessa testamentissa (Matt. 1: 23). 
Latinankieliset sanat stirps lesse on käsikirjoituksessa A 13 (66r) alleviivat- 
tu punaisella. 

548 Sanamuoto see oc skodha som j klarasta spegle "nähdä ja katsoa kuin mitä 
kirkkaimmassa peilissä" toistuu lähes sellaisenaan siinä jälkipuheessa, jon- 
ka Budde laati Mechtildin ilmestyksiin. Jälkipuheen sisältänyt käsikirjoitus 
tuhoutui Turun palossa, mutta jälkikirjoitus on säilynyt Porthanin sitee- 
raamana (Porthan 1867, 144). Näyttää siltä, että Budde on jälkikirjoitusta 
laatiessaan ammentanut ja innoittunut kääntämästään tekstistä. Kirkkaa- 
seen peiliin liittyvä vertaus on myös ensimmäisen kirjan luvussa 76. 

549 Latinankieliset sanat eivät käsikirjoituksessa A 13 (66v) erotu visuaalisesti 
ruotsinkielisestä tekstistä. Sama koskee kolmea seuraavaa latinankielistä 
kohtaa käsikirjoituksen samalla lehdellä. 

ka tarkoittaa, että terve, sinä mitä kirkkain meren tähti. He ehtivät 
siihen säkeeseen asti, jossa sanotaan hinc manna verum, joka tarkoit- 
taa, että hänestä meille tuli todellinen ja ainut leipä. Silloin Mechtild 
näki Neitsyt Marian istuvan sisarten joukossa. Tämän sylissä oli hä- 
nen mitä kaunein Poikansa Jeesus, jonka käsivarret ja kyynärpäät oli 
ihmeellisesti koristeltu kullalla ja mitä kalleimmilla jalokivillä. Sen 
Mechtild ymmärsi tarkoittavan sitä, että Herralla Jeesuksella oli mitä 
kovin kipu ja särky Hänen mitä pyhimmissä käsivarsissaan, kun Hä- 
net oli ripustettu ristille sen jälkeen, kun Hän oli kantanut mitä ras- 
kainta ristiä ja Häntä oli mitä julmimmin venytetty niin, että Häntä 
kovasti pingotettiin ja vedettiin remmeillä**". 

Sitten laulettiin, että Ora virgo nos eli oi, Pyhä Neitsyt, rukoile puo- 
lestamme. Silloin neitseellinen Äiti nosti mitä rakkaimman Poikan- 
sa korkealle ylös, ja mitä kalleinta balsamivoidetta valui joka puolelle 
lapsesta. Se virtasi suloisesti ja ihanasti koko konventtiin. Se tarkoit- 
taa, että kaikkiin niihin pyhiin neitoihin, joita luostarissa oli.! Sitten 
tuli vuoroon säe fac fontem dulcem viscere, joka tarkoittaa, että anna 
meidän maistaa ja etsiä suloista lähdettä. Silloin Mechtild näki, että 
Neitsyt Maria otti joka ainoan sisaren erikseen vittansa alle ja puristi 
kiinni mitä rakkaimman Poikansa sydämeen sanoen: ”Tässä kaivossa 
tai lähteessä? te teette makeaksi kaiken katkeruutenne. Ja kaikki kiu- 
saukset ja vihollisten päähänpistot” te voitatte” 


550 Vuoden 1877 editiossa sanotaan (1877, 101): cum post bajulationem Crucis 
et extensionem penderet in Cruce "kun Hän ristin kantamisen ja venyt- 
tämisen/ojentamisen jälkeen riippui ristillä". Muut versiot (1503, 42v; 
1510, 35r; 1558, 65v; 1597, 84r; 1857, 175—176) muistuttavat vuoden 1877 
edition muotoilua. Kohta on Buddella pidempi kuin muissa versioissa. 
Budden versiossa näyttää halutun korostaa Kristuksen kärsimystä ja sitä, 
että Häntä kidutettiin julmilla tavoilla. Muista versioista saa mielikuvan, 
että Jeesus naulittiin ristille kädet ojennettuina sivuille, mutta Budde ko- 
rostaa sitä, että käsiä väkisin venytettiin remmeillä. 

551 Selittävä lause puuttuu muista versioista (1503, 42v; 1510, 35r; 1558, 65v; 
1597, 84r; 1857, 176; 1877, 101). Lause on melko varmasti Budden tekemä 
lisäys. 

552 Latinaksi tässä on pelkästään sana fons "lähde". Budde käyttää sanaparia 
brwnnen ällir käldona. Sana källa on "lähde", ja sana brunn voidaan kään- 
tää sekä "lähde" että 'kaivo'. 

553 Budde on laajentanut kohtaa: latinaksi on käytetty pelkästään sanaa 
tentamentum 'kiusaus, viettelys', ja saksannoksetkin kuittaavat kohdan 

Kun Mechtild rukoili sisartensa puolesta, jotka olivat koko kon- 
ventti”, että Jumala heitä vahvistaisi ja lohduttaisi heidän pyhässä 
elämäntavassaan, johon he olivat ryhtyneet, Herra vastasi: ”Jos he py- 
syvät minun rinnallani eli eivät millään synnillä aja minua pois tykö- 
ään, niin minä en koskaan heitä hylkää”. 


Enkeleistä ja siitä, miten ihmiset liittyvät heihin Taivaassa kukin 
ansionsa mukaisesti. (Luku 66.) 


Kun lähestyi enkelten juhla**, nöyrä Jumalan palvelijatar mietti ja ky- 
syi Jumalalta sen nöyrän yhteyden kautta, joka hänellä aina oli Juma- 
laan, minkä mieleisen palveluksen hän voisi tehdä pyhille enkeleille 
heidän juhlapäivänään. Silloin Mechtild sai mitä rakkaimmalta Her- 
raltaan vastaukseksi: ”Lue yhdeksän Pater noster -rukousta yhdeksän 
enkelten luokan tähden”. Kun Mechtild oli ne lukenut heidän pyhä- 
nä juhlapäivänään, hän tahtoi uskoa tehtäväksi omalle enkelilleen, 
että tämä esittäisi hänen rukouksensa muille enkeleille. Herra sanoi 
Mechtildille: ”Anna se minun tehtäväkseni, sillä minua huvittaa tehdä 
se, ja se on minulle sanoinkuvaamaton ilo. Sillä jokainen minun vas- 
tuulleni annettu rukous, kun minä esitän tai sanon ja ilmaisen** sen 
Taivasten valtakunnassa, tulee minun kauttani ja minun tähteni pal- 
jon jalommaksi ja kalliimmaksi. Se muuttuu ja vaihtuu paremmak- 
si niin kuin kolikko, joka heitetään kiehuvan kuuman kullan sekaan. 
Yhdistyneenä kultaan se ei näytä siltä, jota se ennen oli, vaan siltä, 
millaiseksi se tuli kullan ansiosta” 

Sitten Mechtild näki portaat, joissa oli yhdeksän rappua, joista jo- 
kaista ympäröivät pyhät enkelit niin, että alimmalla rapulla olivat en- 
kelit eli angeli, toisella rapulla olivat archangeli eli toisen luokan pyhät 


yhdellä kiusaus-sanalla. 

554 Muissa versioissa sanotaan konventin/seurakunnan puolesta (congrega- 
tio/Samlung/Gemeinde), joten maininta sisarista on Budden lisäämä kon- 
ventti-sanan selitys. 

555 Muissa versioissa arkkienkeli Mikaelin juhla. Mikkelin päivä on 29. syys- 
kuuta. Budden viittaus enkelten juhlaan selittyy sillä, että Mikkelin päivä 
on myös kaikkien enkelien juhla, enkelien sunnuntai. 

556 Budde on kääntänyt yhden latinan verbin (praesentatur) kolmella verbillä 
(presenterar ällir frambär oc beffwisar). 

enkelit, kolmannella askelmalla throni, neljännellä dominaciones ja 
niin edelleen, niin että kukin enkelten luokka oli yhdellä rapulla ja 
vertautui siihen. Ja Mechtild ymmärsi hengessään näiden portaiden 
ja rappujen merkitsevän meidän elämäämme ja ansioitamme. Niinpä 
jokainen jumalinen ihminen tässä maailmassa jumalisesti, uskollises- 
ti ja nöyrästi palvelee Jumalaa ja Jumalan tähden sairaita, pyhiinvael- 
tajia ja muita köyhiä. Ja keskenään kukin auttaa rakkaudellisesti toi- 
nen toistaan. Sellainen ihminen ansaitsee tulla liitetyksi enkeleihin, 
jotka kuuluvat alimpaan luokkaan ja joita kutsutaan angeli. Sitten on 
niitä, jotka alituisin rukouksin nöyrällä ja jumalisella elämällä erityi- 
sesti vetävät itseään lähemmäs Jumalaa. Lähimmäisiään he auttavat 
rakkaudellisesti oppineisuudella, avulla ja neuvoilla”, niin että ovat 
valmiita auttamaan kaikkia omien kykyjensä ja lähimmäisensä tar- 
peiden mukaan. Opillaan he ojentavat ja neuvovat ja vetävät Jumalan 
puoleen ja pois synnistä niitä, jotka huonosti elävät. Auxilium tarkoit- 
taa auttamista jumalallisella ja hengellisellä lohdutuksella niille, jotka 
ovat hädänalaisia. Ja consilium tarkoittaa jumalallisten neuvojen anta- 
mista niille, jotka ovat eksyksissä. Ne, jotka kaikkea tätä rakkaudella 
ja alituisesti tekevät, asetetaan toiseen luokkaan arkkienkelien kanssa. 

Ne, jotka harjoittavat kärsivällisyyttä, tottelevaisuutta, nöyryyttä 
ja vapaaehtoista köyhyyttä ja noudattavat kaikkia muitakin hyveitä 
olematta laiskoja ja velttoja””, nousevat kolmannelle rappuselle cum 
virtutibus*. Se tarkoittaa pyhiä enkeleitä, jotka kuuluvat kolmanteen 
luokkaan. Ne, jotka miehuullisesti taistelevat kaikkia syntejä vastaan 


557 Katso sanojen throni ja dominaciones selitystä yllä luvussa kaksi. Muissa 
versioissa (1503, 42v; 1510, 35v; 1558, 66r; 1597, 85r; 1854, 56; 1857, 178; 
1877, 102) ilmaisu "ja niin edelleen’ tulee heti arkkienkelien jälkeen niin, 
että throni ja dominaciones jätetään mainitsematta. Budde näyttää ne 
lisäämällä halunneen avustaa lukijansa tai kuulijansa muistia hieman pi- 
demmälle. Budde on lisännyt moneen kohtaan enkelien luokitteluihin 
liittyviä selityksiä, joten asia näyttää olleen hänelle tärkeä (Lauren 1972, 
118). 

558 Tätä oppia, apua ja neuvoja Budde selittää pidemmin kuin muissa ver- 
sioissa. Pidempi selitys tuntuu korostavan sitä, että jo toiselle askelmalle 
pääsyyn on suuret vaatimukset. Budden laajennus myös selventää ajatusta. 

559 Maininta siitä, että eivät ole laiskoja ja velttoja, näyttää olevan Budden 
lisäämä, koska sitä ei ole muissa versioissa. 

560 'Valtojen kanssa". 

ja ruumiin synnillisiä himoja vastaan, halveksivat paholaista ja voitta- 
vat tämän kaikessa, jolle tämä heidät altistaa, saavat kunniakkaan voi- 
ton neljännessä enkeliryhmässä cum potestatibus**!. Sitten on niitä, 
jotka kirkossa ja hengellisessä säädyssä tai muuten on asetettu mui- 
den ohitse tai edelle, hyvin hoitavat virkaansa ja ottavat siitä vaarin. 
He pitävät huolta siitä, että Jumalalle lisääntyy sielujen sato öin ja päi- 
vin. Jumala on antanut heille lahjoja, joita ovat viisaus, järki, elo- 
guencia, joka on kaunopuheisuus, ja muita hengellisiä lahjoja. Niitä 
he päivittäin lisäävät ja edistävät kaikella sillä uutteruudella kuin pys- 
tyvät. Nämä saavat ikuisesti gloriam regni cum principatibus*%. Se tar- 
koittaa Taivasten valtakunnan kunniaa heidän työnsä ansiosta hal- 
litusten kanssa. Sellaisiksi kutsutaan viidenteen luokkaan kuuluvia 
pyhiä enkeleitä. 

Sitten on niitä, jotka mitä suurimmalla nöyryydellä polvistuvat 
nöyrästi Jumalan korkean vallan alle. Hänen kunniansa tähden ja Hä- 
nen ylistyksekseen he rakastavat ja pitävät arvossa jokaista ihmistä. 
Ketään he eivät tuomitse tai halveksi.*** Itseäänkin he pitävät arvossa, 
koska heidät on luotu Jumalan pyhän kuvan mukaan. He omistautu- 
vat Jumalalle ja tekevät itsestään Jumalan kaltaisia tehdessään ruu- 
miista alisteisen sielulle. Kuten oikein on, he hallitsevat mieltään ja 
tahtoaan sitä aina mukauttaen ja johdattaen hengellistä tavoitetta 
kohti ja katsomaan taivaallisia asioita. Nämä iloitsevat ikuisesti kuu- 
dennessa ryhmässä cum dominacionibus**. Sitten on niitä, jotka har- 
joittavat uutterasti jumalista mietiskelyä ja pyhiä ajatuksia rakastaen 
ja pitäen tahrattomana cordis mundiciam eli sydämen puhtauden ja 
mielen rauhan. He valmistavat itseensä Jumalalle mitä rauhaisimman 
olinpaikan ja leposijan, jota totisesti voidaan kutsua paradysus Dei eli 
Jumalan paratiisi. Paradysus est locus amenissimus et guietissimus**, 


561 "Voimien kanssa’. 

562 Muissa versioissa näitä lahjoja ei luetella erikseen. Budden versio on selit- 
tävämpi, laajempi ja konkreettisempi. 

563 Nämä latinan sanat on käsikirjoituksessa A 13 (68r) alleviivattu punaisella. 

564 Maininta siitä, että eivät tuomitse, eivätkä halveksi, näyttää olevan Bud- 
den lisäämä. Se selittää, mitä arvossa pitäminen ja rakastaminen tarkoit- 
tavat. 

565 'Herruuksien kanssa’. 

566 Nämä latinan sanat on käsikirjoituksessa A 13 (68r) alleviivattu punaisella. 

joka tarkoittaa, että paratiisi on mitä suloisin ja rauhaisin paikka, jos- 
sa ei ole mitään myrskyjä ja vastuksia, ja samoin ovat nämä Jumalan 
ystävät rauhallisia ja auvoisia niin, että Jumalaa miellyttää ja halut- 
taa heissä asustaa ja pysyä.**? Hän itse sanoo, että delicie mee esse cum 
filiis hominum, joka tarkoittaa, että minun suurin nautintoni on ol- 
la ihmisten poikain kanssa. Näiden kanssa yhdessä ovat thron?% seit- 
semännessä enkelten luokassa. 

Sitten on niitä, jotka järjessä ja viisaudessa ylittävät muut. Erityi- 
sessä autuudessa he mielet korkealla katsovat Jumalaa kasvoista kas- 
voihin kuin ystävä””". Se tarkoittaa, ettei väliin lankea minkään synnin 
varjo. Kaiken, mitä he ammentavat viisauden lähteestä, joka on itse 
Jumala”, he vuodattavat Häneen takaisin, kun he opettavat Hänen 
ylistyksekseen ja kunniakseen viisauttaan muille ja valistavat näitä 
pyhässä saarnassa ja hyvällä esimerkillä”. Nämä sijoitetaan kerubien 


Samalla lehdellä esiintyvät yksittäiset latinan sanat eivät sitä vastoin eroa 
visuaalisesti ympäröivästä ruotsinkielisestä tekstistä. 

567 Virke puuttuu muista versioista ja lienee Budden lisäämä (Lauren 1972, 
102 ja 119). 

568 Latinankielistä sitaattia ei ole alleviivattu käsikirjoituksessa A 13 (68v), 
eikä se muutenkaan eroa visuaalisesti ruotsinkielisestä tekstistä. Sitaatti 
on kohdasta Sananl. 8: 31. Samaa kohtaa siteerataan myös kolmannen 
kirjan luvussa 2 ja viidennen kirjan luvussa 9. Yllä luvussa 64 siteerataan 
edellistä jaetta. Muissa Mechtildin ilmestysten versioissa (1503, 43r; 1510, 
36r; 1558, 66v; 1597, 86r; 1854, 57; 1857, 180; 1877, 103) on heti tämän 
sitaatin jälkeen toinen sitaatti: /nambulabo in eis et inhabitabo. Vuoden 
1992 suomennoksessa kohta kuuluu: Minä asetun heidän keskelleen ja 
vaellan heidän mukanaan (2. Kor. 6: 16). Buddelta sitaatti puuttuu. Kos- 
ka sitaatti ei puutu mistään muusta tuntemastani versiosta, on luultavaa, 
että Budde on joko vahingossa tai tarkoituksella ohittanut sitaatin. 

569 'Valtaistuimet'. Käsikirjoituksesta A 13 (68v) on ensin unohtunut tämä 
lause, ja se on lisätty marginaaliin. 

570 Sanat kuin ystävä ovat Budden lisäämiä ja puuttuvat kaikista muista tun- 
temistani versioista. 

571 Tämä selitys on Budden lisäämä (Lauren 1972, 119). 

572 Selitys, että kyseessä on itse Jumala, on Budden lisäys (Lauren 1972, 119). 

573 Maininta Jumalan ylistyksestä ja kunniasta on Budden lisäämä. Maininta 
saarnasta ja hyvästä esimerkistä on Budden lisäys, jolla hän selventää ja 
konkretisoi kohtaa. Muihin versioihin verrattuna Budde tuntuu sanovan 
asian eksplisiittisemmin. Tämä lienee Budden tapa huomioida yleisön op- 
pimattomuus. 


200 


https://doi.org/10.21435/tl.277 


Ensimmäinen kirja 


joukkoon kahdeksannelle”* portaiden askelmalle. Samoin tehdään 
niille, jotka rakastavat Jumalaa koko sydämestään ja koko mielellään. 
He asettavat itsensä siihen ikuiseen tuleen, joka on itse Jumala, ja he 
tulevat kokonaan Hänen kaltaisikseen. Eivät omalla rakkaudellaan, 
vaan Jumalan rakkaudella he rakastavat Jumalaa samoin kuin Hän 
rakastaa heitä. Ja kaikkea he rakastavat Jumalassa, ja Jumalan tähden 
he yhtä lempeästi sietävät ja kestävät vihollisiaan kuin ystäviään. Hei- 
tä ei mikään voi erottaa Jumalan rakkaudesta, eikä sille ole mitään es- 
teitä, sillä mitä enemmän heidän vihollisensa, joita ovat paholainen, 
maailma ja ruumis”, nousevat heitä vastaan, sitä enemmän heissä 
kasvaa ja paranee Jumalan rakkaus niin, että he suloisesti palavat  it- 
se ja sytyttävät muita. Niinpä he mielellään täyttäisivät kaikki ihmiset 
Jumalan rakkaudella, jos vain voisivat, surren muiden syntejä kuin 
omiaan. Sillä he etsivät ainoastaan Jumalan kunniaa, eivätkä omaan- 
sa. Nämä tulevat lähelle Jumalaa yhdeksännessä enkeliluokassa, joka 
on ylin luokka ja jota kutsutaan serafeiksi. Näiden ja itsensä Jumalan 
välissä ei ole mitään muita enkeleitä. 


Samaisesta juhlasta ja siitä miten enkelit palvelevat niitä, joita 
suojelemaan heidät on asetettu. Luku 6757. 


Saman juhlan aikaan messussa Mechtild näki suuren enkelijou- 
kon olevan läsnä ja kunkin enkelin seisovan lähellä sitä neitoa, jon- 
ka suojelemisen Jumala oli antanut hänelle tehtäväksi. He seisoivat 
mitä kauneimman poikalapsen hahmossa ja heillä oli kukkivat sau- 


574 Käsikirjoituksessa A 13 (68v) on ensin lukenut siunda 'seitsemännelle', 
joka on punaisella korjattu muotoon attonda 'kahdeksannelle'. 

575 Selitys, että vihollisilla tarkoitetaan paholaista, maailmaa ja ruumista, lie- 
nee Budden lisäämä, koska se puuttuu kaikista muista tuntemistani ver- 
sioista (Lauren 1972, 119). 

576 Suloisesti palavat on Buddella muodossa sälelika brinnandes (Geete 1899, 
142) ja latinaksi muodossa feliciter ardentes (1510, 36r; 1558, 67r; 1854, 
58; 1877, 103). Fraasia käytetään tekstissä Jumalallisen viisauden mittaaja 
muodossa feliciter ardet/sälika brindher (Bergström 1868—1870, 16), ja se 
muistuttaa roomalaisella runoilijalla Ovidiuksella tavattavaa muotoilua 
feliciter ardens (Kauko 2015b, 214). 

577 Luku on käsikirjoituksessa A 13 (68v) virheellisesti numeroitu 65. 

vat käsissään ja joillakin kultaisia kukkia. Ja kun sisaret kumartuivat 
ja niiasivat, enkelit asettivat kukkia heidän suunsa yläpuolelle" ikui- 
sen rauhan merkiksi. Ja enkelit palvelivat sisaria mitä suurimmalla 
kunnioituksella koko messun ajan. Pyhät enkelit palvelevat mielel- 
lään hyviä neitoja niin kuin rakkaita sisariaan.”? 

Sitten sisaret menivät taivaallisen kuninkaan pitoihin. Se tarkoit- 
taa, että he menivät ottamaan vastaan Jumalan mitä arvokkaimman 
ruumiin. Silloin kukin enkeli johdatti sitä neitoa, jonka Jumala oli 
hänelle määrännyt. Ja kunnian kuningas seisoi papin paikalla sanoin- 
kuvaamattoman kunnian ympäröimänä. Hänellä oli eräänlaisena 
koristeena rinnallaan ikään kuin mitä kaunein puu, joka kaareu- 
tui alaspäin. Hänen pyhästä sydämestään, jossa ovat säilössä kaikki 
viisauden ja järjen rikkaudet, virtasi mitä kirkkain vesisuoni, jonka 
kautta kaikki, jotka menivät Hänen tykönsä, tulivat kuin juopuneiksi 
Hänen jumalallisen ilonsa virrasta”. Meidän pitää innokkaasti ja- 
noitseman tätä viiniä, joka ikuisesti ilahduttaa sielun sisintä.**? 


Kaikista Jumalan pyhimyksistä ja siitä, miten he auttavat 
synnintekijöitä ansioillaan ja rukouksillaan. Luku 685%, 


578 Muissa versioissa niin päin, että sisaret koskettivat suullaan/suutelivat 
kukkia. 

579 Tämä lause näyttää olevan Budden lisäämä, koska sitä ei ole muissa 
tuntemissani versioissa. 

580 Tämä ehtoolliseen viittaava selittävä lause on Budden lisäämä (Laurén 
1972, 119). 

581 Vertaa Ps. 36: 9. 

582 Tämä lause tuntuu olevan Budden lisäämä (Lauren 1972, 75 ja 102). 

583 Luku on käsikirjoituksessa A 13 (69r) virheellisesti numeroitu 66. Otsikon 
kohdalla on käsikirjoituksen (A 13, 69r) marginaalissa merkintä oc huru du 
liugher "ja miten sinä valehteletkaan!". Merkinnän näyttää tehneen joku 
lukija, joka ei ole pitänyt sisällöstä (Lauren 1972, 28). Kuten Geete (1899, 
XLIV) toteaa, merkintä on suhteellisen uusi, ainakin Bureuksen aikaa nuo- 
rempi. Merkintä kuvastaa kaiken katolilaisen ja paavillisen halveksuntaa, 
jota luterilaisena aikana on välillä esiintynyt (Kauko 2016, 71; vertaa Wol- 
lin 2011, 12; Häkkinen 2015, 14). Samanlaisessa hengessä Porthan (1867, 
145) sanoo Mechtildin tekstistä, että somnia continet stultissima, nugas 
pias, et saepe impia deliria 'se sisältää mitä typerimpiä unelmia, hurskaita 
jaarituksia ja usein jumalattomia harhoja'. Marginaalimerkintä voi olla 
kirjoitusaikansa näkökulmasta ymmärrettävä, mutta kuvastaa samalla 

Pyhäinpäivän aattona*** Jumalan palvelijatar laiminlöi messun kuun- 
telemisen. Häntä esti siitä se, että hän tottelevaisuutensa tähden te- 
ki jotakin työtä, jota hänen oli käsketty tehdä. Mutta siinä kohdassa, 
kun Jumalan mitä pyhin ruumis kohotettiin jumalanpalveluksessa, 
Mechtild saapui ahdistunein sydämin ja ilmaisi Jumalalle laiminlyön- 
tinsä. Silloin Herra sanoi Mechtildille: ”Enkö minä sinusta ole tar- 
peeksi suuriarvoinen, jotta voin poistaa ja anteeksi antaa kaikki si- 
nun syntisi?***” Mechtild sanoi: ”Totisesti, Herra, minä uskon täysin 
ja luotan siihen, että Sinä voit sen tehdä, sillä minä tiedän, että mi- 
kään ei ole Sinulle mahdotonta? Silloin Herra Jeesus sanoi: ”Minä 
vastaan Isälleni sinun puolestasi kaikesta. Mutta sinun pitää lisäksi 
erityisesti rukoilla kaikkien pyhimysten joukkoa”, että he uhraavat 
Jumalalle sinun puolestasi omat ansionsa. Niinpä patriarkat ja profee- 
tat uhratkoot heidän pyhän tahtonsa, joka heillä oli minun syntymää- 
ni ja maailmaan tuloani kohtaan. Apostolit uhratkoot suuren uskolli- 
suutensa, jonka ansiosta he miehuullisesti pysyivät rinnallani kaikissa 
koettelemuksissa ja ympäri maailmaa vaeltaen kokosivat minulle us- 
kollista väkeä saarnaamisellaan. Marttyyrit uhratkoot kärsivällisyy- 
tensä, jonka voimalla he minun tähteni vuodattivat verensä. Tunnus- 
tajat uhratkoot suuren pyhyytensä, jonka avulla he näyttivät muille 
elämän suuntaa sekä sanoin että pyhin esimerkein. Pyhät neidot puo- 


suhtautumistavan muutosta vanhoihin käsikirjoituksiin. Nykyaikana tut- 
kija ei tietenkään voi kirjoittaa omia kriittisiä tai muitakaan huomioitaan 
ainutlaatuisiin vanhoihin käsikirjoituksiin, vaan ne nähdään uniikkeina 
arvoesineinä sisällöstä riippumatta. Eri aikojen merkinnät tekevät käsikir- 
joituksesta kerroksellisen ja kuvastavat sen kulloistakin käyttöä ja suhtau- 
tumista siihen. 

584 31. lokakuuta. 

585 Tämän virkkeen kohdalla on käsikirjoituksen (A 13, 69v) ylämarginaalissa 
melko epäselvä, kursiivilla kirjoitettu maininta Eja bekennes Jagh Dig 
Crist. Samaa käsialaa ei tavata muualta käsikirjoituksesta (Lauren 1972, 
28). 

586 Tässä kohdassa käsikirjoituksen (A 13, 69v) marginaaliin on kirjoitettu sana 
papist 'papisti, paavillinen, paavinuskoinen, paavinvallan kannattaja’. Sa- 
nan on kirjoittanut melko myöhäisellä ajalla joku lukija, joka ei ole pitä- 
nyt tekstin sisällöstä (Geete 1899, XLIV; Lauren 1972, 28). Kommentoija 
on selvästi sama kuin edellä mainitun kommentin oc huru du liugher 'ja 
miten sinä valehtelet!' tekijä. Merkintä heijastanee muutosta suhtautu- 
misessa pyhimyksiin ennen ja jälkeen luterilaisen reformaation. 

lestaan uhratkoot miellyttävän puhtautensa ja tahrattoman elämänsä, 
joiden ansiosta he ansaitsevat olla minun lähelläni” 


Vielä samasta juhlasta ja Jumalan näkemisestä. Luku 69527. 


Samana päivänä aamujumalanpalveluksessa Mechtild näki kunnian 
kuninkaan istuvan valtaistuimella, joka oli mitä kirkkainta kristal- 
lia. Se oli kauttaaltaan koristeltu punaisin, kulmikkain väkäsin tai 
okain. Hänen oikealla puolellaan istui Taivasten valtakunnan kunin- 
gatar tuolilla, joka muistutti safiiria ja oli koristeltu valkein, hienoin 
helmin. Herran Jeesuksen kristallisen valtaistuimen Mechtild käsitti 
merkitsevän sanoinkuvaamattoman pyhyyden puhtautta. Punaiset 
okaat taas kuvastivat Hänen ihmisenä kokemaansa ruusunpunaista 
kärsimystä. Safiiri merkitsi mitä pyhimmän Jumalan äidin sydäntä, ja 
valkeiden, hienojen helmien Mechtild ymmärsi merkitsevän tämän 
mitä kauneinta puhtautta. 

Toisessa responsoriossa”** he lauloivat säkeen, joka kuuluu Ora 
pro populo* ja niin edelleen. Se tarkoittaa, että Oi, Neitsyt Maria, 
rukoile kaikenlaisten kansojen puolesta. Rukoile ensin papiston puo- 
lesta, rukoile myös nöyrän naisväen puolesta. Senciant omnes tuum 
iuuamen eli Sinun apusi ja pelastuksesi tuntevat ja löytävät kaik- 
ki, jotka tässä maailmassa toimivat Sinun muistoksesi ja kunnioitta- 
vat muistoasi. Kun tätä säettä”! laulettiin, nousi kunniakas Äiti ylös 
kunniakkaalta istuimeltaan. Polvillaan Hän rukoili koko konventin 
puolesta. Samoin näytti tekevän jokainen pyhimysten joukko sitä 
mukaa, kun konventti mainitsi ja kutsui niitä. Sitten kahdeksannen 


587 Käsikirjoituksessa A 13 (69v) luku on virheellisesi numeroitu 67. 

588 Liturgiaan liittyvä vuorolaulu. 

589 Latinankieliset sanat on käsikirjoituksessa A 13 (70r) alleviivattu punaisel- 
la. 

590 Latinankieliset sanat on käsikirjoituksessa A 13 (70r) alleviivattu punaisel- 
la. 

591 Muissa tuntemissani versioissa sanotaan vain: "kun he lauloivat säkeen 
Ora pro populo”. Budden versiossa responsoriota siteerataan pidemmin 
kuin muissa versioissa sekä ruotsiksi että latinaksi. Voi olla, että Budde on 
lisännyt pidemmän sitaatin omasta muististaan. Tarkoitus on ehkä ollut 
sitoa ilmestys kiinteämmin yleisölle tuttuun liturgiaan. 

lukukappaleen aikana Hän nousi toisen kerran ylös tuolistaan ja sei- 
soi Poikansa edessä mukanaan lukematon joukko pyhiä neitoja. Hä- 
nen hunajaatihkuvasta sydämestään, johon kätkeytyy pyhyyden koko 
runsaus, näytti lähtevän remmin tapainen, joka koostui kolmesta säi- 
keestä ja oli väriltään kultainen. Se kiersi rakastettavan neitsyen sy- 
dämen ja ulottui kaikkien neitojen sydämeen. Kuljettuaan kaikkien 
heidän sydäntensä ympäri se tuli takaisin Neitsyt Marian sydämeen. 
Hänen sydämestään se kulki Jumalan sydämeen sitoen heidät kaikki 
yhteen ja ihmeellisesti vetäen heitä yhteen niin kuin hienoon tans- 
siin. Erillään neitsyistä ja ikään kuin syrjässä nähtiin muiden, niin 
mies- kuin naispuolistenkin pyhimysten sydämiä kiertämässä samai- 
sessa tanssissa. Heitä ei ollut korotettu tuon erikoislaatuisen Neit- 
syen tavoin ja puhtauden ansiosta. Myös erillään neitsyistä oli piirissä 
pyhien enkelten sydämiä. Mutta kunkin sydämestä, niin neitsyiden 
kuin muidenkin pyhimysten, lähti mitä suloisin ääni, joka oli kuin 
mitä hennointa ja vienointa urkujen soittoa. Tämän kautta Mechtil- 
din annettiin ymmärtää, että he eivät olleet täällä maan päällä tehneet 
mitään niin pientä Jumalan ylistykseksi ja kunniaksi ylistyksissä, kii- 
toksissa, rukouksissa, sanoissa ja teoissa, vieläpä vähäpätöisimmissä 
ajatuksissaankin, ettei se mitä suloisimmalla äänellä ikuisesti soittaisi 
ja laulaisi heidän sydämissään Jumalan ylistystä ja kunniaa sekä lisäisi 
heidän iloaan ja kunniaansa aina ja ikuisesti. Silloin Mechtild muisti, 
että tuosta äänestä on kirjoitettu: Jn ciuitate Domini clare sonant iu- 
giter organa sanctorum, ibi angeli et archangeli ympnum Deo decan- 
tant ante thronum Dei eli Jumalan kaupungissa, joka on ylempi Je- 
rusalem, soivat ja laulavat kirkkaasti pyhimysten urut, siellä enkelit 
ja arkkienkelit laulavat ylistyslaulua Herran Jeesuksen valtaistuimen 
edessä. Siihen viittaa myös profeetta Daavid, kun hän pyytää ylis- 


592 Pyhäinpäivään kuuluva antifoni (Bromberg 1965, 447). Sana ympnum = 
hymnum "hymni, ylistyslaulu'. Latinankieliset sanat eivät käsikirjoitukses- 
sa A 13 (70v) erotu ruotsinkielisestä tekstistä visuaalisesti. 

593 Viittaus profeetta Daavidiin vaikuttaa olevan Budden lisäämä, koska 
muissa versioissa sen paikalla on latinaksi et illud "ja [lisäksi siitä on kirjoi- 
tettu] tämä”, saksaksi und wieder 'ja edelleen [siitä on kirjoitettu]'. Sitaat- 
ti on kohdasta Ps. 150: 4-5. Psalmeja on pidetty Daavidin kirjoittamina, 
mikä selittää Budden lisäämän viittauksen. 

tämään Jumalaa j tympano et choro in cordis et organo, in cymbalis 
benesonantibus* eli meidän tavallamme sanottuna harpuin”, hui- 
luin, uruin ja trumpetein”, sitroin ja pasuunoin ja monin muin 
soittimin. 

Kolmisäikeisen remmin, joka lähti Herran Jeesuksen sydämestä, 
Mechtild ymmärsi merkitsevän Pyhän Kolminaisuuden rakkautta, 
joka Neitsyt Marian arvokkaiden rukousten ansioista liittää itseen- 
sä myös tahrattomat rakkaudentäyteiset sydämet vuodattaen niihin 
eritystä suloisuutta ne ympäröiden. Tämän pyhä kirjakin todistaa sa- 


594 Latinankieliset sanat eivät käsikirjoituksessa A 13 (70v) erotu ruotsinkie- 
lisestä tekstistä visuaalisesti. Latinasta käännettynä kohdassa sanotaan 
'rummuin, kuoroin, kielisoittimin ja uruin, hyvinsoivin symbaalein'. 
Budden ruotsinnos poikkeaa tästä, ja näyttää siltä, että hän luettelee eri- 
laisia soittimia sattumanvaraisesti yrittämättä kääntää jokaista erikseen 
suoraan latinasta. Pääasia kuitenkin välittyy Budden tulkinnasta. Oleel- 
lista on, että Jumalaa ylistetään kaikin mahdollisin soittimin ja soitintyy- 
pein. Kohdassa on vaihtelua eri versioiden välillä. Lyhimmillään sanotaan 
'ylistäkää Häntä rummuin' (1510, 37r). Lyhyt muotoilu on myös eräissä 
muissa versioissa: 'ylistäkää Häntä symbaalein ja kuoroin' (1877, 106) tai 
'ylistäkää Herraa patarummuin ja kuoroin' (1503, 44v; 1857, 186). Budden 
pitkää muotoilua muistuttavat eniten vuosien 1558, 1597 ja 1854 versiot, 
joissa sanotaan 'ylistäkää Häntä patarummuin ja piiritanssein, ylistäkää 
Häntä kielisoittimin ja uruin' (1597, 88v) tai "ylistäkää Häntä rummuin ja 
kuoroin, ylistäkää Häntä kielisoittimin ja uruin' (1558, 68v; 1854, 61). Vuo- 
den 1597 saksannoksen sana Rayen 'tanssi, piirileikki, piiri’ selittyy latinan 
sanasta chorus, joka 'kuoron' lisäksi voi tarkoittaa muun muassa "tanssiva 
joukko’. 

595 Budden käyttämä sana harpa tarkoittaa "harppu"', mutta sitä käytettiin 
laajemminkin soittimista (Helenius-Öberg 1995, 36). Se tuntuu erikoiselta 
vastineelta latinan sanalle tympanum 'käsirumpu, patarumpu, tamburiini’. 
Eräässä toisessa tekstissään Budde kääntää latinan sanan tympanum sa- 
nalla fidhla, jolla voitiin tarkoittaa erilaisia jousisoittimia (Helenius-Öberg 
1995, 31; Lamberg 2007, 194, alaviite 30; Kauko 2015b, 199). 

596 Buddella pipa, joka tarkoittaa huilun lisäksi muitakin puhallinsoittimia 
(Helenius-Öberg 1995, 47). 

597 Buddella /udher, joka tarkoittaa eri puhallinsoittimia, lähinnä trumpettia 
ja pasuunaa (Helenius-Öberg 1995, 44). 

598 Käännän kohdan vapaasti sanalla sitra. Buddella on sana krokharpa. Sana 
esiintyy keskiajan ruotsissa vain yhden toisen kerran ja silloinkin Buddella. 
Nykyruotsiin se voisi kääntyä vinkelharpa tai spetsharpa, mutta on epä- 
selvää, millainen soitin tarkalleen on kyseessä (Helenius-Öberg 1995, 39; 
Kauko 2015b, 197—198). 

noessaan, että tahraton neitsyys on Jumalaa lähinnä kunniakkaasti 
palkittuna enkelten seurassa. 


Vielä toinen luku samasta juhlasta. Luku 70*%, 


Kun samana päivänä luettiin evankeliumia, tämä Jumalan palvelija- 
tar puhui alituisen tapansa mukaan suloisesti ja kysyi rakkautensa 
kohteelta: ”Oi, minun mitä suloisin rakastajani, mitä Sinä haluaisit, 
että minä nyt tekisin?” Hän vastasi: ”Mihinkäs minä kehotin sinua 
eilen?” Silloin Mechtild muisti, että edellisenä päivänä häntä oli ke- 
hotettu rukoilemaan pyhimysjoukolta, että he uhraisivat hänen puo- 
lestaan kunniakkaat tekonsa ja ansionsa. Tätä Mechtild suuresti ha- 
lusi, ja silloin Herra sanoi hänelle: ”Katso, minä tahdon käydä edellä 
ja etumaisena ennen kaikkia pyhimyksiä ja uhrata puolestasi minun 
pyhälle Isälleni. Ensinnäkin sen mitä pyhimmän yhdeksän kuukau- 
den ajanjakson, jonka minä lepäsin mitä rakkaimman Äitini neitseel- 
lisessä kohdussa kuin sulhanen mitä suloisimmassa ja ihanimmassa 
häähuoneessaan. Sen pyhän ajan minä uhraan sen ajan vuoksi, jonka 
sinä vietit äitisi kohdussa. Et silloin ollut osaton perisynnin tahras- 
ta, etkä osannut olla minun armoani kohtaan vastaanottavainen. Sit- 
ten minä uhraan sinulle minun mitä pyhimmän natiuitatem eli mi- 
nun syntymäni sinun syntymäsi tähden. Silloin sinua ei vielä ollut 
puhdistettu kastemaljassa, ja sinä olit minulle ikään kuin vieras tai 
tuntematon. Sitten uhraan viattoman lapsuuteni ja varhaisimman 
nuoruusikäni sinun lapsuutesi ja kasvuaikasi eksyneisyyden ja turha- 
maisuuden tähden. Minun kukoistavan kasvuaikani mitä jumalalli- 
simman ja mitä kiihkeimmän innon minä uhraan pro negligencia tue 
iuuentutis*”! eli sinun kasvuaikasi laiminlyöntien tähden. Lisäksi mi- 
nä uhraan koko minun pyhän ja täydellisen toimintani ajanjakson 
rakkauteni ja hyödyllisyyteni kera sinun syntiesi ja rikkomustesi täh- 


599 Vulgatassa Viis. 6: 20; Raamatun suomennoksessa Viis. 6: 19. 

600 Käsikirjoituksessa A 13 (70v) luku on virheellisesti numeroitu 68. 

601 Nämä latinan sanat ja muutamaa virkettä aiemmin esiintyvä latinan sana 
natiuitatem eivät käsikirjoituksessa A 13 (71r) erotu ympäröivästä ruotsin- 
kielisestä tekstistä millään visuaalisella tavalla. 

den. Minun itseni kautta ja minussa itsessäni saa koko sinun elämäsi 
täyden täyttymyksen” 

Edellä astellen hyveiden Herra jäljessään koko taivaallinen sota- 
joukko meni mitä hienoimman alttarin tykö uhratakseen sillä. Tuo 
alttari näytti olevan koristeltu mitä kauneimmin ja mitä ihanimmalla 
runsaudella ja mitä arvokkaimmin teoksin. Siihen Mechtild ymmär- 
si olevan kätkettyinä korkeimman ja käsittämättömän jumaluuden 
selittämättömät ja käsittämättömät rikkaudet. Alttarin kallisarvoisen 
maalauksen ja puuleikkausten Mechtild ymmärsi merkitsevän Juma- 
lan sanoinkuvaamattoman monia hyviä tekoja, jotka ylittävät kaik- 
kien maailman ihmisten käsityksen. Tuolle alttarille noustiin kolmen 
askelman kautta. Ensimmäinen niistä oli kultaa, ja se merkitsi, että 
kukaan ei voi tulla tai nousta Jumalan tykö ilman rakkautta, joka on 
kallein hyveistä niin kuin kulta on kallein malmeista*%. Toinen askel- 
ma näytti olevan ilman värinen. Sillä ymmärretään pyhien ja tai- 
vaallisten asioiden alituista ajattelemista, sillä joka ainoan, joka tah- 
too lähentyä Jumalaa, on tarpeen kaikkien maailmallisten huolten 
estämättä yrittää nousta Taivaaseen pyhien ajatusten avulla. Kolmas 
askelma näytti olevan vihreä, ja se merkitsi sitä, että kaiken meidän 
ajattelumme tulee viheriöidä ja kukoistaa Jumalan ylistyksessä. Sa- 
moin kaikkien meidän tekojemme tulee olla tehtyjä sillä ajatuksella ja 
toiveella, että me mieluummin etsimme Jumalan ylistystä ja kunniaa 
kuin tahdomme omaa hyötyämme ja hyvinvointiamme. 

Kun konventin sitten oli määrä mennä ehtoolliselle, Mechtild näki 
keskellä sitä tanssirinkiä, josta aiemmin on kerrottu edellisessä luvus- 
sa*!t, pyöreän pöydän, joka oli varsin sievä. Siltä pöydältä Herra Jee- 


602 Konkretisoiva vertaus siitä, että rakkaus on kallein hyve kuten kulta on 
kallein malmi, lienee Budden lisäämä, koska se puuttuu kaikista muista 
tutkimistani versioista (Lauren 1972, 120). 

603 Latinaksi aerei coloris (1510, 1558, 1854, 1877), Buddella wädhers lith, sak- 
sannoksissa /ufftfarbe (1503), Himelfarb (1597) tai die Farbe des Aethers 
(1857). 

604 Sanat ”edellisessä luvussa” näyttävät olevan Budden lisäämät, koska 
muissa versioissa niitä ei ole (Lauren 1972, 122). Muissakin versioissa sano- 
taan ”yllä/edellä mainittu tanssirinki”. Budden lisäys on tarkennus, joka 
kertoo, missä kohdassa asiasta on mainittu. Budde on muotoillut j the 
förra capitulo 'edellisessä luvussa’. Hän käyttää latinan kieliopin mukaista 
ablatiivimuotoa capitulo. Buddella esiintyvät latinan kieliopin mukaiset 

sus jakoi konventille, joka näytti istuvan Hänen kanssaan saman pöy- 
dän ääressä, pyhän lihansa ja verensä sakramentin öylätin muodossa 
niin kuin se päivittäin uhrataan Isälle Jumalalle meidän ja koko maa- 
ilman syntien tähden**. Sen jälkeen Hän lähetti joka ainoalle henki- 
lölle, joka konventissa oli, kuninkaallisia lahjoja niin kuin mitä ante- 
lian kuningas taivaallisten johtomiesten palvellessa. Se, joka tämän 
ilmestyksen näki, sanoi näiden edellä mainittujen lahjojen merkitse- 
vän sitä, jonka Herra Jeesus ilmaisi eräälle toiselle jumaliselle sisarel- 
le hieman ennen kaikkien pyhien juhlaa. Erityiseksi rakkauden mer- 
kiksi ja lahjaksi Hän halusi antaa jokaiselle sisarelle koko konventissa 
tuhat sielua, jotka Hän tahtoi päästää ja vapauttaa synnin kahleista 
heidän jumalisten rukoustensa ansiosta ja iloisesti johdattaa Taivas- 
ten valtakuntaan. 


Samasta juhlasta ja erityisesti neitsyiden kruunusta. Luku 715%, 


Pyhäinpäivänä Mechtild mietti, mitä hän tekisi kaikille pyhimyksil- 
le mieliksi ja ylistykseksi ja kunniaksi. Silloin Herra sanoi hänelle: 
”Ylistä minua sen kautta ja sen tähden, että minä olen kaikkien py- 
himysten kruunu”. Mechtild alkoi heti ylistää Häntä ja kunnioittaa 
parhaansa mukaan mitä pyhintä ja aina kunnioitettavaa Jumalan kol- 
miyhteyttä siitä, että Hän suvaitsi olla kruunu ja kaikkien pyhimysten 
ihmeellinen kunnia ja erityisen ihmeellisenä etuna aureola omnium 
virginum beatarum"”, joka tarkoittaa kaikkien pyhien neitojen kulta- 
kruunu. Ja heti Mechtild näki mitä kunniakkaimman Neitsyt Marian 
ja kaikkien pyhien miesten ja naisten päässä kruunut, jotka olivat sa- 
nomattoman kauniita niin, että noiden kruunujen ihanuutta ei voi 


muodot ovat välillä Budden itsensä muodostamia, eivätkä aina alkuteks- 
tistä poimittuja. 

605 Sanat ”öylätin muodossa niin kuin se päivittäin uhrataan Isälle Jumalalle 
meidän ja koko maailman syntien tähden” näyttävät olevan Budden li- 
säämiä, koska niitä ei ole muissa versioissa (Lauren 1972, 122). Maininta 
öylätistä on jälleen konkretisoiva selitys, ja sitä seuraa vielä opettavainen 
maininta ehtoollisen merkityksestä. 

606 Käsikirjoituksessa A 13 (72r) luku on virheellisesti numeroitu 69. 

607 Latinankieliset sanat eivät käsikirjoituksessa A 13 (72r) erotu visuaalisesti 
ympäröivästä ruotsinkielisestä tekstistä. 

kukaan täysin kertoa tai sanoin ilmaista. Mechtild näki myös, miten 
itse Jumala on Neitsyt Marian ja monien muiden pyhien neitojen eri- 
tyinen kruunu seppeleen muodossa, joka oli täynnä pyöreitä nappeja 
tai solmuja, joita oli aina asetettu kolme toistensa kanssa yhteen. Niis- 
tä yksi oli väriltään punainen, toinen valkoinen ja kolmas oli kiiltä- 
vin ja väriltään kultainen. Punaisen napin Mechtild ymmärsi merkit- 
sevän Jeesuksen Kristuksen katkeraa kärsimystä ja kaikkien pyhien 
neitojen kärsimyksiä ja muita vastoinkäymisiä ja ahdinkoja, sillä jo- 
kainen, joka tahtoo ja aikoo säilyttää neitsyytensä kokonaan puhtaa- 
na, ei voi sitä tehdä ilman suurta vaivaa ja suuria kiusauksia. Kirkas 
kullan väri merkitsi Kristuksen ja pyhien neitojen rakkautta, sillä ne, 
jotka todella ovat neitsyitä, rakastavat Häntä oikeasta luonnollises- 
ta rakkaudesta, jolle he ovat luvanneet ja pyhittäneet puhtautensa. 
Valkoinen väri merkitsi Jeesuksen Kristuksen mitä puhtainta viatto- 
muutta ja tahraamatonta neitsyyttä. Se, että nappeja oli aina kolme 
yhdessä, merkitsi sitä, että puhtailla neitsyillä on Jumalan ansiosta 
ja Jumalassa kaikkia muita pyhimyksiä enemmän erityinen Jumalan 
tuntemus, erityinen rakkaus ja Hänen jumaluutensa makeuden mitä 
ihanin maku. Vaikka kaikkien pyhimysten kauneus ja kunnia on teh- 
ty täydelliseksi Jeesuksen Kristuksen arvokkaalla verellä ja Hänen py- 
hällä viattomuudellaan ja monien muiden Hänen pyhien hyveidensä 
ansiosta ja vaikka Jumalan ja jokaisen pyhän sielun välillä on suloi- 
suutta ja rakkautta joka ainoan erityisen ansion mukaan, niin kuiten- 
kin pyhät neitsyet iloitsevat ja nauttivat Jumalasta niin kuin heidän 
omasta erityisestä sulhasestaan ylellisemmällä tuttavallisuudella ja 
mitä suloisimmalla rakastettavalla maulla. Sen, että napit olivat pyö- 
reitä, Mechtild ymmärsi merkitsevän sitä, että itseensä Jumalaan si- 
sältyy ja kätkeytyy jotakin erityistä mittaamatonta ja käsittämätöntä 
hyvää ja hyvyyttä, jota kuitenkaan kaikki Taivaassa olevat pyhimykset 
eivät kokonaan pysty käsittämään tai arvioimaan. Totisesti voidaan 
sanoa, guod bonum nescit nisi gui accepit** eli hyvää ei tiedä tai tunne 
kukaan paitsi se, joka on sitä saanut. 


608 Latinankieliset sanat eivät käsikirjoituksessa A 13 (73r) erotu visuaalisesti 
ympäröivästä ruotsinkielisestä tekstistä. 

Vielä yksi luku samasta juhlasta. Luku 72. 


Niin kuin aina, myös tuon päivän yönä Mechtild tapansa ja kykynsä 
mukaan kiitti ja ylisti kiittäen ja laulaen Jumalan kaikken korkeinta 
Pyhää Kolminaisuutta. Silloin hän näki hengellisessä mielensä lumo- 
uksessa elävän kaivon, joka oli kirkkaampi kuin aurinko. Se oli ole- 
massa itsessään ja itsekseen, ja siitä lähti mitä suloisinta ja mitä par- 
hainta tuoksua ja ilmaa. Siihen liittyvä rakennelma tai kehikko oli 
mitä vankin, sen kaivonvintti eli nostokoneisto* oli itsessään mitä 
arvokkainta tekoa. Itsestään se ammensi vettä ilman ihmisten apua 
tai heidän kättensä työtä, ja kaikille se vuodatti sitä runsaasti. Mitä 
vankimman rakennelman tai kehikon Mechtild ymmärsi tarkoittavan 
Isän kaikkivaltiutta. Kaivonvintti, joka ammensi vettä, merkitsi Juma- 
lan Pojan ikuista viisautta, joka omasta hyvästä tahdostaan vuodattaa 
itseään kenelle tahansa tahtoo ja tarjoaa ja jakaa jokaiselle niin paljon 
kuin tahtoo. Veden makeuden Mechtild ymmärsi tarkoittavan Pyhän 
Hengen sanoinkuvaamatonta suloisuutta ja hyvyyttä. Hyväätekevä il- 
ma merkitsee, että Jumala on kaikkien elämä ja ylläpitäjä. Sillä ku- 
kaan ei voi elää vailla ilmaa, jota ihminen hengittää, eikä yksikään 
luotu elä ilman Jumalaa. Kaivon ympärillä edellä mainitussa kehikko- 
rakennelmassa oli seitsemän pilaria tai tolppaa, joiden päät eli yläosat 
olivat kirkkainta safiiria. Niiden ohi norui ja valui seitsemän virtaa- 
vaa puroa kaikkiin pyhimyksiin niin, että yksi puro virtasi kaikkiin 
enkeleihin, toinen profeettoihin, kolmas apostoleihin, neljäs marttyy- 
reihin, viides tunnustajiin, kuudes pyhiin neitoihin, ja seitsemäs vir- 
tasi kaikkiin pyhiin luotuihin. Nämä kaikki niin suloisesti kylläisinä 
ja täyttyneinä huokuivat ja puhkuivat toisiinsa mitä suloisinta hyvää 
tuoksua ja mitä suloisinta makua. Kukin veti sisäänsä toisistaan tuota 
makua ja tuoksua hyvällä halulla. Tästä Mechtild ymmärsi, että pyhi- 
mysten tulee ja kuuluu kaikki ilonsa ja hyvänsä Jumalan tähden jakaa 
ja tasata keskenään ylenmääräisen suopeuden ja anteliaisuuden kera. 


609 Buddella windh ällir ingh. Katso Noreen 1930, 281-282. 

Pyhästä neidosta, pyhästä marttyyrista Katariinasta. (Luku 73.) 


Pyhän neidon, pyhän Katariinan juhlapäivänä*", Mechtildille ilmes- 
tyi Katariina itse mitä kauneimmissa vaatteissa, jotka olivat aivan 
täynnään kullattuja pyöriä, ja päälimmäisenä oli kaksi kultaista kättä, 
jotka pitelivät vaatteitta koossa. Nämä merkitsivät sitä hyvin onnellis- 
ta ja erottamatonta yhteyttä, jolla hänen pyhä sielunsa on yhteydes- 
sä Jumalaan ja Jumala häneen. Silloin Kristuksen palvelijatar tervehti 
tuota neitoa nöyrästi tällä antifonilla: aue virgo speciosa, aue viua 
Christi hostia tua venerantibus patrocinia impetrata non modo deneges 
suffragia*"! eli ”terve, mitä kaunein neitsyt, terve, Jeesuksen Kristuk- 
sen elävä uhri, älä kieltäydy hankkimasta apua ja pelastusta niille, jot- 
ka kunnioittavat ja kutsuvat sinun kunniakasta valtaasi ja pyhyyttäsi. 

Silloin Mechtild sanoi Katariinalle: ”Minä kysyn sinulta, sinä pyhä 
neitsyt, mitä se tarkoittaa, kun me laulamme sinusta ja sinun ylistyk- 
seksesi, että Cuius wltum ac decorem concupiuit Dominus*” eli ”jonka 


[233 


kasvoja ja kauneutta Herra kaipasi ja tahtoi” Katariina vastasi: ”Mi- 


610 Katariina Aleksandrialainen eli mahdollisesti vuoden 300 paikkeilla, 
mutta hän voi olla myös fiktiivinen henkilö. Hänen muistopäivänsä on 
25. marraskuuta (Nordisk familjebok 1910, 1266). 

611 Latinankieliset sanat eivät käsikirjoituksessa A 13 (73v) erotu visuaalises- 
ti ympäröivästä ruotsinkielisestä tekstistä. Vuoden 1877 latinankielisessä 
editiossa kohta kuuluu: Ave virgo speciosa, clarior sideribus, cujus vultum 
et decorem concupivit Dominus, funde preces Creatori pro tuis supplici- 
bus (1877, 110). Antifoni on julkaistu samassa muodossa teoksessa Mone 
(1855, 369). Vuoden 1558 latinankielisessä Mechtild-editiossa antifoni on 
muodossa: Aue virgo speciosa, aue virgo deo digna, aue dulcis & benig- 
na, obtine nobis gaudia, quae poBides in gloria (1558, 71v). Sama muo- 
toilu löytyy julkaisusta Mone (1855, 370). Sanoista aue viua Christi hos- 
tia eteenpäin Buddella oleva sitaatti on poimittu toisesta antifonista eli 
Budden antamassa sitaatissa kaksi antifonia kietoutuu toisiinsa. Budden 
sitaatin loppuosa on identtinen tämän antifonin lopun kanssa: Ave, virgi- 
num gemma Katharina! Ave, sponsa regis regum gloriosa/! Ave, viva Chris- 
ti hostia/ Tua, venerantibus patrocinia/ Impetrata non deneges suffragia 
(Dreves 1897, 212). On mahdollista, että Budden alkutekstissä on lukenut 
vain alku aue virgo speciosa, johon Budde on lisännyt lopun ulkomuistista 
ja tullut siteeranneeksi toista samalle Katariinalle omistettua antifonia. 

612 Latinankieliset sanat on käsikirjoituksessa A 13 (74r) osittain alleviivattu 
punaisella. Sitaatti on samasta antifonista kuin sanat aue virgo speciosa 
(katso Mone 1855, 369 ja edellinen alaviite). 

nun kasvoni ovat Pyhän Kolminaisuuden kuva ja vertauskuva, ja sitä 
Herra minusta tahtoi, sillä minä en koskaan pahentanut tai tahrannut 
sitä millään karkeilla synneillä. Minun kauneuteni tai koreuteni on se 
suuri kauneus ja kunnia, joilla Jeesus Kristus on uskolliset ystävänsä 
koristanut ja kaunistanut pyhän verensä sanoinkuvaamattomalla vä- 
rillä ja kauneudella. Tiedä myös, että yhtä usein kuin ihminen ottaa 
vastaan Jumalan arvokkaan ruumiin, yhtä usein uusiutuu tuo kau- 
neus hänen sielussaan ja kasvaa. Se, joka käy ehtoollisella vain yhden 
kerran, kasvattaa samaten yhden kerran tätä kauneutta sielussaan*!3” 

Kun Mechtild rukoili Pyhää Katariinaa erään sisaren puolesta, jo- 
ka oli hänelle rakas ja läheinen, Katariina sanoi Mechtildille: *Sano 
hänelle, että hän lukisi minulle laudate Dominum omnes gentes*!'* sekä 
tämän antifonin*'*: vox de celis facta est veni dilecta mea in thalamum 
sponsi tui, gue postulas impetrasti gui te laudant salui fiant. Se tarkoit- 
taa, että ääni sanoi Taivaasta: tule, rakkaani ja astu sulhasesi häähuo- 
neeseen; sinä olet saanut sen, mitä pyysit; jokainen, joka sinua ylistää, 
tulee vapahdetuksi: Tällä antifonilla hänen tulee muistuttaa minua ja 
palauttaa mieleeni se ilo, joka minulla oli, kun sulhaseni Jeesus Kris- 
tus näillä sanoilla kutsui minut pois maailmasta. Heti, kun tuo pyhä 
ääni kantautui korviini, niin suuri rakkaus syttyi sydämessäni, ja niin 
suureksi iloksi kääntyi ahdistukseni, että kaikki kuoleman kauhu ja 
pelko muuttuivat olemattomiksi.” 


Vähäisimmästä pyhimyksestä, joka Taivaassa on, ja Jumalan 
suuresta lempeydestä. (Luku 74.) 


Lauantaina laulettiin sekvenssiä Mane prima sabati"!s sen säkeen 


613 Virke puuttuu vuoden 1558 latinankielisestä editiosta (72r.). Muissa ver- 
sioissa (1503, 46v; 1510, 38v; 1597, 93r; 1857, 194; 1877, 111) virke jatkuu 
vielä näin: 'se, joka käy ehtoollisella sata kertaa tai tuhat kertaa, kasvat- 
taa yhtä moninkertaisesti tätä kauneutta sielussaan'. 

614 "Kiittäkää Herraa, kaikki kansat!" Vulgatassa Ps. 116: 1; Raamatun suo- 
mennoksessa Ps. 117: 1. Tämä ja seuraava latinankielinen sitaatti on käsi- 
kirjoituksessa A 13 (74r) alleviivattu himmeästi punaisella. 

615 Katariinalle omistettu antifoni. Julkaistu suunnilleen samassa muodossa 
teoksessa Dreves (1897, 199). 

616 "Aikaisin sapatin aamuna’. 1100-luvulla eläneen Adam Victorilaisen laa- 

kohdalta, jossa sanotaan vt fons summe*"" ja niin edelleen. Silloin 
Mechtild ajatteli miten suuria ja miten monia lahjoja ja sanoinkuvaa- 
mattomia hyviä tekoja oli virrannut ja ikuisesti tulisi virtaamaan siitä 
lähteestä, jossa kaikki hyvä on. Silloin Herra sanoi hänelle: ”Tule kat- 
somaan sitä, joka on vähäisin Taivaassa, ja silloin voit tuntea jumalal- 
lisen lempeyden lähteen” Mechtild alkoi miettiä ja ajatella, miten hän 
voisi tuon vähäisimmän löytää tai miten hän tuntisi tämän. Silloin 
häntä vastaan tuli mies, joka oli pukeutunut mitä kauneimpiin vihrei- 
siin vaatteisiin. Hänen hiuksensa olivat kullanväriset*'* ja mitä kau- 
neimmalla tavalla kiharat. Hän oli keskimittainen ja kasvoiltaan mitä 
kaunein ja kaikin puolin ihana. Häneltä Mechtild kysyi: ”Kuka sinä 
olet?” Mies vastasi: ”Maan päällä minä olin ryöväri ja pahantekijä, 
enkä minä koskaan tehnyt mitään hyvää” Silloin Mechtild kysyi: 
”Miten sinä sitten pääsit tänne tähän kunniakkaaseen iloon?” Mies 
vastasi: ”Kaikkea sitä pahaa, jonka tein, en tehnyt harkitusta pahuu- 
desta, vaan pikemminkin tavan vuoksi ja siksi, etten tiennyt parem- 
masta, sillä minun vanhempani kasvattivat minut sellaiseen ja pitivät 
minut sellaisena. Niinpä elämäni lopussa oikeasti katuen ja ripittäy- 
tyen sain Jumalan armon ja suopeuden. Kuitenkin olin piinan pai- 
koissa sata vuotta ja kärsin siellä monia kärsimyksiä ja piinoja. Ja nyt 
yksin Jumalan hyväntahtoisen lempeyden tähden minut johdatettiin 
tähän lepoon” Silloin mies soi sille, joka tämän ilmestyksen näki, kai- 
ken sen hyvän, jonka Jumala niin lempeästi oli hänelle tehnyt. Se oli 
Mechtildille suuri ilo, että mies Jumalan sallimuksesta saattoi sen teh- 
dä. Silloin Mechtild ymmärsi Jumalan lempeyden lähteen vähäisim- 
män henkilön kautta. Sillä Jumala soi niin suuren armon sille, joka ei 
koskaan tehnyt mitään hyvää. Mitä tekeekään ja saakaan aikaan Hä- 
nen armonsa Hänen pyhissä ja hyveellisissä ystävissään. Jumalalle ol- 
koon kiitos ja kunnia nyt ja aina.” 


timaksi uskottu sekvenssi (Wrangham 1881, 208-213). Tämä ja seuraava 
latinankielinen fraasi eivät käsikirjoituksessa A 13 (74v) erotu visuaalisesti 
ympäröivästä ruotsinkielisestä tekstistä. 

617 'Lähde korkeimman". 

618 Saksannosten mukaan keltaiset. Latinankielisissä versioissa on kreikkalais- 
peräinen sana glaucus 'siniharmaa, sinivihreä; kiiltävä, välkkyvä'. 

619 Tämä viimeinen lause näyttää olevan Budden lisäämä, koska sitä ei ole 
muissa versioissa (Lauren 1972, 89-90). 

Kuinka Herraa Jumalaa ylistetään Hänen pyhimyksissään. 
Luku 75221, 


”Kunkin pyhimyksen juhlapäivänä sinä voit ylistää minua” sen ikui- 
sen valinnan tähden, jolla olen pyhimykseni valinnut ja vahvistanut 
heitä niin, että vaikka ne, jotka on valittu ikuiseen autuuteen, joskus 
lankevat suuriin synteihin, kuitenkin näen ja havaitsen heissä sen 
kirkkauden, johon he tulevat pääsemään niin kuin eivät koskaan olisi 
syntiä tehneet. Toisekseen sinun tulee ylistää minua sen ystävällisen 
kutsun tähden, jolla minä kutsuin heidät kunnian valtakuntaan. Ku- 
kapa voisi koskaan astua tai päästä minun jumalallisen arvokkuuteni 
piiriin, ellen minä itse häntä sekä vetäisi puoleeni että kutsuisi? Kol- 
manneksi ylistä minua niiden tähden, jotka ovat minulle uskollisim- 
pia, ja sen tähden, että jaan ja tasaan valtakuntani heidän kanssaan. 
Sillä minä olen heidät kaikki tehnyt kuninkaiksi ja kuningattariksi ja 
antanut heidän onnellisesti ja kunniakkaasti hallita ja vallita niin, et- 
tä kukin heistä ei näytä saaneen puolta valtakuntaa, vaan koko valta- 
kunnan. 

Pyhimyksiä taas voi ylistäen muistuttaa siitä ilosta, jota he tuntevat 
siitä, että he nyt täydellisesti tietävät ja ymmärtävät ja mitä riemuk- 
kaimmalla ilolla näkevät, miten olen heitä ikuisesti rakastanut ja sel- 
laiseen rakkauteen ja autuuteen valinnut ilmaiseksi ilman mitään vel- 
voitteita. Kukaan ei voi nähdä tai katsoa ystävänsä sydämestä, kuinka 
paljon se haluaa ja kaipaa hänen rakkauttaan, niin kuin minun valit- 


620 Tässä välissä on vuosien 1503, 1510, 1597, 1857 ja 1877 versioissa kaksi 
lukua, jotka Buddella ja vuoden 1558 editiossa ovat aikaisemmassa koh- 
dassa (Budden luvut 62 ja 63 yllä). 

621 Tämä luku on vuoden 1558 editiossa aikaisemmassa kohdassa niiden lu- 
kujen yhteydessä, jotka vastaavat Budden lukuja 62 ja 63. Vuoden 1558 
editiossa kolme lukua (Budden numeroinnin mukaan luvut 62, 63 ja 75) 
on niputettu yhdeksi luvuksi, joka saa numeron 44 (1558, 62v-63v). Luku- 
jen numerointi poikkeaa eri versioissa, koska joissakin versioissa on pitkiä 
lukuja pilkottu useammaksi lyhyeksi luvuksi tai useita lyhyitä niputettu 
yhdeksi pitkäksi. 

622 Tämä on Jumalan repliikki, jolla Hän puhuttelee Mechtildiä. Vertaa lukuun 
63 yllä. Useimmissa muissa versioissa tämä luku seuraa välittömästi sitä. 

tuni, jotka minun sydämeni sisintä tutkiessaan sanoinkuvaamatto- 
malla ilolla tuntevat ja näkevät minun rakkauteni ja minun kaipauk- 
seni heitä kohtaan. Toisekseen huomautettakoon ja muistutettakoon 
heitä siitä mitä makeimmasta mausta, jota he tuntevat siksi, että he 
ylistävät ja siunaavat minua. Ja kun he näkevät minun suuren rakkau- 
teni heitä kohtaan, se maistuu heistä mitä makeimmalta. Kolmannek- 
si heillä on mitä esteettömin päätäntävalta oman tahtonsa suhteen, 
sillä mitä tahansa he tahtovat, he voivat mitä runsaimmassa määrin 
tehdä. Pyhimyksiä muistutettakoon myös siitä mitä kunniakkaim- 
masta, mitä valoisimmasta ja mitä vapahtavimmasta* valmistelus- 
ta, jolla Jumala heitä ikuisesti valmistelee niin, että he eivät olisi vie- 
raita tai tuntemattomia siellä, missä Hän on, vaan niin kuin perillisiä 
Hänen ainoan Poikansa kanssa. Lisäksi Hän on antanut ja valmista- 
nut heille ikuisen olinsijan Hänessä itsessään ja Hänen sydämensä si- 
simmässä. Neljänneksi heitä muistutettakoon siitä mitä suloisimmas- 
ta vuodatuksesta, jota Jumala heihin valuttaa kaikessa jumalallisessa 
ihanuudessaan. Kaikessa kiitollisuudessaan he vuodattavat sen takai- 
sin Häneen kunkin mitä suloisimman nautinnon kera. Viidennek- 
si heitä muistutettakoon sen mitä arvokkaimman kunnian tähden, 
jota Hän on osoittanut heille tehdessään heistä suos commensales*? 
eli pöytäkumppaneitaan. Hän tekee heidät kylläisiksi ja ruokkii hei- 
tä kasvojensa kirkkauden loisteella ilman mitään vastenmielisyyttä. 
Ja Hän juovuttaa heidät jumaluutensa virralla, ja hyvällä Hän täyttää 
kaikki heidän toiveensa. Kuudenneksi heitä muistutettakoon siitä, et- 
tä heidät palkitaan mitä uskollisimmin. Sillä se, mitä he ovat tehneet, 
hyljänneet tai kestäneet Hänen rakkautensa tähden, ei koskaan ole 
niin pientä, että Hän unohtaisi siitä jotakin. Päinvastoin Hän muistaa 
ja säilyttää sen kaiken ja palkitsee heidät yli kaikkien heidän ansioi- 
densa mitä arvokkaimmalla kunnialla. Seitsemänneksi muistutetta- 
koon heitä sen ikuisen autuuden tähden, joka tekee heidät varmoiksi 


623 Vuosien 1503 ja 1597 saksannoksissa lustbarlichsten "mitä miellyttävin', 
latinaksi (1510, 35v; 1558, 63v; 1854, 67; 1877, 114) deliciosissimae 'mitä 
pehmein'. Vuoden 1857 saksannoksessa (1857, 200) muotoilu on hieman 
vapaa, mutta tätä sanaa vastannee siinä sana herrlichste "mitä ihanin’. 

624 Latinankieliset sanat eivät käsikirjoituksessa A 13 (75v) erotu visuaalisesti 
ympäröivästä ruotsinkielisestä tekstistä. 

siitä, että heidän kunniansa ja autuutensa eivät koskaan lopu, vaan 
ansioiden ja ilojen lisääntyessä ikuisesti kasvavat ja paranevat.” 


De festo dedicacionis. Kirkonvihkimisen päivästä. (Luku 76.) 


Kirkonvihkimisen vuosipäivänä laulettiin säe Deus cui astant angelo- 
rum chori*”. Silloin Mechtild näki hengellisessä näyssä Taivaan Jeru- 
salemin ja siellä Jumalan valtaistuimen, joka oli niin suuri ja laaja, että 
se ulottui ylimmästä Taivaasta aina alimpaan helvettiin asti. Siinä oli 
alhaalla uloke", joka painoi alas kaikkia niitä, jotka olivat helvetis- 
sä. Sen Mechtild ymmärsi tarkoittavan Jumalan oikeudenmukaisuut- 
ta ja sitä, miten pahat synnintekijät on niin epäoikeudenmukaisesti*? 
erotettu Jumalasta. Tuo kaupunki oli rakennettu elävistä jalokivistä 
eli pyhistä Jumalan ystävistä. Niinpä jokainen pyhimys nähtiin kau- 
punginmuurissa kaikkine pyhine ansioineen selkeästi niin kuin ih- 
misen kuva ja kasvot näkyvät kirkkaimmassa peilissä. Kaikki Ju- 
malan enkelit seisoivat Jumalan valtaistuimen edessä, ja heidät kaikki 
oli järjestetty oman luokkansa ja arvonsa mukaiseen järjestykseen. 
Kun Mechtild tahtoi lähestyä rakasta Jumalaansa, ottivat enkelit hä- 
net vastaan mitä ihmeellisimmällä arvokkuudella ja johdattivat hänet 
keskellään arkkienkelten tykö toiseen enkeliryhmään. Ja he johdat- 
tivat hänet valtaistuinten tykö kolmanteen enkeliryhmään*". Ja niin 


625 "Jumala, jonka rinnalla seisovat enkeljoukot'. Latinankieliset sanat eivät 
käsikirjoituksessa A 13 (76r) erotu visuaalisesti ympäröivästä ruotsinkieli- 
sestä tekstistä. 

626 Buddella on sana klubba "nuija", latinaksi kohdassa on käytetty sanaa cla- 
vus ja saksaksi sanaa Nagel, jotka molemmat tarkoittavat lähinnä 'naula'. 

627 Buddella todella orätwislika 'epäoikeudenmukaisesti', vaikka latinaksi 
(1510, 40r; 1558, 73r; 1854, 68; 1877, 115) sanotaan justissime "mitä oi- 
keimmin' ja saksaksi gerechtmessig (1597, 96v) tai rechtlich (1503, 48r). 
Kieltävä etuliite o- voi olla myös käsikirjoitusta kopioitaessa syntynyt erhe. 

628 Taivaallinen Jerusalem. 

629 Vertaus kirkkaaseen peiliin on myös luvussa 65 yllä sekä Budden jälki- 
kirjoituksessa. 

630 Buddella intil thronos 'valtaistuinten tykö'. Saksannoksissa (1503, 1597, 
1857) on zu den Kräften 'valtojen tykö". Latinaksi (1510, 1558, 1854, 1877) 
on ad virtutes "valtojen tykö". Enkelihierarkia menee tässä Buddella poik- 
keavasti. 

hän kulki kaikkien enkeliluokkien kautta, kunnes hän tuli rakkaansa 
valtaistuimen tykö. Siellä hän lankesi polvilleen ja sanoi: ”Minä ter- 
vehdin Sinun mitä pyhimpiä jalkojasi, joilla Sinä iloisena kuin jätti- 
läinen juoksit** autuuden ja lunastuksen teitä sanoinkuvaamattoman 
rakkauden ja halun kanssa”. Sitten Mechtild kiitti Häntä kaikesta ar- 
mosta ja kaikista lahjoista, joita hän oli saanut Hänen pyhien jalko- 
jensa ääressä. 

Sitten Mechtild sanoi Herralle: ”Mitä minun pitäisi rukoilla, kun 
meitä kehotetaan tänään niin usein rukoilemaan ja iloitsemaan siitä, 
mitä olemme ansainneet ja saaneet?” Herra sanoi hänelle: ”Rukoile 
ensin, että kaikki syntisi annetaan sinulle anteeksi, sillä se on ihmisel- 
le kaikkein hyödyllisintä, ja sen johdosta hän saa todellisen ilon. Sillä 
jos se, joka aidosti katuen ripittäytyy syntiensä tähden tai koko tah- 
dostaan haluten ripittäytyä tulee minun jalkojeni ääreen pyytäen syn- 
tiensä anteeksiantoa, tuntee sydämessään niin paljon nöyryyttä, että 
hän on valmis alistumaan muille minun tähteni, se on varma todiste 
siitä, että hän totisesti ansaitsee syntien anteeksi antamisen?” 

Silloin Mechtild nousi ylös ja näki Herran istuvan kädet levitet- 
tyinä istuimella, ja Hän sanoi: ”Minä pysyin taukoamatta ristillä aina 
kuolemaan asti kädet levitettyinä. Samoin minä pysyn likellä Isääni 
kädet levitettyinä sen merkiksi, että minä totisesti olen valmis otta- 
maan vastaan syliini jokaisen ihmisen, joka minun tyköni tulee. Jos 
joku sen tahtoo saavuttaa ja hän on valmis kestämään kaikenlai- 
sia vastoinkäymisiä minun rakkauteni tähden, se on hänelle varma 
merkki siitä, että hän on pääsevä minun syleilyyni. Jos joku tahtoo 
minun suutelevan häntä ja jos hän totisesti huomaa kaikissa asioissa 
rakastavansa minua ja asettaa minun tahtoni omansa edelle ja jos mi- 
nun tahtoni miellyttää häntä yli kaiken, se on hänelle varma merkki 
siitä, että hän on saava suudelmani. Ja jos joku haluaa, että hänen ru- 
kouksensa kantautuvat korviini ja että minä kuulen ne, hänen tulee 
olla valmis kaikkinaiseen tottelevaisuuteen, sillä mahdotonta on olla 
kuulematta todella tottelevaisen ihmisen rukouksia ja olla suostumat- 
ta niihin” 


631 Viittaus Vulgatan kohtaan Ps. 18: 6. Raamatun suomennoksessa Ps. 19: 6. 
Samaa kohtaa siteerataan yllä luvussa 5. 

Sitten laulettiin responsoriota Benedic Domine domum istam*” 
ja niin edelleen. Kaikkien niiden hyveiden, joita siinä lueteltiin, 
Mechtild näki seisovan Jumalan edessä mitä kauneimpien neitojen 
hahmossa. Heidän joukostaan yksi, joka oli kaikkia muita ihanam- 
pi ja parempi, kantoi esiin kultaisen astian, johon kaikki muut neidot 
panivat oikein hyvältä tuoksuvia kalliita mausteita*. Ne kaikki hän 
uhrasi Herralle polvistuneena Hänen eteensä. Kun se, joka tämän il- 
mestyksen näki, ihmetteli tätä, Herra sanoi hänelle: ”Tämä parhain 
neito on todellinen Tottelevaisuus, joka siten uhraa ja tuo minulle 
muiden uhraukset ja rukoukset, sillä yksin hänellä on itsessään kaik- 
kien muiden hyveiden voima ja hyvyys. Todella tottelevaisella ihmi- 
sellä tulee olla itsessään nämä hyveet. Ensinnäkin todella tottelevai- 
sella olkoon terve ja eheä sielu eli älköön mikään kuolemansynti olko 
sitä haavoittanut. Hänellä täytyy myös olla todellinen nöyryys, jonka 
avulla hän alistuu esimiehilleen. Pyhyys ja puhtaus olkoot hänessä, 
sillä hänen tulee erityisesti säilyttää sekä sydämen että ruumiin puh- 
taus. Hyveet ja voitokkuus ovat hänelle välttämättömiä, jotta hänellä 
olisi vahvuutta tehdä kaikenlaisia hyviä tekoja ja jotta hän olisi voito- 
kas taistelija ja vahva soturi vastustamaan paheita ja syntejä. Ja vie- 
lä muitakin hyveitä täytyy olla todella tottelevaisella ihmisellä. Nii- 
tä ovat oikea usko, jota ilman kukaan ei voi olla Jumalalle mieleinen, 
ja ainainen toivo siitä, että hän tulee menemään ylös Jumalan tykö. 
Olkoon hänellä täysi rakkaus sekä Jumalaa että lähimmäistään koh- 
taan ja lempeys, jonka avulla hän osoittautuu kaikille lempeäksi, rau- 
haisaksi ja rakastavaksi. Olkoon hänellä kohtuullinen mitta kaikis- 
sa tarpeissa niin, ettei hänellä ole mitään yhtään enempää kuin hän 
tarvitsee, vaan vain mitä niukin ylöspito ruoan ja oluen ja vaatteiden 
ja kaiken muun suhteen. Olkoon hänellä kärsivällisyyttä, jolla hän 


632 'Siunaa, Herra, tätä taloa”. Latinankieliset sanat on käsikirjoituksessa A 13 
(77r) alleviivattu punaisella. 

633 Latinaksi sanotaan (1510, 1558, 1877) aromata 'mausteita". Saksaksi sano- 
taan ”hyväntuoksuisia mausteita’ (1597, 1857) tai "hyvänmakuisia maus- 
teita' (1503). Buddella on 'oikein hyvän tuoksuisia kalliita mausteita’. 

634 Muissa Mechtildin versioissa sanotaan asia paljon lyhyemmin, suunnilleen 
niin, että 'olkoon hänellä kohtuullisuutta, jolla hän sulkee pois kaiken 
ylimääräisen’. Budde sanoo asian laveammin ja konkreettisemmin lisäten 
virkkeeseen arkisia esimerkkejä (Lauren 1972, 127). 

voittaa kaikki vastoinkäymiset, ja kärsivällisyydellä hän tehköön kai- 
ken pahan itselleen hyväksi ja hedelmälliseksi. Kuten apostoli sanoo 
Omnia bonis cooperantur in bonum eli ei ole mitään, mikä ei hyville 
käänny hyväksi**s. Viimeiseksi olkoon hänellä spiritualis disciplina, 
joka on hengellinen velvollisuus, jonka avulla ihminen vapaaehtoises- 
ti ja muiden pakottamatta discrete conseruet suam regulam eli asian- 
mukaisesti ja kunniallisesti pitäköön ja muistakoon sääntönsä." Ja 
pitäköön hän aina mielessä sen kaikki osat ja kohdat muistaen aina 
sanat ad quid venisti*? eli ”minkä tähden sinä tulit elämään luostaris- 
sa, ja miten meidän Herramme sanoo sanctam Birgittam in reuelacio- 
nibus*, että nec minimum ad quod tenentur in religione dimittam im- 
punitum eli "siitä, johon he ovat sitoutuneet ja jonka he ovat puhtaassa 
elämässä velvolliset pitämään, ei vähintäkään jää rankaisematta; ja 
nämä ovat ankarat ja muistettavat sanat.**? 

Sitten Mechtild rukoili erään henkilön puolesta, joka oli huolis- 
saan virastaan luostarissa ja teki kuin pakotettuna sen, mitä hänen 


635 Room. 8: 28. Vulgatassa: diligentibus Deum omnia cooperantur in bonum. 
Vuoden 1992 suomennoksessa: kaikki koituu niiden parhaaksi, jotka ra- 
kastavat Jumalaa. Sitaatti puuttuu muista tuntemistani Mechtildin ilmes- 
tysten versioista (1503, 49r; 1510, 40v; 1558, 74r; 1597, 98v; 1854, 71; 1857, 
206; 1877, 117), joten se lienee Budden lisäämä. Kirje roomalaisille kuuluu 
Paavalin aitoihin kirjeisiin, joten Budden antama lähdeviite som apostolin 
sigher "kuten apostoli sanoo' tarkoittaa Paavalia. Apostolin auktoriteetil- 
la sanottu lause antaa lisäpainoa kohdalle (Lauren 1972, 81). 

636 Tämä virke on Buddella muotoiltu pidemmin ja painokkaammin kuin 
muissa versioissa, joten Buddella se korostuu. 

637 Tässä on lähekkäin monta latinankielistä sitaattia ja fraasia. Niistä useim- 
mat eivät käsikirjoituksessa A 13 (77v) erotu visuaalisesti ruotsinkielisestä 
tekstistä, mutta ad guid venisti on alleviivattu punaisella. Lisäksi Birgitalta 
otetussa sitaatissa on isoja korjausmerkintöjä, joiden takia se erottuu sel- 
västi. 

638 Pyhälle Birgitalle ilmestyksissä”. 

639 Pitkä virke, johon sisältyy sitaatti Birgitalta ja luostarisäännön noudatta- 
misen tärkeyden korostamista, on Budden lisäämä, koska sitä ei ole mis- 
sään muussa tuntemassani versiossa (myös Lauren 1972, 102). Mechtild 
itse ei olisi voinutkaan viitata Birgittaan, joka on Mechtildiä myöhäisempi 
auktori. Sitaatti on Pyhän Birgitan ilmestysten neljännen kirjan 93. luvus- 
ta (Kauko 2022b, 139—140). Birgitan ilmestysten keskiaikaisessa ruotsin- 
noksessa kohta kuuluu: Oc ey skal jak nakat minzsta lata opinat, thaet the 
æru bundne til j reghlonne (Andersson 2018, 269). 

kuului tehdä”. Silloin Mechtild näki tuon henkilön seisovan muiden 
neitsyiden joukossa Jumalan edessä. Ja Hän sanoi tuolle neidolle lem- 
peästi: ”Miksi sinä laulat minulle vastahakoisesti ja puolella tahdolla, 
kun minä tahdon ikuisesti laulaa mitä suloisinta laulua sinulle?” Vie- 
lä Hän sanoi: ”Yhden päivän laulu, joka tapahtuu todellisesta tottele- 
vaisuudesta ja rakkaudesta ilahduttaa ja miellyttää minua enemmän 
kuin kaikki se laulu, jota joku laulaa omasta tahdostaan tai harkitulla 
innolla?! 


Neitsyt Mariasta ja seitsemästä hänen palvelustytöstään. 
Luku 77. 


Kun Mechtild kerran messussa salue sancta parens”? vilpittömäs- 


ti tervehti Neitsyt Mariaa pyytäen tätä hankkimaan Jumalalta kaik- 
kien syntien anteeksiannon, Mechtild näki Neitsyt Marian seisomas- 
sa Jumalan edessä. Mechtild lankesi alas hänen jalkojensa juureen ja 
tarttui hänen vaatteidensa päärmeisiin, jotka laahasivat maassa as- 
ti, ja pyyhki kasvonsa niihin. Kun hän nousi ylös, hän näki seitse- 
män mitä kauneimman neidon seisovan lähellä valmiina palvele- 
maan. Kun Mechtild tahtoi tietää, keitä nuo neidot olivat, Jumalan 
Äiti vastasi hänelle: ”Kaikki nämä neidot palvelivat minua maailmas- 
sa. Ensimmäinen on nimeltään Pyhyys. Hän palveli minua jo koh- 
dussa, sillä Pyhä Henki täytti minut heti kaikella pyhyydellä. Toinen 
on Prudencia, joka on Ymmärrys. Hän palveli minua minun nuo- 
ruudessani, jonka aikana minä en tehnyt mitään ymmärtämätöntä 
vastoin Jumalan tahtoa. Kolmas on Castitas eli Puhtaus, joka minua 
palveli, kun enkeli tervehti minua ja jonka rakkauden voittamana an- 
noin vastauksen ja suostumuksen Jumalan enkelille””. Neljäs on Hu- 


640 Maininta siitä, että tuo henkilö teki kuin pakotettuna sen, mitä hänen piti 
tehdä, on Budden lisäämä (Lauren 1972, 107—108). 

641 Vuoden 1558 latinankielisessä editiossa (74v) seuraa nyt katkelma, joka 
Budden versiossa on kolmannen kirjan luku 40. 

642 "Terve, pyhä Äiti! Tämä fraasi ja myöhemmin tässä luvussa esiintyvät yk- 
sittäiset latinan sanat eivät erotu visuaalisesti ympäröivästä ruotsinkieli- 
sestä tekstistä käsikirjoituksessa A 13 (78r-78v). 

643 Vertaa Luuk 1: 28 ja Luuk. 1: 38. 


221 


https://doi.org/10.21435/tl.277 


Pyhän Mechtildin ilmestykset 


militas, ja se on Nöyryys. Sen ansiosta minusta tuli Jumalan Äiti, ja 
sen ansiosta tunsin olevani Jumalan palvelijatar. Viides on Caritas, 
joka on Rakkaus, joka laski Jumalan vatsaani Hänen Isänsä sylistä. 
Ja niin Rakkaus täytti minut, että niin kuin lapsia odottavien naisten 
sydämet usein tapaavat väsyä ja uupua huolen painosta, siten minun 
sydämeni usein väsyi Rakkauden voimasta ja suuruudesta. Ja niin 
kuin saksanhirvi tahtoo vesilähteen äärelle, siten minä halusin näh- 
dä ja katsoa sitä siunattua Poikaa, jota minä kannoin ja jonka ilokseni 
sain. Kuudes on Studiositas, ja se on Uutteruus eli Ahkeruus, joka mi- 
nua palveli kaikissa niissä toimissa, jotka Poikani synnyttyä olivat tar- 
peellisia niin, että minä täysin toteutin Hänessä Hänen Pyhän Isänsä 
koko tahdon vilpittömällä nöyryydellä ja sydämen rakkaudella. Seit- 
semäs on Paciencia eli Kärsivällisyys, joka palveli minua heti ensihet- 
kestä saakka, kun Poikani syntyi, ja aina Hänen kuolemansa hetkeen 
asti. Pyhän Jumalan pelko oli minun kamaripalvelijani, joka ei kos- 
kaan sallinut minun jalkojeni horjua? 

Jaloilla ymmärretään pyhissä kirjoituksissa affectus hominum eli 
ihmisen allttiutta ja tahtoa, jonka koskaan ei pidä taipua minkään 
syntien tahrattavaksi.** 

Sitten Mechtild sanoi: ”Oi, mitä rakkain rouva, hanki minulle nä- 
mä samat hyveet!” Neitsyt Maria vastasi: ”Mene minun Poikani tykö 
ja pyydä häneltä!” Ja Herra istui kultaisella istuimella, jota tukivat 
kaksi pylvästä, jotka oli koristettu safiirilla ja kullalla. Mechtild lanke- 
si Hänen jalkoihinsa rukoillen antamaan nuo hyveet itselleen ja kai- 
kille maailman koetelluille. Tähän Herra myöntyi uskoen Mechtildil- 
le nuo lähellä olevat neidot. Silloin Mechtild näki kullakin neidolla 
olevan käsissään eräänlainen pieni peitsi, joka oli hyvin terävä. Terä- 
vyys merkitsi constantiam eli lujuutta, jolla tulee vastustaa syntejä. 
Peitsiä reunustivat pikkuiset kultaiset tiv'ut. Kun niihin koskettiin, 
niistä kantautui mitä suloisin ääni Jumalan korviin. Nämä tiwut mer- 
kitsivät niitä ajatuksia, joilla ihminen vastustaa paheita voittaen ne. 
Niistä syntyy Jumalalle mitä suloisimpia ääniä, kun ihminen vastus- 
taa synnillisiä houkutuksia. Silloin Mechtild näki ympärillä seisovan 


644 Tämä selittävä virke lienee Budden lisäämä, koska sitä ei esiinny muissa 
versioissa. 

myös hyvin monia enkeleitä ja pyhimyksiä. Herra sanoi: ”Kaikki nä- 
mä tuhannen tuhatta, jotka seisovat tässä ympärillä, ovat kaikkien 
niiden suojelijoita, jotka minun puolestani taistelevat kaikkia paho- 
laisen juonia ja houkutuksia vastaan?” 


Miten ihminen voi saada todellisen pyhyyden. Luku 78. 


Eräänä lauantaina, kun laulettiin salue sancta parens, Mechtild ter- 
vehti Neitsyt Mariaa ja rukoili tältä, että saisi saman todellisen pyhyy- 
den eli totisesti puhtaan pyhän elämän. Neitsyt vastasi: ”Jos tahdot 
saada todellisen pyhyyden, pysyttele minun Poikani tykönä, sillä Hän 
on pyhyys itse ja kaiken pyhittää” Mechtildin miettiessä, miten hän 
sen tekisi, mitä pyhin Neitsyt sanoi: ”Pitäydy minun Poikani mitä py- 
himmässä lapsuudessa muistaen, että kaikki sinun lapsuutesi laimin- 
lyönnit ja rikkeet korjaa Hänen mitä viattomin lapsuutensa. Pitäydy 
Hänen mitä kiihkeimmässä adolescentiam, joka tarkoittaa kasvuikää 
aina 28. ikävuoteen saakka*'*. Siinä iässä Hän kukoisti in fragrantissi- 
mo amore eli mitä suloisimmin tuoksuvasta rakkaudesta” niin, että 
yksin Hänessä Jumalan rakkauden tulella oli sufficientem materiam 
eli täysin riittävästi raaka-ainetta. Niinpä kaikki velttoutesi ja nuo- 
ruutesi laiskuus paranee ja korjautuu tuon pyhän nuoruuden kautta. 
Pitäydy myös hänen jumalisissa hyveissään niin, että niissä kasvavat 
ja kohoavat sinun hyveesi. Lisäksi pitäydy minun Pojassani kohdis- 
taen Häneen kaikki ajatuksesi, sanasi ja tekosi niin, että kaikki puut- 
teet ajatuksissasi, sanoissasi ja teoissasi korjaantuvat Hänen kauttaan, 
joka ei koskaan mitään rikkonut tai tehnyt syntiä. Pitäydy Hänessä 


645 'Terve, pyhä Äiti!" Latinankieliset sanat eivät käsikirjoituksessa A 13 (79r) 
erotu visuaalisesti muusta tekstistä. Sama koskee jäljempänä olevia lati- 
nan sanoja. 

646 Latinaksi tässä on vain sana adolescentiam. Budde on varustanut sanan 
selityksellä (Lauren 1972, 119). 

647 Budden versiossa on latinan sana fragrantissimo, joka liittyy verbiin fragro 
*tuoksua' ja jonka Budde ruotsintaa sötasta luktandis. Vuoden 1854 vali- 
koimassa (1854, 75) esiintyy juuri muoto fragrantissimo. Muissa latinan- 
kielisissä versioissa (1510, 46v; 1558, 76r; 1877, 120) on sana flagrantissi- 
mo, joka liittyy verbiin flagro "palaa, hehkua", ja saksannokset (1503, 50r; 
1597, 100v; 1857, 210) noudattavat sitä tulkintaa. 

niin kuin morsian sulhasessaan, jonka varoista hän saa sekä vaate- 
tuksensa että ruokansa ja jonka rakkauden tähden hän rakastaa ja 
kunnioittaa ylkänsä palvelijoitakin**. Samalla tavalla Jumalan sana 
ravitsee ja ruokkii sinun sieluasi niin kuin paras ravinto, ja Hänen 
rikkauksillaan eli Hänen hyveidensä antamilla malleilla ja esikuvilla, 
joita sielusi tulee seurata, sielusi koristetaan kunniakkaasti niin kuin 
mitä kalleimmin vaattein ja koristuksin. Sinun tulee pitäytyä myös 
hänen palvelijoissaan*, joita ovat pyhimykset. Heitä rakasta ja ylis- 
tä Jumalaa heidän vuokseen. Ja lähetä heidät usein sinun rakkaasi ty- 
kö, jotta he ylistäisivät ja kunnioittaisivat Häntä sinun kanssasi ja si- 
nun vuoksesi. Niin sinusta totisesti tulee pyhä. Onhan kirjoitettu, että 
Cum sancto sanctus eris eli pyhien kanssa olet oleva pyhä””. Ja väärä- 
mielisten kanssa olet oleva väärämielinen*'. Niin kuningattarestakin 
tulee kuningatar kuninkaansa kumppanuuden ansioista” 

Sitten laulettiin sekvenssiä, jossa oli säe Saluatoris Christi templum 
extitisti*?, joka tarkoittaa, että sinä olit meidän vapahtajamme Kris- 
tuksen templum, ja se on kirkko. Silloin Mechtild muistutti ja kun- 
nioitti Neitsyt Mariaa siitä, että tämä oli Jumalan templum ja mitä 
kunniakkain, mitä valoisin ja kaikkein ylellisin. Silloin Neitsyt Maria 
tarttui hänen käteensä ja johdatti hänet mitä kauneimpaan taloon, 
joka oli rakennettu neliskanttisista kivistä korkeaksi, eikä siinä ollut 
ollenkaan ikkunaa. Kuitenkin se oli erittäin valoisa, ja siinä oli pie- 
ni ovi, joka oli tehty punaisesta ja paksusta jalokivestä, jota kutsutaan 


648 Saksaksi sanotaan kahdessa versiossa morsiamen rakastavan ja kunnioitta- 
van ylkänsä ystäviä ja sukulaisia: fru(n)de vn(d) geslechte (1503), Freunde 
und Verwandten (1857). Latinan familia voi merkitä "perhe, suku’ ja myös 
'palvelusväki'. Jälkimmäistä tulkintaa edustavat Budde ja yksi saksannok- 
sista: seine Freund vnnd HauBgesind (1597). 

649 Tässä kohdassa latinan familia on kaikissa saksannoksissakin käännetty 
palvelusväeksi: Gesinde (1503, 1857) tai HauBgesind (1597). 

650 Vulgatassa Ps. 17: 26. Vuoden 1992 suomennoksen mukaan sinä olet us- 
kollinen uskollisille (Ps. 18: 26). Käsikirjoituksessa A 13 (79v) latinankieli- 
nen sitaatti on osittain alleviivattu punaisella. 

651 Lause on Budden lisäämä ja jatkaa edellistä Vulgatan sitaattia. Vertaa 
Ps. 17: 27 Vulgatassa, suomennoksen Ps. 18: 27. 

652 Latinankielinen sitaatti ei käsikirjoituksessa (A 13, 79v) erotu ympäröiväs- 
tä ruotsinkielisestä tekstistä visuaalisesti, mikä tekee siitä tekstin integroi- 
dun osan. 

nimellä jaspis. Siinä oli pieni kultainen ketju. Talo merkitsi mitä kun- 
niakkainta Neitsyt Mariaa. Neliskanttiset kivet merkitsivät sitä, että 
hänet oli mitä parhaiten järjestetty ja koottu neljästä elementistä, jois- 
ta ihmisen keho koostuu. Niitä ovat maa, vesi, ilma ja tuli.* Sen, että 
talo oli hyvin korkea ja aivan valoisa, Mechtild ymmärsi tarkoittavan, 
että Maria oli kaikkein ylimpänä in contemplacione eli jumalallisessa 
katsannossa ja kaikkein kirkkain ymmärrykseltään. Ovella ymmär- 
retään hänen armoaan ja sääliään, jotka ovat avoinna kaikille, jotka 
hänen tykönsä tahtovat tulla. Kultaisella ketjulla ymmärretään hänen 
suurta rakkauttaan ja rakastettavuuttaan. Silloin Neitsyt Maria sanoi 
Mechtildille: ”Jos sinä tahdot tulla sellaiseksi Jumalan taloksi, harjoi- 
ta silloin näitä samaisia hyveitä” Kunniakkaalla Neitsyellä oli oikeas- 
sa kädessään neljä kultasormusta, jotka oli koristeltu arvokkain jalo- 
kivin. Hän laski oikean kätensä Mechtildin rinnalle sanoen: ”Katso, 
näillä jalokivillä sinä voitat kaikenlaiset kiusaukset, sillä kaikki kiu- 
saukset saavat alkunsa neljänlaisista synneistä, joita ovat ylpeys, vi- 
ha, kevytmielisyys ja laiskuus. Jos täytyt ylpeydestä, tukeudu jumali- 
seen nöyryyteeni. Jos sinua haittaa viha, ajattele minun lempeyttäni, 
joka teki minusta lempeämmän kuin kaikki muut. Jos sinua ahdistaa 
kevytmielisyys, pakene heti minun mitä pyhimmän puhtauteni huo- 
maan. Ja jos sinua houkuttaa laiskuus, karkaa minun mitä kuumim- 
man rakkauteni tykö. Niin sinä ajat pois kaikki paholaisen voimat ja 
pahat juonet? 


Neitsyt Marian kruunuista. Luku 7955, 


Neitsyt Marian messussa salue sancta parens** Mechtild näki Marian, 


653 Käsitys neljästä klassisesta alkuaineesta eli elementistä on peräisin Empe- 
dokleelta. Empedokles Akragasilainen (noin 490-430 eKr.) oli kreikkalai- 
nen luonnonfilosofi (esimerkiksi Salomaa 1935, 35-37; katso myös teosta 
Thesleff & Sihvola 1994). 

654 Luku on samassa kohdassa vuosien 1510, 1558 ja 1877 latinankielisissä 
editioissa ja vuoden 1597 saksannoksessa, mutta ei vuoden 1857 saksan- 
noksessa, eikä vuoden 1854 valikoimassa. Vuoden 1503 saksannoksessa 
luku on tässä kohdassa, mutta sen alku puuttuu. 

655 ”Terve, pyhä Äiti!" Latina ei käsikirjoituksessa A 13 (80r) erotu visuaalisesti 
muusta tekstistä. 

jolla oli kruunu päässään, ja siitä riippui paljon kukkia aina maahan 
asti. Hänen viittansa oli punainen ja täynnä kultaisia kruunuja, jotka 
kaikki riippuivat alas maahan asti. Ja kunkin kruunun vieressä luki 
kirjoitettuna kruunun nimi. Marian päässä oleva kruunu merkitsi yh- 
teyttä Jumalaan. Sellainen yhteys Marialla on kaikkein suurimmassa 
määrin ja enemmän kuin kellään muulla luodulla. Kruunu, joka kos- 
ketti hänen harteitaan, kantoi tekstiä Mater Dei et hominis, joka tar- 
koittaa Jumalan ja ihmisen äiti. Rinnan likellä olevalla kruunulla oli 
nimi regina angelorum eli enkelten kuningatar. Neljäs kruunu oli ni- 
meltään gaudium omnium sanctorum”* eli kaikkien pyhimysten ilo. 
Viides oli nimeltään solacium omnium miserorum eli kaikkien kurjien 
helpotus ja lohtu. Kuudes oli nimeltään refugium omnium pauperum 
eli kaikkien köyhien turvapaikka. Se, että kruunut taipuivat maahan 
päin, merkitsi sitä, että Maria kääntyy syntisten ihmisten puoleen 
kaikkine lahjoineen ja hyveineen, jotka Jumala on hänelle suonut. 

Sitten Mechtild rukoili eräiden puolesta, jotka erityisesti oli uskot- 
tu hänen vastuulleen. Neitsyt Maria sanoi: ”Kun maailmallisesta vii- 
nistä juopunut mies tulee auliimmaksi antamaan kuin silloin, kun 
hän on selvin päin, niin sitäkin enemmän minä, joka aina loputto- 
masti juon korkeimman Jumalan sydämen makeudesta mitä arvok- 
kaimman jumaluuden parasta viiniä”. 

[*7Eräänä lauantaina, kun kuorissa laulettiin responsoriota Ave 
virgo singularis”, Mechtild näki pyhän Neitsyen seisovan alttarin ty- 
könä, ja pyhä Gabriel seisoi tätä vastapäätä. Silloin se, joka tämän il- 
mestyksen näki, lankesi Neitsyen jalkoihin rukoillen, että tämä soisi 
hänelle anteeksiannon synnistä, johon hän oli syyllistynyt panettelun 
kautta. Sitä hän kuitenkaan ei ollut tehnyt kavaluuttaan, vaan erään 
henkilön mieltä rauhoittaakseen. Autuas Neitsyt Maria otti häntä kä- 


656 Tämä latinankielinen fraasi on käsikirjoituksessa A 13 (80v) alleviivattu 
punaisella. Muut samalla lehdellä esiintyvät latinankieliset kohdat eivät 
sen sijaan eroa ruotsinkielisestä tekstistä millään visuaalisella tavalla. 

657 Hakasulkeissa oleva osuus on mukana vuosien 1510 ja 1877 latinankie- 
lisissä editioissa, mutta se puuttuu Buddelta sekä vuosien 1558 ja 1597 
versioista. Vaikka luvun 79 alku puuttuu vuoden 1503 saksannoksesta, se 
sisältää Buddelta puuttuvan pätkän ja luvun lopun. 

658 "Terve, erinomainen neitsyt’. Responsorion alku (Dreves 1896, 48). 

destä kiinni ja sanoi: ”Lupaa minun Pojalleni, ettet enää syyllisty sel- 
laiseen” Mechtild sanoi: ”Pyhä Äiti, saathan Poikasi tekemään minul- 
le tämän” 

Kun laulettiin säettä Auro vestiris intus*?, autuaan Neitsyen sydän 
avautui Mechtildille, ja sieltä lähti kaksi sädettä, jotka täyttivät mo- 
lemmat kuorit.] Silloin Mechtild ymmärsi tervehtiä Neitsyt Marian 
mitä pyhintä sydäntä näissä seitsemässä kohdassa, joiden ansiosta se 
oli ja on edelleen meille kaikkein hyödyllisin kaikista sydämistä. En- 
simmäinen kohta oli se, että hän odotti Kristuksen syntymää kaik- 
kein eniten ja enemmän kuin kaikki patriarkat ja profeetat. Toinen oli 
rakkaus, sillä mitä kuumimman ja nöyrimmän rakkauden ansiosta 
hänestä tuli Jumalan Äiti. Kolmantena olivat lempeys ja suloisuus, 
joilla hän alttiisti kasvatti Jeesus-lasta. Neljäs oli se, että hän huolella 
piti muistissaan Jumalan sanat ja teot. Viides kohta oli se, että hän oli 
kärsivällisyyden esimerkkinä Jeesuksen Kristuksen kuolemaa ja kär- 
simystä varten. Kuudes olivat alituiset rukoukset ja omistautuneisuus 
Jumalan kirkolle. Seitsemäs kohta oli se, että hän on päivittäin meil- 
le synnintekijöille hyödyllinen edistäen toiveitamme ja tarpeitamme 
Taivasten valtakunnassa Jumalan Pyhän Kolminaisuuden edessä. 

Kun Mechtild lankesi alas Isän kunniaksi, myös kunniakas Neitsyt 
Maria, joka seisoi hänen lähellään, lankesi polvilleen. Kun Mechtild 
ihmetteli sitä, hän ymmärsi hengessään, että kun Neitsyt Maria on 
valittu ja korotettu kaikkien luotujen yläpuolelle, hän on myös kaik- 
kein kiitollisin kaikista Jumalan lahjoista. 

[””Kun sitten laulettiin Salve, regina nobilis, Mechtild näki jäl- 
leen autuaan Neitsyt Marian, joka kantoi käsivarsillaan hyvin pientä 
poikaa, joka oli kääritty siteisiin ja piti kiinni neitseellisestä rinnas- 
ta. Maria seisoi sen luona, joka lauloi säettä Omnia pascentem tu 


659 'Sinut vaatetetaan sisältä kultaan’. Samasta responsoriosta (Dreves 1896, 
48). 

660 Hakasulkeissa oleva on mukana 1503 (51r), 1510 (42v) ja 1877 (124), mutta 
puuttuu Buddelta sekä vuosien 1558 (78r) ja 1597 (103r) versioista. Vuo- 
sien 1854 ja 1857 versioista puuttuu koko luku. 

661 "Terve, jalo kuningatar". Näillä sanoilla alkava responsorio (Dreves 1896, 
48). 

pascis et omnipotentem**. Kun responsoriossa seuraavaksi laulettiin 
Agnosce cui praebueris ulnas**?, hän levitti kätensä hyvin korkealle 
nostaen Poikansa päänsä yläpuolelle niin kuin muistuttaakseen, että 
hän näytti kaikille Jumalaa ja ihmistä.] 

[Samoin eräänä lauantaina, kun Mechtild Regali-alkuisen res- 
ponsorion aikana tavoitteli autuaan Neitsyen läsnäoloa, hän näki 
kaikkien enkeliluokkien tulevan autuaan Neitsyt Marian tykö. Nä- 
mä toivat julki rakastavan sielun toiveen ja rukoilivat nöyrästi, että 
Maria suvaitsisi tulla. Kun nimittäin oltiin sen nuotin kohdalla, jo- 
ka osui sanan ostende*** kohdalle, enkelit tulivat Marian tykö sanoen 
”Oi, valtiatar, tule”, sitten saman nuotin yksittäisten osien kohdalla 
arkkienkelit, vallat, voimat, hallitukset, herruudet, valtaistuimet ja 
kerubit. Sanojen te Maria kohdalla serafit ottivat Marian päättä- 
väisesti mukaansa ja kaikkien enkelien kanssa johdattivat hänet kun- 
nioittavasti keskelle kuoria. Tämän saman Mechtild sai nähdä useam- 
man kerran.] 


Neitsyt Marian iloista. Luku 80. 


Kunniakas Neitsyt Maria ilmestyi Mechtildille erään kerran. Mechtild 
pyysi Mariaa neuvomaan, miten hänen pitäisi kunnioittaa tätä sinä 
päivänä. Maria vastasi: ”Muistuta minua siitä ilosta, joka minulla oli, 
kun minun Poikani lähti Isän sydämestä kuin sulhanen ja tuli mi- 
nun vatsaani iloisena kuin jättiläinen juoksemaan reittiään””. Toisek- 
si muistuta minua siitä ilosta, joka minulla oli, kun Hän lähti ulos mi- 
nun neitseellisestä vatsastani ja tuli iloiseksi ja suloiseksi Pojakseni. 
Sillä muut pojat tuottavat äideilleen surua ja vaivaa, mutta Jumalan 


662 'Sinä ruokit myös kaikkea ruokkivaa kaikkivaltiasta'. Samasta responso- 
riosta (Dreves 1896, 48). 

663 "Muista, kenelle tarjosit käsivartesi'. Samasta responsoriosta (Dreves 1896, 
48). 

664 Näissä hakasulkeissa oleva osuus on mukana vain 1503 (51r-51v) ja 1877 
(124-125). 

665 'Näytä'. 

666 'Itsesi, Maria’. 

667 Vulgatassa Ps. 18: 6; Raamatun suomennoksessa Ps. 19: 6. Samaa kohtaa 
on siteerattu yllä luvuissa 5 ja 76. 

Poika, joka on itse suloisuus, toi minulle, Äidilleen, mitä suurinta iloa 
ja oli minulle kaikkein ihaninta. Kolmanneksi muistuta minua siitä 
ilosta, joka minulla oli, kun kolme kuningasta** uhrasi Pojalleni, jol- 
loin Hänestä tuli minulle kunniakas ja arvokas Poika. Sillä ei ole kos- 
kaan yhtäkään äitiä hänen poikansa syntyessä kunnioitettu sellaisin 
lahjoin. Neljänneksi muistuta minua siitä ilosta, joka minulla oli, kun 
vein Poikani temppeliin, jossa Hänestä tuli minulle puhtauden ja py- 
hyyden Poika. Sillä muut äidit puhdistuvat, kun he uhraavat ja mene- 
vät kirkkoon lapsen saatuaan, mutta kun minä en tarvinnut mitään 
puhdistamista, lisäsi kirkkoon meno minun pyhyyttäni. Kuolemansa 
ja kärsimyksensä aikaan Hän oli minulle murheen, surun ja lunastuk- 
sen Poika. Hänen ylösnousemuksensa aikaan Hänestä tuli minulle ju- 
malallisen vallan ja kuninkaallisen arvokkuuden Poika” 


Ave Maria. Luku 81. 


Kun eräänä lauantaina laulettiin salue sancta parens'%, Mechtild sa- 
noi Neitsyt Marialle: ”Oi, Taivasten valtakunnan kuningatar, minä 
haluaisin mielelläni, että saisin ja voisin tervehtiä sinua suloisimmalla 
tervehdyksellä, jota yksikään ihmissydän voi ajatella tai keksiä”. Pian 
Mechtild näki kunniakkaan Neitsyen, jonka rintaan oli kirjoitettu En- 
kelin tervehdys eli Ave Maria. Hän sanoi: ”Tätä tervehdystä parempaa 


668 Itämaan tietäjät. 

669 Terve, pyhä Äiti!" Latinankieliset sanat on käsikirjoituksessa A 13 (81v) 
kirjoitettu samalla värillä ja samanlaisin kirjaimin kuin ruotsinkielinen 
osa, joten ne eivät erotu leipätekstistä. Samalla käsikirjoituksen lehdellä 
olevat latinan sanat /n i(ll)a reuere(n)cia on alleviivattu punaisella, joten 
ne erottuvat muusta tekstistä helposti. Koska latinaa ei ole alleviivattu 
joka kerta ja koska toisaalta ruotsia on siellä täällä alleviivattu, ei mer- 
kinnän selittäjänä näytä olevan (ainakaan yksinomaan) kieli. Esimerkiksi 
käsikirjoituksen lehdellä 113r on sekä ruotsia että latinaa jonkin verran 
alleviivattu punaisella. Geete (1899) on editiossaan yleensä painanut lati- 
nan sanat harvennettuina (ei kuitenkaan aina, esimerkiksi 1899, 185, rivi 
1), joten ne erottuvat visuaalisesti muusta tekstistä enemmän kuin käsi- 
kirjoituksessa. Koska Geete on harventanut latinankieliset sanat, vaikka 
ne eivät olisi alleviivattuja käsikirjoituksessa, ja jättänyt harventamatta 
ruotsinkieliset sanat, vaikka ne olisi käsikirjoituksessa alleviivattu, ei Gee- 
ten perusteella voida tältä osin päätellä, miltä teksti käsikirjoituksessa 
näyttää. 

ei ihminen ole koskaan keksinyt, eikä kukaan voi minua koskaan ter- 
vehtiä suloisemmin kuin se, joka tervehtii minua Jn illa reuerencia eli 
sillä arvokkuudella, jolla Isä Jumala tervehti minua. Sanalla aue Hän 
vakuutti minulle kaikkivaltiudessaan, että minä jäisin vaille kaikkea 
syntien surkeutta. Jumalan Poika valisti minua jumalallisella viisau- 
dellaan, että olen mitä kirkkain tähti, joka valaisee Taivasta ja maa- 
ta. Sen merkiksi minulla on nimi Maria, joka kuulostaa meren täh- 
deltä*. Pyhä Henki teki minusta niin armorikkaan ja täytti minut 
armollaan ja jumalallisella makeudellaan niin, että kaikki ne, jotka 
etsivät armoa, saavat sen minun kauttani ja minusta. Se nähdään sa- 
noista gracia plena"”'. Sanoilla Dominus tecum*? minua muistutetaan 
siitä sanoinkuvaamattomasta yhteydestä ja mitä suurimmasta teosta, 
jotka Jumalan Pyhä Kolminaisuus sai aikaan minussa, kun hän yhdis- 
ti minun ruumiillisen olemukseni jumalallisen luontonsa kanssa yh- 
deksi persoonaksi niin, että minussa Jumala tuli ihmiseksi ja ihminen 
tuli Jumalaksi. Sellaista iloa ja ihanuutta kuin minä tunsin sillä pyhäl- 
lä hetkellä, ei yksikään ihminen koskaan voi kokea. Sanat benedicta 
tu in mulieribus* merkitsevät, että kaikki luodut ihaillen käsittivät ja 
yksimielisesti todistavat minun olevan siunattu ja korotettu kaikkein 
luotujen yläpuolelle sekä Taivasten valtakunnassa että maan päällä. 
Sanoilla Benedictus fructus ventris”" siunataan ja ylistetään mitä ar- 
vokkainta ja mitä hyödyllisintä kohtuni hedelmää, joka kaikki luodut 
virvoitti, pyhitti ja heitä ikuisesti siunaa. Jumalan ruumis.” 


Viidestä Ave Maria -rukouksesta ennen ehtoollista. Luku 82. 


Eräänä päivänä aamujumalanpalveluksen jälkeen Mechtild oli epä- 
varma siitä, oliko hän lukenut Neitsyt Marian kompletorion edellise- 
nä iltana vai ei. Siitä hyvin ahdistuneena Mechtild tunnusti Jumalalle 


670 Latinaksi maris stella. Meren tähti oli yleinen Mariasta käytetty nimitys 
keskiajalla. 

671 'Armoa täynnä’. 

672 'Herra kanssasi’. 

673 "Sinä olet siunattu naisten joukossa”. 

674 "Siunattu olkoon kohtusi hedelmä’. 

675 Sanat gudz likama luvun lopussa lienevät Budden lisäämät. 

laiminlyöntinsä. Samalla hän luki uudelleen samaisen kompletorion. 
Sitten hän luki viisi Ave Maria”? -rukousta, jotka hänellä aina oli ta- 
pana lukea ennen kuin hän otti vastaan Jumalan ruumiin. Sen kirjoi- 
tamme tähän muille opiksi, jotta hekin tekisivät samoin. 

Ensin Mechtild muistutti meidän rouvaamme” siitä vastaanotta- 
vaisuudesta, jolla hän neitseellisessä puhtaudessa enkelin ilmoituksen 
mukaan saattoi alulle Poikansa ja otti Tämän sisäänsä Hänen kunin- 
kaalliselta valtaistuimeltaan mitä suurimmalla nöyryydellä. Tällä en- 
simmäisellä Ave Maria -rukouksella Mechtild pyysi Neitsyt Mariaa 
suomaan hänelle puhtaan omantunnon ja todellisen nöyryyden. Toi- 
seksi Mechtild muistutti Mariaa siitä hunajaatihkuvasta vastaanotos- 
ta, jolla tämä otti Poikansa vastaan, kun hän ensimmäisen kerran Tä- 
män pyhän ihmisenäolon aikana tunnisti Hänet oikeaksi Jumalaksi. 
Tällä Ave Maria -rukouksella Mechtild pyysi itselleen todellista Ju- 
malan tuntemista. Kolmanneksi hän muistutti Mariaa siitä, että tämä 
aina oli valmis ottamaan vastaan Jumalan armon, eikä koskaan sitä 
torjunut. Tällä Ave Maria -rukouksella Mechtild pyysi antamaan it- 
selleen sydämen, joka olisi aina valmis Jumalan armoon. Neljänneksi 
Mechtild muistutti Mariaa siitä, miten mielihyvin ja jumalisesti tämä 
otti vastaan Poikansa mitä pyhimmän ruumiin tänne maan päälle ja 
miten hän kaikkia muita täydellisemmin käsitti, millaisen armon ja 
hyödyn ihminen siitä saakaan. Neljännellä Ave Maria -rukouksella 
Mechtild rukoili saavansa samanlaisen armon ja mielihyvän Jumalan 
ruumiista. Viidenneksi Mechtild muistutti Neitsyt Mariaa siitä mi- 
tä rakkaudellisimmasta vastaanotosta, jolla hänen siunattu Poikansa 
otti hänet vastaan ja kutsui tykönsä. Viidennellä Ave Maria -rukouk- 
sella Mechtild rukoili, että Maria antaisi hänen lähestyä Jumalan ruu- 
mista iloisin ja tervein mielin. Sillä jos ihminen tietäisi kuinka suuri 
mielihyvä, hyöty ja kunnia hänelle koituu Jumalan ruumiin arvok- 
kaasta vastaanottamisesta, hän nääntyisi saamansa ilon suuruudesta. 

Silloin Mechtild näki, että Neitsyt Maria seisoi hänen lähellään ja 
otti hänet syliinsä. Silloin Mechtild alkoi valittaa laiminlyöntiään ja 


676 Sanat Ave Maria on tässä kohdassa käsikirjoituksessa A 13 (82r) allevii- 
vattu himmeästi punaisella, mutta muut samalla lehdellä olevat latinan 
sanat eivät visuaalisesti erotu ympäröivästä ruotsinkielisestä tekstistä. 

677 Neitsyt Mariaa on usein sanottu meidän rouvaksemme, vertaa Notre Dame. 

kysyi Neitsyt Marialta, oliko hän edellisenä iltana lukenut kompleto- 
rion vai ei. Neitsyt vastasi: ”Kun et kerran tiedä, oletko lukenut vai et, 
se on minun Poikani silmissä sama kuin se, että et ole lukenut? 


Miten laiminlöynti tulee korjata. Luku 83. 


Toisella kerralla Mechtild myönsi Jumalalle olevansa syyllistynyt lai- 
minlöyntiin, koska hän ei ollut rakastanut Jumalan arvokasta Äitiä 
niin täydellisesti kuin hänen olisi pitänyt. Herra sanoi: ”Tämän lai- 
minlöyntisi tähden ylistä minun Äitiäni siitä uskollisuudesta, joka te- 
ki hänestä koko hänen elämänsä ajaksi minulle uskollisemman kuin 
kukaan toinen ihminen. Hän oli mitä uskollisimmin tukenani pan- 
nen kaikissa teoissaan minun tahtoni oman tahtonsa edelle. Toisek- 
seen ylistä hänen uskollisuuttaan, jonka ansioista hän oli uskollisesti 
tukenani kaikessa hädässäni niin, että kaiken sen, mitä minä kärsin 
ruumiillisesti, hän kärsi sielullisesti. Kolmanneksi ylistä sitä uskolli- 
suutta, jonka ansioista hän on vieläkin Taivasten valtakunnassa mi- 
tä uskollisimmin tukenani. Hän kerää syntisiä, jotta he kääntyisivät 
minun puoleeni, ja autuaita sieluja, jotta heidät vapahdettaisiin kär- 
simyksistä. Sillä hänen rukoustensa avulla ja niiden ansiosta on lu- 
kemattomia syntisiä kääntynyt. Lukemattomia sieluja, jotka minun 
tuomitseminani on lähetetty ikuisiin kärsimyksiin, on kutsuttu takai- 
sin hänen armonsa ja lempeytensä ansiosta, ja heidät on vapautettu 
kiirastulesta ja kaikista kärsimyksistä” Kiitos, ylistys ja kunnia olkoot 
hänelle ikuisesti. 


Kuinka Neitsyt Mariaa tervehditään kaikkien luotujen 
keskuudessa. Luku 84. 


Messussa salue sancta parens*? Mechtild tahtoi tervehtiä Neitsyt Ma- 
riaa. Silloin Herra sanoi Mechtildille: ”Tervehdi minun Äitiäni kaik- 
kien luotujen kera”. Mechtild mietti, miten hän sen voisi tehdä. 


678 Lause näyttää olevan Budden lisäämä (Lauren 1972, 89-90). 
679 Terve, pyhä Äiti!" Latinankieliset sanat eivät käsikirjoituksessa A 13 (83r) 
erotu visuaalisesti muusta tekstistä. 

Silloin hän näki korkeimpaan ryhmään kuuluvia pyhiä enkelei- 
tä eli serafeja** tulevan idästä. Heistä kukin kantoi palavaa kyntti- 
lää. Silloin Mechtild ymmärsi hengellisesti, että nämä enkelit tuli- 
vat hänen avukseen ja häntä palvelemaan, jotta hän heidän kanssaan 
tervehtisi mitä pyhintä Neitsyttä. Syttyneenä näiden enkelten mitä 
kuumimmasta rakkaudesta Mechtild tervehti Neitsyttä sillä rakkau- 
della, jolla tämä on rakastanut Jumalaa enemmän kuin yhtäkään luo- 
tua. Tuo rakkaus sai hänen mitä rakkaimman Poikansa kärsimyksen 
hetkelläkin niin paljon aikaan Mariassa, että tämä voitti ja sammutti 
kaikki maailmalliset tunteet. Sillä kaikkien luotujen surressa hänen 
Poikansa kuolemaa, hän yksin jumaluuden ansiosta hätkähtämättä ja 
iloisena tahtoi, että hänen Poikansa uhrattaisiin ja kuolisi maailman 
hyödyksi. Sitten tulivat kerubit mitä kirkkaimpien peilien**' kanssa. 
Siitä Mechtild ymmärsi, että hänen piti näiden kanssa tervehtiä mi- 
tä pyhintä Neitsyttä ja sitä mitä suurinta ja mitä selkeintä ymmär- 
rystä, joka Marian osana oli maan päällä täydellisemmin kuin kai- 
killa luoduilla. Sen ymmärryksen ansioista Maria nytkin selvemmin 
kuin kaikki muut näkee ja katsoo jumaluuden kirkkautta, jota ku- 
kaan ei aivan täysin voi lähestyä. Sen jälkeen valtaistuimet kantoi- 
vat esiin norsunluisen istuimen. Sen Mechtild ymmärsi merkitsevän 
mitä suloisinta ja rauhaisinta lepoa, jonka kautta Jumala sai hänessä 
levätä. Hän ei koskaan missään tekemisissään tai asioidensa hoidos- 
sa ollut silmänräpäystäkään levoton edes paetessaan Poikansa kanssa 
Egyptiin tai sieltä palatessaan. Herruudet kantoivat esiin mitä kau- 
neimman kruunun, johon oli veistetty ihmispäitä, jotka olivat ih- 
meellisen hohtavia ja kauniita. Siitä Mechtild ymmärsi, että Neitsyt 
Marian kautta ihmiskunnalle tuli lunastus ja kaikki virvoitus. Halli- 
tukset toivat puolestaan esiin kuninkaiden valtikoita, joissa oli mitä 
hienoimpia kukkasia. Siitä Mechtild ymmärsi, että hänen tulee näi- 
den kanssa ylistää kunniakasta Neitsyttä siitä, että tämä on pitänyt 
säilössä ja itsessään näyttää Jumalan hahmoa ja kuvaa esteettömästi 


680 Serafeja tarkoittava sana seraphin on käsikirjoituksessa A 13 (83r) ensin 
kirjoitettu väärin, sitten korjattu ja alleviivattu punaisella. 

681 Muissa versioissa puhutaan vain peileistä, ja sana kirkas on Budden lisää- 
mä. Kirkkaista peileistä on mainintoja ensimmäisen kirjan luvuissa 65 ja 
76 sekä Budden laatimassa jälkipuheessa. 

ja tahrattomana mitä hienoimmin enemmän kuin kaikki luodut. Voi- 
milla oli miekat merkiksi siitä, että Jumala antoi Marialle kaikkia luo- 
tuja suuremman vallan sekä Taivaassa että maan päällä. Erityisesti 
vallan yli kaikkien paholaisten, jotka pelkäävät häntä niin, etteivät ne 
ollenkaan kestä kuulla hänen siunattua nimeään. Valloilla oli astioi- 
ta eli kultamaljoja, joista Herra itse joi mitä suurimmalla ilolla. Sii- 
tä Mechtild ymmärsi, että ihmisen tulee harjoittaa kaikkia hyveitä ja 
pyrkiä Jumalan kaltaiseksi, jotta Jumalaa miellyttäisi vuodattaa itsen- 
sä ihmiseen ja jotta Hän katsoisi hyväksi pyhässä armossaan tehdä 
ja toteuttaa armoa ihmisessä. Näiden pyhien henkiolentojen kanssa 
Mechtildin tuli ylistää Neitsyttä, sillä tämä on täynnä kaikkia hyvei- 
tä ja armoa enemmän kuin kaikki luodut. Arkkienkelit toivat esiin 
erittäin kauniin täkin, jolla he peittivät sekä Herran että Äidin. Tämä 
merkitsi sitä erityistä ja omalaatuista tuttavallisuutta, joka vallitsee 
itse Jumalan ja jokaisen kristityn sielun välillä. Sitä tuttavallisuutta 
on Marialle täällä maan päällä ja ikuisesti Taivaassa suotu erityisesti 
enemmän kuin kaikille maailman ihmisille. Enkelit seisoivat lähellä 
Herraa ja palvelivat Häntä nöyrästi. Siitä Mechtild ymmärsi, että hä- 
nen tuli heidän kanssaan ylistää ja siunata Jumalan Äitiä kaikkien nii- 
den palvelusten takia, joita hän teki rakkaalle Pojalleen täällä maan 
päällä niin kuin uskollisin, lempein ja nöyrin palvelijatar. 

Sen jälkeen patriarkat ja profeetat kantoivat esiin kultaisia lippai- 
ta, jotka oli lukittu. Se merkitsi heidän hämäriä ja salaisia ennustuk- 
siaan ja profetioitaan, jotka kaikki ovat Neitsyen ja hänen siunatun 
Poikansa kautta toteutuneet ja jotka Pyhä Henki on meille kertonut 
ja selkeästi ilmaissut. Apostoleilla oli kiiltäviä ja hienosti koristeltu- 
ja kirjoja, jotka merkitsivät heidän uskollista oppiaan ja saarnaansa, 
joka kantautui ja kuului yli kaikkien maailman äärten. Nekin tämä 
jalo Neitsyt ylitti suuresti pyhien hyveidensä ja esimerkkiensä opilla. 
Marttyyrit toivat esiin oikeassa kädessään kullattuja kilpiä ja vasem- 
massa kädessään mitä kauneimpia ruusuja. Ne merkitsivät victoriam 
passionis**? eli kärsimyksen ja marttyyriuden voittoa ja vakaata kär- 
sivällisyyttä, jonka avulla he Jumalan nimen ja rakkauden tähden 


682 Latinankieliset sanat eivät käsikirjoituksessa A 13 (84v) erotu visuaalisesti 
muusta tekstistä. 

vuodattivat vertaan. Heidät kaikki mitä pyhin Neitsyt ylitti pyhällä 
kärsivällisyydellään ja tyynellä kyvyllään sietää koettelemuksia. Tun- 
nustajilla oli suitsutusastiat ja muita kultaisia astioita, joissa oli mitä 
suloisinta tuoksua. Ne merkitsivät pyhiä rukouksia ja jumalista elä- 
mäntapaa, jota he harjoittivat vetäen syntisiä tuntemaan Jumalan ja 
houkuttelivat heitä kuin suloisella tuoksulla. Heidänkin joukossaan 
loistava Neitsyt havaittiin etevimmäksi ja kaikkein ylimmäksi. Pyhät 
neitsyet toivat Neitsyt Marialle neitseellisen äitiyden kunniaksi kul- 
lattuja liljoja. Hänessä nimittäin loisti ensimmäisenä ja eniten suuri 
neitseellisyyden kauneus, ja hänestä se sitten levisi ja syttyi muihin 
pyhiin neitsyisiin. Heidät kaikki hän ylittää kuten hyveiden kuninga- 
tar palvelustyttönsä ja kuin aurinko ylittää kaikki tähdet. 

Tämän jälkeen kaikki pyhimykset Taivaassa ja maan päällä sekä 
kaikki luodut kaikki yhteen kutsuttuina kumarsivat ja niiasivat sille 
autuaalle sielulle, joka tämän kaiken näki, ja tarjoutuivat auttamaan 
ja palvelemaan häntä niin, että hän heidän kaikkien kanssaan ja hei- 
dän kaikkien kauttaan arvokkaasti ja nöyrästi ylistäisi ja kunnioittai- 
si mitä ihaninta ja arvokkainta Neitsyttä, Jumalan Äitiä Mariaa, joka 
siunatun Poikansa kanssa on ansainnut kaiken ylistyksen ja kunnian 
nyt ja ikuisesti. Aamen. 


Miten Neitsyt Mariaa tulee jumalisesti tervehtiä. Luku 85. 


Kerran Mechtildille tuli mieleen, ettei hän koskaan koko elämänsä 
aikana ollut palvellut Jumalan Äitiä Mariaa niin jumalisesti ja har- 
taasti kuin hänen olisi pitänyt ja kuulunut. Tätä hän suri paljon ja ru- 
koili Herralta Jumalalta, että Tämä auttaisi häntä vastaisuudessa pal- 
velemaan Hänen arvoisaa Äitiään hartaalla uskollisuudella ja nöyrin 
ponnistuksin, mutta kuitenkin niin, ettei siitä koituisi mitään estettä 
Hänen pyhälle rakkauden yhteydelleen, jolla Mechtild ja Herra täy- 
dessä armossa olivat toisiinsa yhdistetyt. Kohta Mechtild näki Herran 
Jumalan istuvan kuninkaallisen Äitinsä kanssa hyvin korkealla istui- 
mella. Poika sanoi Äidille: ”Nouse ylös, lähimpäni, ja anna hänelle ti- 


683 Virke lienee Budden lisäämä, koska sitä ei ole muissa tuntemissani ver- 
sioissa (Lauren 1972, 122). 

laa” Kun Mechtild kuuli tämän, hän peljästyi suuresti ja alkoi pohtia, 
ettei se vain liene pilkkaa tai paholaisen petoksia. Silloin Herra sanoi 
hänelle: ”Totisesti minä sanon sinulle, ettei sinua petetä eikä ole kos- 
kaan petetty tällaisissa asioissa”. Silloin Pyhä Neitsyt nosti Mechtildin 
pyhän sielun syliinsä ja saattoi hänet hänen armaan rakastajansa Jee- 
suksen Kristuksen syleilyyn suurella ja palavalla sydämen rakkau- 
della. Herra Jeesus otti hänet vastaan ihmeellisellä kunnioituksella ja 
lempeydellä ja painoi Mechtildin suun mitä pyhintä sydäntään vas- 
ten sanoen: Hic hauries quidquid Matri mee impendere cupis***, Se 
tarkoittaa, että ammenna tästä kaikki se, mitä haluat Äidilleni tehdä 
ylistykseksi ja kunniaksi. Ja Mechtild tunsi, että seuraavaksi mainitta- 
vat ylistyssäkeet tipahtelivat häneen niin kuin mitä makeimmat hu- 
najapisarat. Tätä ylistystä hän ei ollut koskaan ennestään kuullut eikä 
lukenut. 

Sequitur laus**s 

Salue virgo excellentissima in stillicidio dulcissimo guod de corde 
sanctissime trinitatis ab eterno fluxit in te de tua felicissima predesti- 
nacione. Salue virgo sanctissima in stillicidio dulcissimo guod de corde 
beatissime trinitatis in te fluxit de tua felicissima conuersacione. Salue 


684 Latinankielinen kohta ei käsikirjoituksessa A 13 (85r) erotu visuaalisesti 
muusta tekstistä. 

685 "Seuraa ylistys’. Sanat Sequitur laus on käsikirjoituksessa A 13 (85v) kirjoi- 
tettu punaisella otsikoksi. Seuraava latinankielinen sitaatti on pisin, joka 
esiintyy Mechtildin ilmestyksissä tai ylipäänsä Budden tuotannossa. Bud- 
delle tyypilliseen tapaan latinankielistä sitaattia seuraa sama ruotsiksi. 
Latinankielinen osuus on käsikirjoituksessa A 13 (85v) samalla käsialalla 
ja värillä kuin ruotsinkielinen teksti. Geete (1899, 178—179) on painatta- 
nut sen editioonsa harvennettuna, mutta se ei itse käsikirjoituksessa ero- 
tu muusta tekstistä niin selvästi kuin editiossa. Kirjuri on tehnyt latinan- 
kielisen osan puolenvälin paikkeilla suurehkon korjauksen. Lisäksi Geete 
(1899, 179 ja 368) on katsonut aiheelliseksi tehdä muutaman sanan koh- 
dalla korjauksia, koska käsikirjoituksen tekstimuodossa on ilmeisiä virhei- 
tä. Yksi mahdollinen tulkinta on se, että käsikirjoituksen kopioitsija ei ole 
osannut erityisen hyvin latinaa. Voi myös olla, että hän on työskennellyt 
kiireessä ja huolimattomasti, mutta joko kirjuri itse tai joku muu on kor- 
jannut enimmät virheet pian kopiontityön jälkeen. Mahdollista on sekin, 
että se käsikirjoitus, josta kopioitsija kopioi tekstin, oli vaikealukuinen, 
mikä onkin mahdollista, jos se oli Budden omakätinen koodeksi, sillä Bud- 
della tiedetään olleen epäselvä käsiala. 

virgo nobilissima in stillicidio dulcissimo guod de beatissima trinitate 
fluxit in te de Filii tui dulcissima doctrina et predicacione. Salue vir- 
go amantissima in stillicidio dulcissimo guod de sancta trinitate fluxit 
in te in tui vnici passione et amarissima morte. Salue virgo dignissima 
in stillicidio dulcissimo guod de beata trinitate fluxit in te in omni glo- 
ria et iocunditate gua nunc gaudes et in eternum gaudebis super omnes 
creaturas in celo et in terra preelecta ante mundi constitucionem. 

Minä tervehdin sinua, Neitsyt Maria, kaikkein korkein, sen kaik- 
kein suloisimman pisaroinnin kera, joka pyhimmän kolminaisuu- 
den sydämestä aina on virrannut sinuun sen ansioista, mitä osaksesi 
on mitä autuaallisimmin määrätty*$. Ave Maria. Minä tervehdin si- 
nua, Neitsyt Maria, kaikkein pyhin, sen mitä suloisimman pisaroin- 
nin kautta, joka pyhimmän kolminaisuuden sydämestä virtasi sinuun 
sinun mitä autuaallisimman elämäsi ansiosta. Ave Maria. Minä ter- 
vehdin sinua, Neitsyt Maria, kaikkein jaloin, sen kaikkein suloisim- 
man pisaroinnin kera, joka pyhimmästä kolminaisuudesta virtasi 
sinuun sinun Poikasi mitä ihanimman opetuksen ja saarnauksen an- 
siosta. Ave Maria. Minä tervehdin sinua, Neitsyt Maria, kaikkein ra- 
kastettavin, sen kaikkein suloisimman pisaroinnin kera, joka Pyhästä 
Kolminaisuudesta virtasi sinuun, sinun ainoan Poikasi kärsimyksen 
ja mitä katkerimman kuoleman kautta. Ave Maria. Minä tervehdin 
sinua, Neitsyt Maria, kaikkein arvokkain, sen kaikkein suloisimman 
pisaroinnin kera, joka Pyhästä Kolminaisuudesta virtasi sinuun kai- 
ken sen kunnian ja mielihyvän kautta, josta sinä nyt iloitset ja tulet 
ikuisesti iloitsemaan enemmän kuin kaikki luodut Taivaassa ja maan 
päällä, sillä sinut on valittu ennen kuin maailma sai alkunsa. 


686 Latinan stillicidium tarkoittaa lähinnä 'pisara, nesteen tippuminen, katol- 
ta valuva vesi". Vertaa edellä oleviin konkreettisiin sanoihin, joilla viita- 
taan ammentamiseen (latinaksi haurio), pisaroihin (latinaksi gutta) ja ti- 
pahteluun (latinaksi instillo). 

687 Viittaus predestinaatio-oppiin eli oppiin ennaltamääräämisestä ja valituk- 
si tulemisesta. Budde käyttää sanaa astundan, kun latinassa on sana prae- 
destinatio. Saksaksi kohdassa on käytetty sanoja vorordenu(n)g (1503), 
verordnung (1597) ja Auserwählung (1857), jotka viittaavat määräykseen 
tai valintaan. Vaikka Söderwallin muinaisruotsin sanakirja ei tunne sanal- 
le astundan aivan tällaista merkitystä, lienee selvää, että Budde sitä tar- 
koittaa. 

[Toisella kertaa Mechtild kertoi valittaen mitä kunniakkaimmal- 
le Neitsyt Marialle toisen henkilön vastaavanlaisesta laiminlöynnistä. 
Maria antoi Mechtildille Kristuksen sydämen palavan lampun muo- 
dossa ja sanoi hänelle: ”Katso, minä annan sinulle tämän rakkaan 
Poikani mitä arvokkaimman ja erittäin jalon sydämen. Tuo henkilö 
uhratkoon sen minulle kaikella sillä uskollisuudella ja rakkaudella, 
jota tämä sydän mitä suurimmassa määrin on minulle osoittanut ja 
loputtomiin tulee osoittamaan. Tehköön hän sen niiden asioiden ta- 
kia, jotka hän minun palvelemisessani on laiminlöynyt, ja tämä kor- 
jaa ne tarpeeksi ja kiitettävästi] 


Kolmen Ave Maria -rukouksen päivittäisestä lukemisesta siinä 
tarkoituksessa, että saa hyvän kuoleman. Luku 86. 


Kun Mechtild kerran pyysi Neitsyt Marialta, että tämä suvaitsisi olla 
hänen lähellään kuoleman hetkellä, siunattu Neitsyt vastasi hänelle: 
”Tietysti minä teen sen, mutta sinun tulee päivittäin lukea minulle 
kolme Ave Mariaa. Ensimmäisen Ave Marian kohdalla rukoile sitä, 
että minä olisin sinun lähelläsi kuoleman hetkellä vahvistaen sinua 
ja ajaen sinusta pois kaikki vastaiset voimat, sillä Isä Jumala on kaik- 
kivaltiutensa suuressa arvokkuudessa korottanut minun sieluni sa- 
malle kunniaistuimelle, jolla Hän itse on, siihen arvokkaaseen kun- 
niaan, että minä olen Hänen jälkeensä kaikkein mahtavin Taivaassa 
ja maan päällä. Toisen Ave Marian kohdalla rukoile, että minä täytän 
sinun sielusi uskon ja Jumalan tuntemuksen valolla, ettei uskosi jou- 
du minkään laiminlöynnin tai harhaanmenon tähden koetelluksi tai 
sekaannukseen. Sillä Jumalan Poika on tutkimattoman viisautensa 
voimakkuuden kautta koristanut minut taidokkaasti ymmärryksellä 
ja viisaudella ja täyttänyt minut niillä kokonaan niin, että minä nau- 
tin Hänen pyhimmästä Kolminaisuudestaan suuremmin tiedoin kuin 
kaikki pyhimykset. Hän myös valisti minua niin suurella valolla, et- 
tä valaisen koko Taivaan niin kuin aurinko, joka hyvyydessään lois- 


688 Hakasulkeissa oleva puuttuu Buddelta sekä vuosien 1510 (45r), 1558 (81v) 
ja 1854 (88) versioista. Osuus on mukana 1503 (54v), 1597 (109v), 1857 
(227) ja 1877 (132). 

taa kirkkaimmin. Kolmannen Ave Marian kohdalla rukoile, että minä 
olen lähelläsi kuoleman hetkellä vuodattaen sinun sieluusi jumalalli- 
sen rakkauden makeutta, joka pystyy sinussa niin paljoon, että kaik- 
ki kärsimys ja kuoleman katkeruus ovat sinulle mitä suloisimmat Ju- 
malan ja rakkauden todellisten lahjojen ansiosta. Sillä Pyhä Henki 
täydellisesti vuodatti minuun rakkautensa makeuden ja teki minusta 
kaikkein suloisimman ja lempeimmän niin, että minä olen Jumalan 
jälkeen hyväntahtoisin ja kaikkein suloisin” 

Niinpä sinun tulee päivittäin lukea nämä kolme Ave Mariaa. 

Minä rukoilen sinulta, mitä suloisin Neitsyt Maria, että suvaitsisit 
olla minua synnintekijätärtä lähellä kuolemani hetkellä lohduttaen 
minua ja ajaen pois minusta kaikki vastaiset voimat ja paholaisen 
väärät juonet, sillä Isä Jumala on kaikkivaltiutensa suuressa arvok- 
kuudessa korottanut sinun mitä pyhimmän sielusi lähelleen kaikkein 
arvokkaimmalle istuimelle kaikkein korkeimpaan kunniaan niin, että 
sinä olet itsensä Jumalan jälkeen mahtavin Taivaassa ja maan päällä. 
Ave Maria. 

Minä rukoilen sinulta, kaikkein kaunein Neitsyt Maria, että sinä 
suvaitsisit valistaa minun syntistä sieluani uskon valolla ja Jumalan 
tuntemuksella niin, ettei uskoni joudu harhaan tai vääristy minkään 
harha-askeleen tai laiminlöynnin tähden, sillä Jumalan Poika on kä- 
sittämättömän viisautensa esimerkillä koristanut sinut mitä arvok- 
kaimmin viisaudellaan ja ymmärryksellään ja täyttänyt sinut niillä 
kokonaan niin, että sinä enemmän kuin kaikki pyhimykset suurim- 
man tietämyksen kera nautit Hänen pyhimmästä Kolminaisuudes- 
taan. Hän on valaissut sinut suurella kirkkaudella ja mitä kauneim- 
malla loisteella niin, että sinä olet kuin mitä kirkkain aurinko, joka 
mahdissaan loistaen valaiset koko Taivaan. 

Minä rukoilen sinulta, kaikkein arvokkain valtiatar Neitsyt Maria, 
että sinä suvaitsisit olla minun lähelläni kuoleman hetkellä vuodat- 


689 Luku loppuu muissa versioissa (1503, 55r; 1510, 45v; 1558, 79r; 1597, 110v; 
1854, 89; 1857, 229; 1877, 133) tähän. Buddella seuraa vielä kolme Marial- 
le osoitettua rukousta, mutta ne ovat edellä sanotun jokseenkin suoraa 
toistoa. Sanat thre aue Maria 'kolme Ave Mariaa' on käsikirjoituksessa 
A 13 (86v) alleviivattu punaisella. 

690 Sanat Ave Maria on käsikirjoituksessa A 13 (86v) alleviivattu punaisella. 

taen minun sieluuni jumalallisen rakkauden makeutta, joka minussa 
pystyy niin paljoon, että kaikki kärsimys ja kuoleman katkeruus on 
minulle mitä suloisinta rakkauden lahjan tähden, oi sinä lempein Äi- 
ti Maria. Sillä Pyhä Henki vuodatti sinuun täydellisesti rakkautensa 
makeuden ja teki sinusta kaikkein suloisimman ja lempeimmän niin, 
että sinä olet Jumalan jälkeen hyväntahtoisin ja kaikkein suloisin. 

Tästä alkaa toinen kirja eli toinen osa. 


Siitä, miten Herra Jumala kutsuu sielua luokseen. 
Ensimmäinen luku. 


Eräänä lauantaina olivat kirkonmenot Jumalan Äidin, Marian ylistyk- 
seksi ja muistoksi. Jumalan palvelijatar Mechtild tahtoi ylistää häntä, 
mutta ei tiennyt, millä tavalla Mariaa voisi arvokkaasti ylistää. Päivit- 
täisen tapansa mukaan Mechtild silloin lankesi Jeesuksen jalkain juu- 
reen. Hän näki Herran Jeesuksen, jolla oli oikeassa jalassaan kiiltelevä 
safiiri. Se on sen niminen jalokivi. Vasemmassa jalassaan Jeesuksel- 
la oli toisenlainen kivi, jota kutsutaan granaatiksi. Mechtild ihmet- 
teli tätä, ja Herra sanoi: ”Niin kuin safiiri ajaa voimallaan pois pahat 
nesteet! kehosta, samoin minun haavani ajavat pois kaiken myrkyn 
sielusta ja puhdistavat sen kaikista tahroista. Ja niin kuin granaatti 
lohduttaa ja ilahduttaa ihmisen sydäntä, samoin minun haavani anta- 
vat syntien parannuksen jälkeen sielun iloita minussa?” 


691 Vaikka siirrytään toiseen kirjaan, raja ei käsikirjoituksessa A 13 (87r) ole 
erityisen näkyvä. Otsikko on kirjoitettu punaisella, mutta samankokoisin 
kirjaimin kuin leipäteksti. Otsikko ei eroa muiden lukujen otsikoista vi- 
suaalisesti, eikä lukujen välillä ole esimerkiksi tyhjää tilaa, joten käsikirjoi- 
tusta nopeasti selailemalla ei huomaisi kirjan vaihtumista. Tässä asiassa 
Geeten editio (1899, 182) muistuttaa käsikirjoitusta. 

692 Lause on Budden lisäämä selitys. Selitys saattaa nykylukijasta tuntua köm- 
pelöltä, mutta lienee ollut riittävä lukijalle/kuulijalle, joka ensi kerran tör- 
mäsi sanaan safiiri. Katso Kauko 2020a, 79. 

693 Muissa versioissa sanotaan yksinkertaisesti, että vasemmassa jalassa oli 
granaatti eli maininta siitä, että se on toinen kivi, on myös Budden lisää- 
mä selitys. Katso Kauko 2020a, 79. 

694 Viitannee antiikin Kreikasta periytyvään humoraalioppiin, jonka mukaan 
kehossa on neljä perusnestettä eli veri (latinaksi sanguis), lima (latinaksi 
phlegma), keltainen sappi (latinaksi cholera) ja musta sappi (latinaksi 
melancholia). Humoraaliopin mukaan sairaudet johtuivat nesteiden huo- 
nosta suhteesta, ja hoito perustui niiden saattamiseen tasapainoon. Hu- 
moraalipatologia vallitsi lääketieteellisenä peruskäsityksenä läpi keski- 
ajan ja sen jälkeenkin. (Katso esimerkiksi Hämeen-Anttila 2006, 196.) 

Hengellisen näyn valaisemana Mechtild näki silloin kunnian ku- 
ninkaan, jonka oikealla puolella oli Hänen keisarillisen Äitinsä, ja va- 
semmalla puolella Mechtild näki itsensä. Mechtild nojautui nöyrästi 
Hänen syliinsä. Sydämensä valppaalla korvalla hän kuuli, että mitä 
suloisimman Jeesuksen Kristuksen sydän oli alati liikkeessä ja sykki 
nopealla sykkeellä. Mutta sydämen syke kuulosti siltä kuin se kutsuisi 
Mechtildiä tykönsä sanoen: ”Veni vt peniteas. Veni vt reconcilieris.* 
Tule, jotta katuisit ja tunnustaisit syntisi. Tule tekemään sovinto kans- 
sani. Tule lohdutettavaksi. Tule siunattavaksi. Tule, rakkaani, otta- 
maan vastaan kaikki se, mitä ystävä voi ystävälleen suoda ja antaa. 
Tule, sisareni, jotta saisit periä Taivasten valtakunnan, jonka minä si- 
nulle hankin kalliilla verelläni. Tule, morsiameni, nauttimaan minun 
jumaluudestani”” Neitsyt Marialla oli viitta, joka oli sahramin väri- 
nen, ja siinä oli punaisia ruusuja ja kullanvärisiä ruusuja ihmeellisesti 
aseteltuina. Sahramin väri merkitsi Hänen nöyryyttään, jonka avulla 
Hän alistui kaikille luoduille. Punaiset ruusut taas merkitsivät vakaata 
kärsivällisyyttä, jonka ansiosta Hän kaikessa oli lempeä ja kärsivälli- 
nen. Kullanväriset ruusut puolestaan merkitsivät Hänen rakkauttaan, 
jonka avulla kaikista Hänen teoistaan tuli täydellisiä Jumalan rakkau- 
dessa. Hänen päällysvaatteensa? olivat vihreät ja koristellut kultaisin 
ruusuin. Se merkitsi, että Maria aina kukoisti hyvissä töissä ja pyhissä 
hyveissä. Hänen hameensa* hohti kuin kulta ja oli kuin puhtainta 


695 Latinankielinen kohta ei käsikirjoituksessa A 13 (87v) erotu visuaalisesti 
muusta tekstistä. 

696 Buddella mantol, vuosien 1510 ja 1877 latinankielisissä editioissa amictum, 
jotka merkitsevät lähinnä 'viitta'. Vuosien 1558 ja 1854 editioissa on vesti- 
mentum ja saksannoksissa Kleid, jotka merkitsevät yleisemmin vaatteita. 

697 Buddella sorkath, jota vastaa keskiyläsaksan surköt, keskiajan latinan 
surcotium/sorcocium. Sana merkitsee jonkinlaista hienon väen hyvästä 
kankaasta tehtyä päällysvaatetta, jota käyttivät sekä miehet että naiset 
(Lexer 1901, s.v. surköt; Hammarström 1925, s.v. surcotium; Söderwall 
1925—1973, s.v. sorkot). Vuosien 1558 ja 1854 latinankielisissä editioissa on 
sanan sorcotium sijasta subterior tunica. Saksaksi on käytetty 1503 sanaa 
schurlicz "nuttu, paita", vuonna 1597 sanaa furlitz ja 1857 sanaa Schleier 
"huntu, harso". Vertaa viidennen kirjan luku 5. 

698 Buddella kiortil. Saksaksi on 1503 ja 1597 käytetty sanaa Rock "takki, nut- 
tu, hame" ja 1857 sanaa Kleid "puku, hame". Latinaksi on 1510, 1854 ja 
1877 tunica ja vuonna 1558 tunica interior. 


242 


https://doi.org/10.21435/tl.277 


Toinen kirja 


kultaa ja hyvin kiiltelevä. Kullalla ymmärrettiin rakkautta ja kiillolla 
puhtautta, sillä samoin kuin hame on lähimpänä kehoa, on Maria 
rakkaudessaan lähimpänä Jumalaa. Silloin Mechtildin pyhä sielu 
tervehti Neitsyttä hänen Poikansa mitä rakkaimman sydämen väli- 
tyksellä ja ylisti Neitsyttä hänen rakkaan Poikansa välityksellä täydel- 
lisemmällä ylistyksellä kuin yksikään luotu voi Häntä ylistää. 

Sitten Mechtild rukoili Herralta, että yksin Häntä ylistettäisiin 
Mechtildin laulussa ja ettei Mechtild muuta hakisi laulullaan kuin 
Hänen ylistystään ja kunniaansa. Herra sanoi: ”Miksi luulet, että te 
antifonia laulaessanne lankeatte polvillenne paitsi siksi, että voisit- 
te ylistäen ja suuresti kiittäen ottaa vastaan sen armon, jonka Jumala 
vuodattaa sieluunne?” Ja Mechtild näki puhaltimen”" lähtevän Juma- 
lan sydämestä ja päätyvän hänen sielunsa sydämeen. Sielusta se kier- 
tyi takaisin Jumalan sydämeen. Tämä puhallin merkitsee Jumalan 
ylistystä. Puhallin oli koristeltu kullatuin nupein. Ne tarkoittivat py- 
hiä sieluja, jotka ylistävät ja kunnioittavat Herraa Jumalaa Taivaassa 
nyt ja tulevat ylistämään in secula seculorum”!. 


Jumalan viinitarhasta, joka on pyhä kirkko, ja neljänlaisista 
rukouksista. Luku 2. 


Eräänä sunnuntaina laulettiin asperges me Domine””. Silloin Mechtild 
sanoi Herralle: ”Herrani, millä Sinä nyt haluat pestä ja puhdistaa mi- 
nun sydämeni?” Kohta Herra kietoi hänet kokonaan syleilyynsä ta- 
vattoman rakkauden kera ja sanoi: ”Minä pesen sinut jumalallisen 


699 Muiden versioiden (1503, 1510, 1558, 1597, 1854, 1857, 1877) mukaan 
rakkaus on lähimpänä sydäntä (sic amor cordi/also auch die Lieb dem 
Hertzen). 

700 Buddella sana /udher, joka tarkoittaa puhallinsoitinta, lähinnä trumpet- 
tia tai pasuunaa (Helenius-Öberg 1995, 44). Latinaksi (1510, 1558, 1854, 
1877) kohdassa on sana tuba "trumpetti, tuuba", saksaksi 1503 tro(m)mete 
"torvi", 1597 Pusaunen 'pasuuna' ja 1857 Drommette 'torvi'. 

701 "Aina ja iankaikkisesti’. Latinankieliset sanat eivät käsikirjoituksessa A 13 
(88r) erotu visuaalisesti muusta tekstistä. 

702 Vulgatassa Ps. 50: 9; Raamatun suomennoksessa Ps. 51: 9. 'Vihmo minut 
puhtaaksi, Herra". Latinankieliset sanat eivät käsikirjoituksessa A 13 (88r) 
erotu visuaalisesti muusta tekstistä. 

sydämeni rakkaudella.” Ja Herra avasi oven sydämeensä, hunajaa- 
tihkuvan jumaluutensa aarrekammioon, jonne Mechtild astui sisään 
kuin viinitarhaan. Siellä Mechtild näki joen, jonka vesi virtasi sieltä, 
mistä aurinko nousee, sinne, mihin se laskee. Joen ympäristössä oli 
kaksitoista puuta, jotka kantoivat kahtatoista hedelmää, jotka olivat 
ne kaksitoista hyvettä, jotka Pyhä Paavali luettelee in epistola”%. Nii- 
tä ovat rakkaus, rauha, ilo ynnä muut””. Virtaava vesi oli nimeltään 
flumen caritatis eli rakkauden virta. Mechtildin sielu astui virtaan ja 
puhdistui siinä kaikista tahroista. Joessa oli varsin monia kaloja, joil- 
la oli kultaiset suomut. Suomut merkitsivät rakastavia sieluja, jotka 
ovat erossa kaikista maailmallisista nautinnoista ja upottautuneet sii- 
hen lähteeseen, josta kaikki hyvä virtaa, eli itseensä Jeesukseen. Viini- 
tarhaan oli istutettu lehviä””, joista jotkut olivat pystyjä, jotkut taas 
kaareutuivat alas maahan. Pystyt lehvät ovat niitä, jotka ovat halvek- 
suneet maailmaa ja sen antimia sekä kohdistaneet ajatuksensa ja tah- 
tonsa Taivaaseen. Alas kaareutuvat lehvät taas ovat niitä kurjia, jotka 
makaavat maassa syntiensä liassa. Herra kaivoi maata kuin puutar- 
huri. Mechtild kysyi: ”Oi Herra, mikä on sinun rautalapiosi?” Hän 
vastasi: ”Minun pelkoni”. Joissakin kohdin maa oli kovaa ja joissa- 
kin pehmeää. Kova maa merkitsi ihmissydämiä, jotka ovat syntien 
kovettamia, eikä heitä saada ojennettua kehotuksin eikä nuhteluin. 


703 'Kirjeessä'. Tarkoitetaan Paavalin kirjettä galatalaisille (Kauko 2022b, 
142). Latinankieliset sanat eivät käsikirjoituksessa A 13 (88v) erotu visuaa- 
lisesti muusta tekstistä. Tässä virkkeessä on luku 12 kolmeen kertaan il- 
maistu käsikirjoituksessa roomalaisin numeroin. Kahdella ensimmäisellä 
kerralla luku on alleviivattu punaisella. 

704 Budde sekä vuosien 1510 ja 1877 latinankieliset editiot luettelevat hyveistä 
kolme ensimmäistä. Vuoden 1503 saksannos mainitsee kaksi ensimmäistä. 
Vuosien 1558 ja 1854 latinankielisissä editioissa sekä vuosien 1597 ja 1857 
saksannoksissa hyveitä luetellaan 12: rakkaus, ilo, rauha, kärsivällisyys, hy- 
vyys, lempeys, pitkämielisyys, tyyneys, uskollisuus, vaatimattomuus, koh- 
tuullisuus ja siveys. Raamatussa (Gal. 5: 22) luetellaan yhdeksän hyvettä, 
jotka vuoden 1992 suomennoksen mukaan ovat rakkaus, ilo, rauha, kär- 
sivällisyys, ystävällisyys, hyvyys, uskollisuus, lempeys ja itsehillintä. Vulga- 
tassa luetellaan samat yhdeksän: caritas, gaudium, pax, longanimitas, 
bonitas, benignitas, fides, modestia, continentia. 

705 Buddella palmguista 'palmunoksia'. Latinaksi on käytetty sanaa palmes 
"viiniköynnöksen oksa/taimi/vesa', saksaksi sanaa Rebe 'viiniköynnös'. 
Budde lienee ajatellut sanaa palma 'palmupuu, palmunoksa'. 

Pehmeä maa taas merkitsee niiden sydämiä, jotka ovat kyynelten ja 
todellisen sydämen katumuksen pehmittämiä. Silloin Herra sanoi: 
”Tämä viinitarha on minun kristillinen kirkkoni, jonka tähden minä 
raadoin kovasti työskennellen kolmekymmentäkolme vuotta”. Tässä 
viinitarhassa sinun tulee työskennellä kanssani? Mechtild sanoi: ”Oi 
Herra, miten?” Herra sanoi: ”Rigando eam, sinun pitää kastella sitä”. 
Kohta Mechtild juoksi kiireesti virralle, otti tynnyrin tai astian, joka 
oli täynnä vettä, ja nosti sen harteilleen. Kun taakka oli hänelle aivan 
liian raskas, tuli Herra ja auttoi häntä kantamaan sitä. Kohta tuli taak- 
ka keveäksi ja helposti kannettavaksi. Silloin Herra sanoi näin: ”Kun 
annan ihmisille armon, heistä näyttää helpolta ja suloiselta kaikki se, 
jonka he tekevät ja kestävät vuokseni, mutta jos otan heiltä armoni 
pois, näyttää kaikki heistä raskaalta ja vaivalloiselta” Lähellä lehviä 
Mechtild näki suuren enkelijoukon. Heitä oli kuin paksuna muurina, 
sillä he ovat alati keskuudessamme ja lähellämme suojellen viinitar- 
haa, joka on kirkko. 

Tämän jälkeen parhain mestari Jeesus opetti Mechtildille psalmin 
Miserere mei Deus" ja niin edelleen. Siinä on kaksikymmentä jaet- 
ta%, ja se kuuluu jakaa neljään osaan niin, että aina viisi jaetta lue- 
taan kerralla. Ja kuidenkin viiden jakeen välillä tulee lukea antifoni 
O beata et benedicta trinitas Pater et Filius et Spiritus Sanctus””, joka 


706 Jeesuksen sanotaan aloittaneen työnsä noin 30-vuotiaana. Luuk. 3: 23. 
Jeesuksen maallisen elämän kestoa ei yksiselitteisesti kerrota Raamatussa. 
Useissa keskiajan teksteissä, myös ruotsalaisissa, kuitenkin toistuu mainin- 
ta, että Jeesus eli maan päällä 33 vuotta (esimerkiksi Wiktorsson 2020b, 
26). 

707 'Armahda minua, Jumala”. Vulgatassa Ps. 50: 3; Raamatun suomennokses- 
sa Ps. 51: 3. Ruotsinkielisessä käsikirjoituksessa (A 13, 89r) on tässä koh- 
dassa kirjoitettu marginaaliin väliotsikon tapaisesti latinaksi de v(ir)tute 
misf(er)e(re) mei De(us) 'sanojen armahda minua Jumala voimasta". Sa- 
malla käsialalla on tehty marginaaliin pari muutakin väliotsikkoa, katso 
Lauren 1972, 28. Tälläkään käsikirjoituksen lehdellä eivät latinankieliset 
sanat erotu ruotsinkielisistä visuaalisesti. 

708 Sekä Vulgatan että nykyisen suomalaisen Raamatun mukaan 21 jaetta. 
Koska Raamatun nykyinen jako jakeisiin on Mechtildin ja Budden aikaa 
myöhempi, ei tässä voi odottaakaan nykyisen Raamatun numeroinnin 
seuraamista. 

709 Tämä ja kaksi seuraavaa latinankielistä sitaattia esiintyvät käsikirjoituk- 
sessa A 13 samalla lehdellä (89v). Ne eivät käsikirjoituksessa erotu visuaali- 

tarkoittaa, että oi sinä pyhä ja siunattu kolminaisuus, Isä ja Poika ja 
Pyhä Henki. Ja antifonin jälkeen tulee ennen kutakin viittä jaetta en- 
sin lukea ensimmäinen jae Miserere mei Deus secundum magnam mi- 
sericordiam tuam”" ja sitten muut jakeet. Ensimmäiset viisi jaetta?" 
sinun tulee lukea kaikkien syntisten tähden, jotka ovat synnin ko- 
vettamia, eivätkä halua kääntyä, jotta Jumala katkeran kuolemansa 
kautta katsoisi hyväksi kutsua heidät takaisin tykönsä todellisen ka- 
tumuksen ja oikean ripittäytymisen kera. Toiset viisi jaetta”? lue nii- 
den tähden, jotka tekevät parannusta ja ripittäytyvät, jotta he voisi- 
vat saada parhaan ja täydellisen syntien anteeksiannon, eivätkä enää 
koskaan lankeaisi syntiin. Kolmannet viisi jaetta”? lue oikeamielisten 
puolesta, jotka nyt kunnostautuvat hyvissä töissä, jotta he pysyisivät 
niiden parissa. Neljännet viisi jaetta”'* lue kaikkien kristittyjen sielu- 
jen puolesta, jotka ovat joutuneet kärsimyksiin, mutta tietävät, että he 
pian saavat juoda Taivasten valtakunnassa juomaa elävästä lähteestä 
ja ikuisesti hallita Kristuksen kanssa, jotta he pikemmin voisivat tulla 
vapahdetuiksi ja kylläisiksi Herran kunniasta. 

Kun Jumalan ruumis piti kohottaa, Herra sanoi Mechtildille: ”Kat- 
so, itseni ja kaiken sen hyvän, jota minussa on, minä annan sinun sie- 
lusi valtaan niin, että mitä haluatkin minulla tehdä, se olkoon sinun 
vallassasi”. Sellaista valtaa Mechtild ei halunnut ottaa vastaan, vaan pi- 
ti kaikissa asioissa Herran tahtoa parempana. Herra sanoi: ”non guod 
ego volo sed guod tu, ei niin kuin minä haluan, vaan niin kuin sinä 
haluat, se olkoon sinun vallassasi”. Mutta Mechtild ymmärsi Herran 
tahdon ja sanoi Hänelle: ”En missään tavoittele omaa tahtoani. En 
muuhun pyri, enkä muuta tahdo kuin sitä, että Sinun itsesi ansiosta, 
Sinussa itsessäsi ja Sinun itsesi kautta Sinua tänä päivänä ylistetään 
niin paljon kuin koskaan on mahdollista Sinua mitä korkeimmin ja 


sesti muusta tekstistä. Geete (1899, 186-187) on painattanut latinankieli- 
set sitaatit editioonsa harvennettuina. Siten ne pistävät silmään editiosta, 
mutta käsikirjoituksesta niitä ei silmäilyllä huomaa. 

710 Vulgatassa Ps. 50: 3; Raamatun suomennoksessa Ps. 51: 3. 'Armahda mi- 
nua, Jumala, suuren laupeutesi mukaisesti'. 

711 Tarkoittaa ehkä jakeita Ps. 51: 3-7. 

712 Tarkoittaa ehkä jakeita Ps. 51: 8—12. 

713 Tarkoittaa ehkä jakeita Ps. 51: 13—17. 

714 Tarkoittaa ehkä jakeita Ps. 51: 18-21. 

täydellisimmin ylistää? Silloin Mechtild näki, että Jumalan sydämes- 
tä erkani harppu", jossa oli monta kieltä. Tämä harppu oli Herra 
Jeesus, ja kielet olivat pyhimyksiä, jotka rakkauden kautta ovat yhtä 
Jumalan kanssa. Kaikkia muita musikantteja etevämpi korkein mu- 
sikantti näppäili harppua. Kaikki pyhät enkelit olivat äänessä. Ko- 
valla ja hyvin suloisella äänellä ja soinnilla he sanoivat laulaen nämä 
sanat: ”Me ylistämme kuningasten kuningasta tämän henkilön puo- 
lesta, jonka Herra itse on itselleen valinnut omaksi morsiamekseen 
ja tyttärekseen??!'* Sitten kaikki pyhimykset lauloivat Jumalan kanssa 
ja Jumalan tähden hyvin suloisella äänellä. He lauloivat: Grates nunc 
omnes reddamus Deo Patri pro hac anima quam sua ditauit gracia””. 
Se tarkoittaa, että meidän tulee kaikkien kiittää ja ylistää Isää Juma- 
laa tämän sielun puolesta, jonka Hän on tehnyt armollaan rikkaaksi. 
[Siunattu olkoon Jumala!”'3] 


Miten mielellään Jumala tulee sielun tykö. Luku 3. 


Eräänä yönä Mechtild heräsi unesta ja tervehti Herraa sydämensä 
sisimmästä. Hän näki Herran tulevan tykönsä Taivaan palatsista ja 
asettavan pyhän sydämensä hänen sydämensä vierelle. Herra sanoi: 
”Koskaan ei lintu”? riennä nopeammin ja halukkaammin kukoista- 


715 Budde käyttää sanaa harpa, jota käytettiin laajemmin kuin vain 'harpun' 
merkityksessä, katso Helenius-Öberg 1995, 36. Latinaksi on tässä sana 
cithara. Saksannoksissa on 1503 harffe, 1597 Cytharn ja 1857 Harfe. 

716 Virkkeen sanamuoto ja osittain sisältökin vaihtelevat suhteellisen paljon 
eri versioissa (1503, 56v; 1510, 47r; 1558, 87v; 1597, 114v; 1854, 96; 1857, 
238; 1877, 139). Vuoden 1510 latinankielinen editio on tässä erikoinen, 
koska sitaatti annetaan siinä saksaksi, vaikka teksti on muuten latinaksi. 

717 Latinankielinen sitaatti on käsikirjoituksessa A 13 (90r) osittain alleviivattu 
punaisella. 

718 Hakasulkeissa olevat sanat puuttuvat Buddelta, 1510, 1558, 1597 ja 1854. 
Ne ovat mukana 1503, 1857 ja 1877. 

719 Buddella sana fuglen "lintu". Kaikissa tuntemissani saksannoksissa on sana 
Vogel "lintu". Myös vuoden 1510 latinankielisessä editiossa puhutaan lin- 
nusta (latinaksi avis), mutta vuosien 1558 ja 1877 editioissa on latinaksi 
apis 'mehiläinen'. Jossain vaiheessa ovat tekstiä kopioitaessa seonneet 
sanat apis 'mehiläinen' ja avis 'lintu",. Sekaannusta on saattanut edes- 
auttaa samassa lauseessa esiintyvä sana avidius "halukkaampi', joka on 
komparatiivi adjektiivista avidus "halukas'. On loogista, että mehiläinen 

ville niityille etsimään ja ottamaan suloisia kukkia kuin minä, joka 
halukkaasti tulen sielusi tykö, kun se minua kutsuu?” 


Kuinka Mechtild syttyi Jumalan rakkauteen. Luku 4. 


Mechtildille sattui myös usein niin, että kun hän oli laiska ja vähem- 
män jumalinen, hän tunsi Jumalan sydämen yhdistyvän hänen sydä- 
meensä niin kuin sula ja kuuma kulta. Sen hehkusta ja tuoksusta 
Mechtild sai äkkiä osakseen ihmeellistä suloisuutta ja syttyi kohta 
kuumasta rakkaudesta kuten ennenkin. 


Vielä toinen luku. Luku 5. 


Eräänä lauantaina Mechtild näki kirkon mitä kauneimman sulha- 
sen Jeesuksen kumartuvan alas Taivaasta ja ottavan hänet syleilyynsä 
ojennetuin käsivarsin. Jeesus veti Mechtildiä puoleensa niin suloises- 
ti, että aivan Jumalan valtaan joutuneena hän kokonaan nääntyi niin, 
että hänet kannettiin pois kuorista kuin kuollut. Hänen sielunsa ja 
koko hänen henkensä olivat nimittäin niin yhdistyneet hänen rak- 
kaaseensa, jota hän kaikesta sydämestään rakasti ja yli kaiken tahtoi. 
Hän täyttyi ihmeellisestä ihanuudesta niin, että kokonaisen viikon 
ajan hän tunsi tuon ihanuuden. 


Vielä toinen luku. Luku 6. 


Kun Mechtildin piti lukea lukukappale ja hän nojasi pulpettiin, hän 
näki ihmislapsia kauniimman Jeesus-lapsen, joka syleili häntä vetäen 
häntä puoleensa. Sitten Mechtild nousi ylös suurella vaivalla ja hy- 
vin vaikeasti niin, että hän tuskin kykeni lukemaan lukukappalettaan 
loppuun. 


hakeutuu niityn kukkiin mettä hakemaan, mutta ei ehkä yhtä luontevaa, 
että lintu etsii ja ottaa mukaansa kukkia, joten apis 'mehiläinen' lienee 
tässä ”oikeampi” lukutapa. Sanojen apis ja avis latinankielisen tekstipe- 
rinteen sisällä syntynyt vaihtelu on ymmärrettävää, koska ne ovat ääntä- 
mykseltään lähellä toisiaan ja tekstejä kopioitiin myös sanelun mukaan. 
Oikeinkin äännettynä kirjuri on voinut kuulla avis, vaikka luettiin apis, ja 
ääntämyskin on saattanut olla horjuvaa. 

Luku 7. 


Mechtildille sattui usein niinkin, että hänen ollessaan aamuhartau- 
dessa täynnä harrasta mielihyvää ja nautintoa Jumalasta sekä sydä- 
men iloista suloisuutta kaikki hänen ruumiilliset voimansa ja aistinsa 
olivat häneltä kuin pois otetut. Niinpä hän ei tuntunut ollenkaan jak- 
savan lukea lukukappalettaan. Herra sanoi hänelle: ”Astu esiin ja lue. 
Minä tahdon auttaa sinua?” Ja Jumalan vahvistamana Mechtild astui 
esiin ja luki loppuun lukunsa. 


Vielä yksi luku samasta aiheesta. Luku 8. 


Eräänä päivänä Mechtild luki aamupalveluksessa evankeliumia, jos- 
sa sanotaan exurgens Maria”. Herra Jumala täytti hänet niin suurel- 
la armolla ja hengellisellä suloisuudella, että hän voipui aivan ja jätti 
lukemisen kesken. Ja hänet vietiin kuorista pois kuin kuollut. Kun si- 
saret asettivat hänet vuoteeseen lepäämään, hän rukoili hartaasti rak- 
kaaltaan, että tämä herättäisi hänet, kun olisi sen aika. Ensimmäisen 
tunnin alkaessa Mechtild näki kauniin poikalapsen tulevan tykönsä 
ja seisovan hänen lähellään. Lapsen läsnäolosta Mechtild sai niin pal- 
jon voimaa ja rakkautta sydämeensä, että hän heti nousi ylös täysissä 
voimissa ja suoritti palveluksen Jumalan ylistykseksi ja kunniaksi”?! 


Siitä, miten Herra Jumala herätti Mechtildin aamulla. Luku 9. 


Toisella kerralla Mechtildin oli käsketty mennä lepäämään. Varhais- 
aamun messun jälkeen hän näki Herran istuvan korkealla valtais- 
tuimella jakkara jalkainsa alla. Herra sanoi Mechtildille: ”Nojaudu 
jalkojeni päälle ja lepää!” Mechtild totteli heti ja nojasi päänsä Her- 
ran pyhiin jalkoihin niin, että hänen korvansa tuli lähelle jalassa 
olevaa haavaa””. Silloin Mechtild kuuli Herran pyhän haavan pori- 


720 "Maria lähti matkaan’. Luuk. 1: 39. Latinankieliset sanat eivät käsikirjoi- 
tuksessa A 13 (91r) erotu visuaalisesti muusta tekstistä. 

721 Maininta siitä, että Mechtild oli täysissä voimissa ja suoritti palveluksen 
Jumalan ylistykseksi ja kunniaksi, puuttuu muista versioista ja lienee Bud- 
den lisäämä. 

722 Viittaa yhteen ristiinnaulittaessa syntyneistä haavoista. 

sevan kuulostaen kuumalta ja kiehuvalta padalta. Silloin Herra ky- 
syi Mechtildiltä: ”Millaista ääntä tai meteliä pitää kiehuva pata?” 
Mechtild ei tiennyt, mitä olisi vastannut. Herra sanoi: ”Kiehuessaan 
pata sanoo Cur cur cur”” niin kuin sillä olisi kieli, jolla puhua ja sanoa 
kuuntelijalle, että Curre curre scilicet de labore in laborem eli juokse, 
juokse” yhdestä jumalisesta työstä toiseen, yhdestä paikasta toiseen 
ja yhdestä kirkosta ja saarnasta toiseen. Eikä se ääni antanut minun 
koskaan levätä ennen kuin olin saattanut loppuun kaiken sen, joka si- 
nun sielusi hyvinvoinnin takia oli tarpeen. Niin pitää myös sinun vai- 
vata kehoasi ja jäseniäsi minun ylistyksekseni ja kunniakseni.?*” 


Miten Mechtild aina rukouksissaan kiirehti Jumalan puoleen 
apua saadakseen. Luku 10. 


Kerran Mechtild oli hyvin ahdistunut. Rukouksissaan hän kohta rien- 
si valittaen ja apua pyytäen rakkaimman Herransa tykö jumalisesti 
suorittaen rukouksensa niin kuin hänellä aina oli tapana. Mechtild 
uhrasi Hänelle sydämensä ja kaiken tahtonsa niin, että hän oli valmis 
kestämään sairautta ja lisäksi kaikkea vaivalloista Hänen rakkautensa 
tähden. Herra kääntyi heti suloisesti hänen puoleensa ja tarjosi hä- 
nelle ruusuisen suunsa suudeltavaksi. Mechtild tunsi, ettei Herralla 
ollut partaa, ja alkoi pohtia, saiko Hän Pyhältä Isältään jonkin erityi- 


723 Latinan cur, cur, cur on käsikirjoituksessa A 13 (91r) himmeästi alleviivattu 
punaisella. Kyseessä on sanaleikki. Porisevan padan pulputuksen ajatel- 
laan kuulostavan samalta kuin latinan verbi curro 'juosta'. Budden kään- 
tämässä tekstissä kelvottomasta piispa Udosta (Hultman 1895, 149) on sa- 
mantapainen sanaleikki. Udon sanotaan seuraavan raakkuvia korppeja, 
jotka huutavat 'Craas, craas, craas, huomenna, huomenna, huomenna 
olen tekevä parannuksen’. Sanaleikki perustuu latinan sanaan cras 'huo- 
menna’ (Lamberg 2007, 176; Kauko 2013a, 14; Kauko 2015b, 86). 

724 Saksannoksissa käytetään ainoastaan saksan verbiä laufen 'juosta”, ja lati- 
nan verbi curro 'juosta"' ei ole niissä näkyvissä. Sanaleikki jääkin niissä epä- 
selväksi, koska ei ole yhtä ilmeistä, että padan porina kuulostaisi saksan 
sanalta /aufen kuin latinan sanalta curro. Budde viljelee muutenkin mie- 
luusti latinaa, mutta tällaisessa kohdassa latinan jättäminen näkyviin on 
erityisen onnistunut valinta, koska kohdan hauskuus ei muuten aukeaisi 
käännöksestä. Latina myös erottuu muusta tekstistä käsikirjoituksessa 
A 13 (91v), koska sanat on alleviivattu punaisella. 

725 Lause näyttää olevan Budden lisäämä (Lauren 1972, 75 ja 102). 

sen palkkion siksi, että Häntä kiskottiin Hänen arvokkaasta parras- 
taan ja että Hänen hiuksistaan vedettiin Hänen kärsiessään. Herra sa- 
noi: ”Minä olen kaiken Luoja, enkä minä tarvitse mitään palkkiota. 
Mutta sinä olet minun palkkioni. Sinut antoi minulle taivaallinen Isä- 
ni palkkioksi, morsiameksi ja tyttäreksi” Mechtild sanoi: ”Oi, Sinä 
kaikkein rakkain Herra, miksi suot minulle sellaisen armon, kun mi- 
nussa ei ole mitään hyvää?” Herra vastasi: ”Minä teen sen oman hy- 
vyyteni takia, sillä sinä olet minun sydämeni ilo? 


Siitä, miten Herra ilmestyi Mechtildille. Luku 11. 


Toisella kertaa Herra Jeesus ilmestyi Mechtildille mitä kauneimman 
viisivuotiaan poikalapsen hahmossa. Mechtild sanoi Hänelle: ”Her- 
rani, miksi ilmestyt minulle tuon ikäisenä?” Poikalapsi vastasi: ”Sinä 
olet viisikymmenvuotias”* ja minä viisi. Minun ensimmäinen vuoteni 
vastaa sinun ensimmäisiä kymmentä vuottasi. Minun toinen vuoteni 
vastaa toista vuosikymmentäsi kahdenkymmenen ikään saakka. Mi- 
nun kolmas vuoteni vastaa kolmatta vuosikymmentäsi, neljäs vuoteni 
neljättä vuosikymmentäsi. Lopulta viides vuoteni vastaa sinun vii- 
dettä vuosikymmentäsi. Niin sinulle annetaan anteeksi kaikki syntisi. 
Kaikki sinun vuotesi ja päiväsi pyhitetään. Minun elämäni tekee koko 
ikäsi ja elämäsi täydelliseksi” Poikalapsi seisoi alati katsellen käsiään 
ja sanoi: ”Jo lapsuudestani saakka ja aina kuolemaani asti minä joka 
päivä ajattelin ja ennakoin kuolemaani, sillä minä tiesin ennalta kai- 
ken, mitä minulle oli tapahtuva.” Tästä Mechtild oppi ja ymmärsi, et- 
tä ihmisen on hyvä ja hyödyllistä alati ajatella ja muistaa kuolemaan- 
sa ja sitä, mitä hänellä on edessään ja mitä hänelle on tapahtuva. 


Siitä, miten Mechtild näki Herran Jumalan diakonin hahmossa. 
Luku 12. 


Mechtild näki Herran Jeesuksen seisovan alttarin tykönä päällään 


726 Mechtild lienee syntynyt 1241, ja hänen uskotaan saaneen ilmestyksensä 
sen jälkeen, kun hänen sisarensa oli kuollut vuonna 1291. Mechtild itse 
kuoli 1299, joten ilmestyksiä saadessaan Mechtild näyttäisi olleen noin 
50-58 vuoden iässä. 

dalmatica eli diakonin asu””, jollaisia he käyttävät messussa. Jeesuk- 
sella oli rinnalla hyvin kiiltävä risti. Mechtild kysyi: ”Rakkain Herra- 
ni, miksi Sinä näyttäydyt näin?” Jeesus vastasi: ”Niin kuin diaconus, 
joka on messupalvelija?, palvelee alttarilla, samoin minä palvelen ja 
teen kaikenlaisia tekoja pappien kautta ja pappien kanssa jokaisessa 
messussa”. Mechtild kysyi: ”Mitä merkitsee risti, jota kannat rinnalla- 
si?” Jeesus vastasi: ”Ristin”* yläosa merkitsee minun rakkauttani, 
jonka edelle ei ihmisen pidä asettaa mitään. Alaosa merkitsee nöy- 
ryyttä, jolla ihmisen tulee alistua kaikille luoduille minun tähteni. Oi- 
kea puoli merkitsee sitä, ettei Jumalan pelkoa pidä jättää pois silloin, 
kun menee hyvin. Vasen puoli taas merkitsee sitä, että tulee mieluusti 
kärsiä kaikki vastoinkäymiset minun vuokseni. Se, joka kantaa sydä- 
messään tätä ristiä sitä alati muistaen, saa vaivansa palkaksi sen, että 
heti hänen sielunsa erkaantuessa ruumiista hän ei koskaan enää lepää 
missään muualla kuin minun omassa sydämessäni.” 


Meidän Herramme ruoskasta. Luku 13. 


Kerran Mechtild näki Herran seisomassa kultainen ruoska käsissään 
ja Herran uhkaavan häntä ruoskalla. Silloin Mechtild lankesi alas 
maahan ja suuteli Herran ruoskaa ja syleili sitä. Tästä saatiin ymmär- 
tää, että ihmisen tulee saada ja ottaa vastaan Jumalan lahjat mitä suu- 


727 Sana dalmatica tarkoitti alun perin dalmatialaista tunikaa. Myöhemmin 
se on tarkoittanut hallitsijoiden juhlavissa tilanteissa käyttämää vaatetta 
ja diakonien vaatetta (Mechtild 1857, 493; Hammarström 1925, s.v. dal- 
matica). Katso myös ensimmäisen kirjan lukua 38 ja siellä olevaa selitystä. 

728 Diakonilla on katolisessa kirkossa liturgisia tehtäviä. Tässä ei viitata käy- 
tännölliseen laupeudentyöhön, jonka harjoittajaa diakonilla evankelis-lu- 
terilaisessa kirkossa etupäässä tarkoitetaan. 

729 Tässä kohdassa on käsikirjoituksen A 13 marginaaliin (92r) piirretty 
risti, jonka kaikissa sakaroissa on kirjoitusta. Yhdessä sakarassa lukee 
kärlek 'rakkaus', toisessa gudz räddhoga 'Jumalan pelko', kolmannessa 
ödhmiukt 'nöyryys' ja neljännessä tolamodh 'kärsivällisyys'. Näistä sanaa 
tolamodh ei varsinaisessa tekstissä esiinny sellaisenaan, mutta sama asia 
sanotaan siellä kyllä. Sana kärlek esiintyy ristissä ja leipätekstissä samassa 
muodossa. Fraasissa gudz räddhoga on ristin sakarassa hieman eri orto- 
grafia kuin leipätekstissä, ja sana ödhmiukt esiintyy leipätekstissä eri kieli- 
opillisessa muodossa kuin ristin sakarassa. Marginaalimerkinnän lienee 
tehnyt Bureus (Lauren 1972, 29). 

rimmalla kiitollisuudella” olivatpa ne sitten miellyttäviä tai kovan- 
laisia. Herra nosti Mechtildin ylös ja puki hänelle punaisen hameen, 
joka oli täynnä reikiä. Herra sanoi hänelle: ”Kärsiessäni koko minun 
ruumiini oli yhtä täynnä haavoja, ja niin se oli kivun ja säryn runte- 
lema, että alhaalta jaloista aina ylimpään päälakeeni saakka ei ollut 
kehossani eheää kohtaa”! Tämän kautta Mechtildille osoitettiin, et- 
tä sairauden ahdinko saisi hänet pian valtaansa. Silloin Mechtild näki 
Herran pitelevän hänen takanaan kultaista astiaa. Siitä hän ymmär- 
si, että sitä suloisuutta, jonka Jumala aikoo ja tahtoo vuodattaa Hän- 
tä rakastavaan sieluun, ei kukaan täällä voi täysin nähdä tai maistaa, 
vaan se pysyy ja säilyy Jumalassa, josta kaikki hyvä lähtee. 


Mechtildin lohdutuksesta. Luku 14. 


Vihollinen, joka on paholainen, vaivasi Jumalan palvelijatarta mo- 
nenlaisin kiusauksin. Niinhän hänellä aina on tapana vahingoittaa 
ja vaivata Jumalan ystäviä, jotka jumalisesti ja nöyrästi palvelevat Ju- 
malaa. Eräänä päivänä sattui niin, että Jumala antoi Mechtildille ylen 
määrin armoaan ja täytti hänen sielunsa kokonaan hengellisellä mie- 
lihyvällä. Jumala oli Mechtildille läsnä, mutta myös paholainen oli 
saapuvilla juoninensa lähettäen Mechtildin sydämeen pelkoa ja levot- 
tomuutta, jotka saivat Mechtildin ajattelemaan, että nuo lahjat eivät 
olleet Jumalalta. Tällä tavoin ahdistettuna Mechtild lankesi Jeesuksen 
jalkoihin ja valitti sydämensä epäuskoa sanoen: ”Katso, Herrani, tä- 
män lahjan minä uhraan Sinulle ikuiseksi ylistykseksi ja kunniaksi. Ja 
minä pyydän Sinulta, että jos tämä lahja ei ole Sinulta ja Sinun kautta- 
si annettu, ei minulle enää koskaan mitään annettaisi, sillä Sinun täh- 
tesi tahdon mieluusti olla ilman kaikkea lohdutusta ja kaikkea iloa? 
Herra kutsui häntä nimeltä ja sanoi: ”Rakkaani Mechtild, älä pelkää! 
Minä vannon sinulle jumaluuteni totuuden kautta, että tuo pelko ja 


730 Tässä on käsikirjoituksen A 13 (92v) marginaalissa sana täknath 'kiitolli- 
suus’. Marginaalimerkinnässä sanan ortografia poikkeaa hieman leipä- 
tekstistä, jossa sana on muodossa thäknat. Merkinnän lienee tehnyt 
Bureus, joka omisti käsikirjoituksen ja merkitsi marginaaleihin kiinnosta- 
vina pitämiään sanoja (Geete 1899, XLIV; Lauren 1972, 29). 

731 Jes. 1: 6. 

ahdistus eivät sinua vahingoita, vaan pikemminkin pyhittävät sinua 
ja valmistavat sinua minun armooni. Jos ne eivät hillitsisi ja kohtuul- 
listaisi sinun sydämesi suurta iloa, jonka saat minusta, sinun sydäme- 
si läkähtyisi ja murtuisi niin suuren suloisuuden yltäkylläisyydestä”%. 
Siksi sinun ei tarvitse ihmetellä, vaikka kiusaukset ja monenlaiset aja- 
tukset häiritsisivät sinua minun läsnä ollessani, sillä paholainen koet- 
teli jopa minuakin, kun minä sinun tähtesi riipuin ristillä? 


Siitä, miten Jumala tukee sielua kuolemassa?33. Luku 15. 


Kun Mechtild toisella kertaa oli hyvin ahdistunut, hän riensi tavalli- 
sen apunsa, korkeimman lääkitsijän ja lohduttajan Jeesuksen Kris- 
tuksen tykö. Hän on uskollisin auttaja kaikissa hätätilanteissa. Se, jo- 
ka aina on valmis auttamaan niitä, jotka ovat Häntä kohtaan nöyriä, 
ilmestyi kohta Mechtildille erittäin kauniin nuorukaisen hahmossa ja 
johdatti hänet alttarille. Siitä Mechtild ymmärsi, että Herra halusi ol- 
la hänen puolestapuhujansa Pyhän Isänsä tykönä hänen syntiensä ja 
laiminlyöntiensä tähden. Kristus myös antoi Mechtildille kepin, jo- 
hon tukeutua, mutta sen päässä ei kuitenkaan ollut kädensijaa, josta 
Mechtild olisi voinut ottaa tukea. Keppi merkitsi Jumalan ihmisyyttä, 
mutta Mechtild ihmetteli, miksei siinä ollut kädensijaa. Herra sanoi 
hänelle: ”Minä tahdon asettaa käteni kepin päähän, jotta sinä voit tu- 
keutua siihen. Kun vaikeuksissasi tunnet lohtua, silloin tiedät, että si- 
nä lepäät käteni varassa. Sitten kun et tunne lohdutusta, silloin tiedät 
minun vetäneen käteni pois. Silloin sinun tulee uskollisin sydämin 
kääntyä minun puoleeni eli sinun tulee täydellä luottamuksella kii- 
ruhtaa tyköni ja pyytää apua ja armoa” 


732 Yltäkylläisyydeksi kääntämäni sana on keskiajan ruotsiksi ympnilse. Käsi- 
kirjoituksessa A 13 (93r) sana on kirjoitettu marginaaliin muodossa jmnil- 
se eli hieman eri ortografialla kuin leipätekstissä. Marginaalimerkinnän 
lienee tehnyt Bureus (Geete 1899, XLIV; Lauren 1972, 29). 

733 Latinaksi tässä on maeror 'suru', saksaksi samaa tarkoittava Traurigkeit. 
Sanan maeror 'suru' paikalla on Budden alkutekstinä käyttämässä käsikir- 
joituksessa voinut olla sana mors "kuolema". Niiden sekaantuminen käsi- 
kirjoituksia kopioitaessa on ymmärrettävä virhe. Jos sana ei ole vaihtunut 
latinankielisen käsikirjoitusperinteen sisällä, se lienee Budden väärinkäsi- 
tys, joka myös on ymmärrettävä. Sana on voinut olla epäselvä Budden 
käyttämässä käsikirjoituksessa tai Budde on lukenut väärin. 

Miten suuresti Mechtild halusi ja rakasti Jumalan ruumiin 
vastaanottamista. Luku 1674. 


Eräänä päivänä Mechtild halusi ripittäytyä, mutta kun saapuvilla ei 
ollut rippi-isää, hän ahdistui siitä suuresti. Hän ei näet tohtinut ottaa 
vastaan Jumalan ruumista ripittäytymättä. Silloin hän alkoi rukoilla 
Jumalaa, joka on korkein pappi ja todellinen piispa, ja valittaa synte- 
jään ja laiminlöyntejään katuvin sydämin. Jumala antoi hänelle var- 
muuden kaikkien syntien anteeksiannosta, ja hän kiitti siitä suures- 
ti sanoen Herralle: ”Oi, suloisin Jumala, miten nyt on syntieni laita?” 
Herra vastasi: ”Kun joku mahtava kuningas on tulossa johonkin ma- 
japaikkaan, rakennukset puhdistetaan äkkiä niin, ettei näkösällä ole 
mitään, mikä voisi häiritä hänen silmiään. Jos tuo herra tulee niin va- 
roittamatta, ettei roskia ehditä heittää pois, ne kasataan yhteen nurk- 
kaan ja heitetään myöhemmin pois. Samoin tapahtuu silloin, kun si- 
nulla on täysi halu ja toive tunnustaa syntisi ja olla lankeamatta niihin 
enää uudelleen. Minun puoleltani ne kaikki unohdetaan ja annetaan 
sinulle anteeksi, enkä minä enää niitä muistele, vaikka sinä itse niitä 
vielä uudelleen käsittelet ja niistä ripittäydyt. Sillä sinulla oleva tah- 
to, halu ja pyrkimys paeta syntiä niin paljon kuin osaat ja pystyt, ovat 
kuin mitä vahvin purkautumaton side, joka pitelee sinua ja liittää si- 
nut minuun purkautumattoman yhteyden liitoksella? Yhä Mechtild 
epäröi ja vatvoi monenlaisia ajatuksia. Hän piti itseään arvottomana 
menemään enkelten kuninkaan pitoihin. Hän ajatteli, että mitenpä 
hän voisi valmistautumatta ja ripittäytymättä ottaa vastaan niin ar- 
vokkaan lahjan. Jotta Mechtild saisi jonkinlaista toivoa ja lohtua, Her- 
ra sanoi hänelle: ”Ajattele ja tiedä, että kaikki kaipuu minun tyköni, 
jota kukaan koskaan on tuntenut, on minun antamaani. Kaikki pyhät 


734 Käsikirjoituksen (A 13, 93v) marginaaliin on tähän tehty punaisella mer- 
kintä thzta skal læsas wppa heelgha licama dagh "tämä tulee lukea pyhän 
ruumiin juhlapäivänä’. Pyhän ruumiin juhlapäivä on toinen torstai hellun- 
tain jälkeen eli toisin sanoen pyhän kolminaisuuden päivän jälkeinen tors- 
tai. Pyhän kolminaisuuden päivä taas on helluntain jälkeinen sunnuntai. 
Geete (1899, 196) on ottanut merkinnän mukaan oman editionsa mar- 
ginaaliin. Lauren (1972, 28) toteaa, että marginaalimerkintä on samalla 
käsialalla kuin lehdillä 41r, 41v ja 44r olevat marginaalimerkinnät, jotka 
kertovat kyseisissä kohdissa olevien lukujen liittyvän pääsiäispäivään. 

kirjoitukset ja pyhien oppi-isien esittämät opetukset ovat virranneet 
minun hengestäni ja siitä ne loputtomiin virtaavat” Tästä Mechtild 
ymmärsi, että hänenkin halunsa ottaa vastaan Jumalan ruumis oli 
hänelle jumalallisesti annettu Pyhän Hengen kautta, josta kaikki hy- 
vä lähtee. Näin lohduttautuneena hänen sydämensä vahvistui niin, 
että hänestä näytti, ettei kukaan voisi saada peruuntumaan hänen ha- 
luaan ottaa vastaan Jumalansa ja Luojansa. Vahvistuttuaan ajatuksis- 
saan näin Mechtild kuuli pyhien enkelijoukkojen laulavan Taivaassa 
suurella ilolla näitä sanoja: Confirmatum est cor virginis””, joka tar- 
koittaa, että nyt on neitsyen sydän vahvistunut. Niinpä Mechtild me- 
ni kaikkein korkeimman Jeesuksen Kristuksen arvokkaan ruumiin ja 
veren pitoihin. Silloin hän kuuli Jeesuksen sanovan: ”Haluatko tuntea 
minun olevan sinun sielussasi?” Mechtild piti itseään siihen arvotto- 
mana. Hän ei kuitenkaan tahtonut mitään muuta kuin sitä, mikä oli 
Jumalan tahto. Silloin Mechtild näki, että kaikista hänen jäsenistään 
lähti ihmeellinen loiste, joka oli kuin palava auringonsäde. Tästä hän 
ymmärsi Jumalan armontyön itsessään ja tämän ja kaikkien muiden 
armontöiden olevan Jumalan hyvyyden erityinen osoitus häntä koh- 
taan. 


Siitä, miten Rakkaus hyvitti kaikki hänen muistamattomuutensa 
ja laiminlyöntinsä. Luku 17. 


Toisella kertaa Mechtild oli sydämessään ahdistunut, kun hän ajatte- 
li kaikkea sitä aikaa, jonka Jumala oli hänelle suonut, mutta jota hän 
oli käyttänyt hyödyttömästi ja tuhlannut Jumalan lahjoja huolimatto- 
masti vailla hedelmää ja hyötyä. Rakkaus sanoi hänelle: ”Älä huo- 
lehdi. Katso, minä tahdon hyvittää ja korvata kaikki sinun syntisi ja 
unohduksesi.” Mechtildistä tällainen näytti olevan suuri lahja. Ahdis- 
tuksensa suuruuden tähden hän ei saanut siitä lohtua, sillä hän oli 
heittänyt niin paljon hyviä asioita hukkaan. Herraa, armainta rakas- 
tajaansa, joka oli tehnyt hänelle lukemattoman monia hyviä töitä, hän 
ei ollut niin täysin rakastanut kuin hänen olisi pitänyt. Lisäksi hän oli 


735 Latinankieliset sanat on käsikirjoituksessa A 13 (94r) alleviivattu osittain 
himmeästi punaisella. 

epäuskollisesti palvellut sitä, joka hänelle ja kaikille on kaikkein us- 
kollisin. Silloin Herra sanoi hänelle: ”Jos olet minulle täysin uskolli- 
nen, sinulle pitää olla paljon mieluisampaa se, että minun Rakkauteni 
hyvittää sinun puolestasi sinun muistamattomuutesi, kuin se, että si- 
nä itse saisit siitä kiitoksen ja kunnian” 


Siitä, miten Jumala antoi Mechtildille Rakkauden äidiksi. Luku 18. 


Kerran Rakkaus puki Mechtildin vaatteeseen, joka oli kirkas kuin au- 
rinko. He molemmat eli Rakkaus ja Mechtild astuivat esiin ja seisoivat 
Jumalan tykönä niin kuin mitä kauneimmat neidot. Mechtild tahtoi 
kovasti mennä lähemmäksi, sillä vaikka hän näki keisarilliset kasvot, 
hän ei kuitenkaan ollut tyytyväinen, ellei pääsisi lähemmäs. [7**Kun 
Mechtild niitä ihaili ja tunsi suurta halua (päästä lähemmäs)”, Herra 
viittasi hänelle kädellään.] Silloin Rakkaus otti Mechtildin mukaansa 
ja johdatti hänet Herran tykö. Mechtild kumartui heti ainoan ja rak- 
kaimman vapahtajansa hunajaatihkuvan sydänhaavan puoleen am- 
mentaen siitä juomaa, joka oli täynnä kaikenlaista makeutta ja ter- 
veyttä. Silloin kaikki hänen katkeruutensa muuttui makeudeksi, ja 
pelko muuttui turvallisuudentunteeksi. Hän imi Jeesuksen Kristuk- 
sen suloisesta sydämestä kaikkein ihaninta hedelmää. Otettuaan sen 
Jumalan sydämestä hän pani sen suuhunsa. Tuo hedelmä merkitsi 
sitä ikuista ylistystä, joka lähtee Jumalan sydämestä, sillä kaikki se 
ylistys, jolla Häntä ylistetään, virtaa Hänestä, joka on kaiken hyvän 
alku ja loppu”. Sitten Mechtild otti sieltä toisen hedelmän, joka on 


736 Hakasulkeissa oleva virke puuttuu Buddelta, 1558, 1597 ja 1854. Virke on 
mukana 1503, 1510, 1857 ja 1877. 

737 Sanat "päästä lähemmäs” on alkutekstissä pääteltävä rivien välistä. Lisä- 
sin ne selvyyden vuoksi sulkeisiin. 

738 Vuoden 1877 latinankielisen edition mukaan "kaiken hyvän puhdas läh- 
de". Muut tutkimani versiot (1503, 1510, 1558, 1597, 1854, 1857) seuraa- 
vat samaa lukutapaa kuin Budde. Kohta "kaikki se ylistys, jolla Häntä ylis- 
tetään” on ruotsiksi ilmaistu alt thz loff mz hulko som han mz loftuas. 
Sanat mz hulko 'jolla, jonka kanssa" ovat ensin jääneet pois, mutta ne on 
sitten lisätty käsikirjoituksen (A 13, 95r) marginaaliin (vertaa Geete 1899, 
199 ja 362). Sanat mz hulko voinee jättää pois ilman, että virkkeen mer- 
kitys muuttuu. Voikin olla, että sanat eivät tule Buddelta, vaan ne voivat 
olla käsikirjoitusta kopioineen henkilön lisäys. Samalla lehdellä esiintyvät 

graciarum accio”” eli ?kiitos. Sillä Mechtild vilpittömästi kiitti Juma- 
laa kaikista Tämän hyvistä teoista.” Sillä mihinkään ei sielu pysty it- 
se, ellei Jumala sitä suo. Sitten Herra sanoi Mechtildille: ”Minä toivon 
sinulta vielä yhtä hedelmää. Enemmän kuin mitään muuta hedelmää 
toivon, että sinä käännät kaiken rakkautesi ilokkuuden yksin minun 
puoleeni? Mechtild sanoi: ”Oi, minun ainoani ja kaikkein rakkaim- 
pani, miten minä sen voin tehdä?” Herra vastasi: ”Minun Rakkauteni 
tekee sen sinussa.” Silloin Mechtild sanoi mitä suurimmin sydämensä 
tuntein: Eya eya Amor Amor”"!. Herra sanoi: ”Sinun ei tule tämän jäl- 
keen mainita nimeltä tai kutsua maailmallista äitiäsi, vaan minun 
Rakkauteni tulee olemaan äitisi?!?. Niin kuin lapset imevät äitiään, 
samoin tulee sinun imeä siitä äidillistä lohdutusta ja sanoinkuvaama- 
tonta suloisuutta. Ja se antaa sinulle ruokaa ja juomaa ja vaatetta. Kai- 
kissa vastoinkäymisissäsi se tukee sinua niin kuin äiti tukee ainoaa 
tytärtään” 


Kuinka hänestä tuli yhtä Jumalan, rakkaansa kanssa. Luku 19. 


Kun Mechtild palavin sydämin kaihosi rukouksissaan sielunsa rak- 
kainta, Jumalan hyvyys veti äkkiä niin voimakkaasti hänen sieluaan 


muodot hwilka ja hwilko, jotka eroavat hieman muodosta hulko. Kum- 
mankinlaiset muodot voivat kuitenkin tulla Buddelta (katso Noreen 1944, 
10-11; Ahlbäck 1952, 112). 

739 Latinankieliset sanat eivät käsikirjoituksessa A 13 (95r) erotu visuaalisesti 
muusta tekstistä. 

740 Virke näyttäisi olevan Budden lisäämä, koska sitä ei löydy muista versioista 
(Lauren 1972, 119). 

741 "Oi, oi, Rakkaus, Rakkaus". Latinankieliset sanat on käsikirjoituksessa A 13 
(95r) alleviivattu punaisella. 

742 Vuoden 1877 edition mukaan käännettynä: 'Sinä kutsuit äitiäsi sanalla 
minne, ja minun Rakkauteni tulee olemaan äitisi" (1877, 150). Sana min- 
ne merkitsee keskiyläsaksassa 'rakkaus', mutta lasten kielessä se merkitsi 
myös 'äiti' (Lexer 1901, s. v. minne). Sana minne avaa luvun tarkoituksen, 
koska siinä yhdistyvät rakkaus ja äiti. Latinankielisen tekstin sisällä olevaa 
yksittäistä saksan sanaa ei tekstiä kopioitaessa aina ymmärretty. Vuosien 
1510, 1558 ja 1854 latinankielisissä versiossa se on korvaantunut sanalla 
minime "ei, ei lainkaan'. Tällainen tulkinta on periytynyt käännöksiinkin. 
Vuoden 1877 edition lisäksi vuoden 1857 saksannoksesta (1857, 252) käy 
ilmi alkuperäinen tarkoitus. 

puoleensa, että hänestä näytti kuin hän istuisi aivan lähellä Herran 
vierellä. Herra painoi hänen sieluaan sydäntään vasten mitä suloisim- 
paan syleilyyn ja täytti hänet runsain mitoin vuodatten häneen ar- 
moaan. Mechtildistä näytti kuin jokaisesta hänen jäsenestään olisi 
valunut vesipuro ja virrannut kaikkiin pyhimyksiin. Kaikkiin hei- 
hin vuosi uutta ja erityistä iloa, ja he pitelivät sydämiään käsissään 
kuin loistavia lamppuja täynnä niitä lahjoja, joita Jumala oli suonut 
Mechtildin pyhälle sielulle. Ja kaikki kiittivät ja kunnioittivat Jumalaa 
osoittaen suuren kiitoksen Mechtildin sielulle kiitollisina hänen lah- 
joistaan. 

Sitten Mechtild näki Jumalan sydämessä mitä kauneimman nei- 
don, jonka kädessä oli kultasormus, jossa oli jalokivi, josta käytetään 
nimeä adamas””. Sillä neito taukoamatta tuli koskettamaan Herran 
sydäntä. Mechtild kysyi neidolta, miksi tämä sillä tavoin aina tuli kos- 
kettamaan Herran sydäntä. Neito vastasi: ”Minä olen jumalallinen 
Rakkaus, ja tämä kivi merkitsee Aadamin” syntiä. Adamas-kiveä ei 
voi murtaa ilman verta”. Samaten ei syntiä koskaan voitu sovittaa 
tai korvata ilman Jumalan verta ja Hänen pyhää ihmisyyttään. Sillä 
heti, kun Aadam lankesi syntiin, minä puutuin kohta asiaan ja otin 
synnin kantaakseni. Sitten taukoamatta koskettaen Jumalan sydäntä 
maanittelin Häntä lempeyteen, enkä antanut Hänen levätä, kunnes 


743 Latinassa lapis adamas 'timantti'. Sana tulee kreikasta, jossa äöäuag 
(adamas) merkitsee "teräs, timantti, kova aine’ (Kauko 2020b, 76-77). 

744 Budde käyttää ruotsalaista genetiivimuotoa Adams, joka muistuttaa suu- 
resti sanaa adamas. Latinankielisessä tekstissä käytetään genetiivimuotoa 
Adae, joka muistuttaa sanaa adamas sen verran vähemmän, että Aada- 
min synnin ja jalokiven välinen sanallinen yhteys on Buddella ilmeisem- 
pi kuin latinassa. Suurempi selkeys saattaa olla syynä siihen, että Budde 
käyttää tässä kohdassa ruotsalaista genetiivinpäätettä, vaikka hän muu- 
ten usein suosii latinan sijapäätteitä (Kauko 2020b, 76-77). 

745 Roomalaisen oppineen Plinius vanhemman (23-79 jKr) teoksen Historia 
naturalis ('Luonnonhistoria"') 37. kirjan 15. luvussa kerrotaan, että timantti 
voidaan murtaa vain pukin verta käyttämällä. (Plinius vanhemmasta, kat- 
so esimerkiksi Castren 2012, 427—428.) Mechtildin ilmestyksiin käsitys ei 
liene tullut suoraan Plinius vanhemmalta, mutta tämän käsitykset olivat 
laajalle levinneitä keskiajalla. Maininta siitä, että timantin voi murtaa 
vain pukin veri, tavataan myös Pyhän Birgitan ilmestysten neljännen kir- 
jan luvussa 124 (Andersson 2018, 318) ja legendakokoelmassa Fornsvens- 
ka legendariet (Wiktorsson 2020b, 93). 

yhtenä hetkenä lähetin Jumalan Pojan alas Neitsyen syliin Isän sydä- 
mestä. [””Kun Neitsyt nousi vuoriseudulle tervehtiäkseen Elisabetia, 
Pyhä Johannes täyttyi äitinsä kohdussa Kristuksen läsnäolosta sellai- 
sella ilolla, että ei enää koskaan voinut innostua mistään muista ilois- 
ta maan päällä.] Sitten asetin Hänet seimeen käärittynä halpaan kan- 
kaaseen. Ja sitten johdatin Hänet Egyptiin. Ja edelleen taivutin Hänet 
kaikkeen siihen, mitä Hän teki ja kesti ihmiskunnan puolesta aina sii- 
hen asti kunnes annoin kiinnittää Hänet ristinpuuhun, ja siten Hän 
tyynnytti Pyhän Isänsä koko vihan ja yhdisti ihmisen ikuisiksi ajoiksi 
Jumalan kanssa purkautumattomalla rauhalla ja rakkaudella” 

Mechtild sanoi: ”Minä pyydän sinua sanomaan minulle, mikä 
kaikesta siitä, mitä Kristus kärsi meidän puolestamme, oli Hänelle 
suurin tuska ja suru?” Rakkaus vastasi: ”Se, että Häntä venytettiin 
ristillä niin, että kaikki Hänen jäsenensä pystyi laskemaan tai luet- 
telemaan”". Jokainen, joka Häntä kiittää ja kunnioittaa tuon surun 
tähden, tekee Hänelle yhtä mieluisan palveluksen kuin se, jos voite- 
lisi kaikki Hänen haavansa kaikkein suloisimmalla voiteella. Jos joku 
kiittää Häntä sen janon tähden, jota tuntien Hän ristillä janosi ihmis- 
ten hyvinvointia, Hän pitää sitä yhtä mieluisana kuin sitä, jos Hänen 
janonsa olisi sammutettu. Jos joku kiittää Häntä naulojen tähden ja 
sen vuoksi, että Hän niillä kiinnitettynä riippui ristillä, se on Hänelle 
yhtä mieluisaa kuin se, jos Hänet olisi päästetty pois ristiltä ja kaikis- 
ta kärsimyksistä” 

Silloin Rakkaus sanoi Mechtildin sielulle: ”Jntra in gaudium Domi- 


ni tui”, astu sisään Herrasi iloon!” Siinä samassa Mechtild painettiin 


746 Hakasulkeissa oleva puuttuu Buddelta, 1558, 1597 ja 1854. Se on mukana 
1503, 1510, 1857 ja 1877. Elisabet oli Johannes Kastajan äiti. Kun enkeli 
Gabriel oli ilmoittanut Marialle Jeesuksesta, Maria nousi vuorelle kertoak- 
seen siitä Elisabetille, joka myös odotti lasta, Johannes Kastajaa. Marian 
kertoessa uutisen Johannes hypähti Elisabetin kohdussa. Luuk. 1: 39—40. 

747 Buddella tälias älla räknas, jossa molemmat verbit tarkoittavat jokseenkin 
samaa. Saksaksi on käytetty verbiä zählen "laskea", ja useimmissa tutkimis- 
sani latinankielisissä versioissa (1510, 1558, 1854) verbiä dinumero 'lue- 
tella, laskea’. Vuoden 1877 editiossa on sen sijasta verbi divarico "levittää 
haralleen'. 

748 Latinankieliset sanat eivät käsikirjoituksessa A 13 (96r) erotu visuaalisesti 
muusta tekstistä. 

kokonaan kiinni Jumalaan. Kun vesipisara sekoitetaan viiniastiaan, se 
hukkuu sinne kokonaan ja muuttuu viiniksi. Samoin Mechtildin py- 
hä sielu vedettiin kokonaan Jumalaan kiinni ja siitä tuli yhtä henkeä 
Hänen kanssaan. Tässä mitä pyhimmässä yhteydessä sielu nääntyi ja 
tuli mitättömäksi, mutta Jumala vahvisti Mechtildiä ja sanoi: ”Kaiken 
sen, mitä ihminen ikinä kykenee ottamaan vastaan, minä vuodatan 
sinuun. Niin paljon kuin ihmisessä on mahdollista, minä moninker- 
taistan lahjani sinussa” Silloin Rakkaus sanoi: ”[ "Täällä ole rauhassa 
leväten rakastajasi sydämessä, äläkä ole levoton, kun asiat ovat suo- 
tuisia.] Täällä sinä saat levätä muistellen rakkaasi hyviä töitä, etkä 
koskaan ole levoton minkään vastoinkäymisen takia” 


Siitä, miten Jumala koristi Mechtildin sielun pyhin hyvein. Luku 20. 


Eräänä päivänä oli laulettu laudate Dominum de celis™ tähän jakee- 
seen asti: Et aque que super celos sunt laudent nomen Domini”'. Se 
tarkoittaa, että myös ne vedet, jotka ovat taivaiden yläpuolella, ylistä- 
kööt Jumalan nimeä. Silloin Mechtild kysyi Herralta: ”Oi Herra, mitä 
ovat ne vedet, joista tässä laulettiin? [7Sillä minä tiedän, että kaik- 
ki vesipisarat ylistävät Sinua Sinun itsesi tähden erityisellä tavalla.]” 
Herra vastasi: ”Kaikkia niitä kyyneliä, joita pyhimykset koskaan ovat 
vuodattaneet rakkauden tai jumalisuuden tai myötätunnon tai syn- 
tien katumisen vuoksi.” Heti Mechtild näki hyvin kirkasta vettä, joka 
merkitsi pyhimysten kyyneliä. Sen pohjalla tai alustana oli puhtainta 


749 Hakasulkeissa oleva virke puuttuu Buddelta. Virke on mukana kaikissa 
muissa tutkimissani versioissa (1503, 61r; 1510, 50v; 1558, 96v; 1597, 124r; 
1854, 101; 1857, 255; 1877, 152). Siitä päätellen poisto näyttää Budden 
tarkoituksella tai tahattomasti tekemältä. Jos poisto on tehty erehdykses- 
sä, virke on voinut pudota pois myös siinä vaiheessa, kun Budden kään- 
nöstä on kopioitu Budden originaalista säilyneeseen käsikirjoitukseen. 
Budde teki tekstiin hyvin vähän poistoja (Lauren 1972, 128—134). 

750 "Ylistäkää Herraa taivaista'. Ps. 148: 1. Latinankielinen sitaatti ei käsikirjoi- 
tuksessa A 13 (96v) erotu muusta tekstistä visuaalisesti. 

751 Ps. 148: 4-5. Tämä latinankielinen sitaatti on käsikirjoituksessa A 13 (96v) 
alleviivattu punaisella. 

752 Hakasulkeissa oleva virke puuttuu Buddelta, 1558 (97v) ja 1854 (102). 
Virke on mukana 1503 (61v), 1510 (50v), 1597 (124v), 1857 (256) ja 1877 
(153). 

kultaa ja pohjahiekkana oli hienoja helmiä ja kalliita jalokiviä, jot- 
ka merkitsivät pyhimysten lukemattomia hyveitä, joita he harjoittivat 
maan päällä. Niitä ovat rukoukset, valvotut yöt, discipline, almut ja 
kaikenlaiset armeliaat teot”. Siinä vedessä oli paljon kaloja, jotka 
leikkivät ja ajoivat takaa toisiaan. Ne merkitsivät sitä kaipuuta ja kai- 
hoa, jotka ajavat sielua Jumalan puoleen, sekä sitä huokausta ja niitä 
kyyneliä, joilla sielu houkuttelee Jumalaa puoleensa. Sillä pyhimyk- 
set Taivaassa katsovat ja peilaavat Jumalasta hyveitään ja kaikkia hy- 
viä töitään niin, että heidän ilonsa ja heidän sydämensä tyytyväisyys 
lisääntyvät. Kuitenkin jokaista heitä itseään koristavat samat hyveet, 
joita he näkevät Jumalassa. 

Sitten Mechtild valitteli Herralle, että hän ei ollut niin kunnioitta- 
vasti pitäytynyt Hänen jumalallisessa määräyksessään”*, eikä niin 
suurella uskollisuudella pitäytynyt Hänessä kuin morsiamen tulee pi- 
täytyä yhdessä ja ainoassa sulhasessaan. Sitten Herra puki Mechtil- 
dille hyveidensä vaatteen ja asetti kultakruunun hänen päähänsä, 
veti hänet puoleensa ja painoi itseään vasten mitä vilpittömimmin 
rakastavaan syleilyyn kietoen hänen ympärilleen paljaan käsivarten- 
sa. Mechtild ihmetteli sitä ja Herra sanoi hänelle: ”Teen sen siksi, et- 
tä minun ja sinun välillä ei mikään ole pimennossa ja kaikista salai- 
suuksistani en kätke sinulta mitään” Mechtild näki myös tuhannen 
tuhatta enkeliä hyvin kunnioittavasti seisomassa kuninkaansa edes- 
sä. Herra sanoi Mechtildille: ”Katso tätä, kaikki enkelitkin minä an- 
nan sinulle palvelukseesi” Mechtild tahtoi, että kaikki ne palvelukset, 
jotka he hänelle tekisivät, he tarjoaisivat hänen ainoalle rakastajal- 
leen ylistykseksi ja kunniaksi. Kohta hän näki jokaisen enkelin sydä- 
mestä tulevan torven”, joka johti Jumalan sydämeen. Näistä torvista 


753 Discipline "opetukset, opit, tiedot, taidot". Useimmissa versioissa (1503, 
61v; 1558, 98r; 1597, 124v; 1857, 256; 1877, 153) luetellaan "rukoukset, 
valvomiset, paastoamiset ja muut hyveelliset työt’. Vuoden 1854 versios- 
sa (1854, 102) paastoaminen jää mainitsematta. Vuoden 1510 editiosta 
(1510, 50v) luettelo puuttuu kokonaan. 

754 Muissa versioissa: "ei ollut niin hartaasti viettänyt kihlajaispäiväänsä'. 
Budde poikkeaa tässä ainoana muista. 

755 Buddella /wdher, joka merkitsee puhallinsoitinta, erityisesti trumpettia 
tai pasuunaa. Latinaksi tässä on tuba, saksaksi thrumethe(n) (1503)/Pu- 
saunen (1597)/Drommete (1857). 

Mechtild kuuli kantautuvan niin suloisen sävelmän, ettei kukaan pys- 
ty sitä täysin kuvailemaan. 

Sitten Kristuksen sydän avautui, ja Hän veti Mechtildin puoleensa 
sulkien tämän kokonaan sisäänsä. Silloin Hän sanoi Mechtildille: ”Mi- 
nun sydämeni yläosa on oleva sinulle jumalallisen hengen suloa, joka 
alati pisaroi ja tippuu sinun sieluusi. Sitä kaivaten sinä kohotat katsee- 
si ja avaat suusi imien itseesi Jumalan armon suloisuutta, kuten Daa- 
vid sanoo in psalmo”*: Os meum aperui et attraxi spiritum eli "minä 
avasin suuni ja vedin hengen puoleeni. Sydämen alaosasta sinä löydät 
kaikkien hyvien asioiden rikkaudet ja toivottavien asioiden ylitsepur- 
suavan runsauden. Sydämen idänpuoleisesta osasta sinä löydät todel- 
lisen ymmärryksen valon, jotta käsittäisit ja toteuttaisit koko minun 
tahtoni. Eteläisessä osassa sinä näet paratiisin ikuisen ihanuuden, ja 
siellä sinä tulet aina viipymään minun kanssani saman pöydän ääres- 
sä” Kohta Mechtild näki katetun pöydän, joka oli peitetty mitä valkoi- 
simmalla pöytäliinalla. Pöytä merkitsi anteliaisuutta ja pöytäliina lem- 
peyttä. Tämän pöydän ääressä istui Herra, ja Mechtildin sielu palveli 
Häntä suurella ilolla. Hän kantoi esiin monia ruokalajeja, jotka olivat 
monia Jumalan lahjoja, joita Jumala oli Mechtildille antanut. Sillä ai- 
na kun Mechtild kiitti ja ylisti Jumalaa kustakin lahjasta ja Hänen lu- 
kemattomista hyvistä töistään, hän aina kantoi mitä ihanimpia ruoka- 
lajeja Hänelle. Ja Mechtild sanoi Herralle: ”Oi, kaikkein rakkain, mitä 
minä tarjoan Sinulle, kun rukoilen ystäviesi puolesta?” Hän vastasi: 


756 'Psalmissa'. Vulgatassa Ps. 118: 131; Raamatun suomennoksessa Ps. 119: 
131. Latinaksi ja saksaksi on käytetty passiivia: "kuten psalmissa sano- 
taan’. Aktiivimuotoinen fraasi swasom Dauid sigher vaikuttaa siis Budden 
muotoilemalta. Käsitys, että kaikki psalmit olisivat Daavidin laatimia, ei 
nykytiedon valossa ole oikea. Latinankielinen sitaatti ei käsikirjoitukses- 
sa A 13 (97v) erotu visuaalisesti ympäröivästä tekstistä. Geete (1899, 204) 
on editiossaan painattanut sen harvennettuna (kuten Mechtildin ilmes- 
tysten useimmat muutkin latinankieliset sitaatit), jolloin se erottuu edi- 
tiossa muusta tekstistä tavalla, jolle ei ole tukea käsikirjoituksessa. Geete 
näyttää pyrkineen suurempaan johdonmukaisuuteen, mutta käsikirjoi- 
tuksessa käytäntö vaihtelee niin, että latinaa on usein alleviivattu punai- 
sella, mutta monesti toisaalta ei. Geeten ratkaisu on ymmärrettävä, mutta 
se häivyttää käsikirjoituksessa olevaa variaatiota. Lisäksi käsikirjoitukses- 
ta jää editiota enemmän se vaikutelma, että latinankieliset kohdat ovat 
kiinteä, erottamaton osa muuta tekstiä. Itse toimin silti samansuuntaisesti 
kuin Geete ja johdonmukaisesti kursivoin latinankieliset kohdat. 

”Silloin sinä tarjoat minulle kaikkein jalointa viiniä, joka ilahduttaa 
minun sydäntäni. [Kuten on kirjoitettu: Viini ilahduttaa ihmisen sy- 
däntä.]” Mechtild sanoi: ”Entä mitä minä tarjoan Sinulle silloin, kun 
rukoilen syntisten puolesta?” Hän vastasi: ”Silloin sinä tarjoat minulle 
viiniä, joka on makeampaa kuin hunaja ja mesi”, Kun rukoilet niiden 
puolesta, jotka ovat kadotuksen tilassa, että he kääntyisivät puoleeni 
ja tulisivat vapahdetuiksi, silloin sinä tarjoat minulle makeimpia hu- 
najapisaroita, jotka ovat minulle mieleisimpiä?” Vielä sanoi Mechtild: 
”Mitä minä tarjoan silloin, kun rukoilen kristittyjen sielujen puoles- 
ta?” Hän vastasi: ”Sellaista viiniä, joka myöskin tekee sydämeni hy- 
vin iloiseksi. Kun sinä rukoilet niiden puolesta, jotka ovat minun suo- 
siossani, että he pian pääsisivät kärsimyksistään, ilahduttaa se viini 
minua ja koko Taivaan väkeä” Silloin Mechtild sanoi: ”Oi kaikkein 
rakkaimpani, miten suurella kaiholla nyt tahdonkaan uhrata Sinulle 
sydämeni” Hän otti heti Mechtildin sydämen käsiinsä ja haistoi sitä 
kuin kauneinta ruusua, ja se tuoksui hyvin ihanalta. Silloin Mechtild 
sanoi: ”Herra, miksi haistat sitä, missä ei ole mitään hyvää?” Herra 
sanoi: ”Kun minä olen sinun sielussasi, minun oma hyvyyteni tuok- 
suu hyvältä sinussa? Vielä Hän sanoi Mechtildille: ”Minun sydämeni 
läntisessä osassa on päivien pituus”, ikuinen rauha, ja ilo, joka pysyy 
ikuisesti. Sydämeni pohjoisesta osasta taas löydät ikuisen turvan kaik- 
kia vihollisiasi vastaan, eikä kukaan heistä voi tästedes sinua voittaa?” 


Vielä pitkäperjantaista. Luku 217. 


757 Hakasulkeissa oleva virke puuttuu Buddelta, 1510, 1558 ja 1854. Virke 
on mukana 1503, 1597, 1857 ja 1877. Siinä siteerataan Vulgatan kohtaa 
Ps. 103: 15, joka Raamatun suomennoksessa on Ps. 104: 15. 

758 Saksaksi Honig und Honigseim "hunaja ja vaalea hunaja’. Latinaksi mel 
et favum "hunaja ja hunaja’. Latinassa favus tarkoittaa runokielessä hu- 
najaa ainakin Vergiliuksella. Buddella tässä on honogh oc helewagh. 
Helevagher merkitsee lähinnä "parantava neste’, katso Kauko 2015b, 140. 
Latinan- ja saksankielisistä vastineista ja kontekstista päätellen se tarkoit- 
tanee tässä jonkinlaista hunajaa. Yllä ensimmäisen kirjan luvussa 52 sana 
esiintyy lääkitsevän aineen merkityksessä. 

759 Latinaksi longitudo dierum, joka saattaa viitata Vulgatan kohtaan Ps. 90: 
16, suomennoksessa Ps. 91: 16. 

760 Luku on useimmissa versioissa (1503, 62v-63r; 1510, 51v; 1597, 126v-127r; 
1857, 260-262; 1877, 155-156) samassa kohdassa kuin Buddella. Vuoden 

Eräänä pitkäperjantaina papin piti laskea alas risti, kuten tapana 
on”*!, Samana yönä Mechtild sanoi Herralle: ”Oi, Sinä, jota sieluni 
vilpittömästi rakastaa, minä tahtoisin, että minun sieluni olisi nyt ja- 
loimmasta norsunluusta valmistettu hauta, niin että minä voisin mi- 
tä hienoimmin haudata Sinut siihen?” Herra vastasi: ”Ja minä hautaan 
sinut itseeni. Ja minä olen sinun yläpuolellasi toivona ja ilona sinua 
kohottaen. Sinun sisälläsi olen elävöittämässä sinua eläväksi, ja olen 
kuin rasvaa, joka tukevoittaa ja ilahduttaa sinun sieluasi. [”Takanasi 
olen oleva sinua eteenpäin ajava kaiho. Edessäsi taas olen oleva rak- 
kaus, joka houkuttaa ja hellii sinun sieluasi.] Oikealla puolella olen 
oleva ylistys, joka tekee täydellisiksi kaikki sinun tekosi. Vasemmalla 
puolellasi olen oleva kullattu lepotila tukien sinua ahdingoissasi. Sisä- 
puolellasi? olen vahvistus, joka pitää sielusi vakaana” 

7€1Sitten neljäntenä pääsiäispäivänä messu aloitettiin sanoilla venite 
benedicti Patris mei, joka tarkoittaa, että tulkaa minun tyköni, Isäni 
siunatut”*. Silloin Mechtild täyttyi sanoinkuvaamattomasta ja epäta- 
vallisesta ilosta. Hän sanoi Herralle: ”Minä tahtoisin, että olisin yksi 


1558 latinankielisessä editiossa luku on osa ensimmäistä kirjaa (Mechtild 
1558, 31v-32r). Ensimmäinen kirja on järjestetty kirkkovuoden kierron 
mukaan. Luku sopii sinne, koska se liittyy pitkäperjantaihin ja on haluttu 
liittää tuohon kirkkovuoden kohtaan. Yksittäisten lukujen siirrot kirjasta 
toiseen eivät ole keskiajan teksteissä tavattomia. Esimerkiksi Pyhän Birgi- 
tan ilmestysten keskiaikaisessa ruotsinnoksessa on joitakin viidenteen 
kirjaan kuuluvia lukuja siirretty osaksi neljättä kirjaa, koska niiden on kat- 
sottu paremmin istuvan kontekstiin neljännessä kirjassa, katso Andersson 
2018, 19. 

761 Viittaa riittiin, jota on kuvattu ensimmäisen kirjan luvussa 31. Katso seli- 
tystä sen yhteydessä. 

762 Hakasulkeissa olevat lauseet puuttuvat Buddelta ja 1558. Lauseet ovat 
mukana 1503, 1510, 1597, 1857 ja 1877. 

763 Muissa versioissa on infra/unter 'alapuolellasi'". Koska Budde ainoana 
poikkeaa muista, voi kyseessä olla hänen tekemänsä virhe tai muutos. 
Koska säilynyt käsikirjoitus ei ole Budden omakätinen vaan kopio, jää se- 
kin mahdollisuus, että ero on syntynyt ruotsinnosta kopioitaessa. 

764 Vuoden 1558 editiossa sekä pitkäperjantaita että neljättä pääsiäispäi- 
vää käsittelevät katkelmat on siirretty osaksi ensimmäistä kirjaa, mutta 
toisistaan erilleen. Neljättä pääsiäispäivää käsittelevä kohta on lehdillä 
43r-43v. 

765 Matt. 25: 34. Latinankielinen sitaatti ei käsikirjoituksessa A 13 (98v) erotu 
visuaalisesti muusta tekstistä. 

niistä, joita vähiten” on siunattu ja jotka tulevat kuulemaan mitä su- 
loisimman äänen Sinun pyhästä suustasi. Herra sanoi: ”Totisesti tie- 
dä se, että niin sinulle on tapahtuva. Lisäksi minä annan sinulle sydä- 
meni vakuudeksi siitä niin, että sinulla on se aina lähelläsi. Ja sinä 
päivänä, jolloin minä täytän tämän sinun tahtosi, silloin palauta se 
siitä merkiksi minulle takaisin. Minä tahdon myös antaa sinulle sy- 
dämeni Jn domum refugii” eli turva- tai suojapaikaksi, jotta kuole- 
masi hetkellä et valitse mitään muuta tietä kuin sen, joka vie minun 
sydämeeni, jossa ikuisesti olet lepäävä” Tämä lahja oli yksi ensim- 
mäisitä lahjoista, joita Jumala hänelle antoi. Sitten hän alkoi siitä läh- 
tien suuremmalla ja ihmeellisemmällä jumalisuudella iloita ja su- 
lautua Jeesuksen mitä suloisimpaan sydämeen. Aina kun Herra sen 
jälkeen ilmestyi Mechtildille, hän sai jonkin erityisen lahjan Hänen 
pyhästä sydämestään. Sehän ilmenee monesta kohdasta tästä kirjasta. 
Mechtildillä itsellään oli usein tapana sanoa: ”Jos pitäisi kirjoittaa 
ylös kaikki ne hyvät lahjat, joita minä olen saanut armaan rakastajani 
siunatusta sydämestä, kirjoitus ylittäisi laajuutensa puolesta ne kirjat, 
joita käytetään aamujumalanpalveluksissamme?” 


Siitä, miten Kristus toimitti kiitoksen Pyhälle Isälleen Mechtildin 
puolesta. Luku 22. 


Eräänä päivänä, kun Mechtild oli ottanut vastaan Jumalan kunni- 
akkaan sakramentin, hän ylisti Jumalaa sydän nöyränä tuon suuren 
lahjan tähden. Erityisesti hän rukoili siltä, jonka hän oli ottanut vas- 
taan, eli Jeesukselta, Jumalan rakastettavalta Pojalta, hänen sielunsa 


766 Buddella som minzst äru wälsignadhe 'joita vähiten on siunattu". Saksaksi 
vberbenedeyte(n) (1503)/Hochgesegneten (1857) 'suuresti siunatut'. Lati- 
naksi nimium 'erittäin', joka lienee sekoittunut sanaan minimum 'vähim- 
min’. Sekoittuminen näyttää tapahtuneen latinankielisen tradition sisällä, 
koska Buddea varhaisemmassa englanninkielisessä käännöksessä sano- 
taan / wolde be of pe lest blessyd "tahtoisin olla yksi vähiten siunatuista' 
(Anne Mouron, henkilökohtainen tiedonanto 17.11.2021). Niinpä Budden 
käyttämän alkutekstin ja englantilaisen kääntäjän alkutekstin on täytynyt 
tässä olla keskenään samalla kannalla, joka poikkeaa tutkimistani saksan- 
ja latinankielisistä versioista. 

767 Latinankieliset sanat on käsikirjoituksessa A 13 (98v) alleviivattu punaisella. 

kukoistavalta sulhaselta”, että Tämä katsoisi hyväksi suoda Mechtil- 
din puolesta Pyhälle Isälleen rakastavan kiitoksen sellaisesta käsit- 
tämättömästä lahjasta, joka Hänen hahmossaan oli niin suopeasti 
annettu Mechtildille. Kohta Mechtild näki Jeesuksen arvokkaasti sei- 
sovan pyhän Isänsä edessä ja ylistävän Tätä mitä arvokkaimmin näil- 
lä säkeillä?: Cetus in excelsis te laudat celitus omnis Et mortalis homo 
cuncta creata simul. Se tarkoittaa, että koko taivaallinen joukko ylis- 
tää Sinua, Herra Jumala, jumalisesti korkeuksissa, sekä kuolevainen 
ihminen että kaikki luodut. Näistä sanoista Mechtild ymmärsi, että 
Herra veti puoleensa koko Taivaan väen yhteisen ylistyksen. Se tar- 
koittaa, että Hän halusi kaiken Taivaan väen yhtyvän Hänen ylistyk- 
seensä Mechtildin puolesta.” Sanoista Et mortalis homo™ Mechtild 
ymmärsi, että Hänessä ja Hänen kanssaan yhtyvät ylistykseen kaikki 
kuolevaisen ihmisen ajatukset. Sanoista cuncta creata simul Mechtild 
ymmärsi myös kaikkien luotujen olentojen tulevan yhteen Hänessä 
ylistääkseen ja kunnioittaakseen Isää Jumalaa. Kaikkien Taivaassa, 
maan päällä ja helvetissä olevien osalta Hän tahtoi ylistää Isäänsä 
Mechtildin pyhän sielun puolesta. 

Sitten Mechtild nojasi rakkaansa rintaan ja kuuli Hänen sydämen- 
sä sisimmässä quasi tres pulsus personantes eli niin kuin sydän olisi 
kolme kertaa liikahtanut tai sykkinyt kuin ääni olisi puhunut. Tätä 
Mechtild ihmetteli kovasti. Kun Mechtild tahtoi tietää, mitä nuo kol- 
me erilaista sykähdystä merkitsivät, Herra vastasi hänelle: ”Nämä sy- 
kähdykset merkitsivät kolmea sanaa, joilla minä puhun minua rakas- 
tavalle sielulle. Ensimmäinen sana erottaa sielun kaikista luoduista””. 
Toinen sana on 'sisään; jotta sielu kokonaan turvautuisi minuun ku- 
ten morsian. Kolmas sana on sielun häähuone, joka on minun sydä- 


768 Sanat hänen sielunsa kukoistavalta sulhaselta on käsikirjoituksessa A 13 
(99r) lisätty marginaaliin. 

769 Säkeet näyttävät olevan Orleansin piispa Theodulphin nimiin pannusta 
hymnistä. Sanamuoto poikkeaa melkoisesti suomalaisesta, vertaa Virsikir- 
ja 1986, virsi 60. Latinankielinen sitaatti on käsikirjoituksessa A 13 (99r) 
alleviivattu himmeästi punaisella. 

770 Virke lienee Budden lisäämä, koska sitä ei ole muissa tutkimissani versiois- 
sa (Lauren 1972, 119). 

771 Tämä ja kaksi seuraavaa latinankielistä ilmaisua on käsikirjoituksessa A 13 
(99v) alleviivattu punaisella. 

772 Buddelta jää mainitsematta, että kyseinen sana on veni 'tule'. 

meni” Näistä sanoista Mechtild ymmärsi, että Jumala ensin erottaa 
ja kutsuu valitut ystävänsä kaikkien luotujen joukosta niin, että sielu 
on erossa kaikista maailmallisista nautinnoista ja iloista, joita toisilla 
luoduilla saattaa olla. Niitä vastustaen täysin vapaasta tahdostaan sie- 
lu ei nauti tai iloitse mistään muusta kuin vain yksin Jumalasta. Sit- 
ten Hän neuvoo sielua asettamaan täyden luottamuksensa ja vakaan 
toivonsa Häneen. Niinpä jokainen Jumalan valitsema ihminen ol- 
koon kuin rakastava morsian, joka ei missään määrin pelkää tulevan- 
sa kielletyksi tai pois ajetuksi. Hän astukoon aina uskollisesti sisään 
häähuoneeseensa eli Jeesuksen Kristuksen siunattuun sydämeen, jo- 
hon kasaantuu kaikki pyhyys ja kaikki ilojen rikkaudet, joita ihmissy- 
dän koskaan voi toivoa. 

Silloin Mechtild tahtoi mitä suurimmalla innolla saada kuulla joi- 
takin välähdyksiä tai näytteitä Jumalan Pojan puheesta tai äänestä, 
jolla Hänellä on tapana äännellä ja esittää ylistystä ja kunniaa Pyhälle 
Isälleen. Herra vastasi Mechtildille: ”Minun ääneni on minun juma- 
lallisen tahtoni ilmaisemista”. Sillä yksin minun jumalallisen tah- 
toni kautta on kaikki”* tehty ja sen kautta kaikkea hallitaan. Ja kaik- 
kien pyhimysten ylistyksen, ilon ja pyhyyden saa yhdistymään ja 
kokoontumaan pelkästään minun merkkini eli Nutus? Se on osoitus 
tai merkki, jonka joku antaa silmillä tai päällä ilmaistakseen, että hän 
sallii sen tai myöntyy siihen, jota muut pyytävät tai tarvitsevat.” Hän 
sanoi sanan, ja niin Hän tuli tehneeksi kaiken mitä on, paitsi tahdon 
ja sallimuksen, joiden kautta kaikki asiat ovat ja joilla niitä ylläpide- 
tään.” 


773 Muista versioista ilmenee, että tämä tahdon ilmaisu tapahtuu sanalla 'tul- 
koon”, vertaa 1. Moos. 1: 3. 

774 Muissa versioissa sanotaan laveammin, että tällä tarkoitetaan Taivasta, 
maata, meriä ja kaikkea mitä niissä on. Kaikki ne on luotu sanalla 'tul- 
koon’. Budden esitys poikkeaa jonkin verran muista, sillä se on lyhyempi 
ja epäselvempi. 

775 Latinan nutus merkitsee "nyökkäys, silmänisku, räpäytys'. Budde on jättä- 
nyt tekstiin latinankielisen sanan ja lisännyt sen jälkeen pitkän selittävän 
virkkeen. Ruotsinkielisessä käsikirjoituksessa (A 13, 100r) selityksen alku 
on alleviivattu punaisella, joten se erottuu muusta tekstistä. Vuosien 1503 
ja 1597 saksannoksissa on käytetty sanaa Willen 'tahto'. Näppärä käännös 
kohtaan voisikin olla ‘tahdonilmaisu’. (Katso Kauko 2020a, 79-81.) 

776 Virkkeelle ei ole muissa tuntemissani versioissa suoraa vastinetta. Koska 

Siitä miten Mechtild näki Jumalan sydämen palavan lampun 
muodossa. Luku 23. 


Eräässä messussa Mechtild ei monien häiritsevien ajatusten takia voi- 
nut nauttia Jumalan armosta niin suloisesti kuin hän aina mieluusti 
halusi. Silloin Mechtild rukoili nöyrästi sitä, joka on Mediatrix Dei et 
hominum eli Jumalan ja ihmisten välinen välittäjä””, siis Neitsyt Ma- 
riaa, että tämä saisi aikaan sen, että hänen Pyhä Poikansa voisi vie- 
railla Mechtildin tykönä suoden tälle pyhän läsnäolonsa. Kuten täysin 
uskottavaa onkin, Maria sai aikaan sen, että Mechtild kohta näki kun- 
nian kuninkaan Jeesuksen Kristuksen, joka istui ihanalla tuolilla, joka 
oli läpikuultava. Siinä oli kristallin kirkkaus kuin mitä kirkkaimmas- 
sa peilissä. Tuolin etuosasta virtasi kaksi puroa, jotka olivat erityisen 
kirkkaita ja mitä miellyttävimmät nähdä ja katsoa. Näiden purojen 
Mechtild ymmärsi merkitsevän syntien anteeksiannon armoa ja hen- 
gellisen lohdutuksen armoa, jotka annetaan jokaiselle erityisesti ja 
helposti jokaisessa messussa Jumalan läsnäolon voimasta ja armosta. 
Kun siunattu sakramentin hostia”* piti kohottaa, Herra nousi ylös is- 
tuimeltaan, ja Hän näytti kohottavan omilla käsillään mitä pyhimmän 
sydämensä, joka oli hohtava ja läpikuultava niin kuin mitä kirkkaim- 
mat lamput”, jotka täyttä päätä ja mitä runsaimmin loistavat. Nois- 
ta lampuista virtasi ja tulvi valoa joka suuntaan niin suurella voimal- 
la, että tuosta tulvasta kipunoi ja heittelehti joka taholle kuin suuria 
pisaroita. Lamppujen täyteläisyys ei siitä kuitenkaan yhtään vähen- 


Budde eroaa muista versioista edellisissäkin virkkeissä, on mahdollista, 
että hän on yrittänyt tiivistää useamman virkkeen sisältöä tähän virkkee- 
seen, josta on tullut epäselvä. Oma käännökseni on varovainen tulkinta 
kohdasta. 

777 Tähän kohtaan on joku kohtalaisen myöhäinen, kohdan sisältöön tyyty- 
mätön lukija kirjoittanut latinaksi käsikirjoituksen A 13 (100r) marginaa- 
liin væ tibi nude "voi sinua vajavaista’. Laurén (1972, 28) toteaa, että leh- 
dillä 69r ja 69v olevat yhtä kriittiset merkinnät ovat samalla käsialalla. 
Geete (1899, XLIV) mainitsee vain lehtien 69r ja 69v merkinnät, mutta ei 
tätä. Latinankieliset sanat Mediatrix Dei et hominum on käsikirjoituksessa 
A 13 (100r) alleviivattu punaisella ja sanan mediatrix ruotsinkielinen vasti- 
ne midhlerska 'välittäjätär' mustalla. 

778 Ehtoollisleipä, Kristuksen ruumis. 

779 Budde kirjoittaa lampuista monikossa. Muissa versioissa on yksikkö. 

tynyt. Tästä saatiin ymmärtää, että vaikka kaikille annetaan armoa 
mitä runsaimmin Jeesuksen Kristuksen siunatun ruumiin täydelli- 
syydestä sen mukaan, mitä kukin on arvollinen saamaan, kuitenkin 
Hän itse tulvii kaikkein runsaimmin kaikkea pyhää, eikä Hänen py- 
hyytensä mikään osa koskaan koe mitään vähentymistä. Tässä näyssä 
ja ihmeellisessä ilmestyksessä Mechtild näki myös kaikkien messussa 
läsnä olevien kiinnittyvän Jeesuksen siunattuun sydämeen palavien 
lamppujen hahmossa. Ne kiinnittyivät eräänlaisin sitein. Noista lam- 
puista osa näytti olevan nostettu pystyyn ja ne paloivat täynnään öl- 
jyä. Jotkut taas olivat tyhjiä ja roikkuivat kumollaan. Mechtild ym- 
märsi niiden lamppujen, jotka olivat palavia ja pystyssä, merkitsevän 
niiden sydämiä, jotka kovalla innolla ja nöyrällä jumalisuudella osal- 
listuivat messuun. Tyhjillä ja kumollaan olevilla lampuilla taas ym- 
märretään niiden sydämiä, jotka unohtivat ja löivät laimin sen, että 
olisivat kohottaneet itsensä vilpittömällä jumalisuudella. Siten he oli- 
sivat hengellisesti saaneet nähdä ja katsoa sitä arvokkuutta ja suurta 
armoa, jotka Jumala antaa synnintekijöille erityisesti jokaisessa mes- 
sussa.”™® Silloin Mechtild toivoi mitä suurimmalla innolla, että hänen 
sydämensä kokonaan sulautuisi ja yhdistyisi Jeesuksen sydämeen siu- 
nattuna nyt ja aina. Ja heti hän tunsi sydämensä ikään kuin nouse- 
van muiden joukosta ja uppoavan Jumalan sydämeen kuin herne". 
[YSilloin Mechtild pyysi nöyrän hurskaasti Herraa opettamaan hä- 
nelle, millä tavalla hänen tulisi tehdä Herraan uppoutunut sydämen- 
sä sopivaksi siihen, että se aina pysyisi tuossa onnellisessa yhteydessä, 
jonka se oli nyt saavuttanut.] Sitten Mechtild näki Jumalan sydämen 


780 Virke näyttää olevan Budden lisäämä (Lauren 1972, 122). 

781 Vuosien 1558 ja 1877 latinankielisissä editioissa on herneen (latinaksi pi- 
sum) sijaan kala (latinaksi piscis). Kala on looginen, koska kala on kristit- 
tyjen, Kristuksen ja viisauden symboli. Kalan upottaminen Kristuksen 
sydämeen on kielikuvanakin ehkä luontevampi kuin herneen. Budden 
versio ei kuitenkaan ole ainut, jossa on tässä kohdassa herne. Herne on 
nimittäin vuosien 1503, 1597 ja 1857 saksannoksissa sekä vuoden 1510 
latinankielisessä editiossa. Vuoden 1854 kokoelmassa (1854, 107) lause on 
muotoiltu niin, että siinä ei mainita sen enempää kalaa kuin hernettä- 
kään. Herneen ja kalan vaihtelu on syntynyt latinankielisen perinteen si- 
sällä (Kauko 2020a, 74-75). 

782 Hakasulkeissa oleva osuus puuttuu Buddelta, 1558 ja 1854. Osuus on mu- 
kana 1503, 1510, 1597, 1857 ja 1877. 

muuttuneen mitä kauneimmaksi taloksi”, [Hän näki Herran Tä- 
män oman sydämen keskellä kuin kuljeskelemassa kauniissa”* ja 
miellyttävässä talossa. Kun Mechtild ihmetteli tätä ja mietti, miten 
se oli mahdollista, hän huomasi Herran sanovan hänelle: ”Etkö sinä 
muista tätä psalmia: ”Minä vaellan sydämeni viattomuudessa, taloni 
keskellä ”**? Ja kuka on se, joka siihen pystyy, paitsi minä, sillä kukaan 
ei ole itsessään viaton paitsi yksin minä?”] Siinä talossa Mechtild 
näki neljä mitä kauneinta neitoa, jotka olivat neljä hyvettä eli Nöy- 
ryys, Kärsivällisyys, Lempeys ja Rakkaus. He kaikki olivat pukeutu- 
neet vihreään, jossa heidät useimmiten ja kauneimmillaan nähtiin”. 
Mechtild ihmetteli tätä, ja Herra sanoi”*8: ”Rakkaus antaa voimallaan 
monien, jotka ovat kuihtuneita kuin kuivat tukit, eli kovasydämis- 
ten synnintekijäin viheriöidä ja kukoistaa hyvien töiden hedelmien 
kautta. Siksi oli oikein, että hänet nähtiin pukeutuneena vihreään” Ja 
Herra sanoi vielä: ” Jos haluat pysyä minun kanssani täällä tässä talos- 
sa ja saada osaksesi nautintoa ja hyötyä minun läsnäolostani, silloin 
sinun tulee pyrkiä saamaan itsellesi näiden neljän hyveen luottamus 
ja ystävyys. Niinpä jonkin turhamaisuuden höllyttäessä ja horjuttaes- 


783 Budden sekä vuosien 1558 ja 1854 versioiden mukaan "mitä kauneimmak- 
si taloksi", vuosien 1503, 1510, 1857 ja 1877 versioiden mukaan 'suureksi 
kullanvärikseksi taloksi’, vuoden 1597 saksannoksen mukaan 'suureksi, 
mitä kauneimmaksi ja kullanväriseksi taloksi'. 

784 Hakasulkeissa oleva osa puuttuu Buddelta, 1558 ja 1854. Katkelma on 
mukana 1503, 1510, 1597, 1857 ja 1877. 

785 Vuoden 1877 editiossa käytetään sanaa speciosus 'kaunis', mutta vuoden 
1510 editiossa sanaa spatiosus "laaja, suuri, pitkä’. Saksannoksissa käyte- 
tään adjektiivia weit "pitkä, laaja, avara, tilava’, joten niiden täytyy poh- 
jautua vuoden 1510 edition mukaiseen lukutapaan. 

786 Vulgatassa Ps. 100: 2; Raamatun suomennoksessa Ps. 101: 2. Suomalainen 
tulkinta poikkeaa melkoisesti Vulgatasta. 

787 Budden versiota muistuttavat eniten vuosien 1558 ja 1854 versiot, joissa 
sanotaan: 'jotka näyttäytyivät vihreässä asussa (kuten useimmiten)'. Mui- 
den versioiden mukaan: 'viimeisenä mainittu loisti vihreässä asussa ylit- 
täen muut hienoudessaan'. 

788 Tämä on ilmaistu näin myös vuosien 1558 ja 1854 versioissa. Vuosien 1503, 
1510, 1597, 1857 ja 1877 versioissa mainitaan lisäksi, että Mechtild muis- 
ti, että eräs toinenkin henkilö oli nähnyt Rakkauden esiintyvän vihreässä 
asussa. Siksi Mechtild kysyi Herralta, miksi Rakkaus usein näyttäytyy vihre- 
ässä asussa. 

sa sydäntäsi, sinun tulee heti muistaa sitä rakkauden hyvettä, joka 
siirsi minut isäni sylistä ihanaan lepoon neitsyen kohtuun. Minut kie- 
dottiin surkeisiin riepuihin ja pantiin seimeen. Rakkaus pakotti mi- 
nut näkemään paljon vaivaa saarnaamisessa ja opetuksessa, ja lopulta 
minut surmattiin niin, että kärsin mitä katkerimman ja mitä häpeäl- 
lisimmän kuoleman. Kun ajattelet sellaisia tekoja, se ajaa pois kaiken 
turhamaisuuden sydämestäsi. Sitten kun ylpeys haittaa sinua, muista 
silloin minun nöyryyttäni. Minä en koskaan ylpeillyt pienimmällä- 
kään sanalla, teolla tai ajatuksella, vaan osoitin esimerkillistä ja mi- 
tä syvintä nöyryyttä kaikissa tekemisissäni. Niin tulee sinunkin voit- 
taa ylpeys nöyryydellä. Kun kärsimättömyys hätyyttää sinua, muista 
silloin minun kärsivällisyyttäni, jonka avulla jaksoin köyhyyttä, näl- 
kää, janoa, kuljeskelua ympäriinsä, nöyryytystä, herjausta ja varsin- 
kin kuoleman. Sitten kun sinua hätyyttää viha, ajattele silloin minun 
sävyisyyttäni. Sen avulla minä olin rauhaisa niitä kohtaan, jotka viha- 
sivat rauhaa. Kun ne, jotka minua piinasivat ja minut ristiinnaulitsi- 
vat, olivat kokeilleet minuun niin montaa julmuuden lajia, etteivät he 
enää mitään osanneet lisätä, he mitä suurimman harmin ja kiukun 
takia purivat yhteen ja kirskuttivat hampaitaan ja sihisyttivät minul- 
le kieltään kuin myrkkykäärmeet?”. Vieläpä silloinkin minä sydämen 
mitä suurimman sävyisyyden ja miellyttävyyden lepyttämänä hankin 
heille Isältäni armoa ja sääliä niin kuin he eivät koskaan olisi olleet 
minua vastaan”, Sitä ja muuta samanlaista ajattelemalla sinä voit hy- 
veillä ajaa pois kaikki synnit ja harmit” 

Tämän jälkeen konventti kulki in processione”' erään ruumiin ty- 
kö”. Tämä Jumalan palvelijatar näki maan olevan tasainen, vihreä 


791 


789 Muissa versioissa sanotaan: 'kiristelivät minulle hampaitaan'. Saksannok- 
sissa on käytetty verbejä knirschen ja griesgramen. Sihisevä kieli ja vertaus 
myrkkykäärmeisiin ovat Budden lisäyksiä (Lauren 1972, 127). Innoitus nii- 
hin on voinut tulla latinan verbistä strido, joka kitisemisen ja kirskumisen 
lisäksi tarkoittaa 'sihistä'. 

790 Viittaa mahdollisesti kohtaan Luuk. 23: 34. 

791 "Kulkueena'. Latinankielinen ilmaisu ei käsikirjoituksessa A 13 (101v) 
erotu visuaalisesti muusta tekstistä. 

792 Muista versioista (1503, 64v; 1510, 53r; 1597, 131v; 1857, 270 ja 495; 1877, 
161) ilmenee, että kyseessä oli Mansfeldin sukuun kuulunut nuori kreivi 
Burchard, Berno tai B, jonka ruumissaattoon osallistuessaan konventin jä- 

ja kaunis. Hän iloitsi siitä suuresti ja viipyi turhamaisissa ajatuksis- 
sa. [””Tämän jälkeen eräänä yönä, kun Mechtild ei pystynyt nukku- 
maan, eikä kyennyt sairaalloisuutensa tähden myöskään nousemaan 
rukoilemaan, Herra ilmestyi hänelle valkeassa asussa ja istui hänen 
vuoteensa ääressä. Herra lohdutti Mechtildiä suloisesti tämän erilai- 
sissa ahdistuksissa ja vaivoissa. Mechtild sanoi Herralle: ”Oi, Herrani, 
kumpa saisin kuljeskella kanssasi sellaisella tasaisella kedolla, jollai- 
sen läpi hiljattain kuljin” Herra vastasi hänelle: ”Etkö sinä tiedä, mi- 
tä merkitsee, kun yleisesti sanotaan, että metsällä on korvat ja kedolla 
silmät?” Ja Hän jatkoi: ”Se, että metsällä on korvat, merkitsee sitä, 
että jos kaksi istuu pensaikossa keskustellen keskenään, voivat muut, 
jotka kulkevat ohitse, kuulla” Ja kohta Mechtild näki mitä koreim- 
man pensaikon, joka kokonaan oli kasvanut uusista oksista, jotka 
suuntautuivat korkeuteen. Se oli ihmeellisen korkea ja kaunis. Her- 
ra istui Mechtildin sielun kanssa tässä pensaikossa. Ne taimet, jois- 
ta pensaikko oli kasvanut, olivat Jumalan hyveitä, siis Viisaus, Lem- 
peys, Oikeudenmukaisuus, Myötätunto, Rakkaus ja muita hyveitä, 


senet kävivät luostarin suljettujen muurien ulkopuolella. Joissakin versiois- 
sa (1558, 100v; 1854, 109) mainitaan Budden tavoin vain ”eräs ruumis”. 
Oleellista on ollut tekstin hengellinen sisältö, jonka kannalta historialliset 
yksityiskohdat kuten vainajan henkilöllisyys eivät olleet keskeisiä. Myös 
Pyhän Birgitan ilmestysten kansankielisistä versioista tunnetaan tendens- 
si, että latinankielisessä versiossa esiintyviä mainintoja henkilöistä ja his- 
toriallisesta kontekstista on karsittu ja keskitytty vain ilmestyksen hengel- 
liseen merkitykseen, katso Andersson 2018, 14; Andersson 2020, 16. 

793 Hakasulkeissa oleva osuus puuttuu Buddelta, 1558 (101r) ja 1854 (109). 
Osuus on mukana 1503 (64v-66r), 1510 (53r-54r), 1597 (131v-133v), 1857 
(270-273) ja 1877 (161—164). 

794 Sanonta on tässä latinaksi muodossa silva habet aures, et campus oculos, 
saksaksi Der Wald hat Ohren!/ vnnd das Feld Augen (1597). Sanonta tunne- 
taan laajasti eri kansankielillä (von Däringsfeld & von Reinsberg-Durings- 
feld 1872, 230). Latinaksi on olemassa myös pidempi muotoilu: Aures 
silva, oculos campi dicuntur habere, ergo logui caute decet aut omnino 
tacere 'Metsillä sanotaan olevan korvat ja kedoilla silmät, siispä on sopi- 
vaa puhua varovasti taikka vaieta kokonaan' (Werner 1912, 6). Sanonnan 
aihe esiintyy myös taiteessa, esimerkiksi Hieronymus Boschin piirroksessa 
Het woud heeft oren, het veld heeft ogen 'metsällä on korvat, kedolla on 
silmät’. Toinen vastaava sanonta on seinillä on korvat, joka myös tunne- 
taan monesta kielestä. 

jotka olivat Jumalalle luontaisia. Kuin oliivipuu”* ne aina ihmeelli- 
sellä tavalla vihertävät, kukoistavat ja kasvattavat uutta. Mechtildin 
sielu syleili oikeudenmukaisuuden oksaa ja sanoi Herralle: ”Minun 
sopii vain syleillä tätä oksaa kiitollisuudella, koska sen kautta sinä ku- 
ritat minua täyttäen minut murheilla ja kärsimyksillä” Ja katso, hän 
näki, että tuo oksa oli itse Jumala, josta Mechtildin sielu piti sylei- 
lyillään tiukasti kiinni. Ja Mechtild alkoi kiittää Häntä näillä sanoilla: 
”Minä kiitän Sinua, oikeudenmukaisuuden kalliota. Minä kiitän Si- 
nua, oikeudenmukaisuuden aurinkoa. Minä kiitän Sinua, oikeuden- 
mukaisuuden kauneutta” Mutta Jumalan sydämestä lähti virta, jo- 
ka virtasi sisään Mechtildin sieluun, lävisti kaikki hänen jäsenensä, 
puhdisti hänestä kokonaan kaiken surullisuuden, jota hänessä aiem- 
min oli, ja karkotti sen hänestä kokonaan pois. Ja Herra sanoi: ”Katso 
pensasta, josta kirjoitus sanoo, että sinun versosi ovat paratiisi”? 
Totisesti pensaan ympärillä seisoivat kaikki enkelit niin, että kukin 
ryhmä ympäröi pensasta yhdeksän renkaan tapaan. Ja Herra sanoi 
Mechtildin sielulle: ”Katso, kirjoituksessa sanotaan, että 'sinä, joka 
asut puutarhoissa, ystävät kuuntelevat”? Jumalallisesta herätykses- 
tä Mechtild kuitenkin ymmärsi, että kaikki enkelit palvelevat oikea- 
mielistä ihmistä kaikessa hyvässä, mitä hän tekee. Kun siis ihminen 
lukee psalmeja tai jotakin jumalallista kirjoitusta tai suorittaa jonkin 
muun hyvän työn, enkelit palvelevat häntä. Kun ihminen rukouk- 
sessa puhuu Jumalan kanssa, kuulee Jumalan sanaa tai puhuu Juma- 
lasta, arkkienkelit palvelevat häntä. Jos hän taas ajattelee Jumalan 
hyveitä, ylistää niitä eli Mahtia, Viisautta, Hyvyyttä, Oikeudenmu- 
kaisuutta, Armeliaisuutta, Pitkämielisyyttä ja Rakkautta sekä pyrkii 
sivistämään itseään hyveillä niin paljon kuin voi, silloin ovat vallat” 
hänelle mieliksi. Kun ihminen muistaa sanoinkuvaamatonta ja mi- 
tä erinomaisinta jumaluutta sekä kovin pelkää Jumalaa ja kaikessa 


795 Käännetty vuoden 1877 edition mukaan. Muissa versioissa 'vesat, taimet’. 

796 Laul. |. 4: 13. Virke puuttuu saksannoksista 1597 ja 1857, mutta on muka- 
na saksaksi 1503 ja latinaksi 1510 ja 1877. 

797 Laul. I. 8: 13. Vuoden 1938 kirkkoraamattu on lähellä Vulgataa, vuoden 
1992 suomennos poikkeaa siitä paljon. 

798 Viittaa enkelihierarkiaan, latinaksi virtutes. 

nöyryydessä alistuu Jumalalle, silloin häntä palvelevat voimat”. Kun 
hän ylistää sydämessään jumaluuden jaloutta ja korkeutta ajatellen, 
miten ääretön korkeus on katsonut hyväksi luoda ihmisen omaksi 
kuvakseen ja kaltaisekseen, ja miten paljon Hän on ihmisen hyväk- 
si tehnyt ja kestänyt, ja kun hänkin rakastaa jokaista ihmistä kun- 
nioittavasti sen kunnioituksen tähden, jolla Jumala rakastaa ihmistä, 
silloin palvelevat häntä hallitukset*". Jos taas ihminen kumarruksin, 
polvistumisin ja sovituksin kääntyy Jumalan puoleen, häntä palvele- 
vat herruudet*”!. Jos hän sydämensä rauhassa ajattelee Jumalaa, val- 
taistuimet**" omistautuvat hänelle. Jos ihminen on valaistunut Ju- 
malan tuntemisesta ja hänet kohotetaan tutkiskeluissaan katsomaan 
Jumalan salaisuuksia, kerubit palvelevat häntä. Sitten kun sielu vetää 
puoleensa palavan rakkauden Jumalan sydämestä, rakastaa Jumalaa 
omalla rakkaudellaan ja rakastaa jokaista ihmistä Jumalassa ja Juma- 
lan tähden, silloin häntä palvelevat serafit. Tämän jälkeen Herra sa- 
noi Mechtildille: ”Haluatko tietää, mitä tarkoittaa se, että kedolla on 
silmät? Siellä missä kaksi henkilöä kävelee tasaisella kedolla, he voivat 
kaukaa nähdä toisensa. Ja jos kaksi toisilleen rakasta henkilöä näke- 
vät kumpikin toisensa tasaisella tiellä kaukaa, he tulevat nopeammin 
yhteen. Ja kun hirvi ja naarashirvi huomaavat kedolla toisensa pitki- 
en välimatkojen päästä, ne sitäkin nopeammin juoksevat yhteen. Sa- 
moin rakastava ja minua halajava sielu vetää minut puoleensa yhdellä 
hönkäyksellä nopeammin kuin ehtii sanoakaan. Matkalaisten ja py- 
hiinvaeltajainkin on tapana levätä kedolla. Niin minullakin on usein 
tapana olla yhdessä sellaisen sielun kanssa, joka tekee itsestään täs- 
sä maailmassa pyhiinvaeltajan ja jolla on suuri sydän, joka on vapaa 
maallisista asioista ja kaikista vastuksista. Kedolla on ihmisillä myös 
tapana poimia kukkia. Samoin minä mieluusti poimin sielusta erilai- 
sia pyhiä pyrkimyksiä, jotka koristavat sitä kuin kukkivaa ketoa, ja 
teen niistä seppeleen, jonka asetan päähäni siihen asti kunnes sielu it- 
se tulee minun tyköni, ja silloin palautan sen hänelle” 


799 Viittaa enkelihierarkiaan, latinaksi potestates. 
800 Latinaksi principatus. 

801 Latinaksi dominationes. 

802 Latinaksi throni. 

Kohta Mechtild kääntyi ja kiiruhti lääkitsijänsä Jeesuksen tykö. 
Mechtild sanoi Hänelle: ”Oi Herra, enkö tehnytkin syntiä siinä, että 
katselin ympärilleni ja niin iloitsin maan kauneudesta?” Herra vasta- 
si: ”Contra obedienciam fecisti et michi non intendisti, sinä rikoit totte- 
levaisuutta vastaan, etkä kiinnittänyt huomiotasi minuun. [Lisäksi 
laiminlöit kuolleen sielun puolesta rukoilemisen.?”]” Mechtild sanoi: 
”Opeta minulle, oi rakkaimpani, miten meidän tulee tästedes mene- 
tellä, kun meidän täytyy poistua eristyksestämme”*%. Hän vastasi: 
”Kun te ensin astutte ulos kuorista, lukekaa silloin tämä jae: Deduc me 
Domine in via tua et ingrediar in veritate tua, letetur cor meum vt ti- 
meat nomen tuum®™”. Se tarkoittaa, että ”Herra Jumala, johdata minua 
tielläsi ja minä astun sisään totuuteesi, minun sydämeni on iloitseva 
siitä, että se pelkää Sinun nimeäsi Kun olette lukeneet sen, menkää 
ulos minua peljäten ja ottakaa minut mukaanne matkakumppaniksi 
ja kuin tukikepiksi, jonka avulla pysytte pystyssä. Kun niin menette 
ulos, siunatkaa oikealla kädellä sekä tie että kaikki se, mitä vastaanne 
sattuu tulemaan, ja ne olkoot siten siunatut. Kun ihminen iloitsee tur- 
hasta, hänen sydämensä on aina jälkeenpäin raskas, mutta se, joka 
minua pelkää, ei ahdistu, vaan on saava todellisen ilon. Sitten kun lä- 
hestytte ruumista*, voitte muistella sitä processionem*”, jossa kaikki 


803 Tämä virke on Budden versiossa hakasulkeissa olevan osuuden tilalla. 

804 Latinankieliset sanat eivät ole sitaatti Raamatusta. Kyseessä on kuitenkin 
Herran repliikki, jonka ankaruutta ja painokkuutta Budde lienee halun- 
nut korostaa latinan kielen avulla. Latinankielinen repliikki on käsikirjoi- 
tuksessa A 13 (101v) alleviivattu punaisella. 

805 Virke puuttuu Buddelta ja on mukana kaikissa muissa tutkimissani ver- 
sioissa (1503, 1510, 1558, 1597, 1854, 1857, 1877). Poisto näyttää olevan 
Budden tekemä (Lauren 1972, 132). Ruumissaattoon liittyvä historialli- 
nen konteksti on karsittu Budden versiossa pois tarkemmin kuin missään 
muussa versiossa, ja huomio on hengellisessä puolessa. On myös mahdol- 
lista, että osuus on jäänyt Budden versiosta pois vahingossa (Lauren 1972, 
132, alaviite 110). 

806 Tarkoittaa luostarin klausuuria eli sen asukkaiden eristämistä ulkomaail- 
masta. 

807 Vulgatassa Ps. 85: 11; Raamatun suomennoksessa Ps. 86: 11. Sitaatti on 
käsikirjoituksessa A 13 (101v) alleviivattu punaisella. 

808 Ajatuksena näyttää olevan, että luostarin ulkopuolelle mennään vastai- 
suudessakin nimenomaan ruumissaaton takia. 

809 Latinan processio 'kulkue, saatto’. 

maailman ihmiset ylösnousemuksessa tulevat ruumiidensa kera koh- 
taamaan minut ja minä tulen sanoinkuvaamattomalla ilolla ja arvok- 
kuudella heitä vastaan kaikkien pyhien enkelten ja pyhimysjoukkojen 
kunnioittamana. Sitten teidän tulee rukoilla kuolleen sielun puolesta, 
jotta se pian vapautettaisiin, jos se on joutunut piinoihin. Jos jokin es- 
te pitää sitä minusta etäällä, rukoilkaa, että se vapautuu tuosta estees- 
tä ja pikemmin yhdistyy minuun ja minun pyhimyksiini ja voi olla 
tulevan kunnian arvoinen ja esitellään minulle kunnian ja ilon kera 
tuona kauhistuttavana päivänä?!" 


[Herran keittiöstä 


Kun Mechtild eräällä kerralla oli Herran jumalallisen anteliaisuuden 
kautta saanut erään suurenmoisen lahjan, hän muisti oman halpuu- 
tensa ja sanoi nöyrällä alamaisuudella: ”Oi, mitä avokätisin kuningas, 
ei tämä Sinun niin suurta erinomaisuuttasi edustava lahja ollenkaan 
sovi minulle, joka pidän itseäni arvottomana siihenkin, että minut 
laskettaisiin sisään Sinun keittiöösi, jotta pesisin sinun kulhojasi.” 
Herra vastasi hänelle ystävällisesti: *Mikä on minun keittiöni ja mitä 
ovat minun kulhoni, joita sinä haluaisit pestä?” Voitettuna Mechtild 
ei osannut vastata tähän ja vaikeni. Silloin Herra, jolla joskus on tapa- 
na herättää kysymys ei sen tähden, että se selitettäisiin, vaan jotta se 
selittäisi, ilahdutti häntä yhtaikaa vastauksella tähän ja näkökohdal- 
laan. Hän nimittäin sanoi: ”Minun keittiöni on minun jumalallinen 
sydämeni. Kuin keittiö, joka on yhteinen huone ja avoin kaikille, niin 
palvelijoille kuin riippumattomillekin, sydämeni on aina avoinna kai- 
kille ja valmiina kaikkeen mielihyvään. Kokki tässä keittiössä on Py- 
hä Henki, jonka mittaamaton suloisuus taukoamatta vuodattaa tuota 
mielihyvää ylenmääräisen anteliaasti, täyttää sillä ja täyttämällä saa 
tulvimaan sitä. Minun kulhoni ovat kaikkien pyhimysten ja valittuje- 
ni sydämet, joihin minun jumalallisen sydämeni yltäkylläisyydestä 
vuodatetaan alati ihmeellistä suloisuutta” 


810 Tuomiopäivänä, viimeisenä päivänä. 
811 Hakasulkeissa oleva luku puuttuu Buddelta, 1558, 1597, 1854 ja 1857. 
Luku on mukana 1503 (66r-66v), 1510 (54v) ja 1877 (165—166). 

Ja katso, Mechtild näki autuaan Neitsyen seisomassa lähellä Juma- 
laa ja hänen kanssaan kokonaisen joukon enkeleitä ja pyhimyksiä. 
Nämä enkelit tarjosivat Herralle, kuninkaalleen, sydämiään kultais- 
ten kiekkojen muodossa täytettäväksi. Kuhunkin niihin erikseen 
näytti virtaavan jumalallisen tahdon tulvapuro, joka lähti jumalalli- 
sen sydämen virrasta runsaana ylipursuten. Tämä virtaus virtasi py- 
himysten sydämestä takaisin ja palasi ihmeellisen kiitollisuuden kera 
Jumalan sydämeen. Silloin Herra sanoi Mechtildille: ”Astu nyt ensin 
neitseellisen Äitini mitä puhtaimman sydämen tykö ja pyri pesemään 
se kiittämällä ja ylistämällä Hänen mitä arvokkainta uskollisuuttaan, 
jonka ansiosta Hän on kaikkia luotuja enemmän kaikissa teoissaan 
ollut minuun yhdistyneenä mitä vankimmin, todellakin erottamatto- 
masti. Ime tämä pesuvesi sisääsi sen kautta, että haluat ja pyrit jäljitte- 
lemään Häntä. Samalla tavalla tee yksittäisten pyhimysten sydämille 
aina heidän hyveitään antaumuksella ylistäen ja kykysi mukaan hei- 
tä nöyrästi jäljitellen. Siten voit päästä onnellisesti heidän joukkoon- 
sa kunniaan’ ] 


Siitä, miten sielun tulee valmistaa itselleen asumus Jumalan 
sydämeen. Luku 243, 


Toisella kertaa Mechtildin otettua vastaan Jumalan ruumiin Herra sa- 
noi hänelle: ”Katso, minä olen sinussa ja sinä minussa, minun vallas- 
sani kuin kala vedessä”. [Mechtild vastasi:] ”Oi, Herrani, kalat vede- 
tään usein vedestä [verkolla], mutta mitä minulle käy, jos minut sillä 
tavoin vedetään?” Herra vastasi: ”Sinua ei voida vetää minusta pois, 
vaan teet pesän ja asut jumalallisessa sydämessäni.” Mechtild sanoi: 
”Miten siitä tulee minun pesäni?” Herra vastasi: ”Todellisen nöyryy- 
den kautta. Sinun tulee aina laskea itsesi todellisen nöyryyden syvän- 
teeseen kaikkien niiden lahjojen ja armontöiden kohdalla, joita minä 
olen sinulle suonut? Mechtildin sielu sanoi: ”Oi Herra, kalat lisäänty- 


812 Tämä luku on vuoden 1558 editiossa hieman eri kohdassa (94r). Luku on 
käsikirjoituksessa A 13 (102r) numeroitu virheellisesti 25. 

813 Tästä alkavassa virkkeessä olen lisännyt selvyyden vuoksi hakasulkeisiin 
muutaman sanan, jotka ovat pääteltävissä rivien välistä ja muiden versioi- 
den perusteella. 

vät vedessä ja ovat hedelmällisiä. Mikä onkaan oleva minun hedelmä- 
ni?” Herra vastasi: ”Kun sinä uhraat minut minun taivaalliselle Isälle- 
ni ja kaikkien pyhimysten iloksi ja kunniaksi, silloin lisääntyy heidän 
ilonsa ja ansionsa niin kuin he itse olisivat minut synnyttäneet ja siit- 
täneet maailmaan. Ja se on sinun hedelmäsi” [%'*Silloin Mechtildin 
sielu alkoi miettiä, miten tämä voi tapahtua patriarkkojen ja profeet- 
tojen kohdalla, koska he eivät ottaneet vastaan Kristuksen ruumista 
maan päällä””. Herra sanoi: ”Sen, mitä apostoleilla oli todellisuudes- 
sa, patriarkat ja profeetat saivat uskon ja toivon kautta. Siksi se on yh- 
tä todellisesti heidän kuin apostolienkin”] 


Vastoinkäymisen rististä ja meidän Herramme rististä. Luku 2526; 


Mechtild oli kerran hengellisen näyn vallassa. Hän näki olevansa mitä 
kauneimmassa talossa, jonka hän hyvin ymmärsi olevan Kristuksen 
sydän. Hän lankesi maahan ja löysi lattialta suuren ristin. Sen päälle 
Mechtildin sielu heittäytyi. Kohta keskeltä ristiä lennähti mitä terä- 
vin nuoli, joka oli kultaa. Se lävisti Mechtildin sielun. Silloin Mechtild 
kuuli Herran sanovan: ”Kaikki maailman rikkaudet eivät voi ilahdut- 
taa sielua, vaan kaikki sielun hyvinvointi ja korkein kunnia ovat vas- 
toinkäymisissä ja kärsimyksissä” Mechtildin sielu alkoi kovasti ahdis- 
tua ja surra, sillä vaikka hän kuuli ainoan rakkaansa, ei hän nähnyt 
Tätä. Kun Mechtild suurella kaiholla etsi Häntä, hän näki Hänet äk- 
kiä seisomassa edessään punaisessa silkkivaatteessa. Herra tarttui 
Mechtildiä kädestä ja puhui hänelle erittäin suloisesti. Mechtild tun- 
si Hänen vaatteensa suuren pehmeyden ja sileyden ja alkoi miettiä, 
mitä se mahtoi tarkoittaa. Herra vastasi hänelle: ”Niin kuin silkkiset 
vaatteet ovat pehmeitä ja sileitä, samoin ovat kaikki kärsimys ja ah- 
dinko suloisia ja helppoja sille sielulle, joka totisesti rakastaa Juma- 
laa? Mechtild sanoi: ”Totisesti niin on ensin koettelemuksen alussa, 
kun ahdinko saa ihmisen valtaansa ja kuritus vasta alkaa, mutta kun 


814 Hakasulkeissa oleva osa puuttuu Buddelta ja vuoden 1558 editiosta, mut- 
ta on mukana 1503, 1510, 1597, 1857 ja 1877. Koko luku puuttuu vuoden 
1854 valikoimasta. 

815 Patriarkat (Israelin kantaisät) ja profeetat elivät Vanhan testamentin ai- 
koina eli ennen Kristusta. 

816 Käsikirjoituksessa A 13 (102v) luku on virheellisesti numeroitu 26. 

kärsimys ja vastoinkäyminen lisääntyvät ja pitkittyvät, tulee siitä pian 
raskasta kestää” Herra vastasi tähän: ”Se on totta. Mutta kun silkki- 
vaate koristellaan ja se tulee painavaksi kullasta ja jalokivistä, sitä ei 
kuitenkaan missään nimessä heitetä pois, eikä sitä vieroksuta sen pai- 
navuuden takia. Pikemminkin se tulee sitäkin kalliimmaksi ja rak- 
kaammaksi. Samalla tavalla ei uskova sielu hylkää vastoinkäymistä 
sen katkeruuden tähden. Sillä kaikki hänen hyveensä jalostuvat ja 
kallistuvat siitä ja kaikki hänen ansionsa kasvavat siitä verrattoman 
paljon?” 

[*7Tämä näky oli ennustus tulevasta sairaudesta%'*, joka iski 
Mechtildiin lyhyen aikaa myöhemmin, nimittäin Herran adventtina, 
jolloin hänellä aina oli tapana laulaa ylistystä mitä suurimmalla hurs- 
kaudella ja pyhän kaipuun innolla. Silloin Mechtildin valtasi ankara 
kipu. Kuitenkin eniten pahaa teki se, että hän ei voinut mennä kuo- 
riin eikä osallistua tavanomaiseen hartaudenharjoitukseen.] 


Mechtildin monenlaisista kärsimyksistä. Luku 268”. 


Sitä mukaa kuin Jumala lisää sielussa pyhää suloisuuttaan ja lohdu- 
tustaan, Hän aiheuttaa myös erilaisia sairauksia ja vastoinkäymisiä, 
mikä näkyi ja tuli ilmi myös Mechtildin pyhän ja uskollisen sielun 
kohdalla. Kerran Mechtild sairasti mitä kovinta päänsärkyä jatkuvasti 
yli kuukauden ajan niin, ettei hän pystynyt saamaan lainkaan unta ja 
lepoa®™. Vielä raskaampaa ja murheellisempaa oli se, että hän menetti 
kaiken lohdun ja armon, joita hän oli tottunut saamaan Jumalan vie- 
raillessa hänen tykönään. Niinpä hän usein itkien valitti, että hänellä 
ei enää voinut olla suloista ajatustakaan Jumalasta. Lisäksi hän oli jou- 
tunut niin suureen ahdistukseen, että hänen usein kuultiin kolmen?! 


817 Hakasulkeissa oleva katkelma puuttuu Buddelta, 1558, 1597 ja 1854. Se 
on mukana 1503, 1510, 1857 ja 1877. 

818 Mechtildin tiedetään sairastelleen paljon viimeisinä elinvuosinaan, joiden 
aikana hän sai ilmestyksensä. Useista ilmestyksistäkin käy ilmi Mechtildin 
monessa kohdin olleen sairaana tai heikkona. 

819 Luku on käsikirjoituksessa A 13 (103r) numeroitu virheellisesti 27. 

820 Mahdollisesti adventin aikaan vuonna 1290 (Bromberg 1965, 15). 

821 Vuosien 1558, 1854 ja 1877 latinankielisten editioiden mukaan ääni kuu- 
lui "koko talon läpi”. Sama lukutapa kuin Buddella on kaikissa tutkimissa- 

talon päähän jatkuvasti huutavan ja karjuvan rakkaansa perään. Mut- 
ta kun Mechtild oli ollut tällä tavoin hyljättynä seitsemän päivän ajan, 
mitä lempein Herra, joka aina on niiden lähellä, joilla on ahdistunut 
sydän, vuodatti häneen niin paljon lohdutusta ja hengellistä ihanuut- 
ta, että hän sitten varhaisaamun rukouksesta*? ensimmäiseen tuntiin 
ja ensimmäisestä tunnista yhdeksänteen tuntiin asti makasi Jumalan 
hengellisen näyn ja ihanuuden vallassa silmät suljettuina kuin kuol- 
lut antaumuksellisessa sydämen ilossa ja jumalallisen rakkauden nau- 
tinnossa. Niinpä hän saattoi täysin yhtyä profeetta Daavidin sanoihin 
Secundum multitudinem dolorum meorum in corde meo consolaciones 
tue letificauerunt animam meam eli 'minun sydämessäni olevien ah- 
distusten paljouden mukaisesti Sinun lohdutuksesi ilahdutti minun 
sieluani”. Kun Mechtild sillä tavoin makasi nukahtaneena autuaalli- 
seen uneen, mitä lempein Herra ilmaisi hänelle salaisuutensa ihmeel- 
liset merkit ja teki hänet niin suuresti iloiseksi mitä ihanimmalla läs- 
näolollaan, että Mechtild tuli kuin juopuneeksi. Hän ei kyennyt enää 
kauempaa salaamaan ja kätkemään sitä sisäistä armoa ja hengellisiä 
lahjoja, joita hän aikaisemmin monen vuoden ajan oli kaikilta kätke- 
nyt ja salannut. Hän julisti niitä kaikille vieraille ja matkustavaisille, 
jotka tulivat hänen tykönsä. Hänen kertomansa tähden monet tulivat 
ja lähettivät hänen kauttaan Jumalalle salaiset viestinsä, jotka tulivat 
olemaan sielulle hyödyksi. Niihin kaikkiin Mechtild hankki vastauk- 
set sen mukaan kuin Jumala katsoi hyväksi ilmaista hänelle sen, joka 
oli heidän sielulleen hyväksi, ja sen, mitä heidän sydämensä toivoivat. 
Tästä lukemattoman monet saivat iloa ja kiittivät ja kunnioittivat Ju- 
malaa sellaisista armonteoista. 


ni saksannoksissa (1503, 1597, 1857) ja vuoden 1510 latinankielisessä edi- 
tiossa, jossa sanan totus 'koko' tilalla on tertius 'kolmas'. Vaihtelu on siis 
syntynyt latinankielisen perinteen sisällä. 

822 Latinaksi matutina. 

823 Vulgatassa Ps. 93: 19; Raamatun suomennoksessa Ps. 94: 19. Sitaatti puut- 
tuu kaikista muista tutkimistani versioista (1503, 1510, 1558, 1597, 1854, 
1857, 1877) ja lienee Budden lisäämä. Raamatun sitaatteja esimerkiksi 
juuri tutuista psalmeista on tekstissä runsaasti muutenkin, ja joskus Budde 
lisäsi niitä itse (Lauren 1972, 81-84). Sitaatti istuu kohtaan luontevasti. 
Latinankielinen sitaatti on käsikirjoituksessa A 13 (103r) alleviivattu pu- 
naisella. 

[8*Mechtildin sairauden aikana Herra otti kuoleman kautta erot- 
tamalla häneltä pois hänen herttaisen sisarensa eli rouva abbedissan, 
jonka muisto on kunniakas*”. Kuten Mechtild itsekin tunnusti, Herra 
itse korvasi mittaamattomasti tämän ja kaikki hänen menetyksensä. 
Siispä niin usein kuin Mechtild halusi, hän sai nähdä sisarensa sielun 
ja tuntea hänen yksittäiset ansionsa. Mutta kun Mechtild yhä valitti, 
että hän ei päänsärkynsä tähden saanut unta, ihmiset sanoivat hänen 
sairautensa tähden erehtyvän, sillä heidän mielestään Mechtild ei teh- 
nyt mitään muuta paitsi nukkui. Mutta kun Mechtildin palvelija kysyi 
häneltä, mitä hän sitten teki, kun hän silmät suljettuina makasi liik- 
kumattomana, hän vastasi: ”Minun sieluni iloitsee jumalallisesta nau- 
tinnosta uiden jumaluudessa niin kuin kala vedessä taikka lintu il- 
massa, eikä ole mitään eroa minun sieluni yhteyden ja sen nautinnon 
välillä, jonka kautta pyhimykset jo nauttivat Jumalasta, paitsi se, että 
he ovat ilossa ja minä taas kärsimyksissä? 

Kun Mechtildin sairauden aikoina tuli paaston aika ja hän oli päät- 
tänyt hengellisesti pysyä Herran kanssa erämaassa**, hän näki erää- 
nä yönä itsensä olevan Herran kanssa erämaassa. Hän kysyi Herralta, 
missä Tämä tahtoi viettää ensimmäisen yön. Herra osoitti hänelle 
puuta, joka oli ihmeellisen kaunis, mutta ontto ja jota sanottiin nöy- 
ryyden puuksi, ja sanoi: ”Täällä minä vietän yöni” Kun nämä asiat oli 
sanottu, Herra astui sisään puussa olevaan onkaloon. Silloin Mechtild 
sanoi: ”Entä mihin minä jään?” Herra vastasi hänelle: ”Etkö osaa len- 
tää minun syliini ja levätä siellä niin kuin siivekkäillä on tapana teh- 
dä?” Ja kohta Mechtild näki itsensä Herran syliin lentävän pikkulin- 
nun hahmossa, ja siellä hän lepäsi erittäin rauhallisesti. Hän sanoi 
Herralle: ”Mitä lempein Herra, pane sormesi pääni päälle, että jo 
nukahtaisin” Ja Herra sanoi: ”Etkö tiedä, että pikkulinnut asettavat 


824 Hakasulkeissa oleva osuus on mukana 1503 (68r-68v), 1510 (55v-56r), 
1597 (136v-137v), 1857 (280-281) ja 1877 (169-170). Buddella ja vuosien 
1558 ja 1854 editioissa sen korvaa yksi virke (katso ensimmäistä näiden 
hakasulkeiden jälkeistä virkettä). 

825 Mechtildin vanhempi sisar Gertrud, joka oli abbedissa, kuoli 1291, ja 
Mechtildin uskotaan saaneen pääosan ilmestyksistään sisaren kuoleman 
jälkeen (Geete 1899, IV). 

826 Vertaa Matt. 4: 1-2. 

päänsä siipien alle, kun haluavat saada unta?” Mechtild vastasi: ”Her- 
ra, mitkä ovat minun siipeni?” Herra vastasi: ”Sinun halusi on punai- 
nen siipi, sillä se hehkuu aina. Sinun rakkautesi on vihreä siipi, koska 
se aina kukoistaa ja kasvaa. Sinun toivosi taas on keltainen siipi, kos- 
ka taukoamatta huokaat minun puoleeni? Silloin Mechtild näki Her- 
ran sydämestä tippuvan pisaroita, ja ne hän otti nokallaan vastaan 
mitä halukkaimmin. Niistä hän ammensi ennenkokemattoman ja sa- 
noinkuvaamattoman ihanaa suloisuutta.] 

Silloin Mechtildin sielu ikään kuin ui ja vaelsi jumaluudessa niin 
kuin kala vedessä ja lintu ilmassa.” Silloin Mechtild näki Pyhän Pie- 
tarin tulevan ja suuresti ihmettelevän sitä, että korkeuden Herra niin 
suurella arvokkuudella kääntyi tuon sielun puoleen. Armelias Herra 
vastasi hänelle: ”Mitä sinä ihmettelet, Pietari? Etkö sinä tiedä, että esi- 
koispojat ja ensimmäiset lapset samoin kuin viimeiset ovat mielei- 
simmät ja rakkaimmat? Te, minun opetuslapseni, olitte ensimmäiset 
lapset, joille minä osoitin kaikkea rakkautta ja herttaisuutta. Kaikki 
se, mitä te tahdoitte, teillä oli oman tahtonne mukaan”? Sillä Hän tah- 
toi sanoa: ”Älkää ihmetelkö sitä, että minä näytän myös muille maa- 
ilman viimeisimpinä aikoina rakkauttani ja teen julkiseksi salaisen 
lempeni” 

[Silloin Mechtildin sielu tempaistiin Taivaaseen, jossa hän näki 
Herran istumassa idässä ja sisarensa rouva abbedissan, jonka muis- 
to oli onnellinen, kaikkien seurakuntaansa kuuluvien henkilöiden 
suojaamana, niin elävien kuin kuolleidenkin. Kun sisar sitten kulki 
kevein liikkein, lähti kohta kaikista niistä henkilöistä, joita hän maan 
päällä oli huolenpidollaan johtanut, niin suloinen ääni, että koko tai- 
vaallinen joukko ilahtui tästä uudesta miellyttävyydestä, ja kaikki 


827 Virke esiintyy Buddella, 1558 (102r) ja 1854 (113). Muissa tuntemissani 
versioissa virkkeen paikalla on pidempi esitys, joka on käännetty ylle ha- 
kasulkeisiin. 

828 Virke on Budden lisäämä, eikä sitä löydy muista versioista. Budde on li- 
sännyt viimeisiä lapsia koskevan selityksen ja maininnan viimeisimmistä 
ajoista saadakseen konkreettisen kontaktin lukijoihinsa (Lauren 1972, 
120). Lisäyksin Budde pyrki herättämään lukijoissa mielenkiintoa tekstiä 
kohtaan ja saamaan lukijat vaikuttumaan (Lauren 1972, 128). 

829 Hakasulkeissa oleva osuus puuttuu Buddelta, 1558, 1597 ja 1854. Osuus 
on mukana 1503, 1510, 1857 ja 1877. 

seurakuntaan kuuluvat henkilöt lensivät hänen ympärillään lumival- 
keiden kyyhkyjen muodossa. Tämän jälkeen pyhät enkelit uhrasivat 
Jumalalle yksittäisten henkilöiden kaikki ansioittavat teot mainitun 
abbedissan iloa kartuttaakseen. Hän rukoili seurakunnan puolesta 
tällä tavoin: ”Pyhä Isä, säilytä Sinun nimessäsi ne, jotka Sinä annoit 
minulle!” Herra vastasi hänelle: ”Sinun tahtosi on minun tahtoni, ja 
minä olen suojeleva heitä viattomuudessa kaikelta pahalta” Abbedis- 
sa rukoili myös Poikaa sanoen: ”Minä pyydän, että he olisivat yhtä Si- 
nussa niin kuin me olemme yhtä” Siis niin, että he olisivat kaikissa 
asioissa täydestä tahdostaan yhtä Jumalan kanssa niin kuin pyhimyk- 
set Taivaassa ovat kaikkien asiain kautta yhtä Jumalan kanssa. Siihen 
Poika vastasi: ”Sinun toiveesi on minun toiveeni. Minä olen heissä 
ja he minussa, ja sen kautta saatan loppuun ja vahvistan kaikki hei- 
dän tekonsa” Tämän jälkeen abbedissa rukoili Pyhää Henkeä sanoen: 
”Pyhitä heidät totuudessa ja suvaitse olla heidän lohduttajansa!” Pyhä 
Henki vastasi hänelle: ”Sinun ilosi on minun iloni. Minä tahdon olla 
heidän lohduttajansa ja suojelijansa?”] 

Sitten Mechtild rukoili konventin puolesta ja kuuli mitä suloisim- 
man äänen Taivaan korkeudesta niiden erilaisten toimintatapojen 
tähden, joita konventin sisaret siihen aikaan olivat omaksuneet ih- 
misten syntien ja terveyden vuoksi. Tämän äänen kaikua kohti py- 
hät enkelit kiiruhtivat laulaen niin kuin mitä suloisimpaan harpun- 
soittoon**", Paholaiset, jotka kiusasivat sieluja, pakenivat kauas heistä, 
sielut vapautuivat kärsimyksistä, ja heidän ketjunsa ja kahleensa mur- 
tuvat rikki. 


Siitä kuinka Mechtild lepäsi meidän Herramme haavoissa. 
Luku 27831. 


Eräänä toisena yönä Mechtild ei saanut rauhaa kovan päänsärkyn- 
sä tähden. Hän pyysi Herraa näyttämään hänelle edes jonkin lou- 


830 Sanalla harpa oli keskiajalla laajempi merkitys, ja sillä viitattiin muihinkin 
soittimiin kuin nykyisen kaltaiseen harppuun (Helenius-Öberg 1995, 36). 
Viittaus suloiseen harpunsoittoon näyttäisi olevan Budden lisäys, koska 
sitä ei ole muissa tutkimissani versioissa (Lauren 1972, 122). 

831 Käsikirjoituksessa A 13 (103v) luku on virheellisesti numeroitu 28. 

kon, jossa hän pääsisi lepoon. Herra näytti hänelle neljä koloa pyhis- 
tä haavoistaan ja pyysi häntä valitsemaan, missä niistä hän haluaisi 
viipyä ja olla. Mutta Mechtild ei tahtonut valita, vaan antoi valinnan 
Jumalan lempeyden valtaan niin, että Hän näyttäisi Mechtildille sen, 
joka Häntä miellytti. Silloin Herra osoitti Mechtildille pyhän sydä- 
mensä haavaa ja sanoi: ”Astu tänne sisään ja lepää!” Kohta Mechtild 
ryömi suuresti iloisena sisään Jumalan sydämeen. [*Se oli saman- 
lainen kuin mitä kaunein talo, ja sen keskeltä vuoteessa makaamas- 
ta Mechtild löysi Herran, jota verhosi kunniakkaasti vihreä viitta. 
Mechtildin sielu nojautui Herran käskystä Hänen viereensä lepää- 
mään tavattoman iloisena.] Mechtild näki siellä olevan yhtä monta 
silkkistä tyynyä kuin hänen päässään oli kivun pistoja. [””Ne kaikki, 
yhden toisensa jälkeen, Mechtild asetti rakastajansa pään alle suurel- 
la kiitollisuudella sanoen: ”Mitä rakkain Jumala, jospa suvaitsisit ko- 
ristaa pääsiäisjuhlan aikaan minut kurjan sellaisilla vaatteilla, jollaisia 
on vuoteesi peitteenä?” Herra vastasi hänelle: ”Valittuni, itseni kaut- 
ta ja itsestäni minä tahdon valmistaa sinulle sellaiset vaatteet” Mutta 
Mechtild epäröi, mitä näillä Herran sanoilla haluttiin sanoa.] Silloin 
Herra sanoi: ”Bombices eli silkkimadot kutovat silkkiä, ja minusta on 
kirjoitettu, että Ego sum vermis et non homo eli minä olen mato enkä 
ihminen. [835Hurskauteni sisimmästä minä valmistan sinulle vaat- 
teet] Vielä Hän sanoi: ”Tähän asti sinä olet palvellut minua nöyrästi 
suurella vaivalla. Tästedes sinun tulee harjoittaa palvelustasi hyvelli- 
sissä töissä. Ja jos jokin on sinulle liian hankalaa ja sietämätöntä, mi- 
nä autan sinua kantamaan sen? 


832 Hakasulkeissa oleva pätkä puuttuu Budden versiosta, vuoden 1857 sak- 
sannoksesta ja vuoden 1558 latinankielisestä editiosta. Se on mukana 
1503, 1510, 1597 ja 1877. Vuoden 1854 valikoimasta puuttuu koko luku. 

833 Hakasulkeissa oleva osa puuttuu Buddelta ja vuoden 1558 editiosta. 

834 Sitaatti ei erotu käsikirjoituksessa A 13 (104r) visuaalisesti ruotsinkielisestä 
tekstistä. Vulgatassa Ps. 21: 7; Raamatun suomennoksessa Ps. 22: 7. Sana 
Bombices on käsikirjoituksessa alleviivattu punaisella. 

835 Hakasulkeissa oleva lause puuttuu Buddelta ja vuoden 1558 editiosta. 

Siitä kuinka Mechtild tarjosi kaikille pyhimyksille laupeuden 
lähteestä. Luku 28. 


Toisena yönä tämän jälkeen Mechtild haki jälleen Herraa ja kysyi, 
missä makaisi. Herra vastasi: ”Vuoren juurella tässä erämaassa?” Siel- 
lä Mechtild näki laupeuden lähteen ja lähteellä hopeaisen astian. Sil- 
loin Herra sanoi hänelle: ”Tästä lähteestä sinun tulee tarjota kaikille 
ja kullekin erikseen sinun oman tahtosi mukaan.” Mechtild vastasi: 
”Minä pyydän Sinulta, Herrani, että Sinä tekisit sen minun puoles- 
tani, sillä minä en ole siihen kelvollinen, sillä minä olen sairaalloi- 
nen ja heikko” Silloin esiin astui pyhiä enkeleitä. Mechtildin puolesta 
he tarjoilivat tuosta lähteestä ensin kunniakkaalle Neitsyt Marialle 
kaiken Hänen pyhyytensä kartuttamiseksi. Kun hän joi siitä, kuul- 
tiin jokaisen nielaisun tai pisaran hänen kurkussaan päästävän mitä 
suloisimman äänen tai soinnin niin, että kaikki pyhän Jerusalemin 
kaupungin asukkaat iloitsivat ja riemuitsivat uudessa ilossa. Sitten he 
tarjosivat patriarkoille ja profeetoille, apostoleille, marttyyreille, tun- 
nustajille ja pyhille naisille, neitsyeille, leskille ja avioliitossa oleville 
naisille ja kaikille Taivasten valtakunnan asukkaille. Kaikki joivat sa- 
malla tavalla tuosta lähteestä, ja kukin kohdaltaan päästi mitä suloi- 
simman äänen juodessaan. Sen jälkeen enkelit tarjoilivat samasta läh- 
teestä myös militanti ecclesie eli sille kirkolle, joka yhä käy taistoaan, 
ja se on kristittyjen yhteisö täällä maan päällä%*. Ensin he tarjosivat 
paaville, kaardinaaleille, arkkipiispoille ja kaikille puhtaan elämän ih- 
misille*9 ja papeille. Sitten he tarjosivat keisareille, kuninkaille, pääl- 
liköille ja lopulta kaikille täällä maan päällä eläville. He tarjosivat 


836 Budde on jättänyt näkyviin alkutekstinsä latinankieliset sanat ja lisännyt 
selityksen ruotsiksi. Ecclesia militans "taisteleva/sotiva kirkko" viittaa kirk- 
koon, joka tässä elämässä/maan päällä taistelee paholaisen juonia, maail- 
maa ja lihaa vastaan (Ef. 6: 11; 1. Joh. 5: 4; Gal. 5: 17). Toisaalta on ecclesia 
triumphans 'voitosta juhliva/riemuitseva kirkko', joka Taivaan levossa 
iloitsee voitosta vihollisia vastaan (Schmid 1876, 603-604). 

837 Puhtaan elämän ihmisillä tarkoitetaan luostarissa olevia sisaria ja veljiä. 
Muissa versioissa on näiden sijasta piispat, mikä onkin loogista, koska 
luettelossa edellisenä mainittiin arkkipiispat. Budde lienee sopeuttanut 
tekstiä niin, että hänen kohdeyleisönsä tulee mainituksi tekstissä ja ote- 
tuksi mukaan. 

myös kiirastulessa oleville sieluille. Kaikki nämä joivat lähteestä, mut- 
ta kaikki eivät päästäneet sitä suloista ääntä. Eivätkä kaikki myöskään 
tunteneet sitä suurta suloisuutta, josta nautti triumphans ecclesia, jo- 
ka on voittoisa kirkko eli Taivaan väki, joka nyt iloitsee kunniassa ja 
on voittanut maailman ja kaikki sen vastoinkäymiset’. [8*Tämän 
jälkeen Herra tarjosi palvelijattarensa rukousten ansiosta mitä hy- 
väntahtoisimmin kaikille edellä mainituille sotivaan tai voittoisaan 
kirkkoon kuuluville henkilöille sydämestään jumalallista juomaa pie- 
nessä astiassa.] 


Laupeuden lähteestä. Luku 29. 


Seuraavana yönä Mechtild johdatettiin uudelleen hengellisesti samai- 
sen lähteen tykö. Mechtild näki suuren vesisuonen virtaavan tuos- 
ta lähteestä ja samaisen vesisuonen virtaavan Jeesuksen Kristuk- 
sen sydämen kautta mitä kirkkaimpana takaisin tuohon lähteeseen. 
Mechtild ymmärsi, että se tuli ymmärtää niin, että Jumalan lahjat 
ovat monenlaisia, eikä kaikilla ihmisillä ole samanlaista armoa. Kos- 
ka armolahjat ovat muuttuvaisia, tulee jokaisen huolellisesti keskittyä 
niihin armolahjoihin, joita Jumala on hänelle antanut, ja kiitollisuu- 
della palauttaa ne Jumalalle pitäen itseään arvottomana kaikkeen hy- 
vään ja myös elämään täällä maan päällä. Ja sanokoon hän aina nöy- 
rästi alistuvaisuudessaan: ”Minä olen arvoton saamaan kaikki Sinun 
lahjasi, Herra Jumala? Älköön hän enää toivoko itselleen mitään hy- 
vää, paitsi sellaista, joka on Jumalan ylistykseksi ja kunniaksi. Ja kai- 
ken mitä hänelle tapahtuu, olkoon se sitten iloa tai surua, tietäköön 
hän varmasti olevan Jumalan suurella rakkaudella antamaa. Ja hänen 
tulee palauttaa kaikki lahjansa sinne, mistä ne ovat lähtöisin eli Jee- 
suksen Kristuksen mitä pyhimpään sydämeen kiitollisuudella Hänel- 
le ja vilpittömin kiitoksin. Niin teki tämä Jumalan palvelijatar, ja siksi 


838 Tässäkin Budde on poiminut alkutekstistä latinankielisen termin ja lisän- 
nyt siihen selityksen ruotsiksi. Katso edellä ecclesia militans. Latinankieli- 
set ilmaisut militanti ecclesie ja triumphans ecclesia eivät käsikirjoitukses- 
sa A 13 (104v) erotu visuaalisesti ympäröivästä ruotsinkielisestä tekstistä. 

839 Hakasulkeissa oleva virke puuttuu Buddelta, 1558, 1854 ja 1857. Virke on 
mukana 1503, 1510, 1597 ja 1877. 

hänen päänsä oli aina kipeä, ja heti kun hän tunsi jotakin jaksavan- 
sa ja kykenevänsä hengellisyyden harjoitukseen, hän ponnisteli niin 
paljon, ettei suonut itselleen tilaisuutta nukkua, ja niinpä hän menetti 
voimansa. 


[Syntien tunnustamisesta 


Toisella kerralla Mechtild näki Herran Jeesuksen istumassa Majestee- 
tin oikealla puolella korkeuksissa ja puhdistavan synneistä. Kun sisa- 
ret uupunein sydämin ja nöyrin mielin astuivat tunnustamaan syn- 
tinsä, Herra Jeesus syleili kutakin erikseen oikealla kädellään, ja Hän 
itse hävitti kaikki heidän syntinsä niin täydellisesti kuin niitä ei kos- 
kaan olisi ollutkaan. Kaikki näin puhdistetut Hän esitteli taivaallisel- 
le Isälleen, joka katsoi erittäin hyvänsuovasti heitä kutakin erikseen ja 
puhutteli heitä sanoen: ”Minun oikeuteni oikea käsi on ottanut sinut 
hoivaansa todelliseksi sovitukseksi.” 


Siitä, miten Herra paransi Mechtildin 


Kun Mechtildin sairautta oli kestänyt jo neljänkymmenen päivän 
ajan, joiden aikana hän jatkuvasti kärsi päänsärystä, hän näki jälleen 
olevansa Herran kanssa kukoistavalla kedolla. Mechtild sanoi Hänel- 
le: ”Oi, mitä suloisin rakastajani, anna minulle siunauksesi niin kuin 
muinoin teit palvelijallesi Jaakobille!”*? Herra siunasi häntä kädellään 
mitä hyväntahtoisimmin ja sanoi: ”Ollos terve ruumiiltasi ja mielel- 
täsi!” Mechtild tunsi heti kipunsa lieventyvän. Täynnä suurta iloa 
Mechtild rukoili Pyhältä Neitsyeltä ja kaikilta pyhimyksiltä, että he 
ylistäisivät hänen sielunsa rakastajaa tämän merkittävän hyvän työn 
takia. Pyhän Neitsyen aloitettua he kaikki puhkesivat uusiin Jumalan 
kiitoksiin Mechtildin sielun ja kaikkien hänelle tehtyjen hyvien töi- 


840 Virke on mukana Buddella ja vuoden 1558 editiossa. Se puuttuu muista 
tutkimistani versioista (1503, 1510, 1597, 1857, 1877). Koko luku puuttuu 
vuoden 1854 valikoimasta. 

841 Hakasulkeissa olevat luvut puuttuvat Buddelta, 1558 ja 1854. Ne ovat mu- 
kana 1503, 1510, 1597 ja osittain 1857. 

842 Viittaa ehkä kohtaan 1. Moos. 32: 30. 

den tähden. Siitä lähtien Mechtild alkoi voida paremmin, joskaan ei 
kaikilta osin. Niin oli paljolti sen tähden, että heti, kun Mechtild tunsi 
vähän voimistuvansa, hän ponnisteli hengellisyyden harjoittamisessa 
niin kovasti, että hänen ruumiinsa välttämättä uupui. 


Rakkauden mahdista 


Sitten toisella kertaa, kun Mechtild kiittäen mietti jumalallisen Rak- 
kauden mahtia, joka siirsi Kristuksen Isän sylistä Äidin kohtuun, 
Herra sanoi hänelle: ”Katso, minä annan itseni sinun sielusi valtaan 
niin, että olen sinun vankisi ja sinä vaadit minulta kaikkea mitä ha- 
luat. Niin kuin vanki, joka ei pysty muuhun kuin siihen, mitä hä- 
nen herransa käskee, minäkin olen valmis kaikkeen sinun tahtoosi.” 
Mechtild otti ihmeellisellä kiitollisuudella vastaan sellaista arvonan- 
toa osoittavat sanat ja ajatteli mielessään, mitä hän mieluiten pyytäi- 
si Herran armosta. Mechtild huomasi sydämessään, ettei hän halun- 
nut mitään mieluummin kuin terveyttä, sillä lähestyi jo pääsiäisjuhla, 
ja adventista alkaen aina tuohon aikaan saakka Mechtild ei jatkuvan 
sairautensa tähden lukuun ottamatta Kristuksen syntymäjuhlan aat- 
toa ja päivää ollut astunut kuoriin. Kuitenkin toinnuttuaan Mechtild 
alati Jumalaa kohtaan tuntemansa uskollisuuden pakottaessa sanoi 
Herralle: ”Oi, Sinä sielulleni suloisin ja rakkain, vaikka minä nyt voi- 
sin saada takaisin kaiken vahvuuden ja terveyden, joita minulla kos- 
kaan on ollut, en niitä lainkaan haluaisi. Sen sijaan tahdon Sinulta 
vain sitä, että en koskaan poikkeaisi Sinun tahdostasi, vaan että mi- 
näkin tahtoisin kanssasi kaikkea, mitä Sinä tahdot ja mitä minussa 
teet, olkoon se sitten myötäkäyminen tai vastoinkäyminen.” Kohta 
Mechtild näki, että Herra syleili häntä vasemmalla kädellään ja aset- 
ti hänen päänsä rintansa päälle sanoen hänelle: ”Koskapa sinä ha- 
luat kaikkea, mitä minä haluan, sinun sielusi on aina oleva minun sy- 
leilyssäni, ja kaiken päänsärkysi minä siirrän itselleni ja pyhitän sen 
kärsimyksilläni.” 

Tähän voitaisiin kirjoittaa paljon lisää siitä, mitä Herra teki 
Mechtildille tämän sairauden aikana, mutta jätämme sen tekemättä 
siksi, että hän kertoi siitä niin katkonaisesti osan silloin, toisen tällöin, 
ja myönsi itsekin jättäneensä parhaat palat pois. Mechtild näet sanoi: 

”Kaikki se, mitä teille sanon, on kuin tuulahdus niiden asioiden suh- 
teen, joita en millään muotoa kykene ilmaisemaan sanoin? Joskus 
Mechtild myös puhui niin salatulla kielellä, ettemme voineet häntä 
hyvin ymmärtää. Niinpä kirjoitimme Jumalan ylistykseksi ja lähim- 
mäisten hyödyksi näistä asioista vain sen, mitä kuulimme tarkasti ja 
totuudenmukaisesti ja pystyimme panemaan muistiin.] 


Meidän Herramme syleilystä. Luku 30. 


Toisella kerralla Mechtild valitti Jumalalle, ettei jaksanut mennä kuo- 
riin tai tehdä muutakaan hyvää. Mechtild näki, että Herra asettui hä- 
nen lähelleen vuoteeseen ja syleili häntä vasemmalla käsivarrellaan 
niin, että Hänen mitä pyhin sydänhaavansa tuli Mechtildin sydän- 
tä vasten. Herra sanoi hänelle: ”Kun sinä olet sairaana, minä sylei- 
len sinua vasemmalla kädelläni. Kun sinä olet terveenä, silloin mi- 
nä syleilen sinua oikealla kädelläni. Sinun tulee kuitenkin tietää, että 
silloin, kun minä syleilen sinua vasemmalla kädelläni, silloin minun 
sydämeni on sinua paljon lähempänä? Oli kuin Hän olisi tahtonut sa- 
noa: ”Kaikkia niitä, joita rakastan, minä kuritan sairaudella ja ahdin- 
golla”.843 


Siitä, miten sinun tulee valmistaa sydäntäsi Jumalalle, jotta 
Hän asuisi siellä. Luku 31. 


Kun eräänä lauantaina laulettiin salue regina”, Mechtild sanoi Her- 
ralle: ”Oi, mitä rakkain Jumala, minä tahtoisin, että minä voisin nyt 
sinun Rakkautesi kera ylistää kiitoksin ja kehuin Sinun mitä arvok- 
kainta Äitiäsi ja kunnioittaa Häntä kuninkaallisin lahjoin niin suures- 
ti kuin ketään kuningatarta enimmillään voidaan kunnioittaa maa- 
ilmassa” Kohta Herra antoi merkin kahdelle enkelille, että heidän 


843 Viimeinen virke lienee Budden lisäämä, koska sitä ei ole muissa tutkimis- 
sani versioissa (1503, 71r; 1510, 58v; 1558, 104r; 1597, 142r; 1877, 177). 
Lauren 1972, 122. Koko luku puuttuu 1854 ja 1857. 

844 "Terve, kuningatar!" Latinankieliset sanat eivät käsikirjoituksessa A 13 
(105r) erotu visuaalisesti muusta tekstistä. 

pitäisi tuoda Hänelle jotakin. He tulivat esiin ja toivat Jumalan eteen 
valkoisen säkin, johon oli säilötty kaikki Mechtildin hyvät työt. Siel- 
tä Herra ojensi hänelle muiden kallisarvoisten lahjojen joukossa kul- 
taisen ristin, joka merkitsi sielun kärsimyksiä ja ahdistusta. [**Hän 
sai sieltä myös ihmeellisen liljan, jonka asetti rinnalleen kuin korun ] 
Silloin Mechtildin sielu sanoi Herralle: ”Oi, minun sieluni rakkain, 
minä tahtoisin, että minä voisin valmistaa Sinulle sydämestäni mitä 
miellyttävimmän ja mitä hienoimman lahjan” Herra vastasi hänel- 
le: ”Et voi koskaan antaa tai valmistaa minulle mieleisempää ja mu- 
kavampaa lahjaa kuin se, jonka teet minulle sydämestäsi, jossa alati 
voin viipyä ja viihtyä. Siinä talossa tulee olla vain yksi ikkuna, jonka 
kautta minä voin puhua ihmisille ja jakaa lahjojani” Tämän ikkunan 
Mechtild ymmärsi olevan hänen oma suunsa, jonka kautta hänen tu- 
li levittää Jumalan sanaa opiksi ja lohduksi kaikille niille, jotka hänen 
tykönsä tulivat. 


Siitä, miten Herra Jumala antoi Mechtildin sielulle kaikki 
keholliset aistinsa, jotta Mechtild käyttäisi niitä omaksi 
hyväkseen ja sielunsa hyödyksi. Luku 32. 


Kerran Mechtild pyysi Jumalalta, että Hän antaisi hänelle jotakin, jo- 
ka aina herättäisi Mechtildin muistamaan Häntä. Herra vastasi tähän: 
”Minä annan sinulle silmäni, jotta voit niillä nähdä ja katsoa kaikkea 
sitä, joka on hyödyllistä“. Annan korvani, jotta niiden avulla ym- 
märtäisit kaiken sen, mitä kuulet. Suunikin minä annan sinulle, jot- 
ta kaikki se, mitä ilmaiset puhumalla, lukemalla ja laulamalla, kulkisi 
minun suuni kautta. Sydämenikin minä annan sinulle, jotta ajatteli- 
sit sen avulla kaikkea ja rakastaisit minua ja minun tähteni kaikkea” 
[Näin sanoen Jumala veti Mechtildin sielun kokonaan sisäänsä ja 


845 Hakasulkeissa oleva puuttuu Buddelta ja 1857. Se on mukana 1503, 1510, 
1597 ja 1877. Koko luku puuttuu 1558 ja 1854. 

846 Muissa versioissa (1503, 1510, 1558, 1597, 1857, 1877) sanotaan vain 
'kaikkea'. Budde näyttää lisänneen siihen tarkennuksen hyödyllisyydestä 
(Lauren 1972, 124). Vuoden 1854 valikoimasta koko luku puuttuu. 

847 Hakasulkeissa oleva osuus on mukana 1503, 1510, 1597, 1857 ja 1877. 
Osuus puuttuu Buddelta ja 1558. 

yhdisti sen itseensä niin, että Mechtildistä näytti siltä, että hän näki 
Jumalan silmillä, kuuli Hänen korvillaan, puhui Hänen suullaan, ei- 
kä hänellä tuntunut olevan muuta sydäntä kuin Jumalan sydän. Tä- 
män Mechtild sai usein tuntea myöhemminkin. Sitten Herra sanoi 
hänelle:] ”Ja mitä enemmän sinä etäännytät itsesi kaikista luoduista 
ajaen pois heidän halunsa ja lohtunsa, sitä enemmän kohoat minun 
valtani korkeuteen, jota kukaan ei voi täysin ymmärtää. Niin paljon 
kuin levität rakkautta kaikille luoduille tarjoten heille kaikille sääliä ja 
myötätuntoa, niin paljon läheisemmin ja suloisemmin syleilet minun 
mittaamatonta suuruuttani. Niin paljon kuin alennat itseäsi ja nöyr- 
ryt kaikkien luotujen alapuolelle, sitä syvemmälle sukellat minun ju- 
maluuteni ihanuuden virtaan” 


Siitä, miten Herra kutsui Mechtildiä, rakkaudesta ja 
kielisoittimesta?*s, jossa on kymmenen kieltä eli lankaa. Luku 33. 


[Kun Mechtild eräällä kerralla sydämestään pyysi puoleensa sielun- 
sa rakastettua, Hän, joka katsoo hyväksi paitsi kuulla köyhän toivetta 
myös ennakoida sen, kutsui Mechtildiä puhuen mitä suloisimmalla 
ja mitä ylväimmällä äänellä sanoen: ”Rakastettuni, tule minun tykö- 
ni!” Herran ääni oli niin äänekäs, että se täytti koko Taivaan, ja kaik- 
kiin Taivaan soppiin ulottuen se sai ne mitä suloisimmin kaikumaan. 
Mechtild ymmärsi kaikkien Taivaan soppien merkitsevän niitä sie- 
luja, jotka yhtyivät riemuitsemaan Herran äänen kanssa iloiten. Kun 
Mechtildin sielua oli näin kutsuttu, se oli heti paikalla seisten rakas- 
tettunsa tykönä, joka istui kokoontumishuoneessa, joka oli valtavan 
ihmeellinen ja erinomainen. Sen etumaiset pylväät olivat meripihkaa. 
Pylväänpäät olivat smaragdeista ja jalustat safiiria. Smaragdi merkitsi 
ikuisuuden vihreyttä ja safiiri jumalallisen jalouden erinomaisuutta.] 

Eräällä toisella kerralla Mechtildiä kutsuttiin suloisesti Herran ty- 
kö. Hän näki Rakkauden mitä kauneimman neidon hahmossa kulke- 
van ympäriinsä kokoontumishuoneessa ja laulavan, että Gyrum celi 


848 Budde käyttää tässä latinan sanaa psalterium 'psalttari', joka on hieman 
kannelta muistuttava kielisoitin. 

849 Hakasulkeissa oleva on mukana 1503, 1510, 1597 ja 1877. Se puuttuu 
Buddelta, 1558 ja 1854. Koko luku puuttuu 1857. 

circuivi sola*, joka tarkoittaa, että taivaan piirissä kuljin ympäriinsä 
yksin. Näiden sanojen Mechtild ymmärsi tarkoittavan, että yksin 
Rakkaus alisti valtaansa jumalallisen mahdin kaikkivaltiuden ja ikään 
kuin lumosi tai hämmästytti Hänen tutkimattoman viisautensa, sai 
kaiken Hänen suloisen hyvyytensa vuotamaan ja vieläpä kokonaan 
voittaen Hänen jumalallisen oikeutensa ankaruuden muutti sen lau- 
peudeksi sekä taivutti mahtavan Herran alas karkotukseen meidän 
kurjuuteemme**. Sanoilla Et in fluctibus maris ambulaui eli 'minä 
kuljin yksin myös meren aalloissa'* Mechtild ymmärsi tarkoitetta- 
van sitä, miten kaikki Mooseksen lain edessä ja alaisuudessa olevat 


850 Latinankielinen sitaatti on käsikirjoituksessa A 13 (106r) alleviivattu pu- 
naisella. Sitaatissa on käsikirjoituksessa A 13 kaksi virhettä. Kolmas sana 
on käsikirjoituksessa vääristyneessä muodossa, mutta se voidaan muiden 
versioiden ja Raamatun perusteella korjata muotoon circuivi. Geete (1899, 
370) tulkitsee, että virheellinen muoto johtuu käsikirjoitusta kopioineen 
kirjurin huonosta latinantaidosta. Tässä Geete lienee oikeassa, koska vir- 
heellinen muoto ei ole mikään tunnistettava latinan kielen sana, vaan jää 
käsittämättömäksi. Tämän virheen lisäksi sitaatin lopussa on käsikirjoituk- 
sessa sana consistorium, jonka Geete (1899, 370) toteaa olevan mukana 
erehdyksessä. Hieman ennen sitaattia esiintyy tekstissä ruotsiksi sana 
radhhusit, jonka olen tässä kääntänyt kokoontumishuoneeksi. Latinan- 
kielisissä versioissa (1510, 59r; 1558, 96v; 1854, 115; 1877, 180) sitä vastaa 
juuri sana consistorium. Näyttää siltä, että sana consistorium on siirtynyt 
Raamatun sitaatin jatkeeksi tästä kohdasta. Se ei voine olla käsikirjoitus- 
ta kopioineen henkilön erehdys, koska hän tuskin on käyttänyt rinnalla 
Mechtildin ilmestysten latinankielistä versiota, josta hän olisi sanan poi- 
minut. Niinpä sanan consistorium on tarvinnut hypätä tähän kohtaan jo 
Budden laatiessa ruotsinkielistä käännöstä. Budden käyttämässä alku- 
tekstissä on sitaatin jäljessä voinut olla esimerkiksi sanoja et cetera 'ja niin 
edelleen’ merkitsevä lyhennysmerkki (vertaa Mechtild 1597, 144v), jonka 
tilalle hän on tullut kirjoittaneeksi edellisellä rivillä olleen sanan consis- 
torium, jossa todennäköisesti myös oli lyhennysmerkkejä. Siinä on kaksi 
lyhennysmerkkiä myös käsikirjoituksessa A 13, ja tällaisia sanoja lyhen- 
nettiin jokseenkin säännöllisesti muutenkin. Tässä esiintyvä Raamatun 
sitaatti on kohdasta Sir. 24: 5 (Vulgatassa 24: 8). Sirakin kirja on ollut lue- 
tuimpia ja suosituimpia Vanhan testamentin deuterokanonisia tekstejä 
(Voitila 2008d, 194). Siitä on lähtöisin sananlaskuja ja siihen viitataan tai 
sitä mukaillaan usein kaunokirjallisuudessa (Huhtala 2008, 104-105), min- 
kä vuoksi se on hyvinkin luonteva teksti siteerattavaksi myös Mechtildin 
ilmestyksissä. 

851 Viitannee siihen, että Kristus eli ihmisenä maan päällä. 

852 Sir. 24: 6 (Vulgatassa 24: 8). Käsikirjoituksessa A 13 (106r) on alleviivattu 
punaisella latinankielinen sitaatti ja osa sen ruotsinnoksesta. 

armon aikaan ahdingoissaan uskollisesti sitoivat itsensä Jumalaan 
Rakkauden avulla ja voittivat kaikki vastoinkäymiset ja kaikki onnet- 
tomuudet Rakkauden kautta. Sitten Rakkaus lauloi vielä, että audiui 
in gyro sedis Dei, joka tarkoittaa, että 'minä kuulin [Jumalan] istui- 
men piirissä””. Tästä Mechtild ymmärsi, kuinka pyhimykset nyt suu- 
resti riemuiten ja iloiten laulavat ja luettelevat kaikkia niitä armollisia 
asioita, joita Jumala heissä on tehnyt. Niitä ovat se, miten Hän käsittä- 
mättömässä viisaudessaan valitsi heidät, miten armollisesti ja ansait- 
sematta Hän teki heistä vanhurskaita ja Hänen armonsa ansaitsevia 
sekä miten voimakkaalla ja vahvalla rakkaudella Hän vapahti heidät 
kaikista ahdingoista. Hyvän lisäksi kaiken pahankin ja kaikki heidän 
pahat tekonsa Hän käänsi heille hyväksi ja heidän parhaakseen. Tä- 
män ylistyksen Herra Jumala ottaa pyhimyksiltä vastaan niin kiitol- 
lisena kuin se ei olisi lähtöisin Hänestä, vaan pyhimyksistä itsestään, 
mutta he antaisivat kaiken kunnian ja ylistyksen Hänelle kaikesta sii- 
tä hyvästä, jota heissä on ja on ollut. 

Sitten Mechtild näki Rakkauden seisovan Jumalan oikealla puolel- 
la. Jumalan sydämestä tuli esiin soitin suloisesti soiden, ja se meni sen 
neidon sydämeen, joka oli Rakkaus. Soitin oli nimeltään psalteriom, 
ja siinä on kymmenen kieltä, ja Daavid sanoo siitä, että Jn psalterio de- 
cacordo psallam tibi***. Kymmenellä kielellä tarkoitettiin ensinnäkin 
yhdeksää enkelten ryhmää, joihin on liitettävä valittu kansa eli Juma- 
lan ystävät täällä maailmassa, mutta kymmenes kieli on Hän itse, en- 
kelten kuningas ja kaikkien pyhimysten vapahtaja. Silloin Mechtild 
lankesi polvilleen Herran edessä. Koskettaen hiljaa ensimmäistä kiel- 
tä hän kiitti Jumalaa ja sanoi, että Te Deum Patrem ingenitum* eli 


853 En ole onnistunut tunnistamaan sitaattia. Se on eri versioissa hieman eri 
muodoissa (1503, 72v; 1510, 59v; 1558, 96v; 1597, 144v; 1854, 116; 1877, 
181). Käsikirjoituksessa A 13 (106r) suurin osa sitaatista on alleviivattu pu- 
naisella. 

854 'Kymmenkielisellä psalttarilla minä soitan sinulle’. Sitaatti on Vulgatan 
kohdasta Ps. 32: 2, joskin sitä on hieman muokattu. Raamatun suomen- 
noksessa kohta on Ps. 33: 2, jossa instrumentin nimi on käännetty har- 
puksi. Psalttari on sitraa tai kannelta muistuttava soitin. Käsikirjoituksessa 
A 13 (106v) sitaatti on alleviivattu punaisella. 

855 Latinankieliset sanat on käsikirjoituksessa A 13 (106v) alleviivattu punai- 
sella. 

”me kiitämme Sinua, Jumala, Isä syntymätön. Toisen kielen kohdal- 
la hän lauloi, että Te Filium vnigenitum** eli ”*kiitämme Sinua, Ju- 
malan ainoana syntynyt Poika. Kolmannen kohdalla hän lauloi, et- 
tä Te Spiritum Sanctum paraclitum*”, joka tarkoittaa, että ”kiitämme 
Sinua, Jumala, Pyhä Henki, lohduttaja; neljännen kohdalla sanctam 
et indiuiduam trinitatem eli "pyhää ja jakamatonta kolminaisuutta; 
viidennen kohdalla Toto corde et ore confitemur eli 'me tunnustam- 
me Sinut suulla ja koko sydämellämme. Kuudennen kielen kohdal- 
la hän lauloi, että laudamus eli 'me kiitämme, seitsemännen kohdalla 
atque benedicimus eli 'siunaamme; kahdeksannen kohdalla tibi gloria 
ja yhdeksännen in secula, ja se tarkoittaa, että Sinulle olkoot kiitos ja 
kunnia aina ja ikuisesti. Kymmenennen kielen kohdalla hän ei voinut 
laulaa, koska hän ei voinut enää lähestyä Jumalan korkeutta. 
[***Tämän jälkeen Mechtild näki Herran rinnassa hyvin kirkkaan 
peilin, jossa oli ihmiskasvot, jotka muistuttivat kuuta. Mechtild alkoi 
ihmetellä, mitä se merkitsi. Herra sanoi hänelle: ”Tämän kautta si- 
nua opetetaan.” Heti Mechtild ymmärsi, että silmät merkitsivät sitä, 
että yksin Hän itse on ikuinen Viisaus, joka tietää kaiken Taivaassa ja 
maan päällä, ja Hän yksin tuntee itsensä täydellisesti ja selvästi, eikä 
kukaan luotu voi sitä käsittää. Herra sanoi: ”Kuka opetti sinulle tä- 
män?” Mechtild vastasi Hänelle: ”Sinä, kaikkien hyvien asioiden tar- 
joaja, olet opettanut minua. Sinä opetat ihmiselle tietämystä ja tarjoat 
hänelle kaiken viisauden.” Suusta Mechtild oppi, että Jumala on mit- 
taamaton ja käsittämätön kaikkivaltiudessaan, ja kaikki Taivaassa ja 
maan päällä olevat eivät riitä kiittämään Häntä täydellisesti, vaan yk- 
sin Hän itse on Hänen oman kiitoksensa täysi riittävyys. Hän yksin 
tietää täydellisesti, miten suuren rakkauden kera Hän tarjoaa itsensä 
rakastavalle sielulle. Joka päivä Hän uhraa itsensä alttarilla ehtoollis- 
leivän muodossa Isälle Jumalalle Hänelle uskollisten hyvinvoinnin 


856 Latinankieliset sanat on käsikirjoituksessa A 13 (106v) alleviivattu punai- 
sella. 

857 Latinankieliset sanat on käsikirjoituksessa A 13 (106v) alleviivattu punai- 
sella. Käsikirjoituksen samalla lehdellä on vielä kuusi muuta lyhyttä koh- 
taa, joissa on latinaa, mutta ne eivät erotu visuaalisesti ruotsinkielisestä 
tekstistä. 

858 Hakasulkeissa oleva puuttuu Buddelta, 1558 ja 1854. Osio on mukana 
1503, 1510, 1597 ja 1877. Koko luku puuttuu 1857. 

tähden tavalla, josta edes kerubit, serafit tai koko Taivaan väki eivät 
täysin kykene pääsemään selville. Herra sanoi: ”Kuka opetti sinulle 
tämän?” Mechtild vastasi: ”Sinä, opettajista paras, kaiken hyvän al- 
kuunpanija ja todellinen valo, joka valaisee jokaista ihmistä, joka tä- 
hän maailmaan saapuu” Silloin Mechtildin sielu nojautui Herran, hä- 
nen rakastajansa, rinnan päälle kiittäen Häntä kaikin voimin, kaikilla 
aisteillaan ja liikkeillään, Hänen itsensä tähden ja Hänen itsensä kaut- 
ta. Mitä enemmän Mechtild kiitti Häntä ollen Hänessä kiinni, sitä 
enemmän Mechtild itse nääntyi muuttuen mitättömäksi. Niin kuin 
vaha, joka sulaa tulen äärellä, Mechtild itsessään suli ja muuttui osak- 
si Jumalaa. Mechtild yhdistyi ja sitoutui Häneen onnellisesti erotta- 
mattoman yhteyden kahleella.] 

Sitten Mechtild toivoi, että kaikki niin Taivaassa kuin maan pääl- 
läkin tulisivat osallisiksi Jumalan armosta. Ja hän tarttui Jumalan kä- 
teen ja teki sillä niin suuren ristin, että se näytti täyttävän Taivaan ja 
maan. Ja siitä lisääntyi niiden ilo, jotka olivat Taivaassa. Rikolliset sai- 
vat armahduksen, ahdistuneet lohdutuksen. Oikeamielisten vahvuus 
ja järkähtämättömyys hyvässä lisääntyi. Autuaat sielut saivat vapah- 
duksen kärsimyksestä ja piinat lyhentyivät. 


Siitä, miten ihmisen tulee uskoa ahdinkonsa Jumalalle, 
hyvyydestä, neitsyiden erityisestä kunniasta ja etusijasta. Luku 34. 


Kerran Mechtild katsoi olevansa sairautensa vuoksi hyödytön ja piti 
kärsimyksiään hedelmättöminä. Herra sanoi hänelle: [Aseta kaikki 
kärsimyksesi minun sydämeeni, ja minä vien ne päätökseen yhtä 
erinomaisesti kuin kenenkään kärsimys koskaan on voitu muuttaa 
jalommaksi. Niin kuin jumaluus siirsi kaikki minun ihmisenä olles- 
sani kärsimäni kärsimykset itselleen ja liitti ne itseensä, samoin minä 
siirrän sinun kärsimyksesi täydellisesti jumaluuteeni ja teen niistä yh- 
tä oman kärsimykseni kanssa. Minä teen sinut osalliseksi siitä kirkas- 
tumisesta, jonka Isä Jumala liitti minun kirkastettuun ihmisyyteeni 
kaikkien minun kärsimysteni tähden.] Kaikki kärsimyksesi ja ahdis- 


859 Hakasuluissa oleva puuttuu Buddelta ja 1558, mutta on mukana 1503, 
1510, 1597, 1857 ja 1877. Koko luku puuttuu vuoden 1854 valikoimasta. 

tuksesi usko Rakkaudelle, ja sano näin: 'Oi Rakkaus, samassa tarkoi- 
tuksessa, jossa sinä lähetit minulle tämän Jumalan sydämestä, minä 
uskon tämän taas takaisin sinulle. Minä pyydän sinulta, että säilytät ja 
varjelet tätä koettelemusta mitä suurimalla kiitollisuudella. Ja kun si- 
nä tahdot ylistää minua ollessasi ahdingossa, etkä kykene siihen, ru- 
koile, että minä ylistäisin ja siunaisin Isää Jumalaa sinun ahdinkosi ja 
kärsimystesi tähden samanlaisella ylistyksellä, jolla minä ylistin Hän- 
tä ollessani ristillä omissa kärsimyksissäni, ja samanlaisella kiitolli- 
sudella, jolla minä kiitin Häntä sen tähden, että Hän katsoi hyväk- 
si antaa minun kestää sellaisia kärsimyksiä maailman hyvinvoinnin 
tähden, ja samanlaisella rakkaudella, jolla minä iloisesti ja halukkaas- 
ti kestin kaikki kärsimykset. Minun kärsimykseni tuotti sekä Taivaas- 
sa että maan päällä loputtomasti hedelmää. Samoin sinun kärsimyk- 
sesi tai mitkä tahansa ahdinkosi, joita uskot minulle, tulevat minun 
kärsimykseeni yhdistyneinä niin hyödyllisiksi, että kaikille riittää sii- 
tä. Pyhimykset Taivaassa saavat kunniaa, oikeamieliset ansiota, syn- 
nintekijät armon, ja kärsimyksessä olevat sielut saavat helpotuksen ja 
vapahduksen kärsimyksistään. Mitä onkaan sellaista, mitä minun mi- 
tä hyväntahtoisin sydämeni ei pystyisi muuttamaan tai parantamaan? 
Sillä kaikki se hyvä, mitä Taivas ja maa käsittävät, on peräisin minun 
sydämeni lempeydestä.” 

Sitten Herra näytti Mechtildille kaikki pyhimysten joukot ja hei- 
dän sanoinkuvaamattoman kunniansa ja arvokkuutensa sanoen: 
”Katso, kuinka suuri minun sydämeni hyvyys olikaan, ja kuinka suuri 
se yhä on profeettojen ja apostolien kohdalla, ja kuinka paljon hyvää 
se onkaan tehnyt ja aikaansaanut kaikissa pyhimyksissä. Kuinka suu- 
resti se onkaan heidät palkinnut ja mitä se onkaan heille lahjoittanut 
yli kaiken sen, mitä he olivat ansainneet?” 

Mechtild näki myös pyhiä neitoja. Heidän kunniansa kauneus ja 
koreus olivat suurempia kuin kaikilla muilla ja miellyttivät Mechtil- 
diä. Hän sanoi Herralle: ”Oi, Herra, olet hyväntahtoisessa rakkaudes- 
sasi palkinnut neitoja niin suuresti ja enemmän kuin kaikkia muita 
pyhimyksiä. Sano minulle, mikä heissä on sinulle suurimmaksi ilok- 
si ja mielihyväksi” Herra vastasi: ”[***Kuinka sinä haluat tietää suu- 


860 Hakasulkeissa oleva osuus puuttuu Buddelta ja 1558. Se on mukana 1503, 

rimman, kun et voi tässä elämässä saavuttaa edes pienintä? Kuitenkin 
opetan sinulle siitä jotakin.] Minun Isäni Jumala rakastaa niin suu- 
resti jokaista neitsyttä, että hän odottaa heidän jokaisen tuloa Taivas- 
ten valtakuntaan suuremmalla innolla ja ilolla kuin koskaan kukaan 
kuningas odottaa ainoan poikansa rakasta morsianta, josta hän odot- 
taa kohta saavansa valtakuntansa ja rikkauksiensa perijän. Ja heti kun 
Taivasten valtakunnassa kuullaan jonkun neitsyen olevan tulossa sin- 
ne, kaikki Taivaan arvokas väki intoutuu uuteen iloon ja uuteen juh- 
laan. Kun tuo autuas neitsyt astuu sinne, jokaisella hänen askeleellaan 
kuuluu mitä suloisin sävelmä koko Taivasten valtakunnassa. Kaik- 
ki Taivaan valtakunnan kansalaiset ja asukkaat heräävät erityiseen 
iloon hänen ylistyksekseen ja ilokseen ja laulavat mitä suloisinta sä- 
velmää. Iloiten he sanovat: Quam pulchri sunt gressus tui gressus prin- 
cipis. Niin sanotaan Salomon rakkauden kirjassa ja se tarkoittaa, et- 
tä oi, miten kauniita ovat sinun askeleesi tai astuntasi, sinä päällikön 
tytär“. Minä itse nousen ylös ja rakastavasti menen häntä vastaan ja 
näillä rakkauden sanoilla minä kutsun häntä tyköni: veni amica mea, 
veni sponsa mea, veni coronaberis eli tule, minun rakkaani, tule mi- 
nun morsiameni, tule ja sinun kruunataan*”. [*9Minun ääneni on 
niin kaikuva, että se täyttää koko Taivaan niin, että se lävistää kaik- 
kien enkelten ja kaikkien pyhimysten henget ja saa ne soimaan yh- 
dessä minun ääneni kanssa niin kuin soivat urut. Kun hän sitten sei- 
soo näköpiirissäni, me katselemme toisiamme suurella mielihyvällä 
ja hän näkee itsensä silmistäni ja minä itseni hänen silmistään kuin 
peilistä. Sitten minä painaudun häneen mitä rakkaimpaan syleilyyn, 
jossa minä vuodatan itseni kaiken jumaluuteni kanssa häneen ja lä- 
vistän hänet niin, että minä näytän kokonaan olevan kaikissa hänen 
jäsenissään, mihin hän kääntyykin. Minä vuorostani vedän hänet si- 


1510, 1597, 1857 ja 1877. 

861 Laul. l. 7: 2; Vulgatassa 7: 1. Käsikirjoituksessa A 13 (107v) latinankielinen 
sitaatti on alleviivattu punaisella. Salomon rakkauden kirjalla tarkoitetaan 
Laulujen laulua (vertaa ensimmäisen kirjan luku 64 ja Kauko 2022b, 139). 

862 Laul. I. 4: 8. Käsikirjoituksessa A 13 (107v) on alleviivattu punaisella lati- 
nankielinen sitaatti ja sitä seuraava ruotsinkielinen käännös. 

863 Hakasulkeissa oleva osuus puuttuu Buddelta, 1558 ja 1857. Osio on muka- 
na 1503, 1510, 1597 ja 1877. 

sääni niin, että myös hän näkyy kunniakkaasti sisälläni kaikissa jäse- 
nissäni. Lisäksi minä teen hänelle itsestäni kruunun, jolla minä kruu- 
naan hänet mitä arvokkaimmin kuin oikean morsiamen. Ja Pyhä 
Henki lävistää hänet suloisuutensa ja hyvyytensä kaikella yltäkylläi- 
syydellä, ja se imeytyy häneen niin kuin viini imeytyy leivänmuruun, 
joka on siihen upotettu. Niin hänestä tulee rakastettava ja hyvin su- 
loinen kaikille niille, jotka ovat Taivaassa.]” 


Tässä kerrotaan, ketkä ovat todellisia ja puhtaita neitsyitä. 
Luku 35. 


Toisella kertaa Mechtild ylisti vilpittömästi Jumalaa kaikista hänel- 
le osoitetuista hyvistä töistä. Herra sanoi hänelle: ”Kiitä minua ensin 
kaikesta siitä, mitä tein Äidilleni ja enkeleille!” Tämän Mechtild he- 
ti teki kiittäen ja ylistäen Jumalaa siksi, että Hän valitsi ikuisuudessa 
arvokkaan Äitinsä kaikkien muiden edelle ja valmisti hänet itselleen 
mitä kunniakkaimmaksi Äidiksi siunaten häntä kohdusta käsin. Ja 
siitä, että Jumala suojeli ja varjeli Äitiä tämän lapsuudessa ja nuoruus- 
iällä niin, ettei tämä koskaan tehnyt pienintäkään syntiä. Ja siitä, että 
kun Äitiin oli vuodatettu Pyhä Henki, hän ensimmäisenä ylisti puh- 
tainta neitsyyttä. Sitten Herra sanoi: ”Mitään luotua maan päällä tai 
Taivaassa minä en rakasta yhtä paljon kuin puhtaita neitsyitä” Siihen 
Mechtild vastasi: ”Oi, Herrani, ketkä ovat niitä puhtaita neitsyitä, joi- 
ta Sinä niin paljon rakastat yli kaikkien muiden?” Herra vastasi: ”He 
ovat todella puhtaita neitsyitä, jotka eivät koskaan ole tahranneet it- 
seään sillä, että olisivat halunneet tai toivoneet menettävänsä neit- 
syytensä.” Mechtild kysyi: ”Mitä niiden tulee tehdä, jotka ovat tämän 
lyöneet laimin, koska ovat sellaista tahtoneet tai halunneet?” Herra 
vastasi: ”Heidän tulee puhdistautua ripittäytymällä oikein ja todella 
sydämessään katumalla, ja heidän tulee olla sitäkin nöyrempiä kaik- 
kien muiden hyvien neitsyiden joukossa. Ja niin he voivat odottaa 
pääsevänsä palkkioksi puhtaiden neitsyiden joukkoon mitä suurim- 
paan mielihyvään ja sydämen iloon” 

Nulla enim virtus est meritoria nisi exercicio corporis nobilitetur. 
Sillä niin sanoo meidän Herramme, että mikään hyve ei ole täyden 
palkkion arvoinen, ellei sitä tee jaloksi ruumiin harjoitus. Se on ym- 
märrettävä niin, että mitä enemmän ihminen taistelee ja mitä enem- 

män hän pakottaa ja kurittaa vastahakoista ruumistaan hyvään ja py- 
hään elämään, sitä suurempi ja arvokkaampi on palkkio. 


[865Neitsyiden huomenlahjoista 


Eräällä kerralla Mechtildille näyttäytyi neitsyiden kuningatar kie- 
toutuneena kultaiseen viittaan. Siihen oli kudottu punaisia kyyhky- 
jä, joita oli kaksittain kääntyneenä toisia kahta kohti, ja suussaan 
ne kantoivat viheriöivää liljaa. Kultaisen vaatteen Mechtild ymmär- 
si merkitsevän Jumalan kiihkeää rakkautta, josta pyhä Neitsyt Ma- 
ria kaikkia muita enemmän palaa. Punaiset kyyhkyt merkitsivät sitä 
voittamatonta ja kyyhkynkaltaista kärsivällisyyttä, jota Maria osoitti 
kaikissa vastoinkäymisissä. Lilja taas merkitsi hänen hyveidensä ja 
tekojensa mitä mieluisinta ja mitä jalointa hedelmää. Hänen vaat- 
teissaan oli myös kultainen vyö, jonka keskeltä riippui kultaisia sor- 
muksia, joista kukin erikseen oli ketjuin kiinnitetty toisiin, ja niissä 
kaikissa oli punaiset jalokivet, jotka oli käännetty maahan päin. Sor- 
muksilla tarkoitettiin kaikkien siveyslupauksella Jumalan kanssa yh- 
teen sidottujen neitsyiden huomenlahjoja. Ne oli ripustettu Jumalan 
Äidin vyöhön sen takia, että tämä mitä hyväntahtoisin Neitsyt säilyt- 
tää kaikkien häntä hurskaasti palvelevien neitsyiden huomenlahjoja 
äidillisellä huolellisuudella Poikansa rakkauden tähden. Kun heille 


864 Luvun lopetus poikkeaa Buddella muista versioista (vuoden 1854 valikoi- 
masta koko luku puuttuu). Lähimpänä Buddea on vuoden 1558 editio, 
jossa sitaatti annetaan muutoin samassa muodossa kuin Buddella, mutta 
sanan corpus 'ruumis' tilalla on sana cor 'sydän'. Vaikka Budde kirjoittaa, 
että noin sanoo meidän Herramme, sitaatti ei näytä olevan Raamatusta. 
Vuosien 1503, 1510, 1597, 1857 ja 1877 versioissa luvun lopetus on koko- 
naan erilainen. Niissä on edellä olevaan esitykseen suoraan liittyvä virke: 
'Mutta he eivät voi tuntea niitä sisäisiä ja vuolaita riemuja, joita juma- 
luuteni purossa virtaa”. Buddella oleva sitaatti löytyy joistakin versioista 
(1503, 75r; 1510, 61r-61v; 1877, 187) seuraavan luvun lopusta. Kyseinen 
luku puuttuu Buddelta, 1558, 1854 ja 1857. Luku on mukana 1597, mutta 
tämä virke puuttuu siitä (149v). Latinankielinen sitaatti on käsikirjoituk- 
sessa A 13 (108r) alleviivattu punaisella. Sitaattia seuraava selitys lienee 
Budden lisäys. 

865 Hakasulkeissa olevat luvut puuttuvat Buddelta, 1558, 1854 ja 1857. Ne 
ovat mukana 1503, 1510, 1597 ja 1877. 

tulee aika poistua tästä maailmasta, Maria palauttaa Herran silmäin 
alla kunkin huomenlahjan tahrattomana. Punaisilla jalokivillä taas 
tarkoitettiin sitä, että itse kunnian kuningas Jeesus Kristus, neitsyi- 
den sulhanen, koristelee pyhien neitsyiden huomenlahjat omalla ve- 
rellään. Se, että jalokivet oli käännetty maata kohti, tarkoitti sitä, että 
mitään hyvettä ei katsota palkitsemisen arvoiseksi, ellei sitä tehdä ja- 
loksi ruumiin harjoittamisella***. 


Siitä, miten Kristus pukee itselleen sielun kärsimykset ja uhraa 
ne yhdessä oman kärsimyksensä kanssa Isälle Jumalalle 


Kerran, kun Mechtild kärsi ankaran tuskan aiheuttamasta heikkou- 
desta, hänelle ilmestyi Herra Jeesus Kristus pukeutuneena valkeaan 
vaatteeseen. Se oli sidottu vyöllä, joka oli tehty vihreästä silkistä ja 
kultaisista ruuduista. Pituudeltaan se ylsi Häntä polviin asti. Mechtild 
ihaili sitä ja tahtoi tietää, mitä se merkitsi. Herra sanoi hänelle: ”Kat- 
so, minä olen pukeutunut sinun kärsimyksiisi. Vyö taas viittaa sii- 
hen, että kärsimykset ympäröivät sinua kaikilta puolilta ja olet polvia 
myöten niitä täynnä. Mutta minä siirrän itseeni kaikki sinun tuska- 
si ja kärsin ne puolestasi. Mitä suurimmalla mielihyvällä minä uh- 
raan kaikki sinun kärsimyksesi Isälle Jumalalle yhdistettyinä minun 
omaan kärsimykseeni. Ja minä olen oleva kanssasi aina viimeiseen 
henkäisyysi asti, jonka sinä henkäiset missäpä muualla kuin minun 
sydämessäni, jossa olet ikuisesti lepäävä. Ja minä otan vastaan sinun 
sielusi mittaamattomalla rakkaudella tyköni ja sisälleni niin, että ko- 
ko taivaallinen sotaväki ihailee sitä riemuiten”] 


Siitä, miten Jumala tekee kaikkea hyvää sielussa. Luku 36. 


Kun Mechtild kerran sairautensa aikana nautti ehtoollisen, hän sa- 
noi Herralle: ”Oi, mitä suloisin Herrani Jumala, miten minä kutsuin 
Sinut nyt sieluni tykö, kun en ensin rukoillut tai tehnyt muuta hy- 
vää?” Herra vastasi hänelle sanoilla, jotka Hän sanoo pyhässä kirjoi- 
tuksessa: ”Pater meus usgue modo operatur et ego operor eli Minun 


866 Virke puuttuu 1597 (149v). 

Isäni tekee yhä työtä ja minäkin teen”. Se tarkoittaa, että minun Isä- 
ni tekee ja saattaa loppuun sinussa pyhällä vallallaan sellaisia tekoja, 
joihin sinun voimasi eivät riitä. Ja minä jumalallisessa viisaudessani 
teen sinussa tekoja, jotka ylittävät sinun järkesi. Ja Pyhä Henki tekee 
mittaamattomassa lempeydessään sinussa tekoja, joita et vielä pysty 
aistimaan.” 

[**8Mechtildiä painoi se, että hän käytti hyväkseen ihmisten palve- 
luksia, ja hän pelkäsi myös, että hän oli saanut niistä enemmän hyö- 
tyä kuin hänelle olisi ollut välttämätöntä. Tätä valittaen Mechtild kut- 
sui Herraa ja sai Jumalalta tällaisen vastauksen: ”Älä pelkää, äläkä ole 
levoton, sillä kaiken, mitä sinä kärsit, minä totisesti kestän sinua var- 
ten, ja siksi kaikki hyvänteot, joita ihmiset tarjoavat sinulle, tapahtu- 
vat minulle. Ja minä palkitsen heidät vastaavalla palkkiolla kuin he 
olisivat tehneet ne minulle. Kaikkien niiden osalta, jotka ovat vierel- 
läsi kuolemasi hetkellä hurskasta myötätuntoa tuntien, katson sen 
heidän puoleltaan yhtä miellyttäväksi kuin jos he olisivat olleet läsnä 
minun kärsiessäni ja kärsineet mukanani. Samalla tavoin niiltä, jotka 
sinun hautajaisissasi ovat mukana hurskaalla hartaudella, mitä otan 
sen vastaan niin kuin he olisivat osoittaneet samanmoista kunniaa 
minun hautajaisissani.” 

Kun Mechtild rukoili erityisesti palvelijattarensa puolesta, hän nä- 
ki Herran tykönään, ja Herralla oli vyö, joka oli täynnä kultaisia ym- 
pyröitä. Niitä Hän näytti Mechtildille sanoen: ”Katso, kaikki nämä 
ovat sen jalanjälkiä, joka on astunut sinun palvelukseesi. Nekin ovat 
silmieni alla ikuisena muistona kaikkien niiden kanssa, jotka sinua 
joskus ovat palvelleet.” Ja Herra antoi hänet Rakkauden huomaan, 
jotta Rakkaus huolehtisi hänestä ja palvelisi häntä hänen heikkouk- 
sissaan. Silloin Mechtild ymmärsi, että Rakkaus palvelee sielua antoi- 
sasti kolmella tavalla. Ensimmäinen on se, että kaikki Rakkauden 
huomaan uskotut sielun vaivat se mitä uskollisimmin esittelee Juma- 
lalle. Toinen on se, että kaikki sille uskotut asiat se mitä parhaimmin 


867 Joh. 5: 17. Latinankielinen sitaatti on käsikirjoituksessa A 13 (108r) allevii- 
vattu punaisella. 

868 Hakasulkeissa oleva puuttuu Buddelta ja 1558. Osio on mukana 1503, 
1510, 1597 ja 1877 sekä osittain 1857. Koko luku puuttuu vuoden 1854 
valikoimasta. 

säilyttää jumalallisen sydämen lippaassa ja sielun poismenon tullessa 
palauttaa ne sille lisättyinä ja jalostuneina. Kolmas on se, että vaivassa 
ja ahdingossa se tukee ihmistä hyvin, auttaa häntä hyvässä ja suojelee 
pahoilta asioilta.] 

Samoin Mechtild kuuli sanottavan, että kun ihminen tuntee ole- 
vansa vähemmän jumalinen, eikä kovin hurkas rukouksissaan, vaan 
kylmä Jumalan rakkaudessa ja etääntynyt Jumalasta, kutsukoon ja 
huutakoon heti Rakkautta käskien sitä lähettilääkseen. Pyytäköön 
hän, että Rakkaus suostuisi hankkimaan hänelle armon ja innon ju- 
malisuuteen. Kaiken sen, mitä ihminen hyvissä töissään tekee, usko- 
koon hän Rakkauden huomaan säilytettäväksi, ja totisesti hän tulee 
saamaan ne takaisin muuttuneina ja vaihdettuina paremmiksi kuin 
millaisina hän ne antoi Rakkauden huostaan. Niin myös kaikissa su- 
ruissa ja ahdingoissa kutsukoon Rakkautta avukseen ja pelastuksek- 
seen, sillä kun Rakkaus on lähettyvillä, ihminen ei tunne mitään vai- 
vaa eikä läkähdy vastoinkäymisissä. 

[Kun tätä kirjaa kirjoitettiin kokonaan sen autuaan henkilön tie- 
tämättä, josta me puhumme, hän kuuli eräänä päivänä messussa ää- 
nen, joka mainitsi sen henkilön, jolle hänellä oli tapana paljastaa sa- 
laisuuksiaan. Ääni sanoi: ”Mitä hyötyä uskot hänen saavan siitä, että 
hän kirjoittaa?” Mechtild ihmetteli ja hämmentyi ja kysyi uskotul- 
taan, kirjoittiko tämä muistiin niitä asioita, joita Mechtild hänelle sa- 
noi. Uskottu ei tosin tahtonut tunnustaa ja pyyteli anteeksi, minkä 
kykeni, lisäten, että Mechtild kysyköön Herralta. Seuraavana päivä- 
nä Mechtild tervehti Neitsyt Mariaa ”Terve, pyhä Äiti” -nimisen ju- 
malanpalveluksen jälkeen. Silloin Herra sanoi hänelle: ”Vaikene, ota 
vastaan ne asiat, joita sinulle annan ja nauti niistä!” Kun hän kuiten- 
kin epäröi, hän alkoi toistaa samaisia sanoja, mutta hänen sydämensä 
osoitti hänen olevan väärässä, ja hän ajatteli, että parempi on kuuliai- 


869 Hakasulkeissa oleva pätkä puuttuu Buddelta, 1558 ja 1857, mutta on mu- 
kana 1503, 1510, 1597 ja 1877. Siinä traditiossa, jota Budde ja vuoden 
1558 editio edustavat, on karsittu Mechtildin henkilöön, historialliseen 
kontekstiin ja teoksen syntyprosessiin liittyvät maininnat keskittyen hen- 
gelliseen sisältöön. Poistetuista osista saamme tietää, että ilmestyksiä kir- 
joittivat muistiin muut kuin Mechtild itse osittain Mechtildin tietämättä 
tai hänen tahtonsa vastaisesti. 

suus kuin uhri”, eikä hän uskaltanut enää jatkaa. Ja katso, kaksi en- 
keliä saapui, ja he nostivat Mechtildin korkealle ylös. Mechtildin sielu 
kuitenkin piti itseään liian arvottomana tähän Jumalan lahjaan.] 
Sitten Mechtild kuuli enkelien laulavan, että Obliuiscere populum 
tuum et domum patris tui eli sinun pitää unohtaa oma väkesi ja isäsi 
talo”". Näistä sanoista Mechtild ymmärsi, että kun Jumala katsoo hy- 
väksi kohottaa sielun ylös hartaan contemplacionem kautta — se tar- 
koittaa jumalista tutkiskelua ja korkeita ajatuksia Jumalasta? —, sil- 
loin sielun tulee unohtaa itsensä ja kaikki synnit, omansakin. Niin 
hän voi sitä yksinomaisemmin ja rauhallisemmin kaikesta erossa su- 
loisemmin keskittyä siihen, jota Jumala hänelle näyttää ja paljastaa. 
[Silloin enkelit ottivat Mechtildin mukaansa ja johdattivat hänet 
mitä kauneimpaan ja ihmeellisen suureen taloon. Astuessaan siihen 
sisään Mechtild näki siellä yhdeksän enkelijoukkoa, jotka oli aseteltu 
ja järjestetty ihmeellisellä ja sanoinkuvaamattomalla tavalla yksi toi- 
sensa yläpuolelle eräänlaisen katoksen? tavoin. Mutta ylimpänä, 
serafien joukon yläpuolella kohosi mitä ihmeellisimmin Jumalan ja 
Pyhän Neitsyen valtaistuin. Mechtild näki myös, että Jumalan sydä- 
mestä lähti yhdeksän sädettä, jotka menivät kuhunkin joukkoon, ja 
kukin joukko tarjosi omaa sädettään kaikille muille joukoille. Palavan 
rakkauden säde lähti Jumalasta yksinkertaisesti, valaisi serafien jou- 
kon ja lävisti sitten kaikki muut joukot. Ja niin kukin joukko jakoi Ju- 
malan sille yksinkertaisesti levittämän valon muille joukoille. Silloin 
Mechtildin sielu lankesi alas Herran jalkoihin ja tervehti Häntä sydä- 
mensä pohjasta. Ja Herra sanoi: ”Katso, minä annan sinulle rauhani, 


870 1. Sam. 15: 22. 

871 Ps. 45: 11; Vulgatassa Ps. 44: 11. Latinankielinen sitaatti on käsikirjoituk- 
sessa A 13 (108v) alleviivattu punaisella. 

872 Tämä huomio on Budden lisäämä. Se selittää latinan sanaa contemplatio, 
joka näyttää olleen vaikea tulkita ruotsiksi. Näkyviin jätetty latinan sana 
ei käsikirjoituksessa A 13 (108v) erotu visuaalisesti ruotsinkielisestä teks- 
tistä. 

873 Hakasulkeissa oleva puuttuu Buddelta, 1558 ja 1857, mutta on mukana 
1503, 1510, 1597 ja 1877. 

874 Latinaksi testudo, joka tarkoittaa 'kilpikonna', myös "kielisoitin, kitara, 
lyyra' sekä 'suojakatto, holvi, kupu, katos’. Vuosien 1503 ja 1597 saksan- 
tajat puhuvat kierreportaista (in weiB eyns wendelsteines/in gestalt eines 
runden Schneckens). 

jotta mikään asia ei koskaan vaivaisi sinua niin, että sinulta evättäisiin 
minut” Mechtild oli näet ollut erittäin ahdistunut, joten hän ei mel- 
kein viikkoon pystynyt tulemaan Herran tykö sisäisen sydämen rau- 
han kautta. Hän kuitenkin muisti äänen, jonka oli kuullut edellisenä 
päivänä, ja kysyi Herralta, oliko tuo uskottu todellakin kirjoittanut 
hänen sanomisiaan, vai mitä tuo ääni oli tarkoittanut. Herra vastasi 
hänelle: ”Älä pelkää, äläkä ole levoton. Salli hänen tehdä, mitä tekee, 
sillä minä olen hänen kanssatoimijansa ja auttajansa” Mechtild pyysi 
silloin Herralta, että Tämä neuvoisi hänelle, miten hän tervehtisi Py- 
hää Neitsyttä. Herra näytti hänelle sydäntään ja sanoi: ”Tässä. Sieltä 
saat sen, jolla tervehdit minun Äitiäni” Ja kohta Mechtildin sielu len- 
si kuin pieni lintu Herran vierelle, otti Jumalan sydämestä eräänlaisia 
jyviä, jotka olivat lumivalkeita ja kuin mannaa, ja vei ne Pyhän Neit- 
syen sydämeen. Jokainen jyvä kuvasti jotakin tiettyä Neitsyen iloa. 
Mutta secretumin*” aikana Mechtild muistutti Pyhää Neitsyttä siitä 
ilosta, joka tällä on siitä yhteydestä, jonka kautta hän elää Jumalalle 
likeisempänä kuin yksikään luotu. Herra ja Pyhä Neitsyt nojasivat 
toisiinsa ja suutelivat pitkään. Ja Herra sanoi Mechtildin sielulle: ”Tä- 
mä suudelma on oleva ikuisesti sinun. Kaikki, jotka tervehtivät mi- 
nua tai minun Äitiäni, joka on tuon yhteyden kautta minuun yhtey- 
dessä, kiinnittyvät minuun onnekkaasti erottamattomaan yhteyteen.” 
Tämän jälkeen Mechtildin sielu tahtoi tietää, missähän armaan sisa- 
ren M:n sielu nyt on, ja näki tämän serafien joukossa linnun hah- 
mossa, joka lensi suoraan kohti Herran kasvoja. Sillä viitattiin siihen 
tietoon, jonka ansiosta hän menestyi maan päällä muita valistuneem- 
pana. Mechtild näki myös uskottunsa M:n sielun, joka oli ollut sisar 
M:n kanssa kuin yhtä henkeä Kristuksessa.$”? Tämä oli hieman alem- 
pana, mutta kuitenkin niin lähellä, että Mechtild piti häntä kädes- 
tä. Messun lopussa Herra antoi Mechtildin sielulle neljä suudelmaa 


875 Secretum (missae) on katolisen messun osa, sama kuin canon missae. Van- 
hoissa saksannoksissa Stillemesse. 

876 Vuosien 1503 (77r), 1510 (63r) ja 1877 (192) versioissa on alkukirjain M. 
Vuoden 1597 (153v) versiossa on sen sijasta N. Koko nimi ei ilmene mis- 
tään tuntemastani versiosta. 

877 Tässä virkkeessä mainittuja henkilöitä kutsutaan alkukirjaimella M vuo- 
sien 1503 (77r), 1510 (63r), 1597 (153v) ja 1877 (192) versioissa. Koko ni- 
met eivät käy ilmi mistään tuntemastani versiosta. 

siunaukseksi. Herra antoi hänelle sanoinkuvaamattomin sanoin var- 
muuden siitä, että häntä ei enää koskaan voitaisi erottaa Herrasta.] 


Viidestä ovesta ja Jumalan ihmisyydestä. Luku 37%, 


Kun Mechtild toisella kertaa keskusteli tapansa mukaan suloisesti 
Herran kanssa jumalisissa rukouksissaan, hän näki suuren oven, jo- 
ka oli hyvin leveä, ja siinä oli viisi muuta ovea, jotka oli siihen hy- 
vin ihmeellisesti koverrettu. Suuri ovi merkitsi Kristuksen pyhää 
ihmisenäoloa. [””Kaksi alempaa ovea taas merkitsivät Hänen jalko- 
jaan, joiden keskellä oli pylväs.] Siihen oli kirjoitettu: Venite ad me 
omnes qui laboratis et onerati estis**9 eli tulkaa minun tyköni kaikki, 
jotka raadatte ja olette väsyneitä, ja minä olen teidät virvoittava. Huo- 
maa se, että älä syö Jumalan leipää ja almua laiskuudessa ja turha- 
maisuudessa.**! Oven edessä Mechtild näki myös mitä kauneimman 
neidon, scilicet Misericordiam**? eli Armeliaisuuden. Tämä johdatti 
Mechtildin sisään, ja siellä Mechtild näki edessään oikeudenmukai- 
sen tuomarin, jonka kanssa Armeliaisuus sovitteli Mechtildin puo- 
lesta, hankki Mechtildille anteeksiannon kaikista synneistä ja puki 
hänet viattomuuden vaatteisiin. Niin hienosti koristettuna Mechtild 
astui luottavaisena oikeanpuoleisten**? ovien tykö, jotka merkitsivät 
Kristuksen käsiä. Niiden ovien yläosiin oli kirjoitettu: accipite iocun- 
ditatem glorie vestre*** eli ottakaa vastaan kunnianne ihanuus: Sitten 


878 Useimmissa muissa versioissa tämä luku on osana ensimmäistä kirjaa 
(1503, 11v; 1510, 10r; 1597, 19v; 1857, 38; 1877, 26) kohdassa, joka edeltää 
1. kirjan 16. lukua (Budden numeroinnin mukaan). Tässä kohdassa se on 
tutkimistani versioista vain Buddella. Vuosien 1558 ja 1854 versioissa lu- 
kua ei ole kummassakaan kohdassa. 

879 Hakasulkeissa oleva virke puuttuu Buddelta, mutta on mukana 1503, 
1510, 1597, 1857 ja 1877. 

880 Matt. 11: 28. Latinankielinen sitaatti on käsikirjoituksessa A 13 (108v) 
alleviivattu punaisella. 

881 Virke puuttuu muista tuntemistani versioista ja on Budden lisäys (Lauren 
1972, 75). Lauren (1972, 76) katsoo, että tällaiset lisäykset, joissa puhutel- 
laan lukijaa, luovat kontaktia lukijaan ja sitovat häntä tekstin sisältöön. 

882 Latinankieliset sanat eivät käsikirjoituksessa A 13 (108v) erotu visuaalisesti 
muusta tekstistä. 

883 Muissa versioissa "ylempien'. 

884 Latinankielinen sitaatti on käsikirjoituksessa A 13 (108v) alleviivattu pu- 

Mechtild näki mitä hienoimman ja siroimman neidon, scilicet Benig- 
nitatem** eli Hyvyyden, joka johdatti hänet mitä anteliaimman ku- 
ninkaan tykö. Tämä varusti Mechtildin kaikkien hyveiden paljou- 
della. Niin varustautuneena Mechtild astui vielä oikeanpuoleiselle*** 
ovelle, joka merkitsi Jeesuksen Kristuksen mitä suloisinta sydäntä, 
joka muistutti kultaista kilpeä. Se merkitsi sitä suurta voittoa, jonka 
Herra Jeesus saavutti kärsimyksissään. Siinä ovessa olevassa pylvääs- 
sä luki: accedite ad me et illuminamini'9 eli astukaa minun tyköni 
ja teitä valistetaan; eikä teidän kasvojenne tarvitse hävetä. Mechtild 


885 


886 
887 


naisella. Kyseessä on neljännen Esran kirjan eli Esran ilmestyksen kohta 
2: 36. Neljäs Esran kirja ei ole säilynyt arameaksi tai hepreaksi ja krei- 
kaksikin vain fragmentteina, mutta se on säilynyt käännöksinä muille 
kielille, muun muassa latinaksi (Kiilunen 2008a, 261; Mattila 2008, 273). 
Englanninkielisessä maailmassa neljäs Esran kirja tunnetaan nimellä 
2 Esdras, mikä aiheuttaa poikkeavan numeroinnin takia joskus sekaan- 
nuksia (Kiilunen 2008a, 261). Neljännen Esran kirjan lukuja 1-2 kutsutaan 
joskus viidenneksi Esran kirjaksi ja lukuja 15-16 kuudenneksi Esran kir- 
jaksi, koska ne ovat myöhempiä lisäyksiä (Mattila 2008, 269). Neljäs Esran 
kirja on otettu Vulgatan liitteeksi, mutta sillä ei ole kanonista asemaa 
(Kiilunen 2008a, 268; Mattila 2008, 274). Kirja oli käännetty latinaksi jo 
ennen Vulgataa, ja sitä ovat lainanneet kirkkoisät Tertullianus, Ambrosius 
ja Cyprianus (Mattila 2008, 274). Hieronymus ja Luther eivät arvostaneet 
neljättä Esran kirjaa, ja luterilaisessa maailmassa sitä ei lasketa edes apo- 
kryfiksi, vaan se on kokonaan Raamatun ulkopuolella (Kiilunen 2008b, 
59; Mattila 2008, 277). Anglikaanisessa ja ortodoksisessa perinteessä sillä 
on tietty asema (Kiilunen 2008b, 61-62; Mattila 2008, 278). Virallista suo- 
mennosta kirjasta ei ole (Mattila 2008, 278). Tätä taustaa vasten sitaatti 
kuuluu Mechtildin ilmestysten erikoisimpiin raamatullisiin sitaatteihin. 
Mechtildin ilmestyksissä lainataan enimmäkseen Raamatun luetuimpia 
osia kuten evankeliumeja ja psalmeja. Jos lainataan deuterokanonisia eli 
apokryfisiä kirjoja, nekin ovat yleensä niistä tunnetuimpia ja luetuimpia 
(esimerkiksi Viisauden kirja, Sirak). Neljäs Esran kirja on apokryfien jou- 
kossa tuntemattomimmasta päästä, eikä sitä ensimmäisenä olettaisi sitee- 
rattavan Mechtildin ilmestysten kaltaisessa teoksessa. Mechtild ei ehkä 
ole tuntenut neljättä Esran kirjaa sinänsä, vaan sitaatti on voinut kulkeu- 
tua ilmestyksiin välikäden kautta (Kauko 2022a, 217). 

Latinankieliset sanat on käsikirjoituksessa A 13 (108v) alleviivattu punai- 
sella. 

Muissa versioissa ‘ylemmälle’. 

Vulgatassa Ps. 33: 6; Raamatun suomennoksessa Ps. 34: 6. Sitaatti on tässä 
hieman eri muodossa kuin Raamatussa. Latinankielinen sitaatti ja sitä seu- 
raavan ruotsinnoksen alku on käsikirjoituksessa A 13 (109r) alleviivattu 
punaisella. 

näki siellä myös neidon, joka oli käsittämättömän kaunis, ylittäen sii- 
nä kaikki muut. Se oli Rakkaus, joka johdatti Mechtildin mitä suloi- 
simman sulhasen, Jeesuksen tykö, joka on kaikkein kaunein ihmisten 
poikain joukossa. [Jeesus kosketti Mechtildiä syleilyin ja suudelmin 
niin kuin sulhanen morsianta.3%] 


Kristuksen syntymästä. Luku 388%. 


Eräänä toisena päivänä meidän Herramme syntymän päivän paik- 
keilla Mechtild näki, että alttarilla kasvoi puu, joka oli ihmeellisen 
suuri. Se oli niin korkea, että se ylsi Taivaaseen asti, ja niin leveä, että 
se täytti koko maanpiirin. Se oli täynnä hedelmiä ja lukemattoman 
monia lehtiä. Puun korkeus merkitsi Kristuksen jumaluutta ja sen le- 
veys Kristuksen mitä täydellisintä elämää ja toimintaa. Hedelmät taas 
merkitsivät kaikkea sitä hyvää, jota on koitunut Kristuksen elämästä 
ja teoista. Lehtiin oli kirjoitettu kultaisin kirjaimin, ja niissä luki näin: 
Christus incarnatus est, Christus homo natus est, Christus a magis ado- 
ratus, Christus in templo presentatus, Christus baptizatus, Christus 
temptatus, Christus crucifixus et occisus, ja se tarkoittaa että Kristus 
on tullut lihaksi, Kristus on syntynyt ihmiseksi, Kristus on kuninkai- 
den* kunnioittama, Kristus on viety temppeliin, Kristus on kastettu, 
Kristusta on koeteltu, Kristus on ristiinnaulittu, surmattu ja haudat- 
tu®!, Niinpä puun lehdissä luki kuvaus Hänen koko pyhästä elämäs- 


888 Hakasulkeissa oleva virke puuttuu Buddelta, mutta on mukana 1503, 
1510, 1597, 1857 ja 1877. 

889 Luku on monissa versioissa (1503, 13r; 1510, 11r; 1597, 22v; 1857, 46; 
1877, 30) osa ensimmäistä kirjaa. Jos luku olisi Buddella samassa kohdassa 
kuin niissä, se olisi juuri ennen 1. kirjan 19. lukua. Vuoden 1558 editiossa 
(1558, 10v) luku on osa ensimmäistä kirjaa, mutta eri kohdassa kuin muis- 
sa versioissa. Luku on useimmissa versioissa kaksiosainen niin, että siinä 
puhutaan ensin puusta, sitten kultaisista tikkaista. Tikkaita käsittelevä osa 
puuttuu Buddelta ja 1558. Vuoden 1854 valikoimassa lukua ei ole. 

890 Itämaan tietäjät. 

891 Muissa versioissa mainitaan lisäksi, että Kristus ympärileikattiin. Toisaalta 
koettelu, ristiinnaulitseminen, surmaaminen ja hautaaminen mainitaan 
tuntemistani versioista vain Buddella. Latinankielinen osuus ja suurin osa 
sen ruotsinnoksesta on käsikirjoituksessa A 13 (109r) alleviivattu punaisel- 
la. 

tään ja kaikista hänen ihmeellisistä teoistaan. Ihminen, tämän puun 
tulee olla sinun sydämesi, jossa kaikkien Kristuksen hyvien töiden tu- 
lee aina olla kirjoitettuina, eikä niitä saa koskaan unohtaa.? 

[Evankeliumin jälkeen Mechtild näki kultaiset tikkaat, joiden 
yläpää ylsi Taivaaseen. Niitä pitkin kunnian kuningatar laskeutui 
alas ja kantoi käsivarsillaan mitä suloisinta poikalasta, jonka hän aset- 
ti alttarin päälle. Hänen vaatteensa olivat mitä hohtavinta hopeaa, jo- 
ka oli ihmeellisellä tavalla koristeltu kutomalla siihen kultaisia ruu- 
suja. Poikalapsella puolestaan oli vihreä vaatetus, johon oli yhdistetty 
punaista väriä. Kun öylätti kohotettiin, pappi kohotti itseään Poikaa, 
ja Pojan kautta tapahtuivat kaikki asiat, joiden piti tapahtuman öylä- 
tin välityksellä.] 


Hyveiden vuoresta ja pyhimyksistä, joita siellä nähtiin. Luku 398. 


Toisella kertaa Mechtild näki vuoren, jonka päälle hän nousi, ja kul- 
jeskeli Herran Jeesuksen kanssa. Siellä he tulivat pienen talon tykö, 


892 Virke näyttää olevan Budden lisäämä, koska sitä ei ole muissa tuntemissa- 
ni versioissa (Lauren 1972, 102). 

893 Hakasulkeissa oleva osuus puuttuu Buddelta. Osio on mukana 1503 (13r), 
1510 (11r), 1597 (23r), 1857 (46) ja 1877 (31). Vuoden 1558 editiosta näyt- 
tää puuttuvan tikkaita koskeva katkelma. 

894 Neitsyt Maria. 

895 Luku on muissa tutkimissani versioissa yleensä osa ensimmäistä kirjaa 
(1503, 19r; 1510, 16r; 1597, 34r; 1857, 73; 1877, 44). Vuosien 1558 ja 1854 
versioista luku näyttää puuttuvan kokonaan. 

896 Luvun alkua on Budden versiossa lyhennetty. Muissa versioissa käsillä ole- 
va luku liittyy yhteen sen luvun kanssa, joka Budden versiossa on ensim- 
mäisen kirjan luku 25. Suorat viittaukset kyseiseen lukuun eivät olisi kovin 
ymmärrettäviä, kun käsillä oleva luku on siirretty toiseen kohtaan. Niin 
ollen luvun alkua on muokattu niin, että luku tulee ymmärrettäväksi sel- 
laisenaan. Vuoden 1877 edition mukaan latinasta suomennettuna luvun 
alku kuuluu: ”Toisenakin päivänä Mechtild näki jumalallisesti edellä mai- 
nitun vuoren [katso ensimmäisen kirjan luku 25]. Kun Mechtild nousi sille 
yksin ja saapui kolmannelle askelmalle eli rakkauden askelmalle [katso 
ensimmäisen kirjan luku 25], hän puhdistui sen lähteessä kaikista tahrois- 
ta. Kun hän sitten saapui kuudennelle askelmalle, hänet puettiin lumi- 
valkeaan vaatteeseen. Kun Mechtild oli päässyt seitsemännelle askelmal- 
le, hän näki Herran Jeesuksen seisomassa vuoren huipulla. Jeesus ojensi 
Mechtildille kätensä ja nosti häntä sanoen: 'Tule, menkäämme tuonne 

joka oli tehty hopeasta, joka oli läpikuultavaa kuin kirkkain peili”. 
Talon lähellä Mechtild näki pieniä lapsia, jotka iloiten ja juoksennel- 
len ylistivät Jumalaa. Mechtild ymmärsi heidän olevan niitä lapsia, 
jotka kuolevat maailmasta ennen kuin he täyttävät viisi vuotta ja jot- 
ka siellä saavat ikuisesti iloita. Sitten he tulivat sellaiselle talolle, johon 
oli upotettu jalokiviä, jotka olivat purppuranvärisiä. Sen talon lähel- 
lä oli laulamassa lukemattomia sieluja, joilla oli purppuranpunaiset 
vaatteet. Heidän Mechtild käsitti olevan pyhiä leskiä ja hyviä naimi- 
sissaolevia naisia ja yleensä pyhää väkeä. Sitten he tulivat talon tykö, 
joka oli rakennettu punaisesta safiirista, ja sen lähellä oli lukematto- 
man suuri joukko pyhimyksiä, jotka olivat pukeutuneet coccino** eli 
punaruskeaan. He olivat pyhiä sieluja, jotka Jumalan tähden taisteli- 
vat täällä maailmassa miehuullisesti, voittivat paholaisen, maailman 
ja kurjan ruumiin. Siellä he ikuisesti iloitsevat Jumalan kanssa. Sitten 
he kulkivat pitkän matkaa eteenpäin ja saapuivat talolle, joka oli ra- 
kennettu puhtaimmasta kullasta. Sitä Herra näytti Mechtildin sielul- 
le ja sanoi: ”Hec est domus caritatis de gua scriptum est ducam te in 
domum Matris mee et in cubiculum genetricis mee” eli tämä on Rak- 
kauden talo, josta on kirjoitettu, että 'minä johdatan sinut, kristitty ja 
jumalinen sielu, minun Äitini taloon ja minun synnyttäjäni sänkyka- 
mariin'?”. Rakkaus on minun Äitini ja minä olen Rakkauden Poika” 
Tästä Mechtild ymmärsi, että Neitsyt Maria oli syttynyt Pyhän Hen- 
gen suurimmasta palosta, ja hänen pyhä Poikansa ja Jumalan Poika 
sikisi Rakkauden kuumuudesta. Niinpä Kristus on Rakkauden poi- 
ka ja Rakkaus on Hänen Äitinsä. [Kun he olivat astuneet sisään ta- 


kävelemään!" Ja Mechtild yksin kulki vain Jeesuksen kanssa, eikä nähnyt 
mitään paitsi yksin Jeesuksen.” 

897 Muissa tuntemissani versioissa sanotaan talon olleen läpikuultavaa ho- 
peaa, mutta vertausta kirkkaaseen peiliin ei niissä ole. Viittaus kirkkaa- 
seen peiliin on myös Budden laatimassa Mechtildin ilmestysten jälkikirjoi- 
tuksessa. 

898 Coccinus "tulipunainen'. Budde on jättänyt latinan sanan näkyviin ja selit- 
tänyt sen ruotsiksi. Lauren 1972, 115. 

899 Laul. I. 8: 2. Laul. I. 3: 4. Latinankielinen osuus on käsikirjoituksessa A 13 
(109v) alleviivattu punaisella. 

900 Hakasulkeissa oleva pätkä puuttuu Buddelta, mutta on mukana 1503, 
1510, 1597, 1857 ja 1877. 

loon, Mechtildin sielu lankesi Jeesuksen jalkoihin. Jeesus nosti hä- 
net kiireesti ja otti syleilyynsä. Kaikki, jotka olivat uskoneet itsensä 
Mechtildin rukousten varaan, olivat ovien edessä, ja Herran sydämes- 
tä lähti nuora, johon kaikki tarttuivat käsillään. Se merkitsi sitä, että 
kaikki, joiden puolesta Mechtild rukoili, oli saatettu osallisiksi juma- 
lallisesta armosta.] Kun Mechtild sitten oli ottanut vastaan Jumalan 
ruumiin, kaikki ne pyhimykset, jotka olivat talon lähellä, lauloivat 
näillä sanoilla: panem angelorum manducauit homo alleluia. Se tar- 
koittaa, että ihminen söi enkelten leipää, halleluja*'. Enkelten kuul- 
tiin laulavan myös näin sanoen: panem de celo dedit eis eli Hän antoi 
heille leipää Taivaasta?%. Ja niin rakastajatar yhdistettiin ja liitettiin 
ainoaan rakkaaseensa, jossa yksin on ainut ja täydellinen kaiken hy- 
vän paljous ja ikuisen runsauden suurimmat rikkaudet. Ne suokoot 
meille Jumala, Isä ja Poika ja Pyhä Henki?” 


Tämän kirjan nimestä ja hyödyllisyydestä. (Luku 40%.) 


Tämän kirjan on melkein kokonaan kirjoittanut salaa ja Mechtil- 
din siitä mitään tietämättä eräs henkilö, joka oli Mechtildin uskot- 
tu ja jolle Mechtildillä oli tapana eniten paljastaa salaisia asioitaan. 
Kun Mechtild sai sen eräältä toiselta tietoonsa, hän ahdistui niin suu- 
resti, ettei häntä voitu lohduttaa. Vanhan tapansa mukaan Mechtild 
kiiruhti heti lohduttajansa Jeesuksen tykö ja ilmaisi Hänelle luotta- 
muksellisesti surunsa ja ahdinkonsa. [Herra ilmestyi hänelle heti 
ja piteli tätä kirjaa oikealla kädellään sydämensä päällä. Hän suuteli 


901 Ps. 78: 25; Vulgatassa Ps. 77: 25. Tätä ja seuraavaa latinankielistä sitaat- 
tia ei käsikirjoituksessa A 13 (109v) ole alleviivattu punaisella, eivätkä ne 
muutenkaan erotu visuaalisesti ympäröivästä ruotsinkielisestä tekstistä. 

902 Joh. 6: 31. 

903 Virkettä ei ole muissa tuntemissani versioissa ja se lienee Budden lisäämä 
(Lauren 1972, 88). 

904 Luku on Buddella ja kaikissa muissa tuntemissani versioissa (1503, 77r; 
1510, 63r; 1597, 154r; 1854, 117; 1857, 298; 1877, 192) toisen kirjan vii- 
meinen luku, paitsi vuoden 1558 editiossa se on viidennen kirjan luku 
11 (156v). Luvussa on osittain samaa tekstiä kuin johdannossa. Katso 
Mechtildin ilmestysten alussa oleva niin sanottu toinen johdanto. 

905 Hakasulkeissa oleva osuus puuttuu Buddelta, 1558, 1854 ja 1857, mutta 
on mukana 1503, 1510, 1597 ja 1877. 

Mechtildiä ja sanoi: ”Kaikki kirjoitukset, jotka sisältyvät tähän kir- 
jaan, ovat kummunneet minun sydämestäni, ja sinne ne vierivät ta- 
kaisin” Herra tarttui kirjaan ja ripusti sen Mechtildin sielun kaulaan 
hartiain päälle. Siitä Mechtild ymmärsi, että hänen ei pitäisi huolehtia 
kirjasta, koska se ei tavallaan koskenut häntä, koska se oli kirjoitet- 
tu kokoon Jumalan kaitselmuksesta ja Mechtildin aiemmin tietämät- 
tä. Mechtild kuitenkin kysyi Herralta, tulisiko hänen nyt lakata, eikä 
enää ilmaista ihmisille Jumalan lahjoja.] Herra sanoi hänelle: ”Da me 
in liberalitate largiflui cordis mei, et da me in bonitate mea et non in 
tua, suo se minulle minun mitä anteliaimman sydämeni rikkauden 
tähden ja suo se minulle minun hyvyydessäni, eikä sinun”? Oli kuin 
hän olisi tahtonut sanoa, että älä kiellä minua jakamasta ja antamasta 
kaikille hyvyyttäni, jota kyllä riittää kaikille, ja jota on valmiina kai- 
kille, niin köyhille kuin rikkaille, niin kerjäläisille kuin kuninkaille, ja 
kuta vähemmän kullakin on maallista iloa ja nautintoja, sitä lähem- 
pänä hän on Jumalan armon saavuttamista? Sitten Mechtild sanoi: 
”Mitä tästä kirjasta koituu minun kuolemani jälkeen?” Herra vasta- 
si hänelle: ”Kaikki ne, jotka minua etsivät uskollisin sydämin, tulevat 
siitä iloisiksi, ja ne, jotka minua rakastavat, syttyvät entistä enemmän 
minun rakkaudestani. Ne, jotka surevat ja itkevät, saavat siitä lohdu- 
tusta. Ja tätä kirjaa tulee kutsua nimellä liber spiritualis gracie eli hen- 
gellisen armon kirja**” [Siitä lähtien Mechtild muisti niin hyvin tä- 
män kirjan, jota ei koskaan ollut ruumiillisin silmin nähnyt, että hän 
näytti uskotulleen kirjan koon ja kertoi, millainen nahka sitä peitti, 
ja millaisin nauhoin se oli sidottu.] Kaikki se, mitä siihen on kirjoi- 
tettu, on varsin vähän verrattuna kaikkeen siihen, mitä jätettiin pois. 
Sillä Mechtildille ilmaistiin varsin monia salaisuuksia, joita hän ei 


906 Latinankielinen repliikki on käsikirjoituksessa A 13 (110r) alleviivattu pu- 
naisella. 

907 Virke näyttää olevan Budden lisäämä (Lauren 1972, 122). 

908 Tässä muodossa kirjan nimi on myös 1503, 1510, 1558, 1597, 1854 ja 1857. 
Vuoden 1877 editiossa on sanan spiritualis "hengellinen' tilalla specialis 
'erityinen'. Latinankielinen nimi on käsikirjoituksessa A 13 (110r) allevii- 
vattu punaisella. 

909 Hakasulkeissa oleva puuttuu Buddelta, 1558, 1854 ja 1857, mutta on mu- 
kana 1503, 1510, 1597 ja 1877. 

tahtonut kenellekään kertoa tai paljastaa. [*'"Mutta ne asiat, joiden 
Mechtild uskoi olevan hyödyksi ja opetukseksi, hän Jumalan kun- 
niaksi ilmaisi. Hyvin usein hän jätti niistä pois rakastavia sanoja, joita 
hänen Rakastajansa puhui.] Jotkut asiat olivat myös niin ihmeellistä 
ja syvällistä hengellistä tietämystä, että Mechtildistä tuntui, ettei hän 
koskaan osaisi ilmaista niitä sanoin tai millään kielellä. 


910 Hakasulkeissa oleva osuus on mukana 1503, 1510, 1597 ja 1877, mutta 
puuttuu Buddelta, 1558, 1854 ja 1857. 

Kolmas kirja 


Tästä alkaa kolmas kirja?!!. Ensin kerrotaan kultasormuksesta, 
jonka Herra antoi Mechtildille ja joka oli koristettu seitsemällä 
kivellä. (Luku 1.) 


Eräänä päivänä, kun Kristuksen morsian”? ei tuntenut Hänen läsnä- 


olonsa suomaa lohtua ja kovasti sitä kaipasi, hän näki äkkiä Herran 
seisovan lähellään. [Herran sydän avautui kuin ovi, ja Mechtild nä- 
ki astuvansa sinne sisälle niin kuin suureen taloon, jonka lattia oli 
kultaa. Talo oli pyöreä, ja se tarkoitti Jumalan ikuisuutta. Herra sei- 
soi keskellä taloa ja Mechtild Hänen kanssaan.] He keskustelivat pal- 
jon keskenään. Sielunmessussa”'* laulettiin Et tibi reddetur votum in 
Iherusalem eli sinulle annetaan ylistys ja uhri Jerusalemissa?” Silloin 
Mechtild ajatteli itsekseen, mitä ylistystä ja uhreja pyhimykset olivat 
antaneet Jumalalle kukin omina päivinään täällä maailmassa. Neitsyt 
Maria ja muut pyhät neitsyet olivat antaneet puhtautensa, marttyyrit 
kalliin verensä ja lukemattomat muut Jumalan ystävät paljon vaivaan- 
sa ja jumalisia tekojaan. Mechtild suri sitä, ettei hänellä ollut mitään, 
mitä hän voisi uhrata Herralle. Silloin hän näki Neitsyt Marian seiso- 
van Pojan oikealla puolella, ja hän antoi Mechtildille kultasormuksen. 
Mechtild uhrasi sen heti Herralle. Herra otti sen vastaan kiitollisena 
ja pani sormeensa. Silloin Mechtild ajatteli itsekseen: ”Oi, kun kävi- 
si niin, että Hän antaisi minulle sormuksensa merkiksi siitä, että Hän 
on minut kihlannut” Mechtild oli sitä mieltä, että olisi tarpeeksi, jos 


911 Kirjan vaihtuminen ei käsikirjoituksessa A 13 (110r) erotu selvästi, jos 
käsikirjoitusta silmäilee nopeasti. Välissä ei ole tyhjää väliä, ja alkavan 
kirjan ensimmäisen luvun otsikko on kirjoitettu samanlaisella käsialalla ja 
värillä kuin muiden lukujen otsikot. 

912 Mechtild. 

913 Hakasulkeissa oleva osuus puuttuu Buddelta, 1558, 1854 ja 1857, mutta 
on mukana 1503, 1510, 1597 ja 1877. 

914 Budde kääntää j siäla mässonne 'sielunmessussa'. Muissa tuntemissani 
versioissa sanotaan 'messu'. 

915 Vulgatassa Ps. 64: 2. Raamatun suomennoksessa vastaava kohta on Ps. 65: 
2, mutta kohta on muotoiltu toisin. Latinankielinen sitaatti on käsikirjoi- 
tuksessa A 13 (110v) alleviivattu punaisella. 

Herra katsoisi hyväksi antaa hänelle jonkinlaisen kivun siihen sor- 
meen, jota kutsutaan annularis eli medicus, pikkusormen vieressä”. 
Sitä kipua Mechtild mielellään haluaisi kantaa ja kärsiä kaikki elä- 
mänsä päivät muistutukseksi siitä, että hän oli Kristuksen kihlaama. 
Herra sanoi hänelle: ”Minä tahdon antaa sinulle kultasormuksen, jo- 
ka on koristeltu seitsemällä kivellä, joiden avulla muistat minun ju- 
maluuteni seitsemän articulos””. Ensimmäisen kiven kautta muistat 
minun jumalallista Rakkauttani, joka laski minut alas Isän sylistä ja 
antoi minun sinua etsien raataa kolmekymmentäkolme vuotta suu- 
ressa vaivassa. Ja kun häiden aika tuli, minun oman sydämeni Rak- 
kaus myi minut häätarjoilujen hinnalla. Ja annoin itseni leipänä ja li- 
hana ja arvokkaan vereni juomaksi. Samaisissa häissä minä itse olin 
myös harppu ja urut minun suuni hunajaatihkuvien sanojen kautta. 
Ja ilahduttaakseni häävieraita minä nöyryytin itseäni ilveilijän lailla 
minun discipulorum?’ jalkojen alla. Toisesta kivestä muistat, miten 
minä, joka olen mitä kaunein hovinuorukainen ja kaikkia ihmislap- 
sia jalompi sulhanen”, tanssin niiden häiden jälkeen, kun hyppien ja 
heittäytyen morsiamen eteen maahan tein kolme niin mahtavaa hyp- 


916 Latinaksi digitus an(n)ularis eli digitus medicus on 'nimetön'. Tuntemis- 
sani latinankielisissä versioissa on in digito annulari (1510, 1558, 1854, 
1877), joten sana medicus lienee Budden lisäys. Huomautus siitä, että se 
on pikkusormen vieressä, lienee myös Budden lisäämä selitys. Saksannok- 
sissa (1503, 1597, 1857) sanotaan 'sormeen, jossa on tapana kantaa sor- 
musta". Ruotsissa on monta nimitystä kyseiselle sormelle, mutta yksikään 
ei ollut käytössä Budden aikana (SAOB, s.v. ringfinger, s.v. guldfinger, s.v. 
läkefinger, s.v. namnlös-finger, s.v. vigselfinger). Latinan sanat annularis 
ja medicus eivät käsikirjoituksessa A 13 (110v) erotu visuaalisesti ruotsin- 
kielisestä tekstistä. Sama koskee pian jäljempänä esiintyviä latinan sanoja 
articulos ja discipulorum. 

917 Latinan sanan articulus voisi tässä kääntää vaikkapa "osa". Latinan- ja sak- 
sankielisissä versioissa (1503, 1510, 1558, 1597, 1854, 1877) on sanojen mi- 
nun jumaluuteni sijaan sanat sinun sormesi. Sormista puhuttaessa articu- 
lus on "jäsen, sormiluu'. Vuoden 1857 saksannoksessa ei suoraa vastinetta 
ole. 

918 'Opetuslasteni'. 

919 Kun Budde kirjoittaa 'mitä kaunein hovinuorukainen ja kaikkia ihmislap- 
sia jalompi sulhanen’, on useimmissa versioissa (1503, 1510, 1558, 1597, 
1877) "kaunis nuorukainen’. Vuoden 1857 saksannoksessa on 'ihmislapsia 
ihanampimuotoinen' ja vuoden 1854 valikoimassa speciosus nimis "ylen 
korea". 

pyä, että aivan märkänä hiestä vuodatin itsestäni veripisaroita” sydä- 
meni rakkaudesta. Sen tanssin kautta minä vaatetin omnes commilito- 
nes meos triplicibus?” eli kaikki minun kanssataistelijani kolmenlaisin 
vaattein, sillä hankin heille syntien anteeksiannon, sielun pyhityk- 
sen ja jumalallisen kirkkauden viimeisessä ylösnousemuksessa. Kol- 
mannen kiven kohdalla palauta mieleesi minun nöyrä rakkauteni, jo- 
ka minulla oli suudellakseni morsianta, joka on sinun sielusi?”. Kun 
Juudas lähestyi ja suuteli minua?, minun sydämeni tunsi siitä suu- 
delmasta niin suurta rakkautta, että jos hän olisi katunut kavallus- 
taan ja syntejään, olisin sen saman suudelman kautta ottanut hänen 
sielunsa itselleni ikuiseksi morsiameksi. Silloin minä liitin itseeni ja 
houkuttelin tyköni kaikki ne sielut, jotka aikain alussa olen valinnut 
ikuisiksi morsiamikseni. Neljännestä kivestä sinun tulee muistaa, mi- 
tä hääveisuja ja lauluja minun korvani kuulivat morsiamen rakkau- 
den tähden silloin, kun minä seisoin tuomarin edessä, ja hänen edes- 
sään karjuttiin niin monta väärää todistusta minua vastaan, ja minä 
vaikenin kuin mykkä, eikä minulla ollut kieltä tai aikomustakaan 
puolustaa itseäni. Viidennen kohdalla ajattele sitä, miten arvokkaasti 
minä koristin itseni sinun rakkautesi tähden, kun niin usein vaihdoin 
vaatteitani, milloin valkeaan, milloin purppurakankaaseen, milloin 
coccinea eli punaruskeaan”%. Ja sulhanen kantoi morsiamen rakkau- 
den tähden jaloa ruususeppelettä, joka oli orjantappurakruunu. Kuu- 
dennen kiven kautta pidä mielessäsi, miten rakastavasti minä otin si- 
nut vastaan, kun minut oli sidottu paaluun. Siellä olin maalina ja otin 
sinun tähtesi vastaan kaikki vihollistesi ammukset ja nuolet. Seitse- 
männen kiven kohdalla palauta tarkasti mieleesi, miten minä astuin 
ristin häähuoneeseen. Kun muut sulhaset antavat häävaatteensa il- 
veilijöille ja narreille, minä annoin vaatteeni sotilaille ja minun mitä 
kauneimman ruumiini teloittajille, jotka ristiinnaulitsivat minut. Sit- 
ten levitin rakastettavat käteni ja käsivarteni sinua syleilläkseni, kun 


920 Vertaa Luuk. 22: 44. 

921 Latinankieliset sanat on käsikirjoituksessa A 13 (111r) alleviivattu punai- 
sella. 

922 Sanat joka on sinun sielusi näyttävät olevan Budden selittävä lisäys. 

923 Vertaa Matt. 26: 49. 

924 Viittaa mahdollisesti kohtiin Mark. 15: 17, Luuk. 23:11 ja Joh. 19: 2. 

annoin kiinnittää ne ristiin mitä kovimmin rautanauloin. Sinun täh- 
tesi minä lauloin tuossa rakkaudentäyteisessä häähuoneessa seitse- 
män mitä suloisinta cantilenas*”. Ne olivat ne seitsemän rakkauden 
sanaa, jotka lausuin ristillä.” Lopulta avasin oman sydämeni sinulle, 
kun nukahdin ristillä lähellesi rakkauden uneen” [””Kun nämä asiat 
oli sanottu, Mechtild näki, että useita henkilöitä seurakunnasta astui 
Herran tykö tarjoamaan kultakolikoita, jotka merkitsivät hyvää tah- 
toa. Mechtild näki, että Herran rinnasta puuskahti ulos eräänlainen 
tulenliekki, joka sulattamalla muutti kunkin kolikon kultaiseksi kuk- 
kaseksi. Tuon kukan Herra heti kiinnitti sen tarjoajan rintaan.] 


Ruususta, jonka Mechtild näki tulevan ulos Jumalan sydämestä. 
(Luku 2.) 


Eräässä messussa [?Mechtild kuuli Herran sanovan hänelle: ”Men- 
käämme sisäiseen yksinäisyyteen!” Kohta Mechtild näki kulkevansa 
pitkän matkan Herran kanssa syleillen Häntä käsivarsillaan ja sanoen 
nämä sanat: ”Minä ylistän Sinua ikuisuudessasi, mittaamattomuu- 
dessasi, kauneudessasi, totuudessasi, oikeudenmukaisuudessasi.” Sit- 
ten he saapuivat suureen yksinäiseen paikkaan, joka oli hyvin kaunis 
paikka, jonka molemmin puolin oli istutettu puita, jotka kasvoivat 
ylhäällä yhteen kuin katoksi. Lattia oli hyvin vehreä, täynnä kukkia, 
ja sinne Herra jäi istumaan. Ja Mechtildin sielu kulki pitkin laidun- 
ta lampaan hahmossa, ja hänellä oli kaulassaan ketju, jota peittivät 
kultaiset ja hopeiset renkaat ja joka lähti Herran sydämestä. Se mer- 
kitsi rakkautta Jumalaan ja lähimmäiseen, jota ilman kukaan ei voi 


925 "Laulua". Katso Kauko 2020b, 84-87. Latinankielinen sana ei käsikirjoituk- 
sessa A 13 (111v) erotu visuaalisesti ruotsinkielisestä tekstistä. 

926 Virke näyttää olevan Budden lisäämä ja puuttuu muista tuntemistani ver- 
sioista (Lauren 1972, 119). Naantalin luostarin kirjaan sisältyvässä, Neitsyt 
Mariaa ja Kristuksen kärsimyksiä käsittelevässä tekstissä, luetellaan seit- 
semän lausetta, jotka Jeesus lausui ristillä (katso Kauko & Lamberg 2017, 
386-387). Mahdollisesti tässäkin viitataan niihin. 

927 Hakasulkeissa oleva osa puuttuu Buddelta, 1558, 1854 ja 1857, mutta on 
mukana 1503, 1510, 1597 ja 1877. 

928 Hakasulkeissa oleva osa on mukana 1503, 1510, 1597 ja 1877, mutta puut- 
tuu 1558, 1854, 1857 ja Buddelta. 

olla lähellä Jumalaa. Silloin Mechtildin sielu tahtoi ylistää Jumalaa ] 
ja hän sanoi Herralle: ”Oi, rakkaani, opeta minut ylistämään Sinua!” 
Herra sanoi: ”Katso minun sydäntäni!” Ja katso, mitä kaunein ruu- 
su lähti Hänen sydämestään. Siinä oli viisi lehteä, jotka peittivät koko 
Hänen rintansa. Silloin Herra sanoi: ”Ylistä minua ensin minun vii- 
den aistini tähden, joita tämä ruusu merkitsee!” Heti Mechtild ym- 
märsi, että hänen tuli ylistää Herraa sen rakastavan katseen eli näön 
takia, jolla hän aina näkee ja katsoo ihmisiä niin kuin isä katsoo ai- 
noaa poikaansa, eikä koskaan harmistu, vaan katsoo rakastavasti toi- 
voen ja haluten, että ihminen usein rientäisi Hänen puoleensa. Toi- 
seksi Hänen kuulonsa tähden, sillä Hänen arvokkaat korvansa ovat 
mitä tarkimmat ja aina alttiina niin, että Hän iloitsee ja riemuitsee 
enemmän syntisten pienimmistä kuiskauksista tai mitä salaisimmis- 
ta katumuksenhuokauksista [kuin kaikesta enkelten laulusta?]. Kol- 
manneksi Hänen hajuaistinsa tähden, sillä hänellä on aina rakastava 
kiintymys ihmisiä kohtaan, ja ihmisen sydän iloitsee Hänestä, jota il- 
man kukaan ei voi iloita todellisesta hyvästä, ellei se tule Jumalasta. 
Hänestä on kirjoitettu niin, että delicie mee esse cum filiis hominum eli 
minun suurin nautintoni, sanoo meidän Herramme, on olla ihmis- 
ten poikain kanssa". Neljänneksi Hänen mitä suloisimman makunsa 
tähden, joka toteutuu ja päivittäin tapahtuu messussa, missä Hän on 
sielujen mitä suloisinta herkkuruokaa, ja tämän herkkuruoan kaut- 
ta Hän vetää sielun sisäänsä niin, että sielu saa Jumalaan yhteyden, 
jonka kautta siitä tulee Jumalan ruokaa. Viidenneksi Hänen rakkau- 
dellisen kosketuksensa tähden, jolla rakkaus tarttui Häneen mitä ko- 
vimmin ristillä, kiinnittäen kovia nauloja käsiin ja jalkoihin ja pis- 
täen julmalla keihäällä kylkeen. Silloin sielu tuli kiinnitetyksi Häneen 
ylenpalttisen kivun ja säryn kera, ja niin sielu on nyt kiinni Hänen 
käsissään ja jaloissaan ja Hänen mitä suloisimmassa sydämessään sa- 
noinkuvaamattomassa rakkauden ilossa niin, että sielu ei voi Häntä 
pienimmäksikään hetkeksi unhoittaa. 


929 Hakasulkeissa olevat sanat ovat mukana kaikissa muissa tuntemissani ver- 
sioissa, mutta puuttuvat Buddelta. 

930 Sananl. 8: 31. Sama sitaatti on myös ensimmäisen kirjan luvussa 66 ja vii- 
dennen kirjan luvussa 9. Latinankielinen sitaatti ei käsikirjoituksessa A 13 
(111v) erotu visuaalisesti ympäröivästä ruotsinkielisestä tekstistä. 

Kun Mechtild toisella kertaa kärsi ankarasta sairaudesta, hän sanoi 
Herralle: ”Oi, miten köyhä olen nyt hengeltäni, kun en pysty Sinua 
kiitoksin ylistämään, enkä rukoilemaan!” Herra vastasi hänelle ar- 
mollisesti: ”Kiitä minua näillä sanoilla: ”Kunnia Sinulle, rakkain, ja- 
loin, loistava, aina rauhallinen ja sanoinkuvaamaton Kolminaisuus! 
Sillä minä tahdon yhdistää sanan rakkain minun jumalalliseen rakas- 
tettavuuteeni, sanan jaloin minun mitä erinomaisimpaan jalouteeni, 
sanan loistava minun luoksepääsemättömään valooni, sanan rauhal- 
linen minun uutteraan rauhaani, ja sanan sanoinkuvaamaton minä 
liitän minun sanomattomaan hyvyyteeni. Siten minä mitä miellyt- 
tävimmällä tavalla osoitan ne itseni kautta arvostettavalle Kolminai- 
suudelle?] 


Siitä, että Jumalaa tulee ylistää kolmella tavalla. Luku 3. 


Mechtild näki Herran sanoinkuvaamattoman kirkkauden ympäröi- 
mänä, ja Hänellä oli rinnassaan kultainen lehti, joka oli kuultava kuin 
peili””, jonka ympärillä oli erikseen kuvattuina kaikkien pyhimysten 
kärsimykset ja hyvin erikoisesti koristeltuina. Siitä näkevät ja katsovat 
pyhimykset itsessään Jumalassa kaikki ansionsa ja arvonsa. Sillä he 
eivät koskaan tehneet Hänen rakkautensa tähden tai läpikäyneet aja- 
tuksissaan, sanoissaan ja teoissaan mitään niin pientä, etteivät he sai- 
si siitä erityistä palkkiota ja ikuista kunniaa. Ikuisesti he kunnioitta- 
vat Jumalaa kaikkien Hänen lahjojensa tähden. Silloin Mechtild sanoi 
Herralle: ”Oi, suloisimpani ja kaikkein rakkaimpani, missä minun Si- 
nun mielestäsi tulisi itseäni harjoittaa?” Hän vastasi: ”In laude, ylis- 
tyksessä? Mechtild sanoi: ”Oi, rakkaani, opeta minua niin, että osaan 
ylistää Sinua ikuisesti” Silloin Herra opetti häntä ylistämään itseään 
kolmeen kertaan niin kuin kolmella iskulla sanoen: ”Ensin sinun tu- 


931 Hakasulkeissa oleva luku puuttuu Buddelta, 1558, 1854 ja 1857, mutta on 
mukana 1503, 1510, 1597 ja 1877. 

932 Vertaus peiliin näyttää olevan Budden lisäämä. 

933 Latinankielinen fraasi ei käsikirjoituksessa A 13 (112r) erotu visuaalisesti 
ruotsinkielisestä tekstistä. 

lee ylistää Isän kaikkivaltiutta, jolla Hän Pojassa ja Pyhässä Hengessä 
toteuttaa mielensä mukaan kaiken, ja sen käsittämättömyyttä ei yk- 
sikään luotu voi ymmärtää Taivaassa tai maan päällä. Sitten Pojan 
tutkimatonta viisautta, jonka Hän täydellisesti omaa Isän ja Pyhän 
Hengen kanssa tahtonsa mukaan, eikä sitä kukaan luotu voi käsittää. 
Sitten Pyhän Hengen hyväntahtoisuutta, jonka sekin Isän ja Pojan 
kanssa omaa täydellisesti kaiken tahtonsa mukaisesti, eikä yksikään 
luotu voi siitä tulla täysin osalliseksi” [?**Kun Mechtildin sielu sillä ta- 
voin kosketti rakastajansa sydäntä ja siten ylisti Häntä, yhtäkkiä ko- 
ko Taivas kaikui samasta iskusta. Ja Herra sanoi:] ”Toinen kerta tai is- 
ku on se, että sinun tulee ylistää minua kaiken sen armon ja kaikkien 
niiden lahjojen tähden, joita minun hyvyyteni runsaudesta on pur- 
sunnut neitseelliseen Äitiini, joka oli ja on täynnä kaikkea armoa ja 
lahjoja täydellisemmin kuin koskaan kukaan muu luotu. Ja kaiken 
sen armon tähden, joka on annettu kaikille pyhimyksille, jotka nyt 
ovat jumaluuteni läheisyydessä ja mitä suurimmalla ilolla seisovat li- 
kelläni ja näkevät ja katsovat sydän riemuiten ja iloiten minua, joka 
olen kaikkien hyvien töiden lähde ja alku. Kolmas kerta eli isku on 
se, että sinun tulee ylistää minua kaiken sen armon ja kaikkien niiden 
lahjojen tähden, jotka virtaavat minusta kaikkiin ihmisiin. Hyviin, 
joita minä armollani pyhitän ja vahvistan. Synnintekijöihin, joita mi- 
nä kutsun katumukseen ja rippiin ja armossani odotan ja johdatan 


934 Hakasulkeissa oleva puuttuu Buddelta, 1558 ja 1854, mutta on mukana 
1503, 1510, 1597, 1857 ja 1877. 

935 Säilynyt käsikirjoitus A 13 on kolmen eri kirjurin työtä. Ensimmäinen heistä 
on kirjoittanut lehdet 1-48, toinen lehdet 49-112 ja kolmas lehdestä 113 
loppuun asti (Geete 1899, XXXV; Lauren 1972, 24). Tässä kohdassa kirjuri 
vaihtuu kesken lauseen. Lehden 113r ylälaitaan on kirjoitettu punaisella 
tercia pars 'kolmas osa", joka viittaa siihen, että menossa on Mechtildin 
ilmestysten kolmas kirja, tai siihen, että tästä alkaa kolmannen kirjurin 
osuus. Itse tekstissä ei tästä kohdasta ala mikään uusi osio, vaan ollaan 
keskellä lukua, jopa keskellä lausetta. Sanat bidhar oc ledhf(e)r til godho 
'odotan ja johdan hyvään' on käsikirjoituksessa kahteen kertaan, koska 
kumpikin kirjuri on kirjoittanut ne, toinen lehden 112v loppuun, toinen 
lehden 113r alkuun. Lehden 112v alalaidassa on vähän tyhjää, joten siihen 
lopettaneen kirjurin osuus ei ole täyttänyt lehteä aivan kokonaan. Laurén 
(1972, 25) päättelee, että kukin kirjuri on kirjoittanut osuuttaan saman- 
aikaisesti, ei siis niin, että uusi kirjuri olisi jatkanut työtä vasta edellisen 
lopetettua. Siirtymäkohta osoittaa, että työ on mekaanisesti jaettu eri kir- 

hyvään. Samoin kaikkiin sieluihin, joita minä päivittäin erityisellä ar- 
mollani vapahdan kaikenlaisista kärsimyksistä ja johdatan Taivaan 
iloon? 

Mechtildistä näytti, että ensimmäisen” kohdalla tuli lukea Tibi de- 
cus’, toisen kohdalla Te jure laudant’, ja kolmannen kohdalla Ex 
quo omnia””. Sitten Mechtildin sielun toiveen mukaisesti se koriste, 
joka oli hänen rakastajansa Jeesuksen rinnassa, avautui, ja Mechtildin 
sielu ryömi sisään suloisen Jeesuksen sydämeen, ja siellä hänestä tuli 
yhtä henkeä rakkaansa kanssa. Epäilemättä hän siellä näki ja maistoi 
niitä asioita, joista ihmisen ei ole lupa puhua. Korva ei ole kuullut ei- 
kä silmä ole nähnyt sitä kunniaa, jonka Jumala on valmistanut niille, 
jotka Häntä rakastavat.” 


Nämä kolme asiaa tulee ihmisellä aina olla mielessään’. (Luku 4.) 


Kristus, parhain opettaja, sanoi Mechtildille: Minä tahdon opettaa 
sinulle kolme asiaa, joiden tulee alati olla sydämessäsi ja muistissasi?!?, 
ja siitä koituu paljon hyvää. * Ensiksikin sinun tulee kiitoksen ja ylis- 


jurien kesken eikä kirjuri siksi vaihdu sisällön kannalta loogisessa kohdas- 
sa. Käsikirjoituksessa on yhteensä 161 säilynyttä lehteä. Niistä kirjuri A on 
kirjoittanut 48, kirjuri B 64 ja kirjuri C 49. Käsikirjoituksen lopusta näyttää 
revityn pois 17 lehteä (Geete 1899, XXXV). Ne ovat todennäköisesti olleet 
kirjurin C työtä, joten hänen osuudekseen tulee yhteensä 66 lehteä, varsin 
tarkoin saman verran kuin kirjurilla B. Vain kirjurin A osalta työ ei ole ja- 
kautunut tasan, vaan hänen osansa on jäänyt vähän muita pienemmäksi. 

936 Nämä kolme on käsikirjoituksen A 13 (113r) marginaalissa numeroitu pu- 
naisella värillä arabialaisin numeroin. Numeroiden lisäksi marginaalissa 
on punainen nuoli. Lehdellä on myös punaisia alleviivauksia, joista osa on 
ruotsinkielisten, osa latinankielisten sanojen kohdalla. 

937 'Sinulle kunnia’. 

938 'He kiittävät Sinua syystä’. 

939 "Josta kaikki”. 

940 Virke näyttää olevan Budden lisäys (Lauren 1972, 83). 

941 Otsikon kohdalla on käsikirjoituksen A 13 (113r) marginaalissa punainen 
nuoli. 

942 Muistiksi kääntämäni sana aminne on käsikirjoituksessa A 13 (113r) alle- 
viivattu mustalla. 

943 Kolme lueteltavaa asiaa on käsikirjoituksen marginaaliin merkitty punai- 
sin arabialaisin numeroin 1, 2 ja 3 (113r). Numeroiden 2 ja 3 kohdalla on 
marginaalissa punainen nuoli. 

tyksen kera muistaa, miten paljon hyvää minä tein sinulle, kun minä 
loin sinut ja tulin ihmiseksi sinun tähtesi? Toisekseen ajattele kiitol- 
lisuudella* sitä, miten monta hyvää tekoa olen tehnyt sinulle sinun 
syntymästäsi lähtien ja aina tähän asti. Ensiksi minä valitsin sinut eri- 
tyisesti ja vedin sinut pois maailmasta, ja usein minä lempeästi kään- 
nyin sinun sielusi puoleen täyttäen ja juovuttaen sinut minun armoni 
makoisuudella, valistaen ymmärrystäsi ja sytyttäen rakkauteen. Ja jo- 
ka päivä minä tulen sinun tykösi valmiina täyttämään toiveesi ja tah- 
tosi. Kolmas asia, joka sinun tulee muistaa mitä suurimmalla kiitolli- 
suudella on se, miten paljon hyvää minä olen sinulle antava ikuisesti 
Taivaassa. Saat kaikkien hyvien asiain ja ilojen runsauden ja paljon 
enemmän kuin koskaan voit uskoa tai ajatella, mutta niilläkin minä 
olen sinut palkitseva kaikessa hyvässä. Ja totisesti minä sanon sinul- 
le, että minua miellyttää paljon se, että ihminen luottaa vakaasti mi- 
nuun. Hän ei epäile, että hän ei saa sitä, mitä hän kohtuudella pyytää 
ja on tarpeellista.” Sillä jos joku luottaa siihen, että minä hänen tar- 
peensa mukaan”? tulen palkitsemaan hänet ja tekemään hänelle hy- 
vää enemmän kuin hän on ansainnut, ja hän kiittää ja ylistää minua 
siitä, että minä olen niin antelias ja hyväntahtoinen, se on minulle 
niin suuresti mieleen, että hän ei voi niin paljoa odottaa tai niin suu- 
resti minuun luottaa, ettenkö palkitsisi häntä yhtä suuresti ja paljon 
enemmänkin ja yli kaikkien hänen ansioidensa. Sillä on mahdoton- 


944 Budde on lyhentänyt virkettä (Lauren 1972, 132—133). Kaikissa muissa tut- 
kimissani versioissa (1503, 1510, 1558, 1597, 1857, 1877) se on laajemmassa 
muodossa: "Muista siis ensiksikin kiittäen, miten suuresti tein sinulle hyvää 
luomisessa ja lunastuksessa. Minä nimittäin loin sinut, ihmisen, kuvakseni 
ja kaltaisekseni, ja sinun tähtesi ihmiseksi tulleena minä lukemattomien 
sietämieni kärsimysten jälkeen alistuin sinun rakkautesi tähden mitä kat- 
kerimpaan kuolemaan.’ Vuoden 1854 valikoimasta luku puuttuu. 

945 Säilyneessä ruotsinkielisessä käsikirjoituksessa on tässä kohdassa lisätty 
marginaaliin sana täknath 'kiitollisuus' (A 13, 113r). Merkinnän lienee 
tehnyt Bureus (Geete 1899, XLIV; Laurén 1972, 29). 

946 Virke on Budden lisäämä ja puuttuu muista versioista (1503, 1510, 1558, 
1597, 1857, 1877) (Lauren 1972, 122). 

947 Buddella äpther hans nödh 'hänen tarpeensa mukaan’ (Geete 1899, 243), 
mutta muista versioista päätellen lienee tarkoitettu äpther hans dödh 
"hänen kuolemansa jälkeen’. Koska Budden versio on säilynyt vain kopio- 
na, saattaa kyse olla kopiontivirheestä. Ehkä Budde on todella kääntänyt 
dödh, joka on kopioitaessa vääristynyt muotoon nödh. 

ta, että ihminen ei saisi sitä, johon hän täydellisesti uskoo ja jota hän 
toivoo.” Siksi ihmiselle on hyvin hyödyllistä se, että hän toivoo saa- 
vansa minulta suuren palkinnon ja uskoo minuun hyvin. Minä olen 
kaikille uskollisin, enkä hylkää yhtäkään, joka minuun luottaa? Sil- 
loin Mechtildin sielu sanoi: ”Oi, mitä rakkain Jumalani, kun Sinulle 
on niin mieluisaa, että ihminen uskoo Sinuun hyvin uskoen ja luot- 
taen Sinuun täydellisesti, niin pyydän Sinua sanomaan minulle, missä 
minun, arvottoman, tulee luottaa Sinun sanoinkuvaamattomaan hy- 
vyyteesi?*” Herra vastasi: ”Vakaasti luottaen sinun tulee uskoa se, 
että minä tulen ottamaan sinut vastaan sinun kuollessasi niin kuin isä 
ottaa vastaan rakkaimman poikansa. Fikä kukaan isä ole koskaan ja- 
kanut ja antanut niin uskollisesti perintöään ja rikkauksiaan ainoalle 
pojalleen kuin minä tahdon jakaa ja tasata kanssasi kaiken sen hyvän, 
mitä minulla on. ”"Vieläpä itsenikin minä tahdon antaa sinulle ikui- 
sesti omaksi. *Ja minä tahdon ottaa sinut vastaan niin kuin ystävä 
rakkaimman kaverinsa, ja niin suurta ystävyyttä minä tahdon osoit- 
taa sinulle kuin koskaan kukaan on saanut osakseen ystävältään. Fi 
ole koskaan eikä ikinä ollut olemassa niin uskollista ystävää, etteikö 
hän olisi tehnyt tai olisi voinut tehdä jotakin pientä hieman petollista 
rakasta ystäväänsä kohtaan. Mutta minä olen kaikkein uskollisin, ja 
olen itse uskollisuus, enkä koskaan voi tehdä mitään pienintäkään pe- 
tollista tekoa ystäviäni kohtaan. Thercio* minä tulen ottamaan sinut 
vastaan niin kuin sulhanen ottaa vastaan mitä rakkaimman morsia- 


948 Tämä virke siteerataan toisessa Mechtildin ilmestyksessä, katso kirja 4, 
luku 15 (Geete 1899, 318). 

949 Virke näyttää olevan Budden lisäämä, koska se puuttuu muista tutkimis- 
tani versioista. 

950 Budde näyttää lisänneen sanat 'uskoen ja luottaen Sinuun täydellisesti’ ja 
sanan 'arvoton'. 

951 Tässä kohdassa on käsikirjoituksen A 13 (114r) ylämarginaalissa merkintä 
tercia pars "kolmas osa". Samanlainen marginaalimerkintä on edellisellä 
lehdellä (113r), josta alkaa kolmannen kirjurin osuus. Merkintä viittaa 
joko kolmannen kirjurin osuuteen tai siihen, että menossa on Mechtildin 
ilmestysten kolmas kirja. 

952 Tässä kohdassa on käsikirjoituksessa A 13 (114r) marginaalissa arabialai- 
nen numero 2 sekä mustalla että punaisella musteella merkittynä. Samas- 
sa kohdassa on punainen alleviivaus ja nuoli. 

953 "Kolmanneksi". Kohdassa on käsikirjoituksessa A 13 (114r) marginaalissa 
arabialainen numero 3 punaisella ja mustalla, punainen nuoli ja alleviivaus. 

mensa antaen niin runsaasti ja yltäkylläisesti kaikkea sitä, mitä kos- 
kaan haluta ja toivoa voidaan mielihyväksi ja iloksi. Ja koskaan ei ole 
kukaan sulhanen houkutellut tykönsä rakasta morsiantaan niin suloi- 
sesti kuin minä tahdon sinut houkutella ja sinua ikuisesti rakastaa?” 

Glosa. Huomaa tässä kohdassa, sinä Jumalan morsian, mitä si- 
nun rakas Herrasi on sinulle järjestänyt, ja iloisesti sinun tulee Hänen 
vuokseen hyljätä ystäväsi ja sukulaisesi ja kaikki ilosi, joita sinulla on 
maailmassa tai jossakussa maan päällä olevassa ihmisessä, ja iloisesti 
sinun tulee tuntea mielihyvää ja riemuita yksin Hänestä.” 

Silloin Mechtildin sielu sanoi**: ”Mitä Sinä tahdot antaa niille, jot- 
ka täysin uskovat tähän Sinun lupaukseesi?” Herra vastasi: ”Minä 
tahdon antaa heille kiitollisen ja tunnustusta antavan sydämen, jon- 
ka avulla he uskovat ja ottavat vastaan kaikki minun lahjani mitä suu- 
rimmalla kiitollisuudella ja niiden arvon tunnustaen. Minä tahdon 
antaa heille myös cor amans eli rakastavan sydämen, jonka avulla he 
uskollisesti rakastavat minua. Kolmanneksi minä tahdon antaa heil- 
le sellaisen sydämen, jonka avulla he aina tulevat rakastavasti ylistä- 
mään minua. Niin myös ne, jotka nyt ovat Taivasten valtakunnassa”, 
aina ylistävät minua täydellä rakkaudella, siunaavat minua ja ikuises- 
ti kunnioittavat minua” Oi, Herra Jumala, miten suuri onkaan Sinun 
rakkautesi ja suloisuutesi, katsothan hyväksi vahvistaa rakkauttasi sy- 
dämissämme niin, että meillä on alituinen toivo ja oikea usko Sinun 
suureen rakkauteesi.* 


954 Muissa versioissa (ei 1558) sanotaan virkkeen lopussa lisäksi: 'ja jumaluu- 
teni vuolaalla virralla minä juovutan sinut’. Se muistuttaa kohtaa Ps. 36: 
9, Vulgatassa Ps. 35: 9. 

955 Virke on Budden lisäämä, eikä sitä ole muissa tutkimissani versioissa. 
Budde kääntyy suoraan lukijan, luostarissa olevan neidon, puoleen tätä 
puhutellen. Käsikirjoituksen marginaaliin on merkitty sana g/os(s)a kerto- 
maan, että kyseessä on selittävä lisäys (Lauren 1972, 73-74 ja 102). 

956 Käsikirjoituksen marginaalissa on punainen nuoli, joka kiinnittää 
huomion kohtaan. 

957 Tässä on käsikirjoituksen A 13 (114v) ylämarginaalissa merkintä Thercia 
pars "kolmas osa". Sillä viitataan siihen, että menossa on Mechtildin ilmes- 
tysten kolmas kirja tai kolmannen kirjurin osuuteen, joka alkaa jo aikai- 
semmin (113r). Vastaava merkintä kolmannesta osasta on käsikirjoituk- 
sessa jo kahdesti aiemmin (113r, 114r). 

958 Virke on Budden lisäämä loppurukous (Lauren 1972, 88). Se puuttuu 
muista tutkimistani versioista. 

Miten sinun tulee ylistää ja kunnioittaa Jumalaa. Luku 5. 


Eräänä yönä, kun Mechtild valmistautui jumalisesti Jumalan arvokas- 
ta ruumista varten rukouksin ja pyhin ajatuksin, hän näki seisovan- 
sa Jumalan läheisyydessä. Kun Mechtild tahtoi Häntä mielellään har- 
taasti ylistää, Hän sanoi: ””YKatso minuun, ja ylistä minua ruumiini 
jäsenten kautta. Ylistä minun päätäni, joka on jumaluuteni. Onhan 
kirjoitettu: caput Christi Deus eli Jumala on Kristuksen pää". Ylis- 
tä minun otsaani, joka on minun seesteisin ja lempein rauhani, sil- 
lä otsasta näkyy, kun ihminen on ahdingossa ja levoton. Ylistä mi- 
nun silmiäni, jotka ovat minun jumaluuteni kirkkaus. Ylistä minun 
korviani, jotka ovat minun armeliaisuuteni ja jotka minä niin usein 
ja alati kallistan kohti ihmisten kurjuutta. Eikä pieninkään huokaisu 
koskaan mene niistä ohi niin, ettei sitä kuultaisi. Minun nenäni suo- 
ruuden kautta ylistä minun taipumatonta oikeudenmukaisuuttani. 
Minun sierainteni kautta ylistä minun rakastettavuuteni suloisuut- 
ta. [Sillä mistään ei tule tuoksua rakastavalle sielulle niin paljon kuin 
minun rakkauteni suloisuudesta.**!'] Suullani ymmärretään sitä vii- 
sautta, jolla minä järjestin kaiken hyvin ja miellyttävästi. Ymmärrä 
minun leukani tarkoittavan minun nöyryyttäni, jonka avulla minä 
laskeuduin Taivaasta neitsyen kohtuun. Minun kaulani tarkoittaa mi- 


959 Tästä alkava repliikki on huomattavan pitkä. Tällaisissa tapauksissa luki- 
jalta saattaa unohtua, kenen repliikki on kyseessä tai jopa se, että me- 
neillään ylipäänsä on repliikki. Myös keskiaikaiselle yleisölle on saatta- 
nut jäädä epäselväksi, mihin repliikki päättyy. Koska lainausmerkkejä ei 
käytetty, ei käsikirjoituksista aina erota yksiselitteisesti, minne asti rep- 
liikki tai sitaatti jatkuu. Kaikki eivät itse nähneet tekstiä, vaan ainoastaan 
kuulivat muiden lukevan sitä ääneen. Nyt on mahdotonta tietää, millä 
tavalla ja kuinka selvästi tekstiä ääneen lukenut henkilö on ilmaissut kuu- 
lijoilleen, mihin repliikki loppuu. Tätä luentaa pidettiin joka tapauksessa 
luostarissa hyvin tärkeänä ja kuulijoiden piti kuunnella hiljaa ja keskittyen 
(Carlguist 2007, 49-50 ja 102). Sitaattien ja repliikkien keskeinen tarkoitus 
oli saada kuulija vakuuttuneeksi sisällön oikeellisuudesta ja todistaa, että 
sanottuun voi luottaa (Carlguist 2007, 103 ja 120 ja 128—129). Tätä taustaa 
vasten luulisi kiinnitetyn huomiota myös siihen, missä siteeraus päättyy. 

960 1. Kor. 11: 3. Latinankielinen sitaatti on käsikirjoituksessa A 13 (114v) 
alleviivattu punaisella. 

961 Hakasulkeissa oleva puuttuu Buddelta, mutta on mukana kaikissa muissa 
tutkimissani versioissa, poikkeuksena vuoden 1854 valikoima, josta koko 
luku puuttuu. 

nun kärsivällisyyteni runsautta, jonka avulla otin kantaakseni syntien 
taakan, eikä ainoastaan niiden, jotka silloin elivät, vaan kaikkien jäl- 
keentulevienkin aina viimeiseen tuomioon saakka. Minun olkapäide- 
ni kautta kiitä ja ylistä sitä, että minä itse kannoin hirsipuutani, joka 
oli raskas risti. Minun selkäni kautta ylistä minua sen katkeran säryn 
ja kivun tähden, joista kärsin silloin, kun minua ruoskittiin. Minun 
sydämeni kautta ylistä minun rakkauttani ja minun uskollisuuttani, 
joita minä mitä suurimmassa määrin osoitin ihmisille. Minun käte- 
ni ja käsivarteni tarkoittavat minun ihmisenä tekemääni työtä ja or- 
juutta, joita ihmisen hyvinvoinnin tähden kävin läpi ja kestin. Minun 
kylkieni kautta ylistä minua sen sanoinkuvaamattoman kivun täh- 
den, jota minä tunsin kyljissäni ja joka oli yksi pahimmista kivuista- 
ni silloin, kun olin naulittuna ristille. Minun polveni kautta ymmär- 
rä minun rukousteni jumalisuutta, ja minun jalkojeni kautta minun 
tahtoani, jonka avulla kaikki elämäni päivät raadoin ihmisten hyvin- 
voinnin tähden ja vaelsin janoisena ja hikisenä. 

Jos joku tahtoisi ripittäytyä syntiensä tähden tai jos hän pelkää, et- 
tei ole ripittäytynyt hyvin, mutta hän ei kuitenkaan tiedä omallatun- 
nollaan olevan mitään, josta hän ei ole ripittäytynyt, ripittäytyköön 
hän ylistämällä Jumalaa näin. Millä osalla tai jäsenellä hän huomaa 
tehneensä rikkeen tai laiminlyönnin, tunnustakoon sen ja ripittäy- 
tyköön Jumalalle tällä tavoin. ””Kun hän kiittäen ylistää Jumalaa, 
tunnustakoon itsensä syylliseksi siihen, että hän ei ole kunnioitta- 
nut Jumalaansa Hänen arvonsa mukaisesti. Samoin, että hän on usein 
tahrannut Jumalan kuvan itsessään ja omassa sielussaan, kuormit- 
tanut usein muistiaan maailmallisilla ja turhamaisilla asioilla. Hä- 
nen järkensä ja mielensä ovat askarrelleet maailmallisissa huolissa ja 
maailmallisessa viisaudessa, ja tietäen ja tarkoituksella hän on saanut 
mielihyvää tarpeettomista ja turhamaisista asioista. Ja kun hän ylis- 
tää minun jumaluuteni silmiä, tunnustakoon, että hän on usein koh- 
distanut ja kääntänyt ymmärryksensä ja aistiensa tietoisuuden maa- 
ilmallisiin asioihin. Samoin silloin, kun hän ylistää minun armollisia 
korviani, selittäköön hän olleensa uskoton niin, ettei hän koskaan ole 


962 Kohta on käsikirjoituksessa A 13 (115r) merkitty punaisella nuolella mar- 
ginaalissa. 

välittänyt Jumalan sanasta ja saarnasta niin kuin olisi pitänyt, eikä 
hän ole kallistanut korvaansa kanssakristittynsä rukoukselle ja hädäl- 
le. Suullaankin hän on tehnyt syntiä nurisemalla ja puhumalla turha- 
maisia ja hyödyttömiä asioita, ja usein hän on sulkenut suunsa Juma- 
lan sanalta ja saarnalta, rukouksilta, laululta ja lukemiselta. Ja usein 
hän on viskannut pois Jumalan ikeen, jonka hän otti kantaakseen 
kasteessa, ollen kärsimätön. Usein hän ei ole tahtonut mielihyvin kes- 
tää niitä vastoinkäymisiä, joita hänen osakseen on tullut. Tai sitten 
hän on kestänyt niitä pakosta ja kärsimättömästi. Niin ollen hän on 
murtanut ja viskannut pois puhtaan elämän ikeen, jota hän lupasi Ju- 
malalle kantaa kaikkien pyhimysten nähden. Hän on hyljännyt totte- 
levaisuuden, eikä ole välittänyt siitä, mitä Jumala ja hänen esimiehen- 
sä ovat hänelle käskeneet?, Kun hän muistaa, miten epäinhimillisesti 
Kristusta ruoskittiin ja lyötiin, tunnustakoon syyllistyneensä siihen, 
että hän ei ole kurittanut ja rankaissut ruumistaan. Sen sijaan hän on 
usein sallinut sille laiskuuden ja turhamaisuuden ja vieläpä kalliisti ja 
yltäkylläisesti sitä ruokkinut ja hoitanut. Sydämellään hän on rikko- 
nut siinä, että hän ei ole rakastanut Jumalaa sydämensä pohjasta ja 
kaikin voimin, eikä hän ole ajatellut Jumalan lakia ja käskyjä, vaan 
mieluummin pohtinut tarpeettomia ja turhamaisia ajatuksia. Käsil- 
läänkin hän on tehnyt syntiä tehden pahaa ja jättämällä tekemättä 
erityisesti armeliaita ja oikeita tekoja. Hän on jättänyt tekemättä eli 
laiminlyönyt armeliaat teot ja kätkenyt totuuden.” Hengelliset jal- 
kansa eli tahtonsa hän on moninkertaisesti tahrannut, koska hän on 
kääntänyt ne pois Jumalasta, eikä ole kaikesta sydämestään kohdista- 
nut tahtoaan Häneen ja Taivasten valtakuntaan?” 


Miten ihmisen tulee houkutella kaikkia ylistämään Jumalaa. Luku 6. 


Kerran, kun Mechtild lauloi suurella työllä ja vaivalla kuten hänellä 
usein oli tapana ja hänen voimansa ehtyivät pahasti, hänestä näytti 


963 Maininta esimiehistä on Budden lisäämä. Budde on lisännyt vastaavia 
mainintoja muuallekin korostaakseen luostarin esimiesten tottelemisen 
tärkeyttä (Lauren 1972, 125). 

964 Virke on Budden lisäämä ja puuttuu muista tutkimistani versioista (Lauren 
1972, 119). 

kuin hän olisi vetänyt Jumalan sydämestä jokaisen hengenvedon, 
jonka hän veti. Niinpä hän ei laulanut omin voimin, vaan jumalalli- 
sin kyvyin. Hänellä oli nimittäin tapana laulaa Jumalan ylistystä täy- 
destä rakkaudesta ja kaiken huomionsa siihen kiinnittäen, ja hän teki 
sen niin suurella sydämen palolla, että häneltä usein näytti loppuvan 
henki, mutta sittenkään hän ei lopettanut laulamista. Kun hän sitten 
sellaisen yhteyden ansiosta näytti laulavan Jumalan välityksellä ja Ju- 
malan kanssa, Herra Jumala sanoi hänelle: ”Nyt sinä näytit vetävän 
henkeä minun sydämestäni. Samoin kaikki ne, jotka minua rakasta- 
vat ja halajavat, hengittäessään ja huokuessaan vetävät hengenvetonsa 
eivät omastaan, vaan minun jumalallisesta sydämestäni. Fi palkeissa- 
kaan ole itsessään ilmaa tai henkeä, vaan ne vetävät sitä ilmasta” 

Kun laulettiin hymniä Benedicite, omnia opera Domini, Domino”, 
Mechtild tahtoi tietää, mitä kiitosta Jumala sai siitä, että hänen luo- 
miaan näin kutsutaan ja houkutellaan häntä ylistämään. Herra Juma- 
la vastasi siihen: ”Kun tätä hymniä tai jotakin muuta vastaavanlais- 
ta lauletaan tai luetaan, ja niissä kutsutaan luotuja yhteen Jumalaa 
ylistämään, kaikki luodut seisovat minun edessäni ja lähelläni hen- 
gellisesti niin kuin muut ihmiset ylistäen ja kunnioittaen minua sen 
ihmisen tai kaikkien niiden tähden, jotka sitä laulavat ja lukevat, kai- 
ken sen hyvän ja kaikkien niiden hyvien töiden tähden, jota olen teh- 
nyt sille ihmiselle tai useammalle heistä” [””Ei ole uskomatonta, että 
luodut seisovat Jumalan lähellä elävien ihmisten tavoin, sillä mikään 
ei ole mahdotonta sille, joka kutsuu niitä, joita ei ole, aivan kuin niitä, 


965 'Kiittäkää, kaikki Herran työt, Herraa". Vulgatassa Dan. 3: 57. Kohta on 
deuterokanoninen lisäys, eikä Raamatun suomennoksessa kuulu varsinai- 
seen Danielin kirjaan, vaan apokryfien joukkoon. Dan. lis. 3: 34. Danielin 
kirjan lisäyksiä on kolme. Tässä siteerattu kohta kuuluu niin sanottuun 
C-lisäykseen (Asarjan rukous ja kolmen miehen kiitosvirsi), jota käytetään 
paljon katolisessa liturgiassa (Kiilunen 2008c, 213 ja 228). Vertaa Virsikirja 
1986, virsi 457. Latinankielinen sitaatti on käsikirjoituksessa A 13 (116r) 
alleviivattu punaisella. 

966 Sanat tai luetaan lienevät Budden lisäämät, koska niitä ei ole muissa tut- 
kimissani versioissa. 

967 Vuosien 1558, 1597 ja 1857 versioissa luku loppuu ennen näitä hakasul- 
keita. Hakasulkeissa oleva on mukana 1503, 1510 ja 1877, mutta puuttuu 
edellä mainittujen lisäksi Buddelta. Hakasulkeiden jälkeen tuleva osuus 
on Budden tekemä lisäys, jota ei löydy muista versioista (Lauren 1972, 95). 
Vuoden 1854 valikoimasta koko luku puuttuu. 

jotka ovat. Hänelle yksikään luotu ei ole näkymättömissä. Enemmän 
on ihmeteltävä ja kunnioitettavakin sitä, että laupias Herra niin an- 
teliaasti myöntyy Häntä rakastavan sielun pyyntöihin. Kaikkivaltiu- 
dessaan Hän katsoo hyväksi täyttää kaikki sielun toiveet yli sen, mikä 
on luonnollisesti mahdollista.] Siksi sinun, Jumalan ystävä, tulee lu- 
kea tai laulaa tämä ylistys ja kaikki muukin jumalisesti ja huolellises- 
ti keskittyen, eikä löysämielisesti tai laimeasti. Sanoohan Daavid, et- 
tä Hän on niiden lähellä, jotka kutsuvat Häntä tosissaan ja sydämen 
nöyryydellä.?68 


Siitä, miten ihmisen tulee tervehtiä Jumalan sydäntä. Luku 7. 


Kristuksen palvelijattarelle ilmestyi Jumalan enkeli. [Enkeli seisoi 
hänen oikealla puolellaan vihreissä vaatteissa. Kun Mechtild kysyi, 
miksi enkeli kantoi vihreää asua, tämä vastasi: ”Koska minä kukois- 
tan aina ja tuon sinulle päivittäin uusia lahjoja” Mechtild vastasi hä- 
nelle: ”Jos niin on, niin pyydän sinua nyt tuomaan minulle jotakin 
uutta.” Kohta enkeli näytti ikään kuin ottavan jotakin Mechtildin sie- 
lun sydämestä, ja iloiten hän näytti sitä Herralle. Mechtildin sielu to- 
tisesti ihmetteli ja tahtoi tietää, mitä enkeli oli hänestä ottanut. Hän ei 
nimittäin juuri sillä erää tuntenut mitään erityistä hurskautta tai us- 
konpaloa.] Enkeli oli ottanut hänen sydämestään eräänlaisen kirjeen, 
jossa oli kirjoitettuna hänen verellään, että Deus fidelis jn guo non est 
iniquitas eli ”)umala on uskollinen, eikä hänessä ole vääryyttä?”. Sil- 
loin Mechtild sanoi Jumalalle: ”Minä tahtoisin mieluummin kuolla 
kuin joutua kuolemansynnin kautta sinusta eroon” Tämän kirjeen ja 
nämä sanat enkeli toimitti ilolla Herralle Jumalalle. Aamulla, kun 
Mechtildiä vaivasivat monet ajatukset ja hän urheasti kamppaili nii- 


968 Budden lisäämä sitaatti lienee Vulgatan kohta Ps. 144: 18, joka Raamatun 
suomennoksessa on Ps. 145: 18. 

969 Hakasulkeissa oleva puuttuu Buddelta, 1558, 1854 ja 1857. Osuus on mu- 
kana 1503, 1510, 1597 ja 1877. 

970 5. Moos. 32: 4. Vertaa myös Ps. 92: 16, Vulgatassa Ps. 91: 16. Latinankielinen 
sitaatti on käsikirjoituksessa A 13 (116v) alleviivattu punaisella. 

971 Virke on mukana Buddella, 1558, 1854 ja 1857. Muista versioista se puut- 
tuu tästä kohtaa, mutta sille on vastine siinä osiossa, joka on käännetty 
edelle hakasulkeisiin ("ja iloiten hän näytti sitä Herralle’). 

tä vastaan, enkeli sanoi hänelle: ”Sellaisia ajatuksia sinulla on ollut 
tänään, mutta sinun tulee tietää se, että aina kun ihminen vastustaa 
ajatuksiaan ja halujaan ja päättää sydämessään, että tahtoo mieluum- 
min kuolla kuin tehdä syntiä, hänet otetaan heti niin lähelle Juma- 
laa, että on kuin hän olisi tuon hyveen toteuttanut teoissaan” Silloin 
Mechtild lankesi polvilleen Herran Jeesuksen jalkoihin ja valitti, että 
hän oli kuluttanut kaikki elämänsä päivät eläen hyödytöntä elämää, 
ja siksi hän mieluusti haluaisi, että jos mahdollista hän aina viimei- 
seen tuomioon asti eläisi mitä suurimmassa kärsimyksessä ja koette- 
lemuksissa. Niin tuskallisesti kuin kukaan ihminen koskaan voi elää 
maan päällä. Silloin Herra Jeesus sanoi: ”Kaiken sen tähden, mitä olet 
unohtanut ja lyönyt laimin, tervehdi minun sydäntäni sen hyvyyden 
tähden, jonka kautta sydämeni on kaiken hyvän lähde ja alku. Siitä 
kaikki hyvä on lähtöisin. Toisekseen tervehdi minun sydäntäni sen 
armon virtauksen tähden, joka on virrannut, virtaa nyt ja ikuisesti tu- 
lee virtaamaan kaikkiin pyhimyksiin ja kaikkien niiden sieluihin, jot- 
ka tullaan vapahtamaan. Kolmanneksi tervehdi sitä minun sydämeni 
suloisuutta virtaavaa suonta, joka niin usein on puhjennut vuodatta- 
maan sieluusi minun jumalallisen yltäkylläisyyteni virtaa ja täyttä- 
mään sielusi sillä” 


Siitä, miten Jumala vastaa niiden tervehdykseen, jotka 
tervehtivät Häntä, ja siitä, että kaikilla rukouksilla ei ole 
menestystä. Luku 8. 


Kerran Mechtild tervehti vilpittömin sydämin sielunsa rakkainta. Sil- 
loin Hän vastasi: ”Kun sinä tervehdit minua, minä vastaan sinun ter- 
vehdykseesi. Kun sinä ylistät minua, minä ylistän itseäni sinun kaut- 
tasi. Kun sinä kiität minua, minäkin kiitän sinun kauttasi, ja sinun 
vuoksesi minä kiitän Isää, Jumalaa?” [Silloin Mechtild sanoi: ”Rak- 
kaani, mikä on se tervehdys, jolla Sinä vastaat minun sieluni ter- 
vehdykseen? Minä kun en ole sellaista huomannut?” Herra vastasi: 
”Minun tervehdykseni ei ole mitään muuta kuin suloinen rakkaute- 


972 Hakasulkeissa oleva puuttuu Buddelta ja 1558, mutta on mukana 1503, 
1510, 1597, 1857 ja 1877. Koko luku puuttuu 1854. 

ni sielua kohtaan. Äitikin hyväilee poikaansa sylissään, opettaa hän- 
tä ja kertoo hänelle, millä sanoilla hänen kuuluu tervehtiä ja puhu- 
tella äitiään. Silloin poika ei vielä tee oman mielensä mukaan, vaan 
sen mukaan, mitä äiti on opettanut. Äiti kuitenkin ottaa sen vastaan 
äidillisin sydämin, antaapa joskus sen vuoksi pojalleen suukonkin. 
Niin minäkin neuvon jumalallisen innoituksen ja rakkauden kiihkon 
kautta sielulle, miten sen tulee tervehtiä minua. Kun sielu sen oman 
mittansa mukaan tekee, minä otan sen vastaan isällisen rakkauteni 
suuruuden mukaisesti ja vastaan sielun tervehdykseen armoni kaut- 
ta.] Kuitenkaan sinä et sitä aina huomaa. Samoin sinun tulee siksi tie- 
tää tämä. Joskus ihminen ylistää Jumalaa, rukoilee tai tekee jotakin 
muuta niin, ettei se maistu hänelle. Tällä tarkoitetaan, että ihminen ei 
tunne rukouksissaan olevan suloisuutta tai jumalisuutta.* Jumala ei 
kuitenkaan voi vähentyä eikä kasvaa, vaan Hän pysyy aina vakaana ja 
samana, ja Hänelle rukous maistuu yhtälailla ja Hän on yhtä vastaan- 
ottavainen tuota ihmistä kohtaan. Sielu liikuttaa Häntä ja Hän on sille 
suopea aina vain oman itsensä ja oman rakkautensa ansiosta. Hän te- 
kee hyvän tahtonsa mukaan ja sen mukaan, minkä Hän tietää olevan 
sielulle hyödyksi. Kuitenkin Hän ottaa rukouksen vastaan jotenkin 
kiitollisempana silloin, kun Hän näkee ihmisen uskollisen taistelun ja 
rakastavan sielun hellittämättömyyden siinä, mitä se kyllä mielellään 
tahtoisi, mutta ei pysty saavuttamaan”? 


(Luku 9.) 


Eräänä yönä Mechtild ei saanut nukutuksi ja sanoi Herralle: ”Oi Her- 
ra, miten hyvä ja kuinka sopivaa olisikaan nyt tällä hiljaisella hetkel- 
lä puhua ja keskustella Sinun kanssasi!” Herra Jeesus vastasi: ”Et voi 
koskaan olla niin suuressa joukossa, ettetkö olisi yksin minun kans- 
sani, jos koko sydämestäsi käännyt minun puoleeni?” [Ja katso, 


973 Selittävä virke näyttää olevan Budden lisäämä, koska sitä ei ole muissa 
tutkimissani versioissa. 

974 Virkkeen loppu kuuluu useissa muissa versioissa (1503, 1510, 1558, 1597, 
1877) "joskus Hän tahtoo kokea rakastavan sielun uskollisuuden Häntä 
kohtaan’. Vuoden 1857 saksannoksessa virkkeelle ei ole suoraa vastinetta. 

975 Hakasulkeissa oleva puuttuu Buddelta, 1558 ja 1857, mutta on mukana 
1503, 1510, 1597 ja 1877. Koko luku puuttuu 1854. 

Mechtild näki eräänlaisen maljaa muistuttavan kehän laskeutuvan 
Taivaasta hänen vuoteensa yläpuolelle niin, että se peitti hänen vuo- 
teensa. Se oli tehty valkoisista ja punaisista helmistä. Punaisilla hel- 
millä tarkoitettiin Kristuksen verta, jota vuodatettiin niin runsaasti, 
että oli kuin sillä ei olisi ollut mitään arvoa. Valkoisilla taas tarkoitet- 
tiin sitä, miten Hän mitä viattomimmin ja mitä pyhimmin vietti elä- 
mänsä. Herra saapui Mechtildin sielun tykö kehän keskelle ilahdut- 
taen häntä suloisin syleilyin ja sanoinkuvaamattomin sanoin. Herran 
kasvot säteilivät sanoinkuvaamattoman kirkkaina kuin tulenleimaus. 
Siitä Mechtild ymmärsi, että sielut keräävät kaiken kauneutensa ja 
miellyttävyytensä Herran kasvojen kirkkaudesta. Mechtild näki myös 
Hänen sydämensä avoimena ja kahden vaaksan verran levinneenä. 
Se oli kuin palava liekki, mutta sillä ei kuitenkaan ollut tulen muotoa, 
vaan sen väri oli ihmeellinen, ja muodoltaan se oli sanoinkuvaama- 
ton. Ja Herra sanoi: ”Niin minä olen tahtonut kaikkien ihmisten sy- 
dänten heissä itsessään palavan rakkauden tulesta”?] Kun ihminen on 
yksin, kohottakoon hän siksi aina sydämensä kohti Jumalaa keskus- 
tellen Hänen kanssaan suloisesti, vilpittömin sydämin Häntä kaiva- 
ten ja luottamuksella huokaisten, että kunpa hän syttyisi ja lämpeni- 
si jumalalliseen rakkauteen sen kautta, että hän alituisesti keskustelee 
Jumalan kanssa. Sitten, kun hän on ihmisten joukossa, olkoot hänen 
huomionsa ja ajatuksensa silti Jumalassa niin paljolti kuin mahdol- 
lista, ja puhukoon hän aina muiden kanssa Jumalasta. Niin hän liet- 
soo sekä itseään että muita Jumalan puoleen ja Jumalan rakkauteen. 
Ja kaiken sen, mitä hän tekee, hän tehköön Jumalan tähden ja Hänen 
ylistyksekseen. Ja kaiken sen, mitä hänen ei sovi tehdä tai mitä hän ei 
kykene tekemään, hän jättäköön tekemättä mielellään ja hyväntahtoi- 
sena. Ja kaiken sen, mikä on hänelle raskasta ja vastenmielistä, hän 
ottakoon vastaan hyvillä mielin Jumalan rakkauden tähden ja kestä- 
köön sen kärsivällisyydellä. Vielä Herra Jeesus sanoi: ”Kun minä suon 
sinulle jonkin armon, silloin sinun tulee jättää kaikki asiasi ja suoda 
itsellesi joutilasta ja vapaata aikaa, jotta voit vapaammin, iloisemmin 
ja suloisemmin nauttia ja iloita tuosta armonlahjasta. Sillä hetkellä si- 
nä et nimittäin voi saada aikaan tai tehdä mitään parempaa ja hyödyl- 
lisempää. Silloin, kun sinä luet psalmeja tai joitakin muita rukouksia, 
joita pyhimykset ovat maan päällä tehneet ja laatineet, kaikki pyhi- 
mykset rukoilevat minua sinun puolestasi. Ja kun ajattelet minua tai 

puhut minusta, kaikki pyhimykset iloitsevat ja siunaavat minua si- 
nun vuoksesi.” Huomaa, sinä Jumalan ystävä, että tässä luvussa olevaa 
opetusta ei tule kevytmielisesti unohtaa, vaan se on armaasti säilytet- 
tävä muistissa.” 


Ihmissydämen kolmenlaisesta olemuksesta. Luku 10. 


Christi ancilla?” rukoili ja sanoi Herralle Jeesukselle: ”Oi, kaivattu so- 
turi”, minä tahtoisin, että voisin itkeä ja huokailla Sinulle pohjim- 
maisista maan syvyyksistä” Herra vastasi hänelle: ”Mitä hyötyä sii- 
tä voisi sinulle olla? Onhan niin, että missä tahansa sinä oletkin, sinä 
vedät minut tykösi huokauksillasi ja kaipauksellasi. Sillä on niin, että 
samoin kuin ihmissydän ei kykene elämään vailla ilmaa, ei sielukaan 
kykene elämään ilman minun lempeää henkeäni, vaan sen voi katsoa 
olevan kuollut. Ihmissydämessäkin on kolme uomaa. Yhden kautta 
se vetää sisään ilmaa. Toisen kautta se vahvistuu ruoasta ja juomas- 
ta. Kolmannen kautta se jakaa ja antaa muille ruumiinjäsenille vah- 
vuutta ja voimaa. Samoin on sielun sydämessä kolme uomaa. Ensim- 
mäisen uoman kautta se vetää itseensä minun jumalallista henkeäni, 
josta se elää. Toisen kautta se voimistuu ja vahvistuu Jumalan sanas- 
ta eli saarnasta ja pyhistä kirjoituksista niin kuin mitä parhaimmas- 
ta ravinnosta. Kolmannen kautta se antaa voimaa muille jäsenilleen. 
Niillä tarkoitetaan kanssakristittyjä, jotka kaikki ovat samaan pää- 
hän liittyviä ruumiinjäseniä, joille sielu tekee rakkauden ja laupeuden 
töitä.” Koska sielulla ei itsellään ole ruumiinjäseniä, sen tulee jakaa 


976 Virke on Budden lisäämä ja puuttuu muista tutkimistani versioista (Lauren 
1972, 97). 

977 "Kristuksen palvelijatar'. Tämän fraasin Budde usein ruotsintaa, mutta on 
jostain syystä välillä jättänyt sen kääntämättä, ehkä pitääkseen latinaa 
esillä. 

978 Budde käyttää sanaa riddare "ritari, taistelija, soturi, ratsumies", jolla la- 
tinan miles 'sotilas, sotamies' usein keskiajalla ruotsinnettiin. Latinaksi 
(1510, 68v; 1558, 115r; 1877, 210) kohdassa sanotaan o milies desiderate 
"oi, sinä tuhannesti kaivattu’. Sen mukaisesti kohta on myös saksannettu 
(1503, 84r; 1597, 168v; 1857, 318). Budde näyttää sekoittaneen lukuadver- 
bin milies "tuhat kertaa' sanaan miles 'sotilas'. 

979 Virke on Budden lisäämä, eikä esiinny muissa tutkimissani versioissa (Lauren 
1972, 119). Kirkon pää on Kristus ja seurakuntalaiset jäseniä kirkossa. 

rakkauttaan kirkon jäsenille, joita sen tulee pitää ominaan. Siis tu- 
lee kiittää ja kunnioittaa Jumalaa heidän puolestaan, jotka ovat hyviä 
ja oikeamielisiä. Tulee rukoilla Jumalaa niiden puolesta, jotka ovat 
keskinkertaisia eli sellaisia, jotka ovat hyljänneet synnin ja haluavat 
nyt mielellään tehdä parannuksen, jotta hyvyys lisääntyisi ja edistyisi 
heissä. Niiden puolesta, jotka ovat pahoja ja raskaiden kuolemansyn- 
tien vallassa, tulee rukoilla, että Jumala etsisi heidät ja kääntäisi hei- 
dät puoleensa pyhässä armossaan. Jokaisen ahdistetun puolesta tulee 
rukoilla, että Jumala lohduttaisi häntä pyhällä ymmärryksellään hä- 
nen parhaakseen ja hyödykseen. Kristittyjen sielujen puolesta tulee 
rukoilla, että he mitä pikimmin voisivat tulla puhdistetuiksi ja pääs- 
tä ikuiseen Taivaan iloon” Huomaa, sinä Jumalan ystävä, tästä luvus- 
ta, millä tavoin sinä voit auttaa sekä eläviä että kuolleita, ja siihenhän 
luostarin väellä on velvollisuus." 


Tässä kerrotaan kolmenlaisesta, oikein hyödyllisestä ja hyvästä 
opetuksesta. (Luku 11.) 


Mechtild kiitti ja kunnioitti Jumalaa siitä, että Hän on meidät lunasta- 
nut. Hän tuli siihen articulum”!, jossa hän kiitti Herraa siitä, että Hän 
tahtoi tulla kastetuksi meidän tähtemme. Herra Jeesus sanoi hänelle: 
”Minä tahdon kastaa sinut” Kohta meidän Herramme pyhästä sydä- 
mestä purkautui suuri puro kovalla vauhdilla. Se virtasi Mechtildin 
sieluun ja täytti sen ylenpalttisesti. Ja Herra Jeesus sanoi: ”Katso, mi- 
nä tahdon olla sinun kummitätisi. Kummitädit opettavat hengelli- 
siä tyttäriään. Niinpä minäkin tahdon opettaa sinulle kolme erilaista 
opetusta. Ensimmäinen niistä on tämä. Kaikki ruumiilliset ja sielulli- 
set vastoinkäymiset, joita kestät ja kärsit, kestä minun vuokseni, eikä 
sinun. Se tarkoittaa, että on kuin sinä et kärsisi, vaan minä sinussa ja 
sinun tähtesi. Toinen on se, että kaikki hyvät teot tai palvelukset, joita 
muut tekevät sinulle, sinun tulee rakastavasti, miellyttävästi ja suurin 
kiitoksin ottaa vastaan niin kuin niitä ei olisi tehty sinulle vaan mi- 


980 Virke on Budden lisäämä, eikä sitä ei ole muissa tutkimissani versioissa. 
Lauren (1972, 74) pitää tärkeänä sitä, että Budde lisäyksessään kääntyy 
suoraan luostarin väen, siis veljien ja sisarten puoleen. 

981 'Osa, kohta’. 

nulle itselleni. Kolmas opetus on se, että sinun tulee kaikki hyvät työsi 
omistaa minulle ja laskea minun töikseni niin kuin et itse olisi muuta 
kuin minun vaatteeni, jota pidin ja johon pukeuduin, kun tein ja suo- 
ritin sinun kauttasi kaikki sinun tekosi? Siunattu olkoon Hän, joka 
meille syntisille antaa ja tekee kaiken sen hyvän, jota Häneltä saam- 
me, Hänelle ikuiseksi ylistykseksi ja kunniaksi, aamen. %? 


Siitä, miten ihmisen tulee omaksua kaikki Kristuksen teot ja 
Hänen elämänsä, jotta ne täyttäisivät hänen puutteensa. 
Luku 12. 


Erään messun aikana Mechtild oli laiska ja nukkui. Hän valitti ahdis- 
tuneena rikettään ja laiminlyöntiään rakkaalle Herralleen. Herra vas- 
tasi kohta Mechtildille: ”Jos sinä et löytäisi itsestäsi mitään sellaista, 
joka on sinusta epämiellyttävää ja vastenmielistä, miten sinä sitten 
tuntisit minun hyvyyteni itsessäsi?” [”Silloin Mechtild muisti erään 
ihmisen, jonka hän tiesi olevan ahdingossa. Kun Mechtild rukoili tä- 
män henkilön puolesta, hän sai siihen liittyen Herralta vastauksen. 
Monien muiden asioiden joukossa Herra sanoi:] ”Minkä takia ihmi- 
nen ei tahdo ottaa vastaan sitä, jonka minä olen niin valmis hänel- 
le antamaan? Sillä minä tahdon mielelläni antaa ja mitä suurimman 
rakkauden kera annankin hänelle koko minun pyhän ja viattoman 
oloni ja elämäni, jota vietin maailmassa, jotta ihminen ottaisi sen it- 
selleen niin, että kaiken sen, mitä hänestä itsestään puuttuu, hän voi 
täydentää minusta’ Mechtild sanoi: ”Oi, suloinen Jumala, kun Si- 
nua kerran niin paljon miellyttää se, että ihminen ottaa itselleen Si- 
nun pyhän elämäsi, pyydän Sinua sanomaan minulle, miten ihmisen 
tulee se tehdä” Herra vastasi: ”Hänen tulee uhrata Isälle Jumalalle 


982 Virke on Budden lisäämä ja puuttuu muista versioista (Lauren 1972, 89). 

983 Hakasulkeissa oleva puuttuu Buddelta ja 1558, mutta on mukana 1503, 
1510, 1597, 1857 ja 1877. Koko luku puuttuu 1854. 

984 Myöhäiskeskiajalla ajateltiin, että Kristus oli tehnyt enemmänkin hyvää 
kuin ihmiskunnan vapahtamiseen tarvittiin. Kristuksen ja pyhimysten an- 
sioita oli jäänyt ylimääräisinä talteen aarteeksi, jota voitiin käyttää niiden 
hyväksi, joiden omat ansiot eivät olleet riittävät. Tämä ajatus oli myös 
aneiden teologinen perusta (Kares 1945, 460-461). 

kaikki toiveensa ja ajatuksensa, rukouksensa ja tekonsa yhdessä sen 
kanssa, että minä uhrasin pyhälle Isälleni kaikki toiveeni ja kaikki 
rukoukseni. Silloin kohoavat hänen tahtonsa ja tekonsa minun Isä- 
ni tykö yhtä kiitettävinä. Se tarkoittaa sitä, että Hän ottaa ne vastaan 
yhtä kiitollisesti kuin minulta tulevat, ja minun ja tuon ihmisen uh- 
rauksista tulee keskenään täysin yhtä”? Meidän Herramme sanoo vie- 
lä: ”Kun monia kalliita, hyväntuoksuisia yrttejä tai mausteita sekoi- 
tetaan toisiinsa ja ne sytytetään, niiden savutkin sekoavat keskenään 
ja nousevat ylös taivaalle. Samalla tavoin aivan jokainen rukous, jo- 
ka osoitetaan minun Isälleni ja yhdistetään minun rukouksiini, alkaa 
muistuttaa mitä suloisinta tuoksua ja on oleva Isälleni mitä miellyttä- 
vin. Jokainen sellainenkin rukous, jota ei tällä tavoin suoriteta ja an- 
neta, tosin päätyy ja nousee Taivaaseen, mutta kun sitä ei ole rukoiltu 
samalla tavoin ja samanlaisessa yhteydessä, sitä ei oteta vastaan yhtä 
kiitollisesti. Ja ihmisen tulee tehdä kaikki työnsä ja tekonsa yhteydes- 
sä minun tekoihini ja työhöni. Niistä hänen tekonsa ja kaikki hänen 
työnsä jalostuvat ja paranevat samoin kuin kupari, joka kullan kanssa 
sulatettaessa vallan menettää halpuutensa ja muuttuu kalliiksi ja mi- 
tä parhaimmaksi kullaksi. [Samalla tavoin kourallinen viljaa, joka 
pannaan suureen kasaan vehnää, kasvattaa arvoaan, ja niin ihmisen 
teot, jotka sinällään eivät ole mitään, kasvavat siitä, että ne yhdistyvät 
minun tekoihini, ja muuttuvat paremmiksi.] Kolmanneksi ihmisen 
tulee sopeuttaa ja järjestää kaikki elonsa ja elämänsä, siis liikkumi- 
nen, ruumiin ja sielun voimat, aistit, sanat ja kaikki tekonsa, minun 
elämäni ja olemiseni mallin mukaan. Siten hänen elonsa ja olonsa ja- 
lostuvat ja uudistuvat. Niin lintukin, joka liikkuu likaisesta ja pahan- 
hajuisesta ilmasta hyvään ja mitä parhaimpaan ilmaan, uudistuu ja 
puhdistuu. Samoin maallinen ja syntinen ihminen uudistuu ja paran- 
tuu vanhasta ja synnillisestä olemisestaan ja elämästään Jn nouitate 
vite sue™ eli uuden elämänsä uutuuteen. Hänestä tulee täysin pyhä ja 
minuun yhdistynyt.” 


985 Hakasulkeissa oleva puuttuu Buddelta ja 1558, mutta on mukana 1503, 
1510, 1597, 1857 ja 1877. 

986 Latinankieliset sanat on käsikirjoituksessa A 13 (119v) alleviivattu punai- 
sella. 

Siis, mitä rakkaimmat Jumalan ystävät, ottakaamme vastaan tä- 
mä jumalallisen laupeuden mitä suurin arvo vilpittömän kiitollisin 
sydämin. Omaksukaamme rohkeasti meidän rakkaan Herramme ja 
Veljemme Jeesuksen Kristuksen mitä pyhin elämä ja oleminen, jot- 
ta parantaisimme ja täydentäisimme kaikkea sitä, jota meidän an- 
sioistamme ja oikeasta kristillisestä elämästämme puuttuu. [YPyr- 
kikäämme myös kehittymään hyveissä niin paljon kuin kykenemme, 
koska se on oleva meidän kunniamme huippu ikuisessa autuudessa. 
Mikäpä voisi olla suurempi kunnia kuin se, että lähestymme jonkin- 
laista samanlaisuutta ikuisen valon kirkkauden kanssa! ] 

Näiden muutamien sanojen ylevä merkitys on se, että huomaam- 
me ja tunnustamme meidän monenlaiset puutteemme.** 


Luku 13. Siitä, että Kristuksen jäsenet loistavat ja hohtavat 
meille kuin peilit. 


Eräänä päivänä tämä Jumalan ancilla” [joutui valittamaan au- 
tuaalle Neitsyelle esteellisyydestä, jota hänellä näytti olevan hänen 
palvellessaan Jumalaa. Autuas Neitsyt sanoi hänelle: ”Mene ja seiso 
minun Poikani rinnalla kunnioittavasti!” Näistä sanoista Mechtild 


987 Hakasulkeissa oleva on mukana muissa tutkimissani versioissa, mutta 
puuttuu Buddelta (Lauren 1972, 131). 

988 Geete (1899, 257) ja Lauren (1972, 70) tulkitsevat tämän virkkeen osak- 
si seuraavan luvun otsikkoa. Tulkinnalle on tukea käsikirjoituksessa A 13 
(119v), koska virke on kirjoitettu punaisella samoin kuin sitä seuraava ot- 
sikko. Sisällöllisesti virke sopii myös tässä päättyneen luvun loppukanee- 
tiksi. Ainut käsikirjoitus, jossa Budden ruotsinnos on säilynyt, on kopio. 
Lienee mahdollista, että kopioitsija on tulkinnut luvun loppukaneetin 
osaksi seuraavan luvun otsikkoa. Joka tapauksessa virke on Budden lisää- 
mä. 

989 Käsikirjoituksessa A 13 (119v) on tässä kohdassa tehty marginaaliin punai- 
sella merkintä c xiij haelgha licama dagh 'luku 13, pyhän ruumiin päivä”. 
Merkinnän yhteyteen on piirretty punainen risti. Lauren (1972, 28) to- 
teaa, että marginaalimerkintä on samalla käsialalla kuin muutama muu 
vastaavanlainen marginaalimerkintä. 

990 'Palvelijatar'. 

991 Hakasulkeissa oleva osuus puuttuu Buddelta, 1558 ja 1857. Koko luku 
puuttuu 1854. 

huomasi, että ihmisen tulee ottaa vastaan ikään kuin hänen Herransa 
ilmoituksina kaikki ne vastukset, joita hän Jumalaa palvellessaan sat- 
tuu kohtaamaan, johtuivatpa ne sitten ihmisten tavoista tai hänestä 
itsestään ja liittyivätpä ne sitten näkemiseen, kuulemiseen, tahtomi- 
seen tai jo tehtyjen asiain muistamiseen. Nämä vastukset tulee koh- 
data kunnioituksella, ohjata ne kohti Jumalaa ja antaa niiden palata 
Häneen ylistyksen ja kiitoksen kautta. Silloin Mechtild lankesi Her- 
ran jalkain juureen. Kun hän nousi ylös, oli kuin hän olisi nähnyt 
kaksi peiliä Jumalan polvien edessä.] Hän näki meidän Herramme 
vaatteiden olevan täynnä peilejä. [Herran rinnassa oli valtavan kir- 
kas peili, josta näyttivät olevan lähtöisin kaikki ne peilit, jotka hän en- 
sin oli nähnyt.] Näistä peileistä hän ymmärsi, että kaikki Kristuksen 
mitä pyhimmät jäsenet loistavat meille niiden pyhien tekojen kautta 
kuin mitä kirkkaimmat peilit [ja kaikki Hänen tekonsa ovat lähtöi- 
sin Hänen sydämestään rakkauden kautta]. Hänen jalkansa loistavat 
meille, ja se on muistutus siitä, että meidän tulee tunnustaa, kuinka 
haluttomia ja heikkoja meidän tahtomme ovat yhtymään Hänen ju- 
malalliseen tahtoonsa ja kuinka hyödyttömästi ne keskittyvät halua- 
maan maallista nautintoa. Tällä tahdotaan sanoa, että meidän tah- 
tomme ja halumme harhautuvat usein tarpeettomiin ja haitallisiin 
asioihin ja toiveisiin. Kristuksen mitä pyhimmät polvet ovat meille 
nöyryyden peili. Ne Hän niin usein koukisti meidän tähtemme juma- 
lallisiin rukouksiin. Ja vilpittömästä nöyryydestä Hän pesi apostolien- 
sa jalat. Sen kautta meidän tulee tunnustaa ylpeytemme ja kopeutem- 
me, jotka eivät anna meidän nöyrtyä ja olla alamaisia, vaikka olemme 
multaa ja tuhkaa. Kristuksen mitä pyhin sydän on meille mitä kuu- 
mimman rakkauden peili, josta me saamme nähdä sydämemme kyl- 
myyden ja välinpitämättömyyden sekä Jumalaa että ihmisiä kohtaan. 
Kristuksen suu on meille ylistyksen ja Jumalan suloisen kiittämisen 
peili, josta meidän tulee huomata sanojemme ja puheidemme tur- 
huus ja rukousten ja Jumalan ylistyksen laiminlöynti. Hänen mitä py- 
himmät silmänsä ovat meille jumalallisen totuuden peili, josta me 


992 Hakasulkeissa oleva osio puuttuu Buddelta, 1558 ja 1857. 

993 Hakasulkeissa oleva puuttuu Buddelta ja 1558. 

994 Virke on Budden lisäämä, eikä sitä ole muissa tutkimissani versioissa 
(Lauren 1972, 119). 

saamme nähdä uskottomuutemme pimeyden, joka estää meitä tun- 
temasta totuuden. Hänen mitä pyhimmät korvansa ovat meille tot- 
televaisuuden peili siksi, että Hän oli aina valmis tottelemaan Pyhää 
Isäänsä. Samaten Hän kallistaa aina korvansa meidän rukouksillem- 
me. [Siitä voimme nähdä tottelemattomuutemme ja sydämemme 
kovuuden vähäosaisten tarpeita kohtaan.] Sinä Jumalan ystävä, tässä 
kohtaa sinun tulee huomata se, että aina kun näet Jumalan pyhiä ruu- 
miinjäseniä tai ajattelet niitä jumalallisesti tutkiskellessasi sitä, kun 
hän riippui ristillä, sinun tulee aina silloin ajatella ja suuresti katuen 
muistaa sitä, miten usein ja paljon olet toiminut Häntä vastaan jokai- 
sella ruumiinjäsenellä, joka sinulla on, ja uhrata Isälle Jumalalle Hänen 
jäsenensä ja elämänsä sinun puutteidesi ja laiminlyöntiesi tähden.” 


Siitä miten ihmisen tulee elää Jumalan tahdon mukaisesti ja 
niin kuin Jumalalle on mieleen. Luku 14. 


Eräänä päivänä [pyhän ehtoollisen jälkeen Mechtild halusi tietää, 
mitä Herra häneltä haluaisi, ja hän sai Herralta tällaisen vastauksen: 
”Menkäämme pellolle” Ja heti Mechtild näki olevansa suurella ke- 
dolla, jolla oli erilaisia ruusuja, liljoja, orvokkeja ja muita kukkasia. 
Ruusut merkitsivät marttyyreita, liljat neitsyitä, orvokit ja muut ku- 
kat leskiä ja muita pyhiä. Hän näki siellä myös pellon, jolla oli mi- 
tä kauneinta viljaa. Siellä istui Herra, joka oli neljältä puolelta viljan 
ympäröimä. Mechtildille näytettiin, että tuo pelto merkitsi kaikkea 
sitä hedelmää, jota kirkon osaksi oli tullut Kristuksen ihmisenäolon 
ansiosta. Satakielet ja leivoset lauloivat suloisesti yhdessä ja lenteli- 
vät Herran ympärillä. Satakielet merkitsivät rakastavia sieluja, leivo- 
set taas niitä, jotka tekevät hyviä töitä iloisina ja sydämet suloisina.] 
Mechtild näki myös kyyhkyn istuvan meidän Herramme sylissä. Se 
merkitsi yksinkertaisia ihmisiä, jotka ottavat vastaan Jumalan lahjat 
yksinkertaisin sydämin, eivätkä tutkiskele Jumalan lahjoja ja tekoja 


995 Hakasulkeissa oleva on mukana 1558, mutta puuttuu Buddelta, 1503, 
1510, 1597, 1857 ja 1877. 

996 Luvun päättävä virke on Budden lisäämä, eikä sitä ole muissa tutkimissani 
versioissa (Lauren 1972, 102). 

997 Hakasulkeissa oleva puuttuu Buddelta, 1558 ja 1854. Osuus on mukana 
1503, 1510, 1597, 1857 ja 1877. 

sen enempää kuin lähimmäistensä. Heistä Jumala iloitsee kaikkein 
eniten. 

Kun Mechtild tahtoi tietää, miten hänen mieluiten tulisi käyttäytyä 
ja menetellä, hän ymmärsi kohta, että” hänen ja jokaisen kristityn 
ihmisen tulisi käyttäytyä seuraten Kristuksen käytöstä, joka jakaan- 
tuu neljään osioon”. Ensinnäkin Kristus oli semper feruens corde'' 
eli aina kuuma ja palava sydämeltään. Jumalan ylistykseksi ja ihmi- 
sen hyödyksi tulisi ihmisenkin aina, erityisesti hänen ollessaan yk- 
sin omissa oloissaan muiden häiritsemättä, alati pysyä yksin Jumalan 
rinnalla Hänestä vaarin ottaen. Lisäksi tulee alituisesti ajatella sitä, 
mitä Jumala on tehnyt pyhimystensä kautta, tai mitä Hän on ihmisel- 
le itselleen tehnyt vuodattaen pyhää lempeyttään. Toisekseen Kristus 
oli kaikille socialis et mitis'"" eli lempeä ja läheinen. Hän oli rauhalli- 
nen ja miellyttävä, eikä ketään moittinut tai nuhdellut kovin sanoin. 
Ihmisen puheiden tulee aina liittyä Kristuksen tekoihin tai pyhimys- 
ten elämään ja esimerkkeihin tai olla myös lähimmäisille hyödyk- 
si. Kolmanneksi Kristus oli hyödyksi kaikessä mitä Hän teki lääki- 
ten niin sieluja kuin ruumiitakin'". Ihmisenkin tulee tehdä kaikki 
tekemisensä huolellisesti suloisin ja iloisin sydämin ja olla kaikille 
hyödyksi ja valmiina siihen, mitä kukin tarvitsee. Neljänneksi Kris- 
tus oli pacientissimus eli mitä kärsivällisin kaikissa vastoinkäymisissä, 
ahdingoissa ja kärsimyksissä!"%. Sellainen tulee ihmisenkin olla kai- 
kissa ahdingoissa, kärsimyksissä ja ikävyyksissä rauhallisesti kärsien 


998 Sanat "hän ymmärsi kohta, että" on käsikirjoituksessa A 13 (120v) allevii- 
vattu punaisella ja niihin osoittaa punainen nuoli. 

999 Kohdassa on vaihtelua eri versioiden välillä. Buddella on suunnilleen 
sama muotoilu kuin 1558 (117v) ja 1854 (127). Näistä poikkeava muotoi- 
lu esiintyy vuosien 1503 (86r-86v), 1510 (70r), 1597 (173r) ja 1877 (216) 
versioissa, jotkat ovat keskenään yhteneväiset. Vuoden 1857 saksannok- 
sesta (326) kohta puuttuu kokonaan. 

1000 Latinankieliset sanat on käsikirjoituksessa A 13 (120v) alleviivattu punai- 
sella. 

1001 Latinankieliset sanat on käsikirjoituksessa A 13 (120v) alleviivattu punai- 
sella ja virkkeen alku merkitty vihreällä nuolella. 

1002 Virkkeen alku on käsikirjoituksessa A 13 (120v) merkitty punaisella nuo- 
lella. 

1003 Virkkeessä esiintyvä latinankielinen sana pacientissimus on käsikirjoituk- 
sessa A 13 (120v) alleviivattu himmeästi punaisella, ja virkkeen alku on 
merkitty vihreällä nuolella. 

kaikki vääryydet, joita hänelle tehdään. Lammaskin usein ääntelee ja 
määkii, kun se ravitsee itseään laitumella, mutta kun sitä viedään sur- 
mattavaksi, se vaikenee teurastajan edessä. Kun kuka tahansa usko- 
va sielu huomaa, ettei hänen osakseen tule mitään vastoinkäymisiä ja 
ahdinkoja, hän pelästyköön. Kun hän on ahdingossa joko ruumiilli- 
sesti tai sielullisesti, silloin hän on hyvin turvassa. 

Sitten Mechtild pyysi Jumalalta, että Tämä opettaisi hänelle, mi- 
ten hänen tulisi käyttäytyä eri ajankohtina niin, että se olisi Hänel- 
le mieleen. Herra vastasi”: ”Heti, kun aamulla nouset ylös, tarjoa 
minulle sydämesi, jotta voin kaataa tai vuodattaa siihen jumalallista 
nestettäni. Messussa sinun tulee olla minun kanssani kuin pidoissa, 
joihin kaikki tulevat yhdessä, eikä kukaan jää pois, eikä ketään ajeta 
pois, vaan kaikki ja kukin erikseen tuovat oman ruokansa mukanaan, 
siis he kantavat yhteen jumaliset rukouksensa. Minä olen pitojen toi- 
meenpanija ja isäntä, ja minä lääkitsen heidän kaikkien haavat juma- 
lallisen valtani hyvyydellä. Minä annan myös syntejä anteeksi ja teen 
rikkaiksi ne, jotka ovat hyveiltään köyhiä, ja minä lohdutan ja helpo- 
tan heidän kaikkien surua ja ahdistusta.” 

Mechtildin sielu sanoi!" ”Sano minulle, mitä Sinä teet silloin, kun 
minä luen psalmeja tai rukoilen rukouksia” Herra sanoi: ”Kun sinä 
luet, silloin minä kuuntelen sitä. Kun sinä teet työtä, silloin minä le- 
pään. Mitä ahkerammin ja uutterammin sinä työskentelet, sitä au- 
tuaallisemmin minä lepään sinussa. Kun sinä syöt, silloin minä työs- 
kentelen, sillä sinä olet minussa ja minä sinussa. Sinua ruokitaan 
minussa ja minua sinussa. Ja kun sinä nukut, silloin minä valvon?” 


Siitä, miten ihmisen tulee käyttäytyä ensimmäiseksi aamulla. 
Luku 15. 


Ensimmäiseksi aamulla, kun heräät tai nouset ylös, tervehdi heti si- 
nun mitä suloisimman rakastajasi Jeesuksen Kristuksen kukoistavaa 


1004 Kohta on käsikirjoituksessa A 13 (121r) merkitty marginaalissa olevalla 
vihreällä nuolella. 

1005 Kohta on käsikirjoituksessa A 13 (121r) merkitty marginaalissa olevalla 
punaisella nuolella. Tekstissä puhutaan pelkästään sielusta, ja olen lisän- 
nyt Mechtildin nimen selvyyden vuoksi. 

ja rakkaudentäyteistä sydäntä, josta kaikki hyvä, kaikki ilo ja kaik- 
ki autuus on virrannut Taivaaseen ja maan päälle ja josta sitä nytkin 
virtaa ja tulee jatkossakin virtaamaan loputtomasti. Yritä kaikin voi- 
min liittää sydämesi Hänen mitä pyhimpään sydämeensä sanoen niin 
kuin tässä lukee: ”Minä ylistän, siunaan, kunnioitan ja tervehdin Si- 
nun, Jeesuksen Kristuksen, mitä uskollisimman rakastajan, siunattua 
ja mitä suloisinta sydäntä. Minä kiitän Sinua uskollisesta vartioin- 
nistasi, jolla olet minua vartioinut ja suojellut tämän yön ajan. Mi- 
nun tähteni Sinä soit Pyhälle Isällesi ylistystä ja kiitosta ja teit kaik- 
kea sitä, mitä minun olisi pitänyt alati tehdä. Oi, minun ainoa ja mitä 
rakkain rakastajani, sen tähden minä tarjoan Sinulle nyt sydämeni 
niin kuin mitä kauneimman ja mitä parhaimmalta tuoksuvan ruu- 
sun, jonka suloisuus kutsukoon puoleensa koko päivän ajan Sinun 
mitä pyhimpiä silmiäsi niin, että Sinun jumalainen sydämesi voi iloi- 
ta minun sydämeni hyvästä tuoksusta. Minä suon Sinulle sydäme- 
ni myös siksi, että käyttäisit sitä kuin astiana, josta juot omaa suloi- 
suuttasi kaiken sen hyvän muodossa, jota tänä päivänä katsot hyväksi 
saada aikaan minun kauttani. Lisäksi minä uhraan Sinulle sydämeni 
niin kuin mitä suloisimmalta tuoksuvan granaattiomenan", jollai- 


1006 Buddella on granaattiomenaa merkitsemässä sana rödhäple (Geete 
1899, 262), joka kirjaimellisesti käännettynä tarkoittaa "punainen ome- 
na’. Granaattiomenan kuori ja hedelmäliha ovat punaisia, joten sana 
tuntuu loogiselta. Keskiajan ruotsissa sana rödhäple esiintyy vain tämän 
kerran (Söderwall 1925—1973, s.v. rödhäple). Uuden ajan puolella sana 
rödäpple on esiintynyt vuosina 1734 ja 1863, ja merkitys on silloin ollut 
'punakuorinen omena’ (SAOB 1898-, s.v. rödhäpple). Budde lienee tar- 
koittanut sanalla rödhäple granaattiomenaa, sillä latinaksi ja saksaksi 
kohdassa puhutaan granaattiomenoista (1503, 87r; 1510, 70v; 1558, 
119r; 1597, 174v; 1854, 130; 1857, 328; 1877, 217-218). Sana granatäpple 
"granaattiomena" esiintyi ensimmäisen kerran ruotsin kielessä Kustaa 
Vaasan Raamatussa 1541 (SAOB 1898-, s.v. granatäpple). Sana ei ollut 
keskiajalla ruotsissa käytössä, joten Budde joutui keksimään omatekoi- 
sen sanan. Granaattiomenat symboloivat hedelmällisyyttä ja uutta elä- 
mää, toisaalta kärsimystä ja uhria, myös yhdistymistä (Väisänen 2011, 27 
ja 100). Budde on voinut tietää, millaisia granaattiomenat ovat, sillä luk- 
sustuotteita tiedetään tuodun pieninä määrinä Turkuunkin (Kallioinen 
2000, 192 ja 225; Kauko 2013b, 35), ja Budde on mahdollisesti oleskel- 
lut ja opiskellut mannermaalla, ehkä Greifswaldissa (Nuorteva 1997, 45; 
Nikula 2009, 145, Kauko 2015b, 119-121), jossa hän on voinut törmätä 

nen hyvin sopii Sinun kuninkaallisiin pitoihisi. Kun syöt sen, vedä se 
sisääsi niin, että se tästedes tuntee olevansa onnellinen pysyessään Si- 
nun sisälläsi. Oi, suloinen Jeesus, minä rukoilen myös, että kaikki mi- 
nun ajatukseni, puheeni, tekoni ja tahtoni järjestyvät ja käyttäytyvät 
tänä päivänä ja jokaisena päivänä sen mukaan, mikä Sinun pyhälle 
tahdollesi on mieleistä ja minulle itselleni hyödyllistä. Aamen” 
Siunaa sitten itsesi ristinmerkillä sanoen näin”: ”Oi Pyhä Isä, Si- 
nun mitä rakastettavimman Poikasi rakkauteen yhdistyneenä minä 
annan Sinun huomaasi minun henkeni.” Nämä sanat eli tämä siunaus 
sinun tulee suorittaa kaikkien tekemistesi kohdalla, kun aloitat ne, 
oletpa sitten menossa kuoriin, aloitat hetkipalveluksesi tai haluat ru- 
koilla rukouksesi. Luota vakaasti Jumalaan, että se teko tai työ, jota 
milloinkin teet, on siten siunattu ja Hänen huomaansa annettu, eikä 
se koskaan voi jäädä hyödyttömäksi ja ilman täyttä palkkiota. Omista 
sekä sisäinen että ulkoinen näkökykysi jumalalliselle Viisaudelle ru- 
koillen, että Hän antaisi sinulle ymmärryksen valon, jonka avulla sinä 
voit ymmärtää Hänen pyhän tahtonsa ja kaiken sen, mikä on Hänelle 
mieleen. Kuulosi sinun tulee omistaa jumalalliselle Armeliaisuudelle, 
että Hän antaisi sinulle ymmärrystä kaikkeen siihen hyvään, jota saat 
kuulla sinä päivänä. Hän varjelkoon sinua synnillisiltä näyiltä ja kuu- 
lemisilta ja kaikelta, mikä voi sinua vahingoittaa. Suusi ja äänesi anna 
jumalallisen Uskollisuuden huomaan, ja rukoile, että Hän vuodattaisi 
sinuun jumalallisen henkensä maun, jonka ansiosta sinusta maistuu 
hyvältä kaikki se, mitä sinun sinä päivänä tulee suullasi lausua. Ru- 
koile myös, että Hän avaisi sinun suusi ylistykseen, Häntä kiittämään 
ja siunaamaan, ja että Hän varjelisi ja suojelisi sinua kaikelta synnil- 
tä. Kätesi sinun tulee antaa jumalallisen Armeliaisuuden huomaan. 
Rukoile, että Hän liittäisi kaikki sinun tekosi Hänen pyhiin tekoihin- 
sa ja että Hän niiden kautta siunaisi ja tekisi täydellisiksi kaikki si- 
nun tekosi. Rukoile myös, että Hän vetäisi sinut pois kaikista pahoista 
teoista ja vähentäisi niitä. Sydämesi sinun tulee myös antaa jumalalli- 
sen Rakkauden huomaan. Rukoile, että Hän vetäisi sen sisään omaan 
jumalalliseen sydämeensä, joka on mitä hyväntuoksuisin, ja sytyttäisi 


granaattiomenoihin. Katso Kauko 2020a, 77-78. 
1007 Nämä sanat on käsikirjoituksessa A 13 (121v) kirjoitettu punaisella kuin 
otsikoksi. 

sen Hänen rakkauteensa niin, että se ei koskaan enää tahdo riemuita 
mistään maailmallisesta ilosta ja turhamaisesta halusta. Messussakin 
uhraa sydämesi Jumalalle. Kun pappi aloittaa canonem'** eli silloin 
kun lauletaan prefacio”, sinun tulee puhdistaa sydämesi ja tyhjentää 
se kaikista maailmallisista huolista. Valmistaudu ottamaan vastaan 
jumalallisen Rakkauden virtaus, joka päivittäin virtaa messussa läsnä 
olevien ja sitä jumalisesti kuuntelevien sydämiin ja täyttää ne loppu- 
mattomasti. Addicio''?, Tästä sinä Jumalan ystävä kuulet ja opit, mi- 
ten sinun tulee järjestää Jumalasi palveleminen Jumalalle ylistykseksi 
ja sinulle itsellesi ainaiseksi hyödyksi. Aamen. 

['*"*Tämä Jumalan palvelijatar näki sitten messussa Jeesuksen Kris- 
tuksen mitä ihanimman sydämen lampun muodossa. Se oli aivan kir- 
kas ja kristallinen, ja se paloi kuin tulen liekki. Joka puolelta ja ylt- 
ympäri se tulvi runsasta ihanuutta. Sitä tippui hunajaisesti kaikkien 
niiden sydämiin, jotka olivat hartaudella läsnä. Tuli merkitsi juma- 
lallisen Rakkauden hehkua, jonka avulla Kristus on uhrannut itsensä 
meidän puolestamme Isälle Jumalalle ristin alttarilla. Tulviva ihanuus 
taas merkitsi kaiken sen hyvän ja onnen yltäkylläisyyttä ja runsaut- 
ta, jonka Hän on lahjoittanut meille sydämessään. Sillä Hän on meil- 
le kaikki ne asiat, jotka ovat hyödyllisiä ja tarpeellisia ylistettäessä ja 
kiitettäessä, rukoiltaessa, rakastettaessa, toivottaessa ja sovituksessa. 
Hän on myös kaikkien meidän laiminlyöntiemme täydennys.] 


1008 Akkusatiivimuoto sanasta canon. Canon missae eli secretum missae on 
eräs messun osa. Käsikirjoituksessa A 13 (122r) sana canonem on allevii- 
vattu punaisella, mutta samassa virkkeessä esiintyvä sana prefacio ei. 

1009 'Aloitussanat'. 

1010 'Lisäys'. Lisäystä tarkoittava latinan sana on käsikirjoituksen A 13 (122r) 
marginaalissa. Seuraava virke on Budden lisäämä (Lauren 1972, 97). 
Budden sanavalinta hörir 'kuulet' viittaa siihen, että Budde ajatteli 
kohdeyleisönsä kuulevan tekstiä luettavan ääneen mieluummin kuin 
lukevan sitä itse. Luostarissa luettiin tekstejä ääneen muun muassa ate- 
rioiden aikana (Carlguist 2007, 48-51 ja 135-138). Budde puhuttelee 
kuulijaansa suoraan tuoden tekstin lähelle yleisöä. 

1011 Hakasulkeissa oleva osuus puuttuu Buddelta, 1558, 1854 ja 1857. 

Siitä, mitä sinun tulee tehdä oltuasi muistamaton ja tehtyäsi 
laiminlyöntejä, ja siitä, että Herra Jumala tulee jokaiseen 
messuun seitsemällä tavalla. Luku 1612, 


Kerran Mechtild rukoili erään henkilön puolesta ja kysyi meidän 
Herraltamme, mitä Hän mieluiten haluaisi saada hyvitykseksi ihmi- 
sen laiminlyötyä hetkipalveluksensa ja rukouksensa. Silloin Mechtild 
sai tällaisen vastauksen: ”Hänen tulee päivittäin lukea minulle kol- 
masti Laudate Dominum omnes gentes. Ensiksi aamulla lukekoon 
yhden niistä ja ottakoon Jeesus-lasta hengellisesti kädestä näyttäen 
Häntä Hänen Pyhälle Isälleen kaikkien Hänen lapsuutensa ja nuo- 
ruutensa asioiden ja tekojen kera täydentääkseen kaiken sen, minkä 
hän itse on lapsuudessaan laiminlyönyt. Toinen laudate'"'* hänen tu- 
lee lukea messussa ottaen sielulliseen syleilyynsä Herran Jeesuksen, 
sielunsa sulhasen. Myöntäköön hän Isän Jumalan edessä olevansa 
syyllinen siihen, että hän ei ole koskaan osoittanut niin hyvälle ja kor- 
kea-arvoiselle sulhaselle tarpeeksi arvokasta kunnioitusta tai kiitolli- 
suutta Hänen rakkaudestaan ja uskollisuudestaan. Muistakoon hän, 
kuinka paljon hyvää hän on saanut Häneltä lahjaksi. Hänhän oli köy- 
hä ja viheliäinen, mutta Jeesus soi hänelle runsaasti hyviä töitä uh- 
raten Isälle Jumalalle sen mitä kuumimman rakkauden, jonka kaut- 
ta Kristus kukoisti ja viheriöi koko kukkeimman nuoruutensa ajan? 
Silloin Mechtild muisti oman osansa ja puutteellisuutensa. Hän sa- 
noi Herralle Jeesukselle: ”Voi, miten halpa ja viheliäinen morsian mi- 
nä olenkaan, kun minulla ei ole kultasormusta, jolla voisin Sinulle lu- 
vata uskollisuuttani, paitsi jos minä saisin sellaisen Sinulta” Ja kohta 
Jumala näytti hänelle kultasormuksen, joka oli niin laaja ja leveä, et- 
tä se ympäröi kerralla sekä Herran Jeesuksen että Mechtildin sielun. 
Siinä oli seitsemän mitä kalleinta jalokiveä, joiden Mechtild käsitti 
tarkoittavan niitä seitsemää tapaa, joilla Herra Jeesus katsoo hyväksi 


1012 Luku on vuoden 1558 editiossa eri kohdassa, mutta sielläkin osana kol- 
matta kirjaa. 

1013 'Kiittäkää Herraa, kaikki kansat!". Vulgatassa Ps. 116: 1; Raamatun suo- 
mennoksessa Ps. 117: 1. Sitaatti on käsikirjoituksessa A 13 (122v) allevii- 
vattu punaisella. 

1014 'Kiittäkää". Sana on käsikirjoituksessa A 13 (122v) alleviivattu punaisella. 

päivittäin tulla messuun. Ensimmäinen kivi merkitsee sitä, että Herra 
Jumala tulee jokaiseen messuun niin suurella nöyryydellä, ettei siel- 
lä ole läsnä ketään niin viheliäistä, etteikö Herra kumartuisi nöyrästi 
hänen puoleensa tai tulisi hänen tykönsä, jos hän tahtoo Herran ty- 
könsä tai kutsuu Herraa tykönsä. Toinen kivi merkitsee sitä, että Hän 
tulee jokaiseen messuun niin suuren kärsivällisyyden kera, ettei siellä 
ole yhtäkään niin suurta syntistä tai Hänen vihollistaan, etteikö Hän 
kestäisi ja sietäisi tätä mitä suurimmalla kärsivällisyydellä. Ja jos tuo 
henkilö tahtoo tehdä sovinnon Hänen kanssaan, Hän antaa tälle an- 
teeksi kaikki synnit mitä suurimmalla ilolla. Kolmas kivi merkitsee 
sitä, että Hän tulee sinne niin suuren rakkauden kanssa, ettei siellä ole 
ketään niin kylmää ja pahan paaduttamaa, etteikö hänen itse halu- 
tessaan Jumala sytyttäisi häntä rakkaudellaan ja pehmittäisi hänen 
sydäntään. Neljäs kivi merkitsee sitä, että Hän tulee sinne niin suuren 
anteliaisuuden kera, että kukaan siellä ei ole hyveiltään niin köyhä, 
etteikö Hän pystyisi ja tahtoisi tehdä tämän ylenpalttisen rikkaaksi. 
Viides kivi merkitsee sitä, että Hän asettaa itsensä tarjolle ja tarjoilee 
siten kaikkein suloisinta ruokaa ja ravintoa. Niinpä ei siellä kukaan 
ole niin sairas tai niin nälkäinen, etteikö tulisi kylläiseksi ja ylenpalt- 
tisesti virvoittuisi Hänestä. Kuudes kivi merkitsee sitä, että Hän tulee 
sinne muassaan niin paljon rakkautta!"!*, että kenenkään siellä ole- 
van sydän ei ole niin sokea ja pimeä, etteikö Hän voisi valaista ja puh- 
distaa sitä. Septimus lapis est'"” se, että Hän tulee jokaiseen messuun 


1015 Kohta on käsikirjoituksessa A 13 (123r) merkitty punaisella nuolella mar- 
ginaalissa. 

1016 Budden käännöksessä kärlek 'rakkaus'. Latinaksi (1510, 1558, 1854 ja 
1877) kohdassa on sana claritas "kirkkaus", jota saksaksi (1503, 1597, 
1857) vastaa sana Klarheit. Mahdollisti Budde on ajatellut sanaa caritas 
'rakkaus', vaikka alkutekstissä luki claritas "kirkkaus". On myös mahdol- 
lista, että Budden alkutekstinään käyttämässä latinankielisessä kopiossa 
on ollut sana caritas, jolloin kyseessä olisi latinankielisen tekstiperinteen 
sisäinen kopiointivirhe. 

1017 "Seitsemäs kivi on”. Budde on halunnut jättää näkyviin latinankieliset 
sanat ilman, että olisi liittänyt niihin selityksen ruotsiksi. Mahdollisesti 
hän on halunnut opettaa kuulijoilleen latinan sanan lapis 'kivi'. Ehkä 
latinankieliset sanat keskellä ruotsinkielistä tekstiä ovat helpottaneet 
kohdan löytämistä sille, joka luki tekstiä ääneen. Tutkimissani latinan- 
kielisissä versioissa (1510, 1558, 1854, 1877) kohdassa lukee septimus est 
‘seitsemäs on’, joten sana lapis 'kivi' on jätetty rivien välistä luettavaksi. 

niin täynnä armoa ja pyhyyttä, ettei siellä ole ketään, joka olisi niin 
veltto ja jumalaton, etteikö häntä voitaisi herättää laiskuudestaan ja 
velttoudestaan ja sytyttää Jumalan rakkauteen ja jumalisuuteen. 

Kolmas laudate'"'s hänen tulee lukea illalla ottaen vastaan Herra 
Jeesus tämän koko täydellisen elintavan kera. Näyttäköön hän Jeesus- 
ta Tämän pyhälle Isälle kaiken sen tähden, jonka ihminen on unoh- 
tanut ja laiminlyönyt koko elämänsä aikana pyytäen, että Jeesuksen 
kautta kaikki hänen puutteensa täydennettäisiin. Lisäksi on niin, että 
jos ihminen tahtoo täydellisesti korjata kaiken sen, mitä hän on me- 
nettänyt ja pilannut tai unohtanut, menköön hän usein nauttimaan 
mitä kunniakkain ja arvokkain Jeesuksen Kristuksen ruumiin sakra- 
mentti, sillä siinä on kaikki hyvä ja siitä löytyy kaikki armo. 

Pane tässä kohdassa merkille, sinä Jumalan morsian, jolla on kan- 
nettavanasi Hänen kultasormuksensa ja kihlajaislahjansa, kuinka 
hurskaana ja arvokkaana Hän käy tykönäsi päivittäin pyhässä mes- 
sussa, ja pidä huolta siitä, että Hän huomaa sinun olevan tarkkaavai- 
nen ja sielullisesti hyvin sievä niin, ettei sinussa ole mitään, mitä puh- 
das ja kaunis Herra saattaisi kavahtaa.!"'* 


Jumalan sanojen voimasta ja siitä, mihin ne pystyvät. Luku 17. 


Eräänä päivänä Mechtild kuunteli messua käytävässä, sillä hän ei 
jaksanut mennä pidemmälle sairautensa tähden. Hän huokaisi ole- 
vansa niin kaukana rakkaasta Herrastaan ja Jumalastaan. Herra sa- 
noi hänelle: ”Missä tahansa sinä oletkin, siellä minäkin olen” Silloin 


Silti Budde käyttää ilmaisua septimus lapis est 'seitsemäs kivi on". Käsi- 
kirjoituksessa A 13 (123r) on marginaalissa punainen alleviivaus ja nuoli, 
jotka kiinnittävät huomion kohtaan. 

1018 'Kiittäkää”. Latinankielinen sana ei käsikirjoituksessa A 13 (123r) ei erotu 
visuaalisesti ruotsinkielisestä tekstistä. Geete (1899, 266) on painattanut 
sanan editioonsa harvennettuna, ja latina erottuu selvemmin kuin käsi- 
kirjoituksessa. 

1019 Lopetusvirke on Budden lisäämä ja puuttuu muista versioista. Kuten 
Lauren (1972, 74) toteaa, Budde puhuttelee suoraan Jumalan morsiamia 
eli luostarin sisaria, jotka olivat Budden ensisijainen yleisö. Lauren (1972, 
76) katsoo, että Budden tapa puhutella lukijoitaan tekee hänen sävys- 
tään saarnaavan ja luo samalla kontaktia lukijoihin osallistaen heitä. 
Budden sävy tuntuu opettavaisen selittävältä, paikoin myös ankaralta. 

Mechtild kysyi, mahtoiko olla haitaksi tai vahingoksi kuunnella mes- 
sua kaukaa. Herra Jeesus vastasi: ”On hyvä, että ihminen on sen ver- 
ran lähellä, että hän voi kuulla sanat. Kuten Paavali sanoo, Jumalan 
sanat ovat eläviä, vaikuttavia ja teräviä”. Jumalan sana pitää sielun 
elävänä vuodattaen siihen hengellistä iloa. Tämä nähdään usein myös 
maallikoissa ja oppimattomissa. Vaikka he eivät ymmärrä, mitä mes- 
sussa luetaan, he silti tuntevat silloin hengellistä iloa ja saavat siitä 
kannustusta katumukseen ja rippiin. Jumalan sanat myös mahdollis- 
tavat sielulle hyveet ja kaikenlaisen hyvän. Ne lävistävät sielun valis- 
taen sitä läpikotaisin. Jos jollakin on este sairauden tähden, tottele- 
vaisuuden tähden'"! tai mistä tahansa asiallisesta syystä, joka häntä 
estää, niin missä tahansa hän onkin, siellä olen minäkin läsnä hänen 
lähellään?” 

Silloin Mechtild sanoi: ”Oi, Herrani, anna minulle nyt joitakin tä- 
män messun sanoja, jotka voivat hengellisesti lohduttaa sieluani” 
Herra Jeesus sanoi: ”Katso, nyt minulle lauletaan kolmeen kertaan 
Agnus Dei". Ensimmäisen kohdalla minä uhraan itseni Isälle Jama- 
lalle teidän tähtenne kaiken minun nöyryyteni ja kaiken minun kär- 
sivällisyyteni kanssa. Toisen kohdalla minä uhraan itseni kaiken kär- 
simykseni katkeruuden kanssa saaden aikaan täydellisen sovinnon 
Isäni ja synnintekijän välillä. Kolmannen kohdalla minä uhraan itse- 
ni kaiken jumalallisen Rakkauteni kera täyttääkseni hyvällä kaiken 
sen, mitä ihmiseltä puuttuu” Herra Jeesus sanoi vielä: ”Totisesti minä 
sanon sinulle, että jokaiselle, joka ahkerasti ja jumalisesti kuuntelee 
messua, minä lähetän hänen viimeisellä kuolinhetkellään hänen sie- 
luaan vastaan yhtä monta jaloa henkilöä pyhimysteni joukosta, kuin 
hän on maan päällä kuunnellut messuja, viemään hänet Taivasten 
valtakuntaan, suojelemaan ja lohduttamaan häntä?” 


1020 Hepr. 4: 12. Buddella sekä 1503, 1510, 1558 ja 1857 mainitaan Paavalin 
nimi. 1597 ja 1877 sanotaan epämääräisemmin apostoli. Vuoden 1854 
valikoimasta koko luku puuttuu. Kirjeen kirjoittaja ei liene ollut Paava- 
li (Uuden testamentin kirjeiden tekijyyskysymyksistä, katso esimerkiksi 
Kuula, Nissinen & Riekkinen 2008). 

1021 Viitannee siihen, että henkilö on käsketty tekemään jotakin muuta ja on 
siksi estynyt tulemasta messuun. 

1022 'Jumalan karitsa'. Käsikirjoituksessa A 13 (124r) latinankieliset sanat on 
alleviivattu punaisella. 

Huomaa tässä kohdassa vielä toinenkin asia. Luku 18. 


Eräänä päivänä, kun Mechtild meni messuun, hän näki Herran Jee- 
suksen laskeutuvan alas Taivaasta mitä valkeimmissa vaatteissa ja sa- 
novan hänelle: ”Kun ihmiset menevät kirkkoon, heidän tulee silloin 
ensin valmistautua katuvin sydämin, ripittäytyen ja rintaansa lyöden 
ja nöyrästi polvistuen, jotta he sitten olisivat sen arvoisia, että voivat 
kohdata minun jumalallisen kirkkauteni ja ottaa sen vastaan. Tätä 
merkitsi minun vaatteideni kirkkaus.” 


Siitä, miten sinun tulee karkottaa uneliaisuus ja laiskuus. Luku 19. 


Tämän jälkeen tämä lempeä ja nöyrä neitsyt, joka ihmeellisesti kai- 
hosi Taivasten valtakuntaan, näki kesäaikaan muutamien sisarten 
laiskottelevan ja nukkuvan kuorissa. Hän sanoi Herralle Jeesukselle 
oikeudentunnon liikuttamana ja myös lempeydestä: ”Oi Herra Juma- 
la, miten kurja ihminen on niin vähäpätöinen ja surkea, ettei hän pys- 
ty olemaan nukkumatta edes sen aikaa, kun hän on jumalanpalveluk- 
sessa?” Herra Jeesus vastasi: ”Jos he ajattelisivat Taivaan iloa ja kovia 
helvetin piinoja, uni kai kaikkoaisi heistä? Mechtild sanoi: ”Entä ne, 
jotka eivät ole saaneet sitä armoa? Mitä heidän sitten pitää tehdä?” 
Jeesus vastasi: ”Jos jollakin on ystävä, joka on hänelle hyvin rakas, 
hän suree, jos hän joutuu pitkäksi aikaa eroon ystävästään ja hänen 
uskollisesta rakkaudestaan. Jos joku ajattelee sitä, että minä olen hä- 
nen uskollisin ystävänsä ja hänelle kaikkein rakkain ja tahdon hä- 
nen tullessaan minun tyköni ilmaista hänelle kaikki salaisuuteni niin 
suuressa määrin, ettei hän kaipaa eikä tahdo enemmästä tietää, to- 
tisesti hänen sydämensä herää iloitsemaan minusta. Jokainen myös 
miettiköön sitä, että minä olen makeinta kaiken makean yli ja minä 
maistun hänelle hänen sydämensä kaikeksi iloksi, minä olen mah- 
tava ja vailla esteitä vapaudessani. Kun hän tätä tarkoin ajattelee ja 
pohtii, se syystäkin ajaa pois uneliaisuuden ihmisestä?” ['Jumalan 
ja Mechtildin sielun välisen, näin ihanan keskustelun jälkeen Herra 


1023 Hakasulkeissa oleva puuttuu Buddelta ja 1854, mutta on mukana 1503, 
1510, 1597, 1857 ja 1877. Vuoden 1558 editiosta luku puuttuu kokonaan. 

sanoi hänelle: ”Katso, minä olen sinun, ja olen sinun vallassasi. Vie 
siis minut sinne, minne tahdot!” Mechtild johdatti Hänet kuorin lä- 
pi sisarten tykö, jossa Hän sai kullekin aikaan suloisen tunteen siitä, 
että Hän antoi jokaiselle jotakin. Mechtildin kysyessä Häneltä, mitä 
Hän oli heille antanut, Hän sanoi: ”Hengähdyksen minun hengestä- 
ni” Mechtild kysyi: ”Ja millä tavalla se on heille hyödyksi?” Hän vas- 
tasi: ”Minun jumalallisen henkeni henkäisystä sielu tuntee eräänlaista 
makeutta, jonka kautta hän saa maistaa minua. Jos ihminen pitää sen 
kanssa yhtä ja antaa sydämensä ottaa vastaan lisää, siitä saa alkunsa 
kiitollisuus”] Niinpä ihmisen tulee ottaa mitä suurimmalla kiitolli- 
suudella vastaan kaikki Jumalan lahjat. Ihminen kiittäköön ja kun- 
nioittakoon Häntä erikseen niistä kustakin ja päivittäin harjoittakoon 
hyveitä niin, että hänellä on ylen määrin kaikkea hyvää. 


Siitä, miten ihmisen tulee tarkastella sielunsa kasvoja. Luku 201924, 


Kun Mechtildin eräänä päivänä oli määrä ottaa vastaan Jumalan ar- 
vokas ruumis, ['" hän katsoi olevansa siihen arvoton ja valmistautu- 
maton. Herra sanoi hänelle: ”Katso, minä annan sinulle itseni koko- 
naan kaikkinaista valmistautumista varten” Ja Hän asetti sydämensä 
Mechtildin sielun sydäntä vasten ja nojasi päänsä Mechtildin päähän. 
Silloin Mechtild sanoi: ”Oi Herrani, valaise minun sieluni kasvoja si- 
nun kasvojesi kirkkaudella!” Herra vastasi hänelle: ”Mitkä ovat si- 
nun sielusi kasvot?” Kun Mechtild sitten oli vaiti, Herra sanoi: ”Si- 
nun sielusi kasvot ovat Pyhän Kolminaisuuden kuva. Sitä kuvaa sielu 
katselkoon alituisesti minun kasvoistani kuin kuvastimesta, ettei sat- 
tumalta huomata siinä olevan jonkin tahran takia moitittavaa.” Näis- 
tä sanoista] Mechtild ymmärsi, että kun ihminen vaivaa ajatuksiaan 


1024 Luvun numero on käsikirjoituksessa A 13 (124v) ja Geeten editiossa 
(1899, 269) merkitty roomalaisin luvuin harvinaisella tavalla niin, että 

1025 Hakasulkeissa oleva puuttuu Buddelta ja 1558, mutta on mukana 1503, 
1510, 1597 ja 1877. Vuoden 1558 editiossa luku on eri kohdassa (123v). 
Vuoden 1857 saksannoksessa suurin osa luvusta puuttuu, mutta mukana 
on luvun alku, joka on liitetty osaksi seuraavaa lukua (1857, 338-339). 
Vuoden 1854 valikoimasta luku puuttuu. 

maailmallisilla ja turhanpäiväisillä asioilla, silloin hän tahraa oman 
sielunsa kasvot, jotka ovat Pyhän Trinitatis kaltaiset eli sen kuva. 
Kun ihminen kohdistaa ymmärryksensä ja järkensä maailmalliseen 
viisauteen ja tiedonjanoon, silloinkin hän turmelee sielunsa kasvot. 
Kun ihminen poikkeaa Jumalan tahdosta ja rakastaa jotakin muuta 
kuin Häntä ja iloitsee katoavaisista ja ohimenevistä asioista, silloinkin 
hän vahingoittaa ja tahrii itsessään Jumalan kuvaa. Nyt on niin, että 
niin kauan kuin sielu on ruumiissa, se usein tahraantuu maailmalli- 
sesta elämästä. Siksi on paikallaan, että sielu alati peilaa ja katsoo kas- 
vojaan siitä kuvastimesta, joka on Jumalan kasvot ja Hänen kuvansa. 
Siitä hän selkeimmin huomaa kuvansa ja muotonsa olevan tahriintu- 
nut. Valkea ja punainen väri kaunistavat kovasti morsiamen kasvoja. 
Halutessaan ottaa vastaan Jumalan arvokkaan sakramentin tulee jo- 
kaisen kristityn sielun pyrkiä pesemään ja kaunistamaan itsensä ali- 
tuisilla ripittäytymisillä ja muistamalla Jeesuksen Kristuksen kuole- 
maa ja kärsimystä, jotta hän siten kaunistaisi sielunsa kasvoja näillä 
kahdella kauniilla värillä, valkealla ja punaisella. 


Siitä, miten ihmisen tulee valmistaa itseään Jumalan arvokasta 
ruumista varten. Luku 21. 


Kun Mechtild eräällä toisella kertaa halusi nauttia ehtoollisen, hän sa- 
noi Herralle Jeesukselle: ”Oi, mitä suloisin Jumalani, opeta minulle, 
miten minun tulee valmistautua Sinun mitä arvokkaimman lihasi ja 
veresi keisarillisiin pitoihin!” Siihen Herra Jeesus vastasi: ”Mitä teki- 
vät minun discipuli'"”, jotka minä lähetin edelläni valmistamaan pää- 
siäiskaritsaa, kun minun oli määrä syödä heidän kanssaan viimeinen 
ehtoollinen ennen kärsimyksiäni?'"*” Kohta Mechtildistä näytti kuin 
hän olisi ihmeellisen laajassa talossa, jossa oli kultainen pöytä, ja sen 
päälle oli asetettu pöytäliina. Pöydälle oli katettu runsaasti monenlai- 
sia ruokalajeja. Silloin Herra Jeesus sanoi: ”Tämä talo merkitsee mi- 


1026 "Kolminaisuuden". Latinankielinen sana ei käsikirjoituksessa A 13 (124v) 
erotu visuaalisesti muusta tekstistä. 

1027 'Opetuslapseni'. Latinankielinen sana ei käsikirjoituksessa A 13 (125r) 
erotu visuaalisesti muusta tekstistä. 

1028 Matt. 26: 17-25. Mark. 14: 12-21. Luuk. 22: 7-18. 

nun anteliaisuuteni laajuutta. Anteliaasti ja iloiten se ottaa vastaan 
kaikki ne, jotka haluavat sinne tulla. Sillä jokaisen, joka tahtoo arvok- 
kaasti ottaa vastaan minun ruumiini, tulee rientää minun anteliaan 
laupeuteni tykö, ja se ottaa hänet vastaan niin kuin mitä lempein äi- 
ti ja suojelee ja varjelee häntä kaikelta pahalta!". Pöytä on Rakkaus, 
jonka tykö sen, joka tahtoo nauttia ehtoollisen, tulee mennä turval- 
lisesti. Rakkaus tekee myös kaiken sielun köyhyyden ylenpalttiseksi 
rikkaudeksi ja täyttää sielun tekemällä sen osalliseksi kaikesta hyväs- 
tä ja saattamalla sen kaiken hyvän yhteyteen, joka saavutetaan arvok- 
kaan sakramentin kautta. Pöytäliina taas on minun laupeuteni. Kuten 
pöytäliinakin, se on käsinkosketeltava, tasainen ja suuressa määrin 
ihmisiin päin kääntynyt. Myös laupeuteni tykö tulee ihmisellä olla 
turvallista mennä, sillä minun laupeuteni ja miellyttävyyteni ajattele- 
minen antaa ihmiselle uskallusta ottaa minulta vastaan kaikki se, mi- 
kä on hänen hyvinvointinsa kannalta tarpeen” 

Pöydällä näytti olevan karitsa, joka oli valkeampi kuin lumi. Heti 
kun se jalallaan koski astioita, jotka olivat pöydällä, ne äkkiä täyttyi- 
vät monenlaisilla ruokalajeilla ja juomilla. Tämä karitsa oli Jeesus 
Kristus eli se tahraton karitsa, joka otti kantaakseen maailman synnit 
ja joka yksin on sielun ruoka ja todellinen ravinto'"*". Tuossa talossa 
oli palvelemassa kaksi mitä kauneinta neitoa, scilicet Misericordia et 
Caritas eli Rakkaus ja Armo. Armo oli portaria'*!, joka huolehti si- 
säänkäynnistä ja päästi sisälle kaikki, jotka hyvin ja jumalisin aikein 
tulivat pitoihin, ja mitä arvokkaimmin osoitti heille paikan pöydästä. 


1029 Kohta on käsikirjoituksessa A 13 (125v) merkitty punaisella nuolella mar- 
ginaalissa. 

1030 Kohta ”se tahraton karitsa, joka otti kantaakseen maailman synnit” 
saattaa olla Budden lisäämä, koska se puuttuu muista tutkimistani ver- 
sioista. 

1031 Budden tekstissä on latinan sana portaria 'ovenvartija, portinvartija’. 
Vuosien 1510 ja 1877 latinankielisissä editioissa on sen sijasta sana ja- 
nitrix "ovenvartija, portinvartija’ ja vuoden 1558 editiossa sana ostiaria 
'ovenvartija, portinvartija". Vuoden 1854 valikoimasta luku puuttuu. 
Budden ei luulisi vaihtaneen alkutekstissään ollutta sanaa toiseen, vaan 
hänen käyttämässään latinankielisessä käsikirjoituksessa on todennäköi- 
sesti ollut portaria, vaikka sen tilalla on tutkimissani latinankielisissä ver- 
sioissa synonyymi. Latinankieliset ilmaisut scilicet Misericordia et Caritas 
ja portaria on käsikirjoituksessa A 13 (125v) alleviivattu punaisella. 

Rakkaus puolestaan palveli niitä, jotka söivät, ja oli kaikille sinne tu- 
leville antelias juomanlaskija. 

Oi Herra Jeesus Kristus, anna meidän kurjien syntisten päästä tä- 
hän pyhään pöytään ja tulla siellä ikuisesti ravituiksi Sinusta, joka olet 
todellinen elämän leipä ja sen ikuisesti suloinen maku.'*? 


Siitä, millaisin toivein sinun tulee mennä nauttimaan Jumalan 
ruumis. Luku 22. 


Kun Mechtild taas antoi merkin'*, että hän tahtoi nauttia ehtoolli- 
sen, hän sanoi Herralle Jeesukselle: ”Oi mitä suloisin Jeesus, kirjoita 
minun nimeni sydämeesi, ja kirjoita oma mitä suloisin nimesi minun 
sydämeeni, jotta alati sitä ajattelisin!” Herra Jeesus sanoi hänelle; 
”Kun tahdot nauttia ehtoollisen, sinun tulee ottaa minut vastaan sel- 
laisin miettein, että kunnioitat ja arvostat minua niin suuresti, että se 
vastaa kaikkea tahtomista, kaikkea rakkautta ja mielihyvää, jota yksi- 
kään sydän maailmassa koskaan kykenee tuntemaan. Ja niin suurella 
rakkaudella sinun tulee käydä minun pöytääni kuin koskaan ihmisen 
sydän voi tuntea tai ihmisen on mahdollista saada osakseen. Ja minä 
otan sinulta vastaan tuon rakkauden, en suinkaan sen kokoisena kuin 
se sinussa on, vaan niin kuin se olisi niin suuri kuin ikinä voit toivoa 
sen olevan” 

Huomaa tässä kohdassa, kuinka Jumala on armelias ja valmis täy- 
dentämään sen, jota meiltä puuttuu, kun me teemme niin paljon kuin 
kykenemme. %5 


1032 Luvun päättävä virke puuttuu muista versioista ja on Budden lisäys 
(Laurén 1972, 88). Virkkeen alku on alleviivattu käsikirjoituksessa A 13 
(126r) punaisella, ja kohta erottuu helposti. 

1033 Tarkoittanee alttarilla toimivalle papille näytettyä merkkiä (Mechtild 
1857, 341). 

1034 Käsikirjoituksessa A 13 (126r) kohta on alleviivattu punaisella ja margi- 
naalissa on punainen nuoli. 

1035 Luvun lopettava virke näyttää olevan Budden lisäämä ja puuttuu muista 
tutkimistani versioista (Laurén 1972, 75). 

Seitsemästä kivestä, jotka merkitsevät seitsemää hyvettä, jotka 
sinulla tulee olla, kun tahdot ottaa vastaan Jumalan ruumiin. 
Luku 23. 


Toisella kertaa, kun Mechtild antoi saman merkin, hän sanoi: ”Kirjoi- 
ta minun nimeni sydämeesi!” Ja heti Mechtild näki Herralla Jeesuk- 
sella olevan rinnassaan kultaisia kirjaimia, ja ne oli koristeltu seitse- 
mällä jalokivellä. Kohta Mechtild näki oman nimensä ensimmäisen 
kirjaimen ja ymmärsi sen merkityksen. [Sitten Mechtild etsi eräi- 
den henkilöiden nimiä, jotka olivat antaneet Mechtildin rukoilla puo- 
lestaan, ja löysi heidänkin nimiensä ensimmäiset kirjaimet, jotka oli 
koristeltu seitsemällä jalokivellä.] Ensimmäinen kivi merkitsi sydä- 
men puhtautta, toinen Kristuksen elämän ja pyhän elintavan alituista 
ajattelemista, kolmas nöyryyttä, neljäs hyvien töiden alituista lisään- 
tymistä, viides kärsivällisyyttä vastoinkäymisissä, kuudes toivoa, seit- 
semäs rakkautta Taivaaseen ja pyhään elämään. Näillä jalokivillä eli 
hyveillä tulee sen olla koristeltu, joka tahtoo arvokkaasti käydä Juma- 
lan pöytään. 


Samasta aiheesta. Luku 24. 


Mechtildin alituisena tapana oli se, että kun hänen oli määrä mennä 
ehtoolliselle, hän tahtoi ensin tarkasti käydä läpi ja jumalisesti pohtia 
Jeesuksen Kristuksen koko katkeraa kärsimystä. Ja jos hän löi laimin 
tämän, hän katsoi tehneensä suuren synnin. Olihan Herra Jeesus itse 
sanonut hänelle: ”Kun otat vastaan Jumalan ruumiin, sinun tulee teh- 
dä se minun kuolemani ja kärsimykseni muistoksi”? Paavali puo- 
lestaan sanoo Ouociens etc. eli niin usein kuin te syötte tätä leipää ja 
juotte tästä maljasta, teidän tulee julistaa ja tarkoin miettiä Herran 
Jeesuksen kuolemaa, kunnes Hän tulee!, ja tuomiopäivänä Hän tu- 
lee vaatimaan meitä kaikkia tekemään tiliä Hänen kuolemansa arvos- 


1036 Hakasulkeissa oleva puuttuu Buddelta ja 1558, mutta on mukana 1503, 
1510, 1597, 1857 ja 1877. Koko luku puuttuu 1854. 

1037 Luuk. 22: 19. 

1038 1. Kor. 11: 26. Latinankieliset sanat on käsikirjoituksessa A 13 (126v) alle- 
viivattu punaisella. 

ta ja siitä, mitä kiitosta ja rakkautta me olemme Hänelle osoittaneet 
Hänen kuolemansa ja kaiken Hänen sanoinkuvaamattoman rakkau- 
tensa tähden.” Siksi meidän on aina muistettava kolme seikkaa joka 
kerta, kun otamme vastaan mitä arvokkaimman sakramentin. Tämän 
Jumala opetti Mechtildille, ja tässä selitetään edellä mainittuja sanoja 
Hoc facite in meam etc.'"*9. Siispä ensimmäinen muistettava seikka on 
se mittaamaton rakkaus, jolla Hän rakasti meitä silloin, kun meitä ei 
vielä ollut luotu. Hän näki ja tiesi ennakolta kaikki meidän puutteem- 
me ja nurjamielisen vilpillisyytemme. Silti Hän kuitenkin katsoi ar- 
mossaan hyväksi luoda meidät oman pyhyytensä kuvaksi ja kaltaisek- 
seen. Siitä olemme velvolliset Häntä kiittämään ja kunnioittamaan, 
ja meidän tulee pitää tuo Hänen rakkautensa muistissamme. Toinen 
muistettava rakkaus on se sanoinkuvaamaton rakkaus, jonka ansios- 
ta Jumalan Poika, joka oli täynnänsä kaikkea kunniaa ja ylellisyyttä 
Isänsä kunniassa ja jumaluudessa, kaikkein korkeimmassa vallassaan 
tahtoi laskeutua alas meidän kurjuuteemme, jonka alaisina me olem- 
me Aadamin kahlein'"*!. Nälkää, janoa, kylmyyttä, kuumuutta, työtä, 
väsymystä, surua, ahdistusta, kärsimyksiä, solvaamista ja mitä kar- 
meimman kuoleman Hän kärsi ja kesti sanoinkuvaamattomalla lem- 
peydellä ja kärsivällisyydellä päästääkseen ja vapahtaakseen meidät 
kaikesta kurjuudesta. Kolmas muistettava seikka on se käsittämätön 
rakkaus, jolla Hän katsoo ja jaksaa meitä joka hetki ja huolehtii meis- 
tä mitä lempeimmällä isällisellä tarkkaavaisuudella. Niinpä Hän, jo- 
ka on meidän Luojamme, Herra, Vapahtaja ja rakas veljemme, on ai- 
na rakkaan Isänsä lähellä, ja meidän puolestamme Hän järjestää ja 
hoitaa kaikki meidän asiamme ja tarpeemme niin kuin mitä lempein 
välittäjä ja vieläpä kuin kaikkein uskollisin palvelija'**?. Nämä kol- 
me asiaa me olemme velvolliset pitämään muistissamme alituisesti ja 
eritoten silloin, kun meidät on kutsuttu ja me olemme saapuneet ju- 


1039 Tämä pitkä virke on Budden lisäämä ja puuttuu muista versioista. Budde 
hakee lisäykselleen auktoriteettia siteeraamalla Paavalin kirjettä korint- 
tilaisille. Lisäksi hän viittaa tuomiopäivään. Lauren (1972, 99-100) pitää 
lisäystä tyyliltään saarnaavana ja kääntäjän tekemäksi varsin merkillisenä. 

1040 "Tehkää tämä minun ja niin edelleen’. Luuk. 22: 19. Latinankieliset sanat 
on käsikirjoituksessa A 13 (127r) alleviivattu punaisella. 

1041 Vertaa 1. Moos. 3: 17—19. 

1042 Vertaa 1. Joh. 2: 1. 

malallisiin kutsuihin, jotka meille on suonut armain rakastajamme 
lupauksena sanoinkuvaamattomasta rakkaudesta, jota on syytä aina 
kunnioittaa. 


Sielun kolmenlaisesta voiteesta. Luku 25. 


Kerran Mechtild rukoili erään henkilön puolesta, joka oli valittanut 
hänelle, ettei onnistunut olemaan hartaana, kun oli määrä ottaa vas- 
taan Jumalan arvokas ruumis. Mechtild sai Jumalalta tämän ope- 
tuksen tuota henkilöä varten. Kun sinä tahdot mennä ehtoolliselle, 
mutta tunnet sydämesi olevan kylmä ja laimea rukoilemiselle, etkä 
kykene tuntemaan sellaista rakkautta ja kaipausta Jumalaasi kohtaan, 
kuin sopivaa olisi, käänny silloin Jumalan puoleen koko sydämestäsi 
ja lausu nämä sanat: Trahe me post te in odore vngentorum tuorum 
eli 'Oi Herra Jumala, vedä minua perässäsi sinun voiteittesi tuoksus- 
sa! Kun vuorossa on sana trahe"””, ajattele sitä, miten voimakas ja 
valtavan suuri oli se rakkaus, joka veti kaikkivaltaisen ja ikuisen Her- 
ran alas niin häpeälliseen ristinkuolemaan. Toivo, että se, joka sanoi, 
että Si exaltatus fuero a terra, omnia traham ad meipsum eli jos mi- 
nut korotetaan maasta, minä vedän kaikki tyköni”9, vetäisi myös si- 
nun sydämesi ja kaikki sielusi voimat itsensä puoleen ja antaisi sinun 
juosta rakastavasti ja halukkaasti niiden kolmenlaisen voiteen tuok- 
sussa, joita Hänen mitä suloisimman sydämensä mitä suurenmoisim- 
masta puodista'% on virrannut niin runsaasti, että ne täyttivät sekä 


1043 Laul. I. 1: 3-4. Raamatun suomennoksessa varsin erilaisessa muodossa. 
Puhuteltava ei Raamatussa ole Jumala. Latinankielinen sitaatti on käsi- 
kirjoituksessa A 13 (127v) alleviivattu punaisella. 

1044 'Vedä". Sana on käsikirjoituksessa A 13 (127v) alleviivattu punaisella. 

1045 Joh. 12: 32. Se, joka sanoi tämän, oli Jeesus. Latinankielinen sitaatti on 
käsikirjoituksessa A 13 (128r) alleviivattu punaisella. 

1046 Buddella on tässä sana gathubodh "kadun varressa sijaitseva puoti, pu- 
tiikki'. Latinaksi on käytetty sanaa apotheca, saksannoksissa Apotheke. 
Sana apotek esiintyy ruotsissa ensimmäisen kerran niin sanotussa seitse- 
männessä lääkekirjassa, joka on 1500-luvun alusta (Klemming 1883- 
1886, 499). Lääkekirjassa sana esiintyy kahdesti (Klemming 1883-1886, 
311 ja 353). Sana apotekare esiintyy hieman useammin keskiajan ruotsis- 
sa, myös Buddella, joka vertaa Kristusta Taivasten valtakunnan apteek- 
kariin (Hultman 1895, 224; Lauren 1973, 54; Lamberg 2007, 249; vertaa 
Pihlajamaa 2012, 114). Klassisen latinan apotheca merkitsi varastohuo- 

Taivaan että maan. Ensimmäinen voide oli se ruusuvesi, jota jumalal- 
linen Rakkaus kiehautti kokoon tai tislasi esiin Rakkauden uunissa 
mitä kauneimmasta ruususta eli Jeesuksen Kristuksen mitä arvok- 
kaimmasta rinnasta. Tällä voiteella sinun tulee voidella sielusi kasvot 
alati miettien, satutko löytämään niistä jonkin synnin tahran. Sinun 
tulee pyytää Häntä pesemään sellainen pois ammentaen siitä lempey- 
den lähteestä, jolla Hän pesi ryövärin ylhäällä ristillä“. Toinen voi- 
de on se punainen viini, joka on Jeesuksen Kristuksen siunattu veri ja 
jota ristin viinipuserrin puristi esiin ja veden kera johti ulos Hänen 
sydämensä ruusuisesta haavasta. Sinun tulee pyytää ja rukoilla, että 
sillä värjättäisiin sinun sielusi kasvot, jotta olisit sopivan arvokkaana 
tuollaisissa pidoissa. Kolmas voide on sanoinkuvaamaton, voittama- 
ton ja ylipursuava Jumalan sydämen suloisuus, jota ei voinut vähen- 
tää edes kuoleman katkeruus. Tämän voiteen sanotaan olevan balsa- 
mia, joka on parempaa kuin kaikki kalleimmat voiteet, ja se auttaa 
kaikkiin sielullisiin sairauksiin. Tätä ensiluokkaista voidetta sinun tu- 
lee pyytää vuodattamaan sielusi sydämeen, jotta se voisi maistaa ja 
tuntea, miten suloinen Herra Jumala on. Kun sitten olet maistanut 
hänen hunajaisena virtaavaa suloisuuttaan, sinä lihot, kasvat, vahvis- 
tut ja tulet yhdeksi lihaksi sen kanssa, joka sinulle soi sellaista suuren 
rakkautensa kautta. Kun et tunne näistä nyt edellä mainituista mi- 
tään suloisuutta, pyydä silloin, että ne täydentyisivät sinun mitä iha- 
nimman ja kaikkein uskollisimman rakkautesi ja rakastajasi kautta ja 
että Hän maistaisi ja tutkisi sitä, mitä sinä et pysty maistamaan tai ot- 
tamaan vastaan ja että Hänessä lämpenisi kaikki sinun kylmyytesi ja 
laimeutesi. Yksin Häntä kunnioitettakoon kaikissa sinun teoissasi nyt 
ja ikuisesti. Rukoile siis, rakas ystävä, Herraa Jumalaa vetämään sinua 
perässään näissä rakkauden voiteissa, jotta sinun sielusi voisi Hänen 
nähtävillään olla suloiselta tuoksuva niin kuin mitä hienoin mauste- 
puoti.'" Aamen. 


netta, erityisesti viinivarastoa. Keskiajan latinassa sana merkitsi sekata- 
vara- ja lääkepuotia (Hammarström 1925, s.v. apotheca). 

1047 Viittaa mahdollisesti kohtaan Luuk. 23: 42-43. 

1048 Viittaa mahdollisesti mainintaan, että Jeesuksen kylkeen pistetystä haa- 
vasta vuoti verta ja vettä. Joh. 19: 34. 

1049 Virke puuttuu muista versioista ja on Budden lisäämä. Lauren (1972, 75 
ja 102) mainitsee sen esimerkkinä Budden tyyliltään saarnaavista lisäyk- 

Vielä toinen luku. Luku 26. 


Kerran Mechtild rukoili erään henkilön puolesta, joka usein pelon ta- 
kia jätti ottamatta vastaan tai nauttimatta Jumalan ruumiin'*. Herra 
Jeesus vastasi: ”Mitä useammin ihminen nauttii ehtoollisen, sitä puh- 
taammaksi tulee sielu. Yleisesti sanotaan'*", että quo freguencius quis 
abluitur, eo mundior efficitur eli mitä useammin joku peseytyy, sitä 
puhtaammaksi hän tulee. On myös niin, että mitä useammin joku ri- 
pittäytyy, sitä enemmän minä olen hänessä ja hän minussa, ja minä 
teen ja täydennän hyveellisiä tekoja ja sitä enemmän pyhittyvät ja ja- 
lostuvat hänen tekonsa. Sitä syvemmälle hän sulautuu minun sisääni, 
ja mitä enemmän hän kulkee läpi jumaluuteni syvyyden, sitä enem- 
män hänen sielunsa avartuu ja pystyy vastaanottamaan minun juma- 
luuteni. Samaten mitä useammin vesi virtaa johonkin paikkaan, sitä 
syvemmäksi se kovertaa tuon kohdan tehden sen sopivaksi siihen, et- 
tä lisää vettä pääsee virtaamaan!*?” 


Siitä, miten ihmisen sydämen tulee olla yhteydessä Jumalaan. 
Luku 27. 


Kerran Mechtild oli ottanut vastaan Jumalan mitä arvokkaimman 
sakramentin. Käytyään rakkaansa kanssa suloisen keskustelun 
Mechtild näki Herran Jeesuksen ottavan hänen sielunsa sydämen ja 
puristavan sen omaa sydäntään vasten niin, että nämä kaksi tulivat 
yhdeksi sydämeksi. 


sistä ja toisaalta esimerkkinä siitä, miten Budde tekemissään lisäyksissä 
usein puhuttelee yleisöään suoraan. 

1050 Tässä tarkoitetaan mahdollisesti, että tuo henkilö pelkäsi nauttivansa 
ehtoollista liian usein. 

1051 Sanoja 'yleisesti sanotaan’ ei ole muissa versioissa. Tällaista sanontaa 
en ole onnistunut löytämään muualta ainakaan sellaisenaan, ja voikin 
olla, ettei kyseessä olekaan sanonta, vaikka Budde on lauseen sellaiseksi 
tulkinnut. Latinankielinen sitaatti on käsikirjoituksessa A 13 (128v-129r) 
osittain alleviivattu punaisella. 

1052 Kohta muistuttaa antiikissa ja keskiajalla usein toistettua ajatusta siitä, 
että alati tippuva vesi kovertaa ajan mittaan kovan kiven. Ajatus löy- 
tyy Ovidiukselta ja Lucretiukselta sekä Suson teoksesta Jumalallisen vii- 
sauden mittaaja, jonka ruotsinnos on todennäköisesti Budden laatima 
(Bergström 1868—1870, 113; Kauko 2015b, 97; Kauko 2018b, 47). 

[Herra sanoi:] ”Minä tahtoisin olevan niin, että kaikkien ihmisten 
sydämet olisivat yhteydessä minuun hyvän elämän ja hurskaiden toi- 
veiden kautta niin, ettei ihminen tahtoisi mitään itselleen, vaan kaik- 
ki hänen toiveensa noudattaisivat sitä, mitä minun sydämeni toivoo, 
samoin kuin kaksi tuulta, jotka puhaltavat yhdessä, muodostavat yh- 
dessä yhden ilmavirran. Toisekseen ihmisen tulee yhdistyä minuun 
kaikissa tekemisissään. Kun hän esimerkiksi aikoo syödä tai nukkua, 
sanokoon hän sydämessään näin: Domine, in vnione amoris tui, guo 
illud commodum michi creasti et ipse in terris tali commodo vti vo- 
luisti, tibi in eternam laudem et corporis mei suscipio necessitatem!'”* 
eli oi Herra Jeesus Kristus, yhteydessä rakkauteesi, jonka avulla sinä 
loit minulle tämän hyvän, ja Sinä itse halusit täällä maan päällä käyt- 
tää hyväksesi samaista hyvää, Sinulle ikuiseksi ylistykseksi ja minun 
ruumiini tarpeisiin, minä otan sen vastaan sinun nimessäsi. Aamen. 
Samoin jokaisen työn kohdalla, joka ihmiselle määrätään, sanokoon 
hän aina näin: Domine jn vnione amoris guo te in laboribus exercere 
dignatus es et adhuc jn anima sine jntermissione operaris et nunc michi 
hoc opus iniunxisti tibi ad laudem pro vniuersitatis vtilitate illud liben- 
ter facio'**, Aamen. Se on käännettynä": 'Oi Herra Jeesus Kristus, 
yhteydessä rakkauteesi, jonka ansiosta Sinä tahdoit tehdä alituista 
työtä ja yhä tauotta työskentelet jokaisessa kristityssä sielussa, kun 
Sinä nyt tarjosit minulle tämän työn, Sinulle ylistykseksi ja yleiseksi 
hyödyksi minä teen sen hyvin mielelläni? Aamen. Ja Sinä sanoit: il- 
man minua ette voi mitään tehdä”. Minä rukoilen Sinulta, että yh- 
distäisit itsesi minuun ja tekisit minussa tekoni täydellisiksi? Samalla 
tavalla kun vesipisara on uponnut mereen, myös tuo pieni pisara te- 
kee kaiken sen, mitä suuri virtakin tekee. Kolmanneksi tulee ihmisen 
yhdistyä minuun tahdollaan ja tahtojen yksimielisyydellä. Kaikkea si- 
tä, mitä minä tahdon, tahtokoon hänkin niin vastoinkäymisissä kuin 
myötäkäymisissäkin. Niin kuin metalliseosta, joka kerran on sulatet- 


1053 Latinankielinen osuus on käsikirjoituksessa A 13 (129v) alleviivattu pu- 
naisella. 

1054 Latinankieliset sanat on käsikirjoituksessa A 13 (129v) alleviivattu punai- 
sella. 

1055 Buddella (Geete 1899, 279) oppa swenzsko 'ruotsiksi'. 

1056 Joh. 15: 5. 

tu tulessa, ei enää voi erotella, samoin tulee ihmisestäkin yhtä hen- 
keä minun kanssani Rakkauden kautta, ja se on suurin täydellisyys ja 
korkein ansio tässä elämässä” 

[1970tettuaan vastaan Herran ruumiin Mechtild näki vieressään 
olevan arkun, joka oli ihmeellisesti koristeltu kullalla ja jalokivillä. Si- 
sältä se oli aivan valkea ja kolmilokeroinen. Ylimpään osaan oli sul- 
jettu kultaisia astioita, alemmas arvokkaita vaatteita, alimpaan osaan 
taas erittäin herkullista ruokaa. Arkku merkitsee ihmisen sydäntä, 
joka on seppelöity rakkaudella hyveisiin ja hyvillä töillä. Ylimpään 
kammioon asetetut kultaiset astiat merkitsevät pyhimysten sydämiä, 
jotka olivat valmiita ottamaan vastaan Pyhän Hengen armon. Heitä 
meidän tulee aina jäljitellä valmistaen sydämiämme samaisen Pyhän 
Hengen armoa varten. Sisäpuolen valkeus merkitsee, että sielulla, jo- 
ka tahtoo miellyttää Jumalaa, tulee olla sydän, joka on puhdas ja va- 
paa kaikista maailmallisista asioista, eikä tuomitse ihmisten tekoja. 
Vaatteet, jotka olivat toisessa kammiossa, merkitsivät Kristuksen ih- 
misenä ollessaan tekemiä tekoja. Näitä vaatteita oli neljänlaisia. En- 
simmäiset olivat purppuraisia ja kultaisin apiloin koristeltuja. Toi- 
set olivat vihreitä, ja niihin oli kudottu kultaisia ruusuja. Kolmannet 
olivat taivaansinisiä, ja niihin oli kiinnitetty kultaisia tähtiä. Neljän- 
net taas olivat punaisia’, ja niihin oli sidottu kultaisia liljoja. Kun 
Mechtild ihmetteli, mitä nämä vaatteet merkitsivät, hän sai Herral- 
ta tämän vastauksen: ”Vaateta minut sellaiseen vaatteeseen, jollaise- 
na sinä haluat minun olevan sydämessäsi. Kun siis ylistät minun lap- 
suuttani, johon sisältyy koko Kolminaisuuden suuruus, pue minut 
purppuraiseen vaatteeseen, joka on koristeltu kultaisin apiloin. Kun 
taas muistelet nuoruusikääni, pue minulle vihreä vaate, joka on so- 
mistettu kultaisin ruusuin. Se merkitsee minun jumaluuteni suloi- 


1057 Hakasulkeissa oleva puuttuu Buddelta, 1558 ja 1857 saksannoksesta, 
mutta on mukana 1503, 1510, 1597 ja 1877. Koko luku puuttuu vuoden 
1854 valikoimasta. 

1058 Kaikki neljä väriä olivat keskiajalla arvostettuja. Purppura oli kallista ja 
symboloi mahtia. Vihreää pidettiin kauniina kevään ja uudelleensynty- 
misen värinä, punainen taas liitettiin rohkeuteen ja ylhäisyyteen. Vihreä 
ja punainen olivat ihailtuja erityisesti koristeltuina. Sininen taas oli tai- 
vaallinen väri. Katso esimerkiksi Eco 2008, 105—106 ja 123 ja 125. 


360 


https://doi.org/10.21435/tl.277 


Kolmas kirja 


suutta, jota olen tullut jakamaan ihmisille tämän mukaisesti: Ilona- 
ni on olla ihmislasten kanssa. Kun pohdit minun jumaluuttani, 
pue minut taivaansiniseen vaatteeseen, johon on kiinnitetty kultaisia 
tähtiä!" Nimittäin minä, Jumalan Poika jumaluuden kaikessa täy- 
dellisyydessä olin neitsyen ja ihmisen poika, ja yksin tuolle neitseel- 
liselle äidille minä kokonaan annoin jumaluuteni suloisuuden” Sil- 
loin Mechtild sanoi: ”Mitä rakkain Herra, miksi ihmiset saivat Sinun 
eläessäsi osakseen niin vähän tästä suloisuudesta?” Herra vastasi: ”Si- 
tä he eivät vielä voineet, kunnes mahdollistin sen heille kärsimyksel- 
läni ja kuolemallani” Mechtild kysyi: ”Herra, mitä merkitsevät pu- 
naiset vaatteet?” Herra vastasi hänelle: ”Minun kärsimystäni, joka oli 
veren punaama. Kultaiset liljat taas ilmaisevat minun mitä viattomin- 
ta kuolemaani. Kun muistelet näitä asioita, pue minut silloin sellaisiin 
vaatteisiin” Mechtild kysyi: ”Mitä sitten merkitsee ruoka, jota on sul- 
jettu alimpaan osaan?” Herra vastasi: ”Kaikkea armon makua ja iloa, 
joita sielu voi tässä ajassa saada ehtoollisen sakramentissa, joka sisäl- 
tää kaiken armon ja ihanuuden. Ja jokainen, joka ottaa vastaan tämän 
sakramentin, ruokkii minua ja minä häntä” Mechtild kysyi: ”Herra, 
miksi tämä ruoka on alimmassa osassa?” Herra vastasi hänelle: ”Siel- 
tä käsin olen sisintäsi syvemmällä””] 

1061 [Herra sanoi:] ”Sellainen sielu, jonka tahto ja mieli ovat vapaat 
kaikesta maailmallisesta huolesta, joka ei tuomitse tai tutki toisten ih- 
misten tekoja ja jolla on minut sydämessään, pukekoon minut sellai- 
siin vaatteisiin, jotka ovat punaisia minun kärsimykseni ja kuolemani 
muistoksi, valkoisia kuin elämäni viattomuus ja vihreitä, kun ajatel- 
laan minun kukoistavaa ja viheriöivää lapsuuttani ja nuoruuttani. Se, 
joka tällä tavoin ottaa vastaan minun ruumiini, ruokkii minua ja mi- 
nä häntä? 


1059 Sananl. 8: 31. 

1060 Virke on mukana vain 1597 (187r) ja puuttuu muista tutkimistani ver- 
sioista, mutta virke istuu tekstiin. 

1061 Buddella olevaa tiivistä lopetuskappaletta ei sellaisenaan löydy muista 
tutkimistani versioista, ja se on lyhennelmä tekstipätkästä, joka on yllä 
hakasulkeissa. Budde lienee kääntänyt version, jossa kappaletta oli ly- 
hennetty. Sekä hakasulkeissa oleva teksti että sen Buddella oleva lyhen- 
nelmä puuttuvat 1558 ja 1857. 

Hetkipalveluksista kirkossa. Luku 28. 


[Kun Kristuksen palvelijatar kerran kuuli saarnattavan häistä, 
hän sanoi Herralle: ”Voi, mitä ihanin sulhaseni, miten epäuskollinen 
morsian olenkaan Sinulle ollut kaikkina päivinä, kun en ole koskaan 
osoittanut Sinulle, todelliselle sulhaselleni, kihlatun rakkautta niin 
kuin minun olisi pitänyt” Heti Herra ilmestyi hänelle sanoinkuvaa- 
mattoman kunnian ja koreuden kera sanoen: ”Tavan mukaan joskus 
tapahtuu niin, että kun sulhaset rientävät etäiselle seudulle, he pala- 
tessaan toimittavat morsiamelle häät uudelleen. Niin tulee minunkin 
tehdä, sillä yksikin hetki etäällä minusta tuntuu rakastavasta sielusta 
raskaammalta kuin maallisesta morsiamesta tuntuu olla erossa rak- 
kaastaan tuhat vuotta.” Ja Hän asetti jumalallisen sydämensä kiinni 
Mechtildin sielun sydämeen sanoen hänelle: ”Nyt minun sydämeni 
on sinun, ja sinun sydämesi on minun” Ihanalla syleilyllä ja koko ju- 
malallisella voimallaan Hän veti tuon sielun sisäänsä niin, että sii- 
tä näytti tulevan kuin yhtä henkeä Hänen kanssaan. Tämän jälkeen 
Mechtildin sielu sanoi Herralle: ”Morsiamen on tapana kantaa sulha- 
selleen hedelmää. Minkä hedelmän minä siis toisin Sinulle, oi kukois- 
tava sulhaseni?” Herra sanoi hänelle: ”Joka päivä sinä synnytät mi- 
nulle seitsemän poikaa”) 

Jumalan palvelijatar, Pyhä Mechtild“, mietti kirkon seitsemää 
pyhää hetkipalvelusta!" ja kuuli meidän Herramme Jeesuksen sano- 
van: ”Kun sinä ensimmäisen kerran nouset ylös yöllä, kunnioita sitä 
Rakkautta, jonka ansiosta minä halukkaasti antauduin sidottuna jul- 
main miesten käsiin ja jonka ansiosta minusta tuli tottelevainen ai- 


1062 Hakasulkeissa oleva puuttuu Buddelta, 1558 ja 1857. Osuus on mukana 
1503, 1510, 1597 ja 1877. Koko luku puuttuu vuoden 1854 valikoimasta. 

1063 Budden versiossa on poikkeuksellisesti näkyvillä Mechtildin nimi. Muis- 
sa tutkimissani versioissa sanotaan 'Jumalan palvelijatar’ ilman nimeä. 
Useimmiten Buddekin käyttää nimen sijasta sanoja "hän", 'sielu", 'Juma- 
lan palvelijatar" tai muuta sellaista, mutta tässä suomennoksessa on 
useissa kohdin selvyyden vuoksi käytetty nimeä Mechtild. 

1064 Yhteisöllisesti laulettavat hetkipalvelukset eli horae canonicae olivat 
luostarielämän keskiössä. Niitä oli seitsemän kertaa vuorokaudessa. En- 
simmäinen niistä oli matutinum eli vigilium, joka oli jo kello 2. Sitten 
tulivat päivän mittaan prima, tertia, sexta, nona ja vesper. Lopulta oli 
completorium noin kello 20-21. Lehmijoki-Gardner 2007, 123-124. 

na kuolemaan saakka. Teroita sydämeesi, että mielelläsi tahdot totella 
kaikkea sitä, mitä tehtäväksesi annetaan, siltikin vaikka yhtenä päivä- 
nä tulisit teoillasi osoittamaan enemmän tottelevaisuutta kuin kukaan 
pyhimys enimmillään on toteuttanut. Ensimmäisellä tunnilla kun- 
nioita sitä nöyryyttä, jonka ansiosta minä seisoin kuin lauhkea karitsa 
tuomittavana kuolemaan kelvottoman tuomarin Pilatuksen'" edessä. 
Alistu minun tähteni kaikkien luotujen edessä, ja ole aina valmis vä- 
häpätöisiin ja halpoihin tehtäviin. Kolmannella tunnilla sinun tulee 
halveksia ja alentaa itseäsi sen Rakkauden tähden, jonka ansiosta mi- 
nua halveksittiin, herjattiin ja minut syydettiin täyteen moitetta. Kuu- 
dennella tunnilla olkoon maailma sinulle ristiinnaulittu ja sinä maail- 
malle, Muista, kuinka minut, sinun rakastajasi, rakkaudesta sinua 
kohtaan naulittiin ristiin. Siksi olkoot kaikki maailman ihanuus ja sen 
miellyttävät asiat sinulle kitkeriä ja karvaita niin kuin risti oli minulle. 
Yhdeksännellä tunnilla sinun tulee olla maailmalle ja kaikille luoduil- 
le kuollut. Niin minun katkerasta kuolemastani tulee sinun sydämes- 
säsi niin suloinen, että kaikki luodut tulevat sinulle vastenmielisiksi 
ja epämiellyttäviksi. Iltalaulun aikaan eli siihen aikaan, jolloin minut 
otettiin alas ristiltä, sinun tulee muistaa, millaisessa ilossa sinä kuole- 
masi ja kaiken näkemäsi vaivan jälkeen olet saava ikuisesti levätä mi- 
nun sylissäni autuaassa rauhassa. Yölaulun aikaan sinun tulee muistaa 
sitä yhteyttä ja sitä mitä pyhintä hetkeä, jolloin sinä olet tuleva yhdeksi 
hengeksi minun kanssani ja saava ikuisesti nauttia ja iloita minusta. Se 
on mitä ylevin kokemus, ja tuo yhteys alkaa nyt sinun tahtosi ja minun 
tahtoni yksimielisyydestä niin myötä- kuin vastoinkäymisissä, ja se saa 
ikuisen täyttymyksensä siinä kunniassa, joka ei koskaan lopu. Aamen” 


Siitä, miten sinun tulee valmistautua Jumalan hetkipalveluksiin 
ja suhtautua niihin mielessäsi. Luku 29. 


Jokainen, joka tahtoo jumalisesti laulaa kirkon hetkipalvelukset, hoi- 
takoon nämä kolme kohtaa. Heti siitä asti, kun hetkipalvelukset alka- 


1065 Pilatuksen nimeä ei mainita muissa tutkimissani versioissa, joten nimi 
saattaa olla Budden lisäämä. 
1066 Gal. 6: 14. 

vat, ja aina psalmeihin asti hänen tulee kiittäen ylistää sitä syvää nöy- 
ryyttä, jonka ansiosta kaikkein arvokkain jumalallinen mahti, joka 
oli korkeimmassa Taivaassa, laskeutui alas ja heittäytyi meidän kur- 
juutemme laaksoon. Sen nöyryyden ansiosta enkelten Jumala ja Her- 
ra tuli ihmisten veljeksi ja kumppaniksi ja vieläpä nöyräksi orjaksi 
niin kuin Hän itse todistaa: ”Minä tulin palvelemaan enkä palvelta- 
vaksi'"” Tätä nöyryyttä kunnioittaakseen ja muistaakseen kumar- 
tukoon ja laskeutukoon ihminen alas hetkipalvelusten alussa. Psal- 
mien välissä ylistäköön hän Jumalan suunnatonta viisautta, jota Hän 
ollessaan arvokkaasti kanssakäymisissä ihmisten kanssa suvaitsi itse 
opettaa ihmisille niin hyödyllisin sanoin ja esimerkein. Kumartues- 
saan kiittäköön jumalinen ihminen Häntä kaikesta siitä opetukses- 
ta ja kaikista suloisista sanoista, joita kuunaan on saatu kuulla Hä- 
nen suloisesta suustaan ja sydämestään. Samoin ihmisen tulee kiittää 
Häntä pyhien profeettojen ennustuksista ja pyhien opettajain saar- 
noista ja opetuksista[, sillä he todella ilmaisivat nekin Pyhän Hen- 
gen innoituksesta!'$]. Samoin kiittäköön hän kaikesta siitä armosta 
ja henkisestä virrasta, jonka kautta Jumala itse on suvainnut vuodat- 
taa ihmiseen tiedon siitä, mikä on Hänen pyhälle tahdolleen mieleis- 
tä. Psalmien jälkeen aina hetkipalvelusten loppuun saakka ylistäköön 
ihminen sitä mitä suloisinta hyväntahtoisuutta, jota Hän harjoitti kai- 
kessa siinä, mitä Hän teki ja kesti meidän tähtemme. Erityisesti ylis- 
täköön ihminen sitä, mitä Hän kärsi juuri siihen aikaan päivästä ja 
sillä hetkellä, ja kiittäköön Häntä sydämensä pohjasta siunaten. 


Siitä, miten sinun tulee aloittaa hetkipalveluksesi. Luku 30. 


Kerran Herra Jeesus ilmestyi palvelijattarelleen unessa. Mechtild ky- 
syi Häneltä muun muassa sitä, pitikö paikkansa se, mitä he olivat lu- 
keneet synneistä, eli että yksikään synti ei ole niin kevyt ja lievä, et- 
teikö siitä tulisi kuolemansynti, jos se otetaan tavaksi. Samoin hyveet, 
jotka tehdään hyvästä tottumuksesta, laskettaisiin Jumalan edessä 


1067 Matt. 20: 28. 

1068 Virkkeen loppu puuttuu Buddelta ja 1558, mutta on mukana 1503, 1510, 
1597, 1857 ja 1877. Vuoden 1558 editiossa luku on eri kohdassa kuin 
muissa versioissa (128v). Vuoden 1854 valikoimasta koko luku puuttuu. 

suuremmaksi ansioksi. Herra vastasi!"%: ”Totisesti on niin, ettei mi- 
kään hyvä asia ole niin pieni, ettei se tultuaan hyväksi tavaksi näyttäi- 
si Jumalan edessä suurelta ja oikein hyvältä? Mechtild sanoi: ”Mikä 
on pienin hyvä asia, jota ihminen voi hyödyksi ja alituisesti harjoit- 
taa?” Herra Jeesus vastasi: ”Se, että ihminen lukee hetkipalveluksensa 
jumalisesti ja tarkkaan. Ei kylläkään ole niin, että se olisi pienin hyvä 
asia, jonka ihminen voi tehdä, mutta sitä pienemmällä ei ihminen voi 
rikkeitään säällisesti korvata. Kun ihminen alkaa lukea hetkipalveluk- 
siaan tai rukouksiaan, sanokoon hän nöyrästi” sydämessään tai ää- 
neenkiin nämä sanat: Domine Ihesu in vnione gua ipse in terris laudes 
Deo Patri persoluisti hanc tibi horam persoluo, vel horas, siue oraciones 
eli 'Oi Herra Jeesus, samalla tavoin kuin Sinä itse osoitit ylistystä ja 
kiitosta pyhälle Isällesi ollessasi täällä maan päällä, minä nyt osoitan 
Sinulle tämän hetkipalveluksen tai nämä hetkipalvelukset tai nämä 
rukoukset. Keskittäköön hän sitten huomionsa Jumalaan niin suu- 
ressa määrin kuin hän kykenee samalla kun hän lukee tai laulaa'%". 
Kun ihminen alati tekee tätä ja ottaa tavakseen lukea ja suoda Herral- 
le hetkipalveluksensa ja rukouksensa’, se jalostaa ja ylentää hänen 
tekojaan minun pyhän Isäni silmissä niin paljon, että hänen lasketaan 
olevan kuin yhtä minun tekojeni ja jumalisen toimintani kanssa” 
['””Kun Herra tämän jälkeen eräänä toisena päivänä ilmestyi 
Mechtildille tämän rukoillessa, Mechtild kysyi Häneltä, oliko Hän to- 
della pitänyt kiinni hetkipalveluksistaan maan päällä. Herra vastasi 
hänelle armollisesti: ”En pitänyt niistä kiinni teidän tavallanne luke- 
malla, mutta kuitenkin osoitin ylistystä Isälleni Jumalalle. Jokaisen 
asian, joka kristittyjen on huomioitava, kuten kasteen, minä aloitin it- 


1069 Käsikirjoituksessa A 13 (132r) on marginaalissa punainen nuoli, joka kiin- 
nittää huomion tähän kohtaan. 

1070 Sana nöyrästi puuttuu muista tutkimistani versioista ja lienee Budden 
lisäämä (Lauren 1972, 112). Jäljessä tulevat latinankieliset sanat on käsi- 
kirjoituksessa A 13 (132r) alleviivattu punaisella. 

1071 Kohta "samalla kun hän lukee tai laulaa” puuttuu muista tutkimistani 
versioista ja saattaa olla Budden lisäys. 

1072 Kohta "ottaa tavakseen lukea ja suoda Herralle hetkipalveluksensa ja 
rukouksensa” saattaa olla Budden lisäys. 

1073 Hakasulkeissa oleva puuttuu Buddelta ja 1558, mutta on mukana 1503, 
1510, 1597, 1857 ja 1877. Vuoden 1854 valikoimasta koko luku puuttuu. 

seni kohdalla. Heidän tähtensä pidin niistä kiinni ja suoritin ne pyhit- 
täen ja täydentäen siten kaikki minuun uskovien teot. Tästä sanoin- 
kin Isälleni: Heidän tähtensä minä pyhitän itseni, jotta he olisivat 
pyhitettyjä minun kauttani'”* Tekin muistelette seitsemän hetkipal- 
veluksen aikaan, mitä minä olen kärsinyt samaisilla hetkillä. Samoin 
minäkin tiesin viisaudessani ennalta kaikki asiat, joita tulisin kärsi- 
mään. Sen todistaa evankelista sanoen: Siis Jeesus tiesi kaikki asiat, 
jotka tulisivat tapahtumaan hänelle!9"?”] 


Siitä, miten sinun tulee korvata laiminlöyntisi hetkipalveluksissa. 
(Luku 31.) 


Mechtild rukoili erään henkilön puolesta, joka oli valittanut hänelle 
lukevansa ja laulavansa hetkipalveluksiaan epähurskaasti ja mui- 
ta turhamaisia ajatuksia ajatellen. Silloin Mechtild sai Jumalalta täl- 
laisen vastauksen: ”Aina hetkipalveluksen jälkeen hän sanokoon he- 
ti nöyrästi nämä sanat: Deus propitius esto michi peccatrici, siue ista, 
o agne mitissime miserere mei'”* eli ”Herra Jumala, ole armollinen 


minulle synnintekijättärelle'"” taikka oi, Sinä mitä lempein karitsa 


1074 Joh. 17: 19. 

1075 Joh. 18: 4. 

1076 Latinankieliset sanat on käsikirjoituksessa A 13 (132v) alleviivattu punai- 
sella. 

1077 Luuk. 18: 13. Tässä käytetään Raamatusta poiketen feminiinistä muotoa 
synnintekijätär. Luultavasti sillä pyritään puhuttelemaan suoraan yleisöä, 
jonka ajatellaan olevan etupäässä sisaria. Se, jonka puolesta Mechtild ru- 
koili, oli mitä ilmeisimmin naispuolinen. Sama Raamatun sitaatti esiintyy 
tekstissä Sielun luostari (Dahlgren 1875, 62), joka myös on Budden ruot- 
sintama. On muitakin esimerkkejä siitä, että sama sitaatti esiintyy kah- 
dessa eri tekstissä, jotka Budde käänsi (Kauko 2015b, 224-226). Nämä 
on ehkä mahdollista nähdä viitteinä siitä, että Budde ei valinnut tekstejä 
käännettäväkseen umpimähkään, vaan ruotsinsi tekstejä, jotka liittyivät 
samaan aihepiiriin ja muodostivat jotenkuten yhtenäisen kokonaisuu- 
den. Tämä taas mahdollisesti antaa viitteitä Budden omasta agendasta. 
Toisaalta ainakin evankeliumit ja psalmit olivat niin yleisesti siteerattuja 
keskiajan uskonnollisessa kirjallisuudessa, että saman kohdan siteeraami- 
nen kahdessa eri tekstissä tai kohdassa ei ole ylipäätään kovin yllättävää. 
Feminiinimuotojen käyttöä naisyleisöä ajatellen esiintyy myös Naantalin 
luostarin kirjassa (katso Kauko & Lamberg 2017, 297-298). 

Jeesus, sääli minua. Nämä sanat hän sanokoon jokaisen hetkipalve- 
luksen tai rukouksen jälkeen, jotta hänen laiminlyöntinsä siten tulisi 
korvatuksi.? Mechtild sanoi: ”Entä, jos unohtaa tehdä sen, että erik- 
seen sanoo nuo sanat aina jokaisen hetkipalveluksen jälkeen?” Herra 
Jeesus sanoi: ”Jos hän unohtaa sanoa ne kaikkien hetkipalvelusten 
jälkeen, niin sanokoon ne sitten laiminlöyntinsä tähden edes vähin- 
tään seitsemän kertaa päivässä silloin, kun hän parhaiten voi ja muis- 
taa, siis Deus propicius esto michi peccatrici'". Kun kerran sanat Deus 
propicius esto michi peccatrici'" pystyivät niin paljoon jn publicano eli 
ilmeisessä synnintekijässä!**", että hän ansaitsi tulla puhdistetuksi kai- 
kista synneistään, miksi ne eivät pystyisi jonkun toisen kohdalla hank- 
kimaan hänelle armon ja anteeksiannon hänen unohduksensa täh- 
den? Sillä minä olen armossani yhtä lempeä nyt kuin olin silloinkin” 


Siitä, miten ihmisen tulee antaa uskonsa Jumalan käsiin. (Luku 32.) 


Jokainen, joka tällä tavoin antaa uskonsa Jumalan haltuun, on saa- 
va Jumalalta sellaisen armon, että hänen loppunsa hetkellä häntä ei 
saateta kiusaukseen tai vedetä pois hänen oikeasta uskostaan. '*'En- 
sinnäkin ihmisen tulee antaa uskonsa Isän kaikkivaltiuden käsiin ja 
rukoilla nöyrästi, että sitä vahvistetaan jumalallisessa hyveessä niin, 
ettei hän koskaan eksy pois oikeasta kristillisestä uskosta. Toisekseen 
antakoon hän uskonsa Jumalan Pojan suunnattoman viisauden huo- 
maan ja rukoilkoon, että Hän valaisisi sitä jumalallisen ymmärryksen 
valolla niin, ettei häntä koskaan johtaisi harhaan tai pettäisi erehdyk- 


1078 Latinankieliset sanat on käsikirjoituksessa A 13 (132v) alleviivattu punai- 
sella. 

1079 Latinankieliset sanat on käsikirjoituksessa A 13 (133r) alleviivattu punai- 
sella ja osoitettu punaisella nuolella marginaalissa. Sen sijaan fraasi jn 
publicano ei erotu visuaalisesti ruotsinkielisestä tekstistä. 

1080 Publikaanit olivat valtion veronvuokraajia eli olivat vuokranneet oikeu- 
den kantaa veroa. Virkkeellä viitataan kohtaan Luuk. 18: 9-14. 'Ilmeinen 
synnintekijä" näyttää olevan Budden jonkinlainen sanan publikaani seli- 
tys. 

1081 Kohta on käsikirjoituksessa A 13 (133r) osoitettu punaisella nuolella 
marginaalissa. 

sen henki. Se on paholainen.'" Kolmanneksi tulee ihmisen antaa 
uskonsa Pyhän Hengen hyväntahtoisuuden huomaan rukoillen, että 
hänen uskonsa toimisi hänessä todellisen rakkauden kautta kaikes- 
sa niin, että kuoleman hetkellä hänen voitaisiin katsoa olevan perfecte 
consumatus'* eli hyvin ja täydellisesti osansa täyttänyt. Se tarkoittaa, 
ettei häneltä puutu mitään siitä, mitä jokaisella kristityllä sielulla tu- 
lee olla todellisessa ja oikeassa kristillisessä elämässä. !"5 


Viidenlaisesta henkäisystä, joihin sinun tulee nukahtaa joka ilta. 
(Luku 33.) 


Tämä Jumalan morsian näki erään kerran sielunsa pienen jäniksen 
hahmossa nukkumassa avoimin silmin meidän Herramme sylissä. 
Silloin hän sanoi Herralle: ”Oi Herrani Jumala, suo minulle sellainen 
armo, että voisin tämän pienen eläimen tavoin valvoa Sinun tykönäsi 
sielullani silloin, kun kehollani nukun”. Herra vastasi hänelle: ”Jäniksen 
sanotaan märehtivän ja nukkuvan silmät avoimina. Kun ihminen 
menee nukkumaan, hänenkin pitää märehtiä eli moneen kertaan lu- 
kea ja ajatella" näitä säkeitä: Oculi sompnum capiant, cor ad te sem- 
per vigilet, dextera tua protegat famulos qui te diligunt” eli oi Herra 


1082 Selitys näyttää olevan Budden lisäämä, ja se puuttuu muista tutkimistani 
versioista (Lauren 1972, 119). 

1083 Kohta on käsikirjoituksessa A 13 (133r) osoitettu punaisella nuolella 
marginaalissa. 

1084 Latinankieliset sanat eivät käsikirjoituksessa A 13 (133r) erotu visuaali- 
sesti muusta tekstistä. 

1085 Virke näyttää olevan Budden lisäämä, eikä sitä ole muissa tutkimissani 
versioissa (Lauren 1972, 122). 

1086 Muissa versioissa tässä on käytetty vain sanaa 'märehtiä'. Koska sanal- 
la on tässä abstrakti, meditaatioon liittyvä merkitys (Annala 2007, 13), 
on Budde katsonut hyväksi selittää, että sillä tarkoitetaan toistuvaa 
lukemista ja ajattelemista. Myös Lauren (1972, 119) mainitsee kohdan 
Budden selittävänä lisäyksenä. 

1087 Säkeet ovat jambista dimetriä ja kuuluvat hymniin, joka on pantu 
Ambrosiuksen nimiin, mutta lienee epäperäinen (Migne 1845b, 1176- 
1177). Hymni oli tunnettu keskiajalla (Kauko 2015b, 219). Hymni on säi- 
lynyt myös varhaisena suomennoksena 1540-luvulta peräisin olevassa 
Westhin koodeksissa (Häkkinen 2012, 190). Latinankielinen sitaatti on 
käsikirjoituksessa A 13 (133v) alleviivattu punaisella. 

Jumala, anna silmien päästä uneen, mutta sydän valvokoon aina Si- 
nun tykönäsi, Sinun oikea kätesi varjelkoon palvelijoitasi, jotka ra- 
kastavat Sinua. Tai lukekoon ja ajatelkoon hän sängyssään mitä 
vain muuta hyvää tai joitakin rukouksia Jumalasta, Hänen armostaan 
ja lempeydestään sekä kovasta kuolemasta ja kärsimyksestä". Kun 
hän nukahtaa sellaisia ajatellen, silloin hänen sydämensä valvoo mi- 
nun tykönäni.” Näin sanoo Jumala.” ”Jos ihmiselle unessa tapahtuu 
jotakin pahaa tai jokin ahdistaa häntä, ja se tuntuu hänestä vasten- 
mieliseltä ja raskaalta, se on merkki siitä, ettei häntä koskaan eroteta 
minusta. Kun ihminen haluaa nukkua, vetäköön henkäyksen minun 
jumalallisesta sydämestäni samalla, kun minusta virtaa ylistys kaik- 
kiin pyhimyksiin. Se täydentää sen, mitä ihmiseltä puuttuu siitä ylis- 
tyksestä, jolla jokaisen luodun tulee ylistää minua. "Toisekseen ih- 
misen tulee henkäistä samalla, kun pyhimykset imevät sydämestäni 
kiitollisuutta ja osoittavat minulle nöyrän kiitoksen kaikesta siitä hy- 
västä, mitä olen heille tehnyt ja antanut. Kolmanneksi hänen tulee 
huokaista syntiensä tähden ja kaikkien maailmassa olevien syntisten 
tähden yhdistäen sen siihen kärsimykseen, jonka kautta minä otin 
kantaakseni kaikki ihmisten synnit. Neljänneksi hänen tulee huokais- 
ta kaivaten ja kaihoten kaikkea sitä hyvää, mitä ihmiset voivat tarvi- 
ta Jumalan ylistykseksi ja kunniaksi sekä omaksi hyödykseen, yhdis- 
täen sen minun jumalalliseen kaipaukseeni, jota maailmassa ollessani 
tunsin ihmissuvun hyödyksi. Viidenneksi hänen tulee huokaista aja- 
tellen kaikkia minun jumalisia rukouksiani, jotka lähtivät minun ju- 
malallisesta sydämestäni ja kaikkien pyhimysteni sydämistä kaikkien 
elävien ja kuolleiden hyvinvoinnin tähden. Toivokoon hän, että minä 
otan vastaan jokaisen hengenvedon, jonka hän vetää sinä yönä, niin 
kuin hän olisi lakkaamatta kääntynyt huokaillen puoleeni sellaisissa 


1088 Kohta on käsikirjoituksessa A 13 (133v) merkitty vihreällä nuolella mar- 
ginaalissa. 

1089 Armo, lempeys, kuolema ja kärsimys näyttävät olevan Budden lisäämiä 
konkreettisia esimerkkejä. Muissa versioissa sanotaan yleisemmin, että 
tulee ajatella jotain Jumalaan liittyvää. 

1090 Budde näyttää lisänneen sanat "näin sanoo Jumala’. 

1091 Kohta on käsikirjoituksessa A 13 (133v) merkitty suurella punaisella nuo- 
lella marginaalissa. 

ajatuksissa. Minä, joka en voi, enkä pysty kieltämään sitä, mitä ra- 
kastava sielu minulta tahtoo, olen sen täyttävä jumalallisessa totuu- 
dessani” 


Siitä, miten Kristus ja kaikki pyhimykset ovat valmiita 
auttamaan ja tukemaan, kun nöyrästi huokaistaan. Luku 34. 


Eräänä pyhäpäivänä konventti meni ehtoolliselle, ja Jumalan palveli- 
jatar makasi sairaana vuoteessaan. Hän huokaili hartaasti kovalla ää- 
nellä Jumalalle kaikesta sydämestään henkisesti kurjana. Silloin hän 
näki Herran hyvin pian laskeutuvan alas valtaistuimeltaan ja sano- 
van: propter miseriam inopum et gemitum pauperum nunc exurgam™” 
eli minä nousen nyt ylös köyhien ihmisten ahdingon ja kurjien ih- 
misten vaikeroinnin tähden. Kun Herra nousi, nousivat myös kaikki 
pyhimykset hänen kanssaan tarjoten Jumalalle tuon autuaan sielun 
mielihyväksi ja hänen ahdistustensa helpotukseksi kaikki ne palve- 
lukset, joita he olivat tehneet Jumalalle täällä maan päällä. Ja kaiken 
sen, mitä he olivat kärsineet ja kestäneet Hänen tähtensä he uhrasi- 
vat Hänelle ikuiseksi kiitokseksi ja kunniaksi. '”Myös Herra Jeesus 
soi kaikki pyhät tekonsa ja kärsimyksensä pyhälle Isälleen [sanoen]: 
”ponam in salutari'”*” eli minä päästän ja lasken turvaan; ja se tar- 
koittaa, että minussa itsessäni ja minun itseni kautta minä täytän hä- 
nen toiveensa. Sitten Hän soi ja kohdisti täydellisen ylistyksen Isäl- 
leen Jumalalle Mechtildin tähden. Mechtild ymmärsi hengellisesti, 
että aina, kun joku kristitty sielu vaikeroi Jumalalle henkisesti kurjana 
tahtoen ylistää Häntä tai anoa Häneltä armoa, kaikki pyhimykset 
nousevat heti ja ylistävät Jumalaa sielun puolesta hankkiakseen hä- 
nelle sen armon, jota hän kaipaa. Jos tuo kristitty sielu vaikeroi surren 


1092 Käsikirjoituksen A 13 (134r) marginaalissa on tässä punainen nuoli. 
1093 Vulgatassa Ps. 11: 6; Raamatun suomennoksessa Ps. 12: 6. Latinankieli- 
nen sitaatti on käsikirjoituksessa A 13 (134r) alleviivattu punaisella. 

1094 Käsikirjoituksen A 13 (134r) marginaalissa on punainen, kiehkurainen 
nuoli. 

1095 Samasta jakeesta kuin edellinen sitaatti. Latinankieliset sanat on käsikir- 
joituksessa A 13 (134r) alleviivattu punaisella. 

1096 Käsikirjoituksen A 13 (134r) marginaalissa on punainen, kiehkurainen 
nuoli. 

syntejään, he anovat hänen puolestaan syntien anteeksiantoa. Eikä 
Kristuskaan tyydy siihen, vaan nousee itsekin ylös ja sanoo: ponam 
in salutari'? eli 'minä lasken turvaan’ Se tarkoittaa: Minä olen itse- 
ni kautta täyttävä hänen toiveensa? Tarjoten Isälleen Jumalalle ylis- 
tystä sielun puolesta tai tehden jotakin muuta, mitä sielu toivoo, Hän 
täyttää täydellisesti ja arvokkaasti hänen toiveensa. Sitten Herra Jee- 
sus sanoi: ”Kun yksikin voihkaisu otetaan niin alttiisti vastaan, mi- 
ten kenenkään kurjan ihmisen sielussa sitten voi olla tai pysyä mitään 
ahdistusta?” Siis Hän tahtoi sanoa, että miksi kukaan syntinen olisi 
ahdistunut tai lohduton, kun kerran Jumala ja kaikki enkelit lempey- 
dessään ja kaikki pyhimykset ovat niin valmiita auttamaan häntä yh- 
denkin hänen syntiensä tähden vuodattamansa kyyneleen tai päästä- 
mänsä voihkaisun takia. 

Toisella kertaa, kun Mechtild kaipasi Jumalaa ja huokaili Hänen 
peräänsä, Herra sanoi hänelle: ”Joka kerta ja aina, kun sinä vaikeroit 
ja kaihoat minun perääni, sinä vedät minut sisääsi. Minä olen tehnyt 
itsestäni helpommin saatavilla olevan kuin mikään pieninkään esine 
pystyy olemaan. Sillä mikään esine ei ole niin pieni, kurja ja surkea, 
että ihminen voisi saada sen itselleen pelkästään tahtomalla, ei edes 
pikkuinen rikka tai langanpätkä'*. Mutta minut ihminen saa tykön- 
sä niin usein kuin haluaa pelkästään tahtomalla tai vaikeroimalla” 

O Domine Deus, guam magna multitudo dulcedinis tue guam ab- 
scondisti timentibus te. Oi Herra Jumala, kuinka suuri onkaan Sinun 


1097 Latinankieliset sanat on käsikirjoituksessa A 13 (134r—134v) alleviivattu 
punaisella. 

1098 Virke puuttuu muista tutkimistani versioista ja on Budden selittävä lisäys. 
Lauren (1972, 120-121) pitää lisäystä esimerkkinä siitä, että Buddella on 
kyky selittää vaikeatajuisen kappaleen sisältö yksinkertaisesti. Lauren 
katsoo, että Budde näyttäytyy tässä kärsivällisen opettajan roolissa. Täl- 
laiset lisäykset osoittavat, että Budde tekee tekstille enemmän kuin vain 
kääntää sen, sillä hän tekee tekstiä ymmärrettävämmäksi ja selvemmäk- 
si. Tämä voi liittyä siihen, että Budde on ehkä ajatellut kohdeyleisönsä 
olevan alkutekstin yleisöä oppimattomampaa. 

1099 Buddella grand äller tradhz ände 'rikka tai langanpätkä'. Latinaksi 
(1510, 77v; 1877, 240) on käytetty sanoja filum 'lanka, siima' ja festuca 
'olki, korsi’. Vuoden 1503 saksannoksessa (96r) on fadem [sic!] ader eyn 
steubiche(n) "lanka tai pölyhiukkanen', vuonna 1597 (194r) faden oder 
spreiBlein 'lanka tai säle/lastu". Kohta puuttuu 1857, ja koko luku puut- 
tuu 1558 ja 1854. 

suloisuutesi paljous, jonka olet tallettanut niille, jotka Sinua pelkäävät 
ja rakastavat." Aamen. 


Siitä, miten Jumala hillitsee rakkautensa paloa sielussa. (Luku 35.) 


Kerran Mechtild oli hyvin ahdistunut ja vaikeroi, koska hän tunsi ole- 
vansa hyödytön, koska hän ei sairautensa tähden voinut seurata luos- 
tarisääntöään. Silloin hän kuuli Herran Jeesuksen sanovan: ”Oi, salli 
ja suo minulle se, että lauhdutan ja vienonnan sinussa minun jumalal- 
lisen rakkauteni paloa!” Näistä sanoista Mechtild ymmärsi, että kaik- 
ki ne, jotka kestävät ja sietävät mielihyvin ja vapaaehtoisesti surua, 
sairautta, sydämen ahdistusta, alistamista, pilkkaa tai mitä tahansa 
ahdinkoa, joka on yhteydessä siihen rakkauteen, joka sai Kristuksen 
täällä maan päällä kestämään kärsimyksiä ja monia vastoinkäymisiä 
ja lopulta mitä kovimman kuoleman, jollakin tavoin lauhduttavat ja 
helpottavat Jumalan sydämen kuumuutta ja tulta, joka niin kuumalla 
ja käsittämättömällä halualla etsii ja hakee ihmisen hyvinvointia. Nyt 
Hän ei voi kärsiä mitään tuollaista ahdinkoa itse. Hänhän on kuole- 
maton ja sellainen, joka ei voi kärsiä." Niinpä Hän korvaa sen nii- 
den kautta, jotka Häntä rakastavat ja seuraavat uskollisen rakkauden 
kanssa. Hänen oma kärsimyksensä oli hyödyksi ja eduksi koko maa- 
ilmalle, ei ainoastaan sille väelle, joka silloin eli, vaan myös kaikille 
niille, jotka tulevat uskomaan Häneen aina maailman loppuun saak- 
ka. Häntä rakastavien kärsimykset ja ahdingot lisäävät oikeamielis- 
ten ansioita, koituvat syntien anteeksiannoksi jotakin rikkoneille ja 
ikuiseksi iloksi kristityille sieluille. "”Kun sellainen sielu, joka täällä 


1100 Vulgatassa Ps. 30: 20; Raamatun suomennoksessa Ps. 31: 20. Budde antaa 
saman sitaatin latinaksi ja ruotsiksi. Sitaattia ei ole muissa tutkimissani 
versioissa ja se näyttää olevan Budden lisäämä (Lauren 1972, 83). Ruot- 
sinnoksen viimeinen sana älzska 'rakastavat' on Budden lisäämä, kos- 
ka sitä ei ole kyseisessä Raamatun kohdassa. Raamatun suomennos 
1933/1938 on hieman lähempänä Vulgataa ja Budden ruotsinnosta kuin 
vuoden 1992 käännös. Latinankielinen sitaatti on käsikirjoituksessa A 13 
(134v) alleviivattu punaisella. 

1101 Virke näyttää olevan Budden lisäämä, koska sitä ei ole muissa tutkimissani 
versioissa (1503, 1510, 1597, 1877). Luku puuttuu 1558, 1854 ja 1857. 

1102 Virkkeen alku on käsikirjoituksessa A 13 (135r) alleviivattu ja merkitty 
punaisella nuolella. 


372 


https://doi.org/10.21435/tl.277 


Kolmas kirja 


maan päällä on ollut helpotus jumalalliselle sydämelle, sitten pääsee 
Taivaaseen, se heti lennähtää Jumalan sydämen ylle. Jumaluudessa 
sielu palaa kuin se olisi voideltu mitä kalleimmalla juoksevalla öljyllä, 
ja sen mukana kaikki se, mitä hän oli omasta ja lähimmäisensä puo- 
lesta kärsinyt, palaa Jumalan sydämen mitä kuumimmassa tulessa. Se 
tarkoittaa Jumalan rakkauden uunia."” Niin se täyttää koko Taivas- 
ten valtakunnan hyvän tuoksunsa suloisuudella niin kuin mitä par- 
haimman tuoksuinen suitsuke, mirhami tai balsami!!%. Siten kaikkiin 
pyhimyksiin valetaan uutta iloa ja uutta mielihyvää. On niin kuin 
Daavid"! sanoo psalmissa: Vnxit te Deus, Deus tuus, oleo leticie pre 
consortibus tuis'!%. Se tarkoittaa, että Herra Jumala voiteli sinut ilon 
öljyllä enemmän kuin vertaisesi. 

["”Kerran Mechtild kuuli laulettavan tätä säettä: ”Vanhurskaat tu- 
levat kuulemaan suloisen äänen"!%”. Silloin hän muisti pantin"'%, jon- 
ka Jumala oli hänelle muinoin antanut, ja suloisessa mielentilassa hän 
myös kiitti Jumalaa. Herra sanoi hänelle: ”Minä olen sinun panttisi ja 
sinä minun” Mechtild mietti, miten hän, joka ei ole minkään arvoi- 
nen, voi olla panttina Jumalalle. Herra vastasi: ”Kaikki ihmiset ovat 
minun panttini ja velvoitettuja korvaamaan minulle minun kuolema- 


1103 Selittävä lause on Budden lisäämä ja puuttuu muista tutkimistani ver- 
sioista. Lauren (1972, 117) mainitsee sen esimerkkinä siitä, että Budde 
joskus selittää yhden kuvaannollisen ilmaisun toisella kuvaannollisella 
ilmauksella. 

1104 Sana myrra 'mirhami' näyttää olevan Budden lisäys. Muissa versioissa on 
thymiama 'suitsuke' ja balsamum 'balsami'. Koska mirhami on merkityk- 
seltään melko lähellä suitsuketta, voi olla, että Budde on tarkoittanut 
sekä sanan rökilse 'suitsuke' että sanan myrra 'mirhami' latinan sanan 
thymiama vastineeksi. Hän on myös voinut haluta selventää ja korostaa 
kohtaa lisäämällä ylimääräisen, samansuuntaisen sanan. Monisanaisuus 
on Buddelle tyypillinen tehostava ja selventävä keino. 

1105 Daavidin nimi on vain Budden versioissa. Muissa versioissa lukee persoo- 
nattomasti 'psalmissa sanotaan’ (Kauko 2022a, 221-222). 

1106 Vulgatassa Ps. 44: 8; Raamatun suomennoksessa Ps. 45: 8. Latinankieli- 
nen sitaatti on käsikirjoituksessa A 13 (135r) alleviivattu punaisella. Li- 
säksi kohta on merkitty kiehkuraisella punaisella nuolella marginaalissa. 

1107 Hakasulkeissa oleva puuttuu Buddelta, mutta on mukana 1503, 1510, 
1597 ja 1877. Koko luku puuttuu 1558, 1854 ja 1857. 

1108 En ole onnistunut tunnistamaan säettä (latinaksi dulcem vocem audient 
justi). Se ei liene Raamatusta. 

1109 Vertaa ensimmäisen kirjan luku 40. 

ni kuten apostoli sanoo: Kuolettakaa maalliset jäsenenne""'". Jokainen 
siis kuolettakoon kaiken sen, mikä hänessä on paheellista, jotta hän 
ennen kuolemaansa tai ainakin kuollessaan vapaana synnistä palaut- 
taisi iloisesti minulle panttini, joka hän itse on. Kuitenkin erityisesti 
hengellisen säädyn edustajat ovat minun panttini. Heidät olen kutsu- 
nut niin verrattomaan ja suureen kunniaan. Aina, kun he jossakin it- 
selleen vaikeassa asiassa alistavat tahtonsa minun alaisuuteeni, niin 
usein he tuovat panttini eteeni koristellumpana. On niin kuin jollakin 
olisi ystävänsä pantti hallussaan ja hän aina sitä katsoessaan kiinnit- 
täisi siihen kultaa tai arvokkaita jalokiviä””] 


Häävaatteista kuten evankeliumissa lukee. Luku 36. 


Mechtild kuuli luettavan evankeliumista, että amice guomodo huc 
jntrasti non habens vestem nupcialem""" eli ystävä, kuinka tulit tänne 
sisälle ilman häävaatetta: Mechtild sanoi Herralle Jeesukselle: ”Oi 
rakkaani, mikä on se vaate, jota ilman ei kukaan voi tulla häihisi?” 
Kohta Herra näytti hänelle vaatteen, joka oli ihmeellisesti kirjailtu ja 
ommeltu kokoon kolmivärisenä. Värit olivat punainen, valkoinen ja 
kulta!?. Hän sanoi: ”Tämä on häävaate, joka on tehty puhtoisen sy- 
dämen hohteesta. Purppura taas on nöyryyden punaa, ja kulta kuvas- 
taa jumalallista rakkautta. Sen, joka tahtoo itselleen tämän vaatteen, 
tulee pitää sydämensä sellaisena, ettei hän ehdoin tahdoin anna min- 


1110 Kol. 3: 5. 1930-luvun käännös on tässä lähempänä Vulgataa kuin vuo- 
den 1992 suomennos. Vuonna 1992 on verbin kuolettaa sijaan käytetty 
sanaa haudata. Kreikkalaisessa alkutekstissä on verbi vekpöw (nekroö) 
‘kuolettaa, tappaa", joten vanhempi suomennos lienee tässä kohdassa 
likempänä alkutekstiä. 

1111 Matt. 22: 12. Geeten (1899, 291) editiossa on sanan quomodo paikalla 
virheellisesti sana guo. Geete ei näytä huomanneen käsikirjoituksessa 
olevaa lyhennysmerkkiä (Lauren 1972, 36-37). Käsikirjoituksessa A 13 
(135r) osa sitaatista on alleviivattu punaisella ja kohtaan osoittaa punai- 
nen nuoli. Alamarginaalissa on punainen risti. 

1112 Tässä kohdassa on käsikirjoituksen A 13 (135v) marginaalissa latinan- 
kielinen merkintä rubeum, candid(um), aureum 'punainen, valkoinen, 
kullanvärinen’. Merkinnän lienee tehnyt Bureus, joka jonkin aikaa omisti 
käsikirjoituksen ja merkitsi marginaaleihin itseään kiinnostaneita sanoja 
(Lauren 1972, 29). 

kään pahojen ajatusten tulla sydämeensä tai pysyä siellä. Ja sen, mitä 
hän kuulee tai näkee muissa, hän arvioikoon ja kääntäköön parhain 
päin, eikä pahaksi. Hänen tulee myös nöyrin ja puhtoisin sydämin 
alistua Jumalan tähden ei ainoastaan esimiehilleen, vaan myös kai- 
kille luoduille. Hänen tulee koko sielullaan rakastaa Jumalaa. Kaik- 
kia luotuja olentoja ja asioita hänen tulee halveksua, koska ne voivat 
houkutella hänet pois Jumalan tyköä. Ja mitään sellaista, joka etään- 
nyttää"! häntä Jumalasta, hänen ei tule rakastaa siinä määrin, etteikö 
hän voisi sitä kokonaan paeta tai viskata sen pois.” 

"Tästä asiasta sanoo Augustinus, että minus te, Domine, diligit 
etc. eli 'oi Herra, Herra, se, joka rakastaa jotakin muuta kuin Sinua, 
rakastaa Sinua vähemmän kuin pitäisi. Se, mitä sinä, ihminen, pidät 
itsellesi rakkaimpana, tarkistetaan Jumalasi edessä. Valitettavasti ovat 


1113 Etäännyttämiseksi kääntämäni sana on ruotsinkielisessä tekstissä muo- 
dossa fiärkar. Käsikirjoituksessa A 13 (135v) on marginaalissa merkintä 
fiärka elongare. Ruotsin verbi fiärka on siinä perusmuotoisena, ja se on 
varustettu latinankielisellä käännöksellä e/ongare 'poistaa, erottaa, pi- 
tää loitolla, pitää etäällä’. Merkinnän lienee tehnyt Bureus (Geete 1899, 
XLIV; Lauren 1972, 29). Käsikirjoituksen samalla lehdellä on siis kaksi 
Bureuksen reunamerkintää. Lisäksi marginaalissa on sana dela 'riidellä, 
kiistellä", mutta tämä merkintä ei ole Bureuksen, vaan se on alkuperäi- 
sen kirjurin lisäämä sana, joka on vahingossa ensin jäänyt tekstistä pois 
(Lauren 1972, 29, alaviite 32). 

1114 Luvun loppu tästä eteenpäin puuttuu muista tutkimistani versioista ja 
on Budden lisäämä (Lauren 1972, 83-84 ja 98). Budde on lisännyt saman 
Augustinukselta olevan sitaatin toiseenkin kohtaan (neljäs kirja, luku 
36). Sitaatti on teoksen Tunnustukset eli Confessiones kohdasta 10: 29 
(Migne 1841a, 796). Augustinukseen viitataan ja häntä siteerataan useis- 
sa muissakin teksteissä, jotka Budde ruotsinsi (Kauko 2015b, 227). Budde 
näyttää tunteneen Augustinusta, koska on pystynyt lisäämään tekstiin 
sitaatin tältä. Augustinus oli keskiajalla keskeinen auktoriteetti, mutta 
sitaatin lisääminen on viite Budden lukeneisuudesta. Budde on voinut 
poimia sitaatin jostakin sitaattikokoelmasta tuntematta lähtötekstiä, 
mutta Confessiones oli merkittävä teos, jonka Budde on voinut tuntea. 
Tämä ei ole ainoa Budden lisäämä sitaatti. Esimerkiksi kolmannen kirjan 
luvun 34 lopussa on Budden lisäämä sitaatti psalmista 31 (Vulgatassa 30). 
Psalmit kuuluivat Raamatun luetuimpiin osiin, ja psalmeihin on osattu 
viitata ulkomuistista. Ainakin Vadstenassa kullakin sisarella näyttää ol- 
leen oma psalttari (Carlguist 2007, 53). Psalttaria käytettiin myös oppi- 
kirjana latinan alkeiden opetteluun (Klockars 1960, 58). Sitaatti Augusti- 
nukselta on käsikirjoituksessa A 13 (135v) alleviivattu punaisella. 

hyvin harvassa ne, jotka Häntä täydellisesti rakastavat. Jumala kasvat- 
takoon pyhää rakkauttaan meissä kaikissa. 


Siitä, miten sielua voidaan ja täytyy verrata Jumalaan. Luku 37. 


Messussa laulettiin, että dicit Deus, ego cogito cogitaciones pacis et non 
affliccionis''”. Se tarkoittaa, että ”Herra Jeesus'"'* sanoo: Minä ajatte- 
len rauhan ajatuksia, enkä murheen: Silloin Herra sanoi Mechtildille 
näin: ”Jos sinä tahdot olla minun mitä rakkain tyttäreni ja mitä suu- 
rimmassa määrin minun kaltaiseni, sinun tulee seurata minua näiden 
sanojen mukaisesti. Minä ajattelen rauhan ajatuksia enkä murheen, ja 
samoin tulee sinulla aina olla rauhallinen sydän ja rauhaisat ajatukset. 
Kenenkään kanssa sinun ei tule kiistellä tai riidellä. Nöyrästi ja kärsi- 
vällisesti sinun on annettava periksi kaikille. Minä kuulen niitä, jotka 
minua kutsuvat. Samoin tulee sinunkin osoittaa olevasi hyväntahtoi- 
nen ja pyynnöt vastaanottavainen kaikkia kohtaan. Sinun tulee myös 
mieluusti johdattaa muita pois pinteestä. Se tarkoittaa, että sinun tu- 
lee osoittaa avuliaisuutta ja lohtua kaikille ahdistetuille ja kiusauksiin 
joutuneille.” 


[1siitä, että Jumala kaipaa meidän sydäntämme 


Ollessaan messussa Mechtild näki Herran alttarilla kultaisen kotkan 
hahmossa. Mechtild huomasi, että Hän lentää hyvin korkealla niin 
kuin kotka. Samoin Hän näyttää valtavan suurelta nöyrän sydämen 
kannalta katsoen. Ja Mechtildistä näytti, että tällä kotkalla oli kaare- 
va nokka ja erittäin viehättävä kieli. Nokka merkitsi Herran puheita, 
jotka hurskauden kautta saavat sielun sydämen levottomaksi. Kielellä 


1115 Jer. 29: 11. Latinankielinen sitaatti on käsikirjoituksessa A 13 (135v) alle- 
viivattu punaisella. 

1116 Budde kääntää usein sanat Deus 'Jumala' ja Dominus 'Herra' fraasilla 
Härran Ihesus "Herra Jeesus’. 

1117 Hakasulkeissa oleva puuttuu Buddelta, 1510, 1558, 1854 ja 1857. Osuu- 
den tilalla on vuoden 1558 editiossa (129r—129v) luku, joka muissa tutki- 
missani versioissa kuuluu neljänteen kirjaan, Buddella neljännen kirjan 
luku 8. Hakasulkeissa oleva osio käsittää neljä lukua, joista kaikki ovat 
mukana 1877 ja kolme viimeistä myös 1503 ja 1597. 

taas tarkoitettiin miellyttävyyttä. Niin kuin kotka aina tavoittelee ma- 
keinta osaa saaliistaan eli sydäntä, samoin Jumala aina tahtoo, että me 
tarjoaisimme sydämemme Hänelle Häntä viehättämään. 


Siitä, miten ihmisen tulee harjoittaa muistiaan 


Tämä hurskas neito rukoili kerran Herralta, että Hän katsoisi hyväksi 
suoda Mechtildille sellaisen lahjan, että hänen muistinsa olisi aina 
kiinnittyneenä Hänen sydämeensä"!'s, Ja katso, Herra näytti hänelle 
sydämensä eräänlaisen talon muodossa. Sen ovesta Mechtildin sielu 
lennähti sisälle kuin kyyhkynen ja löysi sieltä kasan vehnää. Ja Her- 
ra sanoi: ”Kun kyyhkynen tulee vehnäkeolle, se ei vie sitä kokonaan 
pois, vaan valitsee sieltä sen, mikä sitä enemmän miellyttää. Tee si- 
näkin niin. Kun kuulet tai luet Jumalan sanaa, et voi älylläsi käsittää 
kaikkea. Kokoa siitä kuitenkin itsellesi joitakin asioita, joiden avulla 
voit harjoittaa muistiasi, ajatellen itseksesi, että mitähän sinun rakas- 
tajasi tässä lukukappaleessa sanoo sinulle tai käskee” Samana päivänä 
Mechtild kuuli messussa luettavan evankeliumista: ”Taivasten valta- 
kunta on kuin aarre". Silloin hän sanoi Herralle: ”Mieluisin opetta- 
jani, mitä minun tulisi tästä evankeliumista Sinun oppisi mukaan va- 
lita?” Herra vastasi hänelle näin: ”Mitä on aarre? Aarre on röykkiö 
kultaa ja hopeaa ja jalokiviä. Kulta merkitsee rakkautta, hopea hy- 
viä töitä ja jalokivet hyveitä. Hopea on hyvin kumisevaa metallia”, 
ja samalla tavalla hyvät työt kantautuvat korviini mitä suloisimpana 
äänenä. Tehköön siis ihminen hyviä töitä sellaisin aikein, että hän 
ajattelee: Sinun Jumalasi suvaitsi nöyryytettynä taipua nöyryyttäviin 
töihin ja orjuuteen. Sitä enemmän sinun, kurjan ihmisraukan sopii 
nöyrtyä ja alistua!" Samalla tavoin hän ajatelkoon kärsivällisyydestä 
ja muista hyveistä. Mitä tahansa hän tekeekin, tehköön hän sen aina 
minun muistokseni. Muiston siitä kirjoitan sydämeeni niin, ettei sitä 
sieltä koskaan voida poistaa” 


1118 Olen tässä suomennoksessa tulkinnut, että tekstissä tarkoitetaan 
Mechtildin muistia ja Herran sydäntä. 1500-luvun saksannoksissa on tul- 
kittu, että tarkoitetaan Herran muistia ja Mechtildin sydäntä. 

1119 Matt. 13: 44. 

1120 1500-luvun saksannosten mukaan ‘hyvin jaloa metallia’. 

Siitä, että Mechtild kysyi neuvoa Jumalalta kaikissa tekemissään 
asioissa 


Eräänä päivänä Mechtild näki kyyhkysen istumassa pesässä ja sanoi 
Herralle: ”Rakkaani, mikä on minun munani, jonka päällä istun mie- 
tiskellessäni?” Herra sanoi: ”Muna on kaksitavuinen sana"'*. Ensim- 
mäinen tavu merkitsee minun erinomaisen jumaluuteni suuruutta. 
Toinen tavu taas tarkoittaa sinun arvottomuutesi äärtä. Nämä kaksi 
toisiinsa yhdistäen sinä ikään kuin istut munan päällä muistellen, mi- 
ten jumalallisen majesteettini suuruuden kallistaen laskeuduin alas 
sinun arvottomuuteesi. Kun jumalallisen armoni vuodattaen lävistin 
sielusi sisukset, onnellisella siteellä yhdistin sinut minuun. Tämä siis 
on oleva sinun munasi? Mechtildillä oli tapana tällä tavoin kysyä 
neuvoa Herralta kaikissa tekemisissään, myös pienissä ja vähäpätöi- 
sissä. Kaikissa niissä hän tiedusteli Herran suopeaa mielipidettä. 


Kaikesta sinulle vastenmielisestä pääset voitolle Jumalassa 


Kerran Mechtild näki erään ihmisen tekemän eleen, joka närkästytti 
häntä. Pian hän tunsi syyllisyyttä ja tunnusti sen Jumalalle. Herra sa- 
noi hänelle: ”Kun näet jonkin eleen, joka närkästyttää sinua, sinun 
tulee kiittää minua minun jumalallisen eleeni jalouden ja arvokkuu- 
den tähden. Kun näet jonkun olevan ylimielinen, kiitä minua minun 
nöyryyteni vuoksi. Sen ansiosta minä alistuin kaikkien edessä, vaikka 
olin kaikkien Herra. Kun taas näet jonkun olevan vihainen, kiitä mi- 
nua minun lauhkeuteni tähden. Sen ansiosta seisoin kuin karitsa tuo- 
marin tykönä. Kun näet jonkun olevan kärsimätön, kiitä minua sen 
kärsivällisyyden takia, jota tunsin kaikkea sitä kohtaan, mitä minun 


1121 Sana on kaksitavuinen myös latinassa: ovum 'muna'. Saksannoksissa 
(1503 ja 1597) on jätetty näkyviin latinan sana ovum ehkä siksi, että vas- 
taava saksan sana on yksitavuinen. Tämä saattaa olla viite siitä, että il- 
mestys on alkuperäisessäkin asussaan ollut nimenomaan latinankielinen 
(Mechtild 1877, 245, alaviite I). On ajateltu, että Mechtildin ilmestyksistä 
olisi aluksi kirjoitettu saksankielinen luonnos, joka ei ole säilynyt meille 
ja josta ne sitten olisi käännetty latinaksi (Geete 1899, XI; Lauren 1972, 
7). On kuitenkin muitakin tämäntapaisia kohtia, jotka viittaavat siihen, 
että ainakin jotkin osat Mechtildin ilmestyksistä on laadittu jo alun perin 
latinaksi. 

piti kestää. Niin ollen voit minun kauttani päästä voitolle kaikista 
niistä asioista, jotka eivät miellytä sinua. Minun kauttani ne kaikki 
miellyttävät sinua mitä suurimmassa määrin””] 


Siitä, miten Jumala kaipaa meidän sydäntämme. (Luku 38.) 


Eräällä toisella kerralla Herra Jeesus sanoi Mechtildille: ”Sinun tulee 
etsiä minua viidellä aistilla. Tee niin kuin hyvä isäntä, joka aina odot- 
taen rakkaimman ystävänsä saapumista seisoo portin ulkopuolella 
ja katsoo ikkunain läpi, joko hän saisi nähdä kaivatun ystävänsä tu- 
levan. ''”Niin tulee myös jokaisen uskovan sielun aina etsiä minua 
viidellä aistillaan, jotka ovat sielun ikkunat ja portit. Kun hän näkee 
jotakin kaunista ja rakastettavaa, ajatelkoon heti, kuinka kaunis, ra- 
kastettava ja hyvä onkaan Hän, joka sen loi ja teki. Siten hän heti kul- 
kee sen tykö, joka on tehnyt kaiken hyväksi ja joka järjestää kaiken 
hyvin. "Kun hän kuulee suloista soittoa tai ihanaa laulua tai jotakin 
muuta, joka häntä miellyttää, hänen tulee kohta ajatella: Oi miten su- 
loinen onkaan oleva sen kutsuva ääni, josta kaikki ihanuus ja äänen 
suloisuus on lähtöisin: Samoin, kun hän kuulee ihmisten puhelevan 
tai lukevan jotakin, hänen tulee aina mielellään kuulostella, josko hän 
kuulisi siinä jotakin, jossa mainitaan hänen sielunsa rakkain. Myös 
kaikessa siinä, mitä hän itse puhuu, etsiköön hän aina Jumalan ja 
muiden kristittyjen kunniaa. "Kun hän lukee tai laulaa, ajatelkoon 
hän aina näin: "Oi, mitä sanookaan rakkaasi tässä säkeessä tai tässä 
psalmissa tahi lukukappaleessa. Sinun tulee Häntä aina etsiä kunnes 
saat tuntea jonkinlaista jumalallisen suloisuuden makua. Samoin tu- 
lee ihmisen tehdä kaikessa, mitä hän haistaa tai koskettaa. Hän ajatel- 
koon, miten suloinen Jumalan henki on ja kuinka suloisia tulevat ole- 
maan Hänen suudelmansa ja syleilynsä. Mistä tahansa luodusta hän 
iloitseekin, muistakoon hän aina Jumalan kauneutta ja käsittämätön- 
tä ihanuutta. Lisäksi Hän loi meille kaiken tämän kauniin, miellyttä- 


1122 Käsikirjoituksessa A 13 (136r) on tässä punainen, kiharainen nuoli, ja 
virkkeen alku on alleviivattu punaisella. 

1123 Virkkeen alku on käsikirjoituksessa A 13 (136r) alleviivattu punaisella. 

1124 Käsikirjoituksessa A 13 (136r) on tässä punainen nuoli ja virkkeen alku 
on alleviivattu punaisella. 

vän ja suloisen johdattaakseen meitä ja houkutellakseen meitä siihen, 
että tahdomme tuntea Hänen hyvyytensä ja rakkautensa. [" Teh- 
köön ihminen myös samalla tavalla kuin perheenäiti, joka kaikissa 
töissä auttaa rakastaan, eikä jätä tätä missään työssä työskentelemään 
yksinään. Samoin luvatkoon Jumalan uskollinen morsian sydämes- 
sään avustaa Jumalan kirkkoa, jossa Jumala yhä toimii.] "Niinpä tu- 
lee jokaisen vakaasti päättää sydämessään, että jos vain mahdollista, 
hän tahtoo mieluusti tarjota ja suoda yksin Jumalalle kaiken ylistyk- 
sen ja kiitoksen, kaikki rukoukset ja kaikki ne palvelukset, jotka kaik- 
kien olemassa olevien luotujen tulee Hänelle osoittaa. Hänen tulee 
myös olla valmis kestämään kärsivällisyydellä kaikki suru ja vaiva, jo- 
ta kukaan koskaan voi kestää Jumalan rakkauden tähden?” 

Sitten Mechtild rukoili portinvartijana toimivan luostarisisaren 
puolesta, jota ahdisti se, että hänellä oli kovasti vaivaa saapuvista vie- 
raista. Mechtild kuuli Herran Jeesuksen sanovan: ”Jokainen askel, 
jonka ihminen kulkee tottelevaisuuden vuoksi, lisää hänen palkkaan- 
sa ja ansioitaan niin kuin hän keräisi saman määrän kultarahoja ja 
asettaisi ne minun käteeni?” ['””Silloin Mechtild sanoi: ”Rakkain Ju- 
mala, olkoonkin, että minulle on hyvin hankalaa se, että sairauden 
estämänä en kykene kulkemaan konventin mukana, osoitan kuiten- 
kin Sinulle monet suuret kiitokset siitä, että olet vapauttanut minut 
monista askareista” Herra vastasi siihen: ”Kun askaroit hyödyllisesti 
luostarille tärkeissä asioissa, sinä aina pelkäsit, että estyisit harjoitta- 
masta hengellisyyttä ja sinulle annettua lahjaa. Nyt sitten sairastaessa- 
si sinä pelkäät, että saat osaksesi enemmän mukavuutta kuin välttä- 
mättömyys vaatisi. Oikeamielinen ihminen pelkääkin aina kaikessa, 
mitä hän tekee. Niin voidaan lukea Jobistakin, jolle annoin todistuk- 
sen siitä, että kukaan ei ole ollut hänen kaltaisensa maan päällä Juma- 


1125 Hakasulkeissa oleva osa on mukana 1503, 1510, 1597, 1857 ja 1877. 
Osuus puuttuu Buddelta, 1558 ja 1854. 

1126 Kohta on käsikirjoituksessa A 13 (136r) osoitettu punaisella nuolella mar- 
ginaalissa, virkkeen alku on alleviivattu punaisella ja alamarginaalissa on 
punainen risti. 

1127 Hakasulkeissa oleva on mukana 1503, 1510, 1597, 1857 ja 1877, mutta 
puuttuu 1854, 1558 ja Buddelta. Vuoden 1558 editiossa luvun loppukin 
puuttuu. 

laa peläten ja kaikesta pahasta luopuen", Kuitenkin hän sanoi itses- 
tään: ”Kavahdin kaikkia tekemisiäni!!?”] 

"0Herra sanoi Mechtildille vielä: ”Ihmisen tulee ottaa vastaan kaik- 
ki tarpeelliset ja hänen keholleen hyödylliset asiat yhdistäen ne siihen 
rakkauteen, jonka kautta minä loin kaiken hänen hyödykseen. Toisek- 
seen yhdistäköön hän ne siihen rakkauteen, jonka ansiosta minä itse 
maan päällä käytin hyväkseni luotuja asioita Isäni kunniaksi ja ihmis- 
ten hyvinvoinnin tähden. "Kolmanneksi ihmisen tulee ottaa vastaan 
häntä palvelevien palvelukset ja vaivannäkö yhdistäen ne siihen rak- 
kauteen, jonka ansiosta häntä palvellaan Jumalan tähden. Se on kun- 
niaksi Jumalalle, ja ne, jotka palvelevat, pyhittyvät siitä. Siis heistä tu- 
lee pyhiä heidän palvelevaisuutensa ja tottelevaisuutensa tähden.''?? 


Meidän Herramme halusta. Luku 39. 


Kerran Mechtild kiitti Jumalaa siitä halusta, joka Hänellä oli silloin, 
kun Hän sanoi torstaina ehtoollisella”: desiderio desiderauj hoc 
pasca manducare vobiscum anteguam paciar eli 'suurella halulla minä 
olen halunnut syödä tämän pääsiäiskaritsan teidän kanssanne ennen 
kuin olen kärsivä kuoleman'!!3*, Silloin Herra Jeesus sanoi hänelle: 
”Minä tahtoisin, että kaikki ajattelisivat ja muistaisivat sitä, että mi- 
nun haluamani sai niin kauan odottaa. Silloin he eivät lannistuisi niin 
kovin, kun heidän haluamansa viipyy Jumalan niin päättäessä, eikä 
kaikki heti käy täysin heidän tahtonsa mukaan'"'*” 


1128 Vertaa Job 1: 1. 

1129 Job. 9: 28. Raamatun suomennoksessa melko eri tavoin muotoiltu. Kään- 
netty tässä lähinnä Vulgatan mukaan. 

1130 Kohta on käsikirjoituksessa A 13 (136v) merkitty punaisella nuolella ja 
lyhyellä punaisella alleviivauksella. 

1131 Kohta on käsikirjoituksessa A 13 (136v) merkitty punaisella nuolella ja 
lyhyellä punaisella alleviivauksella. 

1132 Virke näyttää olevan Budden lisäämä (Lauren 1972, 119). 

1133 Sanat torstaina ehtoollisella lienevät Budden lisäämät. Siteerattava koh- 
ta Raamatusta liittyy kiirastorstaihin. 

1134 Luuk. 22: 15. Latinankielinen sitaatti on käsikirjoituksessa A 13 (136v) 
alleviivattu punaisella. 

1135 Sanat eikä kaikki heti käy täysin heidän tahtonsa mukaan näyttävät ole- 
van Budden lisäämiä. 

Neljänlaisista rukouksista, jotka ovat koristukseksi Taivasten 
valtakunnalle. (Luku 40.)'136 


Mechtild kuuli laulettavan responsoriota, jossa sanotaan vidi Iherusa- 
lem ciuitatem ornatam et compositam de oracionibus sanctorum"'” eli 
"minä näin Jerusalemin kaupungin olevan koristettu ja kokoonpan- 
tu pyhimysten rukouksista. Silloin hän mietti, että mitenhän jonkin 
kaupungin voi koristaa ja panna kokoon rukouksilla. Herra vastasi: 
” Taivasten valtakunnan kaupunki koristellaan neljänlaisilla rukouk- 
silla niin kuin kalliilla kullalla ja arvokkailla jalokivillä. Ensimmäinen 
rukousten laji on se, kun Jumalan valitut ystävät anovat itselleen ar- 
moa syntiensä tähden rukouksin ja nöyrin ja katuvin sydämin. Toi- 
nen on se, kun ahdingossa olevat rientävät Jumalan tykö apua saa- 
dakseen rukoillen nöyrästi ahdingossaan. "Kolmas on se, kun joku 
rakastavasta myötätunnosta rukoilee toisen hädän ja kurjuuden täh- 
den. Sellainen rukous on Jumalalle hyvin mieluinen, ja Taivasten val- 
takunnan Jerusalem koristuu siitä paljon. ''Neljäs rukousten laji on 
se, josta huomataan, millaisella rakkaudella kukin rakastaa Jumalaan- 
sa ja lähimmäistään, ja kun joku rukoilee yhteisen kirkon eli kaikkien 
kristittyjen ihmisten puolesta ja joka ainoan puolesta niin kuin omas- 
ta puolestaan. Sellainen rukous valaisee ylempää Jerusalemia niin 
kuin uusi auringonnousu? Niin kuin apostoli Jaakob sanoo, sine in- 
termissione orate, teidän tulee rukoilla lakkaamatta.''* 


1136 Vuoden 1558 editiossa luku on osana ensimmäistä kirjaa (74v). Muissa 
tutkimissani versioissa luku on samassa kohdassa kuin Buddella lukuun 
ottamatta vuoden 1854 valikoimaa, josta luku puuttuu. 

1137 Latinankielinen sitaatti on käsikirjoituksessa A 13 (137r) alleviivattu pu- 
naisella. 

1138 Kohta on käsikirjoituksessa A 13 (137r) merkitty punaisella nuolella ja 
lyhyellä alleviivauksella. 

1139 Virkkeen alku on käsikirjoituksessa A 13 (137) merkitty lyhyellä punaisel- 
la alleviivauksella. 

1140 Samantapainen kehotus esiintyy useissa Uuden testamentin kirjeissä, 
sananmukaisimmin 1. Tess. 5: 17. Katso myös Room. 12: 12; Ef. 6: 18; 
Kol. 4: 2. Koska kirjeet ovat lähinnä Paavalin, tuntuu viittaus Jaakobiin 
erikoiselta. Tosin myös Jaakobin kirjeen viidennessä luvussa puhutaan 
rukouksen voimasta. Sitaatti on Budden lisäämä, eikä sitä ole muissa tut- 
kimissani versioissa (Lauren 1972, 84). Latinankieliset sanat on käsikirjoi- 

Mitä ihmisen tulee tehdä, jotta se olisi Jumalalle mahdollisimman 
mieleistä. Luku 41. 


Toisella kertaa Herra sanoi Mechtildille: ”Suurin ja hyödyllisin hyvä 
asia, jonka ihminen voi tehdä suullaan, on se, että hän ylistää Juma- 
laa sekä alati puhuu Jumalan kanssa ja hakee lohtua Häneltä jumali- 
sesti rukoillen. ''*'Ylistettävin asia, jonka ihminen voi tehdä Jumalalle 
silmillään, ovat rakkauden kyyneleet sekä se, että hän mieluusti lukee 
pyhiä kirjoituksia. Paras, mitä ihminen voi tehdä korvillaan, on se, et- 
tä hän mielellään kuuntelee Jumalan sanaa ja on aina valmiina totte- 
lemaan ja tekemään sen, mitä käsketään. Hyödyllisin asia, mitä käsil- 
lä tehdään, on se, että alati kohottaa kätensä jumalisiin rukouksiin, ja 
se, että kirjoittaa pyhää tekstiä". Parasta, mitä voi tehdä sydämel- 
lään, on se, että kuumasti rakastaa Jumalaa koko sydämestään ja kai- 
hoaa Häntä, sekä se, että pyhissä mietteissä suloisesti ajattelee Häntä. 
Hyödyllisintä koko ruumiille on polvistuminen ja armoa anomassa 
oleminen ja kaikki rakkauden teot?” 


["®Sielun jaloudesta ja kalliudesta ja siitä, mikä on ihmisen 
ruumis. 


Kerran Mechtildille ilmestyi kunnian kuningas Kristus korkealla pai- 
kalla. Hän oli sanomattoman kunnian ympäröimä, täynnä miellyttä- 
vyyttä ja Hänen ylleen oli puettu kultainen solki, jossa oli kudottuja 
kyyhkysiä, ja se oli alhaalta punaisen viitan peittämä. Hänen vaat- 
teensa oli kummaltakin puolelta avoin. Se merkitsi sitä, että sieluilla 
on joka puolelta avoin pääsy Jumalan tykö. Punainen viitta merkitsi 
Kristuksen kärsimystä, joka aina on pysynyt Hänen sydämensä si- 
simmässä ja jota Hän vieläkin Isälleen esittelee rukoillen lakkaamatta 


tuksessa A 13 (137r) alleviivattu punaisella. 

1141 Kohta on käsikirjoituksessa A 13 (137r) merkitty punaisella nuolella. Li- 
säksi alamarginaalissa on punainen risti. 

1142 Vuosien 1503, 1510, 1597 ja 1877 versioissa mainitaan kirjoittaminen 
yleisesti ottaen, eikä tarkenneta, että kyseessä pitäisi olla juuri pyhät kir- 
joitukset. Sanat "pyhää tekstiä’ esiintyvät Buddella, 1558, 1854 ja 1857. 

1143 Hakasulkeissa oleva puuttuu Buddelta, 1558, 1854 ja 1857. Ensimmäinen 
hakasulkeissa oleva luku puuttuu myös 1510. 

ihmisten puolesta. Kudotut kyyhkyset kuvasivat Jumalan sydämen 
vakautta, joka aina pysyy ihmistä kohtaan muuttumattomana.“ Ih- 
minen tosin monesti harhautuu pois uskostaan. Huomatessaan ole- 
vansa etäällä sielu kuitenkin ajatteli itsekseen näitä profeetan sanoja: 
”Oi, kaukaa näyttäytyi minulle Herra!!5” Herra vastasi hänelle: ”Mi- 
tä sitten? Missä tahansa sinä olet, siellä on minun Taivaani. Kun sinä 
syöt, nukut tai teet jotakin muuta, minun asuinsijani on aina sinussa.” 
Silloin Mechtild mietti, mikä hänen ruumiinsa oikeastaan onkaan. 
Herra vastasi hänelle: ”Sinun ruumiisi ei ole mitään muuta kuin hal- 
pa säkki, johon on kätketty kristalliastia, joka sisältää kallisarvois- 
ta nestettä. Sellaista säkkiä säilytetään suurella varovaisuudella, eikä 
heitellä sinne tänne, ettei kristalli sattuisi rikkoutumaan, eikä neste- 
mäinen voide valuisi hukkaan. Samalla tavoin ihmisen tulee säästää 
ruumistaan sielunsa takia, koska siihen sisältyy jumalallisen armon 
neste ja Pyhän Hengen voide. Hänen tulee myös vahtia viittä aistiaan, 
ettei hän näkisi, kuulisi tai puhuisi jotakin, joka voisi valuttaa huk- 
kaan minun armoni hengellisen voiteen tai ajaa pakoon minun hen- 
keni, joka hänessä hallitsee.” 


Hyveiden puutarhasta ja puista 


Eräällä kerralla sen jälkeen, kun Mechtild oli tunnustanut syntinsä 
ja osoittanut hänelle kuulunutta katumusta, hän pyysi kunniakkaal- 
ta Neitsyeltä, että tämä rukoilisi Herraa hänen puolestaan. Silloin 
Mechtild näki itsensä Neitsyt Marian johdattavan hänet mitä ihanim- 
paan puutarhaan. Siellä oli puita, jotka olivat erittäin kauniita ja kirk- 
kaita niin, että ne kiilsivät kuin aurinko, joka paistaa läpi kristallin. 
Mechtild pyysi, että hänet vietäisiin sääliväisyyden puun tykö. Sen 
tyköä Aadam oli ollut eksytettynä niin pitkän aikaa.''** Tuo puu oli 
valtavan suuri ja ihmeellisen korkea, ja se seisoi kultaisella alustalla. 
Sen lehdet ja hedelmä olivat kultaisia, ja siitä juoksi kolme pientä pu- 
roa. Ensimmäinen niistä pesi, toinen kirkasti, kolmas virtasi ja imi. 


1144 Virke puuttuu 1503 ja 1597, joten tutkimistani versioista se löytyy ai- 
noastaan vuoden 1877 editiosta. 

1145 Jer. 31: 3. 

1146 Virke puuttuu 1503 ja 1597 eli on mukana vain 1510 ja 1877. 

Tämän puun alla makasi autuas Magdalan Maria! langenneena, ja 
Sakkeus''* rukoili polvillaan. Heidän väliinsä Mechtildkin lankesi 
rukoilemaan ja pyytämään anteeksiantoa. Mechtild näki siellä myös 
puun, joka oli hyvin pitkä ja hyvin kaunis. Puu merkitsi Jumalan kär- 
sivällisyyttä, ja sen lehdet olivat hopeisia ja sen hedelmä oli punainen. 
Sen ulkokuori oli hieman kova ja karvas, mutta sisäpuolinen sydän 
oli hyvin herkullinen. Siellä oli myös matala puu, jota kaikkien sopi 
koskea. Etelätuulen puhaltaessa se kallistui suloisesti kaikkien puo- 
leen. Sillä tarkoitettiin Herran lempeyttä. Sen lehdet olivat hyvin veh- 
reät ja ylittivät vihreydessä kaiken muun. Puussa ei kuitenkaan ol- 
lut mitään hedelmää, sillä kaikki sen lehdet kävivät hedelmistäkin. 
Mechtild näki myös puun, jota oli miellyttävää katsoa. Se oli täynnä 
suloisuutta ja erittäin sileä kuten kristalli. Sen lehdet olivat kultaisia, 
ja kaikkiin lehtiin oli kiinnitetty kultaisia sormuksia. Puun hedelmä 
oli hohtavan valkoinen kuin lumi, hyvin suloinen ja hyvin mieto. Täl- 
lä tarkoitettiin Jumalan mitä kauneinta ja luonnollista puhtautta, jo- 
ta Hän tahtoo jakaa kaikille. Tämä puu avautui ja Herra astui sen si- 
sään, ja Hän yhdisti Mechtildin sielun itseensä sellaisella yhteydellä, 


1147 Jeesus ajoi ulos seitsemän pahaa henkeä Magdalan Mariasta (Mark. 16: 
9; Luuk. 8: 2). Magdalan Maria todisti Jeesuksen ristiinnaulitsemista ja 
hautaamista, näki Jeesuksen haudan tyhjänä, ja ylösnoussut Jeesus il- 
mestyi hänelle (Matt. 27: 56; Matt. 27: 61; Joh. 20: 1; Joh. 20: 11-18). 
Magdalan Mariasta kerrotaan Raamatussa vähän, mutta muita mainin- 
toja on niin sanotuissa gnostilaisissa evankeliumeissa (Ehrman 2006, 
185—187). Uudessa testamentissa esiintyy myös muita Maria-nimisiä nai- 
sia ja nimeltä mainitsemattomia naisia, jotka on usein sekoitettu Mag- 
dalan Mariaan (Ehrman 2006, 187—190). Magdalan Mariaksi onkin joskus 
tulkittu kohdassa Luuk 7: 37-39 esiintyvä syntinen nainen, jonka nimeä 
ei mainita ja joka joskus on katsottu prostituoiduksi (Ehrman 2006, 188). 
Sekaannusten pohjalta ja eri kohtia ja rivien välejä yhdistellen päädyttiin 
varhain erikoisiin tulkintoihin Magdalan Mariasta. Nämä ovat huipentu- 
neet populaarikulttuurissa, jonka tuotteissa Jeesuksella ja Magdalan 
Marialla esitetään olleen seksuaalinen suhde, jopa lapsi (Ehrman 2006, 
180—183). Nämä ovat kuitenkin uudempia tarinoita, joille ei näytä ole- 
van pohjaa (Ehrman 2006, 251). 

1148 Sakkeus oli Jerikossa asuva rikas publikaanien eli valtion veronvuokraa- 
jien esimies ja syntinen. Jeesuksen tullessa kaupunkiin pienikokoinen 
Sakkeus kiipesi metsäviikunapuuhun nähdäkseen Jeesuksen. Jeesus vie- 
raili Sakkeuksen kodissa ja tämä teki parannuksen. Luuk. 19: 1-10. 

että siellä näytti käyneen toteen se, kun psalmissa sanotaan, että minä 
sanoin, että te olette jumalia"”. Puun alla oli ruusuja, orvokkeja, kul- 
lankeltaisia kukkia ja yrttiä, jota kutsutaan nimellä benedicta"'**. Nä- 
mä kukat miellyttivät Herraa.] 

"51Lisäksi ihmisellä tulee olla muutakin, joka ilahduttaa ja miel- 
lyttää Jumalaa. Pitää olla nöyryyttä, rakkautta, kärsivällisyyttä, sä- 
vyisyyttä, alistuvaisuutta ja tottelevaisuutta. Tulee myös alati ylistää 
Jumalaa ja kiittää Häntä kaikista Hänen hyvistä teoistaan. Ihminen 
sanokoon aina, mitä tahansa hänelle tapahtuukin, että sit nomen Do- 
mini benedictum eli 'siunattu olkoon Jumalan nimi'!!%. Kiittäköön 
hän aina Jumalaa ja siunatkoon Häntä kaikkina aikoina. 


Siitä, miten sinun tulee tutkiskella itseäsi, kun menet 
ripittäytymään. Luku 42. 


Kun menet ripittäytymään, sinun tulee paljastaa itsesi näyttäen kaik- 
ki syntisi. Niin Hänkin paljasti itsensä mestauspölkyn ja ristin ääres- 
sä. Koska Kristus riisui itsensä iskettäväksi ja kovasti lyötäväksi, tulee 
sinunkin mielelläsi paljastaa itsesi rippi-isällesi''** kärsiäksesi hänen 
ankarat sanansa.!!* Sinun ei tule inhota sanoja, kun sinun Jumalasi 


1149 Vulgatassa Ps. 81: 6; Raamatun suomennoksessa Ps. 82: 6. 

1150 Latinan benedicta merkitsee 'siunattu'. Yrtti tunnetaan muuten nimellä 
lagopus (Georges 1879-1880, s.v. benedico). Tämä lienee ketunleipä eli 
käenkaali (Schneider & Passow 1828, s.v. NäyWwTtoug; Georges 1879-1880, 
s.v. lagopus). 

1151 Kohta on käsikirjoituksessa A 13 (137v) merkitty punaisella nuolella ja 
lyhyellä alleviivauksella. 

1152 Job 1: 21. Latinankielinen sitaatti on käsikirjoituksessa A 13 (137v) alle- 
viivattu punaisella. 

1153 Eksplisiittinen maininta rippi-isästä näyttää olevan Budden lisäämä 
(Laurén 1972, 105). 

1154 Virkkeessä on latinaksi eräänlainen sanaleikki. Kristuksen sanotaan rii- 
suneen itsensä ad verbera 'ruoskittavaksi’. Ripittäytyvän ihmisen tulee 
riisuutua ad verba 'sanoja varten’. Sanojen verber 'ruoska' ja verbum 
'sana' samankaltaisuus liittää konkreettisesti yhteen Kristuksen saamat 
iskut ja ripittäytyjän rippi-isältään kuulemat ankarat sanat. Sanaleikkiä 
ei ole Budden ruotsinnoksessa tai missään kolmesta tutkimastani saksan- 
noksesta kyetty välittämään kansankieliselle lukijalle. Kohdan on joskus 
katsottu (Mechtild 1877, 253, alaviite I) viittaavan siihen, että ilmestys on 

ja Herrasi sinun tähtesi otti harmistumatta vastaan iskuja ja mitä an- 
karimman kuoleman." Lisäksi halutessaan mennä ripittäytymään 
ihmisen tulee tarkoin peilata ja katsella sielunsa kasvoja Jeesuksen 
Kristuksen hyveiden peilistä. Jeesuksen Kristuksen nöyryyden pei- 
listä ihminen peilatkoon omaa nöyryyttään nähdäkseen, onko hän 
jollakin tavalla tahrannut sielunsa kasvot ylpeydellä ja ylimielisyy- 
dellä. Jeesuksen Kristuksen kärsivällisyyden peilistä tutkikoon ihmi- 
nen kärsivällisyyttään nähdäkseen, löytääkö hän siitä kärsimättömyy- 
den tahraa. Kristuksen tottelevaisuuden peilistä katsokoon ihminen 
kasvojaan nähdäkseen, ettei niistä löydy tottelemattomuuden vi- 
kaa. Jeesuksen Kristuksen rakkauden peilistä ihminen tarkistakoon, 
kuinka rakastava hän on ollut ja on nyt ylempiään kohtaan, kuinka 
rauhallinen ja sopuisa vertaisiaan kohtaan ja kuinka lauhkea ja lem- 
peä alemmilleen. Jos hän huomaa sielunsa peilistä, että hän näi- 
den tai muiden vastaavien hyveiden suhteen on jotakin rikkonut tai 
niiden suhteen on jotakin nuhdeltavaa, pyyhkiköön hän sen heti tar- 
koin pois sillä liinalla, joka on Jeesuksen Kristuksen mitä arvokkain 
ja nöyrä ihmiseksitulo. Ajatelkoon ihminen suloisesti, että Kristus on 
meidän veljemme ja niin lempeä, että heti, kun ihminen tunnustaa 
nöyrästi rikkeensä ja syntinsä, lempeä Herra heti antaa ne anteeksi. 
Hän tuli vapahtamaan kurjat syntiset, eikä tuomitsemaan heitä, ei- 
kä hän tahdo heidän kuolemaansa, vaan sitä, että he eläisivät ikui- 
sesti.!7 Niinpä ihmisen tulee varoa, ettei hän liian kovasti pyyhi pois 


jo alun perin laadittu latinan kielellä. On eräitä muitakin kohtia, jotka 
viittaavat latinankieliseen originaaliin (esimerkiksi Mechtild 1877, 245, 
alaviite I), vaikka toisaalta on ajateltu (Geete 1899, XI; Lauren 1972, 7), 
että ilmestyksistä on aivan aluksi laadittu meille tuntematon luonnos 
saksaksi ja ne olisi vasta siitä käännetty latinaksi. 

1155 Virke näyttää olevan Budden lisäämä. Lauren (1972, 105) katsoo, että 
Budden arvovaltainen sävy voi viitata siihen, että Budde on toiminut 
pappina ja rippi-isänä. Kuten Laurén myöntää, ei ole olemassa varsi- 
naisia todisteita Budden toimimisesta pappina (myös Klockars 1979, 81; 
Nuorteva 1997, 45; Nikula 2009, 137). Jos Budde on toiminut pappina, 
tieto siitä pitäisi periaatteessa olla Vatikaanin arkistossa (Kauko 2015b, 
30, alaviite 22). Sellaista ei ole toistaiseksi löydetty, joskaan sellaista ei 
liene myöskään systemaattisesti etsitty. 

1156 Kohta on käsikirjoituksessa A 13 (138r) merkitty punaisella nuolella. 

1157 Virkettä ei ole muissa tutkimissani versioissa, ja se näyttää olevan Bud- 

synnin aiheuttamaa tahraa, sillä silloin hän lyö laimin Jumalan suu- 
ren armon ja Hänen armeliaisuutensa hyvyyden. Aivan liian kovasti 
pyyhkimällä ihminen repii rikki ennemmin kuin lääkitsee. 


[158Kunniakkaan Neitsyt Marian puhtaudesta ja siitä, miten 
viattomuuden vaatetta tulisi varjella 


Kun Mechtild kuuli autuaan Neitsyen puhtauden saavan saarnassa 
paljon tunnustusta, hän alkoi rukoilla itseltään neitseelliseltä Äidil- 
tä, että tämä hankkisi hänelle mielen ja ruumiin todellisen puhtau- 
den. Silloin Mechtild näki autuaan Neitsyen seisovan Herran tykönä, 
vetävän Herran sydämestä valkean vaatteen ja antavan sen hänelle. 
Kun Mechtild tahtoi pukea sen ylleen, hänestä näytti, että lauma pa- 
holaisia seisoi hänen oikealla ja vasemmalla puolellaan estäen hän- 
tä pukemasta päälleen tuota vaatetta. Mechtild huusi apuun autuasta 
Neitsyttä ja pyysi, että tämä auttaisi häntä. Neitsyt asettui heti paho- 
laisia vastaan suojellen Mechtildiä, eikä paholaisia enää näkynyt. Kun 
Mechtild sitten oli pukenut vaatteen ylleen, hän pyysi kunniakkaalta 
Neitsyeltä, että tämä opettaisi hänelle, miten hän saisi pidettyä tämän 
vaatteen tahraamattomana. Neitsyt vastasi hänelle: ”Varo, ettei jokin 
silmistä, sieraimista tai suusta valuva putoa vaatteen päälle, äläkä kä- 
silläkään koskettele mitään sellaista kelvotonta, joka voisi turmella 
sen” Näistä sanoista Mechtild käsitti, että hänen tuli varjella silmiä 
kaikelta joutavalta ja erityisesti miehiltä, joita hänen ei tulisi tarkoin 
katsella. Sieraimista Mechtild ymmärsi, että hänen tuli paeta kaikkea 
muuta mielihyvää paitsi Jumalaa. Suusta hän ymmärsi, että kaikki 
joutavat sanat, erityisesti solvaavat, mutisevat ja valheelliset, suures- 
ti tahraavat sielua. Käsillä hän taas tajusi viitattavan kaikkiin tekoi- 
hin ja töihin, jotka eivät tapahtuneet Jumalan ja välttämättömyyden 
tähden] 


den lisäämä (Lauren 1972, 122). Budden lisäyksissä on välillä ankara sävy, 
mutta tässä kohdassa hän tuntuu tuovan esille armon, joka tuo lohtua 
ja toivoa. 

1158 Hakasulkeissa oleva kolmannen kirjan päättävä luku puuttuu Buddelta 
sekä 1510, 1558 ja 1854. Hakasulkeissa oleva on mukana 1503 (101v), 
1597 (205r-205v) ja 1877 (254-255). Vuoden 1857 versiossa on sen sijasta 
eri luku (1857, 368-369). 

Tästä alkaa neljäs kirja, jossa ensin kerrotaan kaikista ihmisistä 
yleisesti ja sitten joistakin erikseen". 


["SOHerran kokouksesta ja Hänen sydämensä kolmesta olotilasta 
sekä siitä, miten kaikki pyhimykset ja seurakunta joivat Herran 
sydämestä 


Tämä hurskas ja Jumalalle omistautunut palvelijatar kuuli eräänä päi- 
vänä pyhän ehtoollisen jälkeen Herran sanovan: ”Me tahdomme kes- 
kinäisen kokoontumisen?” Ja kohta Herra nähtiin istumassa valtais- 
tuimella alttarin edessä, ja kaikkien seurakuntalaisten sielujen nähtiin 
ikään kuin lähtevän ulos ruumiistaan lumivalkeisiin vaatteisiin puet- 
tujen neitsyiden hahmossa ja menevän istumaan Herran jalkain juu- 
reen. Korkea-arvoiset kuitenkin istuivat istuimilla Herran kasvo- 
ja vastapäätä. Herra sanoi heille: ”Minä olen teidän keskellänne niin 
kuin se, joka palvelee. Te taas olette niitä, jotka ovat pysyneet minun 
kanssani koettelemuksissani. Minä järjestän teille kuninkaanvallan 
niin kuin minun Isäni järjesti minulle, jotta söisitte ja joisitte minun 
pöydässäni minun valtakunnassani.”!'*! Kun Herra sanoi, että ”minä 
olen teidän keskellänne niin kuin se, joka palvelee; Mechtild ymmär- 
si siitä, että Herra on kolmenlaisella tavalla läsnä seurakunnassa: jois- 
sakin niin, että he aistivat Hänen armonsa, joissakin sen kautta, että 
he ymmärtävät kirjoituksia, ja joissakin sen kautta, että he omaksuvat 
opin. Sitten Mechtild kysyi, mitä Herra tarkoitti sanoilla ”niin kuin 
se, joka palvelee”. Herra vastasi hänelle: ”Minä tarjoan teille sydäme- 
ni.” Ja kohta Herralla oli sydämensä sylissään, ja se oli kuin astia, jos- 


1159 Käsikirjoituksessa A 13 (138r) neljännen kirjan alku erottuu selvästi, sillä 
otsikon kohdalle on oikeaan marginaaliin kirjoitettu latinaksi Ouart(us) 
liber "neljäs kirja' ja ylämarginaaliin vielä erikseen Quarta pars 'neljäs 
osa". Kaikkien kirjojen alku ei erotu käsikirjoituksessa A 13 näin selvästi, 
joten merkinnät ovat poikkeuksellisia. 

1160 Hakasulkeissa oleva osuus puuttuu Buddelta, 1558, 1854 ja 1857. Puuttu- 
vat neljä lukua ovat mukana vuosien 1503, 1597 ja 1877 versioissa. Niistä 
kaksi ensimmäistä on mukana myös vuoden 1510 editiossa. 

1161 Luuk. 22: 27-30. 

sa oli kolme pilliä, jotka merkitsivät kolmea jumalallisen sydämen 
olotilaa, joiden mukaan Hän käyttäytyi maan päällä. Herra haluaa, 
että kaikkien sydämissä vallitsisivat nämä kolme olotilaa. Ensinnä- 
kin Kristuksen sydän käyttäytyi Isää kohtaan kunnioittavasti ja ra- 
kastavasti. Toiseksi Kristuksen sydän suhtautui kaikkiin ihmisiin ar- 
meliaasti ja rakastaen. Itseensä se suhtautui nöyrästi ja alistuvaisesti. 
Sanoessaan, että ”te olette niitä, jotka olette pysyneet kanssani koet- 
telemuksissani?” Herra näytti pahoittelevan sitä, että Hän niin usein 
ahdistuu kirkon takia, erityisesti kolmessa suhteessa. Sattuu nimit- 
täin sellaista, että papisto ei kohdista ajatuksiaan pyhiin kirjoituksiin, 
vaan he vaihtavat sen turhuuteen, hengellisen säädyn edustajat lyö- 
vät laimin syvällisemmät asiat kääntyen ulkoisten asiain puoleen, ei- 
kä tavallinen kansa huoli Jumalan sanasta ja kirkon sakramenteista. 
Sanoista ”minä järjestän teille kuninkaanvallan” Mechtild oppi, että 
Herra iloitsee erityisesti siitä, että seurakunta useammin menee Hä- 
nen ruumiillaan ja verellään katettuun pöytään. Sitten Mechtild nä- 
ki, että Herra tarjosi kaikille Hänen tykönsä meneville juotavaa niis- 
tä kolmesta pillistä, jotka olivat Hänen sydämessään. Samalla Hän 
sanoi: ”Juokaa ja juopukaa, mitä rakkaimmat!"'” Silloin Mechtild 
toivoi, että kaikki, jotka ovat Taivaassa ja maan päällä ja kiirastules- 
sa, tulisivat osallisiksi tuosta armosta. Kohta Mechtild näki autuaan 
Neitsyen istuutuvan Poikansa oikealle puolelle ja suurella kunnioi- 
tuksella kumartuvan noiden pillien puoleen. Niistä hän veti sisäänsä 
ihmeellistä ja sanoin kuvaamatonta ihanuutta. Se tuoksahteli hänen 
suustaan kuin mitä suloisin tuoksu ja täytti kaikki läsnä olevat. Sen 
jälkeen kaikki pyhimysten joukot astuivat esiin ja joivat asiaankuu- 
luvalla kunnioituksella. Kun tämä oli tehty, Herra sanoi: ”Minä juon 
kaikkien niiden sydämestä, jotka ovat juoneet minun sydämestäni.” 


Hohtavan valkeasta vaatteesta ja kuninkaanvallan kruunusta 


Toisella kerralla konventin nauttiessa ehtoollista, Mechtild näki Her- 
ran seisovan pitäen kädessään loistavanvalkeaa vaatetta, jonka jokai- 
nen Hänen tykönsä saapuva sai ottaa vastaan. Vaate merkitsi Kristuk- 


1162 Laul. 1. 5: 1. 

sen viattomuutta, jota Hän lahjoittaa kaikille, jotka todella katuvat, 
kun he saapuvat nauttimaan Hänen ruumiinsa sakramentin. Sitten 
Hän kietoi heidät viittaan, joka oli punottu ihmeellisen kirjavaksi. Sii- 
tä näkyivät selvästi kaikki teot, joita Hän oli mitä autuaimman ihmi- 
senä olonsa aikana tehnyt. Tästä Mechtild oppi, että tässä sakramen- 
tissa Herra antaa kaikki ihmisenä tekemänsä teot ja kärsimyksensä 
sielulle, joka ottaa Hänet vastaan. Lisäksi hän asetti jokaisen päähän 
kruunun, joka oli suuresti koristeltu. Sitä sanottiin kuninkaanvallan 
kruunuksi. Muiden koristusten joukossa siinä olivat erityisiä neljä ka- 
piteelia, jotka olivat mitä kirkkaimpien peilien kaltaisia. Ensimmäi- 
nen kapiteeli oli etuosassa ja merkitsi sitä ikuista ja mittaamatonta 
rakkautta, jota jumalallinen sydän tuntee jokaista sielua kohtaan. Sen 
sielu tuntee taivaassa niin täydellisesti, että se lävistää kaikki hänen 
ytimensä ja sisimpänsä. Toinen kapiteeli kruunun oikeanpuoleises- 
sa osassa merkitsee sitä rakkauden jumalallista nautintoa, jolla hän 
nauttii Jumalasta ja kaikista hyvistä asioista tauotta ja vapaana kai- 
kista häiriöistä. Kolmas kapiteeli merkitsi sitä erottamatonta yhteyttä, 
joka tekee meistä Jumalan kanssa täysin yhteensointuvia. Viimeinen 
kapiteeli, joka oli takaosassa, kuvasi sitä välttämätöntä tietoa, jolla me 
näemme jatkuvasti ja esteettä tuon rajattoman valon ja kunnioitetta- 
van Kolminaisuuden mitä kirkkaimman peilin. Näillä vaatteilla Her- 
ra koristaa halveksitun ja nöyryytetyn sielun, jolla on halu saapua 
Hänen tykönsä. 


Siitä, miten hyveet loistavat Herran kruunussa 


Mechtild näki eräässä messussa taas Herran, kun laulettiin rukous- 
virttä, jossa sanotaan ”Herra Jeesus Kristus, kunnian kuningas”. Hän 
näytti seisovan alttarin oikealla puolella kruunattuna ja kuninkaalli- 
seen asuun puettuna. Mechtild oli ihmeissään ja tahtoi tietää, mitä 
merkitsivät kyyhkyt ja kotkat ja arvokkaat jalokivet, joita oli Herran 
kruunussa. Herra sanoi hänelle: ”Kaikkien nöyryys, kaikkien uskolli- 
suus, kaikkien kärsivällisyys, kaikkien toivo loistaa minun kruunus- 
sani jalokivien tapaan. Kyyhkyillä ja kotkilla, jotka kohoavat kruu- 
nun yllä, taas tarkoitetaan niitä, jotka ovat vilpittömiä ja rakastavia” 

Kun oli meneillään secretum''%, Mechtild näki ikään kuin kultaisen 
portaan, joka ulottui alttarille. Sen päälle nousten Herra astui altta- 
rille, ja Hänen viittansa edessä oli ikään kuin pitkä, pieni taulu, joka 
ulottui aina polviin asti. Tätä Mechtild ihmetteli, ja hänelle sanottiin, 
että tämä tarkoitti sitä, että kaikki ihmisten hiukset, villieläinten kar- 
vat ja kasvien nukka loistavat Kristuksen ihmisyyden kautta Pyhässä 
Kolminaisuudessa sen vuoksi, että Jumalan Poika otti ihmisen hah- 
mon maasta, josta he syntyivät. Kaikkien ihmisten sielut puolestaan 
loistivat tuossa viitassa hyvin ihmeellisenä koristuksena. Herra seisoi 
alttarilla ja puki papin viitallaan, ja ehtoollisleipä, joka oli papin py- 
hittämä, otettiin sisälle Herran sydämeen, ja se muuttui Häneksi. Sil- 
loin Mechtild lankesi Hänen jalkainsa eteen ja suuteli Hänen haavo- 
jaan. Herra kumartui rakastavasti hänen puoleensa ja sanoi: ”Minun 
toiveeni ja kaikki minussa olevat hyvät asiat ovat kääntyneet teihin” 


Siitä, miten seurakunnan nähtiin menevän ehtoolliselle 


Eräällä kerralla, kun seurakunta meni Karitsan aterialle"!**, Mechtild 
näki kunnian kuninkaan, Herran, Jeesuksen Kristuksen ylevällä val- 
taistuimella. Hänen ympärillään tungeksi suuri enkelien joukko, ja 
Häntä ympäröi pyhimysten kunniakas sotajoukko. Mechtild näki, 
että läsnä oli myös Kuningatar, enkelten Kuninkaan Äiti, ja tällä oli 
asu, johon oli ihmeellisen kirjavasti kudottu näkyviin hänen rakkaan 
Poikansa mitä pyhin elämä. Seurakunta puolestaan seisoi Kuninkaan 
edessä niin kuin mitä kauneimmat neidot suuresti koristeltuina. Neit- 
syt Maria astui valtaistuimelta ja tarjosi kaikille suudeltavaksi karit- 
san, joka oli hohtavamman valkoinen kuin lumi. Kun hän oli astunut 
valtaistuimelta, suuri joukko pyhimyksiä huusi tanssien, ja he sanoi- 
vat: ”Kunnia ja ilo Äidille!”] 


1163 Eräs messun osa. 
1164 Ehtoolliselle. 

Ensinnä!!5 siitä, mikä eniten ylentää puhdasta elämää viettäviä 
ihmisiä. (Luku 1.) 


Tämä hurskas ja nöyrä Kristuksen palvelijatar pyhä Mechtild"'* näki 
eräänä perjantaina Herran Jeesuksen seisomassa alttarilla kädet ojen- 
nettuina. Hänen pyhät haavansa olivat kuin Hän olisi juuri hiljattain 
saanut ne, ja niistä valui runsaasti Hänen mitä pyhintä vertaan. Sil- 
loin Herra sanoi Mechtildille: ”Katso, kaikki minun haavani ovat au- 
ki, jotta ne lepyttäisivät minun Isääni teidän puolestanne. Kunniakas 
Neitsyt Maria seisoi Poikansa oikealla puolella, ja hänellä oli erittäin 
suuri kruunu, josta selvästi näkyivät loistaen kaikki hänen hyveensä 
ja pyhät ansionsa, samoin kaikki ne erinomaiset teot, joita Jumala oli 
tehnyt hänessä ja hänen kauttaan. Mechtildin sielu meni hänen ty- 
könsä ja pyysi häntä rukoilemaan Mechtildin ja hänen konventtin- 
sa puolesta. Kohta mitä nöyrin Neitsyt kumartui mitä suurimmalla 
kunnioituksella polvilleen pyhän Poikansa eteen, rukoili Häntä ja ter- 
vehti Hänen pyhiä haavojaan mitä jumalisimmin. Hän pyysi Mechtil- 
din sielua tekemään samoin ja sanoi: ”Astu sinäkin esiin ja tervehdi 
haavaa, joka on minun suloisen Poikani sydämessä, joka kärsi ja kes- 
ti kaiken sen kivun ja tuskan, jota kaikissa muissa Hänen ruumiinsa 
haavoissa oli” Tämän Mechtild sitten teki mitä suurimmalla rakkau- 
della. Silloin Mechtild pyysi vilpittömästi Herralta, että Hän ilmaisi- 
si Mechtildille, mitä Hän mieluiten tahtoisi konventissa huolehditta- 
van, jotta heidän elämänsä puhtaus lisääntyisi. Hän vastasi: ”Se, joka 
tahtoo olla todellinen puhtaan elämän ihminen, varjelkoon ja suo- 
jelkoon silmiään näkemästä mitään luvatonta ja hyödytöntä. Varjel- 
koon myös korviaan, ettei hän koskaan kuulisi mitään sellaista, joka 
voisi tuottaa hänen sydämeensä jonkin tahran. Estäköön hän suu- 
taankin sanomasta mitään turhanaikaisia sanoja, ja jos hän sellaisia 


1165 Sana ensinnä selittyy sillä, että neljäs kirja alkaa Buddella ja eräissä muis- 
sa versioissa vasta tästä. 

1166 Budden versiossa sanotaan tässä Mechtildin nimi, mikä on harvinais- 
ta. Muissa tutkimissani versioissa ei nimeä tälläkään kerralla mainita. 
Buddekin käyttää usein nimen sijaan ainoastaan ilmaisuja hän, sielu, 
Jumalan palvelijatar ynnä muita sellaisia. Tässä suomennoksessa niiden 
sijaan tai lisäksi on usein mainittu selvyyden vuoksi Mechtildin nimi. 

näkee tai kuulee, älköön hän koskaan salliko suunsa puhua siitä. En- 
nen kaikkea hänen tulee varjella sydäntään, ettei se koskaan mieltyisi 
mihinkään pahoihin ja turhamaisiin ajatuksiin, eikä ehdoin tahdoin 
viipyisi niissä. Ihminen tosin voi sattumalta päästää sellaisia sydä- 
meensä, mutta silloin hän voi ne helposti heti ajaa pois. Huomioi- 
koon hän myös tarkkaan kaikissa tekemisissään, että aina, kun hän 
tekee jonkinlaista syntiä tai rikkoo Jumalaa vastaan tai sitä vastaan, 
mihin hän luostarisääntönsä takia on velvollinen"'"”, älköön hänen 
sydämensä koskaan levätkö ennen kuin hän on saanut anteeksiannon 
Jumalalta, ja päättäköön hän siitä asiasta ripittäytyä niin pian kuin 
hän pystyy.” Katsohan rakas ystävä, tässä sinulla on täydellisen luosta- 
rielämän sääntö, jonka mukaan sinun tulee tarkoin elää, ja voit odot- 
taa ja ennakoida ikuista palkintoa itsensä Jumalan kanssa.!'* 


Siitä, miten puhtaan elämän ihmisen tulee olla vaarinottavainen 
luostarissa. Luku 2. 


Eräällä toisella kertaa Mechtild rukoili hartaasti konventin puolesta, 
että Jumala tahtoisi varjella ja suojella heitä aina Hänen pyhässä pal- 
veluksessaan, että Hänen armonsa lisääntyisi heissä, että Hän salli- 
si heidän kukoistaa kaikissa hyveissä ja että heidän hyvät tekonsa li- 
sääntyisivät. "Silloin Mechtild sai tällaisen vastauksen Jumalalta: 
”Kunhan minä löydän heistä nöyrää alistuvaisuutta heidän esimie- 
hiään kohtaan sekä vilpitöntä ja nöyrää kanssakäymistä keskenään. 
Kunhan löydän heistä todellista rakkautta puhtautta ja neitsyyttä 
kohtaan niin, että he eivät ainoastaan säilytä neitsyyttään koskemat- 
tomana, vaan myös vilpittömästi rakastavat sitä ja sen arvon mukai- 
sesti suojelevat sitä. [''*Suojelkoot he sydäntään ja aistejaan kaikelta, 


1167 Muissa tutkimissani versioissa sanotaan vain "kun hän jotakin rikkoo’. 
Maininta siitä, että rike on Jumalaa vastaan tai luostarisääntöä vastaan, 
näyttäisi olevan Budden lisäämä. 

1168 Luvun päättävä virke puuttuu muista tutkimistani versioista ja näyttää 
olevan Budden lisäämä (Laurén 1972, 102). 

1169 Kohta on käsikirjoituksessa A 13 (139r) merkitty punaisella nuolella. 

1170 Hakasulkeissa oleva on mukana 1503, 1510 ja 1877, mutta puuttuu 
Buddelta, 1558, 1597, 1854 ja 1857. Meneillään oleva Jumalan repliikki 
on eri versioissa muutenkin vaihtelevassa muodossa. Tähän se on suo- 

mikä voisi tahrata heidät. Samoin se, jolla on hyvin rakas ja oikein 
tarpeellinen lahja, varoo kaikella huolella, ettei hän kadota tai turme- 
le sitä.] Kunhan löydän heistä suloista kiitollisuutta, niin että he ovat 
tyytyväisiä ja kiittävät minua nöyrästi siitä, mitä heidän ruumiinsa 
tarvitsee, mutta pitäkööt itseään arvottomina saamaan sen ja kartta- 
koot tarkoin kaikkea ylellisyyttä ravinnon ja vaatteiden suhteen. Kun- 
han löydän heistä vilpitöntä rakkautta, jolla heidän tulee rakastaa mi- 
nua, Jumalaansa, kaikesta sydämestään, ja lisäksi heidän tulee jokai- 
sen rakastaa toisiaan Jumalassa, sen yhteyden kautta, jolla minä olen 
yhdistänyt heidät kaikki keskenään ja heidät kaikki minun kanssani. 
Kunhan huomaan heidän osoittavan toisilleen rakkaudellisia palve- 
luksia ja tekoja ilman petollisuutta ja teeskentelyä. Niin kauan kuin 
he pitäytyvät tässä, ja niin kauan kuin he rakastavat minua yli kaiken, 
en minä koskaan käännä silmiäni pois heistä. Sen sijaan minä varje- 
len ja suojelen heitä kuin rakkain isä, enkä jätä heitä koskaan mihin- 
kään hätään” 

Siunattu olkoon Hän kaiken rakastettavuutensa vuoksi, jota Hän 
osoittaa ei ainoastaan ystävilleen, vaan myös ymmärtämättömille ja 
kiittämättömille syntisille.!'”" 


Nämä kolme hyvettä ovat Jumalalle hyvin mieleisiä. Luku 3. 


Jokainen, joka tahtoo tarjota mieluisan lahjan tai palveluksen, har- 
joittakoon ja noudattakoon näitä kolmea hyvettä. Ensiksikin olkoon 
hän uskollinen lähimmäiselleen kaikissa tämän hätätilanteissa ja ah- 
dingoissa. Kaikki lähimmäisensä puutteet, viat ja synnit ihminen kat- 
sokoon pieniksi ja antakoon anteeksi niin suuressa määrin kuin hän 
suinkin kykenee. Jokaiselle, joka niin tekee, minä olen oleva mitä us- 


mennettu lähinnä Budden mukaan, ja Budden kanssa yhtenevimpiä ovat 
vuosien 1558, 1597 ja 1854 versiot. Keskenään yhteneviä, mutta jonkin 
verran Buddesta eroavia ovat vuosien 1503, 1510 ja 1877 versiot. Vuoden 
1857 saksannoksessa repliikkiä on lyhennetty melko paljon. Asiasisältö 
on muotoilueroista huolimatta kaikissa lähes sama. 

1171 Luvun lopettavaa siunausta ei ole muissa tutkimissani versioissa, ja se 
näyttää olevan Budden lisäämä (Lauren 1972, 89). Luvun loppu on käsi- 
kirjoituksessa A 13 (139r) merkitty punaisella nuolella. 

kollisin kaikessa, missä hän sitä tarvitsee. Kaikki hänen syntinsä ja 
laiminlyöntinsä minä tahdon peittää ja antaa anteeksi minun pyhän 
Isäni edessä. Toinen hyve on se, että ihminen kaikessa hädässään ja 
ahdingossaan kiiruhtaa yksin minun puoleeni. Älköön hän valittako 
hätäänsä tai suruaan kenellekään, vaan ilmoittakoon hän ainoastaan 
yksin minulle kaiken sydämensä ahdistuksen vakaasti uskoen ja loh- 
dullisesti toivoen, että hänen rukouksensa kuullaan. Kolmas hyve on 
se, että ihminen on kanssakäymisissä kanssani jn veritate eli oikeassa 
totuudessa pysyen yhtään teeskentelemättä tai epäröimättä"!?. Hänet 
minä itse olen hänen viimeisellä hetkellään ottava vastaan niin kuin 
äiti rakkaimman poikansa isälliseen syleilyyni, jossa hän ikuisesti on 
lepäävä. [''Se, joka tekee ensin mainitun hyveen mukaisesti, on tuo- 
nut minulle niin mieluisan lahjan, että on kuin hän olisi suorittanut 
loppuun kaiken sen, mitä hän on velvollinen tekemään lähimmäis- 
tään kohtaan. Joka taas tekee toisena mainitun hyveen mukaisesti, on 
täyttänyt kaiken sen, mitä hän oli velvollinen tekemään itseään koh- 
taan. Sen, joka noudattaa kolmattakin hyvettä, minä katson täyttä- 
neen kaikki velvollisuudet, joita hänellä on Jumalaa kohtaan.] Sinä 
Jumalan ystävä, mainitun syleilyn tähden sinun tulee rakastavasti pi- 
tää vähäisenä kaikkea maailmallista ystävyyttä ja rakkautta.!”! 


[1175siitä, miten pyhimykset rukoilivat seurakunnan puolesta 


Kun Mechtild ei eräällä kerralla totutun armon kautta aistinut Juma- 
laa, hän yritti etsiä tätä tuntien sydämessään suurta tuskaa. Ja katso, 
hän näki ikään kuin hopeisen ja kiiltävän portin, ja Herran seisomas- 


1172 Sanat yhtään teeskentelemättä ja epäröimättä näyttävät olevan Budden 
selittävä lisäys, koska niitä ei ole muissa tutkimissani versioissa. Virkkeen 
alku on käsikirjoituksessa A 13 (139v) merkitty punaisella nuolella ja ly- 
hyellä alleviivauksella. Latinankielinen ilmaus jn veritate on alleviivattu 
punaisella. 

1173 Hakasulkeissa oleva osuus puuttuu Buddelta, 1558, 1854 ja 1857. Osuus 
on mukana 1503, 1510, 1597 ja 1877. 

1174 Luvun päättävää virkettä ei ole muissa tutkimissani versioissa, vaan se on 
Budden lisäämä (Lauren 1972, 74 ja 95). 

1175 Hakasulkeissa oleva on mukana 1503, 1597 ja 1877, mutta puuttuu 
Buddelta, 1510, 1558, 1854 ja 1857. 

sa portilla. Herra sanoi hänelle: ”Astu Herrasi iloon"””” Sitten Herra 
vetäytyi erääseen ihanaan paikkaan, jonne oli pantu valmiiksi pöytä, 
ja sen päälle oli asetettu leipää. Sen ääreen istuutui Herra, Hänen vie- 
reensä Hänen Äitinsä, sitten profeetat, apostolit, marttyyrit, uskon- 
tunnustajat!!” ja neitsyet. Heillä kaikilla oli käsissään kultaiset maljat. 
Autuas Neitsyt piteli niistä kauneinta, joka oli koristeltu hämmäs- 
tyttävin jalokivin. Mechtild näki siellä myös seurakunnan istumassa 
maassa lähellä Herraa. Herra otti leivän, mursi sen ja antoi kaikille 
heille. Sitä jotkut söivät suurella halulla ja nautinnolla, jotkut taas in- 
nottomasti. Ne, jotka söivät sitä halulla, olivat niitä, jotka palvelivat 
Herraa halukkaasti ja kiihkeästi. Ne, jotka puolestaan söivät innot- 
tomasti, olivat niitä, jotka palvelivat Häntä vailla hurskautta. Mech- 
tildin sielu seisoi Herran edessä. Herra sanoi hänelle: ”Miksi et nyt 
heti rukoile näitä kaikkia teidän ahdinkonne tähden, kuten tahtoi- 
sit?” Mechtildin sielu vastasi: ”Oi Herra, opeta minulle, miten mi- 
nun tulisi rukoilla autuasta Äitiä” Herra sanoi: ”Rukoile häntä sen 
valon johdosta, jota häneen on vuodatettu enemmän kuin kaikkiin 
muihin luotuihin, että hän saisi sinun sielusi olemaan valoisa ja vailla 
synnin sijaa. Rukoile häntä myös sen jumalallisen yhteyden johdos- 
ta, jolla hänet oli yhdistetty minuun ennen kaikkia muita luotuja, jot- 
ta hän saisi sinulle aikaan todellisen yhteyden minun tahtoni kanssa. 
Samaten rukoile häntä sen tuntemuksen ja nautinnon tähden, jolla 
hän on nauttinut minun jumaluudestani ennen kaikkia muita, jot- 
ta hän saisi aikaan sen, että sinä nautit kaikista lahjoista ja armoista 
minun tahtoni mukaan?” Kun Mechtildin sielu oli saanut loppuun tä- 
män rukouksen autuaalle Neitsyt Marialle, hän kääntyi patriarkkojen 
ja profeettojen puoleen rukoillen heitä. He käänsivät kasvonsa ja le- 
vittivät kätensä Jumalaa kohti ja sanoivat: ”Pyhä Jumala, pyhä ja vah- 
va, armahda heitä?” Sitten Mechtild meni apostolien tykö ja ihmetteli, 
miksi heillä oli alempi paikka kuin sellaisilla, joilla oli ollut vaimoja 
ja maallista omaisuutta. Tästä Mechtild keskusteli Pyhän Evankelis- 


1176 Matt. 25: 21; Matt. 25: 23. 

1177 Latinan confessor merkitsee uskontunnustajaa ja rippi-isää (Hammar- 
ström 1925, s.v. confessor). Vuosien 1503 ja 1597 saksannoksissa on kään- 
netty Beichtiger 'rippi-isä'. 

ta Johanneksen kanssa. Tämä sanoi hänelle: ”Emme me sellaisen täh- 
den ole kauempana Jumalasta, koska Hän itse asuu meissä. Minä it- 
se olen kirjoittanut, että sana on tullut lihaksi ja asunut meissä!” 
Hän lisäsi vielä: ”Ja mikä tekisi sinusta etäisemmän Jumalasta sen ta- 
kia, että seisot tässä?” Silloin myös apostolit rukoilivat Jumalaa kädet 
levitettyinä ja sanoivat: ”Isä ja veli, opettaja ja Herra, armahda hei- 
tä” Tämän jälkeen Mechtild rukoili marttyyreitä, joiden joukossa hän 
näki erityisesti Pyhän Stefanoksen, jolla oli jalokivin koristeltu säde- 
kehä, koska hän kärsi Kristuksen nimen tähden iloiten kiviryöpyn'"”. 
Marttyyrit kääntyivät Jumalan puoleen ja sanoivat: ”Oi Herra, Sinun 
mitä viattomin veresi, joka on pyhittänyt meidän veremme, tulkoon 
heidän avukseen?” Sen jälkeen Mechtild astui uskontunnustajain ty- 
kö, ja heidän joukossaan hän näki Pyhän Benedictuksen'"'*, jolla oli 
piispansauva. Hän tarjosi maljastaan juotavaksi kaikille sääntökun- 
taansa kuuluville, jotka siellä näyttäytyivät. Kaikki uskontunnustajat 
rukoilivat itse sanoen: ”Herra, meidän työmme me uhraamme täy- 
dennykseksi Sinulle heidän vuokseen” Vihdoin Mechtild rukoili py- 
hiä neitsyitä ihmetellen, miksi nämä istuivat laitimmaisella paikal- 
la. Neitsyet sanoivat hänelle: ”Sinun tulee käsittää, että me emme ole 
turhan kaukana Jumalasta” Sitten neitsyet rukoilivat sanoen: ”Me ru- 
koilemme Sinua, sulhanen, kuningas ja mitä lempein karitsa, neitsyi- 
den yhteisön puolesta” Kun pöytä oli korjattu pois, neitsyet nousivat 
seisomaan Herran eteen. Herra nousi ylös ja johdatti heidät mitä iloi- 
simpaan piiritanssiin. He lauloivat uusia lauluja mitä suloisimmin. 
Niissä lauluissa mainittiin seurakunta. Mechtild näki myös, että sisar 
M"?! seisoi Herran edessä. Herran sydämestä lähti säde hänen sydä- 
meensä sen erityisen rakkauden lahjan tähden, joka hänellä oli.] 


1178 Joh. 1: 14. 

1179 Stefanos kivitettiin kuoliaaksi. Ap. t. 7: 57-60. 

1180 Benedictus Nursialainen (noin 480-547) perusti Montecassinoon merkit- 
tävän luostarin, ja benediktiinien kuuluisa luostarisääntö kulkee hänen 
nimissään, joskaan ei ole selvää, mikä osa säilyneestä säännöstä on Bene- 
dictuksen omaa tekstiä. Benedictuksesta, katso esimerkiksi Castren 2012, 
613. 

1181 Mahdollisesti Mechtildin sisko (Mechtild 1877, 266, alaviite 2). 

Siitä, miten autuaita ovat itse niin halutessaan sellaiset, jotka 
elävät tänä armon aikana ja jotka voivat ansaita paljon. Luku 4. 


Eräällä kerralla, kun konventti meni ehtoolliselle, tämä Jumalan pal- 
velijatar ei kyennyt ottamaan vastaan Jumalan ruumista sairautensa 
tähden. Silloin hän rukoili hartaasti, että Herra lähettäisi hänelle joi- 
takin murusia pyhästä pöydästään. Ja kohta Mechtild näki, että Her- 
ra!" istui ihanan pöydän ääressä kaikkien pyhimystensä kanssa ja 
ojensi hänelle murusia pöydältä, ja ne olivat kuin pieniä kultahippu- 
ja ja pieniä jalokiviä. Ne merkitsivät, että Mechtild sai ylenpalttisesti 
osansa kaikesta Hänen pyhästä armostaan. [''"Tämän jälkeen kunin- 
gatar, Herran Äiti, täytti niillä molemmat kätensä ja antoi Mechtildin 
sielulle. Sitten kaikki muut tekivät samoin suurella ilolla. Tuossa pöy- 
dässä istui neitsyitä, joilla oli erityinen etuoikeus istua Herraa vasta- 
päätä, koska he siten saivat ihanammin katsella sulhasensa kasvoja ja 
kauneutta. Lisäksi he saivat hänen ihanuutensa likeisemmin puoleen- 
sa. Mechtildin sielu meni heidän tykönsä rukoilemaan] Silloin pyhi- 
mykset''"* sanoivat Mechtildille: ”Oi, kaikkein autuaimpia olette te, 
jotka vielä elätte maan päällä. Kuinka paljon hyvää voittekaan ansaita 
osaksenne. Jos ihminen tietäisi, kuinka paljon hyvää hän voi ansaita 
osakseen elämänsä aikana"!*, hänen sydämensä avartuisi heti hänen 
herätessään unesta mitä suurimpaan iloon sen tähden, että sarastaa 
se pyhä päivä, jona hän voi iloisena odottaa näkevänsä auroram diei 
eli päivänkoiton"'**, jolloin hän voi elää Jumalassa, palvella Jumalaa ja 
kasvattaa omia ansioitaan, palkkiotaan sekä Jumalan ylistystä ja kun- 


1182 Vuoden 1854 latinankielisessä valikoimassa ja vuoden 1857 saksannok- 
sessa on Herran sijasta Neitsyt Maria. Vuosina 1503, 1510, 1597 ja 1877 
puhutaan Herrasta kuten Buddella. Vuoden 1558 editiosta luku puuttuu. 

1183 Hakasulkeissa oleva on mukana 1503, 1510 ja 1877, mutta puuttuu 
Buddelta, 1597, 1854 ja 1857. 

1184 Vuosien 1503, 1510 ja 1877 versioissa neitsyet. 

1185 Muissa versioissa (1503, 1510, 1597, 1854, 1857, 1877) "yhden päivän ai- 
kana’. 

1186 Ilmaisu aurora diei 'päivänkoitto, aamurusko' ei sellaisenaan esiinny tut- 
kimissani latinankielisissä versioissa. Latinankieliset sanat on käsikirjoi- 
tuksessa A 13 (140r) alleviivattu punaisella. 

niaa. Sen ansiosta hän on sitten koko päivän ajan vahvempi ja iloi- 
sempi kaikessa siinä, mitä hänen sinä päivänä tulee kestää ja tehdä” 

'"8"Huomaa tässä ajan hyödyllisyys ja ajattele aina sitä, että me jou- 
dumme tilille jokaisesta hetkestä ja ajankohdasta, jotka elämme. Ku- 
ten sanctus Bernardus'! sanoo omne tempus tibi jnpensum reguiretur 
a te quomodo sit expensum eli "kaikesta siitä ajasta, joka sinulle on 
suotu, tullaan vaatimaan sinulta selitys, miten sinä olet sen käyttä- 
nyt. Se, jota surkeat, kadotetut sielut eniten itkevät ja katuvat, on hu- 
kattu aika, jota he kauan elivät, eivätkä saaneet aikaan mitään hyvää. 
Ajattele aina näitä sanoja: Ecce nunc tempus acceptabile, ecce nunc dies 
salutis eli 'nyt on sopiva aika, nyt on pelastuksen päivät". 


[119siitä, miten Jumala antoi sadetta Mechtildin rukousten 
ansiosta 


Kun suuri kuivuus vaivasi koko maata, koska ei pitkään aikaan ollut 
enää satanut, Mechtild rukoili Herralta, että Hän kastelisi maan pin- 
nan hedelmällisellä sateella. Herra sanoi hänelle: Tänään minä an- 
nan teille sadetta” Kun Mechtild näki ilman olevan erittäin selkeä ja 
auringon porottavan, hän alkoi epäillä. Kuitenkin päivän ehdittyä il- 
taan asti tuli Herran lupauksen mukaisesti hedelmällinen sade. 


1187 Kohta on käsikirjoituksessa A 13 (140r) merkitty punaisella nuolella. Täs- 
tä alkava, luvun loppuun asti ulottuva osio puuttuu muista tutkimistani 
versioista ja on Budden lisäämä (Lauren 1972, 75 ja 84 ja 96-97). Budde 
hakee lisäykselleen vetoavuutta siteeraamalla auktoriteetteja. Tämä on 
Budden tekemäksi lisäykseksi suhteellisen laaja. 

1188 Pyhä Bernhard Clairvaux'lainen (1091—1153), joka oli tunnettu mystikko 
(esimerkiksi Lehmijoki-Gardner 2007, 162—169). En ole onnistunut selvit- 
tämään, mistä hänen teoksestaan Budden antama sitaatti on. Sitaatti voi 
olla myös epäperäinen, koska Bernhardin nimiin pantiin paljon sellaista, 
joka ei oikeasti ollut häneltä peräisin. Sanat sanctus Bernardus ja tämän 
nimiin pantu sitaatti on käsikirjoituksessa A 13 (140r) alleviivattu punai- 
sella. 

1189 2. Kor. 6: 2. Latinankielinen sitaatti on käsikirjoituksessa A 13 (140r) alle- 
viivattu punaisella. 

1190 Hakasulkeissa olevat luvut ovat mukana 1503, 1510, 1597 ja 1877, mutta 
puuttuvat Buddelta, 1558, 1854 ja 1857. 

Siitä, miten Jumala säästi luostarin Mechtildin ansiosta 


Toisella kertaa pelätessämme kovasti kuninkaan”! takia, joka ei ollut 
kaukana luostaristamme, Mechtild rukoili Herraa, että itse kaikkien 
kuningasten kuningas, Herra, katsoisi hyväksi puolustaa meitä isälli- 
sessä hyvyydessään, ettemme kärsisi mitään vahinkoa kuninkaan so- 
tajoukon takia. Herra sanoi hänelle: ”Sinä et koskaan tule näkemään 
yhtäkään hänen sotajoukostaan” Silloin Mechtild ajatteli, että vaikka 
hän ei näkisi sotajoukon jäseniä, luostari voisi kuitenkin kärsiä hei- 
dän vuokseen vahinkoa. Herra sanoi hänelle: ”Yksikään heistä ei tule 
lähestymään teidän luostarianne, vaan minä suojelen teitä uskollisesti 
heiltä kaikilta Se onnistuikin, sillä Herra varjeli meitä niin sääliväi- 
sesti, että emme ensinkään kärsineet sotajoukon taholta mitään va- 
hinkoa, vaikka monille luostareille sattuikin heidän takiaan monen- 
laista vahinkoa. 


Siitä, miten Herra palautti rauhan Mechtildin tähden 


Kun suurmiestemme välillä oli alkanut suuri eripura ja se ahdisti 
luostariamme paljon, Mechtild rukoili Herralta, että Hän rauhoittaisi 
ja muuttaisi paremmaksi tämän kaiken. Herra sanoi hänelle: ”Kaiken 
tämän minä käännän hyväksi?” Niin tapahtuikin, sillä rauha palasi 
pian ja kaikki ahdinko lakkasi, koska Herra soi niin tapahtua.] 


Siitä, kuinka lempeästi Jumala kutsui Mechtildin rakkauteensa. 
Luku 5. 


Eräänä sunnuntaina Mechtild ei kyennyt ottamaan vastaan Juma- 
lan ruumista sairautensa takia. Se ahdisti häntä paljon, ja hän sanoi 
Herralle: ”Herrani, mitä Sinä haluat minun nyt tekevän?” Herra vas- 


tasi sanoen kolmeen kertaan venj, venj, venj''” eli tule, tule, tule. 


1191 Kyseessä lienee Saksan kuningas Aadolf Nassaulainen (kuollut 1298), 
ja tapahtuma, johon viitataan, sijoittunee syyskuuhun 1294 (Mechtild 
1877, 268, alaviite 1). 

1192 Latinankieliset sanat eivät käsikirjoituksessa A 13 (140r) erotu visuaali- 
sesti ruotsinkielisestä tekstistä. 

['””Mechtild ei kuitenkaan ymmärtänyt, mitä tällä tarkoitettiin, ja 
Herra sanoi hänelle:] ”Tule minun sydämeeni rakkauden välityksellä, 
tule suu suuta vasten suutelemaan, tuo henkesi yhteyteen minun hen- 
keni tykö” ["*Mechtild alkoi miettiä, mitä tarkoittaa hengen tuomi- 
nen hengen tykö, ja Herra sanoi:] ”Jokainen, joka luopuu omasta tah- 
dostaan ja kaikissa asioissa, niin myötä- kuin vastoinkäymisissäkin, 
asettaa minun tahtoni oman tahtonsa edelle, tulee yhteyteen henki 
hengen tykö. Hänessä toteutuu se, josta kirjoitetaan, että adherens 
Deo vnus est cum Deo eli 'se, joka liittää itsensä Jumalaan, tulee yh- 
deksi hengeksi Hänen kanssaan"? 

[Sitten Mechtild pyysi Herralta erään vaikeuden tähden, jon- 
ka hän pelkäsi kohtaavan luostaria, että Herra suvaitsisi torjua sen 
lempeytensä ansiosta. Herra vastasi hänelle: ”Sinä olet minun iloni 
ja minä sinun. Niin kauan kuin sinä elät ja olet minun sydämeni ilo, 
ei mitään sen kaltaista koskaan satu luostarille”? Mechtild sanoi: ”Oi 
rakkain, miksi puhut minulle tällaista, kun minussa ei ole mitään hy- 
vää?” Herra vastasi: ”Jos hunajaa sekoitetaan etikkaan, se menettää 
makeutensa, mutta minun makeuteni ei koskaan sekoa mihinkään, 
eikä menetä ihanuuttaan” 

Huomatkaa, rakkaimmat, mihin oikeamielisen ihmisen uutte- 
ra rukous pystyy, ja miten suuren armon Herra suo ihmisille niiden 
kautta, jotka Häntä rakastavat. Totisesti, erittäin kunnioitettavia ovat 
Sinun ystäväsi, Jumala. Heitä on erittäin hartaasti tutkittava, kovasti 
rakastettava ja kunnioitettava. He lepyttävät niin usein meidän puo- 
lestamme Sinun vihasikin, ja lisäksi he kokoavat meille monia hy- 
viä asioita. Kuka antaa päähämme vettä ja silmiimme kyynelten läh- 
teen”, jotta itkisimme sopivalla tavalla, kun olemme menettäneet 


1193 Hakasulkeissa oleva on mukana 1503, 1510, 1597, 1857 ja 1877, mutta 
puuttuu Buddelta. Koko luku puuttuu 1558 ja 1854. 

1194 Hakasulkeissa oleva virke puuttuu Buddelta, mutta on mukana 1503, 
1510, 1597, 1857 ja 1877. 

1195 1. Kor. 6: 17. Latinankielinen sitaatti on käsikirjoituksessa A 13 (140r) 
alleviivattu punaisella. 

1196 Hakasulkeissa oleva puuttuu Buddelta, 1558, 1854 ja 1857. Hakasulkeissa 
oleva on kokonaan mukana 1503, 1597 ja 1877. Alku on mukana 1510, 
mutta suurin osa puuttuu myös vuoden 1510 editiosta. 

1197 Vulgatassa Jer. 9: 1; Raamatun suomennoksessa Jer. 8: 23. 

sellaisen välittäjän, jonka rakkauden ansiosta kaikkivaltias Jumala on 
niin usein meitä armahtanut ja jonka rukouksen meihin kohdistu- 
neen hedelmän me olemme niin usein tehokkaasti kokeneet? Palaen 
jumalallisen rakkauden tulta hän myös lähestyi muita kuin palava 
hiili ja innoitti esimerkillään erittäin monia rakastamaan Jumalaa. 
Voi, mistä löydämme samanlaisen, kun hän on mennyt Herran valta- 
kuntaan ja kun hänet on johdatettu korkeimman kuninkaan häähuo- 
neeseen, jossa hän on lepäävä rakkaansa varjon alla? 


Siitä, miten abbedissa valitaan 


Sattui niin, että luostarin abbedissa"'%, joka todella oli Jumalan sydän- 


tä seuraava ihminen, oli tullut vanhaksi. Silloin hurskas ja uskollinen 
neitsyt Mechtild rukoili Jumalaa, että Hän hankkisi luostarille toi- 
sen, itselleen mieluisan abbedissan. Herra sanoi: ”Sinä päivänä, kun 
tahdotte valita abbedissan, tehkää niin, että laulatte messun Pyhäs- 
tä Hengestä. Koko seurakunta rukoilkoon ilman yhtään poikkeusta. 
Rukoilkoot he Jumalaa, että Hän, joka tietää kaikki asiat ennen kuin 
ne tapahtuvat, innoittaisi heitä valitsemaan sen, joka Hänellä itsellään 
on ikuisesti ollut järjestettynä tätä varten. Asetettakoon joku viisas ja 
Jumalaa pelkäävä henkilö sellaiseen tehtävään, että rukouksen olles- 
sa suoritettu kukin erikseen sanoo hänelle, keneen hänen valintansa 
on kohdistunut, ja hän kirjoittakoon sen huolellisesti muistiin. Sisa- 
ret älkööt ilmaisko toisilleen, kenet he haluavat valita, älköötkä valit- 
ko yksityisten ystävyyssuhteiden tähden sellaista, joka ei tehtävään 
kykene. Valitkoot he sen sijaan sen mukaan, mikä on Jumalalle mie- 
leen, niin pitkälti kuin he sen pystyvät tietämään. Sen jälkeen valitta- 
koon seitsemän henkilöä, jotka ovat Jumalaa pelkääviä ja viisaita, ja 
he valitkoot kaikkien valittujen" joukosta yhden. Koko konventti 
rukoilkoon sillä välin hartaasti, että he pääsevät Jumalan mielen mu- 
kaisesti sopuun yhdestä. Jos nuo seitsemän eivät kykene pääsemään 
yksimielisyyteen yhdestä, vietäköön asia rovastille, joka sitten on joh- 


1198 Luultavasti abbedissa Sophia, joka vanhuutensa ja sairautensa tähden 
pyysi eroa tehtävästään. Hän oli abbedissana 1291—1303 ja kuoli noin 
vuonna 1303 (Mechtild 1877, 270, alaviite 1, ja 727). 

1199 Todennäköisesti ääniä saaneiden joukosta. 

tajana Jumalan paikalla ja Jumalan sijasta. Se, jonka tämä heille mää- 
rää, tunnustettakoon ja vahvistettakoon niin kuin valinta olisi Juma- 
lan antama. Samalla tavalla voidaan valita korkeammat viranhaltijat, 
kuten rovasti ja prioritar] 


Siitä, miten ihmisen tulee uudistaa kihlauksensa. Luku 6. 


Kerran sielunsa suuressa ahdistuksessa Mechtild muisteli kaikkia elä- 
mänsä päiviä ja sitä, miten huolimattomasti hän oli elänyt. Hänet oli 
vihitty Jumalan morsiameksi, mutta hän oli tahrannut synneillään 
tuon kunniakkaan etuoikeuden. Herra sanoi silloin hänelle: [Jos 
sinulle annettaisiin vapaus valita, niin kumman ennemmin valitsisit: 
senkö, että olisit saavuttanut kaikki sinulle antamani hyvät asiat sinun 
omien tekojesi ja hyveittesi ansiosta, vai sen, että olisin antanut ne 
kaikki sinulle ilmaiseksi?” Mechtild vastasi: ”Herrani, pienimmänkin 
Sinun antamasi lahjan minä otan ennemmin vastaan kuin sen, että 
voisin ansaita itselleni kaikkein suurimpien hyveiden ja tekojen avulla 
kaikkien pyhimysten ansiot? Herra sanoi hänelle: ”Tämän takia olet 
ikuisesti siunattu”. Ja Hän lisäsi:] ”Jos sinä tahdot uudistaa kihlaukse- 
si, mene jalkojeni juureen ja kiitä minua viattomuuden vaatteesta, 
jonka annoin sinulle ilmaiseksi. Rukoile, että minun mitä täydellisin 
viattomuuteni parantaisi kaiken sen, mitä sinussa on jollakin taval- 
la turmeltunut. Sitten kiitä minun käsiäni kaikista niistä teoista, joi- 
ta olen tehnyt sinulle palveluksina, ja sitten niistä asioista, joita minä 
olen tehnyt sinussa. Seuraavaksi uudista minun jumalallisen sydäme- 
ni uunissa tämä uskon ja rakkauden kultasormus niin kuin uunissa 
koeteltu kulta ja pese se puhtaaksi minun sydämeni vedellä ja verellä, 
jotta se siten saisi takaisin kauneutensa ja kalleutensa” ['*!"Mechtildin 
sielu tahtoi sanomattoman paljon kiittää Jumalaa ja rukoili Isää Ju- 
malaa, että Hän suvaitsisi panna toimeen mitä korkeimman kiitok- 
sen itselleen, sillä sopii mitä parhaiten, että mitä jaloin kolminai- 


1200 Hakasulkeissa oleva puuttuu Buddelta ja 1558. Osuus on mukana 1503, 
1510, 1597, 1857 ja 1877. Vuoden 1854 valikoimassa ei tätä lukua ole 
ollenkaan. 

1201 Hakasulkeissa oleva puuttuu Buddelta, 1558 ja 1857, mutta on mukana 
1503, 1510, 1597 ja 1877. 

suus vuoroin kiittää itseään ja on kiitettävänä. Herra tahtoi toteuttaa 
Mechtildin toiveen ja otti hänen sydämensä, joka muistutti kristal- 
lista, kolmikulmaista lasia, joka oli hienosti koristeltu kullalla ja jalo- 
kivillä. Se merkitsi kunnioitettavan kolminaisuuden sanoinkuvaama- 
tonta kiitosta. Siitä Herra joi ilolla omaksi kiitoksekseen. Sen jälkeen 
Hän tarjosi siitä juotavaksi myös kaikille pyhimyksilleen. Silloin 
Mechtild alkoi rukoilla uskollisten sielujen puolesta, että hekin pääsi- 
sivät osallisiksi tästä lahjasta. Heti Mechtild näki heitä saapuvan suu- 
ren joukon, ja he joivat tuosta lasista riemuiten. Mechtild näki hei- 
dän joukossaan joitakin, jotka joivat, mutta eivät olleet vielä täysin 
puhdistettuja. Mechtild ihmetteli sitä, ja Herra sanoi: ”Se, mitä juuri 
nyt näet, ei ole oikeassa Taivaassa. Näet kuitenkin minut, ja koska mi- 
nuun sisältyvät kaikki luodut, näet kaikki niin kuin he olisivat sinulle 
läsnä”] "Sitten Mechtild näki puhdasta elämää viettäneen miehen 
kärsivän sielun. Mechtild kysyi, miksi tämä sielu ei ollut Taivaassa, ja 
Herra vastasi: ”Hän piti itseään aina esimiestään viisaampana ja jär- 
kevämpänä, eikä häntä miellyttänyt se, mitä hänen esimiehensä teki, 
vaan hän katsoi itse tekevänsä paremmin. Se oli hänelle mitä suurim- 
maksi haitaksi hänen kuolemansa jälkeen. Puhtaan elämän ihminen 
ei koskaan voi olla niin viisas, ettei hänen tulisi alistua esimiehelleen, 
kaikissa asioissa yhtyä tämän kantaan ja jättäytyä hänen käskyjensä ja 
tahtonsa alaiseksi”? Sitten Mechtild [rukoili taas erään maallikkovel- 
jen sielun puolesta ja] näki hänen sielunsa mitä suurimmassa kirk- 
kaudessa [niin että hänen kunniansa oli muiden maallikkoveljien ylä- 
puolella yhtä paljon kuin pappien arvo ylittää tavallisen kansan], ja 
näin oli sen vuoksi, että hän aina, kun se vain oli hänelle mahdollista, 
mielellään oli avuksi messussa ja auttoi pappeja nöyrästi missä tahan- 
sa kykeni erityisellä jumalisuudella ja tarkalla huolellisuudella [niin 
palvellen kuin laulaenkin].'?" 


1202 Kohta on käsikirjoituksessa A 13 (140v) merkitty marginaalissa olevalla 
punaisella nuolella. 

1203 Virke on vuoden 1558 editiossa vastaavassa muodossa kuin Buddella. 
Vuosien 1503, 1510, 1597 ja 1877 versioissa virke on pidempi, ja Buddel- 
ta puuttuvat osuudet on tässä käännetty hakasulkeisiin. Vuoden 1857 
versiossa osa Buddelta puuttuvista osista on mukana, osa ei. 

Profeetta sanoo, että plus placet Deo obediencia guam victima eli 
mieleisempi on Jumalalle todellinen tottelevaisuus kuin se, että sinä 
uhraisit Hänelle kaiken kullan ja kaikki rikkaudet, joita maailmassa 
on. Sinä sanot, että sinä olet köyhä, eikä sinulla ole mitään, mitä uh- 
raisit tai antaisit Jumalalle kunniaksi. Huomaa se, että sinä olet kyllä 
antanut itsesi, ja koko oman tahtosi sinä olet antanut esimiehesi kä- 
siin. Niin usein kuin otat tahtosi takaisin itsellesi, sinä teet ryöstön ja 
varkauden ja rikot lupauksesi.'?** 


Siitä, miten niiden tulee käyttäytyä, jotka aloittavat puhtaan 
elämän. Luku 7. 


Äidillisellä rakkaudella ja lempeydellä Mechtild muisti kaikkia ja ru- 
koili myös niiden puolesta, jotka oli määrä ottaa luostariin, että Herra 
Jumala katsoisi hyväksi vahvistaa heitä puhtaassa elämässä ja täydelli- 
sessä pyhyydessä. Heidän vuokseen Mechtild sai Jumalalta tällaisen 
vastauksen: ”Jnambulabo jn eis et inhabitabo, minä olen astuva hei- 
dän keskuuteensa ja asuva heidän keskuudessaan, ja heistä on tuleva 
minun kansaani, ja minä olen oleva heidän Jumalansa'?”. Minä olen 
astuva heidän keskuuteensa heidän hyvän tahtonsa ja pyhän toiveen- 
sa kautta. Minä olen asuva heidän keskuudessaan rakkauden yhtey- 
den ansiosta. Heistä on tuleva minun kansaani heidän hyvän ja ke- 
huttavan käytöksensä ansiosta ja sen vuoksi, että pyhä kirkko hyötyy 
ja kasvaa kaikkien niiden ansiosta, jotka he voittavat minun puolel- 
leni hyvällä esimerkillään ja houkuttelevat minun tyköni hyveillään, 
oppineisuudellaan ja jumalisin rukouksin. Rukoile myös yhteisen kir- 


1204 Luvun päättävä loppukaneetti sitaatteineen on Budden lisäämä, eikä 
sitä ole muissa tutkimissani versioissa (Lauren 1972, 82 ja 99). Lisäykses- 
sään Budde tähdentää tottelevaisuuden tärkeyttä luostarissa ja suuntaa 
sanansa suoraan luostarin väelle, eritoten sisarille. Lisäämällä sitaatin 
Budde ottaa auktoriteetin avukseen. Sama sitaatti esiintyy myös Bud- 
den kääntämässä tekstissä Sielun luostari (Dahlgren 1875, 32). Siinä yh- 
teydessä sitaatin ei sanota olevan peräisin profeetalta, vaan lähteeksi 
mainitaan Gregorius. Sitaatti on Raamatun kohdasta 1. Sam. 15: 22, ver- 
taa myös Saarn. 4: 17. Latinankielinen sitaatti on käsikirjoituksessa A 13 
(140v) alleviivattu punaisella. 

1205 3. Moos. 26: 11—12; 2. Kor. 6: 16. Latinankielinen sitaatti on käsikirjoituk- 
sessa A 13 (141r) alleviivattu punaisella. 

kon puolesta, että sen hyvyys lisääntyisi, syntisten puolesta, että he 
kääntyisivät, ja kaikkien niiden sielujen puolesta, jotka heidän ru- 
koustensa ansiosta vapahdetaan kärsimyksistä. Kaikki nämä laske- 
taan heidän kansansa joukkoon” Se tarkoittaa, että kaikki, jotka jo- 
ku kykenee pelastamaan, auttamaan ja houkuttelemaan Jumalan tykö 
oppineisuudella, rukouksilla ja hyvillä esimerkeillä, lasketaan Hänen 
kansaansa kuuluviksi kunnia palkintonaan.?* [1 Harjoittakoot he 
ahkerasti erityisesti näitä asioita: Rukoilkoot hyvin usein ja hartaas- 
ti, lukekoot ja kuunnelkoot mielellään pyhiä kirjoituksia, työsken- 
nelkööt ahkerasti, pitäkööt huolellisesti kiinni tottelevaisuudesta ja 
säännöstään kaiken sen osalta, mitä heille on määrätty, olkoot kai- 
kissa asioissa täydellisen nöyriä, älkööt verratko itseään kehenkään, 
älköötkä ketään kokonaan halveksuko. Kun he rukoilevat, minä ope- 
tan heille minun jumalallisen tahtoni ja kaiken, mitä he tarvitsevat, ja 
heidän lukiessaan annan heidän maistaa suloisuuttani. Myös heidän 
työnsä minä pyhitän. Tottelevaisuuden ja säännön huomioimisen 
suhteen minä tunnen heitä kohtaan myötätuntoa ja tahdon vahvistaa 
ja auttaa heitä siinä. Heidän ollessaan nöyriä minä tahdon levähtää 
heidän joukossaan”] 

Sinä päivänä, kun heidät otettiin luostariin, Mechtild rukoili jäl- 
leen hartaasti heidän puolestaan. Hän kuuli Herran sanovan: ”Heidän 
tulee itse rukoilla minulta, että antaisin heille ymmärryksen silmät, 
joiden avulla he voivat nähdä ja tuntea minut sekä ymmärtää kaiken 
sen, mikä on heille terveellistä ja hyödyllistä, sekä tottelevaisuuden 
korvat, jotka ovat valmiina kaikkiin käskyihin, heidän sääntöönsä ja 
kaikkiin säännön määräyksiin sekä heidän esimiehensä käskyihin ja 
tahtoon. Heidän tulee myös pyytää, että heille annettaisiin rakasta- 
va sydän, jonka ansiosta he voivat rakastaa minua, kaikkea minussa ja 
minun tähteni, sekä viisauden suu, jonka avulla he voivat lausua ru- 
kouksensa ja ylistystä minulle sekä opettaa muille kristityille sitä, mi- 


1206 Selittävä virke on Budden lisäämä ja puuttuu muista tutkimistani ver- 
sioista (Lauren 1972, 119). 

1207 Hakasulkeissa olevassa osuudessa Jumalan repliikki jatkuu. Osuus puut- 
tuu Buddelta, 1558 ja 1857. Osuus on mukana 1503, 1510, 1597 ja 1877. 
Vuoden 1854 valikoimasta luku puuttuu kokonaan. 

1208 Kohta on käsikirjoituksessa A 13 (141r) merkitty punaisella nuolella mar- 
ginaalissa. 

kä on heille hyödyllistä. Rukoilkoot myös, että antaisin heille hyvien 
tekojen kädet, jotta he tekisivät kaiken hyvin aikein. Kaikissa tekemi- 
sissään heillä olkoon täydellinen nöyryys niin, etteivät he vertaa it- 
seään kehenkään eivätkä millään tavoin halveksu ketään. 1” 

Kun luettiin pyhimyslitania'?*, Mechtild näki Neitsyt Marian ja 
jokaisen pyhimyksen, joka mainittiin, nöyrästi lankeavan polvilleen 
Herran Jeesuksen eteen ja rakkaudella rukoilevan heidän puolestaan. 
Kun he tekivät professionem'*"', otti Herra Jeesus mitä suurimmal- 
la rakkaudella kunkin heistä suloisimpaan syleilyynsä ojentaen heil- 
le pyhän oikean kätensä heidän lupaustaan helpottamaan ja suoje- 
lemaan heitä kaiken hyvän kera!??. Sitten, kun he ottivat vastaan 
Kristuksen arvokkaan ruumiin, Hän antoi heille kullekin mitä suloi- 
simman suudelman, jonka kautta heistä tuli yhtä Hänen kanssaan 
mitä autuaimman yhteyden kautta. 

[””Kerran Mechtild tunsi myötätuntoa erästä henkilöä kohtaan, 
joka eräässä asiassa ei täysin yhtynyt siihen, mitä hänen esimiehensä 
tahtoi”. Mechtild rukoili Herralta, että Hän katsoisi hyväksi armos- 


1209 Virke on tässä kohdassa vain Buddella ja 1558. Muista tutkimistani ver- 
sioista se puuttuu tästä kohdasta, mutta sama ajatus ilmaistaan monessa 
niistä siinä Buddelta puuttuvassa osiossa, joka on käännetty ylle hakasul- 
keisiin. 

1210 Arkikielessä sanaa /itania käytetään pitkän luettelon tai listan merkityk- 
sessä. Tässäkin on toisaalta kyse pyhimysten luettelemisesta, mutta sa- 
malla heihin vedotaan. Esimerkki tällaisesta vetoomuksesta on teoksessa 
Kauko & Lamberg 2017, 45-49. Litanialla tarkoitetaan myös julkisia ru- 
kouksia (esimerkiksi Häkkinen 2012, 20). 

1211 'Luostarilupauksen'. Budde on ehkä jättänyt tekstiin latinankielisen sa- 
nan siksi, että kyseessä on luostarimaailmaan liittyvä termi ja vakiintunut 
käsite. Esimerkiksi filosofiset ja teologiset termit annettiin usein latinak- 
si niiden erityismerkityksen ja eksaktiuden takia (vertaa Carlguist 2007, 
143-145; Kauko 2018a, 65-66). Latinankielinen sana ei käsikirjoituksessa 
A 13 (141v) erotu visuaalisesti ympäröivästä ruotsinkielisestä tekstistä. 

1212 Buddella mz allo godho 'kaiken hyvän kera". Muissa tutkimissani versi- 
oissa (1503, 1510, 1558, 1597, 1857 ja 1877) a malis/vor allem vbel 'kai- 
kelta pahalta’. Vuoden 1854 valikoimasta luku puuttuu. 

1213 Hakasulkeissa oleva puuttuu Buddelta, 1558 ja 1857. Vuosina 1503, 1510, 
1597 ja 1877 osuus on mukana. 

1214 Saksannoksissa lisätään, ettei hän myöskään halunnut totella ystävien- 
sä neuvoja (1503)/noudattaa ystävänsä hyvää neuvoa (1597). Maininta 
puuttuu latinankielisistä versioista (1510, 1877). 

saan valistaa tuon henkilön mieltä ja taivuttaa hänet tottelevaisuu- 
teen. Ja katso, Mechtild näki Herran Jeesuksen, joka seisten kietoi oi- 
kean käsivartensa sen henkilön ympärille, jonka puolesta Mechtild 
oli rukoillut. Jeesus sanoi: ”Siitä hetkestä saakka, jolloin hän vakuutti 
minulle antavansa oman tahtonsa esimiestensä käsiin, minä olen pi- 
tänyt häntä syleilyssäni, enkä koskaan hellitä oikeaa kättäni hänestä 
irrottaen paitsi, jos sattuisi niin, että hän itse omasta tahdostaan ve- 
täytyisi poispäin minusta. Jos hän sen tekee, hän ei vastaisuudessa voi 
palata entiseen asemaansa paitsi, jos hän nöyrtyy. ] 

Tästä Mechtild ymmärsi, että Kristus ottaa isälliseen syleilyynsä 
jokaisen puhtaan elämän ihmisen hänen luostarilupauksensa antami- 
sen päivänä ja aikana. Se tarkoittaa sitä, kun hän menee luostariin ja 
ottaa ylleen Iuostariasun.”" Kristus ei koskaan irrota häntä syleilys- 
tään paitsi, jos — Jumala estäköön niin tapahtumasta — joku harkitusta 
tahdostaan sanoutuu irti tottelevaisuudesta. Tai jos joku uppiniskai- 
sesti vastustaa esimiestään.!?6 Silloin hän irroittautuu Jumalan oi- 
keasta kädestä, eikä hän enää koskaan pääse sen alle ennen kuin hän 
alistuu nöyrästi Jumalalle todella katuen, ripittäytyen ja suorittaen 
asiaan kuuluvan katumusrangaistuksen sekä sen jälkeen pitäen esi- 
miehelleen!? antamansa lupauksen tottelevaisuudesta ja puhtaasta 
elämästä. Älköön hän sanoko vastaan tai niskoitelko.'*"* Hoc fac et 
vivas, sanoi meidän Herramme puhutellessaan suum discipulum'”. 


1215 Selitys puuttuu muista tutkimistani versioista ja näyttää olevan Budden 
tekemä lisäys (Lauren 1972, 119). 

1216 Maininta esimiehen vastustamisesta puuttuu muista versioista ja lienee 
Budden lisäämä. Budde korostaa muuallakin esimiehen tottelemisen 
tärkeyttä (Lauren 1972, 125). 

1217 Sanat sinom formanne 'esimiehelleen' näyttävät olevan Budden lisää- 
mät (Lauren 1972, 125). 

1218 Virke näyttää olevan Budden lisäämä. Se selventää ja korostaa edellä 
sanottua. 

1219 Geeten editiossa on latinan sanan suum sijaan sen ruotsinkielinen vastine 
sin. Oikea lukutapa on suum (Lauren 1972, 37). Sanat suum discipulum 
tarkoittavat 'opetuslastaan, oppilastaan’. Latinankielinen sitaatti hoc 
fac et vivas tarkoittaa "tee näin ja elät'. Sitaatti on kohdasta Luuk. 10: 
28 ja Budde on lisännyt sen tekstiin (Lauren 1972, 84). Se, jolle Jeesus 
evankeliumin kohdassa puhuu, oli muuan lainopettaja, eikä opetuslapsi. 
Vulgatassa on verbimuoto vives (futuuri), kun Buddella on muoto vivas 
(konjunktiivin preesens), mutta tämä ei isommin muuta tulkintaa. Käsi- 

[1220siitä, miten hyödyllistä ihmisen on lannistaa oma tahtonsa. 


Kerran eräs henkilö pyysi Mechtildiä esittelemään Jumalalle erään 
vaikean asian, jonka hän Jumalan rakkauden tähden oli toimittanut 
vastustaen omaa tahtoaan. Kun Mechtild teki tämän, hän näki mes- 
sussa, kuinka rasiasta, jossa säilytettiin Kristuksen ruumista, astui ulos 
hyvin pikkuinen lapsi, joka hetkessä kasvoi hyvin kauniiksi neidoksi, 
jolla tarkoitettiin Jumalan tahtoa. Muutamat menivät hänen tykön- 
sä, katselivat häntä hyvin ystävällisesti, syleilivät häntä ja keskusteli- 
vat hänen kanssaan. Näillä näytettiin tarkoitettavan niitä, jotka pyrki- 
vät mukauttamaan oman tahtonsa Jumalan tahtoon kaikissa asioissa, 
olivatpa ne sitten vastaisia tai myötäisiä, sekä tottelemaan ylempiensä 
määräyksiä. Sitten Mechtild näki toisella puolen seisomassa keittiö- 
palvelijan, joka oli pukeutunut hyvin mustiin vaatteisiin. Tällä tarkoi- 
tettiin omaa tahtoa ja yksilön mieltä. Tämä halveksittava palvelija yrit- 
ti kiskoa edellä mainittuja henkilöitä pois tuon hyvin kauniin neidon 
tyköä ja saada heidät katsomaan häneen itseensä. Jotkut eivät pitäneet 
häntä minkään arvoisena ja kääntyivät heti takaisin neidon puoleen. 
Jotkut taas kääntyivät tuon palvelijan puoleen leikitellen, lörpötellen 
ja kuiskutellen hänen kanssaan. Näillä tarkoitettiin niitä, jotka toisi- 
naan kääntyvät pois Jumalan tahdosta, noudattavat omaa tahtoaan ja 
seuraavat enemmän omaa mielipidettään kuin täyttävät esimiesten- 
sä kehotuksia. Elleivät he käänny katumuksen kautta edellä mainitun 
neidon puoleen eli siihen, mitä Jumala tahtoo, heitä pitää tuon palveli- 
jan kanssa kiusattaman ikuisella puutteella, sillä oma tahto ei saa hen- 
gellisissä asioissa aikaan muuta kuin ikuisen puutteen. 


Ihmisen vapaasta tahdosta 


Kerran Mechtild näki Herran Jeesuksen, jonka edessä seisoi eräs ih- 
minen. Jumalan sydämessä oli ratas, joka alati pyöri. Jumalan sydä- 


kirjoituksessa A 13 (141v) latinankielinen sitaatti on alleviivattu punai- 
sella, mutta sanat suum discipulum eivät erotu visuaalisesti ympäröivästä 
ruotsinkielisestä tekstistä. 

1220 Hakasulkeissa oleva puuttuu Buddelta, 1510, 1558, 1854 ja 1857. Osuus 
on mukana 1503, 1597 ja 1877. 

mestä lähti pitkä köysi, joka ulottui tuon ihmisen sydämeen, jossa 
myös oli pyörivä ratas. Tuolla ihmisellä tarkoitettiin kaikkia ihmisiä. 
Rattaalla taas ymmärrettiin sitä, että Jumala on antanut omasta va- 
paasta tahdostaan ihmiselle vallan vapaasti kääntyä hyvään taikka 
pahaan päin. Köydellä taas tarkoitettiin Jumalan tahtoa, joka vetää 
ihmistä aina hyvään päin, eikä pahaan. Köysi siis ulottuu Jumalan 
sydämestä ihmisen sydämeen, ja mitä enemmän ratas pyörii, sitä 
enemmän ihminen lähestyy Jumalaa. Jos ihminen valitsee pahan, ra- 
tas kääntyy ympäri, ja ihminen erkaantuu Jumalasta. Jos ihminen pi- 
tää kiinni pahasta aina kuolemaansa saakka, silloin köysi katkeaa ja 
ihminen sortuu ikuiseen kadotukseen. Jos hän katumuksen kautta 
nousee ylös, Jumala, joka on aina valmis olemaan lempeä, ottaa ih- 
misen jälleen takaisin armoonsa, ratas pyörii kuten aiemminkin ja ih- 
minen lähenee Jumalaa armon ansiosta. ] 


Siitä, miten hyödyllistä on varjella viittä aistiaan kaikelta 
luvattomalta. Luku 81221. 


Kerran Mechtild sanoi muiden rakkauden sanojen ja tunteiden jou- 
kossa Herralle Jeesukselle, että hän mielellään haluaisi olla Herran 
vanki. Herra vastasi: ”Se, joka maan päällä tahtoo olla minun vankini, 
sitokoon silmänsä ja kääntäköön ne pois kaiken luvattoman ja hyö- 
dyttömän näkemisestä. Hänen silmilleen minä näytän Taivasten val- 
takunnan kunnian kasvojeni kirkkaudella ja näyttämällä kunniani. 
Ja itseni minä olen näyttävä hänelle niin yltäkylläisen ihanuuden ke- 
ra, että koko taivaallinen joukko on iloiten sitä ihmettelevä. Samalla 
tavalla jokaiselle, joka sitoo korvansa ja kääntää ne pois kaikesta hai- 
tallisesta ja turhanaikaisesta kuultavasta, minä tulen laulamaan mitä 
kauneimman ääneni tahtiin ikuisessa autuudessa ja erityisessä kun- 
niassa mitä kauneinta ylistyslaulua. Jos joku pidättää suunsa lausu- 
masta haitallisia tai turhamaisia sanoja, minä tulen avaamaan hänen 
suunsa niin suuresti minun ylistykseeni, että hän on erityisellä arvok- 


1221 Luku on vuoden 1558 editiossa (129r—-129v) muista versioista poiketen osa 
kolmatta kirjaa. Muissa tutkimissani versioissa se on osa neljättä kirjaa ku- 
ten Buddella, poikkeuksena vuoden 1854 valikoima, josta luku puuttuu. 

kuudella julistava minun ylistystäni enemmän kuin kaikki muut. Jo- 
kainen, joka pitää sydämensä erossa turhanpäiväisistä ja pahoista aja- 
tuksista sekä haitallisista toiveista, on saava minulta niin suuren ja 
runsaan vapauden, että hänellä on oikeus minuun ja kaikkeen siihen, 
mitä hän haluaa, ja hänen sydämensä on ikuisesti iloitseva minun sy- 
dämeni kautta erityisestä vapaudesta ja yltäkylläisestä ihanuudesta. 
Jokaisen, joka estää käsiään tekemästä synnillisiä tekoja, minä olen 
kunniallisesti vapauttava kaikesta työstä ja orjuudesta, ja hänen hyvät 
työnsä minä tulen liittämään osaksi omia tekojani, ja tahdon korottaa 
ne niin suureen kunniaan, että koko taivaallinen väki on täyttyvä uu- 
desta ilosta??? 


Siitä, miten hyödyllinen ja hyvä yhteinen rukous on. Luku 9. 


Luostarin ollessa suuressa hädässä ja ahdingossa konventti antoi Ju- 
malan palvelijattaren tehtäväksi uhrata ja tarjota Jumalalle heidän lu- 
kemansa psalttari. Silloin Mechtild sanoi enkelilleen: ”Oi rakas Ju- 
malan enkeli, sinä tunnet [Hänet] niin kuin ennenkin olet tuntenut, 
mutta minä tunnen vain osittain”. Minä pyydän sinulta, että esitte- 
let rukoukseni sille kuninkaalle, jonka lähellä sinä olet ilossa ja kai- 
kenlaisessa ihanuudessa?” Enkeli vastasi: ”['?En ensinkään tunne 
[Häntä] samalla tavoin kuin minut tunnetaan, koska se, joka on mi- 
nut luonut, tuntee minut niin kuin korkein mahti, niin kuin suurin 
viisaus ja niin kuin suurin rakkaus. Minä taas tunnen ainoastaan sii- 
nä määrin, johon minut on luotu.] Siitä, että minun tehtävänäni on 
viedä sinun viestisi tai asiasi Jumalalleni ja Herralleni, minä iloitsen 
enemmän kuin kukaan äiti koskaan pystyy iloitsemaan ainoan poi- 
kansa kunniasta ja menestyksestä” Sitten enkeli esitteli rukouksen 


1222 Käsikirjoituksessa A 13 (142r) on ensin lukenut luvun lopussa vielä See 
kære win 'katso, rakas ystävä", mutta kirjuri on yliviivannut sen. 

1223 Vertaa 1. Kor. 13: 12. Buddella olevat sanat swa som thu tilförenne känth 
haffwer "niin kuin ennenkin olet tuntenut’ tuntuvat poikkeavan muista 
versioista. 1877 sanotaan latinaksi sicut et cognitus es "niin kuin sinutkin 
tunnetaan’. 

1224 Hakasulkeissa oleva puuttuu Buddelta ja 1558, mutta on mukana 1503, 
1510, 1597, 1857 ja 1877. Koko luku puuttuu vuoden 1854 valikoimasta. 

Jumalalle [suuren kunnian ja ilon kera pellavakankaassa olevien 
elävien leivosien hahmossa. Jotkut leivosista nousivat ylös kuin ha- 
luten lentää pois pellavakankaasta, mutta laskeutuivat sitten takaisin. 
Jotkut taas lensivät pois ja asettuivat Herran rinnan päälle. Toiset taas 
lensivät Herran suun tykö ja suutelivat sitä.] Herra sanoi: ”Niin mon- 
ta kuin oli niitä henkilöitä, jotka lukivat ja lähettivät minulle tämän 
rukouksen, yhtä monta kertaa minä tahdon armeliailla silmilläni kat- 
soa heihin ja kallistaa lempeät korvani heidän rukouksilleen” 


Siitä, miten Jumala täydentää sen, mitä ihmiseltä puuttuu. Luku 10. 


Jumalan palvelijatar rukoili erään henkilön puolesta, joka oli valitta- 
nut hänelle sydämensä ahdingosta, jota tuo henkilö tunsi siitä syystä, 
ettei ollut aina täydellisesti rakastanut Jumalaansa. Siksi hän joutui 
suureen ahdinkoon ja piti itseään aivan arvottomana sen vuoksi, ettei 
hän ollut rakastanut Jumalaansa sillä tavoin kuin olisi kuulunut sen 
paljon hyvän ja mittaamattoman rakkauden tähden, joita hänelle oli 
osoitettu. Herra sanoi hänelle: ”Voi rakkaani, sinun ei pidä olla ahdis- 
tunut. Omnia mea tua sunt, kaikki minun tekoni kuuluvat sinulle.!??*” 
Mechtild sanoi: ”Jos se on totta, että kaikki, mikä on Sinun, kuuluu 
minulle, niin silloin kuuluu Sinun Rakkautesikin minulle. [Rakkaus 
olet Sinä, kuten Johannes sanoo: ?Jumala on Rakkaus.!??] Ja sen Rak- 
kauden uhraan itseni takia", jotta sen kautta täydentyisi kaikki, 
mikä minussa on puutteellista”? Tämän Herra kiitollisesti hyväksyi ja 
otti vastaan sanoen: ”Niin tehköön minun omani. Ja kun sinä haluat 


1225 Hakasulkeissa oleva puuttuu Buddelta, 1558 ja 1857. Se on mukana 
1503, 1510, 1597 ja 1877. 

1226 Luuk. 15: 31. Joh. 17: 10. Budde on lisännyt sanan gärninga 'teot', joka 
puuttuu muista versioista ja Raamatusta. Latinankielinen sitaatti on käsi- 
kirjoituksessa A 13 (142v) alleviivattu punaisella ja osoitettu punaisella 
nuolella. 

1227 1. Joh. 4: 16. Hakasulkeissa oleva puuttuu Buddelta, 1558 ja 1854. Se on 
mukana 1503, 1510, 1597, 1857 ja 1877. 

1228 Budden ffor mik "itseni takia' poikkeaa muista versioista, joissa on tibi/ 
dir "Sinulle". Koska Budden käännös on säilynyt vain kopiona, on mah- 
dollista, että toisen persoonan muoto tik on kopiointivaiheessa vaihtu- 
nut ensimmäisen persoonan muotoon mik. Molemmat ovat kokonaisuu- 
den kannalta järkeviä. 

ylistää ja rakastaa minua, etkä onnistu siinä niin kuin haluaisit, sano 
silloin näin: Bone Jhesu laudo te' eli oi, hyvä Jeesus, minä kiitän Si- 
nua, ja mikä tahansa minussa onkin puutteellista, niin pyydän Sinul- 
ta, että täydennät sen puolestani? Kun taas haluat rakastaa minua, sa- 
no näin: Bone Ihesu amo te" eli hyvä Jeesus, minä rakastan Sinua, 
ja mikä tahansa minussa on puutteellista, niin pyydän Sinulta, että 
tarjoat Isällesi sydämesi rakkauden minun puolestani.” Herra sanoi 
vielä: ”Sano sille henkilölle, jonka puolesta rukoilet, että hän tehköön 
samoin. Jos hän tuhat kertaa päivän aikana lukee nämä sanat ja ru- 
koilee minua, niin yhtä monta kertaa minä tarjoan itseni Isälleni hä- 
nen puolestaan, sillä minä en voi väsyä tai kyllästyä siihen” Siunattu 
olkoon Hän suuren rakkautensa tähden nyt ja ikuisesti!" 


Siitä, mitä ihmisen tulee tehdä ollessaan ahdingossa. Luku 11. 


Kun Mechtild taas rukoili tuon saman henkilön”? puolesta, Herra 
Jeesus sanoi: ”Lukekoon hän usein nämä säkeet: Benedictus es 
Adonay jn firmamento celi”? [Olet ylistettävä ja kunniakas ja ylim- 


1229 Latinankieliset sanat on käsikirjoituksessa A 13 (142v) alleviivattu punai- 
sella. 

1230 Käsikirjoituksessa A 13 (142v) on nämä latinankieliset sanat alleviivattu 
punaisella. 

1231 Virke on Budden lisäämä ja puuttuu muista tutkimistani versioista 
(Lauren 1972, 89). 

1232 Joissakin versioissa (1558, 1854) sanotaan pro guadam persona 'erään 
henkilön puolesta", joissakin sanotaan vor eyn anderel/fiir eine andere 
Person/pro alia "erään toisen henkilön puolesta’ (1503, 1877), joissakin 
(1597, Budde) taas sanotaan für dise Person/for the sama 'tämän/samai- 
sen henkilön puolesta’. Vuoden 1510 editiossa sanotaan vain cu(m) illa 
oraret "kun hän rukoili”. Luku puuttuu 1857. 

1233 "Olet siunattu, Adonai, Taivaan vahvuudessa". Dan. 3: 56. Kyseessä on 
Danielin kirjan apokryfinen lisäys, joka kuuluu Danielin kirjan niin sa- 
nottuun C-laajennokseen eli Kolmen miehen kiitoslauluun, jota on käy- 
tetty paljon liturgiassa (Kiilunen 2008c, 223 ja 228). Adonai tarkoittaa 
Herraa. Sanaa Adonai ei käytetä kyseisessä Raamatun kohdassa, mutta 
kyllä muualla Vulgatassa (2. Moos. 6: 3; Judit 16: 16), joskaan ei Raama- 
tun suomennoksessa. Latinankielinen sitaatti on käsikirjoituksessa A 13 
(143r) alleviivattu punaisella. 

1234 Buddella, 1503 ja 1510 on sitaatista vain alku. Hakasulkeissa oleva jatko 
on kokonaisuudessaan mukana 1877 ja suurimmaksi osaksi 1597. Osa 

mäksi korotettu iankaikkisesti. Sinä olet tehnyt Taivaan ja maan, me- 
ren ja kaiken, mitä niissä on. Sinä olet korkeimmin ylistettävä ja kun- 
niakas ja ylimmäksi korotettu iankaikkisesti, halleluja] Jos hänen 
mieleensä joskus tulee ajatus, ettei hän kuulu Jumalan valittuihin ys- 
täviin tai ole yksi heistä, tehköön hän niin kuin ihminen, joka on pi- 
meässä laaksossa. Jos tämä mieluusti tahtoo nähdä auringon, hän 
lähtee laaksosta ylös jollekin korkealle vuorelle päästäkseen siten pi- 
meydestä. Samaten se, jota häiritsee ahdistuksen pimeys, nouskoon 
ylös toivon vuorelle. Uskovin silmin katsokoon hän minua, joka olen 
Taivaan vahvistus eli Taivaan ylläpitäjä, johon kaikkien valittujen sielut 
on kiinnitetty niin kuin tähdet taivaalle. Vaikka syntien pilvet ja sumu 
joskus pimentävät nuo tähdet, ne eivät kuitenkaan koskaan pimene jn 
suo firmamento'””, sen suhteen, mikä pitää niitä yllä, ja se on minun 
jumalallinen kirkkauteni. "Vaikka minun valitut ystäväni joskus sot- 
keutuvat suuriin ja karkeisiin synteihin, jotka ovat heidän haittanaan, 
kuitenkin minä heitä katsoessani näen heidät aina siinä samassa kirk- 
kaudessa ja rakkaudessa kuin silloin, kun heidät alun perin valitsin, 
ja siinä kirkkaudessa, johon he loppujen lopuksi tulevat pääsemään. 
Siksi ihmisen on hyödyllistä alati muistella, millaisella pyytettömäl- 
lä hyvyydellä minä olen hänet valinnut ja miten salaisin ja ihmeellisin 
arvioinnein olen katsonut ja nähnyt oikeamieliseksi ihmiseksi sen, jo- 
ka oli karkeiden syntien vallassa. Kuinka rakastavasti ja lempeästi mi- 
nä aina häntä ajatellessani odotankaan parannusta ja kääntymistä pois 
synneistä, ja kaikki hänen huonotkin tekonsa minä käännän hänelle 
hyviksi. Ergo benedicat me eternam firmitatem electorum”, siispä ih- 
misen tulee aina siunata minua, joka olen pyhien ihmisten ikuinen pe- 
rusta. Sanoilla Benedicant te omnes angeli et sancti tui'** hänen tulee 


siitä on mukana 1558 ja 1854. Vuoden 1857 saksannoksesta koko luku 
puuttuu. 

1235 Latinankieliset sanat on käsikirjoituksessa A 13 (143r) alleviivattu punai- 
sella, ja niihin osoittaa punainen nuoli. 

1236 Virkkeen alku on käsikirjoituksessa A 13 (143r) alleviivattu punaisella. 

1237 Käsikirjoituksessa A 13 (143v) latinankielinen kohta ei tällä kertaa erotu 
visuaalisesti muusta tekstistä. 

1238 'Siunatkoot sinua kaikki enkelit ja sinun pyhimyksesi’. Käsikirjoituksessa 
A 13 (143v) ei latinankielinen sitaatti erotu visuaalisesti muusta tekstistä, 
mutta virkkeen ruotsinkielinen alku on merkitty punaisella nuolella. 

toivoa ja pyytää, että kaikki enkelit ja pyhimykset ylistäisivät ja kun- 
nioittaisivat minua hänen kanssaan ja hänen vuokseen”! 


Siitä, miten ihmisen tulee uskoa Jumalalle ahdistuksensa. Luku 12. 


Kun Mechtild rukoili erään sisaren puolesta, hän sai Jumalalta tällai- 
sen vastauksen: ”Kun ihmistä ahdistaa jokin, niin nöyrtyköön hän 
minun jalkojeni juureen ja uskokoon koko ahdinkonsa minun huos- 
taani laskien siten pois niskoiltaan ahdistusten kuorman ja taakan. 
Lukekoon vielä tämän rukouksen: Respice Domine sancte Pater super 
me famulam tuam” eli oi, Herra, pyhä Isä, näe ja katso minua, si- 
nun palvelijatartasi, jonka tähden meidän Herramme Jeesus Kristus 
ei epäröinyt antautua vihollistensa käsiin ja alistua kuolemaan ris- 
tillä ja kärsimään, aamen. '*'Lukekoon hän tämän rukouksen nöy- 
rästi pyytäen, että minä katsoisin häneen armeliailla silmilläni valis- 
taen hänen sieluaan, jotta hän voisi ymmärtää, minkä vuoksi ja miten 
suuresta rakkaudesta minä annoin hänen joutua tuohon ahdinkoon 
ja jotta hän kestäisi kärsivälliyydellä ja rakkaudella tämän ja kaiken- 
laiset vastoinkäymiset minun ylistyksekseni ja kunniakseni. Tulkoon 
sitten minun kätteni suojaan lukien tämän responsorion: 'Emitte, Do- 
mine, sapienciam tuam de sede magnitudinis tue vt mecum sit et me- 
cum laboret vt sciam guid acceptum sit omni tempore. Versus. Et noli 
me reprobare a pueris tuis guod seruus tuus sum et filius ancille tue. Vt 
sciam etc.”” Laske viisautesi tänne alas herruutesi valtaistuimen ty- 
köä, jotta se olisi minun kanssani ja työskentelisi mukanani, jotta voi- 
sin tietää, mikä on Sinulle mieluisaa kaikkina aikoina. Versus”, Älä- 
kä heitä minua pois lastesi joukosta, sillä minä olen Sinun palvelijasi 


1239 Käsikirjoituksessa A 13 (143v) on luvun lopussa lukenut mik thykker 'mi- 
nusta näyttää’, mutta se on vedetty punaisella yli. 

1240 Latinankielinen sitaatti ei käsikirjoituksessa A 13 (143v) erotu visuaalises- 
ti muusta tekstistä. 

1241 Ruotsinkielinen sana Læsi '"lukekoon' on käsikirjoituksessa A 13 (143v) 
alleviivattu punaisella. 

1242 Latinankielinen osuus on käsikirjoituksessa A 13 (143v) alleviivattu pu- 
naisella. 

1243 Sana versus on käsikirjoituksessa A 13 (143v) kirjoitettu punaisella. 

ja Sinun palvelijattaresi poika. Jotta tietäisin et cetera?“ Tätä lukien 
rukoilkoon jumalisesti, että jumalallinen Viisaus olisi hänen auttajan- 
sa ja opettajansa, jotta hän kärsivällisesti kestäisi tuon ahdingon Ju- 
malalle kunniaksi ja kunnioitukseksi, itselleen hyödyksi sekä kaikille 
yleisesti eduksi ja hyödyksi. '5Kolmanneksi menköön minun sydä- 
meni tykö ja lukekoon tämän: 'O mira circa nos tue pietatis dignacio, 
o ineffabilis dileccio caritatis vt seruum redimeres filium tradidisti, oi, 
Herra Jumala, miten ihmeellinen onkaan Sinun lempeytesi arvo, oi 
miten sanoinkuvaamaton rakkautesi armaus, kun annoit Poikasi kuo- 
lemaan vapauttaaksesi orjan? ['***Ja tämän: oi ihmeellinen hinta, jon- 
ka voimalla maailma on lunastettu vankeudesta, manalan maanalai- 
set salvat on murrettu, elämän ovi on avattu meille?] Tätä lukiessaan 
rukoilkoon, että minä antaisin hänen kiitollisuudella ja rakkaudella 
kantaa ahdistustensa taakan ja painon apunaan minun sydämeni rak- 
kaus, jolla minä olen kantanut kaikkien ihmisten taakat ja synnit.” 


Siitä, että sinun tulee tarjota sydämesi Jumalalle, jos olet 
ahdistunut. Luku 13. 


Eräällä toisella kerralla Mechtild rukoili erään henkilön puolesta, 


1244 Sitaatti koostuu kahdesta Raamatun kohdasta, jotka ovat deutero- 
kanonisesta Viisauden kirjasta. Ensin siteerataan kaikissa tutkimissani 
versioissa kohtaa Viis. 9: 10. Sen perään Buddella on sitaatti kohdasta 
Viis. 9: 4-5, joka puuttuu muista versioista. Buddella olevan sitaatin si- 
jaan on vuosien 1597 ja 1877 versioissa sitaatti jakeen Viis. 9: 4 alusta. 
Se kuuluu latinaksi: Da mihi, Domine, sedium tuarum assistricem sapien- 
tiam "Anna minulle, Herra, valtaistuimesi tykönä oleva viisaus’. Buddella 
oleva sitaatti on saman jakeen lopusta ja seuraavasta jakeesta. Lauren 
(1972, 81) katsoo, että se on Budden tekemä lisäys, mutta tätä ei voitane 
pitää varmana, koska kahdessa muussa versiossa siteerataan samaa jaet- 
ta, mutta jakeen eri kohtaa. Siten kyse voi olla Budden alkutekstinään 
käyttämään versioon palautuvasta variaatiosta. Fraasi et cetera 'ja niin 
edelleen’ on käsikirjoituksessa A 13 (143v) alleviivattu punaisella. 

1245 Virkkeen alku on käsikirjoituksessa A 13 (144r) merkitty punaisella nuo- 
lella. Pian seuraava latinankielinen sitaatti on alleviivattu punaisella. 

1246 Hakasulkeissa oleva puuttuu Buddelta ja on kokonaan mukana vain 
1877. Sekä Buddella olevan että Buddelta puuttuvan sitaatin alkusanat 
ovat mukana 1503, 1510, 1558, 1854 ja 1857. 

1247 Luvun lopun kohdalla on käsikirjoituksen A 13 (144r) marginaalissa pu- 
nainen nuoli. 

joka tahtoi vakuuttua siitä, tulisiko hän olemaan ikuisesti Jumalan 
kanssa, vai ei. Silloin Mechtild näki tuon henkilön sielun olevan Ju- 
malan tykönä polvillaan ja tarjoavan Jumalalle sydämensä kaksikor- 
vaisen maljan muodossa", Maljan korvat merkitsivät hänen tah- 
toaan ja haluaan tarjota sydämensä Jumalalle. [””Herra otti maljan 
vastaan kiittäen ja pani sen syliinsä. Herralla oli kaksi astiaa, oikealla 
kultainen ja vasemmalla hopeinen. Välillä hän kaatoi yhdestä, välil- 
lä toisesta sekoittaen sisällöt yhteen. Kultaisessa astiassa oli jumaluu- 
den makeutta, hopeisessa taas Hänen ihmisenä tekemänsä työ. Niitä 
Hän yhtaikaa vuodattaa ihmisen sydämeen, kun Hän antaa ahdin- 
gossa olevan ihmisen tuntea Hänen jumalallisen lohdutuksensa su- 
loisuuden ja suo tälle itse ihmisenä ollessaan tekemänsä työn lohduk- 


1248 Buddella j ens kalffs liknilse "vasikan muodossa”. Lukutapa on Geeten 
(1899, 314) editiossa, ja olen tarkistanut sen käsikirjoituksesta (A 13, 
144r). Ruotsinnoksessa näyttää olevan genetiivi sanasta kalver 'vasik- 
ka", joka ei sovi kontekstiin, jossa 1503, 1510, 1558, 1597, 1857, 1877 
puhutaan maljasta (latinaksi calix, saksaksi Kelch). Vuoden 1854 valikoi- 
masta luku puuttuu. Latinaksi vasikka on vitulus, joka ei muistuta mal- 
jaa tarkoittavaa sanaa calix. Siksi ei tunnu todennäköiseltä, että maljan 
vaihtuminen vasikaksi olisi tapahtunut latinankielisen tekstiperinteen 
sisällä. Budden käyttämässä alkutekstissä on todennäköisesti ollut sana 
calix 'malja', ja lienee epätodennäköistä, että Budde olisi erehtynyt 
kääntämään sen vasikaksi. Säilynyt ruotsinkielinen käsikirjoitus A 13 on 
kopio, ja todennäköisimmin kyse on kopioitaessa sattuneesta virhees- 
tä. Kopioitsija on ehkä vahingossa lukenut sanan kalks 'maljan' sijaan 
kalffs 'vasikan'. Koska maljan sanotaan olevan kaksikorvainen, ovat 
korvat voineet viedä kirjurin ajatukset eläimeen. Jos kirjuri on laatinut 
kopionsa Budden omakätisen käsikirjoituksen perusteella, kuten Lauren 
(1972, 26) uskoo, ei väärinluenta tunnu yllättävältä, koska Budden käsi- 
alaa pidetään vaikealukuisena. Budde itse sanoo kirjoituksensa olevan 
huonoa ja epämiellyttävää lukea (Hultman 1895, 121 ja 143; Lamberg 
2007, 145 ja 167; Kauko 2015b, 87). Epämiellyttävyys voi viitata Budden 
huolimattomaan käsialaan, mutta sen voi toisaalta ajatella tarkoittavan 
tekstin sisältöä (Carlguist 2002, 86). Paitsi huolimatonta, Budden käsi- 
alan on ajateltu olevan väsymyksen, sairauden tai vanhuuden takia heik- 
koa (Ahlbäck 1952, 115; Carlguist 2002, 86). Toisaalta Budden laatimat 
Mechtildin ilmestysten omakätiset käsikirjoitukset eivät olleet hänen vii- 
meisiltä vuosiltaan, joten käsialan luulisi vielä niissä olleen nuoremman 
ja terveemmän ihmisen käsialaa. 

1249 Hakasulkeissa oleva puuttuu Buddelta ja 1558. Se on mukana 1503, 
1510, 1597, 1857 ja 1877. 

si.] Silloin Herra Jeesus sanoi: ”Jos ihminen ahdistuessaan tarjoaa 
tuon ahdistuksen minulle heti aluksi, minä juon ahdistuksen lähtees- 
tä ja vuodatan suustani häneen niin paljon makeutta, että ahdinko 
tulee niin paljon jalommaksi ja arvokkaammaksi, ettei hän koskaan 
joudu kadotukseen. Mutta jos ihminen juo siitä ennen minua, silloin 
hän hylkää ja turmelee ahdinkonsa palkkion. Ja mitä enemmän ihmi- 
nen siitä juo, sitä kitkerämmäksi se tulee, eikä minun sitten sovi siitä 
juoda ennen kuin se on hyvin puhdistettu katumuksen ja ripittäyty- 
misten avulla” 

Selitys'?*!. Kun ihminen ahdistuu, hänen tulisi heti tarjota kaikki 
ahdistuksensa Jumalalle, joka silloin lähettää hänelle makean lohdu- 
tuksensa, vahvistaa hänen kärsivällisyyttään, eikä koskaan anna ah- 
distuksen kaikota ihmiseltä ilman, että siitä koituisi hedelmää ja hyö- 
tyä. Jos sen jälkeen sattuu niin, että ihminen vajavaisuudessaan palaa 
ahdinkoonsa valittaen siitä jollekulle tai puhuen kärsimyksestään, se 
annetaan hänelle kohta anteeksi, kun hänen sydämensä katuu. Kun 
ihminen ei tahdo kantaa ahdinkoaan'”?, vaan heittäytyy kärsimättö- 
mäksi, niin mitä enemmän hän parantelee ahdistustaan milloin pu- 
huen siitä, milloin ajatellen sitä, sen raskaammaksi ja katkerammaksi 
se tulee. Kun hän sitten taas tointuu, ei hän silloin tohdi tarjota ahdis- 
tustaan Jumalalle, sillä ei Hänen sovi auttaa, vaikka ihminen siihen 
luottaa. Mutta älköön ihminen silti lannistuko, vaan puhdistakoon 


1250 Kohta on käsikirjoituksessa A 13 (144r) merkitty punaisella nuolella. 

1251 Selitys eli glossa ei ole Budden lisäämä, vaan se on mukana muissakin 
tutkimissani versioissa. Selitys alkaa sanalla g/osa, joka ei käsikirjoituk- 
sessa (A 13, 144r) ole marginaalissa, vaan osana leipätekstiä. Käsikirjoi- 
tuksessa sana kuitenkin erottuu muusta tekstistä, koska se on alleviivat- 
tu punaisella. Sana on sellaisenaan näkyvissä myös vuosien 1503, 1510 
ja 1877 versioissa, joten Budde on selvästi ottanut sen alkutekstistään. 
Geeten (1899, 315) editiossa sana glosa on kirjoitettu pienemmällä kuin 
muu teksti. Laurenin (1972, 113) tutkimuksesta saa sen käsityksen, että 
nimenomaisesti glossiksi merkityt kohdat ovat aina Budden lisäyksiä, 
mutta niin ei ainakaan tässä kohdassa ole laita. 

1252 Kaikissa muissa tutkimissani versioissa sanotaan: "Kun ihminen tahtoo 
itse kantaa ahdinkonsa”. Se sopii kontekstiin paremmin. Säilyneessä ruot- 
sinnoksessa on kieltosana ekke (A 13, 144v; Geete 1899, 315), joka poik- 
keaa muista versioista. Se saattaa olla Budden ajatusvirhe tai käsikirjoi- 
tusta kopioitaessa tehty muutos, jolla tekstiä on yritetty korjata, mutta 
onkin aiheutettu virhe. 

sen kaiken katumalla. Sitten nöyrin mielin ja katuvin sydämin tarjot- 
koon ahdistuksensa Jumalalleen. Surkoon hän hartaasti sitä, että hän 
oli epävarma ja epäileväinen Jumalan avun suhteen sekä jättäytyi ih- 
misen avun ja tuen varaan saadakseen helpotusta ahdinkoonsa.?5 

Tämän jälkeen Herra syleili tuota henkilöä ja sanoi: ” Nemo tollat 
a me animam tuam eli älköön kukaan viekö sieluasi pois minulta'5*” 
Herra siunasi häntä [painaen häneen ristinmerkin] ja sanoi: ”Mi- 
nun jumaluuteni siunatkoon sinua, minun ihmisyyteni vahvistakoon 
sinua, minun lempeyteni hoitakoon sinua ja minun rakkauteni suo- 
jelkoon sinua” Ecce sic benedicetur homo gui timet Dominum eli kat- 
so, niin siunataan sitä ihmistä, joka pelkää ja rakastaa Jumalaa, joka 
siunatkoon meitä nyt ja ainal? 


[1257sSiitä, miten sielu pelaa Kristuksen kanssa, ja nopista 


Toisella kerralla Mechtild rukoili kunniakasta neitsyttä samaisen 
henkilön puolesta. Mechtild näki autuaan neitsyen antavan hänelle 
kolme noppaa sanoen: ”Anna nämä hänelle minun puolestani, jotta 
hän pelaisi niillä minun Poikani kanssa. On tapana, että sulhanen hu- 
vin vuoksi kaappaa itselleen kanssaan leikittelevältä morsiamelta sor- 
muksia, kaulaketjuja tai jotakin mukavaa morsiamella olevaa, jonka 


1253 Virke puuttuu muista tutkimistani versioista ja näyttää olevan Budden 
selittävä lisäys (Lauren 1972, 122). 

1254 Latinankielisissä versioissa (1510, 1558, 1877) verbi on futuurimuodossa 
tollet. Buddella on konjunktiivin preesens tollat — lukutapa on Geeten 
(1899, 316) editiossa, ja olen tarkistanut sen käsikirjoituksesta (A 13, 
144v). Futuurilla voi olla hortatiivista konjunktiivia lähenevä merkitys 
(Sjöstrand 1960, 278), joten lukutapojen ero ei ole suuri. Latinankielinen 
repliikki, joka ei näytä olevan Raamatusta, on käsikirjoituksessa A 13 
alleviivattu punaisella. 

1255 Hakasulkeissa olevat sanat puuttuvat Buddelta ja 1558, mutta ovat mu- 
kana 1503, 1510, 1597, 1857 ja 1877. 

1256 Virke sitaatteineen puuttuu muista tutkimistani versioista ja on Budden 
lisäämä (Lauren 1972, 84 ja 88). Sitaatti on Vulgatassa kohta Ps. 127: 4 ja 
Raamatun suomennoksessa Ps. 128: 4. Latinankielinen sitaatti on käsikir- 
joituksessa A 13 (144v) alleviivattu punaisella. Luvun lopun kohdalla on 
käsikirjoituksessa punainen nuoli. 

1257 Hakasulkeissa oleva luku puuttuu Buddelta, 1510, 1558, 1854 ja 1857. 
Luku on mukana 1503, 1597 ja 1877. 

tämä on käsillään tehnyt. Samoin morsian vaatii itselleen jotakin, mi- 
tä sulhasella on” Silloin Mechtild ymmärsi Jumalan sallimuksesta, 
että nopan silmäluku yksi merkitsi ihmisen halpuutta ja alennusta, 
jonka hän silloin panee Kristukselle peliin, kun hän kaiken alakulon 
kera kernaasti tarjoaa Kristukselle kaikki vastaiset asiat sekä valitsee 
vapaaehtoisesti alistua jokaiselle luodulle. Totisesti ihminen vie Kris- 
tukselta omansa, kun Kristus puolestaan antaa sielulle oman korkeu- 
tensa ja hyvin arvokkaan kunniansa, jonka Isä Jumala antoi Hänelle 
sen alennuksen ansiosta, kun Hän nöyryytti itseään maan päällä ih- 
misen tähden sanoen: ”Minä olen mato, enkä ihminen, olen ihmisten 
herjattava ja kansan poisheittämä!?*8” Silmäluku kaksi merkitsee ruu- 
mista ja sielua, jotka ihminen silloin asettaa peliin, kun hän rakkau- 
den tähden tekee kaikki työnsä, niin hengelliset kuin ruumiillisetkin, 
ylistykseksi Kristukselle. Ne Kristus puolestaan korvaa hänelle kaikil- 
la jumalallisilla ja ihmisenä tekemillään töillä. Silmäluku kolme mer- 
kitsee ihmisen kolmea hyvää avua eli muistia, järkeä ja tahtoa, jotka 
sielu heittää peliin silloin, kun se hallitsee itseään niillä Jumalan mie- 
len mukaisesti. Sielu taas saa, mitä on luvattu, kun se tuo Kristuksen 
armosta itsessään esiin nuhteettoman kuvan Pyhästä Kolminaisuu- 
desta, jonka mukaan se on tehty. Silmäluvun neljä sielu heittää silloin, 
kun se uskoo itsensä kokonaan Jumalan huomaan niin myötäisissä 
kuin vastaisissakin asioissa nyt ja tulevaisuudessa. Kristus puolestaan 
heittää hänelle oman silmälukunsa, kun hän alistaa sielua palvele- 
maan neljä maailman osaa", joita Hän viisaudellaan voimakkaas- 
ti hallitsee, ja kaiken, mitä niissä on. Silmäluku viisi merkitsee sielun 
viittä aistia. Tämän silmäluvun sielu heittää silloin, kun se käyttää ais- 
tejaan sen mukaan, mikä on Jumalalle mieleen. Kristus panee kärsi- 
myksensä voimasta peliin viisi haavaansa, jotka Hän kesti sielun rak- 
kauden ja terveyden tähden”, Silmäluku kuusi merkitsee ihmisen 


1258 Vulgatassa Ps. 21: 7; Raamatun suomennoksessa Ps. 22: 7. 

1259 Tässä tarkoitetaan mahdollisesti samoja neljää maailmanäärtä eli ilman- 
suuntaa, jotka mainitaan Jöns Budden kirjaan sisältyvässä tekstissä 
"Lucidarius" (Hultman 1895, 10; Lamberg 2007, 36; Kauko 2018b, 44). 

1260 Kristus sai kärsiessään ja kuollessaan paljon haavoja, mutta viisi niistä 
olivat erityisen tärkeitä muiden muassa birgittalaisille. Näitä olivat ran- 
teisiin ja jalkoihin ristiinnaulitessa syntyneet haavat sekä kyljessä oleva 

kuutta ikäkautta. Tämän silmäluvun ihminen heittää silloin, kun hän 
tunnustaa eläneensä kaikki elämänsä päivät huonosti ja suruttomasti. 
Kristus puolestaan heittää suosiollisesti tähän peliin oman mitä py- 
himmän kanssakäymisensä ja koko elämänsä kaikessa avujensa täy- 
dellisyydessä.] 


Sielun tulee etsiä Jumalan sydämestä kaikkea sitä, mitä toivoo. 
(Luku 14). 


Koska Mechtildiä kovasti pyydettiin tekemään niin, hän rukoili Ju- 
malaa erään henkilön puolesta, että Jumala katsoisi hyväksi antaa täl- 
le puhtaan, nöyrän, rakastavan, kaipaavan ja hengellisen sydämen. 
Mechtild sai Jumalalta tällaisen vastauksen: ”Kaikkea sitä, mitä hän 
haluaa saada ja mitä hän tarvitsee, etsiköön minun sydämestäni. Pyy- 
täköön hän minua antamaan sen hänelle samoin kuin tekee lapsi, jo- 
ka kaikkea haluamaansa pyytää isältään. Kun hän tahtoo puhtautta, 
rientäköön minun viattomuuteni äärelle. Kun hän haluaa nöyryyttä, 
ottakoon sitä minun nöyryydestäni. Sen, jota hän halajaa, mutta joka 
häneltä puuttuu, täydentäköön minusta. Minun rakkauteni, kaiken 
minun jumalallisen ja puhtaan elämäntapani ja kanssakäymiseni ot- 
takoon hän käyttöönsä luottavaisesti” Silloin Mechtild sanoi: ”Minä 
pyydän Sinulta, rakas Herra, että menettelisit hänen kanssaan lem- 
peästi hänen viimeisenä elinpäivänään ja antaisit hänelle varmuuden 
siitä, että hän on pysyvä ikuisesti Sinun kanssasi.” Herra vastasi: ”Ku- 
kapa viisas tahtoisi kevytmielisesti heittää pois tai hyljätä jotakin kal- 
lista, itselleen hyvin rakasta ja kovalla työllä lunastettua ja saatua? Mi- 
nä pyhitin ihmisenäoloni kautta kaikki hänen ruumiilliset tekonsa, 
ja [kasteen kautta?*'] minä omalla hengelläni pyhitin hänessä kaikki 
henkiset asiat ja tein ne eläviksi. ['?*Olkoon hän siis näiltä kahdelta 
kannalta minussa kiinni. Kaikki ruumiilliseen ihmiseloonsa liittyvät 
asiat, kuten kiusaukset ja kaikenlaiset vastoinkäymiset, jättäköön mi- 


haava, joka syntyi, kun yksi sotilaista pisti keihään ristillä riippuvan Kris- 
tuksen kylkeen (Joh. 19: 34). Katso Kauko & Lamberg 2017, 345. 

1261 Maininta kasteesta puuttuu Buddelta, mutta on mukana 1503, 1510, 
1558, 1597, 1854, 1857 ja 1877. 

1262 Hakasulkeissa oleva puuttuu Buddelta, 1558 ja 1854, mutta on mukana 
1503, 1510, 1597, 1857 ja 1877. 

nun huolekseni yhdistettyinä omaan ihmisenäolooni. Kaikki henki- 
set asiansa, siis toivonsa, ilonsa ja rakkautensa, suunnatkoon yksin 
minuun.] Koskaan minä en hylkää häntä?” 

126 Autuaita ovat ne, jotka täysin luottavat Häneen. Heitä ei kos- 
kaan hyljätä ikuisiksi ajoiksi, vaikka he kärsivätkin murhetta. Ilman 
murhetta ei kukaan pääse Taivaaseen, sillä Hän kurittaa kaikkia niitä, 
joita Hän rakastaa””. Se, ettei koskaan kärsi surua tai murhetta, on 
oikotie helvettiin. Jumala varjelkoon meitä kaikkia siltä ja antakoon 
meille Taivaan armon! 


Siitä, että laiminlöynti tulee korjata ylistämällä Jumalaa. (Luku 15) 


Kun Mechtild jälleen rukoili erään henkilön puolesta, joka oli hyvin 
ahdistunut, hän näki tämän seisomassa lähellä Herraa!?*. Herra Jee- 
sus sanoi: ”Katso, minä annan hänelle anteeksi kaikki hänen syntinsä, 
mutta hänen tulee hyvittää syntinsä ja laiminlyöntinsä cum laude eli 
Jumalan ylistämisellä "?*6, Hänen kuunnellessaan messua jn prefacio- 
ne?” lauletaan, että per quem maiestatem tuam laudant angeli. Sanat 
per quem tarkoittavat 'sen kautta — seu propter graciarum accionem 
eli kiittämisen johdosta"?*s, Koko lause tarkoittaa, että pyhät enkelit 
kiittävät ja kunnioittavat Jumalaa kaiken Hänen armonsa ja hyvien 
töidensä tähden. Kun nämä sanat lauletaan, tulee hänenkin ylistää 
minua yhdessä sen taivaallisen ylistyksen kanssa, jolla Jumala, pyhä 
kolminaisuus itse ylistää itseään ja tulee ylistetyksi ja joka virtaa mitä 
pyhimpään Neitsyt Mariaan ja sitten kaikkiin enkeleihin ja pyhimyk- 


1263 Luvun loppusanat puuttuvat muista tutkimistani versioista ja ovat Bud- 
den lisäämät (Lauren 1972, 88 ja 90). 

1264 Hepr. 12: 6. 

1265 Kyseessä oli mieshenkilö, koska häneen viitataan maskuliinimuotoisilla 
pronomineilla (ruotsin honom, saksan ihn, latinan ipsum). 

1266 Fraasi cum laude 'kiitoksen kera, ylistyksen kera' on käsikirjoituksessa 
A 13 (145r) alleviivattu punaisella. 

1267 "Sen alkusanoissa". Sekä tämä fraasi, että itse sitaatti on käsikirjoitukses- 
sa A 13 (145r) alleviivattu punaisella. 

1268 Selitystä ei ole muissa versioissa, joten se saattaa olla Budden lisäämä. 
Koska se on osin latinaksi, voi myös olla, että selitys on ollut Budden 
käyttämässä alkutekstin versiossa. Latinankielinen osuus on käsikirjoi- 
tuksessa A 13 (145r) alleviivattu punaisella. 

siin. Ja lukekoon yhden Pater noster -rukouksen””. Tarjotkoon hän 
sen minulle yhdessä sen ylistyksen kanssa, jolla Taivas ja maa ja kaik- 
ki luodut ylistävät ja siunaavat minua. Rukoilkoon hän, että hänen 
rukouksensa otetaan vastaan ja hyväksytään minun, Jeesuksen Kris- 
tuksen, Jumalan Pojan, kauttani, sillä minun kauttani kaikki Isälle Ju- 
malalle annettava kohoaa mitä suurimpaan miellyttävyyteen. Ja siten 
hyvitetään minun kauttani kaikki hänen syntinsä ja laiminlyöntinsä” 
Jokainen, joka näin tekee, uskokoon hurskaasti, että hän on saava sa- 
man armon. Sillä Herra itse sanoo, että Jnpossibile est hominem non 
consequi quod credat et speret!'”". 

127Siksi meidän ei kaikessa hädässämme ja kiusauksissa tule pan- 
na toivoamme kehenkään muuhun kuin Jumalaan Taivaassa. Hän on 
kaikkien niiden lähellä, joiden sydän on levoton. Hän lohduttakoon 
meitä kaikkia murheissamme. 


Siitä, miten Jumala pukee sielun ylleen, ja kyynelten 
hyödyllisyydestä. (Luku 16) 


Kun eräs sisar tuli sairaaksi eräässä juhlassa, tämä jumalallinen neito 
rukoili sairaan puolesta rakastavalla myötätunnolla. Lempeästi valit- 
taen hän moitti Herraa siitä, että Hän antoi rakastajattarensa tulla sai- 
raaksi, vaikka Herra tiesi tämän olevan niin innokkaasti ja ahkerasti 
kuorissa Häntä palvelemassa. Herra vastasi: ”Eikö minun sovi leiki- 
tellä rakkaani kanssa, kun minua huvittaa? "Kun ihminen sairas- 
tuu, minä puen ylleni hänen sielunsa kuin juhlavaatteen, ja sydämeni 
iloisena olen Pyhän Isäni tykönä kiittäen ja ylistäen Häntä kaiken sen 


1269 'Isä meidän’. Sanat P(ate)r n(oste)r on käsikirjoituksessa A 13 (145v) alle- 
viivattu punaisella. 

1270 "Ihmisen on mahdotonta olla saavuttamatta sitä, mihin hän uskoo ja mitä 
hän toivoo". Sitaatti ei ole Raamatusta, vaan se on poimittu Mechtildin 
ilmestysten toisesta kohdasta, katso kolmas kirja, luku 4 (Geete 1899, 
243). Latinankielinen sitaatti on käsikirjoituksessa A 13 (145v) alleviivat- 
tu punaisella. 

1271 Luvun loppusanat puuttuvat muista tutkimistani versioista ja lienevät 
Budden lisäämät (Lauren 1972, 88 ja 102). Niiden alku on käsikirjoituk- 
sessa A 13 (145v) osoitettu lyhyellä alleviivauksella ja punaisella nuolella. 

1272 Kohta on käsikirjoituksessa A 13 (145v) merkitty punaisella nuolella. 

kärsimyksen ja murheen takia, joita ihminen kokee?” 

Ja Herra Jeesus sanoi vielä: ”Se, joka tahtoo, että minä puen ylleni 
hänen sielunsa, kutsukoon minua huokauksillaan heti aamulla herä- 
tessään vilpittömin sydämin. Toivokoon niin kovasti kuin pystyy, että 
minä sinä päivänä tekisin ja saattaisin loppuun kaikki hänen tekemi- 
sensä ja työnsä. Kun hän nöyrin huokauksin vetää minut tykönsä, tu- 
lee hänestä minun vaatteeni. Sielu hallitsee ruumista ja ruumis elää sii- 
tä. Samoin sielu elää minusta ja suorittaa tekemisensä minun kauttani.” 

Vielä sanoi Herra Jeesus: ”Huokauksella on suuri valta ja voima. 
Niinpä ihminen ei koskaan käänny huokaisten Jumalan puoleen tule- 
matta Hänelle entistä läheisemmäksi. Sillä huokaisu, joka tulee rak- 
kaudesta, kaipauksesta minuun tai minun armostani, tekee sielussa 
kolme asiaa. Ensinnäksin se vahvistaa sielua niin kuin hyvä ja suloi- 
nen tuoksu, joka virkistää ja vahvistaa ihmistä eli tekee tämän vah- 
vaksi. Toisekseen se valaisee sielua niin kuin sisään paistava aurinko 
valaisee talon, joka aiemmin oli pimeä. Kolmanneksi se tuottaa sie- 
lulle mielihyvää niin, että kaikki, mitä sielu tekee tai kokee, tuntuu 
sielusta miellyttävämmältä kuin aiemmin. Sellainen huokaus, joka 
johtuu synnin katumisesta, tekee sielun ja Jumalan välille sovinnon 
niin kuin kyvykäs lähettiläs. Se tuo sielulle armon ja anteeksiannon ja 
rauhoittaa raskaan ja levottoman omantunnon” 

Silloin Mechtild mietti itsekseen, miten voi olla kuten on kirjoi- 
tettu: Peccator guacungue hora jngemuerit omnium iniguitatum eius 
Deus amplius non recordabitur. Siinä Herra Jumala sanoo: ”Kun syn- 
tinen huokaa ja katuu syntejään, en minä sitten enää koskaan muista 
hänen syntejään!” Miten tämä voi olla totta, mietti Mechtild. On- 


1273 Sitaatti muistuttaa kohtaa Hes. 18: 22, mutta ei ole suora lainaus tästä 
Raamatun kohdasta, vaan siihen näyttää sekoittuneen ainesta muistakin 
Hesekielin kohdista. Verbi ingemo 'huokailla' ei näytä olevan peräisin 
Vulgatasta, vaan tullee Gratianuksen kanonisen oikeuden kokoelmasta 
(Friedberg 1955 [1879], 1165). Sitaatti esiintyy Mechtildin ilmestyksissä 
jokseenkin samassa muodossa kuin eräässä 1330-luvun tai 1340-luvun 
alun böömiläisessä inkvisitiomanuaalissa ja sitä lainaavissa teksteissä 
(Välimäki 2016, 75-76; Välimäki 2019, 63-64). Mechtildin ilmestysten 
ja inkvisitiomanuaalin yhteisenä lähteenä on saattanut olla esimerkiksi 
vielä paikantamaton, Gratianukseen pohjautunut sitaattikokoelma tai 
rippimanuaali. Latinankielinen sitaatti on käsikirjoituksessa A 13 (146r) 
alleviivattu punaisella. 

han ihmisen kuitenkin ripittäydyttävä noiden syntien takia, ellei ri- 
pittäytymiselle ole välttämätöntä estettä. Herra vastasi tähän: ”Kun 
joku vetoaa rikkomuksen tehneen palvelijan puolesta, ei tuo rikkee- 
seen syyllistynyt palvelija kuitenkaan tohdi heti tulla herransa sil- 
mien eteen ennen kuin hän on puhdistanut itsensä liasta ja ottanut 
ylleen puhtaamman vaatteen. Samoin on syntisen laita. Vaikka olen- 
kin ottanut hänet armoihini syntien katumisen ansiosta, hänen tar- 
vitsee kuitenkin puhdistaa itsestään lika ja pukeutua hyveiden kau- 
niiseen asuun” 

'274Tallista tai muusta rakennuksesta, jossa on kauan ollut sontaa ja 
likaa, nähdään, että vaikka sonta heitetään ulos, talli vielä pitkään jäl- 
keenpäin haisee ja löyhkää pahasti. Syntinen omatuntokin haisee pit- 
kään. Hitaasti puhdistuu se, joka on pitkäksi aikaa ottanut sisälleen 
synnin lian. Herra Jumala antakoon meille sydämen, joka on puhdas 
kaikista synneistä. 


[1275Siitä, miten ihminen elää Jumalan mielen mukaan 


Koska Mechtildiltä oli sitä pyydetty, hän rukoili Herralta erään henki- 
lön puolesta, että Herra neuvoisi hänelle, miten hän voisi elää Herran 
tahdon ja mielen mukaan. Mechtild sai tuota henkilöä varten Herral- 
ta tällaisen vastauksen: ”Koristakoon hän morsiamen tapaan päänsä, 
kätensä, käsivartensa ja rintansa ja kietokoon itsensä viittaan. Hänen 


1274 Luvun lopetus puuttuu muista tutkimistani versioista ja on Budden lisää- 
mä (Lauren 1972, 88 ja 126). Kuten Lauren (1972, 126) toteaa, Budde on 
tehnyt konkreettisen ja arkipäivän realismia edustavan lisäyksen. Budde 
on muihinkin käännöksiinsä tehnyt vastaanvanlaisia, arkipäiväisiä lisäyk- 
siä (esimerkiksi Hultman 1895, 58; Lamberg 2007, 85). Niitä on joskus 
pidetty karkeina huonon maun osoituksina (Hultman 1895, XV-XVI). 
Maanläheinen ilmaisutyyli oli kuitenkin ajalle tyypillinen, ja tarkoitus oli 
hurskas, joten arkipäivän yksityiskohdat ovat konkreettisia havainnollis- 
tuksia, eivätkä niinkään karkeuksia (Noreen 1944, 66; Lauren 1972, 126- 
127; Hummelstedt 2004, 52). Tällaisista kohdista saamme myös pilkah- 
duksen Budden huumorintajusta (Wollin 2011, 34). Ajoittain on myös 
havaittavissa Budden halu välittää yleisölleen alkutekstissä esiintyviä 
sanaleikkejä, minkä myös voinee nähdä osoituksena huumorintajusta 
(Kauko 2013a, 14). 

1275 Hakasulkeissa oleva luku puuttuu Buddelta, 1510, 1558, 1854 ja 1857. 
Luku on mukana 1503, 1597 ja 1877. 

päänsä on minun jumaluuteni, jonka hän koristakoon ylistyksellä ja 
kunnioituksella, jotka ovat kuin otsaripa. Kätensä ja käsivartensa hän 
koristelkoon sormuksin, rannerenkain ja muin kaunistuksin. Siis teh- 
köön hän kaikki tekonsa ja työnsä niin, että hän yhdistää ne minun 
tekoihini ja töihini, joita hän tarkastelkoon. Olkoon hänellä myös vii- 
sauden sormus eli lukekoon usein pyhiä kirjoituksia ja pitäköön ne 
muistissaan, sillä Viisauden morsiamen tulee olla perehtynyt juma- 
lallisiin asioihin. Olkoon hänellä myös rakkauden sormus eli rakas- 
takoon Jumalaa täysin, koko sydämestään ja kaikin voimin. Olkoon 
hänellä lisäksi uskollisuuden sormus eli säilyttäköön hän kaikella 
huolella sen uskollisuuden, jonka hän on minulle luvannut. Olkoon 
hänellä myös jalouden sormus eli seuratkoon hän minun hyveitteni 
esimerkkiä, siis nöyryyttä, tottelevaisuutta, kärsivällisyyttä, vapaaeh- 
toista köyhyyttä ja muita minun hyveitäni, joiden jalostuttamana sie- 
lu ansaitusti nauttii minun syleilyistäni. Koristakoon hän rintansakin 
eli ajatelkoon minusta suloisia ja rakastavia ajatuksia. Kootkoon hän 
itselleen pieneksi kimpuksi kaikki minun sanani, tekoni ja kärsimyk- 
seni, jotka keskeytyksettömän muistamisen ansioista eivät katoa hä- 
nen sydämestään. Kietokoon itsensä myös viittaan eli erilaisten hy- 
veiden koristamana näyttäköön itsensä esimerkkinä kaikille” 

Kun Mechtild toisella kerralla rukoili samaisen henkilön puolesta, 
hän näki Herran ojentavan kätensä sille henkilölle, jonka puolesta 
Mechtild rukoili, ja tämän henkilön suutelevan Herran kutakin sor- 
mea. Jumalallisesta sallimuksesta Mechtild ymmärsi, mitä se merkit- 
si. Pikkusormen Mechtild ymmärsi tarkoittavan, että hänen tulee 
kunnioittaa ja rakastaa kaikkia tekoja, joita Kristus ihmisenä olles- 
saan teki tai kärsi. Nimettömällä tarkoitettiin likeistä rakkautta ja 
uskollisuutta, jota hänellä tulee olla sulhastaan Kristusta kohtaan. 
Keskisormi merkitsi tiedon ja tutkiskelun erinomaisuutta. Etusor- 
mella tarkoitettiin viisautta ja oppia, joita tulee suoda niitä tarvitsevil- 
le. Peukalolla tarkoitettiin jumalallisen rakkauden ja kaikkien hyvien 
tekojen voimaa ja kestävyyttä. Sillä, että Herran sormia suudeltiin, 
osoitettiin, että ei riitä, että omaa nämä hyveet, vaan niitä pitää myös 
rakastaa. Kun ihmisellä on jokin hyve, hän myös iloitsee rakkaudesta 
tuohon hyveeseen.] 

Vielä toinen luku samasta aiheesta. (Luku 17275.) 


Eräällä toisella kerralla Mechtild rukoili erään henkilön puolesta, jo- 
ka tahtoi tietää, mitä Jumala mieluiten häneltä halusi. Herra vastasi 
Mechtildille: ”Hänen tulee käyttäytyä minua kohtaan kuin lapsi, joka 
hartaasti rakastaa isäänsä ja aina rientää isänsä tykö, jotta tämä an- 
taisi hänen käsiinsä jotakin. Mitä tahansa, mitä isä antaa hänelle, hän 
pitää erittäin hyvänä ja miellyttävänä sen rakkauden tähden, jota hän 
tuntee isäänsä kohtaan. Myös sen, jonka puolesta rukoilet, tulee ai- 
na kaivata minun armoani. Mitä tahansa minä hänelle annan, älköön 
hän koskaan pitäkö sitä liian vähäisenä, vaan ottakoon sen vastaan 
rakkaudella ja suurella kiitollisuudella ja kiittäköön hartaasti kaikista 
lahjoista. Toisekseen hänen tulee käyttäytyä kuin morsian, joka vali- 
taan ja jota rakastetaan ja joka korotetaan kunniakkaaseen valta-ase- 
maan yksin rakkauden tähden, eikä rikkauksien, kauneuden tahi 
jalosukuisuuden vuoksi. Sellainen morsian osoittautuu uskollisem- 
maksi ja rakastavammaksi ja sen, mitä hän joutuu kärsimään ja kes- 
tämään rakkaansa tähden, hän sietää suuremmalla kärsivällisyydel- 
lä. Hänen tulee aina muistaa oma kiittämättömyytensä'” siitä, miten 
sydämellisesti! minä valitsin hänet ennen maailman alkua, miten 
kalliilla vereni hinnalla minä hänet lunastin, ja siitä, että kaiken li- 
säksi olen hänet kutsunut ja valinnut erityiseen rakkauteeni ja muita 
likeisemmäksi. Kolmanneksi hänen tulee olla minulle niin kuin ystä- 
vä toiselle, joka kaikkea toiselle kuuluvaa pitää kuin omanansa. Etsi- 
köön hän kaikissa asioissa kunniaa Jumalalle ja edistäköön sitä aina 


1276 Käsikirjoituksessa A 13 (146v) on marginaaleissa arabialaisia numeroita, 
jotka näyttävät kirjoitusharjoituksilta. 

1277 Muiden tutkimieni versioiden mukaan 'muistakoon hänkin aina kiitol- 
lisuudella, miten — —. Esimerkiksi vuoden 1877 editiossa (1877, 291) on 
latinaksi in gratitudine 'kiitollisuudella'. Budden käännös oskynioghet 
"kiittämättömyys, ymmärtämättömyys, muistamattomuus' voi selittyä 
sillä, että Budden mielessä on ollut sana ingratitudo 'kiittämättömyys'. 
Tulkinta on voinut johtua myös Budden alkutekstinään käyttämästä käsi- 
kirjoituksesta. 

1278 Muiden tutkimieni versioiden perusteella pikemminkin 'pyyteettömästi, 
epäitsekkäästi, ilmaiseksi, vastineetta'. Budden version perusteella voisi 
kääntää myös 'rakastavasti'. 


428 


https://doi.org/10.21435/tl.277 


Neljäs kirja 


niin paljon kuin hän kykenee. Mitään sellaista, jonka hän tietää ole- 
van Jumalaa vastaan, älköön hän koskaan salliko tapahtua, älköön- 
kä sellaista tehtäkö hänen tahdostaan. '?Jos jossakin näistä kohdista 
käy niin, että hän ei saa tai hänelle ei anneta sitä, mitä hän tahtoo, tai 
häneltä otetaan pois jumalallinen ilo tai se armo, jota hän on tottunut 
saamaan Jumalalta, ei hänen heti tule ahdistua. Hänen ei tule myös- 
kään ajatella, että niin tapahtuu hänelle epäsuosion tai vihan tähden 
tai että Jumala äkkiä olisi hyljännyt hänet. Sillä kukaan uskollinen ja 
rakastava isä ei anna pojalleen sitä, jonka tietää olevan tälle vahingol- 
lista, vaikka poika sitä sitkeästi pyytää. Sulhanenkin vaikuttaa joskus 
julmalta morsianta kohtaan, mutta se ei johdu vihasta, vaan on mor- 
siamelle opiksi ja vaarinotettavaksi. Niin Jumalakin tahtoo joskus tut- 
kia sielun uskollisuutta. Se ei johdu siitä, ettei Hän tietäisi kaikkea. 
['*Hänhän tietää kaikki asiat ennen kuin ne tapahtuvat.] Sen sijaan 
se johtuu siitä, että Herra tekee hänestä kunniakkaan ja ylistettävän 
kaikkien pyhimystensä edessä? 

28!Huomaa tässä kohdassa, sinä Jumalan morsian, kuinka rakkaal- 
la Herralla on tapana koetella ja tutkia morsiamensa lujuutta, ja se, 
jonka Hän huomaa olevan luja ja uskollinen, saa kunnian kruunun, 
jonka Herra hänelle antaa. Aamen. 


Vielä samasta aiheesta. Luku 1812. 


Herra sanoi Mechtildille koskien erästä toista henkilöä: ”Hänen tu- 
lee käyttäytyä minua kohtaan kolmella tavalla. Ihmisten joukossa hä- 
nen tulee olla minulle kuin koiranpentu, joka uskollisuutensa ansios- 


1279 Kohta on käsikirjoituksessa A 13 (147r) merkitty punaisella nuolella. 

1280 Hakasulkeissa oleva puuttuu Buddelta, 1558, 1597 ja 1854. Lause on mu- 
kana 1503, 1510, 1857 ja 1877. 

1281 Loppukaneetti on Budden lisäämä ja puuttuu muista versioista (Lauren 
1972, 74). Loppukaneetti on merkitty käsikirjoituksessa A 13 (147r) pu- 
naisella nuolella. Tekstissäkin teroitetaan, että aiotun lukijan tai kuulijan 
(Jumalan morsiamen) tulee huomata tämä. 

1282 Käsikirjoituksessa A 13 (147r) luvun numero on poikkeuksellisesti ilmais- 
tu arabialaisin numeroin, vaikka käsikirjoituksessa käytetään useimmi- 
ten roomalaisia lukuja. Luvun alussa on huomiota herättävä vihreä alku- 
kirjain. 

ta aina seuraa isäntäänsä, vaikka sitä olisi usein lyöty ja se olisi ajettu 
pois isännän tyköä!, Jos hänkin joskus toisten joukossa ollessaan 
kiihtyy suuttumukseen asti joko omien sanojensa ja oman aiheutuk- 
sensa takia taikka muutoin, älköön hän heti kärsimättömänä rientä- 
kö sen tähden pois tai antako ajaa itseään pois'%*. Jos käy niin, että 
hän tässä suhteessa tekee rikkeen ja syntiä, tulkoon heti minun ty- 
köni katuen ja ripittäytyen luottaen minun armeliaisuuteeni ja sii- 
hen, että minä kuitenkin hänen huokaustensa tähden annan kaiken 
hänelle anteeksi”. Kuorissa ja rukoillessaan hänen tulee käyttäytyä 
minua kohtaan niin kuin morsian rakasta sulhastaan kohtaan osoit- 
taen todellista rakkautta ja suloista läheisyyttä. Kun hän on menossa 
minun mitä hienoimpiin häihini ottamaan vastaan minun arvokkaan 
ruumiini, käyttäytyköön hän kuin kuningatar käyttäytyy herraansa ja 
kuningastaan kohtaan”. Kuningatar on ja hänen tulee olla kunin- 
kaansa häissä tai pidoissa hyvin runsaskätinen ja antelias antamaan 
lahjoja ja jakamaan runsaita almuja. Hänenkin tulee runsaskätisesti 
jakaa kaikille tarvitseville kaikkea sitä hyvää, jota hänen rakas her- 
ransa ja kuninkaansa on hänelle suonut, ja hänen tulee auttaa kaikkia 
rukouksillaan” 


1283 Maininta lyömisestä vaikuttaa Budden lisäämältä. Luku puuttuu 1854 
ja 1857, mutta muissa versioissa mainitaan vain poisajaminen, latinak- 
si expulsus (1510, 1558, 1877), saksaksi hinweck getriben (1597) tai aws 
getriben (1503). Latinan expello kuitenkin tarkoittaa 'sysätä pois, työntää 
pois, ajaa pois", joten lyömisen voi ajatella sisältyvän siihen. Ehkä Budde 
lisäsi lyötyyn viittaavan sanan s/laghin saadakseen esiin latinan verbin eri 
nyansseja tai halusi muuten havainnollistaa ja konkretisoida. Virkkeen 
alku on käsikirjoituksessa A 13 (147r) merkitty punaisella nuolella. 

1284 Virke on Buddella hieman muista poikkeavassa muodossa. Muiden ver- 
sioiden mukaan: 'Jos häntä joskus loukataan sanallisesti hänen ollessaan 
ihmisten joukossa, ei hänen tule heti kärsimättömästi rientää pois.’ 

1285 Muissa versioissa virkkeen alussa sanotaan 'jos näin kuitenkin joskus ta- 
pahtuu", joten rikkeen ja synnin mainitseminen näyttää olevan Budden 
lisäys. Muissa versioissa mainitaan katumus (poenitentia/Busse), johon 
Budde lisää maininnan ripittäytymisestä. 

1286 Virkkeen alku on Buddella erilainen kuin muissa versioissa, joissa sano- 
taan "kun hän on menossa ehtoolliselle”, joten kielikuva häistä näyttää 
olevan Budden lisäämä. Maininta häistä on seuraavassakin virkkeessä 
Budden lisäämä. Seuraava virke on käsikirjoituksessa A 13 (147v) merkit- 
ty punaisella nuolella. 


430 


https://doi.org/10.21435/tl.277 


Neljäs kirja 


1287/Opettakoon siis Pyhä Henki tämän kuningattarille, jotka ovat 
Jeesuksen Kristuksen, Taivasten valtakunnan kuninkaan morsiamia. 
Psalmissa sanotaan Astitit regina a dextris tuis in vestitu deaurato cir- 
cumdata etc.” Kuningatar seisoo sinun oikealla puolellasi ja hänel- 
lä on ylevät ja pyhät ajatukset, sanat ja teot. Hän ei seiso vasemmalla 
puolellasi, eikä hänellä ole nurjaa tai väärää aietta tai tahtoa. Hän on 
kullatuissa vaatteissa eli kunniallisesti koristettu. Hän on circumdata 
varietate eli hyveiden moninaisuuden ympäröimä. Niiden ansios- 
ta hänen vaatteensa tuoksuvat hyvältä. Laulujen laulussa sanotaan: 
Odor vestimentorum tuorum sicud odor thuris'?. Sinun vaatteittesi 
hyvä tuoksu — eli hyveitten ja pyhän elintavan maine ja esimerkki - 
on niin kuin suitsukkeen tuoksu. Suitsuke palaa yhdessä kohdassa, 
mutta täyttää koko talon ja kaikki ne, jotka talossa ovat. '*'Niin myös 
jumalallinen ihminen vetää monia muita muassaan Jumalan tykö hy- 
vien tapojensa ja antamiensa esimerkkien avulla. Sen lisäksi kaikki 
ne, jotka juoksevat hyveiden tuoksun perässä, saavat nähdä regem 
Salomonem' ja saavat tämän omakseen kunnian kruunussa, ja he 
saavat olla hänen lähimpiään ja eturivissä kulkea karitsan, Jeesuksen 
Kristuksen kanssa sinne, minne Hän menee. Aamen. 


1287 Pitkähkö lopetus, johon sisältyy sitaatteja Raamatusta, on Budden lisää- 
mä ja puuttuu muista tutkimistani versioista (Laurén 1972, 82-83). Se 
pidentää lukua melkoisesti, koska Budde selittää sitaatteja alleviivaten 
aiemmin sanottua. 

1288 "Kuningatar seisoo vierelläsi oikealla puolellasi kullatussa asussa ympä- 
röitynä'. Vulgatassa Ps. 44: 10; Raamatun suomennoksessa Ps. 45: 10. 
Latinankielinen sitaatti on käsikirjoituksessa A 13 (147v) alleviivattu pu- 
naisella. 

1289 Latinankieliset sanat on käsikirjoituksessa A 13 (147v) alleviivattu punai- 
sella. 

1290 'Sinun vaatteittesi tuoksu on niin kuin suitsukkeen tuoksu". Laul. I. 4: 
11. Latinankielinen sitaatti on käsikirjoituksessa A 13 (147v) alleviivattu 
punaisella. 

1291 Käsikirjoituksessa A 13 (147v) kohta on merkitty punaisella nuolella. 

1292 "Kuningas Salomon". Latinankielisessä muodossa olevat sanat on käsikir- 
joituksessa A 13 (147v) alleviivattu punaisella. 

[12935iitä, miten sielun tulisi liittyä yhteen Kristuksen kanssa 


Kun tämä Kristuksen palvelijatar taas kerran uskoutui kunniakkaalle 
Neitsyt Marialle, hänestä näytti kuin Maria olisi peittänyt hänet vii- 
tallaan ja sanonut: ”Sielu, joka tahtoo liittyä yhteen minun Poikani 
kanssa, käyttäytyköön niin kuin jalo morsian, jolla on sulhanen, joka 
on paljon hänen oman arvonsa yläpuolella. Sulhasensa kunnian täh- 
den hän pitää varansa suurella kunnioituksella ja kurinalaisuudel- 
la, ettei hän koskaan tee mitään sellaista, joka ei olisi soveliasta hä- 
nen sulhaselleen tai joka ei tämän silmissä olisi miellyttävää. Älköön 
siis tuo sielu koskaan sortuko vapaaehtoisesti syntiin, vaikka se olisi 
kuinka vähäinen. Toisekseen kaikissa asioissa, joita hän tarvitsee tai 
toivoo, olkoon hänellä varma turvapaikka Jumalan tykönä, ja etsi- 
köön hän lohdutusta ja apua yksin Jumalalta. Jos Jumala ei heti halua 
häntä lohduttaa, kestäköön hän sen kärsivällisesti niin kuin uskolli- 
nen morsian, joka kertoo kaikki salaisuutensa ja tarpeensa sulhasel- 
leen luottamuksella ja katsoo olevan sopimatonta, että häntä lohdut- 
taisi joku muu. Kolmanneksi tehköön hän itsestään hyveiden suhteen 
Kristuksen kaltaisen niin suuressa määrin kuin mahdollista. Koska 
Kristus oli nöyrä ja tottelevainen, pyrkiköön siis hänkin nöyrästi alis- 
tumaan kaikille luoduille ja totelkoon aina kuolemaan saakka, jos sel- 
lainen on luonnikasta. Tällainen hyve tulee yhdistyneenä Kristuksen 
hyveeseen jalommaksi kuin tuhat sellaista hyvettä, joita ei ole harjoi- 
tettu tällaisella mielellä.'”*” 


Siitä, miten Jumala jakaa tekonsa ihmisen kanssa 


Kerran Mechtild rukoili erään henkilön puolesta, jolle työt olivat hy- 
vin mieleisiä, erityisesti vähäarvoisina pidetyt työt. Mechtild näki hä- 
net Herran vieressä polvillaan ja kädet kohotettuina ikään kuin ru- 


1293 Hakasulkeissa olevat luvut ovat mukana 1503, 1510, 1597 ja 1877, mutta 
puuttuvat Buddelta, 1558, 1854 ja 1857. 

1294 Tässä olevan repliikin kaksi viimeistä virkettä on Buddella ja 1558 siirret- 
ty lukuun, joka Budden numeroinnin mukaan on neljännen kirjan luku 
22. Siellä virkkeet ovat osa Kristuksen repliikkiä, tässä osa Marian repliik- 
kiä. 

koilemassa. Herra liitti yhteen hänen käsiensä kanssa omat kätensä, 
joista valui balsaminestettä, ja vuodatti tuota nestettä sanoen: ”Kat- 
so, minä annan sinulle kaikki minun tekoni pyhittämään ja täyden- 
tämään sinun tekojasi” Ja Mechtild ymmärsi, että tuon henkilön teot 
ja työt miellyttivät Jumalaa valtavan paljon. Ja Herra sanoi: ”Kun työt 
estävät häntä panemasta huomiotaan minuun, lukekoon antifonin, 
jossa sanotaan: "Kiitokset Sinulle, Jumala, kiitokset Sinulle, todellinen 
yksi Kolminaisuus ja kolminainen totuus, kolminainen ja yksi ykseys, 
tai sen, jossa sanotaan: "Hänestä kaikki, Hänen kauttaan kaikki, Hä- 
nessä kaikki, Hänelle kunnia iankaikkisesti, ja pyrkiköön vastaa- 
maan ihmisille lempeästi.”] 


Suloinen lohdutus eräälle henkilölle. Luku 1912%, 


Jälleen Mechtild rukoili Jumalaa erään henkilön puolesta. 
[17Mechtild näki Herran pitelevän sitä henkilöä, jonka puolesta hän 
rukoili, oikeasta kädestä ja johdattavan tämän erään ihanan ja kuk- 
kiakasvavan niityn läpi. Siitä Mechtild ymmärsi, että Herra tahtoi 
vaivata tuota henkilöä erilaisin sairauksin ennen tämän kuolemaa. 
Herralla oli rinnassaan liljoja, ruusuja ja kultaisia pikku kilpiä. Nä- 
mä tuo nainen otti vastaan suurella mielihyvällä ja rohkeasti ja niillä 
leikitellen asetti ne rintansa eteen. Pienten kilpien Mechtild ymmärsi 
tarkoittavan pysyvyyttä ja voittoa, ruusujen kärsivällisyyttä, ja niistä 
tuon henkilön tulisi riemuita sairauksiensa aikana. Liljoilla taas tar- 
koitettiin puhtautta, jonka suhteen tuon henkilön tulisi muokata it- 
seään Kristuksen kaltaiseksi. Silloin se, joka tämän ilmestyksen näki] 
sanoi: ”Minä pyydän Sinulta, mitä ihanin Jumala, että hänen viimeisi- 
nä elinpäivinään antaisit hänelle esimakua ikuisesta elämästä eli tur- 
vaa ja varmuutta siitä, että hän pysyy kanssasi ikuisesti, eikä häntä 


1295 Muistuttaa kohtaa Kol. 1: 16. Mainitaan Mechtildin ilmestysten ensim- 
mäisen kirjan luvussa 25 ja kolmannen kirjan luvussa 3. 

1296 Käsikirjoituksessa A 13 (148r) luvun numero on arabialaisin numeroin, 
mikä on harvinaista, sillä yleensä käsikirjoituksessa käytetään roomalai- 
sia lukuja. 

1297 Hakasulkeissa oleva on mukana 1503, 1510, 1597 ja 1877, mutta puuttuu 
Buddelta. Luku puuttuu kokonaan 1558, 1854 ja 1857. 


433 


https://doi.org/10.21435/tl.277 


Pyhän Mechtildin ilmestykset 


koskaan eroteta Sinusta. Herra Jeesus vastasi siihen: ”Kukapa laivu- 
ri tahtoisi heittää rikkautensa menemään satamassa kuljetettuaan ne 
rauhassa ja suurella vaivalla meren yli? Minä olen valinnut hänen sie- 
lunsa omakseni ja pitänyt sen puhtaan elämän tilassa hänen lapsuu- 
destaan asti. Minä itse olen pidellyt hänen oikeaa kättään ja johdat- 
tanut hänet siihen, joka on minun tahtoni. Kun olen hänet omasta 
tahdostani asettanut muiden edelle, niin haluan myös ottaa hänet ty- 
köni kunnian kera” 


Kolme meidän Herramme tietä, joita meidänkin tulee kulkea. 
Luku 201298, 


Kun Mechtild rukoili erään hyvin ahdistuneen henkilön puolesta, 
hän sai Jumalalta tällaisen vastauksen: ”Minä kuljin maailmassa kol- 
mea tietä, ja niitä tulee kaikkien niiden kulkea, jotka tahtovat minua 
täydellisesti seurata. Ensimmäinen niistä oli kuiva ja raskas'. Toi- 
nen oli kukoistava ja sen varteen oli istutettu hedelmällisiä puita". 
Kolmas tie oli täynnä orjantappuroita ja ohdakkeita”. Ensimmäi- 


1298 Luvun numero on käsikirjoituksessa A 13 (148r) arabialaisin numeroin. 
Pääsääntöisesti käsikirjoituksessa on käytössä roomalaiset luvut. 

1299 Buddella thor oc twnger 'kuiva ja raskas’. Latinaksi (1510, 1854, 1877; 
luku puuttuu 1558) arida et angusta 'kuiva ja kapea". Saksaksi dürr und 
enge (1857, eri ortografia 1503) "kuiva ja ahdas' tai hart vnnd eng (1597) 
"kova ja ahdas’. Buddella on allitteraatio eli alkusointu (thor, twnger) sa- 
moin kuin latinassa (arida, angusta). Budde on ehkä halunnut tarkoituk- 
sella säilyttää allitteraation, mikä on saattanut vaikuttaa sanavalintaan. 
Budde suosii muissakin käännöksissään allitteraatiota tyylikeinona, usein 
kohdissa, joissa latinaksi ei ole allitteraatiota (Kauko 2015b, 84-85). 

1300 Buddella on tässäkin allitteraatio (blomstogher och besattir mz frukt- 
sammom träm) samoin kuin latinassa (florida et fructiferis arboribus 
consita). Tässäkään ei ole saksaksi allitteraatiota, joten voi olla, että 
Budde on kiinnittänyt muita kääntäjiä enemmän huomiota tämän tyyli- 
keinon säilyttämiseen. 

1301 Buddella on tässä allitteraatio (thorn oc tiiste!), vaikka sitä ei ole täs- 
sä kohdassa latinaksi (spinis et tribulis). Saksaksi tässä on allitteraatio 
(Dornen und Disteln, eri ortografioin 1503, 1597, 1857). Sama alkusoin- 
tuinen fraasi (torna oc tidzsla) esiintyy vanhimmassa ruotsalaisessa pos- 
tillassa (Noreen 1962, 56). Siinä fraasi esiintyy kylväjävertauksessa, johon 
Vulgatan sana spina 'orjantappura' (Matt. 13: 7; Mark. 4: 7) on käännetty 
sanaparilla. 

nen tie oli vapaaehtoinen köyhyys, jota minä kaikki elämäni päivät 
noudatin ja rakastin mitä suurimmassa määrin. Toinen tie on mi- 
nun kukoistava, hyveellinen ja kunniakas elämäntapani. Kolmas tie 
on minun mitä raskain ja katkerin kuolemani ja kärsimykseni. Niin- 
pä myös jokaisen, joka tahtoo seurata minua, tulee ottaa avosylin vas- 
taan vapaaehtoinen köyhyys, eikä hänen tule haluta omistaa mitään 
tässä maailmassa. Toisekseen hänen tulee viettää ja noudattaa kun- 
niallista elämäntapaa ja puhdasta elämää. Kolmanneksi hänen tulee 
halukkaasti ja mielellään sietää kärsimyksiä ja kaikenlaisia ahdinkoja 
minun vuokseni” 

02Katsokaahan, rakkaat ystävät, tässä meidän Herramme vahvis- 
taa Pyhän Paavalin sanat, joissa sanotaan, että per multas tribulacio- 
nes oportet nos jntrare regnum Dei eli ”monien kärsimysten ja ahdin- 
kojen kautta meidän tulee mennä Jumalan valtakuntaan". Ja siksi 
me yhdymme pyhän Hieronymuksen sanoihin hic seca, hic vre vt jn 
eternum parcas eli oi, Herra Jumala, täällä leikkaa, täällä polta, jotta 
säästäisit meidät ikuisesti!***. 


Siitä, että Kristuksen haavat ovat kaikkien hyveidemme esikuva. 
Luku 21130, 


1302 Lopetus, johon sisältyy kaksi sitaattia, puuttuu muista versioista ja on 
Budden lisäämä (Laurén 1972, 75 ja 84). 

1303 Vulgatassa Ap. t. 14: 21; Raamatun suomennoksessa Ap. t. 14: 22. Kos- 
ka Budde sanoo näiden olevan Paavalin sanat, hän näyttää ajatelleen 
Apostolien teot Paavalin kirjoittamiksi tai sitten hän on muistanut sitaa- 
tin alkuperän väärin (Kauko 2022b, 140). Käsikirjoituksessa A 13 (148v) 
latinankielinen sitaatti on alleviivattu punaisella. 

1304 Kuten Lauren (1972, 84, alaviite 50) huomauttaa, sama sitaatti esiintyy 
kahdessa muussakin Budden käännöksessä eli teoksessa Sielun luostari 
(Dahlgren 1875, 104) ja tekstissä "Pyhästä rouvasta Kadrinista” (Hultman 
1895, 211). Lauren ajattelee, että sitaatti on kaikissa kolmessa tapaukses- 
sa Budden lisäämä, mutta tätä ei ole vahvistettu vertaamalla myös Sielun 
luostaria ja tekstiä "Pyhästä rouvasta Kadrinista” latinankielisiin vasti- 
neisiin. Budde sanoo kaikilla kerroilla sitaatin olevan Hieronymukselta. 
Lamberg (2007, 236, alaviite 70) huomauttaa sen todellisuudessa olevan 
Augustinukselta (katso myös Kauko 2022b, 140-141). Käsikirjoituksessa 
A 13 (148v) latinankielinen sitaatti on alleviivattu punaisella. 

1305 Käsikirjoituksessa A 13 (148v) luvun numero on ilmaistu arabialaisin 
numeroin. Yleensä käsikirjoituksessa käytetään roomalaisia numeroita. 

Eräällä toisella kertaa Mechtild näki seisovansa lähellä Herraa ja ter- 
vehtivänsä mitä suloisimmin Hänen pyhiä haavojaan, jotka kaikki oli 
reunustettu jalokivin. Mechtild ihmetteli sitä, ja Herra Jeesus sanoi 
hänelle: ” Gemme eli jalokivet” omaavat suuren voiman ja hyödylli- 
siä ominaisuuksia niin, että ne jopa ajavat ihmisistä pois joitakin sai- 
rauksia. Samoin minun haavoillani on sellainen voima ja ansio, että 
ne ajavat pois kaikki sielujen vaivat. Joillakin on niin pelokas ja surui- 
sa sydän, että he eivät koskaan uskalla täysin luottaa minun armooni 
ja lempeyteeni, vaan pelkonsa tähden he aina pakenevat ja etääntyvät 
minun ollessani saapuvilla. Heistä voidaan sanoa, että he ovat saaneet 
tremulam paralisin"*". Se on tärisevä jäsenhalvaus. Jos he kaikin voi- 
min rientäisivät ja kiiruhtaisivat minun kärsimysteni puoleen ja usein 
suloisesti tervehtisivät minun haavojani, niin totisesti ne ajaisivat pois 
heistä kaiken pelon. Joillakin taas on harhaileva ja epävakaa sydän, 
joka alati saa heidät irtonaisiin ja epävakaisiin ajatuksiin. Niinpä käy 
usein niin, että yksikin mitätön ja vähäpätöinen sana saa heidät heti 
kärsimättömyyden ja vihan valtaan. Jos he sydämestään muistaisivat 
minun kärsimystäni ja kiinnittäisivät haavani sydämeensä, totisesti 
he saisivat siitä sydämelleen vakauden ja löytäisivät kärsivällisyyden. 
'308Lisäksi on joitakin, joilla on nukkumatauti. Heitä ovat ne, jotka te- 
kevät kaikki tekonsa laiskasti ja veltosti, erityisesti palvellessaan Ju- 
malaa laulaen ja lukien”. Jos he jumalisesti ajattelisivat minun ko- 


Neljä peräkkäistä lukua (18-21) on numeroitu arabialaisin numeroin, ja 
käsikirjoituksessa on hieman aiemmin (146v) marginaalissa numeroita, 
jotka on ehkä tehty harjoituksen vuoksi. Tämän aikaisissa käsikirjoituk- 
sissa arabialaisia numeroita esiintyy joskus, mutta ne ovat vasta tulossa 
yleiseen käyttöön. Arabialaisia numeroita tavataan paikoin myös Naan- 
talin luostarin kirjassa (Kauko & Lamberg 2017, 401). 

1306 Latinaksi gemma 'jalokivi'. Tässä monikon nominatiivi gemmae. Kes- 
kiajalla usein kirjoitettiin gemme, koska diftongi ae äännettiin pitkänä 
e-äänteenä. Katso Kauko 2020b, 76. 

1307 Katso Kauko 2020b, 77-78. Käsikirjoituksessa A 13 (148v) sana tremu- 
la(m) on ensin kirjoitettu väärin ja sitten korjattu punaisella marginaa- 
liin, joten se näyttää olleen kirjurille vieras. 

1308 Käsikirjoituksessa A 13 (149r) virkkeen alku on alleviivattu punaisella. 

1309 Sanat 'erityisesti palvellessaan Jumalaa laulaen ja lukien’ puuttuvat 
muista versioista ja näyttävät olevan Budden lisäämät (Lauren 1972, 
122). Budde korostaa, että kyseessä ovat uskonelämään liittyvä velttous 

vaa kärsimystäni kiinnittäen huomonsa minun haavoihini ja siihen, 
miten syvälle ja miten suuren kivun ja tuskan saattelemina ne tehtiin 
minuun, niin totisesti haavani herättäisivät heidät kaikesta unisuu- 
desta ja laiskuudesta.” 


Kevytmielisesti vuodatetuista kyynelistä ja avusta niihin. 
Luku 2213", 


[Sitten Mechtild rukoili erään henkilön puolesta, ja heti hän näki tä- 
män seisovan Herran tykönä valkoisissa vaatteissa ja Herran pitelevän 
tämän käsiä omissa käsissään. Siitä Mechtild ymmärsi, että Herra an- 
toi tuolle henkilölle oikeasta kädestään apua ja voimaa kuhunkin hy- 
vään tekoon ja vasemmasta kädestään suojelusta vastoinkäymisissä. 

Kun Mechtild mietti, mitä voivat tarkoittaa nutussa olevat hihat ja 
miksi hengellisen säädyn edustajat käyttivät sellaisia, Herra sanoi hä- 
nelle: ”Hihojen väljyydellä tarkoitetaan, että hengellisen säädyn edus- 
tajien sydänten tulee aina olla avoimina ja valmiina kaikkeen, mitä 
tehtäväksi annetaan?”] 

Kerran Mechtild rukoili erään toisen henkilön puolesta. Silloin 
Mechtild näki tuon henkilön sielun seisomassa Jumalan sydämessä 
niin kuin pieni lapsi ja pitelemässä käsillään kiinni Hänen sydämes- 
tään. Silloin Herra Jeesus sanoi: ”Tällä tavalla hänen tulee aina jou- 
tuessaan ahdinkoon tulla minun tyköni ja painautua jumalallista sy- 
däntäni vasten. Vain siitä etsiköön hän lohtua, eikä mistään muusta. 
Niin minä en koskaan hylkää häntä” 


ja laiskuus, kun muissa versioissa puhutaan laiskuudesta yleisesti tarken- 
tamatta asiaa. 

1310 Tämän luvun kohdalla on eri versioiden välillä eroja. Budden kääntämäs- 
sä versiossa on tehty poistoja, jotka ovat käännöksessäni mukana haka- 
sulkeissa. Buddella mukana olevat asiat tulevat vuoden 1877 versiossa 
osittain eri järjestyksessä kuin Buddella, mutta tässä noudatetaan Bud- 
della olevaa järjestystä. Vuosien 1558 ja 1857 versiot ovat tältä osin lä- 
himpänä Budden versiota. Vuosien 1503, 1510 ja 1597 versiot ovat puo- 
lestaan lähellä vuoden 1877 editiota. Vuoden 1854 valikoimasta osuus 
puuttuu kokonaan. Käsikirjoituksessa A 13 (149r) on tästä saakka taas 
palattu roomalaisten numeroiden käyttöön, vertaa muutama edellinen 
luku, joissa on kokeiltu arabialaisia numeroita. 

[Herra sanoi vielä:'*''] ”Sano sille, jonka puolesta rukoilet, että kun 
hän joskus vuodattaa kyyneliä turhaan, lisätköön ne minun kyynelii- 
ni. Jos hän suree sitä, ettei hän vuodattanut niitä oikeasta rakkaudesta 
Jumalaan, eikä maailman syntisten tähden, niin minä yhdistän ne 
omiin kyyneliini ja tahdon uhrata ne pyhälle Isälleni ikuiseksi ylis- 
tykseksi ja kunniaksi” 

[Herra sanoi vielä:'?!?] ”Koska minä olin nöyrä ja tottelevainen, toi- 
mikoon hänkin nöyrästi ja alistukoon joka ainoalle luodulle. Jos sel- 
lainen on tarpeen tai hyödyllistä, totelkoon aina kuolemaan saakka. 
Jokainen hyve, joka yhdistetään ja liitetään minun hyveeseeni, tulee 
jalommaksi kuin tuhat hyvettä, joita ei toteuteta sellaisin aikein” 

'35Se tarkoittaa, että kaikki sinun hyveesi ja hyvät tekosi ovat vä- 
hän tai eivät minkään arvoisia paitsi sitten, jos liität ne Jeesuksen 
Kristuksen hyveisiin ja suot ne Hänen huomaansa, jotta hän tekisi ne 
jaloiksi ja uhraisi ne pyhälle Isälleen, kuten edellä kuulit. 


1311 Repliikki on vuoden 1877 editiossa hieman eri kohdassa kuin Budden 
ruotsinnoksessa. Vuosien 1503 ja 1510 versioissa se on samassa kohdassa 
kuin 1877. Vuoden 1558 editiossa repliikki on samassa kohdassa kuin 
Buddella. Vuosina 1597 ja 1857 repliikki näyttää puuttuvan kokonaan. 
Lukua ei ole ollenkaan vuoden 1854 valikoimassa. 

1312 Repliikki on Buddella samassa kohdassa kuin vuoden 1558 editiossa. 
Vuoden 1877 editiossa nämä virkkeet ovat eri kohdassa (1877, 293), kat- 
so selitys neljännen kirjan luvun 18 yhteydessä yllä. Paitsi että virkkeet 
ovat eri kohdassa, ne on pantu myös eri henkilön suuhun. Tässä ne ovat 
Kristuksen sanat, kun ne vuoden 1877 editiossa lausuu Neitsyt Maria. 

1313 Selittävä ja kertaava lopetusvirke puuttuu muista versioista ja lienee 
Budden lisäys (Laurén 1972, 73-74 ja 119). Budden käännökseensä liit- 
tämästä jälkipuheesta käy ilmi, että hänen laatimansa Mechtildin ilmes- 
tysten ruotsinnos oli tilaustyö, jonka Vadstenan sisaret häneltä halusivat. 
Lähteet eivät kerro, tekikö Budde myös selittäviä ja tiivistäviä lisäyksiään 
Vadstenan sisarten pyynnöstä tai tilauksesta vai täysin oma-aloitteisesti. 
Mechtildin ilmestysten kaltaisia tekstejä luettiin luostarissa aterioiden 
aikana, jolloin sisarten tuli kuunnella hiljaa (Carlguist 2007, 50 ja 102). 
Abbedissa sai kuitenkin korjata, jos jotakin luettiin väärin, sekä tiivis- 
tää luetun tekstin sisällön muutamin lohdullisin sanoin (Carlguist 2007, 
50). On vaikea sanoa, muistuttavatko Budden tiivistävät lisäykset kenties 
abbedissan mahdollisia kommentteja. 

Kyynelten hyödyllisestä muutoksesta. Niin sinun tulee muuttaa 
kaikki turhanaikaiset kyyneleesi. Luku 23. 


Eräs sisar oli hyvin ahdistunut sen vuoksi, että hän ei pystynyt pidät- 
tämään kyyneleitään, joita häneltä helposti vuosi jonkin sairauden 
tähden, josta hän kärsi. ['**Melkein viiden peräkkäisen vuoden ajan 
hän oli itkenyt niin paljon, että hän olisi sen takia menettänyt järken- 
sä tai näkönsä, ellei Jumalan armeliaisuus olisi häntä auttanut. Hän 
pyysi Mechtildiltä ja muiltakin, että nämä rukoilisivat hänen puoles- 
taan, että Jumalan lempeys vapauttaisi hänet tämän koettelemuksen 
taakasta. Mechtild tunsi häntä kohtaan hurskasta myötätuntoa, loh- 
dutti häntä tämän tästä ystävällisesti ja rukoili hyvin ahkerasti Herraa 
hänen puolestaan. Niinpä hän pian vapautuikin vaivastaan, ja sen jäl- 
keen Mechtild kysyi Herralta, miten niin suuri murhe oli niin äkkiä 
muuttunut muuksi. Herra vastasi Mechtildille: ”Yksin hyvyydestäni 
minä vapautin hänet siitä] Kun Mechtild rukoili hänen puolestaan, 
Herra Jeesus sanoi hänelle [vielä]: ”Sano hänelle, että hän rukoilkoon 
minulta, että minä suuressa hyvyydessäni muuttaisin ja vaihtaisin 
kaikki hänen niin helposti vuodattamansa kyyneleet sellaisiksi, että 
on kuin hän olisi vuodattanut ne todellisesta rakkaudesta, jumalisuu- 
desta tai syntien katumuksesta?” [””Kun Mechtild kuuli tämän, hän 
alkoi ihmetellä, miten niin turhaan vuodatetut kyyneleet saattoivat 
muuttua niin pyhiksi kyyneleiksi. Herra sanoi hänelle: ”Uskokoon 
hän vain yksin minun hyvyyteeni?”] [Herra jatkoi:] ”Minä otan ne kii- 
tollisuudella vastaan ja palkisten ja korvaan ne hänelle suuresti'?'*? 
Oi, miten ihmeellinen ja käsittämätön onkaan Jumalan lempeyden ar- 


1314 Hakasulkeissa oleva on mukana 1503, 1510, 1597, 1857 ja 1877, mutta 
puuttuu Buddelta ja 1558. Koko luku puuttuu 1854. 

1315 Hakasulkeissa oleva puuttuu Buddelta, 1558 ja 1597. 

1316 Virkkeelle ei ole vastinetta vuoden 1597 versiossa. Vuosien 1503, 1510, 
1558, 1857 ja 1877 versioissa on vastine, joka poikkeaa Budden muo- 
toilusta: 'Minä toteutan hänessä yhtä paljon kuin hän uskoo minuun ja 
minun hyvyyteeni'. Koska yleensä Budden versiota lähellä oleva vuoden 
1558 editio tässä kohtaa eroaa Buddesta, mutta on yhteneväinen mui- 
den tutkimieni versioiden kanssa, saattaa ero johtua Buddesta, eikä hä- 
nen käyttämästään alkutekstistä. 

vo, kun se niin runsaskätisesti ja niin suurella anteliaisuudella katsoo 
hyväksi tulla surkeiden syntisten avuksi suoden niin suuren lohdun. 

[””Sinä, joka luet tai kuulet tämän, neuvon sinua, että ottaisit vas- 
taan nämä Jumalan rakastajattarensa kautta ihmisille suomat loh- 
dutukset niin kuin ne olisi suotu sinullekin. Jumalahan on ilmaissut 
myös sen miellyttävän Häntä paljon, että, kun Hän on tehnyt jotakin 
yhdelle, niin toinen katsoo, että se on tehty tai tullaan tekemään hä- 
nellekin. Hyvin monet ovat saaneet Mechtildin kautta monia muita- 
kin hengellisiä lohdutuksia. Hyvin usein hän esitteli heille eräänlaista 
oppia, ja joskus hän ilmaisi heille sellaistakin, jota oli jossakin kuullut 
joltakin muulta. Siunattu olkoon siis kaikin tavoin Jumala, joka on 
antanut itsensä ja meidän välille sellaisen välittäjättären, joka jatku- 
vin rukouksin sekä ahkerin neuvoin ja lohdutuksin esiintyi suopeana 
äitinä kurjille. 


Eräästä koetellusta henkilöstä, joka vapautui koettelemuksistaan 
Mechtildin ansiosta 


Eräs henkilö saapui kaukaa Mechtildin tykö ja kertoi hänelle koette- 
lemuksestaan, jota hän oli valittanut monille, niin veljille kuin 
muillekin jumalallisille ihmisille, eikä ollut sitä kautta saanut lohtua. 
Mechtild lohdutti häntä suopeasti ja rukoili kovasti Jumalaa hänen 
puolestaan. Seuraavana päivänä tuo ihminen kiitti häntä suuresti ja 
sanoi, että tuo koettelemus oli kokonaan lähtenyt hänestä ja ettei ku- 
kaan koskaan ollut lohduttanut häntä sillä tavalla. 


Eräästä saarnajaveljien sääntökunnan veljestä!318 


Kun Mechtild rukoili erään henkilön puolesta, joka oli levoton, hä- 
nelle ilmestyi Herra, joka seisoi kukoistavan vuoren vierellä oikea kä- 


1317 Hakasulkeissa oleva osuus puuttuu Buddelta. Buddelta puuttuvan osuu- 
den alussa on lyhyt pätkä, joka on mukana vuoden 1558 editiossa, mut- 
ta muuten osuus puuttuu siitäkin. Puuttuvasta osasta jonkin verran on 
mukana vuoden 1857 saksannoksesssa, mutta siitäkin puuttuu paljon. 
Puuttuva osa on kokonaan mukana 1503, 1510, 1597 ja 1877. 

1318 Saarnaajaveljillä tarkoitetaan dominikaaneja (heistä, katso esimerkiksi 
Lehmijoki-Gardner 2007, 233-237). 

si kohotettuna kohti vuorta. Vuorella hän taas huomasi matosia, jotka 
olivat hyvin pieniä kuin hyttyset. Herra sanoi: ”Ihminen voi helposti 
ottaa kädellään pois tällaiset matoset. Vielä paljon helpommin minä 
voin ottaa pois siltä, jonka puolesta rukoilet, kaiken, mikä häntä hait- 
taa, jos vain niin haluan. En kuitenkaan halua. Oppikoon hän pien- 
ten ja pikkuisten koettelemusten kautta rukoilemaan avuksi minun 
armoani ja hankkimaan isoissa koettelemuksissa neuvoja ja apua sen 
kautta?” Ja Herra lisäsi: ”Tiedä ilman epäilystä, että kaikki nuo hanka- 
luudet, jotka vaivaavat häntä, pystyvät vahingoittamaan häntä yhtä vä- 
hän kuin pikkuiset matoset pystyvät hävittämään näkemäsi vuoren?” 


Toinen luku samasta henkilöstä 


Kun Mechtild toisella kerralla rukoili samaisen henkilön puolesta, 
Herra sanoi hänelle: ”Minä olen valinnut hänet minun itseni tähden 
ja ikuisesti olen suojeleva häntä. Missä tahansa hän onkin, minä joh- 
datan häntä, ja minä olen oleva mukana kaikissa hänen töissään. 
Minä olen myös oleva suojelija, lohduttaja ja huolenpitäjä siinä talos- 
sa, jossa hän asuu. Kun hän saarnaa, olkoon sydämeni hänen äänitor- 
venaan. Kun hän opettaa, olkoon sydämeni hänen kirjanaan. Näistä 
kolmesta asiasta muistuttakoon hän ahkerasti veljiään: Ensiksikin 
paetkoot maallista mielihyvää niin paljon kuin se heitä koskee. Toi- 
sekseen paetkoot kunniaa ja ylevyyttä. Kolmanneksi älkööt etsikö 
ajallisista asioista mitään enempää kuin on välttämätöntä. Jos veljet 
eivät noudata näitä muistutuksia, älköön hän herjetkö muistuttamas- 
ta heitä, jotta hän voisi yhtyä profeetan sanoihin: Sinun hurskauttasi 
minä en ole kätkenyt'*”. Kaiken hänelle osoitetun kunnian hän kat- 
sokoon kuuluvaksi minulle eikä hänelle itselleen, ja kaiken hänen 
ruumiinsa saaman hyvän hän ottakoon vastaan niin kuin se annettai- 
siin minun ruumiilleni” 


Toisesta saarnaajaveljestä 


Rukoillessaan taas erään veljen puolesta, Mechtild sai Herralta tällai- 


1319 Vulgatassa Ps. 39: 11; Raamatun suomennoksessa Ps. 40: 11. 

sen vastauksen: ”Minä olen antautunut hänen valtaansa niin, etten 
tahdo iskeä yhtäkään syntistä, jos se on hänen tahtoaan vastaan. Li- 
säksi tahdon jakaa armoani kaikille niille, joiden puolesta hän on ru- 
koillut, niin paljon kuin on hänen tahtonsa mukaista.” 


Siitä, miten hän rukoili erään toisen henkilön puolesta 


Toisella kerralla, kun Mechtild rukoili erään veljen puolesta, Herra 
toi esiin tämän: ”Niin kuin kovassa tuulessa liikkuva kevyt sulka tart- 
tuu balsaminesteeseen, samoin hänen sydämensä tulee tarttumaan 
minun jumalalliseen sydämeeni.” 


Siitä, miten Herra vertaa itseään mehiläiseen 


Eräällä kerralla Mechtild näki ihmisen, joka oli Jumalaa palvelles- 
saan aivan kuihtunut ja tullut melkein voimattomaksi. Mechtild sa- 
noi Herralle: ”Oi, Herrani, kuinka Sinä olet vetänyt itseesi kaiken hä- 
nen voimansa ja imenyt hänet tyhjäksi niin kuin mehiläinen kukan?” 
Herra vastasi hänelle: ”Minä olen mehiläinen, ja imen sisälleni omaa 
makeuttani” Silloin Mechtild näki mehiläisen lentävän Jumalan suus- 
ta ja jälleen takaisin Hänen sisälleen. Mechtild mietti, mitä tällainen 
oikein oli, ja Herra sanoi: ”Tämä mehiläinen on minun henkeni. Kun 
täytän ihmiset armollani ja otan sen heiltä jälleen takaisin, niin toi- 
min jumalallisessa sydämessäni kuin ikuisesti suloinen hunaja? 


Siitä, miten Herra Jeesus Kristus palvelee niitä, jotka palvelevat 
Häntä 


Kun eräs henkilö luki kuorissa kollehtarukouksia, Mechtild näki Her- 
ran Jeesuksen seisovan tuon henkilön edessä mitä kauneimman nuo- 
rukaisen hahmossa, pitelevän tälle kirjaa, nojautuvan tämän rinnan 
päälle ja sanovan tälle: ”Minä seuraan sinua mihin tahansa menetkin, 
eikä minua voida ottaa sinulta pois”? Mechtild alkoi ihmetellä, miksi 
Herra osoitti tuolle naiselle niin suurta ystävyyttä, ja Herra sanoi hä- 
nelle: ”Minä tiedän, mitä kykenen hänessä tekemään, ja kasvatan hä- 
nen järkeään kaikissa asioissa] 

Mechtildin rukoillessa erään henkilön puolesta, hän sai tällaisen vas- 
tauksen: ”Minä kuljen hänen perässään lakkaamatta, ja kun hän kään- 
tyy minun puoleeni katuen, jotakin toivoen tai rakastaen, minä iloit- 
sen ylen paljon. Sellaiselle, joka on paljon velkaa muille, ei kukaan voi 
tuottaa enempää iloa kuin se, joka antaa hänelle niin paljon rahaa, et- 
tä hän vapautuu sillä velastaan. Niin on minunkin kohdallani. Minä 
tein itseni tavallaan velalliseksi Isälleni, kun menin takuuseen ja lupa- 
sin, että tulen hyvittämään ihmisten rikkeet. Siksi en katso minkään 
olevan kannaltani toivottavampaa ja ilahduttavampaa kuin se, että 
syntinen ihminen palaa takaisin tyköni syntejään katuen ja oikeasti 
rakastaen.” 


[13215iitä, että Herra Jeesus tarjoaa itsensä uskolliselle sielulle 


Kun erään sairaan oli määrä nauttia ehtoollinen, Mechtild näki kor- 
keuden Herran Jeesuksen, kukoistavan sulhasen, sairaan vuoteen 
edessä kuin korkealla valtaistuimella. Kun pappi asetti mitä pyhim- 
män öylätin sairaan suuhun, itse Jeesus Kristus, elävä leipä"*? ja en- 
kelten loppumaton ruoka, tarjosi itsensä kokonaan tuolle sielulle: ruu- 
suisen suunsa suudeltavaksi ja käsivartensa syleiltäviksi. Ja niin tuo 
onnellinen sielu oli rakastajaansa yhdistynyt kuin valkoinen kyyhky- 


nen niin, että siellä ei näyttänyt olevan mitään muuta kuin Jumala.] 


1320 Luku puuttuu 1857, ja vuoden 1558 editiossa se on hieman eri kohdas- 
sa (sen luvun jälkeen, joka Budden numeroinnin mukaan on luku 27). 
Samoista versioista puuttuu suurin osa Buddelta puuttuvasta tekstistä, 
joka on käännetty ylle hakasulkeisiin. Niin ikään niistä puuttuu Budden 
numeroinnin mukainen luku 25. Käsikirjoituksessa A 13 (149v) on tämän 
luvun kohdalle kirjoitettu vasempaan marginaaliin Quarta pars 'neljäs 
osa". Lisäksi ylämarginaalissa lukee samainen Quarta pars "neljäs osa". 
Merkinnät viittaavat todennäköisesti siihen, että meneillään on neljäs 
kirja. Ei näytä olevan mitään selvää syytä, miksi asiasta huomautetaan 
juuri tässä kohdassa, mutta ehkä on ollut tarpeen helposti tietää, minkä 
kirjan luku 24 tämä on. 

1321 Hakasulkeissa oleva luku on mukana 1503, 1510, 1597 ja 1877. Se puut- 
tuu Buddelta, 1558, 1854 ja 1857. 

1322 Vertaa Joh. 6: 35. 

Kun Mechtild taas rukoili erään henkilön puolesta, joka saamatto- 
muutensa ja kevytmielisyytensä tähden usein jätti nauttimatta Juma- 
lan ruumiin, hän näki tuon henkilön seisomassa Jumalan lähellä. 
Herra Jeesus sanoi tuolle henkilölle: ”Rakkaimpani, miksi sinä pake- 
net minua?” [””Mechtild ihmetteli silloin, miksi Herra nimitti tuota 
ihmistä niin toverillisella nimellä. Herra sanoi hänelle: ”Kaikki hänen 
elämänsä päivät häntä kutsutaan tällä nimellä” Mechtild alkoi silloin 
peljätä, että tuollainen nimitys otettaisiin tuolta ihmiseltä pois tämän 
elämän jälkeen. Herra vastasi hänelle: ”Ikuisesti hänellä pysyy tämä 
nimi” Tuon ihmisen sielu seisoi Herran edessä mitä kauneimman 
neidon hahmossa. Herra kääntyi hänen puoleensa ja sanoi:] ”Mene 
luottavaisesti Isän kaikkivaltiuden tykö vahvistamaan itseäsi, Pojan 
viisauden tykö valistamaan itseäsi ja Pyhän Hengen ihanuuden tykö 
lohduttautumaan?” 


[132*Toisesta henkilöstä, joka myös oli peloissaan 


Erästä toista henkilöä koetteli se, että hänen mennessään nauttimaan 
Kristuksen elävöittävän sakramentin hän pelkäsi olevansa erityisen 
sopimaton ottamaan sen vastaan, olkoonkin, ettei kukaan muukaan 
pysty omasta puolestaan menemään sitä nauttimaan tarpeeksi arvok- 
kaasti. Mechtild kutsui Herraa hänen puolestaan uskollisin sydämin, 
ja sai Häneltä tällaisen vastauksen: ”Astukoon hän usein minun ty- 
köni, ja niin usein kuin hän saapuu tyköni, minä otan hänet vastaan 
niin kuin oikean kuningattaren” Näistä sanoista tuo koeteltu sai pal- 
jon lohdutusta ja kiitti jumalallista hyvyyttä. 


1323 Hakasulkeissa oleva puuttuu Buddelta, mutta on mukana 1503, 1510, 
1597 ja 1877. Koko luku puuttuu 1558, 1854 ja 1857. Poisto voi olla 
Budden tekemä, mutta on todennäköisempää, että Budde on kääntänyt 
version, jossa lukua on lyhennetty. Kuten Laurén (1972, 128-129) toteaa, 
Budde on tehnyt vähän poistoja ja erityisen vähän laajoja poistoja. 

1324 Hakasulkeissa olevat luvut ovat mukana 1503, 1510, 1597 ja 1877. Ne 
puuttuvat Buddelta, 1558, 1854 ja 1857. 

Siitä, että ihminen tekee Jumalalle kaikki ne asiat, jotka hän 
tekee toiselle ihmiselle Jumalan tähden 


Eräällä kerralla Mechtild oli väsynyt sen vuoksi, että hän oli hyvin 
moneen kertaan palvellut erästä ihmistä. Mechtild pelkäsi askaroi- 
neensa sen parissa enemmän kuin olisi pitänyt. Hänelle ilmestyi Her- 
ra, jolla oli sylissään tuon ihmisen vaate, jota Hän neuloi ehjäksi. 
Herra sanoi Mechtildille: ”Älä pelkää. Sen mitä teet tuolle henkilölle, 
teet minun hyväkseni” Mechtild ei kuitenkaan osannut vastustaa pel- 
koaan ja pyysi Herralta, että Tämä vapauttaisi hänet tuosta koettele- 
muksesta. Sen hyvä Jumala teki niin, että Mechtildillä oli tämän tästä 
huolta tuosta ihmisestä, mutta hän otti sen vastaan kiitollisena Juma- 
lan rakkauden tähden ja rukoili Herraa, että hän ei tuntisi sydämes- 
sään raskautta tuota henkilöä kohtaan, ettei hän tekisi syntiä. Her- 
ra kohotti pikkusormensa häntä kohti, ja Mechtild ihmetteli, mitä se 
merkitsi. Herra vastasi: ”Olen moneen kertaan opettanut sinulle, että 
itse sormella tarkoitetaan minun ihmisyyttäni.” Hän lisäsi: ”Mitä näet 
siinä?” Mechtild sanoi: ”Kolme jäsentä"? Herra sanoi hänelle: ”Suu- 
rin jäsen merkitsee nöyryyttä, sillä minä valmistan ihmistä armooni 
eniten nöyryyden kautta. Keskimmäinen jäsen merkitsee kärsiväl- 
lisyyttä, jonka avulla ihmisen tulee kärsivällisesti kantaa kaikki vas- 
toinkäymiset minun tähteni. Ylempi jäsen, joka on ohut ja kaikkiin 
yhteydessä, on rakkaus. Harjoita näitä kolmea asiaa, ja tulet voitta- 
maan kaikki vastoinkäymiset minun rakkaudessani?] 


Vielä eräästä, jolla oli murheita. (Luku 261326) 


Kun eräs henkilö oli varsin suuressa murheessa, lempeä neito 
[Mechtild] sääli häntä ja rukoili jumalisesti hänen puolestaan, että 
lempeä Herra auttaisi häntä Pyhän Hengen lohdutuksen kautta. Her- 
ra sanoi hänelle: ”Miksi hän on niin levoton? Minä loin hänet itseä- 
ni varten ja annoin itseni hänelle kaikkea sitä varten, mitä hän toivoo 


1325 Tarkoittanee sormiluita, joita on kussakin sormessa kolme, paitsi peuka- 
lossa kaksi. 
1326 Luvun alku on käsikirjoituksessa A 13 (150r) merkitty punaisella nuolella. 

minulta. Minä olen hänen isänsä in creacione'?? eli luomisen suhteen. 
Minä olen hänen äitinsä lunastuksen suhteen. Minä olen hänen vel- 
jensä valtakuntaa jaettaessa ja sisarensa suloisessa sisarussuhteessa.” 


Vielä toinen luku. Luku 27. 


Kun eräs, joka oli levoton ja jota muuan toinen henkilö vaivasi, valit- 
ti Mechtildille ilmoittaen tälle murheensa, Mechtild rukoili hartaasti 
Jumalaa hänen puolestaan. Herra sanoi: ”Sano hänelle, että hän an- 
taisi vihollisensa minulle. Minä tahdon antaa hänelle itseni ja kaikki 
pyhimykset ikuiseksi palkkioksi.” Oi, suloinen Jumala, kunnia olkoon 
Sinulle! 


Siitä, että meidän tulee tarjota Jumalalle murheemme ja 
kaikki asiamme. Luku 28. 


Kun Mechtild rukoili erään henkilön puolesta, joka oli hyvin mur- 
heissaan, Herra Jeesus sanoi: ”Jos joku murehtii niin paljon, että hä- 
nestä tuntuu, että hän mieluummin tahtoisi olla kuollut kuin kestää 
sellaista ahdinkoa, niin aina hänen näyttäessään minulle tuon mur- 
heen luvaten, että hän jatkossa aikoo sitä sietää ja kärsiä, minä otan 
sen vastaan niin kiitollisena kuin hän olisi minun tähteni kärsinyt 
tuota murhetta” 


Siitä, että Jumala tahtoo syntisten kääntyvän. Luku 29132, 


Kerran Mechtild oli itse suuressa murheessa erään syntisen tähden, 


1327 Latinankieliset sanat on käsikirjoituksessa A 13 (150r) alleviivattu punai- 
sella. 

1328 Tämä lause puuttuu muista tutkimistani versioista ja näyttää olevan 
Budden lisäämä (Lauren 1972, 89). 

1329 Luvun alku on käsikirjoituksessa A 13 (150v) merkitty punaisella nuolella. 
Lehdellä on käytetty muun muassa alkukirjaimissa myös vihreää väriä, 
jota käsikirjoituksessa on käytetty vähemmän kuin punaista. Tämä on 
odotuksenmukaista, koska punainen oli mustan jälkeen yleisin musteen 
väri käsikirjoituksissa ylipäätään, vaikka muitakin värejä esiintyi (Jorgen- 
sen 2004, 43; Clemens & Graham 2007, 24). 

jonka hän tiesi olevan huonossa tilanteessa. Mechtild oli ojentanut 
häntä hyödyllisin sanoin, mutta hän oli pysynyt tottelemattomana ja 
jatkanut vanhaa syntistä elämäänsä. Sitä Mechtild suuresti murehti. 
Silloin Herra Jeesus sanoi: ”Oi, armahda minua ja sure kanssani. Ru- 
koile kurjien syntisten puolesta, jotka minä olen lunastanut niin kal- 
liilla hinnalla ja joiden niin kovasti toivon kääntyvän puoleeni” 


Luku 30 


Toisella kerralla Herra Jumala sanoi Mechtildille: ”Ei ole olemassa 
mitään, mikä miellyttäisi minua yhtä paljon kuin ihmisen sydän, jol- 
lainen minulla on käytössäni varsin harvoin. Minulla on runsaasti 
kaikkea hyvää, mutta ei ihmissydäntä, jota ilman en mielelläni ole” 


Luku 31 


Kun Mechtild kerran oli rukoilemassa rukouksiaan, hän näki Herran 
Jeesuksen verisissä vaatteissa. Tämä sanoi: ”Niin kuin ihmishahmoni 
kokonaan veren peittämänä uhrasi itsensä Isälle Jumalalle ristin alt- 
tarilla sanoinkuvaamattoman rakkauden kera mitä mieluisimmaksi 
uhriksi, niin saman rakkauden palaessa minä seison nyt Pyhän Isäni 
tykönä syntisten tähden näyttäen Hänelle kaikki kärsimykseni lajit. 
Ja hartain toiveeni on, että syntinen kääntyisi minun puoleeni todella 
katuen ja parannuksen tehden ja eläisi ikuisesti.” 


Sitä ihmistä, jonka puolesta nämä Pater noster -rukoukset 
luetaan, ei koskaan eroteta Jumalasta. Luku 32. 


Eräällä toisella kerralla Mechtild osoitti Jumalalle Pater noster -ru- 
kouksia. Ihmisillähän on tapana lukea viisitoista Pater noster -ruko- 
usta vuoden jokaisena päivänä'**. Kun konventti oli lukenut ne erään 


1330 Eräässä Naantalin luostarin kirjaan sisältyvässä tekstissä (Kauko & Lam- 
berg 2017, 345-346) sanotaan, että Kristuksella oli 5 460 haavaa, ja jos 
lukee joka päivä 15 Pater nosteria ja 15 Ave Mariaa, tulee vuoden aika- 
na kunnioittaneeksi jokaista haavaa yhdellä /sä meidän -rukouksella ja 
yhdellä Ave Marialla. Tässä viitataan samaan asiaan, koska Budden ver- 

sielun puolesta Jumalan pyhille haavoille kunniaksi ja kunnioituk- 
seksi, Mechtildille ilmestyi Herra Jeesus kätensä levitettyinä ja kaik- 
ki haavansa avoimina. Herra sanoi: ”Kun minä riipuin ristillä, oli- 
vat kaikki minun haavani avoimina, ja kukin niistä äänellään huusi 
ja rukoili Isää Jumalaa ihmisten hyvinvoinnin tähden. Ja yhä tänä- 
kin päivänä ne ikään kuin huudolla ja äänellä lepyttävät Isän Juma- 
lan vihaa syntisiä kohtaan. Ja totisesti minä sanon sinulle, että kos- 
kaan ei kukaan köyhä mies voi tulla niin iloiseksi almusta, jonka hän 
on saanut pitkään huutaen ja uutterasti rukoillen, kuin minä iloisena 
ottaessani vastaan rukouksen, joka tarjotaan minulle ja joka tehdään 
minun haavojeni kunniaksi ja muistoksi. Sanon sinulle vielä sen, et- 
tä näitä Pater noster -rukouksia ei koskaan tarjota kenenkään puo- 
lesta jumalallisesti ja hartaasti ilman, että hän niiden ansiosta pääsee 
armon tilaan?” Silloin Mechtild sanoi: ”Oi, Herrani, millä ajatuksella 
Sinä tahdot, että ne luetaan?” Herra vastasi: ”Ihmisen tulee hartaasti 
lausua sanat ei ainoastaan suullaan, vaan myös sydämestään. Lisäksi 
vähintään joka viidennen Pater noster -rukouksen jälkeen uskokoon 
ne minun haltuuni” Ja silloin Mechtildin mieleen annettiin hengelli- 
sestä innoituksesta tämä rukous, joka myös tulee lukea kunkin viiden 
Pater noster -rukouksen jälkeen. 


siossa mainitaan 15 Pater nosteria vuoden jokaisena päivänä. Vuosien 
1503, 1510, 1558, 1597 ja 1877 versioissa mainitaan yhteissumma 5460 
Pater nosteria, mutta ei sitä, kuinka monta niistä osuu yhdelle päivälle. 
Jos annettu päivittäinen lukumäärä 15 kerrotaan vuoden päivien mää- 
rällä (365), ei saada tarkalleen lukua 5 460, vaan luku 5 475. Vuoden 
1857 saksannoksessa (1857, 404) annetaan määrä 5 534, ja vuoden 1854 
valikoimasta luku puuttuu. On mahdollista, että Budden alkutekstinään 
käyttämässä käsikirjoituksessa asia on esitetty eri tavalla kuin muissa tut- 
kimissani versioissa. Koska kaikki muut tutkitut versiot ovat keskenään 
niin yhtäläisiä, lienee kuitenkin todennäköisempää, että Budde on kor- 
vannut vuoden aikana suoritettujen rukousten lukumäärän 5 460 päi- 
vässä rukoiltujen Pater nosterien määrällä eli luvulla 15. Budde on saat- 
tanut tehdä muutoksen siksi, että suuri luku on ollut hänen yleisölleen 
vaikeampi ymmärtää kuin päivän 15 rukousta, jotka olivat arjen kulkuun 
liittyvä tuttu asia. Vertaa ensimmäisen kirjan luku 34. Budde viittaa tä- 
hän myös viidennen kirjan luvussa 6, jossa hän päätyy lukuun 5 475 (ei 
lukuun 5 460) (Geete 1899, 354; Laurén 1972, 101). Tässä luvussa moneen 
kertaan toistuvat sanat P(ate)r n(oste)r 'lsä meidän’ eivät käsikirjoituk- 
sessa A 13 (150v-151r) erotu visuaalisesti muusta tekstistä paitsi sen puo- 
lesta, että niitä on lyhennetty. 

Oracio: Domine Ihesu Christe, Fili Dei viui suscipe hanc oracionem, 
in amore tuo”, superexcellenti, in quo omnia wlnera tui sanctissimi 
corporis sustinuisti, et miserere mei, et omnibus peccatoribus, cunctis- 
que fidelibus, tam viuis, tamquam defunctis'"?, Käännettynä: Oi, Her- 
ra Jeesus Kristus, ota vastaan tämä rukous siinä mitä suurimmassa 
rakkaudessa, jonka avulla Sinä kestit ja otit vastaan kaikki mitä py- 
himmän ruumiisi haavat. Armahda minua ja kaikkia synnintekijöitä 
ja kaikkia kristittyjä ihmisiä, sekä eläviä että kuolleita. 

Herra sanoi vielä Mechtildille: ”Niin kauan kuin synnintekijä 
pysyy syntiensä pauloissa, hän ikään kuin pitää minua kiinnitettynä 
ristiin. Mutta kohta, kun hän kääntyy takaisin minun puoleeni katu- 
muksen ja ripittäytymisten avulla, hän heti irrottaa minut ristiltä. Ja 
armoni ja armeliaisuuteni kera minä irroitettuna ristiltä laskeudun 
kokonaan tuon synnintekijän yläpuolelle samoin kuin muinoin las- 
keuduin Joosefin'** yläpuolelle, kun hän irrotti minut ristiltä. Ja minä 
annan itseni kokonaan hänen valtansa ja tahtonsa alaisuuteen niin, 


1331 Ruotsinkielisessä käsikirjoituksessa A 13 (151r) lukee in amore tuo 'Sinun 
rakkaudessasi", mutta latinankielisessä versioissa (1510, 92v; 1558, 142r; 
1877, 308) kohta on muodossa in amore illo 'siinä rakkaudessa", jota 
myös saksannokset (1503, 121v; 1597, 245r; 1857, 405) noudattavat. Lati- 
nankielistä sitaattia seuraavassa Budden ruotsinnoksessa on j them aldra 
högxta kärlekenom "siinä mitä suurimmassa rakkaudessa’. Myös Budden 
ruotsinnos seuraa siten lukutapaa in amore illo 'siinä rakkaudessa", eikä 
lukutapaa in amore tuo 'Sinun rakkaudessasi". Voi olla, että kun teksti 
kopioitiin Budden autografista käsikirjoitukseen A 13, kopioitsija luki la- 
tinankielisessä osassa vahingossa tuo, vaikka kohdassa luki illo. Jos näin 
on, hän on luultavasti tulkinnut i-kirjaimen virheellisesti t-kirjaimeksi ja 
kaksi I-kirjainta virheellisesti u-kirjaimeksi. 

1332 Ruotsinkielisen tekstin sisällä oleva latinankielinen rukous on käsikirjoi- 
tuksessa A 13 (151r) kirjoitettu samalla musteella ja käsialalla saman- 
kokoisin kirjaimin kuin ruotsinkielinen teksti. Rukouksen aloittava sana 
Oracio 'rukous' on alleviivattu punaisella. Rukousta seuraavaa ruotsin- 
nosta edeltää punaisella kirjoitettu oppa sweensko "ruotsiksi". Rukouk- 
sesta on ensin puuttunut puhuttelusija vokatiivissa oleva Fili Dei 'Juma- 
lan poika!', joka on lisätty rivin päälle punaisella. Sille ei ole vastinetta 
rukousta seuraavassa ruotsinnoksessa, joten se on mahdollisesti puuttu- 
nut Budden autografista. 

1333 Kohta on käsikirjoituksessa A 13 (151r) merkitty punaisella nuolella. 

1334 Joosef, rikas arimatialainen, joka pyysi saada ottaa Jeesuksen ruumiin 
ristiltä (Matt. 27: 57; Joh. 19: 38). 

että syntinen voi tehdä minulla mitä hän itse tahtoo. Mutta jos hän 
pysyy synneissään ja pahuudessaan aina kuolemaansa saakka, silloin 
kohdistuu minun oikeamielinen valtani häneen, ja se tuomitsee hänet 
sen mukaan, mitä hän omilla teoillaan on ansainnut?” 


[1336siitä, miten Herra käännytti Mechtildin vuoksi 
sata synnintekijää 


Mechtild kuuli luettavan evankeliumista: Ihmisen Poika tulee suuressa 
vallassaan ja korkeudessaan'*”. Tulvien hengellistä iloa Mechtild sa- 
noi silloin Herralle: ”Oi, ole hyvä ja tule!” Ja Herra sanoi: ”Punnitse 
tarkoin sitä, mitä sanot. Kun sanot hyvä, pane merkille se hyvyys, jo- 
ka minä olen ja josta kaikki hyvä on virrannut ja edelleen lakkaamatta 
virtaa. Kun sanot tule, kiinnitä huomiosi siihen rakkauden jumalalli- 
seen lempeen, jonka kera minä saavun sielun tykö aivan juopunee- 
na rakkauden viinistä!” Silloin Mechtild rukoili Herraa kaikkien 
niiden puolesta, jotka olivat syntisessä tilassa, että Herra käännyttäi- 
si heidät. Herra sanoi hänelle: ”Katso, sinun rukoustesi tähden minä 
käännytän sata synnintekijää””] 


Siitä, kuinka valmis Jumala on ottamaan vastaan penitentes eli 
ne, jotka katuvat syntejään. Luku 33. 


Mechtild oli kauan kärsinyt kovasta päänsärystä, ja eräänä päivänä, 
kun Jumalan ruumis kohotettiin messussa, Mechtild uhrasi tuon sär- 
kynsä yhdessä öylätin kanssa Isälle Jumalalle ikuiseksi ylistykseksi ja 
kunniaksi. Kohta hänelle ilmestyi Herra Jeesus, joka piteli käsissään 
kuivasta puusta tehtyä rengasta, johon Hän näytti kiinnittävän mitä 


1335 Virkkeen alku ja loppu on käsikirjoituksessa A 13 (151v) merkitty punai- 
silla nuolilla. 

1336 Hakasulkeissa oleva on mukana 1503, 1510, 1597 ja 1877, mutta puuttuu 
Buddelta, 1558, 1854 ja 1857. Vuoden 1558 editiossa (142v) tämän luvun 
paikalla on se luku, joka on vuoden 1877 editiossa viidennen kirjan luku 
28 (1877, 362). 

1337 Matt. 24: 30; Luuk. 21: 27. 

1338 Saksannoksista (1503, 1597) on jätetty pois maininta viinistä ja juopu- 
muksesta. 

kauneimpia ruusuja. Mechtild ihmetteli kovasti sitä [mitä oikein tar- 
koitti, että Jumala kiinnitti kuivan puun ympärille niin kukoistavia 
ruusuja!**]. Hän kuuli Herran sanovan: ”Tästä [että minä kiinnitän 
tähän kuivaan puuhun näitä kukoistavia ruusuja'*"] sinun tulee ym- 
märtää, että yhdenkään syntisen sydän ei ole aivan kuihtunut ja kui- 
vunut syntien liasta ja mädännäisyydestä. Jos hän kärsii jotakin su- 
rua tai ruumiillista sairautta ja kärsivällisesti kestää sitä sillä mielellä 
ja aikomuksella, että hän mielellään kärsisi enemmänkin ja kestäisi 
suurempaakin surua minun nimeäni rakastaen ja ylistäen, jos se oli- 
si minulle mieleen, niin heti samalla hetkellä hän virkistyy, jälleen 
kukoistaa ja tulee siitedes kelvolliseksi saamaan armoni. Lisäksi mi- 
nä sanon sinulle, että kukaan ei ole niin suuri syntinen, että en heti 
samalla hetkellä antaisi anteeksi hänelle kaikkia hänen syntejään ko- 
konaan, kun hän tosissaan katuu syntejään ja haluaa tehdä paran- 
nuksen. Niin suurella lempeydellä ja suloisuudella minä taivutan sy- 
dämeni alas hänen puoleensa kuin hän ei olisi koskaan tehnytkään 
syntiä!!!” Silloin Mechtild sanoi: ”Kun kerran näin on, Herrani, niin 
miten sitten on niin, oi, ihanin Jumala, että kurja ihminen ei tunne 
tai huomaa tätä Sinun mitä suurinta armoasi ja lempeyttäsi?” Herra 
vastasi: ”Se johtuu siitä, että hän ei vielä ole päässyt eroon siitä synnin 
mausta ja makeudesta, jota hän sisäisesti tuntee. Sanalla sanoen, jos 
ihminen ripittäytymisen ja katumuksen jälkeen on rohkea ja kamp- 
pailee syntiä vastaan niin, että hän kokonaan sammuttaa itsestään 
syntien maun ja halun niihin, täysin kavahtaen kaikkia syntejä sekä 


1339 Hakasulkeissa oleva osa on mukana 1503, 1510, 1597 ja 1857. Vuosien 
1558 ja 1854 versioissa virkettä on lyhennetty kuten Buddella. Lyhentä- 
minen ei poista sisällöstä mitään, koska sama sanottiin juuri edellä. 

1340 Hakasulkeissa oleva on mukana 1503, 1510, 1597 ja 1857, mutta puuttuu 
Buddelta sekä vuosina 1558 ja 1854. Koska hakasulkeissa oleva on tois- 
toa, on lyhennetty muotoilu oikeastaan tyylikkäämpi. Käsikirjoituksessa 
A 13 (151v) on tämän virkkeen kohdalla marginaalissa vihreä nuoli. 

1341 Tästä virkkeestä on käsikirjoituksessa A 13 (151v) ensin unohtunut sana 
hiaerta 'sydän', joka on sitten lisätty marginaaliin punaisella. Samassa 
kohdassa on käsikirjoituksen alamarginaalissa punainen nuoli. Oli taval- 
lista, että uuteen käsikirjoitukseen tehtiin pian korjauksia eli esimerkiksi 
lisättiin unohtuneita sanoja marginaaliin (vertaa Carlguist 2007, 21 ja 
222 ja 225). 

niitä paikkoja ja henkilöitä, joiden kanssa hän on tehnyt syntiä'*”, 
hän on epäilemättä saava maistaa ja tuntea suauitatem Domini spiri- 
tus eli jumalallisen hengen makeuden” 

348 Addicio. Oi käsittämättömän viisauden korkeutta. Oi, kuinka 
suuri onkaan Sinun armosi, Sinä mitä suloisin lempeys ja mitä rak- 
kain Jumala, joka niin monin ihmeellisin keinoin pyrit houkuttele- 
maan puolellesi kurjan syntisen sydämen. Niinpä sille, joka seuraa 
Sinun suurta lempeyttäsi isällisestä kutsustasi, ei jää yhtään sijaa tai 
tilaisuutta joutua epätoivoon. 


Seuraavaksi kirjoitetun kirjoitti Jumalan palvelijatar [Mechtild] 
eräälle maailmalliselle naiselle, joka oli hänelle läheinen ja hyvin 
rakas, kauniiksi opetukseksi. Luku 34. 


Mitä rakkain tyttäreni Kristuksessa! Sinun sielusi rakastaja Jeesus pi- 
telee sinun kättäsi oikeassa kädessään koskettaen pyhillä sormillaan 
erikseen kutakin sinun sormeasi. Siten Hän opettaa sinulle, miten ja 
mitä Hän toimittaa ja tekee sinun sielussasi ja miten sinun tulee Hän- 
tä seurata harjoittaen ja noudattaen Hänen elämäntapaansa. ”"”Hä- 
nen pienin ja ulommaisin sormensa merkitsee Hänen mitä kärsiväl- 
lisintä ja nöyrintä elintapaansa, jota Hän tuli elämään maan päälle. 
Hän tuli ministrare, et non ministrari"** eli palvelemaan muita, ei- 
kä olemaan toisten palveltavana, ja alistumaan kaikille luoduille mi- 


1342 Kohta "täysin kavahtaen kaikkia syntejä sekä niitä paikkoja ja henki- 
löitä, joiden kanssa hän on tehnyt syntiä” puuttuu muista tutkimistani 
versioista ja näyttää olevan Budden lisäämä (Lauren 1972, 122). Budde 
lienee halunnut konkretisoida, selventää ja korostaa kohtaa. Käsikirjoi- 
tuksessa A 13 (152r) kohta korostuu, koska marginaalissa on vihreä nuo- 
li. Pian seuraavat latinankieliset sanat on lisäksi alleviivattu punaisella. 

1343 Marginaalimerkintä käsikirjoituksessa A 13 (152r) sanoo loppukappa- 
leen olevan addicio 'lisäys', mutta kappale on mukana kaikissa tutkimis- 
sani versioissa, eikä sitä muualla mainita lisäykseksi. Lauren (1972, 38, 
alaviite 47) uskoo, että sanan addicio on lisännyt ruotsinkieliseen käsi- 
kirjoitukseen sen kopioinut kirjuri. 

1344 Kohta on käsikirjoituksessa A 13 (152r) merkitty punaisella nuolella ja 
lauseen alku on alleviivattu punaisella. 

1345 Matt. 20: 28. Käsikirjoituksessa A 13 (152r) on muodon ministrari "tulla 
palvelluksi' sijalla vahingossa muoto ministrare 'palvella'. Latinankieliset 
sanat on alleviivattu punaisella. 

tä syvimmässä nöyryydessä. Tätä hänen sormeansa vasten sinun tu- 
lee myös asettaa oma pikkusormesi. Kun siis ylpeys kasvaa ja valtaa 
sinut, niin ajattele heti sinun Jumalasi nöyryyttä ja alentumista. Ru- 
koile nöyrästi, että Hänen mitä pyhimmän nöyryytensä kautta voi- 
sit voittaa kaiken ylpeyden ja kaiken oman tahtosi, joka tulee esiin 
ja saa alkunsa siitä pinnallisesta ja turhanaikaisesta rakkaudesta, jota 
ihminen tuntee itseään kohtaan. Toisella sormella, jota kutsutaan jo- 
ko medicus tai annularis eli lääkärinsormeksi tai kultasormuksen sor- 
meksi", tarkoitetaan Hänen pyhän sydämensä uskollisuutta, jonka 
avulla Hän tarkoin pitää huolta kaikesta meidän menestyksestämme 
ja hyödystämme niin kuin mitä uskollisin äiti. Hän ottaa pois ja hel- 
pottaa meidän sydämemme raskautta ja ahdinkoa sydämensä sanoin- 
kuvaamattomalla uskollisuudella ja suojelee meitä kaikelta pahalta. 
Tähän Hänen sormeensa sinun tulee liittää omasi muistaen, kuinka 
suurta uskottomuutta olet osoittanut tuolle kaikkein uskollisimmalle 
ja kaikkein suloisimmalle rakastajalle etäännyttäen Hänestä sieluasi, 
jonka Hän loi itselleen ylistykseksi ja rakastettavaksi, jotta se nauttisi 
yksin Hänestä ja omistaisi Hänet ikuisessa ihanuudessa. Rankaise it- 
seäsi siitä, että sinä niin harvoin ja niin laimeasti muistat Häntä. Hä- 
nen pisin eli keskimmäinen sormensa merkitsee Hänen mitä suurinta 
ja ikuista rakkauttaan, joka Häntä niin ihmeellisesti ja niin täydelli- 
sesti taivuttaa ihmissielun puoleen, eikä anna Hänen sydämensä le- 
vätä ennen kuin Hän on kokonaan vuodattanut itsensä sieluun niin 
kuin veden, joka virratessaan vuolaasti etsii syvännettä ja tilaa, johon 
se voisi valua. Tätä sormea vasten sinun tulee painaa oma sormesi. Se 
tarkoittaa tahtoasi. Jos et joka hetkellä voi Häntä täydellisesti rakastaa 
ja muistaa, anna Hänelle hyvä tahtosi, jonka Hän ottaa vastaan täysin 
samalla tavoin kuin teot. Jos sinulla voisi olla tai voisit saada kaikkien 
pyhimysten ja kaikkien luotujen rakkauden, niin haluaisit sen kaiken 
antaa Hänelle ja kääntää kohdistumaan yksin Häneen. Index eli Hä- 
nen etusormensa merkitsee Jumalan ennaltanäkemisen ihmeellistä ja 
tutkimatonta järjestystä, jolla Hän armeliaasti näkee kaiken, mitä ih- 


1346 Nimetön (sormi) on latinaksi digitus medicus tai digitus annularis. Nämä 
Budde ruotsintaa suoraan. Latinankieliset sanat medicus ja annularis on 
käsikirjoituksessa A 13 (152v) alleviivattu punaisella. Jäljempänä esiinty- 
vät index 'etusormi' ja pollex 'peukalo' on myös alleviivattu punaisella 
(153r). 

miselle tulee tapahtumaan. Ja kun ihminen kulkee harhaan ja poik- 
keaa oikealta Jumalan tieltä”, millaisella viisaudella ja arvokkuudel- 
la Hän kutsuukaan ihmisen takaisin, joskus myötäkäymisten, joskus 
vastoinkäymisten kautta. Tätä sormea vasten sinun tulee mielellään 
asettaa omasi. Se tarkoittaa, että sinun tulee täysin uskoa Häneen. 
Kaikki, joka sinulle voi tuoda lisää iloa tai murhetta, tulee osaksesi 
Hänen suuresta rakkaudestaan ja sinulle niin suureksi hyödyksi, et- 
tet toivoisi sinulle tapahtuneen mitään muuta tai toisella tavalla kuin 
Hän järjesti ja sinulle teki'**. Siispä sinun tulee hartaasti ylistää ja 
kiittää Häntä kaikesta Hänen pyhästä armostaan ja järjestyksestään. 
Pollex eli Hänen peukalonsa merkitsee Hänen jumalallista valtiuttaan 
ja Hänen isällistä ja voimakasta suojelustaan, jonka avulla Hän vas- 
tustaa ja painaa pois kaikkea sitä, joka voi olla uskovan sielulle vas- 
taista ja haitallista, paitsi siltä osin kuin Hän sallii tulla ihmisen osaksi 
hänen pyhityksekseen ja hänen hyveidensä harjoittamiseksi. Tätäkin 
sormea vasten sinun tulee asettaa omasi, jotta olisit vahva hyveittesi 
joutuessa koetukselle ja jotta vastustaisit miehuullisesti kaikkia syn- 
tejä ja vahinkoja. Äläkä yhtään epäile Jumalan armollisuutta, jos Hän 
antaa sinun joutua johonkin murheeseen tai jos Hän hetken ajaksi ot- 
taa sinulta pois armonsa avun ja lohdun. 


Toinen [kirje] samaiselle naiselle. Luku 35. 


Oi, sinä uskollinen ja Jumalaa rakastava sielu, huomioi tarkoin ja rak- 
kaudella se laki, jonka Jeesus, keisarillinen nuorukainen ja isällisen 
lempeyden Poika, antoi sinulle, kun Hän valitsi sinut rakkaimmaksi 
morsiamekseen ja antoi itsensä sinulle kaikkein ihanimmaksi sulha- 
seksi. Hän piti itse ja itsensä kautta mitä autuaallisimmat häät aivan 
ilman sinun huolenpitoasi ja ansiotasi'*”. Sellaisena juhlan ja ilon 


1347 Sanat 'ja poikkeaa oikealta Jumalan tieltä' puuttuvat muista tutkimistani 
versioista, joissa sanotaan vain "jos hän harhautuu/erehtyy'. Kyseessä lie- 
nee Budden lisäys, jolla hän selittää, millaisesta harhaanmenosta on kyse. 

1348 Sanat "kuin Hän järjesti ja sinulle teki' puuttuvat muista tutkimistani ver- 
sioista, ja Budde lienee lisännyt ne. 

1349 Sanat 'aivan ilman sinun huolenpitoasi ja ansiotasi' puuttuvat muista 
versioista ja saattavat olla Budden lisäys. 

päivänä eli sinun sielusi kihlajaispäivänä'*** Hän iloitsi koko sydä- 
mestään ja pukeutui sinun rakkautesi tähden vaatteisiin, jotka olivat 
väriltään ruusunpunaiset ja jotka Rakkaus värjäsi Hänen sydänverel- 
lään. Ja Hän asetti mitä kauneimpaan päähänsä ruusuista ja liljoista 
tehdyn seppeleen, jota kaikilta puolin kiersivät mitä kalleimmat hie- 
not helmet, jotka olivat Hänen mitä kalleimman ja pyhimmän veren- 
sä tippuvia pisaroita. Hänellä oli lisäksi mitä kauneimmissa käsissään 
sormikkaat, jotka oli niin hyvin mitä kalleimmin värein pirskoteltu ja 
läpipistelty, ettei Hän pystynyt tai voinut pidellä niissä mitään näyt- 
tämättä ja antamatta sinulle kaikkea sitä, mitä Hän aikaisemmin oli 
koko maailmalta salannut, eikä kenellekään antanut. Hänen pehmeä 
ja kaunis'*' häävuoteensa oli ankara ja kova risti, jonne Hän rien- 
si niin iloisesti ja niin palavan rakkauden kera, että kukaan sulha- 
nen ei koskaan ole iloinnut silkkisessä ja norsunluisessa sängyssään 
niin paljon kuin Hän iloitsi'**?. Ja Hän kaihosi sinun sieluasi riippues- 
saan niin tuskallisesti ristinpuussa.!** Samassa rakkauden sängyssä 
Hän odottaa sinua vieläkin kaivaten ja ikävöiden ihmeellisellä kai- 
puulla kunnes Hän päätyy sinun mitä miellyttävimpään syleilyysi. Jos 
nyt haluat olla Hänen oma morsiamensa, niin sinun tule kokonaan 
sanoutua irti kaikesta maailmallisesta turhamaisuudesta ja ruumiisi 
nautinnoista! ja astua surun ja halveksunnan sänkyyn, joka on Hä- 
nen, painautuen lujasti Hänen veristä kylkeään vasten Hänen rakkau- 
tensa tähden”. Huomaa myös tarkoin mitä ja miten arvokasta Hän 
asetti pantiksi sinun tähtesi, kun Hän avasi sinulle mitä suloisimman 
sydämensä, kaiken pyhyyden ja jumalallisen viisauden aarrekam- 
mion, tarjoten sieltä sinulle sydämensä käsittämättömän rakkauden 


1350 Sanat 'sinun sielusi kihlajaispäivänä' ovat Budden lisäämät (Lauren 1972, 
119). Virkkeen alku on käsikirjoituksessa A 13 (153v) merkitty punaisella 
nuolella, ja sen ensimmäiset sanat on alleviivattu punaisella. 

1351 Latinaksi tässä on nobilis "jalo, ylhäinen’, jonka Budde on kääntänyt 
konkreettisella sanaparilla "pehmeä ja kaunis’. 

1352 Kohta on käsikirjoituksessa A 13 (153v) merkitty marginaalissa olevalla 
vihreällä nuolella. 

1353 Virkkeelle ei ole suoraa vastinetta muissa tutkimissani versioissa ja se 
saattaa olla Budden lisäämä. 

1354 ”Maailmallinen turhamaisuus” lienee tässä Budden lisäys. 

1355 Sanoille Hänen rakkautensa tähden ei useimmissa muissa versioissa ole 
vastinetta. Vuosien 1558 (145r) ja 1854 versioissa (1854, 160) on saman- 
suuntainen vastine. 

morsiusmaljan ja mitä terveellisimmän juoman, joka armeliaasti lää- 
kitsee kaikki sielun vaivat. Tämä mitä jaloin pantti on mittaamatto- 
man arvokas, sillä siihen sisältyy kaikki hyvä, kaikki hyve, armo ja 
lempeys. Tätä arvokasta panttia Hän ei tahdo ottaa sinulta pois, sillä 
sen avulla Hän on vahvistanut sinussa uskoa Häneen. Kun eräs ku- 
ningas johdatti puhtaan ja kauniin morsiamensa taloonsa, hän aset- 
ti tämän ystäville vakuudeksi kaupungin tai linnan täynnä omaisuut- 
ta ja rikkauksia." Samoin teki sinun rakastajasi ja sulhasesi Jeesus, 
joka on kaikkein kelvokkain kaikista ihmisen pojista'*9. Hän aset- 
ti Pyhälle Isälleen vakuudeksi sinun puolestasi mitä kalleimman ta- 
lon, joka on Hänen oma, mitä pyhin sydämensä, varmuudeksi siitä, 
että Hän ei tahdo sinua, Hänen rakasta morsiantaan, koskaan hyljä- 
tä. Sen lisäksi Hän uhraa sen alttarilla päivittäin merkiksi siitä ikui- 
sesta rakkaudesta, jonka armoittama olet ollut alusta alkaen. Siksi, 
oi, sinä ikuisen Isän tytär ja Hänen ainoan ja yhtä ikuisen Poikansa 
valittu morsian ja Pyhän Hengen rakkain ystävä ja toivottu leposija, 
rakasta ja pidä arvossa sydämesi armainta rakastajaa, joka sinua niin 
paljon rakastaa ja joka on sinut niin kunniakkaasti valinnut tuhan- 
sien muiden edelle”. Hän on täynnä rakkautta ja itse Rakkaus. Ole 
uskollinen ja omistautunut sille, joka on itse Uskollisuus. Jos osakse- 
si tulee jotakin murhetta, ota se vastaan niin kiitollisena kuin se oli- 
si mitä kallein kultasolki, jonka itse Jumala lähetti sinulle haluten sil- 
lä vetää ja houkutella sinua Hänen ainoan Poikansa rakkauteen. Ole 
heti myöntyväinen tuolle vedolle ja viestille”. Kohota koko sielusi 


1356 Budden ruotsintama virke on vaikea ymmärtää, ja suomennokseni tu- 
keutuu saksan- ja latinankielisiin versioihin. 

1357 Maininta siitä, että Jeesus on kaikkein kelvollisin ihmisen pojista, puut- 
tuu muista tutkimistani versioista ja näyttäisi olevan Budden lisäämä 
(Lauren 1972, 127). 

1358 Maininta siitä, että puhuteltava on kunniakkaasti valittu tuhansien mui- 
den edelle, puuttuu muista tutkimistani versioista ja näyttäisi olevan 
Budden lisäämä. Sille on osittain pohjaa alkutekstissä, jossa on käytet- 
ty verbiä diligo, joka merkitsee paitsi "rakastaa", myös 'valita joukosta’. 
Budde on saattanut tehdä lisäyksen saadakseen esiin eri puolet latinan 
verbistä. Saksannoksissa (1503, 1597, 1857) on käytetty ainoastaan ver- 
biä lieben 'rakastaa'. Maininta tuhansista muista puuttuu kokonaan 
muista tutkimistani versioista. 

1359 Sana budhskap "viesti, sanoma’ lienee Budden lisäämä, koska sille ei ole 
vastineita muissa tutkimissani versioissa. Seuraavissa lauseissa on monia 


456 


https://doi.org/10.21435/tl.277 


Neljäs kirja 


sitä vastaan. '***Valmista ja sievistä sydäntäsi, jotta se olisi kykenevä ja 
arvollinen siihen, että sitä vedetään yhä enemmän ja ylemmäs. Kär- 
sivällisyydellä ja kiitollisella hyvyydellä sinun tulee harjoitella Hänen 
elämäntapaansa. Huomioi tarkoin, että sillä, että Jumala antaa sinun 
kärsiä jonkin vastoinkäymisen, Hän tahtoo sinun sielusi terveyttä. 
Se on sinulle Hänen rakkautensa hienoin kihlajaislahja. Pane myös 
merkille, mitä sinulta puuttuu kaikkien hyveiden suhteen. Jos tar- 
vitset nöyryyttä tai jotakin muuta hyvettä, jota sinulla ei itselläsi ole 
tai jota et itse pysty hankkimaan ja saamaan'**', mene silloin ja avaa 
rakkauden avaimella kallein ja arvokkain kaikkien hyveiden rasia eli 
Jeesuksen Kristuksen mitä pyhin sydän. Rukoile nöyrästi Häneltä, 
hyveiden herralta ja kuninkaalta, että Hän antaisi sinulle avuksesi ja 
voimavaraksesi monenlaiset jalot hyveensä, joiden avulla voit voit- 
taa kaikkien paheiden kiusaukset ja tilaisuudet niihin””. Jos pahat ja 
turhanaikaiset ajatukset livahtavat tykösi kuin ryövärit ja häiritsevät 
sydämesi rauhaisaa taloa'*, riennä silloin asekammioon ja ota siel- 
tä paras ja lujin ase, Jeesuksen Kristuksen mitä arvokkain kuolema. 
Se sinun tulee alituisesti sitä ajattelemalla kiinnittää sydämeesi niin 
lujasti, että kaikki turhanpäiväiset ajatukset, lörpötykset ja levotto- 
muus tulevat häädetyiksi sieltä ja ajetuiksi kauas pois. Jos sinut koh- 
taavat paholaisen juonet ja kuolettavalla myrkyllä myrkytetyt nuolet 
ja ammukset, jotka pyrkivät syöksemään sinut kuolettavaan toivotto- 
muuteen'"'%, riennä silloin sanoinkuvaamattoman lempeyden rasial- 
le, joka on Kristuksen armo ja armeliaisuus, joka ei halua yhdenkään 


pieniä Budden lisäyksiä, jotka tekevät tekstistä selvemmän. Koska seu- 
raavat lauseet muodostavat monipolvisen ja pitkän virkkeen, olen pilk- 
konut sen lyhyiksi virkkeiksi luettavuuden parantamiseksi. 

1360 Käsikirjoituksessa A 13 (154v) kohta on merkitty marginaalissa olevalla, 
vihreällä nuolella. 

1361 Sanat 'jota sinulla ei itselläsi ole tai jota et itse pysty hankkimaan ja saa- 
maan’ puuttuvat muista tutkimistani versioista ja ovat Budden lisäämät 
(Lauren 1972, 122). 

1362 Käsikirjoituksessa A 13 (154v) kohta on merkitty marginaaliin punaisella 
nuolella. 

1363 Sanat 'ja häiritsevät sydämesi rauhaisaa taloa' puuttuvat muista tutki- 
mistani versioista ja ovat Budden lisäämät (Lauren 1972, 122). 

1364 Budde on käyttänyt mielikuvitustaan ja elävöittänyt kerrontaa konkreet- 
tisin metaforin (Lauren 1972, 127). Muissa tutkimissani versioissa sano- 
taan suunnilleen 'jos epätoivoiset ajatukset valtaavat sinut’. 

joutuvan kadotukseen, vaan pääsevän tuntemaan Hänet itsensä, Ju- 
malan totuuden ja rakkauden, niitä lukuun ottamatta, jotka vapaaeh- 
toisesti tahtovat saattaa itsensä kadotukseen. Muista, että Jumala on 
valmiimpi ottamaan ihmisen vastaan kuin ihminen itse on tulemaan. 
Ja sitä Hän tahtoo eniten, että ihminen osoittaa olevansa sellainen, 
että Jumala voi häneen lakkaamatta vuodattaa ja lisätä hänessä ar- 
moaan, armeliaisuuttaan ja kaikkea hyvää. 


Jumalan suuresta rakkaudesta sielujamme kohtaan. Luku 3636, 


Ihmisten rakastaja Herra Jeesus halajamalla halajaa liittää sielun it- 
seensä, eritoten sellaisen sielun, joka tahtoo ja haluaa lohtua Häneltä 
ja joka tahtoo kokea Hänen rakkautensa. Hänen tulee luopua kaikes- 
ta mielihyvästä, jota hänellä on ollut maailmassa, ja ilosta, jota hän on 
saanut luoduilta, jos ne eivät houkuta tai aja häntä Jumalan rakkau- 
teen. Sillä, kun ihmisellä on joku, jota hän rakastaa, tai jotakin, josta 
hän iloitsee, hänen tulee ajatella itsekseen, että se on annettu hänelle 
siksi, että hän sen ansiosta heräisi Jumalan rakkauteen. Mutta jos tun- 
tuu ja näyttää siltä, ettei Jumalan rakkaus lisäänny ja parane hänes- 
sä, vaan hänen sydämessään ja mielessään on useammin maallinen 
rakkauden kohde kuin Jumala, hänen tulee heti karkottaa tuo kohde 
pois, olkoon se joku ihminen tai mikä tahansa luotu, ellei hän halua 
yksintein menettää Jumalan suosiota ja likeistä rakkautta. Addicio"**. 
Sanctus Augustinus" sanoo: Minus te Domine diligit etcra eli Herra, 


1365 Muissa versioissa olevista otsikoista päätellen tämä on Mechtildin kirje 
samalle naiselle kuin edellä. 

1366 Sana addicio 'lisäys' on käsikirjoituksen A 13 (155r) marginaalissa. Se on 
kirjoitettu mustalla ja alleviivattu punaisella. 

1367 'Pyhä Augustinus". Sama sitaatti Augustinuksen teoksesta Tunnustukset 
(Confessiones 10: 29; Migne 1841a, 796) on Mechtildin ilmestysten kol- 
mannen kirjan luvussa 36. Kummassakin Mechtildin ilmestysten kohdas- 
sa sitaatti näyttää olevan Budden lisäämä, eikä sitä ole muissa tutkimis- 
sani versioissa (Lauren 1972, 83-84). Budde on korvannut kohtaan hyvin 
istuvalla sitaatilla muissa versioissa olevan virkkeen, joka suomennettu- 
na kuuluu: 'Sillä se [likeinen tuttavuus Jumalan kanssa] on hyvin herkkä, 
eikä ollenkaan siedä, että sen yläpuolella tai rinnalla on jotakin muuta’. 
Latinankielinen sitaatti on käsikirjoituksessa A 13 (155r) alleviivattu pu- 
naisella. 

jos joku rakastaa jotakin Sinun sijastasi tai Sinun lisäksesi ilman, et- 
tä se tapahtuisi Sinun tähtesi, hän rakastaa Sinua vähemmän kuin hä- 
nen pitäisi. Sillä Jeesus on Isän ainut rakas Poika, ja Hän yksin tahtoo 
olla kaikkein rakkain ja likeisin sinun sydämessäsi. 


Vielä toinen luku. Luku 37. 


Jumala antoi pyhän sydämensä sielulle, että tämäkin joskus antaisi 
oman sydämensä Hänelle sen tilalle. Ja jos sielu tekee sen kiitolli- 
suudella ja luottavaisesti, Hän vahvistaa sen mahtavalla jumalallisel- 
la vallallaan niin, ettei tuo ihminen koskaan voi langeta mihinkään 
raskaaseen kuolemansyntiin'*%, koska ihminen sitten tarkasti katsoo 
ja tutkii sen sydäntä, joka häntä rakastaa, ja alati huomioi, mikä Tä- 
tä eniten miellyttää. Kun sellainen ihminen joutuu jonkin murheen 
valtaan, rientäköön hän heti luottavaisesti Jumalan sydämen puoleen 
etsien lohdutusta siitä, eikä mistään muualta". Jos hän ei saa lohdu- 
tusta rientäessään Jumalan järjen ja viisauden puoleen, ylistäköön ja 
kunnioittakoon hän silti Jumalaa koko sydämestään. Jumalaa miellyt- 
tää kristityn sielussa kovasti se, että se ei etsi sitä, joka on sen omaa, 
vaan sitä, joka on Jeesuksen Kristuksen omaa, eikä aseta omaa lohdu- 
tustaan Jumalan kunnian edelle. 


Siitä, että Jeesus kysyi kolmeen kertaan Pyhältä Pietarilta. 
Luku 381370, 


Kerran Mechtild mietti paljon sanoja, jotka hän kuuli luettavan evan- 
keliumista. Niiden mukaan Herra kysyi kolmeen kertaan Pyhältä Pie- 
tarilta: Symon diligis me plus hiis eli Simon, rakastatko sinä minua 


1368 Käsikirjoituksessa A 13 (155v) kohta on osoitettu marginaalissa olevalla 
vihreällä nuolella. 

1369 Sanat eikä mistään muualta puuttuvat muista tutkimistani versioista ja 
saattavat olla Budden lisäämät. 

1370 Vuoden 1558 editiossa luku on ensimmäisen kirjan luku 37 (1558, 
53r-53v). Muissa tutkimissani versioissa luku on neljännen kirjan viimei- 
nen luku eli samassa kohdassa kuin Buddella (vuoden 1854 valikoimasta 
luku puuttuu). 

enemmän kuin nämä muut?'?' Tätä miettiessään Mechtild sai hen- 
gellisen ilmestyksen ja näki itsensä Herran edessä. Herra sanoi hä- 
nelle: ”Minä haluan kysyä myös sinulta, ja sinun tulee vastata minulle 
niin kuin omantuntosi mukaan on totuus. Onko maailmassa jotakin, 
joka on sinulle niin rakasta, että et tahtoisi hyljätä sitä minun tähte- 
ni, jos se olisi sinun vallassasi?” Tähän Mechtild vastasi: ”Herra, Si- 
nä tiedät sen, että jos koko maailma ja kaikki, mitä siinä on, olisivat 
minun omiani, minä tahtoisin ne mielelläni hyljätä Sinun rakkautesi 
tähden” Tämän Herra hyväksyi heti niin kiitollisena kuin Mechtild 
olisi hyljännyt kaiken omansa Hänen tähtensä. Toisella kertaa Her- 
ra kysyi: ”Onko jokin työtehtävä tai jokin vaatimus tottelevaisuudesta 
niin raskas, ettet tahtoisi sietää sitä minun tähteni?” Mechtild vasta- 
si: ”Herra, kaiken sen, joka voi olla raskasta, minä tahdon mieluusti 
kestää Sinun vuoksesi” ””Vielä Herra kysyi: ”Onko jokin kärsimys 
niin raskas, ettet tahtoisi kärsiä sitä minun tähteni?” Mechtild vastasi: 
”Herrani, Sinun kanssasi ja Sinun avullasi minä olen valmis kaikkiin 
kärsimyksiin” Kaiken tämän Herra otti niin kuin Mechtild olisi jo to- 
teuttanut sen teoillaan. Herra sanoi vielä: ”Katso, kolmenlaisia ihmi- 
siä minä uskon sinulle. Ensiksikin nuoret ja viattomat lapset, joille on 
ominaista se, että he ovat eläneet viattomasti [kuin Karitsa]. Heitä si- 
nun tulee opettaa ja houkutella minun rakkauteeni ja ystävyyteeni. 
Toisekseen raskautetut ja halveksitut, jotka myös ovat viattomia [kuin 
Karitsa], jotta lohduttaisit ja auttaisit heitä kykyjesi mukaan. Kolman- 
neksi koko kirkon, [joka on muodostettu Karitsan hyödyksi'??]. Sitä 
sinun tulee alituisin rukouksin ja jumalisin toivein auttaa minun ar- 
meliaiden silmieni edessä. '7Ja siitä kasvaa sinun armosi sekä minun 
ylistykseni ja kunniani, ja niin olkoon nyt ja ikuisesti, aamen” 


1371 Joh. 21: 15. Latinankielinen sitaatti on käsikirjoituksessa A 13 (155v) alle- 
viivattu punaisella. 

1372 Käsikirjoituksessa A 13 (156r) kohta on osoitettu marginaalissa olevalla 
vihreällä nuolella. 

1373 Kaksi aikaisempaa, hakasulkeissa olevaa mainintaa Karitsasta puuttu- 
vat vain Buddelta ja ovat mukana muissa tutkimissani versioissa. Kolmas 
maininta puuttuu Budden version lisäksi vuoden 1558 editiosta. 

1374 Virke puuttuu muista tutkimistani versioista ja näyttää olevan Budden 
lisäämä (Lauren 1972, 89 ja 122). 

Tästä alkaa viides kirja, jossa kerrotaan sieluista, jotka 
ilmestyivät Mechtildille ja kertoivat hädästään tai armostaan. 
Luku 11375, 


Tämä pyhä neito sääli kaikkia hyvin suuri lempeys sisimmässään. 
Hän oli lempeä ja armelias eläviä kohtaan ja vieläkin enemmän kuol- 
leita ystäviään ja tuttaviaan kohtaan. ‘Kaikkein eniten hän muisti 
kuolleita, autuaita, unohdettuja sieluja, jotka olivat kaikkien hylkää- 
miä ja jotka eivät olleet jättäneet jälkeensä yhtäkään heihin kiinty- 
nyttä ihmistä. Sellaisten ainut toivo oli se, että heidät oli luotu Juma- 
lan pyhäksi kuvaksi ja heidät tultaisiin Hänen kalliin verensä ansiosta 
vapahtamaan kärsimyksistään. Tällaisille Mechtild oli mitä lempein 
auttajatar alituisin rukouksin ja hengellisin disciplinis'"7”, joita hän 
yleensä harjoitti päivittäin kaikkien kristittyjen sielujen puolesta. 
Niinpä tapahtui, että Mechtild rukoili hartaasti ja usein sellaisten sie- 
lujen puolesta, jotka eivät tarvinneet rukousten apua. Silloin itse Ju- 
mala piti Mechtildiä sen arvoisena, että hän sai nähdä ja ymmärtää 
heidän kunniansa ja sanoinkuvaamattoman palkintonsa. 

['7*Fräänä päivänä laulettiin kappelissa messua edesmenneiden 
puolesta ja Mechtild esitti kiitokseksi Jumalalle Pyhän Kolminaisuu- 
den historian"? sisarensa, arvoisan abbedissa Gertrudin'** sielun hy- 
väksi, jonka muisto oli suloinen ja jonka kunnian Mechtild oli monta 


1375 Kirjan vaihtumista ei käsikirjoituksessa A 13 (156r) ole erityisesti osoi- 
tettu. Välissä ei ole tyhjää tilaa, eikä uuden kirjan ensimmäisen luvun 
aloittava otsikko poikkea muista otsikoista. 

1376 Tämä ja kaksi sitä seuraavaa virkettä puuttuvat muista versioista ja näyt- 
tävät Budden lisäämiltä (Lauren 1972, 122). 

1377 'Opein"'. Latinankielinen sana ei käsikirjoituksessa A 13 (156v) erotu visu- 
aalisesti muusta tekstistä. 

1378 Hakasulkeissa oleva puuttuu Buddelta, 1558 ja 1854. Osuus on mukana 
kokonaan 1503, 1597 ja 1877, osittain 1510 ja 1857. 

1379 ”Historialla” tarkoitetaan liturgiassa sarjaa antifoneja ja responsorioita, 
jotka kuuluvat yhteen jumalanpalvelukseen (Mechtild 1877, 317, alaviite 
1; Hammarström 1925, s.v. (h)istoria). 

1380 Gertrud von Hackeborn, Mechtildin vanhempi sisko, eli 1232—1291 ja oli 
abbedissana vuodesta 1251 (Lehmijoki-Gardner 2007, 184). 

kertaa aikaisemmin hengessään nähnyt. Silloin Herra sanoi Mechtil- 
dille: ”Näkisitkö nyt mielelläsi hänet jälleen?” Ja kohta Mechtild näki 
siskonsa sielun suuressa kunniassa, ja tällä oli päässään pellavainen 
liina, joka oli hyvin korea. Mechtild kysyi siskonsa sielulta, mitä hä- 
nen liinansa merkitsi. Sisko vastasi hänelle: ”Se merkitsee sitä, mil- 
lainen minun laitani on, ja jumaluus lävistää kaikki liinassa olevat 
langat erityisellä kunnialla ja kirkkaudella” Näistä sanoista Mechtild 
ymmärsi, että mikään siitä, mitä ihminen tekee ulkomuotonsa har- 
tauden ja totunnaisuuden tähden, kuten se, että hän kantaa liinoja 
ja kruunuja, ei ole niin pientä, että se Jumalan edessä joutuisi unoh- 
dukseen, eikä sielu sen tähden saisi erityistä kunniaa. Mechtild kysyi: 
”Missä on sinun kruunusi?” Sisar vastasi: ”Minun kruununi on niin 
mittaamattoman kunniakas, että se kohoaa maasta aina Jumalan val- 
taistuimelle asti ja koskettaa maailman neljää äärtä'**!. Sen alku on 
maassa sen tähden, että minä jätin muistoni ja esimerkkini ihmisille 
maan päällä. Toisaalta se kohoaa aina Jumalan valtaistuimelle saak- 
ka siksi, että minun hyveeni ovat Jumalalle kiitokseksi ja kunniaksi 
ja kaikille pyhimyksille iloksi. Neljä maailman osaa se taas käsittää 
siksi, että minun elämäni hyödyttää koko kirkkoa ja on oleva hyö- 
dyksi aikojen loppuun saakka” Kun Mechtild kysyi sisarensa sielulta 
eräästä asiasta, jonka tähden sisar oli vielä eläessään rukoillut Her- 
raa, sisar vastasi: ”Minun rukouksellani on nyt suurempi vaikutus ja 
se toimii hyödyllisemmin ja hedelmällisemmin kuin silloin, kun mi- 
nä elin maan päällä” Mechtild sanoi sisarelleen ihmetellen: ”Miten 
niin voi olla?” Sisar vastasi: ”Niin on, koska hurskaan rukous ei tä- 
män kuollessa suinkaan kuole, eikä häviä hänen mukanaan. Kun jo- 
ku on eläessään rukoillut syntisten puolesta, että nämä eivät joutuisi 
kadotukseen, hänen rukouksensa ja toiveensa pysyvät voimassa myös 
hänen kuolemansa jälkeen. Ja sama koskee muitakin asioita? Samalla 
tavoin asia esitetään Toisessa makkabilaiskirjassa'*%, josta voidaan lu- 


1381 Maailman äärillä tarkoitettaneen itää, länttä, pohjoista ja etelää. Niihin 
on viittaus Budden ruotsintamassa tekstissä ”Lucidarius” (Hultman 1895, 
10; Lamberg 2007, 36; Kauko 2018b, 44). 

1382 Toinen makkabilaiskirja on Vanhan testamentin apokryfi eli deutero- 
kanoninen kirja. Budde ruotsinsi sen Naantalissa 1484 (Klemming 1853, 
280-328). Budden omakätinen käsikirjoitus ei ole säilynyt, mutta tun- 

kea, että Onias, joka oli ylipappi, ja profeetta Jeremia ilmestyivät Juu- 
das Makkabilaiselle ja Onias sanoi Jeremiasta, että ”tämä mies on se, 
joka paljon rukoilee kansan puolesta”, vaikka onkin varmaa, että 
Jeremian sielun olinpaikka oli silloin limbus'*%*. Mutta sen, joka elä- 
mänsä päivinä oikean Jumalan papin tavoin lepytti rukouksillaan Ju- 
malaa kansaa kohtaan, sanotaan myös kuolemansa jälkeen rukoilevan 
kansan puolesta. Tästä voidaan päätellä, että jos jonkun toiveet ulot- 
tuvat aina maailman ääreen saakka niin, että hän mahdollisuuksien 
puitteissa tahtoo rukouksineen, toiveineen, töineen ja kärsivällisyyk- 
sineen elää niin, että hän Jumalan rakkauden ja kunnian tähden on 
hyödyksi kaikille ihmisille ja kiirastulessa oleville sieluille, niin epäi- 
lemättä Jumala ottaa vastaan hänen toiveensa kuin ne olisivat tekoja. 


Vielä Mechtildin sisaren sielusta ja siitä, että autuaiden sielut 
uhraavat Jumalalle kaikki sanat, jotka heidän puolestaan 
luetaan 


Toisella kertaa konventin nauttiessa ehtoollista Mechtild näki samai- 
sen siskonsa sielun ihmeellisen kauniina seisomassa Jumalan oikeal- 
la puolella. Jumala antoi tälle yhtä monta suloista suudelmaa kuin oli 
ehtoollisen nauttivia henkilöitä. Siitä nähtiin hänen erityinen ansion- 
sa, jonka hän sai siksi, että hän niin vilpittömästi vaati sisarilta, että 
nämä nauttisivat ehtoollisen hyvin usein ja mielellään. Kun Mechtild 
ihmetellen ja onnitellen näki tuon, hän tahtoi myös tietää, saako pap- 
pi itselleen jonkin ansion siitä, että hän tarjoilee tykönsä tuleville 


nemme käännöksen vuonna 1526 tehtynä kopiona (esimerkiksi Wollin 
2011, 15). Lisäksi olemassa on ollut kadoksiin joutunut kopio, jonka 
laati Elseby Gjordsdotter, joka oli Vadstenan luostarisisar, mutta oleskeli 
pitkään myös Naantalissa (Carlguist 2007, 80). Toinen makkabilaiskirja 
on viihdyttävä, dramaattinen ja tyyliltään värikäs (Nisula 2008b, 160 ja 
162). Kirja korostaa kuuliaisuutta Jumalan lain edessä ja Jumalan kaik- 
kivaltiutta (Nisula 2008b, 164-165). Marttyyrikertomustensa takia kirja 
on nähty kehotuksena siihen, että tulee olla valmis kärsimään uskonsa 
tähden (Nisula 2008b, 166). Näistä syistä teksti oli antoisa käännösvalinta 
Buddelle. 

1383 2. Makk. 15: 14. 

1384 Helvettiä ja kiirastulta lievempi kadotus (Nykysuomen sivistyssanakirja 
1978, s.v. limbus). 

Herran ruumiin sakramentin. Tähän Herra vastasi: ”Jos joku sota- 
mies kantaa kuninkaansa ainoan pojan käsivarsillaan kunkin päälli- 
kön tykö, kukin näistä tarjoaa kuninkaan pojalle sata markkaa ja ku- 
ningas lahjoittaa ne kaikki sotamiehelle, joka palaa takaisin hänen 
poikansa kanssa, niin sotamies rikastuu. Samaten kasvavat sen papin 
ansiot, joka hurskaasti ja ilolla tarjoilee uskoville Kristuksen ruumiin 
sakramentin” Tämän jälkeen Mechtild sanoi siskolleen: ”Sano minul- 
le, mitä rakkain sisko, miten sinua hyödyttää se, kun luemme sinun 
puolestasi Pyhän Kolminaisuuden historian tai jonkin muun rukouk- 
sen?” Sisko vastasi: ”Minä otan vastaan jokaisen suustanne tulevan 
sanan ruusujen muodossa, jotka ilolla tarjoan rakkaalleni.” Ja sisar 
näytti Mechtildille viitassaan olevia mitä kauneimpia ruusuja, joiden 
keskellä oli kultainen lehti. Sisar sanoi: ”Tämä kultainen lehti on sydä- 
men lehti, siis rakkauden lehti, josta rukouksen vaikutus on lähtöisin. 
Sillä tehän tarjoatte minulle rukouksianne rakkaudesta, ettekä velvol- 
lisuudesta?” Silloin Mechtild sanoi: ”Mitä sitten tulee niistä rukouksis- 
ta, jotka omistamme pyhimyksille?” Sisko vastasi: ”Samalla tavoin he- 
kin ottavat kiitollisuudella vastaan kaikki heille omistetut rukoukset ja 
ojentavat ne ilolla kuninkaalleen Jumalalle. Jos lausut ainoastaan yh- 
den Isä meidän -rukouksen kaikille pyhimyksille yhteisesti, mutta sillä 
mielellä, että lukisit kyllä yhden rukouksen jokaiselle heistä yksitellen, 
jos vain voisit, niin he kaikki ottavat silloin tuon yhteisen rukouksen 
vastaan aivan niin kuin olisit lausunut sen kullekin yksitellen?” 


Sisar Mechtildin sielusta 


Kun sisar M", jonka muisto on onnellinen, oli edesmennyt, tämän 
sielu ilmestyi tällä tavoin Mechtildille. Mechtild näki tuon sisaren 
sielun hyvin kauniin neidon hahmossa puettuna hienoon, vihreään 
kankaaseen ja kultainen kruunu päässään. Neito seisoi keskellä suur- 
ta neitsyiden ja pyhimysten joukkoa, ja nämä johdattivat neitoa mu- 
kanaan hyvin suurella rakkaudella. Mechtild käsitti hengessään, että 
tuo sielu odotti kunniaan nostamistaan, joka oli määrä saattaa lop- 


1385 Saksannosten (1503, 126v; 1597, 254v; 1857, 424) perusteella kyseessä on 
luostarisisar, jonka nimi oli myös Mechtild. 

puun sillä hetkellä, kun messussa tarjottiin mitä pyhin ehtoollinen. 
Silloin Herra tahtoi antaa itsensä tuolle sielulle erityisellä tavalla sen 
vuoksi, että tämä oli ruumiinsa sairaalloisuuden tähden jonkin aikaa 
ollut estynyt saamasta Kristuksen ruumiin sakramenttia. Kun sitten 
laulettiin offertorium", jossa sanotaan oi Herra Jeesus Kristus, eikä 
läsnä ollut ketään, joka olisi uhrannut tuon vähäisen henkilön puo- 
lesta, Mechtild näki, että itse kunnian kuningas, hyveiden sulhanen, 
meni Isän Jumalan tykö ja uhrasi kaikki jumalalliset tekonsa, rukouk- 
sensa, työnsä ja mitä pyhimmän ihmisenä olonsa aikana kokemansa 
kärsimyksen erinomaisen jumalallisuutensa kunnian kanssa lisätäk- 
seen uuden morsiamensa kunniaa ja iloa. Sen jälkeen autuas Neitsyt, 
neitseellisen kunnian sulhasen Äiti, astui esiin ja uhrasi kaikki itsel- 
leen toimitetut lahjat, suosionosoitukset ja hyveet lisäämään Poikansa 
morsiamen kunniaa. Sitten patriarkat, profeetat, apostolit, marttyy- 
rit, uskontunnustajat, neitsyet ja kaikki yksittäiset pyhimysten luokat 
astuivat esiin ja tekivät saman. Kun sitten pyhistä pyhin öylätti tuo- 
tiin esiin, tuli idän puolelta näkyviin sanoinkuvaamattoman ihmeel- 
linen valo, joka näytti merkitsevän jumaluuden kunniaa, johon tuo 
autuas sielu tempaistiin. Siellä se sai sen mitä onnellisimman ehtool- 
lisen, josta yllä on kerrottu, todellisen ja mitä ihanimman yhteyden 
Jumalaan, tilaisuuden nauttia Jumalasta sekä täydellisen ja yltäkyl- 
läisen palkinnon kaikista töistä ja kärsimyksistä. Siitä ihmissydän voi 
enemmän uskoa kuin kykenee ajattelemaan tai puhumaan. 


Hurskaan, sisälle suljetun Eisentrudin sielusta!3% 


Mechtild sai tällä tavoin tietää myös sisälle suljetun Eisentrudin sie- 
lun, jonka muisto on onnellinen, menneen Herran tykö. Mechtild 
näet näki, että kaikki enkelien luokat kulkivat tuon sielun edellä hä- 
nen kunniakseen ja omistautuakseen häntä kunnioittamaan, jotta 
hän saavuttaisi erityisen kunnian olemalla kaikkien kanssa yhtäläinen 


1386 Messu-uhrin valmistus ja siihen kuuluva laulu (Nykysuomen sivistyssana- 
kirja 1978, s.v. offertorium). 

1387 Sisälle sulkemisella viitataan siihen, että henkilö on halunnut vetäytyä 
erakoksi yksinäisyyteen eristettyyn ja suljettuun kammioon (Mechtild 
1857, 495—496). 

kumppani. Hän nimittäin vertautui enkelten henkiin rakastavassa ja 
nöyrässä palvelevaisuudessaan, jota hän osoitti kaikille, jotka hänen 
tykönsä tulivat. Arkkienkeleihin hän taas vertautui siinä, että hänel- 
lä oli niin likeinen suhde Jumalaan, ja lisäksi hyveidensä suhteen, sil- 
lä hän harjoitti urheasti kaikkea hyvää, ja hyveellisin esimerkein ja 
- kaipuun Jumalaan sytyttyä hänessä - myös moittein hän käännytti 
monia Jumalan puoleen. Myös kolmen muun enkelien luokan kanssa 
hän osoittautui samankaltaiseksi, koska hän oli vahva ja voimakas pa- 
holaisia ja paheita vastaan. Jumalan kuvaa, jonka hän näytti itsessään 
olevan tahraamaton, hän piti kunniassa ja rakasti niin itsessään kuin 
muissakin ihmisissä. Innokkain ja hurskain rukouksin hän päivin ja 
öin kunnioitti Herraa. Ylimpien enkelten luokkien vertaiseksi hän 
taas osoittautui milloin siksi, että hän oli mukava ja miellyttävä lepo- 
paikka Jumalalle, milloin siksi, että hän niin täysin tunsi Jumalan, 
milloin siksi, että hänessä oli niin erityinen rakkauden hehku. Niinpä 
autuas Neitsyt Maria ja autuas evankelista Johannes esittelivät hänen 
sielunsa kunnian valtaistuimen edessä. Herra Jeesus Kristus otti sen 
mitä rakastettavimmin syleilyynsä, asetti sen Isän Jumalan näkösälle 
ja lauloi morsiamensa kunniaksi suloisesti: ” Tämä on se, joka ei tien- 
nyt hairahduksen sängystä”. Tämä on se, joka koko sydämestään ja 
kaikin voimin rakasti minua. Tämä on se, joka puhtain mielin kiin- 
nittyi minuun” Hänen kruunussaan näkyivät ylimpinä Kristuksen 
kärsimys, jota hän suuresti rakasti, sekä rakkaus ja puhtaus erityisen 
arvokkaasti. Samoin hänen vaatteissaan näyttivät nämä kolme olevan 
ylimpinä ja lävistävän koko hänen kauneutensa. 


B. de Bar -nimisen luostarisisaren sielusta!3*, 


Kun eräs hurskas henkilö kävi viimeistä kamppailuaan, Mechtild nä- 


1388 Viittaa aviorikokseen. Viis. 3: 13. Sama sitaatti deuterokanonisesta Vii- 
sauden kirjasta on Mechtildin ilmestysten ensimmäisen kirjan luvussa 24 
(Geete 1899, 47). 

1389 Nimi on vuoden 1877 editiossa muodossa B. de Bar. Vuosien 1503 ja 1597 
saksannoksissa se on muodossa B. von Bal. Vuoden 1857 saksannoksessa 
nimeä ei sanota eksplisiittisesti ja vuoden 1510 editiosta kohta puuttuu. 
Vuoden 1877 editiosta (1877, 324) selviää, että etunimi on Bertha. Etuni- 
meä ei sanota kokonaan muissa versioissa. 

ki Herran Jeesuksen Kristuksen olevan siellä läsnä ja pitelevän val- 
keaa palttinaliinaa sairaan suun edessä ikään kuin ottaakseen siihen 
vastaan tämän sielun. Heti, kun tuo henkilö oli kuollut, vietettiin hä- 
nen sielunsa puolesta messua, jonka alussa Herra Jeesus Kristus, neit- 
syiden sulhanen, näytti astuvan alttarille ja laskevan sen päälle suuren 
aarteen. Sillä tarkoitettiin sitä, että Hän uhrasi Isälle Jumalalle tuon 
henkilön puolesta kaiken omansa, myös mitä jaloimman kärsimyk- 
sensä. Sen jälkeen autuas neitseellinen Äiti toi esiin erilaisia koris- 
teita, jollaisilla morsian on tapana koristaa häiden aikaan. Koristeet 
merkitsivät kaikkia niitä tekoja, joita Herra oli tehnyt tuolle henkilöl- 
le. Nämä Äiti uhrasi mitä jaloimmalle Kolminaisuudelle ylistykseksi 
ja kunniaksi, täydentämään hänen Poikansa uuden morsiamen kau- 
neutta ja kunniaa sekä iloitakseen tämän saapumisesta. Kun ehtool- 
lisleipä kohotettiin, Mechtild näki Herran seisovan alttarilla, nojau- 
tuvan papin puoleen ja sanovan: ”Sinun tahtosi on minun tahtoni” 
Näistä sanoista Mechtild oivalsi, että papin tahto oli sillä hetkellä se, 
että tuo sielu saisi täydellisen synninpäästön. Niin tapahtuikin. Kun 
oli ehditty Jumalan Karitsaan asti' ja pappi oli tarttunut Herran 
ruumiiseen'!, saapui tuo sielu mitä kauneimman neidon hahmossa 
alttarille, ja Herra kumartui suutelemaan häntä. Mechtild ymmärsi 
tuolla suloisella suudelmalla mitä onnellisinta osallisuutta taivaalli- 
sesta elämästä. Kun messu oli loppunut ja pappi antoi siunauksen, 
kuultiin ilmassa soivan patarumpujen, harppujen ja kaikenlaisen mu- 
siikin äänet, kuten kuninkaallisissa häissä on tapana. Tuo sielu otet- 
tiin vastaan enkelten ja pyhimysten joukkoon, joka sanoinkuvaamat- 
toman iloisena pysytteli sen talon yläpuolella, jossa ruumis makasi, 
kunnes se tavan mukaan uskottiin Herran huomaan. Silloin joukko 
johdatti iloiten sielun Taivaaseen. Sinä päivänä, kun ruumis piti viedä 
haudattavaksi, Mechtild näki uudestaan Herran messussa. Edellä 
mainittu sielu saapui suuressa neitojen joukossa koristeltuna kultai- 
sin ruusuin niin kuin hiljattain taloon tuotu morsian. Tämän jälkeen, 
kun vuorossa oli offertorium”, jossa sanotaan oi Herra Jeesus Kris- 
tus, Herra kääntyi hellästi sielun puoleen ja sanoi: ”Mene nyt ja uhraa 


1390 Agnus Dei eli Jumalan Karitsa lauletaan ehtoollisen yhteydessä. 
1391 Ehtoollisleipään. 
1392 Messu-uhrin valmistus ja siihen liittyvä laulu. 

minun Isälleni kaikki, mitä minä eilispäivänä uhrasin sinulle Äitini 
kanssa, sillä se kaikki on sinun ikuista autuuttasi varten” Silloin sielu 
astui esiin neitojoukon kanssa ja uhrasi sen mitä kalleimman aarteen, 
jonka Herra oli hänelle antanut. Jokainen neito erikseen uhrasi kaik- 
ki ne suurenmoiset asiat, joita mitä jaloin Kolminaisuus oli saanut 
heissä aikaan heidän kumppaninsa hyväksi. Sitten neidot ympäröivät 
alttarin, ja tuo uusi morsian oli heidän keskellään. He tanssivat mitä 
iloisimmin piirissä aina siihen asti, kun messu loppui. Sen jälkeen he 
nousivat ilmaan sen paikan yläpuolelle, jossa ruumis oli jätetty hau- 
taan, ja soittivat Herralle ylistystä kunnes kaikki oli sielläkin suori- 
tettu loppuun saakka. Siellä he jälleen löivät rumpuja ja johdattivat 
taivaallisten ylistyslaulujen kera morsiamen eli autuaan sielun kuole- 
mattoman sulhasen häähuoneeseen. Sulhaselle olkoon ylistys ja kun- 
nia ikiaikojen ajan. Aamen. 

Oi, onnellinen sielu. Todellakin, Jumalan tähden, oi sinua, jon- 
ka nimi on Bertha. Sinun mitä viattomimman elämäsi erinomaisen 
puhtauden tähden olet liittynyt enkelten Herraan rakkauden purka- 
mattomalla siteellä ja seuraat Karitsaa mihin tahansa se meneekin”. 
Muista meitäkin nautintojesi yltäkylläisyydessä. 

Herran nähtiin uhraavan itsensä Isälle Jumalalle tämän sielun 
puolesta. Samoin Hän uhraa itsensä kaikkien uskovaisten puolesta, 
jotka täällä ovat jättäneet kaiken Hänen rakkautensa takia, kun heil- 
lä ei kuoleman jälkeen ole ketään, joka suorittaisi uhrin heidän puo- 
lestaan. Armollinen Herra katsoo hyväksi korvata sen itsensä kautta.] 


Eräästä pyhästä sielusta. Luku 2. 


Eräs sisar, joka oli kaikki päivänsä pyhää elämäntapaa noudattaen 
palvellut hurskaasti Jumalaa, sairastui kuolettavaan tautiin. Tämän 
puolesta Mechtild rukoili hurskaassa hengessä ja näki sisaren sielun 
polvillaan Herran Jumalan edessä. Herra Jeesus näytti hänelle ruu- 
sunpunaisia haavojaan. 

Sielu tervehti Herraa tällä rukouksella, jota hän ei ollut ennen 


1393 Ilm. 14: 4. 

kuullut. Siinä sanottiin: O, salutifera wlnera dulcissimi'** amatoris 
mei Ihesu Christi. Saluete, saluete, saluete in omnipotencia Patris gui 
vos dedit, jn sapiencia Filii gui in vobis sustinuit, jn benignitate Spiri- 
tus Sancti gui in vobis opus nostre redempcionis perfecit. Se tarkoittaa: 
'Oi, minun mitä suloisimman rakastajani Jeesuksen Kristuksen ter- 
vehdyttävät haavat. Minä tervehdin teitä Isän kaikkivaltiudessa, joka 
teidät antoi meille. Minä tervehdin teitä Pojan viisaudessa, joka kär- 
si teidän takianne. Minä tervehdin teitä Pyhän Hengen hyväntahtoi- 
suudessa, joka teidän kauttanne saattoi loppuun vapahdustyömme:! 
Aamen. 

Kun sisaren piti ottaa vastaan voitelu pyhällä öljyllä ['ja seura- 
kunta kokoontui siihen taloon, jossa sairas makasi], Mechtild näki 
kaksi enkeliä, jotka kantoivat pesuvatia, jossa oli vettä, joka merkitsi 
armoa ja totuutta, joiden piti puhdistaa sielu kaikesta liasta. Daavid- 
han" kirjoittaa näin: Misericordia et veritas precedent faciem tuam 
eli armo ja totuus käyvät kasvojesi edellä. 

[Tämän jälkeen Mechtild näki neljä enkeliä, jotka saapuivat pi- 
telemään sairaan vuoteen yläpuolella punaista peitettä. Tällä viitattiin 
siihen arvoon ja kunniaan, jotka kuoleva oli tämän elämän jälkeen 
saava osakseen. Sillä niin pitkään, kun sielu pysyy ruumiissa, hän ei 
voi tuntea sitä kunniaa, jolla Jumala on hänet seppelöivä Taivaassa. 
Silloin Mechtild alkoi kovasti surra sitä, että hänen sielunsa rakastet- 
tu oli poissa, eikä enkelten läsnäolo pystynyt häntä ensinkään lohdut- 


1394 1510, 1854 ja 1877 sanan dulcissimi 'mitä suloisimman’ paikalla on sana 
dilectissimi 'mitä rakkaimman'. Buddella ja 1558 on dulcissimi. Vuoden 
1597 saksannoksessa on aller siiessesten "kaikkein suloisimman’, joten 
saksantajan alkutekstissä lienee lukenut aulcissimi. Vuosien 1503 ja 1857 
saksannoksissa on geliebten 'rakkaan, rakastetun’, joten saksantajien al- 
kuteksteissä lienee lukenut dilectissimi. Latinankielinen rukous on käsi- 
kirjoituksessa A 13 (156v) alleviivattu punaisella. 

1395 Hakasulkeissa oleva puuttuu Buddelta, 1558 ja 1854, mutta on mukana 
1503, 1510, 1597, 1857 ja 1877. 

1396 Nimeä Daavid ei mainita muissa versioissa, joten se näyttää olevan Bud- 
den lisäämä lähdeviite (Lauren 1972, 81). Sitaatti on Vulgatan kohdasta 
Ps. 88: 15, joka Raamatun suomennoksessa on jae Ps. 89: 15. Latinankie- 
linen sitaatti on käsikirjoituksessa A 13 (156v) alleviivattu punaisella. 

1397 Hakasulkeissa oleva puuttuu Buddelta, 1558 ja 1854, mutta on mukana 
1503, 1510, 1597, 1857 ja 1877. 

tamaan. Ja kun Mechtild etsi joka kolkasta ja nurkasta'*% sydämensä 
silmin sitä, jota yksin hän rakastaa, hän löysi tämän, niin kuin sydä- 
messään toivoi, seisomassa talon keskellä vaatteissa, jotka olivat hoh- 
tavan valkoiset ja kultaisin kilvin koristetut. Hohtavalla valkeudella 
tarkoitettiin sairaan puhtautta, kilvillä taas hänen kärsivällisyytensä 
lujuutta, jonka ansiosta hän oli Herran tähden kärsivällisesti kestänyt 
monia tuskia ja sairauksia. Herra oli koristanut itsensä näillä vaatteil- 
la morsiamensa kunniaksi. ] 

Herra Jeesus asettui sairaan lähelle papin paikalle ja Neitsyt Maria 
istuutui sairaan pään viereen. Kun papit lukivat letanias', siunasi 
Herra Jeesus sairaan kolmeen kertaan ristinmerkillä ja sanoi: ”Minä 
siunaan sinut itseni kautta pyhitykseksi sekä ruumiin ja sielun tervey- 
deksi? Ja kun litanioissa mainittiin Neitsyt Marian arvokas nimi, tä- 
mä nousi ylös, nosti ylös sairaan ja sanoi'"””: ”Katso, minun rakas Poi- 
kani, tämän morsiamen minä annan Sinulle ikuisesti syleiltäväksi.” Ja 
silloin, kun kunkin pyhimyksen nimi mainittiin, he menivät polvil- 
leen Herran Jeesuksen eteen ja rukoilivat sairaan puolesta. ['”"Tä- 
män jälkeen kaikki pyhimykset kävivät piiritanssiin kuolevan sängyn 
ympärille, ja ne heistä, jotka olivat neitsyitä, menivät lähimmäksi Ju- 
malaa.] Kun kuoleva oli saanut voitelun, sanoi Herra Äidilleen: ”Kat- 
so, minä annan sinun huomaasi tämän morsiameni, joka sinun tulee 
puhtaana johdattaa minun kasvojeni eteen? 


1398 Latinaksi on 1510 ja 1877 käytetty sanaa angulus 'kulma, nurkka, kolkka, 
soppi, loukko"', jota vastaa vuoden 1597 saksannoksen Winkel. Vuosien 
1503 ja 1857 saksannoksissa on käytetty sanaa Engel 'enkeli' eli joko sak- 
sannettaessa tai latinankielisen perinteen sisällä on sanan angulus 'kul- 
ma" tarvinnut seota sanaan angelus 'enkeli'. 

1399 Litania tarkoittaa julkisia rukouksia tai esirukouspyyntöjä (Häkkinen 
2012, 20; Kauko & Lamberg 2017, 45). Sana ei käsikirjoituksessa A 13 
(157r) erotu visuaalisesti muusta tekstistä, vaikka se taipuu latinan sään- 
töjen mukaan. 

1400 Käsikirjoituksessa A 13 (157r) on tässä kohdassa marginaalissa vihreä 
nuoli. 

1401 Hakasulkeissa oleva virke puuttuu Buddelta, 1558 ja 1854, mutta on mu- 
kana 1503, 1510, 1597, 1857 ja 1877. 

[Mainitun sielun autuaasta poismenosta sekä siitä, miten 
Jumala otti sielun vastaan ja palkitsi sen 


Kun samaisen henkilön autuaan poismenon aika oli käsillä ja hän oli 
jo viimeisillään, Mechtild rukoili hartaasti Herraa hänen puolestaan 
myötätunnon kovasti liikuttamassa mielentilassa. Mechtild näki luke- 
mattoman suuren pyhimysten joukon saapuvan. Marttyyrit järjestäy- 
tyivät kuolevan pään kohdalle. He olivat pukeutuneet punaisiin vaat- 
teisiin, ja heidän asuissaan oli kultaisia kilpiä. He sanoivat toisilleen: 
”Liikuttakaamme kilpiämme!” Ja heidän niitä liikuttaessaan niistä 
lähti niin suloinen ääni, että sairaan tuska muuttui iloksi. Sielulle mi- 
tä rakkain Jeesus seisoi sairaan vuoteen edessä ja Hänen Äitinsä Hä- 
nen vieressään. Silloin tämä autuas sielu lennähti irtautuneena lihan 
kahleista ja iloisena neitseellisen Äidin käsivarsille vapautuneena kai- 
kesta tuskasta ja tullakseen ikuisesti kruunatuksi. Neitsyt Maria antoi 
hänet Pojalleen, joka otti hänet vastaan ihmeellisen hellästi syleillen 
ja antoi hänen nojautua lepäämään rintaansa vasten siihen asti, kun 
jumalanpalvelus toimitettiin ja pääsiäisuhri annettiin hänen puoles- 
taan. Herra kehotti sitä, joka tämän ilmestyksen näki, katsomaan, et- 
tä hyvin nopeasti laulettaisiin messu kuolleen puolesta. Niin tapah- 
tuikin, ja kuolleen puolesta vietettiin messu ennen aamurukousta. 
Herra oli uuden morsiamensa kunniaksi pukeutunut valkeaan asuun, 
jossa oli kotkia. Valkoisuus merkitsi tuon sairaan puhtautta ja säädyl- 
lisyyttä. Kotkat taas merkitsivät hänen mietiskelevää''* sydäntään. 
Kun messu sitten alkoi, itse korkein pappi ja todellinen piispa'*"% toi- 
mitti messun kuolleen hyväksi. Alttarin päälle oli asetettu mitä arvok- 
kain aarre eli kaikki ne hyvät asiat, jotka itse Jumalan Poika on tehnyt 
maan päällä ihmisten hyvinvoinnin hyväksi. Tämän aarteen Hän uh- 


1402 Hakasulkeissa oleva puuttuu Buddelta, 1558 ja 1854. Puuttuva osuus ja- 
kaantuu neljään lukuun, joista ensimmäinen on mukana 1503, 1597 ja 
1877, toinen 1503, 1510, 1597, 1857 ja 1877, kolmas ja neljäs 1503, 1510, 
1597 ja 1877. 

1403 Latinaksi tässä on käytetty adjektiivia contemplativus, joka mystiikassa 
ja kristillisessä meditaatiossa liittyy uskon syvään kokemukseen (Annala 
2007, 13). 

1404 Herra. 

rasi taivaalliselle Isälleen kuolleen sielun puolesta täydentämään tä- 
män ansioita. Sitten maineikas Neitsyt Maria johdatti sielun alttarille 
ja antoi hänelle kultaisen lippaan. Siihen oli suljettu aarre, johon kuu- 
luivat kaikki hyveet ja hyvät työt, jotka autuas Neitsyt oli tehnyt maan 
päällä, samoin ne, jotka vainaja itse oli maan päällä suorittanut. Kaik- 
ki nämä sielun tuli uhrata Jumalalle kaikkien laiminlyöntiensä kor- 
vaamiseksi. Kun oli evankeliumin vuoro, Herra tarttui sielun käteen 
ja sanoi: ”Minä lupaan sinulle, rakkaani, että sinun lihallinen ruu- 
miisi, joka on ahkeroinut täysin minun palveluksessani, on tuleva- 
na ylösnousemuksen päivänä kunniakkaasti nouseva ylös? Kuin mi- 
tä ihanimmin koristetulla morsiamella sielulla oli kädessään sormus, 
jossa oli ihmiskasvoja esittävä kivi. Hänen sydämensä loisti kuin hy- 
vin kirkas peili. Kun pääsiäisen ehtoollinen uhrattiin sielun puolesta 
Isälle, Jumalan sydämestä loisti niin kirkas valo, että se ympäröi ko- 
ko sielun, eikä sielua enää voinut nähdä. Sielua valaistiin jumaluuden 
loisteella, ja se täytettiin Pyhän Hengen ihmeellisellä suloisuudella ja 
varustettiin runsain mitoin kaikella taivaallisella niin, että siitä tu- 
li erottamattoman yhdyssiteen kautta yhtä henkeä Jumalan kanssa. 
Kun ruumis sitten vietiin hautaan, kuului pyhimysten suloinen yh- 
teislaulu, joka helkkyi kuolemattoman kuninkaan morsiamen hauta- 
jaisten kunniaksi. Laulussa sanottiin: ”Sinä olet autuas ja sinulla tulee 
olemaan hyvin", Kristuksen valittu morsian Mechtild'%, sillä sinä 
iloitset pyhimysten kanssa ja riemuitset enkelien kanssa ikuisesti” Ja 
monta suuria liekkejä lähettävää valoa kulki ruumiin edellä. Ne mer- 
kitsivät kuolleen hyviä töitä, joita hän oli suorittanut Jumalan avulla. 
Ikuiseksi palkinnoksi ne ikuisesti kulkivat sielun edellä. Tämän jäl- 
keen kuningasten kuningas ja hallitsijain Herra otti vastaan morsia- 


1405 Vulgatassa Ps. 127: 2; Raamatun suomennoksessa Ps. 128: 2. 

1406 Vasta tästä käy ilmi, että puheena oleva "eräs sisar” oli myös nimeltään 
Mechtild. Vuoden 1877 editiossa (1877, 325, alaviite 1) tämän arvellaan 
olevan se Mechtild, joka on laatinut teoksen Lux fluens divinitatis 'Juma- 
luuden virtaava valo", eli Mechtild Magdeburgilainen (Lehmijoki-Gardner 
2007, 290-293), joka vaikutti samassa Helftan luostarissa kuin Mechtild 
von Hackeborn. Mechtild Magdeburgilainen kuoli noin 1283, mikä sopii 
huonosti yhteen sen kanssa, että Mechtild von Hackebornin uskotaan 
saaneen ilmestyksensä 1290-luvulla, sillä Mechtild näyttää saaneen käsil- 
lä olevan ilmestyksen ”erään sisaren” kuollessa. 

mensa ja otti tämän syleilyynsä. Vainajan sielu sai kohta Jumalan val- 
lan, tarttui Herran käteen ja siunasi läsnä olevan seurakunnan. Niin 
Herra vei rakkaansa mittaamattoman ilon kera Taivaisiin, ja häntä 
saattoi pyhimysten kunniakas joukko. Mechtild, joka sai tämän il- 
mestyksen, näki onnellisen sielun seisovan aina kunnioitettavan Kol- 
minaisuuden seurassa ja sädehtivän sanoinkuvaamatonta kauneutta. 
Herra kumartui sielun puoleen kuin suudellakseen tätä, mutta ei kui- 
tenkaan suudellut. Kun se Mechtild, joka näki tämän ilmestyksen, ih- 
metteli tätä, Herra vastasi hänelle tällä tavoin: ”Suudelmalla tarkoite- 
taan rauhaa. Taivaassa ei solmita rauhaa, koska siellä vallitsee ikuinen 
rauha. Sen tähden hän ei tarvitse rauhan suudelmaa?” Ja Herra sanoi 
vainajan sielulle: ”Nouse ja riennä tyttären tavoin Isäsi syleilyyn!” Sie- 
lu syleili Herraa iloisena. Ja Herra sanoi: ”Syleilyllä tarkoitetaan yh- 
teyttä, jonka kautta sielu yhdistyy minuun häviämättömän rakkau- 
den ainaisella kahleella” 


Dominikaanisääntökuntaan kuuluneen veli N:n sielusta!" 


Dominikaanisääntökuntaan kuuluneen, luostarille likeisen ja us- 
kollisen ystävän, veli N:n kuoleman jälkeen tämän sielu ilmestyi 
Mechtildille kahdeksan päivän sisällä tällä tavoin. Mechtild näki mes- 
sussa hänen sielunsa ilmassa, ja sielulla oli hyvin koristellut kengät. 
Niinpä se, joka tämän ilmestyksen näki, toivoi, että noiden kenkien 
koristuksesta annettaisiin hänelle jotakin. Sielu sanoi Mechtildille: 
”Ota vastaan kärsivällisyyden jalokivi” Näillä jalkineilla tarkoitet- 
tiin niiden matkojen vaivoja, joita sielu oli sääntökunnassa ollessaan 
kokenut. Kutsuen Mechtildiä nimeltä sielu sanoi: ”Voi, voi, millaisia 
asioita salasitte minulta! Katso, nyt minä tiedän!” Silloin Mechtild sa- 
noi: ”Oi Herra, rukoile meidän puolestamme!” Sielu sanoi: ”Älä kutsu 
minua Herraksi, vaan veljeksi, sillä me kaikki olemme veljiä Kristuk- 
sessa!” Mechtild sanoi: ”Pyydän, että rukoilisit meidän puolestamme, 
ettei vihollinen johtaisi meitä harhaan meille annetulla lahjalla!98” 


1407 Vuoden 1857 saksannoksessa veljen nimeksi sanotaan Nicolaus. 1503, 
1510, 1597 ja 1877 on vain alkukirjain N. 

1408 Vuoden 1877 edition (1877, 329, alaviite 2) mukaan lahjalla tarkoitetaan 
kykyä saada ilmestyksiä. Vihollisella tarkoitetaan paholaista, sielunvihol- 

Sielu vastasi Mechtildille: ”Varustautukaa uskon asepukuun niin kuin 
Jumalan valitut. Siis uskokaa tämän totisesti ja täydellisesti tulevan 
Jumalalta.” 

Kun messussa oli ehditty niin pitkälle, että vuorossa oli offertorium, 
Mechtild kuuli äänen, joka sanoi: ”Taivaan ovet on avattu? Ja Mech- 
tild näki perin suuren portin avautuvan nopeasti. Siitä astui sisään 
edellä mainitun veljen sielu mittaamattoman ilon kera. Herra tuli sie- 
lua vastaan kädet levitettyinä, otti sielun käsivarsilleen ja johdatti aina 
kunnian valtaistuimelle saakka. Herra asetti sielun eteensä ja puki sen 
ihmeellisen ja sanoinkuvaamattoman ihanasti niin, ettei sitä voida ih- 
miskielellä kuvailla. Herra muun muassa antoi sielun käsiin erityiset 
käsineet, jotka olivat hyvin valkoiset, ja jalkoihin jalkineet, jotka oli- 
vat paljon kirkkaammat kuin edellä mainitut. Herra sanoi: ”Tuokaa 
nopeasti esiin ensimmäinen vaate!” Sen vaatteen Herra teki itses- 
tään. Siitä Mechtild oppi, että Jumala on sielun vaate. Sillä Jumala on 
kaiken armon aikaansaattaja ja antaja maan päällä. Samoin Hän on 
autuaiden kaunistus, kunnia ja runsas palkkio Taivaassa. Hän koris- 
taa autuaat itsellään ja palkitsee heidät kaikkien niiden hyvien töiden 
ja hyveiden tähden, joita he ovat maan päällä osoittaneet. Tämän jäl- 
keen kuolleen sielulle annettiin hyvin suuri kruunu, jossa oli punerta- 
vaa kultaa ja arvokkaita jalokiviä. Kuolleen sielu otti kruunun vastaan 
ja lankesi Herran jalkoihin kiittäen ja tunnustaen, että hän sai kaiken 
tämän yksin Jumalan hyvyyden tähden, eikä omien ansioidensa ta- 
kia. Silloin Mechtild (von Hackeborn) tahtoi tietää, mitä kuolleen sie- 
lu oli saavuttanut sen tähden, että vainaja oli niin uskollisin sydämin 
pitänyt arvossa Jumalan lahjaa, joka sisar Mechtildillä oli!*"". Ja Mech- 
tild (von Hackeborn) näki eräänlaisen virtauksen, joka erikoisella ta- 
valla valui Jumalan sydämestä vainajan sieluun. Sellaisen virtauksen 
Mechtild (von Hackeborn) käsitti annettavan kaikille, jotka rakasta- 


lista. Se, että paholainen voisi johtaa harhaan ilmestysten saajan, voi olla 
viittaus siihen, että varsinkin naisten saamia ilmestyksiä pidettiin toisi- 
naan epäluotettavina ja niissä katsottiin joskus olevan harhaopin vaara 
(Lamberg 2007, 342; Lehmijoki-Gardner 2007, 257; Ferm 2018, 16). 

1409 Luuk. 15: 22. 

1410 Jumalan lahjalla tarkoitettaneen sitä, että saa nähdä ilmestyksiä. Tässä 
tarkoitettava Mechtild lienee edesmennyt Mechtild, jota käsiteltiin edel- 
lisessä luvussa, mahdollisesti Mechtild Magdeburgilainen. 

vat Jumalan erityistä lahjaa muissa, olkoonkin että he eivät ole saa- 
neet samaista lahjaa itse osakseen. Ja kohta ilmestyi sisar Mechtild''"' 
suurella ilolla ja sanoinkuvaamattoman kunnian ja kirkkauden ym- 
päröimänä. Tälle Mechtild (von Hackeborn) sanoi ihaillen: ”Pyydän, 
että antaisit minun oppia jotakin niin sanoinkuvaamattomasta koris- 
teellisuudestasi” Toinen Mechtild vastasi: ”Et sinä voi sitä ymmärtää, 
koska minun koristuksiani on runsaammin kuin missään maallisessa 
vaatekappaleessa on kudottuja lankoja, ja ne kaikki minä olen saanut 
aivan ilmaiseksi sulhaseltani Herralta” Näistä sanoista Mechtild (von 
Hackeborn) oivalsi, että pyhimykset eivät ole itse antaneet itselleen 
mitään ansioillaan, vaan kaiken sen kunnian ja arvon, jonka he saavat 
osakseen, he laskevat jumalalliseksi armoksi ja kunniaksi. 


Veli H. de Plawenin sielusta!!? 


Eräs veli pyysi Mechtildiä rukoilemaan Herraa erään toisen veljen 
sielun puolesta. Mechtild lykkäsi sen tekemisen tuonnemmaksi. Hä- 
nen ollessaan rukoilemassa hän sai innoituksen, että hänen pitäisi ru- 
koilla tuon sielun puolesta. Koska Mechtild oli tähän asti empinyt, 
hän kuuli Herran sanovan aivan totisena hänelle: ”Onkohan niin, et- 
ten pysty tyydyttämään ystäväni toivetta sinun kauttasi?” Ja Herra 
tarttui Mechtildin käteen sanoen tälle: ”Tule ja minä johdatan sinut 
ihmeellisen tabernaakkelin paikalle aina minun talooni saakka?” Ja 
heti Mechtild tempautui Taivaaseen, missä hän näki mainitun veljen 
sielun seisomassa Herran edessä. Ja viisi Jumalan sydämestä esiin tu- 
levaa sädettä kaunisti ihmeellisesti tuota sielua. Ensimmäinen säde 
meni sielun silmiin. Se merkitsi sitä mitä ilahduttavinta tuntemista, 
jonka kautta hän alati katseli Jumalaa tämän jumalallisuuden kun- 
niassa. Toinen säde meni sisään hänen korviinsa ja merkitsi iloa, jota 
hän sai niistä suloisista sanoista ja siitä hunajaisesta tervehdyksestä, 
joita hän alati kuuli Jumalan suusta. Kolmas täytti hänen suunsa ja 
merkitsi sitä sanoinkuvaamatonta ylistystä, jolla hän lakkaamatta 
kiitti Jumalaa. Neljäs säde meni hänen sydämeensä ja ilmensi mittaa- 


1411 Mahdollisesti Mechtild Magdeburgilainen. 
1412 Vuoden 1877 editiossa (1877, 331, alaviite 1) arvellaan, että tämä saat- 
taisi olla Mansfeldin kreivi Burkhardin poika Henricus de Plawen. 

matonta ihanuutta, iloa ja mielihyvää, joita hän sai osakseen jumalal- 
lisen tahdon vaikutuksesta. Viides säde peitti ja valaisi kaikkia hänen 
jäseniään sanoinkuvaamattoman kauniisti. Se merkitsi sitä, että hän 
oli kaikilla jäsenillään ja voimillaan ollut omistautunut hyville töille ja 
hyveiden harjoittamiselle. Sielulla oli päässään ihmeellisesti koristel- 
tu kruunu, jota Mechtild näki erityisesti Herran kärsimyksen koris- 
tavan. Tästä Mechtild käsitti sielun olleen erityisen vaikuttunut Her- 
ran kärsimyksestä. Silloin Mechtild sanoi ihmetellen Herralle: ”Oi, 
mitä suloisin Jumalani, miksi otit niin nopeasti tykösi maan päältä 
tämän sielun, joka olisi sanoillaan ja esimerkillään voinut hyödyttää 
niin monia?” Herra sanoi: ”Hänen kiihkeä tahtonsa vaati sitä. Hä- 
nen sielunsa ripustautui minuun niin kuin vieroitettu lapsi äitiinsä, 
ja niinpä hän ansaitsi saada levon minussa. Hänen ansionsa ja kun- 
niansa, jotka hän tulisi saamaan, olivat niin suuret, että jonkinlaisen 
odotuksen täytyi edeltää niitä. Sen odotuksen aikana annoin hänen 
levähtää minun rinnallani” Mechtild sanoi: ”Oi, mitä rakkain Herra, 
kuinka kauan hän sillä tavoin levähti?” Herra vastasi: ” Yhden aamun 
ajan, kunnes Rakkaus täytti hänen puolestaan kaiken, mitä se oli ai- 
kain alusta saakka hänelle ennalta järjestänyt” 


Dominikaanisääntökuntaan kuuluneiden veljien Herra Albertin 
ja Pyhän Tuomaan sieluista!4!3 


1413 Albertus Suuri (eli Albert Vollstädtiläinen) (noin 1200-1280) ja Tuomas 
Akvinolainen (noin 1225—1274) olivat oppineita dominikaaneja ja sko- 
lastikkoja (Salomaa 1935, 225-233; Lehmijoki-Gardner 2007, 235-236). 
Jöns Budde ruotsinsi Albertukseen liittyvän lyhyen tekstin, joka sisältyy 
suomennettuun Jöns Budden kirjaan (Lamberg 2007, 201-203). Albertus 
oli Tuomas Akvinolaisen opettaja, merkittävä filosofi, teologi ja luon- 
nontieteilijä, jonka suuri ansio oli suuren tietomäärän kerääminen, or- 
ganisointi ja järjestäminen erityisesti Aristoteleesta ponnistaen ja myös 
arabialaiset kommentaarit, muiden muassa Averroeksen, tuntien (Salo- 
maa 1935, 225-227; Gössmann 1978, 27; Hämeen-Anttila 2006, 210-211; 
Lehmijoki-Gardner 2007, 235). Albertus opetti muun muassa dominikaa- 
nikonventissa, joka oli yksi vuonna 1388 perustetun Kölnin yliopiston 
edeltäjistä katedraalikoulun ja muiden kerjäläismunkistojen oppilai- 
tosten tavoin (Groten 1991, 1259; Jucknies 2015, 31-32). Lakkautuksen 
jälkeen uudelleen perustetun Kölnin yliopiston päärakennuksen edessä 
Albertus Magnus Platzilla on Albertuksen patsas. 

Dominikaanisääntökuntaan kuuluneiden Herra Albertuksen ja Veli 
Tuomaan muisto on kunnioitettava. Heidän sielujensa Mechtild nä- 
ki tällä tavalla menneen Taivaisiin kuin kaksi mitä jalointa johto- 
miestä. Kummankin edellä kulki kaksi suurta enkeliä mukanaan 
ihmeelliset vahakynttilät. Enkeleistä toinen kuului serafeihin ja toi- 
nen kerubeihin. Kerubeihin kuuluvilla enkeleillä tarkoitettiin sitä, 
että Albertus ja Tuomas olivat maan päällä olleet jumalallisen tietä- 
myksen valaisemia. Serafeihin kuuluvilla enkeleillä tarkoitettiin sitä 
erityistä rakkautta, joka Albertuksessa ja Tuomaassa paloi Jumalaa 
kohtaan ja jolla he rakastivat jumalallisesti saamaansa järkeä ja tietä- 
mystä Jumalan erinomaisena lahjana. Kun he olivat menneet Jumalan 
valtaistuimen eteen, kaikki heidän kirjoittamansa sanat ilmestyivät 
näkyviin heidän vaatteisiinsa kuin kultaisin kirjaimin kirjoitettuina. 
Niitä valaisi jumaluuden säde kuin kultaisena paistava, kimmeltä- 
vä aurinko. Kukin sana lähetti ihmeellisen hohteen takaisin kohti it- 
seään jumaluutta. Heidän sanoistaan virtasi kaikkiin heidän jäseniin- 
sä jonkinlaista mitä suloisinta ihanuutta, joka täytti heidän sielunsa 
ihmeellisellä ilolla. Kaikki sanat, joita he olivat kirjoittaneet jumaluu- 
den erinomaisuudesta tai Kristuksen ihmisyydestä, säteilivät heidän 
sieluihinsa erinomaisella kunnialla niin, että sielut näyttivät tulevan 
siitä jollakin tavalla jumaluuden kaltaisiksi. Paljon he olivat valaisseet 
myös enkelten kunniaa ja onnea tai profeettojen ja apostolien sanoja, 
tehneet tunnetuksi marttyyrien voittokulkua ja puolustaneet muiden 
pyhimysten ansioita puheillaan ja kirjoituksillaan. Yhtä paljon he jol- 
lakin tavalla osoittivat itsessään noiden kunkin kunniaa. He nimittäin 
saivat aikaan itsessään jotakin samankaltaista kuin oli enkelten kirk- 
kaus, profeettain ansiot, apostolien arvokkuus ja erinomaisuus, mart- 
tyyrien voittoisa kunnia, uskontunnustajain oppi ja pyhyys ja kaik- 
kien pyhimysten ihannoitavuus.] 

Sen henkilön sielusta, joka järjesti heidän luostarinsa asiat. Luku 3. 


Kun vietettiin vuosipäivää sen henkilön sielun puolesta, joka oli pe- 
rustanut heidän luostarinsa!" [ja jonka muisto on hyvä ja aina 
mieleen palautettava], tämä Jumalan palvelijatar näki hänen sielunsa 
seisovan Herran Jumalan edessä. Hänen vaatteissaan näkyivät kirk- 
kaasti loistaen kaikkien niiden henkilöiden kuvat, jotka olivat siinä 
luostarissa, jonka hän oli perustanut — sekä niiden, jotka jo olivat Tai- 
vasten valtakunnassa, että niiden, jotka yhä elivät ja tulisivat autuaas- 
ti sinne pääsemään. Hänen sielunsa kruunussa oli yhtä monta kul- 
taista kukkaa kuin oli niitä sieluja, jotka hän oli kyseisessä luostarissa 
hankkinut lisää Jumalalle. Kaksi abbedissaa, jotka olivat eläneet kun- 
niallisesti'*'* ja hyvin johtaneet samaista luostaria, seisoivat hänen lä- 
hellään kunniassa, toinen hänen oikealla ja toinen hänen vasemmalla 
puolellaan. Herra kiitti heitä suloisin ja ihanin sanoin sen vuoksi, et- 
tei yhtäkään ollut kadotettu niistä lampaista, joita suojelemaan heidät 
oli käsketty. 

[Kaikki seurakuntaan kuuluvat henkilöt, monet Burchardin 
perillisistä ja ne, jotka olivat käyttäneet hänen omaisuuttaan maan 
päällä hyvin, kerääntyivät piiriin hänen ympärilleen. Kustakin hen- 


1418 


1414 Helftan luostarin perustivat vuonna 1229 kreivi Burchard Mansfeldilai- 
nen ja hänen vaimonsa Elisabeth (Bromberg 1965, 5). Vuosien 1558 ja 
1857 versioissa perustajan nimeksi sanotaan Bernardus, vuonna 1877 
Burchardus. 1503, 1510 ja 1597 annetaan vain alkukirjain B. Budden 
ruotsinnoksesta nimi puuttuu alkukirjainta myöten. Vuosien 1503, 1597, 
1857 ja 1877 versioissa perustajan sanotaan olleen kreivi. Luku puuttuu 
vuoden 1854 valikoimasta. 

1415 Hakasuluissa olevat sanat puuttuvat Buddelta ja 1558, mutta ovat muka- 
na 1503, 1510, 1597, 1857 ja 1877. 

1416 Sanat 'olivat eläneet kunniallisesti' näyttävät Budden lisäämiltä, koska 
niitä ei ole muissa tutkimissani versioissa. Abbedissat olivat Kunigundis 
Halberstadtilainen vuosina 1229—1251 ja Mechtildin sisko Gertrud von 
Hackeborn vuosina 1251—1291 (Mechtild 1877, 334, alaviite 2, ja 727; 
Bromberg 1965, 7). 

1417 Hakasulkeissa oleva puuttuu Buddelta ja 1558. Se on mukana 1503, 
1510, 1597 ja 1877, osittain myös 1857. 

1418 Tekstissä sanotaan hän, joka näyttää tarkoittavan luostarin perustajaa, 
Burchardia. Hän-pronomineja ja muita vastaavia epämääräisiä ilmaisuja 
olen useissa kohdin korvannut erisnimillä selvyyden vuoksi. 


478 


https://doi.org/10.21435/tl.277 


Viides kirja 


kilöstä ulottui hänen sieluunsa säde, ja ne valaisivat hänen sielunsa 
ihmeellisellä kirkkaudella. Kaikki myös lauloivat Jumalalle mitä su- 
loisinta laulua, jossa he mainitsivat kunkin hyvän asian, jonka Ju- 
mala oli tehnyt heille. Burchardin sielu riemuitsi sitä kuunnellessaan 
ihmeellinen mielihyvä sydämessään. Tästä Mechtild ymmärsi, että 
Burchard sai kustakin ansion ja riemuitsi kaikista hyvistä asioista, jot- 
ka Jumala oli tehnyt heille, niin kuin ne jollakin tavoin olisivat olleet 
hänen omiaan. 

Mechtild näki heidän joukossaan myös esimiehen, herra O:n sie- 
lun'*”, joka oli yltympäriinsä koristeltu ihmeellisesti ja sanoinkuvaa- 
mattoman kauniisti. Se oli kuin luostari, jossa oli mitä kaunein kuo- 
riaitaus, jossa istui sieluja kuin kuvajaisia. Yläpuolelle oli kirjoitettu 
kaikki huomiot ja kaikki hänen aikanaan järjestetyt hyvät asiat. 

Samassa paikassa Mechtild näki myös herra C:n, Osterhausenin 
kirkkoherran sielun''”. Sielulla oli vaate, joka oli täynnä kultaisia ym- 
pyröitä, joissa istui pyhimyksiä. Tällä kuvattiin sitä, että hän oli ollut 
hyvin omistautunut pyhimyksille. Mechtild näki myös, että pappi, jo- 
ka silloin toimitti messua hänen puolestaan, tarjosi hänen sielulleen 
kultaisia kalkkeja, yhden toisensa jälkeen. Siitä Mechtild ymmärsi, 
että iloiten hartaasta kiitollisuudesta hänen sieluaan kohtaan pappi 
rukoili ja kiitti Jumalaa hänen sielunsa puolesta. Kun terveellinen eh- 
toollisleipä uhrattiin, Herra Jeesus Kristus avasi mitä ihanimman sy- 
dämensä. Siitä löyhähti sanoinkuvaamattoman ihana tuoksu, joka 
kiihdytti kirkkoherran sielun ja muiden läsnä olevien sielut uuteen 
iloisuuteen.] 

Se, joka näki tämän ilmestyksen, sanoi Herralle Jeesukselle: ”Oi, 
mitä rakkain Herrani, millä tavalla tämä sielu ansaitsi sen, että Si- 


1419 Latinaksi (Mechtild 1877, 335) tässä on praepositus 'esimies, rovasti". 
Saksaksi (1503, 132r; 1597, 266r) on käytetty sanaa Bobest/Bapst 'paavi' 
(vanhempia muotoja nykysaksan sanasta Papst 'paavi'; Weigand 1910, 
s.v. Papst). Saksannoksissa on nimi Gregorius. Vuoden 1510 editiossa 
(1510, 99r) on latinaksi nimi Otto, vuoden 1877 editiossa vain alkukirjain 
O. Muista versioista (Budde, 1558, 1854, 1857) kohta puuttuu. 

1420 Osterhausen on Helftan luostarista kolmatta peninkulmaa etelään sijait- 
seva seurakunta (Mechtild 1877, 335, alaviite 2). Paikkakunta mainitaan 
nimeltä 1503, 1597 ja 1877, mutta ei 1510. Kirkkoherran nimestä an- 
netaan 1503, 1510, 1597 ja 1877 alkukirjain C, mutta ei muuta. Muista 
versioista (Budde, 1558, 1854, 1857) kohta puuttuu. 

nä annoit hänelle tahdon ryhtyä niin suureen työhön ja niin ylistet- 
tävään tekoon? Siis perustamaan tämän luostarin.” Herra Jeesus 
vastasi: ”Hänellä oli hyvä sydän, ja hän oli erittäin hyvänsuopa ja hy- 
väntahtoinen mies. Silloin, kun hän teki syntiä, hän ei tehnyt sitä ka- 
taluuttaan tai suuren petollisuutensa tähden. Siksi minun suuri vii- 
sauteni löysi hänelle oikopolun pelastuksen tielle. Hyväntahtoinen ja 
lempeä sydän miellyttää minua paljon. Sellainen synti painaa sielua 
paljon, joka tehdään aiotusti ja häijyydestä. Koska hän ei perustanut 
luostaria ihmisten kehujen ja suosion tähden, vaan minun kunniak- 
seni ja oman sielunsa hyvinvoinnin vuoksi, ja koska hän vilpittömäs- 
ti rakasti konventin seurakuntaa ja auttoi sitä parhaansa mukaan"”, 
hänellä on nyt heidän kaikkien'!” ansiot ja erityinen omistusoikeus 
niihin ja hän iloitsee heidän kaikkien tekemästä hyvästä niin kuin 
omastaan.” 


Eräästä kreivistä, joka kuoli 19-vuotiaana. Luku 4. 


Kun eräs kreivi'** oli kuollut, tämä jumalinen neito oli seuraavana 


päivänä jumalisesti rukoilemassa ja näki kuolleen sielun, joka maka- 
si meidän Herramme jalkain juuressa ja itki surkeasti sen vuoksi, että 
hän oli sairastaessaan ja tästä maailmasta poistuessaan katunut syn- 
tejään ja ripittäytynyt enemmän rangaistuksen pelosta kuin Juma- 


1421 Maininta luostarin perustamisesta näyttää olevan Budden lisäämä, kos- 
ka sitä ei ole muissa tutkimissani versioissa. Niissä versioissa (Budde, 
1558, 1857), joista hakasulkeissa oleva maininta Osterhausenin kirkko- 
herrasta puuttuu, lukija ilman muuta tulkitsee "tämän sielun” tarkoitta- 
van luostarin perustaja Burchardin sielua. Niin on Buddekin tulkinnut ja 
asiaa selventääkseen kirjoittanut tulkintansa näkyviin. Niissä versioissa 
(1503, 1510, 1597 ja 1877), joissa maininta Osterhausenin kirkkoherrasta 
on mukana, voisi "tämän sielun” ajatella viittaavan kirkkoherraan, mut- 
ta jatkosta käy ilmi, että sillä viitataan luostarin perustajaan. 

1422 Sanat auttoi sitä parhaansa mukaan’ näyttävät olevan Budden lisäämät, 
koska ne puuttuvat muista versioista. 

1423 Viitannee kaikkiin seurakuntaan kuuluneisiin/luostarissa olleisiin. 

1424 Ruotsinnoksessa ei mainita kreivin nimeä, eikä edes sen alkukirjainta. 
Vuoden 1558 editiossa kreivin nimeksi sanotaan Bernardus ja vuoden 
1857 saksannoksessa Guido. Vuosina 1503, 1510, 1597 ja 1877 ei mainita 
nimeä kokonaan, mutta annetaan sen alkukirjain B. Vuoden 1877 edi- 
tiossa (1877, 336, alaviite 1) arvellaan nimen olevan Burchardus. 

lan rakkauden tähden, ja varsinkin sen vuoksi, että hän ei koskaan 
ollut vuodattanut rakkauden kyyneliä maan päällä. Rakkauden kyy- 
neliä ovat ne kyyneleet, joita kristitty sielu ei vuodata syntiensä tai 
muiden murheidensa tähden, vaan todellisesta rakkaudesta ja sielun 
todellisesta kaipuusta saada lähteä maailmasta ja saapua suloisen Ju- 
malansa tykö ja olla siellä — tällaiset kyyneleet ovat Jumalalle kaikkein 
mieluisimpia, ja valitettavasti ovat hyvin harvassa ne, jotka sellaisia 
vuodattavat.! Silloin tämä lempeä ahdingossa olevien ihmisten aut- 
tajatar' sääli kuolleen sielun kurjuutta. Mechtild rukoili hartaasti 
Jumalaa hänen puolestaan, että Jumala katsoisi hyväksi antaa ja suoda 
tuolle sielulle avuksi ja sen puutteita täydentämään kaikki rakastavat 
ja viattomat kyyneleensä, jotka Hän vuodatti maailmassa ollessaan. Ja 
kohta, kun armelias Herra, joka aina kuulee ystäviensä rukoukset'”, 
oli tähän rakastavasti myöntynyt, tuli autuas sielu hyvin iloiseksi ja 
lohdutetuksi!. Silloin Mechtild sanoi Herralle Jeesukselle: ”Oi Her- 
rani, miksi Sinä otit tämän sielun niin äkkiä ja aikaisin pois maailmas- 
ta? Hänhän oli saanut Sinulta niin hyvän sielun, ja jos hän olisi elänyt 
pitkään, hän olisi voinut tehdä ja edistää paljon hyvää maailmassa” 
Herra vastasi: ”Etkö sinä tiedä, että kaikki sellainen hyvä, jonka tekee 
se, joka on syyllistynyt kuolemansyntiin, ei ole minkään arvoista?” 
Mechtild vastasi: ”Miten se hyödyttää sielua, että elävät ihmiset ylis- 
tävät hänen hyvyyttään, hyveitään ja kunniallista elämäänsä paljon ja 
puhuvat niistä?” Herra Jeesus vastasi: ”Aina, kun ihmiset puhuvat hä- 
nen hyveellisistä teoistaan, viattomasta elämästään ja lempeydestään 
ylistäen niiden vuoksi Jumalaa, niin pyhimykset ylistävät minua eri- 
tyisesti niiden synnynnäisten hyveiden tähden, jotka minä soin hä- 
nen sielulleen. Aina kun ihmiset maailmassa puhuvat hänestä hyvää, 
niin sielu itsekin ylistää minua ilolla, vaikka ei olekaan vielä itse pääs- 


1425 Rakkauden kyynelten selitys puuttuu muista tutkimistani versioista ja on 
Budden lisäämä (Lauren 1972, 119). 

1426 Mechtild. Luonnehdinta näyttää Budden lisäämältä, koska muissa tutki- 
missani versioissa sen paikalla on hän/neito. 

1427 Sanat "joka aina kuulee ystäviensä rukoukset’ puuttuvat muista versiois- 
ta ja näyttävät Budden lisäämiltä. 

1428 Sanalle /ohdutetuksi on suora vastine vain vuoden 1857 saksannoksessa 
(getröstet). 

syt iloon? Sitten kolmetoista päivää hänen kuolemasa jälkeen pidet- 
tiin hänen vuokseen messu siinä kappelissa, jonne hänet haudattiin. 
Kun pappi luki evankeliumia!!”, Mechtild näki Herran Jeesuksen sei- 
sovan pappia vastapäätä. Mechtild näki kaikkien niiden sanojen, jot- 
ka Herra Jeesus evankeliumin mukaan oli sanonut ja jotka pappi luki, 
lähtevän loistavina Herrasta kuin kirkkaimmat auringonsäteet ja siir- 
tyvän pappiin'**. Sitten Herra Jeesus sanoi: ”Kaikilla niillä sanoilla, 
jotka minä sanoin maan päällä, oli ja on yhä sama voima ja teho. Sa- 
ma vaikutus, joka niillä oli, kun minun suuni lausui ne, niillä on yhä 
päivittäin kaikkien niiden kautta, jotka hartaasti ja arvokkaasti lausu- 
vat niitä. Sillä minun sanani eivät joudu hukkaan tai tule tyhjiksi niin 
kuin ihmisten sanat'**'. Minä olen ikuinen ja samoin minun sanois- 
sani on ikuinen voima” Sitten, kun laulettiin offertorium, Herra Jee- 
sus sanoi: ”Kristittyjen rukoukset ja uhraukset, joita papit eivät uhraa 
rahanhimosta, vaan iloisesti, rakkauden tähden ja ilman muuta pää- 
määrää kuin kristittyjen sielujen apu ja pelastus, ovat minulle kovas- 
ti mieleen”? 145Sitten Mechtild näki kuolleen miehen sielun kulke- 
van ympäri alttarin ja laulavan näitä sanoja: Scio, Domine, guod morti 
me tradidisti ad salutem et gaudium et consolacionem anime mee eli 
"Minä tiedän, Herra, että saatoit minut kuolemaan sieluni hyvinvoin- 
niksi, iloksi ja lohduksi. Mechtild sanoi sielulle: ”Kuka opetti sinut 
laulamaan?” Sielu vastasi: ”Minä osaan kaiken sen, joka on Luojalleni 
ylistykseksi ja kunniaksi.” Mechtild kysyi: ”Onko sinulla nyt mitään 


1429 Sana ewangelium on käsikirjoituksessa A 13 (158v) alleviivattu punaisel- 
la. Kun evankeliumi mainitaan uudestaan seuraavassa virkkeessä, sitä ei 
silloin ole alleviivattu, vaikka se on latinan mukaisessa ablatiivimuodos- 
sa. Hieman myöhemmin esiintyvä sana offertorium ei myöskään erotu 
visuaalisesti ruotsinkielisestä tekstistä. 

1430 Kohta on käsikirjoituksessa A 13 (158v) merkitty vihreällä nuolella mar- 
ginaalissa. 

1431 Vertaa Luuk. 21: 33. 

1432 Virkkeen loppu poikkeaa Budden ruotsinnoksessa muista versioista. 
Vuosien 1503, 1510, 1558, 1597 ja 1877 versioiden mukaan loppu kuu- 
luu: "hyödyttävät paljon sieluja’. Vuoden 1857 saksannoksessa ei kohdal- 
le ole suoraa vastinetta. Vuoden 1854 valikoimasta koko luku puuttuu. 

1433 Virkkeen alku on käsikirjoituksessa A 13 (158v) merkitty marginaalissa 
olevalla punaisella nuolella. Latinankieliset sanat on käsikirjoituksessa 
alleviivattu punaisella. 

kärsimyksiä?” Sielu sanoi: ”Ei mitään kärsimyksiä paitsi se, etten vielä 
näe mitä rakkainta Jumalaani, jonka näkemistä minä kaihoan ja odo- 
tan niin suuresti, että jos kaikki se kaiho, jota koskaan on kenelläkään 
ollut Jumalaa kohtaan maan päällä, koottaisiin kokonaan yhdelle ai- 
noalle ihmiselle", ei se kaikki olisi mitään minun mitä kuumim- 
man kaipuuni rinnalla” Mechtild kysyi: ”Kuinka se voi olla totta, kun 
lukemattoman monet pyhät Jumalan ystävät ovat kaihonneet ja vie- 
läkin kaihoavat Jumalaansa sanoinkuvaamattoman suurella kaipauk- 
sella?” Sielu vastasi: ”Niin kauan, kun sielua painaa ruumiin taakka, 
ruumiin tarpeet, milloin syöminen, milloin nukkuminen, milloin jo- 
kin muu tekeminen, milloin alituinen kanssakäyminen muiden ih- 
misten kanssa, häiritsevät sielua usein paljon. Niinpä hän ei millään 
muotoa voi niin suurella kaihon palolla kaipailla Jumalansa ja Luo- 
jansa tykö kuin sellainen sielu, joka on vapautunut ruumiin taakasta 
ja joka on vapaa kaikista esteistä, kaipaa suloista Luojaansa lakkaa- 
matta ja ylen määrin.” 


Samasta sielusta. (Luku 5.) 


Kolmantena kuukautena edellä mainitun kreivin kuoleman jälkeen 
hänen sielunsa ilmestyi jälleen Jumalan palvelijattarelle!**. Kaksi 
nuorta, loistavaa poikalasta saattoi sielua. Sielu näytti olevan puettu 
harmaisiin vaatteisiin. Niiden päällä hänellä oli sorcocium. Se tarkoit- 
taa pitkiä, roikkuvia hihoja, jollaisia ritareilla ja herroilla on takkiensa 
ja haarniskojensa päällä.!** Sen kautta hän oli saanut itselleen ritarin 
aseman ja arvon'”. Silloin neito sanoi sielulle: ”Miksi sinulla on tä- 


1434 Kohta on käsikirjoituksessa A 13 (159r) merkitty vihreällä nuolella margi- 
naalissa. 

1435 Kohta on käsikirjoituksessa A 13 (159r) merkitty punaisella nuolella. 

1436 Tämä selitys puuttuu muista versioista ja on Budden lisäys (Lauren 1972, 
116). Sanaa sorcotium on käytetty myös 1503, 1510, 1597 ja 1877, mutta 
vuoden 1857 saksannoksessa on Panzerhemd 'panssaripaita' ja vuoden 
1558 editiossa supparum 'palttinavaate'. Vertaa toisen kirjan luku 1. 
Sana sorcocium ja osa siihen liittyvästä selityksestä on käsikirjoituksessa 
A 13 (159r) alleviivattu punaisella. 

1437 Latinaksi on käytetty sanaa habitus, joka voi tarkoittaa sekä 'asu' että 
'asema'. Vuosien 1503 ja 1597 saksannoksissa sana on tulkittu asuksi, 
Budden ruotsinnoksessa ja vuoden 1857 saksannoksessa asemaksi/arvoksi. 

mä harmaa rahvaanomainen asu, kun olit niin suuri ja mahtava her- 
ra maan päällä?!” Sielu vastasi: ”Minun äitini antoi sen minulle niin 
kehuttavalla tavalla ja minulle niin mieluisasti, että minut nähdään 
siksi siihen puettuna” ['””Mechtild kysyi: ”Eikö äitisi hoitanut muita 
asioitasi hyvin?” Sielu vastasi:] ”Hän hoiti myös paljon muita asioita 
hyvin ja minulle hyödyksi, mutta tämä vaate oli kuitenkin suurem- 
maksi hyödyksi kuin muut asiat. Minä pyydän sinua kiittämään äitiä- 
ni ja kaikkia ystäviäni siitä, että he ovat niin lempeästi ja hyvin rakas- 
tavasti tehneet minua kohtaan minun ansaitessani kärsimyksen". 
['""Mechtild kysyi: ”Eikö sinua haittaa, että vanhempasi ja sukusi su- 
revat sinua niin paljon?” Sielu vastasi: ”Ei. Sitä vain tahtoisin, että he 
tahtoisivat tunnustaa todeksi sen hyvän, jonka Jumala soi minun sie- 
lulleni saadessaan minut lähtemään maailmasta”] Mechtild kysyi 
vielä: ”Miksi sinä käytät harmaata?” Sielu vastasi: ”Kun olin viimei- 
silläni ja kun olin ottanut vastaan Jumalan ruumiin, päätin vakaasti 
sydämessäni, että tahtoisin tulla Jumalan ritariksi ja puhtaaseen elä- 
mään, jos saisin jatkaa elämääni” ['19Silloin Mechtild kysyi: ”Onko 
sinulla se arvo, jonka ansaitsee neitseellisyydellä?” Sielu vastasi: ”Ei 
minulla sitä täydellisesti ole, koska pahojen ihmisten neuvosta har- 
hauduin seuraamaan tahtoani ja haluani lihallisiin ja maailmallisiin 
asioihin, ja sen kautta minun sieluni tahraantui”] Neito kysyi: ”Mi- 
kä hyödytti sinua eniten?” Sielu vastasi: ”Messut, jotka pidettiin mi- 
nun tähteni, annettavat almut ja puhtaat rukoukset? ['**Mechtild ky- 
syi: ”Millainen on puhdas rukous?” Sielu vastasi:] ”Se tulee puhtaasta 


1438 Latinaksi ja vuosien 1503 ja 1597 saksannoksissa sanotaan maallikon asu, 
kun Buddella on rahvaanomainen asu. Kumpikin tulkinta on ymmärret- 
tävä, koska keskiajan latinan laicus 'maallikko' pohjaa sekä maallikkoa 
että kansanomaista tarkoittavaan kreikan sanaan. Maininta siitä, että 
puhuteltava oli suuri ja mahtava herra maan päällä, puuttuu muista ver- 
sioista ja näyttäisi olevan Budden lisäämä (Laurén 1972, 119). 

1439 Hakasulkeissa oleva puuttuu Buddelta ja vuoden 1558 editiosta. 

1440 Sanat 'minun ansaitessani kärsimyksen’ näyttävät olevan Budden lisää- 
miä, koska ne puuttuvat muista versioista. 

1441 Hakasulkeissa oleva puuttuu Buddelta ja 1558. 

1442 Kohta on käsikirjoituksessa A 13 (159v) merkitty vihreällä nuolella. 

1443 Hakasulkeissa oleva on mukana 1503, 1510, 1597, 1857 ja 1877, mutta ei 
Buddella eikä 1558. 

1444 Hakasuluissa oleva puuttuu 1558 ja Buddelta. 

sydämestä ja on osaton synneistä. [''*Jos ihminen tuntee tehneensä 
jonkin hairahduksen ja päättää sydämessään ripittäytyä sen vuoksi 
tai tunnustaa sen Jumalalle rukouksessa, niin se rukous, jonka ihmi- 
nen silloin suuntaa Jumalalle, virtaa Jumalan sydämeen kuin mitä 
puhtain vesi ja saa siellä aikaan suuren vaikutuksen. Synnintekijän 
rukous taas nousee sinne kuin samea vesi? Mechtild kysyi: ”Kuka si- 
nulle opetti tämän?” Sielu vastasi: ”Jumala opettaa meille kaiken sen, 
mitä tahdomme tietää”.] Mechtild kysyi: ”Keitä ovat nämä sinua seu- 
raavat poikalapset?” Sielu vastasi: ”Toinen on minun enkelini, jonka 
huomaan Jumala uskoi minut maan päällä. Toinen on siitä enkeliryh- 
mästä, johon minä tulen menemään” 

'14*Sinä voit tässä sielussa panna merkille paljon hyvää, samoin sii- 
nä aiemmin mainitussa, joka perusti luostarin, ja niissä kahdessa ab- 
bedissassa, jotka olivat hoitaneet virkaansa hyvin, ja jokainen kohta 
on sinällään paljon hyvän arvoinen, jos niitä tutkiskellaan hyvin. 


Erään lapsen sielusta!". Luku 6. 


Eräs vaimo aikoi antaa Jumalalle puhtaaseen elämään tyttärensä, joka 
ei vielä ollut syntynyt. Siinä tapauksessa, että syntyvä lapsi olisi tyttö, 
hän sallisi tämän omistautua Jumalalle ja tulla Jumalan morsiameksi. 
Tyttö kuitenkin kuoli jo vuoden ikäisenä. Lapsen sielu ilmestyi Juma- 
lan palvelijattarelle mitä kauneimman neidon hahmossa puettuna 
ruusunvärisiin vaatteisiin. Niiden päällä oli kultainen viitta, joka oli 
ihmeellisesti koristeltu hohtavan valkoisin liljoin. Silloin Mechtild 
kysyi sielulta: ”Miksi olet saanut tämän suuren kunnian?” Sielu vas- 
tasi: ”Dominus sua benignitate hec michi contulit""*s. Tämän antoi mi- 


1445 Hakasulkeissa oleva on mukana 1503, 1510, 1597, 1857 ja 1877, mutta ei 
Buddella eikä 1558. 

1446 Loppuhuomautus on Budden lisäämä ja puuttuu muista tutkimistani ver- 
sioista (Lauren 1972, 75 ja 102). Kohdasta saa vaikutelman, että Budde 
pitää kääntämäänsä teosta hyödyllisenä ja haluaa varmistaa, että hänen 
lukijansakin ymmärtävät sen. Loppuhuomautus on käsikirjoituksessa 
A 13 (159v) merkitty punaisella nuolella. 

1447 Vuosien 1503 ja 1597 saksannoksissa lapsen nimeksi sanotaan F. von Orlem, 
vuoden 1857 saksannoksessa Franziska von Orlem ja vuoden 1877 editios- 
sa E. de Orlamunde. Nimeä ei mainita Buddella eikä 1510, 1558 tai 1854. 

1448 Latinankieliset sanat on käsikirjoituksessa A 13 (160r) alleviivattu punai- 


sella. 

nulle Herra omasta hyvyydestään. Tämä punainen vaate, joka on vä- 
riltään kuin ruusu, merkitsee sitä, että minä olin luonnostani täynnä 
rakkautta. Tämä kultainen viitta taas merkitsee puhtaan elämän 
vaatepartta, jonka Jumala antoi minulle sen tähden, että minun äi- 
tini lupasi, että minä pysyttelisin puhtaassa elämässä. [Ja kaiken 
sen, mitä Jumala olisi tullut antamaan minulle, jos olisin kantanut 
täydellistä luostariasua, Hän nytkin lahjoitti minulle suurenmoisen 
jalomielisyytensa ansiosta. Sen lisäksi on erityinen ansioni se, että 
minut uskottiin Kristuksen omaksi ollessani äitini vatsassa”?] Kun 
Mechtild näki tämän ja ihmetteli sitä suuresti, Herra Jeesus sanoi hä- 
nelle: ”Miksi sinä sitä ihmettelet? Lapset vapahdetaan, vaikka heidät 
kastetaan toisen uskoon. Kummitätihän antaa lupauksen kristillisestä 
uskosta lapsen puolesta. Jos sattuu niin, että lapsi kuolee, se vapahde- 
taan kummitädin lupauksen ansiosta. Samalla tavoin minä olen ot- 
tanut äidin vakaan tahdon vastaan tekona. Minä olen palkinnut ja 
korvannut lapselle kaiken sen, mitä hyvä äiti toivoi ja tahtoi lapsel- 
leen toteutuvaksi”” Sitten Mechtild kysyi Herralta Jeesukselta: ”Mutta 
miksi Sinä, rakkain Herrani, otit tämän lapsen niin aikaisin pois maa- 
ilmasta?” Jeesus vastasi: ”Hän oli niin rakastettava lapsi, ettei hänen 
kannattanut kauempaa elää maan päällä. Lisäksi syynä oli se, että mi- 
nä tiesin, että lapsen isä olisi [esikoisensa kuoltua!"*'] rikkonut äidin 
lupauksen ja pitänyt lapsen maallisessa elämässä.” 

Kun Mechtild sitten rukoili erään toisen sielun puolesta, hän kuuli 
Herran Jeesuksen puhuvan näin sille sielulle, jonka puolesta hän ru- 
koili: ”Juo iloa minun sydämeni sisimmästä ytimestä jokaisen puoles- 
ta, joka rukoilee sinun puolestasi!” 

49Hyvä on niiden, jotka rukoilevat kristittyjen sielujen puolesta ja 


1449 Käsikirjoituksessa A 13 (160r) kohta on merkitty punaisella nuolella ja 
virkkeen alku alleviivattu punaisella. 

1450 Hakasulkeissa oleva on mukana 1503, 1510, 1597, 1857 ja 1877, mutta ei 
Buddella, 1558 tai 1854. 

1451 Sanat "esikoisensa kuoltua” ovat mukana 1503, 1510, 1597, 1857 ja 1877, 
mutta eivät Buddella, 1558 ja 1854. Virkkeen kohdalla on käsikirjoi- 
tuksessa A 13 (160r) marginaalissa vihreä nuoli, joka näkyy nykyään vain 
osittain, koska marginaalista on revennyt pala pois. 

1452 Luvun lopettava kappale puuttuu muista tutkimistani versioista ja on 
Budden lisäämä (Lauren 1972, 100-102). Loppukappaleessa olevia lati- 
nankielisiä sanoja ja numerotietoja on käsikirjoituksessa A 13 (160v) run- 


486 


https://doi.org/10.21435/tl.277 


Viides kirja 


erityisesti lukevat jumalisesti vigiliat ja seitsemän psalmia'*. Kuin- 
ka suuri helpotus ja apu onkaan autuaille sieluille tuosta lukemises- 
ta. Löydät muualtakin'** kirjoitettuna, että psalttari on hyvä, kun sitä 
luetaan sielujen puolesta. Kuitenkin parhaita ovat psalmit vigilioihin, 
seitsemän psalmia ja psalmi beati immaculati"* aina psalmiin ad 
Dominum“ asti. Kuten sanottiin neljännen“ kirjan 32. luvussa, on 
kaikkein parasta lukea jonkun sielun puolesta viisitoista Pater nos- 
ter -rukousta vuoden jokaisena päivänä. Siten päästään yhteensä 
5 475:een Pater noster -rukoukseen vuodessa. Ne tulee jokaisen Juma- 
lan ihmisen lukea rakkaan ystävänsä puolesta. Konventti tulee saa- 
da lukemaan ne samanlaisella innolla kuin edellä mainitusta luvus- 
ta huomaat Pyhän Mechtildin ja hänen konventtinsa ne lukeneen.!*$ 


Yhteisestä ylösnousemuksesta tuomiopäivänä. Luku 7. 


Mechtild kuuli, kun messussa luettiin, että tercia die resurget"". Sil- 
loin Mechtild lankesi polvilleen, kiitti ja ylisti Jumalaa ihmisen ylös- 
nousemuksesta ja tuomion jälkeen saatavasta kunniasta. Ja kohta 
hän näki siinä kappelissa, jossa hän oli rukoilemassa, kolmen mitä 
kauneimman, alttarin likelle haudatun ruumiin nousevan haudois- 


saasti alleviivattu punaisella. Käsikirjoituksen alamarginaalissa on sana 
aue. 

1453 Saattaa viitata seitsemään katumuspsalmiin, joita ovat psalmit 6, 32, 38, 
51, 102, 130 ja 143. 

1454 Viittaa ehkä Birgittaan (Laurén 1972, 102, alaviite 78). 

1455 'Autuaita nuhteettomat'. Ps. 119. 

1456 "Herraa". Ps. 120. 

1457 Kuten Lauren (1972, 101, alaviite 77) huomauttaa, säilyneessä ruotsin- 
kielisessä käsikirjoituksessa A 13 (160v) ja Geeten (1899, 354) editiossa 
sanotaan "kymmenennen kirjan”. Kyseessä täytyy olla käsikirjoitusta 
kopioitaessa sattunut virhe, sillä on omituista viitata kirjaan kymmenen, 
kun kirjoja on koko teoksessa vain viisi. Neljäs kirja on tässä oikea luku- 
tapa, koska sen 32. luvussa puhutaan juuri tästä asiasta eli viittaus on 
korrekti. Vertaa kyseinen luku yllä. 

1458 Tässä on eksplisiittinen maininta siitä, että Mechtildin ja hänen konvent- 
tinsa toiminnan on tarkoitus olla esikuva lukijalle ja toiminnalle lukijan 
omassa konventissa. 

1459 "Kolmantena päivänä Hän nousee ylös". Matt. 17: 22. Matt. 20: 19. Mark. 
9:31. Mark. 10: 34. Luuk. 18: 33. Latinankielinen sitaatti on käsikirjoituk- 
sessa A 13 (160v) alleviivattu punaisella. 

taan ja kädet kohotettuina kiittävän ja ylistävän Jumalaa. Noiden kol- 
men ruumiin sydämet oli koristeltu jalokivin, ja ne liikkuivat hyvin 
ihmeellisesti, kuin leikkien. Se merkitsi sitä iloa, jota vainajain sielut 
tunsivat hyveistä ja hyvistä töistä, joita olivat tehneet ruumiissa olles- 
saan. ['1*9Silloin Mechtild kysyi Herralta: ”Oi, Herrani, millä tavoin 
nämä ruumiit saavat sielunsa takaisin, ja millainen kirkkaus on sitten, 
kun sielu liittyy ruumiiseen?”] Silloin Jumala antoi Mechtildin ym- 
märtää, että tulevassa ylösnousemuksessa tulevat pyhimysten ruu- 
miit seitsemän kertaa kirkkaammiksi kuin aurinko ja sielut seitsemän 
kertaa kirkkaammiksi kuin ruumiit, jotka sielut ottavat jälleen ylleen 
kuin vaatteet. Ja sielut loistavat läpi kaikkien ruumiinjäsenten niin 
kuin aurinko paistaa kristallin läpi. Niin toteutuu se, kun on kirjoi- 
tettu, että fulgebunt iusti sicut sol etc." eli oikeamieliset ihmiset lois- 
tavat kuin aurinko Taivasten valtakunnassa sekä ruumiiltaan että sie- 
lultaan loppumattomassa kunniassa. 

[Kun oli yhden jo mainitun vainajan, kreivi B:n, muistopäivä, ab- 
bedissa pyysi etukäteen Jumalan palvelijattarelta, että tämä pyrkisi saa- 
maan Jumalan ilmaisemaan jotakin hänen isänsä sielun tilanteesta''*. 
Mechtild jätti pyynnön huomioimatta, sillä hän halusi ani harvoin 
tehdä niin, että hän itse olisi pyytänyt Herraa antamaan hänelle jon- 


1460 Hakasulkeissa oleva on mukana 1503, 1510, 1597, 1857 ja 1877, mutta ei 
Buddella, eikä 1558. Vuoden 1854 valikoimasta puuttuu koko luku. 

1461 "Hurskaat loistavat niin kuin aurinko’ (Matt. 13: 43). Lauren (1972, 84) 
tulkitsee sitaatin Budden lisäämäksi. Vuoden 1558 editiossa (150v) 
kuitenkin lukee Et sic fulgebunt iusti 'ja niin loistavat hurskaat', joten 
Budden lisäämää lienee vain maininta siitä, että niin on kirjoitettu ja kir- 
joituksessa sanottu toteutuu. Muissa versioissa (1503, 1510, 1597, 1857, 
1877) sanotaan tämän sijaan suunnilleen 'minä valaisen sielun koko 
sisimmän sanoinkuvaamattomalla valolla'. Latinankielinen sitaatti on 
käsikirjoituksessa A 13 (160v) alleviivattu punaisella. 

1462 Hakasulkeissa oleva puuttuu Buddelta ja vuoden 1558 editiosta, mutta 
on mukana 1503, 1510, 1597, 1857 ja 1877. 

1463 Kreivin nimeksi sanotaan vuoden 1857 saksannoksessa Georg, josta 
vuonna 1597 annetaan vain alkukirjain G. Vuosina 1503, 1510 ja 1877 
annetaan alkukirjain B. Vuoden 1877 editiossa arvellaan, että kyseessä 
on Burchard VIII von Ouerfurt eli Burchard II von Mansfeld (kuoli 1273), 
jonka tytär Sophia oli abbedissana Mechtildin siskon Gertrudin jäl- 
keen vuodet 1291—1303 kunnes häntä seurasi Jutta Halberstadtilainen 
(Mechtild 1877, 342, alaviite 1, ja 727; Bromberg 1965, 8). 

kin ilmestyksen. Sen sijaan hän jätti sen Jumalan tahdon varaan, ja 
hänelle oli mieleistä mikä tahansa, mitä Herra hänelle soi. Kun Mech- 
tild sitten otti osaa messuun, Herra sanoi hänelle yksityisesti: ”Nou- 
data tottelevaisuuttasi!” Mechtildin äkättyä tämän hän vastasi: ”En 
minä ottanut tätä tottelevaisuuteen kuuluvana määräyksenä.” Herra 
sanoi hänelle: ”Tee niin kuin minä tein, kun Isäni määräyksestä tulin 
maan päälle” Näistä sanoista Mechtild ymmärsi jumalallisesta salli- 
muksesta, että kun Kristus lähti Isänsä tyköä, Kristus taipui tottele- 
maan kaikessa Isäänsä sellaisella kunnioituksella ja alistumisella, ettei 
kukaan poika ole koskaan alistunut isälleen niin nöyrästi, eikä ku- 
kaan palvelija isännälleen. Kristus oli valmis kestämään kaikkien ih- 
misten taakat, vaikeudet ja vaivannäöt ja itsensä kautta täydentämään 
kaikkien kohtalot ja puutteet. Silloin Mechtild sanoi: ”Herrani, kuule 
palvelijattaresi toivetta!” Kohta Mechtild näki edellä mainitun kreivin 
sielun seisomassa Herran edessä vihreässä asussa. Hänellä oli erittäin 
hyvä ja kovin loistava vyö, joka oli niin pitkä, että se ulottui aina hä- 
nen jalkoihinsa saakka. Vaatteiden vihreyden Mechtild ymmärsi tar- 
koittavan ikuisuuden vihreyttä, vyön taas yhteistä uskoa, jonka kreivi 
säilytti lujana ja horjumattomana aina elämänsä loppuun asti hyvien 
töiden ympäröimänä. Rinnassaan hänellä oli monin tavoin koristeltu 
kääty, joka peitti hänen koko kehonsa kaulasta vyötärölle asti. Siinä 
loistivat kaikki hänen hyvät työnsä ja hyveensä, erityisesti se, että hä- 
nellä oli niin nöyrä sydän. Sen ansiosta hän oli vaimolleenkin nöyrä. 
Lisäksi hänellä oli hurskas sydän, ja hän esiintyi ihmisille leppoisana 
ja hyväntahtoisena. Hän oli myös laupias köyhiä ja puutteenalaisia 
kohtaan. Lisäksi hän soi tyttärensä Jumalalle suurella hartaudella. Sil- 
loin Mechtild kysyi kreivin sielulta: ”Mitä pyydät tyttäreltäsi?” Sielu 
vastasi: ”Että hän pitäisi vankalla uskollisuudella kiinni siitä, joka tah- 
too täydellisellä uskollisuudella taipua olemaan hänen sulhasensa, ja 
että hän alistuisi tämän tahtoon” Mechtild sai myös tietää, että krei- 
vittären!* sielulla oli Taivaassa suuri ilo siitä, että hän oli omasta ja 
hyväntahtoisesta tuumastaan pannut toimeen vuotuisen almun köy- 
hille mainitun kreivin sielun hyväksi. Tämän jälkeen Mechtild sanoi 
Herralle: ”Herrani, se kunnioitus, jolla Sinä kannoit kaikkien ihmis- 


1464 Kreivitär Oda von Reinstein, kreivi Burchardin leski (Mechtild 1877, 343, 
alaviite 1). 

ten taakat ja täydensit kohtalon meille suomaa osaa, sai Sinut meidän 
puolestamme tottelemaan aina kuolemaan asti, ja siksi minä rukoi- 
len, että kiität Isääsi minun puolestani siitä, että Sinä olit niin tot- 
televainen ja täydensit minun osani.”] Sitten Mechtild kuuli Herran 
Jeesuksen vastaavan: ”Kun minä elin maan päällä, minä olin tottele- 
vainen kaikissa asioissa Pyhälle Isälleni. Samoin minä nytkin tottelen 
kaikkia niitä, jotka ovat tottelevaisia minua kohtaan ja esimiehiään 
kohtaan minun tähteni!*. Ne, jotka maan päällä hylkäävät ja tukah- 
duttavat oman tahtonsa minun tähteni, tulevat tämän elämän jälkeen 
ikuisesti iloitsemaan minusta, erityisessä rauhassa ja yltäkylläisissä 
iloissa!'*, Ja minä tahdon puolestani iloita heistä erityisellä ja erikoi- 
sella ilolla. Niin tulee tunnetuksi kaikille niille, jotka ovat Taivasten 
valtakunnassa, kuinka mieleinen palvelus se on minulle, kun joku to- 
dellisen tottelevaisuuden ansiosta hylkää oman tahtonsa. Mitään hän 
ei päätä itse, vaan toisen käskyjen ja ohjauksen mukaan uhraa itsensä 
Jumalalle mitä miellyttävimmäksi uhriksi.!197” 


Salomon, Simsonin, Origeneen ja Trajanuksen sieluista. Luku 8. 


Erään luostariveljen pyynnöstä Mechtild kysyi rukoillessaan Jumalal- 
ta, missä olivat Salomon", Simsonin'!”, Origeneen! ja Trajanuk- 


1465 Sanat "minua kohtaan ja esimiehiään kohtaan minun tähteni' puuttu- 
vat muista versioista ja näyttävät olevan Budden selittävä lisäys. Budde 
näyttää mieluusti painottavan tottelevaisuutta esimiehiä kohtaan. Katso 
Lauren 1972, 122 ja 125. 

1466 Kohta on käsikirjoituksessa A 13 (161r) merkitty vihreällä nuolella. 

1467 Luvun tottelevaisuutta korostava viimeinen virke puuttuu muista versi- 
oista ja näyttäisi olevan Budden lisäämä. 

1468 Viisaudestaan tunnettu Vanhan testamentin henkilö. Kuuluisa on erityi- 
sesti Salomon tuomio (1. Kun. 3: 16-28). Kun tekstissä viitataan irstau- 
teen ja ruumillisiin synteihin, tarkoitettaneen sitä, että Salomolla oli 
Raamatun mukaan 700 ruhtinaallista vaimoa ja 300 sivuvaimoa (1. Kun. 
11:3). Lopulta Herra vihastui Salomoon. 

1469 Simson oli Vanhan testamentin henkilö, jonka kohtaloksi koitui petolli- 
nen Delila (Tuom. 16: 4-30). Kuollessaan Simson aiheutti kostoksi mo- 
nien ihmisten kuoleman (Tuom. 16: 30). 

1470 Origenes (noin 185—253 jKr.) oli teologi ja opettaja, joka kuoli kidutettuna. 
Hänen tuotantonsa oli erittäin laaja, mutta siitä on säilynyt vain pieni osa, 
koska hänet tuomittiin jälkeenpäin harhaoppiseksi (Castrén 2012, 490). 

sen!“ sielut. Herra Jeesus vastasi hänelle: ”Sen, mitä minä armos- 
sani tein Salomon sielulle, minä tahdon pitää salaisena ihmisiltä sen 
vuoksi, että syntiset sitä kernaammin karttaisivat irstautta ja muita 
ruumiillisia syntejä. Sen, mitä lempeydessäni tein Simsonin sielulle, 
tahdon myös pysyvän ihmisiltä tietämättä, sillä kenenkään ei tule us- 
kaltautua itse kostamaan vihollisilleen. Antakoot ihmiset minun kos- 
taa, sillä minun käsiini Isä antoi kaiken tuomiovallan.!!? Sen, mitä 
hyväntahtoisuudessani tein Origeneen sielulle, tahdon olevan salais- 
ta, ettei kukaan viisauteensa luottaen uskaltautuisi ylentämään itsen- 
sä. Lisäksi sitä, mitä sopuisuudessani tein Trajanuksen sielulle ja mi- 
tä käskin sen suhteen, ei ihmisten tule tietää, jotta yhteistä kristillistä 
uskoa siten enemmän korotettaisiin ja kunnioitettaisiin. Häneltä ni- 
mittäin puuttui'”* kristillinen usko ja todellinen kaste, vaikka hän 
olikin täydellinen kaikissa hyveissä. 


Sieluista, jotka vapahdettiin Mechtildin rukousten ansiosta. Luku 9. 


Kaikkien kristittyjen sielujen päivänä!” Mechtild rukoili hartaasti 
kristittyjen sielujen puolesta. Hänen ajatuksensa olivat pahasti häm- 
mennyksissä erään ihmisen tähden, jonka laidan hän tiesi olevan 
huonosti tuon ihmisen ymmärtämättömän elämäntavan vuoksi!"%. 


1471 Trajanus oli Rooman keisarina 98-117 jKr. Hän oli ansiokas ja suosittu. 
Kristinusko oli hänen aikanaan Roomassa laitonta, mutta Trajanus suh- 
tautui siihen pahimpiin vainoajiin verrattuna suhteellisen maltillisesti. 
Viranomaisten ei tullut varta vasten etsiä kristittyjä tai tuomita heitä ni- 
mettömien ilmiantojen takia, vaikka oli toisaalta rankaistavaa olla kun- 
nioittamatta keisaria ja roomalaisia jumalia. Katso Kivimäki & Tuomisto 
2001, 128-133; Castrén 2012, 449-450. 

1472 Virke puuttuu muista tutkimistani versioista ja näyttää olevan Budden 
lisäys (Lauren 1972, 122). 

1473 Kohta on käsikirjoituksessa A 13 (161r) merkitty punaisella nuolella. 

1474 Sana 'puuttui' on Buddella muodossa brast. Käsikirjoituksen A 13 (161v) 
marginaalissa on tässä kohdassa merkintä feladhes, joka merkitsee sa- 
maa. Merkintä lienee Bureuksen tekemä (Laurén 1972, 29). 

1475 Marraskuun 2. päivänä (Hammarström 1925, s.v. commemoratio; 
Mechtild 1857, 452, alaviite). 

1476 Sanat "tuon ihmisen ymmärtämättömän elämäntavan vuoksi’ puuttu- 
vat muista versioista ja näyttävät olevan Budden lisäämät (Lauren 1972, 
122). Sanat selittävät asiaa ja ohjaavat lukijan tulkintaa. 


491 


https://doi.org/10.21435/tl.277 


Pyhän Mechtildin ilmestykset 


Ja kohta Mechtild näki Herran Jeesuksen, joka ikään kuin roikkui il- 
massa sekä jalat että kädet sidottuina. Jeesus sanoi Mechtildille: ”Ai- 
na, kun joku tekee kuolemansynnin, hän sitoo minut, ja hän pitää 
minut sidottuna niin kauan kuin hän pysyttelee kuolemansyntien 
vallassa” Heti tämän jälkeen Herra ilmestyi Mechtildille niin kuin 
mitä kaunein poika, joka oli ihmeellisesti koristeltu. Hänen rintansa 
koristuksena oli kolme mitä kalleinta rintakorua. Ensimmäinen niis- 
tä merkitsi sitä ikuista kaipuuta, jolla Jumala kiihkeästi rakastaa sie- 
lua. Toinen merkitsi Hänen jumalallisen sydämensä rakkautta, jolla 
Hän aina rakastaa ihmistä. Vaikka ihmisen tunteet laimenevat, eikä 
hän tunne rakkautta, niin silti on Herran jumalallisen sydämen rak- 
kaus ihmistä kohtaan yhtä suuri, yhtä kiihkeä ja muuttumaton. Kol- 
mannella korulla ilmaistiin Jumalan sydämen iloa ja riemua, josta on 
kirjoitettu, että delicie mee esse cum filiis hominum eli minun suurin 
iloni ja nautintoni on ihmisten poikain kanssa oleminen!1”. ['8Li- 
säksi Herralla oli rintansa ympärillä kultainen vyö, jolla viitattiin rak- 
kauden siteeseen, jolla Hän kiinnitti sielun sanoinkuvaamattomalla 
yhteyden tavalla itseensä. Ja Herra sanoi Mechtildille: Tällä tavoin 
minut on kiinnitetty rakastavaan sieluun?”] Sitten Herra Jeesus otti 
hänen sielunsa mukaansa ja johdatti mitä ihanimpaan yrttitarhaan, 
joka oli tehty ilmaan likelle taivasta. Siellä oli lukemattoman monia 
sieluja, jotka kaikki istuivat suuren pöydän ääressä!” [yrttitarhan 
pohjoisosassa. Herra itse saapui sinne mitä arvokkaimmin ja palve- 
li heitä. Kaikki sanat, jotka oli toimitettu vigiliapalveluksissa kuorissa 
ja koko kirkossa sielujen puolesta tuona päivänä, Herra asetti heidän 
eteensä niin kuin erilaisina ruokalajeina ja tarjosi niitä kuin erilaisina 


1477 Sananl. 8: 31. Samaa kohtaa siteerataan myös ensimmäisen kirjan luvus- 
sa 66 ja kolmannen kirjan luvussa 2. Latinankielinen sitaatti on käsikirjoi- 
tuksessa A 13 (161v) alleviivattu punaisella. 

1478 Hakasulkeissa olevat kaksi virkettä puuttuvat Budden ruotsinnoksesta 
ja vuoden 1558 editiosta. Vuoden 1854 valikoimasta puuttuu koko luku. 
Virkkeet ovat mukana 1503, 1510, 1597 ja 1877. Toinen niistä on mukana 
myös 1857. 

1479 Budden ruotsinnoksen säilynyt osa päättyy kesken virkkeen käsikirjoituk- 
sen A 13 lehdelle 161v. Budde ruotsinsi varmasti viidennen kirjan lop- 
puun saakka. Koska ruotsinnoksen loppu on tuhoutunut, olen kääntä- 
nyt viidennen kirjan lopun tästä eteenpäin latinasta. 

juomina. Tämän ilmestyksen näkijän sielu palveli heitä Herran kans- 
sa.1180 

Sitten laulettiin säe, jossa sanotaan ”Herra, jos heidän rikkeensä 
ovat ansainneet rangaistukset, niin armahda Sinä heidät lempeytesi 
tähden?” Silloin Mechtild sanoi Herralle: ”Herrani, miten nämä sa- 
nat hyödyttävät niitä, jotka ovat suuressa ilossa?” Silloin kaikkien sie- 
lujen sydämet avautuivat, ja Mechtild näki jokaisen sydämessä ma- 
don, jonka pää oli kuin koiralla ja jolla oli neljä jalkaa. Lakkaamatta 
madot kalvoivat heidän sydämiään ja ahdistelivat niitä kynsillään'**". 
Tällainen mato oli jokaisen oma omatunto. Koiran naamaa se näyt- 
ti sen tähden, että koira on uskollinen eläin ja omatunto aina kalvaa 
ja moittii sielua siitä, että sielu on ollut uskoton mitä suloisimmalle 
ja suopeimmalle Jumalalleen, eikä saa kuoleman jälkeen viivytykset- 
tä nousta Hänen tykönsä. Etujalat kuvasivat kaikkia niitä tekoja, jot- 
ka ihminen tekee vastoin Jumalan käskyjä ja joiden takia hän ansait- 
see tulla rääkätyksi kuoleman jälkeen. Takajalat kuvastivat kaikkia 
huonoja toiveita ja pahoja teitä, jotka etäännyttävät sielua Jumalasta. 


1480 Virke on mukana 1503, 1510, 1597, 1857 ja 1877. Virke puuttuu vuoden 
1558 editiosta. Koska Budden käyttämä alkuteksti näyttää olleen lähellä 
vuoden 1558 edition tekstiä, on todennäköistä, että virke on puuttu- 
nut myös Budden ruotsinnoksesta. Lisätukea oletukselle antaa se, että 
Geeten (1899, 358) mukaan virke puuttuu myös Uppsalassa säilyneestä, 
Mechtildin ilmestysten latinankielisestä käsikirjoituksesta Uppsala Uni- 
versitetsbibliotek, C 198, joka Laurenin (1972, 45) mukaan sisältää lati- 
nankielisen tekstin, joka on lähellä sitä, jota Budde käytti suorana alku- 
tekstinään. 

1481 Kohta näyttää olleen Buddesta vaikuttava ja merkittävä. Kun Bud- 
de ruotsinsi teoksen Sielun luostari, hän lisäsi siihen viittauksen tähän 
kohtaan (Dahlgren 1875, 120). Viittaus on tarkka, sillä siinä sanotaan: 
"lue näistä madoista Pyhän Mechtildin teoksen viidennen kirjan yhdek- 
sännestä luvusta.” Katso Kauko 2015b, 223; Kauko 2022b, 136. Viittaus 
on sisällöllisesti relevantti, koska myös teoksessa Sielun luostari (Dahl- 
gren 1875, 119-120) verrataan huonoa omaatuntoa kalvavaan matoon. 
On todennäköistä, että viittaus on Budden lisäämä, koska se on luvun 
lopussa irrallisen oloisesti. Viittaus luvun tarkkuudella viittaa myös sii- 
hen, että tarkoitetaan juuri Budden ruotsinnosta tai sitä latinankielistä 
alkutekstiä, jota Budde käytti. Lukujen numerointi nimittäin vaihtelee 
Mechtildin ilmestysten eri versioissa, eikä viittaus menisi numerointien 
osalta oikein, jos olisi tarkoitettu viitata johonkin muuhun versioon. 

Tuollaisella madolla oli myös pitkä häntä. Joillakin niistä se oli hie- 
no ja sileä, joillakin taas karhea ja karvainen. Häntä merkitsi sielujen 
jälkimainetta, joka heistä oli jäänyt maan päälle. Hieno häntä oli nii- 
den kohdalla, jotka olivat jättäneet jälkeensä hyvän maineen, ja heille 
hännästä oli jotakin apuakin. Niillä, jotka olivat jättäneet kuolemansa 
jälkeen jälkeensä pahan maineen, oli madon häntä karhea ja kouke- 
roinen niin, että se ankarasti rääkkäsi sielua. Tämä mato ei koskaan 
kuole, eikä sielu vapaudu siitä ennen kuin pääsee Herransa iloon kiin- 
nitettynä Jumalaan purkamattoman liiton kautta'"”. Silloin Mechtild 
rukoili Herraa kaikilla voimillaan, että Hän antaisi noille sieluille täy- 
den anteeksiannon ja ottaisi heidät kirkkautensa kunniaan. Ja katso, 
kaikkien sielujen madot putosivat ja kuolivat, ja sielut lennähtivät suu- 
ren riemun kera Taivaan iloihin. Tämän jälkeen Herra otti mukaan- 
sa Mechtildin ja näytti tälle kiirastulen, jossa Mechtild näki erilaisia 
tuskia. Mechtild näki joitakin sieluja, jotka astuivat esiin vedestä alas- 
tomina ja märkinä.'** Jotkut taas tulivat tulesta poltettuina ja ulko- 
muodoltaan muodottomina. Mechtild rukoili heidän puolestaan, ja 
oikopäätä he vapautuivat kärsimyksistään ja saivat takaisin sen muo- 
don ja ulkonäön, joka heillä oli ollut maan päällä. He siirtyivät ilolla 
siihen puutarhaan, josta aiemmin mainitut sielut tempaistiin pois. 


Rukouksesta, jota kutsutaan eläväksi lähteeksi. 


Luostarin esimies oli kieltänyt tätä Kristuksen uskollista palvelijatarta 
ilmoittamasta muille mitään niistä sieluja koskevista ilmestyksistä, 
joita hän sai, koska esimies pelkäsi sen tulevan julkiseen tietoon ja 
sellaisen koituvan luostarille taakaksi.'"8* Mechtild tunsi myötätuntoa 


1482 Sanat kiinnitettynä Jumalaan purkamattoman liiton kautta" puuttuvat 
1558 ja 1857. Geeten (1899, 359) editiosta ilmenee, että ne puuttuvat 
myös käsikirjoituksesta Uppsala Universitetsbibliotek, C 198, joka on lä- 
hellä Budden versiota. On todennäköistä, että sanat puuttuivat myös 
Budden ruotsinnoksesta. 

1483 Virke puuttuu 1510, 1558 ja 1597, mutta on mukana 1503, 1857 ja 1877. 
Geeten (1899, 359) editiosta ilmenee, että virke puuttuu myös käsikirjoi- 
tuksesta Uppsala Universitetsbibliotek, C 198, joka on lähellä Budden 
versiota. On todennäköistä, että virke on puuttunut Buddeltakin. 

1484 Virke puuttuu 1558 (153r). Koska Buddelta usein puuttuu samoja kohtia 

sieluja kohtaan ja sanoi Herralle: ”Oi, mitä suloisin lohduttaja ja ah- 
distettujen auttaja, mitä me nyt teemme sielujen puolesta, jotta hei- 
dät pikemmin vapahdettaisiin, varsinkin kuin olemme saaneet almun 
heidän hyväkseen?” Herra vastasi hänelle suopeasti: ”Lukekaa se ru- 
kous, jota kutsutaan nimellä Elävä lähde, toisin sanoen psalmi, jossa 
sanotaan, että autuaita ovat ne, jotka ovat tiellään tahrattomia!'*. Lu- 
kekaa lisäksi sen yhteyteen kirjoitettu rukous. Niin tarjoatte sieluille 
suuren avun ja ison vastineen almuista” 


Siitä, miten on edullista rukoilla sielujen puolesta 


Mechtild oli eräänä pyhäpäivänä osallistunut ehtoolliselle ja uhrannut 
Jumalalle mitä arvokkaimman öylätin sielujen vapahduksen puoles- 
ta, jotta se johtaisi kaikkien syntien anteeksiantoon ja laiminlöyntien 
korjaamiseen. Silloin Herra sanoi Mechtildille: ”Lue heidän puoles- 
taan yksi Isä meidän -rukous muistaen, missä tarkoituksessa minä 
annoin sen sydämestäni ihmisille luettavaksi. Jumalallisesta johda- 
tuksesta Mechtild ymmärsi näistä sanoista, että rukous tuli lukea seu- 
raavin aikein. 

Sanojen Isä meidän, joka olet Taivaissa kohdalla tulee keskittyä toi- 
vomaan sitä, että sieluille annetaan anteeksi se, että he eivät ole tar- 
peeksi kunnioittavasti rakastaneet kunnioitettavaa ja rakastettavaa 
Isää, joka yksin armosta on kohottanut heidät sellaiseen kunniaan, 
että heitä kutsutaan Jumalan lapsiksi ja he sitä ovatkin. He eivät ole 
osoittaneet Isälle tämän ansaitsemaa kunnioitusta. Lisäksi he ovat 
synneillään usein kiivastuttaneet Isän ja usein ajaneet Hänet ulos sy- 
dämestään, jonka Isä oli järjestänyt sitä varten, että Hän asuisi siellä 
ja hallitsisi siellä kuin Taivaassa. Ihmiset rukoilkoot yhteydessä siihen 
rakkaudelliseen katumukseen ja anteeksipyyntöön, jotka heidän via- 
ton veljensä Jeesus Kristus heidän puolestaan suoritti. Rukoilkoot, et- 
tä Isä ottaisi vastaan korvaukseksi heidän hairahduksistaan Poikansa 
sydämen rakkauden ja sen arvoa-antavan kunnioituksen, jota Poika 
ilmaisi ihmisenä ollessaan. 


kuin kyseisestä editiosta, on mahdollista, että virke on puuttunut myös 
Budden ruotsinnoksesta. 
1485 Ps. 119: 1; Vulgatassa Ps. 118: 1. 


495 


https://doi.org/10.21435/tl.277 


Pyhän Mechtildin ilmestykset 


Sanat pyhitetty olkoon Sinun nimesi luetaan korvaukseksi siitä, et- 
tä ihmiset eivät ole kunnolla kunnioittaneet Jumalan, suuren Isänsä, 
nimeä. Usein he ovat käyttäneet sitä turhaan, mutta perin harvoin 
he ovat tarkoin ajatelleet Hänen nimensä muistoa. Heitä nimitetään 
Kristuksen mukaan kristityiksi, mutta elämällä huonosti he ovat ai- 
heuttaneet, etteivät he ole tuon mitä kunnioitettavimman nimen ar- 
voisia. Toivokoon ihminen, että Isä suvaitsisi ottaa vastaan Poikansa 
mitä täydellisimmän pyhyyden, jonka avulla tämä ylensi Isänsä siu- 
nattua nimeä siitä julistamalla ja kunnioitti sitä teoilla, joita teki ih- 
misenä ollessaan. 

Sanojen tulkoon Sinun valtakuntasi kohdalla rukoilija tähdätköön 
siihen, että sieluille annettaisiin anteeksi se, että he eivät ole kovin 
kiihkeästi kaihonneet, eivätkä huolellisesti ahkeroiden havitelleet Ju- 
malan valtakuntaa tai edes Jumalaa itseään, vaikka Hänessä yksin on 
todellinen lepopaikka ja ikuinen ilo. Rukoilkoon, että Jumala ottaisi 
vastaan mitä rakkaimman Poikansa mitä pyhimmän toiveen ja tah- 
don, että ihmiset olisivat Hänen valtakuntansa perillisiä, korvaamaan 
kaiken velttouden, joka ihmisillä on ollut kaikkea hyvää kohtaan. 

Tapahtukoon Sinun tahtosi. Ihmiset eivät ole katsoneet Juma- 
lan tahtoa omaa tahtoaan paremmaksi, eivätkä he ole kaikissa koh- 
din sitä rakastaneet. Rukoiltakoon, että Jumala kaikkea ihmisten tot- 
telemattomuutta korvaamaan ottaisi vastaan yhteyden Hänen mitä 
rakkaimman Poikansa sydämeen ja Poikansa mitä alttiimman tottele- 
vaisuuden, jonka ansiosta Poika pysyi tottelevaisena aina kuolemaan 
saakka. Sanoista tapahtukoon Sinun tahtosi Mechtild oivalsi erityisesti 
sen, että ne hengellisen säädyn edustajat hairahtuvat pahasti, jotka 
perin harvoin alistavat oman tahtonsa kokonaan Jumalalle. Lisäksi he 
monta kertaa vetävät pois tahtonsa, jonka he jo ovat alistaneet Juma- 
lalle. On heille perin tarpeellista, että näiden sanojen kohdalla heidät 
muistetaan erityisesti. Sillä tämän laiminlyönnin takia he kuolemansa 
jälkeen joutuvat valtavan etäälle Jumalasta. 

Meidän jokapäiväinen leipämme. Ihmiset eivät ole koskaan ottaneet 
vastaan tuota sangen jaloa ja heille perin hyödyllistä sakramenttia 
kyllin suurella halulla, hartaudella ja rakkaudella, ja monet ovat ai- 
heuttaneet itselleen sen, etteivät he sitä ansaitsekaan. Ja sangen monet 
ovat saaneet sen harvoin tai eivät koskaan. Rukoiltakoon Isältä Juma- 
lalta, että Hän ottaisi vastaan Poikansa Kristuksen mitä kiihkeimmän 

rakkauden, sanoinkuvaamattoman halun ja perin suuren pyhyyden 
ja hartauden, joiden kautta Kristus lahjoitti meille tämän erinomai- 
sen hyvän lahjan. 

Ja anna meille meidän syntimme anteeksi. Näiden sanojen kohdal- 
la rukoilija pyytäköön, että annettaisiin anteeksi kaikki synnit niil- 
le, jotka ovat syypäitä seitsemään pääsyntiin ja niistä alkunsa saaviin 
muihin synteihin. Annettakoon anteeksi se, että he eivät ole antaneet 
anteeksi niille, jotka ovat rikkoneet heitä vastaan, eivätkä rakastaneet 
vihollisiaan. Rukoiltakoon Jumalalta, että hän ottaisi vastaan Poikan- 
sa rakastavan rukouksen, jonka Tämä rukoili vihollistensa puoles- 
tale 

Äläkä saata meitä kiusaukseen. Ihmiset eivät ole vastustaneet pa- 
heita ja haluja, vaan he ovat moneen kertaan pitäneet yhtä paholaisen 
ja lihan kanssa kietoen itsensä omasta tahdostaan moniin pahoihin 
asioihin. Rukoiltakoon, että Herra tahtoisi koota yhteen Kristuksen 
kunniakkaan voiton, jolla Hän voitti maailman ja paholaisen, Hänen 
koko mitä pyhimmän elämänsä sekä kaikki Hänen työnsä ja kärsi- 
myksensä korjaamaan sielujen kaikki laiminlyönnit. Niin heidät va- 
pahdetaan kaikesta pahasta ja johdatetaan kunnian valtakuntaan, jo- 
ka Hän itse on. Aamen. 

Kun Mechtild oli lukenut tämän rukouksen loppuun tällaisin tar- 
koituksin, hän näki suuren sielujen joukon, joka mitä suurimmalla 
ilolla kiitti Jumalaa vapahduksen johdosta. 


Viidesta Isä meidän -rukouksesta, jotka tulee lukea heti, kun 
joku on kuollut 


Kerran Mechtild oli lukenut viisi Isä meidän -rukousta Kristuksen 
mitä pyhimmille haavoille erään kuolleen puolesta meidän tapamme 
mukaan. Meillähän on tapana lukea ne heti, kun jonkun on ilmoitettu 
kuolleen. Silloin Mechtild tahtoi tietää, mitä apua sielu sai siitä. Her- 
ra vastasi hänelle näin: ”Sielu saavuttaa siten viisi hyvää asiaa: Enkelit 
nimittäin tarjoavat hänelle oikealta puolelta suojelusta, vasemmalta 
puolelta lohdutusta, edestä toivoa, takaa luottamusta, ylhäältä taivaal- 


1486 Viittaa mahdollisesti Jeesuksen sanoihin: "Isä, anna heille anteeksi. He 
eivät tiedä, mitä tekevät.” (Luuk. 23: 34.) 

lista iloa? Herra sanoi myös'': ”Jos joku toimii toisen, kuolleen hen- 
kilön puolesta myötätuntoisin tai rakastavin tuntein, hän tulee osal- 
liseksi kaikista niistä hyvistä asioista, joita vainajan hyväksi koituu 
kirkon ansiosta, ja oman kuolemansa päivän koittaessa hän huomaa 
kaikkien näiden olevan valmiina hänen sielunsa avuksi ja hyödyksi” 


Tuonelasta ja kiirastulesta! 


Kerran, kun Mechtild rukoili, hän näki alapuolellaan manalan avoi- 
mena ja siellä mittaamattoman kurjuuden ja kauhun. Siellä oli käär- 
meitä ja sammakoita, leijonia ja koiria ja kaikkia hirveiden petojen 
lajeja, jotka raatelivat toisiaan mitä julmimmin. Silloin Mechtild sa- 
noi: ”Oi Herra, keitä ovat nämä näin kurjat?” Herra vastasi hänelle: 
”He ovat niitä, jotka eivät koskaan ole hetkeäkään ajatelleet minua 
suloisesti.” 

Mechtild näki myös kiirastulen, jossa oli yhtä monenlaisia kärsi- 
myksiä kuin oli niitä paheita, joihin sielut olivat tässä elämässä heit- 
täytyneet''. Ne, jotka olivat täällä ylpeitä, putoilivat kiirastulessa 
lakkaamatta lammikosta toiseen lammikkoon. Ne, jotka eivät olleet 
pitäneet kiinni luostarisäännöstään ja lupaamastaan tottelevaisuudes- 
ta, kulkivat siellä puolestaan kuin taakan painamina ja taivuttamina. 
Mässäilyyn ja päihtymykseen syyllistyneet taas makasivat selällään 
kuin mielipuolisina nälän ja janon näännyttäminä. Ne, jotka olivat 
toteuttaneet lihanhimoja, kohtasivat loppunsa tulessa kuin paistetut 
rasvaiset lihat. Kustakin erheestään sielut siten joutuivat kestämään 
kiirastulessa kärsimyksiä sen mukaan kuin olivat ansainneet. Kun 
Mechtild kuitenkin lausui rukouksia heidän puolestaan, Herra va- 
pautti heistä suuren joukon. 


1487 Repliikki puuttuu vuoden 1597 saksannoksesta (278v). 

1488 Konkreettisia, tarkkoja kuvauksia helvetistä on useissa Budden ruotsin- 
tamissa teksteissä (Kauko 2015b, 48-55). 

1489 Kärsimysten yhteys tehtyihin synteihin on keskiajan kirjallisuudessa 
toistuva teema. Muutamissa Budden kääntämissä teksteissä sekä Pyhän 
Birgitan ilmestyksissä mainitaan, että se ruumiinosa joutuu kärsimään 
eniten, jolla on tehty eniten syntiä (Dahlgren 1875, 116; Hultman 1895, 
173; Lamberg 2007, 197; Kauko 2015b, 50; Andersson 2016, 23 ja 26; 
Andersson 2018, 19 ja 332-334). 

Kun hurskaan ihmisen sielu lähtee ruumiista ja jos se on niin vapaa 
kaikista synneistä, että se on ansainnut heti saada astua taivaallisten 
salaisuuksen äärelle, niin Jumala lävistää tuon onnellisen sielun en- 
siaskeleella jumalallisella voimallaan sekä täyttää ja ottaa valtaansa 
kaikki sielun aistit. Niinpä Hän on sielun silmä, jolla sielu näkee, 
se valo, jonka avulla sielu näkee, ja se kauneus, joka nähdään. Niin 
Jumala tutkiskelee ihmeellisellä ja mitä ihanimmalla tavalla sielus- 
sa ja sielun kanssa itseään, sielua ja kaikkia pyhimyksiä." Jumala 
on myös sielun kuulo, jonka avulla sielu kuulee Hänen perin suloiset 
puheensa, joilla Hän imartelee sielua enemmän kuin mikään äidilli- 
nen rakkaus, ja jonka avulla sielu kuulee itsensä Jumalan ja kaikkien 
pyhimysten yhteislaulun'”". Jumala on myös sielun hajuaisti ja hen- 
gitys. Hän puhaltaa sieluun oman elähdyttävän ja jumalallisen hen- 
käyksensä, joka voittaa kaikki hyvät tuoksut ja pitää sielun ikuisesti 
elävänä. Jumala on myös sielun makuaisti, jolla Hän maistaa oman 
suloisuutensa sielussa. Itse Jumala on myös sielun ääni ja kieli, jol- 
la Hän ylistää itseään sielussa ja sielun puolesta mitä runsaimmin ja 
mitä komeimmin. Hän itse on myös sielun sydän, joka ilahduttaa ja 
hauskuuttaa sielua ja nauttii omasta suloisuudestaan sielussa ja sielun 
kanssa mitä hauskimmassa ilossa. Sen lisäksi Jumala on sielun elä- 
mä ja kaikkien sen jäsenten liike". Kaiken, mitä sielu tekee, näyt- 
tää itse Jumala tekevän hänessä. Totisesti pyhimyksissä täyttyy se, 
kun sanotaan, että Jumala on heille kaikki kaikessa! Niille sieluil- 
le, jotka eivät vielä ole puhdistuneet, enkelit tarjoavat tiedon valon ja 
ovat heidän apunaan ja lohtunaan kärsimyksissä. Tuomittujen sie- 


1490 Virke puuttuu 1558, 1597 ja 1857. On hyvinkin mahdollista, että se on 
puuttunut myös Budden ruotsinnoksesta. 

1491 Sanat "joilla hän imartelee sielua enemmän kuin mikään äidillinen rak- 
kaus' puuttuvat 1558. Vuoden 1857 saksannoksesta puolestaan puuttu- 
vat sanat 'jonka avulla sielu kuulee itsensä Jumalan ja kaikkien pyhi- 
mysten yhteislaulun'. Budden versiosta on saattanut puuttua sama osuus 
kuin 1558. 

1492 Sanat 'ja kaikkien sen jäsenten liike' puuttuvat 1558 ja 1857. Ne ovat 
saattaneet puuttua myös Buddelta. 

1493 1. Kor. 15: 28. 


499 


https://doi.org/10.21435/tl.277 


Pyhän Mechtildin ilmestykset 


lut puolestaan täyttyvät kuoleman hetkellä varjoista, pelosta, pahasta 
hajusta!*, katkeruudesta, sietämättömästä kärsimyksestä, sanoinku- 
vaamattomasta murheellisuudesta, epätoivosta ja loppumattomasta 
kurjuudesta. He ovat itsessään niin turmeltuneita ja niin kokonaan 
vailla kaikkea hyvää, että vaikka he eivät koskaan joutuisi manalaan 
tai paholaisten valtaan, kaikki se paha, jota he itse ovat täynnä, riittäi- 
si heille kidutukseksi. 
Tähän päättyy sieluja käsittelevä osuus. 


Tämän erityisen armon kirjan todenperäisyydestä 


Eräässä messussa Herra ilmestyi palvelijattarelleen ja istuutui tä- 
män eteen korkealle valtaistuimelle. <!**Kun soitettiin kelloa secre- 
tumin“ alkamisen merkiksi, Mechtild sanoi Herralle: ”Nyt Sinä olet 
kokonaan alttarilla papin käsissä ja kuitenkin olet kokonaan tässä mi- 
nun kanssani” Herra vastasi tähän: ”Eikö sinunkin sielusi ole kaikissa 
jäsenissäsi, vaikka se kuitenkin aina minun läsnä ollessani on kanssa- 
ni Taivaassa? Jos tämä on mahdollista sinun sielullesi, joka on yksin- 
kertainen luomistyön tulos, niin miksi en minä, kaikkien Luoja, voisi 
olla kaikissa luoduissani ja missä tahansa?” Ja kohta Mechtildin sie- 
lu näytti olevan Taivaassa mitä jaloimman Kolminaisuuden seuras- 
sa puettuna mitä valkeimpiin vaatteisiin. Herra nosti hänet syliinsä 
ja katseli häntä erittäin rakastavasti imarrellen häntä muiden muas- 
sa näillä sanoilla: ”Minun kauneuteni olkoon sinun kruunusi. Mi- 
nun iloni olkoon kääty kaulallasi. Minun rakkauteni olkoon sinun 
vaatteesi. Minun iloni olkoon sinun kunniasi” Tämän jälkeen Her- 
ra kallisti Mechtildin sydämensä päälle ja sanoi hyvin suloisesti: ”Ota 
vastaan koko minun jumalallinen sydämeni” Mechtildin sielu tun- 
si jumaluuden virtaavan sisälleen kuin vauhdikas ja väkevä virta.> 


1494 Paha haju liitetään keskiajan kirjallisuudessa, esimerkiksi useissa Budden 
kääntämissä teksteissä, usein paholaisiin, helvettiin ja tuomittuihin sie- 
luihin (Kauko 2015b, 50-51 ja 95). 

1495 Kulmasulkeissa oleva puuttuu 1558. On mahdollista, että sama on puut- 
tunut myös Budden ruotsinnoksesta. Osa kulmasulkeissa olevasta puut- 
tuu myös 1857, mutta osuuden alku on mukana. 

1496 Eräs messun osa. 

Mechtildin sielu sanoi: ”Olkoonkin, että Sinä olet minut nyt koko- 
naan täyttänyt ja minua ihmeellisellä tavalla valistanut, mutta minä 
olen kuitenkin vähäpätöinen luomistyösi tulos. Kaikki se, mitä mi- 
nä Sinulta opin, ja millä sitten pystyn ihmisiä valistamaan, on tuskin 
niinkään paljon kuin mitä muurahainen kykenee kantamaan muka- 
naan pois suurensuuresta vuoresta!” 

Silloin Mechtild muisti, että niistä asioista, joita Herra oli katso- 
nut hyväksi paljastaa hänelle, oli kirjoitettu kirja. Mechtild kysyi: 
<!9&”Rakas Jumala, miksi minä olen niin pahoilla mielin siitä, et- 
tä niin on tehty, vaikka en epäilekään sen tapahtuneen ilman Sinun 
tahtoasi?” Herra vastasi tähän: ”Se johtuu siitä, ettet ole tästä minun 
lahjastani niin kiitollinen kuin sinun olisi syytä olla"> Mechtild sa- 
noi Herralle: ”Mikä sai aikaan sen, että Sinä annoit niin paljon mi- 
nun osakseni, kun olen näin arvoton ja halpa?” Herra vastasi: ”Mi- 
nun loppumaton hyvyyteni. Jos en olisi houkutellut sinua sellaisilla 
asioilla ja vetänyt sinua puoleeni, sinulla olisi ollut niin paljon lohtua 
maallisista asioista, että olisit liian vähän ollut minun omani” Sitten 
puhui taas Mechtild: ”Mistä minä voin tietää, onko kaikki se totta, 
mitä näistä asioista on kirjoitettu, kun en ole kirjaa lukenut, enkä hy- 
väksynyt? Ja vaikka lukisin sen hyvin, en kuitenkaan täysin luottaisi 
itseeni.” Herra vastasi siihen: ”Minä olen niiden sydämissä, jotka 
tahtovat kuulla sinusta, ja minä herätän heissä halun siihen. <!*"Mi- 
nä olen ymmärrys kuuntelijain korvissa, ja minun kauttani he ym- 
märtävät sen, minkä kuulevat. Minä olen niiden suussa, jotka näis- 
tä aiheista puhuvat. Minä olen niistä kirjoittavien käsissä. Kaikessa 


1497 Vertaus muurahaiseen muistuttaa Suson Jumalallisen viisauden mittaa- 
jassa olevaa vertausta pienestä varpusesta, joka vie nokassaan murusia 
valtavasta vuoresta (Bergström 1868-1870, 133; Kauko 2015b, 54). Myös 
Jumalallisen viisauden mittaaja lienee Budden käännös. 

1498 Kulmasulkeissa oleva kysymys ja vastaus puuttuvat 1558. Ehkä ne ovat 
puuttuneet Buddeltakin. 

1499 Virke puuttuu vuoden 1558 versiosta ja on ehkä puuttunut myös 
Buddelta. 

1500 Näissä kulmasulkeissa oleva on jätetty pois vuoden 1857 saksannoksesta. 
Todennäköisesti osuus oli mukana Buddella, koska sitä ei ole poistettu 
mistään tutkimastani 1500-luvun versioista, ei myöskään vuoden 1558 
editiosta, jossa tekstiä on lyhennetty enemmän kuin muissa saman aika- 
kauden versioissa ja usein samoissa kohdin kuin Buddella. 

minä olen heidän yhteistyökumppaninsa ja auttajansa. Niinpä kaik- 
ki se, jonka he minussa ja minun kauttani sanovat ja kirjoittavat ole- 
van totta, on myös totta.> <” Vaikkapa käsityöläisellä voi olla monta 
apuria, jotka auttelevat häntä hänen työssään. Vaikka apulaiset eivät 
osaa viedä työtä päätökseen yhtä hyvin kuin mestari, jokainen kui- 
tenkin työskentelee mestarin mallin mukaan. Työn kuitenkin saattaa 
valmiiksi käsityöläismestari. Samoin on niiden laita, jotka ovat kir- 
joittaneet muistiin nämä asiat. Tosin he eivät osaa esittää niitä yhtä 
taitavasti kuin jollaisina minä tarjosin ne sinulle. Kuitenkin minun 
armoni ollessa mukana ja auttaessa nämä asiat osoittautuvat oikeik- 
si ja minun totuuteni mukaisiksi.> Sinä olet myös monta kertaa pyy- 
tänyt, että en sallisi erehdyksen hengen viedä sinua harhaan. Luota 
siihen, että minun hyvyyteni voimalla sinua on tässä asiassa kuultu” 
<!*PMechtild näki lisäksi, että kolme Jumalan sydämestä lähtevää sä- 
dettä ulottui kahden, tätä kirjaa muistiin kirjanneen henkilön sydä- 
meen. Siitä Mechtild ymmärsi, että he tekivät tätä työtä jumalallises- 
ta innoituksesta ja jumalallisen armon tukemina. Niinpä he jaksoivat 
mielihyvin tuota työtä ja mitä tahansa, mitä heidän sen johdosta pi- 
ti kestää.> Mechtild sanoi vielä: ”Oi, mitä suloisin rakastajani. Koska 
minä olen mitä kiittämättömin, enkä ole suurista lahjoistasi koskaan 
ansaitulla tavalla kiittänyt Sinua, minä toivon, että kaikki ne, jotka tu- 
levat lukemaan tämän kirjan, kiittäisivät Sinua arvokkaasti Sinun it- 


1501 Tästä alkava, kulmasulkeissa oleva osa puuttuu vuoden 1558 editiosta, ja 
se on ehkä puuttunut Buddeltakin. 

1502 Näissä kulmasulkeissa oleva puuttuu 1857. Osuus on mukana kaikissa 
tutkimissani 1500-luvun painoksissa, joten se on todennäköisesti ollut 
Buddenkin versiossa. Vuoden 1857 saksannos näyttää kirjojen 1-5 osalta 
antavan pääsääntöisesti laajan tekstimuodon, mutta siitä puuttuu vä- 
lillä katkelmia, jotka ovat mukana kaikissa muissa tutkimissani versiois- 
sa. Tämä viittaa ehkä siihen, että vuoden 1857 saksantaja on kääntä- 
nyt lyhennellen. Toisaalta hänen alkutekstinsä on voinut kuulua vähän 
eri ryhmään kuin muut tutkimani versiot. Vuoden 1857 saksannoksen 
esipuheessa (1857, XLVI) sanotaan, että se pohjaa vuoden 1503 saksan- 
nokseen ja vuoden 1513 latinankieliseen editioon, josta on karsittu mo- 
nisanaisuutta. Vuoden 1877 edition esipuheessa (1877, XII) mainitaan 
vuoden 1513 painoksen perustuvan typistettyihin käsikirjoituksiin. Tästä 
saa sen vaikutelman, että vuoden 1857 saksantaja on tasapainoillut laa- 
jemman ja karsitumman version välillä. 

sesi kautta ja minun, vähäpätöisen puolesta”. Minä nimittäin saan 
lohtua siitä, jos kirja koituu Sinulle kiitokseksi ja lukijoille hyödyksi.” 
Herra vastasi Mechtildille: ”Aina, kun kaikki ne, jotka tätä kirjaa lu- 
kevat tai jotka kuulevat sinusta, kiittävät minua sinun saamasi lahjan 
tähden joko lausumalla antifonin, jonka nimi on Sinulle kunnia, tai 
jollakin muulla tavalla, he samalla laulavat suloisia rakkauden laulu- 
ja minulle Taivaassa aina ylistettävän Kolminaisuuden läsnä ollessa?” 


Siitä, että ne, jotka rakastavat muiden saamia Jumalan lahjoja, 
ansaitsevat itsekin saman. 


Toisella kerralla Mechtild rukoili Herraa kaikkien niiden puolesta, 
jotka tulevat lukemaan tätä kirjaa. Mechtild kysyi silloin, mitä hyötyä 
heille koituisi siitä, että he rakastavat muiden saamaa Jumalan lah- 
jaa. Herra vastasi: ”Kaikki ne, jotka rakastavat minun toisille anta- 
maani lahjaa, ansaitsevat samanlaisen ansion ja saman kunnian kuin 
ne, joille olen tämän armon antanut, ja he saavuttavat saman. Jos 
morsiamella on hyvin kaunis kaulakääty, joka hienosti koristaa koko 
hänen ihanuuttaan, ja jos toiset morsiamet valmistavat itselleen sa- 
manlaiset kaulakorut hänen kappaleensa mukaisesti, muutkin saa- 
vuttavat samanlaisen kunniakkaan koreuden. Samalla tavalla niiden 
sielut, jotka rakkauden avulla ottavat omakseen tämän lahjan, tulevat 
saamaan saman ansion ja kunnian, jonka minä tulen antamaan niille, 
joille olen suonut tämän armon?” 


Siitä, että tästä kirjasta tiedettiin ennakolta 


Se, että tämä kirja on todella peräisin Jumalalta ja kirjoitettu kokoon 
Hänen suosiollisesta armostaan, ja samoin se, että kirjaa kutsutaan ni- 
mellä Hengellisen armon kirja”, osoitettiin tällä tavalla jo kauan sit- 


1503 Katso myös Jöns Budden laatimaa jälkipuhetta, jossa Budde kehottaa 
lukijaa kiittämään Jumalaa Mechtildin tähden sekä rukoilemaan kurjan 
syntisen ruotsintajankin puolesta tämän näkemän vaivan tähden. 

1504 Tästä repliikin loppuun asti ulottuva katkelma puuttuu 1558 ja 1597. Se 
on mahdollisesti puuttunut Buddeltakin. 

1505 Vuoden 1877 edition (1877, 356) mukaan Liber specialis gratiae 'Erityisen 

ten etukäteen. Nimittäin se henkilö, joka kirjoitti kokoon tämän teok- 
sen osittain Mechtildin omasta suusta kuulemansa mukaan ja osittain 
sen mukaan, mitä Mechtildille erittäin läheinen henkilö kertoi, näki 
unessa tällaisen näyn melkein kolme vuotta aikaisemmin. Kokoon- 
kirjoittaja nimittäin näki, että Jumalan arvossa pitämä Mechtild, jos- 
ta nyt on puhe, nautti ehtoollisen suurella hartaudella. Kun Mechtild 
tuli pyhältä ehtoolliselta, hänellä oli hyvin suuri kultainen malja, joka 
oli yli kyynärän korkuinen'*%. Hän alkoi laulaa suureen ääneen sa- 
noen: ”Herra, Sinä annoit minulle viisi talenttia!*”. Katso, toiset viisi 
minä olen voittanut.” Sen jälkeen hän sanoi kaikille: ”Kuka tahtoo 
Taivaallisen Jerusalemin hunajaa?” Sitten Mechtild tarjosi hunajan 
mettä maljastaan kullekin sisarelle, joka oli kuorissa ja saapui hänen 
tykönsä. Se henkilö, joka näki tämän näyssä, astui myös Mechtildin 
tykö, ja Mechtild antoi hänelle palan leipää, joka oli kastettu tuohon 
hunajaan. Kun hän piteli leivänpalaa käsissään, palanen alkoi ihmeel- 
lisellä tavalla kasvaa yhdessä hunajan kanssa niin, että palanen kasvoi 
kokonaiseksi leiväksi, joka oli pehmeä ja lämmin'"*”. Mesi lävisti lei- 


armon kirja'. Muissa versioissa (1503, 1510, 1558, 1597, 1857) kuitenkin 
'Hengellisen armon kirja’ (geistlichen/spiritualis). Budde on käyttänyt 
nimeä Hengellisen armon kirja, katso johdanto, jossa sanotaan thänna 
bok Som kallas en aff andelighe nadh "tämä kirja, jota kutsutaan kirjaksi 
hengellisestä armosta’ (Geete 1899, 6). Lauren (1972, 9—10 ja 16) näkee, 
että sana 'erityinen' on teoksen nimessä alkuperäisempi ja ”oikeampi”, 
mutta sana 'hengellinen' näyttää esiintyvän teoksen nimessä useammin, 
ja yleisimmin käytettyä voinee pitää omalla tavallaan ”oikeampana”. 
Myös englanniksi teoksen nimi on The Booke of Gostlye Grace "Hengel- 
lisen armon kirja’. 

1506 Maininta maljasta puuttuu 1558. Vuoden 1857 saksannoksessa malja 
mainitaan, mutta ei sanota, että se oli yli kyynärän korkuinen. Maininta 
on voinut puuttua Buddeltakin. 

1507 Talentti oli painomitta ja rahayksikkö. Sen suuruus vaihteli eri aikoina 
ja eri paikoissa, mutta se oli joka tapauksessa aina huomattavan paljon: 
painomittana eri lähteiden mukaan noin 26 kilogrammaa, noin 30 kilo- 
grammaa tai 35-40 kilogrammaa, rahayksikkönä erittäin suuri, suurin 
käytössä ollut (Gyllenberg 1939, s.v. tähavtov; Salmi & Linkomies 1971, 
s.v. talentum; katso myös monien Raamattujen loppuun liitetty luettelo 
"Raamatun mitat ja painot”). 

1508 Matt. 25: 20. 

1509 Maininta pehmeydestä ja lämpimyydestä puuttuu 1558, joten se on saat- 
tanut ehkä puuttua Buddeltakin. 


504 


https://doi.org/10.21435/tl.277 


Viides kirja 


vän niin sisä- kuin ulkopuoleltakin. Sitä tippui leipää pitelevien kä- 
sienkin läpi kuin öljyä niin runsaasti, että sitä valui leipää pidelleen 
ihmisen syliin ja siitä maahan kastellen ne. 

Mielestäni ei tule jättää kertomatta tätäkään. Ne henkilöt, jotka 
kirjoittivat tämän kirjan, säilyttivät sitä suurella huolella. Eräänä 
pyhäpäivänä yksi heistä halusi lukea sitä. Hän oli tuskin avannutkaan 
kirjaa, kun muuan toinen henkilö sanoi tuolle naiselle kiihkeästi: ”Oi, 
mikä hyvyys tässä kirjassa onkaan! Heti, kun katsahdin siihen, sydä- 
meni tunsi ihmeellistä ja hellää liikutusta, joka lävisti kaikki jäseneni” 

Tämä teos sai aiheesta Jumalalta nimekseen Hengellisen armon kir- 
jat, koska siitä ennustettiin niin ihanan nesteen muodossa ja koska se 
niin helposti ja niin suloisesti lävisti sitä silmäilleiden sydämet. Mi- 
kään ei ole suloisempaa kuin jumalallisen armon lohdutus. Mikään ei 
vaikuta sieluun ja valista sitä sillä tavoin kuin tämä armo. Mikään ei 
myöskään samalla tavoin innosta ja vahvista sielua kaikkeen hyvään 
työhön. Apostoli sanoo tästä: ”Sydämen on parasta vahvistua ar- 
mosta"? Jumalan sanat, joita tämä kirja on tulvillaan, valistavat sie- 
lua. Sen osoittaa myös psalmien kirjoittaja, joka sanoo: ”Herra, Sinun 
puheidesi selitys antaa ymmärryksen vähäpätöisille!*'?? 


Siitä, että rakkauden teot puhdistavat ihmisen kaikista 
anteeksiannettavista!5!3 synneistä 


Jo edellä on kirjoitettu Jumalan sanoneen Mechtildille, ettei tämä ol- 
lut osoittanut sellaista kiitollisuutta kuin olisi ollut soveliasta. Niinpä 
kaksi Mechtildille läheistä henkilöä tahtoi korvata tämän puutteen 
Mechtildin puolesta osoittamalla Jumalalle yhtä monta kiitoslaulua 
kuin oli niitä päiviä, jotka Mechtild oli elänyt maan päällä. He lau- 
loivat antifonia, joka alkaa sanoilla Hänestä kaikki. Nämä kiitokset 
Mechtild uhrasi Jumalalle, ja ne yhdistyivät siihen rakkauteen, jon- 
ka ansiosta Herran sydämestä kumpusivat kaikki Hänen lahjansa. Ne 
yhdistyivät myös siihen kiitollisuuteen, jonka ansiosta kaikki asiat 


1510 Sitaatit puuttuvat 1558 ja 1857. Ne ovat saattaneet puuttua Buddeltakin. 
1511 Hepr. 13: 9. 

1512 Ps. 119: 130. Vulgatassa Ps. 118: 130. 

1513 Synneistä, jotka eivät ole kuolemansyntejä. 

virtaavat takaisin Herraan Hänen Poikansa kautta”. Mechtild näki, 
että Jumalan sydämestä virtasi suuri ja hyvin kirkas puro vauhdik- 
kaasti. Se puhdisti kaikista tahroista niiden sielut, jotka olivat luke- 
neet nuo kiitokset Mechtildin puolesta rakkauden tähden. Ja Herra 
sanoi: ”Siten kaikki rakkauden teot puhdistavat ihmisen kaikista an- 
teeksiannettavista synneistä. Sen sijaan kuolemansynti, joka tarttuu 
vahvasti kiinni sieluun kuin piki, täytyy puhdistaa ripittäytymällä ja 
suurella katumuksella. Minä säilytän kaikki rakkauden teot sydämes- 
säni kuin aarteen, joka on minulle erityisen rakas, kunnes se, joka on 
tehnyt ne, saapuu minun tyköni. Silloin minä palautan ne hänelle hä- 
nen ansioidensa ja armonsa joukkoon.” 

'85Tämä ei ollut kylliksi Mechtildin läheiselle, joka rakasti häntä 
valtavasti Kristuksessa. Tämä ystävä tahtoi mitä parhaimmalla tavalla 
korvata Mechtildin laiminlyönnin tämän puolesta. Koska hän ei sen 
enempään pystynyt, hän antoi luostariveljien ja vihittyjen pappien 
toimittaa Mechtildin hyväksi aina kunnioitettavan Kolminaisuuden 
ylistykseksi Siunattu olkoon -messuja yhtä monta kuin oli Mechtildin 
elinvuosia. '5**Kun Mechtild uhrasi nämäkin messut Jumalalle, hän 
kiitti Jumalaa ihaillen sitä rakkautta, joka oli saanut ihmiset tekemään 
tämän. Herra sanoi hänelle: ”Anna minulle kaikki se, mikä on sinun?” 
Mechtild kaatoi täydestä kädestään kaiken Jumalan käteen. Kohta 
näytti siltä, että Mechtild oli pudottanut Herran kädelle kuin mitä 
hienoimman koristeen, joka muistutti kaulakorua, joka oli tehty val- 
keista, punaisista ja purppuraisista helmistä. Se merkitsi kiitollista ja 
nöyrää rakkautta, jonka tämä oli saanut ihmisissä aikaan. Herra asetti 
tämän koristeen sydämensä kohdalle, ja sen keskeltä virtasi Jumalan 
sydämestä ihmeellinen ja sanoinkuvaamaton ihanuus. Ja Herra sanoi: 
”Minun sydämeni on verrattoman innokkaasti avoinna kaikille niil- 
le, jotka rakastavat tätä minun erityisen armoni lahjaa ja jotka uskoen 


1514 Maininta Pojasta ja kiitollisuudesta puuttuu 1558 ja 1854. Mahdollisesti 
maininta puuttui Buddeltakin. 

1515 Tästä luvun loppuun saakka ulottuva osa puuttuu 1857. Vuosien 1558 ja 
1854 versioista puuttuu lyhyempi osuus. 

1516 Tästä luvun loppuun saakka jatkuva osuus puuttuu 1558 ja 1854 ja on 
voinut puuttua Buddeltakin. Vuoden 1857 saksannoksesta puuttuu 
enemmän. 

minun hyvyyteeni kiittävät minua niiden tähden, jotka valitsin ole- 
maan likeisessä kanssakäymisessä minun kanssani.” Koristeen reu- 
noilla oli neljä liljaa, joiden kauneutta Mechtild ihaili. Silloin Herra 
sanoi hänelle: ”Ne olivat neitsyitä, jotka uhrasivat sinun puolestasi 
tällaisen kiitoslahjan” 


Siitä, että ihmiset kiittäkööt Jumalaa tämän henkilön puolesta 


<V Eräällä hurskaalla henkilöllä oli tapana ahkerasti rukoilla Herral- 
ta, että Hän, joka vuodatti Mooseksen henkeä muihin" ja joka jätti 
Elian hengen ja hyvyyden Elisalle', jakaisi näissä kirjoituksissa kä- 
sitellyn palvelijattarensa henkeä, hyvyyttä ja armoa sisarille ja jättäisi 
ne näille kuin testamenttina. Kun hän eräällä kerralla oli taas vetäy- 
tynyt rukoilemaan, hän sanoi Herralle: ”Herrani Jumala, mitä haluat 
minun nyt tekevän?” 

Herra vastasi hänelle: ”Minä kerron sinulle nyt siitä, jonka puolesta 
olet rukoillut ja jota olet kaivannut.> Minun rakastajattarellani, jo- 
ta sinä niin usein kiität, oli muitakin ihmeellisiä hyveiden merkkejä, 
mutta osa niistä miellytti minua erityisesti. Ensinnäkin täydellinen 
itsensä kieltäminen. Toiseksi se, että hänen tahtonsa yhtyi täysin mi- 
nun tahtooni. Hän näet halusi aina täyttää minun tahtoni, ja kaikki 
minun tekoni ja päätökseni olivat hänelle mieleen. Kolmanneksi mi- 
nua miellytti se, että hän oli valtavan sääliväinen ja tarjosi ihmeel- 
lisellä innolla apua ja lohtua raskautetuille. Neljänneksi hän rakasti 
lähimmäistään aivan niin kuin itseään. Hän ei näet koko elämänsä 
aikana koskaan tehnyt pahaa lähimmäiselleen. Viidenneksi hänellä 
oli rauhaa rakentava ja levollinen sydän. Hän ei näet koskaan anta- 
nut minkään sellaisen viipyä sydämessään, joka olisi voinut häiritä 
minun rauhaani hänessä. Minä virtaan hyvin ihanasti kaikkien nii- 
den sisälle, jotka rakastavat Mechtildiä minun tähteni, ja minä vedän 


1517 Kulmasulkeissa oleva puuttuu 1558, ja on mahdollista, että se on puuttu- 
nut myös Budden ruotsinnoksesta. Muissa tutkimissani versioissa osuus 
on mukana lukuun ottamatta vuoden 1854 valikoimaa, josta koko luku 
puuttuu. 

1518 4. Moos. 11: 25. 

1519 Sir. 48: 12. 

heitä puoleeni suloisempaan kanssakäymiseen. Kaikille niille, jotka 
ylistävät tai kiittävät minua Mechtildin tähden ja osoittavat minulle 
onnitellen suosiota sen johdosta, mitä minä valitsemani Mechtildin 
kautta panin toimeen, minä annan sen, mikä heitä eniten miellytti 
Mechtildissä. Minä annan lisäksi heille myös sen, mikä minua eniten 
miellytti Mechtildissä. Niille, jotka elämänsä loppuessa ja minun tul- 
lessani ottamaan heidät tyköni, hurskaasti ja kaivaten valmistavat sy- 
dämensä armoani varten kiittäen runsaista hyvistä töistä, minä suon 
tämän sen mukaisesti kuin he toivovat. '* Joihinkin minä valan hen- 
gellistä lohdutusta, toisille minä annan valistuneen sielun tai rakkau- 
den palon, joillekin suon järjellistä viisautta tai hyödyllistä oppia, jol- 
la he voivat opettaa muita, ja joidenkin hurskautta minä lisään, jotta 
he olisivat toisille esimerkkinä?” 

Silloin tuo henkilö kysyi Herralta: ”Oi Herrani, millä tavoin mei- 
dän tulisi kiittää ja ylistää Sinua Mechtildin tähden?” Herra vastasi: 
”Kiittäkää minua kaikkien niiden hyvien asioiden tähden, joita kos- 
kaan olen Mechtildin kautta tehnyt, teen nyt ja ikuisesti olen tekevä. 
Kiittäkää erityisesti erinomaisesta mielihyvästä ja ihanasta lepopai- 
kasta, jollainen hän minulle oli. Kiittäkää siitä, miten suloisesti las- 
keuduin kääntymään hänen puoleensa. Kiittäkää henkeni pyhästä 
toiminnasta hänessä ja siitä täydellisestä nautinnosta, jota tunsin mi- 
nua miellyttävistä asioista hänessä.” 


Kuolleiden tulevasta ylösnousemuksesta!5?! 


1520 Virke puuttuu 1558, ja on mahdollista, että se on puuttunut Buddeltakin. 
1521 Tämä ja kaksi sitä seuraavaa lukua on suomennettu vuoden 1877 edition 
mukaan. Nämä kolme lukua puuttuvat monista vanhoista käsikirjoituk- 
sista, ja ne on otettu vuoden 1877 editioon latinankielisestä editiosta, 
jonka laati Antonius de Fantis Venetsiassa 1522 (Mechtild 1877, XXVI ja 
361, alaviite 1). Näistä kolmesta luvusta ensimmäinen puuttuu kaikista 
muista tutkimistani versioista (1503, 1510, 1558, 1597, 1854, 1857), mut- 
ta kaksi seuraavaa ovat mukana 1597 ja 1854. Näiden kolmen luvun on 
todettu (Bromberg 1965, 108; Lauren 1972, 40) puuttuvan niistä käsi- 
kirjoituksista, jotka kuuluvat ryhmään A, mutta olevan yleensä mukana 
käsikirjoituksissa, jotka kuuluvat ryhmään B. Budden ruotsinnos seuraa 
ryhmää B (vertaa tämän suomennoksen johdanto), joten on mahdollista, 
että nämä kolme lukua olivat mukana Budden versiossa. Toisaalta myös 
vuoden 1558 editio tuntuu kuuluvan ryhmään B, mutta nämä kolme lu- 

Eräänä vuosipäivänä vigilian aikaan laulettiin responsoriota, jossa sa- 
notaan ”Minun Vapahtajani elää”. Silloin hän näki sielun syleilevän 
Herraa Jeesusta sanoinkuvaamattomalla ilolla ja mielihyvällä ja lau- 
lavan samaisia sanoja mitä suloisimmin. Hän käsitti jumalallisesta 
sallimuksesta, että sielut ilakoivat Taivaissa Kristuksen ihmisenä olon 
takia verrattoman suurella ilolla. Aina, kun ihmiset maan päällä lau- 
lavat innokkaasti näitä sanoja tai jotakin muuta tulevaa ylösnouse- 
mustaan koskevaa, sielut taivaassa puhkeavat heti sanoinkuvaamatto- 
maan iloon. He näkevät totuuden Kristuksen ylistetyssä ihmisyydessä 
varmoina siitä, että he itsekin nousevat ylös. He rukoilevat niiden 
puolesta, jotka laulavat näitä sanoja maan päällä, että hekin ansait- 
sisivat kelvollisesti sen, että saavat tämän saman onnen. Hän käsitti 
myös, että kun ihminen hartaasti ilmaisee nämä sanat, hänen ruu- 
miinsa pyhittyy uskon kautta niin, että se on soveliaampi nauttimaan 
tästä kunniasta. 


Vankina olevien vapauttamisesta"? 


Herra sanoi hänelle myös näin: ”Jos joku haluaa hyödyllisellä tavalla 
rukoilla niiden puolesta, jotka ovat joko ruumiillisesti vankeina tai 
syntien vangitsemia, rukoilkoon minua sen rakkauden kautta, joka 
piti minut neitsyen kohdussa yhdeksän kuukauden ajan. Toisekseen 
se kietoi minut rievuin ja sitein. Kolmanneksi se antoi minut sidottu- 
na jumalattomien käsiin. Neljänneksi se antoi minut tuomarin kä- 
siin sidottuna juutalaisten minulle panemin kahlein. Viidenneksi olin 
sidottuna paaluun ruoskittavaksi. Kuudenneksi minua halveksittiin 
kiinnitettynä nauloilla ristiin. Seitsemänneksi minut käärittiin vaat- 
teeseen kuolleena ja suljettiin hautaan. Rukoiltakoon, että minä va- 
pauttaisin tuon ihmisen kaikista hänen kahleistaan tai synneistään 
sen rakkauden kautta, joka kaikissa mainituissa tapauksissa piti mi- 
nua sidottuna.” 


kua kuitenkin puuttuvat siitä. Vuoden 1597 saksannos taas kuuluu lähin- 
nä ryhmään A, mutta näistä luvuista kaksi on kuitenkin mukana siinä. 

1522 Luku on mukana 1597, 1854 ja 1877, mutta puuttuu 1503, 1510, 1558 ja 
1857. Buddella luku on ehkä voinut olla. 

Siitä, miten Herra Jeesus Kristus luovutti Mechtildin Äitinsä 
huomaan» 


Erään kerran Mechtild luki evankeliumista kohdan, jossa sanotaan, 
että Hänen ristinsä luona seisoi Hänen Äitinsä!™”*, Mieli liikuttunee- 
na Mechtild sanoi Herralle: ”Oi Herra, anna minut Äitisi huomaan 
samoin kuin annoit Johanneksen, joka oli Sinulle rakas!'*”” Her- 
ra myöntyi heti hänen pyyntöihinsä ja jätti hänet Äitinsä käsiin sa- 
noen: ”Äiti, minä annan sinun hoitoosi tämän sielun kuten annoin 
omat haavani. Jos minä makaisin haavoittuneena edessäsi, sinä tah- 
toisit parantaa minut ja helpottaa vointiani. Hoidathan ja lohdutat- 
han myös häntä yhtä huolellisesti kaikissa hänen kärsimyksissään. 
Minä annan hänet sinun huostaasi minun itseni arvoisena, jotta si- 
nä muistaisit, minkä arvoiseksi hänet arvioin, kun en empinyt kuolla 
hänen rakkautensa tähden." Minä annan hänet sinun käsiisi sellai- 
sena, jossa oli koko sydämeni ilo. Siitä sanotaan, että 'minun iloni on 
olla ihmislasten kanssa!” Silloin Mechtild sanoi: ”Oi Herra, halu- 
atko Sinä tehdä tämän saman kaikille, jotka Sinua kaipaavat?” Herra 
vastasi hänelle: ”Kyllä. Minä en näet ole eri henkilöiden suhteen puo- 
lueellinen "s? 


Mechtild-neidon kehuttavasta elämästä 


Me haluamme tyytyä nyt tähän, emmekä jatka enää pidempään, ol- 
koonkin, että me voisimme lisätä tähän vielä monia asioita. Emme- 
hän halua käyvän niin, että asioiden runsaus ja moninaisuus kävisivät 
ikäviksi lukijoille. Olemme jättäneet mainitsematta niinkin paljon, 
että tähän teokseen kirjoitetut asiat näyttävät vähäisiltä suhteessa nii- 


1523 Luku on mukana 1597, 1854 ja 1877. Se puuttuu muista versioista, mutta 
on voinut olla mukana Buddella. 

1524 Joh. 19: 25. 

1525 Viittaa mahdollisesti kohtaan Joh. 19: 26-27. 

1526 Virke puuttuu 1597. 

1527 Sananl. 8: 31. Sama sitaatti esiintyy useasti Mechtildillä, vertaa ensimmäi- 
sen kirjan luku 66, kolmannen kirjan luku 2 ja viidennen kirjan luku 9. 

1528 Ap. t. 10: 34. 

hin, jotka jätimme pois. Sanomamme asiat olemme tuoneet julki yk- 
sin Jumalan kunniaksi ja lähimmäisten hyödyksi. Katsomme, että 
olisi sopimatonta vaitiololla salata asiat, jotka ovat niin hyödyllisiä. 
Uskommekin, ettei Mechtild saanut ilmestyksiään Jumalalta niinkään 
itseään varten kuin meitä ja vielä jälkeemme tulevia varten. Koska 
olemme turhan vähän kuvanneet tämän kunnioitettavan henkilön 
ylistettävää ja todellakin ihmeellistä elämää ja elintapaa, tekee mie- 
lemme edes tässä lopuksi jotenkin puhua hänen puolestaan, jotta an- 
taisimme mallin niille, jotka tahtovat jäljitellä Mechtildiä. 
Kunnioitettava Mechtild varjeli Jumalalle seitsemänvuotiaana lu- 
paamaansa neitsyyttä ja sydämensä puhtautta niin tarkasti ja varoi 
lapsesta asti kaikkea synnintekoa siinä määrin, että hänen kaksi 
rippi-isäänsä todistivat, etteivät koskaan olleet tunteneet niin viatto- 
mia ja niin puhdassydämisiä ihmisiä kuin Mechtild ja tämän sisar, 
rouva abbedissa. ””Kun Mechtild oli ripittäytynyt täydellisesti, hänen 
rippi-isänsä pani hänet kaikkien hänen syntiensä tähden lukemaan 
hymnin Veni creator spiritus™™, minkä jälkeen toinen rippi-isä käs- 
ki Mechtildin lukea syntiensä tähden hymnin Te Deum laudamus'*'. 
Mechtildin suurin synti, jonka hän pahoilla mielin muisti lapsuudes- 
saan tehneensä, oli se, että hän oli erään kerran sanonut nähneensä 
pihalla varkaan, vaikka ei ollutkaan nähnyt. Mihinkään muuhun 
valheeseen hän ei muistanut tieten tahtoen syyllistyneensä. Niinpä 
Mechtildiä ei ilman syytä verrata neitsyihin, jotka seuraavat Karitsaa, 
sillä myös Mechtild seuraa täydellisesti Karitsaa mihin tahansa tämä 
meneekin'*%. Todellakaan häneltä ei puuttunut nöyryyttä, joka ko- 
hottaa hänet Karitsan oivalliseen ja korkeaan kunniaan, eikä neitseel- 
listä puhtautta, joka liittää hänet Karitsaan mitä likeisimmin ja mitä 
suloisimmin. Ei ole myöskään sopimatonta verrata Mechtildiä hen- 
gellisiin isiin, sillä Kristuksen rakkauden tähden hän halveksui maail- 
maa ja sen kukoistusta ja rakasti köyhyyttä niin, ettei halunnut omis- 
taa välttämättömyyksiäkään. Tottelevaisuuden pakottamana hänellä 


1529 Virke puuttuu 1558, 1854 ja 1857. Se on saattanut puuttua Buddeltakin. 

1530 "Tule, Luoja, Henki’. Vuoden 1986 virsikirjassa virsi 111. 

1531 Jumala, Sinua me ylistämme". Katso vuoden 1986 virsikirjan virret 320 ja 
321. Katso myös Toropainen 2019. 

1532 Vertaa IIm. 14: 4. 

oli vain yksi päällysvaate. Muut hänen vaatteensa olivat mitä keh- 
noimpia ryysyjä, ja hän käytti aivan repaleisia ja kaikkialta korjailtu- 
ja hameita, vaikka hän kuitenkin olisi voinut omistaa riittämiin mitä 
tahansa vain halusi. Kaikki muut hengellisyyteen liittyvät ominaisuu- 
det hänellä oli mitä täydellisimmin. Niitä olivat oman tahdon hylkää- 
minen, omasta itsestään luopuminen, valmius tottelevaisuuteen, tai- 
pumus rukoilemiseen ja hartauden harjoitukseen, kyynelten runsaus 
sekä nauttiminen uutterasta hengellisestä tutkiskelusta. 

Mechtildin itsekieltäymys oli niin suurta, että hän uppoutui Kris- 
tukseen unohtaen itsensä siinä määrin, ettei hän juurikaan käyttänyt 
ulkoisia aistejaan. Samanlaistahan on kirjoitettu Pyhästä Bernhar- 
dista. Tästä syystä Mechtild useinkin söi tietämättään mädäntyneitä 
munia, kunnes lähellä istuvat huomasivat sen hajusta. Samantapaista 
sattui Mechtildin syödessä vieraiden kanssa. Siitä huolimatta, että 
Mechtild oli sanonut, ettei millään muotoa tahtonut syödä lihaa, hä- 
nen eteensä katettiin lihaa hänen tapansa tuntien. Mechtild söi lihaa 
tietämättään, ja vasta muiden nauraessa hän tuli tolkkuihinsa ja kä- 
sitti, mitä oli tehnyt. 

Oppia Mechtild suolsi niin runsain määrin, ettei hänen kaltaistaan 
ole toista kasvanut luostarissamme, ja pelkäämmepä, ettei tule kasva- 
maankaan. Niinpä kaikkialla sisaret kerääntyivät hänen ympärilleen 
kuin saarnaajan seuraan kuuntelemaan Jumalan sanaa. Mechtild oli 
kaikkien turva ja lohduttaja. Erityisenä lahjana hänellä oli se armo, 
että ihmiset avasivat hänelle luottavaisesti sydämensä salat. Hyvin 
monet vapautuivat vaikeuksistaan Mechtildin avulla, eikä ainoastaan 
luostarin sisällä, vaan sen ulkopuoleltakin ja vieläpä kaukaa saapui 
hänen tykönsä niin hengellisen säädyn edustajia kuin maallikoitakin. 
He sanoivat, etteivät olleet löytäneet niin suurta lohtua keneltäkään 
muulta ihmiseltä kuin Mechtildiltä. '*3Mechtild laati ja opetti niin 
monia rukouksia, että jos ne kirjoitettaisiin yhteen, niiden laajuus oli- 
si suurempi kuin psalttarin. 

Tuskat ja sairaudet kiusasivat Mechtildiä niin jatkuvasti, ettei ole 
aiheetonta verrata häntä marttyyreihin. Sen lisäksi Mechtild aiheutti 


1533 Virke puuttuu 1857, mutta sen luulisi olleen mukana Buddella, koska se 
löytyy kaikista muista tutkimistani versioista. 

itselleen tuskaa kurittamalla itseään monesti syntisten tähden. Erääl- 
lä kerralla ennen paastonaikaa Mechtild kuuli ihmisten olevan vallat- 
tomia ja laulavan. Hänessä syttyi ylenmääräisesti kiihko Jumalaa koh- 
taan ja myötätuntoinen mielentila. Jotta hyvittäisi asiaa Jumalalle 
edes jotenkin, Mechtild asetti vuoteeseensa lasinpaloja ja muita te- 
räviä kappaleita. Mechtild heittäytyi niiden sekaan ja kieri niissä niin 
kauan, että hänen ihonsa meni rikki, hän oli kauttaaltaan haavojen 
peitossa ja hänestä valui verta. Tuskan tähden hän ei kyennyt istu- 
maan eikä makaamaan. 

Herran kärsimys sai Mechtildin ihmeelliseen mielentilaan niin, et- 
tä hän kykeni harvoin puhumaan siitä liikuttumatta kyyneliin. Hy- 
vin usein Mechtildin puhuessa Kristuksen kärsimyksestä tai rakkau- 
desta, hänessä syttyi sellainen hehku, että hänen kasvonsa ja kätensä 
näyttivät punaisilta kuin keitetty rapu. '***Tästä syystä uskomme hä- 
nen moneen kertaan hengellisessä mielessä vuodattaneen vertaan 
rakkaudesta Kristukseen. <!**Muinoin jotkut valitut ihmiset, aposto- 
lit, olivat päivin ja öin Kristuksen lähellä kuunnellen hänen ihania 
puheitaan päivittäin ja nauttien hänen suloisesta seurastaan. Samalla 
tavoin Kristuksen harras oppilas Mechtild näki Jumalan kasvoista 
kasvoihin hengellisin silmin ja todellakin nautti joka päivä Hänen su- 
loisista puheistaan. Itse Herra opetti Mechtildiä niin kuin oppilasta 
ja mitä rakkainta tytärtä kaikissa asioissa, joissa tämä niin halusi tai 
joissa tämä tarvitsi opetusta.> Mechtild oli niin likeisessä yhteydessä 
Jumalaan ja alisti kaiken oman tahtonsa Jumalalle siinä määrin, että 
hänen oman kertomansa mukaan hän ei luostarilupauksen annet- 
tuaan koskaan missään asiassa tahtonut muuta kuin sitä, minkä Ju- 
mala päätti tapahtuvan. 

Evankeliumin sanat ilahduttivat Mechtildiä ihmeellisen suloisesti, 
ja ne vaikuttivat häneen niin ihanasti, että usein hänen lukiessaan nii- 
tä kuorissa, se muuttui pelkäksi ilakoinniksi, eikä hän pystynyt lo- 


1534 Virke puuttuu 1558 ja 1857. Se on ehkä puuttunut Buddeltakin. Edelli- 
sessä virkkeessä oleva maininta keitetystä ravusta on 1558 ja 1857 kor- 
vattu maininnalla, että hänen kätensä ja kasvonsa olivat aivan hehkuvat/ 
tuliset. Niin on voinut olla myös Buddella. 

1535 Kulmasulkeissa oleva osa puuttuu 1558 ja 1854. Se on mahdollisesti 
puuttunut myös Buddelta. 

pettamaan muuttuen joskus melkein puolikuolleeksi. Jatkuvasti 
Mechtild luki evankeliumia niin kiihkeästi, että se viritti kuulijoita 
harjoittamaan hartautta. Lisäksi hän kuorissa laulaessaan oli aivan 
innoissaan ja kaikin voimin tavoitteli Jumalaa. Tietämättä mitä teki, 
hän joskus ojensi kätensä ihmeellisiin eleisiin, milloin kätensä levitet- 
tyinä, milloin korkeuksiin kohotettuina. Joskus hän vaipui sellaiseen 
hurmioon, ettei huomannut edes sitä, kun häntä kiskottiin ja pudis- 
teltiin. Vaivoin hän palasi tolkkuihinsa. 

158 Mechtild oli myös profeetallisen hengen kirkastama ja ilmoitti 
joskus ihmisille ennalta asiat, joita näille tuli tapahtumaan. "Kerran 
olivat erään arvoisan rouvan miehen vihamiehet asettaneet tielle väi- 
jytyksen ja sanoneet, että he varmasti pidättelisivät häntä'**$ matkalla 
kunnes heidän vankinsa vapautettaisiin. Rouva pelkäsi kovasti näin 
tapahtuvan. Rouva uskoutui Jumalan palvelijatar Mechtildille rukoil- 
len. Mechtildin rukoiltua hän sanoi rouvalle: ”Minä näin Herran, jol- 
la oli luja käsi ja joka sanoi: "He eivät voi vahingoittaa minun kättäni. 
Samalla tavoin vihamiehet eivät voi vahingoittaa häntä.” Tämän 


1536 Virke puuttuu 1854, mutta on mukana muissa tutkimissani versioissa, ja 
sen luulisi olleen myös Budden versiossa. 

1537 Tästä alkava kertomus arvoisasta rouvasta puuttuu 1558 ja 1854. Se on 
voinut puuttua Buddeltakin. 

1538 Pronomini näyttää viittaavan mieheen, koska latinaksi (1510, 1857) tässä 
on maskuliinimuoto eum. Saksannoksissa taas on feminiininen sie. 

1539 Mechtildin repliikissä olen käyttänyt ilmaisua 'luja käsi’. Latinaksi on 
käytetty adjektiivia corneus 'sarvea muistuttava, sarvimainen', jota käy- 
tetään myös merkityksissä "luja kuin sarvi’ ja "väriltään sarven kaltainen’ 
(Georges 1879-1880, s.v. corneus). Saksannoksissa (1503, 1597, 1857) on 
pitäydytty sanassa 'sarvimainen'. Herra sanoo vuoden 1877 edition mu- 
kaan "he eivät voi vahingoittaa minun kättäni’. Saksannoksissa on sanan 
"he" sijasta Mücke 'hyttynen', jota vastaa vuoden 1510 latinankielisen 
edition culex "hyttynen". Vuoden 1877 editio pohjautuu varhaiseen, hy- 
vänä pidettyyn käsikirjoitukseen, joten siinä oleva lukutapa saattaa olla 
alkuperäisempi. Toisaalta hyttysen mainitseva lukutapa tuntuu olevan 
yleisimmin esiintyvä. Sisällöltään erikoisena se on myös niin sanottu 
lectio difficilior "vaikeampi lukutapa?, jollaisia usein pidetään alkuperäisi- 
nä, koska tekstejä todennäköisemmin yksinkertaistetaan kuin hanka- 
loitetaan (esimerkiksi Jäger 1975, 52). Toisaalta epämääräinen 'he' on 
voinut hämmentää ja sitä on ehkä pyritty selventämään korvaamalla se 
hyttysellä (vertaa Jäger 1975, 43). Tämän on tarvinnut tapahtua käsikir- 
joitustradition varhaisessa vaiheessa, koska hyttynen esiintyy yleisesti eri 
versioissa, jotka eivät riipu suoraan toisistaan. 

kuultuaan arvoisa rouva tuli luottavaiseksi, koska hän oli varsin usein 
kokenut Mechtildin samankaltaisissa sanoissa olevan totuutta. Hän 
jatkoi luottavaisin mielin matkaansa kotiin päin. Kun hän oli rauhas- 
sa saapunut kaupunkiin, vihamiehet tulivat pian ja hyökkäsivät lin- 
noitukseen, mutta turhaan. “Samainen arvoisa rouva antoi ahkerin 
pyynnöin Jumalan palvelijattaren tehtäväksi rukoilla hänen miehen- 
sä onnen ja terveyden puolesta, koska tällä oli hyvin paljon vihamie- 
hiä. Mechtild sanoi profeetan suulla: ”Hän tulee kärsimään monia 
vastoinkäymisiä ja vaaroja, mutta vangitsemiselta ja vahingoittavalta 
haavalta Herra tulee säilyttämään hänet ehjänä” Kaikki tapahtui niin 
kuin Mechtild oli sanonut, ja mies välttyi useinkin ihmeellisesti kiin- 
niotolta. 

Mitä nyt vielä sanoisimme lisää? Eikö Mechtildiä voisikin verrata 
enkelten henkiin? Hän oli maan päälläkin yhteydessä enkeleihin niin 
ystävällisen liittolaisuuden kautta, että hän oli harvoin vailla heidän 
seuraansa. Mechtild näyttää vieläpä harjoittaneen kunkin enkeliryh- 
män tehtäviä.“ Mechtild sopikin hyvin enkelten joukkoon, joiden 
velvollisuutena on eritoten palveleminen. Avuliaalla rakkaudellaan 
ja suloisella kumppanuudellaan Mechtild tarjosi kurjille ihmisille hy- 
väntahtoista myötätuntoa, synnintekijöille rukouksen apua, huoli- 
mattomille muistutuksen parannuksesta ja tietämättömille opettavai- 
sia sanoja. 

<!5PSairaista Mechtild kantoi mitä suurinta huolta. Koskaan hänel- 
lä ei voinut olla niin paljon puuhaa, että hän ei olisi päivittäin ehtinyt 
yksitellen vierailla sairaiden luona ja huolekkaasti kysyä, tarvitsivat- 
ko he jotakin. Mechtild myös teki heille omin käsin palveluksia, jot- 
ta he vahvistuisivat ja saisivat levätä. Vielä ollessaan vanha ja heikko 
Mechtild järjesti niin, että hänet kannettiin sairaiden tykö. Joskus hän 


1540 Tästä alkaen luvun loppu puuttuu kokonaan vuoden 1857 saksannoksesta. 

1541 Virke puuttuu 1558 ja 1854, ja se on voinut puuttua Buddeltakin. 

1542 Kulmasulkeissa oleva osuus on vuoden 1877 editiossa eri kohdassa. Siellä 
se on sijoitettu kuudenteen kirjaan (Mechtild 1877, 374). Kuudes kirja 
koostuu myöhemmistä lisäyksistä, eikä sisälly useimpiin versioihin ollen- 
kaan. Hakasulkeissa oleva teksti on kuitenkin tässä kohdassa 1558 (162r), 
1597 (292v) ja 1854 (179). On mahdollista, että osuus on ollut tässä koh- 
dassa myös Buddella. Muista tutkimistani versioista katkelma näyttää 
puuttuvan kokonaan. 

ei pystynyt puhumaan, ja silloin hän osoitti uskollisesti hyväntahtois- 
ta myötätuntoaan elein ja nyökkäyksin, jolloin monet liikuttuivat 
kyyneliin. Mechtild otti osaa mihin tahansa vähäpätöisiin tehtäviin 
ja osallistui mitä suurimmassa määrin sisarten yhteisiin töihin. Jos- 
kus hän työskenteli ensimmäisenä ja jopa yksinään, kunnes yllytti ja 
houkutteli alaisiaan häntä auttamaan joko esimerkillään tai ystävälli- 
sin sanoin.> 

Arkkienkelien tapaan Mechtild oli monille viestinviejä ja hurskas 
välittäjä heidän ja Jumalan välillä. Mechtildiä verrattiin jonkin ver- 
ran myös valtoihin'*", koska hän oli erinomainen esimerkki kaikis- 
ta hyveistä. Ei ole aiheetonta laskea Mechtildiä myöskään voimien" 
joukkoon. Kaikkivaltias majesteetti nimittäin antautui aivan hä- 
nen valtaansa, ja Mechtild sai sellaisen vallan paholaisiin, että nämä 
sanoivat erään toisen henkilön saamassa ilmestyksessä nurkuen, et- 
tä Mechtildin ansiosta ja hänen rukouksillaan otettiin joka päivä us- 
kollisten sieluja pois heidän vallastaan. Mechtildillä on syystä paikka 
myös hallitusten'*** joukossa, koska hän hallitsi sisarensa, kunnioi- 
tetun rouva abbedissan kanssa kaikkia luostarin sisäisiä ja ulkoisia 
asioita hyvin viisaasti ja erittäin säntillisesti niin kuin sotapäällikkö. 
Lisäksi sopii liittää Mechtild herruuksien™™* joukkoon, koska hän on 
osittautunut halujensa ja tekojensa hallitsijaksi. Hän nimittäin hallit- 
si halujaan suuntaamalla ne Jumalaan." Hän hallitsi sydäntään suo- 
jellen ja varjellen sitä kaikin tavoin. Hän hallitsi tekojaan tehden 
niitä Jumalan tähden. Erittäin levollisen ja hyvin puhtaan mielensä 
tähden Mechtildiä voidaan sanoa myös Jumalan mitä rauhallisim- 
maksi ja pehmeimmäksi valtaistuimeksi. Mechtild oli täynnä Juma- 
lan armoa. Kaikille, jotka kysyivät Mechtildiltä, kuinka heidän tulisi 


1543 Enkelihierarkian "vallat" (latinaksi virtutes, englanniksi virtues/authori- 
ties). Enkelihierarkiasta, esimerkiksi Rorem 1993, 63 ja 67. 

1544 Enkelihierarkiassa eräänä ryhmänä ovat "voimat" (latinaksi potestates, 
englanniksi powers). 

1545 Enkelihierarkiassa yhtenä ryhmänä ovat “hallitukset” (latinaksi principa- 
tus, englanniksi principalities). 

1546 Viittaa jälleen enkelihierarkiaan. 

1547 Virke puuttuu 1510, 1558 ja 1854. Se on voinut puuttua myös Buddelta. 

1548 Virke puuttuu 1510, mutta on mukana 1558 ja 1854. Se on edellistä to- 
dennäköisemmin ollut mukana Buddellakin. 

elää ja hallita itseään, tämä ilmoitti kuin hänessä oleskelevan Jumalan 
suusta, mitä heidän tuli tehdä. Katsomme Mechtildin olevan myös 
kerubien kaltainen, sillä hän oli aivan kiinteässä yhteydessä viisauden 
lähteeseen ja sisällä valon syövereissä. Kuin Jumalan temppelissä lois- 
tava aurinko hän valisti kaikkia tykönsä tulevia tiedolla ja viisaudella. 
Mechtild on itse kertonut meille, että Herra hyvin usein antoi hänel- 
le hengellisen ymmärryksen psalmeista tai mistä tahansa, mitä hän 
lauloi tai luki, ja niinpä Mechtild ymmärsi äkkiä siinä samassa asioi- 
ta, joita ei ollut mielessään vielä ajatellutkaan. Ennen kaikkea on tä- 
tä enkelimäistä neitoa mitä sopivimmin ja soveliaimmin verrattu se- 
rafeihin, sillä hän on niin usein ollut suoranaisessa yhteydessä siihen 
Rakkauteen, joka on itse Jumala. Lisäksi Mechtild on ollut niin rak- 
kaudellisesti liittyneenä Jumalan tuliseen sydämeen, että hänestä on 
tullut Herran kanssa samaa tulista henkeä. Mechtild nimittäin oli val- 
tavan oivallinen puhumaan Jumalasta. Varsinkin Rakkaudesta hän 
puhui niin palavasti, että sai usein kuulijat syttymään. Siksi voidaan- 
kin sopivasti sanoa Mechtildistä, että hänen sanansa paloivat kuin tu- 
lisoihtu samoin kuin Elian sanat.'*? 

<!*0Rakkaudessa ja hartaudessa Mechtild oli mitä palavin Jumalaa 
kohtaan. Lähimmäistään kohtaan hän oli huolehtimisen ja hurskau- 
den huipulla. Ensiluokkainen hän oli nöyryydessä ja itsensä alenta- 
misessa. Mieleltään hän oli hyvin rauhallinen. Hänen sydämensä 


1549 Viittaa deuterokanonisen Sirakin kirjan kohtaan Sir. 48: 1. 

1550 Kulmasulkeissa oleva osuus on mukana 1558, 1597 ja 1854. Osuus puut- 
tuu 1503, 1510 ja 1857. Vuoden 1877 editiossa teksti löytyy kuudennen 
kirjan ensimmäisestä luvusta, mutta tässä oleva kokonaisuus näyttää 
kootun useasta palasesta, jotka on poimittu kuudennen kirjan ensim- 
mäisestä luvusta ainakin viidestä eri kohdasta (Mechtild 1877, 374-376). 
Kulmasulkeisiin käännetty osa on vuoden 1877 edition tekstiin verrattu- 
na toissijainen kooste. Koska kooste on mukana 1558 ja 1597, on mah- 
dollista, että samanlainen on ollut myös Budden käännöksessä. Teksti 
ei ole alkuperäisintä Mechtildiä, koska kuudennen kirjan ajatellaan 
koostuvan myöhemmistä lisäyksistä, ja sitäkin myöhäisempi vaihe lienee 
se, että kuudennen kirjan materiaalia on siirretty osaksi viidettä kirjaa. 
Budde-tutkimuksen kannalta ei liene oleellisinta etsiä Mechtildin ilmes- 
tysten alkuperäistä tekstimuotoa, vaan sitä muotoa, jonka Budde ja 
hänen yleisönsä tunsivat. Kuudennen kirjan ensimmäisen luvun osana 
tässä mainitut asiat sanotaan Mechtildin siskosta, abbedissa Gertrudista, 
mutta tässä ne on siirretty koskemaan Mechtildiä. 

oli vapaa, eivätkä sitä rukouksen aikana raskauttaneet huolet. Sattui 
usein, että hänen piti rukouksesta mennä ikkunaan tai muihin aska- 
reisiin, jotka kutsuivat häntä. Heti kun hän palasi, hän löysi uudelleen 
saman puhtaan hartauden, joka hänellä oli rukoillessaan ollut. Sairau- 
tensa aikana Mechtild oli niin lempeä ja ystävällinen, samoin niin iloi- 
nen ja kärsivällinen kaikissa asioissa, että hän sai iloisiksi ja riemuk- 
kaiksi kaikki ne, jotka tulivat hänen tykönsä ja palvelivat häntä. Hänen 
kärsivällisyytensä tähden eivät kaikki enkelit herkeä ylistämästä Juma- 
laa. Koskaan hän ei voinut niin huonosti, ettei olisi tullut niin virkeäk- 
si, kuin ei olisi kärsinyt mistään, kun hän kuuli puhuttavan sanallakin 
jotakin Jumalasta'**!. Koskaan häntä ei tavattu joutilaana, vaan hän jo- 
ko teki käsillään hyödyllistä työtä, rukoili, opetti tai luki.> 

Olemme kuvanneet nämä vähäiset asiat Mechtildin elämän an- 
sioista katsoen hänen olevan kyllin arvokas verrattavaksi kaikkiin py- 
himyksiin.!*? Maan päälläkin Mechtild oli heihin niin likeisessä yh- 
teydessä, että hän nautti heidän läsnäolostaan hyvin usein, varsinkin 
heidän juhlapäivinään. Älköön kenestäkään näyttäkö mielettömäl- 
tä, että vertaamme kaikkiin pyhimyksiin yhtä ihmistä meidän aika- 
namme, jolloin ovat käsillä aikojen loppu, vieläpä kaikkien paheiden 
sakat ja hyvien ihmisten inhonkohteet. Autuas Gregorius!” sanoo 
Hesekielistä!*, että Jumala katsoo hyväksi valistaa päivästä päivään 
ihmisiä suuremmalla tietämyksellä, paljastaa heille salaisuutensa la- 


1551 Sanat "kun hän kuuli puhuttavan sanallakin jotakin Jumalasta’ ovat mu- 
kana 1597 ja 1854. Ne puuttuvat 1558. 

1552 Tämän virkkeen kohdalla luku ja koko teos päättyvät vuoden 1854 vali- 
koimassa. 

1553 Tekstissä ei sanota selvästi, ketä Gregoriusta tarkoitetaan. Kuuluisia 
Gregoriuksia on monia, joten mieleen saattavat tulla esimerkiksi teo- 
logi ja piispa Gregorios Thaumatourgos (noin 210-noin 270), kirkkoisä 
Gregorios Nazianzilainen (noin 330-389) ja kirkkoisä Gregorios Nyssalai- 
nen (noin 335-394). Tässä kuitenkin tarkoitetaan paavi Gregorius Suurta 
(noin 540-604), joka kirjoitti kommentaarin Hesekieliin. Tässä Grego- 
riusta siteerataan tai referoidaan neljän virkkeen verran. Ensimmäistä 
virkettä en ole onnistunut löytämään sellaisenaan Gregoriuksen Hese- 
kiel-kommentaarista, mutta kolme seuraavaa virkettä esiintyvät lähellä 
toisiaan Gregoriuksen Hesekiel-kommentaarin toisen kirjan kohdassa 4: 
12 (Migne 1857, 980). Yksi virkkeistä on sitaatti Danielin kirjasta, yksi on 
Gregoriukselta itseltään, ja yksi on sitaatti psalmeista. 

1554 Profeetta Vanhassa testamentissa. 

veammin sekä ajan kuluessa lisätä heidän tietämystään hengellisis- 
tä asioista. Hän tuo esiin nämä profeetta Danielin sanat, jotka tä- 
mä lausuu lopun ajoista: ”Hyvin monet vaeltelevat, ja tieto on oleva 
moninkertainen? Hän sanoo myös näin: ”Mooses tiesi enemmän 
kuin Abraham, profeetat tiesivät enemmän kuin Mooses, apostolit 
enemmän kuin profeetat” Daavid antaa todistuksen itsestään sanoen: 
”Minä ymmärrän enemmän kuin kaikki opettajani ja enemmän kuin 
vanhat’? Myös teoksesta Vitae patrum””” voidaan lukea, että pyhät 
isät ennustivat viimeisestä sukupolvesta sanoen näin: ”Sen ajan ihmi- 
set tulevat olemaan leväperäistä joukkoa, mutta kuitenkin ne, jotka 
heidän joukossaan ovat jaloja, tulevat olemaan parempia kuin me ja 


meidän isämme?!58 


Kiitokset siitä, että tämä teos saatettiin valmiiksi!559 


Siunattu olkoon kaiken armon Herra Jumala, jonka lahjana ja jonka 
tahdosta tämä teos on julkaistu. Niin ei suinkaan ole tapahtunut kir- 
joittajien omien mietteiden ja toiveiden tähden, vaan rouva abbedis- 
san neuvosta ja käskystä sekä tämän esimiehen suostumuksella.'**? 


1555 Dan. 12: 4. 

1556 Raamatun suomennoksessa Ps. 119: 100; Vulgatassa Ps. 118: 100. 

1557 "Isien elämät’. Kokoelma hagiografiaa. 

1558 Vuoden 1558 editiossa koko teos päättyy tähän. Vuosien 1597 ja 1857 
saksannoksissa muiden versioiden kanssa yhteinen osa päättyy tähän. 
Viidennessä kirjassa on vuoden 1877 editiossa (1877, 369-372) vielä kaksi 
lukua, joiden tilalla on vuoden 1597 saksannoksessa (1597, 295r—296r) ja 
vuoden 1857 versiossa (1857, 483-485) eri luku, joka on poimittu seitse- 
männestä kirjasta. Vuoden 1857 saksannoksessa on siitä vähän lyhyempi 
versio, joka vastaa vuoden 1877 editiossa seitsemännen kirjan ensimmäis- 
tä ja toista lukua (1877, 391-392). Vuoden 1597 saksannoksessa on vielä 
jatkona lyhyt pätkä, joka on seitsemännen kirjan 12. luvun lopusta (1877, 
421). Seitsemättä kirjaa pidetään myöhemmin lisättynä. Vielä myöhäi- 
sempi vaihe täytyy olla se, että seitsemännen kirjan tekstiä on siirretty 
osaksi viidettä kirjaa. On todennäköistä, että teos on Budden ruotsinnok- 
sessa päättynyt tähän, siis samaan kohtaan kuin vuoden 1558 editiossa. 

1559 Luku on mukana 1503, 1510 ja 1877. Se puuttuu 1558, 1597, 1854 ja 
1857. Todennäköisesti se puuttui Buddelta. 

1560 Tässä tarkoitettava abbedissa lienee Sophia, joka oli apbedissana 1291- 
1303. Esimies voi tarkoittaa esimerkiksi piispaa (Mechtild 1877, 369, ala- 
viite 1; Hammarström 1925, s.v. prelatus). 

Se Jumalan palvelijatar, jonka mieleen Jumala toi kaikki nämä asiat 
ja jolle Jumala ne paljasti, luki itsekin tämän teoksen, hyväksyi sen ja 
korjaili sitä. Se tapahtui tällä tavalla. Eräänä yönä Mechtildin ollessa 
rukoilemassa Herra ilmestyi hänelle pidellen oikeassa kädessään tä- 
tä kirjaa avattuna. Mechtild kertoi siitä kahdelle kirjurilleen ja pyysi, 
että nämä näyttäisivät hänelle kirjan. Nämä sanoivat, etteivät voineet 
sitä tehdä, koska pelkäsivät Mechtildin ehkä tulevan murheellisek- 
si. Mechtild joutui surun valtaan ja sanoi, ettei koskaan saisi huojen- 
nusta kunnes olisi nähnyt, mitä kirjurit olivat kirjoittaneet hänestä. 
Kun Mechtild oli seuraavana yönä jälleen asettautunut rukoilemaan, 
hän näki kunniakkaan Neitsyen, joka kantoi käsivarsillaan hyvin sie- 
vää poikalasta. Mechtild lankesi nöyrästi Neitsyen jalkoihin ja ker- 
toi tälle murheellisuutensa syyn. Neitsyt ojensi hänelle poikalapsen 
ja sanoi: ”Ota vastaan minun Poikani, joka on surevien lohduttaja ja 
joka voi kokonaan lievittää sinun tuskasi” Mechtild otti kiitollisena 
vastaan poikalapsen ja vaikeroi suruaan samalla tavoin myös Hänel- 
le. Herra sanoi Mechtildille: ”Älä pelkää! Minä olen tehnyt kirjan ko- 
konaan. Koko tuo teos on siis minun. Minä annoin sen sinulle, ja otit 
sen valheettomana vastaan minun hengestäni. Yhtä todenmukaises- 
ti minun henkeni vaati heitä kirjoittamaan ja laatimaan sen. Älä siis 
pelkää, äläkä myöskään poista siitä mitään! Minä varjelen sitä vioilta 
ja virheiltä. Herra antoi Mechtildille suuren hengen varmuuden ja 
sanoi kirjan totuudellisuudesta näin: ”Kaikki tämän kirjan sanat he 
ovat valheettomasti kirjoittaneet kokoon minun hengestäni. Ne lois- 
tavat loputtomiin heidän kruunuissaan minun silmieni edessä” Niin 
Herra vei Mechtildiltä kaiken surun kokonaan pois. Siitä päivästä al- 
kaen kirjurit näyttivät kirjaa Mechtildille milloin tahansa tämä halusi 
lukien jälleen sen läpi Mechtildin silmien edessä lukuun ottamatta 
esipuhetta ja teoksen lopetusta. Kun kirjasta löytyi mitä tahansa sel- 
laista, jonka totuudellisuutta epäiltiin, Mechtild kysyi siitä Jumalalta 
heti, kun pystyi. Siten Jumala oli Mechtildin välityksellä tätä kirjaa 
korjailemassa. 

Herralta kysyttiin siitä, miten Hän oli kuollut nopeammin jumalal- 
lisen sydämensä kolmen lyönnin tähden. Siitähän on kerrottu aikai- 
semmin tässä teoksessa.!** Tähän kysymykseen Herra antoi tällaisen 
vastauksen: ”Kun minun sieluni mitä pyhimmän Kolminaisuuden 
riemuksi alkujaan luotiin, niin kunnioitettavan Kolminaisuuden mit- 
taamaton rakkaus syleili sitä heti sitä luotaessa ja vuodatti siihen koko 
jumalallisuutensa ja lahjoitti sille kaikki omat ominaisuutensa koko- 
naan. Isä Jumala antoi kaikkivaltiutensa. Pojan persoona antoi vii- 
sautensa, jota ei ole luotu.!** Pyhä Henki antoi kaiken hyvyytensä ja 
rakkautensa. Niin minun sielullani oli armosta kaikki, mitä Jumaluu- 
della on luonnostaan.'*** Tämän yhteyden kautta jumalallinen ja ikui- 
nen, Pyhällä Kolminaisuudella aina ollut toive yhdistää ihmisluonto 
jumaluuteen ihmisen lunastamiseksi innoitti sanoinkuvaamattomalla 
rakkaudella minun sieluni panemaan toimeen tuon työn. Kun juma- 
lallisella viisaudella havaitsin täydellisesti ja mitä selkeimmin myös 
ihmisyyteni kaiken kunnian, kaikki asiat, jotka sille tulisivat tapah- 
tumaan, ja sitten ihmisen mitä suurimman onnen, täytyin jumalal- 
lisella ilolla mittaamattomasti. Pyhä Henki soi itsensä kokonaan mi- 
nun sielulleni vuodattamalla siihen mitä parhainta rakkautta, ja siitä 
sieluni tuli niin suosiolliseksi ja valmiiksi ihmissuvun lunastukselle, 
että se piti tuota taakkaa suloisena. Heti sillä hetkellä, kun sikisin Py- 
hästä Hengestä, ja kun sielu liittyi ruumiiseen, kaikkivaltius piti tuo- 


1561 Luku on mukana 1503 (146r-146v), 1510 (109v) ja 1877 (371-372). Luku 
on todennäköisesti puuttunut Buddelta. Vuoden 1877 editiossa viides 
kirja päättyy tähän lukuun. Vuosien 1503 ja 1510 versioissa viides kirja 
jatkuu vielä monen luvun verran. Nuo luvut löytyvät vuoden 1877 edi- 
tiosta kuudennesta kirjasta. Kuudes ja seitsemäs kirja eivät sisälly tutki- 
mistani versioista mihinkään muuhun kuin vuoden 1877 editioon. Joita- 
kin kuudennen kirjan lukuja tai niiden osia löytyy kuitenkin joistakin 
versioista siirrettynä viidenteen kirjaan. 

1562 Katso ensimmäisen kirjan luku 10 (Geete 1899, 24; Mechtild 1877, 18). 

1563 Poika on yksi Jumalan kolmesta persoonasta ja oli olemassa ennen luo- 
mista, vertaa Athanasioksen uskontunnustus. 

1564 Viitannee siihen, että Jeesus oli todellinen Jumala, mutta samalla myös 
todellinen ihminen. Siltä osin kuin Jeesus oli ihminen, Hänellä oli mainit- 
tuja ominaisuuksia armosta. 

ta toivetta voimassa hilliten sitä, viisaus kohtuullisti tuota iloa ja Pyhä 
Henki liennytti rakkauden paloa suloisella voiteellaan niin, että ih- 
misyyteni säilytti ajallisen elämän. Mutta sitten, kun oli käsillä kuole- 
mani hetki, kaikkivoipa, viisas ja hyväntahtoinen rakkaus, joka aikai- 
semmin oli saanut sydämeni niin kovasti sykkimään, hölläsi minun 
tahtoani ja iloani koko jumaluutensa ylivoimalla, kietoi minun sydä- 
meni mittaamattomaan ja erinomaiseen rakkauteen ja erotti sielun 
ruumiista, jolle miltei kaikki karmeus, jota kuunaan voidaan ajatella, 
ei ollut aiheuttanut kuolemaa?'] 

Kiitos, ylistys ja kunnia olkoot kaikkivoivalle Jumalalle kaiken Hänen 
pyhän armonsa ja sääliväisyytensä tähden, joita Hän surkeille, kurjil- 
le synnintekijöille näyttää ja osoittaa tässä pyhässä kirjassa, joka kir- 
joitettiin Naantalissa ja saatiin valmiiksi Pyhän Margareetan päivänä 
veli Jöns Budden toimesta vuonna 1480”. Hän myös käänsi sen la- 
tinasta ensimmäisenä ruotsin kielelle vuonna 1469 ollessaan silloin 
Vadstenassa luostarin asialla. 


[--P 


Millaisen armon Pyhä Mechtild soikaan sille, joka tämän kirjan kään- 
si latinasta ruotsin kielelle*. Minun ei pidä vaikeneman tai salaaman 


1 — Vielä Henrik Gabriel Porthanin (1739-1804) aikana oli Mechtildin ilmes- 
tysten ruotsinnoksesta tallella Budden omakätinen käsikirjoitus, joka 
tuhoutui Turun palossa 1827. Turun Akatemian kirjaston historiaa käsit- 
televässä teoksessaan Porthan kuvailee siellä säilytettyjä käsikirjoituksia, 
joiden joukossa oli myös kyseinen Budden käsikirjoitus. Porthan siteeraa 
jälkikirjoituksen, jonka Budde oli laatinut käännöksensä yhteyteen. Jäl- 
kikirjoitusta ei ole nykypäivään säilyneessä Mechtildin ilmestysten ruot- 
sinnoksen sisältävässä käsikirjoituskopiossa, vaan se on säilynyt meille 
ainoastaan Porthanin lainaamana. Kyseessä on harvinainen esimerkki 
Budden laatimasta alkuperäistekstistä, sillä Budden tekstit ovat joitakin 
pieniä poikkeuksia lukuunottamatta käännöksiä. Porthania voidaan pitää 
Budden löytäjänä unohduksen jälkeen ja Buddea käsittelevän tutkimuk- 
sen aloittajana (Kauko 2016). 

2 Ajoitus koskee sitä käsikirjoitusta, jonka Porthan tunsi, eikä käsikirjoitus- 
kopiota A 13, joka on säilynyt nykypäivään. 

3 — Välissä on Porthanin latinankielistä selostusta, jonka jälkeen hän jatkaa 
Budden ruotsinkielisen esityksen lainaamista. 

4 Budde esittää asian niin, että käännöksen synty ja sen onnistuminen eivät 
ole hänen ansiotaan, vaan kunnia kuuluu Mechtildille. Omien taitojen vä- 
hättely saattaa olla retorinen tehokeino ja tekstilajin konventio. Käännös 


523 


https://doi.org/10.21435/tl.277 


Jöns Budden jälkipuhe 


sitä, joka voi tulla pyhälle Mechtild-neitsyelle kiitokseksi ja kunniak- 
si. Kun olin Vadstenassa, kuten juuri edellä sanottiin, kolme viikkoa 
ennen pääsiäistä, minulle sattui niin, että kun olin tätä samaista kirjaa 
kopioinut latinaksi kokonaiset neljätoista päivää, tulin hyvin heikoksi 
ja voimattomaksi sekä päästäni että muista jäsenistäni niin, että kol- 
men tai neljän päivän ajan makasin kokolailla vuoteenomana. Kui- 
tenkin sekä abbedissa että useat sikäläiset sisaret alituisesti ja hyvin 
sitkeästi pyysivät, että kirjaa tulisi levittää ja tehdä tutuksi useammille 
Jumalan ystäville, sisarille ja maallikkoveljille ja samaten muille, jotka 
eivät ymmärrä latinaa. Lisäksi tunsin suurta rakkautta samaista kirjaa 
ja pyhää oppia kohtaan. Siksipä annoin lopulta suostumukseni rakas- 
tettavaan pyyntöön. Silti epäilin suuresti puutteellisuuttani ja vajavai- 
suuttani ruveta sellaiseen työhön kuin niin kalliin ja taidokkaan lati- 
nan tulkitseminen oli. Kuitenkin sain täyttä lohtua pyhältä neitsyeltä 
ja kaikkien niiden jumalisista rukouksista, jotka minua sekä rohkai- 
sivat että rakkaudellisesti pyysivät. Katso, toisena yönä sen jälkeen, 
kun olin antanut suostumukseni tähän, sen jälkeen tarttunut kirjaan 
ja jo noin kuusi tai kahdeksan lukua suurella vaivalla ja huolella tul- 
kinnut, näin sellaista unta, että istuin sen ikkunan ääressä, missä mi- 
nun oli tapana istua kirjoittamassa. Sekä kirja että koko talo olivat 
joka puolelta niin pimeitä, että minä näin hyvin vähän, enkä pysty- 
nyt kirjoittamaan mitään. Kun sitten istuin huolissani pimeydessäni, 
minä näin ihanan, pitkän ja kauniin neitsyen tulevan sisälle taloon 
nunnan hahmossa harmaassa vaatetuksessa ja musta nunnanhuntu 
päässään. Hän kantoi rintansa edessä taulua, jossa oli kaksi kantta tai 
puulevyä, jotka olivat hyvin kauniita ja huolella koristeltuja. Hän tu- 
li minun tyköni sinne, missä istuin, ja sanoi: ”Veljeni, minä näen, et- 
tä sinua ahdistaa ja vaivaa se pimeys, joka vallitsee sekä kirjassa että 
tässä talossa” Sitten hän avasi taulun, jossa näkyi olevan mitä kirk- 
kain peili”, joka oli kauttaaltaan ihmeellisellä tavalla koristeltu ja reu- 


saa auktoriteettia ja luotettavuutta siitä, että se on syntynyt pyhimyksen 
eli korkeamman voiman avulla. Pyhimyksen auktoriteettia myös tavallaan 
tarttuu Buddeen ja hänen työhönsä. 

5 — Kirkkaasta peilistä on maininta ainakin ensimmäisen kirjan luvuissa 65, 76 
ja 84. On mahdollista, että Budde on kyseisistä kohdista saanut innoitusta 
uneensa tai tapaan kertoa siitä jälkipuheessa. Katso myös toisen kirjan 

nustettu. Hän sanoi minulle: ”Katso, veljeni, tästä peilistä sinä näet ja 
ymmärrät kaiken, mitä kirjassa lukee?” Sitten hän sulki peilin ja me- 
ni taas hiljaa ulos matkoihinsa. Heti, kun minä heräsin tästä unesta, 
soitettiin aamujumalanpalvelukseen. Auttakoon Jumala henkeäni ja 
sieluani, sillä totta puhuen kaikki kipu ja pääni voimattomuus olivat 
minulta kuin poispyyhityt ja kaikki muutkin jäseneni olivat parantu- 
neet. Niinpä en tuntenut pienintäkään raihnaisuutta, enkä koskaan 
väsynyt enkä koskaan tahtonut nukkua niiden neljäntoista päivän ai- 
kana, joina tulkitsin tämän kirjan ja käänsin sen latinasta ruotsiksi. 
Sitä sekä sisaret että veljet tuossa pyhässä luostarissa suuresti ihmet- 
telivät, ja suurin osa heistä piti sellaista hyvin epätavallisena. Epäta- 
vallista se olikin, ja minun olisi ollut mahdotonta se tehdä ilman py- 
hän ja arvoisan neitsyen apua ja tukea. Hänen ansiokseen laskenkin 
ja hänen tililleen panen kaiken kiitoksen, kunnian ja ylistyksen täs- 
tä hänen pyhästä kirjastaan. Vilpittömästi pyydän koko sydämestäni 
kaikkia kristittyjä ihmisiä, jotka tätä kirjaa joskus kuulette luettavan 
tai itse luette, että te kiittäisitte ja kunnioittaisitte Jumalaa tuon pyhän 
neitsyen tähden, rakastaisitte häntä ja pitäisitte häntä mitä suurim- 
massa arvossa. Pyydän myös, että te rukoilisitte minun kurjan syn- 
nintekijän tähden yhden Isä meidän -rukouksen ja yhden Ave Ma- 
ria -rukouksen kaiken vaivani tähden, kun minä nyt olen kirjoittanut 
kirjan kolmeen kertaan‘. 


luku 39, jossa Budde mainitsee kirkkaan peilin, vaikka maininta puuttuu 
muista versioista. 

6 On mielenkiintoista, että Budde sanoo kirjoittaneensa kirjan kolmeen 
kertaan. Mahdollisesti maininta tarkoittaa, että Budde kirjoitti ruotsin- 
noksensa kahteen käsikirjoitukseen keväällä 1469, joista ehkä toinen jäi 
Vadstenaan ja toisen Budde mahdollisesti toi kotiin Naantaliin. Kolmas 
kopio olisi se vuonna 1480 laadittu omakätinen kopio, jonka Porthan tun- 
si, mutta joka ei ole säilynyt nykypäivään. Nykypäivään säilynyt käsikir- 
joitus näyttää olevan Vadstenassa laadittu kopio, joka on tehty Budden 
omakätisen käsikirjoituksen pohjalta 1470-luvulla (Lauren 1972, 21 ja 26). 
Voi olla, että Budde omakätisesti teki kolme ruotsinkielistä kopiota. Toi- 
saalta jälkipuheessa Budde sanoo ensin kopioineensa tekstin latinaksi, 
joten voi olla, että kun Budde sanoo kirjoittaneensa kirjan kolmasti, se 
tarkoittaa hänen tehneen sen kerran latinaksi vuonna 1469 ja kahdesti 
ruotsiksi (1469 ja 1480). On epäselvää, miksi on laadittu uusi kopio 1480. 
Jälkikirjoitus näyttää sisältyneen vain siihen ja lienee laadittu vasta 1480. 
Jälkikirjoituksessa kuvatun unen ja käännösprosessin ottaminen kirjai- 
mellisesti ei ole ongelmatonta senkään takia, että jälkikirjoitus näyttäisi 

Jöns 


Budden jälkipuhe 


Laus tibi sit Christe Per quem datus est liber iste, 
Partes” Mektildis Tua laus cumulatur in illis, 
Partes Mektildis [?°] ut speculeris in illis, 

Mors tua, sors tua, vis tua, spes tua pendet in illis. 
Scriptoris munus Deus o sis trinus et unus, 

Hic fuit Andreades pauper coenobita Johannes.” 


[--]” 


Tätä kunniakasta neitsyttä, Jumalan erityistä rakastajatarta, Jumala 
itse kutsuu nimellä Matilda, kuten on hänen isänmaansa tapa Skotlan- 


niss 


a", jossa hän syntyi kunniallisesta suvusta, sillä eräs kunnia- 


10 
11 

laaditun vasta jälkikäteen. Jos Budde kuvaa oikeasti näkemäänsä unta, 
hän on nähnyt unen 11 vuotta ennen sen muistiin merkitsemistä. 
Kahdesti esiintyvä sana Partes on ihmetyttänyt Porthania, joka sanoo ala- 
viitteessä, ettei sitä muullakaan tavalla voi lukea. 

Porthan sanoo alaviitteessä, että tässä kohdassa on sana, josta hän ei saa 
selvää. 

Nämä säkeet ovat harvinainen esimerkki siitä, että Budde on laatinut 
latinankielistä tekstiä. Budde käyttää tässä etunimestään latinankielistä 
muotoa Johannes. Budden patronyymi Andreades tunnetaan muualta- 
kin. Koska säkeissä on kohtia, jotka ovat jääneet Porthanillekin epäselvik- 
si, on niiden tarkka suomentaminen hankalaa. Säkeissä sanotaan tulkin- 
tani mukaan suunnilleen näin: "Kiitos olkoon Sinulle Kristus, jonka kautta 
on saatu aikaan tuo kirja. Mechtildin lukukappaleissa Sinun kiitoksesi 
lisääntyy. Mechtildin lukukappaleet, jotta tutkiskelisit niitä. Sinun kuo- 
lemasi, sinun kohtalosi, sinun voimasi, sinun toivosi on niissä. Kirjoittajan 
lahja lienet Sinä, oi kolmiyhteinen ja yksi Jumala. Kirjoittaja oli vähäinen 
luostariveli Johannes Andreaanpoika.' 

Tässä välissä on Porthanin latinankielistä selostusta. 

Budde on siis luullut Mechtildiä skotlantilaiseksi. Jo Porthan huomauttaa, 
että Budde on siinä väärässä. Porthan (1867, 145, alaviite 28) oli selvillä 
siitä, että kyseessä on Hackebornin sukuun kuuluva Mechtild Saksasta. 
Tämän jälkeen Porthan jatkaa käsikirjoituksen esittelyä ja kertoo sen 
sisältäneen myös tekstin, jonka nimi oli Pyhän Birgitan puutarha. Teksti 
oli Budden latinasta ruotsintama ja sisälsi valikoiman Birgitan ilmestyk- 
siä. Budden ruotsinnos ei ole säilynyt missään, ja Porthanin maininta on 
ainut tietolähteemme siitä, että moista ruotsinnosta on ollut olemassa- 
kaan. Porthan siteeraa Budden maininnan siitä, että Mechtildin ilmestyk- 
set muistuttavat Birgitan ilmestyksiä ja siksi on sopivaa kääntää valikoima 
Birgittaa Mechtildin ilmestysten yhteyteen. Sitten Porthan (1867, 146- 
148) siteeraa Pyhän Birgitan puutarhaan liittynyttä esipuhetta. Sitä en ole 

kas herttua oli hänen isänsä. Mectildis on meidän kielellämme 
Mechtilth. 


tähän suomentanut, koska se ei kuulu tai liity käsillä oleviin Mechtildin 
ilmestyksiin. (Sen sisällöstä, katso Kauko 2016, 70-71.) 

Abstract 


Saint Mechthild's Revelations 


Mechthild of Hackeborn represents medieval mysticism. Her 
Revelations were written down in the 1290s in Helfta, Germany. The 
oldest surviving versions are in Latin, but in the Middle Ages, the 
Revelations were translated at least into Dutch, English, Swedish, and 
German. The text was translated into Swedish in 1469 by Jöns Budde, 
a Bridgettine brother from Naantali. Budde made few omissions but 
many additions in the text, mainly explanations to meet the needs of 
the Bridgettine sisters. Buddes translation is faithful to the original 
text, and he made few mistakes. My Finnish translation of the text 
follows Budde's version where possible. However, Budde translated 
an abridged version that omitted some chapters, and the only 
surviving copy of Buddes translation is incomplete. I have therefore 
translated the missing sections from Latin and incorporated them 
in the text. My translation also includes editorial comments on the 
language, the contents, and the historical and theological contexts of 
the Revelations. 


Abstraktin kielentarkastus: Mari-Liisa Varila 

217, 219-224, 226-227, 230, 
232-233, 235-239, 241-245, 
247, 249-250, 254, 257-273, 
276-277, 279-288, 290-293, 
295-298, 300, 302-304, 306, 
308-325, 327-331, 333-340, 
342, 344, 346-350, 352-369, 
371-373, 375-376, 380-383, 
386-389, 393-396, 399-400, 
402, 404-414, 417-424, 426, 
428—440, 443-444, 446-463, 
469-471, 476, 478-486, 488, 
490-495, 498-517, 519, 521, 
523-526 

Burchard (Burkhard, Berno, 
Burchardus, Bernardus) 
Mansfeldilainen (Mansfeldin 
kreivi) 272, 475, 478-480, 485 

Burchard VIII von Querfurt (Burchard 
Il von Mansfeld) 488-489 

Bureus, Johannes Thomae 16-17, 
61-62, 65-67, 71-72, 79, 

147, 172, 202, 252-254, 322, 
374-375, 491 


Ç 

Cajander, Paavo 78 
Cicero 52, 187 
Cyprianus 307 

D 

Daniel (profeetta) 328, 414, 518-519 

Daavid 159, 165, 195, 205, 263, 281, 
294, 329, 373, 469, 519 

Delila 490 

Dionysios Areopagita, kts. Pseudo- 
Dionysios Areopagita 


E 

Eeva 101 

Eisentrud 465-466 

Elia 507, 517 

Elisa 507 

Elisabet (Johannes Kastajan äiti) 66, 
260 

Elisabeth (Burchard Mansfeldilaisen 
vaimo) 478 

Elisabeth Schönaulainen 9 

Elseby Gjordsdotter 463 

Empedokles (Agragasilainen) 225 

Esra 307 

Ester 35-37, 42-43, 132 

Eusebius 85 


F 

Finno, Jaakko 168 

Franziska von Orlem (E. de 
Orlamunde) 485 


G 

Gabriel (arkkienkeli) 61-62, 66-67, 
105—106, 226, 260 

Gerson, Jean 9, 175 

Gertrud Suuri 9-10 

Gertrud von Hackeborn (abbedissa, 
Mechtildin sisko) 10, 12, 
170-171, 282-284, 461—464, 
478, 485, 488, 511, 516-517 

Gratianus 425 

Gregorios Nazianzilainen 518 

Gregorios Nyssalainen 518 

Gregorios Thaumatourgos 518 

Gregorius 406 

Gregorius (luostarin esimies), kts. 
Otto 

Gregorius Armenialainen 152 

Gregorius Suuri (paavi) 518 

Guido (kreivi), kts. Bernardus (kreivi) 


Henkilöhakemisto 


H 

Henricus de Plawen 475-476 

Herra C (Osterhausenin kirkkoherra) 
479-480 

Hesekiel 425, 518 

Hieronymus 36, 44, 187, 307, 435 

Hildegard Bingeniläinen 9 

Holofernes 36-37 

Hrabanus Maurus 168 

Hugo de Folieto (Fouilluy) 41 

Hugo St. Victorilainen 41, 175 


I 

lisai 195 

Ille (suku) 26 

Ille, Anders Sunesson 26 
Innocentius III 98 


J 

Jaakob (lisakin poika, Israelin 
kantaisiä) 288 

Jaakob (apostoli) 382 

Jaakob nuorempi (apostoli) 163 

Jaakob vanhempi (apostoli) 86 

Jeesus Kristus (Herra, Jumalan Poika) 
9, 38, 47, 55-57, 59-60, 62-77, 
79-85, 88-108, 110-131, 133- 
141, 143-159, 161, 163-171, 
173-174, 177-187, 190-192, 
196-197, 203-214, 216, 
218-220, 222-224, 227-238, 
241-254, 256-257, 259-260, 
262-271, 273-293, 295-297, 
299, 301-312, 314-321, 325, 
327, 330-345, 347-368, 
370-372, 374, 376-381, 383, 
385-393, 396-399, 407-411, 
413-414, 416, 419-429, 
431- 452, 454-482, 486-498, 
500-504, 506-513, 520-522, 526 

Jeremia (profeetta) 154, 463 

Jesaja 153, 195 

Jesse, kts. lisai 

Job 380 

Johannes 82-88, 91, 97, 163, 176- 
177, 184, 398, 413, 466, 510 

Johannes Andreades (Johannes 
Andreaanpoika), kts. Budde, Jöns 

Henkilöhakemisto 


Johannes Kastaja 151, 154, 184, 260 

Johannes Sarracenus 175 

Johannes Scotus Eriugena 175 

Jonatan 165 

Joosef (Marian puoliso) 81, 106, 151 

Joosef Arimatialainen 449 

Joosua 37 

Judit 35-37, 173 

Jutta Halberstadtilainen (abbedissa) 
488 

Juudas 158, 316 

Juudas Makkabilainen 463 


K 

Kadrin (Pyhän Birgitan tytär) 32, 435 

Katariina Aleksandrialainen 212-213 

Kunigundis Halberstadtilainen 
(abbedissa) 478, 485 

Kustaa Vaasa 165, 342 


L 

Langton, Stephen 40 

Lasarus 158 

Laurelius, Olof 17 

Lucia 71 

Lucretius 358 

Lutgard (Luckard, Jucunda, 
Jucardun) (Mechtildin sisko) 171 

Luther, Martin 36, 146, 157, 307 

Luukas 184 


M 

Magdalan Maria 171—174, 385 

Mansfeld (suku) 272 

Maria (Jeesuksen Äiti) 9, 33, 36, 44, 
58, 61-62, 65-67, 69, 74-75, 
77-78, 81-82, 87-88, 92, 98, 
101-102, 104-108, 111-112, 
127, 131, 133, 140, 143, 148, 
151-152, 163-164, 169, 172, 
174, 176-182, 184-186, 192, 
194-196, 204, 206-207, 209- 
210, 221-243, 249, 260, 269, 
278, 286, 288, 290, 299-301, 
303-305, 309-310, 314, 317, 
320, 337, 361, 384, 388, 390, 
392-393, 397, 399, 408, 420, 
423, 432, 438, 447, 465-468, 

470-472, 509-510, 520, 525 
Maria (Lasaruksen sisar) 115 
Maria Magdalena, kts. Magdalan 

Maria 
Margareeta 523 
Margareta Turesdotter 160 
Martta (Lasaruksen sisar) 115 
Matilda, kts. Mechtild von 

Hackeborn 
Maunu Eerikinpoika (Liehakko) 

33-34 
Mechtild (skotlantilainen) 19, 

526-527 
Mechtild Magdeburgilainen 9-10, 

18-19, 472, 474-475 
Mechtild (tuntematon luostarisisar) 

464-465, 472, 474-476 
Mechtild von Hackeborn 8-15, 

18-23, 33, 35, 37, 40-42, 44, 

47-48, 50, 54-57, 59, 61-66, 

68-85, 87-95, 98-104, 106-108, 

110-131, 133-141, 145-152, 

154-171, 173-177, 179-184, 

188, 190-198, 201-215, 217 

236, 238, 241-271, 273-297, 

299-315, 317-321, 323-325, 

327-335, 337-341, 344-345, 

347-351, 353-356, 358, 360- 

362, 364-368, 370-372, 374, 

376-385, 388-394, 396-414, 

416-418, 420-429, 432-434, 

436-452, 458-498, 500-508, 

510-518, 520, 523-527 
Mestari Eckhart 9 
Mikael (arkkienkeli) 197 
Mooses 37, 293, 507, 509 


N 

Neitsyt Maria, kts. Maria 

Nicolaus (dominikaaniveli) 473-474 
Nikodeemus 37 


[0] 

Oda von Reinstein (kreivitär) 489 
Onias (ylipappi) 463 

Origenes 490-491 

Otto (luostarin esimies) 479 
Ovidius 201, 358 

P 

Paavali 125, 220, 244, 348, 354-355, 
382, 435 

Pietari (apostoli) 86, 163, 283, 459 

Pilatus 363 

Platon 9, 165 

Plinius vanhempi 259 

Porthan, Henrik Gabriel 15, 19, 30, 
195, 202, 523, 525-526 

Pseudo-Dionysios Areopagita 175 

Pyhä Agnes, kts. Agnes 

Pyhä Anna, kts. Anna 

Pyhä Bartolomeus, kts. Bartolomeus 

Pyhä Benedictus Nursialainen, kts. 
Benedictus Nursialainen 

Pyhä Birgitta, kts. Birgitta 

Pyhä Jaakob, kts. Jaakob 

Pyhä Katariina, kts. Katariina 
Aleksandrialainen 

Pyhä Margareeta, kts. Margareeta 

Pyhä Mechtild, kts. Mechtild von 
Hackeborn 

Pyhä Pietari, kts. Pietari 

Pyhä Stefanos, kts. Stefanos 

Pyhä Tuomas Akvinolainen, kts. 
Tuomas Akvinolainen 

Pyhä Veronica, kts. Veronica 


R 

Renhufvud (suku) 26 
Robert Grosseteste 175 
Runeberg, Johan Ludvig 78 
Ruut 35-37 


Henkilöhakemisto 


S 

Sakkeus 385 

Salomo 105, 193, 298, 431, 490-491 

Sandels, Johan August 78 

Seneca 187 

Shakespeare, William 23 

Simeon 104, 151 

Simon, kts. Pietari 

Simson 490-491 

Sirak 88, 146, 188, 190, 293, 307, 517 

Sisar M (mahdollisesti Mechtildin 
sisko) 398 

Sophia (abbedissa) 403, 488-489, 
519 

Stefanos 398 

Suso, Heinrich 9, 31, 38, 169, 358, 
501 


T 
Tauler, Johannes 9 
Tertullianus 307 

Theodulph (piispa) 267 
Thorirus 41 

Trajanus 490-491 

Tuomas Akvinolainen 476-477 


U 
Udo (piispa) 250 


V 
Vergilius 264 


Veronica 98 


W 
Westh, Mathias Johannis 368 

Paikannimihakemisto 


A 
Ahvenanmaa 27 
Albertus Magnus Platz 476 


B 

Baijeri 14 
Betania 115 
Betlehem 81-82 


C 
Clairvaux (luostari) 187 


E 

Egypti 82, 106, 233, 260 
Eisleben 10 

Englanti 14 

Espanja 13 

Eurooppa 8 


G 
Galilea 66 
Greifswald 28-29, 342 


H 

Halberstadt 10 

Helfta (luostari) 10-11, 13, 19, 55, 
131, 472, 478-479 


I 
Israel 279 


J 

Jeriko 385 

Jerusalem 69, 158, 205, 217, 286, 
314, 382, 504 

Juudea 81 


K 

Kaanaa 82, 86 
Kokemäenjoki 27 
Konstanz 41 
Kreikka 241 

Köln 13-14, 39, 476 
Kööpenhamina 28 

L 
Laihia 27 
Leipzig 13, 63 


M 

Maksamaa 27 

Mansfeld 475 

Marienkron (luostari) 29 
Montecassino (luostari) 398 
Mustasaari 27 


N 

Naantali 8, 15, 19, 22-23, 25-27, 29, 
32, 47-48, 145, 152, 436, 447, 
462—463, 523, 525 

Nasaret 66, 82 


O 
Orleans 267 
Osterhausen 479-480 


P 

Pariisi 9, 13, 40 
Partala 78 

Pertteli 191 
Perttula, kts. Ypäjä 
Pohjanmaa 27 
Pohjoismaat 28 
Pohjola 8, 28 
Poitiers 13 


R 

Rodarsdorf (luostari) 10 

Rooma 95, 98, 491 

Ruotsi 8, 12, 17, 23, 25, 27-28, 82, 
187 


S 

Saksa 8, 15, 27, 39, 401, 526 
Salo 191 

Satakunta 27 

Sheen (luostari) 14 

Siion 69 

Sion (luostari) 14 

Skotlanti 19, 526 
Strängnäs 34 
Suomi 8, 12, 24-25, 27-28, 82 


T 

Tanska 27 

Thierhaupten 14 

Toledo 13 

Tukholma 16-17, 26 

Turku 15, 18-19, 25, 27-28, 30, 33, 
342, 523 

Turunmaa 27 


U 

Ulvila 27 

Uppsala 13, 17, 20, 28, 41, 55, 
493-494 

Uusimaa 27 


Paikannimihakemisto 


V 

Vadstena 8, 15-16, 18-19, 22-23, 29, 
41, 47—48, 160, 187, 375, 438, 
463, 523-525 

Varsinais-Suomi 27 

Vatikaani 387 

Venetsia 13, 20, 508 

Västerås 17 

Vöyri 27 


Y 
Ypäjä 191 


ö 
Öljymäki 86 

TIETOLIPAS 


Tiivistä tietoa vuodesta 1945. 


125 
126 
127 
128 
129 
130 
131 
132 
133 
134 
135 
136 
137 
138 
139 
140 
141 


142 
143 
144 
145 
146 
147 
148 
149 
150 
151 
152 
153 
154 
155 
156 
157 
158 
159 


160 
161 
162 
163 
164 
165 


Pertti Virtaranta ym. AMERIKANSUOMI 

Jyri Vuorinen ESTETIIKAN KLASSIKOITA 

Ulla Piela toim. AIKANAISIA 

Olli Nuutinen HETKISEN PITUUS 

Seppo Knuuttila TYHMÄN KANSAN TEORIA 

Jari Kupiainen ym. toim. KULTTUURINTUTKIMUS 

Juha Pentikäinen ym. JOHDATUS SAAMENTUTKIMUKSEEN 

Katja Hyry toim. SAIRAUS JA IHMINEN 

Kaisa Häkkinen KIELITIETEEN PERUSTEET 

Arvi Hurskainen & Ari Siiriäinen AFRIKAN KULTTUURIEN JUURET 
Yrjö Sepänmaa TUHATJÄRVINEN 

J. P. Roos ym. toim. MIEHEN ELÄMÄÄ 

Markku Ihonen & Yrjö Varpio toim. HELMI SIMPUKKA JOKI 

Jyri Vuorinen ESTEETTINEN TAIDEMÄÄRITELMÄ 

Pirjo Lyytikäinen toim. SUBJEKTI. MINÄ. ITSE. 

Kimmo Katajala toim. MANAAJISTA MAALAISAATELIIN 

Anja Tuomisto & Heli Uusikylä toim. KUVA, TEKSTI JA KULTTUURINEN 
NÄKEMINEN 

Pam Morris FEMINISMI JA KIRJALLISUUS 

Leena Suurpää ym. toim. NÄIN NUORET 

Yrjö Sepänmaa KUUKÄVELYLLÄ 

Pirjo Lyytikäinen ym. toim. KATSOMUKSEN IHANUUS 

Eeva-Liisa Kinnunen ym. toim. VITSISTÄ VIDEOON 

Kaisa Häkkinen SUOMALAISTEN ESIHISTORIA KIELITIETEEN VALOSSA 
Tero Norkola ym. toim. SIVUPOLKUJA 

Jyri Vuorinen TAIDETEOS MERKKINÄ 

Lasse Koskela & Lea Rojola LUKIJAN ABC-KIRJA 

Pertti Karkama ym. toim. ÄLYMYSTÖN JÄLJILLÄ 

Katariina Eskola toim. ELÄMYSTEN JÄLJILLÄ 

Pirjo Lyytikäinen toim. DEKADENSSI 

Vesa Heikkinen ym. toim. TUPPISUINEN MIES 

Bo Lönngvist ym. toim. KULTTUURIN MUUTTUVAT KASVOT 

Sari Näre toim. TUNTEIDEN SOSIOLOGIAA I 

Sari Näre toim. TUNTEIDEN SOSIOLOGIAA II 

Jyrki Pöysä & Anna-Leena Siikala toim. AMOR, GENUS & FAMILIA 
Tuija Laine toim. VIERASKIELINEN KIRJALLISUUS SUOMESSA RUOTSIN 
VALLAN AIKANA 

Lea Laitinen & Lea Rojola toim. SANAN VOIMA 

Pertti Karkama KULTTUURI JA DEMOKRATIA 

Teppo Korhonen TEKNIIKKAA, TAIDETTA JA TAIKAUSKOA 
Päivikki Suojanen USKONTOTIETEEN PORTAILLA 

Irja Seurujärvi-Kari toim. BEAIVVI MÅNÅT 

Matti Kamppinen AJAT MUUTTUVAT 

166 
167 
168 
169 
170 


171 
172 
173 
174 


175 
176 


177 
178 
179 
180 
181 


182 
183 
184 
185 
186 
187 
188 
189 
190 


191 
192 
193 
194 
195 
196 
197 


198 
199 
200 
201 


202 
203 


204 
205 


Pertti Lassila RUNOILIJA JA RUMPALI 

Timo Joutsivuo ym. toim. RENESSANSSIN TIEDE 

Juhani Niemi KIRJALLINEN ELÄMÄ 

liro Kajanto LATINA, KREIKKA JA KLASSINEN HUMANISMI SUOMESSA 
Juha Pentikäinen toim. Lars Levi Laestadius LAPPALAISTEN 
MYTOLOGIAN KATKELMIA 

Jyri Vuorinen AITOJA JA ALUEITA 

Pekka Pesonen toim. VENÄLÄINEN FORMALISMI 

Johanna Ruusuvuori ym. toim. INSTITUTIONAALINEN VUOROVAIKUTUS 
Outi Alanko & Tiina Käkelä-Pumala toim. 
KIRJALLISUUDENTUTKIMUKSEN PERUSKÄSITTEITÄ 

Kari Immonen & Maarit Leskelä-Kärki toim. KULTTUURIHISTORIA 
Marjatta Rahikainen & Tarja Räisänen toim. "TYÖLLÄ EI OO KUKKAAN 
RIKASTUNNA" 

Jorma Kalela & Ilari Lindroos toim. JOKAPÄIVÄINEN HISTORIA 

Sulevi Riukulehti ym. POLITIIKKAA LASTENKIRJOISSA 

Ilmari Vesterinen & Bo Lönngvist toim. PANDORAN LIPAS 

Riho Grünthal toim. ENNEN MUINOIN 

Erkki Pihkala SUOMI MAAILMANTALOUDESSA KESKIAJALTA EU- 
SUOMEEN 

Vesa Heikkinen toim. VIRKAPUKUINEN KIELI 

Matti Kamppinen TULEVAT AJAT JA TEKNOLOGIA 

Oiva Kuisma toim. SUOMALAINEN ESTETIIKKA 1900-LUVULLA 
Tuomas Heikkilä & Maiju Lehmijoki-Gardner KESKIAJAN KIRKKO 
Helena Saarikoski toim. TANSSI TANSSI 

Sanna Aaltonen & Päivi Honkatukia TULKINTOJA TYTÖISTÄ 

Jukka Sarjala MITEN TUTKIA MUSIIKIN HISTORIAA? 

Marja-Liisa Honkasalo ym. toim. SAIRAS, POTILAS, OMAINEN 

Hannele Jönsson-Korhola & Anna-Riitta Lindgren MONENA SUOMI 
MAAILMALLA 

Vesa Haapala toim. KUVIEN KEHÄSSÄ 

Päivi Mehtonen POETRIA NOVA 

Ilmari Vesterinen KELTAISENMEREN TAKANA 

Kimmo Saaristo toim. HYVÄÄ PAHAA ROCK 'N' ROLL 

Urpo Kovala & Tuija Saresma toim. KULTTIKIRJA 

Sanna Talja & Sari Tuuva toim. TIETOTEKNIIKKASUHTEET 

Lasse Koskela & Pasi Lankinen OPAS KAUNOKIRJALLISUUDEN 
LUKEMISEEN 

Marjo Mela & Pirjo Mikkonen toim. SUOMI KAKKONEN 

Taina Kaivola & Hannele Rikkinen NUORET YMPÄRISTÖISSÄÄN 

Tom Sjöblom DRUIDIT 

Maija-Leena Hänninen & Maijastina Kahlos toim. ROOMALAISTA ARKEA 
JA JUHLAA 

Maarit Knuuttila ym. toim. SUULLA JA KIELELLÄ 

Sari Katajala-Peltomaa & Raisa Maria Toivo PAHOLAINEN, NOITUUS JA 
MAGIA 

Riku Hämäläinen toim. POHJOIS-AMERIKAN INTIAANIUSKONNOT 
Outi Fingerroos toim. USKONNON PAIKKA 

206 Markku Haakana & Jyrki Kalliokoski toim. REFEROINTI JA 
MONIÄÄNISYYS 

207 Pirjo Lyytikäinen ym. toim. LAJIT YLI RAJOJEN 

208 Helena Saarikoski LEIKKIKENTILTÄ 

209 Eija Timonen PERINTEESTÄ MEDIAVIRTAAN 

210 Marja-Leena Sorjonen & Liisa Raevaara toim. ARJEN ASIOINTIA 

211 Jaana Hallamaa ym. toim. ETIIKKAA IHMISTIETEILLE 

212 Tuomas Martikainen toim. YLIRAJAINEN KULTUURI 

213 Anne Mäntynen ym. toim. GENRE — TEKSTILAJI 

214 Outi Fingerroos ym. toim. MUISTITIETOTUTKIMUS 

215 Tapani Lehtinen KIELEN VUOSITUHANNET 

216 Marjo Mela & Pirjo Mikkonen SUOMI KAKKONEN JA KIRJALLISUUDEN 
OPETUS 

217 Satu Grünthal & Elina Harjunen toim. NÄKÖALOJA ÄIDINKIELEEN JA 
KIRJALLISUUTEEN 

218 Heikki Pihlajamäki ym. KESKIAJAN OIKEUSHISTORIA 

219 Hanna Lappalainen & Liisa Raevaara toim. KIELI KIOSKILLA 

220 Sara Routarinne & Tuula Uusi-Hallila NUORET KIELIKUVASSA 

221 Terhi Ainiala ym. NIMISTÖNTUTKIMUKSEN PERUSTEET 

222 Toni Lahtinen & Markku Lehtimäki toim. ÄÄNEKÄS KEVÄT 

223 Tuomas Martikainen ym. ISLAM SUOMESSA 

224 Sirpa Leppänen ym. toim. KOLMAS KOTIMAINEN 

225 Jari Niemelä TALONPOIKA TOIMESSAAN 

226 Samuli Hägg ym. toim. NÄKÖKULMIA KERTOMUKSEN TUTKIMISEEN 

227 Jyrki Kalliokoski & Lari Kotilainen KIELET KOHTAAVAT 

228 Anna Idström & Sachico Sosa toim. KIELISSÄ KULTTUURIEN ÄÄNI 

229 Vesa Heikkinen toim. KIELEN PIIRTEET JA TEKSTILAJIT 

230 Maarit Grahn & Maunu Häyrinen toim. KULTTUURITUOTANTO 

231 Lars Levi Laestadius LAPPALAISTEN MYTOLOGIAN KATKELMIA 

232 Veikko Anttonen USKONTOTIETEEN MAASTOT JA KARTAT 

233 Tuomas Martikainen & Lotta Haikkola toim. MAAHANMUUTTO JA 
SUKUPOLVET 

234 Irja Seurujärvi-Kari ym. toim. SAAMENTUTKIMUS TÄNÄÄN 

235 Maria Laakso ym. toim. TAPION TARHOISTA TURKISTARHOILLE 

236 Siru Kainulainen ym. toim. TYÖMAANA RUNOUS 

237 Antti Salminen ym. toim. KIRJALLISUUS JA FILOSOFIA 

238 Aino Mäkikalli & Liisa Steinby JOHDATUS KIRJALLISUUSANALYYSIIN 

239 Kaisa Ahvenjärvi & Leena Kirstinä KIRJALLISUUDEN OPETUKSEN 
KÄSIKIRJA 

240 Anna Rastas toim. KAIKILLE LAPSILLE 

241 Anneli Kauppinen toim. OPPIMISTILANTEITA JA VUOROVAIKUTUSTA 

242 Aino Koivisto & Elise Nykänen toim. DIALOGI KAUNOKIRJALLISUUDESSA 

243 Outi Tuomi-Nikula ym. toim. MITÄ ON KULTTUURIPERINTÖ? 

244 Pirjo Kristiina Virtanen ym. toim. ALKUPERÄISKANSAT TÄMÄN PÄIVÄN 
MAAILMASSA 

245 Marleena Mustola toim. LASTENKIRJA. NYT 

246 Johanna Isosävi & Hanna Lappalainen toim. SAAKO SINUTELLA VAI 
TÄYTYYKÖ TEITITELLÄ? 

247 Johanna Ahonen & Elina Vuola toim. USKONNON JA SUKUPUOLEN 
RISTEYKSIÄ 

248 Simo Häyrynen KULTTUURIPOLITIIKAN LIIKKUVAT RAJAT 

249 Elina Vuola toim. USKONTO JA KEHITYS 

250 Jukka Kortti MEDIAHISTORIA 

251 Harri Kalha toim. KUMMAT KUVAT 

252 M.A. Castren LUENTOJA SUOMALAISESTA MYTOLOGIASTA. Toim. ja 
suom. Joonas Ahola 

253 Jari Kupiainen & Liisa Häkkinen toim. KUVATUT KULTTUURIT 

254 Mikko Kauko & Marko Lamberg toim. NAANTALIN LUOSTARIN KIRJA 

255 Outi Fingerroos ym. toim. YHTEISKUNTAETNOLOGIA 

256 Anneli Sarhimaa VAIETUT JA VAIENNETUT 

257 Terhi Utriainen ENKELEITÄ TYÖPÖYDÄLLÄ 

258 Maunu Häyrynen & Antti Wallin toim. KULTTUURISUUNNITTELU 

259 Pilvi Hämeenaho ym. toim. SOVELTAVA KULTTUURINTUTKIMUS 

260 Toini Rahtu ym. toim. KIRJOITETTU VUOROVAIKUTUS 

261 Harri Mantila ym. toim. OULU KIELIYHTEISÖNÄ 

262 Lari Kotilainen ym. toim. KIELENOPPIMINEN LUOKAN ULKOPUOLELLA 

263 Arja Nurmi ym. toim. KIELTEN JA KIRJALLISUUKSIEN MOSAIIKKI 

264 Aila Viholainen ym. toim. KUVITTELU JA USKONTO 

265 Elina Vuola toim. ELETTY USKONTO 

266 Sulevi Riukulehto & Ari Haasio VIRTUAALINEN KOTISEUTU 

267 Irmeli Hautamäki toim. AVANTGARDE SUOMESSA 

268 Ulla-Maija Peltonen & Outi Hupaniittu toim. ARKISTOT JA 
KULTTUURIPERINTÖ 

269 Laura Assmuth ym. toim. ARJEN TURVALLISUUS JA MUUTTOLIIKKEET 

270 Titus Hjelm toim. USKONTO, KIELI JA YHTEISKUNTA 

271 Maija Saviniemi toim. KALLE PÄÄTALO TUTKIJOIDEN SILMIN 

272 Sari Kivistö & Sami Pihlström TOISTA AJATELLEN 

273 Tapio Nykänen LAPIN IHMINEN N 

274 Outi Fingerroos ym. toim. KULTTUURIEN TUTKIMUKSEN MENETELMÄT 

275 Tiina Mahlamäki & Minna Opas toim. UUSHENKISYYS 

276 Asta Kihlman toim. TEKSTIN NAUTINNOSTA 

277 Mikko Kauko suomentanut ja selittänyt PYHÄN MECHTILDIN 
ILMESTYKSET 

